COMISIA PREZIDENTIALA 
PENTRU ANALIZA DICTATURII COMUNISTE 
DIN ROMANIA 


RAPORT FINAL 


Bucuresti 
2006 


Membrii Comisiei Prezidențiale pentru Analiza Dictaturii Comuniste din România: 
Preşedinte: Vladimir Tismăneanu 


Membri: Sorin Alexandrescu, Mihnea Berindei, Constantin Ticu Dumitrescu, Radu Filipescu, 
Virgil Ierunca, Sorin Ilieşiu, Gail Kligman, Monica Lovinescu, Nicolae Manolescu, Marius 
Oprea, H.-R. Patapievici, Dragoş Petrescu, Andrei Pippidi, Romulus Rusan, Levente Salat, 
Stelian Tănase, Cristian Vasile, Alexandru Zub. 


Experţi: Hannelore Baier, loana Boca, Stefano Bottoni, Ruxandra Cesereanu, Radu Chiriță, 
Adrian Cioflâncă, Dorin Dobrincu, Robert Fiirtos, Armand Goşu, Constantin lordachi, Maria 
Mureşan, Germina Nagat, Eugen Negrici, Novak Csaba Zoltan, Olti Agoston, Cristina 
Petrescu, Anca Sincan, Virgiliu Tarau, Cristian Vasile, Smaranda Vultur. 


La redactarea Raportului au mai colaborat: Gheorghe Boldur-Latescu, Igor Casu, Adriana 
Fleancu (corectura), Mihaela Ghimici (traducere), Lazok Klara, Shlomo Leibovici-Lais, 
Laszlo Marton, Nagy Mihaly Zoltan, Cristina Spatarelu (secretariat tehnic), loan Stanomir, 
Cătălin Augustin Stoica, Marian Zăloagă. 


COMISIA PREZIDENTIALA 
PENTRU ANALIZA DICTATURII 
COMUNISTE DIN ROMÂNIA 


RAPORT FINAL 


Bucuresti 


2006 


CUPRINS 


astă ADEE VIET Of ss sus oxen ele ett SR RAS oxo AAA coat lect pi Add ne RARE 7 


Introducere. Natura, scopul si efectele regimului totalitar comunist in Romania, 


04951990 es ne RS sd 9 
Regimul comunist în România: repere istoriografice..…...................................... nnaeanaeaa 20 
CAPITOLUL I Partidul Comunist Romäân..…............…...…..…...........…............... nana 29 
Rolulconsilienlor sOvienes vaca oi udat vata ca aa a el pi 120 
Alegerile în România comunisä...................................... sn 129 
Destructurarea; Sociales pr cad re ce ot tac aaa 132 
Organizațiile de masă. Uniunea Tineretului Comunist..…..…........................... 137 
CAPITOLUL II Represiunea................................................. 157 
Genoridul comunist în ROMANIA. pesta se e ot dar ed ata ind li 8 ră la Re ee 157 
Securitaţea — mstriiment al Partidului scana ceea ata ma n aan din ae ns i pa dala 167 
Legislaţia cu caracter represiv în România comunistä nenea emana 187 
Cronologia şi geografia represiunii... nenea ea aaa 197 
Recensământul populației concentraționare, seca nent ie anse 209 
Sistemul penitenciar în România comunistă... nenea nenea ana nnaanana anna 231 
SU TNS CAZ sn arca on a a ia aid editat dea tn Ri ee a dt ia auda 233 
Deportările şi dislocările de populaţii din România anilor 1950. Instituţia domiciliului 

ObligatOri air rca e sie dient savers a at ca e ne Dat eed eat a dp a at a not Da ad 289 
Universul concentrationar reflectat in memorialistica românească .........eee nenea nana 307 
RéZIS Ent arsă ta AVORT Va EE atena crt a ag noa para 0 2 319 
Miscarile students di 1086 Rs bla a mi a es 333 
Proteste muncitoreşti în România comunistä.......................................................... 344 


Disidenta în regimul comunist. Consideraţii generale: disidenta, rezistență, exil, 


COUPÉ Este nat eh is ol a daao de o Soo aa RC a tenta nent 3 oo 3 aaa A oala a ao alea iama de aa d 359 
D)isideniță réligioasad. să god i o planet ip d te apa al a e et aca 376 
Securitatea şi metodele de recrutare a informatorilor............................................... eee 382 


CAPITOLUL III Societate, Economie, Culturä..…............................................................. 396 


Ties LD LA COM LES LE MU PAR TR a Celia pin a male tau ad a ii 396 
EOC TINA dec Onaca n e aa ecient rte ana igo ir aa Baa to aa daia 406 
Colectivizarea agriculturii: decizie politică, etape, rezistență şi represiune.....................… 424 
Criza economică a anilor 1980. Chestiunea penuriei..............................................… 441 
Regimul comunist şi cultele religioase..…......................................... 446 


Reforma învățământului şi implicațiile sale. Educaţie şi ideologie în primul deceniu 


COTTE cata ati at ot a a cea and nl i la ana ad 472 
Ideologie şi teroare. Monopolul asupra vieții culturale... nenea nenea 488 
Politica demografică a regimului Ceausescu....................................... 509 
Situatia îm norțătlor naționale; stimei augmenta tind na pă e aa gti ei ae 522 
Represiuni comuniste în Moldova sovieticä.............................................. 576 
Metode de control societal în perioada ceausistä......................................................... 595 
Control: Spațiului LOCA cca om ret 0 pda afet i ăn orne ent te AE 615 
Revolutia dim 1989: retete ileana a ta da pa E ca eu 618 


Concluzii. Necesitatea analizei, repudierii şi condamnării regimului 


COMMUNISTE o du ea ne em tee a du DA cil nn un mit de aa Dad 626 


Lista abrevierilor 


AANP — Arhiva Administraţiei Nationale a Penitenciarelor 

ACNSAS — Arhiva Consiliului National pentru Studierea Arhivelor Securității 
AGERPRES — Agenţia Română de Presă 

AIOCIMS — Arhiva de istorie orală a Centrul International de Studii asupra Comunismului din cadrul 
Memorialului Sighet 

ALRC — Comitetul Creştin Român pentru Apărarea Libertăţii Religioase şi de Constiinta 
AMAE - Arhivele Ministerului Afacerilor Externe 

AMJ — Arhiva Ministerului Justiţiei 

AMJDIM — Arhiva Ministerului Justiţiei - Direcţia Instantelor Militare 
ANC — Arhivele Nationale Cluj 

ANS — Arhivele Nationale Suceava 

ANH — Arhivele Nationale Harghita 

ANIC — Arhivele Naţionale Istorice Centrale 

ANT — Arhivele Nationale Timiş 

AOSPRM - Arhiva Organizatiilor Social-Politice din Republica Moldova 
APMSA - Arhiva Penitenciarului de Maxima Siguranţă Aiud 

Arhim. — Arhimandritul 

ASRI — Arhiva Serviciului Român de Informaţii 

ASSBOR -— Arhiva Sfântului Sinod al Bisericii Ortodoxe Române 
ASSC — Arhiva Secretariatului de Stat pentru Culte 

BOR -— Biserica Ortodoxă Romana 

BPD — Blocul Partidelor Democratice 

BRU -— Biserica Română Unita 

CAER — Consiliul de Ajutor Economic Reciproc 

CAP — Cooperativa Agricolă de Producţie 

CC — Comitetul Central 

CCP — Comisia Controlului de Partid 

CEB — Consiliul Ecumenic al Bisericilor 

CIE — Centrul de Informaţii Externe 

COMNM - Consiliul Oamenilor Muncii de Nationalitate Maghiară 
CNSAS — Consiliul National pentru Studierea Arhivelor Securităţii 
CPADCR — Comisia Prezidenţială pentru Analiza Dictaturii Comuniste din România 
CPEx — Comitetul Politic Executiv 

CRDE — Centrul de Resurse pentru Diversitate Etnoculturala 

CSAS — Consiliul Superior al Asistentei Studentesti 

DGPT — Direcţia Generală a Presei şi a Tipäriturilor 

DGSM - Direcţia Generală a Serviciului Muncii 

DGSP — Direcţia Generală a Securităţii Poporului 

DGSS — Direcţia Generală a Securităţii Statului 

DIE — Direcţia de Informaţii Externe 

FND — Frontul National Democrat 

FUS — Frontul Unităţii Socialiste 

GAC — Gospodăria Agricolă Colectiva 

GAS — Gospodăria Agricolă de Stat 

GEG — Grupul Etnic German 

HCM - Hotărârea Consiliului de Miniştri 

IMF -— Institutul de Medicina şi Farmacie 

INST — Institutul National pentru Studiul Totalitarismului 

IPS — Înalt Prea Sfinţitul 

KIM — Internaționala Comunistă a Tineretului 

MAI — Ministerul Afacerilor Interne 

MI — Ministerul de Interne 

MAN — Marea Adunare Naţională 

MFA — Ministerul Forţelor Armate 

MNR - Mişcarea Naţională de Rezistență 

ODCC — Organizaţia Detinutilor cu Convingeri Comuniste 

ONU — Organizaţia Naţiunilor Unite 

OSA/RFE — Open Society Archives/Radio Free Europe 


PCdR — Partidul Comunist din Romania 

PCR — Partidul Comunist Roman 

PCUS — Partidul Comunist al Uniunii Sovietice 

PSDR -— Partidul Social Democrat din România 

PMR -— Partidul Muncitoresc Român 

PNL — Partidul National Liberal 

PNT — Partidul National Țărănesc 

RASSM — Republica Autonoma Sovietică Socialistă Moldovenească 
RPR — Republica Populară Română 

RSR — Republica Socialistă Romana 

RSSM — Republica Sovietică Socialistă Moldovenească 
SLOMR - Sindicatul Liber al Oamenilor Muncii din România 
SRI — Serviciul Român de Informaţii 

SSI — Serviciului Special de Informaţii 

AER — Uniunea Asociaţiilor de Elevi din România 

ASCR — Uniunea Asociaţiilor Studenţilor Comunişti Români 
ASR — Uninunea Asociaţiilor Studenţilor din România 
CECOM - Uniunea Centrală a Cooperativelor Mestesugäresti 
GSR — Uniunea Generală a Sindicatelor din România 

INSR — Uniunea Naţională a Studenţilor din România 

RSS — Uniunea Republicilor Sovietice Socialiste 

SASZ — Uniunea Sindicatelor de Artişti, Scriitori şi Ziaristi 
TC — Uniunea Tineretului Comunist 

TM — Uniunea Tineretului Muncitoresc 


C4-E4.Ee-Ee- ee cate 


INTRODUCERE 


Natura, scopurile si efectele regimului totalitar comunist: 
Ideologie, putere si practici politice in Romania, 1945-1989 


Motto: 
„Fie ca urile să amorteasca! Dar trebuie 
să rămână amintirile, pentru ca atâtea 
nenorociri, atâtea suferințe să nu fie niciodată 
pierdute pentru experiența oamenilor!” 
(Jules Michelet, 
Istoria Revoluţiei Franceze) 


Comunismul, care s-a pretins o nouă civilizaţie, superioară celei capitaliste pe care a 
negat-o cu pasiune, a forțat sute de milioane de oameni să traiască într-un univers închis, 
represiv şi umilitor. La nivelul teoretic, al scopurilor proclamate, comunismul s-a pretins 
întruchiparea „umanismului absolut”, o societate din care au dispărut distinctiile de clasă şi in 
care oamenii ar putea trăi într-o deplină libertate. Libertatea însăşi, în concepția marxistă, 
singura permisă sub regimul comunist, era definită drept necesitate înţeleasă. Partidul 
comunist era proclamat drept deținătorul adevărului universal, având astfel dreptul să 
definească modalitățile de „înțelegere a necesității”. Comunismul a fost o concepție utopică, 
înrădăcinată în visul suprimării, cu orice preţ, a proprietății private şi a construirii unui 
univers al egalităţii totale. Dictatul leninist asupra realității a urmărit să transforme individul 
într-o simplă rotita din imensa maşinărie a despotismului partidului unic. Ceea ce nu 
înseamnă că această strategie a reuşit pe deplin. Dimpotrivă chiar, oamenii au rezistat în 
difierite feluri, au existat diverse grade de opoziţie, dar şi felurite grade de complicitate. 
Trebuie astfel să onorăm memoria celor care şi-au dat vieţile rezistând sistemului, de la cei 
care au murit în închisoare şi până la persoanele care au murit din cauza avorturilor ilegale, de 
la cei încarcerați şi bătuți (mineri, muncitori, țărani care au protestat împotriva comasării 
terenurilor şi a colectivizării) în anii lui Gheorghe Gheorghiu-Dej şi până la victimele anilor 
1980 sub Nicolae Ceauşescu. Aceşti oameni nu au fost transformați cum ar fi dorit potentatiii 
comunişti. În cele din urmă, nemaiputând suporta apăsarea unui despotism inept, majoritatea 
poporului român s-a mobilizat şi a pus capăt dictaturii prin revoluţia din decembrie 1989. Fără 
a nega conspiratiile împotriva lui Ceauşescu, tesute în aparatul de partid, în Armată, in 
Securitate şi în serviciile secrete străine, nu putem accepta tezele celor care susțin că 
prăbuşirea regimului nu a fost decât efectul unor astfel de acțiuni sau o lovitură de stat. 
Victimele de la Timişoara, Bucureşti, Cluj şi din alte oraşe şi-au dat viaţa luptând împotriva 
unui sistem inuman. Aceşti oameni, ca şi cei care au ieşit pe străzi nu s-au simțit şi nu au fost 
parte a vreunui complot. Anii care au urmat după 1989 au semnificat o luptă continuă între 
forțele vechiului sistem, indiferent de măştile pe care le-au purtat şi le poartă, şi acea parte a 
României care a dorit şi doreşte o societate deschisă!. 

Totalitarismul, fie de dreapta, fie de stânga, este un regim care neagă drepturile umane 
şi subordonează individul entității colective a partidului/stat. Cum a scris cândva Hannah 
Arendt, autoarea unei lucrări fundamentale despre totalitarism: „Mişcările totalitare sunt 
organizații de masă formate din indivizi atomizati şi izolaţi. Comparate cu toate celelalte 


! Vezi N. Manolescu, Dreptul la normalitate. Discursul politic şi realitatea, Bucureşti, Editura Litera, 1991; 
Alina Mungiu, Românii dupa '89. Istoria unei neintelegeri, Bucureşti, Editura Humanitas, 1995; H.-R. 
Patapievici, Politice, Bucureşti, Editura Humanitas, 1996; Vladimir Tismăneanu, Balul mascat. Un dialog cu 
Mircea Mihăieş, laşi, Editura Polirom, 1996. 


partide si miscäri, caracteristica lor externa cea mai evidenta este cererea lor de loialitate 
totală, nelimitată, necondiționată şi inalterabilă în raport cu membrul individual”. Ceea ce s-a 
realizat a fost o nouă formă de sclavagism care a inclus, pe lângă controlul vieţii economice, 
politice şi sociale, şi conditionarea mentală a subiecţilor statului totalitar. În sistemul totalitar 
comunist, partidul era cel care definea deopotrivă ceea ce era permis şi ceea ce era interzis. 
Spre a relua o formulă a lui George Orwell, în universul totalitar, tot ce nu este interzis, este 
obligatoriu. Inclusiv datoria oamenilor de a fi fericiți în pofida condiţiilor degradante la care îi 
condamna sistemul. La sfârşitul regimului comunist din România, deci în momentul 
Congresului al XIV-lea din noiembrie 1989, acel conclav crepuscular pe care îl putem numi 
congresul ruşinii şi al disperării, PCR număra aproape 4 milioane de membri. Era vorba, 
aşadar, de unul dintre cele mai mari partide comuniste din lume (proporţional vorbind). În 
realitate, era un gigant lipsit de orice viata internă. Puterea în partid şi in tara aparținea în 
exclusivitate clanului Ceauşescu şi Securităţii. Membrii conducerii PCR (Comitetul Politic 
Executiv, Secretariatul Comitetului Central, Colegiul Central de Partid) se transformaseră în 
simple marionete care nu făceau decât să consfinteasca deciziile tot mai delirante ale cuplului 
conducător. Nu exista nici un fel de curent reformator. Schimbările inițiate de Mihail 
Gorbaciov în URSS, reformele din alte state din Europa de Est erau denuntate ca o „deviere 
de dreapta” şi o trădare a intereselor socialismului. Aceste interese erau desigur definite prin 
prisma puterii deținute de familia Ceauşescu şi de susţinătorii lor zeloşi. În paginile acestui 
raport vom încerca să desluşim felul în care s-a produs completa degringoladă a PCR ca 
organism politic şi vom medita asupra responsabilitatii sale instituţionale pentru catastrofa pe 
care a simbolizat-o experimentul totalitar în tara noastră. Acest lucru este cu atât mai urgent 
cu cât nici un partid din România post-decembristă nu şi-a asumat răspunderea pentru cele 
patru decenii şi jumătate de obsesivă urmărire a construcției unei imposibile utopii. În chip 
lamentabil, din rațiuni ce tin de dubioasa sa ereditate politică, regimul post-comunist nu a 
făcut mari progrese în această direcție. Spre stupoarea atâtor militanti pentru democrație, dar 
şi a Occidentului, in România ororile epocii comuniste au rămas nepedepsite. Discutia despre 
statul comunist ca sistem politic bazat pe disprețul total fata de însăşi ideea de lege nu s-a 
tradus într-o condamnare deschisă, transparentă şi categorică, de către noul stat democratic, a 
precursorului său istoric. Nu există încă un document oficial al statului român în care să se 
ceară iertare victimelor terorii comuniste pentru imensele şi prin nimic meritatele lor 
suferinţe. Balastul necondamnării comunismului în perioada 1990-2006 a grevat în multe 
privinţe consolidarea democratică şi a creat sentimente de profundă frustrare, exasperare şi 
dezamăgire în rândul unor largi cercuri sociale. A sosit din plin momentul ca această stare de 
amnezie sistematic întreținută să înceteze. Recuperarea memoriei dar şi identificarea 
responsabilitatilor sunt indispensabile funcționării unei comunități politice democratice. 

Pe plan global, peste o sută de milioane de oameni au fost victime ale acestui sistem. 
Chiar această cifră este una minimalistă. Numai în China, circa 70 de milioane au murit în 
timp de pace ca urmare a planurilor şi strategiilor catastrofic-genocidare ale lui Mao şi 
camarazilor săi de idei“. În URSS, cel puţin 20 de milioane au pierit în sinistrul experiment 
bolşevic. Cartea Neagră a comunismului oferă probe zguduitoare privind dezastrul 
civilizational al dictaturilor comuniste: s-a pierdut însăşi noțiunea de umanitate prin ceea ce 


? Hannah Arendt, The Origins of Totalitarianism, San Diego, New York, Harcourt Brace Jovanovich, 1973, p. 
323 (ed. rom. Originile totalitarismului, traducere de Ion Dur si Mircea Ivanescu, Bucuresti, Editura Humanitas, 
1994). 

> În legătură cu forța mecanismului totalitar este de notat faptul că PCR a avut la ieşirea din ilegalitate, în august 
1944, mai putin de o mie de membri. Andrei Pippidi semnalează un pasaj din Armand Călinescu, Însemnări 
politice, ed. Al. Gh. Savu, Bucureşti, Editura Humanitas, 1990, p. 368, cu date privind efectivele comuniştilor în 
judeţele Arad,Timişoara, Hunedoara, Bihor, Prahova, care, după informaţiile Sigurantei, se ridicau la 98 000. 
Chiar fără carnet de partid, simpatizantii acționau la fel ca membrii PCR. 

+ Jung Chang, Jon Halliday, Mao. The Unknown Story, New York, Knopf, 2005. 

istoricul francez Alain Besançon a numit falsificarea Binelui°. În nici o altă tara din Europa de 
Est şi Centrală, cu excepția probabil a Albaniei, dar nu în ultimii ani ai comunismului din 
această tara, sistemul stalinist nu a avut o asemenea longevitate şi intensitate precum în 
România. Luând în considerare lipsa destalinizării şi a reformelor reale în România, 
dimensiunile cultului personalității, ca şi inițierea unui scenariu dinastic al succesiunii la 
puterii, putem vorbi de un exceptionalism românesc. În pofida aparentelor mini-liberalizari 
(1963-1964, 1965-1971), regimul şi-a menţinut cu neclintită obstinatie poziția de dominație 
absolută asupra societăţii, economiei şi culturii. Mult timp celebrată de propaganda regimului, 
„marea cotitură” legată de venirea la putere lui N. Ceauşescu (martie 1965) şi mai ales de 
Congresul al IX-lea al PCR (iulie 1965) nu a schimbat datele esențiale ale sistemului”. 
Nicolae Ceauşescu nu a venit la putere într-o situaţie de criză, ci într-una de relativă relaxare 
socială şi politică. El nu a trebuit să lupte pentru putere cu predecesorul său ori cu gruparea 
acestuia. Tocmai de aceea, sarcina sa nu a fost de a schimba sistemul, ci de a-l consolida, 
continuând linia stabilită de predecesorul sau’. 

Pentru el, ca şi pentru Stalin, ori Gheorghiu-Dej, ereziile ideologice echivalau cu 
crime politice. Opozantii erau prin definiţie „huligani” şi „infractori”. Scopul său nu a fost să 
construiască un „socialism care nu uită omul” (Imre Nagy) ori un „comunism cu chip uman” 
(Alexander Dubcek). De-sovietizarea de după 1963 a fost de fapt un mecanism de 
supraviețuire a elitei comuniste româneşti prin însuşirea şi manipularea simbolurilor 
patriotice. Nu se poate nega faptul că au existat momente de relativă deschidere, dar ele au 
fost întotdeauna decise de sus. Tot de sus s-a hotărât şi revenirea la formulele cele mai 
agresive de control stalinist — de la „Tezele din iulie” din 1971, enunțate de Ceauşescu după 
revenirea din vizita în China şi Coreea de Nord, până la sistematizarea generalizată a satelor 
lansată oficial in prima fază în 1974 (Legea 58) şi în faza a doua, exacerbată, în martie 1988. 

Când Nicolae Ceauşescu declara în 1988 că „hobby-ul său este construcția 
socialismului în România”, el nu făcea decât să mărturisească natura impenitent stalinistă a 
experimentului comunist din tara noastră, de la început şi până la sfârşit. Simulacrul de 
destalinizare din 1968 nu a condus, ca în Polonia sau Ungaria în perioada de după moartea lui 
Stalin, la arestarea şi judecarea unora dintre marii criminali. Nici Alexandru Drăghici 
(ministru de Interne între 1952-1965) şi nici aghiotantii acestuia (Alexandru Nicolschi- 
Griinberg, Gheorghe Pintilie-Pantiusa, Janos Vincze, Vasile Negrea) nu au fost aduşi vreodată 
în fata justiției. Nici unul din şefii regionali, direct implicaţi în atrocitățile stalinismului, nu a 
fost judecat şi condamnat. Şefii Securităţii din perioada ultimă a lui Ceauşescu şi a regimului 
(Julian Vlad şi Tudor Postelnicu) au fost judecaţi pentru rolul lor în represiunea din decembrie 
1989, nu pentru vina a de a fi condus o instituție fundamental ostilă drepturilor omului şi 
cetățeanului. Marii călăi s-au bucurat şi unii încă se bucura de onoruri şi pensii, iar victimele 
au fost şi sunt în continuare calomniate ori uitate. La ora scrierii acestui raport, tortionari 
precum Gheorghe Enoiu (anchetator sadic, colonel securist) sau Nicolae Plesita (fosta 
căpetenie a Securităţii şi a Direcţiei de Informații Externe) continuă să îşi sfideze, în deplină 
libertate, fostele victime. 


5 Stéphane Courtois et al., Le livre noir du communisme, Paris, Robert Laffont, 1997 (ed. rom. Cartea neagră a 
comunismului — Crime, teroare, represiune, Bucureşti, Editura Humanitas, Fundaţia Academia Civică, 1998); 
Alain Besançon, La falsification du Bien, Paris, Julliard, 1985. 

* Vezi Gheorghe Boldur-Lăţescu, Genocidul comunist în România, Bucureşti, Editura Albatros, 1992. 

7 De pildă, la câteva luni după Congresul al IX-lea, în septembrie 1965, la Facultatea de Filosofie a Universităţii 
din Bucureşti se organiza, de către Securitate în colaborare cu aparatul de partid, o sinistră înscenare împotriva 
unor studenţi care îndrăzniseră să discute despre necesitatea slăbirii controlului ideologic al partidului. 
Ceauşescu nu şi-a propus niciodată să modifice sistemul, fapt dovidit şi de rezistenţa sa tenace la îndemnurile lui 
Mihail Gorbaciov de a se angaja pe calea reformelor; Vladimir Tismăneanu, Reinventarea politicului. Europa 
de Est de la Stalin la Havel, laşi, Editura Polirom, 1997. 

5 Pavel Câmpeanu, Ceauşescu, anii numărătorii inverse, laşi, Editura Polirom, 2002, pp. 8-9. 

Convulsiile si întârzierile perioadei de dupa decembrie 1989 nu pot fi explicate fără a 
reflecta asupra naturii regimului prăbuşit atunci. Nu au existat două regimuri comuniste în 
România: primul, cel „cominternist”, „străin de neam” şi de „sufletul” poporului român, şi al 
doilea, cel de după „ruptura” cu URSS, devotat valorilor naționale. Între sistemul 
concentrationar al perioadei 1948-1964, o perioadă de consolidare şi institutionalizare, şi cel 
aparent mai tolerant de după 1964 există o legatură incontestabilă: în perioada Dej spaima 
ajunsese să fie interiorizată într-un asemenea grad încât acţiunile represive fățişe nu mai erau 
necesare decât în condiţii extreme (prigoana disidentilor în anii 1970 şi 1980 spune destul 
despre capacitatea regimului de a recurge la teroare de câte ori simţea nevoia). Socialismul 
lui Ceauşescu, urmaş direct al celui construit sub Gheorghiu-Dej, a fost extrem de autoritar, 
paternalist şi manipulator. A fost o tiranie inspirată de aceleaşi fixatii ideologice ca şi cele ale 
fondatorilor regimului (între care N. Ceauşescu însuşi): rolul conducător al partidului unic, 
anihilarea şi demonizarea proprietății private şi a pietii, batjocorirea drepturilor omului, 
geneza „omului nou-constructor devotat al societăţii socialiste”. Diferenţa între perioada Dej 
şi cea a lui Nicolae Ceausescu tine de elementul predominant oligarhic sub Dej şi de 
accentuarea dimensiunii feudal-personaliste sub Ceauşescu. Altminteri, structura internă a 
conducerii a rămas similară. Retorica naționalistă a înlocuit-o pe cea internationalistä, 
metodele de intimidare au devenit mai subtile, dar nu mai puţin omniprezente şi 
constrângatoare. Delatiunea a continuat să fie baza acţiunii de control şi supraveghere in 
masă exercitată de Securitate. Prin urmare, este important să ne ocupăm de mecanismele 
recrutării şi utilizării informatorilor. 

Acţiunile Securităţii au fost întotdeauna dirijate de partid. Aparatul politic era cel 
care identifica inamicul, iar Securitatea se ocupa de anihilarea acestuia. Evident, în a doua 
perioadă a regimului s-a petrecut şi o sinteză între practicile bolşevice de exercitare a puterii, 
cultul liderului si îmbrățişarea unor teme şi simboluri ale extremei drepte (etnicismul 
vehement, tracismul, anti-liberalismul, anti-oocidentalismul). O scurtă perioadă de timp, mai 
ales între 1965-1968, regimul a reuşit să magnetizeze unele speranţe, chiar în rândul tinerilor 
intelectuali cu inclinatii anti-totalitare. Refuzul de a susţine intervenţia Pactului de la Varşovia 
în Cehoslovacia în august 1968 — la care, de altfel, România nici nu a fost invitată — i-a 
asigurat lui N. Ceauşescu, dar şi partidului comunist pe care acesta îl conducea, un moment de 
reală simpatie din partea unor largi cercuri ale populaţiei”. În acelaşi timp, notăm faptul că 
Ceausescu a introdus politici represive care i-au afectat pe toți adulții in 1966, o politică 
menținută până la prăbuşirea regimului (decretul de interzicere a avorturilor). S-a sperat ca 
decolonizarea politică şi economică ar putea rezulta într-o emancipare culturală autentică. 
Figuri importante ale vieţii literare au decis să se înscrie în PCR, sperând că vor putea astfel 
influenţa linia politică şi culturală a regimului. Din păcate, ceea ce a urmat a confirmat faptul 
ca diriguitorii comunişti se angajasera pe calea unei „autocolonizări”: despărţirea de centrul 
imperial de la Kremlin a însemnat doar afirmarea dreptului elitei locale din România, 
obsedată de aceleaşi mituri leniniste, să decidă ea însăşi priorităţile în politica internă şi 
externă. Chiar şi aşa, devierea national-comunista românească nu a reprezentat niciodată o 
primejdie reală pentru unitatea Blocului Sovietic... 

Se poate spune că, în ansamblu, regimul comunist din România a fost ostil valorilor 
spirituale veritabile, pe care le-a atacat şi a urmărit să le distrugă. Evident că nu a reuşit 
complet. În anumite momente, au apărut şi opere culturale incontestabile. Acest lucru însă nu 


? Vezi Paul Goma, Culoarea curcubeului '77 (Cutremurul oamenilor). Cod “Bărbosul” (Din dosarele 
Securităţii, 1957-1977), laşi, Editura Polirom, 2005. 

'° Mihnea Berindei, La position singulière de la Roumanie en 1968. Ceauşescu et le printemps de Prague, în 
„Revue Roumaine d'Histoire”, Bucureşti, XXXVIII, 1-4 (ianuarie-decembrie 1999), pp. 183-198. 

!! Vezi Adrian Cioroianu, Pe umerii lui Marx. O introducere în istoria comunismului românesc, Bucureşti, 
Curtea Veche Publishing, 2005. 

s-a petrecut datorită, ci în pofida regimului. Omniprezenta şi omnipotentă, ideologia a fost 
pandantul simbolic al terorii. În cadrul acestui regim, ideologia nu a fost un discurs despre 
putere, ci a fost ea însăşi expresia absolută a puterii. Mai întâi sub forma delirantă a 
postulatelor staliniste legate de întărirea vigilentei revoluționare şi a ascutirii necontenite a 
luptei de clasă, apoi sub aceea a discursului despre construcţia societăţii socialiste multilateral 
dezvoltate, ideologia a fost forţa care a permis reproducerea simbolică a regimului'?. Nu mai 
conta dacă subiecții regimului (înainte de toate membrii PCR, dar mai ales cei ai aparatului 
birocratic de partid şi de securitate) credeau în aceste dogme mumificate. Simpla lor repetare 
mecanică permitea sistemului să-şi autosupravietuiască, lipsit de viata şi totuşi continuând să 
asfixieze orice urmă de spontaneitate creatoare. 

Spre deosebire de alte state sovietizate, România nu a traversat o perioadă de 
veritabilă destalinizare'’. Intelectualii români nu au condus mişcări similare cu Revoluţia 
maghiară ori Primăvara de la Praga. Acest lucru nu trebuie însă judecat în chip absolutist prin 
ignorarea datelor concrete ale momentului istoric. PCR a ştiut să menţină forme de control şi 
constrângere care au sufocat in nuce asemenea posibile tentative. În cadrul acestui partid, nu 
s-a coagulat vreodată un curent veritabil reformator. Nici un regim comunist nu a pornit pe 
calea liberalizării câtă vreme conducerea sa a rămas perfect unită şi ataşată celui mai 
devastator stalinism. Nemultumirile populare, existente în România cel putin în acelaşi grad 
ca şi în celelalte state sovietizate, nu au avut la vârf nici un fel de susţinători. Nu a apărut un 
Imre Nagy, un Alexander Dubéek, un Iosip Broz Tito. Lucrețiu Pătrăşcanu, unul dintre atât de 
puţinii comunişti români care ar fi putut deveni simbolul şi promotorul unui comunism 
românesc mai puțin inuman, a fost arestat în 1948 şi executat, în urma unei înscenări 
judiciare, în aprilie 1954. În atari condiţii, nu este câtuşi de puţin surprinzător ca un regim 
venit la putere prin violență, care şi-a menţinut puterea prin violență, avea să piară tot violent 
în decembrie 1989. La fel de adevărat este faptul că succesorii acestui regim, grupaţi în 
Frontul Salvării Naţionale, conduşi inițial de gruparea Ion Iliescu-Petre Roman, au continuat 
să cultive metode similare cu cele practicate de comunişti: demonizarea societăţii civile şi a 
partidelor democratice, manipularea simbolică, propaganda desäntatä şi chiar utilizarea 
fasciilor minereşti pentru strangularea fragilului pluralism născut în decembrie 1989. 
Mineriada din 13-15 iunie 1990 a fost o consecință directă a menținerii structurilor autoritare 
criptocomuniste, în pofida declarațiilor de ruptură cu vechiul sistem”. Mentalitatile 
succesorilor lui Ceausescu erau impregnate de anti-intelectualism anti-occidentalism si anti- 
pluralism, trasaturi definitorii ale stalinismului national pe parcursul intregii sale existente. 
Regimul Iliescu care a functionat intre 1990 si 1996 a fost o combinatie de colectivism 
oligarhic (din punct de vedere economic si social) si autoritarism bazat pe mistica preeminetei 
Statului asupra oricarei realitati sociale !”. Timpurile nu le erau favorabile celor care visau o 
noua dictatura. Prabusirea URSS in decembrie 1991 a marcat finalul unei epoci si a semnalat 
faptul ca vechiul sistem, chiar in versiunile sale revizuite, nu mai avea sanse de resuscitare. 

Care au fost principalele scopuri ale regimului instaurat la putere in România prin 
brutala intervenţie sovietică din perioada 1944-1947?'° Înainte de orice, trebuie să ţinem cont 
că a fost vorba de tentativa de a întemeia o societate pretins egalitară, din care vor fi dispărut 


? Leszek Kolakowski, Main Currents of Marxism, New York, Norton, 2005, pp. 1206-1212; Vladimir 
Tismaneanu, Scopul si mijloacele. Eseuri despre ideologie, tiranie si mit, Bucuresti, Curtea Veche Publishing, 
2005. 

> Romulus Rusan (ed.), Anii 1954-1960. Fluxurile si refluxurile stalinismului, Bucuresti, Fundatia Academia 
Civica, 2000. 

* Mihnea Berindei, Ariadna Combes, Anne Planche, Roumanie — le livre blanc, 1990 (trad. rom. 73-15 Iunie 
1990. Realitatea unei puteri neocomuniste, Bucureşti, Editura Humanitas, 2006). 

SH.-R. Patapievici, Politice, Bucuresti, Editura Humanitas, 1996, p. 147. 

® Serban Rădulescu-Zoner, Daniela Buse, Beatrice Marinescu, Instaurarea totalitarismului comunist in 
România, Bucureşti, Editura Cavallioti, 1995. 

clasele sociale. Era asadar vorba de un proiect de reconstructie utopica a realitatii ori, cu alte 
cuvinte, de ceea ce istoricii Mikhail Heller şi Aleksandr Nekrich au numit „utopia la 
putere”!7. Materialismul istoric al lui Karl Marx lua acum forma a ceea ce marele filosof Karl 
Popper a numit „materialismul isteric”. Preţul plătit pentru atingerea acestei finalitati märet- 
utopice nu conta. Ca şi în URSS, s-a recurs la violența maximă pentru atingerea acestor 
scopuri. Oricine se opunea noului sistem era aprioric declarat duşman al poporului, fascist, 
agent al serviciilor de spionaj străine. Inamicul de clasă, „obiectiv” ori „subiectiv”, era pur şi 
simplu un parazit menit extinctiei. Trebuia ştearsă orice urmă de diferență între subiecții 
statului totalitar care trăiau cu toții sub semnul fricii şi suspiciunii. Din nou, ca şi în Uniunea 
Sovietică, nu lipseau justificärile gen „Nu poţi face omleta fără să spargi ouă”. Dar cum sesiza 
gânditorul liberal Isaiah Berlin, cu toate milioanele de ouă sparte, nimeni nu a văzut vreodată 
marea omletă comunistă împlinită. 

Principalele trăsături ale sistemului comunist din România, care îl califică drept un 
adversar categoric al principiilor democratice, aşadar ca pe un despotism totalitar, au fost 
următoarele elemente discutate în profunzime în structura acestui raport: 

- domnia monopolista a partidului unic, auto-intitulat „partid al clasei muncitoare“. Dictatura 
PMR, apoi PCR (după 1965), a fost construită după modelul sovietic şi a fost consfintita în 
toate Constitutiile de după 1948 până la finalul din 1989. Au fost interzise şi distruse partidele 
istorice, precum şi toate organizaţiile care mențineau vie posibilitatea opoziţiei în raport cu 
despotismul comunist. Primul experiment de „democraţie populară”, deci dictatura nelimitată 
de nici o lege pe teritoriul istoric al României, a fost impunerea regimului bolşevic în 
Basarabia şi Bucovina de Nord în perioada de după ultimatumul sovietic din iunie 1940. 
Tinem să mentionam aici atrocitățile comise de comuniştii din ceea ce s-a numit Moldova 
sovietică împotriva cetățenilor nevinovaţi: arestări, deportări, exproprieri, asasinate în masă. 

- distrugerea societăţii civile şi omogenizarea forțată a populaţiei prin atomizare şi dispariția 
oricăror garanţii constituţionale ale libertăţii individuale. 

- represiunea generalizată şi rolul central al poliţiei secrete (Securitatea). Pentru sistemul intrat 
în transă, nu mai conta numărul victimelor: ideologia luptei de clasă, aflată în chiar inima 
proiectului de inginerie socială marxist-leninistă, justifică lichidarea unor întregi categorii 
sociale, decretate drept „vermina”. În perioada stalinismului dezläntuit (1948-1964), regimul a 
creat un întreg univers concentrationar pe care pe drept cuvânt îl putem numi Gulagul 
românesc!'5. A existat însă o rezistență reală, mai ales în prima perioadă, inclusiv sub forma 
mişcărilor de partizani. Teroarea mai subtilă, mai degrabă preventivă, de după 1964, nu a 
însemnat nicicum o îmblânzire a regimului, ci doar utilizarea unor metode mai puţin şocante 
şi crude de control al populaţiei. Criminalitatea sistemului, izvorâtă din chiar natura sa ilegală 
şi ilegitimă, nu a dispărut după 1964. Securitatea a fost aşadar o instituție ilegală, ilegitimă şi 
criminală de la începutul şi până la sfârşitul ei. 

- propaganda neîncetată şi controlul absolut, prin intermediul cenzurii (Direcţia Generală a 
Presei şi Tipăriturilor şi, din 1977, Consiliul Culturii şi Educaţiei Socialiste) asupra 
mijloacelor de informare, devenite instrumente ale dezinformării şi manipulării generalizate. 

- îndoctrinarea întregii populații cu dogmele marxist-leniniste şi tentativa de revoluţionare, în 
fapt de mutilare a condiției umane, numită construcția „omului nou”. La acest capitol trebuie 
accentuat rolul nefast al sistemului propagandei de partid, al şcolilor de partid, al organelor de 


7 Mikhail Heller, Aleksandr Nekrich, Utopia in Power. The History of the Soviet Union from 1917 to the 
Present, New York, Summit Books, 1985. 

15 Vezi seria de volume „Analele Sighet” (I-X), editor Romulus Rusan, publicate de Fundaţia Academia Civică; 
Virgil Ierunca, Fenomenul Piteşti, Bucureşti, Editura Humanitas, 1990; Paul Goma, Gherla, Bucureşti, Editura 
Humanitas, 1990; Constantin Cesianu, Salvat din infern, Bucureşti, Editura Humanitas, 1992; Ion Ioanid, 
Închisoarea noastră cea de toate zilele, vol. I-III, Bucuresti, Editura Humanitas, 1999-2000. 

presă (,,Scanteia”, „Lupta de clasă”, apoi „Era Socialistă”), al Editurii PMR (apoi Editura 
Politică) şi al secţiilor CC al PCR care „îndrumau” activităţile ideologice. 

- distrugerea economiei de piaţă şi impunerea unui model rigid, autoritar, ultra-centralizat al 
economiei planificate. În prima perioadă, economia a fost sistematic jefuită în favoarea 
URSS. Pe parcursul întregului experiment, s-au plătit costuri colosale legate de impunerea 
unui model economic ineficient şi finalmente falimentar. 

- lichidarea monarhiei constituţionale, distrugerea statului de drept şi impunerea dictaturii 
proletariatului, în fapt dictatura unei caste parazitare (nomenklatura), exercitată prin utilizarea 
celor mai brutale metode teroriste. Statul românesc în perioada 1948-1989 a fost în esența sa 
un stat bazat pe teroare, directă sau indirectă, punitivă şi/sau profilactică, iar justiţia a avut ca 
scop camuflarea şi justificarea crimelor comise de statul totalitar. 

- atacul sistematic împotriva proprietăţii private şi distrugerea țărănimii prin colectivizarea 
forțată, prin „noua revoluţie agrară” lansată în octombrie 1981 şi prin experimentul 
sistematizării satelor. 

- controlul total asupra mijloacelor statale de exercitare a violenţei, înainte de toate 
procuratura, miliția, armata, grănicerii. 

- controlul asupra corpului uman, prin politica pronatalistă forțată, care a durat până la 
căderea regimului, şi asupra celui social, prin rationalizarea aprovizionării prin decretele din 
10 şi 17 octombrie 1981, urmate de programul „alimentaţiei ştiinţifice” din 1982. 

- o politică externă complet subordonată Moscovei în perioada 1948-1963. Autonomia 
politicii externe româneşti de după 1964 nu a fost expresia unei afirmări a spiritului patriotic, 
ci a servit grupului conducător (mai întâi unit în jurul lui Gheorghe Gheorghiu-Dej, apoi al lui 
Nicolae Ceausescu) pentru a-şi menţine nealterată puterea!” 

În realitate, acest „comunism naţional” a servit prea puţin poporului român. A creat 
însă un sentiment de falsă euforie naționalistă, precum şi iluzia unei căi româneşti spre un 
socialism diferit de cel sovietic. După 1980, a devenit cât se poate de clar că între politica 
externă (pretins autonomă) şi cea internă (extrem de represivă) exista o imensă prăpastie. 
Având de ales între o minimă liberalizare internă şi completă izolare internațională, 
conducerea PCR a mers pe calea autarhiei. Mitul fundamental pe care s-a bazat ideologia PCR 
în toate aceste patru decenii şi jumătate de experiment totalitar a fost imaginea fortăreței 
asediate. Pentru comuniştii români era astfel important să anihileze nu doar presupusele 
încercări externe de a le contesta dictatura, dar mai ales era vitală lichidarea oricărei opoziții 
interne. Ei pretindeau că plăsmuiesc cetatea divină, aici şi acum. Urma logic acuzarea celor 
care criticau planurile lor de subversiune, complot şi crimă. El însuşi o ideologie 
conspirationistä, comunismul a văzut pretutindeni semnele unor sinistre conspirații împotriva 
sa. 

Unul din scopurile centrale ale regimului a fost anihilarea oricărei forme de opoziție, 
rezistență şi disidenta. Chiar în perioada de relativă de-radicalizare a regimului, agresivitatea 
sa în raport cu contestatarii reali sau potențiali a rămas neschimbată. Mai întâi s-a recurs la 
criminalizarea partidelor democratice şi a oricărei forme de rezistență din partea 
intelectualitatii, sindicatelor neinregimentate, studenților şi intelectualilor. Numărul victimelor 
acestor înscenări este enorm. 


19 Unii dintre foştii activişti de vârf ai PCR (Manea Mănescu, Paul Niculescu-Mizil, Dumitru Popescu) au scris 
în ultimii ani pagini apologetice legate de aşa-zisul „comunism naţional” promovat de Nicolae Ceauşescu şi 
echipa sa. Prima perioadă a regimului a fost marcată de conflictul dintre echipa moscovită şi grupul lui Dej, ceea 
ce nu însemna sub nici o formă o rivalitate de linii politice, ci doar una de ambiţii. Pentru documente privind 
emigrația comunistă română în URSS, vezi Gheorghe Buzatu, Românii în arhivele Kremlinului, Bucureşti, 
Editura Univers Enciclopedic, 1996. Notăm faptul că, şi după căderea grupului Pauker-Luca, în conducerea 
partidului s-au aflat moscoviți influenți (Petre Borilă, Leonte Răutu şi Alexandru Bârlădeanu). De altfel, Răutu şi 
Bârlădeanu au contribuit direct la întocmirea Declaratiei din 1964 pe care nostalgicii stalinismului national o 
invocă mereu drept piatră de hotar în istoria regimului. 

Practicile comunismului românesc şi-au avut originea în modelul leninist-stalinist de 
inginerie socială”. Dogma comunistă se pretindea infailibilă. Oamenii puteau eventual greşi, 
partidul era însă omniscient. Suprematia ideologiei este cheia înțelegerii acestui sistem. Prima 
generație de comunişti aflaţi la putere în România a imbratisat cu fervoare miturile bolşevice: 
mitul revoluţiei, al partidului, al clasei muncitoare, al societăţii fără clase. Pentru atingerea 
acestor țeluri presupus nobile, comuniştii români au considerat că este permisă utilizarea celor 
mai abjecte mijloace. Sufletul nemuritor al comunismului, spunea filosoful polonez Leszek 
Kolakowski, este minciuna. De la bun început, comunismul s-a bazat pe minciună, impostură, 
dedublare şi fărădelege”!. Violenţa a fost sanctificată: cu cât mai brutale erau metodele de 
luptă împotriva „duşmanului”, cu atât creştea intensitatea urii propagate de aparatul ideologic. 
Inamicul de clasă a fost demonizat şi criminalizat ca figură absolut reprehensibilă. Trebuia 
exterminat („stârpit”, „zdrobit”, „nimicit”, „călcat în picioare”) fără crutare. „Burjuii”, 
„leprele social-democrate”, ,näpârcile chiabureşti”, „fiarele taraniste” sunt doar câteva din 
macabrele sintagme ale limbii de lemn otrăvite care a fost utilizată de aparatul de propagandă 
condus de Iosif Chisinevschi şi Leonte Răutu. Criteriile tradiționale care desparteau binele de 
rău au fost abolite în cadrul statului ateist. 

Cultele religioase au fost prigonite fără milă. Biserica Greco-Catolică a fost suprimată 
în 1948”, iar cea Romano-Catolică a fost împinsă la limita legalităţii. Biserica Ortodoxă, 
lipsită de sprijin moral şi material din exterior, prin ierarhia sa de după 1948, a putut fi adusă 
mai uşor sub controlul puterii totalitare, în pofida faptului că foarte multi preoți au fost 
arestați, condamnaţi, întemnițați şi chiar ucişi. Regimul a dus de asemenea o luptă sistematică 
şi intensă împotriva Bisericilor protestante şi neoprotestante. Lupta se dădea pentru controlul 
sufletului şi minţii, iar religia, numită de Marx „opiu pentru popor”, trebuia discreditată şi 
abolită. În perspectiva construcţiei societăţii comuniste, visată de corifeii socialismului zis 
ştiintific, religia urma să dispară, asemeni mult-hulitei proprietăţi private. 

Costurile utopiei comuniste au fost enorme. Destine sfărâmate, elite distruse, clase 
sociale nimicite-toate acestea în numele unui vis al perfecțiunii, al unui ideal colectivist 
pentru care individul nu era decât un şurub din marele mecanism. Cum scria Arthur Koestler, 
omul devenise o simplă ficţiune gramaticală”. Politica de exterminare socială comunist, sau 
mai exact spus totalitarismul comunist, s-a întemeiat aşadar pe un număr de postulate 
ideologice. Clasele exploatatoare, vinovate de ataşamentul lor pentru proprietatea privată şi 
statul de drept, trebuiau distruse. Noua religie politică propavăduia misiunea istorică a clasei 
muncitoare. În realitate, această clasă a cunoscut sub comunism o asuprire fără egal. Cele mai 
importante mişcări sociale antitotalitare din România au fost grevele minerilor din Valea 
Jiului din vara anului 1977 şi ale muncitorilor din Braşov din noiembrie 1987. 

Acest raport documentează dimensiunile şi metodele represiunii din România 
comunistă. Nu negăm că au existat momente mai putin crude, că regimul a cunoscut perioade 
de relativă acalmie. Ele au fost însă de scurtă durată şi nu au schimbat datele fundamentale ale 
sistemului. România comunistă a fost din prima şi până în ultima ei zi o închisoare pentru 
copleşitoarea majoritate a populaţiei. Ceea ce nu înseamnă că nu au existat oportunități de 
mobilitate socială prin selecţie pe bază de clasă, mai ales în prima perioadă, când originea 
socială proletară era legiferată, spre exemplu, drept condiţie de acces în învățământul 


% Vezi Martin Malia, The Soviet Tragedy. A History of Socialism in Russia, New York, Free Press, 1994, pp. 
136-137. 

” Pentru analize ale relaţiei dintre regimul comunist şi ideologie, vezi Monica Lovinescu, Unde scurte. Jurnal 
indirect, Bucureşti, Editura Humanitas, 1990; idem, Unde scurte II. Seismograme, Bucureşti, Editura Humanitas, 
1993. 

2 Pentru detalii, vezi Ioan-Marius Bucur, Din istoria Bisericii Greco-Catolice Române (1918-1953), Cluj- 
Napoca, Editura Accent, 2003; Cristian Vasile, Intre Vatican şi Kremlin. Biserica Greco-Catolică în timpul 
regimului comunist, Bucureşti, Curtea Veche Publishing, 2003. 

% Pentru o anatomie a spiritului bolşevic, Arthur Koestler, Darkness at Noon, New York, Bantam Books, 1985. 

superior. Mitul modernizării ţării sub comunism nu rezistă unei examinări profunde. Nu 
încape îndoială că România după 1945 ar fi putut să se dezvolte ca un stat democratic şi 
pluralist, dacă nu ar fi existat intervenția sovietică şi disponibilitatea comuniştilor de a servi 
necondiționat interesele Kremlinului. Distrugerea continuității constituționale a statului român 
prin abdicarea forțată a Regelui Mihai în decembrie 1947 rămâne unul din marile abuzuri ale 
comunismului în România. Înfeudat intereselor sovietice, fidel opţiunilor sale staliniste de 
primă oră, chiar şi după îndepărtarea de Moscova, regimul comunist din România a avut un 
caracter antinational, în pofida necontenitelor profesiuni de credință naționaliste. Imnul de stat 
al RPR spunea clar acest lucru: „Înfrăţit fi-va veşnic al nostru popor/Cu poporul sovietic 
eliberator/Leninismul ni-e far, şi tărie, şi-avânt/Noi urmăm cu credință partidul ne-nfrânt”. 
Consilierii sovietici au jucat un rol crucial în instaurarea şi funcționarea noilor instituţii. 
Membrii PCR din ilegalitate au fost, în special în prima perioadă, exponentii cei mai activi ai 
noului regim. Unii dintre ei aveau să fie dezamägiti ulterior, însă acest lucru nu atenuează 
responsabilitatea lor pentru impunerea şi sutinerea acestui regim. Nu mai putin responsabili 
sunt cei care au aderat în perioada 1944-1947, imbratisand cu maximă frenezie sloganele 
antioccidentale şi ardent staliniste ale PCR. Din rândul acestora a fost recrutată birocraţia de 
partid (aparatul CC, comitetele regionale, raionale, comunale) şi aparatul de bază al 
Securităţii””. 

Simplu spus, vreme de patru decenii şi jumătate, statul românesc a fost confiscat de un 
grup politic străin de interesele şi aspirațiile poporului român. Inspirat şi motivat de ideologia 
fals egalitaristă a socialismului de stat marxist-leninist, acest regim şi-a propus şi până la un 
punct a realizat un sistem de control fără precedent asupra minții şi trebuintelor umane. Nu a 
existat particulă a spaţiului social, inclusiv la nivelul spaţiului locativ, al abecedarului sau al 
ritualurilor nunții şi morţii, asupra căreia să nu se exercite ambițiile regimului. Două au fost 
principalele instrumente prin care a fost posibilă perpetuarea dictaturii comuniste: poliția 
politică” şi propaganda”. Statul polițienesc stalinist nu a fost un regim autoritar traditional. 
Scopul său a fost să distrugă cetățeanul, spiritul civic în genere, şi să construiscă subiectul 
perfect manevrabil. Faimoasele versuri „Partidul e-n toate/E-n cele ce sunt/Si-n cele ce mâine 
vor râde la soare/E-n pruncul din leagan/Si-n omul cărunt/E-n viata ce veşnic nu moare” (G. 
Lesnea), învăţate de şcolarii români vreme de două decenii şi mai bine, captează exact natura 
ubicuă a dominaţiei totalitare”. 

Trebuie menţionat faptul că regimul nu a condus ţara pur şi simplu printr-un mecanism 
de viol al maselor. A ştiut să creeze şi mecanisme de cooptare, prin utilizarea şanselor de 
mobilitate socială oferite unor persoane din grupuri mai putin favorizate. O mare parte din 
aparatul Securității, mai cu seamă tortionarii cei mai brutali, au provenit din zonele sociale de 
tip lumpen. În prima sa fază, regimul a pedalat pe doctrina egalității şi fraternității umane, 
înrădăcinată, măcar la nivelul profesiunii de credinţă, în ideologia Revoluţiei Franceze. A 
folosit, fraudulos, fireşte, retorica luptei pentru pace, independență şi progres. Moştenirea 
RPR-RSR este aşadar moştenirea unei tari cu o economie dezvoltată în chip distorsionat şi 
contraproductiv, a unei societăți bolnave de suspiciune şi neîncredere, a unei culturi subjugate 
şi anexate de statul totalitar. Au existat evident insule de rezistență, iar acest Raport îşi face un 


4 Pentru o analiza a structurii puterii comuniste, vezi Stelian Tanase, Elite şi societate. Guvernarea Gheorghe 
Gheorghiu-Dej, Bucureşti, Editura Humanitas, 1998. 

% Vezi, pentru detalii Marius Oprea, Banalitatea răului. O istorie a Securității în documente 1949-1989, studiu 
introductiv de Dennis Deletant, Iasi, Editura Polirom, 2002. 

°° Metodele, mijloacele şi conţinutul propagandei la începuturile regimului comunist au fost surprinse de Eugen 
Denize, Propaganda, în vol. România. Statul şi propaganda, 1948-1953, Târgovişte, Editura Cetatea de Scaun, 
2005. 

*7 În analiza noastră suntem inspirați de lucrarea clasică a Hannei Arendt despre originile totalitarismului, 
precum şi de Carl Friedrich, Zbigniew Brzezinski, Totalitarian Dictatorship and Autocracy, Cambridge, Mass., 
Harvard University Press, 1956. 

titlu de onoare in a le mentiona si omagia. Au existat oamenii politici morti in inchisorile 
comuniste. Au existat sutele de mii de detinuti politici acuzati de ,,uneltire impotriva 
regimului democrat-popular”, printre care nu trebuie să-i uităm pe țăranii care refuzau în masa 
colectivizarea”. Au existat gânditorii care au păstrat fibra morală a acestei naţiuni în pofida 
atacurilor necurmate din partea aparatului ideologic. Au existat rezistentii din munţi. Au 
existat studenţii revoltați din 1956, minerii din 1977, semnatarii Apelului Goma, disidentii 
cunoscuți sau mai puţin cunoscuți, Vasile Paraschiv (terorizat de Securitate pentru curajul de 
a revendica drepturile clasei muncitoare), activiştii Sindicatului Liber al Oamenilor Muncii 
din România (SLOMR), muncitorii de la Braşov din 1987, intelectualii disidenti maghiari, 
grupul de acțiune Banat, Comitetul Creştin Român pentru Apărarea Libertăţii Religioase şi de 
Constiintä (ALRC), Gheorghe Calciu-Dumitreasa şi alti opozanți religioşi, demonstrantii de la 
Timişoara, Cluj şi Bucureşti din decembrie 1989. Au existat zecile de mii de femei şi copii 
care au murit ca urmare a aberantei politici nataliste a regimului. Gheorghe Ursu (inginerul 
ucis pentru că tinea un jurnal in care denunța mizeria morală a ceea ce propaganda numea 
„epoca de aur”) şi Calin Nemes, care a ținut piept Armatei la Cluj în decembrie 1989 şi s-a 
sinucis ulterior din dezgust pentru deturnarea Revoluției. După prăbuşirea oficială a 
comunismului au existat Proclamaţia de la Timişoara, adevarata Cartă a Revoluţiei Române, 
şi zona liberă de neocomunism din Piaţa Universităţii. 

Marile speranţe din decembrie 1989 au fost însă rapid urmate de frustrări în raport cu 
ceea ce s-a dovedit a fi refuzul aparatului comunist şi securist de a ceda puterea. Chipurile 
vechi au îmbrăcat măşti noi, însă comportamentele au fost prea puţin diferite. Au existat 
aşadar marile şi micile regrupări nomenklaturiste, resurectia birocraţiei sub forma 
fesenismului. Condamnarea comunismului a fost întârziată tocmai pentru că o mare parte din 
clasa politică postdecembristă a preferat să se aştearnă o ciudată tăcere peste un trecut cu care 
nu aveau motive a se mândri. Însă o democraţie nu se poate întemeia pe amnezie. Numele 
victimelor, ca şi cele ale călăilor, trebuie cunoscute pentru a putea spune, precum cei care au 
supraviețuit Holocaustului nazist: „Să nu se mai repete!” Acest raport ţine să fie deopotrivă o 
rememorare şi un avertisment. Cei care uită trecutul riscă să-l retrăiască, a scris filosoful 
american George Santayana. Numele instituţiilor care au comis crimele împotriva umanității 
trebuie cunoscute. Tot astfel, numele marilor vinovați, deci ale potentatilor comunişti şi ale 
inchizitorilor securişti, trebuie cunoscute. România comunistă nu a fost guvernată de ființe 
extraterestre. În fruntea ei, respectiv în fruntea diverselor instituţii cheie (Biroul Politic, 
Comitetul Executiv, Prezidiul Permanent, Secretariatul, Comisia Controlului de Partid, 
secțiile CC, Securitate, comitetele regionale/judetene de partid) s-au aflat, în diverse perioade: 
Gheorghe Gheorghiu-Dej, Ana Pauker, Vasile Luca, Teohari Georgescu, Iosif Chişinevschi, 
Miron Constantinescu, Nicolae Ceauşescu, Alexandru Drăghici, Chivu Stoica, Petre Borilă, 
Constantin Pîrvulescu, Alexandru Bârlădeanu, Ion Gh. Maurer, Gheorghe Apostol, Emil 
Bodnăraş, Alexandru Moghioroş, Leonte Răutu, Leontin Sălăjan, Dumitru Petrescu, Dumitru 
Coliu, Elena Ceauşescu, Manea Mănescu, Janos Fazekas, Iosif Banc, Iosif Uglar, Maxim 
Berghianu, Richard Winter, Gheorghe Radulescu, Paul Niculescu-Mizil, Ilie Verdet, Ion 
Stänescu, Tudor Postelnicu, Ion Iliescu, Virgil Trofin, Vasile Valcu, Dumitru Popescu, Jon 
Coman, Ghizela Vass, Stefan Andrei şi lista poate continua”. Fiecare activist a îndeplinit ceea 
ce el sau ea considera o nobilă misiune: aplicarea cu infinit devotament a liniei partidului, 
indiferent de costurile umane. Între importantii colaborationisti recrutaţi din „vechile clase” 


# Dorin Dobrincu, Constantin Iordachi (editori), Täränimea şi puterea. Procesul de colectivizare a agriculturii 
in România, 1949-1962, laşi, Editura Polirom, 2005. 

% Vezi anexele cu membrii conducerii de partid la Liviu Marius Bejenaru, Clara Cosmineanu-Mareş, Monica 
Grigore, Alina Ilinca, Oana Ionel, Nicoleta Ionescu-Gura, Elisabeta Neagoe-Plesa, Liviu Pleşa, Florica Dobre 
(coord.), Membrii CC al PCR 1945-1989. Dicţionar, studiu introductiv de Nicoleta Ionescu-Gura, Bucuresti, 
Editura Enciclopedică, 2004. 

pot fi amintiti: Petru Groza, mosier cu convingeri de stanga din 1933, convertit la un 
socialism din care a ştiut să profite cât a putut®®, Mihai Ralea şi Mihail Ghelmegeanu, foşti 
miniştri carlişti, cu convingeri de stânga dinainte de 1944, deveniți susținători ferventi ai 
RPR. Fiecare dintre aceste persoane a deținut o doză de responsabilitate pentru ceea ce putem 
numi tragedia României sub comunism. Nimeni nu a rostit vreun cuvânt de regret”. 

Raportul Comisiei urmăreşte să strângă laolaltă datele incontestabile care probează 
natura antiumană, constant, metodic şi perseverent represivă a regimului comunist. Multe din 
crimele dictaturii nu au fost consemnate în documente. Cele mai cumplite ordine criminale 
date de Lenin au devenit cunoscute abia după prăbuşirea URSS. Totalitarismul operează 
adeseori prin ordine orale. Cele mai dure decizii ale conducerii comuniste din România au 
fost fie transmise oral, fie învelite în camuflajul insidios al limbii de lemn. Pe de altă parte, 
există o documentaţie enormă privind aceste crime: mărturii, amintiri, procese-verbale, note 
informative, şedinţe de Birou Politic etc. Deciziile strategice au fost anunțate, propagate şi 
impuse de către comunişti cu voluptatea identificării cu presupusele legi ale progresului 
uman. Secretomania bolşevică privea chestiunile tactice, intrigile din interiorul conducerii, nu 
marile opţiuni ideologice ale regimului. Culpabilitatea istorică şi morală a PCR şi a Securității 
ni se par astăzi pe deplin dovedite. Când vorbim de sute de mii de victime (arestați, închişi, 
deportați, ucişi), nu încape îndoială că regimul a comis crime împotriva umanităţii. A mutilat 
suflete umane, a desfigurat şi deturnat destine, a marcat indelebil câteva generații cu ale sale 
insanitati ideologice. A transformat România într-o imensă colonie penitenciară, populată de 
delatori, colaboratori şi ofițeri securişti. A obligat o întreagă populaţie să trăiască într-o stare 
de continuă dedublare””. A privat peste douăzeci de milioane de oameni de viata la care ar fi 
avut dreptul prin insusi faptul venirii lor pe lume. A prigonit minoritatile nationale, pretinzand 
ca le apara drepturile. A declarat dementi pe cei care indrazneau sa se indoiasca de 
binefacerile socialismului. A folosit psihiatria ca pe o arma politica. A persecutat fara crutare 
pe cei care au îndrăznit să ceară sindicate libere. A utilizat cele mai perverse diversiuni 
posibile pentru a-şi compromite adversarii. A atacat exilul anticomunist şi a încercat să 
contracareze pe toate căile posturile de radio libere din Occident şi în primul rând secția 
română a postului de radio „Europa Liberă”. Şi toate aceste au fost înfăptuite în numele 
„Zorilor care cântă”. Nu poate exista nici o justificare pentru acest regim a cărui unică rațiune 
de a se afla la putere a fost ideologia urii de clasă şi cultul violenţei. 

Condamnarea comunismului este astăzi, mai mult ca oricând, o obligaţie morală, 
intelectuală, politică şi socială. Statul român democratic şi pluralist poate şi trebuie să o facă. 
Tot astfel, cunoaşterea acestor pagini întunecate şi triste de istorie românească a secolului 
douăzeci este indispensabilă pentru noile generaţii care au dreptul să ştie în ce lume au trăit 
părinţii lor. Viitorul României depinde de asumarea trecutului ei, deci de condamnarea 
regimului comunist ca inamic al speciei umane. A nu o face, astăzi, aici şi acum, ne va 
împovăra pe veci cu vina complicitatii, fie şi prin tăcere, cu Răul totalitar. Nu se pune nicicum 
problema culpabilizării colective. Ceea ce contează este să învăţăm din acest atroce trecut, să 
înțelegem cum a fost posibil acest experiment şi să ne despartim de el cu compasiune pentru 
victime şi cu durere. 


3 Ceea ce nu exclude faptul că, în unele momente, Groza a încercat să domolească zelul fanaticilor stalinisti şi a 
intervenit în favoarea unora dintre amicii săi. Premierul a încercat în mai multe rânduri să-şi explice opţiunile 
politice de după 23 august 1944. 

*! O excepţie ar fi Cornel Burtică, în cartea de convorbiri cu Rodica Chelaru, Culpe care nu se uită, Bucuresti, 
Curtea Veche Publishing, 2001. 

% Gail Kligman, Politica duplicitätii. Controlul reproducerii în România lui Ceauşescu, traducere din limba 
engleză de Marilena Dumitrescu, Bucureşti, Editura Humanitas, 2000. 

Regimul comunist în România: repere istoriografice 


Deşi se află încă la începuturile sale, studiul regimului comunist din România a făcut 
de-a lungul timpului progrese însemnate, în special în ultimele două decenii. Din cauza 
interdictiilor politice interne, până la prăbuşirea regimului comunist, istoria acestuia a putut fi 
studiată aproape exclusiv în centre universitare din străinătate, în special din SUA şi din 
Europa Occidentală. Cercetătorii regimului comunist au fost astfel privaţi de accesul direct la 
surse de arhivă; mai mult, agenda lor de cercetare a fost condiţionată de evoluția generală a 
studiilor privind spațiul est-european în timpul războiului rece. 

Odată cu instaurarea regimului comunist, cercetarea academică din domeniul studiilor 
est-europene s-a axat în principal pe investigarea procesului de distrugere a elitelor politice 
interbelice şi implementarea graduală a modelului politic totalitar sovietic, definit ca un nou 
tip de regim politic dictatorial bazat pe un sistem organizat de teroare, represiune şi „control 
total” asupra cetăţenilor. 

Cele mai influente modele teoretice ale regimului totalitar au fost elaborate la sfârşitul 
anilor 1940 şi începutul anilor 1950. În Originile totalitarismului, Hannah Arendt a avansat 
un prim model teoretic de analiză a regimurilor politice totalitare, caracterizat în opinia sa prin 
teroare politică şi control „total” şi „permanent” asupra vieţii publice şi private a tuturor 
cetățenilor. Arendt a evidenţiat rolul poliției politice în implementarea regimului de 
represiune politică, precum şi al lagărelor de concentrare, adevărate laboratoare pentru 
experimentele regimului în dominația totală asupra societății. Arendt a inclus în categoria 
regimurilor politice totalitare Germania nazistă în perioada 1938-1945 şi Uniunea Sovietică în 
intervalele 1929-1942 şi 1945-1953, precum şi, într-o anumită măsură, noile regimuri politice 
dictatoriale instaurate după război in Europa Centrală si de Est”. În viziunea sa, principalele 
preconditii ale instaurării regimurilor totalitare au fost distrugerea claselor şi categoriilor 
sociale burgheze şi a oricărei forme de solidaritate socială, atomizarea societății şi 
transformarea claselor în „„mase”. 

Un model teoretic concurent a fost avansat de politologii americani Carl J. Friedrich şi 
Zbigniew K. Brzezinski. În Totalitarian Dictatorship and Autocracy, Friedrich şi Brzezinski 
au definit regimurile totalitare drept autocratii moderne caracterizate de şase mari 
componente: 1) o ideologie oficială la care toți cetăţenii sunt obligați să adere; 2) un partid 
unic, organizat ierarhic şi care să înregimenteze o proporție însemnată a populaţiei; 3) 
monopolul total asupra tehnologiei miliare şi a mijloacelor de coercitie şi luptă armată; 4) 
monopolul total asupra mijloacelor de comunicare; 5) un sistem de teroare şi represiune 
politică bazat pe aparatul polițienesc; 6) un sistem economic centralizat’. 

Aceste modele teoretice si-au dovedit utilitatea si in domeniul studiilor românesti. 
Prima etapa a evolutiei regimului politic comunist in Romania (1944-1958) a fost definita de 
Stefan Fisher-Galati ca o perioadä de distrugere fortatä a ideologiei nationale românesti, 
catalogată drept „burgheză”, şi de diminuare a suveranităţii nationale sub regimul ocupației 
militare sovietice’. Aceeaşi etapă a fost descrisă de Michael Shafir ca o perioadă de 


! Pentru instaurarea sistemului totalitar în România, vezi Stephen Fischer-Galati, The New Rumania. From 
People's Democracy to Socialist Republic, Cambridge, Massachussetts Institute of Technology Press, 1969; 
Ghiţă Ionescu, Communism in Rumania. 1944-1964, Oxford, Oxford Publishing House, 1964. Ediţia în limba 
română: Comunismul in România, Bucureşti, Editura Litera, 1994; Kenneth Jowitt, Revolutionary Breakthroughs 
and National Development. The Case of Romania, 1944-1965, Berkeley, Los Angeles, University of California 
Press, 1971. 

? Hannah Arendt, The Origins of Totalitarianism, New York, Harcourt Brace Jovanovich, 1951. 

* Carl J. Friedrich, Zbigniew K. Brzezinski, Totalitarian Dictatorship and Autocracy, Cambridge, Harvard 
University Press, 1956. 

4 Stephen Fischer Galati, op. cit.; vezi şi idem, Eastern Europe in the 1980s, Boulder, Westview, 1981. 

„acumulare primitivă a legitimitatii” de către Partidul Comunist, iar de către Kenneth Jowitt 
ca un proces de „străpungere”, marcat de distrugerea totală de către noile elite comuniste a 
acelor tipuri de valori, structuri sau comportamente considerate drept surse potențiale de 
rezistenţă, alimentând centre alternative de putere“. 

Procesul de destalinizare declanşat în lagărul socialist după 1953 a pus sub semnul 
întrebării utilitatea modelului totalitar pentru studiul societăţilor comuniste, evidențiind 
pluralitatea centrelor de putere şi importanța factorilor intermediari în viata politică”. 
Revoluția maghiară din 1956, precum şi varietatea strategiilor politice de legitimare adoptate 
de elitele est-europene au evidenţiat diferențele majore existente între regimurile politice din 
țările comuniste est-europene şi modelul sovietic de dezvoltare. În lumina acestor evenimente, 
Hannah Arendt ezita să catalogheze China, Europa de Est sau Uniunea Sovietică în perioada 
post-stalinistă drept regimuri totalitare. În contrast, Friedrich şi Brzezinski au susținut că 
înlocuirea terorii de masă cu strategii de dominație ideologică şi represiune „selectivă” nu a 
dus la schimbarea naturii acestor regimuri, ci reflecta doar consolidarea lor politică, care le-a 
permis să înlocuiască teroarea polițienească prin teroarea psihologică, ce genera teamă şi 
autocenzură. O nouă generaţie de sovietologi a contestat însă acest model relativ „static” de 
interpretare a regimurilor comuniste. Utilizând mijloacele specifice istoriei sociale, ei au 
încercat să evidentieze crearea unei baze sociale a regimurilor comuniste, rezultat al politicii 
de urbanizare şi industrializare, şi să identifice diverse grupuri de interese implicate în luarea 
deciziilor politice, fără a merge însă atât de departe încât să „dez-ideologizeze” regimurile 
comuniste’. 

Desi in Romania nu a avut lor un proces de destalinizare, punctul de cotitura in 
evolutia regimului comunist a fost considerat devierea de la cursul politicii externe sovietice, 
care a avut loc gradual in perioada 1958-1964. Procesul a debutat in 1958, cand trupele 
sovietice au päräsit Romania, si a continuat in anii urmätori, culminand in aprilie 1964, cand 
liderii romani au respins „planul Valev” privind diviziunea muncii in cadrul CAER. Ca 
răspuns la acest plan, care viza transformarea României în furnizoare de produse agricole 
pentru țările comuniste mai industrializate, guvernul a emis Declarația PMR din 21 aprilie 
1964, considerată de analişti drept un document politic naționalist şi antisovietic. Potrivit lui 
Robert Farlow, coordonatele principale ale noii politici externe a României au fost: o politică 
economică autonomă în CAER, colaborare militară limitată în cadrul pactului de la Varşovia 
şi autonomie politică relativă în relaţiile cu Uniunea Sovietică”. 

Întărirea autonomiei interne a României şi consolidarea politică a regimului comunist 
au contribuit la reorientarea agendei de cercetare spre studiul originilor sociale ale regimului 
comunist şi „autohtonizarea” a ceea ce initial fusese privit drept un regim de ocupaţie. In 
efortul de a descoperi sursele domestice ale comunismului în Europa de Sud-Est şi de a 
explica succesul consolidării democratiilor populare în regiune, numeroase lucrări scrise la 


5 Michael Shafir, Romania. Politics, Economics, and Society. Political Stagnation and Simulated Change, 
London, Boulder, Frances Pinter, 1985, p. 56. 

* Kenneth Jowitt, Revolutionary Breakthroughs and National Development. The Case of Romania, 1944-1965, 
Berkeley, Los Angeles, University of California Press, 1971, p. 7. 

7 Pentru o critică a modelului totalitar de analiză a societății comuniste şi limitele sale explicative, cu referire 
directă la cazul românesc, vezi William E. Crowther, The Political Economy of Romanian Socialism, New Y ork, 
Westport, Connecticut, London, Praeger, 1988, pp. 1-16. 

$ Vezi William Case, Social History and the Revisionism of the Stalinist Era, in „Russian Review”, 46, 4, 
October 1987, pp. 382-385; Ronald Grigor Suny, Revision and Retreat in the Historiography of 1917. Social 
History and Its Critics, in „Russian Review”, 53, 2, April 1994, pp. 165-182; Sheila Fitzpatrick, Alexander 
Rabinowitch, and Richard Stites (eds.), Russia in the Era of NEP. Explorations in Soviet Society and Culture, 
Bloomington, Indiana University Press, 1991, pp. 125-143; Sheila Fitzpatrick (ed.), Stalinism. New Directions, 
London, Routledge, 1999. 

” Robert Farlow, Romania's Foreign Policy. A Case of Partial Alignment, în „Problems of Comunism”, 13, May- 
June 1964 2, pp. 14-24. 

sfarsitul anilor 1950 si inceputul anilor 1960 s-au axat pe studiul chestiunii taranesti si a 
relaţiilor agrare. In domeniul studiilor româneşti, cea mai importantă lucrare privind relaţiile 
agrare a fost scrisă de Henry Roberts, care a continuat astfel tradiția inaugurată încă în 
perioada interbelică de David Mitrany. 

În anii 1960 şi 1970, agenda de cercetare a regimurile comuniste s-a axat pe 
paradigma  „„modernizării”, un concept hegemonic utilizat pentru a descrie strategia 
regimurilor comuniste de a atinge un nivel de dezvoltare economică asemănător cu ţările din 
Vestul Europei. În general, accentul cercetării academice a fost pus pe procesul de 
industrializare şi urbanizare socialistă, pe integrarea regională şi pe relațiile economice dintre 
blocul socialist şi sistemul economic capitalist. Numeroşi cercetători au analizat „răspunsul 
leninist” al elitelor politice comuniste la dependența economică şi legătura cu dezbaterile 
politico-ideologice care au avut loc pe această temă în perioada interbelică! 

Colapsul strategiilor de modernizare şi schimbarea cursului politicii interne a 
regimului Ceauşescu a redirecționat din nou agenda de cercetare din domeniul studiilor 
româneşti spre studiul culturii politice şi al politicii culturale a regimului, în special al 
sincretismului dintre comunism şi nationalism şi crearea ideologiei national-comuniste. O 
analiză de substanță a politicii interne şi externe a regimului Ceauşescu a fost oferită de 
Michael Shafir, în Romania, Politics, Economy and Society. Folosind sugestiva sintagmă 
„simularea schimbării - simularea permanentei”, autorul arată că în politica internă, regimul 
simula schimbarea, prin slogane propagandistice de genul „noul mecanism economic”, sau 
„noua revoluţie agrară”, în timp ce în politica externă regimul simula aderenţa la blocul 
sovietic, asigurând totodată Vestul Europei în privinţa autonomiei politicii sale externe”. 

La sfârsitul anilor 1970, studiul comunismului a fost revolutionat de valul de 
antropologi care au făcut cercetare de teren in Europa Centrală si de Est!. Între antropologii 
care au contribuit la studiul regimului comunist din Romania mentionäm pe Katherine 
Verdery, Claude Karnoouh, Gail Kligman, Daniel Chirot, David A. Kideckel, Steven L. 
Sampson etc”. Ei au propus o nouă agendă de cercetare axată pe studierea culturii, a timpului 


10 Vezi Henry L. Roberts, Rumania. Political Problems of an Agrarian State, Hamden, Conn., Archon Books, 
1969; David Mitrany, The Land and the Peasants in Rumania. The War and Agrarian Reform, 1917-21, London, 
Oxford University Press, 1930; şi David Mitrany, Marx Against the Peasant. A Study in Social Dogmatism, 
Chapel Hill, University of North Carolina Press, 1951. 

! Vezi Kenneth Jowitt (ed.), Social Change in Romania 1860-1940. A Debate on Development in a European 
Nation, Berkeley, University of California, 1978; Daniel Chirot (ed.), The Origins of Backwardness in Eastern 
Europe, Berkeley, University of California Press, 1989. 

? M. Shafir, op. cit., p. 193. 

> Pentru o prezentare de ansamblu a condiţiilor de cercetare şi a implicatiilor politice ale cercetării de teren in 
România comunistă, vezi David A. Kideckel, Steven L. Sampson, Fieldwork in Romania. Political, Practical 
and Ethnical Aspects, în John W. Cole, (ed.), Anthropological Research in Romania, Amherst, University of 
Massachussets, 1984, pp. 85-102; Steven L. Sampson, David A. Kideckel, Antropologists Going into the Cold. 
Research in the Age of Mutually Assured Destriction, in Paul Turner and David Pitt (eds.), The Anthropology of 
War and Peace, Hadley, Mass., Bergin and Garvery, 1989, pp. 160-173; si Katherine Verdery, How I became 
nationed, în Ronald Grigor Suny, Michael D. Kennedy (eds.), Intellectuals and the articulation of the nation, 
Ann Arbor, University of Michigan Press, 1999, pp. 341-344. 

'4 Vezi Katherine Verdery, Transylvanian Villagers. Three Centuries of Political, Economic, and Ethnic Change, 
Berkeley, Los Angeles, University of California Press, 1983; idem, National Ideology under Socialism. Identity 
and Cultural Politics in Ceauşescu 's Romania, Berkeley, Los Angeles, London, University of California Press, 
1991; idem, What Was Socialism, and What Comes Next?, Princeton, Princeton University Press, 1996; editia in 
limba romana: Socialismul, ce a fost si ce urmează, laşi, Institutul European, 2003. Gail Kligman, Cälus. 
Symbolic Transformation in Romanian Ritual, Chicago, University of Chicago Press, 1981; idem The Wedding 
of the Dead. Ritual, Poetics, and Popular Culture in Transylvania, Berkeley, University of California Press, 
1988; David A. Kideckel, Agricultural Cooperativism and Social Process in a Romanian Commune, Ph.D. 
Dissertation, Amherst, Anthropology Department, University of Massachusetts, 1979; idem The Solitude of 
Collectivism. Romanian Villagers to the Revolution and Beyond, Ithaca, Cornell University Press, 1993; Claude 

si a spatiului, a relatiilor sociale si de proprietate si a identitätii nationale, utilizand noi 
perspective teoretice si metodologice. Antropologii au evidentiat de asemenea necesitatea 
accesului direct la texte fundamentale care să fie studiate în contextul social si intelectual 
local, printr-o cercetare de lunga durata ,,pe teren”!5. Ei au criticat „modelul totalitar” de 
percepție a societății comuniste, care presupunea dependenţa totală a vieții locale fata de 
centru, precum şi omnipotenta organelor de partid şi de stat, evidențiind în schimb practicile 
de dominație şi de dispersie şi negociere a puterii la diferite nivele locale şi regionale. Pe 
termen lung, această disciplină a dat naştere unei noi agende de cercetare îndreptate spre 
studiul interdisciplinar al societății. 

Cu puţine dar notabile excepții, istoriografia românească din perioada comunistă nu a 
putut participa la acest efort de cercetare. Puținele studii apărute în tara nu au scăpat, desigur, 
grilei ideologice, ele având un pronunţat caracter propagandistic. Cea mai importantă 
contribuţie locală la studiul regimului comunist din România, însă în condiții de 
clandestinitate, a fost cea a sociologului Pavel Câmpeanu, care a elaborat o teorie critică 
asupra societăților de tip stalinist, caracterizând regimul comunist din România anilor 1980 
prin prisma conceptului de „stalinism de război”. 

Liberalizarea discursului istoric în România după 1989 a creat condiţii pentru 
reînnoirea agendei de cercetare academică, în special a istoriei perioadei comuniste, într-un 
efort interdisciplinar la care au participat antropologia, sociologia, ştiinţele politice şi istoria, 
precum şi lucrările memorialistice. Efortul de cercetare nu a vizat însă în mod egal toate 
aspectele istoriei comunismului. Istoriografia perioadei comuniste s-a axat în special pe 
studiul procesului de comunizare a României, luptei pentru putere în Partidul Comunist 
Român, pe istoria regimului Ceauşescu, în special a politicii sale interne în anii 1980, a 
cultului personalităţii, a politicii externe şi a statutului minorităților naționale. Prin urmare, 
există încă puține lucrări de sinteză privind istoria regimului comunist din România, în 
ansamblul său. O prima sinteză a regimului stalinist a fost oferită de Victor Frunză, cu accent 
pe procesul de represiune politică, distrugerea elitelor politice româneşti şi instaurarea 
regimului politic de tip totalitar. Recent, acestei lucrări i s-au adăugat alte sinteze, totale sau 
parțiale, ale istoriei regimului comunist din România!” 


Karnoouh, Comunism, postcomunism şi modernitate târzie: încercări de interpretări neactuale, traducere de 
Mihai Ungurean, laşi, Editura Polirom, 2000. 

5 Vezi Katherine Verdery, Methods, în National Ideology under Socialism. Identity and Cultural Politics in 
Ceausescu 's Romania, ed. cit., pp. 19-20. Ediţia în limba romana: Compromis si rezistență. Cultura română sub 
Ceauşescu, Bucureşti, Editura Humanitas, 1994. 

* Mircea Biji (ed.), Dezvoltarea economică a României 1944-1964, Bucureşti, Editura Academiei Republicii 
Populare Române, 1965; O. Feneşan, Dezvoltarea agriculturii în Republica Populară Română, Bucureşti, 
Editura Agro-Silvică de Stat, 1958; N. Giosan (ed.), Agricultura României 1944-1964, Bucureşti, 1965. 

7 Vezi lucrările sale, unele publicate sub pseudonimul Felipe Garcia Casals: The Syncretic Society, White Plains, 
N.Y., ME. Sharpe, 1980; The Origins of Stalinism, White Plains, N.Y., M.E. Sharpe, 1986; The Genesis of the 
Stalinist Social Order, Armonk, NY, M. E. Sharpe, 1988, precum şi România: coadă pentru hrană, un mod de 
viata, Bucuresti, Editura Humanitas, 1994. Lucrarile sale mai recente s-au extins si asupra studiului cultului 
personalitatii lui Nicolae Ceausescu, precum gi al perioadei de tranzitie: Ceausescu. Anii numärätorii inverse, 
Iaşi, Editura Polirom, 2002, respectiv Exit: Towards Post-Stalinism, White Plains, N.Y., M.E. Sharpe, 1990. 

18 Victor Frunză, Istoria Partidului Comunist Român, Aarhus, Editura Nord, 1984; Ediţia a doua: [storia 
stalinismului în România, Bucureşti, Editura Humanitas, 1990; Ediţia a treia: Istoria comunismului în România, 
Bucureşti, EVF, 1999, care include şi Revoluția împuşcată sau PCR după 22 decembrie 1989 şi 1994. 

19 Pentru o privire sintetică, vezi Dennis Deletant. România sub regimul comunist, Bucureşti, Fundaţia Academia 
Civică, 1997, precum şi capitolul despre comunism semnat de acelaşi cercetător în Mihai Bărbulescu, Dennis 
Deletant, Keith Hitchins, Serban Papacostea, Pompiliu Teodor, Istoria Românilor, Bucureşti, Editura 
Enciclopedică, 1998. Pentru o amplă sinteză a istoriei politice a Partidului Comunist şi a regimului comunist din 
România, vezi Vladimir Tismăneanu, Stalinism for All Seasons. A Political History of Romanian Communism, 
Berkeley, CA, University of California Press, 2003. Ediţie in limba română: Stalinism pentru eternitate. O 
istorie politică a comunismului românesc, laşi, Editura Polirom, 2005. Pentru o introducere generală, vezi şi 

Perioada de tranzitie de la regimul democrat la regimul comunist (1944-1946), a fost 
abordată de numeroşi istorici, care au documentat acapararea puterii politice de către 
comunişti prin falsificarea grosolană a alegerilor din 1946, eliminarea şi distrugerea opoziției 
şi a instituţiilor democrate prin înscenări judiciare”, eliminarea proprietăţii private, politizarea 
sferei publice şi instituirea unui sistem de control şi represiune cruntă asupra cetăţenilor, axat 
pe principiul luptei de clasă”. Numeroase lucrări au documentat îngrădirea libertăţii 
religioase, infiltrarea clerului cu agenţi ai poliției politice, prigoana abătută asupra Bisericii 
Greco-Catolice, subordonarea Bisericii Ortodoxe Române prin presiune, şantaj şi colaborare, 
arestarea şi încarcerarea preoţilor recalcitranti, campaniile de secularizare, restrângere a 
influenţei Bisericii şi distrugerea unor läcase de cult”. 

În ciuda rolului său de placă turnantă în instaurarea regimului comunist şi în trasarea 
liniilor sale politice generale, perioada Dej a primit mult mai puțină atenţie în comparaţie cu 
perioada de după 1965, primele cercetări semnificative în acest domeniu fiind de dată relativ 
recentă. Într-o carte de pionierat publicată în 1995, Vladimir Tismăneanu a explorat „părţile 
obscure” ale biografiei politice de tip stalinist a lui Gheorghe Gheorghiu-Dej, percepută nu în 
termeni apologetici, drept o perioadă de reafirmare a identităţii naționale, ci ca o perioadă de 
teroare organizată şi cruntă represiune politică”. Stelian Tănase a aplicat teoriile elitelor, 
dezvoltate de Robert Michels şi Giovanni Sartori, precum şi schema teleologică de 
modernizare imaginată de Cyril Black pentru a studia strategia de legitimare politică şi 
dezvoltare economică a elitelor politice comuniste”. Tănase a evidenţiat faptul că, pentru a-şi 
institui şi consolida dominația asupra societății, autoritățile comuniste au alternat perioadele 
de cruntă represiune politică (1948-1953 şi 1957-1961) cu cele de creştere economică şi o 
anumită relaxare politică (1953-1957 şi 1961-1965). 

O direcţie majoră de cercetare a constituit-o istoria fenomenului concentrationar al 
Gulagului, rolul crescând al poliţiei politice şi construirea unui stat polițienesc bazat pe 
represiunea de masă”, precum şi regimul de detenție inuman din închisorile comuniste, 


Adrian Cioroianu, Pe umerii lui Marx. O introducere în istoria comunismului românesc, Bucureşti, Curtea 
Veche Publishing, 2005. 

20 Procesul lui Iuliu Maniu. Ancheta, Bucureşti, Editura Saeculum, 2001. 

*! Vezi Dinu C. Giurescu, Imposibila încercare. Greva regală, 1945. Documente diplomatice, Bucureşti, Editura 
Enciclopedică, 1999; Dinu C. Giurescu, Guvernarea Nicolae Rădescu, Bucureşti, Editura All, 1996; Şerban 
Rădulescu-Zoner, Daniela Buse, Beatrice Marinescu, Instaurarea totalitarismului comunist în România, 
Bucureşti, Editura Cavallioti, 1995. Despre falsificarea alegerilor din 1946, vezi Virgil Tarau, Alegeri fără 
opțiune. Primele scrutinuri parlamentare din Centrul şi Estul Europei după cel de al doilea război mondial, 
Cluj-Napoca, Editura Eikon, 2005. Pentru rolul propagandei în instaurarea regimul comunist, vezi Eugen 
Denize, Propaganda, în România. Statul si propaganda, 1948-1953, Târgovişte, Editura Cetatea de Scaun, 2005. 
2? Pentru istoria Bisericii Greco-Catolice, vezi loan-Marius Bucur, Din istoria Bisericii Greco-Catolice Române 
(1918-1953), Cluj-Napoca, Editura Accent, 2003; Cristian Vasile, Între Vatican si Kremlin. Biserica Greco- 
Catolica in timpul regimului comunist, Bucuresti, Curtea Veche Publishing, 2003. Pentru istoria Bisericii 
Ortodoxe Române, vezi Codruta Maria Stirban, Marcel Stirban, Din istoria Bisericii Române Unite (1945-1989), 
f. 1, Editura Muzeului Sätmärean, 2000; Cristina Päiusan, Radu Ciuceanu (editori), Biserica Ortodoxa Romana 
sub regimul comunist 1945-1958, vol. 1, Bucuresti, INST, 2001; Olivier Gillet, Religie si nationalism. Ideologia 
Bisericii Ortodoxe Romane sub regimul comunist, Bucuresti, Editura Compania, 2001; Cristian Vasile, Biserica 
Ortodoxă Română în primul deceniu comunist, Bucureşti, Curtea Veche Publishing, 2005. Pentru represiunea 
politică împotriva preoţilor, vezi şi Ştefan Iloaie, Paul Caravia, Virgil Constantinescu, Mărturisitori de după 
gratii. Slujitori ai Bisericii in temnitele comuniste, Cluj-Napoca, Editura Renaşterea, 1995; Paul Caravia, 
Virgiliu Constantinescu, Flori Stănescu, Biserica intemnitata. România, 1944-1989, Bucureşti, INST, 1998. 

% Vladimir Tismăneanu, Fantoma lui Gheorghiu-Dej, Bucureşti, Editura Univers, 1995. 

4 Stelian Tanase, Elite si societate. Guvernarea Gheorghiu-Dej, 1948-1965, Bucuresti, Editura Humanitas, 
1998. 

°5 Pentru o lucrare generală, vezi Gheorghe Boldur-Lăţescu, Genocidul comunist în România, Bucureşti, Editura 
Albatros, 1992. 

adevărate centre de exterminare fizică şi tortură morala*°. Într-o serie de lucrări, Ruxandra 
Cesereanu a încercat să reconstituie infernul Gulagului, în special pe baza lucrărilor 
memorialistice”/. Dennis Deletant a studiat sistemul represiv al perioadei Dej'5, precum si 
istoria Securităţii în perioada post-1965%. Pe baza unor cercetări de amploare în arhive, 
Cristian Troncotă a analizat istoria Securităţii în perioada de început a acesteia, precum şi 
schimbările intervenite în organizarea şi rolul său de-a lungul timpului“. Marius Oprea a 
realizat, de asemenea, o culegere de documente privind istoria Securităţii, cu ample 
adnotări”!. O altă culegere de studii şi documente a reconstituit sistemul de supraveghere si 
control politic exercitat de serviciul de cadre al PCR asupra membrilor săi, o adevărată poliție 
politică în interiorul partidului”. Istoria proceselor politice împotriva opoziției democrate şi a 
epurărilor de partid a fost de asemenea documentată de numeroase studii de caz, colecții de 
documente şi lucrări memorialistice, cu referire în special la acţiunile împotriva Anei Pauker, 
a lui Teohari Georgescu, Vasile Luca sau Lucrețiu Pătrăşcanu, precum şi a „lotului Noica— 
Pillat” de la sfârşitul anilor 1950. 

Numeroase lucrări au analizat îndoctrinarea sistemului de învățământ, aservirea şi 
politizarea istoriografiei şi transformarea sa într-un instrument de legitimare politică pus fie în 
slujba deznationalizarii şi rusificării forţate, fie în cea a unei propagande nationaliste desäntate 
şi xenofobe“. Alte lucrări au documentat distrugerea unor ramuri de tradiţie ale cercetării 
ştiinţifice, prin intervenţia brutală a autorităţilor politice”. 


% Vezi Romulus Rusan (coord.), Memoria închisorii Sighet, ediţia a Il-a revăzută şi adăugită, Bucuresti, 
Fundaţia Academia Civică, 2003; Virgil Ierunca, Fenomenul Piteşti, Bucureşti, Editura Humanitas, 1990; Paul 
Goma, Gherla, Bucureşti, Editura Humanitas, 1990; Constantin Cesianu, Salvat din infern, Bucureşti, Editura 
Humanitas, 1992; Ion Ioanid, Închisoarea noastră cea de toate zilele, 3 volume, Bucureşti, Editura Humanitas, 
1999-2000. 

27 Ruxandra Cesereanu, Gulagul în conştiinţa românească. Memorialistica şi literatura închisorilor şi lagărelor 
comuniste (eseu de mentalitate), laşi, Editura Polirom, 2005, Ediţia a II-a revăzută şi adăugită; pentru sistemul 
de represiune în România comunistă, vezi şi Ruxandra Cesereanu, (coord.), Comunism şi represiune în România. 
Istoria tematică a unui fratricid naţional, laşi, Editura Polirom, 2006. 

% Dennis Deletant, Communist terror in Romania. Gheorghiu-Dej and the police state, 1948-1965, New York, 
Hurst, 1999. Ediţia in limba română: Teroarea comunistă în România. Gheorghiu-Dej si statul polițienesc, 1948- 
1965, laşi, Editura Polirom, 2001. 

? Dennis Deletant, Ceausescu and the Securitate. Coercion and dissent in Romania, 1965-1989, London, Hurst, 
1995, pp. 13-56. Ediţia în limba română: Ceausescu şi Securitatea. Constrângere şi disidentä in România anilor 
1965-1989, Bucureşti, Editura Humanitas, 1998. 

* Cristian Troncotă, Duplicitarii. O istorie a Serviciilor de Informaţii şi Securitate ale regimului comunist din 
România, 1965-1989, Bucureşti, Editura Elion, 2003; Tortionarii. Istoria instituţiei securității regimului 
comunist din România, 1948-1964, Bucureşti, Editura Elion, 2006. 

3! Marius Oprea (ed.), Banalitatea răului. O istorie a Securităţii în documente 1949-1989, studiu introductiv de 
Dennis Deletant, laşi, Editura Polirom, 2002. 

* Marius Oprea, Nicolae Videnie, Ioana Cirstocea, Andreea Năstase, Stejărel Olaru, Securistii partidului. 
Serviciul de cadre al PCR ca poliție politică, laşi, Editura Polirom, 2002. 

% Vezi, printre altele: Cu unanimitate de voturi, Sentintele proceselor politice, reunite şi comentate de Marius 
Lupu, Cornel Nicoară şi Gheorghe Onişoru, Bucureşti, Fundaţia Academia Civică, 1997; Reconstituiri necesare. 
Şedinţa din 27 iunie 1952 a Uniunilor de Creaţie din România, ediţie îngrijită de Mihaela Cristea, Iasi, Editura 
Polirom, 2005; Ultima carte. Text integral al declaraţiilor la anchetă ale lui Anton Golopenţia aflate în Arhivele 
SRI, introducere şi anexă de Sanda Golopenţia, Bucureşti, Editura Enciclopedică, 2001. Pentru „cazul” 
Pătrăşcanu, vezi Mihai Radulescu, Tragedia lui Lucrețiu Pătrăşcanu. Convorbiri cu Corneliu Coposu, Bucuresti, 
Editura Ramida, 1992; Nicolae Henegariu (coord.) et al., Principiului Bumerangului. Documente ale procesului 
Lucrețiu Pătrăşcanu, Bucureşti, Editura Vremea, 1996; Grigorie Răduică, Crime în lupta pentru putere 1966- 
1968. Ancheta Cazului Pătrășcanu, Bucureşti, Editura Evenimentul Românesc, 1999; Belu Zilber, Actor in 
procesul Pătrăşcanu. Prima versiune a memoriilor lui Belu Zilber, ediţie îngrijită de G. Brătescu, Bucureşti, 
Editura Humanitas, 1997; Lavinia Betea, Lucrețiu Pătrășcanu. Moartea unui lider comunist. Studiu de caz, 
Bucureşti, Editura Humanitas, 2001. Pentru „lotul Noica-Pillat”, vezi Stelian Tanase, Anatomia mistificării. 
Procesul Noica-Pillat, Bucureşti, Editura Humanitas, 1997; Ediţia a II-a, adăugită, 2003. 

3 Vezi Vlad Georgescu, Politică şi istorie. Cazul comuniştilor români, Bucureşti, Editura Humanitas, 1991; 
Toader Buculei, Clio încarcerată. Mărturii şi opinii privind destinul istoriografiei româneşti în epoca 

Desi nu prea multe, au fost intreprinse importante cercetari privind chestiunile agrare, 
inclusiv colectivizarea, la nivel national sau in diferite zone ele României. Dumitru Şandru a 
abordat istoria reformei agrare din 1945, precum şi măsurile politice care au premers 
demararea colectivizării agriculturii“. Într-una dintre primele lucrări dedicate în întregime 
procesului de colectivizare, Bogdan Tănăsescu conchide că acest fenomen a fost o dramă 
pentru marea majoritate a populației rurale. Cu proprietatea pierdută, foarte mulți țărani au 
fost nevoiți să părăsească satele şi să plece în oraşe, în timp ce cei rămaşi au devenit proletari 
agricoli”. Fenomenul colectivizării in diverse regiuni a mai fost atins în unele lucrări de 
doctorat”, tomuri de documente“, şi monografii focalizate pe colectivizarea la nivel 
naţional“ sau din anumite regiuni”. 

Recent, au fost realizate mai multe cercetări complexe privind situația lumii rurale 
româneşti în anii comunismului şi postcomunismului. Pornind de la modelul oferit de 
cercetarea lui Jan Myrdal într-un sat din China comunistă, Aurora Liiceanu a făcut în anii 
1990 o anchetă în satul Surani, judeţul Prahova’. Un colectiv coordonat de Alina Mungiu- 
Pippidi şi Gerard Althabe a făcut investigaţii în două localități aflate la poli opuşi în 
imaginarul colectiv românesc actual, Scornicești şi Nucşoara. Concluzia autorilor este că, 
dincolo de diferenţe, asemănările între cele două localități sunt mai importante şi acestea 
rezidă mai ales în consecințele ingineriei sociale aplicate timp de jumătate de secol. Cea mai 
bună dovadă o reprezintă nostalgia generalizată după comunism. Oamenii au rămas 
incorsetati în mecanismele sociale instaurate de comunism, la discretia mafiilor locale”. 

Cultul megalomanic al personalității dictatorului, mecanismele sale de propagare şi 
înregimentare în masă prin propaganda regimului au fost analizate de numeroase lucrări, 


totalitarismului comunist, Brăila, Editura Libertatea, 2000; Florin Miiller, Politică şi istoriografie în România, 
1948-1964, Cluj-Napoca, Nereamia Napocae, 2003; Andi Mihalache, Istorie si practici discursive în România 
„democrat-populară ”, Bucureşti, Editura Albatros, 2003. 

> Vezi Doina Jela, Cătălin Strat, Mihai Albu, Afacerea Meditatia Transcendentalä, Bucuresti, Editura 
Humanitas, 2004. 

3 Dumitru Şandru, Reforma agrară din 1945 in România, Bucuresti, INST, 2000; idem, Decretul 83/1949, in 
„Arhivele Totalitarismului”, anul I, nr. 1, 1993, pp. 133-145; idem, Statutul marii proprietăți funciare dinaintea 
promulgării decretului nr. 83/1949, în Romulus Rusan (ed.), Anii 1949-1953: mecanismele terorii, Bucureşti, 
Fundaţia Academia Civică, 1999, pp. 714-734. 

a Bogdan Tänäsescu, Colectivizarea intre propaganda si realitate, Bucuresti, Editura Globus, fa. [1994]. 

38 Cezar Avram, Procesul de colectivizare a agriculturii in Regiunea Oltenia, 1949-1962, Teza de doctorat, 
Universitatea din Bucuresti, 1998. 

# Octavian Roske (ed.), Dosarul colectivizării agriculturii în România, 1949-1962, Bucuresti, Parlamentul 
României, Camera Deputaţilor, 1992; Octavian Roske, Ion Bălan, Dan Cătănuş (editori), Colectivizarea 
agriculturii în România. Represiunea totală. 1957-1962, în „Arhivele Totalitarismului”, anul III, nr. 1/1995, pp. 
163-187; III, nr. 2/1995, pp. 129-141; III, nr. 3/1995, pp. 140-150; V, nr. 17, nr. 4/1997, pp. 174-188; nr. 18, 
1/1998, pp. 173-178; nr. 19-20, 2-3/1998, pp. 161-169; nr. 21, 4/1998, pp. 215-223; nr. 22-23, 1-2/1999, pp. 201- 
216; nr. 24-25, 3-4/1999, pp. 180-189; Dan Cătănuş, Roske Octavian (editori), Colectivizarea agriculturii în 
România. Dimensiunea politică, vol. I: 1949-1953, Bucureşti, INST, 2000; Gheorghe Iancu, Virgiliu Târäu, 
Ottmar Traşcă (editori), Colectivizarea agriculturii în România. Aspecte legislative. 1954-1962, Cluj-Napoca, 
Presa Universitară Clujeană, 2000. 

“ Dorin Dobrincu, Constantin Iordachi (editori), Täränimea si puterea. Procesul de colectivizare a agriculturii 
in România, 1949-1962, cuvânt înainte de Gail Kligman, Katherine Verdery, Iasi, Editura Polirom, 2005. 

* Marian Cojoc, Dobrogea de la reforma agrară la colectivizarea forțată, Constanta, Editura Muntenia & Leda, 
2001; Ancu Damian, Florin Breazu, Ion Bălan (editori), Colectivizarea în Vlaşca, 1949-1950. Documente, 
Bucureşti, Editura Vinea, 2002. 

” Aurora Liiceanu, Nici alb, nici negru. Radiografia unui sat românesc 1948-1998, Bucureşti, Editura Nemira, 
2000; vezi şi Jan Myrdal, Report from a Chinese Village, New York, Pantheon Books, 1965. 

# Alina Mungiu-Pippidi, Gerard Althabe, Secera şi buldozerul. Scorniceşti şi Nucşoara. Mecanisme de aservire 
a ţăranului român, laşi, Editura Polirom, 2002. 

printre care cea mai sistematică a fost scrisă de Anneli Ute Gabanyi™. Analizand ,,stalinismul 
antisovietic” al lui Nicolae Ceausescu, Pavel Campeanu a reliefat ,,originalitea negativa” a 
cultului megalomanic al personalității dictatorului, „vetust” nu numai pentru lumea 
democrată, ci şi pentru elita stalinismului european”. 

Aspecte importante ale regimului comunist din România au fost scoase în evidență şi 
de memoriile unor personaje politice de prim rang din perioada Dej sau Ceauşescu, deşi ele au 
de cele mai multe ori un caracter subiectiv şi justificator, eludând practic adevărul istoric şi 
responsabilitatea pentru anumite decizii politice în esență ilegale“. De aceea ele trebuie 
confruntate cu alte surse sau biografii documentate ale unor activişti sau funcționari de partid, 
care ne pot schimba percepţia asupra factiunilor dominante din partid. Spre exemplu, Robert 
Levy a realizat o monografie privind-o pe Ana Pauker, personaj care a supervizat în primii ani 
procesul de colectivizare. Concluzia autorului este că, în ciuda imaginii construite după 1952 
de rivalii din PMR ai Anei Pauker şi a responsabilitatii sale fără tăgadă în instaurarea 
regimului comunist, aceasta s-a pronunţat totuşi pentru adoptarea unei căi proprii, moderate, 
în colectivizarea agriculturii româneşti, diferită de modelul sovietic”. 

Alături de cercetările secvențiale asupra unor aspecte majore ale regimului comunist, o 
contribuţie majoră o constituie editarea de documente. Până în momentul de fata, in plan 
intern au fost publicate numeroase volume de documente, în special de către Arhivele 
Naţionale, SRI şi Consiliul Naţional pentru Studierea Arhivelor Securității, dar şi de alte 
grupuri de cercetare“, cu accent îndeosebi asupra dimensiunii politice a istoriei regimului 
comunist” sau a aspectelor sale legislative“. 

Surse despre perioada comunistă, centrate mai ales asupra represiunii şi rezistenței 
anticomuniste, au mai fost publicate şi în diferite reviste sau ca anexe extinse, la unele cărți de 
regulă cu caracter reconstitutiv. Importante studii, în special cu caracter memorialistic, dar şi 
numeroase lucrări analitice, au fost publicate în reviste care au avut ca scop recuperarea 


# Anneli Ute Gabanyi, The Ceausescu Cult, Bucuresti, The Romanian Cultural Foundation, 2000; Editie in 
limba romana: Cultul lui Ceausescu, laşi, Editura Polirom, 2003; vezi şi Mary Ellen Fischer, Nicolae Ceausescu. 
A Study in Political Leadership, Boulder, L. Rienner, 1989. 

#5 Pavel Campeanu, Ceauşescu. Anii numărătorii inverse, Iasi, Editura Polirom, 2002, p. 9. 

“© Pentru memorii ale unor cadre de partid marcante din perioada Dej, vezi Lavinia Betea, Maurer si lumea de 
ieri. Mărturii despre stalinizarea României, Arad, loan Slavici, 1995; Lavinia Betea, Alexandru Bârlădeanu 
despre Dej, Ceauşescu şi Iliescu. Convorbiri, Bucureşti, Evenimentul Românesc, 1997; Gheorghe Apostol, Eu si 
Gheorghiu-Dej, Bucureşti, ediţie de casă, regie proprie, 1998; Iulian Stănescu, Gheorghe Apostol se confesează, 
interviu în „Dosarele istoriei”, nr. 12, 2001, pp. 41-48, nr. 2, 2002, pp. 40-43, nr. 3, 2002, pp. 51-58; Gheorghe 
Gaston Marin, În serviciul României lui Gheorghiu-Dej. Însemnări din viaţă, Bucuresti, Editura Evenimentul 
Românesc, 2000; Paul Sfetcu, 73 ani în anticamera lui Dej, Selecţie, introducere şi note de Lavinia Betea, 
Bucureşti, Editura Fundaţiei Culturale Române, 2000; Cornel Burtică, Culpe care nu se uită, convorbiri cu 
Rodica Chelaru, Bucureşti, Curtea Veche Publishing, 2001. 

Robert Levy, Ana Pauker. The Rise and Fall of a Jewish Communist, Berkeley, University of California Press, 
2000. Ediţia în limba română: Gloria şi decăderea Anei Pauker, laşi, Editura Polirom, 2002. 

8 Vezi Din documentele rezistenței, în „Arhiva Asociaţiei foştilor deţinuţi politici din România”, nr. 1, 991, nr. 
2, 1991, nr. 3, 1991, nr. 4, 1992, nr. 5, 1992, nr. 6, 1992, nr. 7, 1992, nr. 8, 1993. 

* Vezi, selectiv: loan Scurtu (coord.), România. Viaţa politică în documente. 1945, Bucureşti, Arhivele Statului 
din România, 1994; idem (coord.), România. Viaţa politică în documente. 1946, Bucureşti, Arhivele Statului din 
România, 1996; Stenogramele şedinţelor Biroului Politic al Comitetului Central al PMR 1948, ediţie întocmită 
de Camelia Moraru et al., Bucureşti, Arhivele Nationale ale României, 2002; Stenogramele şedinţelor Biroului 
Politic şi ale Secretariatului Comitetului Central al PMR 1949, ediţie întocmită de Camelia Moraru et. al., 
Bucureşti, Arhivele Nationale ale României, 2003; România. Viaţa politică în documente. 1950, Bucuresti, 
Arhivele Naţionale ale României, 2002; Cartea Albă a Securității, vol. 1, 23 August 1944-30 August 1948; vol. 
II, August 1948-lulie 1958; vol. III, 1958-1968, Bucuresti, SRI, 1994-1997; Arhivele Securității, vol. 1, 
Bucureşti, CNSAS, Editura Pro Historia, 2002. 

* Gheorghe Iancu, Virgiliu Târäu, Ottmar Traşcă (editori), Colectivizarea agriculturii în România. Aspecte 
legislative, 1949-1962, Cluj-Napoca, Presa Universitară Clujeană, 2000. 

memoriei represiunii si rezistenţei în perioada comunistă: Memoria, Analele Sighet," Arhivele 
Totalitarismului,” Anuarul Institutului de Istorie Orală, Anuarul Institutului Român de 
Istorie Recentă”?. La acestea se adaugă dicţionare şi enciclopedii privind membrii de partid 
marcanţi şi tortionarii responsabili pentru implementarea represiunii politice în România, pe 
de o parte, sau victimele represiunii politice, pe de altă parte. Informaţii despre represiunea 
politică din perioada comunistă, privind în special campania de colectivizare, deportările din 
Bărăgan ale germanilor şi sârbilor“, mişcările de rezistență anticomunistă”, precum revoltele 
de la Braşov din 1987°°, pot fi găsite şi în lucrări de istorie orală, care au utilizat în special 
metoda „povestea vieţii”. Aceste surse şi instrumente de lucru sunt indispensabile pentru 
efortul de reconstituire sistematică a istoriei regimului comunist”. 

În concluzie, studiul regimului comunist se află încă într-un stadiu incipient. Vreme 
îndelungată, cercetarea ştiinţifică a fost stânjenită nu doar de obstacolele explicit ideologice, 
ci şi de regimul extrem de restrictiv al accesului la surse. Până în 1989 era practic imposibilă 
consultarea documentelor, la fel ca şi efectuarea interviurilor de istorie orală privind istoria 
regimului comunist. Schimbarea de regim din anul amintit a deschis calea cercetărilor pentru 
diferite subiecte, treptat devenind accesibile diverse fonduri aflate în Arhivele Naţionale 
Istorice Centrale şi la filialele judeţene ale acestora, în Arhivele Serviciului Român de 
Informații, in Arhiva CNSAS, la Direcţia Instantelor Militare si la Tribunalele Militare 
Teritoriale, precum şi în arhivele comunale. În acelaşi timp, istoria orală, altfel spus istoria cu 
martori, esențială pentru înţelegerea istoriei recente, constituie o sursă importantă pentru 
cercetători, creându-se astfel premisele pentru o abordare mai complexă a istoriei regimului 
comunist, atât la nivel naţional, cât şi la diferite niveluri locale şi regionale. 


* Analele Sighet, Bucuresti, Fundaţia Academia Civică, vol. 1: Memoria ca formă de justiție, 1994; vol. 2: 
Instaurarea comunismului — între rezistență şi represiune, 1995; vol. 3: Anul 1946 — începutul sfârşitului, 1996; 
vol. 4: Anul 1946 — scrisori şi alte texte, 1997; vol. 5: Anul 1947 — căderea cortinei, 1997; vol. 6: Anul 1948 — 
institutionalizarea comunismului, 1998; vol. 7: 1949-1953 - Mecanismele terorii, 1999; vol. 8: Anii 1954-1960. 
Fluxurile şi refluxurile stalinismului, 2000; vol. 9: 1961-1972. Țările Europei de Est între speranțele reformei şi 
realitatea stagnării, 2001; vol. 10: Anii 1973-1989. Cronica unui sfârşit de sistem, 2003. 

52 „Arhivele totalitarismului”, revistă editată de Institutului Naţional pentru Studiul Totalitarismului, apare la 
Bucureşti începând din 1993. Pentru scopurile revistei şi agenda de cercetare a institutului, vezi Radu Ciuceanu, 
Un proiect realizat: INST, în „Arhivele totalitarismului”, anul I, nr. 1/1993, pp. 5-10. 

53 Vezi vol. 1, 2002: Despre Holocaust şi Comunism, laşi, Editura Polirom, 2003; vol. 2, 2003: Politică externă 
comunistă şi exil anticomunist, Iasi, Editura Polirom, 2004. 

* Smaranda Vultur (ed.), Istorie trăită — istorie povestită. Deportarea in Bărăgan, 1951-1956, Timişoara, 
Amarcord, 1997; Miodrag Milin, Liubomir Stepanov, Golgota Bărăganului pentru sârbii din România, 1951- 
1956, traducere de Ivo Muncean, Timişoara, Uniunea Democratică a Sârbilor şi Caraşovenilor din România, 
1996. 

°° Pentru istoria rezistenţei anticomuniste, vezi Stefan Bellu, Pădurea răzvrătită. Mărturii ale rezistenţei 
anticomuniste, Baia Mare, Editura Gutinul, 1993; Adrian Brişcă, Radu Ciuceanu, Rezistența armată din 
Bucovina, 1944-1950, Bucureşti, INST, 1998; loan Eşan, Vulturii Carpaţilor. Rezistenţa anticomunistă din 
Munţii Făgăraş. 1948-1958, Bucureşti, Editura RAR, 1993; Garda Tineretului Român [Braşov, 1958]. Istoria 
unei organizaţii anticomuniste, ediţie îngrijită de Marius Oprea şi Horia Salcă, Braşov, Transilvania Expres, 
1998; Ion Gavrilă-Ogoranu, Brazii se frâng, dar nu se îndoiesc. Rezistenţa anticomunistă în Munţii Făgăraşului, 
4 vol., Timişoara, Editura Marineasa, 1993-1995, 1999; vol. 4, Făgăraş: Mesagerul de Făgăraş, 2004; Doru 
Radosav, Valentin Orga, Almira Tentea, Florin Cioşanu, Cornel Jurju, Cosmin Budeancă, Rezistenţa 
anticomunistă din Munţii Apuseni. Grupurile „Teodor Susman”, ,, Capotă-Dejeu ”, „Cruce şi Spada”. Studii de 
istorie orală, Cluj-Napoca, Editura Argonaut, 2003. 

°° Marius Oprea, Stejărel Olaru, Ziua care nu se uită, laşi, Editura Polirom, 2002. Ediţie in limba engleză: The 
Day We Won't Forget. 15 November 1987, Braşov, laşi, Editura Polirom, 2003. 

* Liviu Marius Bejenaru, Florica Dobre (coord.) et al., Membrii CC al PCR 1945-1989. Dicţionar, studiu 
introductiv de Nicoleta Ionescu-Gura, Bucureşti, Editura Enciclopedică, 2004; Doina Jela, Lexiconul negru, 
unelte ale represiunii comuniste, Bucureşti, Editura Humanitas, 2001. Ultima carte reuneşte peste 1700 de 
portrete de anchetatori, gardieni, temniceri şi tortionari care au fost implicaţi în sistemul de represiune comunist. 

CAPITOLUL I 


Partidul Comunist Român 


Căderea bruscă şi violentă a regimului Ceauşescu — şi odată cu acesta a întregii 
infrastructuri instituționale comuniste — ar fi putut fi anticipate. Unii autori au detectat abisul 
ce se deschidea între clica aflată la conducere şi membrii de rând ai partidului. Existau semne 
de nemulțumire în rândurile conducerii comuniste, care indicau mai degrabă nelinişte şi 
panică decât coagularea unor grupuri cu pretenţii la succesiune. Astfel, o lovitură 
intrapartinică, având ca rezultat expulzarea nonviolentă a liderului suprem devenise de 
neconceput în România. 

Această situație a fost cauzată de trei factori: (1) extraordinara monopolizare a 
autorităţii şi a puterii politice de către Ceauşescu; (2) absenţa din rândurile elitei a unei 
grupări şi/sau a unor indivizi înclinați către reforme, care să aibă o minimă credibilitate; şi (3) 
impactul minim al schimbărilor din Uniunea Sovietică din timpul perestroikăi asupra 
României, care era din ce în ce mai izolată pe plan internaţional. Deşi termenul de elită cu 
greu ar putea fi folosit pentru a-i descrie pe aparatcicii aflați în poziţiile cele mai înalte din 
ierarhia PCR — nişte birocrati infricosati şi umiliti, slugarnici şi obedienti — trebuie spus ca 
această elită a fost incapabilă să întreprindă vreo acţiune împotriva clanului conducători. 

În România, către sfârşitul domniei lui Ceauşescu, condiţiile economice şi sociale erau 
catastrofale. Tara era afundată în deznădejede, corupție şi frică. Exista sentimentul că sfârşitul 
trebuia să fie aproape. Nemulțumirea era din ce în ce mai mare, dar Securitatea reuşea, în 
general, să preintampine orice formă de disidenta sau rezistență. Cultul personalităţii, care 
stătea la baza socialismului dinastic al lui Ceauşescu, era absurd şi, în acelaşi timp, 
superficial. Conducătorul şi soţia lui se înconjuraseră de sicofanti, multi dintre ei recrutați din 
rândurile familiei lor extinse, iar „familializarea socialismului”, pentru a folosi termenul 
propus de Kenneth Jowitt, s-a accelerat în timpul anilor 19807. Belu Zilber, un supravieţuitor 
foarte controversat al procesului Pătrășcanu, a caracterizat regimul lui Ceauşescu drept o 
„monarhie de drept dialectic””. Întrepătrunderea simbolurilor şi valorilor leniniste cu un 
anumit bizantinism politic a fost esenţială pentru formarea elitei politice comuniste româneşti. 
Biografiile membrilor marcanţi ai nomenklaturii trădează principalele surse ale tensiunilor din 
PCR: conflictul dintre comuniştii „pământeni” şi cei „moscoviţi”, persecuția îndelungată a 
intelectualilor, reprimarea oricărui revizionism marxist şi combinaţia de convingeri cripto- 
fasciste şi staliniste, în special în ultima fază a ceausismului’. 

Într-o perioadă în care alte regimuri de tip sovietic se angajaseră pe linia unor reforme 
mai mult sau mai putin radicale, regimul din România se agăța de o viziune stranie asupra 
socialismului, care combina dogme staliniste cu nostalgia etnocentrică pentru un trecut 
fantasmagoric. Pe de-o parte, Ceauşescu punea accent pe monopolul partidului asupra puterii, 


' Aşa cum reiese din interviul realizat de Vladimir Tismăneanu (VT) cu fostul ministru de externe Stefan Andrei 
la Bucureşti în iunie 1994. După cum susţine Andrei, cea mai bună speranță a nomenclaturii era să-l promoveze 
pe Nicu, cel mai tânăr fiu al lui Ceauşescu, ca o soluţie menită să o împiedice pe Elena să-i succeadă soţului său 
la conducerea partidului şi a statului. Nici Andrei şi nici alti membri ai Comitetului Executiv al partidului nu au 
înțeles cât de explozivă era situaţia în 1989. 

? Vezi Ken Jowitt, New World Disorder. The Leninist Extinction, Berkeley, University of California, 1992, in 
special pp. 121-219. Ken Jowitt a propus abordarea comunismului românesc ca pe un „comunism paria”. 

> Andrei Serbulescu [Belu Zilber], Monarhia de drept dialectic. A doua versiune a memoriilor lui Belu Zilber, 
Bucureşti, Editura Humanitas, 1991. 

* Studiile lui Robert C. Tucker despre culturile politice ale stalinismului şi leninismului reprezintă un model 
pentru acest tip de abordare; vezi Robert C. Tucker, Stalin in Power. The Revolution from Above, 1928-1941, 
New York, Norton, 1990. 

pe necesitatea de a pästra proprietatea colectiva asupra mijloacelor de productie si pe 
competiția istorică cu Vestul capitalist. Pe de altă parte, retorica sa, şovină $i antimaghiară, 
arăta preocuparea pentru construirea unei comunități etnice perfect „omogene”. Autarhic şi 
refuzând liberalizarea internă, sistemul lui Ceauşescu demonstra un dispreţ total fata de 
proprii cetățeni. Se părea că în inima Europei se încerca stabilirea unei forme sui-generis de 
despotism asiatic. 

Experimentul autocratic românesc nu a fost o anomalie istorică, irelevantă pentru 
dezvoltarea generală a regimurilor de tip sovietic. Nicolae Ceauşescu a dus doar la extrem 
anumite caracteristici ale culturii politice staliniste, în condiţiile particulare româneşti. În 
consecință, pe lângă blamarea liderului defunct, trebuie înţeleasă logica internă a 
comunismului românesc. Ceauşescu a fost parte integrantă a unei familii politice care îşi avea 
propriile memorii, reglări de conturi şi frustrări, dar şi visuri romantice, speranțe şi aşteptări”. 

Înainte de a deveni secretarul general al partidului în martie 1965, Ceauşescu şi-a croit 
o carieră de succes în birocraţia comunistă şi a fost suficient de abil pentru a-i succeda lui 
Gheorghe Gheorghiu-Dej, unul dintre liderii comunişti cei mai înzestrați in arta manipulării. 
Foşti colegi şi rivali ai lui Ceauşescu din Biroul Politic admit că acesta avea o capacitate 
deosebită de a induce în eroare, de a simula modestia şi, la începuturile carierei, 
comportamentul paşnic“. 

Atunci când i-a succedat lui Gheorghiu-Dej în 1965, Ceauşescu nu era un nou venit în 
lumea comunistă a intrigilor perfide şi a loviturilor pe la spate: la sfârşitul anilor 1940, el 
studiase la Moscova, iar mai târziu a auzit discursurile virulent antistaliniste ale lui Hruşciov 
la Congresul al XXII-lea al Partidului Comunist al Uniunii Sovietice (PCUS) în 1961 şi a 
vizitat China, Coreea de Nord şi Iugoslavia. Deşi Gheorghiu-Dej nu şi-a anticipat sfârşitul 
subit, se poate spune că, dintre toţi subordonații săi din Biroul Politic, Ceauşescu avea cele 
mai serioase recomandări leniniste pentru a aspira la moştenirea poziţiei lui Gheorghiu-Dej. 
Ceauşescu era disciplinat, obedient, prudent şi modest. 

Ceauşescu şi cultul său nu au reprezentat o aberaţie atât de mare precum o vedeau 
observatorii externi. Însă, după cum a arătat Kenneth Jowitt, comunismul românesc nu a putut 
niciodată să-şi depăşească complet genealogia de paria: în timpul anilor de ilegalitate, elita 
partidului era formată în principal din elemente alogene (bulgari, maghiari, evrei sau 
ucrainieni din România), care aveau o înţelegere limitată a valorilor nationale ale țării şi ale 
aspirațiilor poporului. Partidul a predicat idei şi sloganuri care aveau un ecou minim in 
rândurile clasei pe care pretindea că o reprezintă, caracterizând România drept o „ţară 
imperialistă multinațională” şi pledând pentru dezmembrarea statului-natiune român născut în 
urma tratatelor de la Versailles şi Trianon din 1919-1920. 

Susținerea de către partidul comunist a pretențiilor teritoriale ruseşti asupra Basarabiei 
şi a nordului Bucovinei nu a atins nici o coardă sensibilă în rândurile proletariatului urban sau 
a intelighentiei radicale din România (care era, în orice caz, atrasă în cea mai mare majoritate 
de extrema dreaptă)”. Mai mult, lipsit de o bază de mase, dominat de străini, fragmentat şi 
dovedind, practic, impotenta politică, PCR a fost tratat cu dispreț de către Comintern, ceea ce 
a adâncit psihologia sa de paria, generând un complex de inferioritate major în rândul cadrelor 
sale. De aceea, izbucnirile antisovietice din timpul ultimilor ani ai lui Gheorghiu-Dej şi ai 
celor douăzeci şi patru de ani de conducere ai lui Ceauşescu trebuie văzute în contextul 


5 Pavel Campeanu, Ceauşescu: anii numărătorii inverse, în ,,22”, 2-8 februarie 1999. 

* Vezi Lavinia Betea, Maurer şi lumea de ieri. Mărturii despre stalinizarea României, Arad, Editura „loan 
Slavici”, 1995. Această carte reprezintă un exemplu izbitor cu privire la persistenta sentimentelor de preţuire fata 
de Dej manifestate de numeroşi membri ai vechii gărzi a PCR. 

7 Vezi Z. Ornea, Anii treizeci. Extrema dreaptă românească, Bucureşti, Editura Fundaţiei Culturale Române, 
1995. 

general al istoriei comunismului românesc. In orice alt partid comunist est-central european, 
unui Ceausescu i-ar fi fost cu mult mai dificil s4 concentreze atata putere. 


Stalinisti antisovietici 

Istoria PCR a fost modelatä de angajamentul total fata de logica exclusiva a 
stalinismului. Generatii intregi de comunisti romani si-au tratat propria natiune ca pe un pion 
de manevra. Cu exceptia Albaniei lui Enver Hodja, Romania a fost singurul stat comunist din 
Europa de Est care a rezistat undelor de soc provocate de Congresul al XX-lea al PCUS si de 
denuntarea cultului personalităţii lui Stalin de către Hrusciov”. 

Acest lucru pare paradoxal dacă avem in vedere că, între 1948 si 1956, România a 
găzduit Cominformul şi săptămânalul acestuia, „Pentru pace trainică, pentru democraţie 
populară”. Mai mult, Hruşciov testase loialitatea comuniştilor români în timpul turbulentei 
toamne a lui 1956, când, spre deosebire de Ungaria sau Polonia, în România nu s-a produs 
nici o mişcare semnificativă de masă în favoarea liberalizării (în ciuda frământărilor 
studenţeşti din Bucureşti, Cluj şi Timişoara). Gheorghiu-Dej îi convinsese pe liderii sovietici 
că România era imună la orice „virus burghez” sau „revizionist”. Prin urmare, în iunie 1958, 
pe baza unor aranjamente complexe între români, ruşi şi iugoslavi, armata sovietică de 
ocupaţie s-a retras din România”. În viziunea lui Hruşciov, acesta a fost un gest de bunăvoință 
fata de Occident, destinat să-i liniştească pe cei indignati de ştirile de la Budapesta privind 
executatea lui Imre Nagy şi a celorlalți lideri din guvernul revoluționar al Ungariei. 

Hruşciov şi-a făcut însă un calcul greşit: departe de a emula relaxarea limitată din 
Uniunea Sovietică, conducerea PCR şi-a întărit şi mai mult controlul asupra societății 
româneşti. Singurul moment în care comuniştii români au fost în totalitate de acord cu 
sovieticii a fost acela în care Moscova a revenit la metodele staliniste. Gheorghiu-Dej şi biroul 
său politic nu numai că au sprijinit cu căldură şi au oferit suport logistic pentru zdrobirea 
revoluţiei de la Budapesta din 1956, dar aceştia s-au folosit de spectrul pericolului 
„revizionist” pentru a lansa o vânătoare de vrăjitoare în rândurile propriului partid în 1957- 
1958 şi pentru a trece la noi epurări ale intelighenţiei!”. 

Caracteristicile reprobabile ale ultimei perioade a domniei lui Ceauşescu nu trebuie să 
ascundă bazele structurale ale regimului său, venind din tradiţia totalitară a unui partid chinuit 
de un complex de inferioritate. „Stilul paranoic” al politicii leniniste româneşti şi-a avut 
originea în mentalitatea de dezmoştenit al soartei, în abordările problematice ale chestiunii 
nationale, în lunga subordonare fata de Moscova şi în profunda neîncredere fata de încercările 
de democratizare sau liberalizare. 

Spre deosebire de partidele leniniste bulgar, maghiar, polonez şi iugoslav, în timpul 
perioadei de ilegalitate PCR a fost o formaţiune marginală, complet dominată de aparatul 
Cominternului. PCR a reuşit să capete o anvergură naţională şi şi-a impus hegemonia numai 
cu ajutorul Armatei Sovietice, după ocuparea ţării în august 1944. Subordonarea fata de 
Kremlin a marcat partidul, atât la nivelul elitei comuniste, cât şi la nivelul membrilor de rând. 
Au existat şi excepţii individuale, dar acestea au fost marginalizate rapid şi reduse la tăcere!!. 


8 Stelian Tănase, Elite şi societate. Guvernarea Gheorghiu-Dej, Bucureşti, Editura Humanitas, 1998. 

? Vezi Sergiu Verona, Military Occupation and Diplomacy. Soviet Troops in Romania, 1944-1958, Durham, 
N.C., Duke University Press, 1992. 

'° Referitor la campaniile duse împotriva intelectualitatii după 1958, vezi Stelian Tănase, Anatomia mistificării, 
1944-1989, Bucureşti, Editura Humanitas, 1997. 

"De exemplu, cazurile lui Alexandru Iliescu — tatäl lui Ion Iliescu, care a murit in 1945, Grigore Raceanu si, se 
pare, Grigore Preoteasa, care, la momente diferite si cu intensitati diferite, au criticat modul servil in care 
conducerea partidului urma linia Cominternului. Elita de partid pretuia ortodoxia şi disciplina in rândul 
militantilor. Aceasta explică eşecul lui Lucrețiu Pătrăşcanu de a se despărți de partid, în ciuda informațiilor 
directe de care dispunea cu privire la metodele criminale utilizate de poliţia secretă a lui Stalin pentru a-i 
extermina pe membrii din exil ai vechii gărzi a PCR în timpul Marii Epurări. 

Pretentiile partidului la legitimitate au fost, de aceea, intotdeauna contestabile, chiar si dupa 
1963-1964, când secretarul general Gheorghe Gheorghiu-Dej a ales să facă apel tot mai 
frecvent la sentimentele şi valorile naționale. 

Combinată cu o limitată liberalizare internă condusă de sus, distantarea fata de 
Moscova a oferit noului val de birocrati de partid din ce în ce mai siguri de sine un suport 
ideologic: susținătorii şi protejatii lui Ceauşescu de la sfârşitul anilor 1960 erau aparatcici de 
vârstă mijlocie, care se considerau cu adevărat exponentii unei clase manageriale nationale 
aflate în ascensiune. Eliminarea vechii gărzi staliniste le-a asigurat mult-aşteptata şansă de a 
urca în ierarhie. Aceşti birocrati din partid şi guvern s-au identificat cu promisiunile de 
autonomie din prima etapă a ceauşismului şi au participat fără ezitare la consolidarea puterii 
personale a noului secretar general. Printre aceştia s-au numărat Maxim Berghianu, Jânos 
Fazekas, Ion Iliescu, Ion Ionita, Paul Niculescu-Mizil, Cornel Onescu, Gheorghe Pană, Vasile 
Patilinet, Ion Stănescu şi Ilie Verdeț, care lucraseră în anii 1950 şi la începutul anilor 1960 
sub conducerea lui Ceauşescu. 

Pe măsură ce Ceauşescu a înţeles că, sub protecția sa, acest grup din aparatul de partid 
plănuia strategii (semi)reformiste, potenţial destabilizatoare, a dat înapoi şi a revenit la un stil 
de conducere învechit, rigid şi dominat de ideologie. Atât în teorie, cât şi în practică, 
ceauşismul a reprezentat încercarea disperată a unei elite asediate de a câştiga autoritate 
internă şi recunoaştere internațională accentuând exact calitatea care îi lipsise de-a lungul 
celei mai mari părți a istoriei sale: prestigiul şi influenţa la scară nationalä ?. 

Ceausescu nu a fost întotdeauna urât sau dispretuit in mod unanim. În anii 1960 şi la 
începutul anilor 1970, mulți români au fost mobilizați de sfidarea Moscovei de către 
Conducător, de politica de apropiere de Iugoslavia şi de Occident şi de măreţia viitoare 
imaginată pentru ţara lor. Este suficient să comparăm statutul internaţional al PCR în perioada 
Congresului al IX-lea în iulie 1965 (primul congres care a confirmat supremaţia lui Ceauşescu 
la conducerea partidului) cu izolarea internațională profundă, atât a partidului, cât şi a 
liderului acestuia, atunci când a fost organizat Congresul al XIV-lea în noiembrie 1989. 
Boicotat de țările ,,fratesti” din Tratatul de la Varşovia şi reprezentând o ruşine pentru 
partidele marxiste occidentale, PCR nu a putut conta atunci decât pe solidaritatea Coreei de 
Nord si a câtorva mişcări radicale din Lumea a Treia’®. 


O tiranie decrepită 

Rabufnirile xenofobe ale Conducătorului, romantarea trecutului arhaic al României, 
identificarea cu figurile mitice ale căpeteniilor traco-dacice şi ale domnitorilor feudali 
despotici, fascinația pentru reabilitarea simbolurilor militariste şi etnice aveau rădăcini mai 
adânci decât psihologia personală a lui Ceauşescu: ele îşi aveau originea în relația 
problematică a PCR cu tradițiile şi modelele culturale româneşti. Un studiu al documentelor 
de partid referitoare atât la perioada de clandestinitate, cât şi la anii stalinismului lipsit de 
echivoc ilustrează respingerea valorilor naţionale româneşti, neîncrederea în intelectualitate şi 
ignoranță în privinţa problemelor fundamentale ale istoriei ţării. Putin le păsa comuniştilor 
doctrinari că problemele reale ale țării implicau împăcarea cu modernizarea şi adoptarea 
modelelor instituţionale occidentale. Ei aveau retetele lor universale, împrumutate din 
arsenalul Cominternului şi nu ezitau să le impună românilor. Mai târziu, atunci când PCR şi-a 
rescris propria istorie, iar liderii săi au pozat în campioni ai valorilor naționale aceiaşi oameni 
care serviseră neabătut interesele sovietice erau cei care deplângeau pierderea identității 


'? Pentru o analiză cuprinzătoare a fundamentelor ideologice si politice ale regimului Ceauşescu, vezi Michael 
Shafir, Romania — Politics, Economics and Society, London, Frances Pinter Publishers, 1985. 

5 În 1965, delegatia sovieticä la Congresul al IX-lea al PCR a fost condusä de Leonid Brejnev, iar cea chinezä 
de către Deng Xiaoping. Vezi Congresul al IX-lea al Partidului Comunist Român, Bucureşti, Editura Politică, 
1966. 

nationale. Sub Gheorghiu-Dej, si chiar mai mult sub Ceausescu, comunistii romani purtau 
costume nationale, jurau pe steagul tricolor al tarii si cântau imnuri patriotice pentru a-si aräta 
ataşamentul fata de „suveranitate şi independenta’”"*. 

Ceausescu a devenit intruparea noului spirit al partidului. El a incercat sä combine 
ataşamentul fata de credinţa leninistă cu utilizarea simbolurilor şi demagogiei nationaliste. 
Spre sfârşitul vieţii sale, Ceauşescu nu mai avea nimic de oferit în afară de retorica sa lipsită 
de conţinut. A strânge rândurile în jurul Conducătorului: acesta devenise laitmotivul 
războiului propagandistic împotriva populaţiei României. 

Se poate spune că, spre sfârşitul anilor 1980, PCR dispăruse deja. Din el mai 
rămăseseră doar nişte adunări uriaşe de indivizi care îl aplaudau mecanic, ca nişte roboţi, pe 
dictator. În timpul Congresului al XIV-lea, în noiembrie 1989 — după ce Zidul Berlinului 
căzuse, după ce Todor Jivkov al Bulgariei fusese îndepărtat de conspirația Petar Mladenov — 
Dobri Djurov şi după ce marioneta sovietică, secretarul general Milos Jakes, şi acolitii săi 
fuseseră eliminați de „Revoluţia de catifea” din Cehoslovacia —, Ceauşescu credea cu 
obstinatie în spectacolul pus în scenă de către adulatorii săi. 

Atât regimul lui Gheorghiu-Dej, cât şi cel al lui Ceauşescu au depus eforturi constante 
pentru a împiedica evoluţia culturii politice a comunismului românesc spre o configurație 
post-totalitară, mai permisivă, în care monopolizarea puterii de către partid („rolul 
conducător”, după cum era înscris în constituție) ar fi fost limitată în mod semnificativ prin 
ascensiunea unor grupuri şi asociaţii semioficiale şi neoficiale!5. Urmând anti-hrusciovismul 
lui Gheorghiu-Dej, Ceauşescu a urmat o politică neostalinistă şi autarhică, care includea 
elemente de nepotism şi corupție la nivel de stat, caracterisică „neotradiționalismului” 
brejnevist. 

Începând de la sfârşitul anilor 1950 şi evoluând într-un mod sinuos, acest tip de 
autohtonism românesc s-a dovedit a fi o strategie politică „conservatoare“, aproape 
„reacționară“, imaginată pentru a menţine şi a consolida exact acele valori, simboluri şi 
instituţii puse sub semnul întrebării de către susținătorii „socialismului cu față umană”, de la 
Imre Nagy şi Alexander Dubéek la Mihail Gorbaciov. In mod paradoxal, vreme de 
aproximativ cincisprezece ani, între 1964 şi 1980, România s-a bucurat atât de simpatia 
guvernelor occidentale, cât şi de cea a cercurilor democrat-socialiste şi eurocomuniste. 

În a doua jumătate a anilor 1980, Ceauşescu s-a remarcat ca unul dintre cei mai 
virulenti critici ai gorbaciovismului şi ca un campion al unei versiuni actualizate de stalinism 
militant. El părea că intenționează să reînvie, în mod bizar şi obsesiv, catehismul bolşevic din 
lucrarea Problemele leninismului a lui Stalin, în ciuda propriilor luări de poziţie anterioare, de 
condamnare a intervenției sovietice în Cehoslovacia şi a aparentei încurajări a „marxismului 
creator” în 1968-1969. După 1971, însă, Ceauşescu a renunţat la această orientare şi a iniţiat o 


4 Mitul „grupării naţionale” va fi folosit ulterior de foşti înalți oficiali comunişti precum Alexandru Bârlădeanu 
şi Paul Niculescu-Mizil pentru a susţine teza unei discontinuități radicale între perioada stalinismului timpuriu şi 
evoluţiile de după 1960. Pentru eforturile lui Alexandru Bârlădeanu, fost membru al Biroului Politic, de a-l 
înfățişa pe Gheorghiu-Dej ca moderat în comparație cu Ceausescu, vezi Lavinia Betea, Alexandru Bârlădeanu 
despre Dej, Ceauşescu şi Iliescu, Bucureşti, Editura Evenimentul Românesc, 1997. Pentru o critică a 
stalinismului românesc, venind din partea unui fost intelectual comunist de prim rang care şi-a pierdut iluziile, 
vezi Titus Popovici, Disciplina dezordinii. Roman memorialistic, Bucureşti, Editura Maşina de scris, 1998. 

15 Termenul de „cultură politică” este folosit în sensul definiției clasice din 1965 a lui Sidney Verba, dezvoltată 
de Robert C. Tucker în contribuţiile sale pătrunzătoare la studiul culturii politice bolşevice; vezi Lucian Pye, 
Sidney Verba (coord.), Political Culture and Political Development, Princeton, Princeton University Press, 1965 
şi Robert C. Tucker, Political Culture and Leadership in Soviet Russia, New York, Norton, 1987, în special „The 
Breakdown of a Revolutionary Culture”, pp. 51-71. 

radicală restalinizare, procesul accentuandu-se după protestul inițiat de scriitorul Paul Goma 
şi greva minerilor din Valea Jiului din primăvara şi, respectiv, vara lui 19771. 

La sfârşitul anilor 1980, în timp ce Uniunea Sovietică lansa reforme semnificative, 
Ceauşescu denunța gorbaciovismul ca fiind cea mai periculoasă ,,deviatie de dreapta” din 
mişcarea comunistă internațională şi proclama necesitatea vitală de a apăra uniformitatea. El 
punea sub semnul întrebării supremaţia Moscovei, dar se opunea din răsputeri oricăror 
îndoieli cu privire la infailibilitatea dogmelor marxist-leniniste. Chiar mai mult decât Eric 
Honecker, Milos Jakes sau Todor Jivkov, Ceauşescu deplângea chiar impulsul de a regândi 
doctrina marxist-leninistă. Acelaşi personaj care, în 1974, admisese că noțiunea de dictatură a 
proletariatului era desueta si care părea înclinat să aprobe căutările eurocomuniste pentru un 
marxism alternativ, cerea, după naşterea sindicatului liber polonez „Solidaritatea” în august 
1980, consolidarea instituțiilor represive şi denunța tranziția către pluralism ca pe o 
reinstaurare a capitalismului!”. Prin opoziţia sa faţă de politica revizionistă a lui Gorbaciov, 
Ceauşescu a dus la extrem logica a ceea ce poate fi numit stalinism naţional, ceea ce a 
determinat atât căderea sângeroasă a regimului în decembrie 1989, cât şi tranziția prelungită şi 
dureroasă către un regim democratic autentic care i-a urmat. 


De la cvasimonarhie la democraţie populară, 1944-1948 

În 1948, atunci când Stalin a decis să mute sediul central al Cominformului (Biroul 
Informativ al Partidelor Comuniste şi Muncitoreşti) de la Belgrad la Bucureşti, lumea ştia 
foarte puţine despre partidul lui Gheorghiu-Dej şi al Anei Pauker. Fondat în 1921, Partidul 
Comunist Român a ieşit din ilegalitate în 1944, având un număr minuscul de adepţi, şi totuşi a 
reuşit ca după 1945, prin fraudă şi manipulare, în spatele scutului protector al Armatei Roşii, 
sa devină din ce în ce mai influent, eliminându-şi rivalii politici încet, dar sigur. 

Lovitura de stat de la 23 august 1944 a răsturnat dictatura pronazistă a maresalului Ion 
Antonescu şi a adus România în coaliția antifascistă. A urmat o perioadă de luptă acerbă între 
facțiunile din interiorul PCR. Aceste facţiuni se deosebeau nu numai din cauza unor 
experienţe diferite ale războiului (unii dintre membrii PCR petrecuseră războiul în URSS, alții 
în ascunzători clandestine, în timp ce alţii stătuseră în închisori şi lagăre), dar şi datorită 
existenţei unor relații profunde (inclusiv personale) cu Moscova şi cu persoanele influente din 
Secția internaţională a PCUS. Cu toate acestea, nu existau controverse semnificative in 
rândurile conducerii PCR cu privire la necesitatea de a promova transformări „burghezo- 
democratice” în direcția unei „revoluții socialiste”. 

Pentru Gheorghe Gheorghiu-Dej, Ana Pauker, Emil Bodnăraş, Vasile Luca şi 
Lucrețiu Päträscanu, stalinizarea României reprezenta o sarcină urgentă. Ofensiva Armatei 
Roşii pe linia Iaşi-Chişinău în primăvara lui 1944 a accelerat activităţile forțelor antigermane 
din interiorul României. Brusc, partidele tradiționale (istorice) au înțeles că PCR reprezenta 
un partener potențial important în orice coaliție viitoare. Pătrăşcanu, singurul lider comunist 
pe care politicienii „burghezi” îl puteau considera o figură politică, a reprezentat PCR la 
negocierile purtate în primăvara şi vara lui 1944. Între timp, triumviratul care i-a urmat lui 
Stefan Foriş, format din Constantin Pârvulescu, Iosif Ranghet şi Emil Bodnăraş, domina 
conducerea PCR. 

Un guvern Sănătescu susținut de partidele National Ţărănesc (PNT), National Liberal 
(PNL), Social-Democrat (PSD) şi Comunist a preluat puterea după lovitura de stat care a dus 


'© Vezi Vladimir Tismăneanu, From Arrogance to Irrelevance: Avatars of Marxism in Romania, în Ray Taras 
(coord.), The Road to Disillusion: From Critical Marxism to Postcommunism in Eastern Europe, Armonk, N.Y., 
M.E. Sharpe, 1992, pp. 135-150. 

17 Pentru denuntarea reformismului de către Ceauşescu în anii 1980, vezi Michael Shafir, ,,Ceausescuism’ 


against ,,Gorbachevism”, in „Radio Free Europe Research. Background Report”, nr. 95, 30 mai 1988 şi 
Vladimir Tismăneanu, Ceausescu gegen Glasnost, în „Kontinent” (München), nr. 3, 1988, pp. 48-53. 

la trecerea României din tabăra Axei în tabăra Puterilor Aliate. În acel moment, trupele 
sovietice se aflau în România şi urmau să ajungă la Bucuresti în câteva zile. Lovitura de stat 1- 
a permis democrației româneşti să reînvie pentru scurtă durată şi a împiedicat impunerea 
imediată de către sovietici şi de susținătorii lor români a unui regim stalinist. Atunci când 
detașamente ale Armatei Roşii au ajuns la Bucuresti, la sfârşitul lui august, acestea au fost 
primite cu manifestări entuziaste organizate de comunişti. Printre cei care au salutat sosirea 
Armatei Roşii „eliberatoare” s-au aflat liderul sindicatelor comuniste, Gheorghe Apostol, şi 
liderul recent reintratei în legalitate Uniuni a Tineretului Comunist, Nicolae Ceauşescu, care 
se întorseseră de curând din lagărul de la Târgu Jiu. 

Datorită prezenţei sovietice, PCR a putut obține în cadrul coaliției guvernamentale o 
superioritate politică pe care altfel nu ar fi dobândit-o prin forte proprii. Lucrețiu Pătrăşcanu a 
devenit ministru de stat, având un statut egal cu acela al marilor figuri ale partidelor politice 
cu tradiție. Curând după aceea, liderii comunişti au ocupat poziţii ministeriale importante: 
Pătrăşcanu la justiţie, Gheorghiu-Dej la transporturi, etc. Profitând de faptul că se alăturaseră 
partidei învingătoare şi exploatând cu abilitate retorica antifascistă, comuniştii români 
urmăreau lărgirea bazei lor populare şi slăbirea influenţei şi autorităţii oponenților lor, în 
special a Partidului National "Țărănesc, care era condus de politicieni venerabili precum Iuliu 
Maniu şi Ion Mihalache. 

Comuniştii au devenit principalii susținători ai continuării războiului împotriva 
Germaniei naziste pentru eliberarea Transilvaniei de Nord şi ai cooperării cu Armata Roşie 
până la victoria finală. „Totul pentru front, totul pentru victorie” era sloganul pe care partidul 
îl repeta fără încetare. Au fost organizate demonstraţii de masă pentru a susţine denazificarea 
țării, ceea ce, pentru comunişti, coincidea cu atacurile directe asupra partidelor istorice, pe 
care le acuzau de sabotarea efortului de război. PCR pretindea că era partidul eroicei 
rezistenţe antinaziste şi principalul garant al ruperii țării de trecutul fascist. 

Numărul de membri ai PCR a crescut foarte rapid. Atunci când a avut loc lovitura de 
stat de la 23 august, PCR avea numai 80 de membri în Bucuresti şi mai putin de 1000 în 
întreaga tara, incluzându-i şi pe cei din închisori şi lagăre de concentrare (se pare însă ca 
aceste statistici nu-i includ şi pe comuniştii români aflaţi în URSS, în Franţa şi în alte tari 
occidentale). Pe parcursul a trei luni, până în octombrie 1944, PCR atinsese un număr de 
membri cuprins între 5000 şi 6000. În februarie 1945, PCR avea deja 15 000 de membri, iar 
până la data de 23 aprilie 1945 numărul acestora ajunsese la 42 653. 

Iosif Ranghet, şeful secției organizatorice a Comitetului Central al PCR, a indicat 
aceste cifre la o întâlnire cu activul de partid care s-a ţinut în perioada 25-27 aprilie 1945. 
Ranghet a afirmat, de asemenea, că PCR avea deja în momentul acela 55 253 membri, în timp 
ce Uniunea Tineretului Comunist (UTC) număra 62 925 de membri'®. 

Componența PCR şi modul în care noi membri au fost acceptați în partid au devenit 
teme importante în timpul interogatoriilor la care a fost supusă Ana Pauker în urma epurării 
aşa-numitei facțiuni Pauker-Luca din iunie 1952. De exemplu, pe data de 12 iunie 1953, în 
timpul interogatoriului condus de Alexandru Moghioros, în prezenţa lui Gheorghe Apostol, 
Petre Borilă şi Constantin Pîrvulescu, Pauker a fost acuzată că a îngăduit intrarea în PCR, fără 
o verificare atentă, a unui mare număr de noi membri!?. Însă, după cum le-a reamintit şi 
Pauker foştilor săi colegi, nici una dintre aceste decizii privind politica de admitere în partid 


15 Vezi articolul lui Radu Colt, Adevăruri despre PCR. 80 în Bucuresti si mai putin de 1000 în toată tara, în 
„Magazin Istoric”, nr. 6, iunie 1999, http://www.ite.ro/history/archive/mi1999/current6/mi18.htm, care conţine 
pasaje din discursul lui Ranghet la adunarea activului central de partid din 25-27 aprilie 1945; vezi şi Arhivele 
Naţionale Istorice Centrale (ANIC), fond CC al PCR - Cancelarie, dosar nr. 32/1945. 

i Moghioroş şi Apostol s-au referit la diverse adunări de partid (30 noiembrie 1944, 24 ianuarie 1945, 16 mai 
1945, 23 mai 1945) la care Ana Pauker ar fi insistat pentru o creştere rapidă a numărului de noi membri ai PCR; 
Vladimir Tismăneanu, Stalinism pentru eternitate. O istorie politică a comunismului românesc, traducere de 
Cristina Petrescu şi Dragoş Petrescu, postfață de Mircea Mihăieş, Iasi, Editura Polirom, 2005, p. 109 şi p. 322. 


35 


nu îi aparținuse. De fapt, din momentul în care asa-numitii moscoviti s-au întors in România, 
toate deciziile referitoare la politica de cadre s-au discutat în cadrul Secretariatului 
Comitetului Central. Mai mult, aceste politici erau discutate cu reprezentanții secției sovietice 
internaționale. 

Toţii liderii PCR, inclusiv Gheorghiu-Dej, Pătrăşcanu, Teohari Georgescu, Iosif 
Ranghet, Iosif Chişinevschi şi Miron Constantinescu, erau perfect conştienţi de faptul că 
exista o nevoie disperată de a lărgi baza de mase a partidului. Cuvântările ținute în acei ani de 
demnitarii stalinişti ai României arată cum aceştia se întreceau în a sublinia rădăcinile 
populare adânci ale partidului şi pentru a mări aderenţa acestuia printre muncitori, țărani şi 
intelectuali. 

Anul 1947 a fost un an crucial. Devenise clar că Stalin intenționa să instaleze în 
Europa de Est regimuri satelite „fraterne” loiale, conduse de comunişti devotați lui: 
internationalismul comunist nu însemna nimic altceva decât solidaritate necondiționată fata de 
Moscova. În cazul României, ca peste tot în Europa Centrală şi de Est, partidul comunist s-a 
dovedit a fi instrumentul ideal pentru atingerea obiectivelor Moscovei. Deşi imediat după 
reintrarea sa în legalitate în urma loviturii de stat de la 23 august 1944 partidul avea mai puţin 
de 1000 de membri, prezenţa trupelor sovietice pe teritoriul românesc a reprezentat un factor 
decisiv pentru transformarea acestei minorităţi comuniste într-un grup de presiune dinamic. 

Kremlinul a stabilit un „sistem radial” de relaţii cu partidele comuniste din Europa 
Centrală şi de Est, care permitea doar comunicarea dintre Moscova şi sateliții săi, dar făcea 
foarte dificilă, cel putin la început, comunicarea directă dintre ,,democratiile populare” din 
regiune. Moscova era conectată prin radio cu conducerile comuniste din Europa Centrală şi de 
Est, dar, cu puţine excepții, vârfurile elitelor comuniste din aceste tari nu beneficiau de 
asemenea legături radio între ele. Dacă aceste conduceri doreau să ia legătura una cu cealaltă, 
trebuiau să o facă prin intermediul Moscovei”. Deşi Cominternul fusese dizolvat oficial în 
iunie 1943, a fost reorganizat şi a continuat să funcționeze sub camuflajul unui „institut de 
cercetări” până în toamna lui 1945. Aparatul central al Cominternului şi întregul sistem de 
relații din interiorul partidelor comuniste locale erau subordonate Secţiei Informative 
Internaţionale a Comitetului Central al PCUS, care a jucat un rol major în stabilirea strategiei 
pe termen lung a partidelor comuniste satelite”!. 

În perioada 1944-1945 strategia generală a partidelor comuniste din regiune şi multe 
dintre acțiunile lor concrete au fost coordonate sau ordonate de Kremlin. PCR nu a fost o 
excepţie: acesta a urmat cu strictețe ordinele Moscovei în timpul ascensiunii sale către puterea 
absolută în România. Au existat şi elemente adiționale care au favorizat ascensiunea PCR. 
Paralizate de lipsa reacţiilor occidentale şi a acţiunilor ferme împotriva abuzurilor comise de 
comunişti, partidele istorice au avut o marjă de manevră redusă. În plus, comuniștii au folosit 
în mod eficient demagogia în eforturile lor de a confisca puterea: au lansat atacuri 
propagandistice violente asupra partidelor istorice (care au fost acuzate de antisovietism, de 
colaborare cu Garda de Fier înainte de 1940 şi de fascism rezidual) şi calomnii la adresa prim- 
miniştrilor numiți de palat (mai întâi Constantin Sănătescu şi apoi Nicolae Rădescu). Acestea 
au fost acompaniate de demonstraţii în stil bolşevic menite să destabilizeze ţara. 

Obiectivul PCR a fost câştigarea controlului asupra ministerelor cheie şi impunerea 
comuniştilor la conducerea departamentelor importante atât în privinţa efortului de război, cât 
si în privința controlului administrativ şi economic asupra ţării. Provocările, demonizarea 
adversarilor şi ademenirea muncitorilor industriali s-au numărat printre mijloacele folosite de 


% Vezi Leonid Gibianski, URSS şi câteva aspecte ale formării blocului sovietic în Europa Orientală, în vol. 6 
martie 1945. Începuturile comunizării României, Bucureşti, Editura Enciclopedică, 1995, pp. 254-256; pentru 
analize recente pe tema stalinizării Europei de Est, vezi Norman Naimark, Leonid Gibianski (coordonatori), The 
Establishment of Communist Regimes in Eastern Europe, 1944-1949, Boulder, Westview Press, 1997. 

21 L. Gibianski, URSS şi câteva aspecte ale formării blocului sovietic în Europa Orientală, p. 255 şi urm. 

comunişti pentru a-şi atinge scopurile (stabilite în permanență împreună cu emisarii sovietici). 
Un rol important în acest sens l-a avut Andrei lanuarievici Visinski, fost acuzator în procesele 
spectacol de la Moscova din anii 1930, Prim-Comisar Adjunct pentru Afaceri Externe al 
URSS şi omul desemnat de Stalin să se ocupe de afacerile româneşti. Politica de dictat a lui 
Visinski l-a obligat pe tânărul rege Mihai I să accepte transferul de putere către un guvern 
care, din toate punctele de vedere, întruchipa dictatura comunistă în ascensiune. 

Impunerea, în martie 1945, a guvernului controlat de comuniști şi condus de Petru 
Groza — un proprietar de pământ petrecäret, cu înclinații stângiste si resentimentar fata de 
Tuliu Maniu — a facilitat strategia PCR de a se prezenta drept partidul dreptăţii sociale şi 
egalităţii economice. Reforma agrară din 1945 şi promisiunile de susținere economică a celor 
defavorizati au contribuit la atenuarea neîncrederii populare fata de un partid perceput vreme 
îndelungată ca fiind lipsit de rădăcini naționale. Discursul comunist, plin de declarații care 
lăudau democraţia şi egalitatea, s-a dovedit a fi eficace în atragerea unui anumit suport 
popular. Între timp, bazându-se pe intimidare şi beneficiind de suportul necondiţionat al 
comandantului militar sovietic, generalul Ivan Zaharovici Susaikov, liderii comunişti români 
au pregătit o lovitură menită să lichideze ultimele elemente ale democraţiei parlamentare şi să 
transforme România într-un regim de tip sovietic. 

Între august 1944 şi martie 1945, România a avut trei guverne: primul guvern 
Constantin Sănătescu (23 august-2 noiembrie 1944), al doilea guvern Sănătescu (4 noiembrie- 
2 decembrie 1944) şi guvernul Nicolae Rădescu (6 decembrie 1944-28 februarie 1945). 
Guvernul Groza (6 martie 1945-30 decembrie 1947) a fost impus sub presiunea directă a 
trimisului sovietic la Bucuresti, A. I. Visinski””. În memoria colectivă a românilor, Visinski 
este cel care a transformat fără milă ţara într-o potenţială colonie sovietică. Comuniştii au 
căpătat poziţii influente în guvernul Groza. În cabinetele Sănătescu şi Rădescu, comuniștii au 
deținut ministerele Justiţiei (Lucrețiu Päträscanu) şi Comunicaţiilor (Gheorghe Gheorghiu- 
Dej), şi un subsecretariat de stat la Ministerul Afacerilor Interne (Teohari Georgescu). În 
guvernul Groza, comuniştii deţineau Justitia (Pătrăşcanu), Comunicatiile (Gheorghiu-Dej), 
Afacerile Interne (Teohari Georgescu) şi Propaganda (Petre Constantinescu-laşi), precum şi 
subsecretariate de stat în ministerele Agriculturii (Constantin Agiu) şi Comunicaţiilor (Ion 
Gheorghe Maurer)”. 

Cea mai importantă victorie în timpul acestei profunde transformări a fost preluarea 
Ministerului Afacerilor Interne. Bodnäras, fostul spion sovietic, controla temutul Serviciu 
Special de Informaţii de pe lângă Preşedinţia Consiliului de Miniştri, iar Teohari Georgescu a 
devenit şeful tuturor forțelor de ordine publică. Comuniştii erau, în sfârşit, în poziția de a 
lansa o ofensivă generală împotriva adversarilor şi de a-şi plasa partizanii în poziții cheie în 
vederea confruntării finale. În culise, aceste mişcări strategice erau plănuite de Secretariatul 
PCR, condus de Gheorghiu-Dej împreună cu Pauker, Luca, Georgescu şi Chişinevschi. 

În 1946-1947, comuniştii români au beneficiat de pe urma falsului pluralism al 
regimului Petru Groza. Ca rezultat al presiunilor occidentale, partidele istorice au fost 
reprezentate în guvern, pentru o scurtă perioadă de timp, la un nivel relativ minor”. Atât 
liderul țărănist luliu Maniu, cât şi liderul liberal Dinu Brătianu au înţeles că prietenii lor 
occidentali îi abandonau treptat. Războiul civil din Grecia reprezenta principala prioritate 
occidentală şi, pe măsură ce fosta coaliţie antinazistă se deteriora, forțele democratice din 
România au fost lăsate să se descurce singure. Democratiile occidentale nu intenționau să 


2 Cu privire la rolul lui Visinski, vezi Radu Ciuceanu, Ioan Chiper, Florin Constantiniu, Vitalie Väratec, 
Misiunile lui AI. Visinski în România. Din istoria relaţiilor româno-sovietice, 1944-1946. Documente secrete, 
Bucureşti, INST, 1997. 

% Joan Scurtu, Gheorghe Buzatu, [storia românilor în secolul XX, Bucureşti, Editura Paideia, 1999, pp. 491-492. 
* Cu privire la evenimentele din anul 1945, la „greva regală” a Regelui Mihai şi la reacţiile anglo-americane si 
sovietice care au dus la „pluralismul fals” al regimului Groza, vezi studiul introductiv în Dinu C. Giurescu 
(coord.), Imposibila încercare. Greva regală, 1945, Bucureşti, Editura Enciclopedică, 1999, pp. 7-91. 

intervină printr-o acțiune fermă in favoarea democratilor asediați ai României. Nu exista 
practic nici o modaliate realistă de acţiune fata de abuzurile comuniste în afara protestelor 
diplomatice. 

Armata Sovietică ocupa teritoriul României şi formațiunea politică numită PCR, aflată 
sub control sovietic, exploata situaţia existentă pentru a instaura un regim stalinist, indiferent 
de costurile umane pe care le implica o asemenea acțiune. Apetitul pentru putere al PCR a 
crescut exponential ca urmare a convingerii sale că nici o forță externa nu putea interveni 
pentru a împiedica triumful său final. Liderii PCR au simţit că istoria era de partea lor şi au 
acţionat în consecință. Încetând demult să creadă în valorile liberale, ei nu au avut nici o criză 
de conştiinţă atunci cand au distrus instituţiile liberale. Educati în logica leninistă a lui „care 
pe care” (adică, cine elimină pe cine), pe comuniştii români i-a bucurat cu adevărat 
distrugerea tuturor insulelor de autonomie socială sau politică rămase. 

Deşi, în esență, comuniştii controlau guvernul, strategia lor era orientată spre controlul 
total al societăţii. Simpla existenţă a partidelor politice tradiționale, aşa-numite istorice, era un 
obstacol pe drumul PCR spre puterea absolută. Partidele istorice reprezentau singura formă de 
opoziţie oficială față de comunişti şi prin urmare ele trebuiau distruse. Câţiva paşi importanţi 
în direcția distrugerii totale a opoziției oficiale fuseseră deja făcuți. Sub conducerea lui 
Teohari Georgescu, ministrul comunist al afacerilor interne, alegerile din 19 noiembrie 1946 
fuseseră falsificate. Aceasta a reprezentat o fraudă electorală imensă, care a permis PCR şi 
aliaților săi să facă un pas important spre obţinerea monopolului puterii”. În ciuda implicării 
prefectilor lui Teohari Georgescu şi a bandelor ,,revolutionare” care terorizau alegătorii şi 
creau un profund sentiment de panică, comuniştii au obţinut rezultate slabe la alegeri. 
Adevăratul câştigător al alegerilor din noiembrie 1946 a fost PNT, pe care comuniştii l-au 
perceput în mod corect ca fiind nucleul rezistenţei împotriva sovietizarii țării”€. 

Controlul asupra parlamentului de după 1946 i-a permis PCR să grăbească procesul de 
comunizare a ţării. Duşmanii PCR erau timorati şi marginalizati, iar Gheorghiu-Dej, Pauker şi 
Luca au decis că venise momentul pentru radicalizarea liniei partidului. Comuniştii români nu 
mai aveau nevoie să se limiteze doar la cererile iniţiale. Pătrăşcanu însuşi organizase epurări 
în sistemul judiciar şi ceruse pedepsirea tuturor celor care colaboraseră cu regimul Antonescu. 
Acest termen era suficient de cuprinzător pentru a le permite comuniştilor să-şi desemneze 
toți inamicii, inclusiv partidele istorice, drept colaboratori. 

Împotriva viziunii „burgheze” a monarhiei constituționale, comuniştii au promovat 
idealul „democraţiei populare”. Propaganda lor elogia marile înfăptuiri ale lui Tito în 
Iugoslavia vecină. Regele Mihai era susținut numai de formă, iar lucrurile evoluau rapid către 
sfârşitul pluralismului din România. Plenara Comitetului Central al PCR din 8-9 ianuarie 
1947 a aprobat un set de măsuri pentru „întărirea legăturilor cu masele”. În realitate, partidul 
lua măsuri în vederea întăririi controlului asupra societăţii. În martie 1947, după un 


% Pe 17 mai 1947, PCR a anunţat crearea Blocului Partidelor Democrate care era compus, în afara PCR, din 
Partidul Social-Democrat, liberalii lui Tătărescu, Frontul Plugarilor şi alte formaţiuni politice, cum ar fi Partidul 
Țărănesc condus de Anton Alexandrescu. Blocul s-a prezentat cu o singură listă în alegerile din 19 noiembrie 
1946; Keith Hitchins, Rumania, 1866-1947, Oxford, Clarendon Press, 1994, p. 530. 

°° Rezultatele oficiale ale alegerilor din noiembrie 1946 au indicat victoria zdrobitoare a Blocului Partidelor 
Democrate, cu circa 70% din voturi şi 349 de locuri în noul parlament, în timp ce PNT a obţinut numai 32 de 
locuri, iar alte 33 de locuri au revenit unor formațiuni politice mici. Însă, surse contemporane independente şi 
cercetări recente în arhive arată că rezultatele alegerilor au fost falsificate şi că lucrurile s-au petrecut exact 
invers: PNT a obţinut aproximativ 70% din voturi. Nu mai există nici un dubiu că alegerile din 1946 au fost 
falsificate de către comunişti, care au făcut astfel încă un pas decisiv spre comunizarea țării; K. Hitchins, 
Rumania, 1866-1947, pp. 530-534, Virgiliu Tarau, Campania electorală si rezultatul real al alegerilor din 19 
noiembrie 1946, în județele Cluj, Someş şi Turda, în Sorin Mitu, Florin Gogâltan (coordonatori), Studii de istorie 
a Transilvaniei, Cluj, 1994. Cu privire la evenimentele din 1946, vezi şi R. Rusan (ed.), Anul 1946 - Începutul 
sfârşitului, Bucureşti, Fundaţia Academia Civică, 1996; Constantin Sănătescu, Jurnal, Bucureşti, Editura 
Humanitas, 1993, pp. 238-240. 

experiment de scurtă durată numit Tineretul Progresist, a fost reînființată Uniunea Tineretului 
Comunist. În mai, a fost înființată la Cluj Uniunea Naţională a Studenţilor din România. 
Aceasta era controlată de reprezentanţi ai comuniştilor, printre care se numărau Corneliu 
Bogdan, Gheorghe Brătescu — ginerele Anei Pauker — şi social-democratul de stânga 
Alexandru Glanstein-Muşat”. 

Partidele tradiționale reprezentau principala ţintă a comuniştilor. Primele victime au 
fost partidele cele mai puternice, Naţional Țărănesc şi Naţional Liberal. Emil Bodnăraş, şeful 
Serviciului Special de Informaţii (SSI) şi membru al Biroului Politic al PCR, împreună cu 
Teohari Georgescu, ministrul Afacerilor Interne şi membru al Secretariatului PCR şi cu 
ajutorul agenţilor sovietici, au plănuit episodul de la Tămădău, care practic a pus capăt 
existenţei celor două partide istorice. În iulie 1947, figuri importante ale PNT (inclusiv 
vicepreşedintele Ion Mihalache, secretarul general Nicolae Penescu şi Nicolae Carandino, 
redactorul ziarului oficial al partidului, „Dreptatea“) au încercat să părăsească tara cu un avion 
particular, care trebuia să decoleze de pe un mic aerodrom din localitatea Tămădău din 
apropierea Bucureştiului. De fapt, unul dintre piloţi era informator al poliţiei secrete şi a 
împiedicat această încercare a opoziţiei din PNT de a crea un guvern alternativ în străinătate. 
Toţi liderii PNT, inclusiv luliu Maniu, au fost arestaţi, iar episodul Tămădău le-a oferit 
comuniştilor pretextul ideal pentru a se debarasa de PNT. În acest context, conducerea PNL a 
hotărât ca activitatea partidului să înceteze temporar. 

Următoarea victimă a fost Partidul Social-Democrat din România (PSDR), condus de 
Constantin-Titel Petrescu. Comuniştii au forțat scindarea PSDR cu ajutorul facțiunii 
colaborationiste conduse de Theodor Iordăchescu, Misa Levin, Lothar Rădăceanu, Barbu 
Solomon şi Ştefan Voitec. La Congresul al VIII-lea al PSDR (4-9 octombrie 1947), facțiunea 
colaborationista a reuşit să impună o rezoluţie privind unificarea PSDR cu PCR, care a fost 
aprobată până la urmă. Ulterior, multi dintre susținătorii lui Titel Petrescu au făcut ani grei de 
închisoare in temnitele comuniste, fiind acuzaţi de trădare şi de sabotare a „unității clasei 
muncitoare”. Pe data de 12 noiembrie 1947, Comitetele Centrale ale PCR şi PSDR au adoptat 
un program comun ca „partidul unic al clasei muncitoare”. Însă, până în 1948, PCR a reuşit să 
se dispenseze de partenerul său de coaliţie. 

Congresul al VI-lea al PCR (Congresul I al Partidului Muncitoresc Român), care a 
avut loc în perioada 21-23 februarie 1948, a consemnat decesul PSDR prin „unificarea” sa cu 
PCR şi formarea Partidului Muncitoresc Român (PMR). Deciziile luate la acest congres au 
marcat practic lichidarea „frontului unit antifascist” şi au dus la instalarea fermă a 
comuniştilor la putere. Unificarea PCR cu PSDR le-a oferit comuniştilor majoritatea absolută 
în noul, unitul PMR. Datele statistice arată că din numărul total de 41 de membri plini ai 
Comitetului Central, 31 erau membri ai PCR şi numai 10 erau membri ai PSDR; în mod 
similar, dintre cei 16 membri supleanti, 11 aparţineau PCR şi numai 5 PSDR Dintre cei 13 
membri plini ai Biroului Politic, 10 proveneau din PCR şi doar 3 din PSDR, iar dintre 
membrii supleanti, din totalul de 5, 3 erau din PCR şi 2 din PSDR. Dintre cei 5 membri ai 
Secretariatului Comitetului Central al PMR (Gheorghiu-Dej, Ana Pauker, Vasile Luca, 
Teohari Georgescu şi Lothar Rădăceanu), 4 erau din PCR şi numai unul din PSDR*. 

Liderii social-democrati care se opuseseră fuziunii cu PCR au fost întemnițați, în timp 
ce aceia care au colaborat cu comuniştii (Iordăchescu, Rădăceanu, Voitec) au devenit 
marionetele acestora. Un mesaj special din partea Comitetului Central al PCUS, semnat de 
Mihail Suslov, a fost citit în mijlocul unor aplauze furtunoase, iar un membru al Comitetului 
Central, Constanţa Crăciun, a exprimat dragostea nemărginită pentru Stalin a participanţilor la 
congres printr-o telegramă comună adresată dictatorului sovietic. Dominat de Gheorghiu-Dej 


77 Corneliu Bogdan, intervievat de VT, Philadelphia, aprilie 1989. 
28 Vezi Ioan Scurtu, Gheorghe Buzatu, Istoria românilor în secolul XX, p. 552. 

si Ana Pauker, ambii aclamati frenetic, congresul a trasat noua strategie care a transformat 
România într-o democraţie populară. 

Primul pas către dictatura proletariatului a fost făcut în august 1947, odată cu 
dizolvarea PNT. Ultima lovitură a venit pe data de 30 decembrie 1947, când regele Mihai I a 
fost forțat să abdice şi, în aceeaşi zi, a fost anunţată crearea Republicii Populare Române. 
Unirea forțată dintre PCR şi PSDR a încheiat procesul care începuse în 1944, atunci când 
trupele sovietice ocupaseră tara. Din acel moment, în funcţie de interesele sovietice, 
comuniştii români au urmat strategia tranşării, felie cu felie, a corpului politic şi, unul după 
altul, au preluat controlul asupra principalelor centre de putere. În această privință, nu a 
existat nici o diferență între strategia de preluare a puterii în România şi tactica „salamului” 
aplicată de Matyas Rakosi în Ungaria. Denazificare, democrație de masă, pace şi susţinerea 
muncitorilor şi țăranilor defavorizati, toate aceste sloganuri au fost folosite pentru a convinge 
largi segmente ale populaţiei că obiectivul comuniştilor români era pur şi simplu crearea unei 
comunități politice juste şi stabile. 

Pe măsură ce Războiul Rece evolua şi se agrava, comuniştii au adoptat o atitudine mai 
agresivă şi au insistat că, din cauza ascutirii luptei de clasă, atât pe plan intern, cât şi pe plan 
extern, tara trebuia să intre în stadiul transformării socialiste. Revoluţie, nu reformă, a fost 
răspunsul pe care Pauker şi Gheorghiu-Dej l-au dat problemelor sociale, economice şi politice 
ale țării. Acesta a fost momentul în care liderii sovietici au selectat Bucureştiul ca sediu al 
publicației Cominformului şi al birourilor aferente. Gheorghiu-Dej şi asociaţii săi din fruntea 
Partidului Muncitoresc Român le-au părut lui Stalin, Malenkov şi Suslov a fi tovarăşi de 
încredere, iar „noua Românie” a fost văzută ca o adevărată prietenă a URSS, spre deosebire 
de trădătoarea Iugoslavie. 


Internationalism, Fractionism şi Comunism Naţional în România, 1944-1948 

Problemele strategice ale PCR, similare cu cele ale „partidelor frățeşti” din Europa 
Centrală şi de Est, au fost rezolvate într-un cadru determinat de dogma stalinistă: deviația 
însemna trădare, indiferent dacă era „obiectivă” sau „subiectivă”. Duşmanii se aflau 
pretutindeni, iar datoria de căpătâi a unui militant stalinist era să urmărească şi să descopere 
„vermina” infiltrată în partid. În ce priveşte obsesia în legătură cu duşmanii, nu au existat 
diferențe fundamentale între România lui Gheorghiu-Dej şi Ana Pauker şi Cehoslovacia lui 
Rudolf Slânsky şi Klement Gottwald, Ungaria lui Matyas Rakosi şi Erné Gerd, Bulgaria lui 
Vilko Cervenkov sau Germania de Est a lui Walter Ulbricht. 

În mentalitatea stalinistă, detectarea duşmanilor „din rândurile noastre” era chiar mai 
importantă decât descoperirea duşmanilor de clasă definiti cu claritate, deoarece primii erau 
mult mai dificil de demascat. Era uşor, spunea Gheorghiu-Dej, să identifici şi să expui 
adversitatea unui luliu Maniu. Adevaratii stalinişti se distingeau prin aceea că recunosteau şi 
trădătorul invizibil, care pretindea că este „unul dintre ai noştri”, dar în realitate submina 
marile realizări ale partidului. Această logică a stat la baza luptei pentru putere din interiorul 
partidelor leniniste din Europa Centrală şi de Est de-a lungul întregii perioade cominformiste 
(1947-1953). 

Deşi Cominformul nu a avut niciodată aceleaşi obiective şi aceeaşi importanţă la nivel 
global ca Internaționala a Treia, acesta a asigurat cadrul în interiorul căruia au avut loc cele 
mai atroce persecuții ale comuniştilor şi anticomuniştilor în numele apărării revoluției 
proletare. Inspirată din teza ideologului sovietic Andrei Jdanov despre noul război de clasă 
internațional dintre două tabere (una progresistă, condusă de URSS şi o alta reacționară, 
condusă de Statele Unite ale Americii), ideologia şi practica Cominformului corespundeau 
stalinismului exacerbat. Epuratori şi epurati, călăi şi victime au fost prinşi cu toţii într-un 
mecanism al lichidării continue. Nimeni nu se simțea în siguranță în acest sistem terorist, nici 
măcar agenții cei mai de încredere ai Moscovei. Într-o zi, Gheorghiu-Dej s-a simţit ameninţat 


40 


de intrigile „grupului Pauker-Luca”; în ziua următoare, ,,moscovitii” au căzut de la putere (şi 
şi-au pierdut libertatea fizică) pe baza celor mai absurde acuzații. 

Liderii PCR au participat cu obedienta la acest joc politic, reflectând cu fidelitate 
interesele şi aşteptările Moscovei. Autorii Cominformişti au scris scenariul, dar a depins de 
staliniştii români, bulgari, polonezi sau maghiari să îl interpreteze în modul cel mai 
convingător. Pentru a înțelege aceste aspecte ale istoriei PCR, trebuie examinate trăsăturile 
elitelor comuniste româneşti, luptele lor fractioniste, precum şi cele mai importante 
personalități care au contribuit la stalinizarea României şi la transformarea ei într-un satelit 
docil al Uniunii Sovietice. PCR întruchipa o sectă revoluționară: fundamentalist în credința 
sa, opunându-se oricărei forme de gândire critică, militarist, disciplinat, conspirationist, 
ascetic, milenarist şi doctrinar. Fortat să activeze în clandestinitate după adoptarea Legii 
Mârzescu în 1924, PCR nu a reușit să-şi creeze o bază de masă în rândurile clasei muncitoare 
din industrie sau ale altor categorii defavorizate. Sectarismul său doctrinar a constituit cauza 
principală pentru care partidul a rămas un grup străin, ale cărui sloganuri propagandistice abia 
atingeau vreo coardă sensibilă în rândurile populației. 

Luptele interne de la vârful ierarhiei, conflictele dintre diferitele grupări şi atitudinea 
condescendentă a Cominternului au exacerbat complexul de inferioritate al partidului. Acest 
complex a reprezentat singura caracteristică psihologică importantă a elitelor succesive, de la 
prima generaţie cominternistă la Gheorghiu-Dej şi Nicolae Ceauşescu. Deşi pretindea că 
vorbeşte în numele clasei muncitoare, PCR era de fapt doar un purtător de cuvânt al unor teze 
şi directive formulate în afara României şi aflate deseori in contrast flagrant cu bunul simţ 
politic şi cu interesele partidului. Aceast partid a ales să rămână, pe tot parcursul perioadei 
interbelice, în afara curentelor principale din politica românească, lipsit de înţelegere fata de 
problemele esenţiale ale construcţiei naţionale, statale sau instituționale”. 

Pentru PCR, evenimentul cel mai catastrofal din anii ce au precedat al II-lea război 
mondial a fost exterminarea vechii gărzi staliniste în timpul Marii Epurări: rezultatul a fost 
eliminarea oricărei surse potenţiale de gândire sau acțiune autonomă în interiorul partidului. 
Deşi PCR nu a fost dizolvat, nici un alt partid european nu a trecut printr-o epurare de 
proporțiile celei la care a fost supusă elita istorică a PCR (cu excepţia celui polonez). 

După Congresul al VIl-lea al Cominternului (1935), PCR a imbratisat retorica 
antifascistă a „frontului popular”, a încercat să-şi extindă baza de masă şi a căutat să 
stabilească alianţe cu grupurile cu înclinații de stânga din interiorul partidelor tradiţionale şi 
legale (in special cu membri ai aripii de stânga a Partidului Naţional Țărănesc şi cu social- 
democraţii conduşi de Constantin-Titel Petrescu, care fuseseră denigrati până atunci). Cu toate 
acestea, echipa de la conducerea PCR a rămas complet dominată de militanti rigizi care nu 
înțelegeau problemele interne ale ţării (grupul Boris Stefanov). Între 1940 si 1944, elita PCR a 
fost afectată de lupte fractioniste între diferite forte şi grupuri aflate în competiţia pentru 
putere. 


Cele trei centre 

Din punct de vedere structural, următoarele facţiuni au funcționat în interiorul PCR în 
timpul celui de-al Doilea Război Mondial: 

1. Comitetul Central aflat în ilegalitate. Acesta era condus de Stefan Foris (alias 
Marius) şi îi mai includea pe Constantin Pirvulescu, Constanta Crăciun, Ileana Răceanu, 
Victoria Sîrbu (alias Mira) şi pe inginerul Remus Koffler. Alte personalități legate de 
Comitetul Central aflat în ilegalitate erau Lucrețiu Pătrăşcanu (înainte de a fi trimis cu 
domiciliu obligatoriu la Poiana Țapului), Ana Grossman-Toma (care a fost căsătorită timp de 


” Pentru comportamentul PCR înainte şi în timpul preluării puterii, vezi Henry L. Roberts, Rumania. Political 
Problems of an Agrarian State, New Haven, Yale University Press, 1951; Ghiţă Ionescu, Communism in 
Rumania, Oxford, Oxford University Press, 1964. 

câțiva ani cu Pirvulescu şi al cărei prim sot, Sorin Toma, se afla in exil în URSS) şi Ion 
Gheorghe Maurer (un avocat specializat in apärarea comunistilor persecutati). In cadrul 
acestei facțiuni ilegale a partidului a activat şi Emil Bodnăraş — un fost ofițer în armata 
română, pe jumătate ucrainean, pe jumătate german, care în 1931 a fugit în Uniunea 
Sovietică, apoi s-a întors ca agent sovietic, însă a fost arestat şi ținut în închisoare până in 
1942*. Bodnăraş a luat parte la complotul care a dus la înlocuirea secretariatului lui Foris, 
numit de Comintern, de către un grup loial lui Gheorghiu-Dej, care îi includea pe Petre 
Gheorghe (şeful Comitetului de Partid Bucureşti), Bodnäras şi Iosif Ranghet si care l-a 
cooptat şi pe Pirvulescu. Conflictul era legat de situația partidului ilegal (care avea sub 1000 
de membri), in care fiecare îi suspecta pe toți ceilalți de colaborare cu Siguranţa şi cu 
„duşmanul de clasă“. Legăturile lui Foriş cu Cominternul erau rupte, iar conducerea partidului 
trebuia să acţioneze pe cont propriu. În acest context, conflictele dintre membrii săi au 
decimat acest grup de dimensiuni reduse. Controlul complet al Moscovei asupra elitei PCR a 
creat o relaţie asimetrică de subordonare, care a generat sentimente de umilință şi frustrare 
printre multi activişti. Deşi mascate de diverse justificări, aceste sentimente au influențat 
orientarea antisovietică a PCR după 1958, sub Gheorghiu-Dej”. 

Un comando clandestin a fost creat de către Bodnăraş pentru a scăpa de Foriş. Având 
în vedere trecutul de agent sovietic al lui Bodnäras, care fusese antrenat în URSS în şcoli 
speciale ale NKVD, este puţin probabil ca această inițiativă de a-l elimina pe liderul numit de 
Moscova să fi fost o acţiune spontană locală“. Arhivele PCR păstrează plângeri trimise la 
Moscova în timpul războiului, ceea ce arată că s-a căutat binecuvântarea Kremlinului pentru 
conspirația împotriva lui Foriş. Între timp, triumviratul Bodnäras-Ranghet-Pîrvulescu era în 
legătură cu o altă facțiune influentă, şi anume, nucleul din închisori, care avea, de asemenea, o 
atitudine critică fata de atitudinea presupus pasivă şi „capitulardă“ a lui Foriş. De ce, s-a pus 
întrebarea, nu a fost iniţiat în România un război de partizani împotriva naziştilor? Foriş şi 
Koffler au fost desemnaţi ca principali vinovaţi pentru aceasta. 

2. Gheorghiu-Dej şi „Centrul din închisori”. Gheorghiu-Dej a fost ultimul 
supraviețuitor, singurul lider cominformist est-european care a rezistat tuturor epurărilor şi 


% Pentru o analiză a rolului jucat de Bodnäras şi Maurer în „fabricarea” lui Gheorghiu-Dej şi Ceauşescu drept 
lideri de partid, vezi Cristina Luca-Boico, Les Hommes qui ont porte Ceauşescu au pouvoir, în „Sources: 
Travaux historiques”, nr. 20, 1989, pp. 23-32. 

3! În cartea sa, Revolutionary Breakthroughs and National Development, Ken Jowitt subliniază relatia 
„patrimonială” dintre identitatea politică a liderului şi putere in cazul elitei PCR; pentru lipsa de legitimitate a 
PCR şi căutarea unei baze naţionale, vezi Pavel Câmpeanu, National Fervor in Eastern Europe. The Case of 
Romania, în „Social Research”, vol. 58, nr. 4, iarna 1991, pp. 804-828. Venind de la un supravieţuitor din 
perioada de ilegalitate a partidului, explicația lui Câmpeanu cu privire la alegerea lui Dej de către Stalin merită 
citată: „O astfel de promovare nu ar fi putut să aibă loc într-o tara ocupată de Armata Roşie decât la iniţiativa, 
sau cel puţin cu consimțământul, lui Stalin. Aceasta arată cu claritate că PCR putea conduce ţara numai dacă ar fi 
încetat să fie ceea ce Kremlinul făcuse din el — o sectă antinationalä, compusă din, şi condusă de, minorităţi sau 
străini” (p. 813). Conferinţa națională a PCR din acel an nu a făcut decât să aprobe formal avansarea lui Dej la 
poziţia de secretar general. Mai mult, Ana Pauker a susținut promovarea lui Dej. Deşi era ambițioasă şi 
orgolioasă, Pauker a înţeles că nu era posibil ca ea, o evreică, să devină dictatoarea României. Dacă era vorba de 
o competiţie, aceasta îi opunea pe Dej şi pe Teohari Georgescu — un muncitor etnic român pe care Cominternul 
intentionase să-l numească secretar general în 1940. 

* După moartea lui Emil Bodnäras, survenită in 1976, Securitatea i-a confiscat documentele personale, inclusiv 
memoriile, care au avut astfel soarta jurnalelor lui Miron Constantinescu, preluate de Securitate în acelaşi fel în 
vara lui 1974. Documentele personale ale lui Bodnăraş sunt de o importanţă crucială pentru cercetarea preluării 
puterii de către PCR, având în vedere rolul esențial jucat de Bodnăraş ca şef al Serviciului Secret, temutul 
precursor al Securităţii, în perioada martie 1945-noiembrie 1947, când acest fost spion sovietic a devenit 
ministru al Apărării (poziţie pe care a deținut-o până în 1956, când a devenit ministru al Transporturilor). 
Asemănarea dintre numirea lui Bodnăraş ca Ministru al Apărării în România (un afront adus Armatei Române) şi 
impunerea mareşalului sovietic Konstantin Rokossovsky ca ministru al Apărării în Polonia îndeamnă la reflecţie. 
Se pare însă că Bodnăraş a jucat un rol cheie în influențarea lui Hruşciov pentru ca acesta să retragă trupele 
sovietice din România în iunie 1958, pregătind astfel terenul pentru politica de autonomie a lui Dej. 

frământărilor, atât sub Stalin, cat şi dupa, fără să-şi piardă poziția. Cervenkov, Slansky, Ana 
Pauker si Rakosi, toti si-au sfarsit carierele in dizgratie. Gheorghiu-Dej insa a ramas la putere, 
şi-a condus partidul şi a fmbrätisat chiar un fel de „comunism national”. In ciuda aparentei 
sale de om de incredere, modest, el era un intrigant perfect, siret si hotärât, precum si un 
negociator sofisticat. Gheorghiu-Dej a fost un stalinist machiavelic, care a condus o lupta 
sângeroasă pentru putere“. Miron Constantinescu, care îl cunoscuse destul de bine — fuseseră 
împreună membri ai Biroului Politic până în iunie 1957 — a spus odată: „Dej a fost cel care a 
introdus metode bizantine în viata partidului nostru””’. 

Spre deosebire de alti lideri comunişti postbelici din Europa Centrală şi de Est, 
Gheorghiu-Dej nu era un cominternist tipic. Trebuie subliniat rolul jucat de grupul de agenţi 
sovietici care se aflau în închisorile româneşti în anii 1930 în adoptarea de către Gheorghiu- 
Dej a valorilor şi practicilor caracteristice stalinismului. Cel mai eficient dintre aceştia a fost 
ucraineanul Pantelei Bodnarenko (Pantiuşa), care a condus mai târziu Securitatea până în anul 
1960 sub numele de Gheorghe Pintilie şi care i-a fost loial lui Gheorghiu-Dej”. 

Înțelegerea tacită dintre nucleul din închisori al lui Gheorghiu-Dej şi conspiratorii din 
ilegalitate aflați în afară (Bodnăraş, Pirvulescu şi Ranghet) a culminat cu răpirea lui Foriş, în 
aprilie 1944, printr-o lovitură de partid care avea să fie un fel de repetiţie pentru încercarea 
comuniştilor de a deturna lovitura de stat democratică şi antifascistă din august. (De fapt, 
mareşalul Antonescu va fi sechestrat în casa conspirativă a partidului, în care fusese ținut 
prizonier şi Foriş în perioada aprilie-august 1944). Foriş a fost acuzat mai întâi de a fi acţionat 
împotriva mişcării revoluţionare şi a fost înlăturat de la conducerea partidului. Apoi, după 
august 1944, nucleul din închisori al lui Gheorghiu-Dej împreună cu comuniştii români care 
se întorseseră de la Moscova cu Armata Roşie s-au înțeles să-l elimine. La începutul lui 
ianuarie 1945, Foriş a fost eliberat, dar apoi, pe data de 9 iunie 1945, a fost capturat din nou 
de către o bandă condusă de Gheorghe Pintilie, care, ajutat de subalternul său, Dumitru Neciu 
(care se întâmpla să fie şoferul personal al agentului sovietic Pantelei Bodnarenko, zis 
Pantiuşa), l-a ucis în bătaie pe Foriş, lovindu-l cu o rangă, în vara lui 1946, acționând la 
ordinele noului cvartet de la conducerea PCR, Ana Pauker, Vasile Luca, Gheorghiu-Dej şi 
Teohari Georgescu“€. 


3 Pentru detalii cu privire la Dej, vezi Vladimir Tismaneanu, Fantoma lui Gheorghiu-Dej, Bucuresti, Editura 
Univers, 1995. 

* Miron Constantinescu, citat de mai multi veterani ai PCR, precum Cristina Luca-Boico, în discuţiile purtate cu 
VT. 

*5 Pantiusa s-a căsătorit cu Ana Toma in 1946. Împreună, au constituit unul dintre cele mai puternice şi temute 
cupluri din PCR de la sfârşitul anilor 1940 şi începutul anilor 1950. Deoarece era foarte apropiat de Dej, iar soția 
sa era prim-adjunctul Anei Pauker la MAE, cuplul putea influența ambele facţiuni aflate în competiție. Pantiuşa 
a fost şeful Securităţii până în 1959, când Dej l-a numit şeful Miliției. În1961, Dej l-a obligat să iasă la pensie, 
împreună cu alte elemente din reţeaua stalinistă (Serghei Nicolau-Nikonov, A. Rogojinschi, Ivan Didenko- 
Vidrascu, Petr Goncearuk, Vasile Bucikov, Mihai Postanski-Posteucă, Alexandru Griinberg-Nicolschi, Grigore 
Naum). Deşi a fost denunțat de Ceauşescu şi exclus din partid, agentul sovietic a primit Ordinul „Tudor 
Vladimirescu” clasa a II-a, o decorație importantă, in 1971 (şi a continuat să se bucure de pensia specială şi de 
alte privilegii până la moartea sa în 1986, când a fost înmormântat, cu onorurile aferente unui general de armată, 
în Cimitirul Militar Ghencea). Ana Toma a rămas membră a CC până în 1965, dar, după moartea lui Dej, şi-a 
pierdut poziţia de ministru adjunct al Comerțului Exterior şi a fost numită vicepreşedinte al UCECOM. Pentru 
amănunte, vezi Vladimir Tismăneanu, Arheologia terorii, Bucureşti, Editura Eminescu, 1992. La începutul 
anilor 1950, ca atâţia alti foşti ilegalişti, Pantiuşa şi Ana Toma au adoptat doi copii, Radu, care a murit la 
începutul anilor 1980, şi Ioana, arhitectă, care a emigrat în Israel. Se pare că, la începutul anilor 1950, Ana Toma 
a avut relaţii strânse cu Dej şi nu a ezitat să-l informeze despre orice lucru semnificativ din viata Anei Pauker 
(pentru a o convinge pe Pauker de loialitatea sa, era gata să-i calce rochiile). În anii 1970, Ana Toma încă mai 
păstra fotografia cu autograf a lui Dej în sufragerie, acolo unde stătea alcoolicul Pantiuşa ascultând Radio Europa 
Liberă. 

* Pentru detalii privind cazul Foris, vezi Dan Cätänus, Ioan Chiper (editori), Cazul Stefan Foris. Lupta pentru 
putere în PCR de la Gheorghiu-Dej la Ceauşescu, Bucureşti, Editura Vremea, 1999. 

În închisoare — mai întâi la Doftana, apoi la Caransebeş si, în sfârşit, în lagărul pentru 
deținuți politici de la Târgu-Jiu —, Gheorghiu-Dej şi-a câştigat autoritatea de şef al grupării 
care a preluat controlul în PCR după august 1944. Gheorghiu-Dej se bucura de o autoritate 
absolută în rândurile grupului din închisoare. Complotul pe care l-a urzit alături de agentul 
sovietic Emil Bodnăraş, care i-a devenit prieten după 1943, a deschis drumul eliminării în stil 
mafiot a lui Foriş. Conflictul dintre Gheorghiu-Dej şi Comitetul Central condus de Foriş nu 
avea o dimensiune filosofică: nici unul dintre ei nu punea sub semnul întrebării dreptul 
Kremlinului de a stabili strategia partidului communist din România. Problema era cine putea 
să pună mai bine în practică ceea ce Stalin (acţionând prin Biroul PCR de la Moscova) avea în 
minte pentru România. 

3. Ana Pauker şi Biroul pentru emigranții români de la Moscova. Între 1922, când a 
fost aleasă pentru prima oară în Comitetul Central, şi 1952, când a fost expulzată de 
Gheorghiu-Dej, care a acuzat-o simultan de deviationism de „dreapta” şi de „stânga”, Ana 
Pauker a fost o figură importantă a comunismului românesc. Autoritatea Anei Pauker îşi avea 
originea în contactele ei cu cartierul general al Cominternului, unde era percepută ca o 
stalinistă inflexibilă, în care se putea avea încredere. În interiorul PCR, autoritatea Anei 
Pauker a fost sporită de comportamentul ei din timpul procesului de la Craiova, din 1936, 
căruia i s-a făcut o publicitate intensă în mijloacele de informare antifasciste naţionale şi 
internaționale. În perioada în care a stat în închisoare (până în 1940, când a fost eliberată de 
guvernul român în schimbul unui politician basarabean ținut prizonier de către regimul 
sovietic şi a putut pleca, în felul acesta, la Moscova), Ana Pauker a fost unul dintre liderii 
mişcării comuniste din închisori (Mislea şi Dumbrăveni). 

Ana Pauker l-a întâlnit pe Gheorghiu-Dej şi a avut discuții lungi cu acesta în 
închisoarea de la Caransebeş. Militantii devotați, care au dezvoltat un adevărat cult pentru 
„neînfricata tovarăşă Ana”, considerau directivele şi părerile ei ca fiind infailibile”. Ana 
Pauker s-a abținut să-şi exprime orice îndoieli cu privire la procesele de la Moscova şi la 
Marea Epurare, chiar şi atunci când propriul ei sot, Marcel Pauker (Luximin), a fost împuşcat 
ca un „inamic al poporului”. Toate sursele converg în a indica susținerea totală a Anei Pauker 
pentru vânătoarea de vrăjitoare organizată de Stalin împotriva comuniştilor străini, inclusiv a 
elitei PCR. Este adevărat că ea nu l-a criticat pe Marcel Pauker şi unii vechi tovarăşi (de 
exemplu, Zina Brincu şi Liuba Chişinevschi) şi-au amintit despre această reţinere a ei in 
timpul investigaţiilor din 1952. În același timp, după cum a admis Ana Pauker însăşi cu 
diferite ocazii în timpul numeroaselor discuții (interogatorii) care au urmat căderii ei din mai 
1952, ea nu s-a îndoit niciodată de înțelepciunea şi necesitatea Marii Epurări, şi nici chiar de 
acuzațiile grave împotriva liderilor istorici ai PCR, printre care se aflau prieteni apropiați şi 
soţul ei, tatăl a doi dintre copiii ei”. 

După sosirea sa la Moscova în toamna anului 1940, Ana Pauker a reorganizat 
emigrația politică română. Era în relații apropiate cu multe dintre celebrităţile Cominternului 
(printre care Gheorghi Dimitrov, Vasil Kolarov, Palmiro Togliatti, Dimitri Manuilski şi 
Maurice Thorez), astfel încât a fost cooptată în Comitetul Executiv al acestuia, în cadrul 
căruia a jucat un rol important în trasarea planurilor Kremlinului nu numai pentru România, 
dar şi pentru întreaga zonă a Balcanilor. Există dovezi că a intervenit pe lângă NKVD pentru 
a-i aduce pe câţiva dintre supraviețuitorii români ai epurărilor înapoi la Moscova, printre care 
şi pe Vanda Nicolschi, care a făcut parte o singură dată din Biroul Politic al PCR, o aliată a 
fostului secretar general Alexander Stefanski-Gorn (executat în timpul Epurărilor), care a 


* De la Chivu Stoica si Teohari Georgescu la Leontin Sălăjan şi Leonte Răutu, numeroşi activişti de vârf ai PCR 
şi-au numit fiicele Ana. La fel, membrii elitei comuniste (precum Apostol, Bodnăraş, Chişinevschi, Alexandru 
Sencovici, Vasile Vilcu şi Ghizela Vass) aveau tendinţa de a le pune băieţilor lor numele de Gheorghe. Din acest 


38 Vladimir Tismăneanu, Stalinism pentru eternitate, ed. cit., p. 123 şi p. 325. 

devenit apoi una dintre colaboratoarele cele mai apropiate ale lui Pauker din Biroul pentru 
Emigrantii Romani. 

În afară de Ana Pauker si Vanda Nicolschi, alte figuri importante ale emigratiei — care 
urmau sa devina extrem de influente in anii urmätori — au fost: Vasile Luca (Luka Laszlo), un 
activist sindical de origine maghiară, care a adoptat cetățenia sovietică şi a servit ca membru 
al Sovietului Suprem Ucrainean între 1940 şi 1941, Dumitru Coliu, un militant de origine 
bulgară care a devenit ulterior şeful Comisiei Centrale de Control a PMR şi membru supleant 
al Biroului Politic (sub Gheorghiu-Dej, între 1954 şi 1965) şi Leonte Răutu (Lev Oigenstein), 
şeful Serviciului Român al Radio Moscova, care, la sfârşitul anilor 1930, a fost redactorul 
ziarului PCR, „Scânteia”, şi care a emigrat în Basarabia după anexarea acesteia de către 
URSS. După război, Răutu a devenit principalul ideolog al PCR, colaborând îndeaproape cu 
un alt basarabean, Iosif Roitman-Chişinevschi, pentru impunerea dogmelor staliniste asupra 
culturii române. Chişinevschi, însă, nu a emigrat în URSS şi deci nu a participat la activitățile 
grupului de la Moscova. Acest aspect subminează dihotomiile simpliste, atât de îndrăgite de 
aceia care explică fractionismul din interiorul partidului ca pe un conflict între etnicii români, 
care au stat în tara, şi neromânii din emigrație. 

Simpatiile sau antipatiile din interiorul elitei PCR erau legate de experienţele 
personale care modelaseră convingerile şi amintirile, precum greva de la atelierele Griviţa, 
Războiul Civil din Spania, închisorile şi lagărele de concentrare sau exilul în Uniunea 
Sovietică. In această privinţă, cineva precum Chisinevschi era mai apropiat de Gheorghiu- 
Dej, Apostol sau Drăghici decât de Răutu, Pauker sau de militantul de origine bulgară Petre 
Borilă (lordan Dragan Rusev). Borilă a făcut parte din Comitetul Executiv al Internaționalei 
Comuniste a Tineretului (KIM), a fost ofiţer politic de rang superior în Războiul Civil din 
Spania, a lucrat la Moscova pentru Comintern, s-a întors în România cu divizia Tudor 
Vladimirescu, alcătuită din prizonieri de război români, a devenit şeful direcţiei politice a 
armatei române (înainte ca Nicolae Ceauşescu să fie numit în această poziție), şi a fost 
membru al Biroului Politic şi apropiat al lui Gheorghiu-Dej până la moartea acestuia în martie 
1965. Valter Roman (Ernest Neuländer) era un militant de origine maghiaro-evreiască care 
obținuse o diplomă în inginerie la Brno (Cehoslovacia). A luptat în Spania într-o unitate 
românească de artilerie din cadrul Brigăzilor Internationale, a condus staţia de transmisie în 
limba română a Cominternului, „România Liberă”, şi s-a întors în România cu armata 
sovietică, după care a devenit general cu atribuţii politice în armata română şi ministru al 
telecomunicatiilor. Roman a fost epurat la începutul anilor 1950, dar a fost apoi reabilitat şi 
numit de către Gheorghiu-Dej director al editurii partidului, slujbă pe care a păstrat-o 
(împreună cu poziția de membru al Comitetului Central) până la moartea sa în 1983. 

Nu mai puţin importanți au fost foştii conducători ai grevelor de la Griviţa, care 
evadaseră din închisoarea Doftana şi se refugiaseră în URSS. Dintre aceştia, Constantin 
Doncea era privit ca adevăratul lider al grevelor de la Griviţa. Doncea — care luptase in 
Războiul Civil din Spania — cu greu se putea supune disciplinei spartane a Cominternului. 
Dumitru Petrescu (Gheorghe), un alt fost lider al grevelor muncitorilor feroviari şi un 
supraviețuitor al epurărilor de la Moscova, a lucrat la Editura de Stat de la Moscova până în 
momentul cooptării sale în Biroul pentru Emigrantii Români al PCR. Gheorghe Stoica 
(Moscu Cohn) — un stalinist experimentat şi membru fondator al partidului, care a fost 
implicat adânc în luptele fractioniste din 1928-1929, în aparenţă de partea lui Marcel Pauker — 
a fost unul dintre instructorii de partid din comitetul de grevă de la Griviţa şi a servit ca ofițer 
politic în timpul Războiului Civil din Spania, având presupuse legături cu NKVD. 

După ce s-au întors în România cu divizia Tudor Vladimirescu, aceştia trei au avut 
cariere foarte diferite. Doncea s-a afirmat cu brutalitate ca primar al Bucureştiului, a fost 
cooptat în Comitetul Central pentru o vreme, dar a fost epurat de către Gheorghiu-Dej cu 
prilejul Plenarei din iunie 1958, fiind acuzat de ,,fractionism” (ceea ce însemna, de fapt, că îl 

criticase pe Gheorghiu-Dej pentru atrocitatile de tip stalinist si pentru aberatiile economice). 
Petrescu, un individ mai temperat si mai intelept decât Doncea, descris adeseori ca un 
muncitor autodidact, a servit pentru o vreme ca general cu atributii politice, apoi a fost seful 
Sectiei Organizatorice a Comitetului Central al PCR, ministru de finante (succedandu-i lui 
Vasile Luca) si adjunct al primului ministru pana la eliminarea sa cu ocazia aceleiasi Plenare 
din iunie 1958. Reabilitat de Ceauşescu in mai 1965 (la două luni dupa moartea lui 
Gheorghiu-Dej şi alegerea lui Ceauşescu ca secretar general), Petrescu a devenit 
vicepreşedinte al Consiliului de Stat (o poziție simbolică, desigur), iar în 1969, la Congresul al 
X-lea al PCR, a fost ales membru al Prezidiului Permanent al Comitetului Executiv al PCR, 
dar a murit câteva luni mai târziu. 

Gheorghe Stoica a devenit şeful organizaţiei de partid Bucureşti şi membru al 
Comitetului Central, iar apoi a deţinut o serie de poziţii în aparatul central de partid, printre 
care aceea de membru în Comisia Controlului de Partid, unde, alături de Coliu, Pîrvulescu, 
Elvira Gaisinski şi Vincze Janos (cunoscut mai bine sub numele românizat de Ion Vinte), a 
putut să-şi valorifice talentele de anchetator terorizându-i pe cei care erau investigati. Stoica a 
fost deosebit de violent în denigrarea vechilor săi tovarăşi, Ana Pauker, Luca, Chişinevschi, 
Doncea şi Petrescu la Plenara din decembrie 1961, una dintre cele mai sălbatice reglări de 
conturi din întreaga istorie a partidului. Stoica a fost selectat de Ceauşescu să reprezinte 
vechea gardă în Biroul Politic reorganizat după Congresul al IX-lea al PCR în iulie 1965, 
când a fost ales membru plin al Comitetului Executiv al partidului. Misiunea sa principală a 
fost aceea de a conduce comisia secretă formată de Ceauşescu pentru a analiza asasinatul 
judiciar comis asupra lui Lucrețiu Pătrăşcanu în aprilie 1954 şi măsurile represive luate 
împotriva altor veterani ai partidului şi pentru a formula acuzaţia împotriva lui Alexandru 
Drăghici, principalul călău în slujba lui Gheorghiu-Dej. Astfel, grupul celor care emigraseră la 
Moscova în timpul celui de-al II-lea război mondial a continuat să influențeze viata politică a 
comunismului românesc şi după eliminarea aşa-numitei facțiuni Pauker-Luca în iunie 1952. 


Sfidarea lui Pătrăşcanu 

Cazul lui Lucrețiu Pătrăşcanu este cel mai interesant pentru această perioadă deoarece 
acesta a încercat să formuleze o „cale spre socialism” românească. Deşi Pătrăşcanu nu avea 
predispozitii disidente, subtilitatea sa intelectuală şi interesul său pentru probleme teoretice i- 
au nemulțumit pe Gheorghiu-Dej şi pe Ana Pauker”. Astfel, Pătrăşcanu a fost ales pentru un 
proces spectacol în versiune românească pentru motive diferite. 

În primul rând, atât „moscoviţii”, cât şi comuniştii „de acasă“ ai lui Gheorghiu-Dej 
erau iritati de poziţia lui în rândurile elitei. Pătrăşcanu îşi făcuse un nume şi îşi construise 
autoritatea în urma rolului cheie pe care îl jucase în negocierile şi în alianțele care au dus la 
lovitura de stat antifascistă de la 23 august 1944. Lichidarea lui urma să servească la 
cimentarea unităţii elitei de partid, să-i avertizeze pe intelectualii din partid să nu pună prea 
multe întrebări, să întărească imaginea lui Gheorghiu-Dej în ochii lui Stalin, arătându-i 
acestuia că secretarul general român era la fel de vigilent ca şi ceilalți lideri din Europa 
Centrală şi de Est. 

Unicitatea procesului lui Pătrăşcanu a constat în refuzul personajului desemnat a fi 
principalul acuzat de a coopera cu tortionarii săi şi de a se lansa pseudoconfesiuni şi de a se 
acuza singur. În mod paradoxal, s-a întâmplat într-una dintre cele mai mici şi mai bine 
controlate foste secțiuni ale Cominternului ca scenariul stalinist de „demascare” a duşmanilor 
de clasă infiltrati la vârful elitei să se lovească de cea mai incapatanata rezistență. Mai mult, 


# Vezi Tismăneanu, From Arrogance to Irrelevance. Avatars of Marxism in Romania, în loc. cit. 

Pătrăşcanu a fost plin de dispreț fata de încercările colegului său de pe banca acuzatilor, Belu 
Zilber, de a coopera cu acuzarea in speranta vanä ca aceasta i-ar putea micsora pedeapsa“. 

Care ar fi fost altfel viitorul lui Pătrăşcanu nu se poate şti, pentru că în urma farsei 
judiciare de la procesul său din aprilie 1954, el a fost executat în secret: Biroul Politic nu a 
discutat în mod formal sentința sa, după cum a afirmat mai târziu Miron Constantinescu în 
fata „Comisiei pentru reabilitări” instituite de Ceauşescu. Ținând cont de evoluțiile din 
comunismul mondial, inclusiv de disoluția unității de monolit în jurul Moscovei şi de 
ascensiunea mişcărilor şi a grupurilor neomarxiste revizioniste in alte tari est-europene, se 
poate afirma că Gheorghiu-Dej a eliminat pur şi simplu alternativa credibilă — care ar fi putut 
apare din interiorul partidului — la propria-i putere. Eliminarea lui Pătrăşcanu a echivalat cu o 
lovitură de grație dată oricărei speranţe de dezvoltare a unui comunism național românesc 
autentic. Ceea ce s-a întâmplat în schimb a fost simularea unei rupturi cu Moscova, 
etnicizarea (românizarea) unei elite care avea prea puţin de-a face cu tradițiile naționale şi 
elaborarea, sub Ceausescu, a unei „ideologii românești” corporatist-etnocentrice. 

În concluzie, în 1948, la începuturile stalinizării depline a României, elita PCR 
includea grupuri care se suspectau reciproc şi care aveau experienţe de viata diferite. Toate 
aceste grupuri erau însă gata să sprijine internationalismul stalinist. Conflictele dintre cele trei 
centre analizate mai sus au apărut în primul rând din cauza unor ostilitati personale, 
subiective. Toţi comuniştii români, fără excepţie, se luptau pentru sprijinul şi aprobarea 
Kremlinului. Pentru ei toţi, soarele răsărea în est, la Moscova. Lichidarea lui Foris, arestarea 
colaboratorilor săi apropiați şi eliminarea lui Pătrăşcanu ca un ,,deviationist nationalist” 
(alături de multi alti foşti lideri din ilegalitate) au pus bazele alianței provizorii dintre 
Gheorghiu-Dej şi grupul său, pe de o parte, şi „moscoviţii” Pauker şi Luca, pe de altă parte. 

Teohari Georgescu, unul dintre colaboratorii cei mai apropiați ai Anei Pauker, a fost 
cel care, la Congresul I al Partidului Muncitoresc Român, în februarie 1948, l-a atacat primul 
în mod direct pe Pătrăşcanu. Făcând acest lucru, Georgescu relua afirmaţii făcute anterior 
împotriva lui Pătrăşcanu de Gheorghiu-Dej, în special criticile din 1946 referitoare la 
formulările controversate ale ministrului de justiţie, exprimate în Transilvania cu privire la 
disputele etnice dintre maghiari şi români. 

În iunie 1948, şedinţa Cominformului a adoptat prima rezoluţie a acestuia împotriva 
lui Tito. Tonul campaniei antiiugoslave a devenit, de la săptămână la săptămână, din ce în ce 
mai vehement. În Ungaria, Laszlo Rajk, un membru al Biroului Politic maghiar, a fost arestat 
şi apoi judecat sub acuzaţiile de titoism, naționalism şi, evident, de trădare. Aflat sub arest la 
domiciliu, lui Pătrăşcanu i s-a cerut să mărturisească greşeli naționaliste. În 1949, la o altă 
şedinţă a Cominformului, ţinută la Budapesta, unde a prezentat un raport (scris, desigur, de 
către ruşi) intitulat Partidul Comunist din Iugoslavia în mâinile unor asasini şi spioni, 
Gheorghiu-Dej i-a denunțat pe Rajk, Kostov şi Pătrăşcanu ca fiind agenți imperialisti infiltrati 
în mişcarea clasei muncitoare. Comunismul internațional intra în epoca suspiciunii 
generalizate, a conspiratiilor diabolice şi a terorii de masă. 


Stalinismul dezlantuit, 1948-1956 

Dupä preluarea puterii politice de cätre comunisti in Europa Centralä si de Est, 
conducătorii sovietici şi subordonatii lor locali nu au precupetit nici un efort pentru a stabili 
sisteme monopoliste, monopartinice, bazate pe dogmele ideologice izvorate din interpretarea 
pe care Stalin a dat-o bolsevismului. Comunistii si-au moderat pretentia ideologica de a 
înființa „democraţii populare” şi au insistat asupra imperativului de a construi „dictaturi ale 
proletariatului” de tip sovietic. Planul stalinist pentru Europa de Est s-a bazat pe o strategie 
unică de transformare a culturilor politice naţionale în copii la indigo ale celei din URSS. 


“ Cu privire la teroarea stalinistă din România (şi, într-adevăr, din toată Europa Centrală si de Est), vezi 
memoriile lui Zilber, Monarhia de drept dialectic. 

Liderii partidelor comuniste locale si aparatele administrative si politienesti din ce in ce mai 
dezvoltate au pus in aplicare acest plan, transplantand si chiar accentuand caracteristicile 
sistemului totalitar de tip sovietic”!. 

În sfera economică, era vorba despre transformarea unei economii bazate pe piaţă, 
aflate în proprietate privată, într-o economie planificată de la centru, aflată în proprietatea 
statului. Înainte de toate, aceasta însemna naţionalizarea principalelor mijloace de producție 
din tara, acesta fiind un punct important al programului comunist de dinainte de război. Deşi, 
din prudenţă, punctul acesta fusese eliminat din platforma PCR din 1946, pregătirile pentru 
această măsură au început din decembrie 1945, atunci când comuniştii au preluat controlul 
asupra Ministerului Industriei. Un pas intermediar a fost naţionalizarea Băncii Naţionale a 
României pe 28 decembrie 1946. Mişcarea decisivă a constituit-o o legea din 11 iunie 1948, 
care prevedea naţionalizarea întreprinderilor industriale, a băncilor, a societăților de asigurare, 
a minelor şi a societăţilor de transport şi care, în viziunea Comitetului Central al PMR, urma 
să rezolve contradictia rezultată din faptul că, deşi îşi asumase puterea politică, clasa 
muncitoare nu putea să controleze economia”. 

În al doilea rând, stalinizarea însemna dezvoltarea industriei grele, în special a celei 
constructoare de maşini. Stalin, ca şi Lenin, se maturizase într-o epocă în care industria 
siderurgică, cea a maşinilor electrice şi industria chimică ajunseseră să domine economiile 
capitaliste occidentale şi credea că puterea unui stat se baza pe aceste industrii gigant“. Pentru 
o tara predominant agrară, cum era România, dezvoltarea industriei grele însemna distrugerea 
unei surse de creştere economică cu un potenţial ridicat, precum şi a echilibrului dintre 
diferitele ramuri economice. Cât despre transformarea economiei într-o economie planificată 
de la centru (de comandă), un decret emis pe data de 18 iulie 1948 a stabilit înfiinţarea unei 
comisii de stat pentru planificare, care urma să exercite un control complet asupra dezvoltării 
tuturor ramurilor economiei naționale. Preşedintele acesteia era însuşi Gheorghe Gheorghiu- 
Dej, ministrul Economiei naţionale şi secretarul general al PMR. Pe parcursul următoarelor 
decenii, dogma planului stabilit de la centru a rămas neschimbată în România. Mecanismele 
de piaţă au fost distruse, micile întreprinderi au dispărut, iar planul a devenit, efectiv, un 
obiect de cult. De la Gheorghiu-Dej la Ceauşescu, proprietatea colectivă (adică, a statului) 
asupra resurselor economice a fost considerată piatra de încercare în ce privinţa devotamentul 
autentic fata de idealul marxist al societăţii lipsite de clase. 

În domeniul agriculturii, stalinizarea însemna abolirea proprietății private asupra 
pământului şi înființarea gospodăriilor colective. Acest tel a fost ascuns la început, iar primul 
guvern dominat de comunişti, cel condus de Petru Groza, a introdus, în martie 1945, un 
program de reformă agrară prin care s-au distribuit efectiv 1 057 674 de hectare unui număr 
de 796 129 de familii“. Cu toate acestea, în conformitate cu crezul marxist-leninist, 
țărănimea, din cauza ataşamentului fata de proprietatea privată, era o clasă reacționară care 
trebuia să fie reeducată într-o comunitate socialistă. Războiul total împotriva țăranilor era 
esenţial pentru a obţine a economie complet controlabilă. Inspirându-se din tradiţia bolşevică, 
comuniştii români erau convinşi că diferențele dintre sectoarele socialist (industrial) şi 
nesocialist (agrar) ale economiei trebuiau eliminate. 

Începutul „transformării socialiste a agriculturii” în România a fost anunţat de către 
rezoluţia Plenarei Comitetului Central al PMR din 3-5 martie 1949. Justificarea teoretică 


“! Pentru cazul polonez, vezi Teresa Torañska, Them. Stalin's Polish Puppets, New York, Harper & Row, 1987. 
Pentru cazul românesc, vezi Lavinia Betea, Maurer si lumea de ieri. Mărturii despre stalinizarea României, 
Arad, Editura loan Slavici, 1995. 

a Ghitä Ionescu, Communism in Rumania, pp. 161-165. 

* Vezi Daniel Chirot, What Happened in Eastern Europe in 1989, în Vladimir Tismăneanu (coord.), Revolutions 
of 1989, London, Routledge, 1999, pp. 19-40. 

“ Lotul mediu avea suprafața de 1,3 hectare, mult mai puţin decât în cazul reformei agrare din 1919-1921, cea 
mai radicală din Europa de Est, când lotul mediu avea suprafața de aproximativ 4 hectare. 

pentru campania de colectivizare a fost oferita de teoria stalinista cu privire la alianta dintre 
clasa muncitoare şi țăranii săraci, văzută ca baza socială pentru „dictatura proletariatului”. 
Drumul spre desăvârşirea colectivizării în România a fost lung. Început în 1949, procesul 
impus asupra țăranilor a fost abandonat temporar în 1952, a fost reluat în 1958 şi, în sfârşit, s- 
a anunţat că a fost încheiat în 1962%. 

În al treilea rând, stalinizarea a urmărit distrugerea completă a societăţii civile şi 
înregimentarea vieţii intelectuale şi a culturii. Pentru a distruge relațiile interumane, 
indivizilor le-a fost indus un sentiment universal de teamă, aceştia fiind trataţi ca simple rotite 
în angrenajele maşinăriei statului totalitar. Comuniştii au câştigat controlul asupra 
Ministerului de Justiţie prin Lucretiu Pătrăşcanu, care a devenit ministru în noiembrie 1944, şi 
treptat au preluat controlul asupra Ministerului de Interne. După formarea „primului guvern 
democratic” condus de Petru Groza, Teohari Georgescu, care până atunci era doar subsecretar 
de stat la Ministerul de Interne (din 4 noiembrie 1944), a devenit şeful acestei instituţii după 6 
martie 1945“. Teroarea aleatorie a fost îndreptată împotriva tuturor straturilor sociale si 
împotriva tuturor categoriilor de inamici politici, de la membrii partidelor tradiționale până la 
membrii partidului comunist, mergând până la cel mai înalt nivel. Sistemul juridic a fost 
reconfigurat în aşa fel încât să-l priveze pe individ de orice sentiment de protecţie sau de 
susținere potenţială. Au fost numiţi noi judecători, iar întregul sistem juridic a devenit un 
instrument al regimului. 

În domeniul vieţii intelectuale, scopul partidului comunist a fost acela de a anihila 
orice formă de creativitate autentică: literatura, istoria, arta şi filosofia trebuiau să se 
subordoneze ideologic sferei politice“. Tradiţia culturală a fost reinterpretată în conformitate 
cu noile dogme: principalele personalități din literatura română au fost eliminate din 
publicațiile oficiale, cenzura a fost aplicată drastic pentru a elimina orice aducea a 
nationalism”, „cosmopolitism”, „obiectivism” sau alte forme de ,,decadenta burgheză”. În 
1950, cu ocazia centenarului naşterii poetului naţional, Mihai Eminescu, propaganda de partid 
a făcut tot ce i-a stat în putință pentru a-l prezenta pe pesimistul poet romantic ca pe un 
precursor al luptelor proletariatului împotriva „capitalismului lipsit de suflet”. Între timp, au 
fost organizate campanii împotriva celor care refuzau să susțină pe deplin simplistele şi 
tendentioasele dogme oficiale. Cotidianul partidului, „Scânteia”, a jucat un rol important în 
aceste campanii: chiar redactorul şef, Sorin Toma, a fost însărcinat să scrie un pamflet vulgar 
pentru a-l ataca pe unul dintre cei mai elogiati poeți ai României, Tudor Arghezi“. 

Filosofia, istoria, sociologia şi alte ştiinţe sociale au fost principalele victime ale 
acestei politici jdanoviste. Academia Română a fost restructurată prin eliminarea unora dintre 
cei mai prestigioşi membri ai ei, acuzaţi de convingeri „burgheze”. Scribi ai partidului precum 
Mihail Roller sau Petre Constantinescu-laşi au devenit adevărații îndrumători ai ştiinţei şi 
culturii în „România populară”. Echipa care a controlat Secţia de Propaganda şi Agitatie între 
1946 şi 1953 — formată din Iosif Chişinevschi, Leonte Răutu, Ofelia Manole si Mihail Roller 
— a impus si a supravegheat supunerea totală față de linia oficială a partidului. În timp ce 
tehnicienii erau necesari pentru îndeplinirea planurilor de industrializare ale partidului, 
intelighentia creatoare era destinată să construiască o nouă cultură bazată pe realismul 


+5 Pe 27 aprilie 1962, în cadrul unei sesiuni speciale a Marii Adunări Naţionale, Gheorghiu-Dej a anunţat că 
procesul de colectivizare se încheiase; Ghiţă Ionescu, Communism in Rumania, p. 337. 

“© Joan Scurtu, Gheorghe Buzatu, [storia românilor în secolul XX, pp. 491-492. 

*7 În acest sens, un exemplu sugestiv îl constituie reinterpretarea totală a istoriei României de către o echipă 
condusă de Mihail Roller. În general, influenţa occidentală a fost neglijată, în timp ce marele popor rus, apoi 
sovietic, era prezentat întotdeauna ca protectorul românilor sau, cel putin, al celor oprimati în România. Roller a 
fost principalul autor al unui manual şcolar pentru licee care a servit, până la moartea lui Stalin, drept versiunea 
definitivă, incontestabilă, a viziunii comuniste cu privire la istoria României. 

“8 Mai târziu, Toma şi-a exprimat regretul profund pentru această greşeală teribilă şi a susținut că pamfletul care 
îl ataca pe Arghezi fusese scris în urma unor ordine exprese venite de la vârful ierarhiei de partid. 

socialist jdanovist transplantat in România. „Uniunile de creație” (precum Uniunea 
Scriitorilor, condusä de Traian Selmaru, Mihai Novicov, Nicolae Moraru si Mihai Beniuc, 
Uniunea Compozitorilor si Uniunea Artistilor Plastici) au devenit principalele instrumente ale 
partidului pentru controlul, coruperea si cooptarea intelighentiei””. 

„Şcoala de ştiinţe sociale Andrei Jdanov” — un mecanism de îndoctrinare special, 
controlat de partid — subordonată direct secției de agitaţie şi propagandă a Comitetului 
Central, a fost înființată pentru a educa noua generație de comunişti care nu trecuseră 
niciodată prin experienţa vieţii de partid din ilegalitate sau prin cea a luptei antifasciste”. Cei 
care au fost pregătiți în această şcoală şi care s-au maturizat în anii în care se afirma noua 
clasă comunistă, îi vor înlocui treptat pe liderii generaţiei anterioare, care vor fi eliminaţi din 
conducerea partidului unul după altul, în urma unei lupte sălbatice pentru putere. 


Intelectualul leninist şi partidul: cazul Lucretiu Pătrăşcanu 

În Europa de Est, sfârşitul anilor 1940 a reprezentat o perioadă de teroare stalinistă, 
instituită de poliţia politică aflată sub controlul consilierilor şi agenţilor sovietici”!. Conflictul 
din 1948 dintre Iugoslavia şi Uniunea Sovietică a contribuit la strângerea şurubului în 
domeniul politic. Potrivit demonologiei politice staliniste, perfidul „duşman de clasă” se 
infiltrase în partidele comuniste. Pentru Stalin (şi, desigur, pentru adepții săi din Europa 
Centrală şi de Est), nu se putea avea încredere deplină în nimeni. Râkosi, Berman, Gottwald, 
Gheorghiu-Dej şi Ana Pauker, cu toţii puteau fi suspectaţi de trădare şi fiecare dintre ei era un 
potențial candidat pentru rolul principal într-un proces spectacol. Dacă Tito, cu palmaresul 
său de cominternist şi de partizan antinazist, se dovedise a fi un renegat duplicitar, atunci 
oricine putea fi suspectat de înclinații mârşave similare. Epurările au fost lansate pentru a-i 
stârpi pe „conspiratorii ascunşi”*?. 

S-a afirmat că partidele staliniste din Europa de Est s-au caracterizat prin fractionism 
şi sectarism. De fapt, cu cât un partid comunist era mai marginal şi mai puţin reprezentativ din 
punct de vedere istoric, cu atât mai profund era sectarismul acestuia. Cazul românesc 
constituie un exemplu perfect. Sfâşiat de lupte interne între cele trei centre din timpul 
perioadei de ilegalitate, PCR a păstrat o mentalitate de fortăreață asediată chiar şi după al II- 
lea război mondial. Având în vedere că înainte de 1945 acuzaţiile reciproce au dus în general 
la expulzarea membrilor facțiunii învinse, odată ce partidul a ajuns la putere efectele acestor 


“ Pentru detalii privind cooptarea intelectualitätii, vezi Marin Nitescu, Sub zodia proletcultismului. O carte cu 
domiciliu forțat (1979-1995). Dialectica puterii. Eseu politologic, Bucureşti, Editura Humanitas, 1995, Eugen 
Negrici, Poezia unei religii politice. Patru decenii de agitaţie şi propagandă, Bucureşti, Editura Pro, f. a. şi Ana 
Selejan, Reeducare si prigoană. România în timpul primului război cultural, 1944-1948, vol. 2, Sibiu, Editura 
Thausib, 1993. 

°° Amănunte privind şcoala „Jdanov” si programul acesteia, vezi în News from behind the Iron Curtain, iunie 
1944, pp. 22-26. În acelaşi timp, şcoala de partid „Ştefan Gheorghiu” a fost creată pentru a forma cadre în 
domeniul organizatoric. Cele două şcoli, „Jdanov” şi „Ştefan Gheorghiu”, s-au unit la sfârşitul anilor 1950. 
„Ştefan Gheorghiu” a rămas principala şcoală de cadre a PCR până în decembrie 1989. La începutul anilor 1970, 
rectorul acesteia a fost Miron Constantinescu, urmat de Leonte Răutu, care a fost destituit în 1981. Ultimul rector 
al şcolii de partid „Ştefan Gheorghiu” a fost Dumitru Popescu, unul dintre principalii doctrinari ai socialismului 
lui Ceauşescu. 

>! Materiale publicate în timpul Primăverii de la Praga descriu sistemul represiv condus de poliția politică şi 
confirmă implicarea poliţiei secrete sovietice în procesele-spectacol din Cehoslovacia; Eugen Loebl, My Mind on 
Trial, New York, Harcourt Brace Jovanovich, 1976; Jiri Pelikan (coord.), The Czechoslovak Political Trials, 
Stanford, Stanford University Press, 1971. În România, agenţii sovietici au jucat un rol şi mai important, de 
vreme ce ei erau ofițeri ai poliţiei politice şi membri ai anturajului lui Gheorghiu-Dej. Când România a intrat în 
conflict cu URSS, aceşti agenţi au fost înlocuiți din funcții, dar şi-au continuat existenţa ca cetățeni privilegiați ai 
României. 

Adam B. Ulam, Titoism and the Cominform, Cambridge, Mass., Harvard University Press, 1952; Zbigniew 
Brzezinski, The Soviet Bloc. Unity and Conflict, Cambridge, Mass., Harvard University Press, 1967; Hélène 
Carrère d’Encausse, Le Grand frère. L'Union soviétique et l’Europe soviétisée, Paris, Flammarion, 1983. 

lupte nesfârşite au fost catastrofale. Din momentul în care a devenit partid de guvernamint, 
PCR a proiectat la nivel naţional o viziune bazată pe dogmatism şi suspiciune generalizată. 
Partidul cerea din partea membrilor săi anularea facultăților critice. Dacă Secretariatul îl găsea 
pe vreunul dintre membrii de partid vinovat de o ,,deviatie”, individul astfel stigmatizat era 
pierdut. Prietenii şi, în multe cazuri, chiar rudele apropiate, îl abandonau cu speranţa de a 
convinge conducerea de propriul ataşament fata de interesele supreme ale partidului. 

În cazul PCR, o serie de elemente legate de complexul de inferioritate al celor care 
dominau elita partidului au agravat prejudecățile antiintelectuale ale unor activişti de origine 
muncitorească şi ale ideologilor partidului (Leonte Răutu, Mihail Roller, Sorin Toma, Ştefan 
Voicu, Nestor Ignat, Constanta Crăciun, Zina Brincu, Nicolae Moraru) angajaţi, conform 
jargonului comunist, pe „frontul ideologic” în lupta împotriva rämäsitelor mentalităților 
burgheze. Cu excepţia lui Alexandru Dobrogeanu-Gherea şi a lui Lucrețiu Pătrăşcanu, în 
perioada timpurie şi, ulterior, a lui Miron Constantinescu, Grigore Preoteasa şi lon Gheorghe 
Maurer, intelectualii fuseseră în mod evident absenţi din eşaloanele superioare ale partidului. 
Acest antiintelectualism îşi avea originea în conceptul marxist-leninist care vedea în 
proletariat clasa revoluţionară predestinată. Intelectualii erau priviţi ca nişte ființe debile şi 
instabile, cărora le lipseau convingerile şi principiile ferme şi care puteau fi, în cel mai bun 
caz, interpreţii „condiţiei proletare”. Departe de a garanta o carieră în partidele leniniste, o 
reputație de intelectual stârnea astfel suspiciune. Mai mult, din moment ce nu era legată de 
istoria şi cultura naţională a României, platforma politică şi ideologică a PCR nu a fost 
atrăgătoare pentru intelighentia românească interbelică. Partidul a aderat necondiționat la teza 
Cominternului potrivit căreia România era o „construcție imperialistă multinațională” şi a 
susținut ideea autodeterminării pe baze etnice până la secesiunea completă. Datorită acestei 
linii mioape, sectare şi, până la urmă, autodistructive, compoziția etnică a PCR a fost 
dezechilibrată. 

Comunismul românesc a fost izolat de curentele de idei şi de valorile fundamentale 
din perioada interbelică. De asemenea, comunismul românesc s-a exprimat prin autoritarism, 
centralism birocratic, fractionism, intolerantä şi supunere necondiționată fata de Moscova, 
centrul comunismului mondial. Tuturor acestora li s-au adăugat caracteristicile experienței 
conspirative din ilegalitate, în special refuzul dialogului şi perpetuarea climatului de teamă şi 
suspiciune. Din cultura politică națională românească, PCR a preluat şi a dezvoltat o anumită 
versatilitate în privinţa principiilor şi o tentatie spre nepotism şi corupție. 

Eliminarea lui Lucrețiu Pătrăşcanu, începută prin epurarea sa în 1948, urmată de 
procesul şi executarea sa în 1954, reprezintă unul dintre cele mai dezgustătoare episoade din 
istoria comunismului românesc, precum şi unul dintre cele mai puţin studiate procese politice 
din Europa de Est”. Acest episod tine de cea de-a doua fază de represiune stalinistă: 
persecutarea unor lideri naţionali importanţi ai partidelor comuniste, care activaseră în 
rezistența clandestină împotriva naziştilor (Laszl6 Rajk şi, ulterior, Janos Kadar în Ungaria, şi 
Wladistaw Gomulka în Polonia)". Pătrăşcanu era unul dintre liderii cei mai înzestrați şi mai 
populari ai partidului. Născut în anul 1900 la Bacău, într-o familie burgheză, avea pregătire de 
avocat, cu un doctorat luat la Leipzig”. S-a alăturat mai întâi mişcării socialiste în 1919, iar in 


*5 Pentru o analiză a procesului Pătrășcanu în context est-central european, vezi George Hodos, Show Trials. 
Stalinist Purges in Eastern Europe, 1948-1954, New York, Praeger, 1987, pp. 93-111. Vezi şi introducerea bine 
informată a Sandei Golopenţia la Anton Golopenţia, Ultima carte, Bucureşti, Editura Enciclopedică, 2001. 

* În prima fază, au fost atacate partidele politice „burgheze”; a treia fază a fost îndreptată împotriva unora dintre 
cei mai credincioşi susținători ai Moscovei, care fuseseră implicaţi în operaţiuni ale Cominternului şi care 
„fuseseră legaţi de Stalin pe tot parcursul istoriilor lor personale”. Vezi Carrere d’Encausse, Le Grand frère, pp. 
115-127. 

°° Tatăl său, D. D. Pătrășcanu, care era binecunoscut în România, aparținuse grupului de stânga ieşean din jurul 
revistei „Viaţa Românească”, dar, sub influența prietenului său Constantin Stere, intrase în Partidul National 
Liberal la începutul secolului. 

1921, atunci cand s-a infiintat PCR, s-a numärat printre membrii fondatori. În anii 1920, 
Pătrăşcanu a fost avocatul apărării în procesele câtorva comunişti importanți. A devenit 
membru al Comitetului Central în anii 1930 şi a reprezentat PCR la Comintern în perioada 
1935-1936. În 1931, Pătrăşcanu a fost ales în parlament ca membru al Blocului Muncitoresc- 
Țărănesc”. A fost unul dintre organizatorii politici ai grevei de la Griviţa din februarie 1933. 
Între anii 1924 şi 1941, Pătrăşcanu a fost închis de şase ori, dar, spre deosebire de ceilalţi 
comunişti, a fost eliberat în scurt timp. În 1943, a fost închis în acelaşi lagăr pentru deţinuţi 
politici ca şi Gheorghiu-Dej, la Târgu-Jiu. A fost eliberat însă după numai opt luni şi i s-a 
permis să stea în staţiunea Poiana Țapului, unde părinţii săi aveau o vilă, lucru care l-a iritat 
pe Gheorghiu-Dej, care ispăşea o pedeapsă grea. 

Pătrăşcanu a colaborat cu lon Gheorghe Maurer şi cu Emil Bodnăraş pentru 
orchestrarea operaţiunii din aprilie 1944 împotriva lui Foriş. Încă de dinainte de război, el 
stabilise relații apropiate cu tineri intelectuali comunişti, care îi admirau profunzimea 
teoretică, precum Miron Constantinescu şi Grigore Preoteasa. După înlăturarea lui Foriş, 
conducerea provizorie a PCR l-a numit pe Pătrăşcanu reprezentantul partidului în negocierile 
cu liberalii, cu national-taranistii şi cu cercurile de la palatul regal, care au condus la lovitura 
de stat de la 23 august 1944. 

A fost numit ministru fără portofoliu în primul guvern de coaliție care s-a format în 
urma loviturii de stat, apoi a devenit ministru de justiție, poziție pe care a deținut-o din 
noiembrie 1944 până la începutul anului 1948. A fost membru al delegaţiei care s-a deplasat 
la Moscova în septembrie 1944 pentru a negocia armistițiul dintre România şi Uniunea 
Sovietică. Acolo, fiindu-le practic necunoscut liderilor sovietici (spre deosebire de Ana 
Pauker şi de Vasile Luca), a fost primit cu indiferență. Se pare că unele dintre remarcile sale 
din timpul discuţiilor privind armistițiul au fost interpretate de ruşi ca un semn de „aroganță 
naționalistă”. De asemenea, Pătrăşcanu a făcut parte din delegaţia română care a participat la 
Conferinţa de pace de la Paris din 1946. 

După cum s-a sugerat deja, originea conflictului dintre Gheorghiu-Dej şi Pătrăşcanu a 
fost de natură personală. Cei doi avuseseră o relație tensionată în lagărul de la Târgu-Jiu. Pe 
Gheorghiu-Dej l-au iritat eforturile lui Pătrăşcanu de a se afirma ca un personaj marcant în 
cadrul organizaţiei de partid. Mai târziu, Gheorghiu-Dej i-a criticat pe Constantin Pîrvulescu 
şi pe alti membri ai conducerii din clandestinitate pentru că l-au numit pe Pătrăşcanu într-o 
poziţie crucială precum cea de delegat din partea comuniştilor la negocierile cu partidele 
„burgheze”. Pentru Gheorghiu-Dej şi apropiații săi, Pătrăşcanu nu fusese niciodată unul dintre 
ai lor. Acestora le displăceau lipsa lui de interes fata de intrigile de partid şi refuzul de a 
profita de veniturile suplimentare sau de privilegiile speciale, la care se adauga nemulțumirea 
lui Gheorghiu-Dej fata de popularitatea lui Pătrăşcanu printre intelectuali şi studenți. Pentru a 
împiedica dezvoltarea unei facțiuni pro-Pătrăşcanu în cadrul partidului, Gheorghiu-Dej şi, pe 
atunci, apropiatul său aliat, Iosif Chişinevschi, au decis să-l acuze de păcatul imaginar al 
şovinismului. 

Ana Pauker, care, încă din anii 1920, îl cunoscuse pe Pătrăşcanu, şi-a exprimat 
rezervele în legătură cu profunzimea şi trăinicia convingerilor leniniste ale lui Päträscanu””. În 
1946, în timpul campaniei electorale, Gheorghiu-Dej l-a atacat pe Pătrăşcanu din cauza unui 
discurs pe care îl tinuse in fata studenţilor romani din Cluj ca urmare a unor incidente cu 
caracter interetnic care avuseseră loc acolo. Pătrăşcanu încercase să sublinieze ataşamentul 


°° Vezi Henry L. Roberts, Rumania: Political Problems of an Agrarian State, pp. 256, 290 şi Ghiţă Ionescu, 
Communism in Rumania, pp. 40, 151-160, 354. 

57 De fapt, Pătrăşcanu a afirmat că, încă din toamna lui 1944, Pauker, Luca şi Gheorghiu-Dej şovăiau să-i dea 
spre îndeplinire vreo sarcină importantă în numele partidului; vezi Greşelile mele ca activist de partid, în 
Principiul bumerangului. Documente ale procesului Lucrețiu Pătrășcanu, Bucureşti, Editura Vremea, 1996, pp. 
20-28. 

PCR fata de valorile patriotice românesti, dar discursul sau a fost distorsionat de Gheorghiu- 
Dej si invocat impotriva lui in raportul secretarului general asupra ,,curentelor soviniste si 
revizioniste” de la Plenara Comitetului Central din noiembrie 1946. 

La Congresul PMR din februarie 1948 Pătrăşcanu şi-a pierdut locul din Comitetul 
Central, fără a i se permite să ia cuvântul pentru a se apăra. Atacul a fost lansat de Teohari 
Georgescu, secretar al Comitetului Central şi membru al Biroului Politic, care le-a comunicat 
participanţilor la congres că fostul ministru de justiţie „căzuse sub influența burgheziei”, 
„devenise un exponent al ideologiei burgheze” şi „supraestimase forţele inamice”. Câteva 
luni mai târziu, după ruptura cu lugoslavia, Pătrăşcanu a fost acuzat şi de a fi fost agent 
„titoist-fascist” şi spion în slujba serviciilor secrete occidentale. Pe 28 aprilie 1948 a fost 
arestat din ordinul lui Gheorghiu-Dej şi a fost iniţial interogat de o comisie de partid compusă 
din Teohari Georgescu, Iosif Ranghet, Alexandru Drăghici şi Gheorghiu-Dej însuşi. 
Pătrăşcanu a fost închis împreună cu soția şi câţiva prieteni apropiați şi supus unor 
interogatorii extenuante“. Pe data de 1 mai 1948, înainte de începerea interogatoriilor, 
Pătrăşcanu a adresat o scrisoare emoţionantă secretariatului, cu alte cuvinte către Gheorghiu- 
Dej, Pauker, Luca şi Georgescu, arătând că era nevinovat“!. 

Lucrețiu Pătrăşcanu a stat închis timp de şase ani, fiind executat numai în 1954. Spre 
deosebire de Laszlo Rajk şi Rudolf Slansky, Pătrăşcanu nu a consimţit să-şi mărturisească 
presupusele crime. Gheorghiu-Dej l-a criticat pe Teohari Georgescu pentru incapacitatea sa de 
a-l „demasca” pe Pătrăşcanu, de unde reiese că atât timp cât Gheorghiu-Dej împărțea puterea 
în secretariat cu Pauker, Luca şi Georgescu, investigațiile nu au reuşit să producă dovada 
necesară pentru ca un proces precum cel al lui Rajk să aibă loc în România. 

În vara lui 1952, după epurarea grupului Pauker-Luca-Georgescu, a fost format un 
comitet special pentru finalizarea investigaţiilor asupra lui Pătrăşcanu şi a celor închişi 
împreună cu el. Noul comitet era îndrumat de Alexandru Drăghici, proaspăt desemnat 
ministru de interne, care primea instrucţiuni direct de la Gheorghiu-Dej şi de la numărul doi în 
partid, secretarul Comitetului Central însărcinat cu „organele speciale”, Iosif Chişinevschi. 
Echipa de investigatori era condusă de colonelul de securitate Ioan Soltutiu, care fusese la 
Praga în timpul pregătirilor pentru procesul-spectacol regizat lui Slânsky pentru a studia cum 
se obţin confesiunile”. Soltutiu a schimbat stilul interogatoriilor: începând din septembrie 


55 Materiale de arhivă arată că afirmaţia încriminatoare „sunt român înainte de a fi comunist” nu a fost făcută, de 
fapt, de Pătrăşcanu, ci i-a fost atribuită de un informator, Pavel Apostol; vezi Lavinia Betea, Lucrețiu 
Pătrăşcanu. Moartea unui lider comunist, Bucureşti, Editura Humanitas, 2003. 

pe Ghitä Ionescu, Communism in Rumania, pp. 151-156. 

® Pe lângă soţia lui Päträscanu, Elena (născută Hertha Schwammen), au mai fost arestaţi si interogati Lena 
Constante, Harry Brauner si Belu Zilber, cu totii prieteni apropiati ai familiei Päträscanu. Elenei Päträscanu i s-a 
spus că soțul ei avusese o legătură cu Lena Constante, determinând-o astfel să depună mărturie împotriva 
acestuia. Elena Pătrăşcanu a fost condamnată la 14 ani de închisoare, dar a fost eliberată în 1956. Vezi ordinul de 
eliberare a sa în Gheorghe Buzatu, Mircea Chiritoiu (editori), Agresiunea comunismului în România. Documente 
din arhivele secrete, 1944-1989, vol. I, Bucureşti, Editura Paideia, 1998, pp. 102-103. Mai târziu, s-a căsătorit cu 
regizorul de teatru Yannis Veakis, un comunist grec exilat. Despre cercul intim al lui Pătrăşcanu, vezi Petre 
Pandrea, Memoriile mandarinului valah, Bucureşti, Editura Albatros, 2000. Pandrea însă avea motive personale 
pentru a o antipatiza pe Elena Pătrăşcanu; în consecință, memoriile sale trebuie citite cu anumite rezerve atunci 
când este vorba despre părerile sale cu privire la cine a fost cu adevărat responsabil de căderea lui Lucrețiu 
Pătrăşcanu. 

§! Arhiva Serviciului Român de Informaţii (ASRI), fond P, dosar 40002, vol. 3, ff. 339-400. 

6 Se pare că a existat o încercare de a lega cazul Pătrăşcanu de „grupul Pauker-Luca-Georgescu”, aşa cum se 
poate vedea dintr-un raport al lui Ioan Soltutiu, la două luni după ce investigațiile au fost reluate. Această ipoteză 
este avansată de Robert Levy în „Sfera Politicii”, nr. 29-30, iulie-august 1995, pp. 39-42. Pentru raportul lui 
Soltutiu, vezi ASRI, fond Y, dosar 40002, 16, ff. 2-16 şi „Sfera Politicii”, nr. 29-30, iulie-august 1995, pp. 43- 
45; nr. 31 septembrie 1995, pp. 42-45 şi nr. 32, octombrie 1995, pp. 43-44. O posibilă legătură între cele două 
procese a fost Egon Balas, un prieten al lui Alexandru Jacob, care a fost mâna dreaptă a lui Vasile Luca la 
Ministerul de Finanţe şi care a fost şi el implicat în procesul şefului său. Jacques Berman, care a fost implicat în 

1952 au fost folosite tortura şi presiunile morale pentru a-i „convinge” pe cei arestați sa 
mărturisească crimele lor şi ale celorlalți din grup”. 

Päträscanu s-a dovedit a fi o persoanä puternicä. Ca dovada a presiunilor la care a 
rezistat sta scrisoarea din 13 noiembrie 1952, pe care a trimis-o ministrului de interne, 
Drăghici“. Desi ,,verificarea” a continuat până la sfârşit în stilul impus de Soltutiu, Pătrăşcanu 
şi-a sfidat investigatorul şi a respins minciunile ticluite în principal de fostul său prieten şi 
coleg de proces, Belu Zilber. După luni de tortură fizică, Zilber, un intelectual sofisticat şi 
cinic, a ajuns la concluzia că rezistența era inutilă şi că strategia cea mai bună era cooperarea 
cu tortionarii. Prin urmare, el a conceput un halucinant scenariu al conspirației şi trădării, iar 
întreaga serie de acuzaţii împotriva lui Pătrăşcanu s-a bazat pe născocirile care plecau de la 
mărturiile date de ceilalți acuzaţi, în primul rând de la auto-rechizitoriul lui Zilber™. 

Procesul a fost pus în scenă între 12-14 aprilie 1954, dar, din cauza refuzului lui 
Pătrăşcanu de a-şi admite greşeala, acesta s-a ţinut în fata unei audienţe selecționate dintre 
militantii de partid şi cadrele Securităţii. În acest fel, i-au lipsit efectele de senzaţie ale 
precedentelor procese-spectacol din celelalte tari est europene. Probele s-au limitat numai la 
„confesiunile” celorlati deținuți“. Pătrăşcanu a fost acuzat de crime împotriva păcii şi de 
înaltă trădare, fiind condamnat la moarte. În afară de Pătrășcanu, singurul condamnat la 
moarte în acest proces a fost Koffler, adjuctul lui Foriş, a cărui demitere din biroul politic în 
1944 fusese susţinută de Pătrăşcanu”. În afară de cei doi, era implicat un grup eterogen, din 
rândurile căruia mulți aveau legături personale cu Pătrăşcanu şi cu soţia sa, printre care Belu 
Zilber, Harry Brauner (muzicolog şi folclorist) şi prietena acestuia, Lena Constante 
(cunoscută ca artist plastic, cu o sensibilitate literară deosebită). Din acelaşi grup făcea parte 
Ion Mocsony-Stârcea (fost mareșal al palatului, care fusese activ în lovitura de stat de la 23 
august), inginerul Emil Calmanovici, Herant Torossian (om de afaceri american şi fost consul 
la Paris), Jacques Berman (fost diplomat), Alexandru Ştefănescu şi văduva lui Foriş, Victoria 
Sîrbu. 

Procesul a avut câteva obiective: să-l prezinte pe Pătrăşcanu ca un trădător a cărui 
viata politică fusese un şir de conspirații împotriva intereselor ale clasei muncitoare, să-l 


procesul Pătrăşcanu, a fost obligat să depună mărturie că s-a angajat în acțiuni de spionaj împreună cu Balas pe 
când cei doi se aflau împreună la Legația României de la Londra; vezi Egon Balas, Will to Freedom. A Perilous 
Journey through Fascism and Communism, Syracuse, N.Y., Syracuse University Press, 2000, pp. 312-316 şi 
declaraţia lui Jacques Berman din data de 22 ianuarie 1953 în Principiul bumerangului, pp. 140-163. 

% Vladimir Tismăneanu, Stalinism pentru eternitate, p. 154 şi p. 329. 

* Scrisoarea lui Lucrețiu Pătrăşcanu din 13 noiembrie 1952, ASRI, fond P, dosar 40002, 10, f. 401. 

$ Pentru propria mărturie a lui Zilber cu privire la proces si la comportarea sa în timpul anchetei, vezi cele două 
versiuni ale memoriilor sale, Actor în procesul Pătrăşcanu şi Monarhia de drept dialectic. După ce prima 
versiune i-a fost confiscată de poliția secretă, Zilber şi-a rescris memoriile sub pseudonim, însă rezulatul este 
diferit. Prima versiune a fost recuperată mai târziu din arhivele fostei Securitati şi ambele versiuni au fost 
publicate. 

6% pe lângă mărturia lui Zilber, care, în memoriile sale, a admis că a recunoscut că ar fi comis crimele puse pe 
seama sa, vezi şi mărturia Lenei Constante, implicată în acest proces, The Silent Escape. Three Thousand Days 
in Romanian Prisons, Berkeley, University of California Press, 1995. În plus, comisia de partid care, la cererea 
lui Ceauşescu, a investigat acest proces pentru a-l incrimina pe Gheorghiu-Dej, dar mai ales pe Alexandru 
Drăghici, care trebuia îndepărtat, a descris toate metodele utilizate pentru a obține mărturisirile. 

°7 În timpul pregătirii procesului, Koffler a scris o serie de autocritici grotesc de masochiste, în care admitea că 
era un maniac sexual, un asasin şi un trădător; vezi Autobiografie, ASRI, fond P, dosar 40002, 45, pp. 34-80. 
Printre cei care au depus mărturie împotriva Koffler la proces s-au numărat foşti membri ai conducerii partidului 
din ilegalitate (Ana Toma si Ilka Melinescu), care l-au acuzat pe fostul şef al serviciului financiar al partidului de 
legături cu poliţia secretă al lui Antonescu (Siguranţa). 

% Päträscanu si Koffler au fost condamnati la moarte si executati pe data de 17 aprilie 1954. Ceilalti au fost 
condamnati la inchisoare pe diverse termene: Belu Zilber, Alexandru Stefanescu si Emil Calmanovici la 
inchisoare pe viata; Ion Mocsonyi-Starcea si Herant Torossian la 15 ani de inchisoare; Lena Constante si Harry 
Brauner la 12 ani; Jacques Berman la 10 ani si Victoria Sirbu la 8 ani. Pentru documentele privind procesul, vezi 
Principiul bumerangului, pp. 361-381. 

asocieze pe el şi grupul său cu operaţiunile de spionaj occidentale şi să demonstreze 
activitățile subversive ale conducerii PCR sub Foris-Koffler în timpul războiului. Cu alte 
cuvinte, numai datorită lui Gheorghiu-Dej şi a „nucleului său sănătos, leninist” duşmanii au 
fost identificaţi, iar planurile lor au fost înăbuşite în faşă. 

Deşi în multe dintre analizele occidentale Pătrăşcanu a fost considerat un potențial 
Tito, nici una dintre scrierile sale nu sugerează existența unei abordări originale a revoluţiei 
socialiste”. Scopul procesului nu a fost acela de a distruge ,,titoismul” din cadrul partidului 
român, ci acela de a elimina rivalii şi a discredita vechea gardă a partidului. Pătrăşcanu nu a 
fost un potential Tito, ci mai degrabă un potential Gomutka român — un comunist pentru care 
devotamentul fata de Stalin nu însemna abandonarea oricărui sentiment patriotic. Tragedia lui 
a fost aceea că a subestimat intensitatea resentimentelor lui Gheorghiu-Dej şi a abilității 
tactice a acestuia de a se debarasa de inamici. Pătrăşcanu detesta lipsa de cultură a lui 
Gheorghiu-Dej şi aroganta Anei Pauker. El îl considera pe Gheorghiu-Dej o cantitate 
neglijabilă şi nu şi-a dat seama că secretarul general juca un rol din ce în ce mai influent în 
cadrul cvartetului conducător (Gheorghiu-Dej, Ana Pauker, Vasile Luca şi Teohari 
Georgescu) care a dominat partidul până în 1952. Într-un moment în care conflictul cu 
Iugoslavia putea fi deja anticipat, la câteva luni după stabilirea Cominformului în septembrie 
1947, liderii PCR au găsit în Pătrăşcanu tapul ispăşitor perfect pentru orice tip de deviatie de 
care Stalin i-ar fi putut acuza pe ei. 

Procesul lui a avut loc în 1954, atunci când Malenkov şi Hruşciov se debarasaseră de 
Beria, iar noul curs era nu numai tolerat, dar chiar încurajat în țările satelite”. În alte tari est- 
europene procesele politice au continuat de-a lungul anilor 1954 şi 1955 (de exemplu, în 
Cehoslovacia lui Antonin Novotny), dar acestea au afectat numai eşaloanele de mijloc ale 
partidului, nu pe cei de la vârf. Cu alte cuvinte, la un an după moartea lui Stalin, procesele 
staliniste care mai aveau loc în diverse tari erau mai degrabă afaceri de natură internă decât 
unele inspirate şi controlate de Moscova. 

Execuţia lui Pătrăşcanu a fost, prin urmare, o iniţiativă românească, nu una sovietică, 
cu toate că românii au primit sfaturi din partea sovieticilor în perioada pregătirii procesului, 
iar ruşii nu s-au opus pedepsei cu moartea”!. intemnitarea pentru o perioadă de aproape şase 
ani nu a fost posibilă fără aprobarea sovieticilor şi fără implicarea acestora în investigațiile 
aferente cazului. Pătrăşcanu a fost lichidat pentru că Gheorghiu-Dej a realizat că vremurile se 
schimbau şi că fostul ministru de Justiţie, care nu recunoscuse nimic, putea deveni o 
alternativă care îl putea pune în pericol pe el însuşi şi pe grupul său. Gheorghiu-Dej şi 
apropiații săi se temeau că Pătrăşcanu putea genera o reacție antistalinistă în cadrul partidului, 
care le putea submina propria poziție. Mai mult, ei se temeau că Pătrăşcanu putea fi folosit ca 
un pion politic de către ruşi, care se aflau în căutare de alternative pentru liderii stalinişti 
compromişi din Europa de Est”. 


® Cartea lui Pătrăşcanu, Problemele de bază ale României, Bucuresti, 1944, era o lucrare pragmatică, cu caracter 
politic, gândită ca o contribuţie la ideologia PCR. Celelalte scrieri ale sale, în special Curente şi tendinţe în 
filozofia românească, retipărită în 1971 de Editura Politică din Bucureşti, erau, fără îndoială, lucrări ortodoxe din 
punct de vedere ideologic. 

7 Se poate argumenta că procesul lui Beria ar fi putut servi ca model pentru procesul Pătrășcanu, aşa cum 
sugerează Belu Zilber în Actor în procesul Pătrășcanu, pp. 123-24 (presupunând că Beria a fost, cat de cât, 
judecat). 

7! Miron Constantinescu a dezvăluit mai târziu faptul că în 1954 fusese trimis la Moscova pentru a obţine 
aprobarea sovieticilor pentru proces, dar că Malenkov i-a spus „asta este treaba voastră”. 

” Cu privire la evoluţiile din Europa de Est în epoca poststalinistă, vezi François Fejtô, A History of the People’s 
Democracies. Eastern Europe since Stalin, New York, Praeger, 1971; Leszek Kolakowski, Main Currents of 
Marxism, vol. 3, The Breakdown, Oxford, Clarendon Press, 1978; Richard Lowenthal, World Communism. The 
Disintegration of a Secular Faith, New York, Oxford University Press, 1964; Leopold Labedz, International 
Communism after Khrushchev, Cambridge, Mass., MIT Press, 1965; Imre Nagy, Un Communisme qui n’oublie 
pas l’homme, Paris, Plon, 1957; Tibor Meray, Ce jour-là: 23 octobre 1956, Paris, Robert Laffont, 1966 si Tamas 

Procesul lui Päträscanu a fost, in primul rand, o epurare care a eliminat un potential 
rival, ale cärui merite si lung serviciu in slujba miscärii revolutionare le depäseau pe cele ale 
celor care il persecutau. In al doilea rand, presupusa trädare a lui Päträscanu constituia o 
explicație pentru slăbiciunea partidului din timpul războiului şi absenţa unei mişcări 
comuniste de rezistență în România. Din acest motiv, Pătrăşcanu a fost asociat cu grupul lui 
Foriş, reprezentat de Remus Koffler, fostul număr doi din partid, eliminat în aprilie 1944 
odată cu Foris. În al treilea rând, prin legăturile stabilite între Gheorghiu-Dej si „moscoviţi” în 
timpul afacerii Pătrășcanu, coeziunea grupului hegemonic s-a accentuat. În al patrulea, 
judecându-l pe Pătrăşcanu, PCR a contribuit la propaganda sovietică împotriva lugoslaviei lui 
Tito. În al cincilea, potenţialii critici erau descurajati, iar orice tendință fractionistä suprimată. 
După 1954, poziţia lui Gheorghiu-Dej în cadrul conducerii de partid a devenit mai puternică 
decât oricând. El chiar l-a numit pe locotenentul său de încredere, Gheorghe Apostol, prim- 
secretar al Comitetului Central (1954-1955), fără să-i fie teamă de competiţie. Ca prim- 
ministru al țării, Gheorghiu-Dej a început să-şi cultive propria imagine ca om politic luminat, 
interesat mai înainte de orice de creşterea economică, de dezvoltarea industrială şi de 
creşterea standardului de viață al populaţiei. 

Nicolae Ceauşescu nu era pe-atunci membru al Biroului Politic pentru a susține 
decizia de executare a lui Pătrăşcanu, luată de Gheorghiu-Dej şi de Chişinevschi. Astfel, el 
personal nu a fost implicat personal în acel verdict. Mai târziu, Ceauşescu a câştigat capital 
politic din această îndoielnică inocenta pentru a se pretinde antistalinist şi pentru a-l discredita 
pe Gheorghiu-Dej. În cadrul ofensivei sale împotriva baronilor lui Gheorghiu-Dej de după 
1965, Ceauşescu l-a reabilitat pe Pătrăşcanu, dar nu şi toate celelalte victime ale acestui 
proces. El nu numai că l-a atacat pe Alexandru Drăghici, ministrul de interne din perioada 
1952-1965, pentru rolul jucat în realizarea efectivă a epurărilor staliniste, dar l-a făcut şi pe 
Gheorghiu-Dej direct răspunzător pentru faptul că le ordonase”. 

Astfel, Ceauşescu îi avertiza pe foştii membri ai Biroului Politic, Gheorghe Apostol, 
Emil Bodnăraş şi Chivu Stoica, precum şi pe proaspăt-reabilitatul Miron Constantinescu, că 
partidul cunoştea rolul lor în uciderea lui Pătrășcanu. Pentru a-şi face drum către puterea 
absolută, Ceauşescu a orchestrat reabilitarea politică a lui Pătrăşcanu şi a obţinut eliminarea 
duşmanului său principal, precum şi neutralizarea principalilor suporteri ai lui Gheorghiu-Dej 
din cadrul conducerii partidului. 


Mărirea şi decăderea Anei Pauker 

După eliminarea lui Pătrășcanu, se părea că între Gheorghiu-Dej, Pauker şi Luca 
exista o colaborare armonioasă, care era subliniată de către maşina propagandistică 
orchestrată de Iosif Chişinevschi şi Leonte Răutu. (,,Ana, Luca, Teo, Dej/bagă spaima in 
burgheji”) era un faimos slogan al vremii, iar ordinea numelor conducătorilor partidului nu 
era întâmplătoare. Se crease imaginea că exista o distribuţie a responsabilitatilor între cei 
patru lideri, toți patru fiind secretari ai Comitetului Central al PCR şi devotați Uniunii 
Sovietice şi lui Stalin însuşi. Gheorghiu-Dej, ca secretar general al PCR, deţinea controlul 
asupra aparatului de partid. Ana Pauker şi Vasile Luca controlau Ministerul Afacerilor 
Externe şi, respectiv, Ministerul Finanţelor. Teohari Georgescu, care, deşi fusese un membru 
al nucleului din închisori, îi era devotat Anei Pauker, conducea Ministerul de Interne. 


Aczél (coord.), Ten Years After. The Hungarian Revolution in the Perspective of History, New York, Holt, 
Rinehart & Winston, 1966. Pentru o abordare din perspectiva „marxismului critic”, vezi Ferenc Fehér, Agnes 
Heller, Hungary 1956 Revisited. The Message of a Revolution — A Quarter of a Century After, London, George 
Allen & Unwin, 1983. 

® Ceauşescu a subliniat in mod special faptul că Zilber nu trebuie reabilitat; Vladimir Tismăneanu, Stalinism 
pentru eternitate, p.158 şi p. 330. 

La inceput, balanta puterii pärea a fi echilibratä intre cei patru. In timpul sedintei 
Secretariatului din 24 octombrie 1945, la doua zile dupa plenara care alesese Biroul Politic si 
Secretariatul, secretarii nou-alesi au decis ca fiecare dintre ei va räspunde de un anumit 
domeniu™. Gheorghiu-Dej, ca secretar general, era însărcinat cu educaţia politică şi cu 
problemele organizatorice; Pauker superviza activitatile comuniste din cadrul guvernului si 
raspundea de problemele economice si administrative; Luca era responsabil cu organizatiile 
de femei, de tineret si ale minoritatilor; iar Georgescu conducea Frontul Unit Muncitoresc, 
care coordona relatiile cu social-democratii. 

In perioada dintre septembrie 1944, când s-a reintors de la Moscova, si toamna lui 
1945, Ana Pauker a condus efectiv partidul, cu toate că nu a avut niciodată titlul oficial de 
prim-secretar sau de secretar general. Pe 24 octombrie 1945, toți secretarii Comitetului 
Central au căzut de acord ca Gheorghiu-Dej să fie secretar general, ca etnic român şi muncitor 
care suferise 11 ani în închisorile şi lagărele burgheziei. Pauker însăşi a venit cu această idee, 
insistând că din orice punct de vedere, Gheorghiu-Dej i-ar fi preferabil ei ca lider la partidului. 
Luca însă a propus ca Dej să dețină această poziție numai formal, iar in practică adevăratul 
lider să fie Pauker. Ana Pauker a respins această propunere”. Desi uniţi de interese comune si 
de dorința de a consolida puterea comunistă în România, fiecare dintre ei avea ambiţii 
personale, toţi doreau poziții de conducere şi căutau protecția Moscovei. 

Trebuie subliniat înţelesul leninist al ,,fractionismului” — un păcat cardinal conform 
dogmei comuniste. Acest termen se referă la manevrele independente de organele alese ale 
partidului, în special în cercuri paralele de discuţii şi iniţiative politice. În realitate, în ciuda 
retoricii despre unitatea partidului, elitele comuniste nu au fost niciodată omogene. 
Personalitatile şi grupurile s-au ciocnit întotdeauna. De fapt, istoria politică a comunismului 
international este istoria epurării continue a diferitelor facțiuni etichetate de către învingători 
ca ,deviationisti anti-partinici”. Cei învinşi în luptele pentru putere intrapartinice erau 
denumiți fractionisti, în timp ce câştigătorii erau celebrati ca fiind campionii „cauzei sfinte” a 
unității partidului. 

Cazurile lui Andre Marty şi Charles Tillon din Partidul Comunist Francez sau ale 
factiunilor Heinrich Brandler- August Thalheimer şi Ruth Fischer-Arkady Maslow din Partidul 
Comunist German sunt comparabile cu conflictul din interiorul Comitetului Central român 
dintre Gheorghiu-Dej şi Pauker et al. Fiecare dintre parti se lupta cu disperare pentru 
binecuvântarea Kremlinului şi îşi folosea relaţiile pentru a o submina pe cealaltă. Nimeni nu 
putea ignora faptul că deciziile ultime în privinţa epurărilor din partidele conducătoare din 
țările satelite erau luate de Kremlin, în principal de Stalin. 

Ana Pauker se bucura de sprijinul facțiunii Molotov-Kaganovici-Voroşilov de la 
Moscova, în timp ce Gheorghiu-Dej era în relații cu Gheorghi Malenkov, un posibil 
moştenitor al lui Stalin. Prin aliatul său, Iosif Chişinevschi, Gheorghiu-Dej avea contacte în 
aparatul de securitate sovietic, în special cu Lavrenti Beria. În timp ce Ana Pauker avea relaţii 
de prietenie cu ambasadorul sovietic la Bucureşti, Serghei Kavtaradze, Gheorghiu-Dej şi 
grupul său aveau legături cu editorul-şef al periodicului Cominformului „Pentru pace trainică, 
pentru democraţie populară”, Mark Borisovici Mitin, membru al Comitetului Central al PCUS 
şi unul dintre principalii doctrinari stalinişti (era co-autorul oficialei Scurtă biografie a lui 
Stalin). 

Cine erau protagoniştii acestei nemiloase lupte pentru putere? Născut la Birlad în 
1901, Gheorghe Gheorghiu-Dej fusese muncitor feroviar, inițial atras de mişcarea socialistă. 


™ Secretariatul avea patru membri: Gheorghe Gheorghiu-Dej, Ana Pauker, Vasile Luca şi Teohari Georgescu. 
Biroul Politic era compus din aceştia patru şi alti trei membri: Chivu Stoica, Gheorghe Vasilichi şi Miron 
Constantinescu. Vezi stenograma şedinţei plenare a CC al PCR din ziua de 22 octombrie 1945, în „Sfera 
Politicii ”, nr. 40, 1996, pp. 29-34; nr. 41, 1996, pp. 26-29. 

75 Vladimir Tismăneanu, Stalinism pentru eternitate, p. 159 si p. 330. 

Abia in 1932, sau chiar în 1933, a devenit membru al PCR. A jucat un rol important, desi nu 
decisiv, în greva din februarie 1933 de la atelierele de reparaţii feroviare Griviţa din 
Bucureşti. După ce a fost condamnat la zece ani de închisoare în aşa-zisul proces al 
muncitorilor ceferişti, în care au fost condamnaţi şi Constantin Doncea, Dumitru Petrescu, 
Gheorghe Vasilichi şi Chivu Stoica, Gheorghiu-Dej a fost ales în comitetul central al PCR, pe 
când se afla în închisoarea de la Doftana. În această poziţie, singurul său rival din punct de 
vedere etnic şi al originii sociale era Ilie Pintilie, de asemenea muncitor feroviar. Spre 
deosebire de ceilalți lideri est-europeni ai vremii (precum Walter Ulbricht în Germania de Est, 
Klement Gottwald în Cehoslovacia, Boleslaw Bierut în Polonia, Vilko Cervenkov în Bulgaria 
şi Iosip Broz Tito în Iugoslavia) şi de alti comunişti români (precum Constantin Pirvulescu, 
Iosif Chişinevschi, Petre Borilă şi Gheorghe Stoica), Gheorghiu-Dej nu a studiat niciodată la 
şcoala leninistă a Cominternului. El a învăţat limba rusă şi şi-a însuşit ideologia stalinistă in 
forma în care era prezentată în Problemele leninismului şi în Cursul scurt de istorie a 
Partidului Comunist (bolşevic) al Uniunii Sovietice, în timp ce se afla în închisoare. Profesorii 
săi au fost agenţii sovietici închişi în România, precum Simion Zeiger, un inginer comunist, 
care a devenit unul dintre principalii săi colaboratori după 1944. Spre deosebire de Petrescu, 
Doncea şi Vasilichi, Gheorghiu-Dej nu a fost ajutat să evadeze din închisoarea Doftana de 
către aparatul comunist din ilegalitate şi, din acest motiv, a avut resentimente fata de aceşti 
membri ai PCR, mai norocoşi şi mai importanți în ochii Cominternului S. 

Gheorghiu-Dej nu era deci produsul direct al tradiţiei cominterniste, iar loialitatea sa 
necondiționată nu fusese testată. Avea însă câteva calități: numele său era relativ cunoscut în 
România datorită procesului din 1934 şi detenţiei ce a urmat; ca etnic român şi muncitor 
industrial, el a îmbunătățit autoritatea unui partid perceput de cei mai multi ca fiind format 
aproape numai din membri ai minorităților nationale şi a pacificat animozitatile dintre 
moscoviți cultivându-şi un stil rezervat, dar prietenos şi abordabil. Spre deosebire de Rakosi, 
Gottwald, Bierut, Tito, Ulbricht, Thorez, Pauker şi Togliatti — toți educați de către Comintern 
— Gheorghiu-Dej era un aparatcic înnăscut. Era stalinist din instinct, nu datorită ideologiei. 

În timp ce se afla în închisoare şi-a dovedit capacitatea de intrigă şi manipulare a 
celorlalți prizonieri, precum şi abilitatea de a se prezenta pe sine ca fiind inofensiv. Era numit 
„bătrânul”, deşi avea numai în jur de 40 de ani. Mai târziu şi-a păstrat stilul, atrăgând 
intelectuali de stânga, cum ar fi lon Gheorghe Maurer, Ilie Murgulescu, Mihai Ralea şi chiar 
intelectuali necomunişti, precum C.I. Parhon, Traian Săvulescu, G. Călinescu şi Mihail 
Sadoveanu. În închisoare şi-a făcut două tipuri de relaţii: pe de-o parte, activişti ca Gheorghe 
Apostol, Chivu Stoica, Alexandru Drăghici, Alexandru Moghioroş şi Nicolae Ceauşescu, iar 
pe de altă parte, spioni sovietici ca Pintilie Bodnarenko, Petea Goncearuk, Mişa Postanski 
(Posteucă), Simion Babenko şi Seghei Nikonov (Nicolau). De la acești spioni sovietici a 
învățat Gheorghiu-Dej o limbă rusă primitivă, astfel încât era capabil să comunice direct cu 
Stalin şi ulterior cu Hruşciov”. În închisoare, Gheorghiu-Dej a început o campanie de 
denigrare a conducerii PCR din ilegalitate, al cărei şef era Ştefan Foriş. După evadarea din 
lagărul de la Târgu-Jiu, Gheorghiu-Dej a devenit liderul de necontestat al PCR. 

În septembrie 1944, Ana Pauker şi Vasile Luca s-au întors de la Moscova cu tancurile 
Armatei Roşii. Ana Pauker, născută Rabinsohn, personifică evoluția intortocheata a 
stalinismului românesc. S-a născut în 1893, într-o familie de evrei ortodocşi din satul 
moldovean Codăeşti (jud. Vaslui), dar s-a mutat la Bucureşti împreună cu părinții încă din 
copilărie. Influentata de scrierile revoluţionare ale lui Constantin Dobrogeanu-Gherea şi de 
revolutionarul româno-bulgar Cristian Racovski, s-a implicat de tânără în mişcarea socialistă. 


7 Frustrarea lui Gheorghiu-Dej pentru a nu fi fost inclus în planul de evadare este confirmatä de memoriile unor 
membri ai partidului, precum Alexandru Sencovici, aflate în arhiva fostului Institut de Studii Politice si Sociale. 

” Conform discuţiilor purtate de VT cu Corneliu Bogdan în primăvara lui 1989 cu privire la Gheorghiu-Dej si 
filiera spionilor sovietici şi corespondenţei purtate de VT cu Mircea Oprişan, Ilie Zaharia şi Cristina Luca-Boico. 

Pe 13 decembrie 1918 a luat parte la marsul antiguvernamental inspirat de sloganuri bolsevice 
al muncitorilor, care s-a terminat cu interventia politiei si cu câtiva morti. Prin cäsätoria cu 
Marcel Pauker, vlästarul unui familii evreieşti înstărite din Bucuresti, care avea o 
considerabila influenta in presa de stanga, Ana Rabinsohn s-a radicalizat $i mai mult. 

Atunci cand a avut loc Congresul al H-lea al PCR, in 1922, era deja membra a 
Comitetului Central al partidului. A päräsit Romania si s-a aläturat grupului de instructori ai 
Cominternului, care avea misiuni speciale in Franta”. S-a întors in Bucuresti în 1934, dar a 
fost arestată pe 14 iulie 1935, judecată împreună cu alti activişti comunişti, precum Alexandru 
Drăghici, Alexandru Moghioros, Liuba Chisinevschi, şi condamnată la 10 ani de închisoare. 
Toţi ceilalți din lotul de condamnați vor colabora ulterior cu Gheorghiu-Dej pentru a o 
exclude din partid. 

Episodul de la Craiova din 1936 a reprezentat unul dintre cele mai semnificative din 
istoria PCR. Stânga stalinistă internațională (,,Stalinternul”) a câştigat capital politic de pe 
urma procesului Anei Pauker, transformând-o într-un simbol al militantismului antifascist. În 
închisoare l-a întâlnit pe Gheorghiu-Dej, care îi succedase lui Ilie Pintilie la conducerea 
organizației comuniste de la Doftana şi, în ciuda faptului că era un agent profesionist al 
Cominternului, a fost în mod evident sedusă de stilul modest şi principial pe care Gheorghiu- 
Dej ştia să-l mimeze. Astfel, a ajuns la concluzia că Dej merita să conducă partidul. 

În noiembrie 1940, ca urmare a unei înțelegeri dintre guvernul român şi cel sovietic, 
Ana Pauker a fost schimbată pentru un fost lider din parlamentul basarabean (Sfatul Ţării), 
care votase în favoarea unirii cu România în 1918 şi care fusese închis de către ruşi după 
reocuparea Basarabiei de către forţele sovietice în iunie 1940. Pauker a fost lăsată să plece la 
Moscova, unde, datorită relațiilor ei cu lideri ai Cominternului ca Dimitri Manuilski, Dolores 
Ibarruri, Gheorghi Dimitrov, Vasil Kolarov, Maurice Thorez sau Palmiro Togliatti, a reuşit să 
controleze grupul comuniştilor români din emigrație”. 

La Moscova, Ana Pauker a ajuns să facă parte din aristocrația Cominternului şi şi-a 
făcut contacte importante printre demnitarii sovietici“. În calitate de membru al Comitetului 
Executiv al Cominternului, ea conducea Biroul Extern al PCR şi elabora strategia partidului 
de preluare a puterii în România, împreună cu Vasile Luca, Petre Borilă, Valter Roman, 
Dumitru Petrescu, Gheorghe Stoica şi Leonte Răutu, pentru a menţiona numai câțiva dintre 
colegii ei ,moscoviti”. În septembrie 1944 s-a întors împreună cu Vasile Luca la Bucuresti, 
odată cu Armata Rosie, şi au fost cooptați în Secretariatul Comitetului Central al PCR. În 
1947, Pauker a devenit ministru de externe, poziţie pe care a deținut-o până în 1952, când a 
fost epurată. La Congresul I al PMR din februarie 1948, ea a fost cea care a rostit cuvântul de 
închidere, fiind realeasă atât în Biroul Politic, cât şi în Secretariat! 

Vasile Luca, colaboratorul apropiat al lui Pauker din „centrul” de la Moscova, a fost 
cel de-al doilea membru al cvartetului conducător care a fost epurat împreună cu ea. Născut ca 
Luka Laszlo în Transilvania, în 1898, era un etnic maghiar care din motive politice şi-a 
schimbat numele într-unul care suna româneşte. S-a alăturat cauzei comuniste încă din 


% Vezi Philippe Robrieux, Maurice Thorez. Vie secrete, vie publique, Paris, Fayard, 1975, p. 145 şi p. 656. În 
timp ce era trimisul Cominternului în Franţa, sub numele conspirativ Marina, Ana Pauker a făcut parte din 
direcţia consultativă colegială a Partidului Comunist Francez, condusă de către militantul cehoslovac Eugene 
Fried (Clément), împreună cu Ernô Geré, Georges Kagan şi alţii. Cu privire la Fried, inclusiv despre legătura sa 
cu Ana Pauker, vezi Annie Kriegel, Stephane Courtois, Eugen Fried. Le Grand Secret du PCF, Paris, Seuil, 
1997. 

Li Gheorghe Buzatu, Românii în arhivele Kremlinului, Bucureşti, Univers Enciclopedic, 1996, pp. 111-151 şi pp. 
358-370. 

80 Arkadi Vaksberg, Hotel Lux. Les Partis frères au service de l’Internationale communiste, Paris, Fayard, 1993, 
pp. 12-14. 

*! În ce priveşte felul în care Ana Pauker era văzută de către românii anticomuniști la acea vreme, vezi A Girl 
Who Hated Cream Puffs, în ,,Time”, 20 septembrie 1948, pp. 31-34. 

tinerete. Dupa incorporarea Transilvaniei in Romania Mare, a intrat in PCR. Informatile 
disponibile despre Luca arata ca era relativ necultivat, dar plin de sine $i mandru de originile 
sale proletare. Aceste trasaturi i-au servit in cadrul partidului. Luca a fost un intrigant abil. A 
fost activ in sucursala Brasov pana la arestarea sa din 1924, iar apoi, dupa trei ani de 
inchisoare, in cadrul Comitetului Central al PCR din ilegalitate. 

Luca a fost implicat in luptele fractioniste din 1928-1929, dar a reusit sa le 
supraviețuiască şi să rămână în rândurile conducerii abandonându-şi foştii colaboratori, Elek 
K6blés, Eugen Rozvan, Vitali Holostenco şi chiar protectorul, Imre Aladar. A devenit din ce 
în ce mai activ în mişcarea sindicală şi a participat la pregătirile grevei de la Lupeni din 1929. 
A fost promovat în Comitetul Central după Congresul al V-lea al PCR, atunci când partidul a 
fost complet bolşevizat. Arestat în 1933 şi eliberat în 1938 pentru a fi arestat din nou, ajunge 
după 1940 în URSS. Ca promotor al concepției staliniste despre naționalitate, a devenit rapid 
cetățean sovietic şi ulterior deputat în Sovietul Suprem Ucrainean. 

Împreună cu Pauker, Luca s-a aflat în fruntea emigrației comuniste române de la 
Moscova după 1940. A participat la înființarea departamentului român al Radio Moscova şi la 
activitățile postului de transmisie al Cominternului, „România Liberă”. Cei mai mulţi dintre 
emigranții politici influenți din România erau implicaţi în aceste două întreprinderi 
propagandistice, inclusiv Leonte Răutu, Valter Roman, Zina Brîncu, Ana Pauker, Constantin 
Doncea, Dumitru Petrescu şi Alexandru Bârlădeanu. Luca a jucat un rol esențial şi în 
îndoctrinarea prizonierilor de război români din URSS“. După ce s-a reîntors în România 
împreună cu „tovarăşa Ana” a promovat rapid spre vârfurile propagandei comuniste. Deşi nu 
era un orator înzestrat şi era dezavantajat de accentul său maghiar, s-a străduit să contribuie la 
subminarea firavei democraţii româneşti, ținând nenumărate discursuri în care condamna 
forţele ,,reactionare” şi cerea preluarea imediată a puterii de către comuniști. În conversațiile 
private cu Gheorghiu-Dej, Luca a criticat elita locală a partidului pentru faptul că participase 
la lovitura de stat antifascistă de la 23 august. 

Ana Pauker şi Vasile Luca s-au asociat cu Gheorghiu-Dej şi cu grupul din închisori 
mai întâi pentru a lichida grupul Foris-Koffler şi apoi pentru a-l elimina pe Lucrețiu 
Pătrăşcanu din partid. Oamenii care aparținuseră anturajului lui Gheorghiu-Dej la Doftana, 
Caransebeş şi Târgu-Jiu — Gheorghe Apostol, Nicolae Ceauşescu, Iosif Chişinevschi, Miron 
Constantinescu, Alexandru Drăghici, Teohari Georgescu, Alexandru Moghioros, Iosif 
Ranghet şi ceilalți — s-au specializat în înscenări şi epurări staliniste. 

Teohari Georgescu a fost unul dintre acolitii lui Gheorghiu-Dej în campania împotriva 
lui Foriş din timpul războiului, dar şi el a fost epurat în 1952 ca făcând parte din facțiunea 
„antipartinică” a Anei Pauker. El nu fusese membru al „coaliției emigranților”, dar 
Gheorghiu-Dej nu a putut uita că în 1940 Cominternul sugerase numirea lui Georgescu ca 
secretar general în încercarea de a româniza elita PCR®. Se pare că Georgescu a refuzat 
această promovare, dar Gheorghiu-Dej nu a subestimat riscul ca Moscova să-l folosească pe 
Georgescu împotriva sa. 

Conflictul dintre Gheorghiu-Dej şi grupul Pauker-Luca-Georgescu nu trebuie văzut ca 
unul de natură politică. „Grupul antipartinic” a fost mai degrabă o construcție post-factum 
decât o asociaţie de conspiratori care gândeau la fel şi care intenționau să-l detroneze pe 
Gheorghiu-Dej. Spre deosebire de Pauker şi Luca, Georgescu — un muncitor de origine 


si Soția lui Luca, Elisabeta, participase ca voluntară în cadrul Brigăzilor Internationale la Războiul Civil din 
Spania, unde ocupase un post în administrația spitalicească; vezi Vladimir Tismăneanu, Arheologia terorii, 
Bucureşti, Editura All, 1998, p. 174. 

5 Mai multi foşti ilegalişti au oferit detalii despre vizita lui Georgescu la Moscova în 1940 şi despre propunerea 
care i s-a făcut la sediul central al Cominternului de deveni secretar general al PCR. Acest fapt este confirmat de 
către Teohari Georgescu în stenograma declarației lui Teohari Georgescu privind activitatea lui Stefan Foriş şi 
suprimarea acestuia, in Dan Cătănuş, loan Chiper (editori), Cazul Stefan Foris, pp. 273-274. 

română — nu petrecuse anii războiului în exilul sovietic, ceea ce poate explica uşurinţa cu care 
Nicolae Ceauşescu I-a reabilitat politic şi i-a redat locul în Comitetul Central în 1972%. 

Epurarea grupului Pauker-Luca-Georgescu a fost pregătită cu minutiozitate şi 
înfăptuită pas cu pas. Prestigiul politic al Anei Pauker se diminuase ca urmare a campaniei de 
„verificare” a tuturor membrilor de partid, în urma căreia aproximativ 190 000 de „elemente 
exploatatoare şi ostile” au fost date afară — cam 20% din total — cu ocazia plenarei din 23-24 
ianuarie 1950. Comunicatul oficial al acestei şedinte şi revista Cominformului, „Pentru pace 
trainică, pentru democraţie populară”, au subliniat erorile comise în politica de recrutare a 
noilor membri în 1945-1946, atunci când Ana Pauker şi Miron Constantinescu fuseseră 
responsabili pentru ceea ce în jargon marxist-leninist se chema „edificarea partidului.” În 
acelaşi timp, epurările masive care au avut loc în Comitetul Democratic Evreiesc şi în 
Comitetul Maghiar (fronturi comuniste ale etnicilor evrei şi maghiari din România) sugerează 
aceeaşi politică de subminare a liderilor „moscoviţi”. 

Astfel, internationalismul perioadei cominterniste a fost treptat înlocuit de o atitudine 
cinică, pragmatică, cosmetizată cu motive naționaliste, chiar xenofobe. Gheorghiu-Dej şi 
acolitii săi au speculat antisemitismul lui Stalin şi nu au ezitat să joace aceeaşi carte. Miza era 
puterea absolută, iar evreitatea rivalilor reprezenta un argument care putea fi folosit în fata 
dictatorului sovietic. 

Gheorghiu-Dej şi grupul său s-au folosit de alegerile locale şi de cele „parlamentare” 
din 1951 pentru a-şi întări poziţiile din aparatul de stat. Aceste alegeri i-au permis lui 
Gheorghiu-Dej să-şi impună protejatii în poziţii influente din administraţia locală de stat. La 
cea de-a treizecea aniversare a PMR din mai 1951 se întrevedea noua structură de putere: 
săracele cuvinte de laudă adresate de Gheorghiu-Dej colegilor săi din Secretariat subliniau 
deteriorarea ireversibilă a poziţiei acestora. Acţiunea lui Gheorghiu-Dej împotriva aşa-zisului 
grup Pauker-Luca-Georgescu a mers mână în mână cu intensificarea represiunii interne, cu 
stimularea unui climat de suspiciune şi frică în interiorul partidului şi cu întărirea campaniei 
anti-iugoslave, în special în paginile revistei „Pentru pace trainică, pentru democraţie 
popularä”*. 

Gheorghiu-Dej nu a făcut nici un pas fără să se consulte cu consilierii sovietici, care 
doreau o epurare în România în conformitate cu scenariul procesului Slânsky din 
Cehoslovacia lui Gottwald. Pătrășcanu, la fel ca şi Gomutka, Rajk şi Kostov, fuseseră aleşi în 
primul stadiu al atacurilor asupra deviatiei ,nationalist-titoiste”. După 1951, Stalin era din ce 
în ce mai convins că o conspirație imperialist-sionistă amenința socialismul şi că partidele 
comuniste trebuiau, în consecinţă, să-i debarce nu numai pe „trădători,” dar şi pe toţi cei 
percepuți ca elemetele ostile sau şovăielnice „strecurate în rândurile partidului clasei 
muncitoare”. Numirea lui Iosif Chişinevschi, care era total devotat lui Stalin şi URSS, în 
funcția de secretar al Comitetului Central şi în cea de şef al Secţiei de cadre a acestuia 
dovedesc legătura directă dintre manevrele lui Gheorghiu-Dej şi dorințele lui Stalin. 

Primul dintre ,,deviationisti” care a fost lovit de valul epurării a fost Vasile Luca. La 
întrunirea Biroului Politic din 19 februarie 1952, Miron Constantinescu a prezentat un raport 
care îl acuza pe Luca şi pe colaboratorii săi din Ministerul de Finanţe şi de la Banca Naţională 
de activitate duşmănoasă şi de sabotaj. Luca a fost obligat să-şi facă o autocritică radicală 
pentru că se opusese reformei monetare, care fusese oricum introdusă la 28 ianuarie. La 
Plenara Comitetului Central din 29 februarie-l martie 1952, Luca a fost acuzat de 


# Vezi Conferința Naţională a Partidului Comunist Român, 19-21 iulie 1972, Bucuresti, Editura Politică, 1972, 
p. 552. 

*5 Primul redactor şef al publicaţiei Cominform-ului, „Pentru pace trainică, pentru democraţie populară”, a fost 
Pavel Iudin, care mai târziu a devenit ambasadorul lui Stalin în China lui Mao. Succesorul acestuia — de fapt, 
adevăratul „guvernator” al lui Stalin la Bucureşti — a fost Mark Borisovici Mitin. 

,deviationism de dreapta”, iar pentru investigarea „erorilor” comise la Ministerul Finanţelor şi 
la Banca Naţională a fost creată o comisie. 

Luca a recunoscut că nu a fost destul de prompt în demascarea deviatiei de dreapta a 
subordonatilor săi din cadrul celor două instituții. Ana Pauker şi Teohari Georgescu, care au 
încercat să-l apere pe Luca, au fost acuzați de „împăciuitorism”. Pe 8 martie 1952, Luca a fost 
demis de la Ministerul Finanţelor şi înlocuit cu Dumitru Petrescu. La şedinţa din 13 martie 
1952, Luca, susținut de Pauker şi Georgescu, a ripostat, retrăgându-şi declarațiile prin care îşi 
recunoştea greşelile politice. Educati la şcoala Cominternului, Ana Pauker şi Vasile Luca 
ştiau că nu era decât un singur pas de la autocritică la proces politic, aşa că au preferat să 
adopte o atitudine relativ ofensivă şi să-i sfideze pe foştii lor adulatori, transformați acum in 
acuzatori“. 

După acea şedinţă, Gheorghiu-Dej, Miron Constantinescu, Iosif Chişinevschi şi 
Gheorghe Apostol au mers la Moscova pentru a discuta cu Stalin şi cu Molotov. Delegaţia 
română a explicat că a fost descoperită o deviatie de dreapta la vârful PMR şi că o comisie 
investiga greşelile celor acuzaţi”. Atunci când Stalin a întrebat cum a putut fi posibil acest 
lucru, Constantinescu a făcut greşeala de a spune că Gheorghiu-Dej era un om sentimental, o 
formulare nefericită care îl va costa ulterior foarte mult. Pe moment, Gheorghiu-Dej l-a 
însărcinat cu lansarea atacului contra deviationistilor la următoarea plenară. Între timp, un 
grup de activişti de partid a tradus documentele viitoarei plenare a Comitetului Central în 
limba rusă“. Acestea au fost probabil produse de Constantinescu si Chişinevschi sub 
supravegherea agenţilor sovietici, dintre care cei mai importanți erau „consilierii” oficiali ai 
lui Gheorghiu-Dej: Mark Borisovici Mitin (redactorul şef al revistei „Pentru pace trainică, 
pentru democraţie populară”), Nicolai Şutov şi Semion Katelineţ”. Documentele au fost 
transmise la Moscova prin ambasada sovietică de la Bucureşti. Alexandru Moghioros, 
secretarul PMR însărcinat cu problemele organizatorice, a publicat un articol referitor la 
acuzaţiile aduse deviationistilor într-un număr al revistei Cominternului”. 

Plenara din 26-27 mai 1952, în cadrul căreia „grupul Luca-Pauker-Georgescu” a fost 
desființat în bloc, a reprezentat un moment de vârf al luptei pentru putere în PMR. Luca a fost 
acuzat de atitudine antipartinică şi antistatală în pregătirea şi punerea în aplicare a reformei 
monetare, precum şi de promovarea unei linii antileniniste, contrare intereselor clasei 
muncitoare şi ţărănimii, în prinvinta cooperativizării. Alexandru Moghioros a cerut demiterea 
sa din toate funcțiile şi „verificarea” de către Comisia de Control a partidului ”?. Înţelegând 
care îi va fi soarta, Luca a leşinat în mijlocul şedinţei. Unii dintre colaboratorii săi (Alexandru 
Iacob, Vasile Modoran şi Aurel Vijoli) fuseseră deja eliberați din funcţii, arestaţi şi supuşi 
interogatoriilor”?. Foştii protejaţi la lui Luca din cadrul conducerii PMR, Alexandru 


5 Acesta a fost, mai ales, cazul lui Alexandru Moghioroş, protejatul şi prietenul apropiat al lui Luca. Secretar al 
CC şi foarte ataşat de Pauker (fusese condamnat în celebrul proces din 1936 al acesteia), Moghiroş cultiva relații 
speciale cu Luca, fiind amândoi de origine maghiară. Dar, pe măsură ce lupta la vârf s-a intensificat, Moghioroş 
a trecut în cealaltă tabără şi a început să-l trateze pe Luca cu accentuată superioritate şi agresivitate. În primăvara 
lui 1952, de pildă, Luca — ce putea intra liber în biroul lui Moghioroş până atunci — a încetat să mai aibă acces 
direct la acesta, iar Moghioros şi-a instruit funcţionarii să-l lase pe Luca să aştepte ore întregi înainte de a-l 
introduce. (Detalii oferite de Hermina Tismăneanu, care a lucrat la biroul lui Moghioros în 1951-1952 — avea in 
principal misiunea de a-i preda lecţii de limba rusă, cu privire la relaţiile dintre Moghiroş şi Luca). 

#7 Vladimir Tismăneanu, Stalinism pentru eternitate, p.166 şi p. 332. 

s Interviu cu Gheorghe Apostol, înregistrat în aprilie 1988, transmis de BBC pe 25 aprilie 1990. 

5 Detaliu oferit de Hermina Tismăneanu, care s-a numărat printre traducători. 

% Detalii oferite de Nehama Tisminetki, care a fost o prietenă apropiată a soţiei lui Mitin, privind legătura dintre 
Mitin şi Gheorghiu-Dej. 

di „Pentru pace trainică, pentru democraţie populară”, nr. 187, 6 iunie 1952. 

” Vladimir Tismăneanu, Stalinism pentru eternitate, p. 167 şi p. 332. 

% Aurel Vijoli şi Vasile Modoran au fost arestaţi şi interogati timp de doi ani, apoi au fost eliberaţi. Alexandru 
Iacob a fost condamnat la douăzeci de ani de închisoare şi va fi eliberat abia în 1964, când a fost acordată o 

Moghioroş, Alexandru Sencovici, Vasile Vaida, Ion Vinte şi Iosif Ranghet, în loc să-l apere, 
l-au lovit fara milă. 

Ca urmare, Luca a fost demis atât din funcția de vice-premier, cât şi din cele de 
membru al Comitetului Central şi al Biroului Organizatoric. La scurt timp după plenara din 
mai, el a fost arestat. După şase săptămâni de interogatorii, a mărturisit cele mai bizare păcate 
şi cele mai teribile crime, inclusiv pe cea supremă în ochii ilegaliştilor partidului: 
complicitatea cu poliția secretă burgheză”. În urma investigaţiilor Comisiei de Control a 
partidului, a fost exclus din partid la plenara din 19-20 august 1953%, apoi judecat pe baza 
propriilor sale mărturisiri şi condamnat la moarte pe 10 octombrie 1954, sentinţă ulterior 
comutată în închisoare pe viata. 

Luca i-a scris lui Gheorghiu-Dej, negând faptul că ar fi fost vinovat de crimele pentru 
care a fost acuzat. Nu se ştie dacă Gheorghiu-Dej i-a răspuns vreodată, dar documentele de 
arhivă arată că a citit cu atenție memoriile trimise, făcând sublinieri şi adăugând comentarii 
sarcastice pe margine. Luca a murit în închisoarea de la Aiud pe 23 iulie 1963%. Reabilitarea 
făcută de Nicolae Ceausescu în 1968 a venit prea târziu pentru el”. 

Teohari Georgescu a fost acuzat la plenara din 26-27 martie 1952 de atitudine 
conciliatoare în ceea ce priveşte deviația lui Luca şi de lipsă de combativitate față de 
duşmanul de clasă şi lipsă de vigilentä revoluționară. În consecinţă, a fost demis din toate 
funcțiile din aparatul de partid şi de stat — ministru de interne, vice-premier, membru al 
Secretariatului, al Biroului Politic şi al Biroului Organizatoric — şi trimis la „munca de jos”. 

Ana Pauker a fost şi ea demisă din Biroul Politic şi din Secretariat ca făcându-se 
vinovată de tolerarea şi chiar încurajarea deviatiei lui Luca şi Georgescu. Comunicatul 
plenarei o condamna pentru faptul că a permis elementelor compromise politic, precum foştii 
legionari, să intre în partid, iar sioniştilor să emigreze în Israel. A fost acuzată simultan de 
,deviatie de dreapta” si de deviatie de stânga”, pentru că, pe de-o parte, neglijase înfiinţarea 
cooperativelor şi îi tolerase pe chiaburi, iar, pe de altă parte, încălcase principiul aderării 
libere a ţăranilor la fermele colective. Cei trei ,,deviationisti” au fost găsiți vinovaţi de eşecul 
politicii economice a Românei, conform unui vechi obicei de a pune erorile politice pe seama 
facțiunii învinse”. 

La plenara din 26-27 mai a fost ales şi un nou Birou Politic, alcătuit în principal din 
suporteri fără rezerve ai secretarului general. În afara lui Gheorghiu-Dej, din acesta făceau 
parte: Alexandru Moghioros, Iosif Chişinevschi, Miron Constantinescu, Gheorghe Apostol, 
Chivu Stoica, Emil Bodnäras, Petre Borilä si Constantin Pirvulescu. Succesorul lui Teohari 
Georgescu la Ministerul de Interne, Alexandru Draghici, a fost ales membru supleant al 
Biroului Politic, ca si Dumitru Coliu si Nicolae Ceausescu, care era acum promovat pentru 
prima oarä in pozitiile de varf ale partidului. In acelasi timp, Biroul Organizatoric al 
Comitetului Central, un organism tranzitoriu creat in 1950, a fost restructurat. Noii membri 
erau Alexandru Moghioros, Gheorghe Apostol, Chivu Stoica, Ana Pauker, Leonte Răutu, 


amnistie generală. Vezi documentar referitor la procesul privind pe Vasile Luca, fond CC al PCR, Secţia pentru 
controlul muncii la MFA, MAI şi Justiţie. Soţia sa, Magda Iacob, a fost eliberată după un an şi jumătate, dar a 
suferit un şoc psihologic din care nu şi-a mai revenit niciodată. Pentru mai multe amănunte cu privire la 
Alexandru Jacob, vezi Balas, Will to Freedom. 

Alexandru Iacob şi-a amintit că, în perioada detenţiei sale, l-a întâlnit o dată pe Luca, care i-a spus că 
mărturisise tot ceea ce i se ceruse, deoarece i se promisese că va fi eliberat şi i se va permite să lucreze ca simplu 
muncitor. 

% Vladimir Tismăneanu, Stalinism pentru eternitate, p. 167. 

°° Familia sa i-a împărtăşit teribila soartă. Soţia sa, Elisabeta Luca, a fost arestată şi închisă pentru mai multi ani. 
Unii dintre copiii săi adoptați au fost trimişi la orfelinat; alții au fost dati în grija unor rude îndepărtate, obscure, 
care erau mai putin expuse furtunilor revolutionar-dialectice. 

” Vezi Raport al Comisiei de Partid care a examinat materialele in legătură cu procesul lui Vasile Luca, în Gh. 
Buzatu, M. Chiritoiu (editori), Agresiunea comunismului în România, pp. 100-111. 

% Pentru acuzațiile împotriva „deviaţioniştilor”, vezi Scrisoarea CC al PMR, în „Scânteia”, 2 iunie 1952. 

Gheorghe Florescu (pe atunci prim secretar al UTC), Sorin Toma (redactorul-sef al 
cotidianului ,,Scanteia”), Liuba Chisinevschi si Nicolae Ceausescu. 

Dupä plenara din mai, ,,deviationistii oportunisti de dreapta” au fost sistematic stersi 
din istoria oficială a partidului comunist. Simion Bughici, fostul ambasador la Moscova, un 
evreu care îşi petrecuse războiul în lagărul de la Vapniarka din Transnistria, a fost cel numit în 
funcția de ministru de externe pe 5 iulie pentru a o înlocui pe Pauker. Ea a pierdut pe 12 
septembrie 1952 toate pozițiile din nomenclatură, fiind demisă din funcția de vicepreşedinte al 
Consiliului de Miniştri. După o perioadă de interogatorii, pe 18 februarie 1953, a fost arestată 
împreună cu Teohari Georgescu, dar după moartea lui Stalin, la sfârşitul lui martie, a fost 
eliberată. Cu toate acestea, cazul ei nu a fost lăsat deoparte, plenara din 19-20 august 1953, 
care l-a eliminat pe Luca, a numit o comisie care să investigheze activitățile antipartinice şi 
antistatale ale lui Pauker”. Se spune că înainte de eliberarea ei, atunci când a auzit de moartea 
lui Stalin de la Alexandru Moghioroş, ea a început să plângă, dar acesta i-a spus că nu ar 
trebui s-o facă, pentru că dacă acesta ar mai fi fost în viata, ea ar fi moartă!% 

În continuare, Pauker a avut o existență marginală, sub permanentă supraveghere, în 
Bucureşti. După februarie 1954, i s-a îngăduit să locuiască împreună cu familia ei şi să-şi 
câştige existența făcând traduceri din limba rusă pentru Editura Politică, editura oficială a 
partidului. În urma investigaţiilor, a fost exclusă din partid pe 11 mai 195410 Pana la moartea 
ei in 1960, a fost periodic atacată de lideri de partid si de propagandisti'” si nu a mai fost 
reprimita in partid. Teohari Georgescu, desi el s-a recunoscut vinovat de toate acuzatiile'”’, a 
fost eliberat din închisoare şi lăsat să se întoarcă la meseria sa inițială de muncitor tipograf. 
După moartea lui Gheorghiu-Dej, a fost numit director al principalei întreprinderi tipografice 
din Bucureşti, „Întreprinderea 13 Decembrie”. La Conferința Naţională a partidului din 1972, 
Georgescu a fost numit membru supleant al Comitetului Central. 

Epurarea din mai-iunie 1952 a „facțiunii Pauker-Luca-Georgescu” a fost prima 
încercare a elitei national-staliniste de a obţine coeziunea prin eliminarea facțiunii sprijinite de 
Moscova şi conduse de Ana Pauker şi Vasile Luca. Consilierii sovietici au jucat un rol 
esenţial în pregătirea a ceea ce s-a dovedit în final a fi o lovitură intrapartinică!". Eliminarea 
grupului Pauker-Luca nu a prevestit apariția comunismului național, ci a reprezentat 
încercarea victorioasă a lui Gheorghiu-Dej şi a facțiunii sale de a se folosi de obsesiile lui 
Stalin pentru a-şi consolida poziţia în aparatul PCR. 

Gheorghiu-Dej a ştiut cum să câştige sprijinul unui important nucleu de comunişti 
cunoscuţi a avea legături solide cu Kremlinul. Dintre aceştia, Iosif Chişinevschi a jucat un rol 
important. Faptul că acei comunişti care aveau origini evreieşti, precum Iosif Chişinevschi şi 
Leonte Răutu, un Jdanov al culturii române, şi-au menţinut poziţiile din aparatul de partid, sau 
că succesorul lui Pauker la Ministerul Afacerilor Externe a fost Simion Bughici, evreu şi el, 
arată că eliminarea grupului Pauker-Luca-Georgescu a fost rezultatul unei lupte pentru 
puterea absolută şi nu o „purificare” etnică a partidului. 

Gheorghiu-Dej şi subordonații săi nutreau vechi resentimente fata de purtatea arogantă 
a ,moscovitilor” şi au participat cu entuziasm la anihilarea lor. Ulterior, la şedinţa Biroului 
Politic din 29 noiembrie 1961, Gheorghiu-Dej o oferit propria interpretare privind expulzarea 
Anei Pauker şi a acolitilor ei. El şi-a amintit că în februarie 1947, atunci când Stalin l-a primit 
împreună cu Pauker, dictatorul sovietic le-a spus că auzise un zvon potrivit căruia unii 
credeau că acei ce nu erau de origine română, adică Pauker şi Luca, nu ar trebui să deţină 


” Vladimir Tismăneanu, Stalinism pentru eternitate, p. 169. 
100 77. 
Ibidem. 
19! Thidem. 
1% Ancheta Anei Pauker a fost reluată în 1956; vezi si Robert Levy, Ana Pauker. The Rise and Fall of a Jewish 
Communist, Berkeley, University of California Press, 2000, pp. 194-219. 
' Vladimir Tismaneanu, Stalinism pentru eternitate, p. 169. 
194 Cel mai apropiat consilier al lui Dej era Mark Borisovici Mitin. 

funcţii de conducere in PCR. În această privinţă, Stalin l-a avertizat pe Gheorghiu-Dej că PCR 
nu trebuie să se transforme dintr-un „partid de clasă într-unul de rasă”. Stenogramele sovietice 
ale acestei întâlniri confirmă această parte a povestii lui Gheorghiu-Dej'%. Cu toate acestea, 
Dej a mai rămas, iar două zile mai târziu, când Pauker era deja înapoi la Bucureşti, Stalin l-a 
convocat din nou, de data aceasta singur, pentru a-i spune că trebuie să scape de oricine i-ar fi 
stat în cale!%. 

Staliniştii naționali erau primii beneficiari ai acestei mişcări împotriva „facțiunii 
internationaliste” din PCR, dar ei nu erau nici inițiatorii, nici arhitecţii ei. Staliniştii români — 
Gheorghiu-Dej, Chişinevschi şi Ceausescu la fel de mult ca Ana Pauker şi Vasile Luca — erau 
de bună voie promotorii planurilor lui Stalin. Lor le-a îngăduit dictatorul sovietic să câştige 
autonomie, dar nu fata de centru, ci față de altă generaţie de agenţi ai centrului. Campania 
represivă din 1952 a dovedit numai că Moscova a sancționat maturizarea unei noi generaţii de 
stalinişti în România. 

Conducerea stalinistă din România a avut aceeaşi structură conspirativă, 
hipercentralizată şi autoritară care a caracterizat conducerile din celelalte tari comuniste. A 
existat aceeaşi dorință de a-l imita pe Stalin din partea secretarului general (Gheorghiu-Dej) şi 
a ideologului şef (Leonte Răutu); aceeaşi rusificare a culturii naționale pentru a se ajunge la 
înregimentare ideologică; aceeaşi utilizare a agenților sovietici (Iosif Chişinevschi, Petre 
Borilă) de către liderii de la vârf pentru supravegherea colegilor şi raportarea 
comportamentului acestora către „protectorii” sovietici, aceeaşi punere în aplicare a statului 
polițienesc şi aceeaşi mobilizare de masă, bazată pe venerarea Uniunii Sovietice şi a lui 
Stalin. 

Întărirea disciplinei şi reorganizarea structurală a partidului, care au adus o nouă 
generaţie de cadre în aparat, l-au ajutat pe Gheorghiu-Dej să-şi consolideze şi mai mult 
puterea. Cariera politică a lui Ceauşescu a beneficiat de pe urma acestor schimbări. În aprilie 
1954, Gheorghiu-Dej a iniţiat o redistribuire a puterii pentru a o lua înaintea Moscovei şi a 
împiedica impunerea unei schimbări similare celei dictate lui Matyas Rakosi în Ungaria (cel 
din urmă a fost obligat să-l coopteze pe reformistul Imre Nagy în procesul de luare a 
deciziilor). 

La Congresul al II-lea al PMR, ţinut în decembrie 1955, Gheorghiu-Dej a rămas 
liderul de necontestat al partidului. La acest congres, Ceauşescu a ţinut primul său discurs 
politic major. Cu această ocazie, el a menţionat principalele sale convingeri: păstrarea unității 
monolitice a partidului, „alianţa de nezdruncinat cu Uniunea Sovietică”, „doctrina glorioasă şi 
invincibilă a lui Marx, Engels, Lenin şi Stalin”!07. 


Undele de şoc ale Congresului al XX-lea al PCUS, 1957-1960 

Moartea lui Stalin a produs confuzie în rândul elitelor conducătoare ale URSS şi ale 
sateliților acesteia. Climatul politic al vremii a fost definit cu ajutorul unei metafore literare, 
„dezgheţul”. A apărut conceptul de „nou curs”. În perioada martie-septembrie 1953, urmaşii 
lui Stalin au făcut eforturi pentru a limita teroarea de masă, i-au asigurat pe oameni că nu se 
pregăteau alte epurări şi au redus simţitor retorica antioccidentală şi antititoistă. Competiţia 
pentru putere dintre facțiunile rivale de la Kremlin a dus, printre altele, la expulzarea şi 
uciderea fostului şef al Ministerului Securităţii Statului (MGB) al URSS, mareşalul Lavrenti 
Pavlovici Beria. 


1% Vezi Note regarding the Conversation of I. V. Stalin with Gh. Gheorghiu-Dej and A. Pauker on the Situation 


within the RCP and the State of Affairs in Romania in Connection with the Peace Treaty, No. 191, 2 februarie 
1947, in Galina P. Murasko, Albina F. Noskova, Tatiana Volokitina (editori), Vostocinaia Evropa v dokumentah 
arhivov, 1944-1953, vol. 1, Moscova, 1997, pp. 564-565. 

16 Vladimir Tismăneanu, Stalinism pentru eternitate, p. 171. 

10 Congresul al II-lea al Partidului Muncitoresc Român, Bucureşti, Editura de Stat pentru Literatura Politică, 
1956. 

Ştirile privind eliberarea din închisoare a doctorilor de la Kremlin în aprilie 1953 şi 
eliberarea din Gulag a sute de mii de prizonieri reprezentau semnale încurajatoare ale 
începutului ,,dezghetului”. Valul de reabilitări politice de după 1954 şi reafirmarea demult 
uitatelor „norme leniniste ale vieţii de partid” au dus la creşterea aşteptărilor pentru 
schimbare, nu numai în URSS, ci şi în ţările satelite. Beria şi asasinii săi de la MGB erau tapii 
ispăşitori ideali, iar „conducerea colectivă” a lui Malenkov şi Hruşciov s-a folosit de 
lichidarea lor pentru a-şi reafirma angajamentul pentru relaxare politică internă, condiţii de 
viață mai bune pentru poporul sovietic şi relaţii mai bune în interiorul blocului sovietic. 
Influenţa exercitată de Beria asupra lui Stalin, în special în ultimii ani de viaţă ai tiranului, a 
fost invocată ca o explicaţie pentru acţiunile întreprinse între 1948 şi 1953, inclusiv pentru 
ruptura cu Iugoslavia, procesele spectacol din democratiile populare şi violentele campanii 
antisemite care avuseseră loc. Cominformul, cândva atotputernic, a început să se destrame, iar 
periodicul său, „Pentru pace trainică, pentru democraţie populară”, s-a cufundat într-o 
binemeritată uitare'%. Diminuarea şi chiar dispariţia retoricii antiiugoslave după 1953 şi, după 
1954, începutul reconcilierii sovieto-iugoslave au semnalat faptul că un nou sistem de relaţii 
se forma nu numai în interiorul blocului, dar şi în mişcarea comunistă mondială. 

Revolta de la Berlin din iunie 1953, declanşată de mărirea normelor de producție în 
construcții, a fost primul episod dintr-o serie de evenimente care urmau să ducă la 
dezintegrarea imaginii monolitice, omogene a blocului sovietic. Mişcarea antitotalitară a 
muncitorilor din Berlin, înecată în sânge de poliţia est-germană, susținută de forțele sovietice, 
a atras atenţia Vestului asupra fenomenelor centrifuge din lumea comunistă. Numirea lui Imre 
Nagy ca prim-ministru al Ungariei în iunie 1953, programul său politic moderat, îngrădirea 
influenţei lui Mâtyâs Râkosi în cadrul conducerii maghiare, deschiderea URSS către Vest 
după 1955 şi începerea procesului de reabilitare a unora dintre cele mai importante victime 
comuniste ale represiunii staliniste erau fără îndoială menite să încurajeze iluzia că sistemul 
putea fi reformat de la vârf prin renunțarea la dogmele staliniste. 

Perioada dintre 1953 şi 1956 a coincis cu disoluția dramatică a mitului lui Stalin şi cu 
începutul căutărilor unor modele socialiste alternative. Mai puternică în Ungaria, Polonia, 
Cehoslovacia, dar prezentă şi in România, RDG şi chiar în URSS, tentatia socialismului 
democratic a afectat un segment semnificativ al intelighentiei. Revizionismul reprezenta 
expresia articulată a revoltei pe care o resimtiserä multi dintre intelectualii marxisti 
inregimentati fata de prăpastia dintre idealurile proclamate şi practică. 

Mai mult, mediul internațional era în schimbare: spiritul Genevei, numit astfel după 
locul conferinței la vârf din iulie 1955, promisa cooperare paşnică dintre Est şi Vest, 
neutralitatea Austriei şi retragerea trupelor sovietice din zona de ocupaţie rusească din acea 
tara, în conformitate cu tratatul de pace semnat pe 15 mai 1955, au crescut aşteptările unor tari 
ca Ungaria, România şi Polonia. Dar rezultatul luptelor pentru putere dintre staliniştii şi 
antistaliniştii de la Kremlin era departe de a fi clar, iar ca urmare a acestei situații politice şi 
ideologice complicate au apărut probleme semnificative. 


'% În 1957 s-a făcut un efort de a reinfiinta o instituţie internaţională pentru consultaţii şi colaborare la nivel 
teoretic între partidele comuniste. Astfel, a fost fondată la Praga revista, publicată lunar, „Problems of Peace and 
Socialism” (cunoscută şi sub numele de „World Marxist Review”), primul redactor şef al acesteia fiind ideologul 
sovietic Alexei Rumiantev, membru al CC al PCUS. Reprezentantul francez era Jean Kanapa, initial un inveterat 
doctrinar stalinist, ulterior una dintre principalele voci ale Eurocomunismului. În prima fază, reprezentantul 
comuniştilor români a fost Leonte Tismăneanu, la vremea aceea şef al catedrei de socialism ştiinţific de la 
Universitatea din Bucureşti şi director adjunct al Editurii Politice (directorul editurii era Valter Roman). Între 
redactori au avut loc discuţii aprinse cu privire la noul program al Ligii Comuniştilor din Iugoslavia (1958) si la 
recentele divergențe sovieto-chineze. Leonte Tismăneanu a fost rechemat de la Praga în septembrie 1958, acuzat 
de fractionism şi exclus din partid in 1960. Multi dintre reprezentanții sovietici asociaţi la publicaţia de la Praga 
au devenit ulterior membri ai cercului intim de intelectuali de partid al lui Gorbaciov (de exemplu, Fiodor 
Burlatki, Gheorghi Sahnazarov şi Ivan Frolov). Revista şi-a încetat apariția la sfârşitul anilor 1980. 

În ciuda succesului său din 1955, când l-a destituit pe Malenkov din funcţia de prim- 
ministru, Nikita Hruşciov, care devenise susținătorul fervent al forțelor antistaliniste din 
Prezidiul PCUS, nu putea conta pe majoritatea colegilor săi. Molotov, Kaganovici, Malenkov, 
Vorosilov şi alti adepţi ai liniei dure controlau încă sectoare cheie ale partidului şi guvernului 
si nutreau resentimente adânci fata de eforturile de demascare a crimelor staliniste. 

În 1955, Imre Nagy a fost obligat să se retragă din funcţia de premier al Ungariei, iar 
Râkosi si stalinistii săi păreau să-şi recâștige influența politică pierdută. În realitate, însă, 
victoria lor a fost de scurtă durată: intelectualii şi studenţii maghiari intelesesera că Moscova 
sfărâmat. Lupta pentru reabilitarea lui Laszlé Rajk şi a celorlalte victime ale rakosismului era 
în plină desfăşurare, fiind favorizată de încălzirea relațiilor dintre liderii sovietici şi Tito. Rajk 
fusese executat în 1949 sub acuzaţia că era spionul lui Tito şi, implicit, un agent al 
Occidentului imperialist. Acum, când Tito era sărbătorit ca un tovarăş comunist, nu mai exista 
nici un motiv pentru menţinerea vechilor acuzații de la procesul împotriva lui Rajk. Panica, 
teama şi insecuritatea se răspândeau rapid printre eşaloanele staliniste de la vârful partidelor 
din Europa Centrală şi de Est. 

Liderii comunişti români au înţeles că vremurile se schimbau şi că vechile metode 
trebuiau revizuite radical: prin urmare, a fost inițiată o anumită relaxare a politicii interne 
după 1953. Una dintre primele măsuri luate a fost decizia de a pune căpăt construcției 
canalului Dunăre-Marea Neagră, o întreprindere enormă, impusă de Stalin, care se potrivise 
cu politica de represiune a lui Gheorghiu-Dej'”. În timpul Plenarei Comitetului Central din 
19-20 august 1953, sub influenţa noului curs şi a retoricii sovietice poststaliniste, Gheorghiu- 
Dej a criticat încercările de a promova cultul personalităţii, părerea lui fiind că Secţia de 
Propagandă şi Agitatie a partidului trebuia să se concentreze asupra meritelor conducerii ca un 
organism colectiv şi nu să idealizeze un singur individ. A fost criticat şi accentul exagerat pus 
pe industria grea în detrimentul bunurilor de consum, iar Gheorghiu-Dej a insistat asupra 
necesităţii de a se concentra asupra creşterii standardului de viata al populației. Puteau fi 
distribuite sume mai mari de la bugetul de stat industriilor producătoare de bunuri de consum, 
a anunţat Gheorghiu-Dej, urmând linia lui Malenkov din URSSI!0. 

La Festivalul Internaţional al Tineretului, din vara anului 1953, regimul a făcut tot ce a 
putut pentru a prezenta imaginea unei generaţii vesele şi entuziaste de tineri români, iar 
cantităţi imense de mărfuri au fost expuse în magazine, spre uimirea românilor, care de ani de 
zile nici nu visaseră la aşa ceva. Oamenii îşi vor aminti festivalul ca pe o prezență occidentală 
trecătoare pe străzile Bucureştiului, prin vizibilitatea redusă a forțelor politienesti şi prin 
partiala liberalizare culturală. 

În 1955, Miron Constantinescu a fost numit viceprim-ministru însărcinat cu 
problemele culturale şi intelectuale, pierzându-şi astfel poziția de preşedinte al Comitetului de 
Stat pentru Planificare!!!. Numirea sa a coincis cu o deschidere fata de intelectualii influenți 
care fuseseră persecutați sau redusi la tăcere în timpul „jdanovşcinei” din România!!?. Tot în 
1955 a fost introdusă o politică mai permisivă în privința admiterii la facultate, noile 
reglementări reducând duritatea sistemului restrictiv bazat pe promovarea celor care 


% Cu privire la procesul înscenat la Canalul Dunăre-Marea Neagră şi execuțiile ce i-au urmat, după modelul 
stalinist al cazului de sabotaj din 1929 din Donbas, vezi Doina Jela, Cazul Nichita Dumitru, Bucureşti, Editura 
Humanitas, 1995. Lucrările la canal au fost sistate pe 18 iulie 1953. 

1 Vezi decizia Plenarei lărgite a CC al PMR din 19-29 august 1953, in Rezolufii şi hotărâri ale Comitetului 
Central al PMR, Bucureşti, ESPLP, 1952. 

'' Înlocuitorul său a fost inginerul Gheorghe Gaston Marin, un fost luptător în Rezistenţa Franceză, care a 
deținut această poziţie între 1955 şi 1966; vezi Gheorghe Gaston Marin, În serviciul României lui Gheorghiu- 
Dej. Însemnări din viaţă, Bucureşti, Editura Evenimentul Românesc, 2000. 

' Printre intelectualii consacrați în perioada interbelică care au fost reabilitati s-au numărat istoricii Andrei 
Oțetea, Constantin C. Giurescu, filosoful Lucian Blaga, precum şi poetul Tudor Arghezi. 

proveneau din familii muncitoreşti. Nu au fost desființate însă cotele alocate in conformitate 
cu „originea socială”, care îi dezavantajau pe candidaţii provenind din familii intelectuale, 
„burgheze” sau din familii de „chiaburi”. 

Congresul al II-lea al PMR fusese programat inițial pentru anul 1954, la şase ani după 
cel precedent, dar a fost amânat de câteva ori! |, Dupä cum am arätat, tn aprilie 1954, in urma 
unui proces înscenat, Gheorghiu-Dej obținuse executarea lui Lucretiu Päträscanu, cel care îi 
putea provoca prăbuşirea politică şi era rivalul său potenţial. Pentru a emula, în aparenţă, 
schimbările de la Moscova, la Plenara Comitetului Central din 19 aprilie 1954, a fost instituită 
o „conducere colectivă”. Poziţia de secretar general a fost înlocuită cu un Secretariat format 
din patru membri, condus de un prim-secretar. Gheorghiu-Dej, imitându-l pe Malenkov, a 
devenit prim-ministru, poziție pe care a deținut-o până in octombrie 1955, când, înțelegând că 
sursa puterii era în continuare Secretariatul Comitetului Central, a preluat funcția de prim- 
secretar (care era titlul purtat de Hruşciov în URSS). 

În perioada aprilie 1954-octombrie 1955, Gheorghe Apostol, omul de încredere al lui 
Gheorghiu-Dej, a deţinut poziţia de prim-secretar. Până în acel moment, cele mai importante 
poziţii deținute de Apostol fuseseră la sindicate sau în guvern. Prin urmare, el nu avea nici o 
bază de putere în cadrul birocraţiei partidului, rolul său principal fiind acela de a crea aparența 
unei împărțiri a puterii la vârful PMR. Pe de altă parte, după cum susţin unii foşti aparatcici 
comunişti, Apostol a jucat un rol cheie în reorientarea propagandei de partid într-o direcție 
mai puţin dogmatica''*. În realitate, Gheorghe Apostol era câinele credincios al stăpânului său 
şi orice inițiativă semnificativă a sa necesita obținerea aprobării lui Gheorghiu-Dej. 

De fapt, Plenara din aprilie 1954 a avut loc la două zile după executarea lui 
Pătrăşcanu, ceea ce arată că Gheorghiu-Dej a avut grijă să elimine orice posibil adversar 
capabil să introducă reforme la timpul potrivit. Printre secretarii Comitetului Central nou 
promovați la această plenară erau Nicolae Ceauşescu — care a devenit şi membru supleant al 
Biroului Politic — şi Alexandru Drăghici!!5. 

Congresul al II-lea al PMR s-a ţinut pe 23-28 decembrie 1955, la scurtă vreme după 
admiterea României în Organizația Naţiunilor Unite împreună cu Bulgaria şi Ungaria, 
eveniment care a avut loc pe 14 decembrie 1955. La congres au participat figuri importante 
ale comunismului mondial, precum Alexei Kiricenko, prim-secretar al Comitetului Central al 
Partidului Comunist Ucrainean şi membru în Prezidiul PCUS, mareșalul Ciu Te, viceprim- 
ministru al Republicii Populare Chineze şi secretar al Comitetului Central al Partidului 
Comunist Chinez, Dolores Ibarruri, secretar general al Partidului Comunist Spaniol în exil, 
Matyas Rakosi, prim-secretar al Partidului Comunist Ungar şi Todor Jivkov, prim-secretar al 
Comitetului Central al Partidului Comunist Bulgar!!€. Un subcomitet, format din Gheorghiu- 
Dej, Iosif Chişinevschi, Miron Constantinescu şi Leonte Răutu, a pregătit raportul politic al 


Comitetului Central, care nu propunea nici o inovaţie ideologică!!7. 


115 Decizia de a amâna Congresul al II-lea al PMR a fost luată pe la mijlocul anului 1954, în timpul unei şedinţe 
secrete la care au luat parte Gheorghiu-Dej, Gheorghe Apostol, Iosif Chişinevschi şi Mark Borisovici Mitin. 
Aceasta s-a întâmplat cu câteva luni înainte ca hotărârea să fie făcută publică. Între timp, pregătirile pentru 
congres au continuat ca şi cum acesta urma să fie organizat, în conformitate cu decizia inițială, în ultima parte a 
anului 1954. Înformatia privind decizia secretă de a amâna congresul i-a fost oferită lui VT de către dr. Nehama 
Tisminetki, care o aflase de la soția lui Mitin, cu care se afla în relaţii amicale. 

"4 Vezi afirmaţia lui Pavel Tugui, care susţine că reabilitarea poetului Tudor Arghezi a fost inițiată de Gheorghe 
Apostol. Contrar celor susținute de Tugui în cartea sa storia şi limba română în vremea lui Gheorghiu-Dej. 
Memoriile unui fost Sef de Sectie a CC al PMR, Bucuresti, Editura Ion Cristoiu, 1999, reabilitarea lui Arghezi a 
făcut parte din strategia lui Dej de a coopta figuri importante ale intelectualitatii nationale şi de a evita o 
autentică liberalizare culturală. Această politică a fost pusă la punct de către Dej împreună cu colaboratorul său 
apropiat, Leonte Răutu, şeful direcţiei ideologice şi superiorul direct al lui Tugui. 

Ghiţă Ionescu, Communism in Rumania, pp. 231-233. 

116 Vezi „News from behind the Iron Curtain”, ianuarie 1956, p. 8. 

"7 Vladimir Tismăneanu, Stalinism pentru eternitate, p. 178. 

De la eliminarea ,,deviationistilor de dreapta” in 1952, Gheorghiu-Dej l-a considerat 
pe Iosif Chişinevschi colaboratorul său cel mai apropiat şi mai devotat. Ca dovadă a acestei 
relații speciale stă faptul că sarcina lui Chişinevschi în Secretariat includea şi supravegherea 
cadrelor şi a „organelor speciale” (Securitatea, justiţia, miliția şi procuratura). Probabil că 
principalul susținător al lui Ceauşescu în numirea acestuia ca secretar însărcinat cu 
organizaţiile şi aparatul de partid a fost Chişinevschi!!£. 

Noul Birou Politic era compus din toţi membrii vechi, Gheorghiu-Dej, Chivu Stoica, 
Iosif Chisinevschi, Gheorghe Apostol, Alexandru Moghioros, Emil Bodnăraş, Miron 
Constantinescu şi Constantin Pîrvulescu, la care se adăugau trei noi membri: Petre Borilă, 
Alexandru Drăghici şi Nicolae Ceausescu'’’. Lui Ceauşescu i-a fost încredințată prezentarea 
raportului privind statutul partidului, în care acesta a subliniat traditionalele teme leniniste 
privind „centralismul democratic” şi ,,internationalismul socialist”. Promovarea lui Drăghici a 
fost un semn clar că Ministerul de Interne, adică Securitatea, continua să joace un rol esențial 
ca „scutul şi sabia” regimului. Cât despre Borilă, acesta era un stalinist înveterat, care fusese 
comisar în Brigăzile Internaţionale în timpul Războiului Civil din Spania şi care avea contacte 
excelente la Moscova. 


Comuniştii români şi Congresul al XX-lea al PCUS 

Schimbările care începuseră după moartea lui Stalin au fost accelerate de Congresul al 
XX-lea al PCUS În timpul acestuia, la 25 februarie 1956, Nikita Hruşciov a denunțat crimele 
lui Stalin referindu-se in special la persecuția cadrelor de partid şi din guvern, la distrugerea 
Statului Major şi a corpului ofițeresc al Armatei Roşii, la lipsa de pregătire în fata atacului lui 
Hitler din iunie 1941 etc. Aceste fapte fuseseră făcute publice de multă vreme de către Troțki, 
Boris Souvarine, Bertram Wolfe şi de către alti antistalinişti, şi erau binecunoscute în 
Occident. Noutatea consta în faptul că atrocitățile lui Stalin (în realitate, numai o parte dintre 
ele, din moment ce Hruşciov nu a amintit de ororile colectivizării, de farsele judiciare din anii 
1930, inclusiv de cele trei procese spectacol de la Moscova, sau de exterminarea foştilor 
membri ai Comitetului Antifascist Evreiesc) nu mai fuseseră recunoscute din perspectiva 
oficială comunistă. Însă Hruşciov — care, în poziţia sa de prim-secretar al Comitetului Central 
al PCUS, reprezenta instanţa cu cea mai mare autoritate a comunismului mondial — a denunțat 
păcate care erau teoretic de neiertat din punctul de vedere leninist. 

În „raportul secret” (scris de o comisie condusă de veteranul ideolog al partidului Piotr 
Pospelov), Hruşciov a recunoscut şi existenţa, îndelung negată, a „testamentului” lui Lenin, 
care avertiza partidul în privinţa lui Stalin. Ceea ce liderii sovietici s-au limitat să denumească 
drept „cult al personalității” lui Stalin era însă consecința tragică, dar logică a unui sistem 
inuman, bazat pe instituții despotic-autoritare, ostile structural regulilor democrației 
tradiționale, a unei ordini sociale în care teroarea ideologică şi politieneascä reprezentau 
principala sursă de legitimare politică şi reproducere economică, politică, socială şi 
culturală'*. Congresul al XX-lea al PCUS a afectat dramatic relațiile Moscovei cu sateliții 
săi. Atacând modul în care Stalin condusese PCUS, Hruşciov a pus implicit sub semnul 
întrebării supremaţia Moscovei în cadrul mişcării internaţionale şi multe dintre partidele 


"8 Când Chisinevschi şi-a sărbătorit a 50-a aniversare in 1956, Ceauşescu a fost unul dintre foarte puţinii 
membri ai elitei comuniste invitaţi să ia parte la o reuniune particulară specială ce s-a desfăşurat la reşedinţa 
celui care ocupa atunci poziţia a doua în ierarhia partidului. Cuplurile Ceauşescu şi Chişinevschi obişnuiau să 
facă împreună lungi plimbări pe jos prin Parcul Herăstrău (pe atunci Parcul Stalin), aflat într-una dintre cele mai 
selecte zone rezidenţiale ale Bucureştiului. Desigur, ca în toate vânătorile staliniste de vrăjitoare, după eliminarea 
lui Chişinevschi, Ceauşescu a fost primul care şi-a denunţat fostul protector. 

ee Ghitä Ionescu, Communism in Rumania, pp. 240-241. 

12 Vezi Vladimir Tismăneanu, The Crisis of Marxist Ideology in Eastern Europe. The Poverty of Utopia, 
London, Routledge, 1988 si Kolakowski, Main Currents of Marxism, vol. 3, The Breakdown. 

comuniste — chinez, francez, italian, albanez şi roman — au început să pună sub semnul 
întrebării politicile sovietice. 

Delegaţia română la Congresul al XX-lea a fost condusă de Gheorghiu-Dej şi i-a 
inclus pe Miron Constantinescu, Iosif Chişinevschi şi Petre Borila'*’. Delegaţia nu avea cum 
să prevadă că fusese pregătită o bombă precum discursul lui Hruşciov. Evident, Gheorghiu- 
Dej nu a fost deloc încântat de criticile aduse lui Stalin. După afirmaţiile lui Constantinescu, 
Gheorghiu-Dej a fost profund deranjat de revelatiile din raportul secret al lui Hruşciov. 
Consternarea lui Gheorghiu-Dej fata de inițiativa antistalinistă a liderului sovietic poate fi 
considerată ca primul stadiu al disputei româno-sovietice. Ca urmare, Gheorghiu-Dej a 
început să-i curteze pe chinezi. După 1956, în ce priveşte atitudinea fata de Stalin şi 
destalinizare, comuniştii români aveau mai multe în comun cu China lui Mao sau cu Albania 
lui Hodja decât cu Polonia lui Gomutka. Totuşi, Gheorghiu-Dej şi-a folosit aptitudinile de 
manipulator pentru a îmbunătăţi relaţiile țării sale cu Iugoslavia, pe ai cărei lideri îi 
stigmatizase la întrunirea Cominformului din noiembrie 1949 ca fiind „o bandă de asasini şi 
spioni”. 

La Moscova, la sfârşitul acelui februarie 1956, Gheorghiu-Dej şi însoțitorii săi se aflau 
în stare de şoc: fostul lor idol fusese defăimat de către succesorii săi, iar interpretarea 
stalinistă a leninismului, elogiată pe vremuri, fusese denuntata ca fiind falsă. Stalin a fost 
criticat nu numai pentru încălcări grosolane ale legalităţii socialiste, dar şi pentru că a fost un 
aventurier în relațiile internaționale. Congresul al XX-lea a cerut întoarcerea la leninismul 
„creativ”, considerat ca fiind opus rigiditatii şi sterilitatii simplistei dogme jdanoviste. 

Pe baza unor afirmaţii ulterioare şi a mărturisirilor spontane, în special a revelatiilor 
din timpul Plenarei Comitetului Central din noiembrie-decembrie 1961, membrii delegației 
române la Congresul al XX-lea îşi petreceau serile jucând domino şi încercând să-şi dea 
seama ce se întâmpla la vârful partidului sovietic. Când a fost informat despre raportul secret 
al lui Hruşciov, Miron Constantinescu a luat o atitudine distantă, pretinzând că avea nevoie de 
timp ca să studieze cu atenţie documentele, în loc să-şi piardă timpul cu bârfe mărunte sau la 
masa de joc împreună cu Gheorghiu-Dej. După cum îşi va aminti în prefața volumului de 
scrieri ale lui Palmiro Togliatti, traduse în limba română în anii 1970, Constantinescu a purtat 
la vremea respectivă câteva conversații cu liderul italian. (Togliatti a fost cel care, într-un 
faimos interviu dat în 1956 revistei „Nuovi argumenti”, a cerut o adâncire a criticii aduse de 
Hruşciov lui Stalin de la nivelul psiho-personal la cel structural-institutional ??.) Aceastä 
atitudine distantă, extrem de precaută, pe care Constantinescu a avut-o la Moscova a 
reprezentat pentru Gheorghiu-Dej primul semnal că Miron Constantinescu încerca să se 
disocieze de vechea conducere şi să-şi creeze o platformă personală hruşciovistă. 

După Congresul al XX-lea al PCUS, liderii comunişti români erau dezorientati, 
traumatizati şi indignati. Fostul lor idol fusese demascat ca un criminal paranoic şi ca o 
nulitate din punct de vedere militar: întreaga lor lume se prăbuşea. Oricare ar fi fost 
sentimentele sale fata de Hruşciov înainte de februarie 1956, este evident că, din acel moment 
înainte, Gheorghiu-Dej nu a mai avut nici un fel de încredere în prim-secretarul sovietic. 
Pentru el, ca şi pentru Maurice Thorez, Antonin Novotny şi Walter Ulbricht, ridiculizarea 
mitului lui Stalin a reprezentat o imensă greşeală strategică şi ideologică, un dar ceresc pentru 
propaganda imperialistă şi o concesie făcută „revizionismului decadent” titoist. 


1 Pentru detalii suplimentare privind discuţiile dintre membrii delegaţiei PCR, vezi Paul Sfetcu, 13 ani în 
anticamera lui Dej, Bucureşti, Editura Fundaţiei Culturale Române, 2000, pp. 273-274. Cam în această perioadă, 
Dej a stabilit o relaţie foarte apropiată cu Petre Borilă, pe care l-a inclus în cercul său intim, acolo unde se 
discutau cele mai secrete probleme şi se luau deciziile cruciale. 

122 Pentru interviul lui Togliatti, 9 domande sullo Stalinismo, vezi Russian Institute, Columbia University, The 
Anti-Stalin Campaign and International Communism, New York, Columbia University Press, 1956, pp. 97-139. 

Dupa ce au citit textul complet al raportului secret al lui Hrusciov, participantii romani 
la Congresul al XX-lea trebuiau să hotărască cum să discute aceste documente cu restul 
conducerii PMR. Din moment ce noua linie a Kremlinului îl ameninţa personal, Gheorghiu- 
Dej a trebuit să amâne dezbaterile care amenințau să ia naştere la nivelul conducerii de partid. 
În consecinţă, el a invocat criza din Partidul Comunist Grec şi implicarea sa, timp de o lună, 
în luptele interne din acel partid, pretinzând că nu avusese posibilitatea să prezideze discuțiile 
interne din PMR referitoare la lecțiile Congresului al XX-lea. Dej încerca să câştige timp, 
ducându-i cu vorba pe diverşii membri ai Biroului Politic, evaluând atitudinile acestora şi 
calculând strategia optimă în vederea discuţiilor iminente. În această privință, el conta pe 
sprijinul lui Gheorghe Apostol, Chivu Stoica, Alexandru Moghioroş, Petre Borilă, Emil 
Bodnăraş, Alexandru Drăghici şi avea motive să spere la sprijinul lui Nicolae Ceauşescu. 
Sofismele dialectice ale lui Leonte Răutu îi puteau servi la camuflarea eforturilor de a preveni 
destalinizarea din punct de vedere ideologic. 

În cele din urmă, în martie-aprilie 1956, au avut loc o serie de întâlniri ale Comitetului 
Central pentru informarea cadrelor de la vârf despre Congresul al XX-lea. La aceste sesiuni 
bine orchestrate, fiecărui membru al eşalonului comunist suprem 1 se cerea să se angajeze în 
cunoscuta practică leninistă a criticii şi autocriticii. La plenara din 23-25 martie, Gheorghiu- 
Dej a prezentat o dare de seamă a Biroului Politic, în care l-a criticat pe Stalin şi cultul 
personalității acestuia, deşi raportul secret nu a fost menționat explicit. 

Cât despre stalinismul din propriul său partid, Gheorghiu-Dej a vorbit despre staliniştii 
români fără a pronunţa nume şi a insistat asupra faptului că PMR îi eliminase încă din 1952, 
insinuând că singurii stalinişti din România fuseseră Pauker, Luca şi Georgescu, şi că el, 
Gheorghiu-Dej, avea meritul de a fi declanşat cu curaj o destalinizare avant la lettre, cu mult 
înainte de Congresul al XX-lea. Dej a subliniat că Congresul al II-lea al PMR marcase o nouă 
etapă deoarece fusese stabilită o conducere colectivă, iar centralismul democratic guverna 
acum viata internă de partid. Pe scurt, jocul lui Gheorghiu-Dej a fost să invoce lupta împotriva 
„moscoviţilor” epurati ca argument al propriului comportament politic „corect anticipat”. 
Comparativ cu alte partide est-europene, a susținut Gheorghiu-Dej, conducerea PMR a reuşit 
să evite cele mai grave excese asociate cu cultul personalității lui Stalin. Rectificările necesare 
fuseseră deja făcute în principiu ca urmare a epurărilor îndreptate împotriva lui Pauker. Nu s-a 
spus absolut nimic despre Foriş, Koffler şi Pătrăşcanu, care fuseseră lichidati cu toţii din 
ordinul lui Gheorghiu-Dej, sau despre tratamentul arbitrar aplicat lui Luca, Anei Pauker, lui 
Teohari Georgescu şi multor altor activişti ai partidului. 

La această plenară, Iosif Chişinevschi şi Miron Constantinescu, amândoi membri ai 
delegaţiei la Congresul al XX-lea, fiecare din motive foarte diferite, au pus sub semnul 
întrebării autoritatea lui Gheorghiu-Dej, astfel încât întâlnirea s-a transformat într-o dezbatere 
adevărată!7%. Acesta este motivul pentru care, dintre toate documentele acestei plenare, a fost 
publicat numai raportul lui Gheorghiu-Dej asupra Congresului al XX-lea (chiar şi acesta fiind 
reprodus într-o variantă cosmetizată). Constantinescu, susținut de Chişinevschi, a pledat 
pentru o „regenerare” a partidului în spiritul liniei antistaliniste promovate de Hruşciov. Cei 
doi au invocat sloganul Congresului al XX-lea referitor la „revenirea la normele leniniste ale 
vieţii interne de partid” pentru a slăbi poziția lui Gheorghiu-Dej şi a restructura conducerea 
partidului. Constantinescu a criticat şi Securitatea, inclusiv faptul că poliția secretă opera în 
ministere fără ca funcționarii superiori să fie consultați, nici măcar atunci când aceştia, ca în 
cazul lui, erau membri ai Biroului Politic. 

Gheorghiu-Dej a răspuns criticilor lui Constantinescu şi Chişinevschi admițând ca 
existase într-adevăr un cult al personalității în PMR, dar a afirmat că acesta luase sfârşit odată 


'% Pentru punctul de vedere al lui Gheoghe Apostol, cel mai înflăcărat susținător al lui Gheorghiu-Dej, în timpul 
şedinţei Biroului Politic al CC al PMR din 3, 4, 6, 12 aprilie 1956, vezi „Sfera Politicii”, nr. 27, aprilie 1995, p. 
39. 

cu eliminarea lui Pauker, Luca si Teohari. Dupa 1952, au pretins Gheorghiu-Dej si sustinatorii 
săi, a fost reinstalată conducerea colectivă!7. Mai târziu, la Plenara Comitetului Central din 
noiembrie 1961, Gheorghiu-Dej a susţinut din nou, secondat de o cohorta de sicofanti, ca 
viata normală de partid începuse numai după 1952 şi că acest lucru s-a datorat în primul rând 
lui Gheorghiu-Dej însuşi. 

Cei doi oponenți ai lui Gheorghiu-Dej l-au atacat pe acesta din motive diferite. În 
cazul lui Chişinevschi era vorba de oportunism. Un adevărat susținător al liniei Moscovei, 
indiferent de meandrele acesteia, el a prins ocazia de a-l submina pe Gheorghiu-Dej şi de a 
poza în luptător pentru democraţie intrapartinică. Deoarece se părea că Hruşciov dirija 
evoluţiile de la Moscova, Chişinevschi a crezut că o reevaluare critică a epurărilor staliniste 
din România era inevitabilă”. 

La rândul său, Constantinescu s-a gândit că el era cel destinat să promoveze o nouă 
linie politică în România şi a sperat să-l detroneze pe Gheorghiu-Dej. La următoarea şedinţă a 
Biroului Politic el l-a atacat direct pe Gheorghiu-Dej spunând că, deşi recunoştea meritele 
primului secretar, dorea să sublinieze defectele acestuia, considerând că lipsa de până atunci a 
unei atitudini critice faţă de Gheorghiu-Dej reprezenta o poziţie greşită, neleninista'”®. 
Constantinescu a crezut că putea conta pe sprijinul intelectualilor din partid, precum şi pe cel 
al unor figuri culturale principale, care fuseseră marginalizate după preluarea puterii de către 
comunişti. 

În acel moment, situaţia din ţară era fluidă. Membrii de partid, în special cei din 
aparatul ideologic, discutau despre nevoia de a stabili responsabilitatea pentru erori strategice 
ca proiectul Canalului Dunăre-Marea Neagră, epurarea grupului Pauker-Luca, marginalizarea 
veteranilor din partid, sufocarea libertății de creaţie, interpretarea dogmatică a istoriei 
naționale şi rusificarea impusă culturii române şi sistemului de educaţie. Activiştii români 
care studiau în şcolile sovietice pentru elita de partid erau conştienţi de implicațiile raportului 
secret şi de efectele acestuia asupra celorlalte tari ale blocului estic. În cercuri restrânse aveau 
loc „discuţii neoficiale” (ulterior criticate şi pedepsite ca fiind „discuţii neprincipiale”). Era o 
perioadă în care liberalizarea se strecura pe nesimţite în partid. Studenţii erau din ce în ce mai 
critici fata de ideologia oficială, iar informațiile despre liberalizarea din Polonia şi Ungaria se 
răspândeau în centre intelectuale majore ca Bucureşti, Cluj şi Timişoara. 

Principalii oameni de încredere şi susținători ai lui Gheorghiu-Dej erau Gheorghe 
Apostol, Emil Bodnăraş, Alexandru Moghioroş şi Petre Borilă. Încercarea lui Constantinescu 
de a-l câştiga de partea sa pe Moghioros a eşuat: Moghioros, care înainte îi tradase pe Vasile 
Luca şi pe Ana Pauker, s-a dus imediat să-l informeze pe Gheorghiu-Dej despre formarea unei 
„platforme antipartinice”. Chişinevschi l-a abordat pe Constantin Pirvulescu, care îl dispretuia 
pe Gheorghiu-Dej, şi a încercat să-l convingă să participe la condamnarea primului secretar 
pentru abuzurile care avuseseră loc. Pîrvulescu nu a înţeles că propunerea lui Chişinevschi 
echivala cu eliminarea lui Gheorghiu-Dej sau a pretins că nu pricepuse mesajul cu claritate. 
Faptul că a omis să raporteze despre abordarea sa de către Chişinevschi şi invitaţia de a 
„discuta trecutul în lumina direcţiei leniniste impuse de Congresul al XX-lea” îl va costa 
scump. La Plenara Comitetului Central din iunie 1957, Pîrvulescu a fost sever criticat, la 
Congresul al III-lea al PMR din 1960 şi-a pierdut locul din Biroul Politic, iar la plenara din 
noiembrie-decembrie 1961 a fost atacat pentru miopie politică şi oportunism. 


124 Vladimir Tismăneanu, Stalinism pentru eternitate, p. 182. 


'5 Evaluarea pe care am făcut-o cu privire la motivele lui Chişinevschi de a lansa un atac împotriva lui 
Gheorghiu-Dej a fost confirmată, de fapt, de către fiul său, Gheorghe Chişinevschi, în articolul intitulat Josif 
Chisinevschi şi PMR-ul în anii cincizeci, în „Alergătorul de la Marathon”, nr. 4, 1989, pp. 191-199. 

125 Vezi stenograma şedinţei Biroului Politic al CC al PMR din 3, 4, 6, 12 aprilie 1956, în „Sfera Politicii”, nr. 
25, februarie 1995, p. 18. 

Rivalitatea dintre Ceausescu si Dräghici a inceput sä se manifeste in timpul acestor 
şedinţe din primăvara lui 1956, când viitorul secretar general a încercat să se prezinte ca un 
liberal, atacând brutalitatea poliţiei secrete comandate de Drăghici. Rolul lui Ceauşescu în 
aceste dezbateri politice a fost echivoc. El a adoptat o poziţie „liberală“, criticându-l pe 
Drăghici şi poliţia secretă pentru „inadmisibila practică de a ignora controlul partidului asupra 
organelor de securitate”'*’. Pe de altă parte, a subliniat că raportul lui Hruşciov la Congresul 
al XX-lea mentionase şi meritele lui Stalin, nu numai în desăvârşirea revoluţiei şi construirea 
socialismului, dar şi în lupta împotriva trotkistilor şi a buhariniştilor. „Nu există printre noi 
nici unul care să nu fi citit ceva din operele lui şi să nu fi învăţat ceva din ele”, a spus 
Ceausescu #. 

Discutiile din Biroul Politic din perioada martie-aprilie 1956 au dus la decizia de a 
menţine un control strict asupra dezbaterile de masă cu membrii de partid în privința 
destalinizării lui Hruşciov. Toţi membrii Biroului Politic au fost instruiți să se opună 
tendinţelor revizioniste şi „liberal-anarhice”. Leonte Răutu a fost însărcinat să orienteze 
propaganda în aşa fel încât să ascundă adevăratele implicaţii ale campaniei de destalinizare a 
lui Hruşciov. S-a subliniat faptul că partidul român respinsese de la început „excesele” 
hulitilor „moscoviţi” Pauker, Luca şi Georgescu. Originile stalinismului national se găsesc în 
aceste reacţii la Congresul al XX-lea al PCUS. 


Ecourile destalinizării printre intelectuali 

Pentru conducerea PMR, efectele Congresului al XX-lea asupra celorlalte tari din 
blocul estic au reprezentat argumente pentru înăsprirea politicii interne şi evitarea a ceea ce 
maşina propagandistică a lui Leonte Răutu numea „stihia liberalist-mic-burgheză”. Iritati de 
destalinizare, liderii comunişti români s-au opus încercărilor de a slăbi ,,vigilenta ideologică”. 
S-a decis ca să aibă loc şedinţe în fiecare organizaţie de partid pentru a discuta documentele 
Congresului al XX-lea. 

Şedinţa din 22 mai 1956, în care documentele congresului au fost prezentate aparatului 
de partid din raionul „|. V. Stalin”, în care locuiau cei mai multi dintre conducătorii 
comunişti, a fost orchestrată în aşa fel încât să fie compromisă linia aparent ,,moderata” 
adoptată de Constantinescu şi să fie zdrobită orice ambiţie de a introduce o politică de 
„democratizare” culturală şi ideologică în România. 

În mod paradoxal, atacul împotriva despotismului stalinist a venit din partea lui 
Alexandru Jar, un scriitor mediocru, promotor al realismului socialist. De fapt, a fost însuşi 
Gheorghiu-Dej — care îl cunoştea pe Jar din închisoare şi folosea încă numele lui evreiesc real, 
Paşchela — cel care, atunci când Jar i s-a plâns în legătură cu dictatura partidului asupra 
literaturii şi artei, îl încurajase pe acesta să-şi exprime nemulțumirea în mod public. 
Provocarea a reuşit. Jar a fost convins că Gheorghiu-Dej chiar dorea ca el să inițieze o 
dezbatere asupra abuzurilor staliniste. În realitate, alegerea lui Jar — care beneficiase absolut 
nemeritat de o poziţie proeminentă în lumea literară — pentru a susține libertatea de gândire şi 
de exprimare arată cât de bine stăpâneau Gheorghiu-Dej şi Răutu arta manipulării politice. 
Puţini scriitori erau mai dispretuiti de către colegii lor decât era Jar pentru rolul său în 
excesele propagandistice din perioada stalinistă. A-l pune să se prezinte ca vocea 
„liberalizării” făcea subiectul în sine ridicol în fata majorității scriitorilor români, care îl 


percepeau astfel ca pe o dispută de familie între stalinisti!”’. 


127 Vezi Nicolae Ceauşescu, Cuvântare la consfătuirea cu activul de partid al municipiului Bucuresti din 26 


aprilie 1968, în România pe drumul făuririi societăţii socialiste multilateral dezvoltate. Rapoarte, cuvântări, 
articole, ianuarie 1968-martie 1969, Bucureşti, Editura Politică, 1969, p. 178; vezi şi Dennis Deletant, 
Ceausescu and the Securitate. Coercion and Dissent in Romania, 1965-1989, Armonk, N.Y., M. E. Sharpe, 
1995. 

'°8 Vladimir Tismăneanu, Stalinism pentru eternitate, p. 184. 

29 Ibidem, p. 185; vezi si Petre Pandrea, în Memoriile mandarinului valah, p. 86, pp. 556-557, pp. 561-562. 

Scopul acestei înscenări era acela de a compromite facțiunea care ar fi putut insista 
pentru „liberalizare”. Faptul ca lui Jar îi lipsea credibilitatea pentru a-şi susține acuzațiile 
împotriva lui Gheorghiu-Dej nu însemna că el nu avea dreptate. Dimpotrivă, tocmai pentru că 
folosea jargonul de partid, pe care îl împăna cu referinţe la ideologia marxist-leninistă, atacul 
său, ca şi cel al celorlalți scriitori care l-au susținut (toţi de origine evreiască, toți foşti 
stalinişti infocati), a fost un asalt asupra monopolului ideologic al partidului. Constantinescu, 
care se afla la Cluj, a fost chemat înapoi din ordinul lui Gheorghiu-Dej pentru a participa la 
şedinţă. Prezența sa era indispensabilă pentru discreditarea „tendințelor intelectualist- 
liberaliste” ale lui Jar. El, Gheorghiu-Dej şi Răutu, care în mod normal nu ar fi participat la o 
şedinţă a activiştilor de partid de la un nivel ierarhic atât de scăzut, au fost totuşi prezenţi la 
aceasta şi l-au anatemizat pe Jar. Publicarea discursurilor lor a fost, de asemenea, senzationala 
prin faptul că au insistat asupra deciziei partidului de a pune capăt tuturor abuzurilor 
staliniste!*0. 

La şedinţa organizaţiei de partid a scriitorilor din 29 mai 1956, Alexandru Jar şi cei 
doi susținători ai săi, dramaturgul Mihail Davidoglu şi criticul literar Ion Vitner, au fost 
criticati fără milă!*!. Nici un scriitor nu i-a luat apărarea lui Jar atunci când s-a luat decizia să 
fie exclus din partid. Nu a crezut nimeni că Jar putea să se fi îndoit în credinţa lui şi că era 
posibil ca acest fost zelot comunist — a cărui soție, Olga Bancic, o eroină a Rezistenței 
Franceze, fusese decapitată de Gestapo — să fi înțeles, în sfârşit, că stalinismul reprezenta un 
dezastru moral şi să fi avut o criză de conştiinţă. 

În timp ce scriitorii din Polonia şi Ungaria începuseră să se afirme ca un grup 
autonom, cu interese şi scopuri bine definite, în România exista un calm relativ. Cel puţin în 
sfera publică, nimic nou nu părea să se întâmple pe frontul românesc. Intelectualii polonezi şi 
maghiari îşi câştigaseră drepturile după conflicte repetate cu aparatul ideologic, ceea ce, 
având in vedere formele virulente ale stalinismului din acele tari, nu fusese deloc uşor. 
Fiecare concesie a fost câştigată prin rezistență unită şi prin exprimarea publică a solidarităţii. 
Departe de a încerca să-şi sincronizeze acțiunile cu cele ale colegilor lor maghiari şi polonezi, 
care se aflau în avangarda luptei antitotalitare, scriitorii români erau fericiți de foarte mica 
marjă de libertate care li s-a oferit după moartea lui Stalin. 

Stratagema lui Gheorghiu-Dej de a identifica ofensiva antistalinistă cu numele 
compromise ale lui Alexandru Jar, Mihail Davidoglu şi Ion Vitner a dat astfel roade. Cu 
excepția unui grup relativ restrâns de adevăraţi intelectuali de stânga (Petru Dumitriu, A. E. 
Baconsky, Geo Dumitrescu, Fugen Jebeleanu, Geo Bogza, Paul Georgescu, N. Tertulian, 
Mihail Petroveanu, Gheorghe Haupt şi Ov. S. Crohmălniceanu), foarte puțini erau capabili să 
înțeleagă miza reorganizărilor care aveau loc în 1956. Cu toate acestea, nici unul dintre ei nu 
şi-a exprimat public solidaritatea cu revolta intelectualilor maghiari. Romancierul Petru 
Dumitriu a fost printre primii care au criticat Revoluţia Maghiară în paginile săptămânalului 
Uniunii Scriitorilor din România. 

Leonte Răutu, care, după înlocuirea lui Iosif Chişinevschi în 1952, a devenit şeful 
propagandei, a simulat o „deschidere” ideologică şi a reuşit să înăbuşească în faşă orice 
liberalizare. Primul Congres al Scriitorilor din 18-24 iunie 1956 — care a fost manipulat de 
Răutu şi de zelosul său subaltern, poetul stalinist Mihai Beniuc — a reafirmat principiul 


potrivit căruia arta şi literatura trebuiau să urmeze directivele partidului!*?. 


150 Vezi dezbaterea activului comitetului raionului I. V. Stalin, Bucuresti al Partidului Muncitoresc Român în 


„Scânteia”, 23 mai 1956. 

8! Pentru raportul privind această şedinţă, vezi „Scânteia”, | iunie 1956. Pentru o analiză a cazului Jar, vezi şi 
„News from behind the Iron Curtain”, iulie 1956, pp. 54-55. 

15 Vezi Referat prezentat de Direcţia de Propagandă şi Cultură prin care se aprobă proiectul de salut al CC al 
PMR adresat Congresului Uniunii Scriitorilor din RPR in Gheorghe Buzatu, Mircea Chiritoiu (editori), 
Agresiunea comunismului în România, pp. 236-240. Documentul era semnat de Leonte Răutu şi, dincolo de 

S-au facut anumite concesii, cum ar fi reintegrarea unor valori culturale in circuitul 
public. Operele poetilor Octavian Goga, George Bacovia si Tudor Arghezi, precum si cele ale 
romancierilor Liviu Rebreanu si Camil Petrescu, au fost reintroduse in circulatie. Birocratia 
de partid a incercat sa cultive mitul respectului fata de valorile fundamentale ale trecutului, 
trecand sub tacere faptul ca purta raspunderea pentru abuzurile fata de aceste valori. Ruptura 
cu stalinismul rigid şi reabilitarea istoriei nationale s-au produs în România din încercarea 
oportunistă a elitei partidului de a ascunde refuzul de a înfăptui o destalinizare reală'*. Mai 
mult, regimul a încercat să-i atragă pe intelectualii români importanți aflați în exil, cum ar fi 
Mircea Eliade si Emil Cioran!**. 

Atrasi de falsa destalinizare inscenata de partid, intelectualii romani au capitulat 
înainte de a porni lupta. Editorialele „Gazetei Literare” şi ale „Vieţii Româneşti” din epoca 
ilustrează exact această strategie de voluntară supunere etică şi abdicare politică. Urmând 
directivele comisarilor ideologici, reprezentanţii elitei intelectuale oficiale au anatemizat 
„spiritul liberalist”, ispita „revizionistă” şi alte asemenea ,,halucinatii” mic-burgheze. Anul 
1956 — momentul în care a putut fi pusă pentru prima dată sub semnul întrebării şi în mod 
direct ordinea leninista şi când se putea merge în direcția tendinței internationale de reînnoire 
a idealurilor radical-democratice — a fost un eşec pentru cultura română postbelică. A fost 
ceea ce francezii numesc un moment manqué, 0 ocazie ratată. 

Intelectualii români nu au înţeles că modestele libertăţi oferite în 1956 nu se datorau 
bunävointei gardienilor ideologici, ci fricii lor. Exact acesta a fost motivul pentru care, odată 
ce punctul culminant al „dezghețului” trecuse, a fost declanşat un nou val de represiune, iar 
cel mai greu loviți au fost chiar intelectualii. Dacă mai era nevoie de încă o lecţie amară cu 
privire la etica înşelătoare a comunismului românesc, aceasta a fost dată după 1958, când 
multi intelectuali importanți au fost trimişi în judecata’”?. 

Cazul Jar, epurarea Uniunii Scriitorilor, tiradele antirevizioniste din presa literară 
românească şi diatribele furioase ale lui Mihai Beniuc împotriva manifestelor umaniste ale 
intelectualilor maghiari şi polonezi ilustrează particularitatea reacției elitei politice româneşti 
fata de procesul de destalinizare care se desfăşura în celelalte state comuniste. Denuntarea 
poetului Nicolae Labiş la Congresul Tinerilor Scriitori şi perfidul atac al lui Mihai Beniuc, 
regizat de Leonte Răutu, erau în mod evident privite ca avertismente pentru calmarea 
pasiunilor radicale!*. 

Totuşi, spre deosebire de intelectualii din Ungaria şi Polonia, ceea ce le-a lipsit 
intelectualilor români în 1956 a fost susținerea din partea unei facțiuni reformiste de la vârful 
birocraţiei de partid. În timp ce ungurii puteau conta pe Imre Nagy şi pe tovarăşii săi, iar 


mesaj — se menţiona clar faptul că realismul socialist oferea o paletă largă de genuri şi stiluri pentru dezvoltarea 
creativităţii scriitorilor — conţinea şi o listă a celor care urmau să fie aleşi în conducerea Uniunii Scriitorilor. 

'5 Cu privire la încercările de rescriere a istoriei României în perioada poststalinistă, vezi Pavel Tugui, Istoria şi 
limba română în vremea lui Gheorghiu-Dej, ed. cit. 

154 Marieta Sadova, o regizoare de teatru care, în perioada interbelică, făcuse parte din acelaşi cerc de intelectuali 
cu Mircea Eliade şi Emil Cioran, dar care rămăsese în România după război şi fusese cooptată ulterior de către 
regimul comunist, a fost trimisă la Paris să stabilească legătura cu aceştia. Deşi i-a fost cerut de către Constanţa 
Crăciun, pe atunci ministru al Culturii, şi de către Pavel Tugui, şeful secției culturale a Comitetului Central între 
1956 şi 1960, acest fapt a fost folosit ulterior împotriva sa într-un proces din februarie 1960, în care a fost 
implicat un grup mai mare de intelectuali; vezi Pavel Tugui, Istoria şi limba română în vremea lui Gheorghiu- 
Dej, ed. cit. şi Stelian Tanase, Anatomia mistificării 1944-1989, Bucureşti, Editura Humanitas, 1997. 

'55 Pentru procesul unui important grup de intelectuali proeminenţi, din care au făcut parte filosoful Constantin 
Noica, scriitorii Constantin Pillat, Al. O. Teodoreanu, Sergiu Al. George, Alexandru Paleologu, Nicolae 
Steinhardt şi Arşavir Acterian, vezi Documente ale procesului C. Noica, C. Pillat, Al. Paleologu, A. Acterian, S. 
Al-George, Al. O. Teodoreanu, Bucureşti, Editura Vremea, 1996. Vezi şi Stelian Tănase, Anatomia mistificarii. 
15 Printre cei care au criticat sufocarea intelectualitatii în perioada stalinistă a fost şi Nicolae Labiş. Atacat de 
Mihai Beniuc, care fusese manipulat de către Leonte Răutu, Labiş a continuat să publice poezii care arătau 
dezamăgire fata de stalinism şi cereau o înnoire a socialismului in România, cum ar fi Legenda pasiunii defuncte. 
Informaţii oferite de Tita Chiper-Ivasiuc. 

polonezii pe Wiadystaw Gomulka şi pe grupul său, puţinii scriitori rebeli din România nu 
aveau asemenea protectori. Lucrețiu Pătrăşcanu fusese ucis în aprilie 1954, iar Miron 
Constantinescu era prea izolat în conducerea PMR pentru a deveni promotorul unei campanii 
antistaliniste. Exista o anumită frămîntare în rândurile vechii gărzi a partidului, dar nici un 
efort colectiv nu a reuşit vreodată să pună într-adevăr în pericol controlul staliniştilor asupra 
puterii. 


Efectele Revoluţiei maghiare 

Evenimentele din 1956, Revoluţia maghiară şi eforturile pentru liberalizare din 
Polonia i-au exasperat pe discipolii est-europeni ai lui Stalin, inclusiv pe Gheorghiu-Dej şi pe 
subordonații săi. În octombrie 1956, agăţându-se cu disperare de putere, Gheorghiu-Dej a 
încercat să-şi consolideze prestigiul prin normalizarea şi îmbunătățirea relaţiilor cu Iugoslavia 
lui Tito. Ca şi stalinistul maghiar Ernô Gerd, succesorul lui Matyas Rakosi, Gheorghiu-Dej a 
crezut ca putea convinge conducerea iugoslava de bunele sale intentii. Acelasi om care citise 
la intrunirea Cominformului din 1949 scandalosul raport intitulat Partidul Comunist din 
Iugoslavia in mâinile unor asasini si spioni nu s-a sfiit să cerşească iertarea celor pe care îi 
jignise. 

Revolutia maghiara a inceput cu o demonstratie de masa la Budapesta, pe data de 23 
octombrie 1956. Conducerea de partid din Romania, inclusiv Gheorghiu-Dej, se afla in acel 
moment in lugoslavia si s-a intors la Bucuresti pe 28 octombrie. Pana la revenirea lor, 
sedintele Biroului Politic au fost prezidate de Gheorghe Apostol, iar singurele mäsuri 
substanțiale luate au constat in întărirea controlului granițelor României cu Ungaria şi in 
trimiterea unor activişti importanţi în judeţele din Transilvania'"”. După întoarcerea lui 
Gheorghiu-Dej din Iugoslavia, s-a format un comandament — condus de viceprim-ministrul 
Emil Bodnăraş, din care făceau parte ministrul de interne, Alexandru Drăghici, ministrul 
forțelor armate, Leontin Sălăjan, şi secretarul Comitetului Central, Nicolae Ceauşescu — care a 
fost autorizat să ia toate măsurile necesare şi care putea ordona trupelor de securitate să 
deschidă focul dacă era cazul!“ 

La graniţa româno-maghiară au fost masate trupe sovietice pregătite pentru o acţiune 
politieneascä. Conducerea română nu se temea de iredentism teritorial, ci de marxismul 
revizionist al noii conduceri de la Budapesta'”. Pentru Gheorghiu-Dej, pericolul principal 
consta în efectul contagios al experimentului pluralist inițiat de reformiştii de la Budapesta. 
Dând dovadă de un oportunism cinic, regimul lui Gheorghiu-Dej a stabilit initial contacte cu 
guvernul legal al lui Imre Nagy, dar apoi, la începutul lui noiembrie, după a doua intervenţie a 
Moscovei la Budapesta, şi-a proclamat solidaritatea cu guvernul marionetă al lui Jânos 


Gheorghiu-Dej a vizitat în secret Budapesta imediat după cea de-a doua intervenţie 
sovietică, fiind acompaniat de poetul Mihai Beniuc şi de Valter Roman, un veteran 


37 Vezi stenograma şedinţei Biroului Politic al CC al PMR din 24 octombrie 1956, în Corneliu-Mihail Lungu, 
Mihai Retegan (editori), 1956 — Explozia. Perceptii române, iugoslave şi sovietice asupra evenimentelor din 
Polonia şi Ungaria, Bucureşti, Editura Univers Enciclopedic, 1996, pp. 74-78. 

38 Vezi stenograma şedinţei Biroului Politic al CC al PMR din 30 octombrie 1956, in Corneliu-Mihail Lungu si 
Retegan (editori), 1956 — Explozia, pp. 143-145. 

* De fapt, guvernul revoluţionar de la Budapesta nu a făcut declaraţii iredentiste; vezi Paul E. Zinner, National 
Communism and Popular Revolt. A Selection of Documents on Events in Poland and Hungary, February — 
November, 1956, New York, Columbia University Press, 1956, pp. 398-484. 

* Din delegatia PMR trimisa la Budapesta au facut parte, printre altii, Aurel Mälnäsan si Valter Roman. Vezi 
stenograma şedinţei din 2 noiembrie 1956 cu tov. Aurel Mălnăşan şi Valter Roman, în Corneliu-Mihail Lungu, 
Mihai Retegan (editori), 1956 — Explozia, pp. 166-180. Cu privire la mesajul trimis la data de 5 noiembrie 1956 
către noul guvern al lui Kadar, vezi mesajul CC al PMR, al guvernului RPR şi Prezidiului Marii Adunări 
Nationale a RPR către Guvernul revoluţionar muncitoresc-taranesc al RPU, către clasa muncitoare ungară, către 
întreg poporul maghiar, în ibidem, pp. 216-218. 

Cominternist, directorul editurii partidului, ambii cunoscätori ai limbii maghiare. Cel de-al 
doilea, un fel de expert in afacerile maghiare al PMR, fusese trimis la Budapesta pe 25 
octombrie si a petrecut câteva zile acolo pentru a urmäri cursul evenimentelor. Rapoartele sale 
au convins Biroul Politic roman ca trebuia evitatä cu orice pret izbucnirea unei revolte de 
masa similare in Romania. Zdrobirea Revolutiei Maghiare le-a oferit stalinistilor romani un 
motiv meschin de satisfactie. 

Dupä ce revolta a fost reprimata de trupele sovietice, stalinistii romani au sprijinit 
folosirea terorii de catre fortele de securitate sovietice $i maghiare impotriva revolutionarilor. 
Pe data de 21 noiembrie 1956, o delegație la cel mai înalt nivel, condusă de Gheorghiu-Dej şi 
de Bodnäras, s-a deplasat la Budapesta pentru a discuta cu Kadar despre ce trebuia făcut 
pentru a reprima complet revoluția maghiară. Aparatul de propagandă a descris revolta 
maghiară drept o ,,contrarevolutie burgheză“, care urmărea să restaureze proprietatea privată 
în industrie, în sectorul bancar si asupra pământului. În mijloacele de informare româneşti nu 
s-a menționat nimic despre consiliile muncitoreşti, care au constituit baza regimului 
revoluționar maghiar sau despre redobândirea demnităţii naţionale a Ungariei prin ruperea de 
Pactul de la Varşovia şi proclamarea neutralității. 

În România, cei mai receptivi la mesajul Revoluţiei maghiare au fost studenții din 
marile centre universitare Bucureşti, Cluj şi Timişoara — în special cei care studiau filosofia, 
istoria, limbile străine şi literatura. Este demn de menţionat că pe 8 noiembrie 1956 Hruşciov 
însuşi a vorbit despre ceea ce el a numit o „stare de spirit nesănătoasă” printre studenții 
români şi a lăudat acțiunea promptă a conducerii PMR pentru eliminarea oricărei încercări de 
liberalizare! Perspicacitatea tactică şi opoziţia tenace față de tendințele revizioniste din 
toamna lui 1956 i-au îngăduit lui Gheorghiu-Dej să-şi consolideze prestigiul diminuat în 
cadrul blocului sovietic după Congresul al XX-lea. După zdrobirea Revoluţiei maghiare, 
Gheorghiu-Dej le apărea ca un tovarăş de încredere şi celor mai conservatori dintre 
conducătorii de la Kremlin. 

După noiembrie 1956, numeroşi scriitori, filosofi, jurnalişti şi alti intelectuali de 
origine maghiară au fost interogati de Securitate şi închişi pentru mai multi ani pentru curajul 
de a fi salutat programul lui Imre Nagy”. Studenţii romani din Bucureşti, Iasi, Cluj şi 
Timisoara, care reactionaserä cu entuziasm la vestea revoltei din Ungaria si incercasera sa 
inițieze o mişcare similară, au fost supuşi persecuției staliniste: sute dintre ei au fost ridicați 
din amfiteatre şi cămine. Desi intelectualii români nu au fost capabili să se organizeze într-o 
opoziţie coerentă, iar revoltele studenţeşti nu au fost decât reacţii spontane, regimul era cât se 
poate de conştient de pericolul mortal care îi amenința supremaţia. 

Un nou val de represiune a afectat din nou eşaloanele superioare ale partidului. În 
perioada 1958-1959, mii de membri de partid au trecut din nou prin teroarea prin care 
trecuseră pe timpul lui Stalin. La ordinul lui Gheorghiu-Dej, Comisia Controlului de Partid, 
condusă de Dumitru Coliu şi Ion Vinte (Vincze Janos), a lansat un nou val de anchete. Cei 
care crezuseră că în 1956 stalinismul era mort au fost nevoiți să-l înfrunte din nou în anii ce 
au urmat Revoluţiei maghiare. 

În acelaşi timp, comuniştii români au colaborat semnificativ la persecuțiile îndreptate 
împotriva revoluţionarilor maghiari. După ce i-a acordat mai întâi azil politic guvernului 
Nagy, Biroul Politic condus de Gheorghiu-Dej a devenit complice cu asasinii liderilor 
revoluționari maghiari prin organizarea extrădării acestora la Budapesta, care pe atunci era 
ocupată de trupele sovietice. În timp ce liderii revoluționari maghiari se aflau sub arest la 
domiciliu la Otopeni şi la Snagov, în împrejurimile Bucureştiului, un număr de membri ai 
partidului român, printre care se numărau Nicolae Goldberger, Valter Roman şi Iosif 


14! Vezi „Pravda”, 10 noiembrie 1956. 
'* Intelectualii de origine maghiară din România au fost mai expuşi ideilor reformist-marxiste care circulau la 
Budapesta; vezi Egon Balas, Will to Freedom, pp. 327-347. 

Ardeleanu, au încercat să le smulgă mărturisiri. Initial, membrii guvernului Nagy au fost 
vizitaţi la Snagov de către Borilă şi Bodnăraş. Mai târziu, datorită legăturilor sale personale cu 
Nagy (din perioada exilului la Moscova), Valter Roman, fostul şef al postului de radio 
sponsorizat de Comintern, „România liberă“, care vorbea limba maghiară, a devenit persoana 
care asigura contactul permanent dintre români (şi patronii lor sovietici) şi fostul premier 
maghiar'*’, Între timp, s-au intensificat presiunile din partea regimului Kadar pentru a-i 
convinge pe români că membrii grupului Nagy erau nişte trădători care trebuiau trataţi ca 
atare. Emisarul lui Kâdâr, Gyula Kallay, a vizitat Bucureştiul in 1957 şi s-a plâns chiar de 
„tratamentul regal” pe care îl primeau Nagy şi prietenii săi din partea tovarăşilor români. 
Acestea au luat sfârşit atunci când Nagy şi colegii săi au fost transportați înapoi în Ungaria, 
unde a avut loc un pseudoproces care a dus la execuția fostului prim-ministru şi a câtorva 
dintre asociaţii săi în iunie 1958. Comuniştii români au beneficiat direct de pe urma tragediei 
maghiare, pe care au folosit-o drept argument pentru întărirea controlului totalitar asupra țării. 


Plenara din iunie-iulie 1957 

Revolta maghiară şi criza poloneză din toamna lui 1956 l-au plasat pe Gheorghiu-Dej 
într-o poziţie avantajoasă în confruntările cu conducerea hruşciovistă. Aceste evenimente au 
întărit însă şi spaima lui fata de eventuale evoluţii „anarhic-lberaliste” în România. Plenara 
Comitetului Central al PMR, care a avut loc pe 28-29 iunie şi 1-3 iulie 1957, a jucat un rol 
esenţial în restructurarea Biroului Politic al partidului şi în eliminarea „grupului fractionist” 
Chişinevschi-Constantinescu. În realitate, nu a existat un asemenea „grup”: Gheorghiu-Dej îl 
inventase din motive propagandistice, epurarea celor doi fiind o reacție la impactul direct pe 
care Congresul al XX-lea al PCUS I-a avut asupra unităţii echipei conducătoare a PMR. 

Plenara din iunie 1957 a reprezentat răspunsul lui Gheorghiu-Dej la încercările a doi 
dintre asociaţii săi de a se angaja într-o destalinizare moderată, ca urmare a raportului secret al 
lui Hruşciov. Alianţa temporară dintre Chişinevschi şi Constantinescu din primăvara lui 1956 
fusese dictată de consideraţii pragmatice. La acea vreme, ei credeau că Gheorghiu-Dej era atât 
de compromis în urma revelatiilor privind abuzurile staliniste, încât ar fi trebuit îndepărtat de 
la putere. 

Chişinevschi şi Constantinescu au încercat să-i convingă şi pe alti membri ai Biroului 
Politic să li se alăture pentru a-l răsturna pe Gheorghiu-Dej. Deşi au reuşit să-l atragă în 
conspirație pe Pirvulescu, preşedintele Comisiei Controlului de Partid, ei nu au izbutit să-l 
câştige pe Alexandru Moghioroş, care l-a informat pe Gheorghiu-Dej despre complot. 
Constantinescu fusese un stalinist devotat, dar, după Congresul al XX-lea, trăsese concluzia 
că Gheorghiu-Dej putea fi înlocuit cu o conducere colectivă care ar fi iniţiat o „regenerare a 
sistemului socialist din România”. Gheorghiu-Dej s-a folosit de alianța neinspirată a lui 
Constantinescu cu Chişinevschi — de departe cel mai detestat dintre conducătorii partidului — 
transformând-o într-un argument împotriva „grupului”. Cei doi lideri comunişti erau în 
realitate foarte diferiți, nu numai în privinţa profilului intelectual, dar şi în privința modului în 
care interpretaseră politica promovată de Moscova şi a semnificației pe care o atribuiau 
destalinizării. 

Iosif Chisinevschi — care se născuse în 1905 în Basarabia, sub numele de Iosif 
Roitman, dar adoptase ulterior numele de familie al soţiei — a fost un pilon al influenţei 
sovietice în Partidul Comunist Român. Chişinevschi jucase un rol important în bolşevizarea, 
iar apoi în stalinizarea PCR în perioada de clandestinitate. Spre deosebire de Leonte Răutu, 
principalul său discipol după 23 august 1944, Chişinevschi era un autodidact: născut într-o 
familie săracă, s-a implicat de tânăr în mişcarea comunistă şi nu a mai terminat liceul. 


1% Vezi Ileana Ioanid (ed.), Nagy Imre. Însemnări de la Snagov. Corespondenţă, rapoarte, convorbiri, laşi, 


Editura Polirom, 2004; vezi şi Christian Duplan şi Vincent Giret, La Vie en rouge. Les Pionniers. Varsovie, 
Prague, Budapest, Bucarest, 1944-1968, Paris, Seuil, 1994, pp. 333-339, 355-371. 

Chisinevschi nu a cunoscut viata autentica a proletariatului romanesc. Membru al PCR 
din 1928, era total dezinteresat de contextul national si a devenit un functionar devotat al 
Cominternului, un ,,revolutionar de profesie”, asa cum erau Ana Pauker si Vasile Luca. 
Arestat in 1928, Chisinevschi a trecut prin experienta inchisorii, care a fost indispensabila 
pentru ascensiunea sa in ierarhia comunista. Dupä ce a fost eliberat in 1930, a plecat in URSS, 
unde a participat la Congresul al V-lea al PCR, tinut la Moscova in 1931, si i-a convins pe 
liderii Cominternului că puteau conta pe el în viitoarele lupte din interiorul minusculului 
partid român. În consecință, Béla Kun si Dimitri Manuilski, delegaţii Cominternului la acel 
congres, au susţinut alegerea lui Chişinevschi în Comitetul Central al PCR În timp ce se afla 
în URSS, Chişinevschi a urmat şi şcoala leninistă a Cominternului. Spre deosebire de Ana 
Pauker, Vasile Luca şi Teohari Georgescu, Chişinevschi avea legături personale în poliția 
secretă sovietică: ca agent efectiv al acesteia, el infiltrase eşaloanele superioare ale ierarhiei 
comuniste din România. 

Înarmat cu indicaţii primite la Moscova, Chişinevschi a revenit în România şi a 
participat la reorganizarea nucleului de propagandă (secţia Agitprop). S-a dovedit a fi un 
maestru al manipulărilor şi intrigilor, urcând rapid spre vârful piramidei comuniste. Arestat 
din nou în 1933, eliberat apoi în 1936, a fost integrat în Secretariatul Comitetului Central şi a 
devenit şeful organizaţiei Bucureşti a PCR. În acei ani s-au pus bazele colaborării dintre 
Chişinevschi şi cei care îl vor sprijini ulterior în operaţia de demolare a culturii române. Unii 
au fost recrutați la Doftana, alții în afara închisorilor, însă criteriul de selecție a fost mereu 
acelaşi: pofta de putere şi lipsa de educație. Printre aceia care erau ignoranti în privința 
culturii române, dar pe care Chişinevschi se va sprijini după 1944 în cadrul Secției de 
Propagandă a partidului, se numărau Leonte Răutu, Sorin Toma, Alexandru Buican, Nicolae 
Moraru şi Ofelia Manole. Ar mai trebui pomeniti Mihail Roller, Eduard Mezincescu, 
Constanţa Crăciun şi George Macovescu. 

În 1940, Chişinevschi a fost reconfirmat ca membru al Comitetului Central. Spre 
deosebire de alți membri de origine evreiască ai Comitetului Central, el nu a fost deportat în 
Transnistria şi a rămas în închisoarea de la Caransebeş, iar apoi în lagărul de la Târgu-Jiu, 
unde a devenit unul dintre cei mai apropiați partizani ai lui Gheorghiu-Dej. După 23 august 
1944, a devenit membru al Biroului Politic şi a jucat un rol esențial în campania împotriva 
intelighentiei, care s-a desfăşurat simultan cu rusificarea culturii române. 

Chişinevschi şi soţia sa, Liuba — care era şi ea membră a Comitetului Central, precum 
şi vicepreşedinte a Comisiei Controlului de Partid şi a Marii Adunări Naţionale, numărându- 
se, de asemenea, printre adjunctii lui Gheorghe Apostol la Consiliul Central al Sindicatelor — 
controlau diverse sfere ale vieţii sociale şi politice. Chişinevschi a luat parte la toate 
convorbirile importante cu reprezentanţii sovietici şi cu delegații din celelalte tari est- 
europene. El era responsabil nu numai cu îndoctrinarea poporului român, dar şi cu 
coordonarea relațiilor internaţionale ale PMR şi supraveghea politica de cadre a partidului. Cu 
toate acestea, moartea lui Stalin şi „dezgheţul” din URSS l-au făcut pe acest versat oportunist 
să sară într-o altă barcă. 

Pentru Chişinevschi, atitudinea fata de URSS reprezenta cel mai important criteriu al 
ortodoxiei leniniste. Odată ce liderii sovietici au decis să-l denunțe pe Stalin, Chişinevschi a 
adoptat noua linie cu acelaşi zel cu care aplicase odată directivele lui Stalin. Rolul său în 
asasinarea lui Pătrăşcanu sau strânsa lui prietenie cu Gheorghiu-Dej nu mai contau: Uniunea 
Sovietică schimbase cursul, aşa că acest veteran al Cominternului şi unealtă a Cominformului 
s-a conformat. Imediat după Congresul al XX-lea, a început să răspândească zvonuri despre 
Gheorghiu-Dej, menite, în acelaşi timp, să ascundă propriul său trecut criminal. După martie 
1956, în ciuda reînnoitelor sale declarații de credință fata de Gheorghiu-Dej, pentru 
Chişinevschi nu mai exista nici o şansă de supraviețuire politică: Gheorghiu-Dej îl întrecuse 
în abilitate şi duplicitate. În iunie 1957, a fost exclus din Biroul Politic, iar Congresul al III-lea 

al PMR din 1960 nu l-a mai reales in Comitetul Central. La plenara din noiembrie-decembrie 
1961, nici unul dintre foştii săi tovarăşi nu a ezitat să-l umilească pe Chisinevschi cu aceeaşi 
cruzime cu care el îi umilise pe alţii în numele cauzei: Gheorghiu-Dej, Ceauşescu, Maurer, 
Răutu, Borilă, Moghioroş, Sencovici şi Valter Roman l-au condamnat cu toţii pe cel pe care 
cândva îl celebraseră drept „creierul partidului”, devenit între timp doar directorul 
Combinatului Poligrafic „Casa Scânteii”!*. Atunci când a murit, în 1963, nu a fost publicat 
nici un necrolog, oricât de modest. În aprilie 1968, lui Nicolae Ceauşescu i-a făcut o deosebită 
plăcere să-l denunțe încă o dată ca fiind responsabil, împreună cu Gheorghiu-Dej şi Drăghici, 
pentru asasinatul judiciar al lui Pătrăşcanu. 

Celălalt membru al Comitetului Central care l-a înfruntat pe Gheorghiu-Dej a fost 
Miron Constantinescu, unul dintre foarte puținii intelectuali autentici acceptaţi în grupul 
hegemonic al comunismului românesc. Născut în 1917, Constantinescu avea o pasiune pentru 
istorie în general şi, în mod special, pentru istoria culturală a Transilvaniei. Mai târziu, în anii 
1930, ca student al Facultăţii de Litere şi Filosofie a Universităţii din Bucureşti, a intrat în 
contact direct cu elita culturală a vremii şi a audiat prelegerile lui P. P. Negulescu, Mircea 
Florian, Tudor Vianu şi, mai ales, Dimitrie Gusti, care a exercitat cea mai mare influență 
asupra sa. 

În 1935, Constantinescu s-a alăturat Uniunii Tineretului Comunist (UTC), aflată în 
clandestinitate. După un an, s-a numărat printre puţinii membri utecişti care s-au înscris în 
partidul comunist. Împreună cu Grigore Preoteasa, Mihail Dragomirescu, Gheorghe 
Rădulescu, Constanta Crăciun, Petre Năvodaru, Ilie Zaharia şi Silvian losifescu, 
Constantinescu aparţinea nucleului radical al studentimii române de stânga, iar atunci când 
Biroul Politic a decis să reorganizeze UTC-ul în 1938, el a fost liderul grupului însărcinat cu 
această misiune. Constantinescu şi-a petrecut anii războiului închis în lagărul de la Târgu-Jiu 
pentru activitate comunistă. În această perioadă, împreună cu Athanasie Joja, a jucat rolul 
intelectualului din grupul dominat de Gheorghiu-Dej şi a devenit unul dintre colaboratorii 
indispensabili ai viitorului secretar general. 

După 23 august 1944, Constantinescu a devenit cel mai tânăr membru al Biroului 
Politic şi redactor-şef al cotidianului comunist „Scânteia”. A fost unul dintre cei care au 
orchestrat şi demascat aşa-numita deviatie de dreapta şi a contribuit substantial la 
documentarea ideologică pentru Plenarele Comitetului Central din martie şi din mai-iunie 
1952. Cu toate acestea, la plenara din noiembrie-decembrie 1961, a fost acuzat că fusese 
marioneta Anei Pauker. De fapt, el nu-i fusese mai devotat Anei Pauker decât Alexandru 
Moghioros sau Emil Bodnäras, dar, spre deosebire de aceştia, Constantinescu a crezut în 
propriul său destin politic. 

Constantinescu a văzut în procesul de destalinizare inițiat de Hruşciov şansa vieții sale 
şi, după 1954, a început să-şi cultive intens imaginea de combatant pentru liberalizare în 
partid. A iniţiat întâlniri cu unii dintre intelectualii de marcă din perioada interbelică, mai ales 
după ce a fost numit ministru al învățământului şi culturii la 18 noiembrie 195615. Asociat cu 
tendinţele de liberalizare din partid şi prins în capcanele urzite de Gheorghiu-Dej şi Răutu, 
Constantinescu a fost eliminat din Biroul Politic la plenara din iunie 1957 împreună cu 
Chişinevschi. În iunie 1958 a fost folosit ca tap ispăşitor în ultima epurare organizată de 
Gheorghiu-Dej şi azvarlit la periferia vieții politice şi culturale. După aceea, a fost lector la 
Institutul de Perfecționare a Cadrelor Didactice şi cercetător ştiinţific la Institutul de Istorie al 
Academiei. După 1965, Nicolae Ceauşescu s-a folosit de Constantinescu împotriva liderului 


144 Vladimir Tismăneanu, Stalinism pentru eternitate, p. 196. 


'% La Cluj, Constantinescu l-a întâlnit pe Lucian Blaga şi pe Constantin Daicoviciu; la Bucureşti, pe poetul 
Tudor Arghezi şi pe istoricul Constantin C. Giurescu. Referitor la implicarea lui Constantinescu în reabilitarea 
lui Blaga, vezi Lucian Blaga, Luntrea lui Caron, Bucureşti, Editura Humanitas, 1990, un roman autobiografic în 
care Constantinescu poate fi recunoscut cu uşurinţă în personajul Constant Mironescu. 

defunct, Gheorghiu-Dej. Constantinescu a revenit ca ministru adjunct, apoi ca ministru al 
Educatiei, secretar al Comitetului Central, membru supleant al Comitetului Politic Executiv 
si, spre sfârşitul vieţii, ca preşedinte al Marii Adunări Nationale. 

Constantinescu a avut o viata de familie dureroasă. La începutul anilor 1950, fiul sau, 
Horia, a murit de apendicită, iar soţia sa, Sulamita Bloch-Constantinescu, o veche militantă 
comunistă, a fost omorâtă în 1968 de propria sa fiică. În sfârşit, un alt fiu, numit tot Horia, a 
murit înghețat în timpul unei excursii în Munţii Bucegi. Opera lui Constantinescu este totuşi 
relevantă pentru faptul că a relansat sociologia ca disciplină în România după 1965. Avid de 
putere, el nu avut nici profunzimea lui Lucrețiu Pătrăşcanu şi nici candoarea etică a filosofului 
marxist Tudor Bugnariu, ginerele lui Lucian Blaga. Cu toate acestea, i-a susținut pe cei câţiva 
cercetători tineri care au încercat în anii 1970 să reabiliteze ancheta socială şi să se sustragă 
imperativelor stalinismului virulent. 

Revenind la plenara la care Constantinescu şi Chişinevschi au fost ,,demascati”, 
trebuie menţionat că aceasta s-a ținut în două sesiuni separate, pe 28-29 iunie şi pe 1-3 iulie. 
După cum am văzut, Gheorghiu-Dej, care era personal ameninţat de noua linie a lui Hruşciov 
de la Congresul al XX-lea al PCUS, a temporizat dezbaterile din PMR, astfel încât această 
plenară a avut loc la aproape un an şi cinci luni după Congresul al XX-lea al PCUS şi la un an 
si jumătate după Congresul al II-lea al PMR Leonte Răutu a explicat amânarea acestei plenare 
în termenii necesității de a evita ,,judecatile improvizate”. De fapt, întârzierea a fost esențială 
pentru supraviețuirea politică a lui Gheorghiu-Dej. Servită de evenimentele din 1956 din 
Polonia şi Ungaria, ierarhia comunistă română s-a referit de formă la „învăţăturile practice ale 
Congresului al XX-lea al PCUS”, a afişat un respect ipocrit fata de cursul reformist inițiat de 
Hruşciov şi s-a retras pe poziţii conservatoare şi dogmatice în jurul liderului său, Gheorghiu- 
Dej. 

Unul dintre cele mai interesante discursuri rostite la această plenară a fost cel al lui 
Ceauşescu, care s-a dovedit a fi nu numai un discipol loial al lui Gheorghiu-Dej, dar şi un 
stalinist nereformat. Discursul lui Ceauşescu oferă elementele esenţiale pentru a înţelege 
viziunea sa asupra lui Stalin şi a stalinismului. Deşi a admis că Stalin făcuse unele greşeli, 
meritele sale trebuiau recunoscute, iar operele sale meritau să fie studiate, a spus Ceauşescu. 
„De fapt, noi nu am făcut cum au făcut alţii, care au aruncat cărțile lui Stalin afară din casă“, a 
adăugat el cu duritate!*. Aceasta era o referire directă la Constantinescu, care isi exprimase 
îndoiala cu privire la multe dintre tezele lui Stalin. Totuşi, Ceauşescu nu a fost singurul care a 
lăudat moştenirea lui Stalin: Răutu şi Moghioros s-au referit în discursurile lor la discuţiile pe 
care le avuseseră cu muncitori şi cu vechi membri de partid, care le-ar fi cerut să nu exagereze 
în privinţa greselilor lui Stalin'*’. Ceauşescu a justificat răzbunarea lui Gheorghiu-Dej 
împotriva lui Chişinevschi şi Constantinescu spunând că aceştia fuseseră nişte elemente 
antipartinice, care exageraseră nerealizările partidului, îi prezentaseră greşit activitatea şi 
conducerea, citaseră anumite lucruri scoase din context şi încercaseră să-l facă pe Gheorghiu- 
Dej singurul răspunzător pentru teroarea dezlantuita în partid şi in tara după venirea 
comuniştilor la putere’**. 

Elementele esentiale ale politicii de partid a lui Ceausescu pot fi identificate in 
discursul său din 1957 şi se poate afirma că acestea au devenit constante ale gândirii lui 
politice până în ultimele ore ale sale la putere, în decembrie 1989: preocuparea pentru unitatea 
partidului şi rolul conducător al acestuia, frica de fractionism, respingerea liberalizării, 
fascinația pentru Stalin, disprețul pentru intelectuali şi lipsa de milă față de „elementele mic- 
burgheze”, care infiltraseră partidul şi îl atacau din interior. 


146 Vladimir Tismăneanu, Stalinism pentru eternitate, p. 199. 


147 Thidem. 
48 Ibidem. 

In analiza evenimentelor din 1956 din Ungaria si a influentei acestora asupra 
României, Ceauşescu a spus că influența revoltei maghiare din 1956 fusese resimţită in 
Transilvania, unde, înainte de 23 octombrie 1956, anumiţi „excursionişti” (adică, 
revoluționari maghiari în misiune) au încercat să-i convingă pe studenții şi pe intelectualii 
români să urmeze calea maghiară. Ceauşescu va reacționa în acelaşi fel atunci când populația 
Timişoarei s-a ridicat împotriva stăpânirii sale în decembrie 1989. 


Plenara din iunie 1958 

Eliminarea așa-numitului grup Chisinevschi-Constantinescu la plenara din 1957 a 
PMR a fost urmată de epurarea unui grup de foşti ilegalişti în vara anului următor. Plenara din 
9-13 iunie 1958 a utilizat un scenariu asemanător cu cel folosit la plenara din 1957 pentru 
inventarea „grupului Chişinevschi-Constantinescu” în scopul de a fabrica acum un aşa-numit 
grup Doncea. În discursul său la această plenară, Nicolae Ceauşescu i-a „demascat” pe 
Constantin Doncea, Grigore Răceanu, Ovidiu Şandru, Eugen Genad, Heinrich Genad, Ion 
Dranca, Constantin Moflic, Stefan Pavel, Vasile Bigu, Vasile Negoiţă şi lacob Cotoveanu ca 
membri ai presupusului grup. Doncea si Bigu se numäraserä printre membrii de partid care 
organizasera grevele din 1933 de la Atelierele CFR Grivita. 

La plenara din 1958, Gheorghiu-Dej si Vasilichi (sustinuti, printre altii, de Vasile 
Vilcu, Simion Bughici, Mihai Burca, Stefan Voicu, Barbu Zaharescu, Ofelia Manole si chiar 
de sotia lui Raceanu, Ileana Räceanu) * i-au acuzat pe Constantin Doncea si pe ceilalti de 
activitate antipartinicä, fractionism, revizionism şi „concepții anarhice”. Dumitru Petrescu, 
celalalt organizator important al grevelor de la Grivita alaturi de Doncea, fusese deja acuzat 
de atitudini antipartinice de catre o comisie specialä, infiintata in iunie 1955 pentru a investiga 
natura discutiilor care aveau loc intre anumiti membri de partid in afara intrunirilor oficiale. 
Comisia a recomandat eliberarea lui Petrescu din funcția de viceprim-ministru şi excluderea 
sa din Comitetul Central, precum şi pedepsirea sa pe linie de partid cu cea mai gravă 
sancțiune înainte de excluderea totală!“ 

Ca şi în cazul plenarei din 1957, Ceauşescu a rostit discursul ce conţinea principalele 
acuzații împotriva lui Doncea şi a celorlalți veterani. De fapt, greşeala de care se făcea vinovat 
„grupul” de ilegalişti era aceea de a-i fi criticat pe liderii PMR pentru abandonarea idealurilor 
comuniste ale mişcării clandestine, pentru înstrăinarea lor față de mase şi pentru 
marginalizarea vechilor membri de partid din perioada de ilegalitate. În contribuţia sa la 
lucrările plenarei, Răutu a venit cu un alt motiv major pentru epurare: Doncea, Răceanu şi 
ceilalți veterani se pronuntasera pentru o linie revizionistă şi îşi exprimaseră simpatia pentru 
comunismul de tip iugoslav!*!. 

Plenara din iunie 1958 a arătat că nu era permisă nici o dezbatere reală cu privire la 
linia partidului şi le-a oferit lui Gheorghiu-Dej şi camarazilor săi controlul total al partidului. 
Opunându-se reformelor economice şi oricărei relaxări ideologice, dejiştii erau însă bantuiti 
de spectrul unei revolte de masă similară cu cea din Ungaria. De aceea, Gheorghiu-Dej a 
căutat să-şi întărească şi mai mult controlul printr-o nouă epurare a partidului. În calitatea sa 
de secretar al Comitetului Central însărcinat cu politica de cadre, Ceauşescu şi-a demonstrat 
încă o dată loialitatea prin organizarea unei masive epurări a membrilor de partid care se 


14 Ileana Răceanu şi-a criticat soţul numai pentru defecte de caracter, pentru care acesta nu putea fi pedepsit de 
către partid. Este însă foarte probabil ca, odată ce devenise clar faptul că el nu mai putea scăpa, cei doi să fi 
hotărât de comun acord ca măcar ea să încerce să se salveze. 

150 Vladimir Tismăneanu, Stalinism pentru eternitate, p. 201. Dumitru Petrescu a încercat să se apere 
argumentând că a fost tratat într-un mod mai putin democratic decât Miron Constantinescu şi Iosif Chişinevschi, 
ale căror cazuri au fost dezbătute pe larg în Biroul Politic, deşi erau răspunzători pentru greşeli mai mari decât el. 
Petrescu va fi reabilitat de către Ceauşescu, care l-a inclus în Comitetul Executiv la Congresul al X-lea al PCR în 
1969, doar cu un an înainte de moartea sa, vezi ibidem, p. 339, n. 54. 

151 Vezi Ibidem, p. 201. 

pronuntasera impotriva lui Gheorghiu-Dej in perioada 1956-1957, care a dus la zeci de mii de 
excluderi din partid. 

Ceausescu räspundea si de organizatiile de tineret si a colaborat atât cu ministrul de 
Interne Alexandru Drăghici, cât şi cu liderii UTC şi ai Uniunii Asociaţiilor Studenţilor 
Comunisti din România (Virgil Trofin, Ion Iliescu, Stefan Andrei, Cornel Burtică, Cornel 
Pacoste, Stefan Barlea si Mircea Angelescu) pentru a ,,restabili ordinea” in universitati. 
Securitatea lui Draghici a lovit in studentii rebeli de la Timisoara, Cluj, Targu-Mures, 
Bucuresti şi Iasi, dintre care cei mai radicali au fost închişi in urma unor procese înscenate. 

După Revoluția maghiară, conducerea lui Gheorghiu-Dej a încercat să înspăimânte 
partidul şi populația astfel încât să creadă cu toții că orice amenințare la adresa ortodoxiei 
marxist-leniniste ar atrage represalii din partea sovieticilor. Gheorghiu-Dej a criticat Revoluţia 
maghiară, şi-a exprimat susținerea pentru intervenția militară sovietică şi a afişat o loialitate 
absolută față de Uniunea Sovietică. În consecință, în iulie 1958, Hruşciov a decis în mod 
neaşteptat să retragă trupele sovietice staționate in România'*?. Gheorghiu-Dej şi oamenii săi 
au dat dovadă de o remarcabilă perspicacitate pentru a-l păcăli pe Hruşciov, simulând o formă 
unică de destalinizare şi câştigând timp pentru a-şi întări controlul asupra partidului şi a ţării. 

Hruşciov se afla la apogeul carierei sale atât pe plan internațional, cât şi pe plan intern, 
în urma lansării în 1957 a Sputnik-ului rusesc, care a uimit întreaga lume, şi a vizitei sale 
intens mediatizate în Statele Unite în 1959, astfel că liderii români continuau să urmeze cu 
obedienta linia sovietică în comunismul mondial. Pe plan intern, represiunile de după 1958 1- 
au asigurat lui Gheorghiu-Dej o largă colaborare din partea intelighentiei. Existau semne de 
creştere a nivelului de trai al populației, baza industrială se lărgea, iar campaniile de 
colectivizare continuau. România intra în noul deceniu ca un aliat de încredere, în aparenţă, al 
sovieticilor, condusă de o oligarhie solidară, strâns unită în jurul unui lider lipsit de scrupule. 
Însă, după ce Moscova a lansat o nouă campanie împotriva lui Stalin în 1961, Gheorghiu-Dej 
a simţit că autoritatea sa devenise suficient de puternică: el a provocat şi a surprins Kremlinul, 
propriul partid şi Occidentul prin decizia de a provoca un divorț fata de URSS. În mai putin 
de cinci ani, România, cândva satelitul cel mai loial al Uniunii Sovietice, s-a transformat într- 
un aliat rebel, iritant chiar. 


Opoziția fata de hrusciovism 

Ingrijorati de „al doilea dezghet” al lui Hruşciov, dejiştii au încercat să reziste 
destalinizării prin elaborarea unei strategii nationale de a atrage intelighentia şi de a crea punți 
între elita de partid şi populaţie. Conducerea comunistă română a reuşit să-şi construiască o 
platformă a anti-destalinizării în jurul conceptelor de industrializare, autonomie, suveranitate 
şi mândrie naţională. Scopul lui Gheorghiu-Dej era acela de a menţine relaţii apropiate cu 
liderii sovietici fără a imita eforturile acestora de a demola mitul lui Stalin. Pentru români, 
lupta împotriva „cultului personalității” echivala cu descrierea nucleului conducător al 
partidului ca bastion al ortodoxiei leniniste. 

Cele două evenimente care au avut loc in PMR la începutul anilor 1960 — Congresul al 
III-lea (20-28 iunie 1960) şi Plenara Comitetului Central (30 noiembrie-5 decembrie 1961) — 
au pus accentul pe industrializarea rapidă pentru a crea o susținere de masă pentru partid şi 
pentru a da substanță pretențiilor patriotice „antihegemonice” ale echipei lui Dej. Această 
accentuare a ataşamentului liderilor fata de interesele nationale a devenit un element cheie al 
strategiei partidului de a câştiga de partea sa atât intelighentia, cât şi masele. 


15 Pentru detalii cu privire la retragerea trupelor sovietice din România, vezi loan Scurtu (coord.), România. 
Retragerea trupelor sovietice. 1958, Bucureşti, Arhivele Naţionale ale României - Editura Didactică şi 
Pedagogică R. A., 1996; vezi şi Sergiu Verona, Military Occupation and Diplomacy. Soviet Troops in Romania, 
1944-1958, Durham, N.C., Duke University Press, 1992. 

Gheorghiu-Dej s-a asigurat că această linie internă, aflată în pregătire, nu va irita 
Kremlinul. În timpul celor mai importante conferințe şi întruniri comuniste internaţionale, 
delegaţii români adoptau poziții mai prosovietice decât colegii lor maghiari şi polonezi. 
Atunci când, în vara lui 1958, Moscova a criticat noul program al Ligii Comuniştilor din 
Iugoslavia ca fiind „revizionist”, românii au susținut în totalitate poziţia sovietică. La nivel 
oficial cel putin, relaţiile dintre conducerile PMR şi PCUS nu fuseseră niciodată mai cordiale. 

Din documentele PCR, însă, reiese că acest lucru era departe de a fi adevărat: în 
diferite ocazii, Gheorghiu-Dej a insistat în timpul unor discuţii particulare asupra faptului că 
partidul său se maturizase şi că relaţiile dintre ţările socialiste trebuiau să fie guvernate de 
principiile egalității depline şi a independenţei naţionale. În acelaşi timp, pe măsură ce 
conflictul dintre Moscova şi comuniştii albanezi se adâncea, Gheorghiu-Dej i-a oferit 
Moscovei sprijinul său total. Implicit, după cum ştia şi el foarte bine, aceasta însemna ca 
Bucureştiul era gata să susțină Kremlinul în iminenta confruntare cu comuniştii chinezi, 
patronii liderului albanez, Enver Hodja. Moscova privea partidul român ca fiind cel mai loial 
şi a decis să folosească evenimentul de la Bucureşti din iunie 1960 ca pe o repetiție pentru 
atacul împotriva Albaniei (si, indirect, împotriva partidului lui Mao) plănuit pentru conferința 
comunistă internațională din noiembrie. 

Nikita Hruşciov — primul secretar al Comitetului Central al PCUS şi preşedintele 
Consiliului de Miniştri al URSS — a participat în persoană la Congresul al III-lea al PMR, 
după cum au făcut-o şi alte numeroase figuri cheie ale comunismului mondial. Congresul nu a 
instituit schimbări majore în politicile PMR şi a dovedit că liderii PMR erau uniţi, iar 
Gheorghiu-Dej deținea controlul absolut al partidului. 

Cu toate acestea, efectele încercării eşuate ale aşa-zisei facțiuni Chişinevschi- 
Constantinescu de a pune în discuţie răspunderea lui Gheorghiu-Dej pentru greşelile perioadei 
staliniste s-au făcut simţite din nou: Constantin Pîrvulescu, unul dintre membrii din ilegalitate 
ai partidului, şi-a pierdut calitatea de membru al Biroului Politic şi al Comitetului Central, 
precum şi poziția de preşedinte al Comisiei Controlului de Partid (a fost înlocuit de Dumitru 
Coliu, un veteran cominternist, adept al liniei dure). Eliminarea lui Pîrvulescu a fost legată de 
atitudinea sa față de încercarea lui Chişinevschi şi a lui Constantinescu de a-l detrona pe 
Gheorghiu-Dej, al cărui prieten apropiat, lon Gheorghe Maurer — nominal, şef al statului la 
vremea aceea — i-a luat locul în Biroul Politic. Un an mai târziu, Maurer l-a înlocuit pe Chivu 
Stoica — un activist notoriu pentru mediocritatea sa — în funcția de preşedinte al Consiliului de 
Miniştri, poziţie pe care o va păstra până la pensionarea sa în 1974. 

Importanța Congresului al III-lea al PMR rezidă, însă, în lansarea unui program 
economic pe termen lung (care a fost extins până în anul 1965), care prevedea industrializarea 
rapidă a ţării, în special a industriilor metalurgică şi constructoare de maşini. Congresul a 
discutat rezultatele precedentului plan cincinal şi a aprobat proiectul noului plan şesenal. 
Prioritatea absolută a ambelor planuri o reprezenta construirea unui combinat siderurgic imens 
la Galati. Cu privire la agricultură, Gheorghiu-Dej a raportat în fata congresului că un număr 
de 680 000 de familii de țărani, având în proprietate 1,8 milioane de hectare, nu erau încă 
integrate în sectorul socialist, însă a afirmat că procesul de colectivizare a agriculturii 
româneşti se va finaliza până în 1965. (Încheierea procesului de colectivizare va fi anunţată, 
de fapt, în aprilie 1962). 

În acelaşi timp, congresul a aprobat o mobilizare de masă fără precedent pentru 
îndeplinirea obiectivelor economice ale partidului'"”. Pentru români, dezvoltarea potenţialului 
industrial propriu, pe lângă sectorul agricol, era o problemă de prestigiu, iar politica 
economică a României a fost cauza unei polemici violente între Bucureşti şi Moscova, care a 
atins apogeul în aprilie 1964, când românii au dat publicităţii o curajoasă ,,declaratie” cu 


153 Pentru o analiză aprofundată a Congresului al III-lea al PMR, vezi Ghiţă Ionescu, Communism in Rumania, 
pp. 316-325. 

privire la criza comunismului mondial, sfidand pretentiile sovietice de suprematie in cadrul 
blocului. Primele semne ale acestui conflict au trecut însä neobservate, atat de catre delegatii 
la Congresul al III-lea, cât şi de observatorii străini, care erau convinşi că relațiile dintre 
Moscova şi Bucureşti erau mai bune ca oricând. 

Până la începutul anului 1962, şi în mod evident în perioada 1960-1961, Gheorghiu- 
Dej a continuat să susţină cu loialitate statutul hegemonic al Moscovei în cadrul blocului şi al 
mişcării comuniste internaționale. Activişti de partid români au fost trimişi în continuare la 
Moscova pentru a participa la cursurile şcolilor de partid ale PCUS, limba rusă a rămas 
obligatorie în licee şi universităţi, iar declarațiile rituale cu privire la rolul decisiv al Uniunii 
Sovietice în „eliberarea ţării de sub jugul fascist” erau rostite în toate ocaziile importante. Cu 
alte cuvinte, Congresul al III-lea a semnalat o continuitate în privinţa atitudinii tradiționale 
prosovietice a României în cadrul comunismului mondial şi a confirmat voinţa liderilor PMR 
de a nu se îndepărta de la viziunea lor ortodoxă asupra construcției socialiste. 

În octombrie 1961 a avut loc un eveniment important pentru comunismul mondial: 
Congresul al XXII-lea al PCUS, la care Hruşciov s-a angajat într-o nouă campanie împotriva 
lui Stalin şi i-a atacat public pe albanezi pentru „activităţile lor schismatice, fractioniste şi 
subversive” în mişcarea comunistă mondială. Zhou Enlai, în calitate de conducător al 
delegaţiei chineze, a exprimat nemulţumirile Chinei fata de politicile sovietice. Staliniştilor 
inraiti le-a displăcut renunţarea lui Hruşciov la dogma „dictaturii proletariatului” şi anunţul că 
PCUS se va transforma într-un „partid al întregului popor”, iar Uniunea Sovietică într-un „stat 
al întregului popor”. Comunismul mondial intrase într-o perioadă de convulsii, iar ruptura 
totală dintre cele două centre rivale ale sale, Moscova şi Beijing, părea inevitabilă. 

Partidele comuniste din întreaga lume şi, în special, cele din „lagărul socialist” s-au 
angajat în analize profunde ale propriilor tradiţii istorice şi au luat poziţie în polemica din ce 
în ce mai acută dintre Moscova şi albanezii susținuți de Beijing. Liderii români au înţeles ca 
deciziile luate de Moscova, inclusiv expulzarea corpului lui Stalin din Mausoleul lui Lenin, 
vor avea consecinţe pentru toate țările din regiune. În timp ce aplauda din obisnuintä linia 
leninistă a PCUS sub conducerea lui Hruşciov, Gheorghiu-Dej pregătea cu grijă dezbaterile 
din interiorul partidului său cu privire la lecțiile Congresului al XXII-lea al PCUS. Ultimul 
lucru de care avea nevoie era să îngăduie ca aceste dezbateri să se transforme în încercări de 
reevaluare a rolului său în epurările staliniste. Cu perspicacitate, răbdare şi cinism, liderii 
români au organizat lupta împotriva „consecinţelor cultului personalității” în aşa fel încât să 
se prezinte ca adevărați destalinizatori avant la lettre. 

Plenara Comitetului Central din 30 noiembrie-5 decembrie 1961 a fost un eveniment 
crucial, cu prilejul căruia Gheorghiu-Dej şi-a afişat din nou susținerea necondiționată pentru 
linia internaţională a lui Hruşciov, criticând deviația albaneză. Gheorghiu-Dej era gata să se 
plaseze de partea Moscovei în conflictul cu Enver Hodja (cu Mao Tzedun, adică), atât timp 
cât nu era împins să-şi facă autocritica în privința trecutului său stalinist din România. 
Principalele probleme ce urmau să fie abordate la plenară au fost trecute în revistă în cadrul 
şedinţei Biroului Politic din 29 noiembrie 19611. În discursul rostit la plenară, Gheorghiu- 
Dej a adoptat un ton aspru fata de Enver Hodja şi camarazii acestuia’>>. 

Plenara i-a oferit lui Gheorghiu-Dej 0 excelentä ocazie pentru a se angaja intr-o 
pseudoliberalizare. Toate greselile din istoria partidului — a sustinut el cu seninätate — se 
facusera fie inainte de intrarea sa in esalonul de varf al partidului, fie impotriva vointei sale. 


15 La sedinta Biroului Politic din 29 noiembrie 1961 au luat parte Gheorghiu-Dej, Apostol, Bodnäras, Borilä, 
Chivu Stoica, Ceausescu, Draghici, Maurer, Moghioros, Coliu, Räutu, Säläjan, Voitec si Dalea. 

155 Vezi versiunea in limba engleză, Report of the Delegation of the Rumanian Workers’ Party Which Attended 
the Twenty-second Congress of the CPSU — Submitted to the Plenum of the CC, RWP held between November 30 
and December 5, 1961, in Gheorghe Gheorghiu-Dej, Articles and Speeches. June 1960 — December 1962, 
Bucuresti, Editura Meridiane, 1963, p. 291. 

Pretinzându-se adevăratul apărător al principiilor leniniste privind conducerea colectivă şi 
„normele sănătoase ale vieții de partid”, Gheorghiu-Dej a denunţat facțiunile Pauker-Luca- 
Georgescu şi Chişinevschi-Constantinescu ca fiind responsabile pentru ororile staliniste din 
România. Potrivit lui Dej, dacă el şi colaboratorii săi apropiați nu ar fi existat, trădători ca 
Stefan Foriş sau Lucrețiu Pătrăşcanu ar fi distrus partidul în anii 1940. În această construcție, 
adaptată intereselor lui Dej şi ale oamenilor săi, întreaga istorie a partidului apărea ca o luptă 
continuă între nucleul sănătos, proletar şi patriotic, condus de Gheorghiu-Dej, şi bande 
succesive de ticăloşi schismatici!S€. 

Plenara care trebuia să pună în practică destalinizarea a devenit o manifestare menită 
să consolideze o viziune ultrastalinistă asupra istoriei partidului. Sărbătorit ca salvatorul 
providential al însăşi existenţei partidului, Gheorghiu-Dej i-a condamnat pe „deviatorii de 
dreapta” Pauker, Luca şi Georgescu pentru faptul că actionasera ca „un grup separat, ridicat 
deasupra organelor alese ale partidului”. De fapt, în discursul său, Gheorghiu-Dej a 
codificat noua versiune oficială a istoriei PMR, care sublinia acțiunile abominabile ale 
„grupului fractionist antipartinic” şi, implicit, îi disculpa pe dej işti 58. 

La aceeaşi plenară din 1961, ministrul de interne al lui Dej şi şeful Securităţii, 
Alexandru Drăghici, a declarat că „grupurile fractioniste (Pauker, Luca şi ceilalți) au 
transformat ministerele pe care le controlau în adevărate feude personale, izolându-le de 
partid şi sustrăgându-le controlului acestuia”!*. Ana Pauker (decedată din 1960) şi ceilalți 
membri ai conducerii care fuseseră epurati au fost acuzaţi că s-au folosit de pozițiile influente 
pe care le deţineau în 1944-1948 pentru a admite (sau a invita chiar) în partid foşti membri ai 
Gărzii de Fier, precum şi numeroşi oportunisti şi carieristi. 

Principalul discurs al lui Gheorghiu-Dej, ca şi discursurile celorlalți participanți, 
printre care primul ministru lon Gheorghe Maurer, membrii Biroului Politic Petre Borilă, 
Emil Bodnăraş, Nicolae Ceauşescu, Alexandru Drăghici, Alexandru Moghioroş şi Leonte 
Răutu, precum şi numeroşi veterani ai partidului, i-au denunţat pe cei „multă vreme emigrați 
în Uniunea Sovietică”, „străini de realitățile din ţară”, pentru adoptarea metodelor şi 
practicilor criminale staliniste. Ana Pauker, Vasile Luca şi Teohari Georgescu au fost descrişi 
ca fiind singurii responsabili pentru politicile staliniste urmate anterior, care erau opuse liniei 
nationale”, „patriotice” şi, implicit, „antistaliniste” reprezentate de Gheorghiu-Dej şi 
tovarăşii săi apropiați. Printre cei care au susținut cel mai viguros această abordare 
naționalistă în formare s-au numărat foşti militanti din Biroul pentru Emigrantii Români de la 
Moscova şi cândva colaboratori fideli ai lui Pauker, precum Petre Borilă (fost comisar politic 
în Războiul Civil din Spania şi birocrat cominternist), Leonte Răutu, Dumitru Coliu şi, chiar 
mai vituperant decât alţii, Valter Roman. Ultimul, deşi nu era membru al Comitetului Central, 
a fost invitat de Gheorghiu-Dej să participe şi să ia cuvântul la această plenară decisivă. 

Propagat cu abilitate, mitul luptei dintre comuniștii loiali lui Gheorghiu-Dej şi 
„moscoviţii” Anei Pauker a servit ca suport ideologic pentru noul stadiu al relațiilor dintre 
Bucureşti şi Moscova. Nu a fost deci exagerat, din punctul de vedere al lui Gheorghiu-Dej, ca 
acesta să declare la şedinta Biroului Politic din 7 decembrie 1961 că plenara care tocmai se 
încheiase pe 5 decembrie a fost, probabil, „cea mai frumoasă [plenară] ținută vreodată”. La 
aceeaşi întrunire a Biroului Politic, Gheorghiu-Dej i-a lăudat pe Valter Roman, Gheorghe 
Vasilichi, Gheorghe Gaston Marin, Petre Borilă şi Nicolae Ceauşescu pentru discursurile 


°° Pentru documentele plenarei, vezi Dosarul Ana Pauker. Plenara Comitetului Central al Partidului 
Muncitoresc Român din 30 noiembrie — 5 decembrie 1961, 2 vol., selectarea şi editarea documentelor, studiu 
introductiv şi note: Elis Neagoe-Pleşa, Liviu Pleşa, cuvânt înainte de Florin Constantiniu, Bucureşti, Editura 
Nemira & CNSAS, 2006. 
57 Citat în Robert King, A History of the Romanian Communist Party, Stanford, Hoover Institution Press, 1980, 
p. 92. 
7 Gheorghe Gheorghiu-Dej, Articles and Speeches. June 1960 — December 1962, pp. 278-279. 

Ibidem. 

rostite la plenara. Mai mult, Gheorghiu-Dej a subliniat ca i-a placut modul in care Ceausescu 
a vorbit liber si a spus ,,lucruri foarte frumoase”!%. Nu a fost, deci, intamplator faptul ca 
Gheorghiu-Dej a insistat ca toate discursurile pregătite pentru plenară să fie publicate, şi nu 
numai cele care fuseseră ţinute efectiv. În opinia sa, nou creata hagiografie de partid (şi, 
desigur, corespondenta ei, demonologia revizuită) trebuiau să devină „bunuri publice”. După 
cum subliniaseră Maurer şi Valter Roman, era important ca întreg partidul să ştie că protejarea 
cadrelor sănătoase împotriva persecuțiilor i se datora în primul rand lui Gheorghiu-Dej şi că 
nu era nevoie ca partidul să procedeze la reabilitări postume. 

Aparatul de propagandă al partidului, condus de Leonte Răutu, s-a folosit cu 
promptitudine de tezele dezvoltate la Plenara Comitetului Central din 1961 şi a construit o 
nouă versiune a istoriei PCR, impregnată de mitul „rădăcinilor naţionale” ale dejiştilor şi de 
meritele lor în demascarea nemiloşilor duşmani ai clasei muncitoare române. Este important 
de subliniat rolul central jucat de Leonte Răutu în crearea mitologiei PMR. Răutu, împreună 
cu Silviu Brucan, Ştefan Voicu, Sorin Toma, Nestor Ignat, Nicolae Moraru, Mihail Roller şi 
Traian Selmaru, fusese unul dintre cei mai virulenti critici ai democrației pluraliste şi ai 
sistemului multipartidist. Un expert în adaptare politică şi supraviețuire, Răutu a fost de fapt 
dictatorul culturii româneşti până la moartea lui Gheorghiu-Dej. În timpul campaniilor 
jdanoviste de la sfârşitul anilor 1940 şi începutul anilor 1950, el a condus demascarea 
criticilor şi poeților ,,estetizanti” şi „decadent-burghezi”. Mai târziu, în special dupa 1961, 
când PMR a încercat să-şi lărgescă clientela intelectuală, Răutu a condus procesul de 
„reconsiderare a moştenirii culturale”. Manevrele sale bine concepute de manipulare a istoriei 
PCR şi de inventare a unei strategii ,nationale” a acestuia au avut succes. Adjunctul şi 
totodată colaboratorul său de încredere a fost Paul Niculescu-Mizil, şeful Secției de 
Propagandă, care, după 1965, i-a succedat lui Răutu ca ideolog şef al partidului. 

În acest cadru, Ceauşescu a devenit unul dintre cei mai ardenti avocaţi ai înfloritoarei 
„linii independente” a României. În discursul său la plenara din noiembrie-decembrie 1961, 
cuvântarea care i-a plăcut atât de mult lui Gheorghiu-Dej, Ceausescu îi atacase pe Pauker, 
Luca şi Georgescu pentru ,,deviationism de dreapta”. El l-a criticat vehement şi pe Marcel 
Pauker (Luximin) pentru presupusele sale activități criminale din timpul luptelor 
intrapartinice din 1928-1929. (Luximin fusese ucis cu mult timp înainte, în timpul epurărilor 
sovietice din anii 1930, iar Ceauşescu, care avea patruzeci şi trei de ani, nu-l cunoscuse 
personal niciodată.) Acest discurs l-a ajutat pe Ceauşescu să intre şi mai mult în grațiile lui 
Gheorghiu-Dej. Profitând de implicarea sa în activitatea curentă a aparatului de partid, 
Ceauşescu îşi formase deja un grup de susținători în interiorul partidului, care s-au obişnuit cu 
stilul şi obiceiurile sale. După 1961, Gheorghiu-Dej l-a numit pe Ceauşescu şef al direcției 
organizatorice, care includea secția Comitetului Central care se ocupa de organizarea 
partidului şi secția care supraveghea „organele speciale”, adică aparatul de securitate, armata 
şi procuratura. Trebuie accentuată asocierea directă a lui Ceauşescu cu Gheorghiu-Dej în 
perioada 1956-1965, pentru că altfel triumful său asupra unor adversari atât de puternici 
precum Gheorghe Apostol sau Alexandru Drăghici ar fi de neînțeles. Pentru Gheorghiu-Dej, 
Ceauşescu reprezenta încarnarea perfectă a unui aparatcic stalinist. Gheorghiu-Dej îl 
considera un locotenent modest, rezervat, muncitor şi profund loial. Rezolvând cu succes 
unele dintre cele mai dificile probleme care-l preocupaseră pe Gheorghiu-Dej de-a lungul 
anilor — inclusiv colectivizarea forțată a agriculturii, epurările continue şi hărţuirea 
intelectualilor critici — cel mai tânăr membru al Biroului Politic a menținut o atitudine 
respectuoasa fata de secretarul general şi fata de ceilalți membri mai vechi ai Biroului Politic 
(Emil Bodnăraş şi lon Gheorghe Maurer). Desigur, Ceauşescu îl criticase pe Drăghici pentru 
„comiterea de abuzuri” şi pentru „încălcări ale legalităţii socialiste”, dar asta se întâmplase în 


180 Dej, Apostol, Bodnăraş, Borilă, Chivu Stoica, Ceauşescu, Maurer, Drăghici, Moghioroş, Coliu, Răutu, 
Sălăjan şi Voitec au luat parte la şedinţa Biroului Politic din ziua de 7 decembrie 1961. 

timpul lunilor agitate care au urmat Congresului al XX-lea al PCUS. Disidenta, razvratirea 
sau gandirea critica nu reprezentasera niciodata o tentatie pentru el. Dimpotriva, acuzatia pe 
care i-a adus-o lui Constantinescu la Plenara Comitetului Central din decembrie 1961 a 
exploatat prejudecatiile antiintelectuale, adânc înrădăcinate, ale partidului. Câţiva ani mai 
devreme, după plenarele din 1957 şi 1958, împreună cu Dumitru Coliu (Dimităr Colev), pe 
atunci preşedintele Comisiei Controlului de Partid, Ceauşescu orchestrase cu grijă epurări 
care, pe lângă excluderea a mii de cadre importante din partid, au avut un efect demobilizator 
asupra membrilor vechii gărzi a PCR. Spre deosebire de Constantinescu, care în conversații 
particulare obişnuia să deplângă rolul esenţial jucat de Gheorghiu-Dej în „bizantinizarea” 
vieţii de partid'S!, se pare că lui Ceausescu îi făcea o plăcere deosebită să satisfacă şi să 
cultive pasiunea lui Gheorghiu-Dej pentru disimulare şi intriga'®. Cu toate acestea, 
Ceausescu a evitat orice deviatie de la ceea ce el considera a fi dogma leninistă clasică. 

Gheorghiu-Dej a decis să sarbătorească încheierea procesului de colectivizare a 
agriculturii prin organizarea unei plenare speciale a Comitetului Central al PMR pe 23-25 
aprilie 1962 şi a unei sesiuni speciale a Marii Adunări Naţionale în Bucureşti, pe 27-30 aprilie 
1962, la care au participat 11 000 de țărani, numărul țăranilor invitați fiind o referire directa la 
numărul țăranilor căzuți victime în timpul Răscoalei din 1907'%, cifră exagerată acreditată de 
propaganda comunistă. Din punct de vedere ideologic, a insistat Gheorghiu-Dej, acest 
eveniment însemna finalizarea construcției bazei materiale a noii ordini şi trecerea la 
„desăvârşirea construcției socialiste în România”. 

Izbucnirea în 1962-1963 a polemicilor declarat ostile dintre partidele sovietic şi 
chinez!%*, precum şi dificultățile lui Hruşciov ca urmare a crizei rachetelor din Cuba, le-au 
permis comuniştilor români să scape de sub dominaţia Moscovei. În şedinţele Biroului Politic 
român, precum şi în corespondența personală cu Hruşciov, Gheorghiu-Dej a criticat 
conducerea sovietică pentru faptul că nu-i informase pe comuniştii români de intenţia sa de a 
instala rachete sovietice în Cuba. În timpul vizitei sale oficiale la Bucuresti din perioada 24-25 
iunie 1963, Hruşciov a admis criticile după cum urmează: ,,Tovarase Dej, m-ai criticat pentru 
faptul că am trimis rachete in Cuba şi nu ţi-am spus. Este adevărat, ar fi trebuit să-ți spunem. 
I-am explicat tovarăşului Ceauşescu cum s-a întâmplat. Cu excepţia ta, toți au ştiut despre 
asta”. (Ceauşescu fusese în Uniunea Sovietică înainte de călătoria lui Hruşciov, pentru a 
pregăti vizita liderului sovietic suprem)'®. În timpul următoarei vizite a lui Hruşciov în 
România, pe 3-7 octombrie 1963, Gheorghiu-Dej a dat glas şi temerilor românilor în legătură 
cu un eventual război nuclear ca rezultat al crizei cubaneze: „Trebuie să-ți spun, Nikita 
Sergheevici, că niciodată de la eliberare [august 1944] încoace nu m-am simţit ca în timpul 
crizei din Marea Caraibelor, când se părea că suntem pe marginea prăpastiei, că totul stătea în 
cumpănă şi că numai un pas ne despartea de o catastrofă nucleară. Când am auzit despre 
decizia de a retrage rachetele din Cuba, am răsuflat uşurat. Trebuie să facem tot ce ne stă în 
putință pentru a menţine pacea”1%. 

Pe măsură ce schisma sino-sovietică se adâncea, Gheorghiu-Dej şi-a atribuit rolul de 
mediator între cele două centre comuniste rivale. În loc să urmeze calea Moscovei în relaţiile 
cu celelalte partide şi state comuniste, Gheorghiu-Dej a început să dezvolte legături 
independente cu acestea. Ceauşescu a fost şi el implicat în diplomația mişcării comuniste 


°! Informaţii comunicate de Cristina Luca-Boico şi Leonte Tismăneanu. 

© Veterani ai PCR confirmă faptul că Dej devenise din ce în ce mai suspicios, suspectându-i chiar şi pe cei mai 
apropiați colaboratori ai săi de iniţierea unor comploturi pentru a-i submina puterea. 

°° Vezi Gheorghe Buzatu Mircea Chiritoiu (editori), Agresiunea comunismului in România, vol. 1, p. 33. 

% Pentru o analiza subtilă a rolului jucat de Hruşciov în criza chino-sovietică, vezi Capitolul 7, Khrushchev and 
the Sino-Soviet Schism, în Vladislav Zubok, Constantine Pleshakov, Inside the Kremlin 's Cold War. From Stalin 
to Khrushchev, Cambridge, Mass., Harvard University Press, 1996, pp. 210-235. 

$ Vladimir Tismăneanu, Stalinism pentru eternitate, p. 214. 

mondiale. Împreună cu primul ministru, Ion Gheorghe Maurer, el a mers in China, Coreea de 
Nord si Uniunea Sovieticä in anii 1963 si 1964, pentru convorbiri cu Mao, Kim Ir Sen si 
Hrusciov. In acelasi timp, PCR a sustinut viziunea policentricä si antihegemonicä asupra 
comunismului mondial a liderului comunist italian, Palmiro Togliatti, formulata in tezele pe 
care acesta le-a scris cu putin inainte de moartea sa in august 1964. La mijlocul anilor 1960, J. 
F. Brown făcea următoarea observaţie în privinţa rolului jucat de comuniştii români in timpul 
polemicilor violente dintre partidul comunist sovietic şi cel chinez: „Mao şi întreaga dispută 
chino-sovietică au întărit extraordinar de mult prestigiul şi respectul de sine al Partidului 
Comunist Român. Considerat întotdeauna unul dintre cele mai lipsite de influenţă din întregul 
bloc, acesta şi-a asumat acum o importanță întrecută doar de cea a partidului sovietic şi a celui 
chinez. Datorită eforturilor impresionante depuse pentru mediere şi datorită sfidării Moscovei, 
a câştigat o admiraţie şi un respect considerabile”!”. 

„Devierea” română — o pretinsă versiune a comunismului national — a condus la 
reuşita încercărilor grupului conducător de a restructura ideologia oficială şi de a asimila 
valori populiste şi naționaliste. „Sursa tensiunilor sovieto-române din anii 1960 o reprezintă 
nemulțumirile şi aspiraţiile generate de aşteptările pentru schimbare în contextul înapoierii 
politice”, comenta pertinent Joseph Rothschild începuturile disputei romano-sovietice’™. 

Disputa a devenit deschisă în 1962-1963, în urma controverselor asupra strategiilor pe 
termen lung privind integrarea economiilor est-europene cu cea sovietică şi încercările lui 
Hruşciov de a transforma România într-o bază agricola pentru țările mai dezvoltate din punct 
de vedere industrial din cadrul CAER, precum şi asupra interpretării unor noțiuni precum 
„suveranitate naţională”, „independenţă economică”, „sprijin reciproc” şi ,,internationalism 
socialist”. Gheorghiu-Dej şi tovarăşii săi au organizat o campanie propagandistică de succes 
îndreptată împotriva presiunilor economice sovietice asupra României şi ca urmare au reuşit 
să creeze o nouă imagine a PMR, care apărea ca exponentul intereselor naționale româneşti 
împotriva planurilor Moscovei de a transforma România într-un hinterland agricol al blocului 
sovietic. Disputa dintre Moscova şi Bucureşti a fost, în primul rând, de natură economică. 
Aceasta îşi are originea în propunerile de „diviziune şi specializare a producţiei în cadrul 
lagărului socialist” sub un „consiliu de planificare” supranational, făcute de Hruşciov şi 
susținute puternic de liderii polonez, est-german şi cehoslovac (Wiadystaw Gomutka, Walter 
Ulbricht şi Antonin Novotny). Toate complexele de inferioritate ale liderilor români, îndelung 
acumulate, au explodat în această confruntare: profitând de faptul că poziţia lui Hruşciov în 
cadrul comunismului mondial şi al propriului partid se şubrezise, Gheorghiu-Dej a decis, 
pentru prima dată în cariera sa politică, să se opună direct dictatului sovietic. Nu lipsiţi de 
motive, comuniştii români au obiectat că Moscova nu sprijinea eforturile lor de accelerare a 
industrializării țării prin dezvoltarea industriei chimice şi a celei energetice. Lui Gheorghiu- 
Dej şi echipei sale nu le convenea deloc ideea ca România (împreună cu Bulgaria, probabil) 
să fie tratată ca un fel de hinterland agricol al unui sistem economic integrat, condus de 
sovietici. 

În iunie 1962, CAER a adoptat un document intitulat „Principiile Diviziunii 
Internationale a Muncii”, redactat, printre alții, de specialistul sovietic în geografie economică 
E. B. Valev, care reafirma ideea „colaborării economice socialiste” în sensul unei diviziuni a 
muncii în cadrul blocului socialist între nordul industrializat şi sudul agrar ®. Ideea a fost 
sprijinită puternic de Cehoslovacia şi de Republica Democrată Germană, cele mai 


167 Vezi J. F. Brown, Eastern Europe, în Leopold Labedz (coord.), International Communism after Khrushchev, 

industrializate dintre tarile „frățeşti”!70. Dar comuniştii români nu împărtăşeau acest punct de 
vedere. „Gheorghiu-Dej a fost pus într-o stare de intensă disonanta”, observa Ken Jowitt. 
„Apărarea directă a programului de industrializare (...) a necesitat adoptarea unei poziții aflate 
în opoziţie crescândă fata de Uniunea Sovietică şi inițierea unei politici care avea ca obiective 
principale suveranitatea statului şi a partidului” "7". 

Declaraţia oficială din aprilie 1964, care este considerată „declarația de independenţă” 
a comuniştilor români, a arătat faptul că dezbaterea asupra planului Valev convinsese elita 
conducătoare română că programul de industrializare pe scară largă putea fi realizat numai 
prin independenţa statului-partid fata de Uniunea Sovieticä 7”. După cum a arătat Michael 
Shafir, elita comunistă română a decis să „devină nu numai întruchiparea dezvoltării 
industriale, ci şi a aspiratilor nationale de independenta”'”. Această independență coincidea 
cu destalinizarea care era în plină desfăşurare în majoritatea țărilor blocului sovietic, 
manifestându-se prin evenimente ca publicarea romanului lui Alexandr Soljenitin O zi din 
viata lui Ivan Denisovici în URSS sau a simpozionului dedicat lui Kafka în Cehoslovacia. Cu 
alte cuvinte, românii nu încercau numai să se desprindă de sub hegemonia Moscovei, ci 
adoptau şi o strategie de izolare a partidului lor (şi a ţării) de efectele contagioase ale 
campaniilor antistaliniste duse în alte state leniniste ca urmare a Congresului al XXII-lea al 
PCUS. Respingerea hruşciovismului ca fiind imperialism stalinist a reprezentat, pentru 
Gheorghiu-Dej şi acolitii săi, o cale de a se opune deschiderii sistemului politic. Unitatea 
națională în jurul conducerii partidului al cărui lider suprem era Gheorghiu-Dej a fost 
corespondentul ideologic al repudierii pretențiilor Moscovei de a avea rolul conducător în 
cadrul blocului. Cu alte cuvinte, ruperea rândurilor pe plan internațional a însemnat 
uniformitate totală şi strângerea fermă a rândurilor pe plan intern. 

Programul de industrializare pe scară largă a României a fost susţinut cu vehementa de 
către delegația română la CAER. Un rol important a jucat delegatul permanent al României la 
CAER, Alexandru Bârlădeanu, născut în Basarabia, un fost emigrant politic în URSS care 
cunoştea foarte bine limba rusă. Bârlădeanu, care era economist prin educație, fusese ministru 
al Comerţului Exterior în anii 1950, iar în anii 1960 devenise viceprim-ministru. El fusese 
implicat şi înainte în confruntări directe cu Hruşciov şi cu alti lideri sovietici. Adresându-se 
Comitetului Executiv al CAER, pe data de 15 februarie 1963, el a pus sub semnul întrebării 
tutela sovietică şi a apărat politica economică românească stabilită de Congresul al III-lea al 
PMR din 1960'”. Înfuriat de pledoaria lui Bârlădeanu în favoarea intereselor economice 
româneşti, Hruşciov a cerut eliminarea sa din guvernul român. În loc să se conformeze, 
Gheorghiu-Dej l-a promovat pe Bârlădeanu în poziţia de membru supleant al Biroului Politic. 
Plenara Comitetului Central al PMR din 5-8 martie 1963 a aprobat poziţia adoptată de 
Bârlădeanu la sesiunea CAER. Au existat de asemenea zvonuri că Gheorghiu-Dej i-ar fi scris 
o scrisoare lui Hruşciov pentru a-l informa că PMR nu-şi va modifica planurile economice şi 
că orice presiuni pentru schimbarea acestor planuri vor obliga România să iasă din CAER!”. 

Pentru că se profila o polemică dură, Moscova a decis să trimită o delegație oficială la 
Bucureşti. Pe 24 mai 1963 a sosit la Bucureşti o delegație sovietică sub conducerea lui 

Nikolai Podgornii, membru al Prezidiului si secretar al Comitetului Central al PCUS, dar nu 
s-a putut ajunge la nici o intelegere. Dezvoltarea conflictului chino-sovietic a servit linia 
independentă a Bucureştiului. Prin urmare, pe 22 iunie 1963, comuniştii romani au dat o noua 
dovadă de independenţă fata de Moscova prin publicarea unui rezumat al scrisorii trimise de 
Partidul Comunist Chinez către Comitetul Central sovietic pe 14 iunie 1963, pe care nici o 
altă tara comunistă din Europa de Est, în afară de Albania, nu a îndrăznit să o publice. Între 
timp, tensiunile în relaţiile cu URSS s-au intensificat în cadrul colegiului editorial al „World 
Marxist Review”, revista care se publica la Praga şi la care liderii români Ion Gheorghe 
Maurer şi Nicolae Ceausescu contribuiseră cu articole în care susțineau linia autonomistă şi 
„neutralistă” a partidului lor. În diferite ocazii, reprezentantul PMR, Barbu Zaharescu, s-a 
opus eforturilor partidelor promoscovite de a transforma revista într-o tribună antichineză. 

Cu toate acestea, după cum notează H. Gordon Skilling, comuniştii români au 
continuat pentru o vreme să sprijine Moscova în disputa chino-sovietica'’°. Faptul că aveau 
divergențe cu Moscova nu însemna că aprobau linia belicoasă maoista în relațiile 
internaționale. Mai degrabă, comuniştii români respingeau pur şi simplu eforturile lui 
Hruşciov de a reface dominaţia sovietică totală asupra mişcării comuniste mondiale!”7. 

Din moment ce simțeau că se maturizaseră şi că aveau o bază politică internă din ce în 
ce mai largă pentru iniţiativele lor economice şi de politică externă, românii s-au opus ferm 
practicii de stigmatizare a altor partide drept „antileniniste”, ,,deviationiste” şi aşa mai 
departe. În toamna lui 1963, liderii PCR au organizat şedinţe restrânse pentru informarea 
aparatului de partid în privința divergenţelor crescânde cu Moscova. Tonul discuţiilor era 
rezervat, dar semnificaţia discursurilor era clară: Gheorghiu-Dej pregătea partidul pentru o 
confruntare directă cu încercarea sovieticilor de a impune alinierea totală în lupta împotriva 
Beijingului. Dintre membrii Biroului Politic care au luat cuvântul la aceste şedinţe secrete, cel 
mai vehement în criticarea lui Hruşciov a fost primul ministru Maurer. Agenţii sovietici au 
informat imediat Kremlinul că liderii români duceau o campanie antimoscovită. Problema 
rețelei de agenți — agenturii — din România a constituit un subiect de discuție frecvent în 
cadrul întrunirilor la nivel înalt dintre cele două partide în 1964, românii exprimându-și 
indignarea în legătură cu neîncrederea sovieticilor, iar reprezentanții sovietici reproşându-le 
lui Gheorghiu-Dej şi tovarăşilor săi lipsa de ataşament fata de internationalismul comunist. 

Declaraţia PCR din aprilie 1964 cu privire la principalele probleme ale mişcării 
comuniste mondiale rezuma noua filosofie a PCR asupra relațiilor din cadrul blocului, a 
comunismului mondial şi a relaţiilor internaţionale în general. În acest document fundamental, 
comuniştii romani au repudiat conceptul sovietic al internationalismului socialist şi au 
subliniat angajamentul lor față de principiile independenței şi suveranităţii nationale, al 
deplinei egalitati, al neamestecului în treburile interne ale altor state şi partide, precum si al 
cooperării bazate pe avantaj reciproc. Bârlădeanu, care, în calitate de delegat permanent al 
României la CAER, a fost implicat direct în disputele cu liderii sovietici, a avut un rol 
important în formularea textului acestui document inovativ, care respingea în mod direct 
statutul privilegiat al Moscovei în cadrul mişcării comuniste mondiale: „Dată fiind 
diversitatea condiţiilor de construcție socialistă, nu există şi nu pot exista tipare sau rețete 
unice; nimeni nu poate hotari ce este just şi ce nu pentru alte tari şi alte partide. Elaborarea, 


17 H. Gordon Skilling, Communism National and International, p. 153, se referă la articolul publicat de 
Preşedintele Consiliului de Miniştri al României, Ion Gheorghe Maurer, în numărul din noiembrie 1963 al 
revistei ,, World Marxist Review”, sub titlul The Firm Foundations of the Unity of the International Communist 
Movement. 

177 Vezi instrucţiunile date de Gheorghe Gheorghiu-Dej delegaţiei PCR — care urma să se deplaseze în China in 
primăvara anului 1964 — de a încerca să-i convingă pe comuniştii chinezi să întrerupă polemica împotriva 
Moscovei pentru cel puţin şase luni sau, mai bine, pentru un an, şi apoi să se organizeze o conferință mondială a 
mişcării comuniste pentru a discuta chestiunile controversate. Vladimir Tismăneanu, Stalinism pentru eternitate, 
p. 218. 

alegerea sau schimbarea formelor si metodelor constructiei socialiste constituie un atribut al 
fiecärui partid marxist-leninist, un drept suveran al fiecärui stat socialist. (...) Este dreptul 
exclusiv al fiecärui partid de a-si elabora in mod independent linia politica, obiectivele 
concrete şi căile şi mijloacele de a le atinge, aplicând creativ adevărurile generale ale 
marxism-leninismului şi concluziile care decurg în urma unei analize atente a experienţei altor 
partide comuniste şi muncitoreşti. (...) Nu există şi nu poate exista un partid «părinte» şi un 
partid «fiu», partide care sunt «superioare» şi partide care sunt «subordonate»; mai degrabă 
există o mare familie a partidelor comuniste şi muncitoreşti care au drepturi egale. (...) Nici un 
partid nu are sau nu poate avea un loc privilegiat sau nu poate impune linia sa sau opţiunile 
sale altor partide. Fiecare partid îşi aduce propria contribuţie la dezvoltarea tezaurului comun 
al învățăturilor marxist-leniniste, la îmbogățirea formelor şi metodelor practice ale luptei 
revoluţionare pentru câştigarea puterii şi construirea societăţii socialiste”! ”*. 

În același timp, România a manifestat un interes crescând pentru îmbunătăţirea 
relațiilor cu Occidentul. Unul dintre oamenii de încredere ai lui Gheorghiu-Dej, Gheorghe 
Gaston Marin (Grossman), viceprim-ministru şi preşedinte al Comitetului de Stat pentru 
Planificare, a vizitat Statele Unite în 1963 si 1964'”, iar primul ministru, Ion Gheorghe 
Maurer, însoţit de Alexandru Bârlădeanu, a vizitat Franţa în 19641%. În vara lui 1964, PCR îşi 
câştigase recunoaşterea atât pe plan national, cât şi international datorită opoziţiei sale fata de 
amestecul Uniunii Sovietice şi devotamentului fata de cultivarea autonomiei politice şi 
economice a României. Pe 23 august 1964, la sărbătorirea a douăzeci de ani de la lovitura de 
stat antifascistă — care, se susținea oficial, dusese la fondarea Republicii Populare Române — 
delegaţia sovietică, condusă de Anastas Mikoian, preşedintele Prezidiului Sovietului Suprem, 
a fost obligată să accepte prezența delegaţiei chineze condusă de primul ministru Zhou Enlai, 
ca şi pe cea a delegaţiei de partid şi de stat albaneze, condusă de vicepremierul Hysni Kapo, 
într-un moment în care Albania comunistă rupsese practic relaţiile oficiale cu URSS'*!. 
România reluase relațiile diplomatice cu Albania cu mai mult de un an înainte, prin trimiterea 
unui ambasador la Tirana în martie 1963. 

„Naţionalizarea ideologică”, pentru a folosi conceptul introdus de Zbigniew 
Brzezinski, le-a permis comuniştilor români să recupereze energiile sociale latente şi să 
dezvolte un anumit sentiment de legitimitate politică pentru prima dată în istoria lor *”. 
Reabilitarea figurilor proeminente ale intelighentiei nationale a contribuit masiv la relaxarea 
politică şi culturală internă. Această strategie de cooptare, pusă în practică de Leonte Răutu, a 
permis publicarea operelor, anterior interzise, ale unor importanţi scriitori români, cum ar fi 


1% Declaraţie cu privire la poziţia Partidului Muncitoresc Român în problemele mişcării comuniste si 
muncitoreşti internaţionale, adoptată de Plenara lărgită a CC al PMR din aprilie 1964, Bucureşti, Editura 
Politică, 1964. Pentru paragrafele citate, vezi H. Gordon Skilling, Communism National and International, pp. 
153-154. Vezi şi observaţiile lui Bârlădeanu cu privire la importanţa Declarației din aprilie 1964 în Lavinia 
Betea, Bârlădeanu despre Dej, Ceauşescu şi Iliescu, pp. 152-158. 

1 De fapt, Gaston Marin a efectuat trei vizite oficiale în Statele Unite: în 1957, în noiembrie 1963 şi în mai- 
iunie 1964. După propria mărturie, ultima sa vizită oficială în Statele Unite, din 1964, a fost cea mai importantă 
în privinţa relaţiilor bilaterale; vezi Gheorghe Gaston Marin, În serviciul României lui Gheorghiu-Dej, pp. 212- 
229. 

15 Rezultatele vizitei delegaţiei româneşti în Franța au fost discutate în şedinţa Biroului Politic din 4 august 
1964. Oficialii de partid români au fost impresionați în mod deosebit de către de Gaulle; Vladimir Tismăneanu, 
Stalinism pentru eternitate, p. 219. 

'51 A fost propunerea lui Gheorghiu-Dej, aprobată de către Biroul Politic, de a invita delegaţii din toate ţările 
Socialiste”, inclusiv din Iugoslavia şi Cuba, la manifestările legate de sărbătorirea zilei de 23 august; vezi 
Ibidem, p. 219 şi p. 342. 

1% Vezi discuţia legată de „auto-afirmarea României” — The Romanian Self-Assertion — în Zbigniew Brzezinski, 
The Soviet Bloc. Unity and Conflict, Cambridge, Mass., Harvard University Press, 1967, pp. 442-455. Brzezinski 
si-a modificat ulterior pärerea si a caracterizat stapanirea lui Ceausescu drept epitomul totalitarismului extrem. 
Zbigniew Brzezinski, The Grand Failure. The Birth and Death of Communism in the Twentieth Century, New 
York, Scribner, 1989, pp. 134-135. 

Tudor Arghezi, George Bacovia, Lucian Blaga, Octavian Goga, Nicolae Jorga, Liviu 
Rebreanu şi Tudor Vianu. Printre intelectualii care au sprijinit platforma comunistă națională 
a partidului, deşi cu grade diferite de entuziasm, s-au numărat figuri respectabile 
prerevolutionare precum istoricii Andrei Oțetea, Constantin C. Giurescu şi Constantin 
Daicoviciu, criticii literari G. Călinescu, Serban Cioculescu şi Vladimir Streinu, filozofii D. 
D. Roşca şi Lucian Blaga, şi sociologii Mihai Ralea, Traian Herseni şi H. H. Stahl. 
Gheorghiu-Dej a fost lăudat în revistele literare de autori ca G. Călinescu, Eugen Barbu, 
Mihnea Gheorghiu, Demostene Botez şi extrem de servilul preşedinte al Uniunii Scriitorilor, 
Mihai Beniuc, un simbol al stalinizării vieţii culturale româneşti, care a condus această 
instituţie până în februarie 1965 %. 

Partidul, care în august 1944 număra nu mai mult de 1000 de membri, a suferit o 
transfigurare politică după 1960, devenind o mişcare consolidată, care parea să promoveze 
dezideratele naționale îndelung reprimate. Fără îndoială, lucrurile se schimbaseră şi întărirea 
numerică a partidului era o realitate: în iunie 1960, Gheorghiu-Dej a anunţat că partidul 
ajunsese la 834 600 de membri, dintre care 148 000 erau candidaţi'*”. 

Trecuseră vremurile intelectualilor stalinişti care scriau la comandă, precum Mihail 
Roller, fostul şef adjunct al Secţiei de Propaganda şi Agitatie, care in 1948-1949 a publicat o 
istorie a Republicii Populare Române care glorifica „legăturile tradiționale frăteşti” dintre 
România şi Rusia!%5. Încrezător in sine şi din ce în ce mai convins de popularitatea sa printre 
români, Gheorghiu-Dej şi-a permis să abandoneze unele dintre cele mai violente politici 
represive. În 1964, el s-a simţit suficient de puternic pentru a semna chiar o serie de decrete 
pentru eliberarea a mii de deținuți politici din închisori şi locuri de deportare. Cu toate 
acestea, relaxarea ideologică avea limite stricte, care erau urmărite cu atenţie. Portretele celor 
nouă oligarhi din Biroul Politic, expuse la sărbătorirea zilei de 23 august din acel an, le 
aminteau românilor că puterea se afla încă în aceleaşi mâini. Mai mult, Gheorghiu-Dej şi 
tovarăşii săi nu şi-au asumat niciodată vreo responsabilitate pentru rolul esențial pe care îl 
jucasera în satelizarea țării la sfârşitul anilor 1940 şi începutul anilor 1950, iar „Scânteia” 
continua să reia aceleaşi formule stereotipe despre „trădarea” lui Foriş, Pătrăşcanu şi a altor 
lideri epurati. 

La suprafaţă, România părea interesată să emuleze modelul lui Tito, angajându-se într- 
o desovietizare extinsă care ar fi putut duce la liberalizare internă. În acelaşi timp, era greu de 
trecut cu vederea faptul că, în loc să slăbească controlul asupra societății, conducerea PMR a 
strâns şi mai mult şurubul si a refuzat să îngăduie chiar şi o minimă destalinizare. De aceea, 
de la bun început, comunismul national românesc a avut un potential ambiguu: în funcție de 
înclinațiile şi interesele echipei de la conducere şi a conjuncturii internaţionale, ar fi putut 
duce fie la iugoslavizare — adică, la desovietizare combinată cu destalinizare, fie la albanizare 
— adică, la desovietizare întărită de stalinism radical pe plan intern. Dubla natură a divorțului 
PMR de Kremlin provine din contrastul dintre pretenţiile sale patriotice şi refuzul său de a 
revizui modelul leninist al socialismului, impus de sovietici. Ambivalenta „liniei 


'% Mihai Beniuc, un poet promiţător odată, devenit ulterior un scriitor în slujba partidului, a condus numeroase 
vânători de vrăjitoare. În februarie 1965, cu o lună înainte de moartea neașteptată a lui Dej, Conferinţa 
Scriitorilor Români a permis atacuri împotriva realismului socialist. În timpul conferinţei, Beniuc a fost criticat 
aspru de către colegii săi şi a fost demis. Pentru o relatare autojustificatoare, vezi Mihai Beniuc, Sub patru 
dictaturi. Memorii, 1940-1975, Bucureşti, Editura Ion Cristoiu, 1999. 

15 Ghiţă Ionescu, Communism in Rumania, p. 318. 

'% Mihai Roller a fost multă vreme un apropiat al lui Chisinevschi si al lui Răutu si a detinut postul de director al 
Institutului de Istorie a Partidului. După ce i s-a spus că Plenara CC din iunie 1958 l-a acuzat de „fracţionism”, 
Roller a suferit un atac cerebral şi a murit la scurt timp după aceea (a circulat zvonul, neconfirmat, că s-ar fi 
sinucis); Vladimir Tismăneanu, Stalinism pentru eternitate, p. 342, n. 36. Cu privire la influenţa lui Roller asupra 
istoriografiei româneşti în anii 1950, vezi o relatare detaliată in Pavel Tugui, Istoria şi limba română în vremea 
lui Gheorghiu-Dej, în special pp. 10-54. 

independente” a PMR a fost deteminată de spaima conducerii comuniste româneşti ca 
reformele vor da frâu liber revoltelor politice şi vor pune în pericol monopolul partidului 
asupra puterii. 

După ce a participat la conferinţa la vârf a Tratatului de la Varşovia, ţinută în Polonia 
în februarie 1965, lui Gheorghiu-Dej i s-a descoperit un cancer avansat. Controlul medical 
complet efectuat în toamna lui 1964 nu descoperise această boală care îl va ucide practic în 
câteva luni. Gravitatea bolii sale a fost ținută în secret. Primul ministru Maurer şi Ceausescu 1- 
au interzis chiar în mod expres doctorului personal al lui Dej, Leon Bercu, să o informeze pe 
fiica favorită a acestuia, actrița de film Lica Gheorghiu-Rădoi, de sfârşitul iminent al tatălui 
ei. Se pare că Gheorghiu-Dej nu se gândise să-şi desemneze succesorul. La câteva zile după 
moartea sa, survenită pe data de 19 martie 1965, Ceauşescu a devenit secretarul general al 
partidului, iar Chivu Stoica, unul dintre cei mai apropiați colaboratori ai lui Gheorghiu-Dej 
încă din timpul războiului, a devenit preşedintele Consiliului de Stat'%. 

Maurer şi Bârlădeanu au oferit mărturii detaliate cu privire la luptele pentru 
succesiune. Potrivit lui Maurer, în timpul fazei terminale a bolii sale, Gheorghiu-Dej i-a cerut 
lui să-i fie succesor. Maurer a refuzat însă, iar atunci Gheorghiu-Dej a decis să-l susțină pe 
Apostol. Cu toate acestea, susține Maurer, la moartea lui Gheorghiu-Dej, Drăghici şi 
Ceauşescu au obiectat la propunerea de a-l numi pe Apostol secretar al Comitetului Central şi 
prim-secretar, iar ceilalți membri ai Biroului Politic s-au abținut să susțină o astfel de 
propunere. Astfel, Maurer a decis să-l susțină pe Ceauşescu, care 1 se opusese lui Hruşciov, 
având în vedere că opțiunea cealaltă era Drăghici, care era perceput ca fiind „omul 
sovieticilor”!%7, După Bârlădeanu, Ceauşescu a fost cel care a anunţat la o întrunire a Biroului 
Politic din ianuarie-februarie 1965 că Gheorghiu-Dej era pe moarte, spunând că o echipă de 
medici francezi, adusă la Bucureşti pentru a-l consulta, confirmase diagnosticul. Bârlădeanu 
subliniază că tot Ceauşescu a fost cel care a limitat accesul la Gheorghiu-Dej al celorlalți 
membri ai Biroului Politic şi că acesta şi-a creat propriul grup de susținere, compus din 
Drăghici şi Chivu Stoica (cealaltă facțiune din Biroul Politic constând din Apostol, Bodnăraş 
şi Maurer). 

Potrivit lui Bârlădeanu, trădarea lui Apostol de către Maurer a fost decisivă în 
aducerea lui Ceauşescu la putere!*t. Totuşi, versiunea lui Bârlădeanu nu ia în considerare 


'86 Dr. Leon Bercu, informaţie oferită lui VT, Bucureşti, 1973. Lica Gheorghiu nu l-a iertat niciodată pe dr. 
Bercu pentru faptul că i-a ascuns diagnosticul adevărat al bolii lui Dej şi a refuzat să ia parte la funeraliile 
acestuia, organizate la cimitirul evreiesc „Filantropia” la sfârşitul anilor 1970 (copiii ei au fost însă prezenţi la 
funeralii). Se poate bănui că Maurer şi Ceauşescu s-au temut că Lica ar fi putut interveni la tatăl ei în favoarea 
lui Gheorghe Apostol, a cărui fiică, Geta, se număra printre cele mai bune prietene ale ei. Relațiile dintre Lica 
Gheorghiu şi Elena Ceauşescu erau destul de reci. Cu diferite ocazii, aroganta Lica a refuzat avansurile Elenei 
(informatie oferită lui VT de fiul Licăi Gheorghiu, Gheorghe). Lica divorțase de primul ei sot, tatăl lui Gheorghe, 
Marcel Popescu, în 1958 (ca urmare, acesta şi-a pierdut postul de Ministru al Comerţului Exterior). În 1961, Lica 
s-a măritat cu inginerul Gheorghe Rădoi, fost director al întreprinderii de autocamioane “Steagul Roşu” din 
Braşov. La scurt timp după aceea, Rădoi a devenit Ministru al Industriei Construcţiilor de Maşini şi adjunct al 
Primului Ministru. Şi-a pierdut însă toate funcțiile politice după moartea lui Gheorghiu-Dej în 1965. Ceauşescu 
l-a reabilitat pe Marcel Popescu, pe care l-a numit adjunct al preşedintelui Camerei de Comerţ a României. 

15 Relatarea lui Maurer este reprodusă în Lavinia Betea, Maurer şi lumea de ieri, pp. 171-176. 

1% Vezi Lavinia Betea, Bârlădeanu despre Dej, Ceausescu si Iliescu, pp. 180-184. Trebuie avută în vedere 
animozitatea dintre Bârlădeanu şi Maurer. Cu diferite ocazii, în anii 1970 şi 1980, în timpul unor conversații 
particulare cu veterani ai partidului, Bârlădeanu l-a descris pe Maurer ca pe un individ corupt din punct de 
vedere politic şi moral. Se pare că Bârlădeanu a fost acela care s-a opus ideii altor posibili semnatari ai „scrisorii 
celor şase” de a-l contacta pe Maurer şi de a-l invita să li se alăture. În privinţa elementelor „procedurale” ale 
succesiunii lui Dej, nu a fost descoperit încă nici un document în arhiva operaţională a PCR care să indice vreo 
discuţie colectivă cu privire la acestea. Indiferent ce dezbateri ar fi putut avea loc, acestea trebuie să fi fost 
informale şi, pentru a folosi acuzaţia favorită a lui Dej împotriva adversarilor săi, ,,fractioniste”. 

rivalitatea acerbä dintre Draghici si Ceausescu. Mai mult, potrivit lui Sorin Toma, Draghici 
avea foarte puţine şanse să devină liderul PMR °°. 

Din moment ce Gheorghiu-Dej nu a avut timp să-şi desemneze succesorul, decizia a 
fost luată de către membrii Biroului Politic, dintre care cei mai influenți erau Maurer şi 
Bodnăraş şi, în măsura în care putem determina astăzi, ei au decis să-l susțină pe Ceauşescu şi 
nu pe Alexandru Drăghici, şeful brutal şi nemilos al Securităţii, sau pe mediocrul şi 
dogmaticul stalinist Apostol. De asemenea, Maurer şi Bodnäras l-au convins pe Chivu Stoica 
să-l susțină pe candidatul lor. Fără îndoială, Maurer s-a înşelat atunci când şi-a închipuit că 
Nicolae Ceauşescu — cel mai tânăr membru al Biroului Politic, care nu avea merite deosebite 


în biografia sa revoluţionară şi părea modest şi ascultător — va fi omul de paie perfect”. 


Comunismul dinastic al lui Ceausescu, 1965-1989 

La sfârsitul anilor 1960 si in anii 1970, Nicolae Ceausescu, secretarul general al 
Partidului Comunist Român si preşedintele României, era descris de către mijloacele de 
informare occidentale ca un fel de rebel. Era la modă, la sfârşitul anilor 1960, să fie 
recunoscută „autonomia” politicii externe a lui Ceauşescu şi să se considere că acesta avea un 
ataşament sincer față de valorile naţionale româneşti. Mitul „comunismului național” 
românesc, avându-l pe Ceauşescu drept simbol al contestării dominaţiei Moscovei în Europa 
Centrală şi de Est, se construia cu rapiditate!”!. Deziluzia liderului român fata de URSS 
începuse odată cu atacul lui Hruşciov împotriva lui Stalin. Pentru Ceauşescu, ca şi pentru 
Gheorghiu-Dej, Enver Hodja, Matyas Râkosi, Mao Tzedun, Walter Ulbricht, Maurice Thorez 
si alti stalinisti ai vremii, destalinizarea lui Hrusciov ameninta sa distruga unitatea comunista. 
Oamenii aceştia aveau nevoie de un idol si urau iconoclasmul lui Hruşciov. Obligati să aleagă 
între URSS şi Stalin, Gheorghiu-Dej şi Ceauşescu l-au ales de bună voie pe cel de-al doilea. 
Astfel, Ceauşescu a urmat cu încăpățânare o linie stalinistă naţională după moartea mentorului 
său în martie 1965. Demagogia sa a fost luată deseori în serios, acordându-se prea puţină 
atenție faptului că în interiorul țării era menţinut un sistem stalinist şi că populația era supusă 
unor permanente privatiuni. 

Desi regimul lui Ceausescu a fost perceput ca fiind pästrätorul si chiar promotorul 
câtorva trăsături dominante ale culturii politice staliniste, iniţiativele „neortodoxe” din politica 
externă au contribuit la atenuarea perceptiilor occidentale cu privire la represiunea interna în 


18 De origine evreiască, Sorin Toma a intrat în PCR în 1932, la vârsta de 18 ani. În anii 1930 a fost însurat cu 
Ana Grossman-Toma. În timpul războiului a luptat alături de partizanii sovietici şi apoi cu Armata Roşie 
împotriva naziștilor (1943-1945). În 1946 s-a întors în România si a fost numit redactor şef adjunct la „Scânteia”. 
Din 1947 şi până în 1960 a fost redactorul şef al „Scânteii” şi membru al Comitetului Central al PMR (1949- 
1960). Tatăl său, Alexandru Toma, un poet mediocru dar foarte ambițios, a fost bardul oficial al perioadei 
staliniste şi a scris versurile primului imn al RPR. Sorin Toma a căzut victimă epurărilor lui Dej; după 1960 şi-a 
pierdut poziţia şi a fost exclus din PMR în 1963. În 1988 a emigrat în Israel. 

1% Pentru o analiză pătrunzătoare a momentului — remarcabil de scurt — de tranziţie de la Dej la Ceausescu, vezi 
Pavel Câmpeanu, Înscăunarea, în „22”, 14-20 august 2001, pp. 15-16. Plecând de la stenogramele şedinţelor 
Biroului Politic, Câmpeanu, membru al partidului din perioada de ilegalitate şi unul dintre puţinii sociologi 
marxişti cu o gândire originală, demonstrează că nu a existat niciodată o serioasă alternativă Apostol şi că 
Ceauşescu a moştenit poziţia lui Dej ca lider al partidului fără să aibă de înfruntat opoziția semnificativă a 
vreunuia dintre colegii săi. Membrii CC invitaţi să ia parte la prima şedinţă plenară după moartea lui Dej au fost 
puşi in fata unui fapt împlinit: Ceauşescu era noul lider — nu exista nici un dubiu în această privință. Acest fapt 
era garantat nu numai de susținerea din partea „baronilor” lui Dej (Maurer şi Bodnăraş), dar şi de legăturile vechi 
pe care Ceausescu le avea cu liderii regionali ai partidului, dintre care multi au fost promovați curând în poziţii 
cheie la centru la Congresul al IX-lea al PCR în iulie 1965. Câmpeanu şi-a dezvoltat în continuare analiza în 
cartea sa Ceauşescu. Anii numărătorii inverse, laşi, Editura Polirom, 2002. 

11 Câteva dintre legendele persistente referitoare la „originalitatea” României în afacerile interne şi externe au 
fost deconstruite în Vladimir Tismăneanu, Ceauşescu 's Socialism, în „Problems of Communism”, vol. 34, nr. 1, 
ianuarie-februarie 1985, pp. 50-66 şi The Ambiguity of Romanian National Communism, în „Telos”, nr. 60, vara 
1984, pp. 65-79. 

creştere. Cat despre inclinatia lui Ceauşescu spre Iugoslavia, aceasta avea mai mult de-a face 
cu politica de nealiniere a lui Tito decât cu vreun interes pentru dezvoltarea unei versiuni 
româneşti de ,autoconducere”. Cu toate acestea, cele mai multe dintre acţiunile 
Conducătorului erau încă lăudate la începutul anilor 1970 ca răsplată pentru politica externa 
semititoistă a României. Până şi cultul personalității lui Ceauşescu a fost atribuit nevoii de a 
consolida imaginea de unitate şi coeziune în fata posibilelor încercări sovietice de a încălca 
presupusa independență a României. Într-adevăr, pentru a-și păstra imaginea de luptător 
pentru independenţa națională, Ceauşescu a fost deseori în dezacord cu intervenţiile sovietice 
în arena internațională, în timp ce pe plan intern regimul său rămânea cât se poate de represiv 
şi autocratic. De fapt, pentru Ceauşescu, Brejnev era un partener confortabil: deşi au existat 
crize în relațiile româno-sovietice, acestea nu au ajuns niciodată până la o confruntare 
deschisă. 

Agravarea situației economice după 1975 şi eşecul regimului de a face fata 
provocărilor modernizării au grăbit evoluţia crizei socio-politice din România. După 1985, 
Ceauşescu, cel care reuşise pe vremuri să-i păcălească pe jurnaliştii occidentali şi să pozeze în 
promotor al „marxismului luminat”, era stigmatizat ca fiind „omul bolnav al comunismului” 
şi descris ca o ruşine pentru noua elită comunistă sovietică, din ce în ce mai înclinată spre 
reforme, aflată sub conducerea lui Mihail Gorbaciov. Obsesia lui Ceauşescu pentru 
industrializare, politica de austeritate legată de decizia sa din anii 1980 de a plăti datoria 
externă a României pentru a obţine rapid o independenţă financiară absolută, ataşamentul său 
față de un sistem de planificare hipercentralizat, rigid şi depăşit, precum şi profunda sa 
ostilitate fata de reforme orientate către piață au dus la declinul dramatic al calității vieții şi la 
creşterea nemulțumirii populare!*?. 

Personalitatea conducătorului României se modelase după un tipar stalinist dur, iar 
stilul său politic era caracterizat în cea mai mare parte de valorile şi metodele culturii politice 
staliniste. Departe de a încerca să devină un „destalinizator”, Ceauşescu urma cu credinţă cele 
mai compromise dogme leninist-staliniste, încercând să simuleze „un regim bazat pe o 
mişcare de masă” prin stimularea constantă a zelului si a pasiunilor politice'*?. În România, 
nu se lua nici o decizie şi nu se promova nici o inițiativă fără aprobarea sau acordul lui 
Ceauşescu. 


O criză de legitimitate 

Comunismul românesc nu a fost niciodată capabil să scape de complexul de 
inferioritate datorat marginalitatii partidului în viata politică şi intelectuală a României dintre 
cele două războaie. Comuniştii români nu au reuşit să genereze o acțiune politică de masă şi 
au fost, în general, percepuți ca elemente alienate a căror răzvrătire împotriva ordinii existente 
era motivată in special de resentimente de natură etnică sau psihologică. Ei formau o 
minusculă minoritate mesianică — care nu a depăşit niciodată o mie de membri înainte de 23 
august 1944 — dedicată fără şovăire Cominternului stalinist. 

Mai mult, în timpul perioadei de ilegalitate, PCR a ignorat cu dispreţ valorile naționale 
şi, mai ales, angajamentul față de apărarea granițelor de după 1918. Problema centrală a 
relațiilor dintre România şi Uniunea Sovietică — chestiunea Basarabiei — a fost prezentată în 
documentele PCR în concordanță deplină cu pretențiile imperialiste staliniste. Indiferent de 


' În anii 1970, Ceauşescu a sprijinit linia dogmatică promovată de primul ministru Manea Mănescu, care era 
profesor de economie, împotriva celor care pledau pentru descentralizare economică şi pentru mai multe 
investiţii în industriile producătoare de bunuri de consum. Interviuri realizate de VT cu disidentul Mihai Botez, 
matematician şi specialist în prognoze economice, Washington D.C., octombrie 1987 şi Philadelphia, martie 
1988; vezi şi contribuţia lui Botez la volumul Romania. A Case of “Dynastic ” Communism, New York, Freedom 
House, 1989, pp. 12-18. 

1% Vezi Robert C. Tucker, On Revolutionary Mass-Movement Regimes, în idem, The Soviet Political Mind. 
Studies in Stalinism and Post-Stalin Change, New York, Praeger, 1963, pp. 3-19. 

interpretările formulate retroactiv — iar comuniştii români au fost experți in încâlcirea şi 
alterarea semnificatiilor — nu există nici o îndoială că aceştia au ieşit din faza de 
clandestinitate cu o credibilitate foarte redusă în privința patriotismului lor'™*. În timpul 
primilor ani de exercitare a puterii, PCR s-a luptat cu disperare pentru a-şi extinde baza de 
masă, dar fără să reuşească să obțină altceva decât o susținere simulată şi o aderenta falsă din 
partea segmentelor sociale pe care pretindea că le reprezintă. 

În mod paradoxal, după 1962-1963 şi mai strident după venirea lui Ceauşescu la 
putere în martie 1965, acelaşi partid nu a ezitat să se angajeze în campanii naţionaliste intense, 
obținând capital politic de pe urma nazuintelor patriotice reprimate ale intelectualilor romani 
şi pretinzând că reprezintă cele mai sacre valori naţionale. Prin această substituire 
frauduloasă, Nicolae Ceauşescu s-a remarcat ca un maestru în arta manipulării şi i-a întrecut 
pe mentorii săi stalinişti în viclenie cinică şi ipocrizie. Omul care acceptase fără remuşcări 
politica antiromânească a Cominternului şi care a dus la bun sfârşit cu obedienta cele mai 
respingătoare campanii staliniste între 1948 şi 1965 (colectivizarea forțată a agriculturii, 
epurările succesive din partid şi din armată, persecutarea intelectualilor şi studenților, pentru a 
enumera doar câteva dintre „realizările” sale de partid), a pozat după numirea sa ca secretar 
general în 1965 în apostolul românismului şi a încercat să inventeze o versiune proprie de 
comunism naţional. A existat un grad ridicat de fariseism în această uzurpare a simbolurilor 
nationale: cabotinismul a fost o caracteristică importantă a practicii comuniste româneşti! *. 

Unele dintre acţiunile lui Gheorghiu-Dej de după 1960 au prevestit „ruptura” de 
Moscova. În primul rând, este vorba despre reinterpretarea istoriei partidului prin accentuarea 
luptei dintre comuniştii „pământeni” şi „moscoviţii” Ana Pauker, Vasile Luca şi Iosif 
Chişinevschi, ultimii fiind acuzaţi de toate abuzurile înfăptuite în perioada stalinistă. Apoi, 
derusificarea treptată a culturii române şi o oarecare relaxare în politica internă, urmată de 
Declaraţia din Aprilie 1964, care dădea glas nemulțumirii PMR fata de încălcarea de către 
Hruşciov a statutului autonom al României în cadrul CAER şi a Pactului de la Varşovia. 
Toate acestea, iniţiate de grupul lui Gheorghiu-Dej — căruia îi aparținea şi Ceauşescu — 
sugerează mai puţin o deviere de la modelul stalinist, cât o încercare plină de viclenie a elitei 
comuniste româneşti de a evita chiar şi o destalinizare moderata'”®, 

Instituţiile economice, politice şi culturale staliniste, precum şi metodele de tip 
stalinist, au fost păstrate cu vigilentä, atât în România lui Gheorghiu-Dej, cât şi în cea a lui 
Ceauşescu. Pentru mai mult de două decenii (1940-1965), cariera lui Ceauşescu fusese 
garantată de protecţia lui Gheorghiu-Dej, dar, spre deosebire de predecesorul său, Ceauşescu 
nu avea merite deosebite în biografia sa revoluţionară. Odată „ales” secretar general, el s-a 
angajat într-o activitate febrilă de creare şi consolidare a propriului mit. Istoria partidului a 
trebuit, prin urmare, rescrisă în beneficiul noului lider. Din moment ce faptele eroice lipseau 
în mod evident din trecutul său, Ceauşescu a pus bazele unui cult al personalităţii care avea 
drept scop să creeze o legătură între acţiunile sale şi cele ale prinților medievali şi ale 
conducătorilor traco-daci care au sfidat Imperiul Roman. Pentru a întări controlul partidului 
asupra sferei private, Ceauşescu a luat măsuri draconice împotriva avortului. Românii 


1 Pentru o discuţie asupra poziției PCR în problema Basarabiei şi a susţinerii servile de către acesta a 
proiectelor expansioniste sovietice, vezi Victor Frunză, Istoria Partidului Comunist Român, Bucureşti, Editura 
Humanitas, 1990, pp. 52-128. 

19% Vezi analiza lui Michael Shafir cu privire la „schimbarea simulată” practicată de către conducerea PCR în 
Michael Shafir, Romania — Politics, Economics and Society, pp. 47-63. 

1% Vezi Report of the Delegation of the Rumanian Workers’ Party, in Gheorghiu-Dej, Articles and Speeches, pp. 
257-293 şi Georges Haupt, La Genèse du conflit soviéto-roumain, in „Revue française des sciences politiques”, 
vol. XVIII, nr. 4, august 1968, pp. 669-684. 

trebuiau să se comporte ca fiice şi fii loiali ai patriei socialiste: sfera politicului a invadat 


complet sfera privată, până în fibrele sale cele mai intime’”’. 


Agonia partidului 

Ascensiunea clanului Ceauşescu, nesfârşita promovare politică a rudelor mai apropiate 
sau mai îndepărtate ale familiei prezidențiale, au amplificat criza socio-politică. Partidul era 
epuizat, membrii de partid erau demoralizati, iar intelighentia era deprimată. Cultura română 
era afectată profund de exodul către Occident al multor intelectuali prestigioşi, conştienţi de 
evoluţia dezastruoasă a regimului. Poeți şi matematicieni, chimisti şi fizicieni, istorici şi 
pictori au fost forţaţi să plece în exil, formând o veritabilă diasporă, ceea ce a avut consecinţe 
tragice pentru viitorul culturii române. Stilul necontrolat de conducere al lui Ceauşescu a 
împiedicat orice încercare de modernizare, iar reformele au fost amânate la infinit. 
Promovarea în ierarhia de partid era acordată numai în funcţie de loialitatea fata de Nicolae şi 
Elena Ceausescu si față de fiul lor cel mai mic, Nicu. În timpul ultimilor ani ai lui Ceauşescu 
la putere, circula zvonul că acesta suferea de o boală incurabilă şi se vorbea despre o criză de 
succesiune, ceea ce reflecta starea de confuzie din cercurile înalte ale partidului *. 

Ceausescu mostenise de la Gheorghiu-Dej o economie relativ dinamică, un început de 
consens național şi un prestigiu internaţional în creştere. Ceauşescu moştenise şi capitalul 
politic al lui Gheorghiu-Dej, acumulat în timpul conflictului cu Hruşciov. Spre deosebire de 
predecesorul său, el nu fusese implicat direct în epurările staliniste de la începutul anilor 
1950. Astfel, a putut simula destalinizarea fără teama de a-şi submina propria poziție în partid. 
În timpul primei etape a conducerii sale (1965-1971), noul secretar general a încercat să 
realizeze o sinteză între desatelizare şi destalinizare, bucurându-se de sprijinul total al 
eşalonului al doilea al aparatului de partid, un segment social care aspira să ia locul celor 
asociaţi cu Gheorghiu-Dej. 

În acelaşi timp, Ceauşescu a încercat să-şi consolideze autoritatea şi puterea punând 
accentul pe valori ca independenţa națională şi conştiinţa patriotică. La scurt timp după 
alegerea sa, el a organizat întruniri cu reprezentanții uniunilor de creație în care a criticat 
dogmele realismului socialist şi a recunoscut dreptul la diversitate culturală. La întâlnirile cu 
Uniunea Scriitorilor din primăvara lui 1965 i-a încurajat pe criticii esteticii jdanoviste şi a 
susținut critica deschisă a acestora la adresa rusificării culturii române. Ceea ce a urmat a 
reprezentat primul dezghet adevărat din România postbelică, în contextul căreia partidul a 
încurajat destalinizarea intelectuală şi a renunțat temporar la metodele birocratic- 
administrative în chestiunile culturale. 

În timpul perioadei de consolidare a puterii (1965-1970), Ceauşescu a folosit strategia 
de a vizita întreprinderi industriale, cooperative agricole şi instituţii academice de pe tot 
cuprinsul României, creând imaginea unui lider popular”. Ceauşescu a convocat şi efectivele 
Ministerului de Interne — adică poliția secretă — şi a criticat excesele din perioada stalinistă. A 
promis respectarea fără rezerve a legalităţii socialiste de către aparatul de partid şi de stat. 
Invocarea democrației interne din partid nu exprima, însă, tendința lui Ceauşescu spre 
liberalizare, ci intenţia sa de a submina grupul conducător traditional. O facțiune legată direct 
de noul secretar general se afla în plină ascensiune in PCR, în timp ce elita lui Gheorghiu-Dej 
era marginalizată şi neutralizată treptat. 


19 Gail Kligman, The Politics of Duplicity. Controlling Reproduction in Ceauşescu's Romania, Berkeley, 
University of California Press, 1998. 

'% Paul Lewis, Diplomats Cite Growing Signs of Ceausescu’s Illness, in „New York Times”, 17 decembrie 
1985; Ceauşescu 's Illness, în „The Economist”, 1 august 1985. 

' Pentru o analiză inspirată a strategiei lui Ceauşescu de a efectua vizite de o amplă publicitate în fabrici, 
cooperative agricole şi în alte instituții socialiste pentru a-şi crea o aură de legitimitate, vezi Cristina Petrescu, 
Vizitele de lucru. Un ritual al Epocii de Aur, în Lucian Boia (coord.), Miturile comunismului românesc, 
Bucureşti, Editura Nemira, 1998, pp. 229-238. 

Pe parcursul acestei perioade (1965-1970), activistii de partid a cäror carierä sub 
Gheorghiu-Dej fusese legata de pozitia influentä detinuta de Ceausescu — aceea de secretar al 
Comitetului Central însărcinat cu problemele organizatorice (cu cadrele) — au constituit baza 
sa de putere în partid. Acest „grup al aparatului de partid” a asigurat triumful lui Ceauşescu 
asupra ramasitelor Biroului Politic din vremea lui Gheorghiu-Dej, baronii stalinişti care 
crezuseră că noul secretar general va urma supus sugestiile lor şi se va conforma regulilor 
„conducerii colective”. Ceauşescu a acţionat însă cu rapiditate pentru a-şi impune stilul 
propriu în partid. 

Prima declaraţie oficială majoră a lui Ceauşescu a fost raportul său politic la 
Congresul al IX-lea al partidului (19-24 iulie 1965). Pregătirile pentru acest congres 
începuseră în vara lui 1964, atunci când Gheorghiu-Dej i-a desemnat pe Ceauşescu, Gheorghe 
Apostol, Alexandru Bârlădeanu şi Leonte Răutu să întocmească cele mai importante 
documente. Gheorghiu-Dej intenţiona ca viitorul Congres al IV-lea al PMR să celebreze 
triumful absolut al facțiunii staliniste naționale, declaraţia de autonomie a României în cadrul 
CAER şi a Pactului de la Varşovia, deschiderea fata de Iugoslavia, Franţa şi chiar Statele 
Unite, precum şi rolul decisiv al primului secretar în toate acestea. 

În 1964, nici restructurarea conducerii partidului şi nici redenumirea partidului nu se 
aflau pe ordinea de zi. Însă, sănătatea lui Gheorghiu-Dej s-a deteriorat rapid în primele luni 
ale lui 1965, fapt ce a schimbat dramatic cursul evenimentelor. Gheorghiu-Dej a murit pe data 
de 19 martie 1965, fără a desemna un moştenitor politic. Ceauşescu le-a promis baronilor 
dejişti că le va permite să-şi păstreze poziţiile cheie din partid şi se poate spune că s-a ţinut de 
cuvânt. Emil Bodnăraş a murit în postul său, iar Ion Gheorghe Maurer s-a retras în 1974 de 
bună voie şi în condiţiile impuse de el însuşi. După 1990, Maurer a declarat în diverse 
interviuri că l-a susținut fără rezerve pe noul lider pentru că acesta era respectuos şi pentru că 
avea o „pasiune pentru citit”. 

Imediat după înmormântarea lui Gheorghiu-Dej, Ceauşescu a început o campanie 
pentru obţinerea supremației în partid. Şedinţele organizate în diverse ministere, vizitele de 
lucru în întreprinderi şi ferme colective, contactele cu delegatiile comuniste din străinătate, 
toate sugerau o energie care deosebea clar stilul politic al noului lider de cel al predecesorului 
său. Din această serie de întâlniri, cele cu conducerea Securității şi a Uniunii Scriitorilor — 
poliția secretă şi ideologii — au fost cele mai importante. În lunile mai şi iunie ale anului 1965, 
Ceauşescu vorbea deja despre nevoia de a întări legalitatea socialistă şi de a îngădui o mai 
mare diversitate în creaţia artistică, iar „Scânteia” a tipărit o parte dintre aceste observaţii. 

Era previzibilă neutralizarea a două dintre cele mai importante figuri politice asociate 
cu represiunea politică şi cu dogmatismul cultural al epocii lui Gheorghiu-Dej — Alexandru 
Drăghici, de la Securitate, şi Leonte Răutu, şeful Propagandei. De fapt, imediat după moartea 
lui Gheorghiu-Dej, poziția lui Răutu a fost serios slăbită: el fusese ales secretar al Comitetului 
Central, dar acum împărțea conducerea propagandei şi culturii cu fostul său adjunct, Paul 
Niculescu-Mizil, care devenise şi el secretar. 

Chiar înainte de Congresul al IX-lea, o plenară a Comitetului Central a anunțat că 
foştii membri ai Partidului Social-Democrat Român, care se alăturaseră ulterior comuniştilor, 
vor fi consideraţi veterani ai partidului. Mai mult, a fost acceptată propunerea lui Ceauşescu 
ca denumirea de „Partidul Muncitoresc Român” să fie schimbată în „Partidul Comunist 
Român”2%. Aceasta a fost mai mult decât o schimbare de titulatură: Ceauşescu dorea să 
sublinieze continuitatea istorică a mişcării revoluționare din România şi rolul PCR în sinteza 
tuturor tradițiilor anticapitaliste ale ţării. Modificarea numelui partidului a implicat şi 
renumerotarea congreselor: astfel, Congresul al IV-lea al PMR a devenit Congresul al IX-lea 
al PCR. Până la conferinţa națională din octombrie 1945, când Ceauşescu fusese ales membru 


200 nfs Meg Uae : A: : ; ; x. d 
Pensiile se calculau pe baza vechimii ca membru de partid; cu cât cineva intrase mai devreme în partid, cu 
atât pensia sa era mai mare. 

al Comitetului Central pentru prima dată, numele partidului fusese Partidul Comunist din 
România, iar obiectivul său central îl constituise îndeplinirea sarcinilor desemnate de 
Comintern şi de agențiile sovietice care i-au succedat. Mitul lui Ceauşescu s-a bazat de la 
început pe o presupusă existență continuă în partid a unui nucleu eroic, care a urmărit cu 
consecvență să-şi păstreze autonomia. Momentele stanjenitoare din istoria partidului au fost 
ignorate în mod convenabil. Abia în 1966, la cea de-a patruzeci şi cincea aniversare a fondării 
Partidului Comunist din România, Ceauşescu va aborda aceste probleme, insistând mai mult 
sau mai puţin explicit asupra faptului că toate erorile esenţiale ale strategiei comuniste din 
ilegalitate se produseseră în primul rând din cauza existenţei în conducerea partidului a multor 
persoane aparținând altor grupuri etnice. 

Declaraţia din aprilie 1964 a fost menţionată doar formal în raportul lui Ceauşescu la 
Congresul al IX-lea. Ideea centrală a fost aceea că, dat fiind că Gheorghiu-Dej murise, iar 
Ceausescu îşi asumase guvernarea, o nouă epocă începuse atât pentru partid, cât şi pentru tara. 
Prezenţa la acest congres a unor personalități de la vârful marilor partide ale „sistemului 
socialist mondial”, precum Leonid Brejnev, prim-secretar al PCUS de la îndepărtarea lui 
Hruşciov în octombrie 1964 şi Deng Xiaoping, numărul patru — după Mao Tzedun, Liu 
Shaoqi şi Zhou Enlai — în Partidul Comunist Chinez, au întărit legitimitatea internaţională a 
noului lider. În deschiderea congresului, Ceauşescu a propus un moment de reculegere în 
memoria lui Gheorghiu-Dej”. 

Un grup de ideologi, din care făceau parte Paul Niculescu-Mizil şi Dumitru Popescu 
(între timp, cel de-al doilea devenise redactorul şef al „Scânteii”) au pregătit raportul lui 
Ceauşescu către congres. Spre deosebire de Gheorghiu-Dej, care lăsase pregătirea unor astfel 
de documente în seama comisiilor, Ceauşescu a participat direct la formularea tezelor. 
Gheorghe Apostol a avut misiunea de a prezenta raportul referitor la noul statut al 
partidului”. Raportul lui Apostol menţiona că Biroul Politic conducea activitatea partidului 
între plenarele Comitetului Central. În ultima zi a congresului, Apostol a anunţat că plenara 
noului Comitet Central îl alesese în unanimitate pe Ceauşescu drept secretar general, indicând 
o deosebire clară fata de poziţia oficială de prim-secretar a lui Gheorghiu-Dej. 

Ceea ce s-a întâmplat a fost, de fapt, o lovitură de partid. Ignorând cele discutate cu 
două zile în urmă şi fără a oferi vreo explicaţie, Ceauşescu a anunţat că vechiul Birou Politic 
urma să fie înlocuit de două organisme noi: un Prezidiu Permanent şi un Comitet Executiv. 
Asemănarea cu modelul chinezesc al unui Birou Politic numeros dublat de un mic cerc intim 
al puterii, numit Comitetul Pemanent, era frapantă. Rolul prezidiului era neclar: trebuia să se 
ocupe de problemele curente, în timp ce Comitetul Executiv urma să conducă partidul între 
plenare. Chiar şi cei specializați în detaliile obscure ale structurii de partid au avut dificultăți 
încercând să facă deosebirea între cele două responsabilităţi. Scopul principal, însă, a fost 
acela de a-i elimina pe Alexandru Moghioroş şi pe Petre Borilă din vârful piramidei — adică 
din Prezidiul Permanent — deşi ei au rămas membri ai Comitetului Executiv. Un alt scop a fost 
acela de a lărgi grupul conducător prin includerea în comitetul executiv a lui Paul Niculescu- 
Mizil, a lui Gheorghe (Gogu) Rădulescu şi a lui Constantin Drăgan, care aveau o legătură 
directă cu Ceausescu, precum şi numirea lui Iosif Banc, Maxim Berghianu, Petre Blajovici, 
Mihai Gere, Petre Lupu (Lupu Pressman) şi Ilie Verdeț, foşti subordonați ai lui Ceauşescu în 
ramura organizatorică a Comitetului Central, ca membri supleanti ai Comitetului Executiv şi 
ai Secretariatului. Personajele erei Gheorghiu-Dej erau astfel înlocuite de figuri noi, care au 
urcat rapid sub patronajul secretarului general Ceauşescu. 

Ceauşescu a exercitat o influenţă formidabilă asupra compoziţiei Secretariatului, un 
organ omnipotent în partidele leniniste. Alexandru Drăghici, un prieten drag şi profund urât 


201 Vezi Congresul al IX-lea al Partidului Comunist Român, 19-24 iulie 1965, Bucureşti, Editura Politică, 1966, 


p. 14. 
202 Ibidem, pp. 330-352. 


100 


de catre noul lider, era numärul doi, primul dupa secretarul general, dar, in realitate, numirea 
in Secretariat a lui Draghici, care conducea politia secretä din 1952, a reprezentat inceputul 
sfârşitului carierei sale politice”%. La câteva zile după încheierea congresului, Drăghici şi-a 
pierdut poziţiile de vicepreşedinte al Consiliului de Miniştri şi de ministru de Interne. Cornel 
Onescu, fost şef de secție în ramura organizatorică a Comitetului Central supravegheată de 
Ceauşescu, a devenit noul ministru de Interne. Ceilalţi noi membri ai Secretariatului erau fie 
oamenii lui Ceauşescu, ca Manea Mănescu, Paul Niculescu-Mizil, Vasile Patilinet şi Virgil 
Trofin, fie persoane devenite inutile precum Alexandru Moghioros, care era grav bolnav, fie 
cameleoni politici precum Leonte Răutu. Aceştia toți l-au glorificat pe Ceauşescu ca pe un 
lider vizionar, susținător ardent al independenței, strateg inspirat al economiei planificate, 
promotor al „noii revoluţii agrare” şi „arhitect al destinului national”?”*. 

La sfârşitul anului 1965 sau la începutul lui 1966, Ceausescu l-a însărcinat în secret pe 
Vasile Patilinet, un mare specialist în dosare politice, cu lansarea unei anchete privind 
represiunea internă din partid din anii 1950°”. Această idee era legată de strângerea de 
documente referitoare la implicarea directă a lui Alexandru Drăghici în asasinarea lui Lucrețiu 
Pătrăşcanu. 

Congresul al IX-lea a devenit unul dintre miturile fondatoare ale cultului lui 
Ceauşescu. Dincolo de sloganurile lipsite de conținut şi de exagerările lingusitoare, există un 
sâmbure de adevăr în ideea că acest congres a schimbat elemente importante din viata socială, 
economică şi culturală a României. Pentru câţiva ani, ziarele au devenit interesante, viata 
literară uimitor de relaxată şi a existat o reală deschidere fata de Occident, ce s-a manifestat şi 
prin importul de filme, traducerea de cărți şi modificarea repertoriului teatrelor. Congresul al 
IX-lea a creat mitul lui Ceauşescu prezentat ca un reformator politic, ca un om rezonabil, 
reprezentant al dezghetului față de dogmatismul şi obscurantismul erei lui Gheorghiu-Dej. 
Mai mult, manipulând cu abilitate pasiunile, animozitatile şi informaţiile confidentiale din 
arhivele secrete ale partidului, Ceauşescu a reconfigurat structura politică de la vârf pentru a 
întări grupul de activişti care îi datorau totul şi care erau gata să-l susțină fără nici o ezitare. 

Reuşind să aducă la Bucureşti figuri importante ale comunismului mondial, inclusiv 
pe liderii unor partide aflate într-o acerbă competiţie ideologică — nu numai Brejnev şi Deng 
au asistat la congres, ci şi Ramiz Alia, numărul doi în Albania, Walter Ulbricht, primul 
secretar al Partidului Socialist Unit din Germania şi preşedintele Consiliului de Stat al RDG, 
Todor Jivkov, liderul bulgar, Edvard Kardelj, ideologul titoismului, Dipa Nusantara Aidit, 
liderul partidului comunist indonezian şi Dolores Ibârruri, care conducea Partidul Comunist 
Spaniol din exil — Ceauşescu s-a impus ca un actor important în aceste conflicte din ce în ce 
mai acute. La un an şi câteva luni după Declaraţia din aprilie 1964, Bucureştiul se definea din 
nou ca un centru autonom în dezbaterile din mişcarea comunistă, care refuza să urmeze atât 
linia sovietică, cât şi cea chineză. 


°° La deschiderea congresului, Elena Ceausescu se afla în primul rând, îmbrăcată în alb, alături de soţia lui 
Alexandru Drăghici, Marta (născută Cziko), care la vremea aceea părea să-i fie prietenă apropiată. În vara anului 
1965 cele două şi-au petrecut vacanța împreună la Karlovy Vary, în Cehoslovacia. După moartea lui Dej, 
cuplurile Ceauşescu şi Drăghici s-au întâlnit frecvent pentru a juca împreună biliard sau popice. 

2% Nicolae Ceausescu, Chivu Stoica, Ion Gheorghe Maurer, Gheorghe Apostol, Alexandru Barladeanu, Emil 
Bodnaras, Petre Borila, Alexandru Draghici, Constantin Dragan, Alexandru Moghioros, Paul Niculescu-Mizil, 
Leonte Räutu, Gogu Radulescu, Leontin Säläjan si Stefan Voitec erau cei 15 membri ai Comitetului Executiv. 
Erau 10 membri supleanti: Iosif Banc, Maxim Berghianu, Petre Blajovici, Dumitru Coliu, Florian Dänälache, 
Janos Fazekas, Mihai Gere, Petre Lupu, Ilie Verdet si Vasile Vilcu. Nicolae Ceausescu, Chivu Stoica, Ion 
Gheorghe Maurer, Gheorghe Apostol, Alexandru Bârlädeanu, Emil Bodnäras si Alexandru Draghici formau 
prezidiul permanent. Secretariatul era compus din secretarul general Nicolae Ceausescu si 8 secretari: Alexandru 
Drăghici, Alexandru Moghioros, Mihai Dalea, Manea Mănescu, P. Niculescu-Mizil, Vasile Patilinet, Leonte 
Răutu şi Virgil Trofin; vezi Congresul al IX-lea al Partidului Comunist Român, p. 739. 

7% Vezi memoriile fostului general în poliția secretă, Grigore Răduică, Crime în lupta pentru putere, 1966-1968. 
Ancheta cazului Pătrășcanu, Bucureşti, Editura Evenimentul Românesc, 1999. 

Congresul al IX-lea al PCR a fost momentul la care au fost definite cele mai 
importante dintre optiunile ideologice si politice ale socialismului lui Nicolae Ceausescu, 
inclusiv teza privind omogenizarea socială şi etnică a naţiunii române, accentul pus pe 
industrializare şi pe folosirea la maximum a resurselor interne, prezentarea liderului de partid 
ca un simbol al unității de monolit a partidului şi poporului, neutralitatea activă în cadrul 
mişcării comuniste mondiale, restabilirea relațiilor cordiale cu unele dintre partidele 
comuniste occidentale, în special cu cel spaniol şi cu cel italian, în efortul de a consolida o 
linie comună de opoziție fata de manevrele hegemonice ale Moscovei şi retorica democrației 
interne, asociată cu imaginea lui Ceauşescu în postura de campion al legalității, dreptăţii, 
eticii şi echităţii socialiste. Evident, multe dintre aceste teze au fost reformulate şi 
reconsiderate în anii următori, astfel încât Congresul al IX-lea nu a rămas decât o referință 
reverentioasa pentru acei nostalgici fata de neîndeplinitele promisiuni de relaxare şi înnoire”%. 

În acelaşi timp, ar fi interesant de stabilit în ce măsură noul „îngheț“, restalinizarea 
sau, mai precis, re-radicalizarea care a avut loc după 1968 s-a petrecut în conformitate cu un 
plan sau, cu alte cuvinte, se pune întrebarea de ce linia de reforme moderate dar reale nu a fost 
continuată. Personalitatea liderului ne oferă un răspuns partial, in timp ce natura elitei 
comuniste româneşti este responsabilă pentru rest: lipsa unor dimensiuni morale şi 
intelectuale din partea acesteia, utilizarea oportunistă a naţionalismului în scopuri personale şi 
izolarea arogantă şi narcisistă fata de dezbaterile reale ale stângii europene. Privind 
retrospectiv, este clar că existau motive de nelinişte în iulie 1965. Tonul patetic-patriotic al 
raportului lui Ceauşescu, manevrele bizantine de culise, executate cu un dispreţ total fata de 
participatii la congres şi laudele excesive la adresa liderului — o mostră tulburătoare a ceea ce 
urma să devină o idolatrie din ce în ce mai sufocantă — toate puteau fi considerate motive de 
îngrijorare, chiar dacă luăm în considerare tentatia spre ceea ce Timothy Garton Ash a numit 
determinism retrospectiv?7. Existau, însă, şi motive de speranţă, iar în 1965 nu au fost puțini 
cei care au văzut în noul lider şi în linia sa promisiunea unei indulgente mai mari, a unei 
obtuzitati mai mici şi a unei represiuni mai reduse decît pe timpul domniei lui Gheorghiu-Dej. 

Pe data de 7 mai 1966, Ceauşescu a ţinut o cuvântare semnificativă cu ocazia celei de- 
a 45-a aniversări a fondării partidului. Multe dintre dogmele sacrosancte până atunci au fost 
puse sub semnul întrebării în mod direct de către tânărul şi, până în acel moment, reformistul 
secretar general. O teză importantă a fost aceea că PCR a fost continuatorul luptei seculare a 
românilor pentru independenţă, pentru crearea statului naţional unitar român, pentru progres 
social şi civilizaţie”%. 

Anul 1968 a fost crucial pentru stabilirea viitorului comunismului naţional românesc şi 
a evoluţiei sale către „socialismul dinastic” în care se va transforma în final ceauşismul. 
Prologul acestei transformări l-a constituit Conferinţa Naţională a partidului din decembrie 
1967 (prima adunare de acest fel din octombrie 1945), la care Ceauşescu a respins sugestiile 
reformiştilor de la vârf de a recunoaşte rolul relaţiilor de piaţă în socialism şi a apărat 
preceptele tradiționale staliniste privind rolul preponderent al industriei grele şi nevoia de a 
dezvolta mai departe economia de comandă. La această conferință, Chivu Stoica, un vechi 
militant al partidului, a demisionat din funcţia de preşedinte al Consiliului de Stat şi a fost 
înlocuit de Ceauşescu. În mai puţin de trei ani de la moartea lui Gheorghiu-Dej, succesorul 
său devenise conducătorul incontestabil atât al partidului, cât şi al statului. 


206 Vladimir Tismăneanu, Congresul al IX-lea şi geneza mitului Ceausescu, in ,,22”, nr. 33, 15-21 august 2000, 


pp. 12-13. 

a Timothy Garton Ash, Conclusions în Sorin Antohi şi Vladimir Tismăneanu (coord.), Between Past and 
Future: The Revolutions of 1989 and Their Aftermath, Budapest, Central European University Press, 2000, p. 
396. 

*% Nicolae Ceauşescu, Partidul Comunist Român — Continuator al luptei revoluționare si democratice a 
poporului român, pp. 145-146. 

În aprilie 1968, cu ajutorul oamenilor săi credincioşi din aparatul de partid, Ceauşescu 
a lansat un atac radical la adresa liderului defunct, Gheorghiu-Dej. Plenara Comitetului 
Central din 22-25 aprilie 1968 a dezvăluit intenţia lui Ceauşescu de a-şi consolida 
legitimitatea printr-o acuzaţie gravă la adresa abuzurilor comise de predecesorul său. Făcând 
public rolul jucat de Gheorghiu-Dej în atrocitățile staliniste din anii 1950, Ceauşescu şi-a 
cultivat propria imagine de restaurator al legalităţii. Reabilitarea lui Lucretiu Pătrăşcanu şi a 
altor lideri comunişti executaţi sau închişi sub Gheorghiu-Dej a consolidat poziţia de apărător 
al legalităţii socialiste a secretarului general”. Atacul nu a fost îndreptat numai împotriva lui 
Gheorghiu-Dej, ci şi împotriva celor mai apropiaţi acoliti ai săi. Alexandru Drăghici, fostul 
ministru de Interne, a fost exclus din partid, iar Ceauşescu a menționat că şi alti foşti membri 
ai Biroului Politic din timpul lui Gheorghiu-Dej erau vinovați pentru abuzurile din anii 1950. 
Drăghici, executantul, şi Gheorghiu-Dej, inspiratorul acestuia, au fost aspru criticati pentru 
greşelile perioadei staliniste, în timp ce nimeni nu a pomenit despre implicarea lui Ceauşescu 
în acele evenimente?!0. 

Pe lângă Pătrăşcanu si Foriş, au fost reabilitati şi alti militanti comunişti importanți, 
inclusiv cei căzuți victime în timpul Marii Epurări staliniste, precum şi Miron Constantinescu, 
Constantin Doncea şi Dumitru Petrescu. Destalinizarea simulată a lui Ceauşescu a urmat, mai 
degrabă, linia reţinută a lui Novotny sau a lui Jivkov, decât linia mai puţin conciliatoare a lui 
Gomutka”!!. Ceauşescu a încercat să câştige favorurile supravietuitorilor partidului din 
perioada de ilegalitate (1924-1944), cărora li s-a cerut să-şi scrie „memoriile” în scopul: (1) de 
a arăta că Gheorghiu-Dej nu fusese decât un membru marginal al partidului în perioada de 
clandestinitate; şi (2) de a amplifica rolul jucat de Ceauşescu în istoria mişcării revoluționare. 
Comisia însărcinată cu reabilitarea lui Pătrăşcanu a fost condusă de Gheorghe Stoica, un 
veteran al partidului din ilegalitate şi aparatcic cominternist, de Vasile Patilinet, secretarul 
Comitetului Central însărcinat cu Securitatea şi de colonelul Grigore Răduică, şeful Secției 
Militare a CC. Deşi comisia a discutat şi reabilitarea politică a Anei Pauker, nu s-a făcut nici 
un anunț public în legătură cu această problemă spinoasă. În septembrie 1968, un comunicat 
al Tribunalului Suprem a anunțat reabilitarea judiciară a lui Vasile Luca şi a celor asociaţi cu 
acesta, condamnați în 1954 în baza unor acuzaţii inventate. Totuşi, tablouri reprezentându-i pe 
Ana Pauker, Vasile Luca şi Teohari Georgescu au fost expuse în cadrul expoziției permanente 
de la Muzeul de Istorie a Partidului. 

Tot în aprilie 1968, Charles de Gaulle a vizitat România şi l-a felicitat pe Ceauşescu 
pentru pretinsa sa independenţă” "?. Linia independentă a politicii externe promovate de 
Ceauşescu ilustra versiunea de comunism reformist a acestuia. El şi-a distanțat tara de 
Uniunea Sovietică menţinând relaţii diplomatice cu Israelul după 1967 şi, printr-o mişcare 
spectaculoasă, condamnând cu vehementa invadarea Cehoslovaciei de către trupele Pactului 
de la Varşovia, sub conducerea sovieticilor, în august 1968. 

Condamnarea de către Ceauşescu a intervenţiei Pactului de la Varşovia în 
Cehoslovacia merită o analiză mai detaliată, chiar dacă la treizeci de ani după evenimente se 


*% Cu privire la destinul lui Pătrășcanu, vezi H. Carrére d'Encausse, Le Grand frère, pp. 118-120 şi Ghiţă 
Ionescu, Was Pătrășcanu a Potential Tito? în idem, Communism in Rumania, pp. 151-156. 

210 Drăghici nu a fost însă niciodată judecat pentru abuzurile din anii 1950 şi i s-a acordat o substanţială „pensie 
personală”, precum şi alte beneficii rezervate membrilor din ilegalitate ai partidului. De altfel, nici un proces al 
tortionarilor şi autorilor farselor judicare din perioada stalinistă nu a avut loc în România lui Ceauşescu. 

211 Chiar şi un veteran al partidului precum Gheorghe Apostol a fost înşelat de campania de destalinizare 
simulată a lui Ceauşescu. Imediat după plenara din 22-25 aprilie, pe 30 aprilie 1968, Apostol a scris un scurt 
articol intitulat Încotro ne îndreptăm, extrem de critic la adresa campaniei împotriva lui Dej şi a politicii de 
reabilitări ipocrite şi selective orchestrate de Ceauşescu, pe care la trimis spre publicare la „Scânteia”. Articolul 
nu a fost publicat niciodată; mai mult, acesta a provocat declinul politic al lui Apostol, care a culminat cu atacul 
înveninat al lui Ceauşescu împotriva sa de la Congresul al X-lea al PCR (6-12 august 1969). 

212 Pentru detalii interesante privind vizita lui Charles de Gaulle în România, vezi Sanda Stolojan, Cu de Gaulle 
în România, Bucureşti, Editura Albatros, 1994. 

poate spune ca Primävara de la Praga nu a fost altceva decat o iluzie politica. Primavara de la 
Praga a reprezentat una dintre crizele de succesiune ale comunismului mondial, inaugurate de 
Revoluția maghiară in 1956. Lecţia maghiară, după cum a afirmat Alexander Dubéek în 
memoriile sale, a influenţat în mod esenţial stabilirea tacticii liderilor cehoslovaci, precum şi 
deciziile luate de ţările din Pactul de la Varşovia. Structurile de putere care se conturau la 
Bucureşti, limitele reformelor inițiate de Ceauşescu şi măsura în care comuniştii români 
aprobau abandonarea treptată a modelului bolşevic în favoarea unuia mai democratic au fost 
factorii cheie care au dus la ,,exceptionalismul” românesc în comparaţie cu experimentul 
cehoslovac. 

Pentru a reconstitui contextul istoric al Primăverii de la Praga, trebuie menţionat că au 
existat evenimente importante care au precedat-o: îndepărtarea lui Hruşciov în octombrie 
1964 şi ascensiunea echipei Brejnev-Kosighin — cu alte cuvinte, abandonarea reformelor 
dublată de o restalinizare parțială în URSS, persecutarea disidentei intelectuale la Moscova, 
care a culminat cu faimosul proces Andrei Siniavski - Iuri Daniel în 1966, naşterea 
eurocomunismului odată cu „nota memorialistică” a liderului comunist italian Palmiro 
Togliatti, scrisă la Ialta în URSS, cu putin înainte de moartea sa în vara lui 1964, 
intensificarea polemicii sino-sovietice şi ruptura inevitabilă din lumea comunistă. În România, 
Congresul al IX-lea a marcat ambivalenta acelei perioade: pe de-o parte, o deschidere în stil 
titoist şi autonomie externă, iar pe de altă parte, concentrarea puterii în mâinile lui Ceauşescu 
şi a susținătorilor săi neconditionati. Prin urmare, paradoxul care a alimentat pretenția lui 
Ceauşescu de a fi recunoscut ca un exponent al liniei bazate pe suveranitate şi demnitate 
națională a devenit evident mai ales după 1968. Dialectica destalinizării şi desovietizării 
evoluase şi numai după august 1968 a devenit clar că balanța se înclina în favoarea celei din 
urmă. 

În România, Ceauşescu a continuat să exercite controlul absolut, în ciuda declaraţiilor 
prieteneşti la adresa noii conduceri de la Praga. Programul de Acţiune al Partidului Comunist 
din Cehoslovacia, adoptat în aprilie 1968, a fost publicat doar fragmentar, evitându-se orice 
referire la abolirea cenzurii şi la înființarea unor asociaţii politice şi culturale independente. 
Ceausescu a folosit reabilitarea lui Lucrețiu Pătrăşcanu şi a altor persoane persecutate pe 
vremea lui Gheorghiu-Dej pentru a-şi consolida propria-i poziţie în partid şi nu pentru a 
formula o condamnare radicală a poliţiei secrete. Rolul jucat de conducerea de partid în 
îngăduirea (sau chiar plănuirea) terorii staliniste a fost limitat în mod convenabil doar la 
Gheorghiu-Dej şi la Drăghici. Stalinismul nu a fost niciodată examinat cu seriozitate şi în mod 
autocritic în România de dinainte de 1989. Nici una dintre figurile democratice de frunte ale 
României, care sfârşiseră ca victime ale represiunii staliniste, nu a fost reabilitată sub 
Ceauşescu. 

Departe de a recunoaşte rolul pieţei în economie, comuniştii români au continuat să 
ceară realizarea unei rate ridicate de creştere industrială, bazându-se pe un model anacronic de 
autosuficientä economică. Solidarizarea lor cu Dubéek a fost determinată de respingerea 
comună a pretențiilor imperialiste ale URSS, şi nu pe asemănări în privința politicii interne. 
Atunci când un grup de intelectuali a publicat la Praga, în iunie 1968, „Manifestul celor două 
mii de cuvinte”, presa strict supravegheată de la Bucureşti a ignorat complet acest apel pentru 
un pluralism accentuat în cadrul sistemului. Abandonarea leninismului ca ideologie a 
partidului nu se afla pe ordinea de zi la Bucureşti. 

Această perioadă a cunoscut apariția a ceea ce mai târziu a devenit cunoscută sub 
numele de Doctrina Brejnev a suveranităţii limitate, pe baza căreia a fost justificată 
intervenţia forţelor Pactului de la Varşovia în Cehoslovacia, în august 1968. (În realitate, 
aceasta a fost doar o reformulare a mai vechii dogme a solidarităţii necondiționate fata de 
URSS). În cazul Primăverii de la Praga, Ceauşescu a jucat cu abilitate cartea independenței şi 
antisovietismului. Opoziția sa fata de intervenția Moscovei în Cehoslovacia nu a însemnat 

însă un sprijin acordat socialismului democratic, ci numai refuzul de a da curs dorințelor 
Kremlinului de a controla întregul bloc — cu alte cuvinte, al dreptului naţiunilor din Pactul de 
la Varsovia de a interveni in afacerile interne ale statelor membre. La fel ca in epoca 
Solidaritatii in Polonia sau ca pe vremea lui Gorbaciov, Ceausescu a respins orice reforma 
reală ca fiind o „trădare a principiilor socialiste”. Sfidarea hegemoniei sovietice l-a ajutat pur 
şi simplu să-şi construiască o imagine internațională pe care a exploatat-o ulterior fără 
încetare. „Scena balconului” din 21 august 1968, în timpul căreia Ceauşescu s-a adresat din 
balconul clădirii Comitetului Central unei mulțimi de 100 000 de persoane adunate într-una 
dintre piețele importante ale Bucureştiului şi a condamnat intervenţia Pactului de la Varşovia 
la numai câteva ore după invadarea Cehoslovaciei, care a devenit o legendă a comunismului 
național, nu a fost altceva decât o mascaradă, dar a funcționat: liderul neostalinist însetat de 
putere, lipsit de orice înclinaţie democratică, a reuşit să trezească brusc entuziasmul popular şi 
să câştige susținerea unei populaţii convinse că România va urma linia liberalizării şi a 
apropierii de Occident. Spunând „nu” invaziei sovietice într-o altă tara socialistă, comuniştii 
români şi-au reafirmat opoziția fata de orice încercare de restaurare a hegemoniei Kremlinului 
în interiorul blocului şi asupra mişcării revoluționare mondiale”!5. 

Pentru Ceauşescu şi susținătorii săi, eşecul Primăverii de la Praga a servit la 
justificarea dogmei unității de nezdruncinat dintre partid, lider şi naţiune. Sloganul „Partidul, 
Ceauşescu, România” răsuna pretutindeni în acea perioadă şi va fi utilizat din plin până la 
sfârşit. Oricine i se opunea lui Ceauşescu se făcea vinovat de subminarea acestei unități şi era 
acuzat că servea intereselor Moscovei. Solidaritatea fictivă cu „socialismul cu față umană” din 
Cehoslovacia a justificat perpetuarea unui model obtuz de dictatură personală. Încercarea de a 
repeta scena balconului din vara lui 1968 în decembrie 1989 a reprezentat urmarea grotescă a 
acestui episod”!*. 

În august 1969, Richard Nixon a venit la Bucureşti, unde un Ceauşescu din ce în ce 
mai plin de sine i-a făcut o primire triumfală. Trecând peste pretențiile sale dictatoriale, mulți 
analişti occidentali au crezut cu naivitate în mitul lui Ceauşescu prezentat ca un lider comunist 
de încredere, ceea ce l-a ajutat mai târziu pe acesta să-i caracterizeze pe disidenti drept 
trădători. 

În acelaşi timp, propaganda de partid a pus un accent deosebit pe „tradiţiile 
internationaliste” ale PCR, iar foşti membri ai Brigăzilor Internationale din perioada 
Războiului Civil din Spania (cum ar fi Petre Borilă, Valter Roman, Mihai Burcă, Gheorghe 
Stoica şi Vida Geza) şi ai Rezistenței Franceze (Mihail Florescu, Gheorghe Gaston Marin şi 
Gheorghe Vasilichi) au fost aleşi (în unele cazuri realeşi) în Comitetul Central la Congresul al 
IX-lea”!5. Ulterior, însă, Ceauşescu şi-a exprimat nemulțumirea faţă de manifestările 
resentimentare ale veteranilor, mai ales după Congresul al XII-lea din noiembrie 1979, atunci 
când Constantin Pîrvulescu, el însuşi fost secretar general (în 1944) şi veteran al mişcării 
comuniste internaționale, l-a acuzat pe liderul suprem că transformase partidul într-un feudă 
personală şi într-un instrument de conservare a puterii clanului său. 

Simultan, Ceauşescu a început epurarea „baronilor” lui Gheorghiu-Dej. Cei mai 
afectaţi au fost Gheorghe Apostol (cel mai fidel locotenent al lui Gheorghiu-Dej şi fost prim- 
secretar al partidului în perioada 1954-1955), Chivu Stoica (prim-ministru în anii 1950) şi 


7 Vezi discursul cu privire la evenimentele din Cehoslovacia ţinut de Valter Roman în octombrie 1968 în fata 
muncitorilor comunişti din judeţul Braşov, în care se sublinia nevoia de a condamna metodele cominterniste 
compromise si se criticau aspru politicile neostaliniste sovietice. În acel discurs important, Roman l-a citat pe 
Constantin Dobrogeanu-Gherea în sensul că „socialismul şi adevărul sunt inseparabile” şi a susținut nevoia de 
confruntări libere de idei în cadrul comunismului internațional. 

*I* Cu privire la evenimentele din 1968, vezi secțiunea Romania în Richard F. Staar (coord.), Yearbook on 
International Communist Affairs, 1969, Stanford, Calif., Hoover Institution Press, 1970, pp. 714-727. 

75 Vezi lista membrilor şi a membrilor supleanti ai Comitetului Central aprobată de Congresul al IX-lea al PCR 
în Congresul al IX-lea al Partidului Comunist Român, 19-24 iulie 1965, pp. 735-738. 

Petre Borilä (care fusese trimis de Comintern ca ofiter politic pentru a supraveghea Brigäzile 
Internationale din Spania). Primul ministru Ion Gheorghe Maurer, care fusese una dintre 
victimele ostilitätii Anei Pauker fata de comuniştii ,,locali”, a sprijinit epurarea acolitilor lui 
Gheorghiu-Dej de către Ceauşescu. Emil Bodnăraş, un expert în intrigile Cominternului şi 
fost agent al serviciilor secrete militare sovietice, a avut aceeaşi atitudine”!€. 

Treptat, Ceausescu a reuşit să-i elimine din viata politică pe toţi supraviețuitorii din 
Biroul Politic al lui Gheorghiu-Dej, evitând însă metoda stalinistă a epurărilor sângeroase. De 
exemplu, după ce a fost eliminat din Comitetul Central la Congresul al X-lea în 1969, Apostol 
a primit iniţial o poziţie relativ înaltă în guvern, apoi o pensie substanţială, iar mai târziu a fost 
numit ambasadorul României în Argentina. Cât despre primul ministru Maurer, după ce a ieşit 
la pensie în 1974, a continuat să fie invitat la diverse ceremonii solemne ca o confirmare vie a 
continuității generationale a elitei PCR. 

Membrii aparatului de partid (Ilie Verdeț, Paul Niculescu-Mizil, Virgil Trofin, Ion 
Stănescu, Ion Iliescu, Gheorghe Pană, Dumitru Popescu, Janos Fazekas şi Ion Ionita) i-au stat 
alături lui Ceauşescu. Mulţi dintre aceştia se alăturaseră PCR în timpul primilor ani de 
activitate legală de după război (1944-1946) şi absolviseră în anii 1950 înalta şcoală de partid 
a PCUS de la Moscova. Mai mult, aceştia erau comunişti naționali convinşi şi susțineau 
supremaţia lui Ceauşescu în cadrul conducerii. O contribuţie importantă la crearea mitului lui 
Ceauşescu a avut-o Dumitru Popescu, un aparatcic arogant care a deținut funcția de secretar al 
Comitetului Central însărcinat cu problemele culturale şi ideologice timp de aproape 
cincisprezece ani. Popescu se pretindea romancier, dar publicațiile sale erau nişte încercări 
ridicole de apologetică a partidului. Retrogradat în 1981 din poziția de membru al 
Secretariatului, a fost numit rector al şcolii de partid „Ştefan Gheorghiu” (intitulată bombastic 
,academie”)”'’, Paul Niculescu-Mizil, descris odată drept ideologul-sef al regimului, a fost 
numit preşedinte al obscurului Consiliu al Cooperativelor de Consum”!*. 

Emascularea politică a aparatului de partid a coincis cu două procese majore: (a) 
ascensiunea Elenei Ceauşescu spre cele mai înalte eşaloane ale partidului după Conferința 
Naţională a PCR din 1972, şi (b) încrederea crescândă acordată de Ceauşescu activiştilor cu 
care avea o legătură directă şi personală şi pe care el îi promovase. Au fost definite criterii noi 
pentru promovarea cadrelor astfel încât să-i permită soției secretarului general să devină 
numărul doi în partid. 

Elena Ceauşescu, născută Petrescu, a reuşit să-i elimine sau să-i persecute pe anumiţi 
membri ai aparatului de partid şi să-şi formeze o curte personală de adulatori (Emil Bobu, 
secretarul Comitetului Central însărcinat cu armata, militia şi forțele de securitate, lon Dincă, 
prim viceprim-ministru, Lina Ciobanu şi Alexandrina Găinuşe, care deveniseră membre ale 
Comitetului Politic Executiv la recomandarea Elenei Ceauşescu). Pe timpul lui Gheorghiu- 
Dej şi în primii ani ai conducerii lui Ceauşescu, Elena a stat în umbră. Ca directoare a 
Institutului de Cercetări pentru Chimie (ICECHIM) din Bucureşti, ea nu aparţinea decât 
organizației locale de partid, cea a raionului „16 februarie”, iar mai târziu, după 1965, 
Comitetului municipal de partid Bucureşti. Institutul Politehnic din Bucureşti i-a conferit 


216 Cu privire la dinamica elitei PCR sub Ceausescu, vezi Trond Gilberg, The Communist Party of Romania, în 
Stephen Fischer-Galati (coord.), The Communist Parties of Eastern Europe, New York, Columbia University 
Press, 1979, pp. 281-325, Walter M. Bacon, Romania, in Richard F. Staar (coord.), Yearbook on International 
Communist Affairs, 1985, Stanford, Hoover Institution Press, 1985, pp. 318-333 si Vladimir Tismaneanu, The 
Agony of a Marxist Regime, în „The World and I’, vol. 3, nr. 3, martie 1988, pp. 108-114. 

217 Interviu realizat de VT cu Dumitru Popescu, Bucuresti, iunie 1994. Pentru detalii suplimentare, vezi 
memoriile lui Popescu, Un fost lider comunist se destăinuie. „Am fost şi cioplitor de himere”’, Bucureşti, Editura 
Express, f. a. 

*I8 Niculescu-Mizil a fost un exponent zelos al poziţiei neutre a lui Ceauşescu în privința conflictului chino- 
sovietic şi, pentru multi intelectuali, el a simbolizat (împreună cu Ion Iliescu) promisiunile fazei semiliberale a 
conducerii lui Ceauşescu. 

titluri academice sub Gheorghiu-Dej, in ciuda opozitiei manifestate de chimisti romani 
reputati, precum Costin D. Nenitescu. Relatiile sale cu fiica lui Gheorghiu-Dej, Lica 
Gheorghiu-Radoi, extrem de influentă cândva, erau tensionate, dar Elena a căutat să 
stabileasca relatii apropiate cu sotiile (sau fostele sotii) ale celorlalti membri ai Biroului 
Politic al lui Gheorghiu-Dej, cum ar fi Stela Moghioros, Natalia Rautu, Sanda Ranghet si 
Ecaterina Micu-Chivu (Klein). 

Imediat dupa venirea lui Ceausescu la putere, Elena a insistat ca sa le fie oferite 
anumite privilegii câtorva femei care activaseră in perioada de clandestinitate: Stela 
Moghioroş, Ghizela Vass, Ecaterina Micu-Chivu, Sanda Ranghet, Ana Toma (care era 
căsătorită cu Pintilie Bodnarenko), Eugenia Rădăceanu (văduva lui Lothar Rădăceanu), 
Tatiana Bulan (care fusese căsătorită cu Leonte Răutu şi Ştefan Foriş înainte de se mărita cu 
Iakov Bulan, un ofițer sovietic care a devenit rectorul Academiei Militare din Bucuresti în anii 
1950), Sanda Ranghet şi Ofelia Manole. Scopul Elenei Ceauşescu a fost acela de a crea un 
sistem de relații pentru a-şi consolida autoritatea în rândurile vechii gărzi a partidului. Merită 
amintit faptul că Elena o detesta profund pe Marta Drăghici, soția lui Alexandru Drăghici, a 
cărei carieră în perioada de ilegalitate a partidului fusese mult mai impresionantă decât a ei*””. 
În timp ce încerca să-şi creeze un prestigiu politic, Elena Ceauşescu a primit sprijinul generos 
al lui Mihail Florescu (Mihail Iacobi) — pe atunci ministru al Industriei chimice şi fost luptător 
în Rezistenţa Franceză — pentru a obține o poziție înaltă în cercetarea românească din 
domeniul chimiei. La sfârşitul anilor 1960, toate institutele de cercetare româneşti din 
domeniul chimiei îi erau subordonate Elenei, iar ea a devenit membră a colegiului 
Ministerului, organismul de conducere „colectiv” din acest domeniu. Numirea unor aparatcici 
şterşi în poziții de conducere a favorizat ascensiunea Elenei Ceauşescu în ierarhie, mai întâi ca 
preşedinte al Consiliului Naţional pentru Ştiinţă şi Tehnologie, apoi ca viceprim-ministru şi 
membru al Comitetului Executiv al partidului. 

În raportul său către Congresul al X-lea al PCR, care s-a ţinut în perioada 6-12 august 
1969, Ceauşescu a subliniat că scopul fundamental al politicii partidului era dezvoltarea 
economică a ţării şi crearea unei „societăți socialiste multilateral dezvoltate”. Ceauşescu a 
insistat că această „societate socialistă multilateral dezvoltată” va fi superioară societății 
capitaliste din toate punctele de vedere. La acelaşi congres, Ceauşescu a salutat crearea 
Frontului Unităţii Socialiste, o organizație politică cu participare largă, care includea 
sindicatele, precum şi organizațiile de femei şi de tineret. Practic, orice cetăţean care împlinise 
optsprezece ani a devenit membru al Frontului Unităţii Socialiste. În conformitate cu linia 
oficială, noua organizație trebuia să le îngăduie tuturor să-şi exprime opiniile în legătură cu 
progresul către comunism. În realitate, era vorba de încă un instrument pentru controlul 
societăţii româneşti prin mimarea conceptului de participare politică şi prin inducerea apatiei 


în rândurile populatiei”?". 


2% Născută Marta Cziko, soția lui Drăghici fusese arestată în timpul războiului şi fusese condamnată la 
închisoare pe viaţă pentru activități comuniste ilegale. 

°° Vezi raportul lui Ceausescu la congres în Congresul al X-lea al Partidului Comunist Român, 6-12 august 
1969 Bucureşti, Editura Politică, 1969, pp. 24-25. Congresul a aprobat următorul Comitet Executiv, extins la 21 
de membri: N. Ceauşescu, Ion Gh. Maurer, Maxim Berghianu, E. Bodnăraş, Florian Dănălache, Constantin 
Drăgan, Emil Drăgănescu, Jânos Fazekăs, Petre Lupu, Manea Mănescu, P. Niculescu-Mizil, Gh. Pană, Dumitru 
Petrescu, Dumitru Popescu, Gh. Rădulescu, Leonte Răutu, Gh. Stoica, Virgil Trofin, Ilie Verdet, Vasile Vilcu şi 
Şt. Voitec. Erau 11 membri supleanti: Iosif Banc, Petre Blajovici, Miu Dobrescu, Aurel Duca, Mihai Gere, Ion 
Iliescu, Ion Ioniţă, Karol Kiraly, Vasile Patilinet, Dumitru Popa şi Ion Stănescu. Prezidiul permanent era compus 
din 9 membri: N. Ceausescu, Jon Gh. Maurer, E. Bodnăraş, P. Niculescu-Mizil, Gh. Pană, Dumitru Petrescu, Gh. 
Rădulescu, Virgil Trofin şi Ilie Verdeț. Secretariatul consta din secretarul general N. Ceauşescu şi 6 secretari: 
Mihai Gere, P. Niculescu-Mizil, Gh. Pană, Vasile Patilinet, Dumitru Popescu şi Virgil Trofin; ibidem, pp. 757- 
758. 

21 Ibidem, p. 63. 

Inclinatiile staliniste ale lui Ceausescu au fost accentuate de o vizitä pe care a efectuat- 
o in China si Coreea de Nord in mai 1971. Se pare ca acesta a luat in considerare posibilitatea 
de a importa metodele de indoctrinare folosite in timpul Revolutiei Culturale a lui Mao. 
Aceasta nu era numai o problema de preferintä personalä: Ceausescu incerca sa stavileasca 
mişcarea de liberalizare din România, să limiteze frământările din rândurile intelectualitatii şi 
să-1 împiedice pe studenți să-i urmeze pe rebelii lor colegi din alte state comuniste. El încerca, 
de asemenea, să-şi consolideze puterea personală şi să se descotorosească de acei membri ai 
aparatului care ar fi putut visa la un „socialism cu faţă umană”. De aceea, în iulie 1971, el a 
făcut publică o „propunere de îmbunătăţire a activităţii ideologice“, un monument de 
obscurantism jdanovist. Ceea ce a urmat a fost o restalinizare radicală şi apariţia unui cult al 
personalității fără precedent care îl înconjura la început numai pe Ceauşescu, iar după 1974 şi 
pe partenerul său politic cel mai apropiat: soţia sa, Elena. 

La Congresul al XI-lea al PCR, desfăşurat în perioada 25-28 noiembrie 1974, 
Ceauşescu a început să se concentreze asupra problemelor socialismului în țările in curs de 
dezvoltare, încercând să-şi creeze reputația de luptător pentru o „nouă ordine economică şi 
politică internaţională”. România a fost „participant invitat” al Conferinţei de la Colombo a 
Mişcării de Nealiniere din 1976 şi devenise clar că liderul român visa să ajungă un al doilea 
Tito al acestei mişcări. România s-a dovedit însă a fi mult mai puţin influentă decât 
Iugoslavia, care era membru fondator al Mişcării de Nealiniere. 

Congresul al XI-lea a aprobat Programul Partidului Comunist Român”, documentul 
fundamental al comunismului național românesc, care începea cu o istorie a României ce se 
întindea pe aproximativ 35 de pagini. Programul PCR era menit să traseze strategia partidului 
şi statului pentru următorii douăzeci până la douăzeci şi cinci de ani. Programul PCR 
ilustrează şi fascinația lui Ceauşescu pentru întreaga istorie „națională”, nu numai pentru 
istoria PCR (a cărei „elaborare” a fost definită ca o prioritate în raportul său la Congresul al 
IX-lea în 1965) *. Astfel, după 1974, Programul PCR a devenit modelul pentru orice scriere 
istorică publicată oficial în România. 

Congresul al XII-lea al PCR (19-23 noiembrie 1979) a consolidat vizibil clanul lui 
Ceausescu si cultul persoanei sale”%. Promovarea activă de către cuplul Ceausescu a carierei 
politice a fiului lor cel mai mic, Nicu, datează de la Congresul al XII-lea, când acesta a 
devenit membru supleant al Comitetului Central al PCR. În timpul congresului, Constantin 


22 Congresul a aprobat următorul Comitet Executiv, extins la 23 de membri: N. Ceausescu, Emil Bobu, E. 
Bodnăraş, Cornel Burtică, Elena Ceauşescu, Gh. Cioară, Lina Ciobanu, Emil Drăgănescu, Jânos Fazekâs, Petre 
Lupu, Manea Mănescu, P. Niculescu, Gh. Oprea, Gh. Pană, Ion Patan, Dumitru Popescu, Gh. Rădulescu, Leonte 
Răutu, Virgil Trofin, Iosif Uglar, Ilie Verdeț, Vasile Vilcu şi Şt. Voitec. Erau 13 membri supleanti: Stefan 
Andrei, Iosif Banc, Chivu Stoica, Mihai Dalea, Miu Dobrescu, Mihai Gere, Nicolae Giosan, Ion Iliescu, Ion 
Ioniță, Vasile Patilinet, Mihai Telescu, loan Ursu şi Richard Winter. Secretariatul consta din secretarul general 
N. Ceauşescu şi 6 secretari: Ştefan Andrei, Cornel Burtică, Gh. Pană, Dumitru Popescu, Iosif Uglar şi Ilie 
Verdeț; vezi Congresul al XI-lea al Partidului Comunist Român, 25-28 noiembrie 1974, Bucureşti, Editura 
Politică, 1975, pp. 841-842. 

23 Vezi Programul Partidului Comunist Român de făurire a societăţii socialiste multilateral dezvoltate şi 
înaintare a României spre comunism, în Congresul al XI-lea al Partidului Comunist Român, pp. 614-749. 

2% Congresul al IX-lea al Partidului Comunist Român, 19-24 iulie 1965, Bucureşti, Editura Politică, 1966, p. 92. 
i Congresul a aprobat urmätorul Comitet Executiv, extins la 27 de membri: N. Ceausescu, Iosif Banc, Emil 
Bobu, Cornel Burticä, Virgil Cazacu, Elena Ceauşescu, Lina Ciobanu, Jon Coman, Nicolae Constantin, 
Constantin Dăscălescu, Ion Dincă, Janos Fazekas, Ludovic Fazekas, Cornelia Filipaş, Alexandrina Gäinuse, 
Petre Lupu, P. Niculescu, Gh. Oprea, Gh. Pană, Jon Patan, Dumitru Popescu, Gh. Rădulescu, Leonte Răutu, 
Aneta Spornic, Virgil Trofin, Ilie Verdeț şi Şt. Voitec. Erau 18 membri supleanti: St. Andrei, Petre Danica, Miu 
Dobrescu, Gh. Dumitrache, Petru Enache, Eva Feder, Mihai Gere, Nicolae Giosan, Suzana Gâdea, Ion Ioniţă, 
Ştefan Mocuta, Ana Mureşan, Elena Nae, Marin Rădoi, Ion Stoian, Iosif Szasz, Ion Ursu şi Richard Winter. 
Secretariatul consta din secretarul general N. Ceauşescu şi 8 secretari: Iosif Banc, Virgil Cazacu, Constantin 
Dăscălescu, Ludovic Fazekăs, Dumitru Popa, Dumitru Popescu, Ilie Rădulescu şi Marin Vasile; vezi Congresul 
al XII-lea al Partidului Comunist Român, 19-23 noiembrie 1979, Bucureşti, Editura Politică, 1981, pp. 899-900. 

Pirvulescu a îndrăznit să critice monopolizarea puterii de către Ceausescu. Pirvulescu, care pe 
atunci avea 84 de ani, a protestat pentru că nu i s-a permis să ia cuvântul în timpul 
congresului. Atunci când, în sfârşit, i s-a dat voie să vorbească, el l-a acuzat pe Ceauşescu 
pentru că a pus interesele personale înaintea celor ale țării. Desi a fost redus rapid la tăcere, 
veşti despre intervenţia sa au ajuns la mijloacele de informare occidentale. După congres, 
Pîrvulescu a dispărut din viata publică, dar nu a fost lichidat”. În ciuda intervenţiei lui 
Pîrvulescu, congresul s-a încheiat cu o ceremonie de proslăvire a cuplului prezidenţial. 

La Congresul al XIII-lea al PCR (19-22 noiembrie 1984), asupra secretarului general 
şi a soţiei sale s-a abătut un incredibil potop de laude”. În timp ce Petru Enache, secretarul 
Comitetului Central însărcinat cu ideologia, a vorbit despre performanţele „marelui gânditor 
şi strateg contemporan”’”*, Ana Mureşan, membru supleant al Comitetului Executiv si 
ministru al Comerțului interior, s-a referit la realizările Elenei Ceauşescu în termenii 
ultraelogiosi~”’. 

Cultul personalitatii lui Ceausescu este ilustrativ pentru natura ceausismului. O 
incompetenta crescanda a sufocat procesul de luare a deciziilor, in timp ce secretarul general 
îşi îndemna supuşii „să facă totul” pentru a-i îndeplini „indicațiile preţioase“. Trond Gilberg 
notează că, până la urmă, „o asemenea concentrare a puterii înseamnă că numai câțiva indivizi 
trebuie să rezolve probleme extrem de complicate într-o societate din ce în ce mai diferențiată. 
O astfel de misiune depăşeşte chiar şi capacitatea celei mai inteligente şi mai bine intenţionate 
persoane”?30. 

Deşi a rămas intact, aparatul de partid era marginalizat şi umilit. Până şi fostul 
viceprim-ministru Cornel Burtică, un stâlp al clanului Ceauşescu, a fost exclus din partid, 
aparent din cauza esecului său de a îndeplini directivele economice ale Conducätorului". În 
locul membrilor grupului din aparatul de partid au fost numiţi executanti servili ai ordinelor 
lui Ceauşescu, precum Constantin Dăscălescu, prim-ministru al României, fost secretar al 
Comitetului Judeţean de Partid Galaţi, al cărui singur merit era acela că îi obliga pe ceilalți să 
se supună capriciilor lui Ceauşescu”. 

Emil Bobu, Iosif Banc, Cornel Pacoste şi Petru Enache erau cu toții aserviti elitei 
conducătoare. Printre puţinii veterani care au supraviețuit în poziții importante s-au numărat 


* Pirvulescu fusese membru al PCR de la congresul de fondare a partidului şi membru al CC din 1929. Arestat 
în 1934, a evadat şi a plecat în URSS, unde a rămas pe perioada războiului. S-a întors în România în 1944, unde 
a condus PCR împreună cu Bodnăraş şi Ranghet, în timp ce A. Pauker se afla încă în URSS iar Dej se găsea in 
închisoare. Ulterior, Pirvulescu a fost preşedintele Comisiei de Control a Partidului (1945-1961) şi membru al 
Biroului Politic (1952-1960), dar şi-a pierdut funcţiile după Plenara CC din noiembrie-decembrie 1961, la care a 
fost criticat pentru complicitate cu Chişinevschi şi Miron Constantinescu. A trăit îndeajuns de mult pentru a fi 
martorul căderii regimului comunist în decembrie 1989. 

cu Congresul a aprobat următorul Comitet Executiv, compus din 23 de membri: N. Ceausescu, Iosif Banc, Emil 
Bobu, Virgil Cazacu, Elena Ceauşescu, Lina Ciobanu, lon Coman, Nicolae Constantin, Constantin Dăscălescu, 
Ion Dincă, Miu Dobrescu, Ludovic Fazekas, Alexandrina Găinuşe, Manea Mănescu, P. Niculescu, Constantin 
Olteanu, Gh. Oprea, Gh. Pană, Ion Patan, Dumitru Popescu, Gh. Rădulescu, Ilie Verdeț şi Şt. Voitec. Erau 25 de 
membri supleanti: Şt. Andrei, Şt. Birlea, Nicu Ceauşescu, Leonard Constantin, Gh. David, Marin Enache, Petru 
Enache, Mihai Gere, Maria Ghitulicä, Nicolae Giosan, Suzana Gâdea, Nicolae Mihalache, Ioachim Moga, Ana 
Mureşan, Elena Nae, Marin Nedelcu, Cornel Pacoste, T. Postelnicu, Ion Radu, Ion Stoian, Gh. Stoica, Iosif 
Szasz, loan Totu, Ion Ursu şi Richard Winter. Secretariatul consta din secretarul general N. Ceausescu şi 9 
secretari: Iosif Banc, Emil Bobu, Ion Coman, Silviu Curticeanu, Petru Enache, Constantin Radu, Ion Radu, Ion 
Stoian şi Ilie Verdeț, vezi Congresul al XIII-lea al Partidului Comunist Român, 19-22 noiembrie 1984, 
Bucureşti, Editura Politică, 1985, pp. 742-743. 

7 Foreign Broadcast Information Service (FBIS), în „Eastern Europe”, 3 decembrie 1984, p. H/3. 

* Ibidem, p. H/2. 

30 ‘Trond Gilberg, Romania's Growing Difficulties, în „Current History”, noiembrie 1984, p. 270. Gilberg 
analizează convingător efectele cultului irațional al personalităţii lui Ceauşescu. 

#1 Scânteia”, 9 octombrie 1982; vezi şi M. Shafir, Romania — Politics, Economics and Society, p. 78. 

* Ton Caraion a fost martorul acceselor de furie ale premierului în timpul Conferinţei Nationale a Scriitorilor 
din iulie 1981; Ion Caraion, Insectele tovarăşului Hitler, München, Jon Dumitru Verlag, 1982, pp. 97-106. 


109 


Gheorghe Rădulescu, Manea Mănescu şi Mihail Florescu. Desi rămăsese membru al 
Comitetului Executiv al partidului şi vicepreşedinte al Consiliului de Stat, Rădulescu nu 
participa la procesul de luare a deciziilor. Mănescu, care a redevenit membru al Comitetului 
Executiv după 1982, a fost unul dintre oamenii de încredere ai Elenei Ceauşescu şi un 
subordonat loial al secretarului general. Florescu, un fost luptător în Brigăzile Internaţionale şi 
ultimul membru de origine evreiască al Comitetului Central (reales şi la Congresul al XIV-lea 
în noiembrie 1989) era mâna dreaptă a Elenei în Consiliul Naţional pentru Ştiinţă şi 
Tehnologie, datorându-i acesteia supraviețuirea politică în baza faptului că Elena avea nevoie 
de cunoştinţele sale în industria chimică”. 

Putinii intelectuali din Comitetul Central au fost eliminaţi la Congresul al XIII-lea, în 
1984. Printre aceştia se numărau poetul Eugen Jebeleanu, George Macovescu, fost ministru de 
Externe şi preşedinte al Uniunii Scriitorilor până în 1982 şi Mihnea Gheorghiu, preşedintele 
Academiei de Ştiinţe Politice şi Sociale. 

Între timp, odrasla favorită a cuplului, Nicu, a devenit din ce în ce mai important. 
Născut în septembrie 1951, Nicu era singurul dintre copiii cuplului prezidențial care era 
interesat de politică. El a fost facut lider al Uniunii Asociaţiilor Studenţilor Comunişti din 
România în 1972, iar în 1983 a devenit prim-secretar al Uniunii Tineretului Comunist (UTC). 
La Congresul al XII-lea al PCR, Nicu a devenit membru supleant al Comitetului Central şi 
secretar al Marii Adunări Naţionale, la Conferinţa Naţională a PCR din 1982 a devenit 
membru plin al Comitetului Central, iar la Congresul al XIII-lea, în noiembrie 1984, membru 
supleant al Comitetului Executiv. Soţia lui Nicu, Poliana Cristescu, conducea Organizația 
Pionierilor şi era secretar al UTC, iar la Congresul al XIII-lea a fost aleasă membru plin al 
Comitetului Central. 

Contactele şi inițiativele internaţionale ale lui Nicu Ceauşescu, în special în calitate de 
preşedinte al Comisiei Naţiunilor Unite pentru Anul Tineretului, erau des comentate în presa 
românească. În plus, el şi-a promovat prietenii ca membri ai Comitetului Central. Cornel 
Pacoste, fostul secretar al Comitetului de Partid al Centrului Universitar București, a devenit 
membru supleant al Comitetului Executiv şi prim-secretar al Comitetului Judeţean Timiş. 
Pantelimon Găvănescu, predecesorul lui Nicu în funcţia de conducător al UTC, şi Eugen 
Florescu, fostul redactor-șef al ziarului oficial al UTC, „Scânteia tineretului”, au devenit 
membri ai Comitetului Central. Alți protejați ai lui Nicu, precum Tudor Mohora, Constantin 
Boştină, lon Traian Ştefănescu, lon Sasu şi Nicolae Croitoru — care îi erau colaboratori în 
cadrul Secretariatului UTC — au devenit membri influenți ai nomenclaturii ca secretari ai 
comitetelor judeţene ale PCR sau în alte poziţii importante. În rezumat, după Congresul al 
XIII-lea al PCR, nu mai rămăsese practic nimeni în partid care să poată pune sub semnul 
întrebării politicile familiei domnitoare a României. 

Cazul Trofin este sugestiv în acest sens. Virgil Trofin a fost considerat unul dintre 
principalii pretendenți la putere în cazul unei crize de succesiune. Membru al grupului care 
asigurase victoria lui Ceauşescu asupra rivalilor săi din Biroul Politic al lui Gheorghiu-Dej şi 
secretar al Comitetului Central însărcinat cu cadrele după Congresul al IX-lea, Trofin a căzut 
în dizgrație după 1970. El a fost îndepărtat din funcția de ministru al Minelor, petrolului şi 
geologiei în urma unei confruntări directe cu secretarul general. Numit preşedinte al 
Consiliului Central al Cooperativelor Mestesugäresti, Trofin a continuat să sfideze orgoliul lui 
Ceauşescu, ceea ce a pus capăt carierei sale. Eliminarea sa din Comitetul Central al PCR a 


fost confirmată la Plenara din 25-26 noiembrie 1981: Ceauşescu nu tolera nici o critică?**. 


33 Mihail Florescu a murit la Bucuresti în februarie 2000. 
24 M. Shafir, Romania — Politics, Economics and Society, p. 83. Trofin a murit în 1983. 

Suprimarea disidentei, celebrarea liderului 

În România, disidenta s-a redus la atitudini idealiste, cu atât mai eroice cu cât cei care 
dădeau glas unor vederi neortodoxe nu puteau conta pe solidaritatea colegilor lor. Michael 
Shafir îl citează pe un specialist occidental în afaceri est-europene care i-a spus la începutul 
anilor 1980 că ,,disidenta română trăieşte la Paris, iar numele ei este Paul Goma”?*, În 
ianuarie 1977, Goma i-a trimis o scrisoare de solidaritate lui Pavel Kohout, unul dintre liderii 
grupului cehoslovac Carta 77. Goma a scris şi un apel către Conferinţa de la Belgrad, prin 
care cerea ca regimul Ceauşescu să respecte prevederile Conferinţei de la Helsinki cu privire 
la drepturile omului. Cu toate acestea, în afară de colegul său de breaslă, scriitorul Ion 
Negoitescu, şi de medicul psihiatru Ion Vianu, nici un alt intelectual român nu l-a sprijinit pe 
Goma. Dimpotrivă, în paginile revistei xenofobe „Săptămâna” erau menţionate originile 
basarabene ale lui Goma pentru a explica gestul său de revoltă. În final, în jur de 200 de 
oameni au semnat apelul lui Goma, dar marea majoritate a acestora doreau să obțină doar un 
paşaport — aşa-numitul „paşaport Goma” — pentru a emigra. Goma a fost arestat pe | aprilie 
1977, dar a fost eliberat pe 6 mai, în urma unei campanii internaţionale; în noiembrie 1977, el 
a părăsit România şi s-a stabilit la Paris, împreună cu soția şi cu fiul säu°*. 

Alţi disidenti români, precum Doina Cornea, Dan Petrescu, Liviu Cangeopol, Luca 
Pitu, Mircea Dinescu, Dorin Tudoran, Gabriel Andreescu sau Radu Filipescu, au avut parte de 
aceeaşi izolare şi lipsă de sprijin. Regimul a reuşit să insufle frică, iar Partidul a răspuns la 
nesupunerea civilă cu măsuri draconice. Minoritățile religioase şi naționale au fost 
persecutate. Radu Filipescu, declarat prizonierul lunii decembrie 1984 de către organizația 
Amnesty International, a fost condamnat la 10 ani de închisoare pentru „propagandă 
împotriva ordinii socialiste”. Tânărul inginer electronist român, născut în 1956, a fost acuzat 
că scrisese şi distribuise manifeste care condamnau greşelile lui Ceauşescu în domeniul 
economic şi conducerea sa dictatoriala”*’. 

Până la colapsul din 1989, „a trăi în adevăr” nu a reprezentat o opţiune pentru marea 
majoritate a elitei intelectuale romane***. În plus, o alianță între clase sociale — în sensul 
sprijinirii de către intelectuali a grevei minerilor din Valea Jiului din august 1977 sau a 
protestului de la Braşov din noiembrie 1987 — nu s-a format niciodată. Până la revolta 
muncitorilor de la Braşov, clasa muncitoare română a căutat mai degrabă să găsească diverse 
forme de „a se descurca” decât să ridice vocea împotriva regimului. Între 1964 şi 1977, 
datorită unei abile combinaţii între industrializare şi naționalism reuşite de către regim, „noul 
contract social” a funcționat bine. Nici măcar după revolta muncitorilor de la Braşov din 1987 
nu s-a dezvoltat o alianţă între clase, între intelectualii critici şi muncitorii nemulțumiți”. 

Adăugând nedreptatii insulta, Ceausescu a selectat colaboratori recrutaţi din rândurile 
minorităților etnice pentru a-i susține pretenția de a fi descoperit cea mai potrivită soluţie 


2 Ibidem, p. 168. 

36 Vezi detalii la Paul Goma, Culoarea curcubeului '77. Cutremurul oamenilor, Oradea, Editura Multiprint, 
1993. 

#7 Vladimir Socor, Prisoner of Conscience. Radu Filipescu, în „Radio Free Europe. Romanian Situation 
Report”, no. 17, 17 noiembrie 1984, pp. 21-23; Nicholas G. Andrews, Romania under Communism: Waiting It 
Out, în „Christian Science Monitor”, 11 martie 1985; David B. Funderburk, Defiance in Romania? Look Again, 
Anderson, în „Washington Post”, 7 septembrie 1985. Ultimul articol, semnat de fostul ambasador al Statelor 
Unite în România, examinează abuzurile regimului Ceauşescu în domeniul drepturilor omului. Vezi, de 
asemenea, Robert Gillette, Romania: A New Winter of Despair, în „Los Angeles Times”, 28 noiembrie 1985 şi 
Juliana Geran Pilon, Why Exclude Romania?, în „New York Times”, 2 noiembrie 1985. 

38 Walter D. Connor, Dissent in Eastern Europe. A New Coalition?, in „Problems of Communism“, ianuarie- 
februarie 1980, pp. 1-17. Vezi si Vlad Georgescu, Romanian Dissent: Its Ideas, in J. L. Curry (coord.), Dissent 
in Eastern Europe, New York, Praeger, 1985, pp. 182-194. 

°° Pentru o analiză a protestului muncitoresc in Romania comunistä, vezi Dragos Petrescu, A Threat From 
Below? Some Reflections on Workers’ Protest in Communist Romania, în „Xenopoliana”, nr. 1-2, 1999, pp. 142- 
168. 

marxist-leninista pentru problema nationala. Astfel, potrivit lui Mihai Gere, membru supleant 
al Comitetului Executiv al PCR si preşedinte al Consiliului Oamenilor Muncii de 
Naţionalitate Maghiară din România, problema naţională fusese rezolvată într-un „mod 
profund umanist”. Orice critică la adresa xenofobiei lui Ceauşescu era considerată propagandă 
perfidă, antiromânească: „Am aflat recent despre poziţii, concepţii şi atitudini de peste hotare, 
din ce în ce mai frecvente, care distorsionează istoria poporului român, realitățile din România 
socialistă de azi şi modul în care a fost rezolvată problema națională; toate acestea reprezintă 
calomnii şi un amestec grosolan în viaţa şi în afacerile noastre interne’. 

Una dintre cele mai timpurii expresii ale cultului lui Ceausescu a fost un volum masiv 
intitulat Omagiu, publicat in 1973. Liderului suprem îi plăceau pompa de tip bizantin şi 
simbolurile monarhice: sceptrul prezidenţial, care a fost introdus la 28 martie 1974, atunci 
când Ceauşescu a devenit primul preşedinte al României, a reprezentat probabil primul semn 
palpabil al derulării unui scenariu dinastic". 

La mijlocul anilor 1980, cultul dezvoltase forme fără precedent, depăşind cu mult 
expresiile relativ benigne de la începutul anilor 1970. Aniversarea a douăzeci de ani de la 
alegerea lui Ceauşescu ca secretar general a dezläntuit o avalanşă de imnuri şi ode 
ditirambice, menite să gâdile nemăsurata sete de mărire a liderului suprem. Laudele servile ale 
lui Corneliu Vadim Tudor, care era nu numai un neobosit menestrel prezidențial, dar şi 
autorul unor vehemente pamflete antisemite, se apropiau de deificare: „Ne bucurăm pentru 
existența providentiala a acestui om, atât de profund ataşat de pământul nostru strabun, ar 
trebui să ne bucurăm pentru tinerețea sa veşnică, ar trebui să fim cu toţii recunoscători pentru 
faptul că-i suntem contemporani şi să-i mulțumim pentru toate acestea. Numai datorită voinței 
sale suntem acum cu adevărat stăpâni în casa sufletelor noastre”. 

Fiecare 26 ianuarie — ziua de naştere a lui Ceauşescu — era o ocazie pentru ceremonii 
solemne şi tributuri servile aduse „geniului” său. Toate mijloacele de informare româneşti 
salutau „meritele sale excepționale” şi nici o hiperbolă nu era de ajuns atunci când era vorba 
de a glorifica realizările preşedintelui. În mod similar, meritele Elenei Ceauşescu în domeniul 
ştiinţei, tehnologiei şi culturii erau subliniate fără încetare de propaganda de partid. 

Odată dezlantuit, mecanismul cultului a căpătat o dinamică proprie şi a devenit o 
trambulină pentru pseudointelectuali şi carierişti de profesie, care alimentau setea de glorie a 
secretarului general. De exemplu, pe 26 ianuarie 1986, „Scânteia” a dedicat aniversării 
preşedintelui aproape o ediție întreagă. Pe prima pagină, un chenar roşu încadra fotografia 
preşedintelui si un editorial de 700 de cuvinte, intitulat „Întreaga naţiune îl sărbătoreşte pe 
marele erou al țării”. Acelaşi număr conţinea numeroase poeme şi articole, având titluri ca 
„Marele arhitect”, „Epoca de aur” sau „Scumpa oră din ianuarie”2%5. 


De ce a triumfat Ceauşescu atâta vreme 

Puterea şi ideologia s-au împletit strâns în funcționarea dictaturii personale a lui 
Ceauşescu. În ideologia regimului comunist român s-au amestecat populismul naționalist, 
demagogia socială şi ataşamentul fata de preceptele de bază ale stalinismului. Secretarul 
general al PCR a înfruntat Uniunea Sovietică în legătură cu anumite probleme (de exemplu, 


#0 Vezi Mihai Gere, Full Equality for All the Citizens of Romania, în „România Liberă”, 25 ianuarie 1986, în 
FBIS, în „Eastern Europe”, 28 ianuarie 1986, p. H8. Pentru o evaluare total diferită a situaţiei minorităţii etnice 
maghiare din România, vezi Gaspar Miklos Tamas, Censorship, Ethnic Discrimination and the Culture of the 
Hungarians in Romania, New York, International Helsinki Federation for Human Rights, 1985. 

#1 Dan Ionescu, A Touch of Royalty, în „Radio Free Europe. Romanian Situation Report”, nr. 2, 22 ianuarie 
1985, p. 13. 

7? Corneliu Vadim Tudor, Suflet în sufletul neamului, în „Săptămâna”, 26 iulie 1985, p. 7. 

43 News Media Hail Ceauşescu on Birth Anniversary, FBIS, în „Eastern Europe”, 29 ianuarie 1986, p. H2. 

Orientul Apropiat, criza cehoslovaca din august 1968 si relatiile cu China), iar parerile sale 
polemice cu privire la aceste subiecte au fost transformate in doctrină oficială de partid”. 

În cadrul comunismului mondial, Ceauşescu a aplicat conceptele de suveranitate 
națională şi egalitate în relaţiile dintre state şi dintre partidele comuniste. El a respins in mod 
constant încercările Moscovei de la sfârşitul anilor 1960 şi din anii 1970 de a atrage România 
în campaniile sale antichineze. În 1968, el i-a susţinut pe comuniștii greci care au înfiinţat 
Partidul Comunist Grec (din Interior) în exil în România şi a expulzat din tara facțiunea 
prosovietică KKE a lui Kostas Kolliyannis, consultându-se regulat cu conducerea iugoslavă. 
În plus, pentru că avea nevoie de relaţii bune în primul rând cu partidele care aveau o poziţie 
critică explicită fata de expansionismul sovietic, Ceauşescu şi-a exprimat sprijinul prudent 
pentru eurocomunism şi i-a apărat pe liderii partidelor comuniste spaniol şi italian în fata 
atacurilor sovietice. Mai întâi Enrico Berlinguer, apoi Alessandro Natta, au vizitat deseori 
Bucureştiul pentru a se întâlni cu Ceauşescu. Santiago Carrillo a fost descris public ca fiind 
prietenul personal al lui Ceauşescu. 

Discursurile secretarului general erau un lant de incantatii verbale. Aroganta sa 
dogmatică interzicea competenţa intelectuală. Cuibariti în piramida lor de privilegii, autocratii 
comunişti români nu puteau tolera meritocratia, pe care o percepeau în mod corect ca pe o 
ameninţare la adresa puterii lor. Într-un eseu lămuritor despre dilemele intelighentiei române, 
Dorin Tudoran a arătat că impunerea sistematică de elite false a fost un mijloc de menţinere a 
controlului asupra societăţii”. 

În România, economia de comandă a reprezentat baza unui sistem politic ierarhic, 
rigid şi autoritar. Partidul — adică, Ceauşescu — concepea dezvoltarea societăţii în termeni 
militari, cu fronturi, campanii, flancuri, avangardă şi ariergardä”". În ciuda acestor artificii 
propagandistice, România lui Ceauşescu era o societate închisă, caracterizată prin represiune 
în toate domeniile existenței umane: limitări ale dreptului de proprietate, condiții grele de 
muncă şi salarii mici, lipsa libertății de mişcare, obstacole birocratice împotriva emigrării, 
violări ale drepturilor minorităţilor nationale, dispreț pentru credințele religioase şi 
persecutarea practicilor religioase, austeritate economică drastică, cenzură constantă în 
domeniul culturii, reprimarea tuturor vederilor disidente şi un omniprezent cult în jurul 
preşedintelui şi familiei sale, care a contribuit la demoralizarea populaţiei”. 

În logica stalinistă, ideologia şi puterea nu pot fi disociate. Ca urmare, exponentii 
regimurilor neostaliniste trebuiau să-şi menţină ortodoxia ideologică pentru a-şi păstra sursa 
principală de legitimitate. În cazul lui Ceauşescu, constrângerile ideologice şi politice erau 
întărite continuu, iar reforma era amânată mereu prin reorganizări instituționale. Confruntati 
cu o represiune crescândă, cu o conducere defectuoasă a economiei şi cu o paralizie socială şi 


2 Vezi articolul despre „doctrina Ceauşescu” în Ovidiu Trăsnea, Nicolae Kallos, Mică enciclopedie de 


politologie, Bucureşti, Editura Ştiinţifică şi Enciclopedică, 1977, pp. 136-145. 

** Dorin Tudoran, Frig sau Frică: Reflecţii despre condiția intelectualului român, Daphne, Ala., Europa Media, 
1988, manuscrisul original în limba română, p. 48. Poet şi jurnalist important, Dorin Tudoran a denunţat, pe când 
se găsea în România, controlul totalitar asupra culturii şi oportunismul elitei intelectuale oficiale. Härtuit şi 
calomniat, a cerut, în cele din urmă, să emigreze în Statele Unite ale Americii. O versiune prescurtată a eseului 
menţionat a fost publicată în Franţa în 1984; Dorin Tudoran, De la condition de L'intellectuel roumain, in 
„L” Alternative”, nr. 29 şi 30, septembrie-octombrie şi noiembrie-decembrie 1984. 

caii i privinţa mecanismelor de mobilizare politică şi efectele lor asupra regimului neostalinist al lui Ceauşescu, 
vezi Steven Sampson: Muddling through in Romania (lucrare prezentată la Al Doilea Congres Internaţional de 
Studii Româneşti, Avignon, Franţa, 1983) şi Js Romania the Next Poland?, în „Critique”, nr. 16, 1983, pp. 139- 
166. 

#7 Anneli Maier (împreună cu secția română), The Ceauşescu Era — An Era of Restrictions, în „Radio Free 
Europe. Romanian Situation Report”, 26 iunie 1985; vezi şi Paul Lewis, Economy Tight, Romanians Face a 
Long Winter, în „New York Times”, 15 decembrie 1985, o descriere precisă a militarizării economiei, a 
persecutării cultelor neoprotestante şi a mutării pensionarilor de la oraş la sat, amintind de metodele lui Pol Pot. 

politica, romanii aveau de ales intre exilul intern — supravietuire täcutä in patria lor — si 
emigrare. 


Comunism national in stil romanesc? 

Vechea gardă a PCR fusese neutralizata sau se imputinase, iar a „doua generaţie” era 
lipsită de o bază instituţională. Pretentiile ultranationaliste erau exacerbate, iar ideologia 
marxist-leninistă nu era nimic altceva decât un ritual lipsit de conținut. O viziune despre 
dezvoltare caracteristică Lumii a Treia colora triumfalista şi irațional de optimista credință a 
lui Ceauşescu în creşterea economică. În cazul regimului, călcâiul lui Ahile îl reprezenta, 
totuşi, anemica sa legitimitate — îi lipsea adevărata autoritate politică. Conducerea presupus 
carismatică nu era, de fapt, carismatică. Departe de a fi „eroul național” sărbătorit de 
mijloacele de informare oficiale, Ceauşescu era un aparatcic — era, într-adevăr, încarnarea 
aparatului partidului comunist şi principalul apărător al acestuia”. 

Ceausescu a fost prizonierul propriului său mit. El se considera simbolul viu al vigorii 
şi continuității partidului şi se aştepta ca şi ceilalți să creadă acelaşi lucru. După cum am 
văzut, el crescuse în spiritul „revoluţiei de sus”, luase parte de bună voie la cele mai aberante 
excese staliniste din România şi, evident, nu s-a retras atunci când s-a confruntat cu 
nemulțumirea populară. Din moment ce se baza în principal pe supremaţia nomenclaturii de 
partid, garantată de teroarea exercitată de poliția politică, regimul lui Ceauşescu nu poate fi 
descris ca o deviere de la modelul marxist-leninist. Înainte de toate, această ideologie a 
speculat înclinațiile naționaliste, a exploatat şi a cultivat prejudecățile antimaghiare şi 
antisemite, s-a folosit de resentimentele antirusesti adânc înrădăcinate şi a încurajat încercările 
absurde menite să demonstreze superioritatea românească asupra lumii occidentale în anumite 
domenii ale ştiinţei şi culturii (temele aşa-numitului protocronism românesc)”. Rămâne încă 
de stabilit dacă aceste campanii stridente au fost provocate de un nemărturisit complex de 
inferioritate sau de nostalgia pentru trecutele vânători jdanoviste de vrăjitoare împotriva 
,cosmopolitilor dezradacinati” (adică, a evreilor). 


Întregul şi părţile 

Ca filosofie politică, stalinismul sublinia superioritatea întregului asupra părților, 
preeminenta societăţii asupra individului”. Pentru regimul român — ca si pentru cel sovietic, 
de altfel — individul era doar un simplu termen de referință abstract. Stalinismul nu poate fi 
redus, totuşi, la supremaţia puterii politice şi la teroarea de masă fără riscul de a neglija alte 


#8 Cu excepţia terorii de masă, regimul lui Ceausescu tindea să perpetueze aspecte caracteristice „stalinismului 
matur”, printre care un sistem de dictatură personală şi „un sistem de valori eterogen care favoriza stratificarea 
economică, de statut şi a relaţiilor de putere, cultiva o extraordinară uniformitate culturală şi era ataşat de 
naționalismul extrem”; vezi Seweryn Bialer, Stalin 's Successors. Leadership, Stability and Change in the Soviet 
Union, New York, Cambridge University Press, 1980, p. 10. 

** Michael Shafir, Political Culture, Intellectual Dissent, and Intellectual Consent. The Case of Romania, în 
„Orbis”, vara 1983, in special interpretarea pe care acesta o da „tezelor” neostaliniste din iulie 1971 ale lui 
Ceausescu (pp. 418-420). Shafir identifica doar un grup de scriitori (nucleul ,,oniric” de disidenta intelectuala si 
rezistență) ca oponenti constanti şi articulati ai dogmatismului anticultural al lui Ceauşescu. Nu trebuie însă 
ignorate efectele profunde ale atitudinilor din perioada 1971-1972 ale unor scriitori precum Eugen Jebeleanu, 
Geo Bogza, Alexandru Paleologu, Ion Caraion, Şt. Aug. Doinas, N. Manolescu, Mircea Zaciu şi Dan Hăulică. În 
conflictul dintre „staliniştii naţionali” şi ,,evolutionistii liberali”, primii au încercat să se folosească de 
naționalismul lui Ceauşescu, pe când ceilalți au subliniat autonomia esteticului în fata intruziunii sufocante a 
partidului. „Protocronismul” a fost ideologia, sponsorizată de partid, care afirma precedenta românească în cazul 
unor descoperiri ştiinţifice şi culturale majore şi a reprezentat, de fapt, fundamentul tiraniei naţionaliste a lui 
Ceausescu. Pentru amănunte privind „protocronismul” vezi K. Verdery, National Ideology under Socialism. 

°° Pentru o analiză critică inspirată a stalinismului, vezi G. R. Urban (coord.), Stalinism. Its Impact on Russia 
and the World, Cambridge, Mass., Harvard University Press, 1986, in special interviurile realizate de Urban cu 
Leszek Kolakowski, Milovan Djilas, Adam B. Ulam si Robert C. Tucker, precum si textul lui Leonard Shapiro, 
Epilogue. Some Reflections on Lenin, Stalin, and Russia. 

caracteristici, nu mai putin organice, ale regimurilor de tip sovietic. Există o mare doză de 
optimism în următoarea afirmaţie din lucrarea lui Tom Bottomore, Dictionary of Marxist 
Thought, chiar dacă reflectă o interpretare des întâlnită a realitatilor comuniste: „Succesorii lui 
Stalin nu au transformat în mod fundamental structurile principale ale regimului pe care l-au 
moştenit de la acesta. Dar ei au pus capăt represiunii şi terorii de masă, iar în acest sens, se 
poate spune că stalinismul s-a sfârşit odată cu moartea lui Stalin”?*!. 

În România, sursa puterii o constituia monoliticul aparat de partid, dictatul colectiv al 
birocrației PCR încarnată în declarațiile Conducătorului. Pentru a frustra orice membru al 
nomenclaturii care ar fi încercat să-şi delimiteze un fief politic personal, Ceauşescu a 
accelerat rotația birocratilor. Ca şi Stalin, el nu a permis apariţia centrelor de autoritate rivale, 
iar cei care au ignorat acest lucru au plătit scump pentru încercările lor nereuşite de a 
introduce un rudiment de dezbatere în luarea deciziilor de partid. 

Deşi moştenirea teoretică leninistă a fost invocată în România mai putin decât în alte 
tari comuniste, Ceauşescu nu a abandonat niciodată regulile despotice instituite de bolşevici 
după 1921: eliminarea oricărei forme de democraţie intrapartinică, centralism birocratic şi 
omnipotenta secretarului general. El nu putea accepta lupte fractioniste şi avea o viziune 
militaristă asupra rolului şi structurii partidului. Din moment ce, în mintea sa, partidul şi 
liderul erau unul şi acelaşi lucru, cultul partidului însemna implicit şi divinizarea liderului”?. 
Ritualurile bizantine de glorificare erau intercalate cu referiri la ortodoxia marxist-leninistă, în 
timp ce slujitori umili se întreceau unul pe celălalt in lăudarea valorii şi a „clarviziunii” 
Conducătorului. Lăsându-l deoparte pe Enver Hodja, nici un alt lider est-european din epoca 
poststalinistă nu a reuşit să conceapă un cult al personalității atât de sistematic şi de teatral. 
Probabil că acest cult al personalităţii atotcuprinzător îl va imortaliza pe Ceauşescu în istoria 
marxismului. 

În noiembrie 1985, la primul Congres al Ştiinţei şi Învăţământului din România, Elena 
Ceauşescu a fost „numită în unanimitate” (nu aleasă) preşedinte al noului Consiliu Naţional al 
Ştiinţei şi Învăţământului. Ea s-a bucurat de un cult al personalităţii similar, fiind publicate 
volume de pseudo-poezii pentru a-i proslăvi „extraordinarele merite ştiinţifice” şi „calda 
generozitate”. La acelaşi congres, s-a afirmat că Nicolae Ceauşescu era strategul întregii 
politici economice a României, în timp ce Elena era celebrată ca principalul executant al 
acestei politici şi ca garantul aplicării acesteia în viitor'*. În 1986, ceremoniile dedicate 
aniversării zilei de naştere a Elenei au atins culmea adulatiei publice. Elena şi Nicolae 
Ceauşescu erau zugrăviți ca „un cuplu istoric, a cărui existență se împleteşte cu destinul 
ri. Poetul Ion Gheorghe s-a referit extatic la „treime” şi la „cele trei dimensiuni” ale 
„unității sacre” dintre Nicolae Ceauşescu, Elena Ceauşescu şi patrie”. Acest elefantiazis 
sicofantic a culminat cu descrierea extaziată a Elenei Ceausescu de către ziaristul Ilie Purcaru: 
„Femeia care astăzi, alături de bărbatul de la cârma ţării, ia pe umerii ei — fragili ca orice 
umeri de femeie, dar puternici şi neclintiti datorită convingerilor ei ferme şi neabătute — 


5! Vezi Tom Bottomore (coord.), A Dictionary of Marxist Thought, Cambridge, Mass., Harvard University 
Press, 1983, p. 464. 

#7? Abordări mai detaliate ale acestor teme se pot găsi in Jeremy T. Paltiel, The Cult of Personality. Some 
Comparative Reflections on Political Culture in Leninist Regimes, în „Studies in Comparative Communism”, nr. 
16, primävara/vara 1983, pp. 49-64 si Graeme Gill, Personality Cult, Political Culture and Party Structure, in 
Ibidem, primăvara/vara 1984, pp. 111-121. 

23 Anneli Maier, Elena Ceauşescu Marches On and Up, în „Radio Free Europe. Romanian Situation Report”, 
nr. 17, 17 decembrie 1985, pp. 21-25. 

254 poetul Virgil Teodorescu în „Luceafărul”, nr. 1, 4 ianuarie 1986, p. 1. 

°55 Ton Gheorghe, Ibidem. 

sarcini şi răspunderi copleşitoare, servind natiunea cu un devotament de care nu a dat dovadă 
nici o altă femeie înaintea ei”. 

În acest sumbru climat cultural-politic, cultul delirant al lui Ceauşescu a ajuns la 
maturitate. Fiul său, Nicu, părea predestinat să moştenească tronul tatălui său, iar versuri ce 
prevesteau acest eveniment au fost auzite la aşa-numitul ,,Cenaclu Flacăra al tineretului 
revoluţionar” („Ceauşescu junior/Viitor Conducător”). Urmând exemplul mamei sale, primul 

secretar al UTC a devenit un „om de ştiinţă de reputație internațională” şi aşa-zisul autor al 
mai multor volume de fizică nucleară”. 

Limbajul folosit în cultul lui Ceauşescu amintea în mare măsură de Garda de Fier şi de 
deificarea lui Corneliu Zelea Codreanu, Căpitanul, cel care intentionase să transforme 
România într-un paradis, într-o tara „ca soarele sfânt de pe cer”. De aceea, este legitim să ne 
întrebăm: Regimul român a reprezentat doar o distorsiune patologică a unui „socialism 
existent în realitate” cumva „mai sănătos”, mai beningn sau măcar mai puţin indecent? 
Răspunsul trebuie să includă: (a) tradițiile (morale, politice, axiologice) ale PCR; (b) 
conservarea fidelă a moştenirii staliniste; (c) înstrăinarea intelighentiei; (d) apariția grupurilor 
de tehnocrati (de „experți”) nemulțumiți de cursul aventuros şi penibil imprimat de 
Ceausescu; şi (e) interesul sovieticilor de a păstra stabilitatea internă a regimului din 
România”. 

Prin Nicolae Ceauşescu, bizantinismul a triumfat în cultura politică a comunismului 
românesc: intrigile, eliminarea inamicilor prin conspirații de culise, practicarea duplicitatii în 
gândire şi limbaj, demagogia ajunsă boală naţională, respingerea problemelor cu adevărat 
etice, manipularea şi înşelăciunea, toate aceste caracteristici dezgustătoare ale moştenirii 
Imperiului de Răsărit, recuperate şi consolidate sub Stalin, au atins apogeul în cultul 
personalității lui Ceauşescu. Poate că membrii aparatului de partid au fost uneori iritati de 
această pompă şi de atribuirea tuturor meritelor istorice lui Ceauşescu însuși, dar s-au bucurat, 
cu toate acestea, de efectele psihologice ale cultului, adică de asfixierea întregii gândiri 
critice. Trebuiau doar să se supună orbeste indicatiilor lui Ceauşescu şi, atât timp cât nu-l 
supărau, li se îngăduia să-şi păstreze toate (sau cele mai multe dintre) privilegii. În acest sens, 
regimul român a fost numai o variantă a ceea ce a fost descris ca dictatura nomenclaturii”. 

Interesul lui Ceauşescu pentru ideologie depindea de schimbările din politica externă 
şi din cea internă. Mitul care stătea la baza doctrinei sale poate fi descris ca „românismul 
socialist”, cu un accent deosebit pe specificul naţional al românilor în privinţa: (a) trecutului şi 


25 Vezi Anneli Maier, Elena Ceauşescu 's Birthday, în „Radio Free Europe. Romanian Situation Report”, nr. 1, 
10 ianuarie 1986, p. 40. Cu privire la locul Elenei Ceauşescu în ierarhia de partid şi la poziţia politică şi socială 
pe care o ocupa, vezi Mary Ellen Fischer, Women in Romanian Politics. Elena Ceauşescu, Pronatalism, and the 
Promotion of Women, in Sharon L. Wolchik şi Alfred G. Meyer, Women, State, and Party in Eastern Europe, 
Durham, N.C., Duke University Press, 1985, pp. 121-137. Numele Elenei Ceauşescu a fost asociat îndeaproape 
cu necrutätoarea politică a regimului de fortare a natalității. În 1984 a fost promulgat un decret care obliga 
femeile să se prezinte la controale ginecologice lunare pentru creşterea ratei natalității. Pentru o analiză 
aprofundată, vezi Gail Kligman, The Politics of Duplicity. 

*’ Vezi „Scânteia tineretului”, 19 februarie 1985; „Scânteia”, 25 iunie 1983; M. Shafir, Romania-Politics, 
Economics and Society, p. 77. 

258 Exact această ultimă problemă l-ar fi putut face pe Gorbaciov să regândească atitudinea Uniunii Sovietice fata 
de România. Moscova cunoştea prea bine cât de fragil era sistemul politic şi teoretic creat de Ceauşescu pentru 
a-l considera un obstacol real în faţa dorinţei sovieticilor de a „păstra omogenitatea blocului”, aşa cum tindeau să 
presupună anumiți analişti (vezi Vladimir V. Kusin, Gorbachev and Eastern Europe, în „Problems of 
Communism”, ianuarie-februarie 1986, pp. 50-51). Pentru o descriere pătrunzătoare, bazată pe experiența 
personală, a relațiilor lui Gorbaciov cu Ceausescu şi cu alti lideri est europeni, vezi Anatoly Chernyaev, My Six 
Years with Gorbachev, University Park, Pennsylvania State University Press, 2000. 

°° Michel Voslensky, Nomenklatura. The Soviet Ruling Class, Garden City, N.Y., Doubleday, 1984, pp. 243- 
319. 

tradiţiilor istorice; (b) intereselor; si (c) a valorilor declarate”. Internationalismul era invocat 
numai sporadic (şi de nevoie). Secretarul general însuşi se vedea în postura de profet al 
apropiatei explozii revoluţionare a Lumii a Treia şi nu ca un simplu lider comunist integrat în 
„comunitatea statelor socialiste” dominată de sovietici. După toate probabilitățile, aceasta era 
sursa principală a rebeliunii formale împotriva tutelei sovietice nemijlocite. Era cu neputinţă 
ca o asemenea personalitate ambițioasă să poată menţine relații bune cu autoritatea tutelară, să 
confere legitimitate unei alte surse de înțelepciune şi putere. Prin urmare, Ceauşescu a pariat 
totul pe o autarhie de tip albanez în loc să devină un lider comunist obişnuit ca Honecker, 
Jivkov sau Husâk. Rapoartele interne de partid din România, rostite de obicei de către 
aparatcici de rang superior, arată un anumit dispreţ fata de statutul inferior al altor lideri ai 
Pactului de la Varşovia în relaţiile lor cu Moscova. Această viziune a fost instaurată în partid 
în 1963-1964, sub Gheorghiu-Dej, şi a fost apoi consolidată sub Ceauşescu, care, aparent, se 
mândrea pentru faptul că respingea pretențiile hegemonice ale sovieticilor. 

Pentru a-şi păstra această imagine de luptător intransigent pentru independenţa 
națională, Ceauşescu a fost deseori în dezacord cu intervenţiile sovietice în arena 
internațională. Ion Mihai Pacepa, care a fost consilierul său personal şi director adjunct al 
Direcţiei de Informaţii Externe române până în 1978, când i s-a acordat azil politic în Statele 
Unite, a oferit detalii fascinante cu privire la relaţiile ambigue ale lui Ceauşescu cu Moscova. 
Pacepa a avut gradul cel mai înalt dintre toți ofițerii de informaţii comunişti care au dezertat 
vreodată în Occident. „Cu toată nepriceperea sa în economie, domnul Ceauşescu exportă încă 
produse importante în Uniunea Sovietică, servind drept canal pentru transferul tehnologiei 
occidentale către Moscova”, nota el şi adăuga semnificativ: „Înţelegerile bilaterale secrete cu 
Moscova, cum ar fi acelea dintre cele două servicii secrete privind procurarea de tehnologie 
occidentală, sunt obligaţii sacre pentru domnul Ceauşescu”?€!. 

Prins în tensiunea dintre nemăsuratele sale aspirații politice şi mai limitatele 
angajamente ideologice, Ceauşescu a încercat să combine o politică internă strict stalinistă cu 
un simulacru de „titoism radical” în afacerile externe. Evident, el nu emula experimentul 
iugoslav al „autoconducerii muncitoreşti”, ci naționalismul care inspirase respingerea de către 
Tito a ultimatumului Cominformului în 1948-1949. Spre deosebire de Tito, Ceauşescu nu se 
bucura cu adevărat de susţinere in tara sa. Pentru a-şi construi o astfel de susținere, toate 
opiniile disidente au fost reduse la tăcere, iar liderul partidului a fost caracterizat ca fiind 
purtătorul de cuvânt al „conştiinţei naționale”. Această farsă a fost accentuată de gălăgioşii 
scriitori national-stalinisti, doritori să se bucure de încrederea lui Ceauşescu şi să obţină 
poziţii culturale importante. Ceauşescu era vrăjit de propria-i legendă dar era, în acelaşi timp, 
şi victima celor care o manipulau cu cinism. Izolat şi alienat față de aparatul de partid, el s-a 
plâns în mod public de ceea ce numea „semne de lipsă de respect” — adică, de ascunderea 
realitatilor fata de conducerea partidului. Tintele atacului său erau, în principal, aparatcicii de 


la nivel judeţean şi membrii Comitetului Executiv al partidului”*?. 


260 După 1968, Ceauşescu a enuntat doctrina care il definea ca pe pastratorul traditiei istorice romanesti datand 
de pe vremea conducätorului ,,antiimperialist” Burebista si care prezicea ,,edificarea comunismului in cadrul 
graniţelor istorice ale României şi asigurarea securităţii poporului împotriva acţiunilor ostile ale imperialistilor şi 
revizioniştilor”. Vezi Stephen Fischer-Galati, Marxist Thought and the Rise of Nationalism, în Jeffrey Simon şi 
Trong Gilberg (coord.), Security Implications of Nationalism in Eastern Europe, Boulder, Colo., Westview 
Press, 1986, p. 76. 

21 Vezi Ion Mihai Pacepa, Ceausescu. America’s Most favored Tyrant, in ,,Wall Street Journal”, 13 ianuarie 
1986. Credibilitatea afirmatiilor lui Pacepa privind colaborarea strânsä dintre serviciile de informatii romanesti si 
sovietice este sustinutä de informatii suplimentare publicate in Thierry Wolton, Le KGB en France, Paris, 
Bernard Grasset, 1986, pp. 97-110 şi 229-239. Corespondenta particulară dintre VT si generalul Pacepa a lămurit 
si mai mult natura relatiilor dintre Ceausescu si Kremlin in perioada lui Brejnev. 

2 Speech by RCP General Secretary Nicolae Ceausescu to RCP Central Committee Plenum Held in Bucharest, 
November 13-14, 1985, FBIS, in ,,Eastern Europe”, 26 noiembrie 1985, p. H11. 

Criza structurala si declinul ideologic 

In afarä de Nicolae, Elena si Nicu, alti membri ai ,,tribului” prezidential erau plasati in 
poziţii cheie: unul dintre frații secretarului general, generalul locotenent Ilie Ceausescu, a fost 
numit ministru adjunct al apărării şi secretar al Consiliului Politic Superior al Armatei în 
1983; un alt frate, Nicolae A. Ceauşescu, era general locotenent în Ministerul de Interne şi şef 
al Secţiei de Cadre (nu trebuie uitat faptul că Elena Ceauşescu era preşedinta Comisiei de 
Cadre a Comitetului Central al PCR); al treilea frate, lon Ceauşescu, era ministru secretar de 
stat la Comitetul de Stat al Planificarii; Marin, alt frate, deținea un post în comerțul exterior; 
Florea, tot frate, făcea parte din personalul ziarului „Scânteia”; o soră a deținut postul de 
ministru adjunct al educaţiei până când soţul ei, Vasile Bărbulescu, de asemenea membru al 
Comitetului Central, a devenit prim-secretar de partid al județului Olt în 1983. Fratele Elenei 
Ceauşescu, Gheorghe Petrescu, era vicepreşedinte al Uniunii Generale a Sindicatelor, membru 
al Comitetului Central, al Consiliului de Stat şi al Biroului Executiv al Frontului Democraţiei 
şi Unităţii Socialiste“. Mai mult, la vremea respectivă era binecunoscut faptul că Ceauşescu 
îi promova pe cei din satul său natal, Scornicesti, din judeţul Olt. 

Indicatiile, amenințările şi încercările de a amăgi clasa muncitoare eclipsau sindromul 
declinului care aducea aminte în mod frapant de ultimii ani la putere ai lui Matyas Rakosi în 
Ungaria vecină, în perioada 1955-1956. În loc să sporească autoritatea partidului, legitimitatea 
mitologică a lui Ceauşescu şi carisma sa falsă erau o sursă de insubordonare. Securitatea era 
una dintre cele mai puternice forte de poliţie politică din lumea comunistă, dar erau semne că 
până şi în interiorul acestei gărzi pretoriene existau tendinţe centrifuge”. Şefii Securităţii 
erau prea bine informaţi cu privire la potenţialul exploziv acumulat de populație pentru a miza 
totul pe familia conducătoare. 

Conformismul ideologic era mai degrabă o perdea de fum decât o adevărată piatră de 
temelie a vieții culturale româneşti. Deşi intelighentia nu a reuşit să dezvolte o conştiinţă 
critică şi să catalizeze lupta antitotalitară, nu este corect ca intelighentia română să fie acuzată 
pentru pasivitate fără a se lua în considerare: (a) originile ei istorice şi sociale; (b) sacrificarea 
ei imediat după preluarea puterii de către comunişti; şi (c) profilul ei psihosocial”%5. 

Transformând necesitatea in virtute, multi intelectuali români şi-au rationalizat 
obedienta pretinzând că supunerea lor politică a reprezentat tributul plătit pentru o mai mare 
libertate artistică şi invocând în mod convenabil „realismul politic”. Înrobită şi coruptă, 
intelighentia a fost suficient de naivă pentru a spera că va împărți puterea cu Conducătorul. 
Încă o dată, intelectualii au fost päcäliti (aşa cum fuseseră in 1956, atunci când nu au reuşit să 
urmeze drumul deschis de intelectualii reformisti din Ungaria şi Polonia)“. 

Trebuie amintit faptul că, cel putin până la „tezele” din iulie 1971 ale lui Ceausescu, 
inspirate de revoluția culturală chineză, naționalismul şi ceea ce era perceput ca o 
îmbucurătoare renaştere a patriotismului au blocat orice reglare serioasă de conturi cu 
staliniştii. Deziluzia care a urmat ofensivei neostaliniste de după 1971 a fost, în plus, o 
problemă individuală: în general, intelectualii români erau lipsiţi de credibilitate. Prea puţini 
dintre ei îndrăzniseră să ceară o reformă integrală a sistemului. În orice caz, protestele 
intelectualilor nu erau ascultate din moment ce lipsa de speranţă şi teama tindeau să împiedice 


23 Cu privire la structura elitei PCR si impactul clanului Ceausescu, vezi René Al. de Flers, Vladimir Socor, The 
RCP’s New Central Committee. Changes and Political Trends, în „Radio Free Europe. Background Report”, nr. 
6, 11 ianuarie 1986; René de Flers, Socialism in One Family, în „Survey”, vol. 28, nr. 4, iarna 1984, pp. 165-174. 
24 René de Flers, Are There Problems in the Secret Service?, in ,Radio Free Europe. Romanian Situation 
Report”, nr. 4, 22 februarie 1985, pp. 25-27. 

255 În eseul său citat mai sus, Dorin Tudoran tratează pe larg aceste probleme, oferind o tulburătoare descriere a 
frământărilor intelectualilor români. 

266 Pentru tulburările din mediile intelectuale din 1956, vezi Paul E. Zinner, National Communism and Popular 
Revolt in Eastern Europe. A Selection of Documents on Events in Poland and Hungary, February-November 
1956, New York, Columbia University Press, 1956. 

orice tentatie spre insubordonare. Propaganda de partid condamna veninos orice forma de 
protest sub pretextul că acestea dădeau apă la moară „duşmanilor” ţării: ,,imperialistii” 
occidentali, ideologii antiromâni maghiari şi sovietici sau politicienii exilați ai vechiului 
regim. Sovinismul era unul dintre mecanismele favorite utilizate de fanaticii „idelogiei 
românismului” pentru a-i compromite şi reduce la tăcere pe criticii declaraţi ai dictaturii. 

Situaţia grea a întregii populații a României — şi nu numai a anumitor grupuri etnice, 
religioase sau profesionale — provenea direct din absolutismul lui Ceauşescu şi din încrederea 
sa într-un model politic şi economic anacronic. Dialectica şovinismului şi iredentismului a 
fost exacerbata de neputinta lui Ceauşescu de a rezolva vreuna dintre problemele politice într- 
adevăr delicate. 

Întâlnirea lui Ceauşescu din august 1983 cu activiştii de partid si cu intelectualii în 
staţiunea Mangalia, de pe coasta Mării Negre, a fost percepută în general ca un sindrom al 
declinului, preşedintele şi soția sa ocolind şi nesocotind canalele tradiţionale de partid. 
Directivele „vizionare” ale secretarului general erau proclamate ca fiind punctul de vedere 
sacrosanct al partidului, adevărul ultim. Supraviețuitorii grupului aparatului de partid s-au 
agăţat de poziţiile lor de nomenclaturisti, fantome ale gloriei lor apuse, actori şi, în acelaşi 
timp, spectatori ai acestei nevroze naționale. 

Intelectualii au fost somati să se conformeze dogmelor reînviate ale „realismului 
socialist”, pentru că realitatea nu era ceea ce percepea artistul, ci ceea ce partidul decidea că 
trebuia să fie: „Avem nevoie ca arta, avem nevoie ca industria cinematografică şi teatrele să 
zugrăvească esenţa şi modelul omului pe care vrem să-l făurim! Chiar dacă uneori trebuie să 
înfrumuseţăm vreun erou, este bine ca el să devină un exemplu, pentru ca tinerii să înțeleagă 
şi să ştie că aşa ar trebui să fie!””°”. 

Naționalismul  exacerbat a reprezentat fundamentul ceausismului.  Excesele 
naționaliste ale regimului nu puteau fi criticate fără riscul de a atrage acuzaţii veninoase de 
antipatriotism””?%, În acelaşi timp, nepotismul practicat pe larg de către regimul Ceausescu a 
fost primul experiment european de socialism dinastic. Socialismul dinastic al lui Ceauşescu — 
denumit oficial „societatea socialistă multilateral dezvoltată” — a fost o combinație de rituri 
politice bizantine, tehnică stalinistă de manipulare şi fantasme resentimentare care aminteau 
de unele tiranii din Lumea a Treia. Spre îngrijorarea altor lideri comunişti din blocul sovietic, 
„Conducătorul” de la Bucureşti practica propria-i versiune de socialism, în care individul era 
sacrificat în beneficiul partidului şi pentru a potoli setea de putere a detestatei familii 
domnitoare. 


267 Vezi Speech by Nicolae Ceauşescu at the Working Meeting on Organizational and Political-Educational 


Activities (ţinută la Mangalia pe data de 4 august 1983), FBIS, în „Eastern Europe”, 9 august 1983, p. H11. 

7% Pentru o abordare pătrunzătoare a ceauşismului, vezi Trond Gilberg, Nationalism and Communism in 
Romania. The Rise and Fall of Ceausescu’s Personal Dictatorship, Boulder, Colo., Westview Press, 1990, pp. 
49-57. 

Rolul consilierilor sovietici în comunizarea României 


Decizia politică 

După cel de-al doilea război mondial, sovieticii şi-au răspândit în toate țările ocupate 
din estul Europei nu doar trupele şi serviciile secrete, ci şi numeroşi consilieri pe lângă 
diferite instituţii autohtone. Scopul era uşor de înțeles: supravegherea implantării sistemului 
totalitar întocmai după dispoziţiile şefului suprem de la Kremlin!. 

Dacă trimiterea consilierilor sovietici fusese decisă în termeni reali de către Moscova”, 
în mod formal ei fuseseră solicitati de către guvernele locale. Aceasta a fost cu siguranță 
situația din România. La 3 noiembrie 1949 — în Ungaria încă se bătea moneda în jurul 
procesului intentat lui Laszlo Rajk, chiar dacă între timp acesta fusese condamnat la moarte şi 
executat —, Gheorghe Gheorghiu-Dej i-a trimis o scrisoare lui A.A. Gromiko, locțiitor al 
ministrului de Externe al URSS, prin care se solicita trimiterea unuia sau a doi „specialişti” 
care să acorde asistență conducerii Partidului Muncitoresc Român pentru „analizarea situației 
unor membri ai partidului cu o activitate neclară şi suspectă”, dat fiind că românii nu aveau 
„experienţă suficientă în desfăşurarea cu succes a unor asemenea anchete”?. În şedinţa din 9 
noiembrie 1949 a Biroului Politic al PC(b)US a fost discutată solicitarea lui Dej, adoptându-se 
decizia ca din partea Ministerul Securităţii Statului al URSS să plece în România A.M. 
Saharovski şi V.S. Patrikeev (apare şi în forma Patrakeev). Cei doi aveau ca sarcină să ajute 
Securitatea în activitatea ei“. În 15 noiembrie 1949, însuşi Stalin l-a instiintat pe Gheorghiu- 
Dej despre răspunsul pozitiv la cererea sa printr-o scurtă scrisoare purtând semnătura 
„Filipov”, pseudonimul lui Stalins. 

Consilierii sovietici au fost detaşaţi în România prin semnarea unei convenții, la 5 
februarie 1950, între Bucureşti şi Moscova. Durata şederii consilierilor era de 3 ani. Costurile 
erau suportate de partea română, fiind vorba de transportul dus-întors pentru consilieri şi 
familiile lor, salarii mari (unul în lei, plătit direct consilierului, şi unul în ruble, achitat statului 
sovietic), locuinţe gratuite, accesul la magazine speciale, acordarea de alimente, produse 
industriale ş.a.m.d. Toate aceste prevederi erau valabile şi pentru consilierii care se aflau deja 
în România“. 

Urmele lăsate de consilierii sovietici în arhivele româneşti sunt reduse şi risipite. 
Gheorghe Apostol, unul dintre apropiații lui Gheorghiu-Dej, a fost întrebat după 1989 daca 
sunt documente de arhivă cu hotărârile Moscovei pentru România, iar răspunsul lui a fost că 
„nu există. Nu se lucra cu acte. Poate telefoane. Dar, de obicei, se lucra deschis, deoarece 


' Dorin Dobrincu, Ajutorul Marelui Frate. Consilierii sovietici în România lui Gheorghe Gheorghiu-Dej, în 
„Analele ştiinţifice ale Universităţii Alexandru Ioan Cuza din Iaşi”, Istorie, vol. XLVI-XLVII, 2000-2001, pp. 
211-214; idem, The Soviet Counsellors’ involvement in postwar Romanian repressive and military structures, în 
Alexandru Zub, Flavius Solomon, Oldrich Tuma, Jiri Jindra (editori), Sovietization in Romania and 
Czechoslovakia. History, Analogies, Consequences, laşi, Editura Polirom, 2003, pp. 157-160. 

? Lavinia Betea, Maurer şi lumea de ieri. Mărturii despre stalinizarea României, Arad, Editura loan Slavici, 1995, p. 
148. 

> Galina P. Murasko, Represiunile politice în ţările Europei de est la sfârşitul anilor '40: conducerea sovietică şi 
nomenclatura naţională de partid si de stat, în Romulus Rusan (ed.), Anul 1948 — institutionalizarea comunismului, 
Bucureşti, Fundaţia Academia Civică, 1998, pp. 347-348; Albina F. Noskova, Consilierii sovietici: între cerere şi 
ofertă, în „Magazin istoric“, nr. 4, aprilie 1998, p. 37. 

* Galina P. Murasko, op. cit., p. 348; vezi si Tatiana P. Pokivailova, Notă informativă expediată de la Bucureşti la 
Moscova în legătură cu arestarea a 66 de politicieni din România, în Romulus Rusan (ed.), Anul 1948 — 
institutionalizarea comunismului, ed. cit., p. 889. 

* ANIC, fond CC al PCR - Secţia Relaţii Externe, dosar nr. 1/1949, ff. 27-28. Potrivit unor surse sovietice, 
răspunsul lui Stalin ar purta data de 13 noiembrie 1949; Albina Noskova, op. cit., p. 37. 

$ Joan Scurtu, Consilierii sovietici în România, în , Magazin istoric“, nr. 5, mai 1998, p. 13; Adrian Pop, 1950. 
Legația S.U.A. informează: dominația U.R.S.S. asupra României nu poate fi slăbită, in „Magazin istoric“, nr. 4, 
aprilie 2001, p. 43. 

omul Biroului Informativ avea acces la sedintele plenare ale CC al PMR. (...) Ei asistau, 

vedeau ce se discută, interveneau. Peste cuvântul lor nu mai îndrăznea nimeni să treacă. Deci, 

dispozițiile erau verbale, nu scrise. Nu se consemna nimic despre aceasta în actele Biroului 
i 

Politic” . 


Consilierii sovietici în sectoarele de forță 

Cele mai vizate sectoare ale statului român şi pe cale de consecință controlate de 
consilieri au fost cele de forță, Ministerul de Interne şi Securitatea, precum şi Armata. Situaţia 
este explicabilă, dacă avem în vedere că liderii de la Kremlin erau adepţii manevrelor din 
umbră şi ai impunerii cu forța a deciziilor pe care le luau. Gheorghe Apostol preciza că toate 
ministerele fuseseră „înfundate cu consilieri sovietici. lar armata şi internele, mai ales 
securitatea, erau năpădite de ei”. 

Şeful consilierilor sovietici pe linie NKVD/KGB în România anilor 1944-1947 a fost 
Dimitri Gheorghievici Fedicikin. Personaj care acumulase o largă experiență în Balcani, în 
anii 1930, în perioada imediat postbelică a ajuns să aibă o influenţă enormă la Bucureşti, 
dându-i indicaţii şi instrucțiuni lui Gheorghiu-Dej”, dar şi importantilor agenţi ai serviciilor 
secrete sovietice în România, Emil Bodnăraş şi Gheorghe Pintilie (Pantelimon Bodnarenko) 
zis Pantiuşa. Din punct de vedere politic, activitatea lui Fedicikin în domeniul securităţii şi 
informaţiilor era dublată de către Andrei Januarevici Visinski, comisar adjunct al afacerilor 
externe al URSS!. Consilierii sovietici au fost prezenţi şi în alte servicii secrete româneşti. În 
timp ce Lucrețiu Pătrăşcanu era deţinut la Serviciul Special de Informații (1949-1951), pe 
lângă Secţia Juridică era ataşat consilierul sovietic Tiganov. În momentul în care SSI a fost 
înglobat în Securitate, Tiganov a devenit consilier al Direcției Anchete, condusă de Mişu 
Dulgheru!! 

Între anii 1949-1953, funcția de şef al consilierilor sovietici din România, pe linia 
Securităţii, a fost deţinută de Aleksandr Mihailovici Saharovski, personaj cu o carieră 
importantă în KGB, dacă ţinem cont de faptul că el avea să ajungă apoi (1956: 1971) şeful 
Direcţiei I Centrale (Informaţii Externe) din această temută poliţie politică'?. Însă în perioada 
în care s-a aflat în România, el s-a implicat direct şi profund în supervizarea serviciilor 
represive ale țării. El a jucat un rol central chiar în cazul Pătrăşcanu. De fapt, în timpul 
anchetei acestuia instrucțiunile veneau de la Saharovski, secondat de Tiganov, şi de la 
Gheorghiu-Dej". Cei doi sovietici nu au fost singurii consilieri implicaţi în anchetarea 
fostului ministru al Justiției, de vreme ce în diferite acte oficiale, când erau menționați 
anchetatorii, era folosită denumirea „brigadă de consilieri”!“. Dar consilierii sovietici nu s-au 


7 Lavinia Betea, op. cit. , p. 261 (interviu cu Gheorghe Apostol); Iulian Stănescu, Gheorghe Apostol se confesează, 
în „Dosarele istoriei“, nr. 12 (64)/2001, p. 44. 

$ Lavinia Betea, op. cit., p. 264 (interviu cu Gheorghe Apostol). Vezi si Silviu Brucan, Generatia irosita. Memorii, 
Bucuresti, Editurile Univers & Calistrat Hogas, 1992, p. 68. 

? Christopher Andrew, Oleg Gordievski, KGB. Istoria secretă a operaţiunilor sale externe de la Lenin la Gorbaciov, 
traducere din limba engleza de Doina Mihalcea-Stiuca, Bucuresti, Editura All, 1994, p. 252. 

19 Dennis Deletant, Influența sovietică asupra Securităţii române 1944-1953, in Romulus Rusan (ed.), Memoria ca 
formă de justiţie, Bucuresti, Fundaţia Academia Civica, 1995, p. 42; Ion Mihai Pacepa, Cartea neagră a Securității, 
vol. I, Rolul Poliției Politice şi al Spionajului in România Comunistă, cu o întâmpinare de Sorin Roşca Stănescu şi 
cuvântul înainte al autorului, postfață de Dan Pavel, comentarii de Cornel Dumitrescu şi Adrian Severin, Bucuresti, 
Editura Omega, 1999, pp. 99-104. 

!! Claudiu Secaşiu, Drumul spre poliția politică, în „Dosarele istoriei“, nr. 5/1996, p. 15; Lavinia Betea, Lucrețiu 
Pătrăşcanu. Moartea unui lider comunist. Studiu de caz, Bucureşti, Editura Humanitas, 2001, pp. 187-188. 

12 Christopher Andrew, Oleg Gordievski, op. cit., p. 469; Ion Mihai Pacepa, op. cit., vol. I, p. 91-92, 96. 

'5 Lavinia Betea, op. cit., p. 187-188, 330-331, 337, 357; Claudiu Secasiu, op. cit., p. 15; vezi si ANIC, fond CC 
al PCR - Cancelarie, dosar nr. 62/1968, ff. 24-25. 

Lavinia Betea, op. cit., pp. 187-188, 330-331 si p. 337; vezi si Cristian Popisteanu, Un epilog neaşteptat: 
Malenkov aprobă lichidarea lui Lucrețiu Pătrășcanu, în „Magazin istoric“, nr. 3, martie 1992, p. 37. 

implicat doar in cazul Pătrăşcanu, ci şi în disputele dintre facțiunea Gheorghe Gheorghiu-Dej, 
pe de o parte, şi facțiunea Ana Pauker, Vasile Luca şi Teohari Georgescu, pe de altă parte, 
dispute devenite acute la sfârşitul anilor 1940-începutul anilor 1950. La începutul anului 
1952, Saharovski a trimis la Moscova rapoarte negative despre grupul Pauker-Luca- 
Georgescu, în timp ce Dej era prezentat ca fiind împiedicat în activitatea sa de către cei trei 
rivali”. Ca şi în cazul înlăturării lui Pătrășcanu, îndepărtarea grupului Pauker-Luca- 
Georgescu s-a făcut sub directa supraveghere a sovieticilor, problema fiind tranşată chiar de 
Stalin în timpul unei întrevederi avute la Kremlin, în aprilie 1952, cu Gheorghiu-Dej, însoţit 
de Miron Constantinescu, Iosif Chisinevschi şi Gheorghe Apostol'®. Chiar Rezolutia Plenarei 
CC al PMR, din 27-29 mai 1952, cu privire la „devierea de dreapta”, a fost redactată de un 
grup de comunişti români, se pare că de către Miron Constantinescu si Iosif Chisinevschi, 
asistați de activişti sovietici, dintre care se evidenția Mark Borisovici Mitin, „sfătuitor 
apropiat” al lui Dej'’. Rezoluţia cu referire la „devierea de dreapta” a fost trimisă de 
Chişinevschi, şeful Secţiei Externe a CC al PMR, lui Şutov, agentul MGB la Bucureşti. În 
acelaşi timp, Sutov îi trimitea lui Chisinevschi cu regularitate directivele Moscovei'5. Nu e 
inutil de menţionat că Gheorghiu-Dej dădea diferite petreceri nocturne — la Sanatoriul 
Otopeni, Predeal, Snagov, Herăstrău — la care participau nu doar apropiații săi români, ci şi 
consilierii sovietici, pe care îi cultiva intens. Dintre aceştia, un rol important avea să-l joace, 
până în 1956, chiar Mitin, membru al CC al PCUS!. 

Arestările numeroase care au urmat anihilării „devierii de dreapta”, în special între 
funcționarii Ministerului de Finanţe şi ai Băncii Naţionale, au făcut din nou simțită 
atotputernicia consilierilor sovietici. Chiar dacă nu existau probe împotriva arestatilor, 
Alexandru Drăghici, noul ministru de Interne, şi consilierul sovietic le-au recomandat 
anchetatorilor români să citească rezoluția Plenarei, pentru a extrage de acolo „probele”?0. Nu 
era important că nu existau dovezi împotriva celor arestați, „interesele superioare ale 
partidului” erau cele care contau, fapt subliniat de consilierii sovietici”! Aceştia din urmă au 
încercat chiar să lege „lotul de la Finanţe” de procesul lui Lâszlo Rajk, din Ungaria”. Modul 
de desfăşurare a anchetelor a ieşit la iveală în contextul „reevaluărilor” politice de la sfârşitul 
anilor 1960. Locotenent-colonelul Francisc Butyka îşi amintea atunci despre ancheta grupului 
Luca: „În acea perioadă noi am avut consilieri sovietici care de la început au preluat inițiativa. 
Şi ca regulă, şi în alte probleme de până atunci, nu s-a întreprins nimic fără ajutorul lor. Toate 
planurile de anchetă, inclusiv întrebările, erau traduse în limba rusă şi urmărite de consilieri în 
desfăşurarea lor. Întrebările puse la începutul anchetei (nu numai în cazul Luca) erau 


5 1952: Securitatea sovietică dezvăluie „păcatele ” nomenclaturii de la Bucuresti, în „Cotidianul“, nr. 38, 23 
iunie 1998, p. 12 (document descoperit la Moscova de Tatiana Pokivailova). 

® Robert Levy, Gloria şi decăderea Anei Pauker, traducere de Cristina Pupeza şi loana Gagea, Iasi, Editura Polirom, 
2002, p. 175 (transcrierea şedinţei Biroului Politic al PMR, 29 noiembrie 1961, din Arhiva Comitetului Executiv 
al CC al PCR, ff. 4-6). 

T Ibidem, p. 174, 297, nota 85; informaţiile provin din stenograma şedinţei Biroului Politic din 17 aprilie 1952, 
ANIC, fond CC al PCR - Cancelarie, dosar nr. 30/1952, f. 5, şi de la Vladimir Tismăneanu. 

5 Ibidem, p. 174. 

” Vladimir Tismăneanu, Fantoma lui Gheorghiu-Dej, prefaţă de Mircea Mihäies, traduceri de Mircea Mihäies, 
Alina Ghimpu, Joana Ploesteanu, Diana Rotcu, Laura Sion, Bucureşti, Editura Univers, 1995, p. 132. 

% Robert Levy, op. cit., p. 179 (declaraţia lui Gheorghe Stoica, O discuţie cu Alexandru Drăghici, 3 iunie 1968, 
din Arhiva Comitetului Executiv al CC al PCR, nr. 264/18.02.1972, vol. 7, f. 2). 

2! Ibidem (declarația locotenent-colonelului Francisc Butyka, 25 martie 1968, Raport privind procesul lui V. 
Luca, din Arhiva Comitetului Executiv al CC al PCR, nr. 264/19, 18.02.1972, f. 90-91; declaraţia locotenent- 
colonelului Francisc Butyka, 18 iunie 1968, ASRI, fond P, dosar 40.005, vol. 182a, f. 6; declarația lui Petre M. 
Socol, 24 martie 1968, Raport privind procesul lui V. Luca, din Arhiva Comitetului Executiv al CC al PCR, nr. 
264/19, 18.02.1972, f. 106-107). 

* Marius Oprea, Banalitatea răului. O istorie a Securităţii în documente 1949-1989, studiu introductiv de 
Dennis Deletant, laşi, Editura Polirom, 2002, p. 560. 

formulate de dânsii”*. Desemnat de către Comisia Controlului de Partid să conducă ancheta 
privitoare la „devierea de dreapta”, Butyka a fost secondat de maiorii Gheorghe Mezei şi 
Teodor Rusu, menținând legătură cu consilierii sovietici prin intermediul generalului Vladimir 
Mazuru, şeful Secţiei de anchete a Securităţii, sau direct la cabinetul ministrului de interne, 
Alexandru Drăghici”. Împotriva arestatilor au fost utilizate presiunile fizice, altfel spus 
bătăile, la solicitarea expresă a ministrului de interne si a consilierilor sovietici”5. 

Consilierii sovieticii controlau instruirea cadrelor autohtone, iar în acelaşi timp 
supravegheau activitatea direcțiilor nationale ale Securităţii”. Pe lângă fiecare direcţie 
centrală şi regională de Securitate trebuiau să existe cel puţin doi consilieri sovietici, care 
fixau sarcinile şi obiectivele operative ale fiecărei unități. Ei conduceau în realitate activitatea 
poliţiei politice a Bucureştiului. Şeful consilierilor sovietici deținea aceleaşi drepturi şi 
avantaje ca şi şeful Securităţii”. În timpul mentionatelor „reevaluări” initiate în Partidul 
Comunist Român în cea de-a doua jumătate a anilor 1960, Alexandru Drăghici avea să 
sublinieze pozițiile deosebit de importante deţinute de trimişii Moscovei: „Consilierii sovietici 
lucrau pe diferite trepte. Era cel mare, care era la nivelul meu, sfătuitorul meu, erau alții pe 
direcții şi cei ce lucrau pe direcții de fapt aceştia conduceau problemele în amănunt” 
(repetițiile sunt conforme cu originalul, n. n.). Drăghici avea să menţioneze chiar că în fapt 
consilierul detaşat pe lângă el îi verifica acţiunile”. 

Direcţia de Informaţii Externe (DIE) a cunoscut prezența multor sovietici în anii 1950. 
A.M. Saharovski chiar ar fi spus la un moment dat: „serviciul de spionaj «din România», cum 
s-a referit el întotdeauna la DIE, a fost construit de ofițeri sovietici, pe o fundație sovietică, şi 
are, deci (...) datoria să servească, cu prioritate, interesele sovietice”. Sovieticii trasau 
direcțiile de activitate, adică ţările în care urmau să acționeze românii, fixau obiectivele, 
implementau metodele şi mijloacele sovietice. În vreme ce la Securitatea internă activau câte 
doi consilieri pentru fiecare direcţie operativă, la DIE exista cel puţin un consilier pentru 
fiecare serviciu, cunoscut sub numele de razvedka sovetnik, „consilier de informaţii externe”. 
Ei erau în realitate conducătorii reali ai DIE. 

Un grup de consilieri sovietici a activat la Ministerul Afacerilor Interne, o perioadă 
şeful lor fiind Ivan Sergheevici Matuşenko. Ca şi în cazul Securităţii, şi la MAI era necesară 
aprobarea consilierilor sovietici în toate problemele importante. Până în anul 1958 nu s-au 
înregistrat cazuri în care ministerul să transmită ordine structurilor subordonate fără aprobarea 
consilierilor sovietici”. 


% Idem, Comuniştii români sub control sovietic, în Romulus Rusan (ed.), Anul 1947 — căderea cortinei, 
Bucureşti, Fundaţia Academia Civică, 1997, p. 147 (declaraţia lui Francisc Butyka din 25 martie 1968, Arhiva 
Comitetului Executiv al CC al PCR, dosar 264, vol. 19, ff. 90-95), vezi şi Galina P. Muraşko, Albina F. 
Noskova, Mecanismul represiunilor intrapartinice din România anilor ‘40-’50 (Pe baza materialelor din 
arhivele ruse), în Romulus Rusan (ed.), Anii 1949-1953 — mecanismele terorii, Bucureşti, Fundaţia Academia 
Civica, 1999, p. 417. 

# Marius Oprea, op. cit., p. 148. 

5 Ibidem (Arhiva Comitetului Executiv al CC al PCR, dos. 264, vol. 19, f. 73-74, 104-117). Vezi si ASRI, fond 
D, dosar nr. 9604, vol. 4, ff. 141 (Nota cu unele probleme privind pe Drăghici Alexandru în legătură cu procesul 
lui Vasile Luca), 180, 190. 

2% Dennis Deletant, România sub regimul comunist, in romaneste de Delia Razdolescu, Bucuresti, Fundatia 
Academia Civica, 1997, p. 76. 

* Jon Mihai Pacepa, op. cit., vol. I, p. 149-150; idem, Mostenirea Kremlinului. Rolul spionajului în sistemul comunist 
de guvernare, Bucuresti, Editura Venus, 1993, p. 61-62. 

* ANIC, fond CC al PCR - Cancelarie, dosar nr. 62/1968, f. 23. 

°° Ton Mihai Pacepa, Cartea neagră a Securităţii, vol. IL, Viaţa mea alături de Gheorghiu-Dej, Bucureşti, Editura 
Omega, 1999, p. 11. 

30 Jbidem, p. 12-13; idem, Mostenirea Kremlinului..., pp. 158-159. 

* Cristian Troncotă, Politica de cadre in instituția Securităţii regimului comunist din România (1948-1964), în 
„Revista istorică“, nr. 5-6, septembrie-decembrie 1999, pp. 450-451. 

In numär foarte mare au fost prezenti consilierii sovietici si in fortele armate ale 
Republicii Populare Romane. Un consilier sovietic era deja prezent in noiembrie 1948 pe 
lângă Marele Stat Major al armatei romane*’, generalul Konstantin Stepanovici Kolganov. 
Acesta deținea o autoritate deosebită, fapt reliefat şi de documentele interne, unde apare 
menţiunea că el ordona ofiţerilor români îndeplinirea anumitor dispoziţii”. Consilierii militari 
erau prezenți la Marele Stat Major, Spatele armatei, Artileria antiaeriană, Comandamentele 
artileriei, aeronauticii, marinei, tancurilor, geniului, transmisiunilor, chimic, Direcţia cadre, 
Armata I, regiunile militare I, II şi III, corpurile I şi II, la cabinetul consilierului şef, generalul 
Kolganov. Într-o conferință care a avut loc la 8 iulie 1949, la Marele Stat Major al armatei 
române, erau prevăzute 41 de funcții pentru consilieri: consilier superior, consilier armament 
şi muniţie, consilier dotare, consilier tehnic şi consilier (simplu). Secretariatul CC al PMR a 
hotărât, la 9 ianuarie 1950, să se ceară guvernului URSS suplimentarea numărului de 
consilieri pe lângă armata română”. Un „Tabel nominal cuprinzând ofițerii sovietici”, din 23 
mai 1950, menţiona existenţa a 40 de consilieri sovietici pe lângă forţele militare române. 
Dintre aceştia, 31 erau ofițeri superiori, iar 9 ofițeri inferiori. O dactilografă de pe lângă 
cabinetul consilierului şef era asimilată consilierilor“€. 

Dintr-o mărturie aflăm că ofițerii sovietici „erau câte trei-patru la fiecare mare 
comandament (comandamente de armă, regiuni militare) şi câte unul la corpurile de armată, 
divizii, brigăzi, regimente, precum şi la batalioanele şi divizioanele independente”. La 
eşaloanele superioare, cel putin formal, ei au fost bine primiţi, unii dintre comandanții români 
dovedindu-se slugarnici, în vreme ce alții şi-au arătat in mod deschis nemulțumirea fata de 
subordonarea armatei române*, În schimb, la unități, consilierii au fost primiţi cu reținere, cei 
mai multi dintre comandanții romani neconsultându-i sau neexecutând întrutotul indicaţiile 
lor. Probabil acest lucru a şi determinat autoritățile române şi sovietice ca la încheierea 
stagiului de trei ani a primei serii de consilieri sovietici la unităţi ei să nu mai fie înlocuiţi de 
un alt grup. Consilierii au rămas numai pe lângă marile comandamente”’. 

Atât secretarul general al CC al PMR, Gheorghiu-Dej, cât şi ministrul Forţelor 
Armate, Emil Bodnăraş, solicitau sosirea consilierilor militari din Uniunea Sovietică. 
Bodnăraş a trimis la 30 ianuarie 1951 o scrisoare mareșalului M.A. Vasilievski, ministrul 
sovietic de război, cerând sosirea la Bucureşti a 49 de generali şi ofițeri, în calitate de 
consilieri ai comandanților instituțiilor de învățământ militar. După un an, la 30 ianuarie 1952, 
Gheorghiu-Dej trimitea la rândul său o scrisoare lui Bulganin, cerând pentru anul 1953 un 
număr de 79 de consilieri militari, aceştia urmând să activeze pe lângă corpurile de armată şi 
divizii. Prin intermediul consilierilor sovietici, aflați în număr mare în structurile militare 
româneşti, Kremlinul şi-a asigurat controlul asupra armatei române“. 


*» Florin Sperlea, Controlul Partidului Comunist asupra Armatei, în Romulus Rusan (ed.), Anii 1949-1953 — 
mecanismele terorii, ed. cit., p. 223 (document de la AMR, fond Microfilme, rola P II 1.1673, c. 329-330). 

3 Ibidem, p. 234 (document de la AMR, fond Microfilme, rola P II 3.251, c. 307-312); vezi şi Alesandru Duţu, 
1948. Armata română sub «lupa» consilierilor militari sovietici, în „Document. Buletinul Arhivelor Militare 
Române“, nr. 2-3 (24-25)/2004, p. 50-54; Laurenţiu Constantiniu, Florin Sperlea, Generali români în vizorul 
Moscovei, în „Document. Buletinul Arhivelor Militare Române“ nr. 4 (26)/2004, pp. 36-40. 

* Joan Scurtu, op. cit., p. 13. 

*5 Ibidem. 

36 Adrian Pop, op. cit., pp. 42-43 (document de la AMR, fond 3.027, dosar nr. 2014, ff. 75-76). 

af Grigore Räduicä, Un ajutor nepretuit cum se cuvine, in ,Magazin istoric”, nr. 11, noiembrie 1998, p. 43; vezi si Ion 
Suta, România la cumpăna istoriei. August ‘44, Bucureşti, Editura Ştiinţifică, 1991, p. 368. 

Éd Grigore Raduica, op. cit., p. 43; vezi si Florin Sperlea, Nicolae Ceausescu in fruntea Directiei Superioare Politice 
a Armatei (1950-1953), în „Revista de istorie militară“, nr. 3-4/2001, pp. 6-7 (document de la AMR, fond 
Microfilme, rola P II 4.2661, c. 713-714). 

2 Grigore Raduica, op. cit., p. 43. 

Ton Suta, op. cit., p. 368; idem, Cooperarea Comandamentului Militar român cu partenerii de alianţă, in 
„Dosarele istoriei”, nr. 8/2001, p. 32. 

Comunistii romani manifestau o grija aparte fata de consilierii militari, care detineau o 
influență sporită nu numai în chestiunile militare, ci şi în cele politice. Un exemplu este 
concludent. În 1951, generalul Riaposov, care deţinea funcţia de locţiitor al consilierului 
militar principal pentru probleme politice, îşi exprima îngrijorarea că „în România n-a avut 
loc până acum nici un proces politic important împotriva duşmanilor poporului”". Riaposov a 
avut la 15 aprilie 1952 o discuţie cu Gheorghiu-Dej, în care au fost abordate şi relațiile 
secretarului PRM cu alti lideri de la Bucureşti, cum erau Constantin Doncea, Teohari 


Georgescu si Emil Bodnăraş”. 


Consilierii sovietici în sectoarele economice 

După cel de-al doilea război mondial, Kremlinul a depus eforturi nu doar pentru 
subordonarea politică a țărilor ocupate, dar şi pentru acapararea resurselor economice ale 
acestora, ceea ce s-a realizat prin societăți mixte (aşa-numitele sovromuri în România), dar şi 
prin intermediul consilierilor pe probleme economice“. În România au fost trimişi foarte 
multi consilieri, semnalati „în toate administratiile esențiale, de conducători şi specialişti în 
întreprinderile industriale”, dar şi în agricultură, la construirea Canalului Dunăre-Marea 
Neagră etc”. 

Rolul lor a fost clar încă de la începuturile ocupaţiei sovietice. Chiar stabilizarea 
monetară din 1947 a fost realizată de către o comisie formată din comunişti români şi câţiva 
consilieri sovietici, între ei şi adjunctul ministrului de finanțe al URSS, Zlobin“. Tot 
consilierii sovietici au jucat un rol major, hotărâtor, şi în implementarea unei alte reforme 
monetare, pe care Stalin i-a sugerat-o lui Gheorghiu-Dej în timpul unei întrevederi, în august 
1951. Neiubindu-i pe truditorii pământului în general, Stalin a sugerat confiscarea 
economiilor țăranilor români în interesul statului totalitar. În acest scop, liderul suprem de la 
Kremlin a trimis în România un grup de consilieri sovietici, în fruntea cărora se afla I.D. 
Zlobin“. Aşa-numita „stabilizare” a fost realizată în 1952%. Considerentele politice ale 
acestui act au avut consecinţe şi la nivelele superioare ale comuniştilor români. Gheorghiu- 
Dej a fost mereu foarte atent cu aceşti consilieri, neratând ocazia de a-l acuza pe Vasile Luca 
de atitudine oportunistă de dreapta. În același timp, Luca a făcut greşeli „de parcurs”, fiind 
„negativist” cu aceiaşi consilieri, situație care a contribuit la şubrezirea şi mai mult a poziției 
sale în partid”. Dej nu a ratat prilejul de a-l ataca în timpul întâlnirilor cu sovieticii şi pe 
Teohari Georgescu, un alt rival important”. 

Nu e lipsit de importanță să menționăm că primul plan cincinal românesc a fost 
aşternut pe hârtie în 1949 cu directa implicare a consilierilor sovietici”!. 


* Galina P. Murasko, Albina F. Noskova, op. cit., p. 405 (document din Rossiskii gosudarstvennai arhiv 
sotialnoi i politiceskii istorii, fond 3, opis 74, dosar 46, f. 66). 

* Florin Sperlea, Controlul Partidului Comunist asupra Armatei, în loc. cit., p. 228. Vezi şi Galina P. Murasko, 
Albina F. Noskova, op. cit., pp. 411-412. 

*® Jean-François Soulet, Istoria comparată a statelor comuniste din 1945 până în zilele noastre, traducere de Silvia 
Albişteanu şi Ana Zbarcea, Iasi, Editura Polirom, 1998, pp. 76-78. 

i Gheorghe Gaston Marin, În serviciul României lui Gheorghiu-Dej. Însemnări din viata, Bucureşti, Editura 
Evenimentul Românesc, 2000, p. 116. 

“5 AMAE, fond URSS (1951), Problema 20-212, nepaginat. 

4 Lavinia Betea, Alexandru Bârlădeanu despre Dej, Ceauşescu si Iliescu. Convorbiri, Bucureşti, Editura 
Evenimentul Românesc, 1997, pp. 104-105; Gheorghe Gaston Marin, op. cit., p. 128; Robert Levy, op. cit., pp. 
78-79, 81-82. Vezi şi Galina P. Muraşko, Albina F. Noskova, op. cit., p. 406 (document din Arhiv Prezidentia 
Rossiskii Federatii, fond 3, opis 66, dosar nr. 209, f. 78). 

“7 Robert Levy, op. cit., pp. 172-173; Galina P. Murasko, Albina F. Noskova, op. cit., pp. 406-408. 

“8 Robert Levy, op. cit., pp. 105-106. 

” Galina P. Murasko, Albina F. Noskova, op. cit., pp. 408-409; Robert Levy, op. cit., p. 173. 

50 Galina P. Murasko, Albina F. Noskova, op. cit., p. 411. 

>! Julian Stănescu, Gheorghe Apostol se confesează, în loc. cit., pp. 43-44; Robert Levy, op. cit., p. 87. 

Cu toate ca procesul de colectivizare a agriculturii se dovedise un factor negativ in 
URSS, el a fost imitat şi în ţările est-europene după cel de-al doilea război mondial. Romania 
nu a făcut excepție, colectivizarea demarând oficial prin Plenara Comitetului Central al PMR 
din 3-5 martie 1949. S-a constituit o Comisie agrară a cărei sarcină era constituirea şi 
supravegherea Gospodăriilor Agricole Colective model. Condusă de Ana Pauker, Comisia i-a 
mai avut ca membri pe ministrul Agriculturii, Vasile Vaida, pe Nicolae Ceauşescu şi Mircea 
Geoagiu, secretarii de stat de la Ministerul Agriculturii, şi pe veteranii comunişti Dumitru 
Petrescu şi Pavel Chirtoacă (Şeful Secţiei Agrare a CC al PMR). Însă în Comisie a intrat şi 
consilierul sovietic Veretnikov. Lui îi erau prezentate sintezele întocmite de autoritățile 
române cu privire la colectivizare”. Sfaturile lui Veretnikov se regăsesc disparate în 
stenogramele Secretariatului CC al PMR, toate dovedind o crasă neînțelegere a realitatilor 
agrare româneşti“. Veretnikov a fost implicat împreună cu un alt consilier sovietic, 
Ciumiciov, în punerea bazelor Comitetului de Stat pentru colectarea produselor agricole, 
discutat în şedinţa Secretariatului CC al PMR din 2 ianuarie 1950. Cu toate că nu erau „aşa 
familiarizați cu aceste chestiuni, nefiind specialitatea lor”, cei doi sovietici „şi-au facut 
observatiile”**, 

In anii următori erau semnalati în România şi alti consilieri sovietici in problema 
colectivizării agriculturii. Într-o notă a Ministerului Agriculturii către Ministerul de Externe- 
Cabinet, din 26 martie 1951, erau amintiţi consilierii Bobovnicov Teodor Afanasovici, 
Devocikin Anatolie Gherasimovici şi Vsacov Alex Alexeievici. Nu lipseau aprecierile 
generale cu privire la consilierii sovietici, care „prin exceptionala lor pregătire profesională şi 
cu experiența vastă în domeniul construcției agriculturii socialiste ne ajută efectiv în 
organizarea şi întărirea sectorului socialist din agricultură”. 

Însă nu doar în agricultură erau întâlniți consilierii sovietici, ci şi în industrie. 
Bunăoară, la Ministerul Industriei Alimentare se găseau patru consilieri la 4 aprilie 1951°°. Si 
pe megasantierele initiate de regimul comunist au fost prezenţi consilierii sovietici, spre 
exemplu la complexul hidroenergetic de la Bicaz, dar şi la Institutul de Studii şi Proiectări 
Energetice. Asemenea celor din Securitate şi armată, şi aceşti consilieri se bucurau de 
privilegii importante“. 

Detinand un loc aparte pe harta Gulagului românesc, Canalul Dunăre-Marea Neagră a 
cunoscut, la rândul său, prezența consilierilor sovietici. De fapt, ideea acestui şantier faraonic 
a fost sovietică, mai precis ea apartinandu-i lui Stalin. O brigadă de specialişti sovietici in 
canale, condusă de generalul Şapoşnicov, a sosit la Bucureşti în primăvara lui 1949. După 
revederea unor studii mai vechi ale unor ingineri români, topometrii şi geologii sovietici au 
fixat traseul între Cernavodă şi Capul Midia. Gheorghiu-Dej, Posteucă şi Gaston Marin au 
plecat la Moscova împreună cu brigada de consilieri, au fost primiţi la Biroul Politic, de față 
fiind Stalin, Molotov, Beria, Kaganovici etc. După ce generalul Saposnicov a prezentat 
rezultatele studiului, membrii Politbiroului au aprobat proiectul**. Lucrările propriu-zise au 
demarat la sfârşitul verii anului 1949, sub directa supraveghere a sovieticilor, evidentiindu-se 


“2 Robert Levy, op. cit., p. 86 şi p. 101; vezi şi Dan Cätänus, Octavian Roske, Colectivizarea agriculturii în 
România. Dimensiunea politică, vol. I, 1949-1953, Bucureşti, INST, 2000, pp. 184-188 (document de la ANIC, 
fond CC al PCR - Cancelarie, dosar nr. 59/1950, ff. 3-63). 

5 Dan Cătănuş, Octavian Roske, op. cit., p. 120 (document de la ANIC, fond CC al PCR - Cancelarie, dosar nr. 
72/1949, ff. 4-6). 

* Ibidem, p. 128 (document de la ANIC, fond CC al PCR - Cancelarie, dosar nr. 1/1950, ff. 6-13). 

°° AMAE, fond URSS (1951), Problema 20-212, nepaginat. 

°° Joan Scurtu, op. cit., p. 13. 

ȘI Gheorghe Gaston Marin, op. cit., p. 146; Ion Băncilă, Arc peste timpuri (1901-1999), Brăila, Muzeul Brăilei, 
Editura Istros, 2000, pp. 296, 306, 320. 

8 Gheorghe Gaston Marin, op. cit., pp. 133-135. 

consilierii Saposnicov si Vorobiov’’. Un contract parafat la 30 martie 1950 si conventia 
suplimentara din 16 iunie 1950 au reprezentat baza legala a sosirii consilierilor sovietici la 
Canalul Dunäre-Marea Neagrä. O nota a Ministerului roman de Externe catre Ambasada 
URSS la Bucuresti, din mai 1951, continea si alte nume de consilieri sovietici la Canal: 
Ogorodnicov Nicolae Alexandrovici, Dudel Vadim Alexandrovici si Boicova Evghenia 
Nicolaevna“. 


Consilierii sovietici în domeniul culturii 

De prezenţa consilierilor sovietici nu a scăpat nici cultura română, aflată în plin proces 
de transformare pe linia realismului socialist, altfel spus de renunțare la modelul cultural 
occidental şi de adoptare a celui sovietic“!. Deşi prezenţa consilierilor sovietici în vastul 
domeniu al culturii este dificil de reconstituit, avem totuşi cunoştinţă că ei puteau fi întâlniți în 
literatură, artă, teatru, film etc“?. Spre exemplu, la începutul anilor 1950, un pictor sovietic pe 
nume Grigorenco era consilier la Comitetului Artelor şi Culturii, controlând şi hotărând în 
diverse probleme, de la inițiativa ridicării, în 1950, a unei gigantice statui a lui Stalin, în inima 
capitalei României, până la chestiuni legate de traficul de influență, comenzile de lucrări 
monumentale sau vernisaje“. 


Final de mandat: retragerea consilierilor sovietici 

Într-o scrisoare expediată către CC al PMR, la 14 ianuarie 1957, CC al PCUS punea în 
discuţie problema consilierilor sovietici. Moscova constata că România avea în acel moment 
suficienți specialişti, concluzia fiind că prezența permanentă a consilierilor sovietici „nu mai 
corespunde intereselor cauzei”. De aceea s-a propus desființarea „instituției consilierilor şi 
micşorarea numărului specialiştilor sovietici” care activau în România. Conducerea de la 
Bucureşti a răspuns tocmai la 13 februarie 1957, multumind pentru sprijinul oferit de 
consilierii sovietici în economie, „construcția de stat” şi pe linie militară. Ceea ce era mai 
important, numărul consilierilor avea să se reducă, conform înțelegerii dintre cele două 
partide™. Într-adevăr, în perioada următoare numărul consilierilor avea să scadă, după cum se 
constata în scrisoarea pe care CC al PCUS o adresa CC al PMR la 8 septembrie 1958. Cu acel 
prilej, sovieticii emiteau chiar ideea rechemării tuturor consilierilor existenţi în România, mai 
ales că se semnalau divergențe între specialiştii români şi cei sovietici. Românii aveau să se 
declare de acord, răspunsul CC al PMR fiind trimis la 26 septembrie 1958%. Totuşi, chemarea 
unor noi specialişti sovietici a continuat, chiar la 22 ianuarie 1959 Dej cerându-i lui Hruşciov, 
printr-o scrisoare, trimiterea a 5 specialişti militari, aceştia urmând să-şi desfăşoare activitatea 
pe lângă conducerea Ministerului Apărării“. 

De-a lungul primului său deceniu cât s-a aflat în fruntea PMR, Gheorghiu-Dej a dat 
destule dovezi de obedienta fata de liderii de la Kremlin. Spre sfârşitul anilor 1950 şi la 


* Doina Jela, Cazul Nichita Dumitru. Încercare de reconstituire a unui proces comunist, Bucureşti, Editura 
Humanitas, 1995, pp. 30-31; vezi şi Dennis Deletant, The Repression of the Gheorghiu-Dej Era in the light of 
the Securitate Files, în „Occasional papers in Romanian Studies“, no. 2, Edyted by Rebecca Haynes, School of 
Slavonic and East European Studies, University of London, 1998, pp. 111-123, in special pp. 118-123; idem, 
Teroarea comunistă in România. Gheorghiu-Dej şi statul polițienesc, 1948-1965, traducere de Lucian Leustean, cu o 
prefaţă a autorului pentru ediţia in limba română, laşi, Editura Polirom, 2001, pp. 164-170. 

% AMAE, fond URSS (1951), Problema 20-212 (dosar nepaginat). 

‘! Magda Cârneci, Artele plastice în România. 1945-1989, Bucureşti, Editura Meridiane, 2000, p. 27; M. 
Nitescu, Sub zodia proletcultismului. O carte cu domiciliu forțat (1979-1995). Dialectica puterii. Eseu 
politologic, ediţie îngrijită de M. Ciurdariu, Bucureşti, Editura Humanitas, 1995, pp. 83-84, 127 şi p. 137. 

°° AMAE, fond URSS (1951), Problema 20-212, nepaginat. 

ise Magda Carneci, op. cit., p. 27. 

* Joan Scurtu, op. cit., p. 14. 

$ Ibidem, pp. 14-15. 

S6 Jbidem, pp. 15. 

începutul anilor 1960 el a început însă o politică de distantare de Moscova. În mod deosebit 
după retragerea trupelor sovietice (1958), liderul de la Bucureşti a considerat că era momentul 
să scape în mod vizibil de sub tutela Kremlinului. S-au luat chiar măsuri de necrezut cu ceva 
timp înainte. În şedinţa Biroul Politic al Comitetului Central al Partidului Muncitoresc Român 
din 30 august 1963, Dej le-a amintit celor prezenţi controlul pe care îl exercitaseră agenții şi 
consilierii sovietici în România la începuturile regimului comunist. Considerându-se stăpâni 
pe situaţie, comuniştii români nu mai erau dispuşi să asculte de ordinele Moscovei”. 

Conducerea de la Bucureşti a speculat starea de tensiune prilejuită de înlăturarea lui 
Nichita Sergheevici Hruşciov din fruntea URSS, la 14 octombrie 1964, şi înlocuirea sa cu 
Leonid Ilici Brejnev. La scurt timp după aceea, mai exact la 21 octombrie 1964, 
reprezentantul diplomatic al Uniunii Sovietice la Bucureşti a fost convocat la Dej, acesta 
informându-l că Biroul Politic al PMR a hotărât scoaterea Securităţii de sub controlul KGB. 
În același timp, Biroul Politic a dispus trecerea în rezervă a tuturor ofițerilor acoperiţi ai 
poliției politice sovietice din Securitate şi DIE. Din acel moment, orice colaborare a KGB cu 
Securitatea şi DIE avea să se realizeze prin intermediul PMR. Moscova a reacționat 
neintarziat şi viguros, la 22 octombrie Vladimir Efimovici Semiciastnii, şeful KGB, expediind 
o telegramă violentă lui Alexandru Drăghici, în care i-a amintit că România era sub umbrela 
protectoare a URSS, ba mai mult, proferând chiar amenințări. Fostul consilier şef în România 
între 1949-1953, generalul Aleksandr Mihailovici Saharovski, ajuns între timp în poziția de 
şef al spionajului sovietic, a trimis la rândul său o telegramă în acelaşi sens lui Nicolae 
Doicaru, şeful DIE. În noiembrie 1964, Saharovski sosea la Bucureşti, urmat apoi de 
Semiciastnii. Convorbirile au durat până spre sfârşitul lunii noiembrie 1964. În pofida 
reproşurilor repetate ale lui Saharovski („Noi am creat Securitatea şi DIE”), situaţia a rămas 
ireversibilă. La sfârşitul anului 1964, în Securitatea română (inclusiv DIE) nu se mai găseau 
ofițeri sovietici acoperiţi sau neacoperiti, iar subordonarea fata de KGB încetase. Cu toate 
acestea, structura organizatorică şi activitatea principală (poliţia politică) nu s-au schimbat 
niciodată, indiciu cât se poate de clar că, (si) din acest punct de vedere, Moscova îşi atinsese 
scopul. 


57 Petre Otu, Vin timpuri grele. În Biroul Politic, despre agentura sovietică, în „Magazin istoric“, nr. 7, iulie 1999, 
pp. 20-24. 

% Ton Mihai Pacepa, Cartea neagră a Securității, vol. IL pp. 108-110; idem, Moştenirea Kremlinului, pp. 253-254; 
vezi şi Cristian Troncota, op. cit., p. 454. 

Alegerile in Romania comunista 


O condiție esențială pentru institutionalizarea regimului politic comunist în Romania 
era transformarea formei şi substanței proceselor electorale. Alegerile, ca mecanism şi proces 
specific pentru selectarea liderilor politici, nu au dispărut în perioada 1945-1989, ci au fost 
metamorfozate în sensul avut în toate regimurile politice autoritare sau dictatoriale, cu funcții 
specifice de reconsacrare a legitimitatii politice, de socializare şi educaţie politică permanentă, 
în sensul de a dovedi legătura dintre partid şi popor, de a mobiliza masele pentru plebiscitarea 
proiectelor politico-ideologice, şi, nu în ultimul rând, de a identifica elementele indezirabile 
din societate. Aşa cum s-au consacrat în practica politică din Uniunea Sovietică, alegerile au 
devenit un act politic pozitiv, patriotic, participativ, legitimator, demonstrativ şi educaţional, 
procesul electoral nu era un simplu act de selectare a reprezentanților poporului pentru 
organele puterii de stat. Ele [alegerile] sunt cea mai importantă formă de participare a maselor 
în implementarea puterii de stat, şi a educaţiei şi organizării lor în lupta pentru socialism şi 
comunism”. Rezultatele scrutinurilor desfăşurate în sistemele politice, considerate in 
literatura de specialitate, totalitare, fie că ele au fost fasciste, naziste ori comuniste, au tins în 
permanenţă spre perfecțiune şi unanimitate, procente de peste 90% fiind alocate celor care le- 
au organizat. În Germania nazistă, cele două procese electorale organizate de Hitler şi partidul 
său, în 1934 şi 1938, au confirmat o susţinere populară cu procente de 95,6%, respectiv de 
99,5%. Rezultatele obţinute de Partidul Fascist din Italia, spre exemplu, în 1934, au fost de 
96,5%, iar în alegerile desfăşurate în Uniunea Sovietică, cu precădere din anii 1930, la toate 
alegerile organizate, mai lipsea un singur procent, pentru a parafraza titlul unui persuasiv 
studiu elaborat de Jerome Gilison”. Situaţia nu a stat altfel nici in România, unde cu excepția 
primului scrutin — când prin fraudă au fost raportate doar aproape 80% în favoarea BPD — în 
toate celelalte, rezultatele au tins spre 100% (93,2% în 1948, 98,84% în 1952, 98,88 în 1957, 
99,77% în 1961, 99,85% în 1965, 99,75% în 1969, 98,80% în 1975, 98,52% în 1980, 99,73% 
în 1985). 

De-a lungul perioadei în care România a fost dominată de Partidul Comunist Român 
au fost organizate zece scrutinuri în care cetățenii, în acord cu legislația electorală special 
creată în acest sens”, au fost chemaţi să certifice prin vot oferta politică propusă de structurile 
politice conduse de către comunişti. Niciodată, chiar dacă au deţinut puterea în regim de 
monopol politic, comuniştii nu s-au prezentat singuri în alegeri. În acord cu modelul sovietic, 
ei şi-au prezentat oferta electorală în cadrul unor fronturi politice, special create pentru a 
asigura iluzia unei cât mai largi reprezentări sociale. Doar în două dintre scrutinurile 
parlamentare organizate aceste fronturi” s-au confruntat cu o opoziţie sau cu o alternativă 
politică. În fapt, doar în noiembrie 1946 societatea românească a putut — chiar dacă în 
condiţiile foarte grele — să îşi exprime opţiunea pentru mai multe formaţiuni politice. 
Organizate pentru a îndeplini, formal, una dintre cerinţele convenite în timpul Conferinţei de 
la Ialta, alegerile din 19 noiembrie 1946 au consacrat - prin falsificarea rezultatelor (la urne, la 


' AI. Kim, Sovetskoe iziratel'noe pravo, Moscova, 1965, p. 7 apud., J. Gilison, Soviet Elections as a Measure of 
Dissent: The Missing One Procent, ,,The American Political Science Review”, vol. 62, Issue 3, 1968, p. 814. 

? Jerome J. Gilison, op. cit., pp. 814-826. 

> Ultimele opt scrutinuri au avut loc si în acord cu prevederile Constitutiilor din 1948, 1952, 1965. Primele 
procese electorale au beneficiat de o legislatie specifica, tranzitorie, prin Legea nr. 560 din 1946 fiind organizate 
alegeri pentru Adunarea Deputatilor la 19 noiembrie 1946, iar prin Legea votata la 22 ianuarie 1948 au fost 
organizate alegerile din 28 martie 1948 pentru Marea Adunare Nationala. 

* Patru astfel de structuri electorale au fost create: Blocul Partidelor Democrate (BPD) in 1946, Frontul 
Democraţiei Populare (FDP), în anii 1948-1968, Frontul Unităţii Socialiste (FUS), în anii 1968-1980, şi Frontul 
Democraţiei şi Unităţii Socialiste (FDUS), în anii 1980-1989. După cum se poate observa, cu excepţia primului, 
care a avut forma unui cartel electoral, celelalte structuri au funcționat cvasi-permanent, având menirea de a 
asigura colaborarea cu toate celelate organizații sociale, sindicale subordonate PCR. 

secțiile de vot şi in birourile electorale judeţene) — puterea politică comunistă, instalată prin 
forță la 6 martie 1945. 

Strategia electorală dezvoltată de PCR a presupus amânarea desfăşurării alegerilor 
până în momentul în care mecanismele de influențare a populației şi de prefabricare a 
rezultatului votului nu au fost bine puse la punct. Intimidarea opoziţiei — violentarea liderilor 
politici naţionali şi locali, interdicția sau cenzurarea presei, boicotarea oricăror manifestări 
publice organizate de PNT şi PNL — şi procesul de subordonare a tuturor instituţiilor publice, 
prin epurarea celor considerați duşmănoşi, prin numirea de persoane fidele în administraţie, 
Justiţie şi poliție, s-au dezvoltat în paralel cu edificarea unei platforme electorale moderate şi a 
structurării unei alianțe politice largi, Blocul Partidelor Democrate, care să fie acceptabilă 
pentru corpul electoral’. În fapt, strategia, platforma electorală, alianţa cu facțiuni ale PNL şi 
PNT, au fost convenite la Moscova în aprilie 1946, în cursul unei întâlniri cu Stalin. Mai mult, 
tot atunci, liderii sovietici s-au angajat să finanțeze campania electorală”. Emil Bodnäras, care 
într-o convorbire cu consilierul Ambasadei URSS în România, D. lakovlev, spunea că „noi 
sperăm să avem 55-65% din voturi pe calea obținerii unor voturi reale în timpul votării, dar 


legea electorală şi al unei anumite «tehnici»”. 


În primăvara şi vara anului 1946 a fost discutată şi legislaţia electorală. În cuprinsul 
acesteia au fost introduse modificări prin intermediul cărora să poată fi modificat rezultatul 
votului. Noul sistem electoral din România era edificat în baza legilor adoptate la mijlocul 
lunii iulie’. În baza acestora, în fruntea comisiilor electorale (din circumscripțiile electorale 
judeţene şi din secțiile de vot) au fost numiţi judecători sau funcționari care să poată controla 
iesirile de la urne?. 

După o campanie electorală marcată de violenţe împotriva opoziţiei, dar şi de intensă 
mobilizare politică, la 19 noiembrie s-a desfăşurat votul. Pe parcursul anului 1946, în diferite 
contexte, mai multe persoane cu funcții oficiale (miniştri, lideri ai PCR sau diplomaţi 
sovietici) au comunicat intenţia de schimbare a scorului electoral în scrutinul ce urma să aibă 
loc în România. Centralizatorul realizat de istoricul Dinu Giurescu ne indică existența a 11 
astfel de „surse” care au prognozat o victorie prefabricată a blocului condus de comunişti cu 
procentaje situate între 80 şi 90%'°. Dincolo de coincidenta cifrelor, care ar putea fi 
considerată una de natură conjuncturală, se impune precizarea că marea majoritate a acestor 
afirmaţii au fost făcute de persoanele responsabile, fie cu organizarea campaniei şi alegerilor 
pe linie guvernamentală (Teohari Georgescu, Lucrețiu Pătrăşcanu sau Emil Bodnäras), fie de 


$ BPD a fost format si a publicat Platforma-program la 17 mai 1946. Din el făceau parte PCR, PSD, PNL- 
Tătărescu, PNT-Alexandrescu, Frontul Plugarilor şi Partidul National Popular. 

° Vezi textul stenogramelor — română şi sovietică — întâlnirii din 2-3 aprilie 1946 la Tatiana Pokivailova, 
Contacte româno-sovietice în legătură cu alegerile, în Romulus Rusan (ed.), Anul 1946-inceputul sfârşitului, 
Bucureşti, Fundaţia Academia Civică, 1996, pp. 413-418; Tatiana Pokivailova, 19 noiembrie 1946. Fraude 
electorale comuniste (documente inedite), în „Magazin istoric”, anul XXIX, nr. 11, 1995, pp. 11-15; ANIC, fond 
CC al PCR - Secţia Cancelarie, dosar nr. 28/1946. 

7 Apud Tatiana Pokivailova, Contacte româno-sovietice în legătură cu alegerile, p. 414. 

$ Au fost promulgate două norme electorale: Legea de organizare a Reprezentantei Nationale (Decret nr. 2 128 
din 13 iulie 1946) şi Legea nr. 560 privitoare la alegerile pentru Adunarea Deputaţilor (Decret 2219 din 13 iulie 
1946). Cf. „Monitorul Oficial”, nr. 161, 16 iulie 1946, pp. 7358-7359. 

” În fondul lor acestea cuprindeau atât prevederi cu caracter democratic (spre exemplu, acordarea dreptului de 
vot pentru femei), cât şi unele prin care se asigura rezultatul votului (nedemnitätile [art. 7 din legea nr. 560], 
votul în locuri speciale - fabrici, cazărmi etc -, votul militarilor în condiţiile date şi organizarea birourilor 
electorale cu preşedinţi care puteau fi atât magistraţii, cât şi funcţionarii de stat. 

19 Vezi prezentarea surselor şi tabelul recapitulativ la Dinu C. Giurescu, Documente privind alegerile din 19 
noiembrie 1946, în vol. Centenar Constantin C. Giurescu, Craiova, Editura Universitaria, pp. 302-310. 

sfătuitorii sovietici ai acestora (D. lakovlev şi Serghei Kavtaradze), spre sfârşitul campaniei 
fiind precizate chiar şi numărul de locuri ce urmau a fi ocupate de BPD’. 

Opoziția şi diplomaţii occidentali la Bucureşti au realizat o documetare amplă asupra 
rezultatelor alegerilor, încercând să demonstreze fraudarea acestora. Generalul Schuyler, şeful 
Misiunii Militare Americane, avea să afirme în raportul său final că totul nu a fost decât o 
„uriaşă fraudă”!?, iar Adrian Holman, reprezentantul politic al Marii Britanii, cel care 
cunoscuse nemijlocit modelele fascist şi nazist — fiind ambasador in Italia în timpul 
ascensiunii lui Musolini şi în Germania, în a doua jumătate a anilor 1930 — să constate ca desi 
în istoria modernă a României mai fuseseră alegeri corupte, „acestea au depăşit orice limite, 
fiind în opinia mea o pură farsă si un travesti de legalitate”!5. Argumentele ultimului aveau în 
vedere felul cum se desfăşurase competiția politică (liderii şi delegații opoziției fiind în 
permanenţă supuşi violenţelor, intimidarii şi persecuțiilor; transportul şi distribuția de petrol a 
fost interzisă în ultimele zile de dinainte de scrutin), cum se recunoscuse dreptul de a fi înscris 
în registrele electorale (nominalizând numeroasele abuzuri comise de autorități), cum se 
desfăşuraseră şi de cine fuseseră controlate operaţiunile de vot (sigilarea urnelor înainte de 
sosirea reprezentanţilor opoziţiei; preşedinţii şi grefierii in mare parte infeudati comuniştilor; 
scoaterea delegaților opoziţiei din localurile de vot; violentarea alegătorilor; votul plural — el 
nominaliza o persoană care votase în 15 secţii diferite'*) şi, nu în ultimul rând, felul in care 
fuseseră raportate rezultatele, în lipsa reprezentanţilor opoziției. Fără a mai insista, vom 
încheia prin a constata ceea ce, în actualul stadiu al cercetării, par a fi cele mai sigure 
informaţii despre votul real dat la 19 noiembrie 1946. Este vorba de două seturi de documente 
create de către instructorii CC din judeţele Cluj, Turda şi Someş, şi, respectiv, un document 
ultrasecret, destinat strict conducerii PCR, publicat de Petre Turlea, în anul 2000, care poartă 
titlul Învăţămintele alegerilor si sarcinile PC după victoria din 19 noiembrie 1946”'°. Cele 
două seturi de informații, comparate, ne indică o fraudă masivă, cele peste 80% din voturile 
acordate, raportate oficial, fiind în cel mai bun caz doar dublate, deoarece aşa cum se preciza 
în raportul ce analiza situaţia reală din judeţul Cluj era dată „pe baza informaţiilor luate de la 
preşedinţii şi grefierii sectiunilor care uneori exagerează pentru a-şi fi mărit meritele de a fi 
favorizat BPD-ul”!€. 

Printr-o uriaşă fraudă, comuniştii au reuşit astfel să dobândească o legitimitate politica 
externă a guvernământului lor — prin semnarea Tratatului de Pace, în februarie 1947 — dar şi 
să poată începe construcția unui nou sistem politic, prin arestarea, în următoarele două luni a 
câtorva zeci de mii de români, care comiseseră acte politice 
anticomuniste/antiguvernamentale în timpul campaniei electorale. 


' Ibidem, p. 310. 

7 Apud Holman to Bevin, tgr. 273, 25 noiembrie 1946, PRO, FO, 770/112. 

3 Holman to Bevin, tgr. 1486, 22 noiembrie 1946, 22 noiembrie 1946, PRO, FO, 770/112. 

“Un raport ulterior, elaborat de Key, la 27 noiembrie, consemna declaraţia de bravură făcută de şeful de cabinet 
al lui Tătărescu, Demir Apostolescu, care susţinea că introdusese doar în urma de la Ministerul de Externe peste 
400 de voturi. Cf Key to Benett, tgr. 7458, 27 noiembrie 1946, PRO, FO, 770/112. 

> Petre Turlea, Alegerile parlamentare din noiembrie '46: guvernul procomunist joacă şi câştigă. Ilegalitäti 
flagrantre, rezultat viciat, în „Dosarele istoriei”, anul V, nr. 11, 2000, pp. 35-36. 

SV. Tarau, LM. Bucur, Strategii şi politici electorale în alegerile parlamentare din 19 noiembrie 1946, Cluj- 
Napoca, Fundaţia Culturală Română, Centrul de Studii Transilvane, 1998, p. 316, doc. 47. 

Destructurarea societatii civile in Romania 1947-1949 


Desfiintarea si „autodizolvarea” partidelor politice 

Fragil din punct de vedere organizatoric şi lipsit de susținere populară, Partidul 
Comunist Român a fost obligat în perioada 1944-1947 să adapteze strategia de front naţional, 
acceptând să funcţioneze în cadrul unui sistem politic multipartidist. Spre deosebire de 
celelalte state est-europene, în care competiţia politică era dezvoltată între forţele de stânga şi 
opoziţie într-un cadru strict circumscris unui sistem politic cu partid hegemonic, România a 
avut o situaţie diferită, care îşi are originea esențială, în reuşita actului de la 23 august 1944. 

Ca urmare, comuniştii s-au văzut obligaţi să accepte proliferarea grupărilor politice şi 
să creeze un propriu front, renunțând a mai coabita cu formațiunile politice democratice în 
Blocul Naţional Democrat. Alături de structurile de front create şi administrate de PCR, în 
această perioadă, din raţiuni diferite, Frontul National Democrat (FND, format din PCR, PSD 
şi formaţiuni de masă, precum, Frontul Plugarilor, Apărarea Patriotică, Uniunea Patriotilor, 
Sindicatele Unite, Comitetul Democrat Evreiesc, Uniunea Populară Maghiară), respectiv 
Blocul Partidelor Democrate (cartel electoral format de PCR, împreună cu PSD, fără 
reprezentanţii istorici ai acestuia, reuniți în Partidul Social Democrat Independent', PNL- 
Gheorghe Tătărescu, PNT-Anton Alexandrescu, Partidul National Popular, partid creat de 
PCR din Uniunea Patriotilor în ianuarie 1946, şi Frontul Plugarilor), au funcționat şi alte 
numeroase partide politice. Unele, cele istorice, Partidul Naţional Țărănesc şi Partidul 
Naţional Liberal, tradiționale şi democrate, s-au reorganizat şi au început să funcționeze 
imediat după 23 august 1944. Altele au fost create şi sponsorizate de către PCR, pentru a rupe 
din susţinerea şi electoratul acestor partide. Acestea au proliferat în perioada preelectorală şi 
au funcționat ca supape pentru tactica electorală a PCR. Ca urmare, atunci când s-au acordat 
semne pe listele electorale, au apărut nume de organizații politice precum: Partidul Radical al 
Micii Burghezii, condus de N.N. Matheescu, Frontul Muncii rationalizate, Frontul 
Apărătorilor Patriei, Partidul Românesc al Luptătorilor (condus de Scarlat Baluta), Partidul 
Unităţii Naţionale (condus de avocatul Virgil Serdaru), Partidul Liber Democrat (lider loan 
Gheorghe Vlădoianu), Gruparea Generației de Foc (condusă de maior Zamfir, Partidul 
Țărănesc Democrat (disidentä a PNT, condusă de dr. Nicolae Lupu)”. Toate aceste partide au 
funcționat doar în perioada electorală, ele dispărând imediat după alegeri. Obligati să accepte 
până la alegeri funcționarea într-un sistem politic multipartidist, în care au asumat un rol 
hegemonic, comuniştii au declanşat o acţiune brutală de suprimare a partidelor politice 
democratice. 

Anul 1947 a cunoscut cinci mari campanii de arestări pe motive politice. Primele 
două, din martie şi mai au vizat persoanele „vinovate” de eşecul comunist în alegeri, în 
special simpatizanți şi membrii locali ai PNT şi PNL. Arestările şi internările în penitenciare 
nu s-au făcut în baza unor procese, ci în urma emiterii a două ordine secrete ale MAI, nr. 18 
000, respectiv 50 000, din martie şi mai 1947. De acum poliţia secretă îşi intră în rol devenind 
principala instituție mandatată cu eliminarea „duşmanilor democraţiei”, cu sau fără suport 
juridic legal. Apoi, Partidul Naţional Ţărănesc a făcut obiectul a trei valuri de arestări 
derulate în cursul lunilor iulie, august şi decembrie. Procesul a început prin inițierea 
„operaţiunii Tămădău”, căreia îi vor cădea victime o parte dintre fruntaşii PNT. Înscenarea 


' După ce la 9-10 februarie CC al PSD a convocat Congresul partidului pentru 10 martie, în interiorul acestuia s- 
a dat o luptă aprigă între reprezentanţii unei opțiuni de participare independentă (Titel Petrescu) şi cei ai 
participării pe listă comună cu comuniştii (Rădăceanu şi Voitec) în alegeri. În urma victoriei ultimilor, partidul s- 
a scindat, Titel Petrescu formând un nou partid, cu care ulterior s-a aliat cu PNL şi PNT; vezi pe larg Ghiţă 
Ionescu, Comunismul în România, Bucureşti, Editura Litera, 1994, pp. 152-153. 

? Au fost publicate in ,Monitorul Oficial”, nr. 188/1946 liste cu 80 de semne electorale alocate diferitelor grupari 
politice pentru alegerile din noiembrie 1946; vezi ANIC, fond Ministerul Justitiei, dosar nr. 16/1946, ff. 65-66. 


132 


acestei incercari de päräsire a teritoriului tärii a fost motivul pentru care guvernul a decis nu 
doar dizolvarea acestui partid si judecarea liderilor sai, ci si masive arestari ale membrilor si 
simpatizantilor. Mai mult, aceste campanii de arestări au pregătit terenul îndepărtării ultimei 
instituţii ce mai lega România de democraţie, monarhia. Începută în vara anului 1947, prin 
desființarea Partidului National Țărănesc, în urma operaţiunii pusă la cale la Tămădău, de 
către structuri comunizate ale serviciilor de informaţii”, campania de desființare a partidelor 
politice din România a continuat până în anul 1953, atunci când au fost eliminate ultimele 
astfel de structuri, prin autodizolvarea Frontului Plugarilor şi Uniunii Populare Maghiare în 
PCR. În fapt destructurarea sistemului partidist a fost o preocupare constantă a liderilor 
comunişti de-a lungul anilor 1947-1952. 

După dizolvarea PNT, prin înscenarea unui nou proces al marii trădări nationale, au 
urmat presiuni asupra Partidului National Liberal. Ambele formaţiuni liberale au fost puse 
mai întâi în imposibilitatea de a funcționa. Cea tradițională, condusă de Constantin Dinu 
Brătianu, a fost afectată de valurile de arestări şi a decis să îşi înceteze pentru o perioadă 
activitatea politică, în condiţiile in care, lipsiţi de posibilitatea de a se manifesta public, prin 
presă sau întruniri, orice inițiativă punea în pericol integritatea membrilor săi. Protestele 
înaintate de către liderii liberali guvernului Groza (mai ales cele din iulie 1947, cu prilejul 
respingerii Planului Marshall, şi octombrie acelaşi an, împotriva încercărilor de suprimare a 
ziarului „Liberalul”) n-au adus nici un rezultat pozitiv. Pe fondul accentuării măsurilor 
represive”, a eliminării din listele Parlamentului a celor trei deputaţi liberali — din cauza 
neprezentării acestora la şedinţe —, conducerea Partidului Naţional Liberal a luat decizia de a 
se înceta activitatea organizaţiilor. Justificarea hotărârii: pentru a nu expune şi mai mult pe 
membrii acestora la teroarea comunistă. Acest lucru s-a produs prin emiterea unei circulare, în 
noiembrie 1947, a liderului PNL Dinu Brătianu, odată cu încetarea apariției oficiosul 
partidului „Liberalul”. Procesul de eliminare din viata publică a personalităţilor liberale a 
continuat şi în următorii ani, apogeul fiind atins în noaptea de 5-6 mai 1950, când majoritatea 
demnitarilor români din perioada interbelică au fost arestaţi”. Această barbară acțiune 
economice, pedepsite prin numeroase măsuri administrative şi care erau de multă vreme sub 
supravegherea strictă a organelor de Securitate. 

Pe de altă parte, Partidul Naţional Liberal-Gheorghe Tătărescu, chiar dacă a colaborat 
cu PCR, a avut parte de o soartă similară. Din primăvara anului 1947, liderul acestuia, 
Gheorghe Tătărescu a început să critice unele dintre măsurile guvernului (legea oficiilor 
industriale, dar şi alte inițiative economice), publicând un memoriu în acest sens. Reacţia sa a 
fost tratată cu asprime de liderii comunişti, care l-au obligat să demisioneze din guvern, în 
noiembrie 1947. Chiar dacă a predat conducerea partidului lui Petre Bejan, cel care alături de 
alți deputaţi liberali din Cameră s-a delimitat de acţiunile lui Tătărescu, în încercarea de a 
asigura supraviețuirea partidului, el nu a putut opri represiunea împotriva acestuia (cu toate că 
în 28 martie 1948, cu prilejul alegerilor PNL a obţinut 7 mandate din 414). Sub conducerea 


? Vezi Claudiu Secaşiu, Operaţiunea Tămădău (14 iulie 1947). Un document inedit, in Romulus Rusan (ed.), 
Anul 1947 — căderea cortinei, Bucureşti, Fundaţia Academia Civică, 1997, pp. 558-569; idem, Preliminariile 
asaltului final asupra PNT. Contribuţia organelor de informaţii (1945-1947), în Ibidem, pp. 530-543. 

* În noiembrie a fost dată sentința în procesul Maniu, iar liberalii tătărescieni au fost eliminaţi din guvern. 

5 Două studii cuprinse în vol. Memoria închisorii Sighet, Romulus Rusan (ed.), Bucureşti, Fundaţia Academia 
Civică, 1999 tratează pe larg această problematică. Actele în temeiul cărora s-au derulat acțiunile de urmărire 
politieneascä a demnitarilor se regăsesc în studiul lui Claudiu Secaşiu, Contribuţii privind distrugerea elitei 
politice româneşti, pp. 239-266. Consecințele acestei acţiuni şi drama demnitarilor sunt tratate pe larg şi nuantat 
la Andreea Dobes, Ioan Ciupea, Decapitarea elitelor. Metode, mijloace, mod de acţiune, pp. 153-238. 

lui Bejan, fără activitate politică, sub stricta supraveghere a Securităţii, această aripă a PNL a 
supravieţuit până la începutul anilor cincizeci, când liderii săi au fost arestaţi“. 

O soartă similară a avut şi Partidul Social Democrat. Aripa sa colaborationista a fost 
înghițită de PCR, în două etape, în toamna anului 1947 — atunci când s-a convenit asupra 
unificării, cu prilejul Congresului PSD — şi in 21-22 februarie 1948, atunci când cele două 
partide au format Partidul Muncitoresc Român. Pe de altă parte, PSDI a supravieţuit până în 
1948-1949, atunci când liderii săi au fost arestaţi. Mai întâi Constantin Titel Petrescu, în mai 
1948, apoi întregul Comitet Executiv, în iunie 1949 şi în lunile care au urmat. Procesul 
împotriva liderilor social-democrati s-a desfăşurat în ianuarie 1952 şi a consfințit legalitatea 
detinerii acestora, condamnările primite, muncă silnică pe viaţă sau temniţă grea pentru 
perioade de 10-25 ani, fiind pronunțate pentru că ar fi intenţionat să spargă unitatea clasei 
muncitoare”. 

Celelalte organizații cu un caracter politic şi obştesc, create sau îngăduite de către 
PCR, au dispărut din viata publică treptat, în urma unor decizii luate de Secretariatul Biroului 
Politic al PMR. Mai întâi, în 1949, a fost discutată dizolvarea Partidului Radical Ţărănesc. În 
fapt, liderii PMR au decis autodizolvarea acestuia, fără ca să fie şi enunțat un comunicat in 
acest sens”. O mai lungă discuţie s-a purtat în jurul autodizolvarii Partidului National Popular. 
După ce la 28 ianuarie 1949, secretariatul Biroului Politic al CC al PMR a decis desființarea 
acestuia şi vărsarea cadrelor sale, sub coordonarea unei comisii conduse de Miron 
Constantinescu, în PMR’, in 7 februarie problema nu era inca transata, Secretariatul urmand 
să isi dea acordul pentru publicarea rezoluţiei de autodizolvare in presă!”. În 12 martie 1949, 
discuţia a fost reluată şi pentru că Teohari Georgescu a propus ca în contextul dizolvării PNP 
să fie desființate şi PSDI, PNL-Bejan şi PNL-Brătianu. Sustinut de Gheorghiu-Dej, care a 
subliniat că „existenţa unor astfel de partide este incompatibilă cu conţinutul regimului 
nostru”, Georgescu a supralicitat, considerând că trebuie realizat acest lucru imediat!!. În cele 
din urmă, aşa cum am văzut, autodizolvarea acestor rămăşiţe ale partidelor istorice s-a 
petrecut mai târziu, însă PNP a fost dizolvat în martie, ziarul „Naţiunea” fiind şi el desființat 
în aprilie 1949. 

Ultimele structuri desființate de către PMR au fost cele care, fără a fi fost partide 
politice, au îndeplinit funcțiuni similare acestora, Uniunea Populară Maghiară şi Frontul 
Plugarilor. Ambele au fost dizolvate în PMR în 14 ianuarie 1953, cadrele lor, arhivele şi tot 
ceea ce le aparținea trecând la PMR. Tot atunci şi-au încetat activitatea: Comitetul Antifascist 
German, Comitetul Democrat Evreiesc, Comitetul Popular al populaţiei Ruse şi Ucrainiene, 
Comitetul Democrat Albanez, Comitetul Democrat Grec, Comitetul Democrat Bulgar, 
Comitetul Democrat Sârb, Comitetul popular al populaţiei tătare şi turce, organizațiile 
culturale „Casa Polonă” şi „Colonia Cehoslovacă”, toate aceste organizaţii fiind integrate în 
diversele structuri ale PMR". Se consfințea astfel monolitismul politic în România. 


° Virgiliu Târäu, Noaptea demnitarilor. Partidele politice de opoziție în vizorul Securităţii, ianuarie-mai 1950, în 
Călin Vulcu-Morar, Călin Florea (editori), Natiune şi Civilizație, Târgu-Mureş, 2002, pp. 405-419. 

7 Vezi discuţia la Nicoleta Ionescu Gură, Stalinizarea României, Republica Populară Română 1948-1950: 
transformări instituționale, Bucureşti, Editura All, 2005, pp. 70-82. 

i Stenogramele Biroului Politic al CC al PMR 1949, vol. II, Bucureşti, Arhivele Nationale ale României, 2003, 
pp. 305-309. 

? Vezi ANIC, fond CC al PCR - Cancelarie, dosar nr. 6/1949; proces-verbal al şedinţei Secretariatului, din 28 
ianuarie 1949. 

1 Ibidem, dosar nr. 11/1949; proces-verbal al şedinţei Secretariatului, 7 februarie 1949. 

'' Ibidem, dosar nr. 22/1949. 

1? Ibidem, dosar nr. 107; ibidem, dosar nr. 108/ 1953, passim. 

Destructurarea societatii civile 

O componentă esenţială a programului de institutionalizare a regimului politic 
comunist în România a vizat restructurarea spaţiului public, implicit a actorilor care 
constituiau voci importante în cadrul acestuia. Dacă subordonarea ideologică a presei şi 
controlul asupra manifestărilor şi întrunirilor publice s-au realizat în contextul funcționării 
Convenţiei de Armistitiu, respectiv a acțiunilor de intimidare coordonate de către autoritățile 
comuniste, din prima jumătate a anului 1947 a început şi procesul de eliminare a nucleelor 
instituționale, asociative, care nu se puteau încadra în noua ordine politico-ideologică. Este 
vorba de toate acele structuri asociative care au funcționat în România de până atunci, chiar şi 
în perioadele dictatoriale. Cum acestea erau create cu scopul de a agrega identități culturale, 
religioase, profesionale sau de a promova interese de grup, veneau în contradicţie cu forma şi 
substanța societății imaginate de autorităţile comuniste, în care indivizii nu se puteau reuni 
decât în cadre puse la dispoziție de autorităţi (în Constituţia din 1948, mai apoi în cea din 
1952, respectiv în cea din 1965, cu modificările aduse ulterior, principalele drepturi şi libertăţi 
pentru cetăţeni, libertatea cuvântului sau cea de întrunire, urmau a fi exercitate prin punerea 
la dispoziția oamenilor muncii a locatiilor pentru desfăşurarea acestora). Or, într-un atare 
context, devenea evident că vechile structuri de reprezentare ale intereselor societății, în 
diversitatea lor, urmau să dispară, pentru a face loc acelor organizații de susținere a politicii 
PCR, create în acest scop încă din 1944-1945: sindicale (cu reprezentarea muncitorilor sau 
țăranilor, a diferitelor profesii), politice (Frontul Plugarilor, Uniunea Populară Maghiară, alte 
organizații de reprezentare a minorităţilor, femeilor — Uniunea Femeilor Antifasciste din 
România, continuată de Uniunea Femeilor Democrate din România —, tineretului — Tineretul 
Progresist etc), economice (economate), profesionale (uniuni de creație, asociaţii sportive, 
precum Sportul Popular) sau culturale. 

Sub coordonarea autorităților politienesti, din 1947 a început acțiunea de dizolvare a 
tuturor organizațiilor şi asociaţiilor care contraveneau intereselor autorităților comuniste. 
Procedura, la fel ca şi în cazul partidelor politice, s-a dezvoltat pe trei direcții. Una legală, prin 
care acestor structuri li se cerea relegalizarea, în acord cu prevederile juridice adoptate, prin 
care se făcea imposibilă continuarea activităţii până la acordarea acceptului autorităților. Cea 
de a doua, prin care aceste structuri erau catalogate ca fiind dușmănoase regimului şi erau 
interzise, liderii lor fiind implicaţi în procese spectacol care să ilustreze pericolul social pe 
care îl reprezentau (a se vedea cazul asociațiilor de prietenie cu state occidentale, Marea 
Britanie, Franţa, Statele Unite sau Italia, procesele având loc până în 1951). Cea mai uzitată a 
fost însă procedura autodizolvărilor, coordonată de către structurile politienesti ale statului. 
Început în 1947, acest proces prin care diverse asociaţii îşi încetează activitatea, a fost 
continuat până la începutul decadei următoare. Poliţia, jandarmeria, mai apoi Securitatea şi 
Militia, realizau descinderi la sediile legale ale acestor asociaţii, ridicau actele, retineau pe cei 
responsabili, şi în urma anchetelor obțineau autodizolvarea formală a acestora. Diverse şi 
având un grad de reprezentare socială şi un impact public diferențiat, structurile asociative 
dispăreau, lăsând locul noilor canale de organizare şi mobilizare socială, definite ideologic şi 
menite a realiza integrarea socială în cadrul a ceea ce autorităţile au imaginat a fi națiunea 
socialistă. Pentru a realiza amploarea programului de distrugere a acestor nuclee ale societăţii 
civile — am identificat, până în prezent, circa 1000 de astfel de asociaţii desfiintate!: 

Societatea Văduvelor pensionare de Ofiţeri din Judeţul Sibiu; Asociaţia Pensionarilor 
Publici; Asociaţia Solidară a Pensionarilor Civili din România; Asociaţia profesională a 
tesatorilor în bumbac în şi cânepă din România; Reuniunea vânătorilor — Valea Hârtibaciului; 
Uniunea Generală a Industriaşilor din România; Societatea Pantofarilor Patroni din Sibiu; 
Asociaţia ,,Surorilor de Caritate de Război”; Reuniunea meseriaşilor din Gherla; Societatea 


1 : 3 4 uz NR 2 ge 2 je artă Ds. : : 
Selectia operatä de noi a avut ca principal criteriu ilustrarea diversitätii asociatiilor desfiintate, locale si 
nationale, profesionale sau culturale etc. 


135 


pentru exploatări forestiere”, Societatea Carpaţi, Cercul iesenilor; Cercul bănăţean, Asociaţia 
Comerciantilor şi Industriaşilor de textile, îmbrăcăminte şi anexe din România; Clubul Regal; 
Asociația Română a Cinematografiştilor Amatori; Asociaţia „Veteranilor din războiul din 
1887”; Aeroclubul Regal al României; Asociaţia generală a comercianților de coloniale, 
delicatese şi băuturi din România; Asociaţia Veteranilor din campania din 1913 — „Avântul 
Țării, Societatea ofițerilor de Rezervă „Mihai I’; Asociaţia Întreprinzătorilor de lucrări 
publice şi private; Uniunea Naţională a Foştilor Luptători Combatanti — Drapelul Românesc; 
Asociaţia Virtutea Militară de Război; Asociaţia Pensionarilor Subofiteri; Asociaţia „Tenis 
Club Roman”; Clubul Carpatin Român; Societatea de Înmormântare Dumbrava; Asociația 
depozitelor de medicamente din ţară; Jokey Club; Asociaţia Luptätorilor de la Sărata- 
Porumbacu; Societatea Naţională de Gaz-Metan; Liga pentru Unitatea Culturală a tuturor 
românilor; Asociaţia Întreprinderilor Industriale din Arad; Asociaţia Centrală a Morarilor din 
România“; Asociaţia „Făuritorii României Mari”; Asociaţia „Ajutorul de înmormântare CFR” 
Buzău; Asociaţia funcţionarilor judecătoreşti”; Asociaţia Sportiva „Maraton”; Gruparea 
Sportivă „Danubiana”; Asociaţia de Ajutor Reciproc „Mişcarea”; Asociaţia Culturală Corală 
„Diana”; Societatea Muzicală Negru-Voda'; Asociaţia Veteranilor de Război; Asociația 
voluntarilor Arad’; Clubul Filatelistilor; Asociaţia pentru ocrotirea orbilor; Asociaţia pentru 
creşterea vitelor Siementhal; Asociaţia profesională a meseriasilor brutari!”: Asociatia 
Culturală Mihai Eminescu; Universitatea Populară Tulcea; Societatea de binefacerea „Sf. 
Fecioara Maria”; Clubul Cäläretilor Bucuresti; Clubul Civil de Lectura Buteni; Asociaţia 
restauratorilor, hotelierilor şi cârciumarilor din Sibiu; Asociaţia invalizi, orfani, văduve, 
prizonieri, luptători; Asociaţia Româno-Americanä; Asociaţia Româno-Cehoslovacä; 
Asociaţia Winston Churchill; Asociaţia Cercul Moldovenilor; Ateneul Popular- Ionescu 
Gion!?. 

O atare trecere în revistă, chiar şi sumară, este edificatoare pentru efortul depus de 
autorități pentru distrugerea legăturilor societăţii româneşti cu valorile şi structurile 
interbelice, dar şi pentru eliminarea oricăror organizaţii care puteau să propună sau susțină 
idei sau interese contrare celor oficiale. 


? Vezi actele de dizolvare in ANIC, fond Direcţia Generală a Poliţiei, dosar nr. 109/1947. 
3 Ibidem, dosar nr. 110/1947. 
+ Ibidem, dosar nr. 111/1947. 
5 Ibidem, dosar nr. 113/1947. 
5 Ibidem, dosar nr. 114/1947. 
7 Ibidem, dosar nr. 119/1947 
8 Ibidem, dosar nr. 120/1947 
” Ibidem, dosar nr. 121/1947. 
'9 Ibidem, dosar nr. 122/1947. 
"| Ibidem, dosar nr. 123/1947. 
'? Ibidem, dosar nr. 125/1947. 

Organizatiile de masa. Uniunea Tineretului Comunist 


Un Leviathan organizatoric 

Într-un stat totalitar, partidul comunist îşi disimulează statutul de partid-unic prin 
intermediul unei vaste, dense şi complicate rețele de organizații menite a cuprinde cât mai 
mult din populaţia ţării. Este vorba despre ceea ce ideologia comunistă numeşte „organizații 
de masă”.Lenin a fost primul care, în 1902, în faimosul text programatic „Ce-i de făcut?”, a 
distins între funcțiile partidului de avangardă (conspirativ, disciplinat, puţin numeros şi 
compus doar din revoluționari de profesie) şi cele ale organizațiilor de masă (cum ar fi 
sindicatele, care trebuia să aibă o cuprindere cât mai largă şi, sub controlul secret al partidului, 
să prelungească influența acestuia spre toate categoriile de muncitori)!. După câştigarea 
puterii de către bolşevici, Lenin s-a opus „facțiunii de stânga” din partid reprezentate de 
Troțki, care, printre altele, cerea desființarea sindicatelor şi a altor organizații profesionale 
socotite a fi devenit „revolute” în noul context. Lenin a cerut, în schimb, preluarea, 
transformarea şi controlul strict al acestora pentru a fi utilizate conform scopurilor partidului 
unic. Menirea organizaţiilor de masă era, după cele afirmate de Lenin în alt text faimos, de a 
funcționa pe post de „curele de transmisie” între partidul comunist (care, pentru a-şi păstra 
caracterul revoluţionar, de clasă, trebuia să limiteze numărul membrilor) şi „masa celor ce 
muncesc”. „Un adversar mai puternic, scria ideologul comunist, poate fi învins numai printr-o 
încordare maximă a forțelor şi numai cu condiția obligatorie de a folosi cu maximum de 
atenţie, grijă, prudenţă şi pricepere orice «fisură», fie cât de mică, între duşmani [...], cât şi 
orice posibilitate, oricât de mică, de a găsi un aliat de masă, fie chiar vremelnic, şovăielnic, 
nestatornic, nesigur, condiţionat”?. Acest gradualism aparent, propovăduit de Lenin, avea, 
exclusiv, rațiuni tactice, puterea comunistă urmând a face anumite „compromisuri” cu vechea 
orânduire până ce comunismul se va fi instalat pe deplin. 

Stalin a preluat teoria curelelor de transmisie şi a făcut din ea model organizatoric 
pentru Uniunea Sovietică şi, ulterior, pentru toate statele comunizate din Europa de Est. În 
accepțiunea lui Stalin, în rândul organizaţiilor de masă intrau sindicatele, cooperativele, 
organizațiile de fabrică şi uzină, asociații fără partid ale femeilor, organe de presă, organizaţii 
cultural-educative, uniuni ale tineretului, sovietele sau alte forme de organe alese etc. 

Acestora le erau rezervate roluri ancilare, în siajul partidului comunist: de a aplica fără 
rest directivele centrului, de a dezbate cele mai eficiente căi de „transpunere în practică”, de a 
mobiliza masele, de a se constitui în rezervă de cadre pentru partid şi pentru stat, de a fi o 
primă şcoală a comunismului, de a reprezenta interesele partidului acolo unde acesta nu se 
întindea organizatoric ş.a”. În fapt, funcţiile organizaţiilor de masă se suprapuneau într-o mare 
măsură peste cele ale partidului: mobilizarea politică şi socială, (re)socializarea maselor în 
acord cu ideologia comunistă, recrutarea, selectarea şi formarea noii elite, în fine, controlul 
social”. Pe scurt, desi regimul simula prin intermediul lor mecanismele democratice, 
organizațiile de masă erau încă un instrument de putere la dispoziția dictaturii comuniste. 


Modelul sovietic 


! V. I. Lenin, Ce-i de făcut. Probleme acute ale mişcării noastre, în Opere complete, ediţia a II-a, vol. VI 
(ianuarie-august 1902), Bucureşti, Editura Politică, 1964, pp. 1-190. 

* Idem, Despre sindicate, despre momentul actual si despre greşelile lui Troțki, în Lenin despre sindicate, 1895- 
1923, Bucureşti, Editura Consiliului Central al Sindicatelor, 1958, pp. 767-789; vezi si idem, ,,Stangismul” — 
boala copilăriei comunismului, ediţia a IV-a, Bucureşti, Editura pentru literatură politică, 1953. 

3 1. Stalin, Problemele leninismului, ediția a II-a, Bucureşti, Editura Partidului Muncitoresc Român, 1948, in 
special pp. 119-121. 

* Juan J. Linz, Totalitarian and Authoritarian Regimes, în Fred Greenstein, Nelson Polsby (editori), Handbook of 
Political Science, vol. III, Adison Wesley, 1975, pp. 208-211. 

Regimurile totalitare se remarca prin atentia extraordinara pe care o acorda incadrarii 
politice a tinerilor si socializării politice primare”. Proiectul totalitar vizează cuprinderea 
tuturor tinerilor şi copiilor, de la cele mai fragede vârste, într-un cadru organizat şi 
îndoctrinarea sistematică a acestora în scopul creării „omului nou”. Ideologii comunişti 
împărtăşeau cu alti autori de inginerii sociale din secolele XIX şi XX credința in 
maleabilitatea radicală a fiinţei umane şi în puterile melioriste, transformatoare, nelimitate ale 
propagandei şi organizării. Totuşi, această credință era dublată de o mizantropie structurală, 
bazată pe supozitii sumbre despre natura umană şi a societăţii, care a deschis calea utilizării 
pe scară largă la nivel social a instrumentelor coercitive şi de control. Deşi colectivist, 
marxism-leninismul amesteca fascinația față de mulțime cu teama şi neîncrederea fata de 
aceasta. Ambivalenta se observa foarte bine în cazul atitudinii fata de tineri, care, pe de o 
parte, apăreau, din cauza legăturilor slabe cu vechiul regim, ca ipostazierea perfectă a „omului 
nou” şi ca masă de manevră ideală, dar, pe de alta, erau trataţi cu infinită suspiciune. De altfel, 
rețeaua de organizaţii comuniste s-a întins cu precădere spre categoriile de populație de care 
regimul îşi lega interesele şi care, totodată, erau suspectate ideologic: tinerii, ţăranii, 
intelectualii, soldații şi, nu în ultimul rând, muncitorii. 

Scrierile leniniste şi staliniste, precum şi experiența sovietică în organizarea 
tineretului au fost determinante pentru atitudinea față de tineri din statele comunizate după al 
doilea război mondial. 

Lenin era preocupat inca din tinereţe de teama ,,idioata, filistină” fata de tineri. „E 
nevoie de forte tinere. Eu aş zice că merită să fie pur şi simplu împuşcaţi pe loc cei ce-şi 
permit să spună că nu se găsesc oameni. [...] Trebuie să recrutăm tineretul pe o scară mai largă 
(...) fără să ne temem de el”, scria Lenin în perioada când pregătea revoluţia împotriva 
regimului țarist şi îi îndemna pe tineri inclusiv la acte de terorism“. După preluarea puterii de 
către bolşevici, noul regim a trecut la organizarea tinerilor într-o organizație comunistă unică. 
Aşa s-a format Comsomolul (Kommunisticeski Soiuz Molodioji - Uniunea Tineretului 
Comunist), care şi-a ținut primul congres în octombrie-noiembrie 1918. Initial autodeclarata 
ca organizație „independentă” şi doar „solidară cu Partidul Comunist”, Uniunea şi-a 
recunoscut la congresele ulterioare subordonarea fata de PCUS. 

Într-un discurs devenit canonic pentru propaganda comunistă, Lenin fixa, la al III-lea 
Congres al Comsomolului (octombrie 1920), „sarcinile Uniunilor Tineretului”. În viziunea lui 
Lenin, principala „sarcină” a tinerilor era învăţarea comunismului, prin îmbinarea studiului cu 
activitățile practice. Se deschidea astfel calea, pe de o parte, spre îndoctrinarea masivă a 
tinerilor şi, pe de alta, spre implicarea acestora, încă din timpul şcolii, în activități economice 
patronate de noul regim. Lenin mai spunea că tinerii sunt datori să-şi însuşească „morala 
comunistă”, care este „deplin subordonată intereselor luptei de clasă”, şi că trebuie să apere pe 
cale armată noul regim”. 

Prescriptii asemănătoare se găsesc şi la Stalin. Pentru acesta, Comsomolul era cureaua 
de transmisie prin intermediul căreia partidul educa generația tânără şi forma rezerve tinere 
pentru partid şi pentru celelalte organizații de masă. „Aceasta, formula Stalin „dialectic”, este 
o organizație de masă a tineretului muncitoresc şi țărănesc, nu o organizaţie de partid, dar care 
tine direct de partid”. Comsomolul trebuia să-şi întărească nucleul proletar şi să ducă o „luptă 
necruțătoare” împotriva „elementelor complet descompuse” din Uniune. Tineretul mai era 
dator să se implice în construirea societății comuniste şi să-şi apere patria împotriva 


> Julius Gould, The Komsomol and the Hitler Jugend, în „The British Journal of Sociology”, vol. 2, no. 4, Dec. 
1941, pp. 305-314. 

SV. I. Lenin, Scrisoare către A. A. Bogdanov şi S. I. Gusev şi Către S. I. Gusev, în V. I. Lenin, Despre tineret, 
ediția a II-a, Bucuresti, Editura Politică, 1963, pp. 149-155. 

TV. I. Lenin, Sarcinile Uniunilor Tineretului, ediția a XI-a, Bucureşti, Editura Tineretului, 1959. 


138 


duşmanilor din afară si dinduntru®. Aşadar, Comsomolul se prefigura ca având triplă 
funcționalitate — ideologică, economică si militară”. 

Apartenența la organizaţie era rezervată, până la mijlocul anilor 1930, cu precădere 
proletariatului şi țărănimii sărace. Ulterior, pentru a fi sporit numărul membrilor, criteriul „de 
clasă” a fost înlocuit cu acela al loialității fata de regimul sovietic. Dacă la primul Congres 
Comsomolul număra doar 22 000 de membri, până spre sfârşitul celui de-al doilea război 
mondial a atins dimensiuni gigantice, încorporând 15 000 000 de tineri, circa jumătate din 
populaţia tânără a Uniunii Sovietice. Organizaţia de pionieri, fondată în 1922, a căpătat un rol 
mai important, ajungând la rându-i la dimensiuni uriaşe (13-14 milioane de membri). 
Comsomolul controla activitatea Organizaţiei Pionierilor (rezervată elevilor cu vârste între 9 
şi 14 ani), precum şi pe aceea a Organizaţiei „Octombriştilor” (care cuprindea copiii de până 
la 8 ani). 


Uniunea Tineretului Comunist din România 

Uniunea Tineretului Comunist din România are mai multe date de naştere. Istoria sa 
timpurie este efemeră, intermitentă şi neclară, fiind, ulterior, după venirea comuniştilor la 
putere, falsificată şi reinventată. 

În 1951, PMR a format o Comisie care să stabilească data înființării UTC-ului, dar 
aceasta nu s-a putut hotărî asupra unui moment precis. Până la urmă, s-a optat pentru 19-20 
martie 1922, când a avut loc la Bucureşti „Conferinţa generală a tineretului socialist”. În fapt, 
Conferința nu a fost decât o tentativă între altele a comuniştilor autohtoni, ghidaţi de 
Internaționala Tineretului Comunist (KIM), de a radicaliza tineretul cu orientare de stânga şi 
de a deturna organizațiile de tineret social-democrate sau sindicale în scopul creării unei 
organizații de masă comuniste. KIM a fost creată de Comintern, în noiembrie 1919, la Berlin, 
pentru a servi ca interfață internațională a regimului bolşevic de la Moscova în efortul de a 
atrage tineretul din diferite zone ale lumii de partea comunismului!!. Reţeta aplicată de KIM 
era aceeaşi care a dus la propria formare: infiltrarea, radicalizarea şi scindarea organizațiilor 
social-democrate şi socialiste, urmată de constituirea unei organizații comuniste unitare. 

Întocmai s-au petrecut lucrurile şi în România, unde comuniştii locali şi KIM au 
încercat să preia organizațiile de tineret ale Partidului Socialist (fostul Partid Social Democrat 
din România, rebotezat în 1918). După sciziunea Partidului Socialist în timpul Congresului de 
la Bucureşti din mai 1921 (cunoscut, în istoriografia comunistă, ca prim congres al Partidului 
Comunist Român) şi arestarea delegaților care au votat în favoarea afilierii la Internaționala a 
III-a, tinerii comunişti aflați în libertate au intenționat să provoace o sciziune similară în 


51. Stalin, Despre sarcinile Comsomolului, Bucureşti, Editura Tineretului a CC al UTM, 1953. 

” În timpul războiului civil, tinerii din Comsomol au activat pe post de agitatori, comisari sau trupe de şoc. La 
Congresul al V-lea (octombrie 1922), Uniunea a luat sub patronajul său flota navală de război. În al doilea război 
mondial, comsomoliştii au constituit o resursă umană importantă pentru Armata Roşie. În plan economic, 
Comsomolul a fost mobilizat, asemeni celorlalte organizaţii de masă, pentru realizarea planurilor cincinale, care 
au demarat în 1928. Dintre membrii organizației s-au recrutat o bună parte a stahanoviştilor. Tinerii activişti au 
fost trimişi cu miile pentru a participa la lichidarea „kulacilor” şi pentru a sprijini colectivizarea. Au avut de 
asemenea un rol important în epurările din învățământ. Comsomolul însuşi a trecut prin mai multe valuri de 
epurări. Marea Teroare s-a soldat cu decimarea aparatului central al organizației. Totuşi, vechea gardă a 
partidului a fost afectată într-o mai mare măsură de represiunea stalinistă, aşa încât, din deceniul patru, 
comsomoliştii au început să preia posturile din partid şi din stat rămase vacante. După război, accentul în 
preocupările Comsomolului s-a mutat dinspre economie spre educaţie politică şi activități „cultural-sportive”; 
vezi Ralph Talcott Fisher, Pattern for Soviet Youth. A Study of the Congresses of the Komsomol, 1918-1954, 
New York, Columbia University Press, 1959; Merle Fainsod, The Komsomols — a Study of Youth under 
Dictatorship, in „The American Political Science Review”, vol. 45, no. 1, Mar. 1951, pp. 18-40; M. I. Kalinin, 
Drumul glorios al Comsomolului, ediţia a II-a, Bucuresti, Editura Tineretului, 1948. 

'° ANIC, fond CC al PCR - Secţia Organizatorică, dosar nr. 106/1951, ff. 1-6. 

"1 Gh. Mot, V. Ştefănescu, C. Mocanu, Contribuţii la istoria organizaţiei marxist-leniniste de tineret din 
Rominia, vol. 1, Bucureşti, Editura Tineretului, 1959, pp. 79 şi urm. 

mişcarea de tineret social-democrată. Tentativele de „unificare” a organizaţiilor tineretului de 
pe întreg teritoriul României sub conducerea comuniştilor şi de afiliere a acestora la KIM au 
eşuat, în mare parte, ca urmare a opoziției social-democratilor, a Comisiei Generale a 
Sindicatelor, dar mai ales din cauza măsurilor punitive ale autorităților, care priveau gruparea 
comunistă ca pe o mişcare anti-sistem. Singurul rezultat concret a fost desprinderea din 
organizațiile socialiste şi sindicale a unor lideri şi grupuscule radicale, care au activat sub 
diferite titulaturi. Cel mai activ grup a fost Comitetul Central provizoriu al Mişcării 
Tineretului Socialist, care a decis, în martie 1923, transformarea în Uniunea Tineretului 
Socialist (UTS) — nume înşelător, ales pentru a-i atrage pe social-democrati. Acest grup a 
convocat „Conferinţa generală a tineretului socialist”, aleasă se regimul comunist ca dată de 
naştere a UTC”. 

Între timp, Partidul Comunist din România, reorganizat în străinătate de Comintern, a 
preluat inițiativa, anunțând, pentru 1 mai 1924, transformarea UTS în Uniunea Tineretului 
Comunist din România (UTCdR) şi afilierea acesteia la KIM. A fost un act formal, pe hârtie, 
decis conspirativ, neavând loc un congres propriu-zis de constituire!5. 

Primul statut al UTCdR, elaborat în 1925, specifica în articolul 1 că Uniunea este 
secție a KIM, iar, la articolul 3, că este „complet subordonată” PCR din punct de vedere 
politic. Deveneau membri aceia care recunoșteau nu doar statutul PCR, ci şi pe acela al KIM. 
Membrii erau datori să respecte, sub amenințarea sancţiunilor, regulile strictei discipline 
revoluţionare şi normele de conspirativitate!*. 

Chiar în aceeasi perioadä, între aprilie si decembrie 1924, autoritätile au emis mai 
multe decizii de interzicere a activității organizațiilor comuniste, culminând cu Legea 
Mârzescu care a scos PCR şi UTCdR în afara legii. Până spre sfârşitul celui de-al doilea 
război mondial, comuniştii au activat în ilegalitate, nedepăşind statutul de mişcare marginală. 
Activitatea UTCdR, care nu a numărat mai mult de câteva sute de membri!5, s-a rezumat la 
publicistica şi propaganda clandestină şi la organizarea de acțiuni greviste şi subversive. 
Conducerea Uniunii, care era numită şi controlată de KIM, a fost măcinată, asemeni 
conducerii Partidului Comunist, de nenumărate lupte interne şi epurări. În plus, a fost în 
permanență hartuita şi decimată de autorități. 

În 1936, pe fondul slabelor performanţe, UTCdR s-a autodizolvat, ca urmare a deciziei 
KIM. Internaționala Tineretului Comunist va dispărea şi ea, odată cu dizolvarea 
Cominternului în 1943". 

În februarie 1939, PCR a calificat desfiinţarea UTCdR drept „o greşeală” si a hotărât 
reînființarea Uniunii. Nici de data aceasta UTCdR nu s-a bucurat de aderentä de masă şi nici 
de libertate de mişcare, organizația fiind persecutată de regimul antonescian. 

Uniunea Tineretului Comunist (UTC) s-a reactivat după 23 august 1944, de data 
aceasta într-un mediu incomparabil mai favorabil, aflându-se sub protecția Armatei Roşii, a 
autorităţilor şi a unui Partid Comunist din ce în ce mai puternic. Primul secretar general al 
UTC după 23 august a fost Nicolae Ceauşescu, care activase în Uniune în perioada interbelică 
şi după 1939, fiind de mai multe ori închis. În fruntea UTC, Ceausescu a păstrat metodele 
clandestine utilizate în perioada interbelică, nesesizând noul context politic, drept pentru care 
în scurt timp a primit alte însărcinări, în provincie!”. 


? Constantin Petculescu, Crearea Uniunii Tineretului Comunist, Bucureşti, 1972. 

3 „Tineretul Socialist”, 1 mai 1924. 

* Statutul provizoriu al Uniunii Tineretului Comunist din România, în Documente din istoria Uniunii 
Tineretului Comunist din Rominia, 1917-1944, Bucureşti, Editura Tineretului, 1958, pp. 103-115. 

> ANIC, fond 3 (CC al UTC), dosar nr. 615/1933, ff. 1-7. 

* Documente din istoria Uniunii Tineretului Comunist... pp. 93 şi urm.; C. Bărbulescu s.a., File din istoria 
UTC, Bucureşti, 1971, passim. 

7 ANIC, fond CC al PCR - Secţia Cadre, dosar C 2050, Nicolae Ceausescu, ff. 1-24; Paul Sfetcu, 73 ani in 
anticamera lui Dej, Bucuresti, Editura Fundatiei Culturale Romane, p. 171. 

Uniunea Tineretului Comunist a fost o piesă importantă în strategia „frontului 
popular” pe care Partidul Comunist a utilizat-o în ascensiunea sa spre putere. Asemeni 
Partidului Comunist, UTC a urmat politica de „compromisuri” recomandată de Lenin, căutând 
să se asocieze cu alte grupări de tineret, sub titulatura generoasă şi înșelătoare a unor 
organizatii-umbrela, pentru a obține sprijin de masă. După cum explica Teohari Georgescu, 
Uniunea Tineretului Comunist a ajuns să fie considerată de către liderii comuniști, în primii 
ani de după război, „o organizaţie prea îngustă, îngustă şi din punct de vedere politic prin 
denumirea sa care împiedica o parte din tineret să vină în Organizaţia Tineretului Comunist, şi 
îngustă din punct de vedere al numărului mic de membri”'5. În 1945, UTC cuprindea circa 63 
000 de membri”. 

Ca urmare, au fost create diferite paravane organizatorice în jurul UTC: Frontul Unic 
al Tineretului Muncitoresc (constituit în septembrie 1944, după modelul Frontului Unic 
Muncitoresc, din tineri comunişti şi social-democrati), Frontul National Democrat al 
Tineretului (creat formal în octombrie 1944, după modelul Frontului Naţional Democrat) şi 
Mişcarea Tineretului Progresist din România (ianuarie 1945, formată, pe lângă comunişti şi 
social-democrati, din tinerii Frontului Plugarilor, partidul lui Petru Groza creat în 1933, şi din 
alte grupări care gravitau în jurul PCR). Nici una din aceste formule organizatorice nu a dus la 
rezultatele scontate. La Plenara din martie 1945, UTC admitea acest lucru, iar o lună mai 
târziu decidea formarea unei alte organizatii-umbrela, Tineretul Progresist (TP), care se va 
dovedi ceva mai eficientă. Preşedintele TP, Constantin Drăgoescu, era şi secretar al 
organizaţiei UTC. În TP vor intra comuniştii, social-democratii, „tineretul plugăresc”, tinerii 
ţărănişti din facțiunea lui Anton Alexandrescu, cei liberali din facțiunea Gheorghe Tătărescu, 
precum şi alte grupări mai mici. Pentru a da credibilitate noii organizații, UTC se autodizolvă 
oficial în iunie 1945. Programul TP era general şi generos, promițând promovarea intereselor 
tineretului şi nefăcând decât vag menţiuni la comandamentele comuniste. Activiştii comunişti 
au fost instruiți să nu facă „paradă de marxism” şi să-şi disimuleze activitatea politică în 
spatele unor acțiuni culturale, sportive sau sindicale. Filialele organizaţiilor se constituiau în 
jurul unor „comitete de inițiativă”, urmând ca alegeri pentru desemnarea conducerii să aibă 
loc doar atunci când era asigurată victoria comuniştilor. „Ce, noi suntem legalişti? Noi suntem 
comunişti. Noi spunem: alegerile sunt bune atâta vreme cât dau rezultate democratice”, 
spunea Miron Constantinescu în primăvara anului 1946 la un instructaj cu tinerii activişti”. 
„Democratic” însemna, în idiomul comunist, „favorabil comuniştilor”. 

Activitatea TP s-a lovit de boicotul organizaţiilor de partid ale liberalilor, taranistilor şi 
social-democratilor, de opoziţia unor organizaţii sindicale, profesionale şi religioase, precum 
şi de rezistenţa tinerilor neincadrati, în special a celor din mediul universitar şi din zona 
rurală. 

Drept urmare, la Plenara din ianuarie 1946, Partidul Comunist califica din nou 
desființarea UTC drept o greşeală, cerând reactivarea ei. Concomitent, continua să înființeze 
organizaţii de masă satelit. În august 1946 s-a înființat Federaţia Naţională a Tineretului 
Democrat din România (FNTDR), ca o interfaţă internă pentru Federaţia Mondială a 
Tineretului Democrat (FMTD), creată în octombrie 1945 de Uniunea Sovietică pentru a 
prelua o parte din funcțiile KIM. 

În perioada următoare, pe măsură ce Partidul Comunist își consolida puterea, au fost 
înființate organizaţii de tineret pe categorii: Frontul Democrat Universitar, transformat în mai 
1947 în Uniunea Naţională a Studenţilor din România (care număra, în 1948, 40 000 de 
membri dintr-un număr de 59 000 de studenți), Organizaţia Tineretului Sătesc (februarie 
1948, cuprinzând 235 000 din cele 2 milioane de tineri țărani), Uniunea Asociaţiilor de Elevi 


'5 Ibidem, fond CC al PCR - Secţia Organizatorică, dosar nr. 84/1949, ff. 4-5. 
1 Ibidem, fond CC al PCR - Cancelarie, dosar nr. 32/1945. 
% Ibidem, fond CC al PCR - Secţia Organizatorică, dosar nr. 41/1948, ff. 1-22. 

(februarie 1948, numärând 200 000 de membri din 380 000 de elevi), Tineretul Uniunii 
Populare Maghiare (cuprinzand, tot in 1948, 32 000 de membri, din cei 90 000 de tineri 
maghiari), Frontul Tineretului Democrat Evreu (cu 30 000 de membri din circa 50 000 de 
tineri evrei)*'. In fine, după constituirea Partidului Muncitoresc Român (PMR) prin unificarea 
PCR cu o parte din PSD, în februarie 1948, s-a format Uniunea Tineretului Muncitoresc 
(UTM)”. În aceasta perioadă, secretar general al Uniunii era Mihai Dalea. În UTM intrau, la 
inceputul anului 1948, 300 000 din cei 450 000 de tineri muncitori si din cei 3 300 000 de 
tineri ai României”. 

Începând cu 1948”, după cucerirea deplină a puteri, PMR şi-a pus problema unificării 
si epurării organizațiilor de tineret. Concomitent, tinerii au fost vizati de mai multe valuri de 
arestări. Initial, din 1945, au fost arestați participanții la manifestatiilor anticomuniste, iar din 
1948 au început arestările pe categorii, fiind urmăriți membrii organizaţiilor de tineret 
liberale, täräniste şi legionare. Organizațiile de tineret politice şi religioase au fost 
desființate”. 

Plenara CC al PMR din 22-24 decembrie 1948 a decis formarea organizației unice de 
tineret, după modelul Comsomolului”€. De altfel, Comsomolul a avut un rol decisiv în luarea 
acestei hotărâri, unificarea fiind cerută în cursul vizitei unei delegaţii UTM la Moscova, în 
1948”. Anuntarea intenţiei PMR şi „prelucrarea” rezoluţiei PMR în organizaţiile de tineret a 
stârnit proteste şi incidente violente în mai multe zone din ţară“. 

Congresul de „unificare”, de fapt de absorbție, a tuturor organizaţiilor de tineret în 
Uniunea Tineretului Muncitor a avut loc, în prezenţa liderilor comunişti, la Sala Ateneului 
Român, în zilele de 19-21 martie 1949. Gheorghe Florescu, un fost tipograf, în vârstă de 38 de 
ani, care a fost şi preşedinte al FNTD, a devenit prim-secretar al UTM, rămânând în funcție 
până în 1952%. 

Rezoluţia Congresului a schiţat sarcinile UTM în stilul gongoric al epocii: organizația 
era datoare să mobilizeze tineretul în producţie pentru realizarea şi depăşirea planului de stat 
în industrie şi agricultură; să selecteze cadre pentru funcţiile de partid şi de stat; să educe 
tineretul în spiritul marxism-leninismului, al moralei proletare, al eroismului şi patriotismului, 
al iubirii fata de Uniunea Sovietică, PCUS şi Stalin, fata de Republica Populară Română şi 
PMR; să cultive vigilenta de clasă, ura neîmpăcată împotriva exploatatorilor, împotriva 
agenților slugarnici ai duşmanului de clasă dinäuntrul şi din afara țării; să contribuie la 
ridicarea nivelului pregătirii profesionale şi a nivelului cultural al tineretului, la lichidarea 
analfabetismului, la dezvoltarea sportului de masă; să combată putregaiul ideologiei burgheze, 
huliganismul, beţia, atitudinile netovărăşeşti fata de femeie, ploconirea nedemnă fata de 


”' Ibidem, dosar nr. 124/1948, ff. 35-43. 

7? ANIC, fond 3 (CC al UTC), dosar nr. 4/1948. Uniunea Tineretului Muncitoresc a fost, la origine, denumirea 
unei organizaţii formate de muncitorii ceferişti în februarie 1947, care a fost preluată imediat de PCR. 

% Ibidem, f. 36; Ibidem, fond CC al PCR - Secţia Organizatorică, dosar nr. 86/1949, f. 7. 

"4 În 1948, conducerea UTM era asigurată de Gheorghe Florescu — secretar general, Petre Lupu, Pavel Lala, 
Drăgan Ilie, Manea Anton — secretari; Ibidem, fond 3 (CC al UTC), dosar nr. 52/1948, f. 24. 

% Toana Boca, Studenții în anii '50, în „Anuarul Institutului Român de Istorie Recentă”, volumul I, 2002, pp. 
234-235; Maria Somesan, Universitate si politică în deceniile 4-6 ale secolului XX. Episoade şi Documente, 
Bucureşti, Editura Universității Bucureşti, 2004, pp. 241 şi urm. 

°° Rezoluţia Sedintei Plenare a CC al PMR din 22-24 decembrie 1948 asupra activităţii Partidului în rândurile 
tineretului, Bucureşti, Editura Partidului Muncitoresc Român, 1949. 

* Raport asupra problemelor discutate de delegaţia CC al UTM cu conducerea Comsomolului la Moscova; 
ANIC, fond CC al PCR - Secţia Organizatorică, dosar nr. 124/1948, f. 6. 

“ Ibidem, dosar nr. 74/1949, ff. 103-106. 

” Ibidem, dosar nr. 88/1949, f. 1. 


142 


cultura imperialismului şi deprinderile burgheze“. Toate acestea vor fi preluate si in Statutul 
UTM, nerespectarea sarcinilor putând duce la sancțiuni sau la excluderea din organizație. 

Aşa cum se poate observa, UTM, ca şi PMR, nu se rezuma la un set de cerinţe strict 
politice, fixând standarde etice, atitudinale şi caracteriale (şi ele cu substrat ideologic) prin 
care urmărea o normare in extenso a gândirii şi comportamentului membrilor. Acest lucru va 
permite intruziunea în viata personală a tinerilor, orice amănunt biografic din viata privată 
putând constitui pretext pentru o sancțiune politică. 

Statutul şi structura de organizare a UTM au copiat modelul Comsomolului — definiția 
organizației, natura relațiilor cu partidul, organizarea, funcțiile şi modul de funcționare fiind, 
cu deosebiri nesemnificative, aceleaşi. Între conducerea UTM şi aceea a Comsomolului au 
avut loc întâlniri frecvente la sfârşitul anilor 1940, partea sovietică ghidând atent structurarea 
UTM”. Au fost organizate periodic pelerinaje la Moscova ale liderilor şi membrilor UTM, iar 
câteva zeci dintre ei au urmat Şcoala Centrală de Cadre a Comsomolului“?. Au fost traduse 
sau scrise, în cantități industriale, materiale, broşuri şi cărți privind „experiența 
Comsomolului”’’. Orice discurs privind tineretul din anii 1940-1950 începea cu invocarea 
modelului sovietic. 

În acelaşi timp, structura UTM reproducea şi dublă structura PMR, el însuşi o copie a 
PCUS. UTM se afla sub coordonarea Secţiei organelor conducătoare de partid, sindicale si 
de tineret a Comitetului Central al PMR, cunoscută ulterior sub numele de Secția 
Organizatorică. „Organul suprem” al UTM era Congresul şi, în cazuri excepţionale, 
Conferinţa pe tara. Între Congrese, Uniunea era condusă de un Comitet Central (45 de membri 
în 1949), dar puterea reală era exercitată de un birou executiv (11 membri) şi, mai precis, de 
secretariatul biroului (5 membri), condus de un prim-secretar. Organismele de conducere erau 
alese de organizațiile UTM, însă alegerile erau formale, partidul fixând în prealabil 
rezultatele. Pe lângă CC funcționau secţii şi comisii, iar în teritoriu conducerea era asigurată 
de comitete judeţene. Un număr de instructori făceau inspecții în teritoriu şi verificau 
aplicarea deciziilor“. 

Secţiile au avut o geografie variabilă de-a lungul timpului, dar cele mai importante au 
rămas Secţia Organizatorică (exercita controlul asupra organizaţiilor Uniunii şi verifica 
biografia membrilor UTM), Secţia de Propaganda şi Agitatie (care răspândea mesajele în 
interiorul şi în afara organizației, coordonând şi sectorul presă), Secţia Administrativă sau 
gospodărie (care gestiona fondurile şi patrimoniul organizaţiei), Secţia de pionieri (care 
coordona organizaţia elevilor), Secţia de Relaţii Internaționale (care asigura contactul cu 
Federația Mondială a Tineretului Democrat, Uniunea Internaţională a Studenţilor, 
Comsomolul şi alte organizații de tineret)€. 

Pentru instruirea cadrelor, UTM a avut la dispoziţie din 1949 o şcoală centrală purtând 
numele „Filimon Sârbu” (cu circa o sută de absolvenţi anual) şi o întreagă rețea de şcoli de 
câteva luni sau secţii pe lângă şcolile de partid (prin care treceau câteva mii de activişti anual). 
La acestea se predau cursuri de istoria PCUS, a PMR şi istorie universală, materialism 


* Rezoluţia Congresului de unificare a tineretului muncitor, 19-21 martie 1949, Bucureşti, Editura Tineretului, 
1949. 

3! ANIC, fond CC al PCR - Secţia Organizatorică, dosar nr. 84/1949, ff. 39-66. 

32 Ibidem, ff. 21-29; ibidem, dosar nr. 65/1949, ff. 1-10; ibidem, dosar nr. 36/1950, ff. 19-27 ş.a. 

°3 Să învăţăm din experienţa gloriosului Comsomol al lui Lenin şi Stalin, Bucureşti, Editura Frontul Plugarilor, 
1948; Ce cere Comsomolul de la comsomolişti, Bucureşti, Editura Tineretului, 1949; Din experiența 
propagandistilor comsomolisti, Bucureşti, Editura Tineretului a CC al UTM, 1952 etc. 

* ANIC, fond CC al PCR - Secția Organizatorică, dosar nr. 23/1950, ff. 2-55; ibidem, dosar nr. 64/1955, ff. 1- 
50; 

* Ibidem, fond 3 (CC al UTC), dosar nr. 3/1949, ff. 1-19. 

36 Ibidem, fond CC al PCR - Secţia Organizatorică, dosar nr. 86/1949, ff. 1-6; ibidem, dosar nr. 87/1949, ff. 1-6; 
ibidem, dosar nr. 141/1952, ff. 1-21 etc. 

dialectic, economie politica, cultură generală (adică noțiuni de limba română, limba rusă, 
matematică, fizică, geografie, ştiinţe naturale), tehnici de organizare şi propagandă. Membrii 
de rând erau supuşi îndoctrinării prin diferite metode — cercuri, lecții, şedinţe, „prelucrări” 
prin care treceau sute de mii de persoane anual etc“. În 1958, în plină criză politică, şcoala 
„Filimon Sârbu” a fost desființată, pe motiv de ineficienta, instruirea tinerelor cadre fiind 
preluată de „Ștefan Gheorghiu”. În timpul lui Nicolae Ceauşescu a funcționat o Scoala 
Centrală de cadre a Uniunii. 

Cele mai importante publicații periodice ale UTM/UTC au fost: „Tânărul Muncitor” 
(1947-1949, cu suplimentul „Brigadierul”), „Scânteia Tineretului” (apărută in 1944, seria a II- 
a din 1949), „Tânărul Leninist” (1951-1974), „Din experiența Comsomolului” (buletin 
devenit ulterior supliment în „Tânărul Leninist”), „Pionierul” (apărută în 1949, între 1953- 
1967 „Scânteia Pionierului”), „Instructorul de pionieri” (1951-1958), „Pogonici” (apărută în 
1949, din 1967 „Luminiţa”, între 1956-1979 a avut suplimentul „Arici Pogonici”), „Licurici” 
(apărută în 1947, între 1953-1967 „Cravata Roşie”), „Cutezătorii” (din 1967), „Șoimii patriei” 
(din 1980; ediție în maghiară „A Haza Solymai”), „Ştiinţă şi tehnică” (care mai edita 
„Colecţia de povestiri stiintifico-fantastice”, „Tehnium”), „Racheta cutezătorilor” (1966- 
1974), „Viaţa Studenteasca” (din 1956), „Amfiteatru” (din 1966), „Ifjumunkâs” (din 1948), 
„Pionir” (1950-1967, urmată de „J6barât”), „Napsugâr” (din 1957) etc. Periodicele, care 
aveau misiunea de a traduce pe înţelesul diferitelor categorii de tineri ideologia comunistă, au 
fost menținute sub un control strict de către UTM şi PMR, fiind cenzurate sistematic. 

Imediat după formarea organizației unice, PMR a cerut epurarea ei, operațiune care, 
într-o primă fază, a fost realizată sub pretextul „reînscrierii” membrilor în UTM — echivalentă 
campaniei de „verificare” a membrilor PMR. Ca şi Partidul Comunist, organizaţia de tineret a 
oscilat între rolul de organizație de avangardă şi acela de organizaţie de masă, înregistrând 
fluxuri şi refluxuri în funcţie de situația politică. Mai ales în perioada Dej, orice criză politică 
era însoţită sau urmată de dure campanii de epurare. 

Efortul de la mijlocul anilor 1940 de a cuprinde cat mai multi tineri în organizațiile 
pro-comuniste a făcut ca, după unificare, în UTM să se găsească membri care nu mai 
corespundeau criteriilor ideologice, politice şi de clasă, instituite prin instrucțiunile date de 
partid. Deşi Statutul UTM aprobat la Congres prevedea că putea fi membru al organizației 
orice tânăr „din rândurile tineretului muncitor şi studios, de la oraşe şi sate”, cu vârsta între 15 
şi 25 de ani, care recunoştea programul, statutul şi deciziile Uniunii”, instrucţiunile din 1949 
indicau că membrii UTM „vor fi recrutați din rândurile tinerilor muncitori şi țărani săraci, din 
rândurile elementelor cele mai bune ale tinerilor ţărani mijlocaşi, din tinerii funcționari, din 
rândurile elevilor şi studenților cei mai apropiați din punct de vedere ideologic de 
proletariat”*. 

Reînscrierea s-a făcut pe baza acestor criterii. Cei care erau primiţi în UTM trebuiau, 
conform statutului, să aibă o recomandare de la un membru al PMR sau de la doi membri ai 
UTM şi să prezinte o autobiografie, documentele fiind ulterior verificate. În urma procedurii, 
au fost excluşi din organizație 538 de membri ai aparatului de conducere al Uniunii, 
reprezentând „elemente dușmănoase” (adică „chiaburi”, foşti legionari sau cuzişti, foşti 
membri ai partidelor democratice, activişti religioşi, în special ai cultelor minoritare, lideri 
UTM care nu respectau deciziile PMR etc), iar alti circa 5.500 au fost trimişi „la munca de 
Jos” pentru că nu aveau „origine socială corespunzătoare” (în special „chiaburi”) sau pentru 
abateri de la statut şi de la morala proletară (aici intra orice atitudine sau comportament care 


37 Ibidem, fond 3 (CC al UTC), dosar nr. 14/1956, ff. 220-222; ibidem, dosar nr. 4/1958, f. 135; ibidem, dosar nr. 
30/1958, ff. 129-131 

* Ibidem, dosar nr. 4/1958, f. 140. 

Ibidem, fond CC al PCR - Secţia Organizatorică, dosar nr. 124/1948, f. 123, art. 8. 

“ Instrucţiuni pentru reinscrierea membrilor în Uniunea Tineretului Muncitor, în ibidem, dosar nr. 87/1949, f. 7. 

era considerat nepotrivit de responsabilii comunisti). Din rândul membrilor obisnuiti, au fost 
date afară din UTM 33.800 de persoane, majoritatea „elemente dusmänoase”. 

Excluderea din UTM nu era o simplă procedură administrativă. Încă din primii ani ai 
comunismului, excluderea putea însemna excludere socială, marginalizarea profesională şi 
chiar putea deschide calea unei anchete penale. Originea socială şi apartenenţa la o 
organizație comunistă erau criteriile cele mai importante care filtrau ascensiunea politică, 
socială şi profesională în perioada Dej. „Reînscrierea” a fost una din căile importante prin 
care au fost epurate, în afara filialelor UTM, instituţiile, facultățile, şcolile, unitățile armatei, 
întreprinderile etc. Nu întâmplător, procedura a provocat numeroase incidente violente (între 
care şi uciderea unor responsabili utemisti). Întrucât organizaţiile comuniste deveneau din ce 
în ce mai numeroase (UTM cuprindea în 1950 aproximativ o cincime din populaţia tânără, la 
sfârşitul anilor '50 o treime, după un deceniu, jumătate, iar în anii '80 marea majoritate a 
tinerilor), se poate spune că epurarea acestora a avut un impact social major, contribuind la 
schimbarea rapidă şi brutală a profilului societății. 

Cu ocazia reînscrierilor au fost recrutați alti 30.000 de tineri, UTM ajungând sa 
numere după terminarea operaţiunii 650.000 de membri. Compoziţia socială, conform 
categoriilor comuniste, arăta astfel: 30,99% muncitori, 40,38% ţărani muncitori, 6,20% 
funcționari, 18,65% elevi, 3,78% studenți. În organismele de conducere erau 62,5% muncitori 
şi doar 12,7% ţărani; 80,78% erau români, 19,22 de alte naţionalităţi”. 

„Am reuşit să lichidăm vechea moştenire lăsată de organizaţiile de tineret dinainte de 
unificare”, scria triumfalist autorul unui raport pe tema reinscrierilor, care, totuşi, avertiza ca 
„mai există agenți nemernici ai imperialiştilor anglo-americani şi ai duşmanului de clasă 
intern rămaşi nedescoperiti, strecurati în rândurile noastre”. „Trebuiesc combătute tendinţele 
de a cuprinde întregul tineret în UTM”, mai spunea acesta”. 

Epurările vor continua, sub forma campaniilor de „îmbunătăţire a compoziţiei de 
clasă”, şi în perioada următoare, cu precădere în preajma unor ani ,,fierbinti”, dupa 1952, 
1956 sau 1968. 

Tinta principală a politicilor de recrutare în perioada Dej au fost muncitorii. Cu cât 
era mai mare ponderea acestora în UTM cu atât mai bună era considerată „compoziția 
socială”. La un moment dat, în anii '50, s-a atins un vârf de 35%", însă în restul perioadei Dej 
proporția acestora din totalul membrilor a oscilat între 25-30%. Cu toate eforturile UTM, la 
mijlocul anilor '50, doar 50% dintre tinerii muncitorii din fabrici erau prinşi in organizaţie“. 
În anii ’80, ponderea muncitorilor (categorie în care intrau şi maistrii şi tehnicienii) a oscilat 
în jurul a 50%“. Cuprinderea muncitorilor în organizaţiile comuniste era o formă de 
legitimare, dar mai ales o modalitate de mobilizare a acestora pentru reconstrucţia postbelică 
şi pentru implementarea deciziilor de comunizare a economiei“. Fie prin mobilizare forțată, 
fie prin punerea la punct a unui sistem de recompense materiale (facilitarea migraţiei dinspre 
sat spre oraş, asigurarea locuinţei şi a locului de muncă, excursii, concedii gratuite ş.a.) şi 
simbolice (de exemplu, prin acordarea, în „întrecerile socialiste”, a titlului de „fruntaş”, 
„inovator”, „stahanovist”), tinerii au fost angajaţi în politicile transformiste ale regimului - în 
întreprinderile naţionalizate, la a căror preluare au participat, pe „şantierele tineretului”, în 


+! Ibidem, dosar nr. 25/1950, ff. 1-48; ibidem, dosar nr. 66/1949, ff. 1-28. 

4 Ibidem, dosar nr. 25/1950, f. 17. Cerinta avea la bază tot un comandament leninist: „Singurul partid de 
guvernământ din lume care se preocupă nu de sporirea numărului de membri, ci de creşterea lui calitativă, de 
curățirea rândurilor partidului de cei «strecurati» în el este partidul nostru — partidul clasei muncitoare 
revoluţionare”; V. I. Lenin, Opere, vol. 30, Bucureşti, 1956, p. 46. 

# ANIC, fond 3 (CC al UTC), dosar nr. 13/1957, f. 119. 

“4 Ibidem, fond CC al PCR - Sectia Organizatorica, dosar nr. 45/1956, f. 49. 

“5 Ibidem, fond CC al UTC, dosar nr. 62/1984, neinventariat si nepaginat. 

“e Gheorghe Florescu, Despre sarcinile Uniunii Tineretului Muncitor în îndeplinirea planului cincinal, 
Bucureşti, Editura Tineretului, 1951. 

munci comunitare etc. UTM era o pârghie între altele de mobilizare si de controlare a vieții 
profesionale si private a muncitorilor. 

Prima dilemä majora a regimului a fost legatä de gradul de cuprindere in organizatiile 
sale a populaţiei rurale. După cum se ştie, aceasta era o dilemă istorică a mişcării comuniste, 
pentru care Lenin găsise formula „alianței dintre muncitori şi ţărani”, mai precis, o parte a 
țărănimii. În România comunistă, am văzut că într-o primă fază au fost primiţi în UTM cu 
precădere țăranii săraci. 40% din cei excluşi prin reînscriere erau țărani. Însă acest lucru 
punea problema reprezentativitatii Uniunii în condiţiile în care trei sferturi din populația 
României consta în populaţie rurală. Apoi, demararea, în 1949, a „transformării socialiste a 
agriculturii” reclama o prezență masivă a organizaţiilor comuniste în sate, mai ales că 
discursurile vremii rezervau tinerilor rolul de pionieri ai colectivizări. Aşa încât, la scurt timp, 
s-a cerut încadrarea în UTM a tuturor tinerilor țărani angajați in Statiuni de Maşini şi 
Tractoare (SMT), Gospodării Agricole Colective (GAC), Gospodării Agricole de Stat (GAS) 
şi a celor „mai buni țărani muncitori care susţin politica partidului” — în această ultimă 
categorie intrând țăranii săraci sau mijlocaşi din sectorul particular care nu se găseau in 
contradicție cu partidul. În formularul de adeziune la UTM exista o rubrică privind „Profesia 
si averea pärintilor”*, care viza descoperirea fiilor de „chiaburi”. 

Primirea țăranilor în UTM a fost problematică pe toată durata colectivizării. Pe de o 
parte, activiştii utemişti căutau să cuprindă o parte cât mai mare parte din tineretul rural în 
organizație, dar pe de alta se străduiau să reducă ponderea acestuia în UTM, pentru a 
„îmbunătăţi” compoziţia socială. Spre sfârşitul anilor 1950, UTM reuşise să cuprindă în 
rândurile sale doar circa 28,5% din populaţia rurală încadrabilă”. Tot atunci, in UTM se aflau 
doar 30-35% ţărani, în timp ce ponderea lor a coborât, şi pe fondul schimbării profilului social 
al populaţiei, în anii 1960 spre 25%, iar în anii '80 sub 20%». 

Începând din 1950, activistii utemişti au fost mobilizați pentru a ajuta la reuşita 
colectivizării, aceştia participând la acțiunile propagandistice şi de demascare puse la cale de 
regimul comunist. În consfătuirile din organizaţie li se cerea să-şi convingă rudele şi 
apropiații să-şi dea pământul la colectiv, să-i denunțe pe „chiaburi” şi pe cei care se opuneau 
colectivizării şi chiar să se opună căsătoriei dintre „chiaburi” şi fete sărace. Documentele 
înregistrează însă constant şi nemulțumirea conducerii partidului şi a UTM fata de felul în 
care cerinţele erau puse în practică, semn că acestea nu erau respectate întotdeauna pe teren”?. 

După 1952, în urma demascării „devierii de dreapta”, a început o nouă epurare a 
UTM. Întrucât grupul „francţionist” în frunte cu Ana Pauker a fost acuzat, printre altele, că, 
prin „metoda înscrierii în bloc”, a făcut ca în partid să intre numeroşi „legionari” şi alte 
„elemente dușmănoase” (lucru pe care Ana Pauker l-a recunoscut public în „autocritica” sa 
forțată de partid), a început o nouă vânătoare împotriva acestora în PMR, în organizațiile 
comuniste şi în instituții”. UTM a fost una din principalele ţinte ale acestei campanii de 
epurare, între august 1952 şi iunie 1953 fiind excluşi din organizație pentru „deviere de 
dreapta” 1000 de activişti şi peste 18 000 de membri. Aceasta în condiţiile în care excluderile 
cumulate din perioada octombrie 1950-august 1952 nu au depăşit cifra de 12 000°°. Criza a 


“7 ANIC, fond CC al PCR - Secţia Organizatorică, dosar nr. 35/1950, f. 31. 

48 Ibidem, dosar nr. 56/1953, f. 25. 

“ Ibidem, dosar nr. 37/1958, f. 3. 

50 Ibidem, fond 3 (CC al UTC), dosar nr. 23/1958, f. 3; ibidem, dosar nr. 14/1968, f. 3; ibidem, fond CC al UTC, 
dosar nr. 62/1984, neinventariat si nepaginat. 

5! Ibidem, fond CC al PCR - Sectia Organizatoricä, dosar nr. 96/1951, f. 17; ibidem, dosar nr. 97/1951, ff. 1-12 
ş.a. 

*? Ibidem, dosar nr. 58/1953, f. 2; Scrisori ale Anei Pauker prin care îşi analizează în mod autocritic greşelile din 
activitatea sa (devierea de dreapta), Congresul al II-lea al Partidului Muncitoresc Romin, 23-28 decembrie 1955, 
Bucureşti, 1956, p. 128. 

5 ANIC, fond 3 (CC al UTC), dosar nr. 49/1953, ff. 42, ff. 53-54. 

avut repercusiuni şi asupra conducerii UTM, in această perioadă schimbându-se de mai multe 
ori ocupantul funcției de prim-secretar. Gheorghe Florescu a fost schimbat în august 1952, 
fiind urmat de Vasile Muşat, un strungar intrat în partid în 1945%, care nu a rezistat pe post 
decât doi ani (august 1952-iulie 1954). Tot doi ani a rezistat şi urmaşul său, Cornel Fulger, un 
fost electrician (iulie 1954-iunie 1956). Prin Virgil Trofin”, un activist din noul val (la bază 
ajustor mecanic şi cazangiu de locomotive), care a lucrat ca ofițer la Direcţia Superioară 
Politică a Armatei, Partidul a găsit mâna de fier pe care o dorea pentru a controla UTM. 
Acesta a rămas în funcţie între iunie 1956 şi iunie 1964, supraviețuind crizelor succesive din 
partid din a doua parte a anilor '50. 

După revoluţia din Ungaria din 1956, a venit rândul studenților şi elevilor să devină o 
problemă pentru UTM. De fapt, din considerente ideologice, aceştia au fost priviți cu 
suspiciune de către comunişti din capul locului. Studenții au fost în primele rânduri ale 
manifestatiilor anticomuniste din anii 1945-1946, fiind totodată o ţintă importantă a 
represiunii comuniste. În momentul unificării organizaţiilor de tineret, Miron Constantinescu 
propunea ca UNSR si UAER să nu fie primite in UTM imediat, până nu sunt epurate". Până 
la urmă au fost primite, dar dintre cei excluşi în urma procedurii de „reînscriere” 50% erau 
studenţi şi elevi. În instrucţiunile date în 1950 pentru înscrierea de noi membri, se spunea că 
vor fi admişi în UTM „elevii şi studenţii buni la învăţătură, merituoşi, devotați organizației şi 
Partidului”””. Au fost de asemenea fixate filtre ideologice pentru admiterea în învăţământul 
superior, pe baza originii sociale şi a apartenenţei politice înainte de instalarea comunismului 
a tinerilor sau a părinţilor acestora”. Absorbtia studenților in UTM era foarte mare, de circa 
80-90% din totalul de 57 000 de studenţi”, statutul de student fiind foarte greu de obţinut fără 
îndeplinirea condiţiei intrării în UTM. 

Ponderea elevilor şi studenţilor în UTM a urcat până spre 30% în 1953%, dar a început 
să se reducă sever după 1956. În 1957, procentajul scade sub 20%, iar în 1958-1959, sub 10%, 
cu o minimă de 7,7% în decembrie 1958“. Explicaţia stă în seria de evenimente dramatice 
înregistrate în a doua parte a anilor 1950. Ecoul provocat de revoluţia maghiară din 1956 a 
stârnit efuziune şi proteste în centrele universitare din România, cărora autoritățile le-au 


5 În documentele UTC, Vasile Muşat era descris astfel: „Muncitor. Serios în muncă. Spirit organizat. În munca 
de tineret a făcut progrese serioase. Se exprimă frumos şi uşor. Adânceşte problemele. Fire cam închisă. Putin 
moale”; ANIC, fond CC al PCR - Secţia Organizatorică, dosar nr. 123/1948, f. 1; „Este un element muncitoresc 
sănătos. A urmat şcoala de cadre a PMR Constanta, unde a acumulat multe cunoştinţe. Este un tov. cu nivel 
politic, un bun vorbitor şi cu pregătire teoretică. Este energic şi îşi planifică munca. Uneori este putin 
încăpățânat, iar critica şi-o însuşeşte greu”; ibidem, dosar nr. 88/1949, f. 7; vezi şi ibidem, dosar nr. 105/1951, f. 
3. 

55 Ibidem, fond CC al PCR - Secţia Cadre, dosar T 313, Virgil Trofin, f. 1; lată cum este descris in documentele 
UTM: „Lucrează în organizațiile de tineret imediat după 23 august. Este un tov. energic, capabil, cu putere de 
muncă şi spirit organizatoric. Reuşeşte să antreneze şi pe alţii alături de el şi ştie să se orienteze just. Nivel 
politic şi spirit de observaţie desvoltat. Este încrezut şi cu atitudini de superioritate fata de unii tov. Putin 
sentimental”; ibidem, fond CC al PCR - Secţia Organizatorică, dosar nr. 88/1949, f. 3; „Ataşat partidului. Cinstit. 
Activ. Experientä organizatorică. Putin molatec. Se supra-apreciază. Judecă uneori cu inima. Ajutat, are 
perspective serioase de creştere”, ibidem, dosar nr. 123/1948, f. 3; vezi şi ibidem, 105/1951, f. 3. Pentru un 
portret al lui Trofin, vezi Vladimir Tismăneanu, Virgil Trofin sau scurta memorie a Nomenklaturii, în 
Arheologia terorii, ediţia a II-a, Bucureşti, Editura Allfa, 1998, pp. 119-124. 

°° ANIC, fond CC al PCR - Cancelarie, dosar nr. 63/1948, f. 3. 

57 Ibidem, fond CC al PCR - Sectia Organizatorica, dosar nr. 35/1950, f. 31. În 1956, erau condiţii similare: „Să 
fie primiţi in UTC acei elevi şi studenți care au atitudine corectă fata de învăţătură şi disciplină, îşi însuşesc şi 
sprijină prin fapte politica partidului şi guvernului, dovedind prin întreaga lor activitate că sunt demni de a face 
parte din organizaţia revoluţionară a tineretului”; ibidem, fond 3 (CC al UTC), dosar nr. 13/1957, f. 201. 

“5 Joana Boca, Studenții în anii '50, in loc. cit., p. 210. 

Ÿ ANIC, fond 3 (CC al UTC), dosar nr. 3/1956, f. 4. 

“ Ibidem, dosar nr. 49/1953, f. 59 

5! Ibidem, dosar nr. 15/1957, f. 2; ibidem, dosar nr. 15/1958, f. 40; ibidem, dosar nr. 23/1959, f. 59; ibidem, fond 
CC al PCR - Secţia Organizatorică, dosar nr. 37/1958, f. 1. 

răspuns cu arestări si epurări masive“. Apoi, „Raportul secret” al lui Hruşciov din februarie 
1956, în care erau denuntate crimele staliniste şi „cultul personalităţii”, a avut la rându-i ecou 
în România, provocând tentativa, eşuată, a lui Miron Constantinescu şi Iosif Chişinevschi de 
a-l debarca pe Gheorghe Gheorghiu-Dej, prin evidenţierea cultului personalităţii şi a 
abuzurilor produse sub conducerea acestuia. Contraofensiva lui Dej s-a soldat cu noi epurări 
în PMR şi în UTM. 

Mijlocul anilor 1950 lăsa impresia unei relaxări în lagărul comunist. Moartea lui 
Stalin, în 1953, „spiritul Genevei” produs de aparenta îmbunătățire a relațiilor dintre Est şi 
Vest în 1955 şi discursul lui Hruşciov din 1956 apăreau ca semne ale unui dezghet 
inconturnabil. În România, stoparea vremelnică a colectivizării după criza din 1952, 
Festivalul Mondial al Tineretului, organizat la Bucureşti în 1953 pentru a ipostazia „fericirea” 
tineretului comunist, apariția în 1956 a Asociaţiilor studenţeşti care păreau o alternativă 
democratică la ultrapolitizatul UTM, efectul contagios al revoluţiei din Ungaria — toate 
acestea au fost interpretate în rândul tineretului ca semne ale schimbării“. Concesiile 
minimale pe care comunismul le-a făcut au avut efectul pervers al creşterii aşteptărilor”. 

După raportul lui Hruşciov, regimul a organizat mii de „prelucrări” în organizațiile de 
partid din toată tara pentru a impune versiunea proprie, edulcorantă, asupra semnificației 
acestuia. Însă informările amănunțite trimise de activiștii din teritoriu relevau că prelucrările 
au suscitat un val de efecte neintentionate. Criticarea lui Stalin, fie şi cu sotto voce, a stârnit o 
imensă confuzie după ce ani la rând membrii de partid au fost sufocati de propaganda pro- 
stalinistă şi, în acelaşi timp, au provocat primele discuţii publice curajoase de după instalarea 
comunismului. Astfel, în timpul dezbaterilor s-au auzit voci care cereau schimbarea liderilor 
PMR, denuntau URSS şi criticau Partidul (pentru lipsa democraţiei interne, pentru aplicarea 
prea uşoară a sancţiunilor şi excluderilor, pentru inventarea de duşmani imaginari, pentru 
exagerarea puterii chiaburilor, pentru abuzurile fata de țărani şi intelectuali). Erau de 
asemenea criticate Securitatea şi militia (pentru folosirea membrilor de partid în misiunile 
sale, pentru perchezitiile, arestarile şi trimiterile în judecată abuzive, pentru folosirea 
metodelor brutale de interogatoriu), aparatul de propagandă şi presă (pentru încurajarea 
cultului personalității), învățământul politic (pentru dogmatism) şi instituţiile statului (pentru 
birocratie şi nerespectarea legalității) ete“. Miron Constantinescu şi Iosif Chişinevschi, în 
încercarea lor de a-l discredita pe Gheorghe Gheorghiu-Dej, au lansat acuzaţii similare, 
subliniind nerespectarea principiului conducerii colective, precum abuzurile Securităţii şi ale 
Ministerului Afacerilor Interne“. 

După izbucnirea revoluției din Ungaria, a fost organizată o nouă campanie de 
prelucrări care, la fel, s-a soldat cu discuţii cvasi-libere în câteva zone din tara. În şedinţele 
UTM, în special în Bucureşti şi în Transilvania (Timişoara, Cluj, Târgu-Mureş), s-au 
înregistrat solidarizări cu revoluționarii de la Budapesta şi poziţii antisovietice. În acelaşi 


% Ioana Boca, 1956 — Un an de ruptură. România între internationalismul proletar şi stalinismul antisovietic, 
Bucureşti, Fundaţia Academia Civică, 2001. 

S Vladimir Tismăneanu, Stalinism pentru eternitate. O istorie politică a comunismului românesc, traducere de 
Cristina Petrescu şi Dragoş Petrescu, laşi, Editura Politom, 2005, pp. 173 şi urm. 

* Oglinzi retrovizoare. Istorie, memorie şi morală în România. Alexandru Zub în dialog cu Sorin Antohi, Iasi, 
Editura Polirom, 2002, pp. 38 şi urm.; Florin Niculescu, Festivalul mondial al tineretului, Bucureşti, 1953, în 
Romulus Rusan (ed.), Anii 1949-1953. Mecanismele terorii. Comunicări prezentate la al VII-lea Simpozion al 
Memorialului de la Sighetu Marmaţiei (2-4 iulie 1999), Bucureşti, Fundaţia Academia Civica, 1999, pp. 83-86. 
® Teoria „creşterii aşteptărilor” din ştiinţele sociale s-a inspirat din scrierile lui Alexis de Tocqueville, care a 
observat că un regim tiranic devine vulnerabil nu neapărat în situații de sărăcie extremă sau ca urmare a 
exceselor represiunii, ci tocmai în momentul în care face concesii, se angajează pe calea reformelor sau 
supralicitează promisiuni pe care nu le poate respecta. 

6° ANIC, fond CC al PCR - Sectia Organizatorica, dosar nr. 26/1956, ff. 1-30; ibidem, dosar nr. 58/1956, ff. 1-7; 
ibidem, dosar nr. 59/1956, ff. 1-11. 

67 Ibidem, fond CC al PCR - Cancelarie, dosar nr. 32/1956, ff. 1-116; ibidem, dosar 182/1956, ff. 1-25. 

timp, regimul din România a fost acuzat că prezintă denaturat realitatea şi a fost cerută 
retragerea trupelor sovietice din țară. 

Mai multe din protestele studenţeşti din toamna anului 1956 şi-au avut focarul în 
şedinţe ale UTM sau ale Asociaţiilor studenţeşti. În Bucuresti, protestele din septembrie au 
pornit de la şedinţa pentru alegerea unui nou birou al organizaţiei de bază a UTM din anul IV 
de Filologie. La Cluj, în octombrie, un grup de studenți de la Facultatea de Filologie-Istorie a 
Universităţii ,,Bolyai” a elaborat, cu ocazia constituirii Asociaţiei studenţeşti, un proiect de 
program în care se stipula că asociaţia este „liberă, democratică, autonomă”. 

Dar, după cum spunea la un moment dat Jean-Francois Revel, „destinderea nu a fost 
un vis, a fost o capcană”. Acelaşi Hruşciov care vituperase regimul stalinist a înăbuşit în 
sânge revoluţia maghiară. În România, membrii de partid şi ai UTM care, în dezbaterile din 
vara şi toamna lui 1956, au atacat conducerea centrală a PMR sau au criticat Uniunea 
Sovietică au fost excluşi din organizaţii, iar unii, arestați. Miron Constantinescu şi Iosif 
Chişinevschi au intrat în dizgrație, nereuşind să atragă de partea platformei lor o masă critică 
din conducerea partidului. Regimul a conştientizat că prin aceste dezbateri s-a deschis cutia 
Pandorei, luând imediat măsuri pentru înghețarea discuţiilor publice şi pentru pedepsirea 
protestatarilor. 

Protestele studenţeşti au fost un şoc pentru UTM. De la mijlocul anilor '50, PMR şi-a 
pus serios problema mobilizării şi disciplinării mediului studenţesc. Responsabilii din PMR şi 
UTM erau nemulțumiți din cauza apatiei şi apolitismului studenților, iar, aşa cum se ştie, în 
timpul comunismului neutralitatea ideologică şi escapismul reprezentau un păcat. Aşa a 
apărut, în vara anului 1956, ideea formării Asociaţiilor studenţeşti, care, printr-un cadru mai 
relaxat şi adaptat, aveau menirea de a-i atrage pe studenţi”. Preşedinte al comitetului de 
organizare a Asociaţiilor studenţeşti a fost desemnat Ion Iliescu, un tânăr activist în vârstă de 
26 de ani, care a avut o carieră spectaculoasă în organizaţiile de tineret comuniste. În 1957, 
acesta va deveni preşedintele nou formatei Uniuni a Asociaţiilor Studentesti din România”. 
Ideea constituirii Asociaţiilor studenţeşti nu a întrunit consensul membrilor Biroului CC al 
UTC, unii temându-se că Asociaţiile vor fi deturnate şi vor scăpa controlului partidului, lucru 
care, de altfel, s-a şi intamplat”. 


S Ibidem, fond 3 (CC al UTC), dosar nr. 38/1956, f. 5; 1956. Explozia. Perceptii române, iugoslave şi sovietice 
asupra evenimentelor din Polonia şi Ungaria, ediţie întocmită de Corneliu Mihai Lungu şi Mihai Retegan, 
Bucureşti, Editura Univers Enciclopedic, 1996, pp. 97, 104, 136-137, 145-146, passim. 

% Ibidem, pp. 372-373. 

7 Stenograma sedintei CC al UTM din 15 mai 1956, in care se discuta directiva partidului, in ANIC, fond 3 (CC 
al UTC), dosar nr. 3/1956, ff. 2-23. 

” Fiu al ilegalistului Alexandru Iliescu, a intrat in UTC in august 1944, a activat în Tineretul Progresist, apoi in 
UAER (ca responsabil cu organizarea, apoi secretar al secţiei sportive), fiind cooptat, cu ocazia „unificării” din 
martie 1949, în CC al UTM. Studentia şi-a făcut-o la Moscova, unde a fost şi secretar al Comitetului unional al 
studenților şi aspiratilor români aflați la studii în URSS (în 1952, numărul acestora era de 2.500; ANIC, fond CC 
al PCR - Secţia Organizatorică, dosar nr. 122/1951, f. 3). După întoarcerea în tara, în 1954, a intrat în Biroul CC 
al UTM, apoi, din 1956, a devenit secretar al CC al UTM. Întrucât nu urmase o şcoală de partid, a fost 
recomandat pentru a urma cursurile de trei ani la fără frecvenţă ale Institutului de Aspirantură „A. A. Jdanov”, 
şcoală de cadre — Ibidem, fond 3 (CC al UTC), dosar nr. 10/1957, ff. 184-185). Caracterizările de partid îl 
descriu astfel: „Origine socială muncitorească. (...) Devotat partidului. (...) Are inițiativă în muncă. Este priceput 
— oarecare nivel teoretic. Fiind tânăr, judecă cam pripit lucrurile. Are perspective de creştere” (Ibidem, fond CC 
al PCR - Secţia Organizatorica, dosar nr. 123/1948, f. 10); „Este ataşat partidului şi organizației. Are inițiativă şi 
putere de muncă. Nivel politic şi ideologic corespunzător. S-a achitat întotdeauna de sarcinile primite. Duce 
muncă colectivă şi are influență în rândurile elevilor. Este un tov. perseverent în muncă, nu se străduieşte 
suficient în ridicarea nivelului său politic şi câteodată este cam repezit. Are largi perspective de dezvoltare” 
(ibidem, dosar nr. 88/1949, ff. 9-10; vezi şi ibidem, dosar nr. 105/1951, f. 6). Dosarul de cadre al lui Ion Iliescu 
nu a putut fi găsit la ANIC, însă reproducerea fişei sale de cadre a apărut în presă, într-un supliment al revistei 
„Academia Caţavencu” (www.catavencu.ro/pdf/supliment_Iliescu.pdf). 

7? ANIC, fond 3 (CC al UTC), dosar nr. 3/1956, ff. 3-23. 

In perioada urmätoare, UTM a decis sä ia mäsuri, in mai multe sedinte supravegheate 
de Nicolae Ceausescu, care era pe atunci membru in Biroul Politic si responsabil cu Sectia 
Organizatoricä a PMR, deci raspundea de organizatiile de tineret. Ceausescu a cerut sa fie 
exmatriculati, dacă este nevoie, toți studenţii dintr-o facultate şi să fie trimişi „la sapă”, să fie 
scăzută ponderea utemistilor din rândul studenților de la 80% la 25% şi ca 80% dintre studenţi 
să fie de origine muncitorească”. 

Primul secretar al UTM, Virgil Trofin, a lansat mai multe diatribe împotriva 
studenților şi a dat dispoziție ca şedinţele UTM şi ale Asociaţiilor studenţeşti să fie 
supravegheate de muncitori. Trofin a înţeles că totul a pornit de la raportul lui Hruşciov, dar, 
în opinia sa, nu se putea spune că „este o ruşine epoca stalinismului” pentru că aceasta a fost 
„cea mai glorioasă epocă din istorie pur si simplu”'*. 

La rândul său, spre sfârşitul anilor '50, Ion Iliescu, liderul studenților comunişti, s-a 
arătat revoltat de atitudinea „de împăciuitorism cras în rândul studenţilor”, i-a acuzat pe 
profesori că „nu ştiu să înarmeze studenţii cu teoria marxist-leninistă pentru a lua poziție fata 
de încercările duşmanilor”, a dat asigurări că „s-au luat măsuri împotriva elementelor care s- 
au dovedit a fi dusmänoase” şi că s-a implicat personal în exmatriculări'5. 

În timpul protestelor studenţeşti din 1956, activiștii UTM au fost instruiți să prevină, 
să descurajeze, să denunțe, să demaşte şi să combată „manifestările duşmănoase” şi au fost 
mobilizați, alături de activiştii de partid şi de muncitori, pentru a supraveghea adunările 
studenţeşti, pentru a înăbuşi manifestările de protest, pentru a păzi obiectivele strategice şi 
pentru a ocupa prin diferite şedinţe şi manifestări timpul liber al tinerilor. În Bucureşti, au fost 
formate grupuri de tineri muncitori utemişti care i-au luat la bătaie pe „bandiți”, adică pe 
studenţii protestatari, iar la Cluj, în 1957, activiştii utemişti au participat la reținerea unor 
tineri protestatari“. 

După 1956, au fost reținuți, în total, câteva mii de studenţi, iar câteva zeci au fost 
condamnați. Au fost organizate nenumărate şedinţe de demascare şi prelucrare conduse de 
liderii şi activiştii din PMR si UTM. Zeci de organizaţii UTM din toată tara au fost dizolvate. 
Pentru scurt timp, a fost stopată formarea asociațiilor studenţeşti în zonele cu probleme şi tot 
acolo a fost interzisă vremelnic primirea de studenți şi elevi în UTM. S-au produs excluderi 
masive — conform statisticilor lunare, 300-500 de excluderi pe lună la nivel national în 1957” 
şi între 600-1500 pe lună în 1958'%. Numărul total al membrilor UTM a cunoscut variaţii 
importante, fiind pentru prima după 1948 când UTM cunoştea un regres numeric. Astfel, dacă 
în ianuarie 1956, UTM avea 1.498.381 de membri, în ianuarie 1957 ajunge la cifra de 1 165 
170, creşte din nou până în octombrie 1957 la 1 373 562, ca să scadă încă o dată la 1 271 827 
până în februarie 1958”. Tot atunci, se înregistrează o schimbare spectaculoasă a 
„compoziţiei sociale”, care era controlată prin procedurile de primire şi excludere din 
organizație. De exemplu, între 1 iulie 1956 şi 1 iulie 1957 proporția muncitorilor din UTM 


® Ibidem, dosar nr. 16/1956, f. 70; ibidem, dosar 11/1957, f. 193. 

7 Ibidem, dosar nr. 38/1956, ff. 92-111. 

® Ibidem, dosar nr. 15/1959, ff. 40-41; ibidem, dosar nr. 7/1958, ff. 189-190; Ion Iliescu a dat exemplul 
exmatriculării unui student la Filosofie de la Institutul „Maxim Gorki” care a propagat „idei străine” si, un altul, 
al exmatriculării studenţilor care au participat în Cluj şi Târgu Mureş la manifestările „naţionaliste” organizate 
pe 24 ianuarie 1959. În presă, a apărut relatarea unui fost student la filosofie, Constantin Eretescu, care afirmă că 
Ion Iliescu a cerut exmatricularea sa; vezi „Evenimentul Zilei”, 27 august 2005 şi replica dată de Iliescu, în 
Ibidem, 3 septembrie 2005. 

te ANIC, fond CC al UTC - Secţia Organizatorică, dosar nr. 45/1956, ff. 1-57; ibidem, fond 3 (CC al UTC), 
dosar nr. 7/1958, f. 217. 

77 Ibidem, dosar nr. 1/1956, ff. 1-48; ibidem, dosar nr. 15/1957, ff. 2-163; ibidem, dosar nr. 15/1958, f. 1. 

78 Ibidem, dosar nr. 15/1958, ff. 35-117. 

” Ibidem, dosar nr. 1/1956, f. 1; ibidem, dosar nr. 15/1957, f. 2; ibidem, dosar nr. 13/1957 f. 113; ibidem, dosar 
nr. 15/1958, f. 35. 

creste de la 27% la 35%, iar cea a elevilor si studentilor scade de la 14% la 9%50. Tinerii care 
frecventau institutele teologice au fost dati afară din UTMĂL. 

Plenarele PMR din 1957 şi 1958, care au dus la marginalizarea lui Miron 
Constantinescu şi Iosif Chişinevschi, respectiv a „grupului” lui Constantin Doncea, au avut şi 
ele repercusiuni asupra UTM. De altfel, excluderile masive din UTM din anii 1957-1958 sunt 
în strânsă legătură cu epurările din PMR. În iulie 1957, liderii UTM au trecut printr-o 
umilitoare şedinţă, în prezența aceluiaşi Nicolae Ceauşescu, în care au trebuit să-şi exprime 
fiecare in parte adeziunea fata de rezoluţia Plenarei în care au fost demascati Constantinescu 
şi Chişinevschi şi, eventual, să îşi facă autocritica în cazul în care avuseseră legături cu 
aceştia“”. O telegramă în care era respinsă „cu indignare” poziţia celor doi i-a fost trimisă lui 
Gheorghe Gheorghiu-Dej". 

În 1958, PMR a cerut încă un tribut din partea UTM, fiind decisă sancţionarea sau 
excluderea unui număr de membri ai CC al UTM™, care trec si ei prin umilința autocriticii în 
fata lui Ceauşescu. Toate acestea se explică prin faptul că, după experienţa anului 1956, 
conducerea PMR şi-a concentrat atenția pe întărirea controlului asupra partidului şi a 
organizațiilor de masă. Măsurile au dat roade, autorităţile având parte de linişte în cea mai 
mare parte a anilor "60. 

Virgil Trofin a fost promovat în partid în 1964, lăsând funcţia de prim-secretar al 
UTM lui Petru Enache, un strungar absolvent al Școlii Superioare de Partid , Stefan 
Gheorghiu”, care a făcut carieră exclusiv în UTM. Acesta va face trecerea între Gheorghe 
Gheorghiu-Dej şi Nicolae Ceauşescu, rămânând în funcție până în 1967 cand a fost înlocuit de 
Ion Iliescu (1967-1971). Ceauşescu i-a promovat pe majoritatea activiştilor cu care a 
colaborat în anii '50 şi în prima parte a anilor '60, în special lideri ai tineretului — Petre Lupu, 
Ion Ionita, Virgil Trofin, Ion Iliescu, Cornel Burtică, Ştefan Andrei, Maxim Berghianu, Petre 
Blajovici, Paul Niculescu-Mizil, Cornel Onescu, Gheorghe Pană, Ion Stănescu, Ilie Verdeț 
etc”. De altfel, deja majoritatea membrilor Comitetului Central al PCR de după 1965 
avuseseră în prealabil o carieră în UTM“. Totuşi, o parte dintre favoriţii lui Ceauşescu, cum 
ar fi Virgil Trofin sau Ion Iliescu, au intrat în dizgrație din anii '70, după ce regimul patronat 
de Ceauşescu a degenerat spre o formă extremă de patrimonialism, caracterizată de 
personalizarea şi concentrarea radicală a puterii, de cultul personalităţii, tentaţii dinastice şi 


“9 Ibidem, dosar nr. 13/1957, f. 119. 

*' Ibidem, dosar nr. 34/1958, ff. 27-28. 

82 Ibidem, dosar nr. 25/1957, ff. 12-54. Se remarcă Ion Iliescu, singurul care are două intervenţii autocritice, în 
care admite că a colaborat cu Miron Constantinescu şi afirmă: „După evenimentele din Ungaria şi Polonia ne 
putem da seama de pericolul pe care l-ar fi reprezentat pentru tara noastră orientarea pe care au încercat să o dea 
[M. Constantinescu şi I. Chişinevschi] dezbaterilor documentelor congresului al XX-lea [al PCUS] şi putem 
aprecia mai mult orientarea dată de partidul nostru care a ştiut cum să folosească aceste dezbateri pentru a dejuca 
încercările reacţiunii”. 

“5 Ibidem, dosar nr. 13/1957, ff. 147-149. 

# Ton Brad, membru supleant al CC al UTM, sancţionat cu vot de blam şi demiterea din poziția de responsabil al 
revistei „Cravata Roşie” pentru că nu a semnalat „ieşirile duşmănoase” ale poetei Doina Sălăjan din timpul 
revoluţiei din Ungaria (aceasta afirmase că tancurile sovietice nu au ce căuta pe străzile Budapestei) şi pentru că 
a permis publicarea unor materiale cu referinţe religioase; Fred Mahler, membru supleant, vot de blam pentru 
aceleaşi motive; Domokos Geza, membru al Biroului CC al UTM şi responsabil al publicaţiei „Ifjumunkâs”, vot 
de blam pentru articole „dăunătoare”, Camenco Petrovici, membru supleant, cadru didactic la Institutul de Studii 
Economice, primeşte iniţial vot de blam, după care este exclus din CC şi din învăţământ, pentru „atitudine 
şovăielnică” în timpul revoluţiei din Ungaria şi pentru că nu şi-a denunţat colegi care criticau economia 
socialistă. Mai sunt sanctionati Dumitru Popescu şi Radu Cosaşu (ultimul este demis) de la „Scânteia 
Tineretului”, Asztalos Istvan şi Ion Farcaş de la „Napsugâr” ş.a.; ibidem, dosar nr. 7/1958, ff. 39-61, 84-87, 95- 
257; ibidem, dosar nr. 8/1958, ff. 40-87, 133-137. 

5 Vladimir Tismăneanu, Stalinism pentru eternitate, p. 294. 

5 Este ilustrativ un simplu sondaj în lucrarea Membrii CC al PCR, 1945-1989. Dicţionar, Bucuresti, Editura 
Enciclopedică, 2004. 

nepotism, de clientelism şi corupție, de imprevizibilitatea şi arbitrariul deciziilor, de 
nesiguranta pozitiilor, de estomparea liniilor de separatie dintre partid si stat, dintre sfera 
privată şi cea publică“. 

Ambiţia refondatoare a lui Ceauşescu a avut efecte imediate şi asupra UTM. După 
modelul rebotezării partidului, la Plenara lărgită a CC al UTM din 4 august 1965 numele 
organizației de tineret a fost schimbat în Uniunea Tineretului Comunist. Mai mult, Congresul 
al IV-lea al UTC a fost renumerotat, devenind Congresul al VIII-lea, considerându-se, în mod 
abuziv, ca prim congres Conferinţa generală a tineretului socialist din martie 1922. Începea 
astfel o nouă campanie de falsificare a istoriei UTM. Dacă în 1949, galeria canonizată a 
tinerilor eroi comunişti cuprindea nume precum Pavel Tcacenko (ucrainean, lider al PCR 
după 1926, mort în beciurile Sigurantei), Lazăr Grünberg, Bernat Andrei (morți în timpul 
Holocaustului, în Transnistria, la Râbnița), Stefan Plavat (mort în luptele de partizani 
împotriva germanilor), Filimon Sârbu (militant antifascist), Iosif Clisch şi Olga Bancic 
(implicaţi în Rezistenţa franceză), Nicolae Cristea, Haia Lipsit (moartă după greva foamei in 
detenție), Constantin Tudose, Vasile Roaită (falsul erou de la Griviţa)", după 1965 Nicolae 
Ceauşescu se singularizează, devenind, în scrierile istoricilor de curte, cel mai important erou 
interbelic al UTC. 

Nicolae Ceauşescu s-a confruntat cu probleme din partea tineretului încă de la 
începutul regimului său, în anul de maximă glorie, 1968. Pe 24 decembrie 1968, în Ajunul 
Crăciunului, s-a produs o manifestaţie spontană a câtorva sute de studenţi bucureşteni in 
timpul căreia s-a vociferat împotriva regimului şi în favoarea Cehoslovaciei care tocmai 
trecuse printr-o intervenţie sovietică. Iniţial, studenții au pornit pentru un Colind, după care, 
conduşi de studenta Ana Şincai, s-au prins in Hora Unirii în pieţele capitalei, radicalizandu-se 
pe măsură ce constatau prezența în preajma lor a activiştilor de partid şi a Securităţii. Grupul a 
încercat să meargă spre Ambasada americană, dar a fost oprit, moment în care Ana Şincai a 
început să strige „Libertate, libertate pentru studenți”. Zarva produsă de colindători a atras 
atenţia şi simpatia locuitorilor capitalei. În cele din urmă, la Gara de Nord şi în complexul 
Grozăveşti, studenții au fost întâmpinați de activişti în frunte cu Cornel Pacoste, locțiitor al 
secretarului Comitetului de Partid al Centrului Universitar Bucureşti, şi cu Marin Rădoi, 
secretar al Comitetului de partid al municipiului Bucureşti, care i-au convins să se disperseze. 
Faţă de acest incident relativ minor, autorităţile au reacționat disproporționat, arestând-o pe 
Ana Şincai“? şi alte două persoane, exmatriculând pe numeroşi alții şi convocând adunări pe 
facultăți în care au fost demascati participanţii la Colind. 

Operaţiunea de restabilire a controlului a fost dusă de Securitate şi activiştii de partid 
şi de tineret. În informarea către Biroul CC al UTC pe care a făcut-o primul-secretar al 
Uniunii, Ion Iliescu, care deținea şi funcţia recent înfiinţată de ministru al Tineretului, acesta a 
vorbit despre o „manifestare huliganică”, la care au participat sute de personae şi care s-a 
soldat cu arestări. Iliescu era scandalizat de lipsa de reacţie a activiştilor UTC: „Mai ales când 
au venit elementele turbulente, studenţii, cadrele de la municipiul UTC trebuiau să ia poziţie. 


87 Ronald H. Linden, Socialist Patrimonialism and the Global Economy: the Case of Romania, în „International 
Organization”, vol. 40, no. 2, 1986, pp. 346-380; Juan J. Linz şi Alfred Stepan (în Problems of Democratic 
Transition and Consolidation. Southern Europe, South America, and Post-Communist Europe, Baltimore and 
London, The Johns Hopkins University Press, 1996, pp. 344-357) folosesc, pentru a desemna regimul ceauşist, 
un termen nu foarte reuşit, „sultanism”, dar prin care înţeleg tocmai o formă extremă de patrimonialism, vezi şi 
H. E. Chehabi, Juan J. Linz, A Theory of Sultanism, în H. E. Chehabi, Juan J. Linz (eds.), Sultanistic regimes, 
Baltimore and London, 1998, pp. 3-48. 

5 Lista se găseşte în preambulul primului statut al UTM, ANIC, fond 3 (CC al UTC), dosar nr. 3/1949, f. 6. 

5 Aceasta a fost închisă la Văcăreşti, după care a fost mutată la Spitalul 9 (spital de boli psihice în care erau 
internaţi, ca şi în alte zone din tara, adversari ai regimului) şi, după un proces penal care a avut loc abia în mai 
1969, a fost trimisă cu domiciliu forţat la Ploieşti; vezi Colindul studențesc din 24-25 decembrie 1968, interviu 
cu Ana Şincai, realizat de Cezar Paul-Bădescu, în revista „22”, anul VI, nr. 51, 20-27 decembrie 1995, p. 6. 

Studenţii când mergeau pe lângă cămine strigau — veniți cu noi si aceştia îi urmau ca oile”. 
Unii membri ai CC şi-au făcut autocritica pentru lipsă de reacție şi au fost decise măsuri 
pentru evitarea unor situații similare”. 

Acesta a fost momentul în care scurtul intestitiu de destindere din interiorul UTC s-a 
apropiat de sfârşit, partidul cerând resuscitarea comandamentelor ideologice. 

Începând din anii *60, Uniunea a început să renunţe la caracterul exclusivist, de 
avangardă, abandonând orientarea de clasă pentru a deveni cu adevărat o organizație de masă. 
Partidul cerea acum cuprinderea în organizaţiile comuniste a „covârşitoarei majorități” a 
tineretului”. 

Statutul a fost modificat succesiv pentru a lărgi sfera celor eligibili: în 1956, la 
Congresul al II-lea al UTM, vârsta acestora a fost extinsă la intervalul 14-26 de ani; în 1960, 
cu ocazia Congresului al III-lea, de la 14 la 28 de ani; în 1966, la Congresul al IV-lea 
(renumerotat drept Congresul al VIII-lea) se revine la limita superioară de 26 de ani, dar cu 
posibilitatea de prelungire la cerere până la 30 de ani; în 1971, la Congresul al IX-lea, nu mai 
există limită pentru prelungire; Congresul al X-lea din 1975 şi Congresul al XI-lea din 1980 
păstrează prevederile anterioare; Plenara din 1982, confirmată de Congresul al XII-lea din 
1985, măreşte limitele la 14-30 de ani. 

Aceste schimbări se reflectă în creşterea spectaculoasă a numărului de membri. În 
1960, UTM avea 1 900 000 de membri, în 1966, 2 250 000, apoi UTC însumează 2 400 000 
de membri în 1971, ajunge la aproape 3 000 000 în 1975, ulterior, în 1985, la 3 900 000, 
pentru a atinge cifra de 4 100 000 în 1988”. În anii 1980, UTC avea peste 500 000 de cadre”. 

Recrutarea uteciştilor începea în clasa VIII-a, absorbţia elevilor de la acest nivel în 
UTC fiind de 25% în 1983 şi de 40% în 1988. În 1983, 90% dintre elevii clasei a IX-a erau 
utecişti, pentru ca în 1988 să intre în organizaţie 98% dintre aceştia. Începând cu clasa a X-a, 
practic toți elevii erau membri în UTC, intrarea în organizație făcându-se automat şi 
obligatoriu”. Instrucţiunile de uz intern cu privire la modul de primire în UTC din anii 1970 
şi 1980 amestecau criteriile politice cu cele meritocratice”’, în primă instanță intrând în UTC, 
de regulă, elevii cei mai buni la învățătură care nu aveau o problemă flagrantă la dosarul 
personal sau al părinţilor. În a doua etapă erau incluși toţi ceilalți. 

Sateliții UTC — Organizaţia Pionierilor, UASR şi Şoimii Patriei — au tins la rându-le 
spre dimensiuni de masă. 

În 1949, existau 13 500 de pionieri (elevi între 9-14 ani), în 1960 numărul lor a ajuns 
la un milion, iar în anii '80, Organizaţia Pionierilor a ajuns să numere peste 2 500 000 de 
membri, incluzând totalitatea scolarilor până la 14 ani”. 

În 1976, PCR a decis formarea unei organizaţii de masă pentru copiii preşcolari şi 
şcolari cu vârste între 4-7 ani, pe care a denumit-o „Şoimii Patriei”. Atunci aceasta cuprindea 
1 100 000 de copii, pentru ca în deceniul următor să ajungă la circa 1 500 000 de membri”. 


°° ANIC, fond 3 (CC al UTC), dosar nr. 15/1968, ff. 130. 

”! Ibidem, dosar nr. 5/1968, f. 39. 

7 Congresul al III-lea al UTM, 18-20 august 1960, Bucureşti, Editura Politică, 1960, p. 7; Congresul al VIII-lea 
al Uniunii Tineretului Comunist din Republica Socialistă România, 23-26 martie 1966, Bucuresti, Editura 
Politică, 1966, p. 62; Congresul al IX-lea al Uniunii Tineretului Comunist din Republica Socialistă România, 18- 
22 februarie 1971, Bucureşti, Editura Politică, 1971, p. 83; Congresul al X-lea al Uniunii Tineretului Comunist 
din Republica Socialistă România, 3-5 noiembrie 1975, Bucureşti, Editura Politică, 1975, p. 18; ANIC, fond CC 
al UTC, dosar nr. 60/1985, nepaginat, ff. 205-208; ibidem, dosar 43/1988; 

% Ibidem, dosar 7/1984, f. 74. 

” Ibidem, dosar nr. 63/1983, f. 142; ibidem, dosar nr. 42/1988. 

” Ibidem, dosar nr. 67/1983, ff. 141-175. 

”% Ibidem, fond CC al PCR - Sectia Organizatorica, dosar nr. 32/1950, f. 31; ibidem, dosar nr. 7/1984, f. 74; 
Congresul al III-lea..., p. 55. În timpul lui Nicolae Ceausescu, preşedinţi ai Consiliului National al Organizaţiei 
Pionierilor au fost: Traian Pop (1966-1968), Virgiliu Radulian (1968-1975), Constantin Bostina (1975-1980), 
Mihai Harjau (1980-1983) si Poliana Cristescu (1983-1989). 

Uniunea Asociaţiilor Studentesti din România avea la formare, in 1957, în jur de 50 
000 de membri, pentru ca după 1973, când îşi schimbă denumirea în Uniunea Asociaţiilor 
Studenţilor Comunişti din România, să depăşească suta de mii, iar în deceniul nouă tindea 
spre 150 000 de membri“. 

După Ion Iliescu, au urmat în poziția de prim-secretar al UTC şi ministru al 
Tineretului: Martian Dan (1971-1972) — absolvent al Universităţii „M. V. Lomonosov” din 
Moscova care a deținut şi funcția de secretar al Comitetului UTM al studenţilor români din 
capitala sovietică, urmând, după întoarcerea în tara, o carieră politică in UTM; Ion Traian 
Ştefănescu (1972-1979), un jurist transformat în activist; Pantelimon Găvănescu (1979-1983), 
un muncitor absolvent de „Ştefan Gheorghiu”; Nicu Ceauşescu (1983-1987), fiul lui Nicolae 
Ceauşescu şi virtualul moştenitor al conducerii partidului; în fine, o figură ştearsă, loan Toma 
(1987-1989), şi el absolvent la „Ștefan Gheorghiu”. 

Poziționarea lui Nicu Ceauşescu, în anii 1970, în conducerea UASCR şi preluarea, 
începând cu 1983, a primei funcții din UTC arată, pe de o parte, importanța pe care 
organizațiile de tineret o aveau în cadrul mecanismelor puterii comuniste şi este, pe de alta, 
unul din semnele cele mai evidente ale derivei regimului spre comunism dinastic, nepotism şi 
clientelism. Soţia lui Nicu Ceauşescu, Poliana Cristescu, a deţinut în cea mai mare parte a 
anilor ’80 poziția de secretar în CC al UTC şi preşedinţia Consiliului National al Organizației 
Pionierilor. O bună parte din funcțiile în organizațiile de tineret erau ocupate de apropiaţi ai 
fiului preşedintelui. Proasta reputație a acestuia a contribuit la atmosfera de cinism, blazare şi 
corupție din organizaţiile de tineret. 

Activitatea UTC s-a birocratizat şi ritualizat, dispărând fervoarea din primul deceniu al 
comunismului. Principala funcție a organizaţiilor de tineret era aceea de a servi în angrenajul 
baroc al cultului personalității, în care ocupau un loc foarte important. Până şi şedinţele 
Biroului CC al UTC s-au transformat în cadru pentru prestarea de omagii la adresa 
secretarului general”. 

Cultul personalității era nu doar o formă de consolidare a puterii familiei prezidențiale, 
ci şi o modalitate complexă de exercitare a controlului social. Era una din formele de 
„etatizare a timpului”!%, de captare a energiilor private pentru reducerea spontaneitatii 
naturale a societății şi mai ales de expunere permanentă într-un spațiu de supraveghere, 
panoptic. 

Rolul organizaţiilor de tineret era acela de pârghii, care, acționate birocratic, 
produceau manifestații de masă. Ocaziile pentru adunări populare erau numeroase, cele mai 
importante fiind sărbătorile nationale, ziua de naştere a şefului statului, aniversarile istorice şi 
vizitele de lucru. În 1989, de exemplu, Ceauşescu a făcut 38 de vizite de lucru, menţinând 
ritmul din perioadele bune. În privința aniversărilor/comemorărilor, anul a oferit numeroase 
oportunități: 130 de ani de la formarea statului român modern, a 112-a aniversare a obţinerii 
independenţei, 45 de ani de la „victoria revoluției” din 23 august 1944, 50 de ani de la 
izbucnirea războiului „fascist”, 50 de ani de la manifestatia de pe 1 mai 1939, legată de 
biografia Ceausestilor, şi 100 de ani de la declararea lui 1 mai ca zi a muncii, 24 de ani de la 
înscăunarea lui Ceauşescu şi 15 ani de regim prezidenţial, 96 de ani de la formarea primului 


°7 ANIC, fond CC al PCR - Sectia Organizatorica, dosar nr. 104/1977, ff. 77-90; ibidem, dosar nr. 5/1977, ff. 1- 
18. 

% Liderii UASR/UASCR au fost: Ion Iliescu (1957-1960), Cornel Burticä (1960-1962), Stefan Bârlea (1962- 
1966), Mircea Angelescu (1966-1969), Ion Traian Stefanescu (1966-1973), Constantin Bostinä (1973-1975), Ion 
Sasu (1975-1980), Tudor Mohora (1980-1985), Ani Matei (1985-1989). 

” Vezi, de exemplu, ANIC, fond CC al PCR - Secţia Organizatorică, dosar nr. 7/1984, ff. 1-38. Între membrii 
Biroului CC din anii 1980 amintim pe Tudor Mohora, Ana Ferencz, Dinu Drăgan, Florea Voinea, Ani Matei, 
Ioan Toma, Dan Silviu Pavelescu, Ion Moraru, Dorel Mustatea şi alţii. 

1% Katherine Verdery, Socialismul. Ce a fost si ce urmează, traducere a M. Stroe şi I. Codreanu, Iasi, Institutul 
European, 2003, pp. 71-106. 

partid muncitoresc din România, anul patru din cincinalul opt, 100 de ani de la moartea lui 
Eminescu, 40 de ani de la crearea organizatiei de pionieri, 40 de ani de la crearea organelor de 
militie, 40 de ani de inceputul cooperativizarii agriculturii. Toate acestea insemnau mitinguri, 
spectacole, simpozioane, in distributia cärora tineretul juca un rol important. Fervoarea 
aniversarä culmina cu manifestatiile prilejuite de särbätorile oficiale, 23 august, 1 mai, care 
adunau sute de mii de tineri, antrenati zeci de ore pentru caligrafia cultului. 

Cu toate eforturile propagandistice ale regimului comunist, in 1989 tinerii au participat 
masiv la revolutia anticomunista. 

În 1989, Nicolae Ceausescu afirma că „în România, nu există cetățean care să nu facă 
parte dintr-o organizaţie”!0!. Afirmația era formal adevărată. Cu precădere după venirea la 
putere a lui Nicolae Ceauşescu, regimul politic s-a transformat, urmându-şi vocația totalitară, 
într-un regim de includere (formula îi aparține politologului Kenneth Jowitt), tinzând să 
absoarbă întreaga societate în structuri aflate sub controlul său'%. Spre deosebire de statele 
comuniste central-europene, care, din anii 1960, au evoluat spre regimuri post-totalitare!%, 
reducând presiunea asupra societăţii, regimul comunist din România a menţinut un nivel de 
mobilizare extrem de ridicat. 

Pentru a controla totalitatea populaţiei regimul a creat o reţea de organizaţii, pe care 
din anii 1970 le va reuni sub umbrela Frontului Unităţii Socialiste (FUS). FUS a fost creat în 
1974 şi cuprindea, pe lângă Partidul Comunist Român, aproape 40 de organizații de masă, 
sindicale, uniuni şi asociații obşteşti!%. În anii 1980, Partidul Comunist Român ajunsese la 
dimensiuni impresionante: îngloba 3 800 000 de oameni!%, ceea ce însemna peste 15% din 
populaţia țării. În termeni proportionali, era cel mai mare partid din Europa de Est, fiind, 
raportat la populaţia țării, de două ori mai mare decât PCUS. Uniunea Generală a Sindicatelor, 
în care erau integrați automat salariaţii, număra nu mai putin de 7 800 000 de membri!%. 
Organizațiile Democraţiei şi Unităţii Socialiste, rezervate celor care nu erau membri de partid, 
cuprindeau 4 100 000 de oameni". 

Frontul, care din 1980 se va numi Frontul Democraţiei şi Unităţii Socialiste, a ţinut 
trei congrese (1974, 1980, 1985) şi îl pregătise în amănunt pe al patrulea, care trebuia să aibă 
loc în 1990. Componenţa Biroului Executiv al FUS/FDUS nu lasă nici o urmă de îndoială 
asupra dependenței stricte fata de PCR. Nicolae Ceausescu era preşedinte, iar posturile de 
vicepreşedinţi, secretari şi membri ai biroului au fost deţinute de lideri comunişti de rang înalt 
sau de activişti cu lungă carieră în organizaţiile de tineret şi sindicale. 

FDUS avea rosturi multiple. Prin ambiguitatea statutului său, FDUS a atras în 
structurile sale de conducere şi personalităţi care evitau să se asocieze public cu PCR — 


101 Scânteia”, 3 iunie 1989, p. 3; Ibidem, 15 august 1989, p. 6, interviu pentru revista „Newsweek”. 

1% Kenneth Jowitt, Inclusion and Mobilization in European Leninist Regimes, in ,,World Politics”, vol. 28, nr. 1, 
Oct. 1975, pp. 69-96. 

15 Caracteristicile regimurilor post-totalitare au fost descrise de Juan J. Linz, Alfred Stepan, op. cit. 

'% FUS cuprindea: Organizatiile Democraţiei şi Unităţii Socialiste, Uniunea Generală a Sindicatelor, UTC, 
UASCR, Organizaţia Pionierilor, Consiliul Naţional al Femeilor, Consiliile Muncitorilor de naţionalitate 
maghiară, germană, sârbă şi ucraineană, Uniunea Naţională a Cooperativelor Agricole de Producţie, Uniunea 
Centrală a Cooperativelor Meşteşugăreşti, Uniunea Centrală a Cooperativelor de Producție, Achizitie şi 
Desfacere, Asociaţia Oamenilor de Ştiinţă, Consiliul National al Inginerilor şi Tehnicienilor, Uniunea 
Societăților de Ştiinţe Medicale, Uniunea Societăților Ştiinţifice ale Invatatorilor, Societatea de Medicină 
Veterinară, Uniunea Scriitorilor, Uniunea Artiştilor Plastici, Uniunea Compozitorilor, Consiliul Ziariştilor, 
Uniunea Arhitecţilor, Asociaţia Oamenilor de Artă din Instituţiile Teatrale şi Muzicale, Asociaţia Cineaştilor, 
Asociaţia Juriştilor, Comitetul Foştilor Luptători şi Veterani ai Războiul Antifascist, Comitetul Naţional pentru 
Apărarea Păcii, Societatea Crucea Roşie, Consiliul Naţional pentru Educaţie Fizică şi Sport, Asociaţia Generală 
a Vânătorilor şi Pescarilor Sportivi, Asociaţia Apicultorilor, Automobil Clubul Român, cultele. 

1 Scânteia”, 29 iunie 1989. 

106 Mihnea Berindei, România lui Ceauşescu — un naufragiu planificat, 1, în ,,22”, nr. 46, 17-23 noiembrie 1998, 
p. 10. 

107 ANIC, fond CC al PCR - Secția Organizatorică, dosar nr. 26/1989, nepaginat. 

intelectuali, artişti, sportivi, lideri religioşi şi specialişti din diferite domenii, precum şi o mare 
masă de oameni care nu erau membri de partid. 

Apoi, prin intermediul Frontului, Ceauşescu simula înăuntrul şi în afara țării 
mecanismele democratice. Liderul comunist român declara în 1989 că România este cel mai 
democratic stat din lume, la fel cum afirma Stalin în anii 1930 despre Uniunea Sovietică!%. 
Propaganda descria „cadrul democratic” din tara ca o veritabilă „democraţie directă, 
participativă” sau ca o democraţie plebiscitară!%. 

În fine, prin FDUS, Ceauşescu punea în scenă un scenariu de tipul „poporul împotriva 
elitei”, contrabalansând puterea nomenclaturii prin invocarea şi convocarea în arenă a 


societăţii, de la care se reclama tot mai mult în mod direct, fără mijlocirea partidului. 


108 Scânteia”, 27 ianuarie 1989, p. 3. 


'% Ibidem, 2 septembrie 1989, p. 1; ibidem, 28 martie 1989, p.1. 

CAPITOLUL II 


REPRESIUNEA 


Genocidul comunist în România 


Conceptul de genocid! 

Câteva cuvinte despre conceptul de genocid, care este astfel definit de Convenţia 
pentru reprimarea crimei de genocid, aprobată de Adunarea Generală ONU din 9 decembrie 
1948: ,,... Genocidul se referă la oricare din actele de mai jos, comise cu intenția de a distruge, 
în totalitate sau numai în parte, un grup naţional, etnic sau religios, cum ar fi: a) omorârea 
membrilor unui grup; b) atingerea gravă a integrității fizice sau mentale a membrilor unui 
grup; c) supunerea intenţionată a grupului la condiții de existență care antrenează distrugerea 
fizică totală sau parțială...” 

O faptă intenţionată cu caracter de genocid o reprezintă torturarea şi întemnițarea în 
condiţii de exterminare a deținuților politici, în închisori şi lagăre de muncă. Despre privarea 
populaţiei de căldură, în timpul iernii, de hrană şi apă în cantităţi normale, de asistență 
medicală corespunzătoare, de protecţie ecologică etc s-ar putea eventual considera ca fiind 
lipsite de intenţia distrugerii fizice sau parţiale a unor categorii de cetăţeni ai ţării. În ceea ce 
ne priveşte, considerăm că acele căpetenii comuniste care au gândit şi aplicat aceste măsuri 
erau perfect conştiente de efectele lor catastrofale, dar le disimulau machiavelic, sub 
paravanul unor „obiective socio-economice importante pentru ţară”. 


Pregătirea genocidului 

La începutul anului 1939, România încheia o perioadă relativ fericită a istoriei sale, 
perioadă care a durat numai 20 de ani. Evenimentele dramatice din Europa anilor 1938 şi 
1939, culminând cu pactul Molotov-Ribbentrop care avea să ducă la invadarea Poloniei de 
către Germania şi URSS şi începerea, la 1 septembrie 1939, a celui de-al doilea război 
mondial au marcat profund situația României pe plan politic şi economic, precum şi pe plan 
intern şi international. În contextul abandonării de facto a ţării noastre de către aliaţii săi 
tradiționali, Franţa şi Anglia, România practic înconjurată de neprieteni a fost silită, după cum 
se ştie, să cedeze Rusiei Sovietice, Basarabia şi Bucovina de Nord, Ungariei — Ardealul de 
Nord, iar Bulgariei — Cadrilaterul. A urmat abdicarea regelui Carol al II-lea şi, în condiţiile 
dictaturii mareşalului Ion Antonescu, subordonarea politică, economică şi militară a ţării către 
Germania nazistă. Angajându-se într-un război, care la început părea menit să redea patriei 
Basarabia şi Bucovina răpite de sovietici, tara noastră a fost treptat antrenată într-o aventura 
militară fără nici o şansă, împotriva colosalelor forte militare ale coaliției antihitleriste, totul 
soldându-se, după imense sacrificii umane şi materiale, cu actul de la 23 august 1944, care a 
marcat începutul celei mai întunecate epoci din istoria modernă a ţării. 

Astfel, în primele zile de după 23 august 1944, au avut loc şi primele fapte de 
genocid: capturarea unui număr important de prizonieri (aproximativ 100 000 de 
militari şi civili) pe frontul de la Iaşi, deşi ostilitățile dintre români şi sovietici (ca 
urmare a declarării stării de armistițiu) încetaseră, iar armata noastră nu numai că încetase 
să opună rezistenţă ruşilor, ci, la ordinul regelui, trecuse de partea lor, împotriva germanilor. 
În ceea ce ne priveşte, apreciem că această acţiune a fost o represiune în masă, petrecută pe 


! Pentru detalii, vezi Gheorghe Boldur-Lăţescu, Genocidul comunist in România, Bucureşti, Editura Albatros; 
vol. I, (1992), vol. II (1994), vol. III (1998), vol. IV (2003, în colaborare cu Filip-Lucian Iorga); idem, The 
Communist Genocide of Romania, New York, Editura Nova Science Publishers Inc., 2004. 

wee 


teritoriul tarii noastre, impotriva unei armate care nu mai opunea rezistenta, ci, practic, 
devenise aliata. 

— Eliberarea prizonierilor români s-a facut cu o întârziere nemaiîntâlnită în istoria 
conflictelor militare, multi dintre aceştia fiind exterminați în lagăre de muncă sau închisori, 
fără ca guvernele României să fi făcut proteste energice pentru eliberarea lor (supraviețuitorii 
fiind eliberaţi după 6 şi chiar 12 ani de detentii în URSS). În iarna 1944-1945, Armata română 
a luptat din greu, dând noi sacrificii de sânge pe frontul de vest, iar în tara comuniştii, 
sprijiniți de ocupanţii sovietici, se organizau pentru a pune mâna pe putere, deşi numărul 
membrilor de partid era de doar câteva mii. Cei care îi sprijineau din teamă, oportunism sau 
pur şi simplu din pasivitate erau însă mult mai multi. La 6 martie 1945, Visinski, trimis de 
Stalin, impune formarea guvernului Groza, dominat de comunişti. Nu încape îndoială că, la 
această capitulare a conducerii țării, în fata presiunilor sovieto-comuniste, a contribuit decisiv 
şi atitudinea de dezinteresare a puterilor aliate occidentale. România era pur şi simplu vândută 
ruşilor pentru mai multe decenii! 

— În acest context politic avea să se desfăşoare deportarea în URSS a zeci de mii 
de saşi şi şvabi, din ordinul Moscovei şi cu complicitatea căpeteniilor comuniste din tara. 

— La 8 noiembrie 1945, agenţii lui Teohari Georgescu, ministrul de Interne 
comunist, au înăbuşit în violență şi sânge o grandioasă manifestare anticomunistă în 
Bucureşti — ultima de acest fel până la 15 noiembrie 1987 (Braşov). 

— Măsluirea grosolană a alegerilor din noiembrie 1946 a oficializat instalarea 
regimului comunist. Spre cinstea lor, partidele istorice, National-Taranistii, Liberalii şi 
Social-Democratii conduşi de Titel Petrescu, s-au luptat cu curaj înainte, în timpul şi dupa 
alegeri, înfruntând teroarea. Însă şansele lor erau practic nule. La Ialta, România fusese 
abandonată cu cinism în ghearele sovieticilor. 

— Cele mai dramatice evenimente ale anului 1947 au fost începerea proceselor 
politice împotriva opoziţiei, culminând cu judecarea şi aruncarea în temniță a celor mai 
populari oameni politici români, luliu Maniu şi Ion Mihalache, liderii PNT, precum şi 
abdicarea impusă Regelui. 

Totul era pregătit pentru ca, începând cu anul 1948, România să devină o „republică 
populară”, în realitate — un satelit al Moscovei. 


Teroarea dezlantuita 

Înfiinţată la mijlocul anului 1948, Securitatea (şi Trupele sale speciale, ajutate 
direct de Miliție) a reprezentat principalul instrument al represiunii comuniste 
împotriva poporului roman. Modalitatile de a exercita teroarea au fost multiple, începând cu 
represiunea violentă: arestări, anchete, torturi, stabilirea condamnărilor (justiţia, în special cea 
militară era practic aservită Securităţii), continuând cu teroarea psihologică — organizarea unei 
formidabile reţele de informatori, punerea la punct a unui diabolic sistem de diversiune şi 
dezinformare a maselor, ameninţări, şantaj şi încheind cu presiunile făcute asupra întregului 
aparat de stat, economic şi administrativ. 

Declanşarea pe scară mare a terorii politice s-a produs în primăvara anului 1948. Data 
de 14 mai a acestui an, un adevărat „Sfânt Bartolomeu” al României, a marcat lansarea 
arestărilor politice în masă. „Campania” de arestări din acest an a început cu membrii Mişcării 
Legionare, cu care Teohari Georgescu încheiase în anul 1945 un „pact de neagresiune, şi a 
continuat cu arestările masive ale national-täränistilor, liberalilor şi social-democratilor 
rămaşi fideli lui C. Titel Petrescu, precum şi asupra numărului de organizaţii anticomuniste 
apărute spontan, ca urmare a unui reflex național de respingere a comunismului, în special 
în rândurile tineretului. 


158 


Este locul să arătăm că, abandonată de Occident, ocupată de trupele sovietice si cu un 
odios regim represiv la putere, România a găsit forța de a organiza cea mai numeroasă şi mai 
activă Rezistență anticomunistă din toate țările est-europene. 

O categorie specială o reprezintă rezistenţa din munții României unde, între anii 1945- 
1965, au luptat cu arma în mână mii de patrioți, cei mai multi dintre ei căzând în timpul 
luptelor. 


Crima împotriva fondului biologic al naţiunii 

În România, la fel ca în toate țările unde au guvernat timp de decenii, comuniştii au 
manifestat un profund dispreț pentru viata cetăţenilor țării. 

„Moartea unui om este o tragedie, dar moartea unui milion de oameni este o cifră 
statistică”. Acest sinistru sofism, atribuit lui Stalin, rezuma „filosofia” puterii comuniste 
privind „grija fata de om”. 

Enumerăm succint, în cele ce urmează, tragicele efecte pe care le-a avut, pentru viața 
poporului nostru, politica Partidului Comunist Român, inspirată din demagogiile şi 
mincinoasele lozinci staliniste: 

° Întemnitarea si, in multe cazuri, asasinarea in inchisori si lagäre de munca a 
sute de mii de detinuti politici, oameni de toate varstele si de toate categoriile sociale si 
profesionale. De asemenea, au fost asasinati, la marginile satelor, mii de oameni, ridicati in 
toiul noptii din casele lor (estimarea numärului tuturor acestora se va face intr-un alt 
paragraf); 

* Rata mortalității, în special a mortalităţii infantile, a fost dintre cele mai ridicate din 
Europa, ca rezultat al condiţiilor economice mizere, al dezastruoasei asistente medicale, 
precum şi al unei politici demografice criminale; 

+ Morbiditatea in România a fost extrem de ridicată în comparație cu ţările dezvoltate. 
Subalimentatia la nivel de masă, condiţiile mizerabile de locuit, lipsa de igienă şi de educație 
sanitară, asistența medicală precară şi, în ultimii ani, frigul din locuinţe, fabrici, şcoli, birouri 
şi spitale au determinat o creştere dramatică a morbiditatii; 

* Locul întâi în Europa, în ceea ce priveşte numărul de persoane cu handicap la mia de 
locuitori; 

* Capacitatea de efort fizic şi intelectual a fost în permanentă scădere în cei aproape 50 
de ani de comunism; 

+ Irosirea timpului din cauza penuriei generalizate de produse, care a generat 
fenomenul „cozilor”, necunoscut în România antebelică; 

* Subrezirea psihică a demoralizării, la nivel de masă, ca urmare a terorii, propagandei 
şi subminării valorilor tradiționale ale naţiunii; scăderea rezistenţei psihice a avut urmări 
nefaste asupra vigorii biologice a naţiunii. 


Gulagul românesc în cifre 

Două probleme sunt esențiale pentru cunoaşterea adevărului despre fenomenul 
concentrationar din perioada comunistă: 

1. Câţi deținuți politici au fost în tara noastră în perioada 23 august 1944-22 decembrie 
1989? 

2. Câţi deţinuţi politici au murit în condiţii de detenție sau din cauza detenţiei? 

Câteva precizări preliminare. În categoria deținuților politici îi includem pe toţi cei 
care au fost privați de libertate din motive politice, fiind închişi în penitenciare, aresturi ale 
Securităţii, locuinţe conspirative, lagăre de muncă, zone de deportare sau spitale psihiatrice. 
Din raţiuni care ţin de posibilitatea de a estima numărul deținuților politici, i-am considerat 
numai pe cei care au fost privați de libertate minimum două luni. Este o convenţie evident 
arbitrară, dar absolut necesară pentru procesul de cuantificare. 

Perioada in care numärul detinutilor politici a fost foarte mare in tara noastra se 
întinde din primăvara anului 1948 până în vara anului 1964. După 1964, au existat în 
continuare deținuți politici, dar numărul lor a fost mai mic şi îl vom estima separat. 

Numărul închisorilor şi al altor locuri de detenţie cu relativ multi ocupanti a fost de 
peste 130°. Lista acestora, întocmită de AFDPR, a fost publicată în Albumul Memorial apărut 
in 2004. Întrucât au existat închisori sau lagăre de muncă cu cel putin 5000 de deţinuţi în 
anumite perioade (Gherla, Aiud, Poarta Albă etc), dar cele mai multe cu 1000-3000 de 
deţinuţi, precum şi penitenciare cu 400-500 „locuri”, vom estima capacitatea medie a unui 
penitenciar la 800 de locuri. Aşadar, capacitatea totală a Gulagului din România a fost de 130 
x 800 = 104 000 locuri. (Deşi după datele Fundaţiei Academia Civică şi nu numai, numărul 
locurilor de detenţie depăşeşte cu mult cifra de 200). Dacă admitem că nu toate erau în 
permanenţă „pline”, în perioada de „vârf” (1948-1964) numărul mediu de deţinuţi închişi la 
un moment dat, într-un penitenciar, a fost de aproximativ 75 000. 

Durata medie de detenție politică trebuie estimată ţinând seama că multi dintre cei 
condamnați primeau pedepse mari (3-8 ani) sau foarte mari (9-25 ani) dar, pe de altă parte, 
foarte multi erau cei reținuți pentru anchetă sau condamnaţi „administrativ” pe perioade de la 
6 luni până la 60 de luni. Am considerat deci durata medie de detenţie politică, în perioada 
1948-1964, de 2 ani. 

Din datele de mai sus, se poate deduce numărul deținuților politici din perioada 
amintită: 16:2 x 75 000 = 600 000. La acest număr trebuie adăugaţi: 

* prizonierii” capturați la Iasi de sovietici (vezi paragraful 2 de mai sus): aproximativ 
100 000 (informaţia provine de la Colonelul Ion Boldur Latescu, veteran al celor două 
războaie mondiale, care a lucrat la Comisia Română de Armistitiu în anii 1944-1945); 

* etnicii germani din Romdeportati de sovietici (aceeaşi sursă de informatie): 150.000; 

* deportații în Bărăgan şi Dobrogea şi în alte zone din tara, în perioada 1949-1962, în 
timpul colectivizării şi al războiului ideologic cu Iugoslavia lui Tito: alti 200 000. 

În privința deţinuţilor politici din intervale 1945-1948 şi 1965-1989, deci într-un 
răstimp de 27 de ani, estimăm un număr mediu de 3000 de deţinuţi, cu o durată de detenție de 
un an. Vom avea deci: 

27 x 3000 = 81 000 deţinuţi politici. 

Aşadar, pe baza estimărilor prudente de mai sus, rezultă totalul deținuților şi deportații 
din perioada 1945-1989: 

600 000 + 100 000 + 150 000 + 200 000 + 81 000 = 1 131 000 oameni, la care se 
adaugă numărul oamenilor arestați şi reţinuţi pentru perioade scurte de timp, până la 3 luni: 
1945-1948 = 80 000; 1948-1964 (26 ani x 30 000) = 780 000. 

Aceasta înseamnă că (aşa cum rezultă din calculele AFDPR), prin închisorile, lagărele 
şi alte locuri de detenţie şi deportare, au trecut 2 000 000 de oameni!” 

Estimarea numărului celor care au decedat în condiţii de detenție politică sau din 
cauza detenţiei este foarte dificilă. În ce priveşte numărul celor morți în detenție, executaţi, 
asasinați, lichidati, tortionarii au avut o tehnică atât de perfecționată a ştergerii urmelor, iar 
arhivele au rămas atât de incomplete şi inaccesibile, încât nu va putea fi cunoscut niciodată. 

În calculele noastre nu am ţinut seama de cetățenii asasinați în luptele din munţi, fără 
judecată, sau fără a trece prin închisori. Că au existat asemenea crime o atestă gropile comune 
găsite în diferite locuri din tara; numai la Caciulati au fost numărate într-o groapă comună 
peste 300 schelete. Un adevărat Katyn românesc! 


? A se vedea Harta Gulagului românesc, întocmită de Gheorghe Mazilu, fost deținut politic, în „Memoria“ nr. 1 
din 1990. 

* În absenţa unor date complete şi sigure, Andrei Pippidi e de părere că aceste estimări depăşesc cifra reală. După 
o informatie comunicată in 1982 de Maria Golescu, care discutase şi cu alti supraviețuitori ai Gulagului, ar fi fost 
350000. 

Reeducarea prin tortura 

In vara anului 1948, la penitenciarul Suceava, Securitatea si conducerea inchisorii 
organizează o acţiune de „reeducare paşnică” a detinutilor politici, majoritatea acestora fiind 
studenți cu condamnări pentru „activitate legionară” desfăşurată în perioada 1940-1948. 
Aceştia înființează în penitenciar o organizație cu scop de „reeducare” denumită „Organizaţia 
Detinutilor cu Convingeri Comuniste — ODCC”. În partea a doua a anului 1948, Eugen 
Țurcanu, şi el student condamnat pentru activitate legionară şi participant la „reeducarea” 
condusă de studentul Alexandru Bogdanovici, se declară nemulțumit de modul ,,nesincer” în 
care îşi desfăşoară acesta din urmă activitatea şi propune radicalizarea acţiunii. 

În primăvara anului 1949, sunt transferați, de la Suceava la penitenciarul Pitesti, 80 de 
detinuti, printre care şi majoritatea celor care participaseră la „reeducare”. Ajuns la Pitesti, 
Țurcanu ia imediat legătura cu Securitatea şi cu directorul închisorii, Alexandru Dumitrescu, 
în vederea continuării reeducării. Conform instrucțiunilor primite de la generalul Alexandru 
Nicolschi, adjunct al ministrului de interne, acţiunea intră într-o fază violentă. 

Momentul care marchează începerea torturilor bestiale şi generalizate coincide cu 
noaptea de Crăciun a anului 1949 şi are loc în încăperea „4 spital”, o celulă mare cu 
aproximativ 100 de locuri, unde vreo 50 de „reeducaţi”, după o invitaţie la „reeducare” 
adresată celor din tabăra rezistentilor şi refuzată de aceştia din urmă, trec la atac înarmaţi cu 
bâte şi scânduri desprinse din priciuri. Are loc o confruntare disperată, la care, la un moment 
dat, balanţa înclină de partea ,,rezistentilor”. Atunci, au intervenit gardienii penitenciarului 
care, timp de câteva ore, i-au masacrat literalmente pe cei care se opuneau „reeducării”, 
transformandu-i pe toți într-o masă de carne sângerândă, având însă grijă să nu omoare pe nici 
unul dintre ei. 

„Operaţiunea 4 Spital” — seria I (vor urma şi alte serii), a reprezentat începutul unui 
coşmar care a durat trei ani. Devine clar pentru victime că nu mai poate fi vorba de rezistența 
fatisa împotriva tortionarilor, ci doar de încercarea de a supravieţui în fata tăvălugului 
distrugător declanşat de Securitate cu ajutorul uneltelor acesteia — studenții ,,reeducati”. 
Supravietuire, însă cu ce pret? Cu preţul denuntärii în scris a unor fapte nedeclarate la 
Securitate („demascarea exterioară”) şi a dezvăluirii de către fiecare victimă a gândurilor 
celor mai intime privind valorile supreme (credința în Dumnezeu, Patria, Familia, Prietenia) 
în scopul terfelirii acestora („demascarea interioară”). 

La 25 ianuarie 1950 urmează seria a II-a la camera 4 spital, în care a fost torturat şi 
Gheorghe Boldur Lätescu, care poartă şi acum, după mai bine de 56 de ani, amintirile 
loviturilor lui Țurcanu (fractură de stern cu dureri iradiind în tot toracele). Au urmat apoi alte 
şi alte serii, în mai toate celulele închisorii Piteşti. Pe parcursul tragic al „reeducării” prin 
tortură, căreia i-au fost supuşi mii de tineri patrioți, zeci dintre ei au fost ucişi, iar mai multe 
sute au fost schiloditi. Sinistră ironie a soartei, unul dintre primii ucişi a fost Alxandru 
Bogdanovici, primul conducător al „reeducării” la Suceava. ,,Reeducarea” de la Pitesti, sub 
conducerea lui Ţurcanu, a durat până la transferarea acestuia la penitenciarul Gherla, in 
septembrie 1951. Între timp, primele metastaze ale fenomenului Piteşti aveau să apară la 
Canal, odată cu trimiterea la muncă silnică a unui grup de studenţi trecuţi prin „reeducare”, în 
anul 1950. Apoi la penitenciarul Gherla, tot în anul 1950, unde, până la venirea lui Țurcanu, 
„operaţiile” de reeducare erau conduse de adjunctul acestuia — Tanu Popa. 

La Gherla, reeducarea a luat forme dementiale. Pe lângă bătăile sălbatice aplicate în 
timpul demascărilor, extinse şi la deținuții netrecuti prin Piteşti, s-au organizat veritabile 
ritualuri satanice pentru distrugerea morală a victimelor. În această perioadă, mulţi tineri s-au 
prăbuşit moralmente şi au trecut în tabăra tortionarilor. 

Fenomenul Piteşti s-a extins, în forme specifice, şi în alte închisori, cum ar fi Târgu 
Ocna, Ocnele Mari, Târgşor, Baia Sprie, Aiud, dar, datorită numărului mai mic de ,,reeducati” 

trimişi să aplice tehnicile de tortură, precum şi curajului deținuților, care, in unele închisori 
(Târgu Ocna) au reuşit să se opună, „reeducarea” nu a luat formele apocaliptice de la Piteşti şi 
Gherla. 

E greu de stabilit cu exactitate când şi de ce conducerea partidului comunist, care a 
organizat şi supervizat „experimentul” Piteşti, a luat hotărârea de a-l opri. Cert este faptul că, 
în primăvara anului 1952, Securitatea declanşează primele anchete privind ororile petrecute în 
penitenciarele şi lagărele de muncă amintite mai sus. 

Anchetele prin care au trecut tortionarii au fost, în unele cazuri, extrem de dure, fără a 
atinge însă nivelul de maximă bestialitate a tortionarilor în timpul „reeducării”. La data de 20 
septembrie 1954, la Tribunalul Militar Bucureşti, începe procesul lotului Țurcanu care 
cuprinde 22 de acuzați, împotriva cărora se retin, în principal, învinuirile de „acte de teroare”, 
„crimă împotriva securităţii interne” precum şi „înaltă trădare”. Şedinţele Tribunalului 
Militar, prezidat de faimosul general Alexandru Petrescu sunt secrete, iar în şedinţa din 10 
noiembrie 1954 acesta îi condamnă pe toţi la moarte. 

La data de 17 decembrie 1954 sunt executaţi, la Jilava, prin împuşcare, Eugen Țurcanu 
şi alti 15 condamnaţi din acelaşi lot. 

În data de 22 iunie 1955 este executat, tot la Jilava, Puşcaşu Vasile din acelaşi lot, în 
timp ce sentintele lui Tanu Popa, Voinea Octavian şi ale altor condamnaţi sunt comutate în 
„muncă silnică pe viață”. 

În anul 1957 Securitatea organizează al doilea proces al „reeducării” (procesul Vică 
Negulescu) cu scopul de a arunca vina ororilor petrecute în închisorile româneşti asupra 
mişcării legionare care ar fi organizat întreaga acțiune spre a sabota „opera de reeducare a 
deţinuţilor”. Înscenarea eşuează datorită curajului şi inteligenţei celor acuzaţi pe nedrept, ei 
arătând, în cursul procesului, că totul a fost organizat din ordinul Securităţii. Întregul lot de 8 
acuzați a fost condamnat la pedepse între 15-22 ani muncă silnică. Cei condamnaţi, împreună 
cu 6 alti deținuți politici considerați foarte periculoşi, sunt transferați la Jilava unde sunt 
literalmente ziditi în celule de exterminare special amenajate. Aici îşi vor găsi moartea 8 
dintre ei, din cauza tuberculozei si diareei deshidratante. 


Colectivizarea agriculturii 

Caracterul criminal şi efectele tragice ale colectivizării agriculturii sunt bine cunoscute 
de toți românii. 

Consecința cea mai tragică şi cu efecte pe termen lung a colectivizării a fost 
desființarea clasei ţărăneşti ca principală producătoare a avutiei nationale. Țăranii mijlocaşi şi 
aşa-zişii „chiaburi” reprezentau cea mai aptă categorie socială pentru adaptarea la exigenţele 
unei agriculturi moderne, potenţial competitivă pe plan internaţional. Această categorie 
socială nu mai există, fie din cauza represiunilor din perioada colectivizării şi de după aceea, 
fie în urma migraţiei la oraş unde s-a constituit o categorie socială nedefinită, nici țărani, nici 
orăşeni, un fel de lumpenproletariat fără nici o perspectivă socială”. 


Dezastrul economic 

Datele oficiale privind evoluţia economică din perioada 1938-1989 dezorientează pe 
cel ce le analizează. Astfel, datele publicate la finele anului 1988 indică o creştere a venitului 
national de 24 de ori fata de anul 1938, ceea ce, ținând seama de mărimea numărului de 
locuitori, înseamnă o creştere de aproximativ 16 ori a venitului naţional pe locuitor. Acesta 
este estimat la 2500 de dolari pentru 1938, deci în 1938 venitul pe locuitor ar fi fost de 155 
dolari, cifră aberant de mică, dacă facem comparaţie cu alte tari, de exemplu Grecia. Insistand 
putin în comparație cu această tara, pentru care statisticile internationale indică un venit 
național pe locuitor de 500 de dolari în 1938 şi 3000 de dolari în 1988, deci o creştere de 6 ori 


1 Pentru problemele demografice, a se vedea capitolul din raport dedicat special acestor chestiuni. 

in 50 de ani, reiese clar falsitatea datelor statistice publicate de regimul comunist din 
România. Într-adevăr, valoarea de 155 de dolari este mult prea mică pentru România ţinând 
seama de raportul real între economia celor două tari in 1938, iar valoarea de 2500 de dolari 
este mult prea mare dacă avem în vedere că economia Greciei era relativ prosperă în 1988, iar 
situația României dezastruoasă. Rezultă că nici nu poate fi vorba de o creştere de 16 ori a 
venitului nostru naţional pe locuitor. Care a fost creşterea lui reală în cei 50 de ani la care ne 
referim? După părerea noastră, mai mică decât cea a Greciei, care am arătat că a fost de 6 ori; 
deci, pentru România se poate vorbi de o creştere de 3-4 ori. Rezultă dimensiunea minciunii 
oficiale: de la 3-4 la 16, deci o deformare a realității prin umflarea de 4 ori a raportărilor. 

Industrializarea aberantă, efectuată de regimul comunist în cei 40 de ani, cât a deținut 
puterea, reprezintă una din principalele componente ale dezastrului economic național. Ideea 
industrializării, corectă în principiu, a fost compromisă din cauza modului cum a fost gândită 
şi pusă în practică de comunişti. Pe de altă parte, nu tot ce s-a întreprins pe linia 
industrializării a fost greşit, există incontestabil şi unele realizări. Tragic este însă faptul că 
efortul supraomenesc, impus poporului român în cei 45 de ani de comunism, s-a risipit, în cea 
mai mare parte, în construcția unor investiții aberante, neproductive şi nefunctionale, în 
crearea unor ramuri parazitare, şi deci, a unor produse, de regulă de proastă calitate, 
nevandabile pe piața internaţională sau vandabile în pierdere, toate acestea amplificate de 
uriaşele pierderi cauzate de imbecilitatea planificării şi conducerii hipercentralizate a 
economiei. 

Lista erorilor criminale comise de comunişti în conducerea economiei cuprinde şi alte 
puncte dintre care amintim: colectivizarea agriculturii (vezi paragraful precedent), cheltuirea 
unor sume uriaşe pentru „ajutorarea” regimurilor teroriste, cheltuielile imense pentru 
organizarea aparatului represiv, a propagandei de partid, precum şi pentru viata ultraluxoasă a 
nomenclaturii şi familiei Ceauşescu. 


Degradarea învățământului, ştiinţei şi culturii 

Reforma învățământului din anul 1948 a reprezentat o primă lovitură grea dată culturii 
române. Obiectivul declarat al reformei a fost „democratizarea” învățământului, trecerea la un 
învățământ de masă după modelul sovietic, al cărui sistem a fost copiat fără nici un 
discernământ. Consecințele au fost catastrofale: în câțiva ani învățământul românesc, creat cu 
trudă, a fost pur şi simplu dat peste cap. Sacrificând cu brutalitate calitatea de dragul cantității, 
conducerea comunistă se lăuda, la mijlocul deceniului al şaselea, că a „eradicat” 
analfabetismul în tara noastră. În realitate, această acțiune a avut efecte de suprafață atât pe 
termen scurt, cât şi pe termen lung. După câteva decenii de la prima reformă de tip comunist a 
învățământului (din nefericire au mai urmat şi altele) s-a putut constata că alfabetizarea a fost, 
la nivelul maselor, o farsă: din zece oameni care, la prima vedere, toți ştiu să scrie şi să 
citească, şapte n-au citit în viaţa lor nici o carte şi nici un ziar, nu ştiu să scrie corect o cerere 
sau o scrisoare, folosul alfabetizării reducându-se, pentru aceştia la ,,stiinta” de a-şi semna 
numele si la eventuala descifrare a denumirii unor firme. 

Învăţământul superior a suferit, şi el, nefasta influenţă sovietică. Erau trimişi la studii 
sau la „specializări”, în URSS, tineri cu „origine sănătoasă” cărora, în mod deliberat, li se 
dădeau diplome pe bandă rulantă pentru ca apoi, reîntorşi în ţară (de multe ori căsătoriţi cu 
rusoaice) să fie promovați în cele mai înalte funcţii din economie, învăţământ, ştiinţă şi 
cultură. 

Cercetarea ştiinţifică a avut, în primii ani de guvernare comunistă, o soartă ceva mai 
bună. S-au înființat mai multe institute de cercetare, în fruntea cărora au fost numiţi savanți 
formaţi înainte de 1944 (de exemplu — Institutul de matematică creat de Simion Stoilow, 
Institutul de Fizică Atomică avându-l ca director pe Horia Hulubei, Institutul de 
Inframicrobiologie condus de Stefan Nicolau etc). După 1968, fenomenul consolidării ştiinţei 

si, implicit, a poziţiei cercetătorilor, i-a displăcut Elenei Ceauşescu care, devenită 
„academician doctor inginer de renume mondial” (în realitate, o cvasianalfabetă), a trecut la 
„reorganizarea” ştiinţei româneşti. Ultimele două decenii de regim comunist au reprezentat o 
adevărată tragedie pentru cercetare şi cercetători. Din ordinul „savantei”, s-au desființat 
institute care obtinusera rezultate remarcabile (de exemplu — Institutul de Matematică, in 
1972) sau au fost create institute fantomă la conducerea cărora au fost numite rude ale familiei 
Ceauşescu sau ilustre nulitäti. După desființarea Institutului de Matematică, pentru Zoe 
Ceauşescu, fostă stagiară la acest institut, s-a creat o secţie specială de creație ştiinţifică 
„condusă” de aceasta). Rezultatele „organizării” au însemnat efectiv bulversarea cercetării 
ştiinţifice din România, în consecință foarte mulți cercetători valoroşi emigrând. 

În domeniul literaturii şi artei, imediat după preluarea abuzivă a puterii, partidul 
comunist a impus un control draconic, urmărind subordonarea acestora pentru a le utiliza în 
scop de propagandă. 

Lista marilor personalități culturale sau ştiinţifice, lovite de persecuții sau chiar de 
represiune în anii comunismului, este din păcate foarte lungă: filosofii Lucian Blaga, 
Constantin Noica, Ion Petrovici şi Vasile Băncilă, istoricii Gh. I. Brătianu si P. P. Panaitescu, 
poeţii Nichifor Crainic, Radu Gyr şi Vasile Voiculescu, matematicianul şi poetul Dan 
Barbilian, profesorul şi psihologul Onisifor Ghibu, geograful Simion Mehedinţi, sociologul 
Dimitrie Gusti, juriştii Istrate Micescu, I. V. Gruia şi Gh. Strat, medicii I. Simionescu si I. 
Trifu, profesorul inginer Aurel Beleş, economiştii Victor Slăvescu şi M. Manoilescu, 
călugărul-teolog N. Steinhardt, logicianul Anton Dumitriu, sculptorul Gh. Anghel, scriitorii 
Al. Paleologu, Dinu Pillat şi Păstorel Teodoreanu, actorul Constantin Tănase, artiştii lirici 
Dinu Bădescu, Serban Tassian şi Valentina Cretoiu reprezintă doar câteva nume din miile de 
oameni de cultură şi ştiinţă care au fost înlăturați cu brutalitate din activitatea lor creatoare, 
multi dintre ei ispăşind ani grei de temniţă, iar alții pierzându-şi viata din cauza represiunilor 
sălbatice la care au fost supuşi. Ce pierdere ireparabilă pentru tara au provocat comuniştii — un 
adevărat genocid cultural! 


Mediul ambiant în pericol 

Problematica generală a protecției mediului ambiant a apărut, în tara noastră, cu 10-15 
ani mai târziu decât în restul Europei, din cauza faptului că România deceniului 6 şi 7 era încă 
destul de „curată” din punct de vedere ecologic, iar pe de altă parte din cauza lipsei 
contactelor sistematice cu Occidentul, ceea ce a determinat o întârziere a sensibilizării 
specialiştilor şi a opiniei publice în fata acestei probleme vitale a secolului XX. 

După 1970, odată cu creşterea dementiala a ritmului industrializării, dar şi cu 
informarea mai largă, a specialiştilor din tara noastră, despre problemele ecologice şi 
mişcările „verzilor” europeni, au apărut şi la noi preocupări privind protecţia mediului 
înconjurător şi chiar un rudiment de legislație. Din păcate, majoritatea acestor preocupări au 
fost marcate de diabolica gândire orwelliană: pe de o parte se încerca, cu timiditate, tragerea 
unui semnal de alarmă, iar pe de altă parte se punea surdină acestui semnal, arătându-se că 
numai regimul „socialist” este în măsură să rezolve eficient gravele probleme ale degradării 
mediului. În aceste condiţii, la sfârşitul anului 1989, atmosfera, apele, solul, flora şi fauna, 
rezervatiile şi monumentele naturale, oraşele şi statele şi, în special, sănătatea locuitorilor erau 
grav afectate de multipli factori poluanti, ceea ce situa România pe unul din ultimele locuri 
din Europa în clasamentul situaţiei ecologice. 


Persecutiile religioase 


Vom distinge două tipuri de persecuții religioase: 1. represiunea brutală (lichidarea 
fizică sau aruncarea în temniţă a preoților şi credincioşilor, interzicerea unor culte, închiderea 

sau därâmarea läcasurilor de cult) si 2. persecutiile indirecte (propaganda ateista, presiuni 
asupra clerului, infiltrarea in randurile membrilor cultelor a unor agenti ai Securitatii). 

Primele represiuni brutale s-au îndreptat împotriva greco-catolicilor, romano- 
catolicilor, adventistilor si sionistilor. Se cunoaşte faptul că, din ordinul Moscovei, statul 
comunist a integrat forțat, în anul 1948, Biserica Greco-Catolică în cadrul Bisericii Ortodoxe. 
În această împrejurare, sute de preoți şi credincioşi greco-catolici şi romano-catolici au fost 
aruncaţi în închisori. 

Deşi multi preoţi ortodocşi au fost şi ei închişi după 1948, Biserica Ortodoxă, ca 
instituție a fost crutata, în special în timpul vieţii patriarhului Justinian, care avea relații 
speciale cu Gheorghe-Dej (cu toate acestea, numeroase mănăstiri au fost desființate iar 
călugării — alungați). După moartea patriarhului Justinian, politica de menajare a Bisericii 
Ortodoxe se transformă într-una de infiltrare. Biserica a început să facă concesie după 
concesie în anii dictaturii lui Ceauşescu; acum au fost dărâmate zeci de biserici, erau bătuți 
noaptea preoți cu har (cazul părintelui Galeriu), iar făptaşii rămâneau neprinşi. Pactul cu 
diavolul pe care l-a făcut conducerea Bisericii Ortodoxe, căci evident despre asta era vorba, se 
justifică astăzi, de către unii, ca singurul mijloc de a salva ceea ce mai era de salvat; într- 
adevăr, bisericile au fost pline de credincioşi în cei 45 de ani de comunism. 


Nomeclatura şi Securitatea 

Nomenclatura, alcătuită din potentatii şi privilegiatii sistemului comunist, s-a format la 
scurt timp după instalarea prin fraudă si violenţă a noului regim. În interiorul „noii clase” 
putem distinge trei straturi: 1. marea nomenclatură; 2. nomenclatura locală; 3. alte categorii 
privilegiate. 

Marea nomenclatură era alcătuită din aparatul central de partid şi de stat, conducerea 
securității, armatei, justiţiei, precum şi a altor organizaţii centrale. Numărul membrilor acestor 
veritabile noi protipendade era, la sfârşitul deceniului şapte, de ordinul sutelor, dar în 
deceniile opt şi nouă a crescut considerabil. Nomenclatura locală reproducea, la nivel de 
judeţ, structura marii nomenclaturi centrale, redusă la scara respectivă. În acest al doilea strat 
intrau mii de privilegiați. Al treilea strat, foarte heteroclit, se desprindea din cele mai diferite 
categorii ca: ofițeri superiori de securitate şi miliție, conducători de mari întreprinderi, diverşi 
activişti de partid şi sindicat, lucrători din comerţ, profesori universitari, medici, scriitori, 
actori, ziarişti, preşedinţi de IAS sau CAP etc. Din categoria micilor nomenclaturişti, din cel 
de-al treilea strat, făceau parte zeci de mii de oameni. 

Principala caracteristică a nomenclaturii de toate gradele o constituia posedarea unor 
veritabile privilegii de clasă, nelegate de vreun merit, ci doar de apartenenţa la noua clasă. 

În afara traiului în lux sau, cel putin in îndestulare confortabilă, membrii celor trei 
nomenclaturi erau caracterizați, de regulă, de o totală indiferență fata de sărăcia imensei 
majorități a populaţiei, de lăcomia specifică proaspătului îmbogăţit, precum şi de o invidie 
devorantă fata de „colegii” care aveau o poziţie şi mai avantajoasă. 

Securitatea a reprezentat „brațul înarmat al partidului”, menirea ei fiind aceea de a 
impune, prin teroare şi diversiune, dictatura comunistă. Puterea Securităţii era practic fără 
limite, chiar şi activiştii de partid şi de stat de rang temându-se de această organizație 
diabolică. Având în vedere scopurile sale, este o aberaţie să se aprecieze că au existat 
„securişti buni” alături de cei răi. Diferențe existau, incontestabil, între ei: cei mai de la vârful 
organizației trasau strategiile de urmat, cei din eşaloanele medii organizau practic acțiunile 
ajutaţi de ,,tehnicieni” (,,specialisti” în ascultarea convorbirilor, controlul corespondenței, 
cenzura de toate felurile, recrutarea informatorilor etc). Executantii de rang inferior arestau, 
spionau, torturau, ucideau. 

Cifrele avansate de oficialități, după Revoluţie, vorbeau despre vreo 10 000-15 000 de 
oameni care au format vechea Securitate. În realitate lucrau pentru Securitate, sute de mii 

salarizati şi alte sute de mii „voluntari”. Care era costul acestui diabolic mecanism, nu cred 
că se va afla vreodată. Aproximativ 10% din venitul naţional se cheltuia pentru complexul 
securist. 


În loc de concluzii 

Printre faptele cu caracter de genocid împotriva naţiunii noastre se mai pot aminti: 

* Deportările şi teroarea din Basarabia şi Bucovina; 

+ Distrugerea valorilor morale şi introducerea dublei gândiri de tip orwellian; 

* Tratarea cu duşmănie şi amenințare (uneori a vieţii) a românilor din Diaspora, de 
parcă n-ar fi fost frați de-ai noştri. 

Câteva cuvinte despre responsabilitate şi vinovăţie pentru tot ce s-a petrecut în cei 45 
de ani de comunism în România. Ele sunt, în primul rând, ale sistemului comunist care a 
însângerat şi oprimat multe milioane de oameni, peste tot în lume unde a avut puterea. Dar ele 
mai sunt şi individuale, ale căpeteniilor comunisto-securiste care au elaborat şi pus în practică 
ordinele oprimatoare. 

Toate acestea trebuie cunoscute, asumate şi condamnate. Pentru Istorie, pentru un 
prezent si un viitor mai curat. Asa cum bolnavii trebuie să-şi cunoască boala şi să şi-o trateze. 
Eventual, chirurgical. 

Securitatea — instrument al Partidului 


Comunismul românesc ca regim de ocupatie 

Arsenalul de încălcări ale drepturilor omului de care instrumentele represive ale 
regimului comunist s-au folosit ca „tăiş al sabiei” în lupta dusă pentru impunerea marxism- 
leninismului, fie el de nuanță stalinistă, apoi „dejistă” şi la final „ceauşistă” nu a fost 
întâmplător. Baza ideologică a acţiunilor violente îndreptate împotriva inamicilor regimului 
comunist fusese fundamentată în mai multe scrieri de către V.I. Lenin, ideolog care nu a fost 
amendat vreodată de un activist de partid sau securist din România: „Caracteristica necesară, 
condiţia sine gua non a dictaturii proletariatului o constituie reprimarea prin violență a 
exploatatorilor ca clasă şi, în consecință, violarea democraţiei pure, adică a egalității şi a 
libertăţii faţă de această clasă”. În esenţa ei, dictatura proletariatului presupunea „o luptă 
crâncenă, sângeroasă şi nesângeroasă, violentă şi pașnică, militară şi economică, pedagogică 
şi administrativă, împotriva forţelor şi tradiţiilor vechii societăți”. 

Alternanta între brutalitate şi mijloacele mai paşnice a fost aplicată şi în România, pe 
parcursul întregului regim comunist. Relevantă în sensul utilizării brutalitatii pentru 
impunerea ocupației politico-militare sub acoperământul propagandistic larg al marxismului 
ni se pare o definiţie a lui A.I. Visinski, tocmai partizanul impunerii guvernului Groza la 6 
martie 1945. Acesta afirmase, într-un text public, dezvoltând tezele leniniste, că „dictatura 
proletariatului exceptează inevitabil pe exploatatori de la beneficiul libertăţii” şi, ca urmare, 
orice mijloace de eliminare a acestora sunt permise şi organizate chiar de către stat: „statul 
înseamnă oameni înarmați şi apendice materiale, adică instituţii, organisme, organe, 
mecanism care acționează după toate regulile tacticei şi strategiei de stat”. Chiar dacă uneori, 
în anumite perioade istorice, datorită împrejurărilor interne şi externe represiunea cunoaşte o 
oarecare diminuare, spune Vâşinski, „latura de constrângere a dictaturii proletariatului nu 
poate fi pusă la o parte nici în perioada relativ paşnică de construcţie socialistă. Organele de 
constrângere, armata şi celelalte instituții sunt tot atât de necesare acum, în momentul 
construcției, ca şi în epoca războiului civil. Fără aceste organe nu se poate asigura activitatea 
constructivă a dictaturii”?. Acelaşi regim politico-militar, aceeaşi construcţie instituţională 
fusese harazita şi României, ca tara ocupată de Armata Rosie „Eliberatoare”. 

Imediat după război, România se afla într-un stadiu de dezvoltare economică mult 
superior celui din URSS, iar prelevările unei părți substanțiale a producţiei industriale şi 
agricole la prețurile dictate de Moscova, alături de întregul sistem de plată a despăgubirilor de 
război, au contribuit la distrugerea stabilității economice. Pauperizarea populaţiei, aflată sub 
ocupația Armatei Roşii, nu a fost doar un rezultat al ocupaţiei sau al greşelilor guvernului 
comunist în gestionarea economiei, ci şi un proces căruia i se pot atribui, în opinia noastră, 
chiar rațiuni politice. Pe un fond de criză social-economică acută, provocată şi întreținută de 
decizii de guvernare şi administraţie care puneau interesul ocupantului sovietic mai presus de 
interesul naţional, confruntarea politică se polarizase puternic. Totuşi, dificultatea dobândirii 
mijloacelor de subzistență pentru majoritatea populaţiei a fost de natură să reducă şansele 
coalizării unei structuri de rezistență eficientă la nivel national fata de ascensiunea către 
putere a comuniştilor, susținuți direct de către sovietici. Singura formă de manifestare a 
acestei opoziții a rămas să se manifeste, din păcate fără eficiență, în plan politic. Şi aici, 
transformările care au intervenit brutal în viata românilor odată cu instalarea guvernului 
Groza au pregătit terenul pentru câştigarea puterii, prin falsificarea alegerilor parlamentare; 
aceasta nu a putut fi sanctionata de instituţiile abilitate ale statului (armată, poliţie, Justiţie), 
deja controlate şi epurate de comuniști. 


lV.I. Lenin, Stângismul, boala copilăriei comunismului, ediţia a II-a, Bucureşti, Editura PCR, 1948, p. 31. 
2 AL Visinski, Lenin, marele organizator al statului sovietic, Bucuresti, Editura PCR, 1945, p. 24. 

În România, sovietizarea s-a produs prin teroare si presiuni si a fost cautionatä in 
noiembrie 1946 de o frauda electorala, pentru a masca sub aparenta legitimitatii un regim care 
are toate atributiile unei ocupatii straine: prezenta trupelor Armatei Rosii pe teritoriul tarii, un 
guvern marioneta care räspundea oricärei solicitari a Moscovei, chiar in dauna interesului 
national, restrangerea drepturilor si a libertatilor cetatenesti, pana la sanctionarea afirmärii 
identității nationale şi arestarea opozanților politici. Astfel, s-a realizat „impunerea sistemului 
social” al URSS, pe care Stalin îl definea în aprilie 1945 ca un regim politic dictat de 
realitatea militară a ocupaţiei. Esenţa doctrinei staliniste a sovietizării a fost enunțată de 
liderul de la Kremlin la întâlnirea sa cu Tito din aprilie 1945: „în războiul acesta nu este la fel 
ca în cel trecut, ci cel care ocupă un teritoriu îşi impune şi sistemul său social. Fiecare îşi 
impune sistemul său acolo unde ajunge armata sa. Altfel nici nu poate fil”. 

În toate ţările din estul şi centrul Europei intrate în orbita Moscovei, partidele 
comuniste au acţionat în preluarea puterii ca adevărate „brigăzi de şoc” ale „mişcării 
revoluţionare”, după expresia lui Stalin, care au luat „măsuri reale pentru lichidarea asupririi 
capitaliste şi moşiereşti”, pentru a uşura „situația popoarelor care lâncezesc sub jugul 
capitalismului”. În perspectiva impunerii mondiale a comunismului, noile regimuri instalate 
în țările ocupate la finele războiului de armata sovietică joacă un rol extrem de important, 
socotea Stalin: „a fost greu atâta timp cât brigada de şoc a fost una singură. Dar asta a fost 
odată. Acum lucrurile stau altfel. Acum au apărut noi brigăzi de şoc — ţările de democrație 
populară”*. 

Comuniştii din România au aplicat întocmai dogma leninistă şi interpretările ei 
ulterioare din anii stalinismului, hrusciovismului sau brejnevismului. Au existat, e drept, 
divergențe — şi nu întodeauna neglijabile — dar care nu au pus niciodată la îndoială situația 
României ca tara parte a blocului politico-militar bazat pe doctrina marxist-leninista. Fie el cu 
afinități staliniste sau maoiste (în ultimii ani ai lui Dej), fie de inspiraţie hrusciovista (în primii 
ani ai lui Ceauşescu), castristă, nord-coreeană, îndreptat spre colaborarea cu socialismul arab, 
sau spre cea cu regimurile de sorginte socialistă care au luat forma celor mai crude dictaturi 
(regimul lui Pol Pot sau cele din țările africane, cu care Ceauşescu menținea strânse relații), 
comunismul românesc s-a revendicat, indiferent de timp, din acelaşi substrat ideologic, 
comun tuturor acestor regimuri şi totodată străin propriilor popoare. 

Comunismul românesc a promovat acelaşi tip de construcție instituțională, bazat pe 
represiune şi recunoscând primatul ideologiei asupra binelui propriului popor. Fie că aparatul 
a avut ochii indreptati spre Moscova, fie că a preamărit rolul lui Ceauşescu, pentru a-l impune 
drept cult unui întreg popor, prea puţin din ceea ce a aparținut şi a caracterizat regimul politic 
comunist în România poate fi socotit ca a fi avut un conţinut menit binelui național. Gestul lui 
Ceauşescu de a nu permite armatei sovietice să tranziteze România în zilele fierbinți ale 
„primăverii de la Praga” nu poate fi pus pe picior de egalitate cu cel al liderilor comunişti din 
Cehoslovacia, care au generat această criză identitar-nationalä a comunismului. Acest mic 
semn de autonomie fata de Moscova a avut un atât de larg ecou popular în România, încât 
chiar amploarea ecoului arată gradul mare de subordonare a țării unui sistem ideologic, 
politic, militar şi economic perceput chiar şi în atmosfera ceva mai liberală a anului 1968 ca 
fiind unul de ocupaţie, de care românii sperau să scape. Gestul dătător de speranţe al lui 
Ceauşescu a rămas un simplu gest. În locul asteptatei liberalizări, a dus la re-stirbirea 
atributelor României ca stat suveran. Tara a ajuns curând dominată la modul absolut de un 
dictator care şi-a impus cultul personalităţii, în numele unei ideologii de sorginte străină, 
exercitându-şi puterea prin intermediul aparatului de partid şi al Securităţii şi conferindu-i, 


3 Milovan Djilas, Întâlniri cu Stalin, Craiova, Editura Europa, f.a., pp. 74-75. 
+1.V. Stalin, Cuvântare rostită la Congresul al XIX-lea al PCUS, Bucureşti, Editura pentru Literatură Politică, 
1952, pp. 4-5. 


168 


tocmai pentru a-i masca natura antinationalä, träsäturile unui nationalism de operetä. In fond, 
România anilor 1980 nu era esenţial diferită de România anilor 1950, când consilierii sovietici 
comandau peste tot şi tara era plină de Sovromuri. Avutia naţională a României se risipea în 
aceeaşi mare măsură, dar de astă dată nu în folosul Moscovei, ci al proiectelor megalomane 
ale dictatorului şi ale celor care i le susțineau, pe baze ideologice nediferentiate fundamental 
de cele anterioare. Politica internă a regimului comunist de pe parcursul ultimelor sale două 
decade a prejudiciat grav şi cu consecințe istorice persistente interesul general al ţării, în 
numele unei utopii devenite deja de familie, care anula, în fondul şi forma ei, specificitatea 
națională. 

Faptul că regimul comunist era unul de ocupaţie a fost exprimat cu sinceritate chiar de 
unii lideri ai partidului, la începuturile instaurării sale. Într-o lecţie ţinută în ziua de 17 
octombrie 1949 la Universitatea serală de marxism-leninism, Teohari Georgescu afirma: 
„specificul conditiunilor în care s-au născut țările de democraţie populară constă în aceea că 
armata puternicului stat sovietic a zdrobit principala forță de şoc a imperialismului mondial, a 
împiedicat burghezia din aceste tari să dezlantuie un război civil şi a dat în felul acesta 
proletariatului, în frunte cu partidele comuniste, posibilitatea să smulgă din mâinile burgheziei 
puterea politică, s-o lipsească de principala ei forță economică şi să treacă la construirea 
socialismului”. Prezenţa trupelor sovietice pe teritoriul țărilor din estul şi centrul Europei a 
facilitat „clasei muncitoare” din aceste tari, condusă de partidele comuniste, „să folosească 
dezorientarea şi demoralizarea moşierimii şi a burgheziei, să folosească dezorganizarea 
aparatului de stat fascist şi, ridicând masele poporului muncitor la luptă, să smulgă din 
mâinile claselor exploatatoare poziţii hotărâtoare în stat. Aşa s-au petrecut lucrurile şi în tara 
noastră, în urma eliberării ei de către Armata Sovietică la 23 august 1944. Verigi importante 
ale aparatului de stat central şi mai cu seamă ale celui local au fost rând pe rând smulse 
claselor exploatatoare în lupta aprigă de clasă. Detinand poziții destul de importante în 
aparatul de stat după 23 august, burghezia şi moşierimea din tara noastră erau paralizate totuşi 
în acțiunea lor, înainte de toate, prin prezenţa în tara noastră a armatelor socialiste ale Uniunii 
Sovietice””. La rândul său, Gheorghiu-Dej a apreciat în dese împrejurări rolul esenţial jucat de 
armata sovietică de ocupație în impunerea regimului comunist din România: în condițiile în 
care aceasta „stătea de strajă împotriva interventionistilor americano-englezi, proletariatul din 
țările eliberate a smuls puterea din mâinile capitaliştilor şi moşierilor. Fără ajutorul URSS, 
fără experiența ei ar fi fost imposiblă contruirea socialismului în țările de democrație 
populară”“. Aşa au şi stat lucrurile, cu toate că, ulterior, aceste pasaje au fost scoase din cărțile 
şi manualele de istorie în anii national-comunismului, tocmai pentru a masca natura regimului 
politic din România: aceea de ocupație sovieto-comunistă. 

Pe de altă parte, pe lângă elementul ideologic comun şi toate diferențele specifice ale 
evoluției istorice, ceea ce face ca regimurile politice din statele fostului bloc comunist să 
poată fi considerate drept unele de ocupaţie este larga expertiză străină de care s-au bucurat 
întodeauna în instalarea şi consolidarea lor. Securitatea, principalul instrument represiv al 
acestui regim de ocupaţie, nu a făcut excepție de la această regulă. Fără să mai insistăm, vom 
spune doar că acest fapt a fost recunoscut oficial, dar nu a fost făcut public. Într-o Notd de la 
Comitetul Central, nedatată, redactată probabil cu prilejul anchetelor care s-au făcut în 1967- 
1968 la Securitate se arăta: „după venirea consilierilor sovietici, la propunerea acestora au fost 
introduse unele măsuri organizatorice, metode de muncă, denumiri de funcţii şi termeni de 


$ Teohari Georgescu, Democraţia populară — formă a dictaturii proletariatului. Sfaturile populare, baza politică 
a regimului de democraţie populară, lecţie ţinută în ziua de 17 octombrie 1949 la Universitatea serală de 
marxism-leninism, broşură de uz intern, Bucureşti, Editura Fed, 1949, pp. 7-9. 

* Gh. Gheorghiu-Dej, Alianţa fräteascä cu URSS — chezăşia dezvoltării spre socialism a ţărilor de democraţie 
populară, în „Pentru pace trainică, pentru democraţie populară”, nr. 44 (156), 2 noiembrie 1951. 

specialitate după modelul organelor de Securitate sovietice’’. Este un element care 
demonstrează faptul că, în fond, Securitatea a acționat ca un instrument al ştirbirii 
suveranității naţionale a României, prin supunerea sa unei comande străine. Chiar dacă 
aceasta, ulterior anului 1958, a luat forma unei „colaborări frätesti” cu serviciile de informaţii 
sovietice. 


Securitatea - instrument al terorismului de stat 

Securitatea a fost parte a unui sistem politic a cărui regulă de recunoaştere „permite 
şi/sau impune o aplicare nelegitimă, imprevizibilă şi difuză, chiar şi în ceea ce priveşte 
oameni evident nevinovaţi, a unor mijloace coercitive interzise de ordinea legală proclamată”. 
O instituţie caracteristică unui sistem care ,,obstructioneaza sau anulează activitatea juridică şi 
transformă guvernul într-un agent activ în lupta pentru putere”. Aceasta este definiția 
terorismului de stat, dată de politologul argentinian Ernesto Garzon Valdes, în urma analizării 
practicilor totalitare sud-americane. Până acum, similitudinile între comunismul românesc şi 
dictaturile militare sud-americane au fost sesizate mai degrabă difuz, mai ales în cercurile de 
discuţii ale intelectualilor români la finele anilor 1980, fără să facă însă obiectul unei analize 
istorice sau politologice. Fără a intra într-o analiză de detaliu, prezentăm câteva dintre 
elementele sesizate de Garzon în funcționarea modelului sud-american al terorismului de stat, 
perfect aplicabile în spaţiul politic al comunismului românesc. Prima caracteristică a 
elementelor sale funcționale presupune „o anumită organizare ideologică, bazată pe o dogmă, 
o idee proclamată ca absolută, neîndoielnică şi care serveşte pentru a scuza sau a justifica 
distrugerea oponenților ei”. În cazul românesc, „dictatura proletariatului” şi mai apoi „făurirea 
societăţii socialiste multilateral dezvoltate” au fost mobilul ideologic care a secretat o 
adevărată „doctrină de securitate” a regimului fata de duşmanii săi interni sau externi. Partidul 
a proclamat, prin liderii săi, „linia”, iar Securitatea, ca instrument represiv, a impus-o şi a 
apărat-o, prin chiar încălcarea drepturilor şi libertăţilor înscrise in Constitutiile comuniste, 
care încetau să funcţioneze atunci când o acțiune sau atitudine era considerată drept potrivnică 
ordinii de stat. Al doilea element caracteristic terorismului de stat, în viziunea lui Garzon, îl 
constituie „un organism coerent de propagandă care justifică sau argumentează în favoarea 
mijloacelor aplicate şi contraatacă şi stigmatizează pozițiile contrare”, iar cel de-al treilea 
presupune o riguroasă „disciplină internă” a membrilor organismului instituţional a cărui 
funcție este aplicarea mijloacelor coercitive. 

Aceste laturi se regăsesc şi în cazul comunismului românesc, care a dezvoltat un 
amplu aparat de propagandă cu scopul de a justifica orice abuz împotriva libertăţii, ca fiind 
săvârşit în numele binelui comun cu care se identifica regimul, autoproclamat apărător al 
intereselor „oamenilor muncii”, opus „exploatatorilor”. Riguroasa disciplină internă din 
aparatul militarizat al poliţiei politice comuniste oferă şi ea o similitudine tulburătoare cu 
modelul terorismului de stat de tip sud-american. Sunt şi alte trăsături comune. Astfel, 
afirmarea existenţei unui „război vertical” cu un inamic care s-a infiltrat la fiecare nivel al 
societăţii, acționând ca agent al unei „conspirații internationale” a cărei ţintă este anularea 
valorilor proclamate drept absolute de către cei care dețin puterea, delimitarea imprecisă a 
acțiunilor pedepsite şi eliminarea procedurilor juridice pentru determinarea a ceea ce 
constituie un act criminal, impunerea nelegitimă a mijloacelor coercitive sancţionate chiar de 
ordinea legală proclamată (torturi, crime etc.), ca şi larga utilizare a mijloacelor violente 
pentru privarea cetăţenilor de libertate şi proprietate, a represiunii ca politică de stat, de multe 
ori aplicată aleatoriu — sunt tot atâtea moduri de exercitare a puterii în regimul comunist care 
îl apropie până la confundare de trăsăturile terorismului de stat sud-american descrise de 
Garzon. 


7 ASRI, fond Documentar, dosar nr. 9895, f. 6. 
5 Ernesto Garzon Valdes, El terrorismo de estado, în „Revista de estudio politicos”, nr. 65, 1989. 

Spre deosebire de modelul sud-american analizat, o caracteristică specifică pe 
parcursul întregului regim comunist din România a fost promovarea unui tip special de 
violență de stat, mai apropiată de cea aplicată de regimurile de ocupaţie. Violenţa este 
caracterizată public drept a fi întodeauna „fără crutare” împotriva celor mai diverse categorii 
de oponenți ai regimului, întodeauna în numele binelui comun — numit fie dictatură a 
proletariatului, fie făurire a societății socialiste mutilateral dezvoltate. Teohari Georgescu, 
fostul ministru de Interne din anii 1948-1952 afirma în discursul citat mai sus, parafrazându-l 
pe Stalin, că „dictatura proletariatului trebuie să exercite violența nelimitată împotriva 
burgheziei, pentru a zdrobi împotrivirea ei”, prin „folosirea puterii de stat a proletariatului 
pentru organizarea socialismului, pentru desființarea claselor. În tara noastră şi în celelalte tari 
de democraţie populară care îndeplinesc funcțiile dictaturii proletariatului, zdrobirea 
împotrivirii exploatatorilor şi izolarea lor de masele largi constituie conţinutul principal al 
luptei de clasă. Urmând exemplul dictaturii proletariatului de tip superior din Uniunea 
Sovietică, statele de democraţie populară au purces la reprimarea prin violență a moşierimii şi 
burgheziei, desfiintand partidele reacționare, îndreptând întregul ascutis al justiţiei populare 
împotriva uneltirilor contrarevolutionare ale claselor exploatatoare şi ale oficinelor 
imperialiste de spionaj şi diversiune”. 

Organizarea primelor mari procese-spectacol staliniste, care îşi găsesc ulterior 
corespondent în prigoana publică îndreptată împotriva intelectualilor în anii 1980 sub 
pretextul participării la activitatea unei inventate secte a „mişcării transcendentale”, nu a avut 
numai menirea să pedepsească, ci şi să intimideze. Aceste măsuri fac parte din același 
scenariu, regăsibil sub aspecte diferite în toate statele din estul şi centrul Europei, ca şi în 
modelul terorismului de stat aplicat în societate „pe verticală”, pentru anihilarea inamicilor şi 
controlarea totală a societății. Şi în România, în momentul în care opoziția anticomunistă 
internă fusese practic decimată în urma acțiunilor brutale ale Securității, acțiunile represive au 
vizat practic, prin măsuri de control, fiecare cetăţean. Fără ca acestea să-şi piardă fondul, şi-au 
schimbat doar forma. 

Asemănările cu modelul analizat de Garzon se opresc însă aici. Spre deosebire de 
crimele comise de regimurile militare sud-americane, care sunt investigate fără ca autorii lor 
să poată beneficia de imunitatea prescrierii faptelor, în România iniţiativa oficială a 
instrumentării unui aşa-zis „proces al comunismului” a eşuat în derizoriu, majoritatea 
anchetelor demarate la finele anului 1991 cu privire la crimele fostei Securitati au fost stopate, 
cu rare excepții, înainte de a se finaliza prin trimiterea în judecată a făptuitorilor, iar procurorii 
care s-au ocupat de asemenea cazuri au fost îndepărtați din sistem sau marginalizati. 
Petitionarilor care au reclamat dispariţia unor apropiaţi în universul concentrationar din 
România comunistă li s-a răspuns, în genere, că „nu există date” în legătură cu respectivele 
persoane dispărute, fără ca organele statului să treacă la anchetarea serioasă a împrejurărilor 
acestor disparitii. Majoritatea disparitiilor au în spate executarea sumară a celor dispăruţi, deşi 
împotriva lor justiția nu se pronuntase prin condamnări la moarte. Executiile au fost 
premeditate, săvârşite cu sânge rece şi în cunoştinţa încălcării normelor legale. 


Brutalitatea şi încălcările drepturilor omului ca politică de stat 

Impus prin mijloace brutale specifice unui regim de ocupaţie, comunismul românesc 
s-a consolidat şi s-a perpetuat pe o bază represivă. Analiza mecanismelor de administrare a 
actului de poliție politică în regimul totalitar comunist din România arată că brutalitatea a fost 
ridicată la rang de politică de stat, în numele „luptei de clasă” şi a provocat un reflex de lungă 
durată, o „banalizare” a răului, întreținută cu ajutorul aparatului poliției politice. Majoritatea 
populaţiei, terorizata de omniprezenta şi violențele acestui aparat a re-deprins modul de viata 
sub un regim de ocupaţie, din nefericire îndelung exersat istoric de români. Spre deosebire 

insa de trecut, rigorile impuse de ocupatia sovieto-comunista in Romania, ca si si in celelalte 
state intrate sub „cortina de fier”, au fost mult mai mari, iar teroarea mult mai „eficient” 
administratä. Rolul impunerii acestor rigori a fost preluat, in cazul specific al comunismului 
românesc, de către Securitate, ca principal instrument al terorismului de stat. In mod 
paradoxal — şi nu întâmplător — securitatea, un termen care defineşte de regulă starea de 
confort şi de absenţă a tulburărilor provocate de imixtiuni în viata privată a cetăţeanului, a fost 
ales să numească o instituţie care a practicat tocmai restrângerea până la anulare a drepturilor 
omului, pentru a impune rigorile partidului-stat, în numele dictaturii proletariatului şi al 
făuririi socialismului. 

Asemănarea comunismului românesc cu modelul terorismului de stat descris de 
Garzon este izbitoare: războiul necruţător dezlantuit de autorităţi împotriva propriului popor, 
cu sprijnul material şi logistic al sovieticilor, rolul esenţial jucat în această permanentă „luptă 
de clasă” de către Securitate, ca instrument principal al reprimării oricărei împotriviri, dau 
substanță acestei asemănări. Li se adaugă ignoranta, servilismul şi lipsa de scrupule utilizate 
drept criterii pentru selectarea şi recrutarea celor care au administrat actul de poliție politică. 
Şi, nu în ultimă instanţă, scopul final urmărit — transformarea României într-o tara supusă 
intereselor Moscovei şi a românilor într-o naţiune pusă la cheremul Conducătorului Suprem şi 
a unei subțiri pături de activişti de partid. 

O imagine asupra rezultatelor aplicării politicii represive a statului a oferit în 1985 
într-un celebru eseu disidentul est-german Jens Reich, reputat profesor de bio-matematică, în 
care autorul vorbea de o „pierdere a constientei în umbra STASI”, poliția politică din 
Republica Democrată Germană. Textul, intitulat Siguranţă şi laşitate: gândacul în sticla de 
lampă, pune puterea regimului în seama controlului exercitat de Securitate asupra 
mecanismelor fricii, pentru că „alături de frică se strecoară şi laşitatea in fata autorității, 
constrângerea de a te purta bine, a fi pe linie şi totodată acea abilă retragere în cochilie a 
melcului: un amestec între supunere şi reflexul de a te preface mort”. 

Reich observa, pe bună dreptate, că această tendință de a fi pe placul celor ce 
poruncesc „este moştenirea mea exersată în copilărie”, transformată însă de rigorile statului 
totalitar în comportament social. Ca urmare, reflexul general uman, „cuplat cu frica mea de 
Securitate mă face sclav, face din mine un cetățean model al RDG, mort de frică în gaura lui 
de şoarece. Ceea ce descriu nu este doar nevroza mea privată. Iluziile şi reprezentările despre 
frică, în toate gradele de intensitate, aparțin tuturor şi impregnează manifestarea noastră 
socială. Fiecare se programează în aşa fel, încât să alunece cât mai lin din viața socială în 
cochilia vieții private. Pentru asta, cele mai eficiente servicii le face Securitatea, prin simpla ei 
existență, nu prin acţiuni. Ea declanşează un mecanism fin de autocenzură, subordonat 
conştientului, care acționează ca un sistem de reflexe şi anihilează din faşă toate ieşirile, 
împiedicând apariția unor conflicte cu sistemul. Observăm aceste mişcări de evitare în special 
la ceilalți, însă foarte rar la noi înşine””. Reich descrie sincer dilemele morale ale individului 
în relația cu sistemul comunist în perioada anilor ‘80, când regimul era deja tacit acceptat de 
majoritatea populaţiei, raportul cu instituțiile statului nu mai era unul antagonic, iar 
împotrivirea fata de dictatură devenise mai degrabă accidentală. Răul impregnase universul 
cotidian, se banalizase. Rarele acte de disidentä erau departe de a pune la îndoială 
legitimitatea regimului; ele urmăreau îndeobşte o utopică reformare „din interior” a acestuia. 

Până a se ajunge aici, primele două decenii următoare momentului instaurării în forță a 
comunismului au fost marcate, în scopul consolidării sale, de reprimări brutale ale oricărei 
împotriviri, care au avut un dublu scop: pe de o parte, să anihileze orice încercare de a 
contesta regimul nu doar în substanţa legitimitatii sale, ci fie şi prin refuzul acceptării 
normelor pe care le impunea existenței cotidiene şi, pe de altă parte, să obţină, prin mijloace 


” Jens Reich, Sicherheit und Feigheit - der Käfer im Brennglas, în vol. Staatspartei und Staatssicherheit, sub 
coordonarea lui Siegfried Suckut şi Walter Siss, Ch. Links Verlag, Berlin, 1997, pp. 25-38. 

represive sau propagandistice, administrate după caz, adeziunea formală a majorității 
populaţiei fata de autoritățile comuniste şi politica partidului-stat. 

Aparatul poliţiei politice a avut, tocmai de aceea, un rol esenţial în acţiunea de 
consolidare a comunismului, prin mijloace ale terorismului de stat. Principala sa atributie a 
constat în inocularea şi administrarea sentimentului de frică, o componentă fundamentală în 
administrarea actului de poliție politică. Practic, acesta a fost rolul Securităţii în regimul 
comunist din România, iar evoluţia aparatului său a fost circumscrisa acestui scop, în funcție 
de specificitatea contextului intern şi international în care acționa. 

Frica este un sentiment ,,intepenit” în subconştient. Ceea ce defineşte activitatea 
aparatului represiv comunist cu precădere şi acuitate în anii stalinismului, dar şi în deceniile 
următoare este rigoarea aproape ştiinţifică cu care a acționat asupra mecanismelor sale de 
declanşare, pentru a o folosi în scopul propus (apărarea regimului în faţa oricărei forme de 
disidentä). În fond, Securitatea, ca şi CEKA, modelul său originar, sau formele de organizare 
ale poliției politice care i-au succedat primului serviciu secret sovietic în sistemul totalitar 
comunist, au pus în practică doctrina leninistă, în accepţia căreia dictatura proletariatului 
însemna „puterea neîngrădită de nici un fel de lege sau regulamente şi bazată direct pe 
folosirea forței”, în care poporul revoluţionar „îşi creează propriul tribunal şi instituie forța, 
creează o nouă lege revoluţionară”, care trebuie să legalizeze teroarea „în termeni clari, fără 
echivoc”, după cum nota Lenin într-o asertiune care descrie funcțiile şi caracteristicile 
terorismului de stat!” 

Mijloacele de teroare utilizate de stat au urmärit mentinerea fricii in stare difuza. 
Manipularea ei in aceasta stare, posibilä ca o consecinta a mijoacelor brutale cu care regimul 
comunist din România şi-a tratat adversarii s-a dovedit atât de eficientă, încât a creat percepția 
unei puteri malefice de-a dreptul supranaturale a Securităţii. Frica, mai întâi cultivată şi apoi 
întreținută de poliţia politică în beneficiul puterii comuniste, a avut aceleaşi rezultate obținute 
cu două secole înainte de absolutismul monarhic şi, la mijlocul secolului XX, de către nazism. 
De pildă, Franţa „Regelui Soare” institutionalizase în paralel cu teroarea fätisä inspirată de 
prezența Bastiliei o supraveghere permanentă, exhaustivă şi omniprezentă, capabilă de a face 
vizibil totul, cu condiţia ca ea însăşi să rămână invizibilă"!, definiţie cu totul valabilă şi pentru 
sistemul de lucru al Gestapo-ului în anii 1940 şi al politiilor politice din statele comuniste de 
mai târziu. 

După acest principiu, deşi raportată la numărul populaţiei, suma celor care în anii 
regimului comunist din România au cunoscut în mod direct Securitatea este departe de a 
reprezenta o majoritate, totuşi majoritatea populației a manifestat o adâncă teamă fata de 
această instituție. Reflexul a fost îndelung exersat pe parcursul primelor două decenii ale 
regimului comunist, interval în care brutalitatile aparatului de Securitate au dus la prelungirea 
exigențelor regimului concentrationar dincolo de zidurile închisorilor şi ale birourilor de 
anchetă. Din cauza acestor brutalitati, frica a ieşit din sediul Securităţii, din puşcării şi lagăre 
de muncă, a ajuns în stradă şi a intrat în casele oamenilor pentru ca, la finele celor două 
decenii de consolidare a regimului, să reuşească performanța unei manipulări care să nu mai 
reclame represiunea în forme dure. La mijlocul anilor 1960, rezistența anticomunistă din 
România era practic anihilată, iar exigenţele regimului erau nu numai acceptate cu resemnare 
şi însuşite ca o parte a universului cotidian de larga majoritate a populației, ci proclamate şi 
chiar asumate drept legitime şi superioare democraţiei de mult mai numeroşi cetăţeni, în 
comparaţie cu momentul instaurării comunismului. Represiunea impregnase cotidianul şi nu 
mai ieşea în evidenţă; răul se banalizase, la capătul a două decenii de administrare a fricii cu o 
rigoare ştiinţifică. 


10 Dmitri Volkogonov, Lenin. O nouă biografie, Bucureşti, Editura Orizonturi, 1994, pp. 269-270. 
1! Michel Foucault, A supraveghea si a pedepsi. Naşterea închisorii, Bucureşti, Editura Humanitas, 1997, pp. 
300-301. 

Acţiunea poliției politice de gestionare a fricii, pentru a constrange mai întâi şi în cele 
din urmă pentru a sădi convingeri, a stat la originea acestor transformări. Metoda fusese 
exersată deja cu succes de către CEKA şi succesorii sai institutionali, încheind cu KGB-ul. Ea 
a fost copiată în amănunt de Securitate şi, ca în Rusia Sovietelor, a fost folosită nu doar ca să 
anihileze împotrivirea fata de regim (in Rusia, realizată deja pe parcursul războiului civil, iar 
în România în anii instaurării ocupaţiei sovieto-comuniste), ci şi să asigure fidelizarea împinsă 
până la fanatism a slujitorilor sistemului, nu o dată sacrificați pentru a păstra integritatea 
„liniei” impusă de partidul-stat şi de voința Conducătorului. „Astăzi, omul nu mai vorbeşte 
liber cu cineva decât noaptea, cu capul sub pătură”, nota Isaac Babel în timpul terorii staliniste 
din anii 1930, iar Ilia Ehrenburg evalua astfel consecințele acţiunilor poliţiei politice: „nimeni 
nu mai îndrăznea să-şi împărtăşească scepticismul în legătură cu adevărul oficial. Cetăţeanul 
de rând nu mai avea putinţa să descopere în ce măsură minciunile erau acceptate. Fiecare 
devenise o insulita izolată”? 

În URSS, ca şi în celelalte state ale blocului sovietic aplicarea măsurilor represive a 
dus la „închiderea muncitorului în uzină, a ţăranului pe ogorul său, a detinutului într-un lagăr 
de exterminare”!5, într-un sistem riguros organizat, controlat si dominat prin frică. Aparatul 
polițienesc a generat această frică mai întâi prin acțiunile sale şi apoi doar prin simpla 
existență sau doar prin invocarea sa. După acest model, Securitatea s-a transformat treptat 
într-un soi de demon fără chip, slujitor fidel, ferm şi la nevoie crud al regimului. Terorismul 
de stat intra astfel în deplinătatea funcţiilor sale. „Neputinţa în fata răului înarmat este poate 
cea mai teribilă dintre umilintele la care este supus omul”, nota Adam Michnik", „Braţ 
înarmat” al partidului comunist, „tăiş al sabiei” în lupta de clasă, cum se autodefinea prin 
vocea ofițerilor ei, Securitatea a folosit mijoace brutale în primele două decenii ale regimului 
pentru a provoca frica, iar în anii 1970 şi 1980 a cultivat-o pentru a-i controla şi umili pe cei 
ce continuau să se îndoiască în tăcere de adevărurile proclamate de regim. Scopul ei a fost 
stabilit chiar prin legea prin care a luat ființă, fiind acela de poliţie politică a regimului, iar 
unităţile ei au lucrat, cu mijloacele specifice unui serviciu de informaţii, în realizarea acestui 
Scop. 

Pe parcursul primelor două decade ale funcționării, brutalitatile aparatului de 
Securitate prelungiseră efectele torturilor aplicate celor reţinuţi dincolo de închisori şi birouri 
de anchetă. Frica, în mod voit cultivată prin semnele percepute de către cei rămaşi acasă ale 
terorii dezlantuite între zidurile de temniță, s-a impregnat în lumea celor liberi. Arestările la 
ore târzii din noapte, uneori fără un motiv plauzibil chiar în ordinea vremii, aveau un efect 
devastator nu numai asupra victimelor şi a familiilor celor ce luau calea închisorii, ci şi asupra 
vecinilor şi a cunoscutilor. După eliberarea foştilor deținuți politici, brutalitatile din anii 
instalării şi consolidării regimului comunist au fost conştientizate cu o şi mai mare pregnanta, 
iar teama fata de poliția politică a ajuns să se transforme în reflex. Modul absolut prin care 
Securitatea domina în ultimele două decenii ale comunismului prin simpla ei prezenţă este 
rezultatul acţiunii ei brutale pe parcursul impunerii şi consolidării regimului comunist. 
Instituția nu îşi modificase caracterul de poliţie politică, ci doar mijloacele utilizate. 

Investigarea modului de funcționare a Securităţii şi de aplicare de către aceasta a 
măsurilor de poliție politică apropie până la confundare regimul comunist din România cu 
modelul dictaturilor sud-americane. Brutalitatea a fost utilizată până la banalizare, luând 
forma unui regim care dispunea cine cumpără televizoare sau cerea înregistrarea maşinilor de 
scris la Miliție. Practicarea îndelungă a unui terorism de stat îndreptat împotriva semenilor în 


2 Apud André Glucksmann, Bucătăreasa si Mâncătorul de oameni. Eseu despre raporturile dintre stat, marxism 
şi lagărele de concentrare, Bucureşti, Editura Humanitas, 1991, p. 137. 

8 Ibidem. 

4 Adam Michnik, Scrisori din închisoare şi alte eseuri, Iaşi, Editura Polirom, 1997, p. 13. 

scopul perpetuärii puterii corpului politico-militar comunist a impins in cele din urma 
arbitrariul în cotidian. Prin ’89, Securitatea era de mai multă vreme un rău banal. 

La fel a rămas până astăzi, când structurile ei continuă să impregneze societatea. 
Moştenitorii ei sunt clasa politică a foştilor activişti, securisti şi informatori, care au tot 
interesul să păstreze în continuare, sub acoperirea unui discurs de subestimare a răului, cât 
mai putin ştirbite structurile şi puterea ei. Voința politică a fostei Securitati şi a fostului activ 
al partidului comunist, dominantă în România ultimilor 17 ani şi tradusă în decizii 
parlamentare sau administrative, face ca moştenirea trecutului comunist (între care arhivele 
sunt doar o mică parte, în comparaţie cu puterea economică şi cea politică), să fie administrată 
tot de cei ce au susținut vechiul regim. 


Decretul 221 despre aparatul de Securitate şi rolul acesteia în regimul „democrat 

popular” 

În hotărârea Secretariatului CC al PMR din 10 iulie 1948, se stabilea ca Direcţia 
Generală a Securităţii Poporului să se organizeze „pe baze militare, introducându-se principii 
militare”, fără a se da publicităţii „schema de organizare, principiile, bugetul şi personalul”, 
iar la punctul 6 se arată că Secretariatul „va da toată atenţia nevoilor de cadre a DGSP, 
trimițând numai elemente verificate, ca în timpul cel mai scurt să se poată acoperi întreg 
efectivul, conform schemei de organizare”. Teohari primea sarcina ca “în timpul cel mai scurt 
să aplice în viata hotărârile de mai sus, astfel ca DGSP să poată îndeplini toate sarcinile ce-i 
stau în faţă”! 

Cadrele noii instituţii apărute în urma reorganizării Direcţiei Generale a Sigurantei 
Statului primeau prin Decretul 221 puteri speciale. La articolele 4-6 se arăta că „ofiţerii de 
Securitate sunt singuri competenți a instrumenta în infracțiunile ce primejduiesc regimul 
democratic şi securitatea poporului”, care se extindea „în cadrul competenţei lor materiale pe 
tot întregul ţării. Instrucţiunile interioare de serviciu vor determina repartiţia teritorială a 
activității obişnuite. Normele de numire, tratare şi ieşire din serviciu, precum şi drepturile şi 
îndatoririle personalului Directiunii Generale a Securităţii Poporului sunt cele stabilite prin 
alăturatul statut al ofiţerilor şi subofiterilor DGSP ce face parte integrantă din prezenta lege, 
fără a se publica în Monitorul Oficial”. Acelaşi caracter ocult se păstra şi în privinţa stabilirii 
bugetului noii instituţii, care astfel ieşea în întregime din sfera oricărui controlul public sau al 
altor autorități ale statului: „Prin derogare de la dispozitiunile legii contabilităţii publice, 
bugetul Directiunii Generale a Securității Poporului va fi publicat numai prin suma sa globală, 
fără detaliere de posturi, în bugetul Ministerului Afacerilor Interne. Angajarea, efectuarea, 
justificarea şi verificarea cheltuielilor din bugetul DGSP se face prin derogare de la legea 
contabilităţii publice, conform dispozitiunilor din legea fondului pentru cheltuieli în interese 
superioare de stat” (art.7)!€. 

Într-un Comentariu care însoţeşte publicarea Decretului 221 în Buletinul Directiunii 
Generale a Poliţiei din 5 septembrie 1945'’, administrarea poliţiei politice ca atributie 
esenţială a noii instituţii este exprimată explicit. Se arată că transformările politice, sociale şi 
economice „inițiate în viața Statului nostru” odată cu instaurarea Guvernului Groza, 
„continuate într-un ritm mai rapid după 31 decembrie 1947, dată când ultimul bastion al 
imperialismului în tara noastră — monarhia — a fost înlăturat, ridică problema apărării 
drepturilor cucerite pentru popor, ca urmare a acestor transformări”. Această „apărare” era 
încredințată „Securităţii Poporului”, într-un context în care „lupta pe plan extern între 
concepțiile socialiste avansate şi concepțiile capitaliste reprezentând trecutul cu formele lui de 


15 Subliniere în document; ANIC, fond CC al PCR - Cancelarie, protocolul 1 al şedinţei Secretariatului CC din 
10 iulie 1948, p.v. nr. 13. 

16 ASRI, fond D, dosar nr. 9036, f. 666. 

17 Ibidem. 

viata, care au fost depäsite de mersul istoriei, se repercutează si pe plan intern”. In continuare, 
se avansa, drept argument al înființării Securităţii ,,ascutirea luptei de clasă”, condiţii in care 
„elementele burgheze şi reacționare vor întrebuința orice mijoace prin care speră să întoarcă 
înapoi roata istoriei, prin care speră să-şi recâştige pozițiile pierdute”. Ca urmare, clasa 
muncitoare „trebuie să se apere şi să stârpească de la rădăcină acţiunile minorităţii, 
reprezentând clasa burghezo-capitalistă care, pierzând complet puterea politică, cu greu se 
resemnează să piardă şi ultimele poziții economice”. Securitatea era în mod explicit definită 
drept instituţie a statului, menită să poarte o luptă a majorităţii „democrat-populare” împotriva 
rämäsitelor burgheze”, prin orice mijloace: „aparatul de stat va trebui să uzeze de mijloace de 
apărare în contra clasei exponente a minorităţii”. DGSP era socotită o unealtă a istoriei, care 
acționa pentru desființarea unei lumi incompatibile cu „vremurile în care exploatarea omului 
de către om trebuie să dispară”, iar Decretul 221 ,,consfinteste o realitate istorică şi obiectivă 
în tara noastră”. Nu contau mijloacele prin care Securitatea avea să lupte împotriva 
infracțiunilor „ce primejduiesc regimul democratic şi securitatea poporului”, iar organizarea ei 
ca o instituţie separată în cadrul MAI se impunea datorită caracterului special al infracțiunilor 
pe care le urmărea şi al mobilului diferit „de care e călăuzit infractorul”, care caută „să 
zădărnicească instaurarea societății socialiste in tara noastră”. Încadrată „cu elemente 
verificate din punct de vedere politic şi devotate trup şi suflet clasei muncitoare”, Securitatea 
se va achita de misiunea ei, „devenind un pilon de susținere al regimului nostru de democrație 
populară”. 

Lupta deschisă a majorităţii, adică a „democraţiei populare” instaurate după 6 martie 
1945 în România, împotriva „minorităţii” care continua să se împotrivească regimului 
comunist era legitimată drept o necesitate istorică. Represiunea era legiferată ca principal 
atribut al Securităţii, o instituție a cărei menire era să se afle în fruntea războiului pe care 
regimul de ocupaţie sovieto-comunist l-a dezläntuit cu brutalitate în acei ani împotriva 
românilor. În mod esenţial, aparatul acesteia funcţiona şi îşi asuma rolul de poliţie politică, 
„tăiş al sabiei” în lupta de clasă. 

Dacă în 1945-1947 acţiunile represive au fost întreprinse din interiorul vechilor 
structuri politienesti sau a celor cu atribuţii informative, fiind utilizate şi adaptate situaţiilor în 
lupta împotriva opozanților politici de cei fideli comuniştilor aflați în interiorul acestor 
instituţii, la 30 august 1948, poliția politică a devenit atributul explicit al unei instituţii a 
statului. În acest context, pentru cei inregimentati deja în acţiunile represive ordonate de 
comunişti în vederea „consolidării democraţiei populare”, înființarea Securităţii nu a fost 
percepută drept un episod special, ci drept o reorganizare — aşa cum apare de altfel menţionat 
momentul în documente ale timpului, reorganizare marcată în acelaşi timp şi de o schimbare 
de titulatură. Era practic o mai bună repartizare a atribuţiilor şi o centralizare a activității 
represive de care se ocupa acum, cu preponderență, noua Directiune Generală a Securității 
Poporului. 

Decretul 221 nu făcea decât să legifereze într-un text unic un complex de hotărâri 
anterioare ale conducerii comuniste, în baza cărora acțiunile îndreptate cu precădere împotriva 
opozanților regimului au fost în cele din urmă centralizate în sarcina acestei noi instituții. 
Naşterea Securităţii a fost rezultatul unui proces care a început la 6 martie 1945, dată după 
care infiltrarea Ministerului Afacerilor Interne de către comunişti a luat proporții din ce în ce 
mai serioase şi s-a finalizat practic în 10 iulie 1948, când Secretariatul Comitetului Central al 
PMR lua în discuţie şi aproba propunerea ministrului de Interne, Teohari Georgescu, de 
reorganizare a Direcţiei Generale a Sigurantei Statului, sub noua titulatură. 

Ca şi Republica Populară Română, Securitatea a fost înființată prin decret la finalul 
luptei de cucerire a puterii, ca un corolar al acestui proces. Înfiinţarea ei reprezintă momentul 
de maturizare a represiunii ca armă politică, determinantă în impunerea, consolidarea şi 


18 Ibidem. 

perpetuarea regimului comunist. Astfel, noul regim ,,s-a autocertificat in mod oficial drept un 
stat politienesc”!’. Securitatea, care avea ca scop declarat „apărarea cuceririlor democratice”, 
deci menţinerea şi consolidarea sistemului prin anihilarea oricărei disidente fata de linia 
impusă de conducerea comunistă, constituia transpunerea în România Populară a principiului 
exprimat de decretul leninist Despre teroarea roşie, adoptat în împrejurările eforturilor de 
impunere a puterii bolşevice: „Este esenţial ca Republica sovietică să fie apărată de duşmanul 
de clasă prin izolarea acestuia în lagăre”. Regula este valabilă doar pentru cei a căror vină o 
constituia simpla apartenenţă la o categorie socială socotită ostilă, pentru că, fireşte, cei 
implicaţi in mod direct în „conspiraţii” trebuiau lichidati fizic”. Acestea au fost, în mod 
esenţial, reperele după care s-a ghidat Securitatea în activitatea ei. 

Această organizare punea un mult mai mare accent pe funcţiile operative, de 
supraveghere informativă şi pe acţiuni directe împotriva celor identificaţi ca „duşmani”, care 
puteau fi ridicaţi prin intermediul anchetelor şi depuşi în aresturile Securităţii, în urma 
informaţiilor adunate şi raportate de compartimentele cu atribuţii de investigații. De 
asemenea, se punea un accent deosebit pe centralizarea deciziei şi compartimentarea muncii, 
Direcţia Generală coordonând toate acţiunile din teritoriu ale Serviciilor şi Birourilor de 
Securitate, care aveau o dublă subordonare: mai întâi, fata de Direcțiile centrale din segmentul 
de activitate, de la care primeau şi executau dispoziţii şi ordine şi apoi fata de directorul 
Regionalei, care răspundea de coordonarea întregii activități de pe raza sa de competenţă şi de 
aplicarea dispozițiilor primite de la centru de Serviciile din subordine. Faptul că, spre 
deosebire de fosta Directie a Sigurantei Statului, noua instituţie era în întregime militarizată 
sporea eficiența de comandă, coordonare şi control al modului de administrare a actului de 
poliție politică, scop explicit formulat în Decretul 221. Acest mod de lucru nu s-a schimbat 
esenţial până la desființarea Securităţii în 1989. Atribuţiile, compartimentarea şi coordonarea 
activităţii ei au fost descrise într-o lucrare sintetică, elaborată la începutul anilor 1970, 
intitulată Bazele muncii de Securitate, care din nefericire nu ne-a fost accesibilă. 


Mijoace de tortură utilizate de Securitate 

Literatura memorialistică dezvăluie numeroase fațete ale brutalitätii acțiunilor 
Securităţii din primele ei două decenii de funcționare. „Câinilor, o moarte de câine”, proclama 
o lozincă stalinistă, ilustrând duritatea politicii de teroare îndreptată de autoritățile comuniste 
împotriva celor care se împotriveau regimului totalitar. Securitatea s-a conformat: nu o dată, 
brutalitatile ei exersate în diverse forme de tortură, după ce au fost cunoscute şi în afara 
lagărelor şi închisorilor, i-au cutremurat şi înspăimântat deopotrivă pe cei ce fuseseră închişi, 
ca şi pe cei liberi. „Braţul înarmat” al partidului, „tăiş al sabiei” în lupta de clasă, Securitatea a 
utilizat neomenia din închisori şi din lagăre, exersată în anii 1950, drept experiență pentru 
violența statală dezvoltată ulterior. Arestările în miez de noapte, imposibilitatea de a intra în 
contact vreme de ani de zile cu cei care luaseră calea temnitelor şi chiar încarcerarea unor 
oameni fără vină au mărit lipsa de siguranţă a cetăţenilor. 

În arsenalul de cruzimi ale regimului de dominație sovieto-comunistä la care românii 
au fost supuşi, un rol deosebit de important l-a jucat tortura, cu repercursiuni atât în plan 
social, ca factor psihologic, de provocare şi utilizare a fricii drept instrument de dominație, cât 
şi pentru atingerea unor scopuri imediate, prin obținerea unor informații considerate utile de 
către aparatul de Securitate. În arhivele fostului Comitet Central al Partidului Comunist 
Român s-a păstrat un document clasificat strict secret, din 1 noiembrie 1967, care trece în 
revistă aşa-numitele „metode necorespunzätoare” folosite înainte de 1964 de către 


19 Dennis Deletant, România sub regimul comunist, Bucureşti, Fundaţia Academia Civică, 1997, p. 74. 
% Dmitri Volkogonov, op. cit., pp. 269-270. 

anchetatorii Securitatii. Acestea au fost clasificate in document in patru categorii, dupa cum 
urmeaza: 

Folosirea bataii, subalimentatia prelungita si tortura, in scopul obtinerii de declaratii 
acuzatoare; 

Presiuni morale pentru constrangerea anchetatilor să declare ceea ce li se impunea; 

Falsificarea unor declaratii date de cei anchetati si folosirea de scrisori plastografiate 
pentru a obtine recunoasterea unor fapte; 

Redactarea unor declaratii in lipsa anchetatilor sau consemnarea unor raspunsuri 
ireale, pe care anchetatii erau constrânşi să le semneze”. 

Tortura morală a fost preponderentă atât în cursul anchetelor, cât şi pe parcursul 
detenţiei. Lena Constante, fostă deţinută în lotul Pătrăşcanu, membră de partid, declara în fata 
unui oficial al Comitetului Central în 1967 următoarele: „am fost ameninţată cu arestarea 
părinților mei, domnul anchetator scriind ordinul în fata mea, dând şi un telefon şi spunând 
că-mi dă timp de gândire până a doua zi dimineaţa. Îngrozită la gândul arestării acestor 
bătrâni, mi-am spus că trebuie să duc minciuna pe drumul dictat de anchetă”. Falsificarea 
declarațiilor în anchete sau obligarea deţinuţilor să semneze declaraţii cu fapte ireale, dar care 
trebuiau să justifice noi arestări dublau efectele torturii morale, prin crearea sentimentului de 
culpabilitate fata de cei incriminati prin aceste falsuri. 

Anchetele, în ansamblul lor, erau, de fapt, nişte scenarii deja scrise, în care 
anchetatorii erau siliți să-şi joace rolurile: „Faptele erau astfel repartizate pe fiecare arestat, 
încât ele dădeau tabloul unei acţiuni organizate, antisovietice, antipartinice şi antistatale. Şeful 
anchetei formula atât întrebările, cât şi răspunsurile pentru fiecare arestat în parte, din birou”, 
relata un fost anchetator al Securitätii””. Problema care trebuia rezolvată consta în obţinerea 
confirmării acestor vinovatii prestabilite. În acest scop, se recurgea la mijloacele de tortură 
fizică, a căror prezentare acoperă zeci de mii de pagini de mărturii şi depăşeşte subiectul 
lucrării de fata. Vom consemna, citând acelaşi document, doar câteva dintre acele mijloace de 
tortură a căror utilizare a fost recunoscută în 1967-1968 chiar de foşti ofițeri de securitate. 
Trebuie precizat că utilizarea unor asemenea mijloace în anchetă se făcea cu aprobarea şi 
uneori sub supravegherea anchetatorului şef, sau a altor cadre din conducerea Securităţii. 
Tortura nu constituia un simplu exces de zel, ci o atributie de serviciu pe care ofițerii şi 
subofiterii Securităţii şi-o asumau odată cu îmbrăcarea uniformei. În 1967, un maior al poliţiei 
secrete relata o astfel de scenă, la care, fireşte, nu uita să precizeze că nu a participat direct: 
„Deţinutul a fost scos la anchetă şi i s-a cerut să se dezbrace până la piele, după care, sub 
amenințarea că va fi împuşcat dacă nu recunoaşte activitatea sa criminală, a fost dus în beciul 
bucătăriei închisorii. Aici a fost bătut până la sânge, după indicațiile şefului anchetei. L-am 
văzut pe deținut, când după circa două ore de tortură era adus abia ținându-se pe picioare. Era 
cu carnea ruptă şi plină de sânge şi zbiera cât îl ținea gura. Anchetatorul şef susținea că 
anchetarea şi bătaia în pielea goală au efecte psihologice deosebite asupra anchetatului”?*. 

O altă metodă utilizată, după declaraţia aceluiaşi securist, consta în smulgerea părului 
din cap, prin înfăşurarea câte unei suvite pe deget: „am văzut cand un ofiţer a smuls, începând 
de la ureche, o treime din părul alb [al detinutului], într-o singură anchetă”?5. 

Cea mai des folosită printre metodele de constrângere, conform depozitiior foştilor 
ofițeri de securitate, a fost bătaia la tălpi şi palme. Arestatul era legat de mâini şi de picioare, 
iar pe sub legături era trecut un drug de fier. Atârnat de acesta, cel anchetat era bătut cu o 


2! Documentar privind unele măsuri necorespunzătoare folosite în anchetarea cazului Lucrețiu Pătrășcanu, în 
Arhiva Comitetului Executiv, 264, vol. XX, ff. 343-363. 

7 Ibidem, f. 352. 

* Ibidem, f. 356. 

” Ibidem, f. 349. 

# Ibidem, f. 350. 

curea, până la lesin — procedura era numită, cu cinism de către anchetatori, rotisor. 
Inventivitatea tortionarilor nu avea uneori limite, iar cel torturat nu rezista mijloacelor 
folosite. Aurel Florian”€, fost militant social-democrat, coleg de celulă cu Ion Tintaru, care a 
murit in 1950 în urma „tratamentelor” aplicate la Securitatea din Mureş, a relatat astfel 
chinurile cărora acesta nu le-a putut supravieţui: „Când lau adus prima oară în arest, eu tocmai 
suportasem o anchetă în care mi-au fost smulse unghiile de la mâna stângă şi am fost bătut la 
testicole. Mi-a spus ce e cu el, că e sigur că s-a făcut o confuzie şi că va fi repede eliberat. La 
scurtă vreme l-au dus la anchetă. Când l-au adus, şiroia de sânge şi avea un ochi aproape 
închis, era leşinat. Au turnat apă pe el şi i-au facut vânt în celulă. Am căutat să-l îngrijesc pe 
cât am putut. Mi-a povestit că el a susţinut că a fost confundat cu altcineva şi a fost arestat din 
greşeală, iar anchetatorii l-au snopit din bătaie. După o vreme, lau luat din nou. Se incapatana 
să tacă, nu puteau scoate, în afară de tipete de durere, nimic de la el. Asta i-a înverşunat într- 
atâta pe ofițeri, încât bietul om a devenit curând calul lor de bătaie. Ce nu i-au făcut! I-au 
smuls unghiile, l-au bătut la testicole, l-au ars cu ţigara. Odată l-au adus şiroind de sânge pe 
picioare, de se făceau bältoace: i-au găurit pulpele cu cuțitul şi i-au băgat sare în rănile 
deschise. Zilnic îl luau, îi prindeau mâinile cu cătuşe şi îl legau de picioare, apoi îi treceau 
printre mâini şi picioare o rangă, pe care o aşezau între două birouri. Aşa, spânzurat, îl băteau 
până leşina. Era clar că nu va rezista mult. Trecuse puţin peste o săptămână de la arestare şi 
corpul lui era tot o rană. Într-o noapte, l-au luat din nou si a fost pentru ultima oară. Am aflat 
că, beti fiind, securiştii iau deschis un testicol cu cuțitul şi iau băgat sare înăuntru, şiapoi lau 
bătut până lau ucis. Eu nu l-am mai văzut. Despre cum a murit şi toate chinurile îndurate 
atunci mia povestit un gardian, care şi el era speriat de cât de departe au ajuns brutele de 
securişti”. 

Informaţiile despre brutalitatea arestărilor şi a mijloacelor de anchetă depăşiseră nu 
numai zidurile închisorilor, ci şi granițele țării. Presa română din exil scria: Arestările se fac 
de obicei noaptea. Sub pretextul că s-ar fi primit o reclamaţie, mai multi poliţişti, îmbrăcați în 
civil, perchezitioneazä amănunțit locuința denuntatului ca să găsească... arme. Negäsind 
nimic compromitator, îşi cer scuze în mod perfid spunând că e vorba probabil de un denunt 
calomnios, dar nu fără a invita pe cetățean la poliţie pentru o scurtă declarație. Luarea 
declarației durează câteodată luni şi ani, fără ca familia să mai poată afla de urma celui 
dispărut, care zace undeva prin beciurile Securității sau între zidurile unei închisori. 
Imputările cele mai curente sunt acelea de a fi ascultat posturile de radio imperialiste sau de a 
fi citit cărți apărute în /umea capitalistă. În prima fază a anchetei, arestatul este tratat cu 
bineturi. I se promite iertarea dacă va face o declarație completă si cinstită. În faza a doua, 
oricât ar fi fost declaraţia de sinceră, el este bătut, torturat, pentru a nu fi divulgat tot. E lovit 
cu o rangă de fier pe talpa picioarelor, supus la manej sub supravegherea unor câini dresați 
sau aşezat pe plăci fierbinți de oţel pentru a-l convinge să facă mărturisiri complete. Prin 
mărturisiri complete, zbirii înţeleg denuntarea şi implicarea a cât mai multe persoane cu care 
pârâtul a avut de a face”. 

Mijloacele deosebit de brutale nu au fost abandonate decât pentru scurte perioade de 
timp în istoria primelor două decenii ale Securității. Atunci când protestele internaţionale 
puteau pune România în situații delicate în plan internațional, în special după admiterea RPR 
în Organizația Naţiunilor Unite, se ordonau vremelnice îmbunătăţiri ale tratamentelor 
deținuților din lagăre şi închisori, ca şi evitarea deceselor în anchetă. Efectul acestor măsuri 
nu era de durată, iar aparatul Securităţii, destinat prin selecție şi formație represiunii brutale, 
se întorcea după o scurtă vreme, la vechile obiceiuri. 


°° Interviu realizat în aprilie 1992 la Târgu-Mureş, unde dl. Florian conducea la acea dată filiala locală a 
Partidului Social-Democrat. 
27 Ziarul „România”, an V, nr. 55, ianuarie-februarie 1951, editat de Comitetul Naţional Român, New York. 

Metode uzuale de tortura din anchete, din inchisori si din lagärele de exterminare 

Cezar Zugravu, un fost detinut politic, a facut, intr-o comunicare publicata in ,,Anale 
Sighet” 5: Anul 1947 — căderea cortinei (Fundaţia Academia Civică, Bucuresti, 1997, pp. 
478-486) un inventar, desigur incomplet, al metodelor de tortura fizică şi psihică aplicate asa- 
zişilor „duşmani ai poporului”. 

1. înjurăturile cele mai abjecte; 2. loviturile aşa-zis „libere”, aplicate cu palma, pumnul 
sau piciorul, asupra părţilor sensibile ale corpului (obraz, gât, abdomen, testicole, coloana 
vertebrală); 3. bătaia la tălpi, cu diferite obiecte (cravaşă, baston de cauciuc sau lemn), 
victima fiind fixată în poziţii incomode; 4. bătaia la palme; 5. atârnarea anchetatului cu capul 
în jos; 6. bătaia cu bete subţiri sau cu „vâna de bou”, anchetatul fiind mobilizat; 7. strivirea 
unghiilor cu un cleşte special; 8. arderea tälpilor cu flacăra oxiacetilenică; 9. bătaia 
testicolelor cu un creion greu, până la leşin; 10. prinderea mâinilor între două mese şi bătaia la 
palme; 11. tipetele de groază sau gemetele unor rude apropiate sau ale unor necunoscuţi 
(înregistrate pe benzi de magnetofon); 12. bătaia în cap cu un ciomag; 13. bătaia cu un ciomag 
în regiunea renală; 14. bătaia cu un sac de nisip; 15. bătaia cu vârful sau tocul cizmei peste 
gura victimei; 16. asmutirea unui câine-lup asupra anchetatului, legat de un stâlp sau de un 
belciug; 17. spânzurarea (crucificarea) în nişte belciuge fixate pe perete; 18. ancheta cu o 
pisică introdusă sub cămaşa victimei; 19. bătaia cu un cablu peste gambe; 20. bătaia peste 
plăgi deschise; 21. aruncarea victimei pe o cale ferată, încât să simuleze o sinucidere; 22. 
smulgerea unghiilor de la mâini şi picioare; 23. bătaia zilnică a deținuților condamnaţi la 
termene lungi de închisoare (în Zarca Aiudului, la Gherla şi la Râmnicu Sărat), 24. 
ciomăgirea deținuților puşi să alerge în cerc, în jurul tortionarului; 25. ancheta cu ţigara 
aprinsă, aplicată pe scrot sau abdomen; 26. „broasca” (aplicată în lagărul de exterminare 
Valea Neagra-Peninsula): întorşi de la lucru, deţinuţii erau obligați să topäie în poziția „pe 
vine”, cu mâinile în şolduri, fiecare ţinând în spate un alt coleg; 27. bătaia reciprocă, la 
comandă, a câte doi deținuți; 28. deținuții erau obligaţi să stea în poziția „culcat”, cu obrazul 
lipit de noroi, în timp ce li se puneau întrebări; 29. „carcera” (în lagărul Valea Neagră era o 
cutie fără acoperiş, în care pedepsitii trebuiau să stea în picioare, înghesuiți câte doi, câte o 
noapte întreagă); 30. ancheta cu proiectoare puternice îndreptate spre ochii victimei; 31. 
interogatoriul fără întrerupere, zile şi nopţi întregi; 32. ancheta cu şocuri electrice; 33. ancheta 
cu regim alimentar cu sare în exces, fără apă; 34. ancheta cu izolare în celule umede, 
întunecoase cu şobolani; 35. „camera de chibzuinţă”: în timpul anchetei, detinutul era trimis 
să stea în picioare, ore şi zile întregi, într-o cameră de izolare, cu mâinile legate la spate în 
cătuşe cu „autostrângere”; 36. izolarea de unul singur a detinutului în celule strâmte, timp de 
săptămâni, luni sau ani; 37. legarea de pat în poziţii incomode, pentru perioade lungi de timp 
(1-6 luni), a celor socotiți ,,recalcitranti”; 38. interdicția de a fi scoşi la WC zile întregi; 39. 
bărbieritul cu barba nemuiata, tortionarul scuipând obrazul celui în cauză, în loc de apă şi 
săpun; 40. violarea fetelor şi femeilor deținute; 41. „Crucificarea”. 

(apud Addenda alcătuită sub egida Fundaţiei Academia Civică, coordonator Romulus 
Rusan, în Stephane Courtois şi alţii, Cartea neagră a comunismului. Crime, teroare, 
represiune, p. 743) 


Prezentăm o listă cu câţiva dintre cei mai cunoscuţi şi mai odiosi ,,tortionari” 
Albon Augustin, locotenent colonel. Numeroase mărturii ale supravietuitorilor de la Canal îl 
pomenesc pentru cruzimea sa; el a inventat tortura „stâlpul infamiei": detinutul era legat de 
stâlp, bătut şi batjocorit de gardieni, brigadieri şi deţinuţi. Se afirmă că a omorât multi deținuți 
la Canal, bătându-i cu lopata sau călcându-i în picioare, călare pe calul său alb. 
Alimănescu, fost delincvent, integrat ofițer în Securitate ca „ghid” pentru depistarea 
adăposturilor partizanilor, de către milițienii din comuna Sovarna, jud. Mehedinţi. Pentru a-l 

determina pe partizanul Ursunoiu să se predea, acesta, împreună cu alti securisti, i-au 
spânzurat fetiţa. 

Androne, sergent major la colonia Salcia. O mărturie a unui fost deținut politic îl caracteriza 
ca fiind „o brută cu cap şi chip lombrozian, demonstra zilnic ultimele tehnici de tortură, 
aplicate atât cu mâinile, cât şi cu picioarele, când căuta să te lovească la testicule, dar şi cu cei 
doi câini-lupi, dresați să muşte”. O altă mărturie relatează: „a aliniat în şir indian şapte 
detinuti...dupa ce l-a ciomăgit bine pe primul, a trecut la al doilea. Lovea, icnea, înjura, iar 
lovea. Învârtea ciomagul cu pricepere, loviturile cădeau grindină pe spinările oamenilor” , 
Anghel Marin, căpitan la arestul din str. Uranus, Bucureşti. În 1960 a anchetat-o, în lotul 
Noica-Pillat, pe Simina Mezincescu, pe care a torturat-o lovind-o cu capul de pereţi şi 
smulgându-i părul. De asemeni a anchetat-o şi pe soţia liderului national-täränist Ion 
Mihalache, aflată în domiciliu obligatoriu, bătând-o sălbatic cu un baston pentru că nu a vrut 
să semneze o declarație redactată de el. 

Aranici Pavel, colonel, secretar de stat în Ministerul de Interne între 27 ianuarie 1961 şi 11 
iunie 1963. În 1952 era şeful biroului „Bande” destinat capturării rezistenței anticomuniste din 
munți, a dat ordinul arestării şi torturării familiilor celor fugiți pentru a descuraja sprijinirea 
partizanilor şi pentru a grăbi predarea rebelilor. De asemeni a fost la originea ideii dresării 
unor câini antrenați să atace omul, pe care i-a trimis apoi în munți 

Baciu loan, directorul Direcţiei Penitenciare, lagăre, colonii. A introdus în locurile de 
detenție metoda „ştergerii urmelor”, ordonând ascunderea în locuri necunoscute a cadavrelor 
deținuților 

Badicut Tănase, locotenent major, Securitatea Piteşti. A ucis mai multi partizani din grupul 
de luptători Arnäutoiu-Arsenescu din satul Nucşoara, a anchetat şi bătut pe multi săteni, 
banuiti că ar ajuta grupul. A anchetat-o pe Elisabeta Rizea pe care a torturat-o cu bestialitate. 
Bistran Iosif, locotenent, Securitatea Bucuresti. A condus ancheta Ecaterinei Bălăcioiu- 
Lovinescu, arzând ca „nefolositoare pentru anchetă” obiecte personale ale lui Eugen 
Lovinescu, cărți, manuscrise, autografe, scrisori. 

Blehan Octavian, locotenent, anchetator la Suceava. A rămas în amintirea unui deținut politic 
pe care l-a anchetat cu o tortură groaznică: după ce l-a legat de mâini şi de picioare şi i-a 
astupat gura cu ciorapii, l-a bătut cu cravaşa şi cu biciul. În trecut, pentru că violase mai multe 
fete şi femei, Blehan fusese condamnat la 8 ani închisoare. 

Bob, sanitar la Gherla, avea obiceiul să-i bată până la sânge pe deţinuţi, cu bâta, după care îi 
invita la cabinetul medical să le panseze rănile deschise. Era un „monstru solid şi bine legat”, 
relatează foştii deținuți. 

Bondarenco Pantelimon (Pantiuşa), general. A fost şeful D.G.S.P. din august 1948, 
ministru adjunct şi locţiitor al ministrului de Interne (1949-1956). L-a arestat personal pe 
Lucrețiu Pătrăşcanu. Singurul asasinat care i se atribuie personal este cel al lui Stefan Foris, în 
subsolul unei clădiri de pe Aleea Alexandru, în 1946. Ajutat de şoferul lui, Dumitru Neciu, 
Pantiuşa l-a ucis cu o rangä de fier, apoi l-a aruncat într-o groapă săpată în prealabil în aceeaşi 
curte, acoperindu-l cu moloz. 

Borcea Liviu, locotenent major la colonia Capul Midia de la Canal. Individ de o cruzime 
ieşită din comun. Supraviețuitorii spun că verifica starea cadavrelor înfigând în ele o ţeapă 
lungă de fier. Cei decedați erau depozitati într-o magazie, ridicați săptămânal, apoi aruncaţi în 
gropi comune, fără nici un semn. 

Brânzaru Emil, colonel, şeful echipei de bătăuşi profesionişti a Direcţiei de Cercetări Penale 
a M.A.I., echipă mobilă care se deplasa unde era nevoie. Fost boxer de categoria grea, era 
foarte brutal. Folosea diverse metode de tortură, strivirea organelor genitale, apropierea 
flăcării lumânării de ochi), bătea încă înainte de începerea anchetei, numind aceasta o „bâză”, 
un antrenament. 

Briceag Nicolae, colonel, sef al Regionalei de Securitate Sibiu (1954) si adjunct al sefului 
Militiei Regiunii Cluj (1956-1967). La ancheta internă a Securităţii din 1968 s-a descoperit ca 
la 4 dec. 1954, din ordinul ministrului Draghici, il executase pe Ibrahim Sefit, fost detinut de 
drept comun, care făcuse diverse servicii comuniştilor ilegalisti la închisoarea Văcăreşti, 
înainte de 1944. 

Bulz Vasile, maior. În 1948 a ucis cu sălbăticie o studentă, Ecaterina Titi Gâtea, sfasiindu-i 
sânii cu dinţii, bătând-o şi apoi sufocând-o, toate acestea sub ochii fratelui ei. 

Burghişan Petre, căpitan la coloniile de la Galeş şi Peninsula de la Canal. Renumit pentru 
cruzimea lui, îi infometa pe deținuți şi le interzicea să bea apă când era cald. A redus ratia de 
hrană celor care nu-şi făceau norma până la 20 de grame pe zi. Un deţinut a murit de frig în 
carceră în urma ordinului lui. 

Butyka Francisc, maior, şeful Direcţiei de Anchete Penale în Securitatea Statului (din 1952), 
şeful Direcţiei Anchete Penale al Regiunii Bucureşti (1958). S-a ocupat de lotul Pătrăşcanu şi 
a fost principalul anchetator al lui Vasile Luca. După arestarea Ecaterinei Bălăcioiu- 
Lovinescu, aceasta fiind grav bolnavă, i-a propus asistenţă medicală în schimbul scrierii unei 
scrisori către fiica sa, Monica Lovinescu, cu o ofertă de colaborare a acesteia cu regimul. 
Refuzul ofertei a dus la moartea detinutei. 

Cârcu Nicolae, la Poarta Albă îi bătea pe deţinuţi la infirmerie, cu parul, cu picioarele şi cu 
pumnii. Pe un bolnav cu acte de eliberare, Tudor Velitki, l-a bătut până la moarte; la fel, a mai 
asasinat în bătăi pe Mircea Niculescu şi Ioachim Craiu, ambii înfometați până la distrofie 
(gradul III). Instalase o priză de curent electric în grajdul coloniei, unde electrocuta deținuții 
după ce îi bătuse deja. Pe Iosif Schwartz l-a bătut cu ciomagul, apoi l-a electrocutat. După 2 
zile acesta a murit. 

Cârnu loan, căpitan, Nucşoara. L-a bătut pe soțul Elisabetei Rizea de „i-a rupt carnea de pe 
el”. Pe Elisabeta Rizea a agatat-o într-un cui din tavan „de părul împletit în coadă, femeia s-a 
prăbuşit, iar scalpul i-a rămas în tavan. Apoi a bătut-o cu un cauciuc, pe spate. Rănile fiind 
atât de grave a fost dusă la spital în cele din urmă, însă nu i se putea face nici o injecție, pentru 
că la orice intepatura izbucnea sângele. 10 zile Elisabeta Rizea a stat numai în frunte şi in 
genunchi. Cârnu a bătut-o şi în spital, într-o rezervă specială. 

Chirion, locotenent, Canal. „Călăul nr. 1” al lagărului de la Peninsula, avea o putere diabolică 
în a născoci chinurile ce se practicau în brigăzile 13-14, cele ale studenților reeducatori. EI l-a 
schingiuit pe dr. Simionescu care, nemaisuportând chinurile a simulat evadarea, fiind 
împuşcat de gardieni. Impusca fără ezitare deţinuţi, sau, când nu o făcea el, punea arma în 
mâna unor deţinuţi obligându-i să ucidă. 

Ciolpan Vasile, comandantul penitenciarului Sighet, a înmormântat în locuri secrete cincizeci 
de deținuți, neraportând superiorilor decesele. Sustrăgând lemnul pentru gospodăria sa, îi 
înmormânta fără sicrie. 

Cocean, maior, Bucureşti. La ancheta din noiembrie 1987 i-a bătut pe Marius Boeriu şi pe 
Aurică Geneti. Marian Ricu relatează tot despre el: „m-a ameninţat cu o scândură de lemn, 
zicând că dacă nu spun nimic, mă toacă”. 

Condurache, colonel. La Periprava unde era el comandant, se lucra la tăiat stuf, în timpul 
iernii, cu apa până la piept, mişunând de şerpi. Detinutii erau obligaţi să transporte snopi de 
80 de kg. Pe cei prabusiti de efort îi sfâşiau câinii special dresați 

Crăciun Gheorghe, colonel, Sibiu, şeful Direcţiei Regionale de Securitate Sibiu, A fost 
inventatorul unui instrument de tortură şi pedeapsă: carcera de 60 cm pe 60 cm căptuşită pe 
interior cu cuie. L-a împuşcat în închisoare pe Petre Mărgineanu, fratele prof. Nicolae 
Mărgineanu, alături de alti 6 ţărani răsculați. 

Doicaru Nicolae, căpitan, ajuns treptat general, Constanţa, Şeful Securităţii Constanţa (1948), 
şeful Direcţiei de Informații Externe (1963-1978), prim-adjunct al Ministerului de Interne 
(1972-1978). A condus alături de Ceauşescu reprimarea ţăranilor care s-au împotrivit 


182 


colectivizärii. A ordonat prigoana, arestarea si uciderea partizanilor din Dobrogea (1949). A 
fost un timp şeful serviciului „Lichidări”, pentru răpirea şi executarea adversarilor regimului. 
Enoiu Gheorghe, colonel, Bucureşti. Deosebit de violent, bătea personal anchetatii, dezbrăcat 
până la brâu, acoperit de un cearceaf pentru a nu se murdări de sânge. A fost şeful anchetelor 
studenţilor arestaţi în toamna anului 1956, după protestele din mediile universitare. Studenţii 
anchetați atunci şi-l amintesc ca fiind de o duritate extremă. 

Fecioru Ion, locotenent major, Poarta Alba.Considera că deţinuţii nu au „dreptul decât la 
soare şi la aer”, obişnuia să sară cu calul peste trupurile deţinuţilor. 

Feller Moritz, locotenent, Botosani.Tortionar sadic, pe tatăl lui Ilie Alexoaie l-a torturat 
folosind curentul electric de peste 80 de ori, pe Gh. Anghelache l-a bătut cu funia udă şi l-a 
scuipat. Conform mărturiei lui Emanuel Babii, Toderita Fediuc a decedat în urma bătăilor 
aplicate de Feller. 

Fuchs (Fux) Iani, maior, Fälticeni- estase copii de 12 ani fiindcă se jucasera de-a partizanii la 
marginea unei păduri, cu arme de jucărie. Conform documentelor interne ale Securităţii, pe 
aceşti copii i-a torturat într-un mod barbar. Tot la Fălticeni, superiorii lui veniţi în control au 
relatat despre starea îngrozitoare a unei femei arestate de circa opt luni. Retinuta într-o celulă 
al cărei pat nu avea scânduri, cu răni grave la şoduri, stătea direct pe ciment unde îşi făcea şi 
nevoile. De jur-împrejurul ei forfoteau viermii, iar mirosul era sufocant. Femeia înnebunise 
deja, urlând de disperare când i s-a deschis usa. Irina Itu, curiera personală a lui Iuliu Maniu 
şi-l aminteşte şi ea pe „fiorosul maior Fux” care i-a scos unghiile cu cleştele. 

Goiciu Petre, colonel. În timpul directoratului lui, la Gherla, se băteau deţinuţii în mod 
curent, în camera de baie, care păstra pe pereţi urmele de sânge, iar închisoarea răsuna de 
urlete. În 1958 când un grup de deţinuţi s-au revoltat, Goiciu a tras cu mitraliera în celule. 
Obişnuia să bată până la leşin toate loturile noi care soseau. Din ordinul lui, timp de câteva 
luni, un deţinut a fost zidit de viu, lăsându-i libere doar mâinile şi un orificiu la înălțimea 
gurii. Goiciu îl vizita, înjurându-l zilnic. Cand a fost scos, detinutul abia mai respira. 

Gruia Manea, maior, Cluj. Mărturiile păstrate despre el vorbesc despre bătaia aplicată la tălpi 
cu o ţeavă de oţel, pe picioarele încältate. La aceşti bocanci li se spunea „papucii lui Hristos”. 
Pe profesorul N. Mărgineanu l-a anchetat violent la Cluj chiar înainte de eliberarea deținuților 
politici din 1964. A fost exclus din Securitate şi, ulterior, condamnat pentru deturnare de 
fonduri. 

Iliescu Gr. Ion, sergent, Canal.Foştii deţinuţi au relatat că a prins cu câinii un grup de trei 
evadați pe care i-a călcat în picioare. Pe unul, care a încercat să-l lovească, a asmutit câinii, 
apoi l-a împuşcat pe loc, iar pe ceilalți doi i-a predat în stare de comă loctiitorului 
comandantului, Ghinea. Un al doilea evadat a decedat în decurs de câteva ore 

Toanitescu, maior. Aflat în inspecție la Grindu, la începutul anilor 60, l-a pedepsit pe 
detinutul Preda la izolare. A dat ordin ca, din oră în oră, în celula de pedeapsă să i se arunce 
câte o găleată cu apă rece. Treptat celula se acoperea cu un strat de gheaţă, iar maiorul, după 
ce a aruncat personal prima găleată, a supravegheat aplicarea ordinului. 

Istrate Constantin, locotenent major, Gherla. Era şeful grupei care executa condamnările la 
moarte. Avea program pentru bătaie, duminica era zi fixă, aplica deţinuţilor câte 25 de lovituri 
la fund. Împreună cu gardianul Somlea l-a bătut pe Paul Goma cu o cruzime incredibilă, cu o 
zi înainte de eliberare., 

Italo, Huşi. Rău, fără scrupule, nemilos, nu numai cu oamenii, dar şi cu animalele, avea 
obiceiul să împuşte câinii de pază care nu i se păreau suficient de feroce. Manifesta o frenezie 
a violenţei, aplicând in tortură metoda ,,rotisorului” (detinutul, legat de mani şi de picioare era 
suspendat pe o rangä). Bătea deținuții cu cravasa, cu un cablu împletit, apoi cu ghioaga. 

Jianu Marin, adjunctul lui Teohari Georgescu la Ministerul de interne. A introdus împreună 
cu Baciu loan reguli inumane de trai în închisorile politice. 

Lazar Tiberiu, Gherla. Intr-un ipotetic clasament al cruzimii, Lazar ar intra pe primele locuri. 
Un fost detinut relateazä ca in luna aprilie 1950, a doua zi de Pasti, Lazar, directorul 
penitenciarul Gherla, a organizat o bataie a circa 100 de detinuti, pe care i-a aranjat in cerc, 
dându-le ordin să meargă in pas alergator, el aflându-se in mijlocul cercului, de unde a început 
să-l bată pe deținuți cu ciomege, lovindu-i unde nimerea. Când cădeau erau obligați să se 
ridice şi să continuie alergarea. După o oră de bătaie, aceiaşi deținuți au fost obligaţi să bea 
apă şi li s-a dat ordin să se dezbrace de haină şi cămaşă, fiind forțați să se întindă cu pieptul 
gol de piatra mozaicului. Pe detinutul Maxim la Peninsula îl batuse cu o piatră peste gură pana 
îi scosese toți dinţii. 

Macavei loan, locotenent colonel, Cluj. Se mândrea cu numărul mare de condamnări la 
moarte din dosarele lui, ca şi cu palmele date unui preot căruia începuse să îi curgă sângele 
suvoaie. În 1992 i-a mărturisit lui Victor Lungu ca cei condamnati ,,in contumacie” erau de 
fapt impuscati in drum spre tribunal si ingropati in locuri ramase necunoscute 

Manciulea I. Petre, locotenent, Salcia. În februarie 1953 un subaltern al său declara: „It. M.P 
a ales în fata mea 30-40 de deținuți şi a început să-i bată cu pumnii, picioarele, aratandu-mi că 
aşa trebuie. A bătut aşa de tare pe unul, lovindu-l cu pumnul în inimă, de a început să se zbată 
la pământ, făcând spume la gură şi tremurând”. 

Mândreş, căpitan, Piteşti. Inspira teroare atât deținuților, cât şi subalternilor, faptul ducând la 
o alianță nefirească între victime şi călăi, de teama represiunilor aplicate de el. Avea sadica 
plăcere să practice, în miez de noapte, simulări de stingere a incendiilor, inundând camerele 
cu apă şi apoi aruncând nisip. , Ion Ioanid, Închisoarea noastră cea de toate zilele 

Marici Petre, sublocotenent. În 1951, la închisoarea Suceava, l-a trimis la carceră pe 
detinutul Pânzariu numai în cămaşă şi izmene, după ce-l bătuse. Carcera nu avea geam, iar 
detinutul a lesinat de frig. Cât timp se afla în nesimţire a aruncat terciul fierbinte peste el. În 
timpul căutării partizanilor grupului lui Liviu Mărgineanu, în septembrie 1952, a torturat 
familiile, suspecte că îi alimentează, inclusiv pe copii, pe care i-a dezbrăcat în pielea goală, i-a 
întins cu fata în jos în curte şi a sărit de pe prispă pe trupurile lor. „Erau aşa de bătuţi că nu 
mai puteau fi recunoscuţi sub valurile de sânge” relatează un martor. Pe cei condamnați la 
moarte îi executa personal. Îi ducea în cimitir şi îi împuşca cu un glonț în ceafă. 

Maromet Nicolae, căpitan, Jilava, , Era fioros ca aspect, bâlbâit şi incapabil să vorbească 
corect. Îi bătea personal pe deţinuţi, chiar si când erau scoși la plimbare. Mai avea obiceiul să 
sară pe deţinuţi cu calul. 

Marunescu Vasile, căpitan, închisoarea Botoşani. O bestie cu chip de om. Printre cei care au 
fost torturați de el în anii 1961-1963 se numără Constantin Ticu Dumitrescu . 

Micutelu Constantin, locotenent major, Piteşti. Omologase o tortură personală: ridicarea 
celui în cauză cu scripetele până la tavan, de unde-i dădea drumul, brusc. Aşa a omorât câţiva 
țărani care refuzaseră colectivizarea. Lui Anghel Ilie din Vişina i-a scos un testicol cu 
creionul. L-a anchetat şi pe Constantin Noica de ale cărui tipete răsuna închisoarea Pitesti. 
Moldovan, ofițer politic la Luciu-Giurgeni, unde deținuții aveau un regim strict de munca 
forţată şi înfometare şi erau päziti cu câini care erau dresați să îi sfâşie dacă se prabuseau la 
pământ. Detinutii morți erau ziditi direct în dig, ori, până se hotăra ce să se facă cu ei, erau 
lăsaţi pradă şobolanilor, pe o scândură, cu un cartonaş de identificare în gură., 

Muraviov, maior. La Aiud, cu prilejul unei perchezitii a rămas în amintirea unui fost deținut 
ca având un comportament sadic. Detinutii fuseseră scoşi toți afară din celule, lângă zidul 
celularului unde li s-a ordonat să se dezbrace la piele şi să se alinieze culcati la pământ. Pentru 
că oamenii voiau să evite bălțile cu apă şi noroi, Muraviov şi-a pus cizma pe spatele unuia, 
împingându-l cu fata în noroi. După aceasta toţi gardienii călcau peste deținuți, ca pe un pod 
viu. 

Negulescu, căpitan, Târgşor. Pe Gheorghe Fedorovici, operat la coloana vertebrală, 
Securitatea l-a luat din spital în ghips, iar după anchetă a fost nevoie să fie operat din nou la 

coloana. La Târgsor a ajuns cu ghips de la brau in jos. Negulescu i-a rupt coloana in bätaie 
pentru a treia oarä. 

Oanca Constantin, capitan, Craiova. Detinutilor inchisi in arestul unde ancheta el li s-a dat sa 
mănânce ciorba de iarbă. Era un anchetator deosebit de crud, există mărturii că a bătut cu o 
rangă o mamă pentru a spune unde este fiul ei, iar pe celălalt fiu l-a torturat în fata ei. 
Documentele de arhivă descriu metodele de tortură aplicate de el: de la ora 9,30 la 20 bătaie 
continuă la tălpi, ţinerea în picioare, lovirea in cap cu saci de nisip, readucerea in simtiri cu 
şocuri electrice, întinderea corpului pe scripeti. 

Pandele Nicolae, locotenent colonel, şeful Securităţii laşi (1948). Petre Arsinte, anchetat la 
Iasi în timpul şefiei lui, scria: „după bătăi de nedescris, mi s-au legat degetele de la mâini cu 
câte un cablu electric şi am fost supus la electrocutări în trepte, având senzația că întregul corp 
mi se descompune în celule. M-am trezit când mi se turna apă rece în cap şi pe corp... ceea ce 
s-a repetat şi alte dati... muşchii faciali îmi erau măcelăriți de loviturile anchetatorilor, aşa că 
nici nu puteam mânca”. 

Pasca Vasile, subofițer, Dej. A participat la uciderea lui Alexandru Bel, ţăran recalcitrant la 
colectivizare, condamnat în lipsă şi devenit fugar în munţi. În seara de Crăciun i s-a înconjurat 
casa, a fost capturat, dus la Târgu Lăpuş şi torturat, apoi readus în satul lui, Cufoaia, pus să 
alerge în grădina propriei case. Securiştii aşezaţi în semicerc trăgeau spre el ca să-l 
înspăimânte, Paşca, în schimb, l-a tintit, după care i-a strigat soţiei lui: „hai, scroafă 
puturoasă, ia-ti porcul din grădină, că a fost lichidat”. 

Pavel Ion, locotenent major. La Salcia, când era el comandant, se practicau bătăi fără nici o 
justificare, cu ranga de fier, cu cazmaua, lopata, cravaşa, asasinate prin împușcare, 
introducerea deţinuţilor in carcere dezbracati, iarna; obligarea deţinuţilor de a intra in apă 
până la brâu pentru a tăia stuf şi papură, chiar şi iarna; alergarea deținuților de către 
supraveghetori călare şi călcarea lor sub copitele cailor; scoaterea deținuților iarna, la muncă, 
dezbracati şi pedepsirea lor să stea in apa înghețată ore în şir; expunerea deţinuţilor în pielea 
goală, legaţi de mâini şi de picioare, pentru a fi muscati de țânțari; profanarea cadavrelor 
deținuților; îngroparea unor deținuți de vii în pământ, multi deținuți murind astfel, sau 
rămânând schilozi pe viață. Ca urmare a acestor torturi, între iunie 1952 şi martie 1953 au 
decedat 63 de deţinuţi, iar alții au ajuns invalizi pe viata. 

Popa Ion, locotenent, Salcia. Bătea deţinuţii cu parul. În ianuarie 1953 a dat ordin ca 
detinutul Lunca Dionisie să fie izolat la carceră, dezbrăcat, omorându-l astfel. 

Prisecaru, poreclit Cap-de-Mort, plutonier, Balta Brăilei. Căpitanul Stareşin a fost bătut într- 
un mod îngrozitor de Prisecaru, cu pumnii şi picioarele, deţinuţii care asistau au văzut, în 
scurt timp, doar „o masă de carne şi sânge, care zvâcnea totuşi vie”. 

Stănciugel Marin, brigadier. La Canal era supranumit Hercules. I se atribuie o crimă sinistra: 
a aruncat în cuptorul de cărămidă un deţinut. Identitatea acestui deţinut nu e certă, ar fi putut 
fi Dragoş Rambela, frontierist din Bucureşti, fiu de general. 

Şaramet (Şeremet), plutonier, colonia de la mina Cavnic. Lui îi aparține invenţia carcerii cu 
sârmă ghimpată pe interior. Nu accepta întreruperea muncii la mina din Cavnic, pedepsele 
erau executate în timpul liber, după ieşirea din schimbul minier. A obținut şi prime datorită 
hărniciei muncitorilor lui. Pe detinutul Tăbăcaru l-a lovit cu un piolet în cap, perforându-i 
craniul, acesta şi-a pierdut memoria definitiv, comportându-se ca un copil de un an., 

Stefan, locotenent. În 1950, ca locţiitor al comandantului Maromet de la închisoarea Jilava, a 
hrănit deţinuţii, o vară întreagă, cu iarba cosită de deasupra fortului pe care a fiert-o. Era 
deosebit de violent cu deținuții. 

Ştrul Mauriciu, colonel, director al Securităţii Galaţi (1948). Foştii deținuți politici îi atribuie 
acte de o deosebită cruzime. În zona Vrancei, cu prilejul revoltelor ţărăneşti din 1950-1951, 
Securitatea îi lega, pe cei capturați, cu sârmă ghimpată, scuipându-i şi umilindu-i înainte de a- 
i împuşca. 

Tandara Frant, tortionar, Bucuresti. Ca tortionar a aplicat urmatoarele metode: strangerea 
degetelor cu usa, bataia la testicole, sugrumarea, asfixierea, lovirea cu säculetii de nisip si cu 
cearsafuri ude. Fusese instruit să simuleze nebunia si îşi exercita misiunea în saloane secrete 
ale Spitalului 9 la Bucureşti. După propria mărturie a ucis, prin injecții letale, circa 100 de 
oameni. 

Vasile Gheorghe, locotenent major, şeful secţiei Anchete a Direcţiei Securității Ploieşti. Deşi 
era şeful serviciului se ocupa şi cu torturarea anchetatilor care rezistau în anchete. Constantin 
Ticu Dumitrescu a fost bătut şi torturat de acesta între anii 1949-1951. Datorită lui a murit în 
timpul anchetei Aurel Căzănişteanu, un tânăr de 33 de ani, la 6 luni după arestare. 

Vârlan (Vârban) Dumitru, activist de partid, Vlaşca. A condus trupele de securitate în 
Vlaşca, la înăbuşirea răscoalei țăranilor din Ciuperceni. A ucis, descărcând automatul în 
trupul ei, o fată de 19 ani, Maria Gărgăianu, care trăgea clopotul la biserică pentru a chema 
oamenii la răscoală. Fata, chiar moartă, încă mai atârna de frânghie, iar Vârlan s-a urcat în 
clopotniță şi a aruncat trupul fetei, cu intestinele ieşite, în gol. Imaginea groaznică i-a făcut pe 
săteni să uite de frică, l-au prins pe Vârlan şi l-au ucis, zdrobindu-l cu picioarele. 

Vişinescu, director al închisorii Râmnicu Sărat în 1951, l-a torturat personal pe Ion 
Mihalache, de asemeni i-a refuzat îngrijirea medicală, ba mai mult, în plină iarnă, punea să se 
arunce apă peste el, în celulă. 

Legislatia cu caracter represiv in Romania comunista 


În totalitarismul comunist, retorica ,dusmanului de clasă” acoperă zone de referință 
întinse. Locul rezervat „duşmanului” este esențial. Deşi toate doctrinele extremiste se servesc 
de principiul cine nu este cu mine este împotriva mea, împrumutat din Evanghelie, „nu toate 
continuă cu cine este împotriva mea trebuie să piară şi nu toate dispun de mijloacele statului 
totalitar pentru a pune în practică acest principiu”. Dusmanul este identificat în interiorul 
țării, ascuns sub aparente paşnice şi inofensive; trebuie depistat şi anihiliat, împotriva lui se 
poartă „un război de exterminare” deplin justificat de aparatul de propagandă, la care este 
chemată întreaga suflare, prin lozinci mobilizatoare care cer „câinilor, o moarte de câine”, „să 
scăpăm de pleava societăţii” — după cum sunau sloganurile anilor stalinismului. 

În realizarea acestui scop, pentru desfăşurarea cu succes a „luptei de clasă”, în regimul 
totalitar comunist aparatul represiv este cel mai eficient şi bine organizat. Reţeaua sa 
împânzeşte totul; izolat şi desprins de celelalte instituţii, este supus direct dictatorului, iar cei 
care îl compun sunt singura clasă ,,fatis conducătoare”? şi îşi impun criteriile şi scara lor de 
valori societății. Răspunzând ordinelor „conducerii superioare de partid”, acest mănunchi de 
oameni şi legi le defineşte drept interese superioare ale statului. De aici şi complexitatea 
relațiilor stabilite cu ansamblul societății, în cadrul căruia operează în căutarea victimelor: 
greu de fixat în panopticul de instituţii şi figuri publice cotidiene, aparatul reprezintă legea şi 
este în acelaşi timp deasupra ei. Securişti, procurori, judecători, milițieni, tribunale, gardieni, 
închisori, lagăre — un mister malefic le înconjoară şi perpetuează puterea sistemului în timp. 
În apropierea lui, disprețul celui cinstit, servilismul micului slujbas al regimului şi interesul 
cinic al delatorului se împletesc cu teama. Legile şi regulile utilizate de aparatul represiv în 
controlul exercitat asupra societății au la bază tocmai cultivarea acestui sentiment; aşa se face 
că „victima şi călăul nu sunt singurii actori ai dramei”* — la ea participă întreaga societate. 

Punctul de pornire al acestui mecanism de dominare a constiintelor l-a reprezentat 
legiferarea terorii, care a debutat în sistemul comunist cu Decretul despre teroarea rosie, 
votat de conducerea Sovietelor la 5 septembrie 1918. În textul său se stipula izolarea 
„dușmanului de clasă” în lagăre de concentrare şi impuscarea „conspiratorilor”: „Numele 
celor executaţi vor fi date publicităţii, specificându-se motivele pentru care s-a aplicat această 
măsură”. Duritatea unor asemenea prevederi nu a dispărut odată cu încheierea Războiului 
Civil. Mai mult, în momentul în care în 1922 se trecuse la elaborarea Codului Penal sovietic, 
Lenin îl sfătuia pe autor: „Legea nu trebuie să abolească teroarea...”. Lenin a dictat în aceleaşi 
împrejurări ceea ce avea să devină esenţa punitivă a sistemului şi baza de acțiune a poliției 
politice: „Propaganda, agitația, apartenenţa sau colaborarea cu organizaţiile ce sprijină acea 
parte a burgheziei internaționale care nu recunoaşte dreptul sistemului comunist de a înlocui 
capitalismul şi încearcă să-l răstoarne prin forță, prin intervenție, prin blocadă, spionaj şi alte 
metode similare, va atrage condamnarea la moarte”. Sugestiile au fost luate în considerare la 
elaborarea Sectiunii crimelor contrarevolutionare din Codul Penal al URSS”, care avea să 
capete sub Stalin, prin modificări şi adăugiri, noi valenţe represive. 

Teroarea ca politică de stat este una din învățăturile leniniste. Dictatura proletariatului 
„nu înseamnă altceva decât puterea neîngrădită de nici un fel de lege sau regulamente şi 
bazată direct pe folosirea forţei”, notase Lenin în 1920. Poporul revoluţionar „îşi creează 
propriul tribunal şi instituie pedepse, aplică forța, creează o nouă lege revoluţionară”; în 


! Tzvetan Todorov, Confruntarea cu extrema. Victime si tortionari în secolul XX, Bucureşti, Editura Humanitas, 
1996, p. 122. 

? Hannah Arendt, Originile totalitarismului, Bucuresti, Editura Humanitas, 1994, p. 557. 

3 André Glucksmann, op. cit., p. 16. 

* D. Volkogonov, op. cit., p. 266. 

5 Ibidem, p. 270. 

opinia liderului bolşevic, violența aplicată in numele dictaturii proletariatului este „justiția 
revoluţionară”. Doctrina leninistă, substanţial îmbogăţită de practica terorii exercitată două 
decenii de către Stalin şi legalizată prin Codul Penal sovietic au stat la baza legiferărilor 
punitive ale ,,democratiilor populare” din Europa de est. 


Codul Penal — baza publică a represiunii comuniste 

La 27 februarie 1948 (după numai patru zile de la căderea în dizgrație a lui Lucrețiu 
Pătrăşcanu) era republicat Codul Penal“. Modificările aduse acestuia sub coordonarea fostului 
ministru al Justiţiei au constituit baza legislativă prin care puterea judecătorească, substituită 
intereselor de clasă ale noului regim „democrat popular”, a pus la îndemâna Securităţii 
Poporului mijloace eficace de acţiune împotriva opozanților politici. Ulterior, în funcţie de 
necesităţile stabilite de aparatul represiv, s-au făcut modificări ale acestei prime variante, care 
contraveneau chiar unor principii fundamentale de drept. În momentele premergătoare ale 
arestării demnitarilor fostului regim, a unor personalități politice din partidele istorice, a 
fruntaşilor legionari ori a foştilor poliţişti, jandarmi sau ofițeri de informaţii, s-au schimbat şi 
dispoziţii generale ale Codului Penal. Aceste noi prevederi au încălcat îndeobşte principiul 
potrivit căruia o lege nu poate acţiona retroactiv (în cazul unor fapte petrecute înainte de 
promulgarea ei) şi au dat Securităţii posibilitatea să efectueze valuri masive de arestări. 

Astfel, dacă în articolul 1 din Dispoziţiile generale ale Codului Penal în varianta sa din 
1948 se prevedea la alineatul 1 că „nimeni nu poate fi pedepsit pentru o faptă care în timpul 
când a fost săvârşită nu era prevăzută de lege şi nici condamnat la alte pedepse sau supus la 
alte măsuri de siguranță”, prin Decretul nr. 187 din 30 aprilie 1949’, acest alineat era 
reformulat, pierzându-şi esența, întrucât nu se mai menţiona principiul neaplicării retroactive 
a prevederilor penale. În urma modificării, Codul Penal stipula doar că „Legea penală are 
drept scop apărarea RPR şi a ordinii sale de drept împotriva faptelor periculoase pentru 
societate, prin aplicarea măsurilor de apărare socială fata de persoanele care săvârşesc 
asemenea fapte”. 

În Codul Penal din 1948, aplicarea retroactivă era dispusă explicit în cazul unor 
măsuri de siguranţă, care însoțeau sau înlocuiau pedepse penale (de la internarea în ospicii, la 
stabilirea domiciliului obligatoriu, a interdictiilor de a locui într-o anume localitate sau a o 
părăsi ş.a.), dispunându-se: „Legile care prevăd măsuri de siguranță se aplică şi infracțiunilor 
comise anterior punerii lor în vigoare” (articolul 4). Acest paragraf a dus în urma aplicării sale 
abuzive la încălcarea unor norme fundamentale de drept, fiind primul pas într-un complex de 
măsuri care i-au urmat: prin emiterea decretelor, hotărârilor şi ordinelor MAI, s-a constituit 
„cadrul legal” în care instituţiile cu atribuţii represive au declanşat valurile de deportări, 
înființarea de colonii de muncă şi stabilirea domiciliului obligatoriu, măsuri la care au fost 
supuşi aproximativ 150000 de indezirabili ai regimului. 

Dacă în Codul Penal în varianta sa din 1948 se prevede în primul articol principiul 
neaplicării retroactive a pedepselor (cum am văzut însă, cu excepția măsurilor de siguranță), 
în varianta modificată prin Decretul 187 din aprilie 1949, Titlul 2, Capitolul I privind 
aplicarea legii penale în timp, nu se mai face nici o menţiune privind acest principiu de drept. 
Ulterior, cum vom arăta mai jos, el a fost chiar încălcat explicit în conținutul unor decrete şi 
hotărâri care nu au fost date publicității. 

Paralel cu aplicarea retroactivă a unor măsuri, s-a trecut şi la o mai clară definire a 
caracterului de clasă al legislaţiei penale. Dacă în varianta Codului Penal din 1948 se stabilea 
la alineatul 2 al articolului 1 pedepsirea faptelor „socialmente periculoase”, arătate la 


$ Codul Penal republicat a apărut în „Monitorul Oficial“ nr.48 din 27 februarie 1948. 

7 Publicat în „Buletinul Oficial” nr. 25, 30 aprilie 1949. 

& Vezi articolul 1 din Codul Penal. Text oficial cu modificările până la data de 20 mai 1955, urmat de o anexă 
de legi penale speciale, Bucureşti, Editura de Stat pentru Literatură economică şi juridică, 1955. 

următorul paragraf ca „acele fapte care prin natura lor sau prin felul comiterii aduc atingere 
sau pun în primejdie siguranţa statului sau ordinea socială”, prin Decretul 187 din aprilie 
1949, alineatul 3, textul era astfel reformulat: „Faptele considerate ca periculoase pentru 
societate pot fi pedepsite şi atunci când nu sunt anume prevăzute de lege ca infracţiuni”, 
urmând ca pentru incriminarea lor să fie utilizate dispoziţii legale pentru „infracțiunile 
asemănătoare”. Acest text oferea practic puteri discretionare organelor de urmărire penală, 
fiind utilizat în speță de către Securitate, care în anchetele sale a folosit din plin, sub 
coordonarea consilierilor sovietici „tehnica probelor indirecte” şi incriminarea „prin analogie” 
atunci când s-au stabilit infracțiunile. Textul a fost abrogat prin Decretul nr. 102 din 29 
februarie 1956”, într-o perioadă în care autorităţile de la Bucureşti încercau să tind pasul cu 
„spiritul Genevei”, dar lipsa sa a fost ulterior suplinită printr-o mai largă definire a obiectului 
legii penale. Astfel, în Codul Penal valabil de la data de 1 iunie 1958, articolul 1, care stabilea 
„legalitatea incriminării pedepsei şi măsurilor de siguranță”, păstra definirea legii penale drept 
„apărătoarea RPR şi a ordinii sale de drept”, indicând ca fiind periculoase pentru societate 
„orice acţiuni sau omisiuni care aduc atingere structurii economice, sociale sau politice, ori 
siguranței RPR, sau tulbură ordinea de drept statornicită de popor în frunte cu clasa 
muncitoare”"0. Esenţa sistemului penal din România acelor ani putea fi si a fost definită atunci 
drept o „justiție de clasă”, îndreptată fatis, declarat, împotriva opozanților regimului, fiind un 
instrument de lucru la îndemâna poliției politice. 
* 

Principalele prevederi penale cu caracter represiv intre 1948-1964 au fost cuprinse la 
Titlul I, Crime si delicte in contra statului din Cartea a Il-a, Crime si delicte in special, din 
Codul Penal al RPR. Cu modificäri care tin de cuantumul unor pedepse sau de lärgirea 
spectrului incriminärilor, acestea au ramas in general cu acelasi continut in primele doua 
decenii de regim comunist. Se poate sesiza totuşi o drastică înăsprire, care a constat in 
organelor de cercetare penală ale Securităţii, operată prin Decretul 318 din 195811. Nu 
întâmplător, întrucât în acel an s-a petrecut retragerea trupelor sovietice din RPR, pedepse 
exemplare (fără excepţie, condamnarea la moarte) au fost prevăzute la Secțiunea I, înalta 
trădare, articolele 184-188 şi 190-192, care incriminau crima de trădare de patrie, colaborare 
cu duşmanul pe timp de pace sau de război sau divulgarea de secrete privind capacitatea de 
apărare a țării. Articolul 189 pedepsea tot cu moartea „actul incriminat îndreptat contra unui 
aliat cu care România luptă în comun”!?. Anterior, la aceleaşi articole din Codul Penal se 
prevedea ca maximum de pedeapsă munca silnică pe viaţă!”. Aceeaşi majorare de pedeapsă 
(de la muncă silnică la condamnarea la moarte) s-a operat prin Decretul 318 din 1958 în cazul 
articolului 194 din Secțiunea IT, Spionajul. Sunt prevăzute pedepse cu moartea pentru spionii 
străini prinşi pe teritoriul României, iar în paragraful următor al aceluiaşi articol este 
incriminată „transmiterea de secrete statelor străine, organizațiilor contrarevolutionare sau 
persoanelor particulare, când acestea sunt în serviciul unor puteri străine”. Acest text a fost 
introdus în Codul Penal prin Decretul nr. 202 din 1953 la acea dată pedeapsa maximă 
prevăzută fiind de 25 de ani'5. În urma Decretului 318, ea a fost majorată la muncă silnică pe 
viata. Nu numai divulgarea de secrete era drastic pedepsită, ci şi cea a unor date care „nu sunt 


” Publicat în „Buletinul Oficial” nr. 6, 29 februarie 1956. 

0 Codul Penal. Text oficial cu modificările până la data de 1 iunie 1958, urmat de o anexă de legi penale 
speciale, Bucureşti, Editura Stintificä, 1958, pp. 21-22. 

! Publicat în „Buletinul Oficial” nr. 27, 21 iulie 1958. 

* Codul Penal..., ediţia 1958, p. 101. 

3 Codul Penal..., ediţia 1955, pp.85-88. 

* Codul Penal. Text oficial cu modificările până la data de 1 decembrie 1960, urmat de o anexă de legi penale 
speciale, Bucureşti, Editura Ştiinţifică, 1960, p. 111 (articolul 194, indice 2). 

> Publicat în „Buletinul Oficial” nr.15, 14 mai 1953. 

destinate publicităţii”, fără a intra in categoria secretelor de stat, sau chiar, pur şi simplu, 
transmiterea de orice fel de alte documente şi informaţii care „ar putea duce la subminarea 
regimului democrat popular”, fapta pasibila de inchisoare pana la 15 ani (Decretul 202/1953), 
majoratä la 25 de ani prin Decretul 318. Acest text de lege dispunea ca tentativa sa fie 
pedepsita la fel ca si fapta consumata, sanctionand drastic si refuzul de a se intoarce in tara al 
unui functionar cu ,,insarcinare de stat sau de interes obstesc” plecat in strainatate (pedeapsa 
putea ajunge până la 25 de ani închisoare, fiind însoţită de confiscarea averii şi interzicerea 
unor drepturi), în cazul în care acesta nu era condamnat la moarte în contumacie pentru 
trădare!€. 

Foarte des utilizate în condamnarea opozanților politici ai regimului în anii de 
maximă represiune (între 1948-1952 şi 1957-1959) au fost articolele 207-218 din Capitolul IT 
privind Crime şi delicte contra siguranței interioare a statului, grupate în Secţiunea I, 
Atentatul şi complotul contra ordinii constituționale si sociale a RPR, Secţiunea I bis, 
Subminarea economiei nationale si sabotajul contrarevolutionar şi Secţiunea II, Alte crime si 
delicte în contra siguranţei interioare a statului. Articolele din conţinutul acestui capitol al 
Codului Penal al RPR au fost fie adăugite prin Decretul 202/1953, fie modificate în sensul 
înăspririi pedepselor prin Decretele 318/195 şi 1/1959. Evoluţia în timp a prevederilor penale 
care incriminează acțiunile îndreptate „contra siguranţei interioare a statului” este sugestivă. 

Articolul 207, care pedepseşte actele de teroare, a avut în prima sa variantă din 1948 
o formulare mai putin impregnată de spiritul „ascuţirii luptei de clasă”. Se stipula că acela 
care comite „acte violente” sau instigări „în scop de a schimba forma constituțională a RPR” 
este vinovat de „crima de surpare a ordinii constituționale”, prevăzând pentru această 
infracțiune pedepse cu închisoarea între 5-10 ani şi degradare civică de la 3 la 5 ani. Prin 
Decretul 318/1958, actele violente devin „acte de teroare”, fiind pedepsite cu moartea şi 
confiscarea averii. Se adaugă două noi alineate, care prevăd sancţionarea cu muncă silnică de 
la 5 la 25 de ani şi degradare civică vreme de 10 ani pentru „amenințarea cu săvârşirea unor 
acte de teroare împotriva vieţii, integrității corporale ori a sănătății membrilor organelor de 
stat sau a persoanelor care desfăşoară o activitate cu caracter obştesc, comisă în legătură cu 
activitatea acestora”, respectiv cu închisoare corecțională între 3 şi 12 ani şi interdicție 
corecțională de la 1 la 5 ani pentru „orice altă ameninţare sau defăimare a persoanelor arătate 
la alineatul precedent, comisă prin orice mijloace”. În fine, prin Decretul 1 din 195915 s-a 
stipulat ca tentativa de săvârşire a actelor de terorism din primul paragraf al articolului 207 să 
fie pedepsită la fel ca şi fapta consumată. Practic, forma în care a operat în 1958-1959 acest 
articol al Codului Penal a împins protejarea sistemului şi a nomenclaturii la apogeu, dând frâu 
liber Securităţii în depistarea a sute de „organizaţii teroriste” şi mii de „acte de teroare”, a 
căror periculozitate fata de sistem era vădit exagerată sau chiar inexistentă. 

O armă redutabilă împotriva opozanților regimului sau a celor care, fără să se opună 
comunismului, nu îi apreciau, mai mult sau mai putin deschis, telurile şi mijloacele, s-a 
dovedit a fi complexul de incriminări prevăzute în paragrafele articolului 209. Acest articol 
care pedepsea „uneltirea contra ordinii sociale” a suferit practic cele mai numeroase 
modificări fata de forma sa inițială, ajungând în anii de intensificare a represiunii un 
instrument penal foarte des folosit în formularea „concluziilor de învinuire” de către 
anchetatorii Securităţii. În primul Cod Penal al RPR din 1948, uneltirea nu a fost considerată 
o crimă, ci un delict, ceea ce automat modifica regimul pedepsei: se putea administra doar 
închisoare corecțională, o formă de detenție mult mai uşoară. Erau socotite delicte de uneltire 
contra ordinii sociale şi pedepsite ca atare următoarele infracţiuni: propovăduirea prin viu grai 
a schimbării formei de guvernământ (închisoare de la 6 luni la 3 ani şi interdicție corecțională 


16 Codul Penal..., ediţia 1960, p. 12 (articolul 194, indice 5). 
17 Acest alineat a fost abrogat prin Decretul 212, publicat în „Buletinul Oficial” nr. 8, 17 iunie 1960. 
18 Publicat în „Buletinul Oficial” nr.1, 14 ianuarie 1959. 

de la 1 la 3 ani), propaganda pentru rasturnarea violenta a ordinii in stat, constituirea de 
asociatii secrete in acest scop, sau stabilirea de legäturi cu persoane si asociatii din sträinätate 
in scopul uneltirii (fapte pentru care se prevedea inchisoare corectionalä de la 3 la 7 ani si 
interdictie corectionalä de la 3 la 5 ani). In finalul articolului, prin alineatele 3 si 4 erau 
incriminate iniţierea şi participarea la „organizații de tip fascist, politice, militare şi 
paramilitare”, respectiv propaganda în favoarea acestora, pentru care se riscau pedepse de la 3 
la 10 ani închisoare corecțională, în cazul propagandei, sau muncă silnică între 15 şi 25 de ani 
pentru inițiere sau participare. Prin Decretul nr. 469 din 1957!” s-a operat modificarea acestor 
prevederi. S-a renunțat la calificarea uneltirii drept delict, ea fiind socotită în noul text 
infracțiune, iar pedepsele au fost substanțial majorate. Textul prevedea de astă dată ca 
inițierea, constituirea sau participarea la organizaţii sau asociaţii care urmăresc „schimbarea 
ordinii sociale existente în stat sau a formei de guvernământ democratice” să fie sancţionate 
cu muncă silnică de la 15 la 25 de ani şi degradare civică pe o durată de 5 până la 10 ani. 
Propaganda în favoarea unei asemenea organizații sau sprijinul de orice natură acordat 
membrilor ei se pedepsea, conform alineatului 2, cu închisoare corecțională între 3 şi 10 ani, 
urmată de o interdicție corecțională de 3-5 ani. Tentativa se pedepsea ca şi fapta consumată. 
Ulterior, prin Decretul 318/1958, s-a introdus un nou alineat la acest punct, prin care se 
pedepseau cu muncă silnică între 5 şi 25 de ani, urmată de degradare civică pe timp de 10 ani 
„formele de agitaţie care au avut ori au putut avea urmări deosebit de grave”, iar prin Decretul 
212/1960 a fost incriminat faptul, la fel de drastic pedepsit, „de a lucra prin mijloace violente, 
pentru a produce teroare, teamă ori dezordine publică, cu scop de a schimba ordinea 
economică sau socială din România”. 

Cea mai substanţială adăugire a prevederilor penale de la articolul 209 s-a făcut prin 
Decretul 202 din 1953, când s-a introdus Secțiunea Ibis, care condamna subminarea 
economiei nationale şi sabotajul contrarevolutionar. Prin articolul 209 indice 1, aceste acte, 
săvârşite în instituții sau întreprinderi de stat „în scop contrarevolutionar, în folosul foştilor 
proprietari sau organizaţiilor capitaliste interesate” se pedepseau cu muncă silnică între 5 şi 25 
de ani şi confiscarea totală ori parţială a averii. Când consecințele au fost ori ar fi putut fi 
grave, se putea dispune pedeapsa maximă: condamnarea la moarte. Cu aceleaşi pedepse dure 
se sanctionau prin articolele 209 indice 2 şi 209 indice 3 distrugeri sau degradări „în scop 
contrarevolutionar”, de orice natură, săvârşite în instituții şi unități ale economiei nationale, 
respectiv „neîndeplinirea cu ştiinţă sau îndeplinirea voit neglijentä a anumitor obligaţii”, 
socotită, în cazul în care submina într-un fel sau altul regimul de „democrație populară”, 
„sabotaj contrarevolutionar”. Prin articolul 209 indice 4, tentativa se pedepsea ca şi fapta 
consumată”. 

În 1958, cu Decretul 318, din conţinutul tuturor articolelor care incriminau 
subminarea economiei nationale şi sabotajul s-a eliminat sintagma „în scop 
contrarevolutionar”, ceea ce a uşurat simțitor activitatea anchetatorilor Securităţii de 
„dovedire” a acestor fapte şi a lărgit serios aria persoanelor incriminate. Pe lângă aceste 
infracțiuni de subminare a economiei sau sabotaj, anchetatorii mai aveau la îndemână şi 
încadrările penale de la Titlul 3 bis, care priveau unele infracțiuni contra sistemului economic 
al RPR. La paragrafele articolului 268 se prevedeau pedepse cu închisoarea ajungând până la 
5 ani, amenzi usturătoare şi confiscări de bunuri chiar pentru infracţiuni mărunte, cum ar fi 
„lipsa de grijă gospodărească”, producţia „de proastă calitate, neterminată sau fără respectarea 
normelor”, „degradarea din nesocotintä, neprevedere sau uşurinţă a tractoarelor” sau o lipsă 
de interes similară în tratarea vitelor din gospodăriile agricole de stat ori colective, nepredarea 
la timp a cotelor de produse agricole, nerespectarea planurilor de însămânțări ş.a. Acest articol 
din Codul Penal îşi regăseşte în mare parte din prevederi obârşia în legislaţia sovietică din 


1 Publicat în „Buletinul Oficial” nr. 26, 30 septembrie 1957. 
% Codul Penai..., ediţia 1958, pp. 110-111. 

vremea colectivizării, inspirată la rândul ei de unul dintre avertismentele lansate de Stalin la 
adresa colhoznicilor: „Vi se cere doar să munciti cinstit, să aparati bunurile colhozului, să 
aveţi grijă de tractoare şi de maşini, să vă îngrijiţi de cai, să aduceţi la îndeplinire sarcinile 
trasate de statul muncitorilor şi al țăranilor, să intariti colhozul şi să-i expulzați pe chiaburi şi 
pe acolitii lor, dacă s-au strecurat printre voi”? 

Actele de răzvrătire sau instigare la răzvrătire erau sancţionate drastic prin articolele 
210-212, ca şi actele de rebeliune, prevăzute şi pedepsite de articolele 258-262”. Restul 
prevederilor părţii speciale din Codul Penal privind infracțiunile „contra siguranţei interioare 
a statului” priveau uzurparea de funcţii sau infracțiuni săvârşite de funcționari ai statului, 
ofensa adusă drapelului sau „delictul contra siguranței statelor străine, dreptului păcii şi 
bunelor relații internaționale”. 

Severitatea cu care erau pedepsite formele de opoziție față de regimul „democrat 
popular” nu se regăseşte în cazul infracţiunilor de drept comun. Spre exemplu, asocierea în 
vederea comiterii unor crime sau delicte de drept comun era pedepsită prin articolul 315 doar 
cu închisoare corecțională de la 2 la 6 ani. În aceeaşi ordine de idei, existau mari diferenţe în 
modul de pedepsire a furturilor; în cazul în care un furt se producea în dauna avutului obştesc, 
pedeapsa ajungea la 12 ani, iar prin Decretul 446 din 21 septembrie 1957, promovat în timpul 
unei noi ofensive pentru realizarea colectivizării, se prevedea, pe lângă pedeapsa cu 
închisoarea, confiscarea totală a averii în cazul unor furturi de cereale „săvârşite fie pe câmp, 
fie în orice alte locuri””’. Aceasta, în vreme ce un hot învinuit de furt calificat în dauna 
avutului privat putea fi condamnat la un maximum de 5 ani de închisoare corecțională. Lipsa 
între furtul de la stat şi cel în dauna unei persoane private a dat naştere la aberaţii judiciare 
semnalate şi la nivelul conducerii superioare a partidului, dar fără succes: „Nu demult, un 
țăran de la Calafat a primit, pentru că a furat un borcan de 6 lei, 6 luni de închisoare, iar unuia 
care a furat sute de mii de lei, i se dă tot 6 luni. Eu consider că dacă pedeapsa nu este în raport 
cu vina nu este bine”, afirma Gheorghe Vasilichi în dezbaterile Plenarei CC a PMR din martie 
19562. Dar constatarea a rămas fără efect în plan juridic. 
împotriva oricărei forme de disidentä, fie ea chiar pasivă. Cu atât mai mult cu cât, prin 
articolul 228, era pedepsită penal omisiunea denuntului. Acuzatia a fost preluată din Codul 
Penal sovietic, ea fiind inspirată practic de celebra frază a lui Lenin, care spune că un bun 
comunist trebuie să fie în acelaşi timp un bun „cekist”. În prima formă a Codului Penal din 
1948 era pasibil de închisoare corecțională de la 1 la 2 ani cel care a omis să denunțe „când 
încă era timpul de a se împiedica consumarea faptului”, pregătirea unui complot (prevăzut şi 
pedepsit de articolul 227) sau a actelor violente îndreptate împotriva regimului, stabilite la 
articolul 207. Denuntarea faptelor „înainte de a fi descoperite şi în timp util, astfel ca să fie 
împiedicată consumarea” ducea la absolvirea de vină, iar cel ce după descoperirea faptei 
inlesnea arestarea complicilor putea fi iertat de o jumătate din pedeapsă. 

Prin Decretul 469 din 30 septembrie 1957, s-a extins incriminarea omisiunii si asupra 
celor care nu denuntau actele de uneltire contra ordinii sociale, prevăzute de articolul 209 
indice 1, pedeapsa fiind majorată la un cuantum cuprins între 2 şi 7 ani închisoare 
corecțională şi interdicție corecțională între 1 şi 5 ani. După numai câteva luni, în plin val de 
arestări dezlantuit de Securitate, prin Decretul 318 din 21 iulie 1958, s-a stabilit că erau 
culpabili de omisiune de denunt şi cei care nu au adus la cunoştinţa „organelor competente” 
pregătirea actelor de subminare a economiei naționale sau sabotaj, pedeapsa fiind şi ea 


2! D. Volkogonov, op. cit., p. 385. 

2 Codul Penal..., ediţia 1958, pp. 133-134. 

% Ibidem, p. 32. 

# Vezi Stenograma discuţiilor Plenarei CC al PMR din ziua de 25 martie 1956. 

majorată: închisoare corecțională între 3 si 10 ani. Mai mult, se stipula că „actele 
pregătitoare” ale omisiunii denuntului „se pedepsesc ca şi infracţiunea consumată”, iar prin 
articolul 230 alineatul 2 primeau aceeaşi pedeapsă cu făptuitorii „complicii, tăinuitorii şi cei 
care vor fi favorizat pe infractori”. Totodată, începând cu 1957, articolul 228 conţinea invitații 
mult mai deschise la delatiune şi colaborare cu organele represive fata de cele prevăzute în 
Codul Penal din 1948. Astfel, prin Decretul 469 s-a dispus să fie scoase de sub urmărire 
penală „persoanele care, mai înainte de orice urmărire, vor fi instiintat autoritățile competente 
sau care, chiar după ce culpabilii au fost descoperiţi sau după ce s-a început urmărirea, au 
înlesnit arestarea acestora”, iar prin Decretul 1/1959 „generozitatea” organelor în cazul 
denuntatorilor avea să se extindă, în urma introducerii articolului 231: „nu se pedepsesc acei 
care, făcând parte dintr-un complot, îl denunță autorităților, mai înainte de a fi fost descoperit 
şi de a se fi început săvârşirea faptei proiectate”. În acelaşi text de lege, incriminarea 
omisiunii de denunt de la articolul 228 a fost practic extinsă asupra nedenuntarii tuturor 
infracțiunilor cu caracter politic, iar la pedeapsa condamnării cu închisoarea de la 3 la 10 ani 
s-a adăugat şi o interdicţie corecțională între 1 şi 5 ani. 

În finalul acestei prezentări comparative a modului în care a evoluat legislaţia în 
materie penală”5, se poate concluziona că, începând cu articolul 207 care pedepsea actele de 
teroare care amenințau să răstoarne „ordinea socială a RPR” şi încheind cu articolul 231, care 
îi iartă de pedeapsă pe denuntatori, prevederile cu caracter public cuprinse în Codul Penal şi 
diversele decrete, care l-au modificat sau completat, au oferit organelor represive ale 
Securităţii o largă paletă de acțiune împotriva celor pe care regimul comunist i-a identificat 
drept duşmani ai stabilității şi perpetuării sale. Pe parcursul dobândirii experienței în 
exercitarea puterii, în acțiunea permanentă de consolidare a ei, autoritățile comuniste au 
detaliat baza legislativă penală a represiunii, prevăzând măsuri drastice împotriva oricărei 
forme de disidenta. Securitatea, ca instituție abilitată să exercite reprimarea, avea astfel la 
îndemână toate mijoacele de a trece la pedepsirea celor pe care îi socotea susceptibili de a fi 
complotat împotriva regimului sau chiar de a se fi gândit la aceasta. Pedepsele erau 
supradimensionate în raport cu faptele, pentru că prin administrarea lor nu se urmărea doar 
încarcerarea sau uciderea presupuşilor vinovaţi, ci şi intimidarea celor rămaşi liberi, câtă 
vreme se dovedeau supuşi. 

Măsurile cu caracter penal împotriva opoziției anticomuniste nu au ajuns să satisfacă 
însă nevoile Securităţii, stânjenită în primul rând în acțiunile represive de faptul că acestea 
trebuiau cautionate de instante de judecată. Divergentele între magistrați, s-au făcut nu o data 
simțite deoarece, cu toate măsurile radicale de transformare a instanţelor în „Tribunale ale 
poporului” ţineau totuşi cont de apărarea legalității şi respectau dreptul la apărare al 
inculpatilor şi aplicau sentințe mai mici decât cele dorite de aparatul Ministerului Afacerilor 
Interne. Conducerea de partid, a s-a arătat mult mai satisfăcută de rezultatele represiunii 
atunci când în 1946, în timpul cât a lipsit Pătrăşcanu, plecat la Conferinţa de Pace de la Paris, 
locul i-a fost ținut de Teohari Georgescu. Când acesta a cumulat funcția de ministru de Interne 
şi de Justiţie, „cu totul altfel a fost privită justiția şi magistratura, cu totul altfel procedau 
[magistrații], procesele de atunci cu totul altfel au fost rezolvate şi altul era răsunetul în opinia 
publică. Fiecare simţea o mână forte, simţea că tov. Teo îşi impunea punctul de vedere şi 
obliga pe magistrați să rezolve problemele aşa cum cereau interesele masei”, constata Chivu 
Stoica la o şedinţă a Biroului Politic din 9 septembrie 1947. Meritele lui Teohari nu se opreau 
aici: „dacă Teo n-ar fi introdus în jandarmerie, în poliţie elemente populare, nu ştiu unde am fi 
ajuns astăzi. El a călcat peste statute şi legi, a mers pe o linie revoluţionară şi a avut bune 
rezultate în aparatul de stat al Internelor care se întăreşte, pe care poţi să te bizui şi care trimite 


> Articolele citate se regăsesc în cele trei ediţii principale ale Codului Penal: ediția 1955, pp. 85-100, ediţia 
1958, pp. 99-118 şi ediţia 1960, pp. 104-134, 162-171. 

pe oamenii pe care Justitia nu-i condamna, in lagäre”*, constata acelaşi Chivu Soica. Într- 


adevăr, pentru a ocoli procedura penală clasică şi a completa paleta de acţiuni ale poliției 
politice împotriva „duşmanilor regimului de democrație populară”, Ministerul Afacerilor 
Interne a inspirat începând din 1949 un complex de măsuri cu caracter secret care au permis 
lărgirea acțiunilor represive independent de deciziile justiției. 


Legislaţia represivă cu caracter secret 

Legislaţia penală, cuprinsă în Codul Penal şi în legile speciale sau decretele publicate 
în „Buletinul Oficial” care l-au modificat şi completat în primele două decenii, a fost adăugită 
cu o serie de măsuri legislative de natură să contureze mai exact cadrul de acțiune şi să 
mărească eficiența organelor represive. Acestea au constat în aşa-numite măsuri 
administrative luate de către organele Ministerului Afacerilor Interne asupra unor categorii de 
persoane, în baza unor decrete şi hotărâri ale Consiliului de Miniştri care au avut în 
majoritatea lor un caracter secret. Secretizarea acestor măsuri represive a fost întreprinsă din 
mai multe rațiuni. Mai întâi, ele veneau în contradicție cu prevederile constituționale care 
enuntau (chiar dacă formal) drepturile şi libertăţile cetățenilor””, pe care le încălcau în mod 
flagrant, dar şi cu declaraţiile pompoase ale autorităților comuniste privind libertatea care 
domnea în România. În Raportul asupra proiectului de Constituţie a RPR, prezentat în faţa 
Marii Adunări Nationale la 23 septembrie 1952, Dej afirmase: „Libertatea de conştiinţă, 
libertatea cuvântului, libertatea presei, libertatea de organizare etc sunt înscrise la loc de cinste 
în proiectul de Constitutie””*, declaraţie care ar fi fost contrazisă flagrant, dacă textele unor 
hotărâri ale Consiliului de Miniştri privind măsurile administrative ar fi fost făcute publice. 

Pe de altă parte, imaginea țării, transformată într-un imens gulag de către regimul 
„democrat popular”, deja evocată în numeroase mărturii publicate în Occident de către presa 
străină şi de cea română din exil”? sau rostite la posturile de radio străine in limba română” ar 


26 Stenograma şedinţei Biroului Politic din 9 septembrie 1947. 

°7 În Constitutiile din 13 aprilie 1948 (Titlul I) şi 27 septembrie 1952 (Capitolul VII), drepturi ale omului ca 
inviolabilitatea personei şi a domiciliului, libertatea cuvântului, libertatea presei şi libertatea de asociere erau 
prevăzute, dar dreptul de asociere era subordonat datoriei de „înregimentare în construirea socialismului”, iar 
celelalte libertăţi trebuiau, după cum menţiona articolul 85 alineatul II din Constituţia din 1952, să se exercite „în 
conformitate cu interesele celor ce muncesc şi în vederea întăririi regimului de democrație populară”. Eleodor 
Focşeneanu, Istoria constituțională a României, 1859-1991, Bucureşti, Editura Humanitas, 1992, pp. 114-115, 
130-131. 

4 Gheorghiu Dej, Articole şi cuvântări..., pp. 527. 

% Ziarul „România” editat de Romanian National Committee, (nr. 55, an V, New York, ianuarie-februarie 1961), 
sub titlul Aspecte vechi şi noi ale terorii în RPR, arăta de pildă următoarele: „primim necontenit scrisori de la 
refugiații care au reuşit recent să se salveze, informaţii care aduc lumini noi asupra situaţiei din tara. Dam mai 
jos câteva fragmente din ele: (...) în afară de arestările în masă destinate să intimideze populaţia, cele mai 
curente sunt acelea destinate să recruteze braţe de muncă gratuite pentru lucrările din Deltă. Oamenii sunt 
adunaţi de pe stradă sub cele mai ridicole pretexte, cum ar fi de pildă îmbrăcămintea sau tunsoarea care n-ar 
corespunde moralei proletare şi judecaţi de un tribunal de urgenţă, care în 24 de ore îi condamnă la reeducare 
într-o colonie de muncă”. De altfel, cu toată secretizarea măsurilor represive, uneori oficialii comunişti nu se 
puteau sustrage evidenţelor şi erau nevoiţi ulterior, în scurtele perioade de „deschidere”, să recunoască 
tratamentele la care erau supuşi deţinuţii politici în lagărele de munca la începutul anilor ‘50. Astfel, ziarul „Le 
Monde” din 19 august 1953 (citat în Buletinul Agerpres — vezi ANIC, fond 80, dosar nr. 727, f. 256) reproduce 
după „New York Times” declarațiile lui Grigore Preoteasa, care explica de ce lucrările de la Canal au fost oprite: 
„Construcția Canalului era un proiect grandios în stilul realizărilor staliniste şi multi observatori puneau la 
îndoială posibilitatea pentru România de a-l duce la bun sfârşit. Nu este totuşi nici o îndoială că lucrările s-au 
făcut până acum folosindu-se ca mână de lucru condamnaţi politici supuşi unui regim extrem de penibil” (s.n.) 
Era o formă extrem de diplomatică de a escamota tratamentul criminal cărora le-au căzut victimă mii de oameni. 

30 La postul de radio Europa Liberă (în limba română), ora 18,45, din 3 septembrie 1953, se arăta: „Prima 
revendicare şi cea mai mare pe care muncitorii o vor prezenta zilnic in fabrici, în birouri, pe ogoare, în sate şi 
oraşe este amnistia generală a sutelor de mii de prizonieri care gem în lagărele şi închisorile comuniste ştiute şi 

fi fost fundamentată oficial chiar de autoritățile din RPR, dacă aceste măsuri ar fi fost 
cunoscute. Prin intrarea într-un circuit public a unor decrete, hotărâri ale Consiliului de 
Miniştri şi ale MAI sau simple decizii ministeriale ale şefilor Securității, în baza cărora sute 
de mii de oameni au fost afectaţi de internarea în lagăre, deportări, fixarea de domiciliu 
obligatoriu sau confiscări de bunuri, fără ca toate aceste victime să fi făcut obiectul unei 
decizii judecătoreşti în acest sens, regimul de la Bucureşti ar fi dezvăluit astfel mijloacele 
represive de multe ori cu un caracter vădit arbitrar prin care îşi asigura stabilitatea. Sistemul ar 
fi fost nevoit astfel să se liberalizeze sau, în caz contrar, mai ales în noul context international 
al primilor paşi de ,,dezghet” al relațiilor est-vest, România, semnatara a Convenţiei de la 
Geneva şi admisă în 1955 ca membru al Naţiunilor Unite, ar fi fost pusă într-o situaţie 
delicată”!. Din aceste motive, asupra unei bune parti a legislaţiei represive care a stat la baza 
acțiunilor Securităţii s-a păstrat un secret desăvârşit. 

Chiar Codul Penal, o lege publică în esenţa ei, a fost modificat prin adăugirea unui 
articol care nu a fost niciodată publicat. Decretul cu nr. 62 din februarie 1955 a „completat” 
Codul Penal cu articolul 193 indice 1. În textul acestui articol era incriminată „activitatea 
intensă contra clasei muncitoare sau a mişcării revoluționare, desfăşurată într-un post de 
răspundere în aparatul de stat sau într-un serviciu secret pe timpul regimului burghezo- 
moşieresc”, pedepsită cu temniță grea pe viata şi confiscarea totală a averii. Al doilea paragraf 
stipula: „Dacă fapta prevăzută în alineatul precedent a fost săvârşită într-un alt post decât într- 
unul de conducere, pedeapsa va fi de detentiune grea de la 5 la 25 de ani şi confiscarea totală 
ori parțială a averii”. În baza prevederilor citate, nepublicate în nici o ediţie a Codului Penal, 
„au fost judecaţi şi condamnaţi in 1955-1956 foşti angajaţi ai Poliţiei, Sigurantei şi Serviciului 
Secret, arestaţi în anii 1948-1950”. În unele cazuri cercetate“, s-au pronunţat retroactiv 
pedepse egale cu perioada de detenție, ceea ce indică „legalizarea” unor abuzuri (lungi 
detentii fără proces), în contextul politic care a urmat Conferinţei de la Geneva din 1955. 
Edificator pentru natura regimului comunist rămâne faptul că această tentativă de intrare în 
legalitate s-a făcut prin încălcarea unei norme juridice fundamentale, care nu permite 
administrarea unor pedepse prevăzute de lege săvârşite înainte de data intrării acesteia în 


neştiute. Teroarea politieneasca trebuie să înceteze: munca forțată, această ruşine comunistă va trebui desființată. 
Vânzătorii şi exploatatorii de sclavi români vor fi, în curând, aduşi la judecată în fata Naţiunilor Unite”. 
Gheorghiu-Dej adnota cu cinism pe marginea stenogramei emisiunii „Zău? Ce vorbeşti! Ne sperii!...”, 
completând în dreptul „sutelor de mii de prizonieri” cu propria apreciere: „bandiți de legionari şi alte elemente 
dusmane”; ANIC, fond 80, dosar nr. 727, f. 249. De altfel, încălcările drepturilor omului în România au stârnit 
nu o dată „proteste energice din partea guvernelor occidentale şi ale Naţiunilor Unite”. O astfel de notă trimisă 
guvernului român de SUA şi Marea Britanie, amintind violările grave ale drepturilor omului, cerea „să înceteze 
imediat actele inumane care însoțeau reformele lor economice şi politice”; Ghiţă Ionescu, Comunismul în 
România, Bucureşti, Editura Litera, 1994, p. 227. 

3! Fără îndoială, situaţia internaţională a României evoluase, chiar dacă mai era evocat „disprețul arătat de 
guvernul român față de drepturile şi libertăţile persoanelor aflate sub jurisdicţia lui”, care „a devenit într-adevăr 
atât de notoriu, încât se evocă la tot pasul condamnarea oamenilor liberi”, după cum se arăta în Interpretation of 
Peace Treaties with Bulgaria, Hungary and Romania a Curţii de Justiţie a Statelor Unite din 1956; apud Ghiţă 
Ionescu, op. cit., p. 227, nota 47. Schimbările semnificative de atitudine ale poziţiei SUA față de România au 
făcut parte din modificarea strategiei mai largi faţă de statele Europei de Est. În ianuarie 1955, un Memorandum 
elaborat de Biroul de Coordonare a Operatiilor din Departamentul de Stat constata imposibilitatea detaşării din 
spaţiul de hegemonie sovietic a vreunei tari satelite, fără riscul de confruntare deschisă cu URSS, ceea ce a dus la 
inițierea unui dialog cu guvernele ţărilor din blocul sovietic, în încercarea de a încuraja treptat impunerea unei 
linii politice autonome fata de Moscova; Liviu Târäu, în căutarea României: recomandările făcute 
Departamentului de Stat de către Robert H. Thayler, ministrul SUA la Bucureşti, la încheierea misiunii sale în 
România, în vol. România şi relațiile internationale în secolul XX, In Honorem Vasile Vesa, Cluj Napoca, 
Editura Clusium, 2000, pp. 231-232. 

* Marius Lupu, Cornel Nicoară, Gheorghe Onişoru, Cu unanimitate de voturi. Sentinte politice adnotate şi 
comentate, Bucureşti, Fundaţia Academia Civică, 1997, p. 25. 

3 Ibidem. 

vigoare. Bineinteles, toate procedurile penale care au urmat Decretului 62 din 1995 s-au 
aplicat si ele in regim secret. 

Completand legislația penală, o serie de măsuri legislative cu caracter secret au oferit 
Securităţii posibilitatea de a constitui în Republica Populară Română un adevărat ,,Arhipelag 
Gulag”, după expresia consacrată de cunsocutul scriitor Aleksandr Soljenitin, care au avut la 
bază modelul sovietic. O descriere a sistemului lagărelor din URSS conturează un tablou 
reîntâlnit în România anilor 1950, în urma aplicării unei largi arii de măsuri aşa-numite „de 
siguranță”: „Arborând stindardul igienei sociale, statul înțelege să vindece societatea, să 
curețe şi să reeduce. Gângăniile dăunătoare sunt adunate, în valuri succesive... Sunt loviți mai 
întâi diferitii marginali care amenință hegemonia politică, ideologică, culturală, socială a 
partidului şi a conducerii sale. Se reduce opoziţia politică şi religioasă, se stârpesc agitația 
muncitorească şi răscoalele ţărăneşti, se colectivizează satele, este suprimat şomajul, 
suprimându-se somerii. Cu fiecare dezinsectie, lagărele se extind. Ele îndreaptă, ele 
extermină. Totul este adunat aici: opozanți conştienţi sau presupuşi, credincioşi ferventi, 
savanţi sobri, hoți de cartofi, borfaşi, țărani amärâti, bandiți. Pentru a scoate la lumină 
societatea sa, statul produce lagărele”. Această practică a sistemului represiv comunist a fost 
de regulă asociată cu numele lui Stalin, dar „adevăratul părinte al execuțiilor, al terorii în 
masă şi al organelor aflate deasupra statului” a fost Lenin, care a ordonat pentru prima oară 
internarea în lagăre chiar a unui mare număr de femei şi copii în timpul războiului civil, pe 
parcursul represaliilor sălbatice îndreptate împotriva cazacilor. Administraţia de Stat a 
Lagărelor din URSS (prescurtat GULAG) avea să capete începând cu anii 1930 dimensiuni 
gigantice. 

Aşa cum reiese din Nota de studiu nr. 00880015 din 14 decembrie 1967 întocmită la 
Serviciul C al Consiliului Securităţii Statului“, copiindu-se modelul sovietic, s-au instituit cu 
începere din 1949 măsuri de dislocare şi fixare de domiciliu obligatoriu, internare în colonii şi 
unităţi de muncă şi fixare de loc de muncă obligatoriu unor categorii de persoane care, fără să 
poată fi incriminate penal, făceau obiectul unor dispoziţii cu caracter represiv care aveau ca 
bază actele normative emise de Marea Adunare Naţională sau Consiliul de Miniştri, dar şi 
simple hotărâri şi dispoziţii ale MAI”. 


* André Glucksmann, op. cit., p. 98. 

% D. Volkogonov, op. cit., p. 268. 

% ASRI, fond D, dosar nr. 7778, vol. 36, ff. 36-42. 

*7 Pentru o primă analiză a acestora, vezi Marius Oprea, Legislaţia represiunii, in Addenda la Cartea Neagră a 
comunismului, Stephane Curtois & alţii, Bucureşti, Editura Humanitas, Fundaţia Academia Civică 1998, pp. 
748-755 si Ion Bălan, Regimul concentrationar din România, Bucureşti, Editura Fundaţia Academia Civică, 
2000, pp.79-104. 

Cronologia si geografia represiunii 


Pretutindeni şi de la un capăt la altul al dominaţiei sale, comunismul s-a menţinut prin 
teroare, violență şi crimă. Deşi evoluţia sa a fost diferită de la o tara la alta şi de la o perioadă 
la alta, ceea ce l-a ajutat să supravieţuiască atâtea decenii a fost represiunea. Lupta de clasă, 
proclamată drept principiu ideologic, nu l-a împiedicat să extermine pe lângă adversarii 
asumaţi — „burghezii”, „moşierii”, „imperialiştii” şi „fasciştii” — chiar pe aliaţii teoretici, pe 
„tovarăşii de drum” şi pe propriii protagonişti. Nefiind compatibil cu libertatea, comunismul a 
instaurat asasinatul fizic şi moral drept instrument al tacticilor sale de supravieţuire. Chiar 
dacă, în calitate de membru fondator al Naţiunilor Unite, a votat în 1948 Declarația 
Universală a Drepturilor Omului, Uniunea Sovietică a dat un exemplu şi sateliților ei 
postbelici pentru încălcarea flagrantă a fiecăruia din cele 30 de articole ale acesteia’. 

Comunismul exportat în ţările Europei Centrale şi de Est a beneficiat de experiența a 
trei decenii de teroare în chiar patria sa, Uniunea Sovietică. Încă din mai 1943, când a 
desființat formal Cominternul, Stalin a încredinţat unităţii INO (spionajul extern din cadrul 
NKVD) sarcina creării din rândul activiştilor refugiaţi la Moscova a unor Comitete naționale 
de eliberare pentru ţările ce urmau să fie ocupate la sfârşitul războiului”. Totodată, o altă 
unitate a NKVD, creată în acelaşi an, 1943, şi destinată inițial pedepsirii spionilor din rândul 
populaţiei sovietice şi a prizonierilor sovietici repatriați din Occident (peste două milioane) se 
numea SMERS (,,Smerti spionah” = „moarte spionilor”) şi urma ca în țările ocupate dupa 
sfârşitul războiului să „consolideze noua formă de guvernare”. Practic, Operaţiunea Gayaneh 
de sovietizare a teritoriilor ocupate era, „avant la lettre”, o variantă „pe dos” a „Declaraţiei 
Europei Eliberate” ce urma să se elaboreze în februarie 1945 la Ialta. 

În România, planurile sovietice de ocupare a ţării prin luptă au fost date peste cap de 
lovitura de palat de la 23 august 1944. Stalin ar fi preferat să instaleze direct un guvern 
comunist, cum a făcut în Polonia prin formarea în Lublin a Comitetului Naţional de Eliberare, 
pentru impunerea căruia a luptat cu îndârjire la Ialta si Potsdam”. Luaţi prin surprindere de 
inițiativa regelui Mihai I, care — deşi cu 650.000 militari germani în tara — a rupt alianța cu 
Germania şi, apoi, a format rapid un guvern militar, completat cu patru miniştri de coaliție, 
sovieticii au amânat 20 de zile semnarea armistițiului şi au mimat în acest interval o „eliberare 
glorioasă”, parcurgând până în Banat şi centrul Transilvaniei câteva sute de kilometri fără să 
tragă un foc de armă. Simulând că, până la încheierea armistiţiului, au de-a face cu o tara şi o 
armată inamice, trupele sovietice au luat prizonieri peste 150.000 militari români care 
aşteptau să li se aläture”, apoi au devastat, rechizitionat, jefuit, violat si ucis, creând un haos 
care să le permită ulterior să poată pretinde restabilirea ordinii. 

Acest stigmat originar al terorii şi samavolniciei, îndreptat în egală măsură împotriva 
armatei, a mediului politic şi a populaţiei civile, a prefaţat cei 45 de ani în care regimul 
comunist s-a impus, s-a perpetuat şi a supraviețuit ca regim terorist şi criminal. „A fost una 
din multele tragedii din istoria românilor faptul că principalii arhitecţi ai loviturii de la 23 
august 1944, regele Mihai şi liderii democratici, au răsturnat o dictatură militară doar pentru a 
fi practic rasturnati ei înşişi, în decurs de şase luni, de alt regim totalitar incipient”€. 

Abuzurile şi nelegiuirile sfidau atât autoritățile române (cele trei guverne de coaliție 
succedate între 23 august 1944 şi 6 martie 1945), cât şi dreptul internațional, şi însăşi 


l'y. textul Declaraţiei pe http://www.onuinfo.ro/documente_fundamentale/declaratia_drepturilor_omului/ 

? Ton Mihai Pacepa, Cartea neagră a Securităţii, Bucureşti, Editura Omega, 1999, p. 62. 

* Ibidem, pp. 105-107. 

+ Dennis Deletant, România sub regimul comunist, Bucureşti, Fundaţia Academia Civică, 1997, p. 37. 

> v. Memoriul Regelui Mihai I destinat preşedintelui Roosevelt, în Mircea Ciobanu, Convorbiri cu Mihai I al 
României, Bucureşti, Editura Humanitas, 1991, pp. 245-259. 

® Dennis Deletant, op.cit., p. 37. 

Conventia de Armistitiu semnatä la Moscova la 12 septembrie 1944. Comisia Aliata de 
Control era de fapt un supraguvern sovietic care nu tinea cont nici de reprezentantii anglo- 
americani, nici de guvernul legitim. Sub pretextul aplicării armistiţiului şi al defascizării 
administraţiei, ea dădea ordine guvernelor Sănătescu şi Rădescu, iar atunci când nu reuşea 
organiza mişcări ale aşa-numitelor Formatiuni de Luptă Patriotică menite să destabilizeze 
tara, să impună miniştri şi prefecti comunişti, să inducă ideea că „fasciştii” (cum erau 
denumiți guvernanţii români sau politicienii democrați) nu sunt în stare să producă decât 
dezordine. Când nici aceste manevre nu reuseau, sosea ministrul adjunct de externe Andrei 
Visinski (procurorul-călău din timpul Marilor Epurări ale anilor '30 şi, ulterior, în iunie 1940, 
„gauleiterul” sovietizării Letoniei) care îşi impunea ordinele chiar Regelui Mihai, bătând cu 
pumnul în masă şi trântind uşile. Două vizite ale sale, în noiembrie 1944 şi februarie-martie 
1945, s-au soldat, fiecare din ele, cu schimbarea guvernului”, iar cea din decembrie 1945, în 
compania ambasadorilor american şi britanic la Moscova, cu întreruperea grevei regale. În 
acest timp, au avut loc primele deportări în URSS: a inginerilor şi tehnicienilor de origine 
germană care trebuiau să monteze fabricile transferate în Rusia; a 28 intelectuali şi de oameni 
de afaceri armeni (anchetați la Moscova şi deportaţi în Siberia); în sfârşit, a 75.000 etnici 
germani identificaţi doar după criterii de vârstă şi deportaţi cinci ani în Donbas „pentru 
reconstrucția URSS” (între aceştia, chiar mici grupuri de etnici români, cum s-a întâmplat în 
Ardealul de Nord, încă neretrocedat României). Tot acum începea drama a 300.000 refugiați 
basarabeni şi nord-bucovineni, häituiti de Comisia Aliată şi de Legația Sovietică în calitate de 
cetăţeni sovietici care ar fi trebuit să se repatrieze”. 

Mii de cetăţeni români, maghiari, germani şi austriaci au fost internaţi, începând din 
octombrie 1944, în lagărele de la Tg. Jiu, Caracal, Slobozia, în cadrul defascizării. Între ei, o 
mare parte nu aveau nici o legătură cu fascismul, dar, fiind anticomunişti, erau considerați ca 
atare pe baza falsului silogism: „dacă antifasciştii sunt comunişti, atunci anticomuniştii sunt 
fascişti”. Artizanul acestor operaţii mistificatoare era ipostaza românească a SMERS-ului, 
adică Brigada Mobilă înființată de NKVD în toamna lui 1944. Consilierii NKVD pentru 
România, Aleksandr Saharovski şi Dmitri Fedicikin, au încredințat comanda acestui 
instrument odios, care dubla instituţiile „burgheze” (Siguranţa, Poliţia, Jandarmeria) unor 
vechi agenţi ai NKVD-ului, lui Gheorghe Pintilie (Pantiuşa Bondarenko) şi lui Alexandru 
Nicolschi (Boris Griinberg). În același timp, SSI era controlat de un alt agent sovietic, Emil 
Bodnăraş, cel care a înființat şi un serviciu de informaţii secrete al PCR (Secţia a Il-a de 
informații şi contrainformaţii din cadrul Formatiunilor de Luptă Patriotică)'%. Multe arestări şi 
asasinate în aceasta primă perioadă au fost făcute chiar de membri ai F.N.D. (Frontul National 
Democrat era coaliția care cuprindea, în jurul Partidului Comunist, câteva partide şi 
organizații satelite). Alteori de către Formațiunile de Luptă Patriotică sau direct de către 
organele NKVD, acolo unde autorităţile române păreau că sunt prea îngăduitoare. 

Guvernul „de largă concentrare democratică” impus la 6 martie 1945 a fost adus la 
putere de toți aceşti factori de forță si a trebuit, ulterior, să se arate demn de acest ajutor. 

Potrivit unui raport din arhiva Oficiului de Studii Strategice american, încă la 7 martie 
1945, deci a doua zi după instalarea guvernului Petru Groza, o comisie de activişti sovietici 
condusă de Evgheni Suhalov a prezentat unei delegaţii de patru activişti comunişti, condusă 
de Ana Pauker, un plan de comunizare a României pe următorii trei ani, plan atribuit fostului 
secretar al Cominternului Gheorghi Dimitrov. Un plan similar, pentru alte două perioade de 


7 Jurnalul generalului Sănătescu, cu o prefaţă de Simona Ghitescu, ediţia a doua, Bucureşti, Editura Humanitas, 
2006, p. 178. 

$ Levon Harutunian, Siberia — dus întors, cuvânt înainte de Bedros Hoiasangian, Bucureşti, Editura Ararat, 2001. 
” România. Viaţa politică în documente. 1945, coord. loan Scurtu, Arhivele Statului, 1994, pp. 252-262. 

10 Claudiu Secasiu, în 6 martie 1945 — Începuturile comunizării României, Bucureşti, Editura Enciclopedică, 
1995, pp. 146-157. 

câte cinci ani, ar fi urmat să fie predat de sovietici in următoarele câteva săptămâni!!. Dintre 
cele zece puncte ale planului pe trei ani atrag atenţia, în ce priveşte studiul nostru, două: 
suprimarea partidelor istorice prin arestarea, uciderea şi răpirea membrilor lor şi, respectiv, 
crearea unei organizații de poliție întemeiată pe o „miliție populară” de tipul NKVD. O privire 
retrospectivă arată că toate capitolele acestui instructaj au fost respectate cu rigurozitate. 

În primele luni de la instalare, pentru a îndeplini articolele 13 şi 14 din Convenţia de 
Armistitiu, guvernul Groza a făcut o serie de procese răsunătoare împotriva „criminalilor de 
război şi a vinovaţilor de dezastrul ţării”. Cronologic, la 14 mai 1945 au fost condamnaţi 46 
criminali de război. Apoi la 30 mai 1945 s-a dat sentinţa în lotul ziariştilor. Abia la 19 mai 
1946 avea să se dea verdictul în Procesul Marii Trădări, după ce lotul Ion Antonescu fusese 
anchetat în URSS direct de organele SMERŞ!?. În octombrie 1946 şi ianuarie 1949 au urmat 
alte loturi de demnitari antonescieni, încheindu-se astfel procesele criminalilor de război. În 
paralel, însă, Brigada Mobilă la întrecere cu jandarmeria şi poliția — între timp comunizate - a 
făcut arestări masive în rândul membrilor partidelor istorice, al militarilor, al funcţionarilor 
epurati, acuzaţi ei înşişi tot de fascism. Despre primele două luni ale guvernării sale, primul 
ministru, Petru Groza, a mărturisit unui ziarist englez, Archie Gibson, că în decursul lor s-au 
facut 90.000 arestări'?. Încă din mai 1946 fusese arestat generalul Aurel Aldea, fostul ministru 
de Interne în primul guvern Sănătescu, acuzat împreună cu alti 55 de „complici” (multi dintre 
ei ţărănişti) de organizarea cu un an în urmă a unei rețele de organizaţii subversive, „Mişcarea 
Naţională de Rezistență”. Cu o zi înainte de alegeri, la 18 noiembrie 1946, s-a dat verdictul: 
Aldea a fost condamnat la muncă silnică pe viata şi a murit trei ani mai târziu în închisoarea 
Aiud". 

În aceeaşi vară, 1946, avea loc o nouă avalanşă de arestări în rândul membrilor 
opoziţiei, adică ai partidelor din afara blocului pro-comunist (BPD). Scopul era ca national- 
taranistii, national-liberalii şi social-democratii independenţi să fie împiedicaţi să candideze 
si, evident, să participe la campania electorală. 

După semnarea Tratatului de pace cu România, la 10 februarie 1947, Brigada Mobilă 
si Justiţia regimului s-au năpustit din nou asupra täränistilor şi liberalilor, fiind arestaţi mii de 
oameni. Si de asta dată erau învinuiți de-a dreptul de „fascism”, „legionarism”, „spionaj în 
favoarea imperialiştilor anglo-americani” şi „crime de război”. Acuzatiile erau lipsite de orice 
temei, iar arestările nu aveau nici o bază legală, fiind făcute în virtutea unui ordin ultrasecret 
al Ministerului de Interne. Persoanele arestate au fost trimise la închisorile din Gherla, Pitesti, 
Craiova şi Miercurea Ciuc şi din alte locuri, iar numitorul lor comun era că făcuseră campanie 
în beneficiul partidelor de opoziţie, în noiembrie 19461. 

„Legea pentru purificarea administratiilor de stat” din 30 martie 1945, dupa ce 
enumera criteriile şi motivele epurării, prevedea la articolul 10 „lagăre speciale” pentru munca 
obligatorie a salariaților îndepărtați din serviciu. Era vorba de o primă formă, nebuloasă, a 
condamnărilor administrative, exercitate direct de MAI, fără proces juridic, doar pe baza 
întocmirii unei liste. Această forma extrajuridica de punitiune a facut mai târziu sute de mii de 
victime, internate în unităţi, colonii şi locuri de muncă obligatorii, atât în anii 1950-1954 
(edictate prin HCM nr. 2/3 ianuarie 1950, HCM nr. 104 din 22 august 1952, HCM nr. 337 din 
11 martie 1954), dar şi mai târziu în anii 1958-1962 (Decretul Prezidiului MAN nr. 89 / 17 
februarie 1958). În privinţa legalității acestor forme de detenţie, trebuie spus că multe din ele 


"' România. Viaţa politică. ... pp. 189-192. 

' Lotul Antonescu în ancheta SMERS. Moscova, 1944-1946. Documente din Arhiva FSB, ediție îngrijită de Radu 
Ioanid, Iasi, Editura Polirom, 2006. 

'5 Dennis Deletant, op.cit., p. 54. 

"Ibidem, pp. 56-57. 

'5 Ibidem, p. 59. 

nici macar n-au fost inregistrate, mobilul lor fiind adesea nici mäcar politic, ci de natura 
personala (,,eliberarea” unei locuinte, scäparea de un vecin sau rival incomod). 

Daca arestarile membrilor partidelor de opozitie erau o forma de taiere a radacinilor, 
ceea ce a urmat in 1947-1948 era lovitura finala data elitelor politice din Romania. 

La 14 iulie 1947, pe micul aeroport Tämädäu din Sud-Estul Bucurestilor au fost 
arestati câtiva membri marcanti ai partidului principal de opozitie (National Täränesc) care 
incercasera sa se refugieze in Occident. Partidul, care era cel mai temut si puternic opozant al 
regimului, a fost imediat scos in afara legii printr-un Jurnal al Consiliului de Ministri. Intreaga 
conducere a fost arestatä, iar in octombrie-noiembrie a avut loc procesul ,,bandei national- 
täräniste”, care „a crescut fascismul in România” (cum scria în ,,Scanteia” Silviu Brucan). 
Iuliu Maniu şi Ion Mihalache au fost condamnaţi la temniță grea pe viata, pentru „înaltă 
trădare”, iar principalii loc colaboratori la pedepse maxime. Iuliu Maniu, Ion Mihalache şi 
Victor Rădulescu-Pogoneanu şi-au asumat martiriul până la capăt, având să moară în detenţie. 
Acest proces a dat tonul arestării şi condamnării celor rămaşi în conducerea interimară, 
clandestină, a partidului. Aceeaşi soartă au avut-o în anii următori liberalii şi social- 
democraţii. Pe de altă parte, la 15 mai 1948 au fost arestaţi câteva mii de membri ai ,,Fratiilor 
de Cruce”, organizaţie naționalistă de tineri, care se revendica de la „Garda de Fier”, 
desfiinţată în 1941. În acelaşi timp, au început procesele economice, în care erau incriminati 
pentru sabotaj numeroşi oameni de afaceri. S-au fabricat apoi procese fantomă de tip sovietic, 
în care erau amestecați de-a valma acuzați de provenienţă foarte deosebită, care — multi — nici 
nu se cunoşteau între ei: industriaşi, membri ai partidelor democratice, francmasoni, preoți, 
studenți, membri ai fostei „Gărzi de Fier” sau oameni care aveau relaţii cu legatiile 
occidentale, în aşa fel ca din „complexitatea” lotului să rezulte că sabotorii, legionarii şi 
spionii americani erau legaţi printr-un plan comun de subminare a regimului. 

La 15 iulie 1948 a fost emis ordinul 26500 Cabinet MAI, prin care, peste 12 zile, la 27 
iulie, orele 2 noaptea, urmau să fie arestaţi foştii ofițeri de poliție, („cu excepţia informatorilor 
valoroşi”), asta pregătind ceea ce urma să se întâmple la 30 august, adică crearea Securităţii. 
Arestarea în masă a mii de poliţişti a fost o operaţiune fulger, precipitată de faptul că Tito se 
servise de fosta poliție regală sârbă în manevra de declarare a independenţei fata de Moscova, 
cu câteva săptămâni mai devreme. 

Seria arestărilor a continuat în vara lui 1948 şi în lunile următoare prin închiderea unui 
mare număr de preoți şi episcopi greco-catolici care se opuseseră desființării Bisericii greco- 
catolice şi includerii ei în cadrul Bisericii Ortodoxe. În acelaşi timp, au fost pe parcursul 
anilor valuri masive de arestări în rândul prelatilor romano-catolici, acuzați de spionaj in 
favoarea Vaticanului (!) şi a Statelor Unite (Nuntiul papal la Bucuresti era un american!). Pe 
aceleaşi criterii absurde, urmărindu-se tăierea oricărei legături cu Occidentul, au avut loc 
marile procese de spionaj din jurul Misiunilor americană, engleză, franceză, iugoslavă, turcă 
şi au fost arestaţi 300 de elevi şi studenți care frecventaseră Biblioteca franceză. 

Anii 1948 şi 1949 au fost, totodată, anii arestării întregii conduceri a Partidului Social 
Democrat Independent, pedepsită pentru că a refuzat fuziunea cu Partidul Comunist Român. 
După o lungă anchetă, Constantin Titel Petrescu şi ceilalți lideri au fost condamnaţi la 
pedepse ajungând până la muncă silnică pe viata, acuzați fiind de „înaltă trădare” sau 
„atitudine ostilă la adresa partidului”! (liderii istorici Ion Flueras, Iosif Jumanca, George 
Grigorovici şi Gh. Ene Filipescu au murit in închisoare)'“. De remarcat că procesul din 
ianuarie 1952 a fost pus, retrospectiv, în legătură cu procesul de spionaj intentat funcționarilor 


16 Victor Frunză, Istoria comunismului în România, Bucureşti, Editura Victor Frunză, 1999; Nicoleta Ionescu- 
Gură, Stalinizarea României, Bucureşti, Editura BIC All, 2005, pp. 70-73. 

de la Oficiul de presă al Misiunii engleze, datorită, probabil, protestelor laburistilor britanici 
față de soarta colegilor români!”. 

Securitatea învăţa, încă, după modelul NKVD, să fantazeze scenarii prin care să 
dovedească legătura elitelor cu Occidentul şi să imagineze, în chiar sânul elitelor, comploturi 
imaginare manipulate de spionajul strain'® „Procesul marii finanţe” era un astfel de exemplu, 
de o fantezie malefică. Lotul judecat includea, alături de oameni de afaceri (Alexandru Popp, 
Ioan Bujoiu, Max Auschnitt — acesta din urmă, în contumacie), universitari apolitici (Nicolae 
Mărgineanu), un amiral (Horia Macellariu), fruntaşi legionari (Nicolae Pătraşcu, Nistor 
Chioreanu), acționari şi consilieri de la uzinele Reşiţa, ca şi multi alti acuzați, majoritatea 
necunoscându-se personal. Pedepsele acordate ajungeau, de asemenea, la muncă silnică pe 
viata şi 25 ani detenţie grea!?. 

În anii 1948-1952 au avut loc zeci de mii de arestări în rândul militantilor din linia a 
doua a partidelor istorice, precum şi al tinerilor din aceste partide, care acționau in 
clandestinitate. De asemenea, au fost zeci de mii de arestări ale unor elevi, studenți, muncitori 
si ţărani care făceau parte dintr-o puzderie de organizaţii anticomuniste. La 15 august 1952 
(„Noaptea Sfintei Maria ”) au fost din nou arestaţi ţărănişti, preoți, studenți, într-o acţiune care 
a luat prin surprindere mii de persoane. 

După ce elitele mature fuseseră anihilate, venise acum rândul generației tinere. Cel 
mai sinistru experiment a fost „reeducarea prin tortură”. Începută în 1949 în închisoarea 
Suceava, a continuat mai târziu cu înverşunare în închisoarea din Piteşti şi, apoi, ceva mai 
neconvins, în cele din Gherla şi Tg. Ocna. Până la o mie de tineri, majoritatea studenți, au fost 
umiliti, forțați să-şi renege convingerile, familia, credințele, să se maltrateze şi tortureze între 
ei, practic să-şi desființeze propria personalitate”. „Fenomenul Piteşti” - cum este foarte 
benign numit - a fost urmat de două procese, soldate cu peste 20 de condamnări la moarte din 
rândul studentilor-tortionari. Abia mai târziu a avut loc un alt proces, al securiştilor care s-au 
ocupat de „reeducare”. Ei au fost condamnaţi la pedepse uşoare de închisoare şi au fost în 
scurt timp amnistiati. Acuzatorii stipulau că la Piteşti s-a urmărit, la cererea liderului legionar 
Horia Sima, care se afla in Occident, şi a „imperialiştilor americani”, compromiterea 
Securităţii. Asta a fost interpretarea oficială. În realitate, inițiatorii, în frunte cu Eugen 
Țurcanu, erau într-adevăr studenţi legionari, dar au acționat tocmai încurajați de securişti şi nu 
la semnale din afară. 

A urmat epopeea Canalului Dunăre-Marea Neagră, care a început la sfârşitul anului 
1949, considerat fiind de conducerea comunistă, de Gheorghiu-Dej şi Ana Pauker, „un 
mormânt al burgheziei româneşti”. Dar pentru ca să devină un mormânt al acestei burghezii a 
trebuit să se găsească o formulă de arestare cu aparență legală sau cel putin semi-legală. 
Atunci s-au emis rapid, la 3 ianuarie 1950, HCM-ul de care am vorbit, urmat de o ordonanţă a 
Ministerului de Interne prin care erau arestaţi toți cei care „primejduiesc sau încearcă să 
primejduiască regimul de democraţie populară şi construirea socialismului sau care 
defăimează puterea de stat şi organele sale, dacă (atenție! s.n.) faptele lor nu constituie 
infracțiuni” (a se citi: dacă nu există probe pentru a se face un proces). Procedura era 
următoarea, fiind copiată după originalul NKVD: conducerea Canalului cerea un număr 
oarecare de oameni care să lucreze, Ministerul de Interne încredința această sarcină Direcţiei 
de Anchete, care la rândul ei transmitea ordinul regiunilor de Securitate, iar acestea făceau 


6 Culegere de materiale privitoare la activitatea criminală a serviciilor de spionaj imperialiste pe teritoriul 
Republicii Populare Române, Bucureşti, Editura Direcţiei Generale Politice MAI, 1951, p. 68. 

* Pentru felul cum decurgea o asemenea anchetă este edificatoare impresionanta culegere de documente: Anton 
Golopenţia, Ultima carte, editor Sanda Golopenţia, Bucureşti, Editura Enciclopedică, 2001. 

îngrijită de Cristina Anisescu, prefață de Adrian Neculau, Iaşi, Editura Polirom, 2006. 

liste cu ,,reactionarii”, ,,parazitii”, „duşmanii poporului” care urmau să fie arestați. Fără sa 
aibă loc măcar un simulacru de proces, o comisie formată din şapte generali şi colonei de 
Securitate semna listele şi astfel îi condamna la pedepse între 12 şi 60 de luni. (De notat că 
„internările administrative” erau calculate în luni, în timp ce sentintele propriu-zis juridice, la 
Tribunalele Militare, în ani.) Au fost zeci şi sute de mii de astfel de condamnări extra-juridice. 
Numai pe şantierele Canalului Dunăre-Marea Neagră, după nişte estimări minimale, au fost în 
fiecare moment în jur de 40000-60000 de deţinuţi. Dar ,,internatii CR” (contrarevolutionari) 
puteau fi ,,repartizati” pe alte zeci şi sute de şantiere, în întreprinderi agricole, mine, fabrici. 
Numărul persoanelor care au suferit internările administrative nu va putea fi vreodată stabilit 
cu precizie, din lipsa inițială a evidenţei şi din cauza distrugerii pe parcurs a numeroase probe, 
fapt sesizat de toate comisiile însărcinate să studieze problema. Sintezele făcute în anii 1953, 
1955 şi 1968 în interiorul MAI, respectiv al Consiliului Securităţii Statului, la cererea 
Partidului, au fost efectuate doar pe baza documentelor obținute în momentul respectiv de 
comisiile de anchetă şi - lucru foarte important — numai pe baza evidenţelor de la ieşirea din 
detenție, nu pe baza actelor (listelor) de internare. Liste au fost de ordinul miilor şi fiecare 
cuprindea zeci şi sute de nume. Câţi au murit până la eliberare este încă şi mai greu de stabilit. 

La această masă de sclavi se adăugau militarii din detaşamentele de muncă DGSM. 
Direcţia Generală a Serviciului Muncii a fost înfiinţată în 1951 şi se ocupa cu recrutarea şi 
exploatarea tinerilor cu „origine socială nesănătoasă” (burghezi, chiaburi, fii de deţinuţi 
politici sau având rude în străinătate), care nu aveau dreptul să poarte armă. Pentru că Tratatul 
de Pace limita plafonul de militari în termen, tinerii din „prisosul de contingent” al fiecărui an 
erau incorporati după acest criteriu în „armata cenuşie” şi obligaţi să presteze „muncă de 
interes public”. Prin acest infern, obligați să muncească în condiții inumane, au trecut până în 
anul 1960 peste 520.000 tineri”. Între ei, multi intelectuali de valoare, ca viitorii compozitori 
Pascal Bentoiu şi Ştefan Zorzor, ai căror părinţi se aflau sau mureau în închisoare”. 

O operațiune brutală, menită să decapiteze definitiv elita politică, a avut loc în noaptea 
de 5-6 mai 1950, când au fost arestați simultan în Bucureşti (sau în localităţile unde au fost 
găsiți) şi duşi la Sighet în nişte convoaie speciale 90 de demnitari ai regimului numit 
„burghezo-moşieresc”. Erau miniştri din toate guvernele perioadei 1919-1945, majoritatea in 
vârstă (70,80 sau chiar 91 ani), ajungându-se chiar la unele personalități care au făcut parte 
din guvernul pro-comunist Petru Groza, cum au fost Gheorghe Tătărescu (însoţit de trei frați!) 
sau Petre Bejan, Vântu, Radu Rosculet, „tovarăşi de drum” din formațiunile burgheze care 
acceptaseră să colaboreze până la un punct cu comuniştii. În vechea închisoare din secolul al 
XIX-lea, situată chiar pe frontiera sovietică, acest prim lot a fost în timp completat cu alte 
câteva, pe măsură ce „colectarea” foştilor miniştri sau secretari de stat avea loc. Au urmat 
loturi cu câteva zeci de preoţi şi episcopi greco-catolici, care fuseseră ținuți până atunci în 
domiciliu forţat în mănăstirile ortodoxe, apoi un lot de prelați romano-catolici, iar în august 
1951 lotul Partidului Naţional Ţărănesc, care, după procesul din 1947, fusese încarcerat la 
Galati. (Interesant este cum au fost duşi Iuliu Maniu, Ion Mihalache şi ceilalți de la Galati la 
Sighet, adică de pe o frontieră pe cealaltă frontieră sovietică, situată la antipozi.) Astfel, 
numărul celor deținuți în închisoarea Sighet a crescut la 180. Au murit 53, după datele pe care 
le avem. Au fost îngropaţi noaptea, pe ascuns, în gropi anonime, nu se ştie nici până astăzi 
exact unde. Se bănuieşte că în diferite cimitire, după 1952 în „Cimitirul Săracilor”, dar 
amestecați cu oamenii care nu aveau familie sau cu cei care mureau în azilul psihiatric sau în 
spitalul de boli cronice (mii de morminte). Între ei patru episcopi, câteva zeci de miniştri şi 


” Alexandru Oşca, Vasile Popa, Tratatul de Pace de la Paris — pretext pentru înființarea Serviciului Muncii în 

secretari de stat, octogenarii Iuliu Maniu şi Dinu Brătianu (presedinti ai Partidului National 
Țărănesc şi Partidului National Liberal, părinți ai democraţiei româneşti). Marele istoric 
Gheorghe Brătianu (Dinu Brătianu îl desemnase succesor la conducerea partidului) a murit la 
numai 55 ani”. Cei care nu au murit până în 1955 au fost duşi la Râmnicu Sărat, o închisoare 
care, de asemenea, avea linie cu ecartament dublu spre URSS. Acolo a murit după alti zece 
ani Ion Mihalache, devenit el însuşi octogenar şi într-o stare ultimă de degradare a sănătății. 
Acolo a zăcut într-o stare de paralizie cronică, dar demn până la capăt, eminentul diplomat 
Victor Rădulescu-Pogoneanu, unul dintre artizanii actului de la 23 august 1944 (a plătit acel 
curaj cu 15 ani de închisoare. În primăvara anului 1962 a fost dus cu targa la spitalul- 
închisoare Văcăreşti, unde a murit). Constantin Bebe Brătianu, secretarul general al Partidului 
Liberal, a fost, însă, eliberat cu puţin timp înainte de a muri, tot într-un spital din Bucureşti. 
Constantin Titel Petrescu, care contractase în închisoare o boală incurabilă, a murit la mai 
puţin de doi ani de la eliberare. Ca şi un om foarte tânăr, cum era de pildă poetul Constant 
Tonegaru (arestat şi învinuit de spionaj pentru că distribuia pentru familiile sărace pachete 
primite din Belgia, prin Biserica Catolică), care a murit după numai câteva săptămâni de 
,,libertate” (avea 33 ani). Mii de alti deţinuţi aflați într-o stare de epuizare şi boală extrema au 
murit în primele luni după sosirea acasă. 

În acelaşi timp, au început aşa-numitele dislocări, evacuări sau strămutări: familiile 
celor arestaţi, ca şi persoanele care nu se bucurau de încrederea autorităților erau mutate în 
alte locuinţe, improprii, în aşa fel încât locul devenea disponibil pentru potentatii locali, iar 
atmosfera generală devenea tot mai timorată. Prin Decretul 83, în noaptea de 2/3 martie 1949, 
la orele 3 (în ajunul plenarei de partid care a decis colectivizarea agriculturii) 2972 de familii 
de mari proprietari (7804 persoane) au fost evacuate cu brutalitate, în câteva minute, din 
locuințele de la tara şi deportate în alte localități, fiind fixate acolo cu „domiciliu 
obligatoriu”. O altă deportare, mult mai amplă, a avut loc la 18 iunie 1951, în noaptea de 
Rusalii, când 44000 de locuitori ai zonei de frontieră cu Iugoslavia (Banat şi Mehedinți), pe o 
lățime de 25 de Km, au fost duşi în Bărăgan. Era o regiune putin populată, cu o climă aspră, şi 
care ulterior a fost numită „Siberia românească”. Familii întregi au fost urcate în trenuri doar 
cu ce au putut să ia, cu bunici octogenari şi copii mici - sugari chiar -, iar odată ajunse în 
Bărăgan au fost lăsate în câmp şi au trebuit să-şi construiască bordeie şi să supravieţuiască 
fără să aibă locuri de muncă, producându-si singuri alimentele”. Aceşti 44000 de oameni au 
fost ținuți până în 1955-1956, iar când s-au întors în localitățile lor şi-au găsit casele şi 
proprietățile confiscate. Iar locul lor în bordeie a fost luat imediat de foştii deținuți politici 
care erau aduşi aici pentru un supliment de pedeapsă: 24 de luni, 60 de luni, chiar 72 de luni. 
Prin aceste domicilii obligatorii a trecut elita închisorilor româneşti, bineînțeles ce mai 
rămăsese din ea. 

Revenind la valurile de arestări şi procese: pentru că s-au solidarizat cu revoluţia 
maghiară participând la o mare adunare, au fost arestaţi numai la Timişoara 2000 de studenți, 
încarcerați câteva zile într-o fostă cazarmă, la Becicherecu Mic. Initiatorilor, studenți la 
facultatea de Mecanică, li s-au făcut procese sumare şi au fost condamnaţi pe termene de pana 
la 8 ani de închisoare. Alte sute de studenţi au fost exmatriculati. De asemenea la Cluj au fost 
aduşi în faţa justiţiei studenți români şi maghiari de la Litere şi Arte Plastice. La Bucureşti, 


% Constantin C. Giurescu, Cinci ani şi două luni în penitenciarul de la Sighet, Bucureşti, Editura FCR, 1994; 
Memoria închisorii Sighet (editor Romulus Rusan), ediţia a II-a revăzută şi adăugită, Bucureşti, Fundaţia 
Academia Civică, 2003; Maria Brătianu, Gheorghe Brătianu, enigma morții sale, Bucureşti, Fundaţia Academia 
Civică, 1996. 

# Ton Balan, Regimul concrentrationar din România, 1945-1964, Bucuresti, Fundaţia Academia Civică, 2000, 
pp. 70-72. 

Elena Spijavea, Munci şi zile in Bărăgan (editor Romulus Rusan), Bucureşti, Fundaţia Academia Civică, 
2004; alte lucrări de reconstituire din diferite unghiuri a „Rusaliilor negre” au fost publicate de Smaranda Vultur, 
Daniel Vighi, Viorel Marineasa. 


203 


studenți in Medicină, Litere, Drept, Arhitectură, Filosofie, Ziaristică au fost arestați şi 
condamnați pentru „agitație publică”, după ce intentionasera să facă un miting în Piaţa 
Universităţii, chiar în ziua de 5 noiembrie, când revoluţia din Budapesta fusese zdrobită de 
tancurile sovietice”®. Valul de arestări a crescut apoi exponential. La Iasi, în aprilie 1957, au 
fost arestaţi studenții de la Filologie-Istorie care pregătiseră aniversarea a 500 ani de la 
urcarea pe tron a domnitorului Ştefan cel Mare. Aceste noi contingente de deţinuţi erau 
trimise pe şantierele faraonice din Insula Mare a Brăilei (Salcia, Măraşu) sau în Delta Dunării, 
la Periprava. Asta în vreme ce în Polonia, Cehoslovacia şi chiar în Ungaria se intrase într-o 
perioadă de destindere. 

Apogeul acestui nou val de teroare a fost atins după retragerea trupelor sovietice, în 
iulie 1958, inspirată lui Hruşciov de Emil Bodnăraş. (Oricum, trupele stationau aici ilegal, ca 
şi în celelalte tari ale lagărului sovietic; legal, trebuiau să plece după 10 februarie 1947, când a 
fost semnat Tratatul de Pace; pretextul menţinerii lor era nevoia unui coridor de legătură cu 
zona sovietică din Austria; în 1955 sovieticii au părăsit Austria, dar au continuat să rămână în 
România şi Ungaria). Când, pe neaşteptate, Armata Roşie s-a retras, comuniştii români erau 
cei mai fideli aliaţi ai Moscovei, dar au considerat că este de datoria lor să fie „mai ortodocşi 
decât Kremlinul” în privința aplicării dogmelor stalinist-leniniste. În perioada dintre 1958 şi 
1961, au fost arestate loturi masive de intelectuali, studenți, preoți, universitari, comparabile 
cu acelea din 1948-1952. Toate restantele regimului (inclusiv întârzierea colectivizării) erau 
puse pe seama „slabei vigilente revoluţionare”. De la caz la caz, acuzaţiile erau de „sabotaj”, 
„înscrisuri subversive”, „discuţii duşmănoase”, „ofensă adusă societăţii”, „uneltire contra 
orânduirii de stat” „misticism”, „combaterea materialismului dialectic şi istoric” (la preoti!). 
S-au reluat în această perioadă şi procesele membrilor partidelor istorice, acuzați de 
„activitate clandestină” sau de încercări de reconstituire a partidului. Simplul fapt că se 
întâlneau la o înmormântare sau la o zi onomastică prilejuia Securităţii rearestarea, anchetarea 
şi condamnarea unor foşti deținuți abia eliberaţi din închisori, lagăre sau din domiciliul 
obligatoriu. Securitatea era neobosită în filarea lor şi intervenea în justiție fabricând acuzaţiile 
cu o fantezie criminală. De altfel, arhivele ei au dat la iveală planuri de muncă (de arestări!) şi 
chiar documente interne care vorbesc de o „întrecere socialistă” (fireşte, bazată pe aceleaşi 
criterii!). 

Sub semnătura lui Ion Gheorghe Maurer, un comunist considerat totuşi mai liberal, 
care era atunci preşedinte al Prezidiului Marii Adunări Naţionale, au fost reactualizate cuvânt 
cu cuvânt chiar hotărârile şi ordinele din 1950 - 1954, emise atunci de Securitate, acum 
„legalizate” prin decretul 89/17 februarie 1958: „Pot fi stabilite în locuri anume destinate 
persoanele care prin faptele sau manifestările lor primejduiesc ori încearcă să primejduiască 
ordinea în Stat, dacă acestea nu constituie infracțiuni”. 

Pentru intelectualii mai vârstnici au fost regizate umilitoare procese publice, în cadrul 
cărora erau expuşi în fața unor săli de muncitori - de fapt, membri ai Securității —, acuzaţi 
fiind că s-au manifestat duşmănos fata de regim. A fost cazul compozitorului Mihail Andricu, 
al sculptoritei Milita Pătraşcu, al familiei medicului Marius Nasta. După ce procesele se 
desfăşurau la Bucuresti, în principalele oraşe din tara erau reproduse înregistrările lor audio, 
în fata unor săli de intelectuali. Deşi „sălile de muncitori” cereau prin vociferări condamnarea 
la moarte a inculpatilor, până la urmă erau eliberaţi, fără să se mai anunţe. Tot astfel, un grup 
de solişti de renume ai Operei din Bucureşti (Serban Tassian, Valentina Cretoiu, Dinu 


°° Joana Boca, 1956, un an de ruptură. România între internationalismul proletar şi stalinismul antisovietic, 

Badescu) au fost condamnati, printr-un proces sinistru, la 7 luni inchisoare pentru ,,huliganism 
politic’’’. Telul urmărit era ca prin aceste spectacole publice să fie intimidată intelectualitatea. 

În acest context sumbru pentru cultura română, s-a desfăşurat în 1960 Procesul Noica- 
Pillat, soldat cu verdicte draconice. Ca şi în anii '50, era un proces fabricat, cu intenţia de a 
reduce la tăcere elita culturii care încă nu fusese distrusă şi de a înspăimânta pe eventualii 
curajoşi care nu voiau să se supună dogmelor realismului socialist şi izolării fata de 
Occident”. 

Aici trebuie spus ca de-a lungul celor 45 de ani au existat si trei eliberäri consistente, 
fie prin gratieri, fie prin amnistii. Ele erau impuse de factori externi, dar in acelasi timp 
motivate si de lupta pentru putere in cadrul partidului. Prima a fost in 1955, in atmosfera 
Conventiei de la Geneva, cand Eisenhower si Hrusciov au convenit asupra unei liberalizari a 
relațiilor internationale, dar şi a Gulagului, atât in URSS cât si din ţările satelite. Era şi o 
condiție pentru admiterea în ONU, ţinând cont de flagrantele violări ale Declaraţiei 
Universale a Drepturilor Omului, care fusese votată de forul mondial încă din decembrie 
1948. Au fost desfiinţate câteva închisori politice şi o parte din deţinuţii cu pedepse mai mici 
au fost lăsaţi liberi, fiind rearestati sub diverse pretexte, după revoluția maghiară, în '56, '57, 
‘58, ‘59, '60. 

O a doua relaxare a fost în 1964. Gratierea, generală de asta dată, începută cu un an in 
urmă, a fost încheiată in august, având în primul rând o motivare externă: Partidul 
Muncitoresc Român (Comunist) îşi clama independenţa față de Moscova, antamând relaţii 
comerciale cu țările occidentale. La mijlocul lunii august 1964, închisorile şi lagărele de 
muncă au fost „eliberate”, ceea ce nu înseamnă că politica de teroare şi intimidare nu a 
continuat după moartea lui Gheorghiu-Dej şi venirea lui Ceauşescu. Această continuitate s-a 
soldat cu mii, dar nu cu sute de mii de arestări şi anchete ca în perioada Gheorghiu-Dej. Într- 
un singur registru de ieşiri din anii '80, la închisoarea Aiud, istoricul Marius Oprea a 
descoperit 331 de deţinuţi politici”. Dar era un singur registru si, din păcate, accesul la aceste 
arhive este azi încă imposibil, „descoperirile” sunt întâmplătoare şi nu se poate, nici pentru 
ultima perioadă, stabili numărul exact al deţinuţilor politici. 

În orice caz, desi relaţiile externe erau deja total degradate si „clauza naţiunii celei mai 
favorizate” era ameninţată, în 1988 a fost aplicată o a treia grațiere importantă (e adevărat, cu 
ocazia celei de-a 70-a aniversări a dictatorului), deținuților politici permitandu-li-se chiar ca, 
la ieşirea din închisoare, să emigreze în Occident. Era o modalitate a regimului de a-şi asigura 
„liniştea”. 

În schimb, Ceauşescu, după cum ştim, a imaginat pentru teroare o metodă mult mai 
perfidă, prin politica de îndoctrinare şi manipulare la scara întregii populaţii, prin schimbarea 
componenţei sociale — mutarea țăranilor la oraş şi închiderea lor în dormitoarele de la 
marginea marilor oraşe — şi, în general, prin ingineria social-educativă care a dus la crearea 
„omului nou” si la această degringoladă care a caracterizat şi caracterizează încă populaţia, 
prin introducerea masivă a supravegherii populaţiei, prin urmăririle „la vedere”, prin creşterea 
numărului de informatori. Direcția de Cercetări Penale a Securităţii devenise un laborator al 
terorii şi fricii, care deveniseră, împreună cu foamea şi frigul, principalele arme de supunere a 
populaţiei. 

Orice gest de independenţă era sancționat, fie că era vorba de greva minierilor din 
Valea Jiului (1977), fie de mişcarea de la Braşov (1987), ai căror protagonişti au fost deportați 

spre alte locuri de munca. Tot atât de prompt au fost înăbuşite protestele lui Paul Goma 
(1977), ale SLOMR-ului doctorului Ionel Cana (1979) sau atitudinile curajoase ale Doinei 
Cornea, ale lui Vasile Paraschiv, Gheorghe Ursu (ucis în arest in 1985), Iulius Filip, ale 
sindicaliştilor de la Zărneşti sau ale ziariştilor de la „România Liberă”. 

* 


Ne vom limita acum să enumerăm câteva din motivele (sau pretextele) arestärilor de-a 
lungul anilor. Desi Codul Penal s-a schimbat de mai multe ori (in 1948, 1955, 1968), cel mai 
des folosit era articolul 209, adica ,,uneltire impotriva ordinii sociale”, de fapt un articol- 
pretext, in care putea fi incadrat oricine, pentru ce a facut sau nu a facut. Pe de alta parte, in 
1955, după Convenţia de la Geneva şi în perspectiva tot a primirii României la ONU, 
comuniştii au încercat să facă puţină „ordine” în evidența Gulagului şi - pentru că erau foarte 
multi oameni nejudecati şi aflați în detenție încă din 1948, din 1950, din 1952 - au găsit 
soluţia să adauge Codului Penal un articol secret, care, împotriva oricărui principiu de Drept, 
acționa retroactiv. Decretul 62 din februarie 1955 introducea în Codul Penal articolul 193/1, 
un articol de asemenea încăpător şi elastic, care prevedea ca persoanele ce „s-au pus în slujba 
regimului burghezo-mosieresc” - respectiv prefectii, funcționarii din administraţie, 
magistratură, poliţie etc. — să fie condamnate pentru „activitate contra clasei muncitoare" 
(pedepse de la 2 la 8 ani închisoare), respectiv „activitate intensă contra clasei muncitoare” 
(pedepse până la 25 de ani de închisoare). Evident că recurgerea la aceste condamnări 
retroactive, cu termene de sentință executate deja, nu făcea cu nimic mai legală justiția 
comunistă. 

Toate marile procese politice judecate de „justiţia populară” au fost consiliate de „un 
tovarăş” din Biroul Politic al Comitetului Central, dacă nu de plenul său. Ana Pauker, de 
pildă, s-a ocupat de desființarea Bibliotecii franceze, propunând închiderea acesteia sau 
arestarea celor ce o frecventează (300 studenţi au şi împărtăşit această soartă). La începutul 
anului 1949 Biroul Politic al PMR s-a ocupat de prizonierii români repatriați, categorisiti ca 
„vârfuri reacționare”, instrumentându-li-se procese sau fiind internaţi în lagăre. Tot, în Biroul 
Politic al PMR s-au hotărât în diferite şedinţe „măsuri politico-organizatorice pentru regiunile 
cu populaţie iugoslavă” (respectiv arestări şi deportări), condamnarea „bandei subversiv- 
teroriste” din Banat, procesul „spionilor cu mască de diplomați” (de la misiunile engleză şi 
americană), a „grupurilor de spioni şi trădători aflați în slujba unor state imperialiste” (SUA, 
Anglia, Franţa, Vatican, Italia, Turcia), a „grupului de spioni şi trădători aflați în slujba clicii 
fasciste a lui Tito”. Tot aici s-a decis la 14 martie 1952 „eliberarea condiționată, pe timpul 
muncilor agricole (s.n.) a unor țărani condamnaţi pentru nesupunere în timpul colectărilor”. 
La 24 februarie 1953 „măsurile de evacuare din Bucureşti şi alte oraşe a unor elemente 
duşmănoase”; la 2 septembrie 1953, şedinţa Biroului Politic al PMR s-a ocupat de alte 
procese ale unor „agenturi imperialiste” în care au fost incluşi şi sionişti („N-au decât să se 
desolidarizeze sioniştii de oamenii aceştia care au făcut spionaj. Noi de unde să ştim că ei sunt 
sionişti, noi am dat peste ei făcând spionaj. În ce măsură statul Israel i-a încurajat sau nu, aste 
pot ei să ştie mai bine decât noi”, spunea Gheorghe Gheorghiu Dej). 

Într-o altă şedinţă a fost discutată finalizarea procesului Pătrăşcanu: „Are o atitudine 
obraznică. La confruntări, care au avut loc, care au conturat şi au dat greutate materialului, el 
a avut o comportare obraznică (...) Nu putem să stăm până la calendele greceşti cu această 
bandă din cauză că Pătrăşcanu are această atitudine”, spunea tot Gheorghiu Dej. Mai târziu s- 
a discutat „procesul celor aruncaţi din avion, paraşutiştii”, Gheorghiu Dej hotăra: „Aici nu 
este vorba de a-i condamna la pedepse diferite. Aici trebuie mers la o singură pedeapsă: 
împuşcarea. Si un număr din acei care au dat adăpost, la fel, deci să împărtășească aceeaşi 
soartă. La cei 40 o să dăm diferite pedepse, însă o parte vor trebui împuşcaţi, iar comunicatul 
în aşa fel întocmit, încât să ştie că cei ce vor da adăpost măcar şi pentru un ceas, fără să fi 
adus la cunoştinţa autorităților, aceştia vor împărtăşi aceeaşi soartă ca şi bandiții (...) Trebuie 

întocmit un plan pentru ca aceste lucruri să ajungă la urechile acestor emigranţi ca sa refuze 
asemenea servicii. Să strecuräm în sufletele lor frica. O să batem în americani”. 

Alte zeci de mii de procese se desfăşurau după tipicul dictat de partid, fiind distribuite 
cu aceeaşi uşurinţă acuzaţii de „trădare”, „uneltire contra ordinii sociale”, „spionaj”, 
„sabotaj”. Dar existau şi încadrări de genul: „diversiune”, „atitudine duşmănoasă”, „instigare 
publică”, „răspândire de publicaţii interzise”. Articolul 231 („favorizarea infractorului”) 
prevedea obligativitatea ca cei din o aşa-zisă „bandă” să-şi demaste colegii). Cei care „ştiau 
ceva” şi nu-l demascau pe făptuitor erau, de asemenea, condamnați pentru „omisiune de 
denunt”, în baza articolului 228 (chiar fiind vorba de o mamă sau un frate). Mai era „trecerea 
frauduloasă a frontierei”- ar fi de văzut câte mii de oameni au fost arestaţi pentru că au vrut să 
plece din România, câţi au fost condamnaţi şi câţi au fost chiar omorâţi la frontieră sau chiar 
pe celălalt mal al Dunării, în Iugoslavia. Tot aici, în domeniul crimelor indirecte, al crimelor 
sociale, se pot include femeile care au murit în urma unor avorturi făcute ilegal, ca să scape de 
legile draconice ale natalității stabilite de Ceauşescu. 

În ultimii zece ani Centrul Internaţional de Studii asupra Comunismului din cadrul 
Memorialului Victimelor Comunismului şi al Rezistenței a adunat o impresionantă arhivă a 
fişelor de încarcerare. Pe această arhivă”! s-a întreprins un „Recensământ al populaţiei 
concentrationare din România între anii 1945-1989”. Documentele pe care s-a operat fiind 
oficiale, studiul statistic realizat pe baza acestor fişe, care va fi definitivat şi publicat în 
următorii 1-2 ani, va încerca să realizeze o analiză a proporţiilor interioare ale Gulagului 
românesc. Din calculul preliminar dat publicității în noiembrie 20057, rezultă că, pe lângă 
elitele culturale, religioase, militare si politice“, un număr impresionant de condamnaţi provin 
din rândul oamenilor simpli. Nu mai putin de 28,8% din totalul condamnaților erau țărani, iar 
13,5% muncitori. Chiar dacă cele două cifre reflectă oarecum proporţiile demo-sociale din 
anii 50, când s-a înregistrat unul din vârfurile Gulagului, totuşi numărul mare de muncitori şi 
țărani arestați în perioada instaurării comunismului ne permite să formulăm cel putin două 
concluzii: 1) că politica partidului comunist, de „alianță cu clasa muncitoare şi țărănimea 
muncitoare”, era o simplă lozincă ipocrită; şi 2) că poporul român n-a primit cu braţele 
deschise comunismul, aşa cum afirmă unii cercetători nostalgici. 

Concluzii care justifică şi argumentează calificativul de terorism de stat pe care o la 
fel de importantă parte a cercetătorilor îl atribuie regimului comunist”*. 


* Mircea Chiritoiu, Rolul Biroului Politic al PMR în instrumentarea proceselor politice din România anilor 
1949-1953, în “Anale Sighet 7”, Bucureşti, Fundaţia Academia Civică, 1999. 

3! Aflată în banca de date a C.L.S.A.C, în cadrul Memorialului Victimelor Comunismului si al Rezistenței. 

2 v. site-ul www.memorialsighet.ro, Recensământul populaţiei concentrationare din România. 1945-1989 din 
cadrul secțiunii Centrul Internațional de Studii asupra Comunismului. 

% v. site-ul www.memorialsighet.ro, Generaţia Unirii exterminată in Gulag, din cadrul secţiunii Centrul 
International de Studii asupra Comunismului; Recensământul populației concentrationare din România. 1945- 
1989; Reprimarea culturii (Scriitori în închisori) din cadrul secţiunii Memorialul Victimelor Comunismului şi al 
Rezistenței, Muzeu. 

3 Teza aceasta este dominantă in Le livre noir du communisme (coord. Stéphane Courtois), Paris, Robert 
Laftont, 1997, pentru ediţia în limba română a căreia Fundaţia Academia Civică a alcătuit Addenda românească 
(v. Cartea neagră a comunismului, Bucureşti, Humanitas — Academia Civică, 1998, pp. 727-776 şi harta anexă). 

Recensământul populaţiei concentrationare 1945-1989! 


Harta unităților din sistemul concentrationar a fost publicată in Addenda alcătuită de 
Fundația Academia Civică (Centrul Internaţional de Studii asupra Comunismului) pentru 
ediţia în limba română a Cărții negre a comunismului”. Ea cuprinde 240 unităţi de detenţie, 
între care 44 penitenciare, 61 locuri de anchetă, depozit şi surghiun, 72 lagăre de muncă 
forțată, 63 centre de deportare şi domicilii obligatorii, 10 azile psihiatrice cu caracter politic. 
Pe aceeaşi hartă mai figurau 93 de locuri de asasinate, gropi comune, lupte cu Securitatea 
soldate cu morţi. Adăugându-se la această geografie sumbră mai mult de 100 de sedii 
regionale, raionale/judetene, unde se desfăşurau anchetele Securităţii, rezultă un total de 
aproape 450 locuri de detenție sau reprimare. Expusă pe peretele cel mai vizibil al holului de 
intrare în Memorialul de la Sighet, harta reprezenta o variantă minimală la acea dată (1998) şi 
a putut fi completată deja cu încă aproape 20 locuri rezultate din investigaţiile de istorie orală, 
din observaţiile vizitatorilor Memorialului, din cercetările pe care le-am făcut între timp în 
programul Recensământul populației concentrationare 1945-1989 desfăşurat de CS. A.C. 
Unii cercetători ai problemei fac prezumtii de cifre mai mari, alții mai mici, alții nu se pot 
pronunța şi fac trimiteri de la o sursă la alta, realizându-se astfel un cerc închis. Un 
impediment, de care am ţinut seama cu multă prudenţă, este posibilitatea nedorită de a include 
în rândul închisorilor politice şi pe acelea de drept comun. Este ştiut că unele au avut un regim 
mixt (drept comun+politic), după cum multi deţinuţi politici erau camuflati în deţinuţi de 
drept comun (ţăranii „sabotori” din anii '50 sau unii dizidenti din anii '80). 

Realitatea este că nu s-a făcut şi, probabil, nu se va putea face curând o cercetare 
exhaustivă, din cauza accesului dificil la documentele oficiale, dar şi a fragmentării fondurilor 
din diferite arhive, a neprelucrării multora dintre ele, a contradictiei datelor din diferitele 
sinteze, a numeroaselor distrugeri, pierderi, disparitii, omisiuni constatate de diversele comisii 
care au analizat fenomenul represiv în România, atât în timpul comunismului (în 1952-1953, 
1955, 1967-1968), cât şi în prezent, de către Comisia noastră, cu ocazia cercetării făcute 
pentru prezentul raport (iulie-octombrie 2006). 

Punctul de pornire pentru Recensământul populaţiei concentrationare 1945-1989 a 
fost în anii 1994-1997, când s-au inițiat cercetări pentru baza de date a Memorialului Sighet. 
În lipsa accesului la arhive, într-o primă perioadă, s-au făcut mii de înregistrări de istorie 
orală, ulterior inventariate şi prelucrate digital (cele mai substanțiale sunt depuse în copie la 
Hoover Institution din Stanford, California). Pentru completarea surselor de informaţie s-a 
făcut apel prin presă către foştii detinuti/deportati şi familiile lor, s-a consultat literatura 
memorialistică şi s-a recurs la diferite modalități, ajungându-se până la urmărirea 
comemorărilor din rubricile de mică publicitate ale ziarelor. Dar principala sursă de 
informatie au constituit-o cele zece simpozioane organizate la Memorialul Sighet, cu 
participarea a peste 800 cercetători şi martori, din care a rezultat seria „Anale Sighet” (18.500 
pagini), în care este urmărită şi analizată perioada 1945-1989 din punct de vedere al 
evenimentelor, instituțiilor (inclusiv represive) şi mentalităților. Nu au fost luate în 
considerație decât faptele, numele şi locurile verificate prin cel puţin două surse diferite, astfel 
încât exponatele din Memorial să aibă o valoare ştiinţifică incontestabilă. 

Pe măsură ce, treptat, Centrul Internaţional de Studii asupra Comunismului din cadrul 
Memorialului Sighet a obţinut documente create de fostele instituții comuniste au putut fi 
completate şi comparate datele repertoriate anterior. Astfel, s-a pregătit prelucrarea statistică a 
datelor Recensământului. Acesta este structurat pe „fişe matricole penale” existente. Fiecare 


' Toate datele din acest studiu se găsesc in Baza de date pregătită de Centrul International de Studii asupra 
Comunismului, la Fundaţia Academia Civică din Bucureşti, pentru Memorialul Victimelor Comunismului şi al 
Rezistenței din Sighet. 

? Stéphane Courtois, op.cit. 

fişă constituie „biograma” unei persoane, trecerea acesteia prin angrenajul sistemului 
concentrationar, datele de identificare (inclusiv starea civilă, socială, profesională, etnică şi 
confesională), motivul arestarii/retinerii, deportării, strămutării, „evacuării” etc., condamnările 
suferite, amenzile şi confiscările aferente sentinței, felul ieşirii din detenţie (expirarea 
pedepsei, grațiere, amnistie, evadare, execuţie, moarte). 

Marea majoritate a fişelor aparţin persoanelor condamnate prin proces, în timp ce 
„preveniții”, ,retinutii”, anchetatii, ,,internatii administrativ”, deportații, stramutatii, 
„evacuaţii”, cei cu „domiciliu obligatoriu” apar doar accidental. 

De asemenea, există fişe numai pentru o mică parte a celor morți în detenţie. Se 
practica o „dublă contabilitate”, decesele fiind trecute într-un „registru special” al 
penitenciarului (la Oficiul Starii Civile din cadrul Sfatului Popular unele certificate de moarte 
au fost „reconstituite” de Securitate abia în vara anului 1957 pentru 7-8 ani anteriori). Haosul 
intenționat şi cinic a fost atât de mare încât în anii 1952-1953 erau ,,condamnati” a doua oară, 
„în contumacie”, deţinuţi care muriseră cu 1-2 ani în urmă, tot în detenţie — cazurile cele mai 
cunoscute fiind al istoricului Gheorghe Brătianu şi al economistului Aurel Vlad. 

Al treilea punct nevralgic al fişelor matricole este că ele prezentau rubrici diferite de la 
un penitenciar la altul şi de la o perioadă la alta, iar unele rubrici erau necompletate, ceea ce a 
îngreunat studiul statistic. Din unele rapoarte ulterioare rezultă că actul de moarte a fost 
întocmit direct de penitenciar, din altele că decesul era comunicat la Sfatul Popular telefonic, 
alteori deloc. Desigur, problema ar putea fi descifrată dacă s-ar obţine rapoartele „grupelor 
operative” (numite după 1956 „secţiunea K”, răspunzătoare de contrainformatiile în cadrul 
penitenciarelor), dar accesul este deocamdată imposibil. 

Totuşi, prin prelucrarea primară s-au obţinut câteva date preliminare interesante. 


Locurile de detenţie 

Din prelucrarea fişelor avute la dispoziţie rezultă că, după indicele de „frecventare”, 
pe primele patru locuri de detenție se află, în ordine descrescătoare, penitenciarele Jilava 
36,1%; Gherla 20,3%; Aiud 16,2%; Poarta Albă 12,7%. 

Procentele nu reflectă însă doar ordinul de mărime al locului de detenție, ci şi 
dinamica şi specificul lui. 

Jilava, cu peste o treime din „treceri”, este locul de triaj pentru închisorile din afara şi 
dinăuntrul arcului Carpaţilor şi, totodată, locul de depozit pentru deţinuţii aflaţi în anchete sau 
procese la Bucureşti. De acelaşi tip este închisoarea Rahova. 

Gherla şi Aiudul sunt închisori încăpătoare, pentru deținuți cu termene de pedeapsă 
îndelungate. Prima era populată mai mult de ţărani, muncitori şi tineri, a doua de ,,m.s.v-isti” 
(„muncă silnică pe viaţă”) si de deţinuţi consideraţi irecuperabili. În ambele aveau loc 
execuții. 

Poarta Albă, împreună cu Constanţa, Midia, Capu Midia, Peninsula, Castelu, „9 
Culme”, Cernavodă (cu trei puncte de lucru) şi Bacul (închisoare plutitoare) erau puncte de 
lucru sau de comandă pe traseul Canalului Dunăre-Marea Neagră. Împreună cu Periprava şi 
Salcia, situate în aval, pe Dunăre, erau lagărele de muncă cele mai dure, cu o mortalitate 
ridicată datorată condițiilor de muncă istovitoare. 

Baia Sprie, Cavnic, Nistru, Borzesti şi Bicaz erau printre minele şi şantierele 
exterminatoare în care munceau deţinuţii sclavi. 

Braşov, Galaţi, Râmnicu Sărat, Botoşani, Piteşti, Craiova, Codlea, Oradea erau 
închisori de exterminare, unde aveau loc , de asemenea, numeroase execuţii. 

Văcăreşti şi Târgu Ocna era închisori dotate cu spitale. 

Mărgineni, Mislea, Miercurea Ciuc şi Dumbrăveni erau închisori pentru femei. 

Targsor, Mărgineni şi Cluj — pentru minori. 

Sighet a fost o închisoare mică, însă specializată în lichidarea, prin moarte lentă a 
elitelor. 

Amenajată într-o cetate medievală, închisoarea Făgăraş a fost locul de încarcerare al 
foştilor poliţişti şi SSI-sti. 

Aiudul şi Poarta Albă au avut şi în anii '80 deţinuţi politici. 

În ultimii ani, închisoarea Galaţi a fost demolată, Făgăraşul a fost dezafectat, Piteşti şi 
Râmnicu Sărat au fost „cumpărate” de societăţi private. 

Închisoarea Sighet a fost transformată de Fundaţia Academia Civică într-un Memorial 
al Victimelor Comunismului si al Rezistenței, aflat din 1995 sub egida Consiliului Europei. 


Elementele structurale ale fişelor matricole 

La „originea socială”, 25,74% dintre fişe indică „țăran mijlocaş”, 22,78% - „ţăran 
sărac”, 18,37% - „mic burghez”, 16,18% „muncitor”, 9,45% - „chiabur”. Aici şi mai departe 
se impune observaţia că toate „cotele” specifice trebuie corelate cu cele din structura generală 
demografică a populaţiei. Aşa se explică predominanta masivă a țăranilor. 

La rubrica „studii”, 33,59% indică „primare”, 19,37% - „liceale”, 17,8% gimnaziale, 
17,09% - „superioare”. 

La ,,ocupatie”: 28,78% - „agricultor”, 13,5% „muncitor”, 9,34% „funcţionar”, 5,63% 
„meseriaş”, 3,3% fără ocupaţie, 3,23% „pensionar”, 2,39% „preot”, 2,31% „militar”, 1,96% 
„inginer”, 1,94% „student”, 1,90% „elev”, 1,82% „învățător”, 1,80% „profesor”, 1,13% 
„polițist”, 1,02% „medic”, 0,35% „artist” (de remarcat, din nou, că procentele mai reduse ale 
intelectualilor se datoresc „cotelor” mai scăzute în structura demografică a populației țării). 

După „starea civilă”, 70,7% erau căsătoriţi, 20,5% necăsătoriți, 2,36% divortati şi 
2,07% väduvi. 

Cât priveşte „încadrarea juridică”, de departe cele mai multe condamnări (30%) au 
fost pentru „uneltire contra ordinii sociale”, urmând „instigare publică” (5%), „trecerea 
frauduloasă a frontierei” (4,36%), „activitate contra clasei muncitoare” (2,52%), „agitație 
publică” (2%), „crime de război” (1,99%), „favorizarea infracţiunii” (1,69%), „omisiune de 
denunt” (1,46%), „crimă de uneltire” 0,86%, „trădare” (0,64%), „activitate contra clasei 
muncitoare” (0,48%), „deţinere de arme” (0,47%), „publicaţii interzise” (0,41%). De notat că 
în cazul a 32,61% din fişe „încadrarea juridică” nu este specificată, iar restul procentelor de 
dispersează între alte delicte şi crime: „răzvrătire contra ordinii sociale”, „subminarea 
economiei naționale”, „spionaj”, „ofensă adusă autorităţii”, „ofensă adusă superiorului”, 
„instigare contra unui stat străin”, „dezertare”, „crimă împotriva umanităţii” etc. După cum se 
vede, în imensa lor majoritate pedepsele au fost date pentru „uneltire contra ordinii sociale”, 
infracțiune descrisă în celebrul articol 209 Cod Penal, formulat atât de vag încât putea să 
încapă în el orice faptă reală sau imaginară. Totodată, un număr şi mai mare de fişe (32,6%) 
nu înregistrează nimic la „încadrarea juridică”, ceea ce ne îndrituieşte să credem că este vorba 
de „internările administrative” (fără proces). De unde ar rezulta că la fiecare două condamnări 
juridice ar corespunde o astfel de deţinere extra-juridică. 

După „locul naşterii”, cei mai multi deţinuţi erau din Bucureşti (9,8%), urmaţi de cei 
din judeţele Cluj (5,18%), Timiş (4,2%), Iasi (4,17%), Bacău (3,49%), Hunedoara şi Baia 
Mare (câte 2,74%), Bârlad (2,3%), Arad (2,29%), Argeş (1,9%), Bihor (1,4%). 

Dintre „tipurile de pedeapsă”, cea mai frecventă a fost „închisoarea corecțională” 
(37%), urmând „munca silnică” (9,09%), ,,temnita grea” (6,72%), dar şi aici trebuie notat ca 
aproape 40% din sentinţe nu au specificat tipul pedepsei. 

Cea mai frecventă „durată a pedepsei ” a fost cea de 4 ani (7,46%), urmată de cele de 
5 ani (7,32%), 2 ani (6,18%), 1 an (4,64%), 6 ani (4,49%) si 10 ani (4,41%). Dar şi pedepsele 
de 15 ani (3,71%), 20 ani (1,8%) şi 25 ani (1,52%) cumulează procentaje impresionante. 

Mortii din detentie 

Procentul mortilor din detentie rezultat din fise este atât de insignifiant (majoritatea 
mortilor cunoscuti din alte surse nu apar), incat este evidenta operatia de stergere a urmelor pe 
care o practicau tortionarii. Din unele anchete interne ale Securităţii rezultă clar că se dădeau 
ordine exprese în acest sens. În vara anului 1957, dar poate şi cu alte ocazii, s-au confecţionat, 
tot la ordin, certificate de moarte retroactive, deschizându-se registrele speciale (asemenea 
registre au fost găsite până în prezent la Oficiile de Stare Civilă din Cluj, Sighet, Timişoara şi 
Piteşti). Să nu uităm, însă, infinitele feluri de a ucide la care se pretau securiştii (în afară de 
„banalele” morţi în celulă). 

În anii 1945 si 1956 s-au înregistrat, mai ales în Bucureşti, numeroase morţi suspecte — 
pe stradă, în parcuri, în faţa casei, în trenuri, pe câmp, în păduri. Dacă primele puteau fi 
atribuite agenţilor SMERS, în 1956 erau o formă o formă de intimidare folosită de Securitate 
într-un moment când oamenii prinseseră gustul libertăţii, după Raportul secret al lui Hruşciov 
la Congresul XX al PCUS (raport ținut într-o şi mai mare taină de autoritățile de la Bucuresti 
care refuzau destalinizarea). 

În anii 1949-1956 au fost mii de crime comise asupra ţăranilor care refuzau 
colectivizarea sau, mai grav, se răsculau contra ei (cele din județul Turda, din 1950, au fost 
recunoscute de maiorul Kovacs, care primise ordin din partea şefului Securității regionale 
Cluj, colonelul-călău Mihai Patriciu). Aceste crime erau demonstrative, victima era lăsată la 
vedere în mijlocul satului, spre intimidarea populaţiei. Două cazuri de acest fel au fost comise 
la Cufoaia (Lăpuş) asupra ţăranului Alexa Bel, respectiv într-o comună din Argeş asupra 
partizanului anticomunist Marinescu Geagu. Elementul comun este că ambii au fost scoşi din 
arestul Securităţii, duşi cu o dubă în curtea propriei case şi împuşcaţi acolo, în fata vecinilor. 

Au fost şi numeroase execuţii (în penitenciarele Jilava, Gherla, Aiud, Botoşani, Galati, 
Craiova, Codlea, Oradea), dar nu dispunem de o listă de nume sau măcar de numărul lor. Până 
în 1958, pedepsele capitale se dădeau doar pentru crima de trădare, dar prin înăsprirea 
termenelor de pedeapsă din Codul Penal introdusă în 1958 s-au extins şi asupra altor încadrări 
juridice (inclusiv „uneltirea contra ordinii sociale”). 

Dintre miile de crime de la Canal, cea comisă de un gardian împotriva doctorului Ion 
Simionescu (0 cunoscută personalitate medicală) a rămas celebră. Crime „la vedere” au avut 
loc şi la Gherla, ca şi în alte închisori. 

Mortile în cursul anchetelor au fost de ordinul miilor — cele mai cunoscute victime 
fiind episcopul Vasile Aftenie, sociologul Anton Golopenţia, tânărul țărănist Aurel 
Căzănişteanu. 

În 1991 au fost descoperite câteva zeci de schelete în curtea unei clădiri din Cäciulati, 
care fusese sediul Securităţii raionale Snagov. Un expert argentinian adus în România special 
de către autorităţile vremii a închis ancheta, spunând că este vorba de o necropolă medievală 
(se menține această ipoteză sau este vorba, într-adevăr, de o crimă în masă a deținuților 
anchetati?). În primăvara anului 2000 au fost descoperite schelete în pivnita fostului sediu al 
Securităţii Tecuci, respectiv în subsolul fostului sediu al Formatiunilor de Luptă Patriotică din 
Bistriţa-Năsăud (osemintele au fost luate la Procuratură, dar nu s-a comunicat până azi nici un 
rezultat). Acelaşi lucru s-a întâmplat la începutul anilor '90 în pădurile de pe Dealul Mărului 
şi Dealul Balaurului, din zona Neamţului (după o serie de articole apărute în presă s-a aşternut 
şi aici tăcerea). 

Au fost, pe de alta parte, în anii 1949 şi 1950, o serie de crime atroce comise de 
Securitate împotriva deţinuţilor politici consideraţi prea periculosi ca să poată fi lăsaţi în viata. 
Aşa s-a întâmplat în anul 1949 cu lotul de partizani din munții Banatului. Dacă Spiru Blănaru 
şi încă patru deţinuţi au fost executaţi la 16 iulie pentru că primiseră sentința capitală, pentru 
alți şapte membri ai lotului s-a inventat o metodă diabolică de a fi ucişi fără să rămână vreo 
urmă: la 2 august a fost simulat transferul lor din Penitenciarul Timişoara la Penitenciarul 

Aiud. Cei şapte au fost duşi, însă, in Pădurea Verde, la marginea Timişoarei, şi împuşcaţi. 
Locul unde au fost înmormântați a rămas până azi necunoscut. La 14 august 1949 certificatele 
de moarte au fost completate la Direcția Penitenciarelor şi Coloniilor, şi nu la Sfatul Popular, 
iar la rubrica „motivul decesului” au fost trecute cele mai banale diagnostice medicale: 
„insuficiență cardiacă”, „miocardită cronică”, „TBC pulmonar”, „hipertensiune arterială”. 
Încă un detaliu de un cinism fără margini: în adresa pe care au adresat-o „Penitenciarului 
Aiud”, temnicerii timişoreni cereau ca efectele deținuților ,,transferati” să fie înapoiate dupa 
ajungerea la destinaţie. În locul confirmării a apărut însă, în colţul din dreapta-sus a adresei, 
mențiunea: ,,Executati” (v. anexa 1) (fişa ne-a fost oferită de AFDPR Timişoara; mulțumiri 
domnului Teofil Botlung). 

Tot în acei ani de lichidare a rezistenţei din munţi au mai existat „trenuri ale morții”, 
tot cu destinaţia Pădurea Verde — Timişoara: unul, în primăvara anului 1950, cuprindea 38 de 
deținuți din Penitenciarul Gherla, condamnaţi la pedepse între 15 ani şi muncă silnică pe viata 
pentru complicitate la acțiunile partizanilor dobrogeni. Alte două loturi (partizani sau 
sprijinitori ai rezistenţei din Munţii Apuseni) au fost ,,transferati” din penitenciarele Gherla, 
Sibiu, Aiud, Piteşti, Mislea (studenta Alexandrina Pop de 23 ani) în lunile martie-aprilie 1950 
şi ucişi miseleste”. (v. anexele 2 si 3) 

Pentru a obţine o situație mai cuprinzătoare a acestei mase uriaşe şi diverse de victime 
ale represiunii am depus toate diligentele să obținem date suplimentare. Ne-am adresat în luna 
iulie a. c. Ministerului Administrației şi Internelor, care a trimis o circulară către toate 
prefecturile, cerându-le să reconstituie certificatele de moarte aflate în Arhiva Primăriilor din 
localitățile indicate de noi în harta România. Sistemul concentrationar. 1945-1989 şi in 
anexele ei. Rezultatul a sosit nesperat de prompt, dar datele primite erau departe de a fi 
complete: la închisorile Botoşani, Râmnicu Sărat, Jilava apărau infinit mai puţini deținuți 
decedați decât cei din arhiva Centrului International de Studii asupra Comunismului din 
cadrul Memorialului Sighet. Acelaşi lucru în localități cu lagăre de muncă, cu o tristă 
reputație în privinţa numărului de morţi (s-a efectuat în anii '50, la Salcia chiar o anchetă 
internă MAI, în urma sesizărilor). Am dedus că: 1. arhivele existente sunt neconcludente din 
cauza neînscrierii ab initio a unui mare număr de decedați în registrele Sfaturilor Populare şi a 
dispariției registrelor interne de morţi din centrele de detenţie. Lucrul a fost sesizat oficial cu 
patru decenii în urmă „0 analiză a organelor de Securitate întreprinsă în anul 1967 asupra 
dosarelor celor internaţi în penitenciare şi lagăre muncă a dezvăluit că pentru un număr de 
1304 deţinuţi decedați nu s-au întocmit acte deloc, dosarele nefiind înregistrate în nici o 
evidenţă, nici la Consiliul Popular”)*. 2. Registrele speciale alcătuite în 1957 nu sunt nici ele 
de găsit; 3. Arhivele „grupelor operative”(Serviciul K) sunt inaccesibile. 4. Numărul de fişe 
din arhiva Recensământului referitoare la morţii din detenţie este cu totul irelevant. Rata 
mortalității trebuie să fi fost cu mult mai mare. Un exemplu este Penitenciarul Sighet. Aici au 
fost internaţi între anii 1950-1955 circa 180 de deținuți, dintre care au murit 53 (trei au fost 
înscrişi la timp în registrul normal al Oficiului Starii Civile Sighetu Marmaţiei, în timp ce 
pentru ceilalți 50 au fost reconstituite actele de moarte abia în 1957, de către securistul Nica 
Vasile, care a făcut acelaşi lucru şi la Cluj şi Timişoara). Rata mortalității este, deci, de 39,4 
%. Sighetul este, evident, o excepţie la limita de sus, datorită vârstei şi fragilitatii deținuților, 
dar care este rata reală a mortalității la proporțiile întregii tari? 


i Eugen Sahan, Transporturile morţii în contextul „rezistenţei nationale” (unele aspecte ale crimei politice în 
comunism) în „Anale Sighet 1” (editor Romulus Rusan), Bucureşti, Fundaţia Academia Civică, 1995. Tabelele 
anexate sunt reproduse de acolo.lon Bălan, Regimul concentrationar din România 1945-1964, în „Biblioteca 
Sighet”, Bucureşti, Fundaţia Academia Civică, 2000, p. 8. 

+ Ton Bălan, Regimul concentrationar din România 1945-1964, în „Biblioteca Sighet”, Bucureşti, Fundaţia 
Academia Civică, 2000, p. 8. 


213 


Nu se va putea formula o estimare nici mäcar provizorie a acesteia inainte de a se gäsi 
documentele mentionate la punctele 2) si 3). 


Câte condamnäri politice a emis Justitia comunistä 

Nici in privința unei estimări mai complete a numărului de condamnaţi de către 
Tribunalele Militare nu am putut face progrese semnificative, cu toate că Serviciul Istoric al 
Armatei ne-a facilitat accesul la Sententierul Centrului de Cercetare şi Păstrare a Arhivelor 
Militare din Piteşti. Cercetătorii Academiei Civice au lucrat alături de experții Comisiei, 
extrăgând prin sondaj sentintele politice dintr-o foarte mică parte a sentintelor Tribunalelor 
Militare pe care au putut-o consulta, pentru o perioadă de 12 ani. Rezultatul a fost că, pe acest 
eşantion, o majoritate din sentințe erau bazate pe articole cu caracter politic (restul fiind cu 
caracter specific militar). Însă, din păcate, timpul nu ne-a permis parcurgerea sutelor de mii de 
sentinţe risipite în sutele de fonduri (numai în mică parte inventariate). Asprimea pedepselor 
diferă de la o perioadă la alta. Am observat că în anii 1948-1949 sentintele erau numeroase, 
dar în majoritatea cazurilor termenele erau relativ mici (câteva luni până la 2 ani). Pe măsura 
înăspririi „luptei de clasă”, termenele au crescut în progresie geometrică, ajungându-se ca 
după 1958 să se acorde pedeapsa cu moartea pentru o infracţiune care, în Codul Penal din 
1948, era pedepsită cu închisoare între 3-7 ani. 

Un alt fenomen interesant: în anii 1954-1955 sentintele politice s-au rarit la 
Tribunalele Militare; am observat, în schimb, că bună parte din procesele politice au fost 
transferate Tribunalelor Militare Teritoriale, care judecau în deplasare ,,restantele” vechi de 7- 
8 ani. In mod special, pentru recuperarea retinutilor din anii 1948-1949 care nu fuseseră 
judecaţi a fost introdus articolul 193/1 cu caracter retroactiv („activitate contra clasei 
muncitoare”). Avalanşa de procese care au fost finalizate atunci la repezeală a dus astfel la o 
oarecare descongestionare a penitenciarelor, căci bună parte din termenele din verdicte vizau 
tocmai timpul petrecut în detenţie până la proces. 

Am mai constatat că 1/3 din condamnatii ale căror sentințe le-am consultat prin 
sondaj nu se regăsesc în baza de date a Recensământului. Am dedus, prin raţionament, că atât 
numărul de fişe din arhiva Centrului Internațional de Studii asupra Comunismului, cât şi 
numărul de sentinţe consultate prin sondaj sunt aleatorii şi că pentru aflarea numărului real de 
condamnați politici din Tribunalele Militare este nevoie de mult mai multe căutări, nu numai 
la Sententier, ci şi la Arhiva Instantelor Militare (la care, din păcate, nu ni s-a facilitat accesul, 
strict necesar). 

La acest scepticism constructiv contribuie şi faptul că numeroase familii de deținuți 
politici ne-au rugat să le găsim rudele în evidențele noastre, iar rezultatul a fost negativ. Asta 
înseamnă că numărul fişelor de care dispunem este el însuşi cu mult inferior numeric cifrei 
reale de deţinuţi politici. 

Până la accesul la Arhivele Instantelor Militare (unde ni s-a spus că fondurile nu pot fi 
accesate, pentru că nu sunt încă inventariate) nu pot fi avansate decât cifre minimale, 
aproximative. Într-un studiu introductiv la o culegere de sentințe din arhiva APDPR Iaşi era 
avansată cifra de 549.000 condamnaţi politic (cu o medie de 5,5 ani). Ea rezulta dintr-un 
eşantion relativ redus de sentințe. O cifră mai apropiată de adevăr poate fi dedusă prin 
raportarea numărului mediu de persoane cuprinse într-un dosar penal politic (cinci) la 
numărul de astfel de dosare identificate cifric în momentul actual: 118.000 (comunicate de 
preşedintele Asociaţiei Foştilor Deținuți Politici din România, Constantin Ticu Dumitrescu). 
Cifra de cca. 600.000 pare, astfel, cea mai plauzibilă pentru actualul stadiu al cercetărilor. lar 
cifra internärilor administrative (estimată, cum am văzut, la o treime din numărul 
condamnărilor juridice) se ridică la 200.000. Adăugând pe țăranii condamnaţi pentru delicte 


5 Marius Lupu, Cornel Nicoară, Gheorghe Onişoru, Cu unanimitate de voturi. Sentinte adnotate si comentate, 
Bucureşti, Fundaţia Academia Civică, 1997, pp. 20-22. 


214 


mascate în „drept comun” (neplata cotelor, sustragerea de la treieratul pe aria gospodăriei 
colective, refuzul înscrierii în aceasta), pe prizonierii din perioada 23 august-13 septembrie 
1944, ca şi sutele de mii de deportați, strămutați, evacuaţi, pe deţinuţii din „domiciliile 
obligatorii”, pe basarabenii şi bucovinenii repatriați cu forță în URSS, ca şi pe cei 520.000 
tineri forțați să muncească în „armata cenuşie”, pe zecile de mii de „frontierişti”, pe femeile 
decedate din cauza politicii demografice, cifra victimelor directe ale represiunii comuniste se 
ridică la 2 milioane. Dacă adăugăm victimele indirecte (membri de familie care au suferit 
discriminarea socială), atunci suma globală a celor reprimati creşte semnificativ. 


Urmări politice, discriminări sociale 

În fişele de încarcerare, o rubrică curentă se referă la starea civilă şi la numărul de 
fii/fiice ai detinutului. În unele cazuri a fost completată chiar cu numele şi prenumele 
membrilor familiei. Evident că se urmărea luarea în evidenţă şi a acestora, astfel încât, în 
dosarele de cadre, să nu-şi poată ascunde „originea socială”. Foarte frecvent arestarea capului 
familiei ducea implicit la evacuarea locuinței, iar confiscarea, prevăzută într-un număr 
covârşitor de mare de sentinţe politice, se extindea asupra averii întregii familii. lată motivul 
pentru care multe soţii au divorţat formal, pentru a salva partea de avere care le revenea legal 
(în principal, casa), pentru a nu fi date afară din serviciu sau pentru ca fiii/fiicele să scape de 
blestemul „originii sociale nesănătoase”. În alte cazuri, copiii erau adoptați formal de rude sau 
prieteni, pentru ca să poată purta un alt nume şi să declare o altă origine socială. Şi, chiar 
dintre aceştia, multi nu scăpau de vigilenta cadriştilor, care aplicau cu mult zel, în licee şi 
universități, interdicţia admiterii fiilor de „exploatatori” şi „duşmani ai poporului”, care era 
prevăzută periodic în hotărârile Comitetului Central al partidului sau în instrucțiunile 
„numerus clausus” emise de Ministerul Învăţământului. 

Urmărirea pe plan social (care se adăuga celei politice, de securitate) era aplicată şi 
deținuților care-şi ispăşeau condamnarea sau „domiciliul obligatoriu” şi se întorceau într-un 
târziu acasă. Fiind continuu supravegheați de Securitate şi ținuți în evidență strictă de Miliție, 
aceştia erau readmişi în „câmpul muncii” doar în specialități şi funcţii inferioare celor de 
dinaintea arestării (la „munca de jos”), de obicei în alte localități decât cea de origine. Elevilor 
şi studenților întorşi din captivitate le era interzisă continuarea şcolii, încât erau constrânşi să- 
şi continue viata în alte profesii decât cele la care aspirasera prin vocaţie. Facultatile umaniste 
(Litere, Istorie, Filosofie, Drept) erau inaccesibile chiar şi rudelor deţinuţilor politici. 
Comunismul a stâlcit destinele a două generații de cetățeni ai României, a mutilat viețile a 
milioane de tineri. „Ura de clasă”, „lupta de clasă”, „vigilenţa revoluționară” au dus nu numai 
la reprimarea criminală a elitelor societății, ci şi la un genocid social, proclamat teoretic prin 
principiile „dictaturii proletariatului”. 


Epilog sentimental 

Ne-am obişnuit (poate pentru că atâția ani victimele comunismului au fost uitate, 
contestate sau chiar hulite) să folosim sobrietatea ştiinţifică şi să evităm abordarea 
sentimentală a cercetărilor. Acolo unde am găsit documente le-am folosit, acolo unde nu am 
avut, am preferat să semnalăm lacuna; unde am putut număra victimele am făcut-o; unde nu, 
am preferat aproximarea ordinului de mărime. Dar, chiar folosind precautia cea mai drastică 
pentru a evita riscul exagerării, ne facem vinovaţi fata de fiecare ins năpăstuit din „marea de 
amar” (cum ar spune Eminescu), pentru că l-am transformat oricum într-o cifră sau într-o 
fracțiune de cifră, iar cifrele sunt prin definiţie reci şi distante. 

În fiecare atom al acestui univers de suferință se ascunde un om, o biografie care trece 
prin cercurile infernului, dar îşi păstrează gândurile, sentimentele şi memoria proprie. Luând 
fiecare caz in parte, te cutremuri mai mult decât în fata statisticii efectuate pe mii sau milioane 
de cazuri. Fixând un singur chip înţelegi mai mult decât dintr-un convoi de sclavi. Istoricul 

care a murit la Sighet pentru ca a refuzat sä-si abjure scrierile; batranul colonel care a 
strabatut toate fronturile si a murit de septicemie dupa ce lipitorile i-au supt venele in orezäria 
unde fusese dus la munca fortata; cei trei copii bänäteni — doi gemeni de un an si fratele lor 
mai mare — morți de frig în decurs de o săptămână în bordeiul deportării lor in Bărăgan; 
studentul care s-a sinucis la Piteşti ca să scape de torturile „reeducării”; ţăranul cu un iugăr de 
pământ, mort în închisoarea unde a ajuns pentru că pusese la poştă o scrisoare „cu conținut 
denigrator”; fiii şi fiicele respinşi de la şcoală ca „duşmani ai poporului”; mamele obligate să 
divorţeze de taţii închişi pentru a salva „dosarul de cadre al copiilor”; savantul care şi-a 
sacrificat viata pentru a salva de pneumonie un tânăr; marii ctitori ai României coborati de pe 
culmile Unirii din 1918 în temnitele mucegăite de la Galati, Sighet, Aiud şi Râmnicu Sărat... 

Toate aceste frânturi de imagini sunt acuzaţii la adresa regimului criminal care ne-a 
scos pentru o jumătate de veac din Europa şi a încercat să ne facă să uităm cine am fost... 

... Nu toate victimele au fost martiri, dar toate ne roagă, din cerul lor, să nu le uităm. 

Anexa 2 


Tabel cu deţinuţii politici 
transferați din închisorile de execuţie şi ucişi 
(loturile dobrogene) 


Tabelul nr. L 


asster. Timişoara gi ucis 


mis le Timişoara 
tcurafer. Temapaara gi ue 


ucis la Timigoura 

richeat din penit. 

ucts la Timisoara 110.03.1940 
25.07 - 23.03.1950 
25.02 - 23.03.1999 
25.02 - 23.03.1990 
10.03.1950 


19.43.1930 


25.02 - 23.03.1950 


25.02 - 23.03.1950 
10.03.1950 
10.03.1950 
10.03.1950 


10.03.1950 

Anexa 3 


RI 
Tabel cu deţinuţii politici transferați din închisorile de 
execuţie şi ucişi la Timişoara şi în alte locuri 
(alte loturi în afară de Dobrogea) 


Tabelul nr. 2 


Tabel cu numele celor condamnaţi prin 
sentința nr. 1091/25.06.1949 în cazul componenților 
lotului “Spiru Blănaru”, 
executați sau uciși de securitate la Timișoara 


Tabelul nr. 3 


13 | 51 Jinsul. card 208 
HTA [14.08.1957 

12 | 36; TBC pul- 07! 
moaar |14.08,1957 

12 | 38 Buperte: Da 
02.08.1949 | 12 | 48 (TBC pul- 202/ 
momar [14.08.1957 

|execviat | 16.07.1949} | | 


his. | weds Lrimigoars | 02.08.1969 | 10! 35 hiasuficiee- how 
1 [4 codiscé 14,08,3957 

Anexa 4 


Lista partiala a inchisorilor, centrelor de ancheta, de deportare si a coloniilor de munca din 


sistemul concentrationar romanesc 


Nr. Crt. Localitatea Judet Tipul Inchisorii 
IA 30 Decembrie B lagăr de muncă 
2: 9 Culme CT lagär de munca 
3. Agaua BR gropi comune, asasinate, executii 
4. Aiud AB penitenciar 
5. Alba Iulia AB penitenciar 
6. Alba Iulia AB gropi comune, asasinate, execuţii 
7. Apateu AR gropi comune, asasinate, executii 
8. Arad AR penitenciar 
9. Arad AR gropi comune, asasinate, executii 
10. Arnota VL gropi comune, asasinate, executii 
11. Bac Dunare bac 
12, Băcau BC penitenciar 
13. Baia Mare MM penitenciar 
14. Baia Sprie MM lagăr de muncă 
15. Băița BH lagăr de muncă 
16. Bălăceanca IF azil psihiatric 
1.7: Baldovinesti BR centru de deportare 
18. Bändoiu BR lagär de muncä 
19. Bäneasa B centru de ancheta 
20. Bäräganu BR centru de deportare 
21. Bârsesti VN gropi comune, asasinate, executii 
22. Basarabi CT centru de deportare 
23; Bascov AG centru de deportare 
24. Batär BH gropi comune, asasinate, executii 
25. Becicherec TM centru de deportare 
26. Beius BH lagär de internare 
27. Belfir BH gropi comune, asasinate, executii 
28. Berdea-Fetesti IL centru de deportare 
29. Bicaz NT lagär de muncä 
30. Bistra AB gropi comune, asasinate, executii 
31. Bistrita (mänästire) NT loc surghiun 
32. Bordusani IL centru de deportare 
33. Borzesti BC lagär de muncä 
34. Botosani BT penitenciar 
35. Botosani BT gropi comune, asasinate, executii 
36. Bragadiru B lagar de munca 
37. Braila BR penitenciar 
38. Brasov BV penitenciar 
39. Brasov BV gropi comune, asasinate, executii 
40. Brates GL centru de deportare 
41. Brates-Frumusita GL centru de deportare 
42. Brodoc-Vaslui VS gropi comune, asasinate, executii 
43. Bumbacari (Calmatuiu) | BR centru de deportare 
44. Burdusenii Noi IL centru de deportare 
45. Caciulati-Snagov IF gropi comune, asasinate, executii 
46. Cacomeanca Noua CL centru de deportare 
47. Cafasu BR centru de deportare 
48. Calafindesti SV gropi comune, asasinate, executii 
49. Cäldäruäani B lagär de muncä 
50. Cäldärusani(mänästire) | B loc de surghiun 

Si. Cälinesti MM gropi comune, asasinate, execuţii 
52, Câmpina (Voila) PH azil psihiatric 

53. Canara CT lagăr de muncă 

54. Capu Midia CT lagăr de muncă 

55. Capu Midia CT gropi comune, asasinate, execuţii 
56. Caracal OT lagăr 

57. Caransebess CS penitenciar 

58. Caransebes CS gropi comune, asasinate, executii 
59. Castelu CT lagär de munca 

60. Cavnic MM lagär de munca 

61. Cazino CT santier de muncä 

62. Ceamurlia TL gropi comune, asasinate, executii 
63. Cernavoda CT lagär de munca 

64. Cernica (mänästire) B loc de surghiun 

65. Cheile Runcului AB gropi comune, asasinate, executii 
66. Chilia Veche TL lagär de munca 

67. Chirnogi IL lagar de munca 

68. Chitila B lagar de munca 

69. Chitirca TL lagar de munca 

70. Cianu CJ gropi comune, asasinate, executii 
71. Ciresu BR centru de deportare 

72. Ciudanovita CS lagär de muncä 

73. Ciurel B lagär 

74. Cluj CJ penitenciar 

75. Cluj CJ gropi comune, asasinate, executii 
76. Coasta Gales CT lagär de munca 

77. Cobadin CT gropi comune, asasinate, executii 
78. Cociuba Mare BH gropi comune, asasinate, executii 
79. Codlea BV penitenciar 

80. Colibasi AG penitenciar 

81. Constanta CT penitenciar 

82. Constanta CT gropi comune, asasinate, executii 
83. Cotulung BR lagar de munca 

84. Cracul Porcului MH gropi comune, asasinate, executii 
85. Cracul Stanei MH gropi comune, asasinate, executii 
86. Craiova DJ penitenciar 

87. Craiova DJ gropi comune, asasinate, executii 
88. Cricau AB gropi comune, asasinate, executii 
89. Culme 5 CT gropi comune, asasinate, executii 
90. Cuza Voda BR centru de deportare 

91. Dalga CL centru de deportare 

92. Dealul Balaurului NT gropi comune, asasinate, executii 
93. Dealul Crucii BN gropi comune, asasinate, executii 
94. Dealul Marului NT gropi comune, asasinate, executii 
95. Dej CJ penitenciar 

96. Deva HD penitenciar 

97. Deva HD gropi comune, asasinate, executii 
98. Dor Marunt CL centru de deportare 

99. Dorobantu CT lagar de munca 

100. | Drajna CL centru de deportare 

101. | Drauti AR lagăr 

102. | Dropia CL centru de deportare 

103. | Dulgheru CT gropi comune, asasinate, execuţii 
104. Dumbrăveni SB penitenciar 

105. Excelsior B depozit detinuti 

106. Făgăraş-Cetate BV penitenciar 

107. | Fălticeni SV centru de ancheta 

108. | Feldioara BV lagăr 

109. Fetesti IL centru de deportare 

110. Fizesu Gherlei CJ gropi comune, asasinate, executii 

111. Focsani VN lagär, penitenciar 

112. Focsani VN gropi comune, asasinate, executii 

113. Fratrauti SV gropi comune, asasinate, executii 

114. Frecätei BR centru de deportare 

115. Frumusita Noua IL centru de deportare 

116. Fundata IL centru de deportare 

117. Fundulea B lagär de muncä, centru de 
deportare 

118. Gai AR lagar de munca 

119. Galata IS penitenciar 

120. | Galati GL penitenciar 

121. Galati GL gropi comune, asasinate, executii 

122. Gales CT lagär de muncä 

123. Galicia AG centru de deportare 

124. Gataia TM azil psihiatric 

125. Ghencea B lagär, centru triere 

126. Gherla CJ penitenciar 

127. | Gherla CJ gropi comune, asasinate, executii 

128. Giläu CJ gropi comune, asasinate, executii 

129. Galdau IL centru de deportare 

130. Girisul Negru BH gropi comune, asasinate, executii 

131. Giurgeni IL lagär de muncä 

132; Grädina BR lagär de muncä 

133. Grindu TL lagär de munca 

134. Grindu-Letea TL lagär de munca 

135. Gura Ialomitei IL centru de deportare 

136. | Halchiu BV lagär depozit 

137. Halmagiu AR lagär 

138. Hârşova CT lagăr de muncă 

139. laşi IS lagăr 

140. Ieud MM gropi comune, asasinate, execuţii 

141. Iezer CL centru de deportare 

142. | Însurăţei BR centru de deportare 

143. Toasel (Iosas) AR gropi comune, asasinate, executii 

144. Isalnita DJ lagär de munca 

145. Isverna MH gropi comune, asasinate, executii 

146. | Iţcani SV lagär de muncä 

147. Ivänesti IL centru de deportare 

148. Izvorul Dulce BZ gropi comune, asasinate, executii 

149. Jebel TM azil psihiatric 

150. | Jegălia CL centru de deportare 

151. Jilava B penitenciar triere 

152. Jilava IF gropi comune, asasinate, executii 

153. Kilometrul 31 CT lagär de muncä 

154. Kilometrul 4 CT lagär de muncä 

155. Kilometrul 8 CT lagär de muncä 

156. Lăpuşul Românesc MM gropi comune, asasinate, execuţii 

157. Lătesti IL centru de deportare 

158. Lechinta MS gropi comune, asasinate, executii 

159. Leresti-Fetesti IL centru de deportare 

160. Luciu-Giurgeni IL lagar de munca 

161. Lugoj TM penitenciar 

162. | Luminita CT lagär de munca 

163. Macin TL lagär de munca, centru de 
deportare 

164. | Măgurele B lagăr de muncă 

165. Malmaison B centru de ancheta 

166. Mamaia CT santier de munca 

167. Mänästirea IL centru de deportare 

168. | Marasu BR lagär de munca 

169. Margau-Rachitele CJ gropi comune, asasinate, executii 
170. | Märgineni PH penitenciar 

171. Mäzäreni BR centru de deportare 

172. | Medgidia CT centru de deportare 

173. Mesentea AB gropi comune, asasinate, executii 
174. Midia CT lagär de muncä 

175. Miercurea Ciuc HR penitenciar 

176. Miercurea Nirajului MS gropi comune, asasinate, executii 
177. Mihail Kogälniceanu CT gropi comune, asasinate, executii 
178. Mircea Voda CT centru de deportare 

179. Mislea PH penitenciar (femei) 

180. Modelu CL centru de deportare 

181. Mogosoaia B lagär de munca 

182. | Monteoru - Nereju VN gropi comune, asasinate, executii 
183. Mostistea IL centru de deportare 

184. Movila CL centru de deportare 

185. Movila Galdaului IL centru de deportare 

186. | Muntele Bäisori CJ gropi comune, asasinate, executii 
187. Musca AB gropi comune, asasinate, executii 
188. | Mustata CT lagar de munca 

189. Navodari CT lagär de munca 

190. | Neamt (mänästire) NT loc de surghiun 

191. Nicula Gherlei CJ gropi comune, asasinate, executii 
192. Obreja AB gropi comune, asasinate, executii 
193. Ocnele Mari VL penitenciar (reeducare 

194. | Ocnele Mari VL gropi comune, asasinate, executii 
195. Olaru CL centru de deportare 

196. Onesti BC lagär de munca 

197. Onesti BC azil psihiatric 

198. Oradea BH penitenciar 

199. Ostrov TL lagar de munca 

200. Ovidiu CT lagär de munca 

201. Padureni ™ gropi comune, asasinate, executii 
202. Pancota AR lagar 

203. | Pancota AR gropi comune, asasinate, executii 
204. | Papiu Ilarian MS gropi comune, asasinate, executii 
205. Pelicanu CL centru de deportare 

206. Peninsula CT lagar de munca 

207. Peninsula CT gropi comune, asasinate, executii 
208. | Perieti IL centru de deportare 

209. | Periprava TL lagär de muncä 

210. Piatra Frecatei TL lagar de munca 

211. Pietroiu Nou BR centru de deportare 

212. Pitesti AG penitenciar (reeducare 

213. | Piteşti AG gropi comune, asasinate, executii 
214. Piua Pietrii IL lagar de munca 

215. Plataresti B lagar de munca 

216. Ploiesti PH centru de ancheta 

217: Poarta Alba CT lagär de muncä 

218. Poarta Alba CT gropi comune, asasinate, executii 
219. Podari DJ azil psihiatric 

220. Poiana Mare DJ azil psihiatric 

221. | Poieni— Tranisu CJ gropi comune, asasinate, executii 
222. Popesti-Leordeni B lagar de munca 

223. Posaga AB gropi comune, asasinate, executii 
224. | Prefectura Politiei B centru de ancheta 
Capitalei 
225; P-ta Pache B centru de ancheta 
Protopopescu 
226. Rächitoasa IL centru de deportare 
227. Rahova (Calea ~) B centru de ancheta 
228. Ramnicu Sarat BZ penitenciar reeducare 
229. Rästolita — Mureş MS gropi comune, asasinate, execuţii 
230. | Rata BR şantier de muncă 
231. Roman NT lagăr 
232. Rossetti C.A. TL lagăr de muncă 
233. Rosiorii de Vede TR centru de deportare 
234. Rosu B lagär de munca 
235. | Rubla (Insurätei) BR centru de deportare 
236. Sacel HD lagar 
237. Saivane BR lagär de munca 
238. Salcâmi CL centru de deportare 
239. Salcia BR lagär de munca 
240. Salcia BR gropi comune, asasinate, executii 
241. Salcioara IL centru de deportare 
242. Saligny CT lagar de munca 
243. Sanpetru BV lagar 
244. Sântana AR gropi comune, asasinate, execuţii 
245. Săpoca BZ azil psihiatric 
246. Sarighiol TL gropi comune, asasinate, executii 
247. Satu Mare SM penitenciar 
248. Satu Nou BR centru de deportare 
249. Sävinesti NT lagär de muncä 
250. Schei BR centru de deportare 
251: Sebis AR lagär 
252. Seimeni CT lagär de muncä 
253. Sepreus AR gropi comune, asasinate, executii 
254. Sfântu Gheorghe CV penitenciar 
255. Sfistofca TL lagär de muncä 
256. Sibiu SB penitenciar 
257. Sibiu SB gropi comune, asasinate, executii 
258. Sighet MM penitenciar 
259. Sighet MM gropi comune, asasinate, executii 
260. Siret SV lagar 
261. Slobozia IL lagar 
262. Slobozia Noua IL centru de deportare 
263. Slobozia Veche IL lagar 
264. Snagov B centru de ancheta 
265. Somosches AR gropi comune, asasinate, executii 
266. Spinesti VN gropi comune, asasinate, executii 
267. Stadion CT santier de muncä 
268. | Stäncuta Nouä IL centru de deportare 
269. | Stäncuta Schei BR centru de deportare 
270. Stei (Dr. P. Groza) BH azil psihiatric 
271. Stoienesti BR lagär de muncä 
272. Strachina TL lagär de muncä 
273. Stramba BR lagar de munca 
274. Stulpicani SV gropi comune, asasinate, executii 
275. Suceava SV penitenciar(reeducare) 
276. Suceava SV gropi comune, asasinate, executii 
277. Suici AG gropi comune, asasinate, executii 
278. Susani AR gropi comune, asasinate, executii 

279. Taga — Santjude CJ gropi comune, asasinate, executii 

280. Tandarei IL centru de deportare 

281. Tarcaia BH lagar 

282. Targsor PH Penitenciar (elevi) 

283. Targu Jiu GJ lagar 

284. | Targu Mures MS penitenciar 

285. Targu Ocna BC penitenciar 

286. | Târgu Ocna BC gropi comune, asasinate, executii 

287. Tatarca GI lagär de munca 

288. Tataia CT inchisoare 

289. | Tigänesti (mănăstire) B loc de surghiun 

290. Timisoara TM penitenciar 

291. Timisoara TM azil psihiatric 

292. Timisoara TM gropi comune, asasinate, executii 

293. Timisul de Sus BV lagar 

294. Tulcea TL penitenciar 

295. Turda CJ penitenciar 

296. | Turnu Mägurele TR lagär 

297. Ucuris BH gropi comune, asasinate, executii 

298. Uranus (strada ~) B centru de ancheta 

299. Urleasca BR centru de deportare 

300. | Urziceni IL lagär 

301. Văcareşti B penitenciar (spital) 

302. | Vadu Izei MM gropi comune, asasinate, execuţii 

303. | Vadu Mitresti MS gropi comune, asasinate, execuţii 

304. Vadu Où IL lagăr de muncă 

305. Vadu Roşca VN gropi comune, asasinate, execuţii 

306. | Valea Cälmatui BR centru de deportare 

307. | Valea Neagră CT şantier de muncă 

308. Valea Nistrului MM lagăr de muncă 

309. Valea Viilor IL centru de deportare 

310. Valul lui Traian CT centru de deportare, lagăr de 
muncă 

311. Vaslui VS penitenciar 

312. Vătaşi TR gropi comune, asasinate, execuţii 

313. Vicovu de Sus SV gropi comune, asasinate, executii 

314. Viisoara IL centru de deportare 

315. | Vima Mare MM gropi comune, asasinate, executii 

316. | Vulcan HD lagar 

317. | Zagna-Mäzäreni BR centru de deportare 

318. | Zagna-Vädeni BR centru de deportare 

319. | Zam-Sâncraiu CJ gropi comune, asasinate, executii 

Anexa 5 
Generatia Unirii exterminata in Gulag 


Tuliu Maniu (1873-1953) 

Organizator si participant la Marea Adunare de la Alba Julia care a proclamat la 1 decembrie 
1918 Unirea Transilvaniei cu Romania. A fost apoi ales presedinte al Consiliului Dirigent 
(guvernul de tranzitie al Transilvaniei pana la 4 aprilie 1920), fruntas al Partidului National 
Roman, presedinte al Partidului National Taranesc (din 1926), presedinte al Consiliului de 
Miniştri (1928-1930). Între 1938 si 1944, se manifestă ca ferm opozant faţă de regimurile de 
esență totalitară ce s-au succedat în fruntea ţării: autoritarismul carlist, legionarismul şi 
dictatura militară a lui Antonescu. Joacă un rol important în preliminariile şi actul de la 23 
august 1944, devenind într-o primă etapă ministru fără portofoliu în primul cabinet Sănătescu. 
După preluarea puterii de către comunişti la 6 martie 1945, aceştia şi-au propus distrugerea lui 
Iuliu Maniu şi a PNT, considerați ca principal obstacol în calea comunizării României. 
În iulie 1947, partidul este scos în afara legii, iar Maniu, Mihalache si ceilalți conducători sunt 
arestaţi, judecaţi şi condamnaţi. În etate de aproape 75 de ani la data arestării, Maniu este 
condamnat, la 11 noiembrie 1947, la temniță grea pe viata pentru „înaltă trădare şi spionaj în 
favoarea anglo-americanilor”. Este întemnițat întâi în penitenciarul Galaţi, iar din august 1951 
la Sighet. Aici va fi exterminat la 5 februarie 1953 şi aruncat într-o groapă anonimă. 

În Occident, s-a aflat despre moartea lui Maniu, ca şi despre cea a lui Dinu Brătianu, abia în 
octombrie 1955. Radio „Europa Liberă” a redat atunci emoția profundă pe care această veste a 
trezit-o în străinătate. Salvador de Madariaga, preşedintele Internaționalei Liberale, declara: 
„Maniu a murit în închisoare. Brătianu a murit în închisoare. Regimului care se laudă cu 
cinism şi ipocrizie că este eliberatorul popoarelor i-a fost atât de teamă de Maniu, s-a temut 
atât de mult de Brătianu, încât a trebuit să-i îngroape de vii pentru ca poporul să nu le mai 
audă vocea”. Paul Reynaud, fost prim-ministru al Franţei, deplângea „aceste timpuri în care 
libertatea oamenilor a dispărut de pe o jumătate a feței pământului. Figura lui Iuliu Maniu — 
spunea el — se înalță, ca una din cele mai märete, printre rezistentii Europei. Maniu a fost unul 
dintre creatorii Națiunii Române. A luptat întreaga viata pentru libertatea popoarelor. A pierit 
odată cu libertatea”. 


Iuliu Hossu (1885-1970) 

Episcop greco-catolic de Gherla (din 1917) şi apoi de Cluj-Gherla (din 1930), militant pentru 
Unire, este cel care a citit la 1 decembrie 1918 la Alba Iulia „Proclamaţia de Unire cu Tara”. 
Membru al Consiliului Dirigent, a făcut parte din delegația care a prezentat Hotărârea de 
Unire Regelui Ferdinand, la Bucureşti. Senator de drept în Parlamentul României. După 
Dictatul de la Viena, rămâne în Transilvania ocupată de horthysti, protestând în numeroase 
rânduri împotriva represiunii la care era supusă populaţia românească, dar şi cea evreiască, de 
către autoritățile maghiare. 

Arestat la 28 octombrie 1948, va rămâne privat de libertate timp de 22 de ani, trecând prin 
diverse închisori şi locuri de domiciliu obligatoriu. Între 25 mai 1950 şi 4 ianuarie 1955 a fost 
închis împreună cu alti 50 de preoți şi episcopi greco şi romano-catolici în penitenciarul 
Sighet. I s-a stabilit apoi domiciliu obligatoriu pe termen nelimitat, întâi la mănăstirea 
Ciorogârla, apoi la mănăstirea Căldăruşani. Grav bolnav, a murit la 28 mai 1970 la spitalul 
Colentina din Bucureşti. În martie 1969 Papa Paul al VI-lea îl declarase cardinal „in pectore” 
al Bisericii Catolice. 

Silviu Dragomir (1888-1962) 

Istoric, participant la Marea Adunare Naţională de la Alba Iulia din 1 decembrie 1918 şi 
secretar al acesteia, profesor la Universitatea din Cluj, membru titular al Academiei Romane 
(1928), fost ministru de Stat, apoi ministru al Minoritatilor; autorul unor importante lucrari 
despre istoria Europei de Sud-Est, despre legaturile dintre tarile romane in epoca medievala, 
despre revolutia de la 1848 din Transilvania, precum si al monografiei conducätorului 
acesteia, Avram lancu. 

Arestat la 1 iulie 1949, a fost internat la Sighet în mai 1950 pe timp de 24 luni, detentia 
fiindu-i „justificată” abia peste un an, prin Decizia M.A.I. nr. 334/1951; pedeapsa i-a fost 
majorată cu 60 luni, conform Deciziei M.A.I. nr. 559/1953. Eliberat în 1955, a trăit la Cluj, 
până la moartea sa, în 1962. 


loan Lupas (1880-1967) 

Istoric, participant la Marea Adunarea Naţională de la 1 decembrie 1918, demnitar în 
Consiliul Dirigent, deputat în Parlamentul României, ministru în mai multe guverne 
interbelice, membru corespondent al Academiei Române (1914), apoi membru titular (1916), 
preşedintele Secţiei de Istorie a Academiei Române (1932-1935), fondator, alături de 
Alexandru Lapedatu, al Institutului de Istorie Naţională din Cluj (1920); lucrări fundamentale 
despre istoria Transilvaniei 

Arestat la 5/6 mai 1950, a fost internat la Sighet pe timp de 24 luni, încadrat ulterior în 
Decizia M.A.I. nr. 334/1951; pedeapsa majorată cu 60 luni, conform Deciziei M.A.I. numărul 
559/1953. A fost eliberat la 5 mai 1955. 


Ion Nistor (1876-1962) 

Istoric şi militant unionist bucovinean, membru al comitetului de organizare a Adunării 
Naţionale de la Cernăuţi care a hotărât unirea cu România, în cadrul căruia a redactat Actul 
Unirii. Profesor la Universitățile din Viena şi Cernăuţi, rector al Universităţii din Cernăuţi, 
profesor universitar la Bucureşti, membru al Academiei Române (1911), director al 
Bibliotecii Academiei Române, fruntaş al Partidului Naţional Liberal, fost ministru de stat, 
reprezentând Bucovina, apoi, succesiv, ministru al Lucrărilor Publice, al Muncii şi, în final, al 
Cultelor şi Artelor. 

Arestat la 5/6 mai 1950, a fost internat la Sighet pe timp de 24 luni, încadrat ulterior în 
Decizia M.A.I. nr.334/1951; pedeapsa majorată cu 60 luni, prin Decizia M.A.I. nr. 559/1953. 
Eliberat la 5 iulie 1955. 


Mihai Popovici (1879-1966) 

Demnitar în Consiliul Dirigent, fruntaş al Partidului National Ţărănesc, ministru — succesiv - 
al Lucrărilor Publice, al Finanţelor, de Interne şi al Justiţiei. 

Arestat la 21 august 1947, pentru „activitate intensă în Partidul Naţional Ţărănesc", a fost 
internat la Sighet pe timp de 24 luni, încadrat ulterior în Decizia M.A.I. nr. 334/1951; 
pedeapsa majorată cu 60 luni, prin Decizia M.A.I. nr. 559/1953. Eliberat la 5 iulie 1955. 


George Grigorovici (1871-1950) 

Membru fondator al Partidului Social-Democrat din Bucovina, deputat în Parlamentul austro- 
ungar înainte de 1918, a militat pentru unirea Bucovinei cu România. Preşedinte al CC al 
PSDR (1936-1938). 

După instaurarea regimului comunist, liderii social-democrati, care se pronuntasera in 1921 
contra transformării mişcării social-democrate în partid comunist, printre care a fost şi 
Grigorovici, au fost arestaţi. A murit în închisoarea Văcăreşti la 18 iulie 1950. 


226 


Ion Mihalache (1882-1963) 

Combatant in primul razboi mondial, decorat cu ordinul ,,Mihai Viteazul”, invatatorul Ion 
Mihalache înfiinţează dupa Unire Partidul Ţărănesc, care prin fuziunea cu Partidul National 
din Transilvania formează în 1926 Partidul Naţional Țărănesc. Mihalache participă în 
guvernele din anii 1928-1933 ca ministru al Agriculturii şi ministru de Interne. Împreună cu 
Iuliu Maniu se opune dictaturii regale şi Frontului Renaşterii Nationale, când PNT este 
dizolvat. După război se opune sovietizării țării, fiind arestat în iulie 1947, după inscenarea de 
la Tămădău, şi condamnat în noiembrie la muncă silnică pe viata. După regimul exterminator 
din penitenciarele Galaţi şi Sighet este transferat în 1955 în arestul Ministerului de Interne, 
unde refuză orice fel de tranzacţie cu anchetatorii. Transferat în închisoarea de la Râmnicu 
Sărat, moare, la 5 martie 1963, după 16 ani de detenţie, la vârsta de 81 de ani. 


Pantelimon Halippa (1883-1979) 

Publicist şi om politic, vicepreşedinte (1917) şi preşedinte (1918) al Sfatului Ţării de la 
Chişinău, promotor al Unirii cu România, ministru al Basarabiei în mai multe guverne de 
după 1918, ministru al Lucrărilor Publice, al Comunicaţiilor, al Muncii, Sănătății şi 
Ocrotirilor Sociale, senator şi deputat (1918-1934), membru corespondent al Academiei 
Române (1918). 

Arestat în 1950 şi întemnițat la Sighet fără a fi judecat, a fost predat în 1952 autorităților 
sovietice, care l-au condamnat la 25 ani muncă silnică. A fost readus în tara, fiind de astă data 
închis la penitenciarul Aiud până în 1957. 


Ilie Lazăr (1895-1976) 

Doctor în Drept al Universităţii din Cluj. La sfârşitul războiului, organizează împreună cu alti 
fruntaşi români administraţia românească în comitatul Maramureş, organizează Gărzile 
Nationale şi reprezintă Maramureşul la Marea Adunare de la Alba Iulia din 1 decembrie 1918, 
apoi însoţeşte delegaţia ardelenilor la predarea actului Unirii la Bucureşti. După 1918, a fost 
deputat, membru în delegația permanentă a Partidului National Ţărănesc, organizator al 
gărzilor ţărăneşti „Iuliu Maniu”, şef al organizațiilor muncitoreşti centrale. 

În timpul dictaturii carliste a fost internat în lagărul de la Turnu (Vâlcea), iar în timpul celei 
antonesciene la Târgu Jiu. Arestat prima oară la 27 mai 1946, a fost condamnat la 7 luni 
închisoare corecțională, pentru „omisiunea denuntarii complotului”, în procesul „Mişcării 
Nationale de Rezistență”, fiind eliberat condiționat la 8 decembrie 1946. Implicat în 
„înscenarea de la Tămădău”, este arestat a doua oară, la 14 iulie 1947. Anchetat la Ministerul 
de Interne, a refuzat orice cooperare cu cei care-l anchetau. A fost condamnat la 12 ani 
temniță grea, în procesul conducătorilor Partidul National Țărănesc, pentru „complot în scop 
de trădare" (noiembrie 1947). Încarcerat la Galaţi, Sighet, Râmnicu Sărat, Periprava, a fost 
eliberat abia la 9 mai 1964. După eliberare a trăit la Cluj, unde a murit în 1976. 


Ton Flueras (1882-1953) 

Lider al Partidului Social Democrat din Transilvania, membru al Consiliului Dirigent al 
Transilvaniei (1918-1920), presedinte al Confederatiei Generale a Muncii (1926-1938). 
A fost reţinut timp de 3 luni, in 1945, de către autorităţile comuniste pe motiv că a răspândit 
„manifeste interzise”. A fost rearestat în iunie 1948 şi condamnat la 15 ani temniţă grea 
pentru „crimă de înaltă trădare”. A murit în închisoarea Gherla la 7 iunie 1953. 


Gheorghe I. Brătianu (1898-1953) 


La 18 ani, după ce debutase ca elev în „Revista Istorică” a lui Nicolae Iorga, Gheorghe 
Brătianu se înrolează voluntar, având consimţământul scris al tatălui său, Ion I.C. Brătianu, şi 

pleacä pe front. In 1917 este ränit in luptele de pe Valea Trotusului si trimis in spatele 
frontului. In 1918 revine pe frontul din Bucovina si este ranit din nou. 

Studiaza istoria la Paris, trece prin arhivele de la Geneva si Napoli, obtine doctoratul sub 
îndrumarea lui Nicolae Iorga şi, mai târziu, a lui Ferdinand Lot. După performante istorice 
strălucite devine la 30 de ani membru corespondent al Academiei. În noiembrie 1940 
condamnă public asasinarea de către legionari a magistrului său, Nicolae Iorga. Va deveni în 
anul următor, la 1 martie, director al Institutului de Istorie Universală fondat de acesta cu 
câțiva mai înainte. În 1943 devine membru al Academiei Române. 

În 1947 i se stabileşte arest la domiciliu in Bucureşti, str. Biserica Popa Chițu, unde 
revizuieşte şi termină patru din lucrările sale de istorie. În 1948 este exclus din Academia 
Română. 

În mai 1950 este arestat fără mandat şi dus la penitenciarul Sighet, unde va muri în 1953. 
Memoriile unui coleg de suferință spun că, în închisoare, Brătianu desenase pe un perete un 
plan de istorie universală. 

Opera lui Gheorghe Brătianu, fragmentată în scrierea ei de război şi întreruptă definitiv de 
anii de detenţie, este una din cele mai obiective şi convingătoare pledoarii despre unitatea 
poporului român în spațiul carpato-pontic. 


Aurel Vlad (1875-1953) 

Promotor al Unirii din 1918, membru în Consiliul Dirigent, membru al Partidului Naţional 
Român şi apoi fondator şi fruntaş P.N.T., ministru al Finanţelor, ulterior al Cultelor şi Artelor. 
Arestat de Securitatea din Sibiu în noaptea de 5/6 mai 1950, la 75 ani, a fost internat fără 
forme legale la Penitenciarul Sighet, unde a murit la 2 iulie 1953 . Pedeapsa administrativă i-a 
fost majorată după moarte cu 60 luni, conform Deciziei M.A.I. numărul 559 din 6 august 
1953. 


Daniel Ciugureanu (1885-1950) 

Fruntaş al Partidului Naţional Moldovenesc şi unul dintre promotorii Unirii Basarabiei cu 
România. A fost preşedinte al Consiliului de Miniştri al Republicii Independente 
Moldoveneşti, apoi ministru de stat, reprezentând Basarabia, în patru guverne interbelice. 
Arestat la 5/6 mai 1950, ar fi murit - potrivit memoriilor lui C.C. Giurescu - la 6 mai 1950, la 
Turda, în timpul transportării foştilor demnitari spre penitenciarul Sighet. Potrivit evidențelor 
fostei Securitati, a decedat la 19 mai 1950, în penitenciarul Sighet, actul de moarte fiindu-i 
întocmit abia în 1957. 


Sever Bocu (1874-1951) 

Om politic şi ziarist bănăţean. Studii la Academia Comercială din Viena şi Hautes Etudes din 
Paris. A fost unul dintre promotorii activismului politic în susţinerea cauzei naționale în 
Banat. În perioada primului război mondial s-a ocupat de organizarea detaşamentelor de 
voluntari pentru a lupta împotriva Imperiului austro-ungar. Ia parte, la Paris, la tratativele care 
au premers Conferinţa de Pace, aducând argumente de ordin politic, social, etnic, demografic 
în favoarea unirii Banatului istoric cu România. Din 1921 este deputat în parlamentul 
României din partea PNR; unul din fruntaşii PNT din Banat în perioada interbelică. La 
alegerile din noiembrie 1946 devine singurul deputat al PNT din judeţul Timis-Torontal, dar 
va refuza să participe la lucrările Parlamentului în semn de protest fata de falsificarea 
scrutinului. Este arestat în noaptea de 5/6 mai 1950 şi încarcerat la Sighet, unde a şi murit la 
21 ianuarie 1951. Certificatul său de deces a fost emis abia la 20 iulie 1957. 

Ghiţă Popp (1883-1967) 

Om politic si publicist transilvänean, cu studii de Drept la Viena si Budapesta. In 1915, 
condamnat la munca de Curtea Martiala din Cluj pentru ca a cerut guvernului de la Bucuresti 
intrarea in război pentru eliberarea Transilvaniei şi Banatului. Se înrolează în armata romana 
şi contribuie la formarea regimentelor de voluntari români dintre prizonierii armatei austro- 
ungare aflați în Rusia. Participant cu drept de vot la Marea Adunare de la Alba Iulia. Trimis 
de Consiliul Dirigent la Paris, ca ziarist, pe lângă misiunea română de la Conferința de Pace. 
Deputat în Parlamentul României în perioada interbelică, este apoi delegat în august- 
septembrie 1944 la Moscova, în Comisia de Armistitiu. Este condamnat în ianuarie 1948 la 10 
ani de închisoare pentru „insurecție armată”. După ce execută pedeapsa este internat alti 5 ani 
în domiciliu obligatoriu la Lăteşti, în Bărăgan. 


Onisifor Ghibu (1883-1972) 

Pedagog, doctor în filosofie şi pedagogie la Jena, militant pentru Unire, demnitar în Consiliul 
Dirigent, profesor la Universitatea din Cluj, unul dintre fondatorii şcolii de pedagogie 
româneşti; lucrări privind istoria învățământului, membru corespondent al Academiei Române 
(1919) 

După o primă arestare în 1945, este rearestat la 10 decembrie 1956 şi condamnat la 2 ani 
închisoare corecțională pentru că „a întreprins acţiuni împotriva regimului democrat popular 
al RPR”. A fost eliberat la 13 ianuarie 1958. 


Zenovie Pâclişanu (1886-1957) 

Teolog greco-catolic, istoric, secretar al Marii Adunări Nationale de la 1 decembrie 1918, 
membru al Comisiei de încheiere a Concordatului cu Vaticanul, consilier în Ministerul 
Afacerilor Externe pentru problemele Ardealului, membru al delegaţiei române la Conferinţa 
de Pace de la Paris, membru corespondent al Academiei Române (1919) 
Arestat la 6 decembrie 1949, eliberat în 1953 şi rearestat în aprilie 1957, a murit în arestul 
„A” MAI Bucureşti la 31 octombrie 1957, cu o săptămână după condamnarea sa la 12 ani 
temniță grea (recursul declarat a fost respins la 15 săptămâni după moarte). 


Emil Hatieganu (1878-1959) 

Membru al Consiliului Dirigent al Transilvaniei, fruntaş al Partidului National Român şi apoi 
al P.N.T., ministru al Muncii, Sănătăţii şi Ocrotirilor Sociale, apoi ministru de stat, 
reprezentând Transilvania, în guvernele national-taraniste. Din ianuarie până în noiembrie 
1946 ninistru fără portofoliu, reprezentând P.N.T., în guvernul Petru Groza. 
Arestat pentru „activitate P.N.T.” la 6 noiembrie 1948, a fost condamnat la 3 ani închisoare 
pentru „sabotaj”. Internat la Sighet pe timp de 36 luni, conform Deciziei M.A.I. numărul 
638/1951; pedeapsa majorată cu 60 luni, conform Deciziei M.A.I. numărul 671/1953. Eliberat 
la 15 iunie 1955. 


Iosif Jumanca (1893-1949) 

Membru al Partidului Social Democrat din Transilvania, membru al Consiliului National 
Roman Central (1918) si al Consiliului Dirigent al Transilvaniei (1918-1920), deputat in 
Parlamentul României. In 1921 s-a pronunţat împotriva aderării Partidului Socialist Român la 
Internaționala a III-a. 

Arestat de autoritățile comuniste, a murit la Jilava în 1949. 


Iuliu Moldovan (1882-1966) 


Medic, demnitar în Consiliul Dirigent al Ardealului, membru corespondent al Academiei 
Române (1920), fruntaş P.N.T., fost subsecretar de stat la Ministerul Muncii, Sănătății şi 

Ocrotirilor Sociale, director al „Astrei” (1932-1947), profesor universitar la Cluj, 
întemeietorul şcolii de Igienä şi Sănătate publică din Cluj; lucrări despre sistemul sanitar 
românesc. 

Arestat la 5/6 mai 1950, a fost internat la Sighet pe timp de 24 luni, încadrat ulterior în 
Decizia M.A.I. nr. 334/1951; pedeapsa majorată cu 60 luni, conform Deciziei M.A.I. numărul 
559/1953. Eliberat la 5 iulie 1955. 

Sistemul penitenciar in Romania comunista 


Inchisoarea, locul unde se executä pedeapsa si sunt disciplinati infractorii, a devenit in 
România comunistă locul in care s-a petrecut eliminarea, reeducarea, torturarea, 
supravegherea şi distrugerea fizică şi psihică a tuturor celor care se opuneau, ar fi putut să se 
opună sau nu puteau accepta noua ordine politico-economico-socială dispusă de autoritățile 
comuniste. În mod firesc, copiind modelul sovietic al Gulagului, liderii comunişti români au 
transformat institutional şi procedural — în termenii regimului detenției — întregul sistem 
penitenciar moştenit, adăugându-i treptat forma şi substanţa unui adevărat infern. Vom 
prezenta, pe scurt, organizarea şi funcţionarea acestuia până la începutul anilor şaizeci, pentru 
ca apoi să ilustrăm acest fenomen prin patru studii de caz dedicate penitenciarelor Aiud, 
Gherla Sighet şi Canalului Dunăre-Marea Neagră. 

Reţeaua penitenciarelor din România număra, în 1945, 74 de închisori cu o capacitate 
de circa 15 000 de locuri!. Prin ordine succesive capacitatea acestora a crescut — scriptic, 
pentru că noi construcții nu s-au realizat — pentru a putea adăposti pe cei pe care regimul urma 
să îi pedepsească la 14 martie 1947. A fost, de asemenea, schimbată destinaţia diferitelor 
unităţi penitenciare. Astfel cele mai importante închisori pentru majori deveneau: Aiud 
(pentru executarea pedepselor politice, muncă silnică pe viata); Craiova, Gherla şi Oradea, 
pentru executarea pedepselor de muncă silnică pe timp mărginit; Alba Iulia, Arad, 
Dumbrăveni pentru pedepse de temniță grea”. Rămasă, până la 6 martie 1949, în subordinea 
Ministerului Justiţiei, condus de Lucrețiu Pătrăşcanu, Direcţia Generală a Penitenciarelor a 
introdus treptat prin ordine circulare măsuri de înăsprire a regimului de viata în penitenciare. 

Din 1948-1949, în contextul edificării sau transformării instituțiilor specifice 
regimului comunist, penitenciarele au trecut în subordinea Ministerului Afacerilor Interne. 
Militarizarea sistemului penitenciar, dar mai ales noul regulament secret destinat închisorilor 
unde erau depuşi deținuții politici, adoptat în septembrie 1948, copiat sau inspirat din cele 
sovietice a marcat trecerea spre regimul de exterminare lentă, fizică şi psihică a opozanților, 
prin izolarea totală de familii şi societate, prin înfometare şi condițiile inumane de trai, prin 
lipsa asistenţei medicale şi prin permanenta supraveghere“. Nenumărate mărturii ale 
supravietuitorilor menționează politizarea totală a detenției de la sfârşitul anului 1948. 
Apariția ofițerilor politici, loctiitori ai comandanților (care şi ei au fost selectaţi din rândul 
activiştilor de partid), precum şi primenirea politică a corpului gardienilor a dus la instaurarea 
unei adevărate terori asupra deţinuţilor, care a atins apogeul odată cu declanşarea reeducării — 
în cea mai monstruoasă şi violentă fatetä a sa, în anii 1949-1952, la Târgşor, Piteşti, Gherla şi 
Ocnele Mari”. De acum, având preparate noi spaţii de recluziune şi oameni educați să le 


! La 4 decembrie 1945, prin Decizia nr. 57286, se făcea următoarea specializare a Penitenciarelor: pentru 
majori, de drept comun: Aiud (muncă silnică pe viata şi legionari) şi Satu Mare; penitenciare pentru muncă 
silnică pe termen mărginit: Caransebeş, Craiova, Oradea şi Sighet; penitenciare pentru executarea pedepselor de 
temniță grea: Arad şi Alba Iulia; pedepsele corectionale până la 6 luni la: Abrud, Baia, Bârlad, Beiuş, Bistriţa 
Botoşani, Braşov, Cîmpulung Moldovenesc, Câmpulung Muscel, Dorohoi, Făgăraş, Haţeg, Miercurea Ciuc, 
Odorhei, Oraviţa, Piatra Neamţ, Râmnicu Sărat, Rădăuţi, Roman, Sighişoara, Slatina, Sfântu Gheorghe, 
Târgovişte, Tecuci, Tulcea, Turda şi Vaslui; pedepse corectionale până la 2 ani: Brăila, Călăraşi, Caracal, Cluj 
Tribunal, Dej, Focşani, Giurgiu, Huşi, Lugoj, Ploieşti, Râmnicu Vâlcea, Târgu Jiu, Târgu Mureş şi Turnu 
Severin; corecțională de la 2 la 12 ani la Buzău, Brăila, Constanţa, Deva, Galaţi, Ocnele Mari, Piteşti, Sibiu, 
Timişoara, Văcăreşti; la penitenciarul Dumbrăveni urmau să fie internați toți criminalii de război; pedepsele 
politice urmau a fi executate la Zalău; penitenciare speciale: Mislea (pentru femei) Suceava (pentru recidivisti), 
etc. Cf. Arhiva Penitenciarului de Maxima Siguranţă Aiud (APMSA), Dosar cu ordine permanente, 1945. 

* Ibidem, Dosar cu ordine circulare pe linia muncii de evidență pe anul 1947. 

* Ibidem, Dosar 53, cu ordine circulare primite pe linia muncii de evidenţă pe anul 1948. Ordinul are 11 pagini. 

* Fără a putea face aici o radiografie a acestui cumplit proces al reeducării se cuvine să precizăm că el nu a fost o 
creaţie a deţinuţilor implicaţi — mai apoi judecaţi pentru aceasta — ci, aşa cum reiese din ancheta făcută în anii 
1953 şi 1954 — cf. ANIC, fond CC al PCR — Secţia Administrativ-Politică, dosare 33 şi 34 — a fost o comandă 

administreze politic, autoritatile comuniste au declansat masive campanii de arestari, internäri 
Şi preveniri pe temeiuri politice împotriva tuturor celor susceptibili de a fi inamici ai ordinii pe 
care urmăreau să o instaureze. Foşti demnitari, elite ale vieții economice, politice, culturale, 
religioase, dar şi simpli muncitori sau țărani au străbătut şi cunoscut până în 1964 — alţii până 
in 1989 — binefacerile reeducării în universul concentrationar comunist. 

În anii 1948-1955 au funcţionat penitenciarele: 

Categoria I: Aiud”, Gherla, Jilava; 

Categoria II (penitenciare „închise”, pentru deţinuţi cu grad sporit de periculozitate): 
Arad, Caransebeş, Cluj (Tribunal, Principal), Constanta, Craiova , Făgăraş 
(Central/Principal,), Galaţi, Mărgineni, Mislea (femei), Ocnele Mari, Oradea, Oraşul Stalin 
[Braşov] (Tribunal, Cetate), Piteşti , Ploieşti, Rahova, Suceava, Târgşor, Târgu Ocna 
(penitenciar-spital TBC), Timişoara, Văcăreşti (spital); 

Categoria IIT. Alba Iulia, Bacău, Baia Mare, Botoşani, Brăila, Buzău, Cluj (minori), 
Dej, Deva, Dumbrăveni (femei), Focşani, Iasi, Rahova II, Râmnicu Sărat, Sibiu, Satu Mare, 
Sighet (principal, 200), Târgu Mureş; 

Categoria IV: Bârlad, Bistriţa, Caracal, Carei, Călăraşi (1953/59), Câmpulung 
Moldovenesc, Câmpulung Muscel, Codlea, Dăeni, Giurgiu, Făgăraş (raional), Fălticeni, 
Dorohoi, Huşi, Işalniţa, Lugoj, Miercurea Ciuc (femei), Odorhei, Oraviţa, Petroşani, Piatra 
Neamţ, Rădăuţi, Râmnicu Vâlcea, Roman, Sfântu Gheorghe, Sighişoara, Sighet (raional), 
Slatina, Târgovişte, Târgu Jiu, Tecuci, Tulcea, Turda, Turnu Măgurele, Turnu Severin, 
Vaslui, Zalău“. 

Treptat, ca formă a detenției politice, pentru internatii administrativi, au fost înființate 
un număr impresionant de colonii sau unităţi de muncă, devenite parte integrantă a sistemului 
penitenciar. Între acestea remarcăm pe cele de la: Arad, Baia Mare, Baia Sprie, Bârcea Mare, 
Bicaz, Borzeşti, Brad, Brancovenesti, CRM Bucureşti, Buzău, Capu Midia , Castelu, Cavnic, 
Câmpulung, Cernavodă — cu trei colonii —, Chilia Constanta, Chirnogi, Crâscior, Culmea, 
Deduleşti, Doiceşti, Domneşti, Dorobanţu, Dudu, Fântânele, Fundulea, Galeşu , Giurgeni, 
Ghencea, Iasi, Iţcani, Km. 31, Lucăceşti, Mărculeşti, Mogoşoaia, Nistru, Oneşti, Oneşti Baraj, 
Peninsula/Valea Neagră, Periprava, Periş, Poarta Albă , Roşia Montană, Roşia Pipera, 
Roznov, Salcia, Grădina, Băndoiu, Strâmba, Stoeneşti, Piatra-Frecatei, Saligny, Sibiu, 
Simeria, Slatina, Spantov, Tătaru, Târnăveni, Toporu, Vlădeni, Zlatna. 


dată expres şi urmărită de comndanti ai securităţii. Îi vom nominaliza aici pe cei responsabili pentru 
desfăşurarea procesului: Pantiuşa Bodnarenko, Marin Jianu, Alexandru Nicolschi, precum şi cei trei şefi ai 
Biroului Inspectii din direcția Penitenciarelor, Lagărelor şi Unitätilor de Muncă, losif Nemes, Tudor Sepeanu şi 
loan Baciu. 

* Conform deciziei 13132 din 14 martie 1947 a Directorului Penitenciarelor şi Institutelor de Preventie, Dimitrie 
Băzălan, care specializa spaţiile de executare a pedepselor privative de libertate, Aiud-ul se încadra în prima 
categorie, aceea a penitenciarelor pentru majori, având pedepse de muncă silnică pe viaţă. Conform deciziei, 
închisoarea urma să fie împărțită în două cartiere: primul, destinat celor condamnaţi la muncă silnică pe viata şi a 
sabotorilor, iar al doilea, pentru celelalte categorii de deţinuţi politici, Cf. APMSA, Dosar cu ordine circulare pe 
linia muncii de evidență, passim. 

* Pentru locurile detenţiei şi cifrele precizate vezi şi loan Ciupea, Stancuta Todea, Represiune, sistem şi regim 
penitenciar în România, 1945-1964, în Ruxandra Cesereanu (coord.), Comunism şi represiune în România 
comunistă. Istoria tematică a unui fratricid national, laşi, Editura Polirom, 2006, în special pp. 42-47 şi pp. 73- 
74. 

Studii de caz 
Închisoarea din Sighet (1950 -1955) 


Închisoarea din Sighet a fost construită la sfârşitul secolului al XIX-lea, în timpul 
regimului austro-ungar fiind considerată una din închisorile cele mai moderne şi riguroase ale 
epocii. Destinația inițială a imobilului era găzduirea deținuților de drept comun, acest caracter 
mentinându-se şi în perioada interbelică. Începând de la jumătatea anului 1947, în 
penitenciarul de la Sighet, au fost închise diverse persoane pentru motive politice (ţărani 
maramureşeni care nu reuseau să-şi achite cotele obligatorii la produsele agricole, fiind 
condamnați pentru sabotaj, elevi şi studenți din zonă, membri ai unor organizaţii 
anticomuniste) însă caracterul penitenciarului era de drept comun. 

Din luna mai 1950, închisoarea din Sighet a devenit, pentru mai bine de cinci ani, un 
penitenciar exclusiv politic, unde a fost intemnitata elita politică a României interbelice. 
Primul lot de foşti demnitari! a fost adus la Sighet, la 7 mai 19507. La 26 mai 1950, a fost 
transferat aici lotul episcopilor şi preoților greco-catolici, arestaţi încă din octombrie 1948, 
pentru refuzul de a trece la religia ortodoxă”. Pe parcursul anului 1950, a mai fost adus la 
Sighet un al doilea lot de foşti demnitari, la începutul lunii iulie, iar, la 26 octombrie a fost 
transferat un al doilea grup de episcopi şi preoţi greco-catolici. La sfârşitul anului 1950 şi în 
cursul anilor 1951-1952 au fost transferați la Sighet, de la diverse penitenciare din tara, atât 
foşti miniştrii din guvernele interbelice, cât şi episcopi sau preoţi catolici condamnaţi in 
cadrul unor procese cu un evident caracter politic’. 

Fără să fie judecaţi sau condamnaţi, majoritatea deținuților au fost arestaţi şi închişi la 
Sighet în baza unor decizii ale Ministerului de Interne, respectiv ale Securităţii. Odată 
catalogati, pe criterii politice sau ideologice, drept „duşmani ai regimului” sau „duşmani ai 
poporului”, temeiul juridic al arestării şi detenției foştilor demnitari era asigurat. Vina 


' Vasile Ciolpan, directorul închisorii din acea perioadă descrie, într-un interviu din 1990, cum arătau foştii 
demnitari aduşi la Sighet, la începutul lunii mai 1950: „Au fost aduşi 83 de oameni. Bătrâni, slabi, bolnavi, 
speriați. Nişte umbre. Unul din ei, [Constantin] Brătianu, am avut trei în penitenciar, a fost scos pe braţe din 
dubă şi dus în celula lui. Nu putea merge. Era în comă. Aşa ajunsese. Am întrebat ce s-a întâmplat. «Nimic. E 
bătrân» mi s-a spus. «Şi ce să fac cu el? » am insistat. «O să-l îngropi în secret într-un loc ferit, mi s-a spus. Era 
un bătrân frumos cu barbă albă”;(Închisoarea din Sighet acuză. 1950-1955 Editura Gutinul, Baia Mare, 1991, 
pp. 22-23. 

? În primăvara anului 1950, în cadrul Ministerului de Interne s-a redactat un tabel cuprinzând „foştii miniştri 
începând din anul 1918 până la 6 martie [1945] propuşi pentru arestare”, în care pe lângă numele foştilor miniştri 
sau subsecretari de stat erau trecute funcția pe care o îndeplinise persoana respectivă, vârsta, situaţia familială, 
apartenenţa politică precum presupusele vinovatii sau atitudini duşmănoase care să permită încadrarea lor în aşa- 
zisele unități de muncă. Pe prima pagină a acestui tabel a fost trecută următoarea mențiune nesemnată: „Toate 
elementele politice — care au avut un rol în viata politică a ţării. Să se găsească motive de internare în proces”. 
Întrucât nu s-au găsit „motive de internare în proces”, conducerea Ministerului de Interne a optat pentru 
internările administrative, iar pe baza acestui tabel, în urma unui ordin trimis direcțiilor regionale de securitate de 
colonelul Gavril Birtaş, directorul Direcţiei I a Securităţii, în noaptea de 5/6 mai 1950 urmau să fie arestați peste 
80 de foşti demnitari. A fost o operaţiune pregătită şi desfăşurată minuţios, la nivelul întregii tari, la care au 
participat 228 de securişti, ce s-a soldat cu arestarea a 84 de persoane; A se vedea în acest sens Claudiu Secaşiu, 
Noaptea demnitarilor. Contribuţii privind distrugerea elitei politice româneşti în „Analele Sighet 6: Anul 1948. 
Institutionalizarea comunismului”, editor Romulus Rusan, Bucureşti, Fundaţia Academia Civică, 1998, pp. 894- 
911; Tatiana A. Pokivailova, Nota informativă expediată de la Bucuresti la Moscova în legătură cu arestarea a 
66 de lideri politici din România, în „Analele Sighet 6”, pp. 889-893. 

? Arhiva Penitenciarului Baia Mare, fond Penitenciarul Sighet Principal, neprelucrat. 

* A se vedea în acest sens Andrea Dobeş, Ioan Ciupea, Decapitarea elitelor. Metode, mijloace, mod de acțiune, 
în Alexandru Raţiu, Gheorghe Pătraşcu, Gheorghe Andreica, Nuţu Roşca, Andrea Dobeş, loan Ciupea, Claudiu 
Secaşiu, Memoria închisorii Sighet, ediţia a II-a, Bucureşti, Fundaţia Academia Civica, 2003, pp. 202-226; 251- 
260. 

arestatilor nu consta în altceva decât în simplul fapt că aparțineau unei anumite „categorii” 
care trebuia eliminată din noua societate. 

O schimbare în statutul juridic al intemnitatilor de la Sighet a intervenit în urma 
aplicării prevederilor Decretului nr. 6 din 14 ianuarie 1950, în baza căruia au fost înființate 
coloniile de muncă. În baza acestui decret, prin mai multe decizii ale Ministerului de Interne, 
atât foştii demnitari“, cât şi ierarhii si preoții catolici” erau internați administrativ în unitatea 
de muncă „evidență specială Dunărea”, pentru o perioadă cuprinsă între 24 şi 60 luni. 

Supraviețuitorii Sighetului povestesc de trei elemente principale care definesc viata 
din închisoare: foamea, frigul şi izolarea, toate acestea având, de fapt, acelaşi scop, lichidarea 
sistematică a deținuților. De altfel, întreg regimul din penitenciar a fost conceput parca pentru 
a-i dezumaniza, umili şi batjocori pe deţinuţi. Aceste scopuri erau urmărite atât prin regimul 
zilnic (muncile la care erau supuşi indiferent de vârstă sau de starea sănătății), cât şi prin 
regimul alimentar sau cel sanitar. Infrigurati, înfometați, terorizati, nu atât fizic cât psihic, 
aveau de acceptat şi violențele de limbaj, trivialitatile unor oameni lipsiţi de orice instrucție, 
dar deveniți şefi ai unor foşti miniştri, academicieni sau ofiţeri de rang superior. Supuşi mereu 
verificărilor neaşteptate ale gardienilor”, găsiţi vinovaţi de încălcarea unor reguli scrise sau 
nescrise, deținuții erau aruncaţi la „neagra”, o celulă mica, fără ferestre, cu un lant în mijloc, 
care vara era ca un cuptor, iar iarna ca un frigider. Mâncarea era redusă la minimum şi nu se 
permitea nici un contact cu nimeni. Mai multe zile petrecute la „neagra” insemnau 
îmbolnăvirea sigură a celui pedepsit. Fiecare dintre memorialiştii universului concentrationar 
au evocat cu groază perioadele lungi de izolare, iar pierderea obisnuintei vorbirii şi gravele 
dereglări ale sistemului nervos sunt doar două din cele mai des amintite urmări ale izolărilor. 

Într-o apreciere generală privind condiţiile de viaţă de la Sighet, foştii deţinuţi 
considerau foamea” drept „cel mai mare chin al temnitei”!°. Astfel, episcopul luliu Hossu 


$ La 1 august 1951, Ministerul Afacerilor Interne a emis Decizia nr. 334, prin care 89 de foşti demnitari aflați în 
penitenciarul din Sighet erau internaţi administrativ pentru 24 luni, iar prin Decizia Ministerului Securităţii 
Statului nr. 559 din 6 august 1953 termenul era prelungit cu încă 60 de luni; ASRI, fond D, dosar 9572, vol. 9, ff. 
35-37; 290; 370-372. 

* Prin Decizia Ministerului Afacerilor Interne nr. 64 din 30 ianuarie 1952, erau internați administrativ 32 de 
ierarhi şi preoți catolici, cu termene ce variau între 12 şi 24 luni, iar prin Decizia Ministerului Afacerilor Interne 
nr. 684 din 28 decembrie 1953 pedepsele au fost majorate cu 24 luni; Ibidem, ff. 22-23). 

7 Unul dintre elementele nelipsite în penitenciarul din Sighet, ca de altfel în toate închisorile politice, erau 
perchezitiile desfăşurate la orice oră din zi şi din noapte. Episcopul Iuliu Hossu descrie cum se desfăşurau 
acestea: „Foarte des ne făceau perchezitie noaptea, către miezul nopții, răvăşind şi aruncând pe jos ce biata de 
rufărie aveam; scormoneau prin saltea, nu rămânea nimic neatins, orice petec de hârtie, nici ac, nici ata de cusut; 
sarea pe care ne-o dădeau, ţinută într-o cârpă, era confiscată şi aruncată în mijlocul camerei. Perchezitionarea era 
din ce în ce mai amănunțită; la început rozaliile nu s-au confiscat, după aceea tot ce era religios era confiscat; ne- 
am facut rozare din pâine, le-au confiscat şi pe acelea; Credința noastră este viata noastră. Memoriile 
Cardinalului Dr. Iuliu Hossu, ediţie îngrijită de pr. Silvestru Augustin Prundus, Cluj, Editura Viaţa Creştină, 
2003, p. 230. 

$ A se vedea în acest sens Andrea Dobes, Ioan Ciupea, op.cit., pp. 192-290. 

” Episcopul Ioan Ploscaru a descris în amintirile sale perioada detenției, oprindu-se asupra regimului alimentar 
de la Sighet: „Regimul alimentar la această închisoare era calculat cu mare grijă, atât ca detinutul să nu moară 
imediat, ci să fie slăbit treptat prin înfometare. Alimentele, pe lângă faptul că erau puţine, se stricau din cauza 
proastei gospodării. Se aducea de la magazie o anumită cantitate de cartofi, dar la curățat se aruncau jumătate; 
varza pusă la murat fără să fie bine curățate frunzele stricate, ajungea să aibă un anumit miros de aliment 
degradat; fasolea cu gargarite, arpacaşul cu viermi. Meniul era aproape zilnic, acelaşi. Dimineaţa terci, adică 
porumbul măcinat cu tot cu cocean si fiert în apă. În timp ce mâncam trebuia să scuipăm resturile de cocean, 
deoarece nu se putea înghiți. Uneori în loc de terci ne dădeau surogat de cafea preparat din orz prăjit. La prânz 
un singur fel de mâncare: supă de ceapă, ori supă de varză, de arpacaş, fasole sau de cartofi. Mergeam cu gamela 
la uşă unde gardianul turna fiecăruia un polonic din această apă colorată în care mai pluteau şi ceva din 
alimentele mai sus arătate. Câteodată se aduceau deşeuri de la abator din care părțile bune erau culese de 
gardieni, iar oasele, bucăţi de burtă de vacă, nespălate, sau tendoane mai rătăceau prin gamela noastră. Seara tot 
un polonic cu ceva ce se voia mâncare pentru a ne potoli foamea. Ratia de pâine era de 250 grame, dar niciodată 
nu avea această greutate. Vinerea primeam în loc de pâine o bucată de mămăligă. Pentru bolnavii de stomac sau 

scria în memoriile sale referitor la regimul alimentar din închisoare: „La Sighet am văzut, am 
simțit şi am trăit foamea. Se vorbeşte de atâtea ori de foame şi nu ne dădeam şi nu ne dăm 
destul de bine seama ce este foamea; în temnita Sighetului am învăţat ce este foamea. Pentru a 
vedea gradul de foame care era al tuturor acelaşi, pomenesc că, ieşind să aducem apa de la 
robinetele din anticamera WC-ului, la uşă în colt era o mică cantitate de graunte de porumb, 
care au fost alese din fasole; îmi venea să iau din graunte să le mănânc aşa, roase şi crude, dar 
nu era cu ce să le rod pentru că mäselele pe rând s-au măcinat şi au căzut”!!. 

Istoricul Constantin C. Giurescu nota şi el în amintirile sale referitoare la perioada 
detenţiei de la Sighet: „În cursul primei săptămâni n-am avut, de altfel, decât arpacas si 
fasole, masa de seară fiind întotdeauna repetarea celei de la prânz, dar mai slabă, uneori mult 
mai slabă. Chiar din a treia zi a detentiunii la Sighet, începe să-mi fie foame, o foame aproape 
permanentă şi care, în ultimele zile, ajunge o adevărată obsesie. La jumătate de ceas după ce 
ai isprăvit de mâncat prânzul ti-e foame; senzaţia creşte treptat şi atinge maximum la cinci şi 
jumătate seara, în momentul când, de obicei, sună clopotul de cină. După zeama chioară de 
seară, nu ai nici măcar jumătatea de ceas de răgaz de la prânz; ţi-e foame chiar din momentul 
când ai terminat de mâncat”!?. 

Potrivit documentelor oficiale ale penitenciarului, în anul 1950, deţinuţii din 
închisoarea de la Sighet aveau ca ratie „250 gr. pâine (5 zile pe săptămână), 250 gr. mălai (2 
zile pe săptămână) şi câte 50 gr. mălai zilnic, pentru terci, iar dintre alimentele rationalizate 
zahăr 250 gr. lunar, ulei 50 gr. lunar, şi carne 250 gr. săptămânal”. La 21 octombrie 1950, 
Direcția Generală a Penitenciarelor stabilea alimentele de bază pentru hrana deținuților în 
timpul iernii 1950-1951: „În tot timpul iernii, alimentele de bază pentru hrana deţinuţilor vor 
fi prazul, cartofii şi varza. Veţi folosi în cea mai largă măsură cartoful pentru alimentarea 
deținuților, pe considerentul că sunt supuşi unei degradări rapide, având mai ales in vedere 
calitatea lor inferioară. Veţi înlocui ceapa, arpacaşul şi fasolea prin praz în modul următor: 
ceapa va fi înlocuită partial prin praz, care o va înlocui şi la prăjit. Va fi micşorată ratia zilnică 
de arpacaş pentru fiecare deţinut, iar ratia astfel micsoratä va fi înlocuită partial prin praz. În 
acest sens, în compoziția mâncării de praz vor intra şi 25-30 gr. arpacaş. Fasolea se opreşte 
din consum, fiind lăsat ca o rezervă după epuizarea tuturor celorlalte alimente, pe 
considerentul că poate fi conservată în condiţii bune, datorită rezistenţei ei. Varza, va constitui 
deasemenea un aliment de bază al deținuților, pe tot timpul iernii”"*. 

Începând din vara anului 1953, regimul alimentar din penitenciarul de la Sighet se 
ameliorează simţitor, iar acest lucru a fost remarcat şi de foştii deținuți: „La 1 iulie 1953, 
dimineaţa în loc de terci, am primit cafea neagră, accentuat dulce; surprindere generală la noi 
în celulă şi în celelalte; înainte de masă, la distribuirea pâinii militianul oferă portie dublă, o 
bucată de pâine de 500 de gr.; apoi am văzut că primim marmeladă dublă, de două ori cât 
înainte; apoi, în loc de arpacaş, care s-a rărit până la completa dispariție, primeam gamela 
plină de macaroane cu marmeladă, altădată cu brânză, apoi gris cu lapte, gris cu marmelada şi 
mai mare surpriză, la câteva zile au început să ne dea câte o ceaşcă de lapte; de două ori carne 
pe săptămână, care nu se mai servea pescuită din ciubărul cu ciorba, ci pe o tavă, cusută din 
scânduri, erau bucățele aşezate in sire, pe care le luam noi pe rând, la uşa celulei; mai târziu s- 
a dat carne de trei ori pe săptămână, laptele seara se dădea tot după masă, ca lapte acru ori 


ulcer regimul alimentar de la Sighet era calea rapidă spre o moarte sigură”; Ioan Ploscaru, Lanturi şi teroare, 
Timişoara, Editura Signata, 1993, pp. 167-168. 
1 Ibidem, p. 123. 
"! Tuliu Hossu, op. cit., pp. 243-246 
!> Constantin C. Giurescu, Cinci ani şi două luni în penitenciarul din Sighet (7 mai 1950-5 iulie 1955), 
introducere de Dinu C. Giurescu, ediţie îngrijită, anexe şi indice de Lia Ioana Ciplea, Bucureşti, Editura 
Fundaţiei Culturale Române, 1994, p. 74. 
i Arhiva Penitenciarului Baia Mare, Fond Penitenciarul Sighet Principal, neprelucrat. 

Ibidem. 

altădată cafea cu lapte dimineaţa iar noi nu ştiam ce poate însemna această îmbunătăţire dupa 
mai bine de trei ani: moartea lui Stalin sau apropierea eliberării”!5. 

Fraza repetată mereu „medicamentele sunt inutile, să lăsăm natura să lucreze”'® de 
medicul închisorii de la Sighet caracterizează regimul sanitar!” din penitenciar, unde pe lângă 
vizita de rutinä *, a doctorului Iosif Lungu'” deţinuţii primeau doar nişte banale medicamente. 
Detinutii politici de la Sighet au fost lipsiţi, datorită caracterului special al închisorii, bazat pe 
un regim de izolare totală, de posibilitatea unor tratamente medicale de specialitate. 

În perioada 1950-1955, personalul închisorii din Sighet a cunoscut o permanentă 
schimbare, rare fiind cazurile în care unii din gardieni au rămas în funcție de la mijlocul 
anului 1950 până în luna iulie 1955. Istoricul Constantin C. Giurescu caracteriza astfel 
sistemul din penitenciar: ,,Neincrederea tuturor în toţi, spionajul tuturor contra tuturor, acestea 
erau principiile de bază în raporturile dintre cei ce alcătuiau personalul închisorii. O atmosferă 


de teroare nu numai în ceea ce priveşte pe deţinuţi, dar şi pe gardieni”. 


'5 Tuliu Hossu, op. cit., p. 330 

16 Alexandru Raţiu, Biserica furată, Cluj-Napoca, Editura Argus, p. 40. 

17 Generalul Gheorghe Mihail, fost deținut la Sighet, a reliefat câteva trăsături ale regimului sanitar: „Asistenţa 
medicală era iluzorie, iar medicamentele, inexistente. Cele mai curente afecţiuni se datorau subalimentatiei, care 
ducea la scăderea în greutate, „topirea” muşchilor, la slăbiciune extremă, gingivite, căderea dinților, la boli de 
inimă, de ficat şi rinichi, la afecţiuni intestinale şi la ulcere. Sunt frecvente şi bolile pulmonare, de la bronşite, 
angine, pleurezii, la numeroase cazuri de tuberculoză; nu lipseşte nici tifosul exantematic, datorită păduchilor 
care colcăie peste tot; multi suferă de tulburări psihice, nevroze, psihoze, coşmaruri, schizofrenie, deliruri, 
insomnii, instabilitate psihică, multe dintre ele necesitând tratamente şi spitalizări sau izolări”; Generalul 
Gheorghe Mihail în „Memoria”, nr. 27, p. 32. 

'5 Episcopul Iuliu Hossu nota în memoriile sale: „Doctorul trecea prin toate celulele o dată pe săptămână, dar cel 
puţin la noi nu spunea nici un singur cuvânt; privirea întunecată, părea supărat pe noi; se uita în jur, tăcea şi 
ieşea; dacă cineva dintre fraţi cerea ceva pentru stomac spunea sanitarului să noteze; cât am fost la Sighet nu s-a 
atins cu mâna de nici un bolnav la noi. Sanitarul, înalt şi puternic ca un munte, se târguia pentru tot aspirinul, nu 
era darnic deloc, deşi era un om deschis şi intra câteodată în vorbă cu fraţii”; Iuliu Hossu, op. cit., p. 298. 

© Iosif Lungu născut în 1910 la Iasi, absolvent, în 1938, a Facultăţii de Medicină a Universităţii din Iasi. În mai 
1947, şi-a schimbat numele din Ludescher în Lungu, iar în luna iunie a fost repartizat la Spitalul Sighet ca medic 
secundar la secţia maternitate, iar din 1948, a trecut la secţia de chirurgie. Membru PCR din 1945, a devenit, doi 
ani mai târziu, secretarul organizaţiei de bază din Spitalul Sighet. Prin Decizia nr. 578 din 1 iulie 1950, semnată 
de Marin Jianu, ministrul adjunct de Interne, a fost angajat cu jumătate de normă „ca medic consultant la 
penitenciarul Focşani, cu serviciul la penitenciarul Sighet, începând din data de 1 mai 1950, cu un salariu de 11 
600 lei”. În paralel, Lungu Iosif, medic chirurg, specialist în obstretică-ginecologie, spre a putea da un randament 
mai mare”; Arhiva Administraţiei Naţionale a Penitenciarelor, dosar 561. 

7 Constantin C. Giurescu, op.cit., p. 105. 

Directorul închisorii în perioada mai 1950-iunie 1955 a fost Vasile Ciolpan”. Din 
mărturiile celor care au trecut prin închisoarea din Sighet, confirmate prin documentele de 
arhivă, în perioada 1950-1955, în penitenciar au existat patru ofiţeri de securitate, aceştia fiind 
de fapt cei care controlau totul în închisoare, atât pe deținuți, cât şi pe gardieni. Primul dintre 
securiştii din penitenciar, locotenentul Manea Petru, poreclit de deținuți ,Mutul”, avea 
obiceiul să spună că suferă şi el de aceleaşi boli de care se plângeau deținuții. După el a venit 
un personaj „mic de statură şi rău”, locotenentul Bertea Vasile, numit de deţinuţi şi 
„Tebeceul”, înlocuit la rândul său de sublocotenentul Tamp Gheorghe, poreclit ,,Gorila”””. În 
luna noiembrie 1953, în penitenciar apare un nou ofiţer de securitate, Satmari Alexandru, 
având gradul de locotenent major. Profesorul Constantin C. Giurescu îşi aminteşte că Nicolae 
Sibiceanu”” l-a botezat imediat ,,Martel”, după numele coniacului întrucât avea trei stele pe 
epolet™. Misiunea ofițerilor de securitate din penitenciar era de a tine sub observaţie 
activitatea din închisoare, având posibilitatea de a întocmi rapoarte despre toţi angajații, 
inclusiv despre director. În activitatea informativă aceştia se bazau pe relatările şi notele 
informative furnizate atât de o parte a personalului închisorii, cât şi de unii deţinuţi”. 

O categorie aparte din cadrul personalului o reprezentau gardienii, unii apreciaţi în 
unele cazuri de deţinuţi, alţii fiind detestati. În foarte puţine cazuri deţinuţii cunoşteau numele 
real al gardienilor, în general aceştia primeau nume convenţionale pentru a putea fi 
recunoscuţi. Numele convenționale ale gardienilor erau date fie după asemănarea lor cu 
persoane cunoscute de toți în cadrul unui colectiv, fie după profesia lor anterioară, fie dupa 
unele caracteristici fizice. În codul propriu al deţinuţilor unii gardieni erau desemnaţi numai 
cu initiale, acestea exprimând modul în care erau ei apreciaţi. Astfel, sunt menționați unii 
gardieni cu siglele: BI, B2, B3 — B venind de la bestie sau JI, J2, J3 - de la javră. lată câteva 


21 Vasile Ciolpan s-a născut la 8 ianuarie 1920, în comuna Vişeul de Jos, judeţul Maramureş, dintr-o familie de 
țărani săraci. Absolvent a trei clase primare, a lucrat ca muncitor forestier la diferite exploatări din tara. În luna 
martie 1944 a fost înrolat în armata maghiară, în Batalionul 12 Vânători de Munte, luptând pe Frontul de Est, 
în zona Colomeea din Ucraina. La 23 iulie 1944 a fost luat prizonier de armata sovietică, fiind dus în lagărul 
100/i din localitatea Novozaporoje. În timp ce era în lagăr, la 8 aprilie 1945, s-a înscris în Divizia Horea, Cloşca 
şi Crişan, alcătuită din prizonieri de război români în URSS, comandată de generalul Mihail Lascăr. În luna 
octombrie 1945, Vasile Ciolpan s-a întors în tara cu Divizia Horea, Cloşca şi Crişan, fiind lăsat la vatră in 
februarie 1946. În primăvara anului 1947 s-a angajat pe șantierul Salva-Viseu, iar după absolvirea Şcolii de 
partid de trei luni de la Baia Mare fost numit secretar cu propaganda în zona natală. În urma recomandării trimise 
de Comitetul judeţean de partid Maramureş, prin Decizia nr. 22 598 din 15 iulie 1949, semnată de Marin Jianu, 
ministru adjunct de Interne, a fost angajat „educator politic” la penitenciarul Sighet, prin Decizia 367 din 8 mai 
1950, semnată de Marin Jianu, începând din 1 mai 1950, Vasile Ciolpan a fost încadrat „director la penitenciarul 
Plătăreşti [prin Decizia nr. 474 din 8 iunie 1950, penitenciarul Plătăreşti (Ilfov) a fost mutat la Sighet] din data de 
1 mai 1950, cu un salariu de 12 500 lei”. La 1 iulie 1951, prin Decizia nr. 268/951, a devenit cadru militar, 
primind gradul de locotenent şi funcția de director al penitenciarului din Sighet. În urma mai multor rapoarte 
trimise de Satmari Alexandru, ofițerul de contrainformaţii al închisorii şi a unor anchete succesive în penitenciar, 
la 9 iunie 1955, a fost destituit din funcţia de comandant al penitenciarului Sighet, fiind acuzat de „abateri grave 
de la regulament, prin reaua gestionare a obiectelor de valoare şi a efectelor particulare ale deţinuţilor, prin lipsa 
unei evidențe legale, prin lipsurile constatate la efectele particulare ale deţinuţilor şi prin încurajarea şi tolerarea 
sustragerii de alimente din ratia deţinuţilor, alimente ce au fost consumate de cadrele unităţii în frunte cu 
comandantul”. La 31 august 1955 a fost trecut în rezervă şi trimis în judecată fiind învinuit de „abuz şi neglijență 
în serviciu”, dar la 27 aprilie 1956, Procuratura Militară Cluj a hotărât clasarea dosarului „întrucât din ancheta 
efectuată nu rezultă o lipsă reală cu privire la obiectele personale din pachetele deținuților, iar cei interesaţi 
(adică deţinuţii — n.n.) nu au reclamat acest fapt”. După trecerea în rezervă, Vasile Ciolpan a lucrat la un centru 
de colectare a laptelui şi la Sfatul popular raional Sighet; Arhiva Administrației Naţionale a Peitenciarelor 
(ANP), dosar nr. 1302. 

7? Constantin C. Giurescu, op. cit.,, p. 129. 

# Nicolae Sibiceanu (1907-?), membru al Partidului National Liberal, subsecretar de stat in perioada interbelica. 
Arestat in noaptea de 5/6 mai 1950 a fost incarcerat la Sighet pana in luna iulie 1955. 

** Constantin C. Giurescu, op. cit., p. 97. 

23 Informatii orale oferite de Alexandru Satmari lui Robert Fürtôs, iunie 2003. 

exemple de nume date gardienilor din penitenciarul de la Sighet: „Habsburgul”, „Mongolul”, 
„Pithecantropus Erectus”, „Nazone”, „Aviatorul”, „Păsărilă”.% 

Condiţiile inumane din penitenciar, adăugate vârstei înaintate a celor întemnițați şi 
stării lor de sănătate precare, au contribuit substanțial la rata ridicată a mortalității celor 
închişi la Sighet, încât în perioada mai 1950- iulie 1955, dintr-un număr de aproximativ 200 
de persoane, 53, adică 25%, au decedat. Printre aceştia erau prim-ministri, academicieni, 
profesori universitari şi episcopi. Trupurile acestora au fost transportate în timpul nopții cu o 
căruță, iniţial în cimitirul oraşului, iar de la mijlocul anului 1952, la Cimitirul Săracilor, situat 
la marginea Sighetului şi aruncate în gropi rămase până azi anonime”. 

În intervalul mai 1950- iulie 1955, la penitenciarul din Sighet, cu trei excepții din anul 
1955%, nu s-au întocmit acte de moarte pentru cei decedați, această operaţiune realizându-se 
abia în 1957”, în urma presiunilor venite din partea familiilor celor dispăruţi”. 


°° Constantin C. Giurescu, op.cit., p 106-129. 

*7 Vasile Ciolpan declara la 4 iunie 1955, în fata unei comisii de anchetă din cadrul Direcţiei Penitenciare Lagăre 
şi Colonii: „Începând de pe data de 5/6 mai 1950, a început să sosească dube cu deţinuţi. Odată cu deţinuţii a 
venit şi fostul ministru adjunct de Interne, Jianu Marin, împreună cu fostul colonel Baciu Ion, care a stat vreo 
două zile aici în localitate. Însăşi fostul ministru a repartizat deţinuţii pe camere, la una din dube a venit un 
deţinut deja mort şi unul nebun, pe cel mort a dat ordin să vie căruţa de la spital şi a fost dus la spital pentru a fi 
îngropat şi a spus că să se facă un proces-verbal de constatare a morții şi să semneze doi medici, dar să se 
păstreze secretul. Întrebând că pe viitor cum să se procedeze, mi s-a spus că tot la fel să se facă proces-verbal şi 
să semneze doi medici. A mai spus că împreună cu comandantul Securităţii din oraş să căutăm un loc pentru a-i 
putea înmormânta, dar în timpul nopții şi să nu anuntäm moartea lor. Fostul colonel Baciu a fost de fata când s-a 
hotărât felul cum va trebui în viitor să se procedeze cu cei morţi şi în felul acesta am stabilit locul, cu fostul 
căpitan al Securităţii judeţene din Sighet, Mureşan Alexandru, cu care am stabilit unde trebuia să fie 
înmormântați. În anul 1950, în 1951 şi în 1952, până într-un timp i-am îngropat în cimitirul oraşului, dar datorită 
faptului că la orice oră din noapte mai circulau oameni, am intervenit din nou pe lângă comandantul Securității 
din oraş pentru a stabili un nou loc mai ascuns. După câteva zile de la intervenţia mea, am fost chemat de 
căpitanul Stern, care mi-a indicat locul unde trebuia să-i transport pe cei morţi, adică în cimitirul spitalului, care 
este în afară de oraş. Pentru păstrarea secretului, îngroparea cadavrelor s-a efectuat numai noaptea, iar 
mormintele au fost mascate ca să nu se mai poată identifica. Detinutii decedați în anul 1950 şi în 1951 au fost 
îngropaţi cu sicrie, iar după această dată, îngroparea nu s-a mai făcut cu sicrie, deoarece nu mai aveam 
scândură”; AANP ANP, dosar 1302. 

°8 Este vorba de Ion Sandu (economist, ministru adjunct în guvernul Groza), Constantin Simian (fruntaş PNT, 
fost subsecretar de stat la MAI) si Grigore Dimitrescu (membru PNL, fost guvernator al BNR) decedati in 
intervalul mai-iunie 1955; Arhiva Memorialului Victimelor Comunismului si al Rezistentei (AMVCR), Fond 
Penitenciar Sighet Principal, dosar Acte de moarte, ff. 152-154. 

# Având in vedere contextul intern si international din vara anului 1955, cand penitenciarul redevine de drept 
comun, autoritatile s-au confruntat cu tot mai multe presiuni din partea familiilor celor morti la Sighet, care 
doreau sa afle ce s-a intamplat in acesti ani. Nedispunand de nici un act legal, nu puteau reglementa juridic o 
serie de situatii care presupuneau existenta unor asemenea documente, pretinse de lege. În luna iunie 1956, 
ministrul adjunct al Afacerilor Interne, generalul Gheorghe Pintilie a ordonat serviciului care se ocupa cu 
evidenta detinutilor din Ministerul de Interne sä comunice sfaturilor populare din tara ca ,,detinutii respectivi au 
murit în penitenciar în anul, luna, ziua, pentru ca Sfaturile Populare să-i scoată din evidență”. Dacă se iau in 
considerare şi presiunile externe se poate explica de ce în 1957 autorităţile au început o campanie de întocmire a 
certificatelor de deces, potrivit Decretului 200/1957, privind înregistrarea deceselor din penitenciare. În aceste 
condiţii îşi începe activitatea maiorul Vasile Nica de la Direcţia Generală a Penitenciarelor, care a plecat de la 
Bucureşti, din ordinul Ministerului de Interne, a trecut pe la mai multe penitenciare din ţară, printre care 
Timişoara şi Cluj, înainte de a ajunge la Sighet. Analizând actele de moarte întocmite la Sighet se constată 
următoarele: din 51 de acte, 42 sunt datate 20 iulie 1957, iar 9 au data de 13 august 1957, toate având semnătura 
lui Vasile Nica; ACNSAS, fond D, dosar 73, vol.1, ff. 2-21; AMVCR. fond Penitenciar Sighet Principal, dosar 
Acte de moarte. 

* La 4 iunie 1955, Vasile Ciolpan, directorul penitenciarului din Sighet a declarat, în fata unei comisii de 
anchetă din cadrul Direcţiei Penitenciare Lagăre şi Colonii: „Faptul că noi n-am făcut nici un act de deces, ci 
numai proces-verbal este că aşa ni s-a dat ordine verbale de către fostul ministru Jianu şi de fostul colonel Baciu 
Ion, constituind pentru noi o sarcină de partid şi de stat şi, mai mult, un secret de stat. În anul 1955, când a venit 
comisia de anchetă în frunte cu tov. căpitan [loan] Târnoveanu, mi s-a arătat că acest lucru este ilegal. În urma 
acestui fapt am făcut raport şi am cerut lămuriri de felul cum trebuie să fac cel puţin în viitor. După raport am 

În anul 1955, pe fondul destinderii pe plan international şi odată cu creşterea 
interesului României vremii de a fi acceptată în Organizaţia Naţiunilor Unite, autoritățile 
comuniste au hotărât să întreprindă câteva măsuri de bunăvoință. În acest sens trebuie văzută 
eliberarea unui număr important de deținuți politici sau transformarea penitenciarului din 
Sighet, a cărui faimă a ajuns în Occident, din nou, în închisoare de drept comun. Prin 
Hotărârea Consiliului de Miniştri nr. 1199 din 26 iunie 1955, deţinuţii din penitenciarul Sighet 
au fost împărțiți în trei categorii: o parte puşi în libertate, alţii eliberați din penitenciar, dar 
fixându-li-se domiciliu obligatoriu, iar cei din a treia categorie urmau să fie transferați la alte 
penitenciare”. Astfel, la începutul lunii iulie 1955, o mică parte din deţinuţii politici de la 
Sighet au fost eliberați revenind la familiile lor, nu şi la fostele lor locuinţe, confiscate între 
timp de autoritățile comuniste, însă majoritatea au fost trimişi cu domiciliu obligatoriu în 
Bărăgan sau transferați la alte penitenciare din ţară. 

Până în luna august 1977, când a fost dezafectat, în penitenciarul din Sighet au mai 
fost încarceraţi doar ocazional deţinuţi politici, pentru perioade foarte scurte, însă nu din 
rândul elitelor. 


primit ordin că trebuie să facem acte de deces la Sfatul Popular al oraşului, iar acest ordin dat l-am şi pus în 
practică cu primul caz care l-am avut. Pentru că dacă ar fi fost ordin ca să le facem acte de deces n-ar fi constituit 
niciodată o greutate, ci din contră o uşurinţă prin faptul că n-ar fi trebuit să facem groapă noaptea şi nici nu l-am 
fi înmormântat noaptea, ci am fi lucrat ziua şi fără nici o teamă din partea nimănui. Dar fiind ordin că este secret 
şi că noi trebuie să aplicăm dictatura proletariatului, aşa cum ne-a învăţat partidul, noi am aplicat acest lucru cu 
cel mai mare secret şi mai ales când am cunoscut că cine sunt deținuții n-aş fi spus un cuvânt nimănui, mai bine 
să se fi întâmplat orice decât să arăt cuiva ce se petrece la noi”; AANP, dosar nr. 1302. 

* ACNSAS, dosar 123, vol. 1, ff. 1-76. 

Penitenciarul Aiud 


Închisoare de tristă amintire, destinată unora dintre cei mai periculosi duşmani ai 
regimului de democrație populară: membri ai grupărilor anticomuniste, contrarevolutionari 
proveniți din rândul fostelor elite politice, armatei, poliției, siguranţei, SSI-ului, criminali de 
război, legionari, clerului de toate confesiunile, Aiudul se distinge între unitățile gulag-ului 
românesc prin faptul că a adăpostit nu doar până în 1964, ci până în anul 1989, deținuți ale 
căror infracţiuni erau definite politic. Exceptând valoroasele volume memorialistice, apărute 
după 1989, în care foştii pensionari ai penitenciarului Aiud au relatat evenimente, momente şi 
fenomene legate de acest loc de detenție, supraveghere şi reeducare, investigaţiile istorice au 
realizată în arhiva actualului Penitenciar de maximă siguranță Aiud, ne permite o reconstituire 
mai nuanţată şi mai bogată interpretativ asupra unor aspecte legate de rolul jucat de această 
închisoare în spaţiul concentrationar comunist din România. Mişcarea populației penitenciare, 
numărul celor decedați în închisoare (conform cercetărilor în registrul special al morților de la 
penitenciar şi al registrelor de stare civilă de la Primăria Aiud, numărul acestora ajunge la un 
minim de 782, în perioada 1945-1989'), categoriile de deţinuţi, pe epoci, categorii socio- 
profesionale, caracteristicile reeducării, ale regimului de detenţie sunt câteva dintre aspectele 
la care ne vom referi. Precizăm că, în actualul stadiu al cercetării istorice, datele prezentate 
sunt fragmentare, deoarece mare parte din arhiva Penitenciarului Aiud a fost predată, în chiar 
anii regimului comunist, la Ministerul Afacerilor Interne, Unitatea 0915/K, Bucureşti. 


Scurt istoric al Penitenciarului Aiud. 

Închisoarea datează încă din sec. al XVIII-lea, fiind mai cunoscută din a doua jumătate 
a secolului al XX-lea. În 1881-1882 s-a construit o clădire cu două etaje, zarca (cușcă în 
limba maghiară), având celule mici, pentru izolarea infractorilor periculoși. Între anii 1889 si 
1892, s-a adăugat un nou pavilion, cu trei etaje, având forma literei „T”, destinat celor care 
aveau de executat pedepse corectionale sau de muncă silnică. În prima jumătate a secolului al 
XX-lea, penitenciarul Aiud a devenit o unitate principală de executare a pedepselor 
(corectionale, de muncă silnică şi temniță grea) pentru deținuți de drept comun şi politici. Se 
cuvine remarcat şi faptul că în epoca interbelică (mai precis între anii 1926-1943) aici au fost 
internaţi, pentru executarea pedepselor şi un număr 143 de activişti politici comunişti”, alături 
de alti condamnaţi pentru fapte politice (legionari, în majoritatea lor aduşi în anii 1941-1944) . 

Transformarea spaţiului penitenciar, în acord cu exigenţele ideologice şi experiența 
sovietică în materie, într-unul de tip gu/ag, a dus la transferul închisorilor, lagărelor şi 
coloniilor în subordinea Ministerului Afacerilor Interne. Cei care coordonau de acum destinul 
penitenciarului Aiud au fost numiţi pe criterii politice, fiind recrutaţi şi propuşi de către 
reprezentanţii MAI (Direcţia Penitenciare, lagăre şi colonii şi Direcţia Generală a Securităţii 
Poporului) şi consacraţi ca atare de către Secretariatul Biroului Politic al CC al PCR’. Cei care 
au condus penitenciarul, în perioada 1948-1989, au fost: maior Farcaş Alexandru, 1948-1950; 
căpitan Dorobanţu Nicolae, 1950-1953; col. Koller Ştefan, 1953-1958; col. Crăciun 
Gheorghe, 1958-1964; col. Volcescu Iorgu, 1965-1973; col. Moldovan Traian, 1973-1978, 


' Precizăm un număr minim si cert, determinat pe baza înregistrărilor oficiale din cele două documente. Pe baza 
lucrărilor memorialistice am identificat alte câteva zeci de nume, pe care nu le-am adăugat, urmând ca acestea să 
fie certificate şi din o a doua sursă . 

* Arhiva Penitenciarului de Maxima Siguranţă Aiud (în continuare APMSA), dosar nr. 51; tabel cu situaţii 
statistice pe anul 1949. Filele documentelor citate nu sunt numerotate corespunzător, de multe ori dosarele fiind 
legate între ele, astfel că vom cita doar dosarul, anul, şi tipul de document (statistică, tabel, adresă etc). 

3 A se vedea, spre exemplu, dosarul numirii lt.col. Koller Stefan, în funcția de comandant al penitenciarului 
Aiud, în august 1955. Cf. ANIC, fond CC al PCR - Secţia Administrativ-Politică, dosar nr. 6/1955. 

It.col. Damian Mihai, 1978-1981; col. Rus Vasile, 1981-1987 si col. Tartan Vasile, 1987- 
1991. 


Dinamica populatiei penitenciare. Evaluäri cantitative 1944-1964 

Analiza care urmeazä este realizatä pe baza datelor investigate din fondul pästrat în 
Arhiva Penitenciarului Aiud, in special a celor ramase in custodia serviciului de evidentä. In 
principal au fost avute in atentie statisticile lunare cu privire la miscarea populatiei 
penitenciare, diversele evaluari cantitative solicitate de autoritatile ierarhic superioare din 
Bucuresti, corespondenta secreta legata de transferul arhivei penitenciarului la Bucuresti in 
deceniile sase si sapte ale secolului trecut. Este de precizat ca data fiind fluctuatia mare a 
detinutilor in penitenciar si calitatea consemnärilor de evidenta pana la sfârsitul anilor 1940, 
cifrele trebuie privite cu circumspectie şi prudență, nefiind vorba — in actualul stadiu al 
cercetării — de o evaluare finală. Fiind însă prima cercetare realizată pe baza documentelor 
interne, de evidență penitenciară, chiar şi fragmentară, ea poate fi relevantă pentru 
cunoaşterea dimensiunilor represiunii politice la Aiud. Aşa cum se va putea observa, în 
analiza noastră am operat câteva segmentări cronologice (1944-1948; 1948-1954; 1954-1957; 
1958-1962; 1962-1964; 1965-1989), pe care le-am considerat relevante atât din perspectiva 
numărului de internati/incarcerati, cât şi a regimului de detenţie. 

Penitenciarul din Aiud a fost de-a lungul perioadei comuniste situat în epicentrul 
sistemului represiv din România comunistă, fiind, alături de cele de la Jilava şi Gherla, prin 
numărul şi calitatea celor deținuți, închisoare de categoria I. Spre deosebire de celelalte 
închisori, cea din Aiud a fost una care şi-a păstrat caracterul de spațiu de pedepsire, reeducare 
şi izolare de-a lungul întregii epoci comuniste. Cei ajunşi la Aiud între anii 1945-1989 au fost 
considerați de regim ca fiind cei mai periculoşi dintre deținuții politici. Legionarii, foştii 
demnitari, reprezentanţii de marcă ai elitelor politice, sociale, culturale, economice au populat 
închisoarea considerată a fi fost o adevărată go/gota în spaţiul concentrationar românesc aici 
fiind aduse treptat toate categoriile care anterior constituiseră elita statului român. 

Din septembrie 1948, în urma aplicării ordinului nr. 17249 al DGP, condamnările 
politice urmau a fi executate în următoarele închisori: Aiud, Gherla, Pitesti şi Târgsor. 
Penitenciarul din Aiud trebuia să îi găzduiască pe cei mai periculoși dintre aceştia: criminalii 
de război şi cei de profesiune intelectuali (ordinul preciza următoarele categorii: avocaţi, 
arhitecți, comercianţi, farmacişti, medici, ingineri, învățători, profesori, preoți, scriitori, 
subofiteri, ziarişti, precum şi toți cei care fuseseră bancheri, chiaburi, mosieri, industriaşi şi 
diverşi patroni“. Închisoarea şi-a păstrat acelaşi caracter până în 1964 — cu menţiunea că în 
anii şaizeci foştii legionari au fost categoria predominantă. După 1964 şi până în 1989 la Aiud 
au fost aduşi toți aceia care au fost condamnaţi pentru infracţiuni asimilate politic, contra 
securității statului (în anul 1965 numărul acestora a evoluat de la 47, în ianuarie, la 139 în 
decembrie). 


a. 1944-1948 

Până în 1948 la închisoarea din Aiud s-au păstrat multe dintre normele de organizare 
şi funcționare a vieții de penitenciar caracteristice perioadei interbelice. Accesul la ziare şi 
cărți, posibilitatea de a se intra în contact cu familia (corespondenţă, dar şi vizite), primirea de 


4 APMSA, Dosar cu ordine permanente, 1948-1949. 

5 Conform unui document publicat şi comentat de Marius Oprea, la Aiud, în perioada 1965-1989, au fost 
deținute 324 de persoane condamnate pe motive politice; Marius Oprea, Rezistența anticomunistă — cazuri între 
1964-1989, în vol. O enigmă care împlineşte şapte ani, Bucureşti, Fundaţia Academia Civică, 1997, pp. 19-30. 

suplimente de hranä, o supraveghere limitata si nu foarte agresiva — ceea ce a condus si la 
existenţa unui mare număr de evadări“. 

Încă in 1944 aici au fost depusi arestatii sau internatii consideraţi a fi periculosi din 
punct de vedere politic. Aläturi de legionarii ramasi in penitenciar, aici au fost adusi cei 
considerati a fi vinovati de crime de razboi, spionii si trädätorii. Chiar daca pana in vara 
anului 1945, in contextul tensiunilor interne, generate de ascensiunea treptatä si agresiva a 
comunistilor la putere, din inchisoare au evadat destul de multe persoane, fiind, pe de alta 
parte, eliberati mai multi detinuti condamnati pentru fapte politice, detentia de acest tip nu a 
disparut. Astfel, daca la sfârsitul anului 1944, in inchisoare se mai aflau 851 de condamnati 
politic (si alti 6 preveniti), un an mai târziu numärul lor scäzuse la 163 (1 prevenit). In mod 
firesc, categoriile asimilate detentiei politice au cunoscut in anii urmätori cresteri consistente. 
La sfârsitul anului 1946, in penitenciarul Aiud se gäseau 345 de condamnati politici (criminali 
de război, legionari, spioni, trădători şi membri ai unor organizaţii considerate subversive) şi 
93 de persoane, reţinute sau arestate, incluse in categoria prevenitilor. Un an mai târziu, in 
închisoare erau 256 de condamnaţi şi 314 preveniti, pentru ca anul 1948 să se încheie cu un 
bilanț de 1269 preveniti şi 889 condamnaţi. În adresa nr. 10596, transmisă la Direcţia 
Penitenciarelor din Bucureşti, în data de 3 decembrie 1948, Biroul evidenţă din Penitenciarul 
Aiud consemna faptul că de la 23 august 1944 fuseseră deținuți un număr de 2504 condamnați 
şi 1683 preveniti. Acelaşi document preciza faptul că doar în anii 1947-1948, în Aiud au fost 
internați peste 1221 de cetăţeni, care nu fuseseră reținuți pe baza unui act de natură juridică, ci 
a unora de factură politieneascä”. Tot in această perioadă se preciza că au decedat 47 de 
persoane®. Analiza realizată de noi cu privire la decese, în registrul special al celor decedați la 
Aiud, ne indică o cifră mult mai mare celor morți în anii menționați (5 în 1945, 3 în 1946 — 
este posibil ca cifra să fi fost mai mare, fără însă a se consemna acest lucru în registru, 110 în 
1947”, 31 în 1948). Rezultă un număr de 149 decedați între 1945-1948, din care mai mult de 
jumătate aveau pedepse precizate sau notații care indică vinovatii politice. Diferenţele apărute 
pot fi legate de neglijenta celor care au elaborat documentele de evidență, precum şi de faptul 
că fiind un penitenciar mare, în care erau transferați deținuți din întreaga Românie, în aceasta 
perioadă, este posibil ca unele notații să fi fost realizate fără a avea la bază documente 
penitenciare. În orice caz, în actualul stadiu al cercetării se cuvine reţinută relativitatea 
cifrelor. 

Pentru perioada 1944-1948 şi regimul detenţiei a cunoscut o treptată metamorfozare în 
sensul înăspririi situaţiei deținuților care erau condamnați sau internați pentru fapte politice!”. 

Anul 1947 a adus cu sine şi transformarea penitenciarului Aiud în cea mai importantă 
şi grea închisoare din România. Conform deciziei 13132 din 14 martie 1947, a Directorului 
Penitenciarelor şi Institutelor de Preventie, Dimitrie Băzălan, care împărțea pe diverse 
categorii spaţiile de executare a pedepselor privative de libertate, Aiudul se încadra în prima 
categorie, aceea a penitenciarelor pentru majori, având pedepse de muncă silnică pe viata. 


* Conform fişelor de încarcerare, în perioada 1946-1949, au evadat un număr de 16 deţinuţi. Până în 1946, 
numărul celor evadați a fost mult mai mare, unele dintre evaluările făcute în penitenciar avansează aproape 100 
de nume în acest sens; vezi APMSA, Dosar diverse statistici 1947-1949. 

7 Pentru dinamica arestärilor si retinerilor de persoane este interesantă evaluarea făcută de serviciul evidenţă din 
penitenciar, în noiembrie 1948. Astfel, doar in august 1947 (în contextul acţiunii de desființare a PNT) au fost 
internate 221 persoane — dintre care 4 femei —, fiind prevenite alte 121, toate având reținute ca infracțiuni 
activităţi legate de siguranţa statului. Dintre cei preveniti, în cursul lunilor următoare au fost eliberați un număr 
de 51; APMSA, Dosar statistici 1947. 

* Ibidem, Dosar privind situaţia comparativă a deținuților, 1944-1948. 

” O adresă-tabel trimisă la Bucuresti, la sfârşitul anului 1947, precizează un număr de 87 decedați care fuseseră 
internați pe motive politice. 

' Chiar şi după eliberare deţinuţii rămâneau în supravegherea autorităţilor politienesti. În fapt, din 26 iulie 1946, 
acestea îi eliberau pe deţinuţii politici de la Aiud (dar foarte probabil şi din alte închisori, conform ordinului 
15533 al MAI) şi nu administrația penitenciară. Cf. APMSA, Dosar cu ordine permanente 1948. 

Conform deciziei, închisoarea urma să fie împărțită în două cartiere: primul, destinat celor 
condamnați la muncă silnică pe viata şi a sabotorilor, iar al doilea, pentru celelalte categorii de 
deţinuţi politici!!. A urmat înăsprirea regimului penitenciar. Prin decizii succesive a fost 
limitat dreptul la vizitarea deţinuţilor, la transmiterea şi primirea corespondenței, a primirii 
alimentelor şi medicamentelor — ceea ce a cauzat cu siguranță şi rata extremă de mortalitate 
întâlnită în penitenciar, 110 decedați —, a ieşirii din spaţiul închisorii, a accesului la presă şi 
alte produse culturale etc'”. Se făcea astfel tranziţia spre cea de a doua etapă a funcţionării 
penitenciarului, aceea a consacrării sale ca închisoare politică de maximă rigoare. 


b. 1948-1954 

Anul 1948 a marcat nu doar tranziția legală a României spre regimul democrației 
populare, ci şi transformarea treptată a spațiului penitenciar în acord cu exigenţele ideologice 
şi experienţele sovietice. În cazul penitenciarului Aiud, anul 1948 se distinge printr-o amplă 
acțiune de reorganizare a activităţilor penitenciare în sens politic (schimbarea regimului 
detenției, noi categorii şi forme de executare a pedepselor, înrăutățirea alimentaţiei şi 
asistenței sanitare etc), dar şi prin creşterea accentuată a numărului celor condamnați, 
preveniti sau internaţi în penitenciar!”. De remarcat că în acest an s-a produs si transferul 
puterii administrative de la Gutan, la noul comandant, maiorul Alexandru Farcaş!?. În fapt, pe 
parcursul primelor luni ale anului 1948 s-au făcut o serie de investigaţii cu privire la 
activitatea penitenciarului de până atunci, mai ales în ceea ce priveşte felul în care au fost 
tratați deținuții politici. Ca urmare a neregulilor semnalate — spre exemplu, întreaga conducere 
a penitenciarului Aiud a fost sanctionata pentru că a părăsit unitatea pentru a face campanie 
electorală în luna martie 1948'° — a fost înlocuit directorul, fiind primenit şi corpul 
administrativ şi cel al gardienilor. În acelaşi timp, s-a trecut, prin ordine succesive, la 
instituirea unor noi proceduri ale administraţiei penitenciarului în raporturile cu deţinuţii 
politici, aceştia fiind izolaţi de restul depuşilor din penitenciar. 

La 29 mai 1948, Direcţia Penitenciare, Serviciul Îndrumărilor, preciza printr-o adresă- 
ordin că, până la acel moment infractorii politici au beneficiat de un regim de favoare, care va 
înceta, urmând ca detentia să fie înăsprită „fără nici o ingaduinta, nici o slăbiciune pentru 
aceşti infractori, care la timpul lor n-au făcut decât să împrăştie mizerie şi suferinţă în sânul 
poporului muncitor”!€. 

În toamna anului 1948, printr-un ordin al Direcţiei Generale a Securităţii Poporului, 
transmis prin Serviciul Îndrumări din Direcţia Penitenciarelor, situaţia politicilor urma să fie 
schimbată radical!”. Astfel, ordinul nr. 46689 din 17 septembrie 1948 preciza că deţinuţii 
politici, prevenitii şi internatii pentru fapte politice urmau să fie izolaţi în spaţiul închisorii, 
cazarea fiind într-o clădire separată, plimbarea, redusă la o oră, trebuia să fie făcută în zone 
izolate pentru a nu permite contactul cu alti deținuți. Vizitele şi vorbitorul erau interzise cu 


"' Ibidem, Dosar cu ordine circulare pe linia muncii de evidenţă, passim. În 1945, prin decizia 57836, din 4 
decembrie, închisoarea din Aiud fusese evidenţiată ca închisoare pentru legionari (primul cartier) şi pentru cei 
care aveau pedepse de muncă silnică pe viata. 

"? Ibidem, Dosar cu note informative si telefonice secrete privitoare la deținuți pe anul 1947. 

1 În fapt, încă de la începutul anului 1948, prin mai multe ordine venite de la Bucureşti s-a precizat izolarea 
spaţiilor penitenciare de contactele cu exteriorul. Cum cel din Aiud era situat relativ în centrul oraşului, dar 
beneficia de ziduri de incintă înalte, aici ordinele i-au vizat mai ales pe cei care intrau în contact cu deţinuţii, 
respectiv pe membri familiilor, avocaţi, personal administrativ. Nu în ultimul rând a fost interzis, cu desăvârşire 
— prin ordinul 6993 din 10 februarie 1948 al Direcţiei penitenciarelor — accesul diplomaților şi cetăţenilor străini 
în penitenciar. Cf. APMSA, Dosar cu ordine circulare 1948. 

'4 Ibidem, Proces verbal nr. 2716, 9 octombrie 1948. 

'5 Ibidem, Dosar 53, cu ordine circulare primite pe linia muncii de evidenţă pe anul 1948, adresa nr. 18339 din 9 
aprilie 1948. 

16 Ibidem, Dosar cu ordine circulare, 1948. 

17 Ibidem, Dosar 53, cu ordine circulare primite pe linia muncii de evidenţă pe anul 1948. Ordinul are 11 pagini. 

desävârsire, contactul cu lumea exterioarä fiind exclus. Implicit, dreptul la alimente 
suplimentare era restrictionat la maxim, corespondenta era limitatä la doua scrisori pe luna 
(una primita, alta trimisä) si doar cu membrii familiei, si numai dupa ce in prealabil erau 
cenzurate de catre administratia penitenciarului. Asistenta medicala devenea extrem de greu 
de acordat, in conditiile in care cazurile grave trebuiau tratate in penitenciar, si doar dupa o 
aprobare prealabilä a Directiei Penitenciarelor, se putea proceda la internarea detinutilor in 
spital'®. 

O alta importantä modificare in statutul detinutilor politici apare in 13 septembrie 
1948, atunci cand s-a ordonat de catre D. Bäzälan ca toti condamnatii politici ce urmeaza a fi 
eliberati sa fie pastrati in continuare in penitenciar, ca internati ai biroului local de 
Securitate'”. În acest fel, alături de preveniti sau internaţi de către Securitate apare o nouă 
categorie, de reținuți politici, aceia care deşi îşi ispăşiseră pedeapsa, erau consideraţi 
periculoşi şi astfel urmau să fie păstraţi în Penitenciar”. În fapt, de acum toate eliberările 
deținuților politici urmau să fie realizate de către Securitate, ordine succesive venite de la 
MAI, DGSP, în cursul anilor 1949-1953, precizând caracterul secret al operaţiunilor de 
eliberare din Penitenciar”. 

Schimbarea regimului penitenciar, atenta supraveghere şi coordonare politică a 
detenției era necesară pentru a face fata fluxului masiv de locatari politici ai penitenciarului 
Aiud. Dacă până în 1948 nu s-a depăşit numărul maxim de deţinuţi care puteau fi depuşi 
(1263), valurile succesive de arestări din primăvara acelui an au dus la suprapopularea 
închisorii. Astfel, în urma depunerii legionarilor şi poliţiştilor, conform ordinelor MAI nr. 5 şi 
26500, din acel an, populaţia penitenciară a ajuns, în aprilie, la cifra de 2159 (dintre care 
condamnați politici şi de drept comun 1611, iar preveniti politici 548)”. Din toamna anului 
1948 se constată o reducere treptată a numărului de deţinuţi de drept comun şi o creştere 
accentuată a depunerilor de încarceraţi pe motive politici. Într-un an, din octombrie 1948 si 
până în noiembrie 1949 au intrat în penitenciarul Aiud un număr de 4009 deţinuţi politici”. 
Cât priveşte numărul total al deţinuţilor perioadei 1948-1954, este greu de estimat, mai ales că 
evidenţele statistice penitenciare nu precizează transferurile majore către alte unități 
penitenciare. Totuşi, o evaluare a acestor date indică o medie anuală, după cum urmează: 
2200 deţinuţi în anul 1950 (cifra maximă fiind de 2986, în 31 mai 1950, iar cea minimă de 
1768 în decembrie acelaşi an); 1800 deţinuţi în 1951 (maxim în decembrie, 2044 şi minim în 
mai, 1621); 2100 deţinuţi în 1952 (maxim 2246 în iulie şi minim 1983 în ianuarie). În anii 


8 La pet. 11 din ordin se preciza: „în nici un caz nu veţi interna pe nici unul din aceşti deținuți în vreun spital din 
localitate, fără aprobarea acestei Directiuni”. De asemenea, în cazul în care se prescria regim alimentar pe caz de 
boală, acesta nu putea să fie acordat fără ordinul aprobator al acestei directiuni. Ibidem 

' Ibidem, Dosar cu situații statistice, 1948, vol. I. De atunci s-a instituit obligativitatea semnării de către deţinuţii 
politici care urmau să fie eliberaţi a unui formular, intitulat în mod pervers „angajament”. Prin semnarea 
respectivului document, deţinuţii se obligau să nu divulge nici o informaţie legată de perioada detenției. 

” Prin ordinul Direcţiei Generale a Penitenciarelor DGP nr. 10290 din 6 decembrie 1949, care constata că 
eliberările se făceau mult prea uşor, s-a indicat ca eliberarea să fie făcută numai după împlinirea, cumulată, a 
unor condiţii precum: „a muncit continuu, manifestându-şi hotărârea de a se îndrepta; dacă a dat dovadă de 
ataşament fata de regimul de democrație populară, sprijinind autorităţile din penitenciar împotriva elementelor 
duşmănoase, incorigibile...” 

*! În fapt, în aceşti ani numărul deţinuţilor politici eliberaţi a fost extrem de redus: 440 în 1948, 216 în 1949; 495 
în 1950; 286 în 1951 (dintre care 33 predati DGSS pentru cercetări). Cf. APMSA, Dosar nr. 4. Procese verbale şi 
tabele nominale de Arhiva predată DGPCM în anii 1952-1956. passim. 

* Vezi evidenţele interne ale penitenciarului în Dosar statistic pe anul 1948, vol. I. Este de precizat şi faptul ca 
masiva creştere din aprilie 1948, de la 1127 la peste 2000 s-a datorat şi transferurilor din alte penitenciare. 

# Pe luni intrările arată astfel: 1948-380 (octombrie); 363 (noiembrie), 195 (decembrie); 1949 — 623 (ianuarie), 
165 (februarie), 441 (martie), 307 (aprilie), 208 (mai), 129 (iunie), 356 (iulie), 258 (august), 278 (septembrie), 
214 (octombrie), 92 (noiembrie). Evaluarea a fost realizată pe baza datelor cuprinse în tabelele statistice din anii 
1948-1949. Numărul maxim de deţinuţi de la Aiud în aceeaşi perioadă a ajuns la 2471 în noiembrie 1949. 
Numărul va scădea apoi datorită transferării a numeroşi deţinuţi la Canalul Dunăre-Marea Neagră. 

1953-1954 putem constata o crestere constantä a numärului de detinuti politici (in medie 
2300), cei de drept comun constituind mai putin de 5% din totalul celor detinuti la Aiud. Spre 
exemplu, din totalul de 2328 detinuti in septembrie 1954, doar 46 aveau condamnäri de drept 
comun, restul având reţinute in sarcină infracţiuni politice. In noiembrie 1954, pe categorii 
politice, cei 2286 deţinuţi contrarevolutionari erau împărțiți după apartenență politică, 
respectiv pentru faptele comise, astfel: 890 legionari, 5 spioni, 193 trădători, 67 vinovaţi de 
crime contra umanității, 2 erau condamnaţi pentru dezastrul țării, 7 erau reținuți pentru fapte 
comise contra păcii, 93 fuseseră jandarmi, 2 poliţişti, 274 au fost încadraţi în organizații 
subversive după 23 august 1944, 9 au desfăşurat propagandă contra ţării, 110 foşti membri ai 
PNT, 44 ai PNL, 4 ai PSDI, 9 fuseseră condamnaţi pentru instigare, 16 pentru agitaţie, 2 
pentru neduntare, 6 pentru deţinere de armament, 29 pentru încercare de trecere frauduloasă a 
frontierei, 30 pentru favorizarea infractorului, 168 pentru alte fapte cu un caracter politic şi 
326 erau criminali de război. După durata pedepsei, 330 aveau termene de până în 5 ani, iar 
1934 peste 5 ani”. 

Dincolo de cifre, să reținem faptul că din 1949 categoria deţinuţilor politici se 
imbogateste cu un nou tip de infracţiune, cel legat de trecerea frontierei, precum si de 
constanta prezență în statistici a celor ținuți în penitenciar (internaţi sau preveniti) de către 
Securitate”. Din 1953 se constată o treptată legalizare a detinerii în penitenciar, justiția şi 
securitatea condamnând penal sau administrativ, după caz, pe toți cei care anterior fuseseră 
doar preveniti sau internați. 

În ianuarie 1950, maiorul Farcaş este înlocuit la comanda penitenciarului Aiud cu cpt. 
Mihail Dorobanţu. Memorialistica îl reține pe acesta ca pe unul dintre cei mai diabolici şi 
sadici comandanți ai închisorii”€. În perioada cât el a fost comandant, au murit la Aiud un 
număr de 177 deţinuţi (82 în 1950, 31 în 1951, 32 în 1952, 38 în 1953). El şi-a continuat 
cariera de tortionar, după 1953, la închisoarea de femei de la Mislea. Din 1953 şi până în 1958 
conducerea închisorii din Aiud a fost preluată de colonelul Ştefan Koller, care s-a făcut 
remarcat nu doar prin completa izolare a deținuților politici (lui 1 se datorează inițiativa de a 
pune obloane la ferestrele penitenciarului, pentru ca deţinuţii să nu mai poată vedea oraşul), ci 
şi prin faptul că a transferat din infirmerie pe toți deținuții bolnavi de TBC, răspândindu-i în 
toate celule penitenciarului. În toamna anului 1953, Koller a instaurat o adevărată teroare 
asupra deținuților, care au avut de suferit şi pentru că iarna acelui an a fost una extrem de 
geroasă. 

În următorii doi ani, pe fondul relaxării parţiale a represiunii, în urma aplicării 
decretului nr. 52 din 1950, privitor la eliberarea condiționată, dar şi al amnistierilor şi 
gratierilor acordate in anii 1954-1955, prin Decretul 421/1955, populaţia penitenciara de la 
Aiud s-a redus. A fost vorba de o relativă reducere, pentru că în locul celor eliberaţi au sosit 
aici deţinuţi politici de la Sighet şi Oradea (foşti demnitari politici interbelici şi membri ai 
partidelor National Țărănesc şi National-Liberal). Ca urmare, în cei doi ani s-a înregistrat o 
medie a deţinuţilor după cum urmează: 1954 — circa 2400 (cu maxim de 2708 în martie şi un 
minim de 2286 în noiembrie); 1955 — circa 1700 (maxim în iulie 1955, 2165, când sunt aduşi 
un număr de 526 de politici de la penitenciarele menționate mai sus, şi un minim de 1620 în 
decembrie)”. Din 1956, chiar dacă aparent mişcarea populaţiei penitenciare stagnează în jurul 


4 APMSA, Dosar cu situaţii statistice pe anul 1954, f. 32. 

* Din totalul deţinuţilor, în anii 1949-1952, circa 80% erau reţinuţi pentru infracţiuni politice, iar din aceştia, în 
medie 20-30% erau intrați fără decizie judecătorească. 

°° Mai multi memorialişti, între care Cicerone Ionitoiu, Demostene Andronescu şi Gheorghe Laghiu, 
consemnează nenumărate acțiuni de pedepsire fizică la adresa foştilor demnitari în perioada în care Dorobanţu a 
fost director. 

27 Cifre preluate din dosarele statistice pe anii 1954-1955. 

cifrei de 1700, fluxurile represiunii încep să îşi vadă din nou roadele“. Cum eliberările au 
continuat lent pe parcursul anului 1956 (531 eliberați, din care 152 pe baza adreselor MAI, 
348 prin aplicarea decretului 52/1950, alti 31 fiind eliberați pe baza decretelor Prezidiului 
Marii Adunări Naţionale), se poate constata că arestările şi internările au crescut în intensitate 
în a doua jumătate a anului şi la începutul anului 1957, atunci când populaţia penitenciară 
atinge cifra de 2000, scăzând până la sfârşitul anului cu câteva zeci de persoane”. Situaţia se 
prezintă asemănător şi în cursul anului 1958, deținuții politici rămaşi în penitenciar la 31 
decembrie 1958 fiind în număr de 1261*. De remarcat că în perioada in care Stefan Koller a 
fost comandantul închisorii, noiembrie 1953-decembrie 1958, au decedat un număr de 56 
deţinuţi, consemnați în registrele oficiale (22 in 1954, 10 în 1955, 9 în 1956, 5 în 1957 şi 10 în 
1958). 

Numirea la conducerea penitenciarului Aiud a colonelului Gheorghe Crăciun (fost şef 
al Direcţiei Regionale a Securităţii Poporului Sibiu) a schimbat treptat situația din această 
închisoare. El a început o nouă etapa a reeducării, una mai sofisticată şi mai putin violentă, 
concepută şi organizată sub stricta lui supraveghere. Mai întâi din penitenciar au fost 
transferați majoritatea deţinuţilor de drept comun, în locul lor fiind aduşi de pretutindeni din 
țară foştii membri legionari. În primele zece luni ale anului 1959 au intrat un număr de 1834 
deţinuţi, în majoritatea lor politici şi au ieşit din penitenciarul Aiud un număr de 1451 
deținuți, din care: 763 transferați, 23 eliberați la termen, 286 eliberaţi pe baza aplicării 
Decretului-Lege 720/1956, 371 deţinuţi gratiati pe baza decretului 315/1959 şi 9 deţinuţi 
decedați. Procesul a continuat şi pe parcursul anului următor, astfel că, la Aiud, în 26 
octombrie 1960, conform adresei nr. 6492 a comandantului penitenciarului Crăciun Gheorghe 
către DGPCM, personal colonelului Constantinescu, se aflau 3204 deţinuţi 
contrarevolutionari, după apartenența politică: 9 liberali, 15 ţărănişti, 9 cuzişti, 6 social 
democrați, 102 cu apartenență politică necunoscută, alti 109 neincadrati politic şi 2856 
legionari”!. Mişcarea populaţiei penitenciare stagnează, aşa că începutul anului 1962 se 
deschide cu un număr de 3174 deţinuţi contrarevolutionari şi 391 de drept comun“?. Aceştia 
vor fi transferați în toamna aceluiaşi an, astfel că operațiunea reeducării a continuat doar în 
prezenţa deţinuţilor contrarevolutionari (în decembrie rămăseseră 2803*). A fost vorba de o 
reeducare prin muncă (de la sfârşitul anului 1959 deţinuţii contrarevolutionari au fost duşi să 
muncească în fabrică) şi activităţi culturale — aşa cum a fost denumită oficial“ — care s-a 
derulat pe parcursul anilor 1962-1964 şi a presupus presiuni psihologice majore asupra unor 
oameni care stăteau în închisoare de aproape două decenii. Memorialistica a ilustrat etapele 
reeducării. Încă de la sfarșitul anului 1961, a început să se discute despre declanşarea unui 
astfel de proces. Munca în fabrică şi organizarea de cluburi de discuții în incinta fostelor 
biserici din penitenciar, precum şi acordarea unui regim de favoare pentru unii dintre deținuți 


#8 Din 1956 şi până in 1959 au ieşit din penitenciarul Aiud un număr de 1451 deţinuţi, din care: 763 transferați, 
23 eliberaţi la termen, 286 eliberaţi pe baza aplicării Decretului-Lege 720/1956, 371 deţinuţi gratiati pe baza 
decretului 315/1959 şi 9 deţinuţi decedați. 

20) contribuţie la această scădere a avut-o şi marea grevă (23 zile) din luna mai a anului 1957, în urma căreia o 
parte dintre deținuții politici responsabili pentru aceasta au fost transferați la închisoarea de la Râmnicu Sărat. 

* APMSA, Dosar cu deţinuţii contrarevolutionari, Tabel nominal, 31 decembrie 1958. 

3! Ibidem, Dosar Tabel nominal cu deţinuţii C.R. pe categorii politice, 55 file. De remarcat este si faptul că 
majoritatea celor arestați în anii 1958-1959, pentru uneltire (art. 209 Cod Penal) au fost transferați în alte colonii 
de muncă ale MAI, tocmai pentru a face loc legionarilor care urmau să fie supuşi reeducării. 

* Cf. APMSA, Dosar referitor la Apelul Nominal al deţinuţilor contrarevolutionari în dimineaţa zilei de 28.01. 
1962. 

* Ibidem, Dosar cu situaţii statistice pe anul 1962. 

* Un Plan de Măsuri, aprobat de colonelul Crăciun in mai 1963, preciza că „scopul întregii activități cultural 
educative ce va fi desfăşurată pe parcursul anului 1963 pentru reeducarea deținuților din formațiunea 0622 Aiud 
este transformarea acestora în elemente utile societății noastre socialiste”; APMSA, Dosar activităţi cultural- 
educative, 1963. 

a fost un semnal in acest sens. Au urmat apoi discutiile individuale cu acei detinuti considerati 
reprezentativi. Au fost scosi din penitenciar si plimbati cu masina pentru a vedea realizärile 
comunismului. Au fost santajati, interogati, puşi să mărturisească. Unii au cedat. 

Momentul de cotitură pare să fi fost momentul în care adunați în sala mare de 
activități culturale, deţinuţii au asistat la lecturarea de către Tănase Rădulescu a 
autodemascării scrise de Radu Gyr. Au urmat altele. Procesul s-a extins şi în celule. Acolo pe 
lângă şefii de celulă a apărut un locţiitor responsabil de activitatea cultural educativă. 
Discuţiile se desfăşurau după un program prealabil convenit cu administrati închisorii. 
Responsabilii din celular raportau direct cu privire la evoluţia activității de convingere, direct 
colonelului Crăciun sau loctiitorului acestuia colonelul Ivan. Procesul s-a oficializat atunci 
când, în ianuarie 1963, conducerea închisorii a organizat o nouă întrunire, la „club“. Cinci 
dintre liderii legionari şi-au citit autodemascările în prezența administraţiei penitenciarului, a 
liderilor regionali de partid şi a celorlalți deţinuţi. Era vorba de un grup de deținuți deja 
gratiati: Gheorghe Parpalac, Victor Biriş, lon-Victor Vojen, Ion Dumitrescu-Borşa şi Dumitru 
Stăniloae. Au urmat alţii, oameni de cultură sau lideri politici. Puţini au fost cei care au 
rezistat acestei forme de uzură psihologică, dar şi regimului de izolare şi claustrare 
administrat în Zarcă. Până la urmă omul a cedat, aşa cum plastic a exprimat unul dintre 
supraviețuitorii acelei reeducări, Demostene Andronescu: „Faptul că în reeducarea de la Aiud, 
ca şi în cea de la Piteşti, oameni aduşi în situația limită s-au comportat omeneşte, adică s-au 
îndoit, s-au lepădat, au renegat şi s-au renegat, acest lucru nu-i dezonorează pe ei, ci pe cei ce 
i-au adus, prin torturi fizice şi sufleteşti, în această situație”, pentru a conchide că „neputând fi 
sfinți, am fost cu toţii, până la capăt, oameni. Fiecare cu neputintele şi cu limitele lui, fiecare 
cu tragedia, cu îndoielile şi înfrângerile lui”. În fapt, au fost victime ale unui sistem politic 
totalitar, care urmărea cu înverşunare să scoată din oameni ceea ce era rău, pentru a-i putea 
controla, şantaja şi dezumaniza. Reeducarea s-a încheiat o dată cu marele val de eliberări din 
anul 1964. Totuşi detentia politică a continuat la Aiud până în 1989. 


35 Demostene Andronescu, Reeducarea de la Aiud, în „Puncte cardinale”, 1993-1996, nr. 8/93-2/96. 

Penitenciarul Gherla 


Unul dintre cele mai mari penitenciare ale spatiului concentrationar comunist din 
România a fost cel de la Gherla, regiunea Cluj. Având o lungă istorie, ce coboară până in 
secolul al XVI-lea, consacrată în secolul XVIII-lea, în vremea Mariei Tereza ca spaţiu de 
recluziune pentru cei condamnaţi pentru infracțiuni grave, penitenciarul Gherla a primit forma 
în care a funcționat în perioada comunistă (de la o capacitate de sub 1000 persoane la una de 
peste 3000) la sfârşitul sec. al XIX-lea. Atunci a fost construită clădirea principală (Celularul 
Mare), pe trei nivele, având forma literei U. 

Închisoarea Gherla a devenit cunoscută publicului, mai ales din relatările 
memorialistice, prin bestialitatea unora dintre cei care au condus-o: Lazăr Tiberiu, 1948-1950; 
căpitan Constantin Gheorghiu 1950-1952 — în epoca conducerii sale aici având loc cumplita 
reeducare organizată de slt. Sugigan Gheorghe şi slt. Avădanei Constantin, pusă în practică de 
studenţii veniți din lotul Piteşti, Popa Tanu, Livinski şi alti tortionari; căpitan Goiciu Petrache, 
1952-1959 — devenit cunoscut prin cruzimea şi incultura care îl caracteriza, dar şi prin copii 
săi fideli, Somlea, Istrate, Mihalcea, cei care l-au ajutat să instituie şi să menţină teroarea; 
Iosif Domokos, în anii şaizeci) Gherla a fost locul de ispăşire a pedepselor pentru condamnatii 
politici de cele mai diverse tipuri. Dar a fost şi locul multor execuții, comandate în principal 
împotriva foştilor membri ai rezistenţei anticomuniste, precum şi al unor prelungite torturi, 
parte a reeducării inamicilor ordinii comuniste. Victimele perioadei 1945-1964 la închisoarea 
Gherla (589 de persoane au fost identificate până în prezent pe baza registrelor de stare civilă 
de la Primăria Gherla şi din registrele penitenciare), condamnatii, internatii sau prevenitii, au 
provenit din rândul claselor medii, al oamenilor obişnuiţi, al liber profesioniştilor, 
intelectualilor sau micilor întreprinzători, dar şi a tineretului studios, elevi şi studenți, 
penitenciarul specializându-se în acest sens treptat. 

După ce în epoca interbelică aici a funcționat un institut de preventie, din 1945 
închisoarea Gherla este trecută în categoria penitenciarelor de categoria I. Mai apoi, în 1947, 
ea devine închisoare pentru condamnatii având pedepse de muncă silnică pe termen mărginit. 
În faza iniţială, până în 1948, aici au fost destul de puţini internaţi, atât deţinuţi de drept 
comun, cât şi deţinuţi politici. Ultima categorie era formată din cei care aveau reținute fapte 
contra securității statului (100 în iulie 1946, din totalul de 175 deținuți; 106 în iulie 1948, din 
totalul de 259) . În mod evident, din vara anului 1948 aici au început să fie aduși tot mai multi 
deținuți politici, astfel că, la sfârşitul anului, din cei 703 deţinuţi, peste 600 erau internați, 
preveniti sau condamnaţi pentru fapte de natură politică. În fapt, de acum Gherla devine 
închisoarea celor condamnaţi la temniță grea pe motive politice, în majoritatea lor țărani şi 
muncitori, elevi şi studenți, membri ai grupurilor de rezistenţă din munţi (peste 1600 au fost 
aduşi aici până în 1952), dar şi membri ai fostelor partide politice din perioada interbelică. 

La mijlocul anului 1950, la Gherla se aflau circa 1600 deţinuţi, din care 104 de drept 
comun, | sabotor, 1186 condamnaţi pentru fapte politice şi 304 internaţi de către Direcţia 
Generală a Securităţii Poporului. Numărul deținuților politici a fluctuat pe parcursul 
următorului an, în condiţiile în care o parte dintre aceştia au început să fie transferați la Canal, 
în timp ce alţii au intrat, fiind transferați de la alte penitenciare. Astfel, la 1 iulie 1951, 
populaţia penitenciară cuprindea 811 condamnați pentru infracțiuni politice, 6 sabotori, 136 
internați DGSP şi 41 de condamnaţi de drept comun. Clasificarea pe infracţiuni a pedepselor 
politice, la acea dată, este după cum urmează: 454 uneltire contra ordinii sociale, 72 pentru 


' Cercetarea registrelor penitenciare de la Gherla a fost realizată în primă instanță de Stancuta Todea, care mai 
apoi, împreună cu loan Ciupea au elaborat prima evaluarea cantitativă a evoluţiei populației penitenciare la 
Gherla; vezi Stancuta Todea, loan Oprea, Represiune, sistem şi regim penitenciar în România, 1945-1964, în 
Ruxandra Cesereanu, (coord.) Comunism şi represiune în România comunistă. Istoria tematică a unui fratricid 
national, laşi, Editura Polirom, 2006. Cifrele folosite în acest material provin din cercetările celor doi autori. 

incercare de trecere frauduloasa a frontierei, 58 port ilegal arma, 42 instigare publica, 35 
inalta tradare, 19 coalitie contra securitatii statului, 13 favorizarea infractorului, 10 razvratire, 
8 omisiunea denuntarii complotului. Pentru alte 261 infractiuni politice este retinuta in sarcina 
detinutilor „apartenenţa la fostele partide politice şi la grupuri şi organizaţii anticomuniste”. 
Asupra acestor deținuți s-a declanşat cumplitul proces al reeducării de la Gherla. 

Proiectat încă din 1950- atunci când doi dintre cei mai odioşi conducători ai 
Securităţii, Marin Jianu şi apoi Tudor Sepeanu au organizat rețeaua informativă a legionarilor 
aflați în penitenciarul Gherla, dar pus în practică numai din vara anului 1951, procesul 
reeducării a reeditat experienţele de la Piteşti şi Târgu Ocna dar a şi condus — prin faptul că a 
devenit mai „public” decât ar fi trebuit — la încetarea sa în această formă violentă?. Aici 
campania de autodemascare a ţinut din iunie 1951 şi până la sfârşitul anului. Era exact 
perioada în care la Gherla au fost transferați deținuții studenţi de la Piteşti. Ultimele 
transporturi de acolo au sosit in 19 august şi 6 septembrie 1951 (117 şi 54 deţinuţi) formate 
din călăi şi victime ale „reeducării de la Piteşti”. Pe parcursul campaniei de lămurire şi 
reeducare au fost folosite cele mai cumplite tehnici de tortură, care au dus la decesul a 
numeroşi deținuți”, alții fiind grav răniți”. 

La sfârşitul anului 1951, pe fondul inspecțiilor de la Bucureşti, campania de teroare 
încetează, loturile de studenţi reeducatori fiind transferate în alte penitenciare sau colonii de 
muncă (în special la Baia Sprie). În locul acestora au sosit noi locatari pentru penitenciar. La 1 
decembrie 1951 statisticile penitenciarului Gherla înregistrau prezența a 1192 condamnaţi 
pentru infracţiuni politice, 81 internați ai DGSP şi 6 sabotori. Dintre condamnările politice: 
791 erau pentru uneltire, 152 pentru instigare, 86 pentru port ilegal armă, 58 pentru crima de 
înaltă trădare, 37 pentru crime de război, 21 pentru favorizare, 17 pentru omisiunea 
denuntului, 12 pentru agitaţie publica, 4 acte de teroare, 2 acţiuni pentru răsturnarea ordinii în 
stat, 2 ofensa naţiunii române. 734 dintre condamnatii politici au precizată şi apartenenţa la 


? În septembrie 1951 de la penitenciarul Gherla a ajuns la DGSP o notă informativă — în fapt o autodemascare — a 
detinutului Vintilă Weiss, în care acesta dezvăluia o mare afacere de spionaj în care erau implicați mai multi 
lideri ai PMR. Transferat la Bucureşti din ordinul lui Nicolschi, Weiss a retractat tot ceea ce declarase 
prezentând condiţiile inumane, de teroare, abuz fizic şi psihic, în care a dat respectivele declaraţii. Însărcinat cu 
anchetarea complotului, noul şef al Biroului Inspectii (devenit Operativ) din Direcţia penitenciarelor, It. col 
Stoilescu Coman, a trecut la investigarea celor petrecute la Gherla, luând declarații de la cei implicați. Aceştia, 
conform declarației sale din 12 iulie 1953, „au rămas surprinşi că li se cere socoteală pentru faptele ce le-au 
comis în cursul activităţilor lor de autodemascare, afirmând că ei nu înţeleg a fi traşi la răspundere pentru unele 
fapte pentru care altădată erau felicitati... cu ocazia inspecțiilor făcute la Gherla de ministrul adjunct Marin Jianu, 
col. Baciu şi It. Col. Tudor Sepeanu”. Vezi declaraţia lui Stoilescu in ANIC, fond CC al PCR-, Secţia 
Administrativ Politică, dosar nr. 33/1953, pp. 308. 

> O parte dintre cei implicați în reeducarea de la Gherla, ofițerii politici şi medical penitenciarului au fost arestați 
şi condamnaţi. Astfel arestat în 1.1X.1953, anchetat, in 26.VII.1954, dr. Viorel Barbosu, medicul penitenciarului, 
dezvăluia că înscrisese diagnostice false pentru cei decedați în „reeducare”. În 20.IV.1957, fostul medic al 
penitenciarului a fost condamnat la 5 ani, în lotul unora dintre ofiţerii MAI care patronaseră „reeducarea”. În 
acelaşi lot, ofiţerii politici de la Gherla, Constantin Avădanei (arestat în 24 III 1953) şi Gheorghe Sucigan 
(arestat in 13 III 1953), au fost condamnaţi la 6, respectiv 7 ani. Au fost gratiati la scurtă vreme de la 
condamnare. Cf. Memorialul ororii. Documente ale procesului reeducării în închisorile Piteşti, Gherla, coord. 
Silvia Colfescu, Vremea, Bucureşti, 1995, p. 68 şi p. 782. 

* Declaraţiile succesive date de Vintilă Weiss ilustrează ingeniozitatea brutalitätilor comise împotriva deţinuţilor: 
de la bătaia colectivă, până la cele mai obscene şi perverse tehnici de degradare a omului. Cf. ANIC, fond CC al 
PCR - Secţia Administrativ Politică, dosar nr. 33/1953 şi dosar nr. 34/1953, passim. Poate şi numai pentru că a 
organizat şi a permis degradarea omului până la acest nivel, sistemul comunist trebuie condamnat cu multă 
fermitate. Cât îi privea pe cei care l-au organizat, răspunsul l-a dat fostul ministru adjunct de Interne, Marin 
Jianu, care răspundea de penitenciare, şi care declara în anchetă, la 26 mai 1953, că în 1951, „la un penitenciar 
din tara, de care nu-mi aduc aminte, unii deţinuţi au fost fortati...s-si mănânce materiile fecale...” Întrebat fiind 
despre unele atrocități săvârşite la Penitenciarul Gherla, în urma cărora au murit mai multi deținuți, răspundea ca 
nu cunoştea, nefiind sesizat —, „am fost informat că la Gherla lucrurile merg bine”. Cf. M. Oprea, Banalitatea 
răului, pp. 323-324. 

diferite organizatii subversive: Organizatia Vlad Tepes (129), Avantul Tineretii (89), Lot 
Suceava (61), Grup Constanta (33), MRN Lupsa (31), Grup Ionescu-Diamandi (16), 
Organizatia Craiova (13), Organizatia National Crestinä (11), Cetatea lui Stefan (11), 
Gruparea Albastra (11), 2+1 Husi (9), Popsa Maramures (7), Muntele Mare Alba (5), Cruce si 
Spada (4), organizatii regionale legionare: Timisoara (56), Cluj (29), Galati (19), Sibiu (16), 
Braşov (8), Mureş (7), Fratii de Cruce (26), Manunchiul de Prieteni (9) ş. a. 

Transferul acestor detinuti politici a coincis cu numirea, in mai 1952, in fruntea 
penitenciarului a celui care a continuat teroarea, dar prin alte mijloace — cel mai adesea şi prin 
exemplul propriu — căpitanul Petrache Goiciu (devenit colonel, atunci când s-a pensionat, în 
1959). Fost director al Penitenciarului Galati, obişnuit de acolo cu deţinuţi politici de prim 
rang — în perioada când a funcţionat ca director acolo au fost depusi liderii PNT (Iuliu Maniu, 
Ion Mihalache si alții) — Goiciu a instituit un extrem de riguros regim de detenţie şi muncă. În 
fapt, asistat de cel care avea să îi devină ginere, It. Mihalcea, el a procedat la o rapidă 
transformare a reeducării prin violență în una bazată pe muncă şi violență”. Potrivit celor care 
i-au supraviețuit, memorialiştilor, în perioada în care a funcționat ca director, arbitrariul şi 
voinţa sa erau suverane: „Bă, banditule, bă! sau Bă, banditilor, bă! Fiţi atenți la ce vă spun eu! 
Aici - în închisoarea asta, eu vă dau să mâncaţi! Eu vă dau să beti! Eu vă apăr ca să nu vă 
linşeze clasa muncitoare! Eu sunt tatăl vostru! Eu sunt mama voastră! Eu sunt Dumnezeul 
vostru! ...tu-vă Dumnezeul mamei Noastre de bandiţi!”... „„. Caracterul şi comportamentul său 
au fost plastic şi cu forță creionate în lucrarea „Gherla”, scrisă de Paul Goma în 1976 (ediția 
în limba franceză, cea în limba română a apărut în 1990), şi mai apoi de alți supraviețuitori ai 
penitenciarului Gherla. 

Anii 1952-1955 au adus o creştere accentuată a numărului de deţinuţi politici în prima 
parte a intervalului, urmată de o scădere spre sfârşitul acestuia (de la 1606 în iulie 1952, la 
1929 în iulie 1953, pentru a se reduce la 1407 în decembrie 1954, respectiv 427 în decembrie 
1955). Creşterea este explicată de noua legislaţie represivă, dar şi de transferarea unora dintre 
foştii lucrători de la Canal, respectiv de eliberările care au avut loc începând din a doua 
jumătate a anului 1954. De la sfârşitul anului 1955 se înregistrează o nouă etapa de creştere a 
detenţiei politice la Gherla. În decembrie sunt aduşi 209 contrarevolutionari®, apoi în lunile 
următoare sunt aduşi alti circa 200, astfel că în iulie 1956 regăsim în statisticile penitenciare 
842 deținuți politici, pentru ca în decembrie acelaşi an să fie înregistraţi 12557. În continuare, 
evoluţia populației penitenciare a fost următoarea: iulie 1957 — 1.622, decembrie 1957 — 
2.253, iulie 1958 — 2.852, decembrie 1958 — 3.317, iulie 1959 — 4.466, decembrie 1959 — 
2.525, iulie 1960 — 2.461, decembrie 1960 — 2.480, iulie 1961 — 2.552, decembrie 1961 — 
2.914, iulie 1962 — 2.983, decembrie 1962 — 2.630, iulie 1963 — 2.545, decembrie 1963 — 
2.039, iulie 1964 — 858, decembrie 1964 — 608 deținuți de drept. Această dinamică a 


Ax A 


$ Până in 1953 o parte dintre foştii reeducatori au rămas pe poziţii importante în penitenciar. Spre exemplu, trei 
dintre ei ei au dus la bun sfârşit ceea ce începuse Goiciu, adică asasinarea fostului lider social democrat Ion 
Flueraş, în 1953; vezi Mihai Radulescu, Traiul şi sfârşitul lui Ion Flueras la Gherla, „Memoria“. nr. 39, 2/2002. 
° Între cei transferati se regäsesc multi basarabeni sau fosti cetäteni ai URSS. Cf. A. Visa, Din inchisorile fasciste 
in cele comuniste din URSS si Romania, Bucuresti, 1997, p. 401. Autorul citat a fost arestat in 26 II 1948, predat 
sovieticilor in 1 V 1958, dus la inchisoarea militarä sovieticä din Constanta, anchetat de ofiteri MVD (in sediul 
„Comandamentului unității militare de tancuri/sovietic”), condamnat de Tribunalul Militar Sovietic din 
Constanţa (octombrie 1948) la 20 de ani muncă silnică pentru spionaj, apoi dus în URSS. În urma amnistiei 
generale, din URSS (august 1955), o parte dintre deţinuţii români au fost gratiati, alții obligaţi la executarea în 
continuare a pedepsei. Capitolul consacrat detenţiei de la Gherla poartă titlul „Din lac în put”. Între cei aduşi la 
Gherla, „grupul sovietic”, s-au aflat: fostul ministru Pantelimon Halippa (dus din închisoarea de la Sighet în 
URSS, 1952), coloneii SSI Nicolae Trohani, Constantin Perju, Alexandru Fulga. Au murit aici: col. Ion Scurtu 
(28 V 1956), Sabin Calotescu (13 II 1957), preot Teodor Petcu (12 III 1957), prof. Sergiu Usanievici (11 IX 
1956), comisarul Iacob Pănuş (2 XI 1958). 

7 Creşterea a fost explicată de majoritatea memorialistilor şi istoricilor prin faptul că la Gherla au fost internați 
cei mai multi dintre cei care protestaseră în toamna anului 1956, cu prilejul revoltei din Ungaria. 

populatiei penitenciare este consonanta cu cea din restul unitatilor sistemului penitenciar din 
România în perioada 1955-1964. 

Dincolo de cifre, pentru că ele nu spun totul despre fenomen, se cuvine să revenim la 
regimul penitenciar. Acesta s-a înrăutățit treptat, astfel că deținuții, aflați în camere 
supraaglomerate, subalimentati, epuizați de munca, terorizati de toanele şi bătăile gardienilor 
şi membrilor administrației penitenciare, au făcut — ceea ce făcuseră şi deținuții de la Aiud — o 
grevă, care, pentru trei zile, i-a făcut să se simtă liberi. La 14 iulie 1958 din camera 86, cea a 
„frontieriştilor”, a început totul. Detinutii de toate categoriile, de la elevi şi studenți la adulți, 
oameni „liberi ori bolnavi de libertate”, în permanent conflict cu administraţia s-au revoltat. 
Au desprins şi aruncat în curte obloanele de la ferestrele cu vedere spre oraş, au scandat 
revendicări (Vrem pachet şi vorbitor! Suntem deținuți politici! Să vină procurorul! Să vină 
Crucea Roşie! Ne omoară Goiciu!5, au semnalizat cu cearceafuri şi cămăși albe, au cântat 
„Deşteptă-te Române!”, „Pe-al nostru steag”, „Marseilleza”, s-au baricadat în cameră timp de 
două zile. Administraţia a intervenit în forță cu focuri de armă, furtun cu apă al pompierilor, a 
fost spartă uşa, iar camera evacuată, rebelii fiind crunt bătuţi, dispersati. A urmat ancheta, în 
regim de pedeapsă cu 250 de grame de pâine şi o gamelă cu apă caldă la două-trei zile, bătăi 
crunte şi un proces în care 22 dintre grevişti au fost condamnaţi pe termene între 5 şi 15 ani. 
Ei vor fi eliberați în 1964, de la diferite alte închisori. Unul dintre ei, Virgil Dinut, a murit în 
lagărul de la Grindu, în 1962”. 

Din 1958 la Gherla au fost reluate execuțiile. 28 de condamnaţi politici au fost 
executaţi între august 1958 şi iulie 1960. În aceeaşi perioadă au decedat 200 deţinuţi (34 în 
1958, 72 în 1959 şi 94 în 1960). A fost etapa de apogeu a morbiditatii la Gherla, comparabilă 
doar cu cea din anul 1947, când au murit aici 86 deţinuţi. Schimbarea lui Goiciu, mai întâi cu 
fostul său adjunct, cpt. Istrate, apoi cu un colonel, Alexandrescu, nu a dus la îmbunătăţirea 
traiului în penitenciar, chiar dacă de acum penitenciarul beneficia de instalaţie de apă curentă 
şi de încălzire centrală. Aceasta şi în condiţiile în care populaţia penitenciară continua să 
crească. Spre exemplu, în zilele de 15, 17, 19, 22 februarie 1960 au fost aduşi la Gherla, după 
desființarea închisorii de la Făgăraş, loturi ale deținuților de acolo, în majoritate foşti poliţişti, 
jandarmi, agenţi ai serviciilor secrete. Cercetările realizate de Ioan Ciupea şi Stancuta Todea 
au identificat un număr de circa 470 deținuți sosiți în acele zile. Statistica penitenciarului 
indică în februarie 1960 prezenţa a 2495 condamnaţi contrarevolutionari, la începutul lunii, 
pentru ca la final acesteia să fie înregistrați 2940'°. 

Primii ani ai decadei a şaptea au adus o îmbunătăţire treptată a regimului penitenciar. 
Mai aerisit, după plecarea a numeroase contingente în coloniile din Deltă, penitenciarul a 
început să fie reorganizat, iar deţinuţilor le-a fost administrată — este adevărat într-o manieră 
mai uşoară — o noua portie de reeducare. 


$ Paul Goma, Gherla, Bucureşti, Editura Humanitas, 1990, p. 73. 

” O relatare a revoltei, aparținând unui condamnat la 13 ani, Ovidiu Vasilescu, a fost publicată în „Memoria”, nr. 
44-45, vezi pp. 44-58, cu datarea: 14-16 iunie 1958. Alte relatări, cu datarea 14 VII 1958; la Alexandru Maier, 
Am fost la Gherla Dreptul la adevăr, Târgu Mureş, Editur Mentor, pp. 134-138, la Paul Goma, Gherla p. 71, la 
I. Antohe, Rastigniri în România după Ialta Bucureşti, Editura Albatros, 1995, p. 40. 

1 Transportati pe calea ferată cu vagonul dubă, de la gara Gherla deţinuţii au fost aduşi cu un camion “Praga” cu 
prelată. La descărcarea camionului în penitenciar a fost convocat şi, fostul student in Medicina, detinutul 
Alexandru Maier. După decenii medicul rememora: [79 februarie 1959, după datarea memorialistului, 22 
februarie 1960, după documentele din Arhiva Penitenciarului] „Pe bena camionului, cu şube în spinare, doi 
criminali ai Gherlei, fratii Somlea. (...) Misiunea lor era acum simplă: (...) descärcau oameni. fi aruncau jos în 
spatele camionului. Acesta era încărcat, în formă de piramidă, cu o grămadă de oameni ce se înălța la 2,5-3 
metri. Care mai puteau, gemeau si se văitau. Majoritatea erau amutiti pe veci. Am împietrit în prag. Căpitanul 
Istrate nu ne-a dat răgaz de meditaţie. (Erau de fata căpitanul Tudoran, doi ofițeri de contrainformaţii şi nişte 
gradati). Comandantul Gherlei, Istrate, ne-a poruncit: «Alegeţi din grămadă ce-i viu! Ce-i mort, puneţi lângă 
perete, unul lângă altul, în linie! » Alexandru Maier, Am fost medic la Gherla, Bucureşti, Editura Albatros, 
1998, pp. 168-171. 

„Ne aflam deja in 1962, s-a început reeducarea, nu în stil Pitesti, mai discretă. S-a 
recurs la o altă stratagemă: deţinuţii au fost împărțiți în grupe de câte 100 de persoane şi o 
dată pe săptămână, între orele 17 şi 19, trebuia să participăm la o activitate de club. Un deținut 
primea o carte, trebuia să o citească, să îi facă recenzia, să o prezinte celorlalți şi obligatoriu 
restul timpului trebuia afectat discuțiilor. Majoritatea participanților dormitau... Alegerea 
cărților puse în discuție nu ne apartinea...”. Calitatea şi cantitatea hranei s-au îmbunătățit 
treptat; în anul 1963 aveam deja parte de două feluri de mâncare la prânz. ... După anul 1962, 
trebuia să fi comis un delict deosebit de grav ca să mai ajungi la izolare. S-a intrat de fapt în 
legalitate, o legalitate dirijată de la centru... Într-o dimineaţă... observ că se scot toate băncile 
din camere..., sunt aşezate în ordine, ca la o sală de şedinţe, apoi toate uşile celulelor se 
deschid şi, la un semnal, toți deţinuţii se revarsă pe scări şi se adună la parter, in hol, pe bănci. 
Aşa ceva nu se mai întâmplase niciodată. Acum toți deținuții aveau posibilitatea să se vadă, să 
comunice direct!... o febrilitate şi o emoție de nedescris... în sfârşit a apărut comandantul ... 
Ne-a invitat să luăm loc şi ne-a spus că are să ne comunice o veste foarte gravă. Cu o zi în 
urmă [22 XI 1963], in SUA, în timpul vizitei pe care preşedintele J. F. Kennedy o făcuse la 
Dallas, acesta a fost asasinat..., nu mult după aceea, la parter, a început perioada de proiecții 
regulate) de filme!!. 

Totul s-a încheiat în 1964, atunci când penitenciarul a redevenit un spațiu pentru 
deţinuţii de drept comun. În iulie 1964, la Gherla mai erau 340 de contrarevolutionari; au fost 
eliberați până în august-septembrie acelaşi an. Rămâneau să îşi termine stagiile de pedeapsă 
604 deţinuţi de drept comun. 


!! Ibidem, pp. 236-237, 240, 263-264. 

Canalul Dunare-Marea Neagra (1949-1953) 


Începerea lucrărilor de construcţie a Canalului Dunăre-Marea Neagră a fost decisă în 
şedinţa Biroului Politic al CC al PMR din 25 mai 1949, precizându-se că acțiunea urma să 
facă parte din „programul de reconstrucţie economică a ţării si de construire a socialismului”. 
Pe baza hotărârii luate în cadrul Biroului Politic’, Consiliul de Miniştri a emis, în aceeaşi zi, 
Hotărârea nr. 505, referitoare la „începerea lucrărilor pregătitoare pentru construirea 
Canalului Dunăre-Marea Neagră”. Principalele scopuri ale construirii Canalului erau, potrivit 
hotărârii de înființare, de a asigura „transportul cel mai ieftin şi mai scurt pe apă spre Marea 
Neagră, industrializarea regiunii de sud-est a țării, crearea condițiilor pentru îmbunătăţirea 
agriculturii, combaterea secetei care amenință continuu acest ținut, asanarea Văii Carasu””. 
Organismul abilitat pentru executarea tuturor operatiunilor de ,,proiectare, studii si constructii 
montaj” era Direcția Generală a Lucrărilor Canalului Dunăre-Marea Neagră, subordonată 
direct Consiliului de Miniştri”. Primul director general al Direcţiei Generale a Canalului, cu 
rang de ministru, a fost numit, în septembrie 1949, Gheorghe Hossu, urmat, în perioada 1951- 
1952, de Mayer Grunberg şi Vasile Posteucă, până în 1953°. 

La 22 iunie 1949, prin HCM nr. 613 a fost adoptat Memoriul tehnico-economic al 
lucrărilor de Canal, elaborat de o comisie sovieto-română”, iar Direcţia Generală a Canalului 
a solicitat ministerelor să ceară întreprinderilor din subordine recrutarea de personal pentru 
şantierele de la Canal’. 

Lucrările au început în vara anului 1949, mai întâi cu acțiunile pregătitoare: 
construcția barăcilor pentru muncitori, căi de comunicaţie şi acces spre şantiere, modificări de 
linii ferate, instalații de apă”. La 3 septembrie 1949, a apărut ziarul „Canalul Dunăre-Marea 
Neagră”, organul de presă al comitetului de partid, al comitetului sindical şi al Directiunii 
Generale a Canalului. În primul număr era reprodusă cuvântarea Anei Pauker, rostită cu 
prilejul sărbătorii a cinci ani de la actul de la 23 august 1944, referitoare la Canal, care urma 


să fie construit „fără burghezie şi împotriva ei”!0. 


‘in expunerea sa, Gheorghiu Dej a subliniat: „Problema construirii Canalului a preocupat anumite cercuri legate 
de vechile regimuri, dar au rămas simple deziderate, pentru că sistemul capitalist nu îngăduia lucrări mari, care 
nu aveau în vedere profiturile, ci îmbunătățirea situaţiei maselor muncitoare”; ANIC, fond CC al PCR - 
Cancelarie, dosar nr. 53/1949, f. 5. 

? În şedinţa Biroului Politic din 25 mai 1949, Chivu Stoica a precizat că această lucrare „are o importanță istorică 
întrucât construirea socialismului se face prin construcţii de asemenea anvergură, care schimbă nu numai 
înfăţişarea economică a regiunii, dar şi mentalitatea oamenilor, pentru că acest şantier va fi un laborator, unde se 
vor creia cadre, se vor face şcoli de pregătire tehnică”; ANIC, fond CC al PCR — Cancelarie, dosar nr. 53/1949, 
f. 6. 

> Potrivit inginerului Paul Sfetcu, şeful de cabinet al lui Gheorghiu-Dej, ideea construirii Canalului ar fi fost 
sugerată comuniştilor români de Stalin cu ocazia vizitei la Moscova din 1948; Lavinia Betea, Paul Sfetcu, Stalin 
decide: construiți Canalul! în „Magazin istoric”, anul XXXI, nr. 12 (369), decembrie 1997, pp. 13-14. 

+ Buletinul Oficial al RPR“, nr. 33, 26 mai 1949, p. 1. 

* Marian Cojoc, Istoria Dobrogei în secolul XX. Canalul Dunăre-Marea Neagră (1949-1953), Bucureşti, Editura 
Mica Valahie, 2001, p. 16. 

° Jbidem, p. 17. 

7 Prin Hotărârea Consiliului de Miniştri nr. 613/1949 a fost pus la Dispozitia Direcţiei Generale a Canalului, un 
fond de 8,1 miliarde lei pentru lucrarile de proiectare, cercetare si constructie necesare in anul 1949; ANIC, CC 
al PCR — Secţia Organizatorică, dosar nr. 181/1949, f. 2. 

$ Era nevoie de topografi, ingineri, tehnicieni, sudori, fierari, tamplari, läcätusi, dar si personal administrativ si 
auxiliar, iar in Bucuresti si principalele orase ale tarii s-au infiintat birouri de recrutare a fortei de munca pentru 
Canal; Dennis Deletant, Teroarea comunistă in România. Gheorghiu-Dej şi statul polițienesc (1948-1965), laşi, 
Editura Polirom, 2001, p. 165. 

” ANIC, fond CC al PCR - Secţia Organizatoricä, dosar nr. 181/1949, f. 2. 

De altfel, aceasta lozinca a fost instalata pe un stalp in fata cantinei muncitoresti de la Cernavoda; Doina Jela, 
Cazul Nichita Dumitru. Incercare de reconstituire a unui proces comunist (29 august-1 septembrie 1952), 
Editura Humanitas, Bucuresti, 1995, p. 32. 

Forta de munca de pe santierele Canalului provenea din trei zone distincte: munca 
libera platita, cu oameni provenind din diverse categorii sociale, cu profesii diferite, recrutati 
din toată tara''; militari în termen, din care unii lucrau in construcţii, in timp ce alţii erau 
însărcinați cu paza obiectivelor sau a deținuților; munca forțată a deținuților, în marea lor 
majoritate politici, cu condamnări administrative sau penale. Consideraţi în actele oficiale 
drept „forță de muncă pentru completarea efectivelor muncitoreşti” şi având statutul de 
„colonişti MAI”, deţinuţii au reprezentat categoria umană supusă la cele mai grele munci de 
la Canal!?. 

La 24 martie 1950, la nivelul conducerii Ministerului de Interne, în prezența lui Marin 
Jianu, ministru adjunct, a generalului Alexandru Nicolschi şi a colonelului Gavril Birtaş, s-a 
discutat utilizarea deţinuţilor din penitenciare la „diferite munci în interior şi exterior”, 
hotărându-se folosirea pe şantierele de la Canal a următoarelor categorii de deținuți: 
„condamnaţii pentru port ilegal de armă şi pentru trecere frauduloasă de frontieră, cu pedepse 
până la 12 ani, condamnatii cu pedepse până la 10 ani, pentru infracţiuni politice ca uneltiri 
împotriva ordinii sociale şi anume: răspândirea de zvonuri sau informaţii false, privitoare la 
situatiunea economică a țării, nemulțumiri ale populației etc. (art. 198 C.P.), instigarea 
locuitorilor de a se ridica contra ordinii constituționale şi sociale şi uneltire contra ordinii 
sociale (art. 207-209 C.P.), încercarea de a provoca răsvrătire (art. 210 C.P.), producerea 
dezordinei în Stat prin uzurparea de funcțiuni militare (art. 121 C.P. ), crimele şi delictele 
prevăzute în art. 213 şi 214 C.P., omisiunea denuntarii infracțiunilor contra liniştii publice 
(art. 337 C.P.) adică a asocierii pentru comitere de crime şi delicte (art. 315 C.P.), a 
organizării în formaţiuni militare fără încuviințarea autorităților (art. 326 C.P. ), a fabricării, 
transportării şi păstrării de arme şi explozibile (art. 335 C.P.), atatarea contra liniştii publice, 
adică purtarea de embleme, steaguri, uniforme nepermise de lege, îndemnarea la desordine 
(art. 323-324, 328, 329, 331 C.P.), strângerea, fabricarea, transportarea sau păstrarea în mod 
clandestin de arme, muniții de orice fel, maşini infernale în scop de a le întrebuința el însuşi 
sau a le da făcătorilor de rele (art. 335-336 C.P.), răspândire de publicaţii interzise, adică 
reproducerea, vânzarea sau distribuirea de scrieri, desene sau imprimate, interzise de 
autorităţile în drept (art. 325 C.P.), instigarea publică, adică instigarea directă a publicului la 
nesupunere către legi sau către autorităţi sau la comiterea de crime sau delicte (art. 327 C.P.), 
precum şi încercarea de a întreprinde sau întreprinderea de acțiuni împotriva formei de 
guvernământ democratice, injuria rasială, adică atingerea în orice mod a onoarei sau 
prestigiului naționalităților conlocuitoare sau a unei persoane şi aplicarea de tratamente 
diferenţiate pe temeiul de rasă, limbă etc (art. 327 bis si 330 C.P.)”". 

Numărul deținuților din coloniile de muncă de la Canal a variat în funcție de 
amploarea lucrărilor, remarcându-se o creştere numerică semnificativă: de la 19,2% în 
septembrie 1949 şi 20,7% în iunie 1950, se ajunge la 43,8% în luna mai 1951, pentru ca, în 
noiembrie 1952, deţinuţii să ajungă la 82,5% din totalul muncitorilor de la Canal. Pe parcursul 
anului 1953, efectivul de deţinuţi a evoluat de la 47,5 în trimestrul I, la 62,4% în trimestrul 
IT. Sugestiv pentru modul în care se făceau internările administrative este declaraţia din 16 
martie 1968 a col. Ilie Bădică, directorul Unitatilor de Muncă în perioada 1950-1953: 
„Arestările acestor deţinuţi se făceau după nevoi şi, în general, pentru nevoile necesare 
construcției Canalului Dunăre-Marea Neagră. Dacă la Canal trebuiau 5000 de oameni, 


' Doina Jela, Canalul Morţii, în Ruxandra Cesereanu (coord.), Comunism si represiune in România. Istoria unui 
fratricid national, laşi, Editura Polirom, 2006, p. 129. 

'? Marian Cojoc, op.cit., p. 69. 

5 Marius Oprea, Banalitatea răului. O istorie a Securităţii în documente (1949-1989), studiu introductiv de 
Dennis Deletant, laşi, Editura Polirom, 2002, pp. 105-106. 

"+ Exprimate în cifre, aceste procente înseamnă 6400 deținuți în septembrie 1949, 5382 în iunie 1950, 
aproximativ 15 000 în vara anului 1950, 20 768 în noiembrie 1952, 20 193 în aprilie 1953 şi 14 244 în iulie 
1953; Marian Cojoc, op.cit., pp. 73-77. 

tovaräsul [Gheorghe] Hossu, directorul general al Canalului, dädea telefon tovaräsului 
Teohari [Georgescu, ministrul de Interne] si apoi intra in functiune aparatul colonelului 
Dulgheru [Misu, şeful Direcţiei Anchete a Securităţii] care împărțea sarcinile, stabilind ce 
număr de deţinuţi să aducă fiecare regiune. Arestările se făceau după nevoile Canalului şi nu 
după vina anumitor elemente dusmänoase regimului”’. 

Proiectul Canalului Dunăre-Marea Neagră prevedea un traseu ce urma valea Carasu, 
din Cernavodă spre Poarta Albă, apoi spre nord prin dealul Nazarcea spre Năvodari, debuşând 
în mare prin portul Taşaul, Capul Midia de azi, având o lungime de 65-70 de km, de-a lungul 
căreia erau înşirate mai multe colonii de muncă fortata'®: Cernavoda (Columbia), cu un 
efectiv variind intre 1200 si 8000 de detinuti; Saligny, cu un efectiv ce a variat intre 2000 si 
8000 de detinuti, majoritatea femei, detinutele condamnate politic fiind amestecate cu cele de 
drept comun; Km 5, cu circa 2000 de detinuti; Km 31, cu aproximativ 1500 de detinuti; 
Poarta Alba, cu un efectiv care a variat intre 10 000 si 12 000 de detinuti; Gales cu 
aproximativ 3000 de detinuti; Noua Culme, cu un efectiv variind intre 2000 si 7500 de 
detinuti; Tasaul, cu circa 1500 de detinuti; Peninsula, numita si Valea Neagra, cu un efectiv 
intre 6000 si 8500 de detinuti; Capul Midia'’, cu un efectiv ce varia intre 500 si 2500 de 
deţinuţi. De asemenea, mai funcționau două lagăre speciale la Eforie cu 300 de deţinuţi şi 
Constanţa (Stadion) cu 400 de deţinuţi, cât si lagărele auxiliare, aşa-numitele întreprinderi 
agricole, de la Seimeni, Saligny, Medgidia, Basarabi, Năvodari şi Castelu'®. 

Colonia de la Cernavodă, situată în partea nordică a localității, era considerat un lagăr 
special pentru deținuții ,,contrarevolutionari” folosiţi la diferite lucrări de excavații ”. Poarta 


'S ACNSAS, fond D, dosar nr. 54, vol. 3, ff. 60-61. 

16 Un fost deținut politic descrie cum arăta o colonie de muncă de la Canal: „Lagărul, dreptunghiular şi în pantă, 
era înconjurat de o dublă reţea de sârmă ghimpată, înaltă de cel putin 3 metri, cele două şiruri de pari şi de sârmă 
ghimpată fiind la câţiva metri unul de altul, şi străjuite fiind la colţuri şi, din loc in loc, în lungul laturilor — şi 
desigur la poartă —, de câte un observator înalt, cu acoperiş, tronconic şi deschis spre cele patru puncte cardinale, 
astfel încât santinela de pe platforma lor să poată vedea pe oricine s-ar apropia de gardurile de sârmă, fie din 
interiorul lagărului, fie din afara lui. Lângă poartă pe stânga, se afla clădirea administraţiei lagărului, unde-si 
avea biroul şi comandantul, dar, bineînţeles, locuinţele tuturor securiştilor se aflau peste drum de lagăr, unde 
erau şi barăcile soldaţilor. În interior, de-a lungul reţelelor de sârmă, pământul era arat şi greblat proaspăt pe o 
lățime de câţiva metri. De-a lungul celor două laturi lungi ale platoului, se aflau înşirate în paralel o serie de 
barăci, lungi de circa 20 de metri, intrarea era la mijloc într-un fel de mic vestibul, din care se deschideau 
cämärute — pentru brigadieri — iar în dreapta şi stânga câte o încăpere mare, cu priciuri duble pe două laturi, o 
sobă pe una din laturile înguste şi două-trei ferestre pe una din laturile lungi. Acesta era planul celor mai multe 
dintre barăci, deşi mai erau şi unele de alte dimensiuni şi în alt fel împărțite în interior, pentru bucătăria 
lagărului, pentru magazii, pentru infirmerie şi, bineînţeles, pentru administraţia lagărului şi pentru corpul de 
gardă. În mijlocul lagărului era un spaţiu liber de cel puţin un hectar, în pantă, ca tot terenul, numit platou, pe 
care erau adunaţi deţinuţii pentru orice formalitate oficială, ca şi pentru formarea brigăzilor dimineaţa înainte de 
pornirea la lucru”; Vladimir Dumitrescu, Închisorile mele. Memorii, postfață de Silvia Marinescu-Bilcu, 
Bucureşti, Editura Albatros, 1994, pp. 18-19. 

17 Referitor la regimul aplicat în coloniile de muncă de la Canal, un fost deținut politic, medic de profesie, a 
declarat în timpul anchetei din 1953: ,,Detinutii erau scoşi la muncă continuu, atât ziua, cât şi noaptea şi în toate 
duminicile, fără nici un repaus, atât pe ploaie, furtună sau zăpadă şi, când noaptea târziu ne întorceam de pe 
şantier, complet uzi si inghetati, eram introduşi în barăci şi înghesuiți unul lângă alții, pe nişte priciuri de lemn, 
fără să ni se permită să ne uscăm îmbrăcămintea, astfel că dormeam cu veştmintele ude, iar dimineața plecam din 
nou pe şantier, cu îmbrăcămintea neuscată şi, cum era timp de iarnă, îmbrăcămintea de pe noi îngheţa”; Monica 
Grigore, Oana Ionel, Colonia de muncă forțată Capul Midia: punct terminus al Canalului suferinţei în vol. 
Arhivele Securității, Bucureşti, Editura Nemira, Consiliul Naţional pentru Studierea Arhivelor Securităţii, 2004, 
p. 102. 

'5 Arhiva Centrului Internaţional de Studii asupra Comunismului din cadrul Memorialului Sighet, fond colonii şi 
lagăre de muncă, neinventariat. 

'9 Un fost deținut de la Cernavodă, a dezvăluit, în timpul anchetelor, abuzurile la care erau supuşi deţinuţii: „Într- 
o dimineață am asistat la o nouă scenă din aceiaşi piesă. În timp ce detașamentele ieseau pe poartă pentru a se 
aduna la locul de muncă, doi-trei epileptici au căzut din cauza bolii pe care o aveau chiar în fata porții de la 
ieşire. Brigadierul [Nicolae] Cârcu cu toate că era iarnă grea, zăpadă şi ger, n-a binevoit să aprobe ca aceşti 

Albă a fost cea mai mare colonie de munca de la Canal, in luna iunie 1950, colonia având 
peste 6000 de detinuti, iar in martie 1952, erau aproximativ 12 000. Rata mortalitätii era 
foarte ridicată, doar într-o singură zi, 17 februarie 1953, au murit 10 deţinuţi”. Norma zilnică 
de muncă era de 3m° de pământ excavat de către fiecare deţinut, transportul cu roaba la 100- 
150 de metri, încărcări şi descărcări de vagoane cu o normă de 7m*/detinut/zi, construirea de 
barăci si clădiri, sfărâmarea pietrei la carieră sau construirea de căi ferate*’. La Saligny, la 
câțiva kilometri de Dunăre, se lucra cu roaba, se descărcau şi se încărcau vagoane cu pământ 
scos din săparea Canalului, iar la Capul Midia”, colonia cea mai îndepărtată şi mai 
inaccesibilă, la patruzeci de kilometri de portul Constanţa, după cum nota un fost deținut 
politic „munca era dintre cele mai grele, regimul cel mai inuman, iar şefii cei mai crunti””?, 
Detinutii trebuiau sa facä blocuri mari de ciment de aproximativ o tona, pentru constructia 
unui dig, iar totul se facea manual: transportul sacilor de ciment, amestecarea cimentului cu 
lopata, transportarea cimentului in forme pe tărgi supraîncärcate”*. 

La colonia de la Midia, in luna martie 1952, detinutii munceau la ecluza care trebuia sa 
facă legătura între Canal si lacul Tasaul, iar pentru aceasta era nevoie să se sape o porțiune de 
plajă, care era de fapt o masă stâncoasă. Artificierii dinamitau peretele, deținuții spărgeau 
piatra şi o încărcau in vagoneti, de unde era transportată la marginea lacului Taşaul şi 
descărcată, tot de deținuți. Norma era de trei vagoneti pe zi. Infiltratiile de apă făceau ca 
deţinuţii să muncească 12 ore pe zi cu picioarele în apa rece de 3-4 C. Se muncea continuu, 
schimburile alternând de la 8 dimineaţa la 8 seara şi de la 8 seara la 8 dimineaţa. 

Colonia de muncă Km 31 era considerată unitate de pedeapsă, aici lucrând împreună 
deținuți politici, frontieristi şi cei de drept comun. Un fost deținut politic descrie în memoriile 
sale atmosfera din această colonie: „Munca era deosebit de grea. Trebuia să intri în mocirlă 
până la genunchi, câte o dată până la brâu, şi să smulgi papură, stuf, sălcii şi alte plante. Apoi 
se drena apa şi, în cele din urmă, se trecea la săparea Canalului. Încărcam vagonul cu rădăcini 
de plante, îl împingeam cam 400 m, apoi îl descărcam. Brigadierii şi supraveghetorii cu bâta 
în mâini ne amenințau şi ne îndemnau la treabă. Intram în apă, şi din nou începeam să 
smulgem rădăcini şi să încărcăm vagonul. Aveam momente de totală rătăcire, gânduri de 
nimicire, de sinucidere. Seara, ajungeam la barăci morți de oboseală, mâncam ce apucam, ne 


nenorociti să fie ridicați din zăpada unde căzuseră. Ba din contră a ordonat ultimului detaşament care urma să 
iasă pe poartă să treacă peste ei călcându-i. Cu toate acestea n-a fost nici unul din cei 80 din front s-o facă, cu 
toate că privirile d-lui prim erau îndreptate spre picioarele celor care nu vroiau să execute ordinul său. În același 
timp însă o căruţă încărcată cu gunoi trasă de doi cai se îndrepta spre poartă. Un gând diabolic îi impinge pana 
acolo bestialitatea, încât îi comandă cärutasului să treacă cu caii şi căruța peste cele trei epave nenorocite culcate 
în zăpadă, lucru pe care încearcă să-l şi facă carutasul, fără pic de şovăire, însă în ultimul moment, cei trei au fost 
traşi de sub copitele cailor de câțiva deținuți”; ACNSAS, fond D, dosar 19, vol. 6, f.21. 

” Într-o declaraţie din 16 martie 1968, colonelul Ilie Bădică, directorul Unitätilor de Muncă în perioada 1950- 
1953, a menţionat: „În colonia de la Cernavodă în iarna anului 1952-1953 au murit peste 70 de deţinuţi, bolnavi 
şi bătrâni, aduşi din diferite penitenciare din tara”; ACNSAS, fond D, dosar 54, vol. 3, f. 63. 

7! Un fost detinut politic de la Canal nota in memoriile sale: ,,La Poarta Alba ca sa mutäm 1 km de cale ferata la 
o distanță de 200 m, desfăceam calea ferată în 10 tronsoane de câte 100 m. Între două traverse intra câte un om 
şi, astfel, 100 de oameni se înşirau între cele 2 şine. La comanda brigadierului ridicam cu toată puterea. Fiecare 
dintre noi trebuia să se angajeze cu maximum de efort pentru a disloca calea ferată. Dacă nu reuşeam, foloseam 
ranga sau lomul [ranga de oţel folosită în operațiile de aşezare a şinelor de cale ferată]. După ce o dislocam, toți 
cei 100 intram între traverse, prindeam fiecare cu nădejde şi, la comandă, ridicam şi porneam spre locul unde 
trebuia să o montăm”; Gheorghe Bâgu, Mărturisiri din întuneric, Bucureşti, Editura Tehnică, 1993, p. 135 

În timpul anchetei privind abuzurile din coloniile de muncă de la Canal, un fost deținut de la Capu Midia a 
declarat: „Bolnavi cu răni grave, slabiti în ultimul hal, astfel că nu mai rămăsese decât scheletul de ei erau trimişi 
în cârji la lucru. Au fost cazuri când au venit de pe şantier deţinuţi morţi de frig sau în agonie”; ACNSAS, fond 
D, dosar 19, vol. 6, f. 34. 

% Constantin Cesianu, Salvat din infern, traducere de Maria Alexe, Bucureşti, Editura Humanitas, 1992, pp. 309- 
310. 

Ibidem, p. 170. 

scoteam bocancii şi cädeam pe paturi îmbrăcați şi uzi. Dimineaţa, când venea desteptarea, 
năuci de somn şi inghetati de frig, cu ochii umflati de răceală, ne incaltam cu obielele şi 
bocancii uzi, beam cafeaua sau ceaiul, ne încolonam şi aşteptam la poartă ca să fim numărați. 
După numărare, plecam cu cântec la locul de munca». Peninsula, numită şi Valea Neagră, 
situată la 20 km de Midia, era specializată în munca la carierele de piatră, iar deţinuţii 
trebuiau să scoată blocuri enorme pentru diguri, piatra fiind spartă cu ciocanul şi cărată 
manual la vagoane, pentru a fi folosită pentru susținerea liniilor ferate şi a drumurilor din 
lagăre. Această muncă era foarte dură, aici fiind trimişi deţinuţii cu pedepse mari. 

Coloniile de muncă de la Canal era conduse de un comandant, secondat de un adjunct, 
în timp ce ofițerul operativ, însărcinat cu activitatea informativă din colonie, conducea un 
birou special, format din câţiva ofițeri şi un număr semnificativ de informatori, prin 
intermediul cărora ştia tot ce se întâmplă în colonie. Paza era asigurată de militari în termen, 
iar coloniile erau înconjurate de garduri duble de sârmă ghimpată, înalte de 3-4 metri de-a 
lungul cărora erau miradoare cu soldați înarmați cu puşti mitralieră, ce aveau ordin să tragă 
după trei somatii rapide: „Lagărul era înconjurat de o dublă reţea de sârmă ghimpată, înaltă de 
3-4 metri, de-a lungul căreia erau miradoare din care, cu puştile mitralieră în poziţie de 
tragere, soldaţii supravegheau toate mişcările deținuților. Era strict interzis să te apropii la mai 
putin trei-patru metri de această rețea, sub ameninţarea deschiderii focului armelor automate 
din miradoare. Cel care făcea imprudenta să intre în această zonă foarte vag delimitată era 
somat de trei ori rapid şi apoi urma o rafală de puşcă mitralieră. Era fulgerător şi fără drept de 
apel. Am auzit adesea oameni care nu mai puteau îndura suferințele spunând: o să mă arunc în 
sârma ghimpată. Şi nu arareori se auzeau somatiile drastice ale santinelelor, urmate de 
focurile de arma care puneau capăt zilelor nefericitului deținut. Această măsură era pe atât de 
atroce, pe cât era de inutilă, căci rețeaua de sârmă ghimpată era atât de înaltă, atât de solidă şi 
atât de încâlcită încât era absolut imposibil de trecut prin ea. Dar ea avea darul de a te face să 
simți mai bine faptul că administraţia era decisă să întrețină teroarea. De altfel totul se 
petrecea foarte repede şi între prima somaţie şi declanşarea tirului nu era un interval mai mare 
de trei secunde şi detinutul, care din greşeală ar fi ajuns în aceasta zonă, nici n-ar fi avut timp 
să se întoarcă”. 

Programul zilnic al deţinuţilor din coloniile de muncă de la Canal” prevedea trezirea 
la 3.30 dimineaţa, apoi urma spălarea, alinierea pe platou, numărătoarea, chinuitoare întrucât 
putea dura şi o oră datorită lipsei de minimă educație a brigadierului şi ofițerului de serviciu, 
încolonarea pentru masă, un lichid negru şi cald generic numit cafea, o bucată de pâine şi un 
cubulet de marmeladă, după care deţinuţii plecau la muncă. Nu erau scutiți de lucru decât cei 
accidentati sau deţinuţii cu febră de peste 39 C, iar cei care nu reuşeau să-şi îndeplinească 
norma mai multe zile la rand era bägati în aşa-numita ,,carcera””® 

Ioan Sloboda, şeful Direcţiei Coloniilor de Muncă a declarat, în timpul anchetei din 
1953, că deţinuţii de la Canal trebuiau să lucreze nouă ore, dar când existau lucrări urgente se 


* Gheorghe Bâgu, op. cit., p. 132. 

°° Constantin Cesianu, op. cit, pp. 200-201. 

27 În perioada aprilie-mai 1952, Alexandru Dräghici, in acel moment seful Directiei Generale Politice din MAI, a 
vizitat santierele de la Canal, constatând că regimul de muncă şi de viata al deţinuţilor nu este specific unui 
regim de detenţie, ci era un regim ,,liberal” şi „boieresc”, viitorul ministru de Interne, considerând că deţinuţii 
trăiau mai bine decât ostaşii care-i păzeau; Stefan Maritiu, Procesele publice de la Canalul Dunăre-Marea 
Neagră, în Romulus Rusan (ed.), Anii 1949-1953. Mecanismele terorii, Bucureşti, Fundaţia Academia Civica, 
1999, p. 305. 

ZA „„Carcera”, în coloniile de muncă de la Canal, era reprezentată de o ladă de lemn, dispusă în picioare, având o 
lăţime de 60 de cm şi o înălțime de până la 2,10 metri. Unul din pereți reprezenta uşa, iar printre scândurile prost 
îmbinate pătrundea cu uşurinţă ploaia şi vântul, întrucât aceste „carcere” erau situate afară, de regulă lângă 
corpul de gardă. Detinutii erau introdusi în „carceră” seara, la întoarcerea de la lucru, fiind lăsaţi doar în cămaşă 
şi indispensabili, nevoiţi să îndure frigul, în special în sezonul de toamnă-iarnă; Constantin Cesianu, op. cit., pp. 
230-231. 

lucra $i 10 sau 11 ore. Din cauza volumului mare de munca, mana de lucru trebuia exploatata 
la maxim, iar Marin Jianu”, ministru adjunct de Interne a hotärât, in vara anului 1952, ca si 
deţinuţii bolnavi trebuiau să realizeze o jumătate de normă. În cazul nerealizării planului, 
deţinuţii trebuiau să lucreze în două schimburi, câte 12 ore zilnic". 

În luna ianuarie 1953, la Ministerul de Interne, în prezenţa ministrului Pavel Ştefan şi 
a colonelului loan Slobodă, s-a hotărât împărţirea deţinuţilor din coloniile de muncă în trei 
categorii, în funcţie de această împărțire urmând să primească şi norma de hrană. Altfel, 
deținuții care depăşeau normele cu peste 30%, aveau o masă de peste 3200 de calorii, cei care 
realizau norma, fără să o depăşească primeau sub 3000 de calorii, iar deţinuţii care nu reuşeau 
să-şi îndeplinească norma primeau doar 2400 de calorii”! 

Atât din parcurgerea lucrărilor cu caracter memorialistic, cât şi din declaraţiile din 
timpul anchetei din 1953 privind abuzurile din coloniile de muncă de la Canal, se poate 
constata că în rândul deținuților politici foamea era endemică, existând mărturii despre 
consumul de iarbă, câini, pisici, larve de cărăbuşi, plante sau alte vietati considerate 
nutritive”. 

Alături de foamea continua şi munca extenuantä, deţinuţii de la Canal erau supuşi la 
numeroase bătăi şi torturi fizice. Un raport întocmit la solicitarea Consiliului Securității 
Statului, la 17 martie 1968, menţiona câteva din abuzurile la care erau supuşi deţinuţii de la 
Canal: „Fără nici o justificare, multi deținuți au fost bătuți cu ranga de fier, casmaua, lopata, 
cureaua de la ventilatorul tractoarelor, unii dintre ei murind în urma traumatismelor, iar alții 
rămânând schilozi pentru toată viaţa. S-au practicat şi alte metode: asasinarea prin împuşcare, 
interzicerea tratamentului deținuților bolnavi, contrar indicatiilor medicale şi scoaterea lor la 
muncă în mod forţat, fapt care a dus la moartea unora; pedepsirea unor deţinuţi de a sta cu 
picioarele în apa înghețată; legarea unor deţinuţi de mâini şi ţinerea lor în timpul iernii în 
zăpadă şi carcere dezbracati, iar vara, în soare pentru a fi muscati de țânțari; folosirea unor 
instalații electrice pentru electrocutarea unor deținuți, alergarea cu cai a deținuților, călcarea 
lor cu copitele, precum şi dezbrăcarea şi tăvălirea lor prin mărăcini; asasinarea prin împuşcare 
şi profanarea cadavrelor deţinuţilor”5. 

Lipsa alimentaţiei si a unui tratament medical adecvat", la care s-au adăugat eforturile 
fizice foarte mari şi condițiile de muncă precare au condus la o mortalitate ridicată în rândul 


” La o întâlnire cu reprezentanţii conducerii Direcţiei Generale a Canalului, desfăşurată la începutul lunii iunie 
1952, la Constanta, Marin Jianu a cerut vigilentä sporită față de deţinuţi: „Va trebui ca vigilenta pe şantierele 
Canalului să nu dispară nici un moment, fiindcă duşmanii aceştia nu au altă treabă decât a gândi cum au gândit şi 
înainte de a fi aici, de a sabota, de a unelti, de a face jocul lor, iar dacă nu suntem atenţi, lăsăm pe aceşti duşmani 
să-şi facă jocul. De aceea, atrag atenţia ca în organizarea muncii pe şantiere să se ţină cont de elementele cu care 
lucrăm, să simtă aceşti oameni că fac închisoare”; Marian Cojoc, op. cit., p. 72. 

* Monica Grigore, Oana Ionel, op.cit., p. 101. 

3! Ibidem, p. 103. 

” Semnificativă este declaraţia medicului Alexandru Popovici, deţinut la colonia de muncă Capul Midia: 
„Locotenentul major [Liviu] Borcea, în afară de faptul că se purta brutal cu deţinuţii, pe care îi bătea zilnic, fara 
nici un motiv, practica în acelaşi timp şi o altă metodă de terorizare a deţinuţilor şi anume metoda înfometării. 
Toată iarna, din ordinul locotenentului-major Borcea, ni se dădea ca hrană numai năut, arpacaş şi o ciorbă de 
ceapă. Din cauza eforturilor supraomeneşti la care eram supuşi la muncă, a frigului şi a statului în picioare, 
foamea în rândul deţinuţilor devenise atât de chinuitoare, încât deţinuţii erau nevoiţi să se hrănească cu ierburi, 
rădăcini şi chiar cu animale ca pisici, câini, şerpi, broaşte. Chiar şi eu personal, pentru a-mi potoli foamea, am 
strâns iarbă de pe jos şi am mâncat-o, numai ca să am ceva în stomac”; ibidem, p. 104. 

33 ACNSAS, fond D, dosar 19, vol. 6, f. 30-31. 

** Un exemplu în acest sens găsim în declaraţia medicului Gheorghe Munteanu, deţinut in colonia de la 
Cernavodă: „În ziua de 5 martie 1953 a fost internat în infirmeria coloniei detinutul Răpciug Ion. Acesta a stat 
15 zile la carcera in lanturi si apoi a fost trecut in infirmerie fiindcä 1 se umflaserä picioarele si nu le mai simtea, 
fiind ridicat şi adus pe targa pentru a i se da îngrijirile medicale necesare. L-am reținut in infirmerie deoarece 
membrele inferioare erau tumefiate până aproape de genunchi, iar labele picioarelor până la mijlocul gambelor 
erau de culoare neagra-vinetie, fără puls şi reci. Am întocmit foi de evacuare la spital, dar până la 16 martie nu 

deţinuţilor. Numărul deținuților politici morţi în coloniile de la Canal poate fi estimat la 
câteva mii, deşi datele oficiale ale MAI din 1968 înregistrează un număr mult mai mic, de 656 
decese, însă, aşa cum declara colonelul Ilie Bădică, şeful Unitatilor de Muncă, din dispoziția 
conducerii MAI „multă vreme decesele nu au fost anunţate la Sfatul Popular”. 

Ritmul lent in care avansau lucrarile, in pofida sumelor imense investite in constructia 
Canalului au determinat autoritățile să găsească asa-numiti vinovaţi pentru starea dezastruoasă 
a lucrărilor. În realitate era vorba de nişte ,,tapi ispăşitori”, întrucât cel mai simplu motiv ce 
putea fi invocat era sabotajul economic"f. Astfel, conducerea tehnică a Canalului a fost 
arestată şi condamnată în urma unor procese-spectacol după modelul sovietic de la sfârşitul 
anilor 1930. Imediat după arestarea celor considerați vinovaţi de acțiuni de ,,sabotaj”, înainte 
ca ancheta să stabilească ce fapte au săvârşit, în presa centrală şi locală s-a început o adevărată 
campanie împotriva celor arestaţi, calificați drept sabotori şi diversionişti, solicitându-se 
pedepsirea lor exemplară”. 

La 1 septembrie 1952, în cadrul unui proces de tip stalinist, Tribunalul Militar 
Teritorial Bucureşti, în deplasare la Poarta Albă, a pronunţat sentinţa în procesul „bandei de 
sabotori şi diversionisti de la Canalul Dunăre-Marea Neagră”. Cinci persoane au fost 
condamnate la moarte pentru sabotarea „propăşirii economiei naţionale a RPR”, iar alte cinci 
la pedepse ce variau între 20 de ani şi muncă silnică pe viață”. Dintre cei condamnaţi la 
moarte, Aurel Rozei-Rozenberg, Nicolae Vasilescu-Colorado şi Dumitru Nichita au fost 
executaţi la 13 octombrie 1952, iar în cazul lui Petre Cernătescu şi Gheorghe Georgescu 
pedeapsa a fost comutată în muncă silnică pe viaţă”. 

Între 8-10 septembrie 1952 a fost judecat de Tribunalul Militar Teritorial Bucureşti un 
alt proces de sabotaj la Canal, iar prin sentința nr. 6 din 10 septembrie 1952 au fost 


condamnate 15 persoane pentru „sabotarea propăşirii economiei naţionale”. 


am putut obţine evacuarea. Trimiterea la spital era necesară pentru a se face amputarea şi a salva viata 
detinutului. in ziua de 16 martie, detinutul a murit in infirmerie” ; ACNSAS, fond D, dosar 19, vol. 6, f. 36. 

> Marian Cojoc, op.cit., p.91. 

* Semnificativ in acest sens este următorul fragment din sinteza întocmită in 1968 de comisia de anchetă a 
partidului, privind procesele de ,,sabotaj” judecate la Canal in august-septembrie 1952: ,, Din documentele 
existente reiese că situaţia lucrărilor Canalului Dunăre-Marea Neagră era dezastruoasă şi ea se datora concepţiei 
greşite a întregii construcţii care, în consecință, era sortită eşecului. S-a trecut la execuţia lucrărilor fără a se 
asigura condiţiile organizatorice, tehnice, materiale şi umane necesare, cheltuindu-se jumătate din fondurile 
alocate încă din faza de început a lucrărilor. Pentru a se acredita ideea că neregurile existente pe şantierul 
Canalului erau consecinţa unei acţiuni de sabotaj şi a se abate atenţia de la adevăratele cauze menționate mai sus, 
s-au înscenat acţiuni judiciare împotriva unor oameni nevinovaţi. În aceste două procese s-au sacrificat oameni, 
trei persoane nevinovate de săvârşirea vreunei fapte penale fiind şi executate, în scopul justificarii unei idei total 
compromise”; ACNSAS, fond D, dosar 54, vol. 3, f. 196. 

37 Următorul fragment, publicat în ziarul Scânteia, din 1 august 1952, este concludent: „Constructorii Canalului 
Dunăre-Marea Neagră au primit cu o profundă satisfacție ştirea descoperii şi arestării bandei de sabotori şi 
diversionişti. Pe şantierele Canalului au avut loc mitinguri fulger, în care constructorii au comentat comunicatul 
apărut în presă. S-a cerut cea mai aspră pedeapsă pentru ticăloşii care, manati de ură împotriva poporului şi 
turbând de furie împotriva succeselor tot mai mari pe care le dobândesc constructorii Canalului şi întreg poporul 
muncitor au încercat să încetinească lucrările uneia din marile noastre construcţii socialiste”; ACNSAS, fond D, 
dosar 54, vol. 3, ff. 186-187. 

8 Aurel Rozei-Rozenberg, şeful sectorului planificare, inginerul Petre Cernătescu, consilier tehnic, şeful 
sectorului mecanic, inginerul Gheorghe Georgescu-Topuslău, inginerul şef al Atelierelor Centrale Medgidia, 
inginerul Nicolae Vasilescu-Colorado, şeful Sectorului Ecluză Cernavodă şi mecanicul de locomotivă Nichita 
Dumitru au fost condamnaţi la moarte, în timp ce inginerul Nicolae Frangopol, şeful Diviziei plan-productie din 
sectorul planificare şi inginerul Mircea Ciorapciu, şeful sectorului tehnic de execuţie au fost condamnați la 
muncă silnică pe viata, inginerul Oprişan Ionescu, şef de grupă în Sectorul Tehnic şi inginerul Constantin 
Nitescu, şef adjunct mecanic 25 ani muncă silnică, Petre Vieru, mecanic de locomotivă la 20 ani muncă silnică; 
ACNSAS, fond D, dosar 54, vol. 3, ff. 145-148. 

* Ibidem, f. 148. 

“ Inginerii Gheorghe Crăciun, Emilian Hossu şi Gheorghe Garofeanu au fost condamnaţi la muncă silnică pe 
viata, inginerul Ion Sgură, subinginerul Nicolae Naghel, inginerii agronomi Boris Străistaru, Vicentiu Bercescu, 

Ca un efect al proceselor din toamna anului 1952 de la Canal, cei mai buni muncitori, 
de teama unor noi procese, au plecat pe alte şantiere, iar proiectantii şi inginerii au început să 
încarce proiectele prin coeficienți de siguranță mai mari pentru a preveni un eventual eşec ce 
putea fi interpretat drept sabotaj. De altfel, lucrările de construcție a Canalului au continuat în 
acelaşi ritm greoi*', datorat atât utilajelor suprasolicitate si a erorilor de proiectare, cât şi a 
permanentului amestec al activiştilor de partid în problemele de producţie şi a folosirii masive 
a muncitorilor necalificaţi”. 

Comisia de partid constituită în 1967-1968 pentru a analiza activitatea Ministerului de 
Interne“ şi a Securităţii în timpul lui Gheorghiu-Dej a stabilit, în cazul proceselor de la Canal, 
pe baza studierii materialului de anchetă, a declaraţiilor unor inculpati, a unor anchetatori şi a 
membrilor completului de judecată“, că hotărârile pronunţate în anul 1952 erau ,,netemeinice 
şi nelegale” întrucât ,,recunoasterile inculpatilor sunt rezultatul constrângerilor fizice şi 
morale pentru a mărturisi că sunt vinovaţi de fapte pe care nu le-au comis”. Mai mult, unii 
dintre martorii au pus în sarcina acuzaților fapte săvârşite chiar de ei, iar în timpul procesului 
„nu s-au făcut verificări tehnico-economice, expertize şi nu există acte de constatare a 
avariilor ce ar fi fost produse”. 

După inscenarea asa-numitor „procese ale sabotorilor”, prin HCM nr. 801 din 8 
septembrie 1952, Directiunea Generală a Canalului Dunăre-Marea Neagră a trecut în 
subordinea Ministerului de Interne, scopul declarat fiind „întărirea disciplinei şi ordinei în 
cadrul lucrărilor de construcţie”. 

După moartea lui Stalin, între 8-13 iulie 1953, conducerea Partidului Comunist 
Român, în frunte cu Gheorghiu Dej a vizitat Moscova, întâlnindu-se cu liderii sovietici. Cu 
acest prilej, Nikita Hruşciov, prim-secretar al CC al PCUS a criticat investiţiile enorme, egale 


Ion Ninulescu şi Alexandru Stănescu, şefii unor sectoare din cadrul unor gospodării agricole de la Canal, 
Menelas Farmachi, referent la Sectorul tehnic, Constantin Dănilă, contabil şef la gospodăriile agricole ale DGC 
şi mecanicii Dinu Butoianu, Constantin Lipan, Constantin lanoş, Florea Dimancea au fost condamnaţi la pedepse 
cuprinse între 8 şi 25 ani muncă silnică. În urma recursurilor formulate de inculpati, s-a hotărât rejudecarea 
procesului, iar la 25 ianuarie 1954, Procuratura a decis să claseze cauza întrucât faptele imputate inculpatilor se 
încadrau în categoria ,,neglijentei în serviciu”, amnistiată prin Legea 4/1954; Stefan Maritiu, op.cit., pp. 311-312. 
“1 În şedinţa Consiliului de Miniştri din 5 martie 1953 s-a discutat despre probleme de natură tehnică si 
organizatorică existente pe şanierele de la Canal, subliniindu-se lipsa personalului calificat (strungari, mecanici 
de locomotivă, maiştri, impegati ), insuficienţa spaţiilor de cazare pentru muncitori, dificultăţile aprovizionării cu 
apă potabilă, precaritatea asistenţei sanitare etc.; ANIC, fond Preşedinţia Consiliului de Miniştri - Stenograme, 
dosar nr. 4/1953, ff. 1-59. 

“ Florian Banu, Radiografia unei mistificări. Procesul sabotorilor de la Canal, în „Arhivele Securităţii”, 
Bucureşti, Editura Nemira, Consiliul Naţional pentru Studierea Arhivelor Securităţii CNSAS, 2004, p. 139. 

# Semnificativ pentru modul în care se discuta despre pedepsirea unor vinovatii pentru abuzurile din anii ‘50 
este următorul fragment, reproducând intervenţia lui Ion Gheorghe Maurer din cadrul Comitetului Executiv al 
CC al PCR din 19 septembrie 1968, privind riscurile care puteau să apară în cazul organizării unui proces 
fostului ministru de Interne, Alexandru Drăghici: „Apărarea lui Drăghici va scoate la iveală o serie de lucruri 
urâte nu numai în ceea ce priveşte anumite practici ale unei anumite parti a conducerii într-o anumită epoca, dar 
şi legătura acestor practici cu alte practici de unde s-au inspirat. Procesul ar lua un caracter nu numai împotriva 
unor elemente ale conducerii române, dar ar lua un caracter de proces care se face într-un stat care este foarte 
sensibil la aceasta. Nu am avea nimic de câştigat în aceasta, dimpotrivă, în asemenea condiţii, noi nu am putea 
lăsa procesul public, adică să-l dezbatem, ar trebui să-l facem în şedinţă secretă, iar în şedinţă secretă s-au facut 
toate porcăriile pe care le dăm acum şi căutăm să le îndreptăm. Aşa că mie mi se pare că soluția cea mai bună 
este să lăsăm lucrurile să se îndrepte către prescripţie din punct de vedere judiciar”; ANIC, fond CC al PCR - 
Cancelarie, dosar nr. 156/1968, ff. 14 -15. 

“ Generalul Alexandru Petrescu a fost rechemat din rezervă, special pentru acest proces, şi desemnat 
preşedintele completului de judecată, precizându-i-se de la început scopul misiunii sale: „judecarea de urgenţă a 
unui grup de sabotori de la Canal, ale căror fapte sunt dovedite” urmând să se conformeze indicatiilor „ce le va 
primi de la organele Securităţii, care se aflau la Constanta”; Ştefan Maritiu, op.cit., p. 309. 

“ Ibidem, p. 308. 

* ANIC, fond CC al PCR - Cancelarie, dosar nr. 156/1968, f. 21. 

47 Marian Cojoc, op. cit., p. 34. 

cu totalul investitiilor din agriculturä, angajate in activitatea de constructie a Canalului. Mai 
mult, liderul sovietic a afirmat: ,,Canalul acesta nu ne uneste, ci ne desparte. Este o idee 
rusinoasa’”**, În mod cinic, liderii sovietici nu mai doreau să audă de construcția Canalului, 
deşi acțiunea a demarat în urma indicatiilor sovietice, din anul 1948. După întoarcerea 
delegaţiei româneşti in tara, s-a constituit Comisia guvernamentală pentru lichidarea lucrărilor 
de la Canal, iar la 18 iulie 1953, aceasta a hotărât sistarea oricăror activităţi constructive de pe 
şantiere”. 

La 17 iulie 1953, prin Hotărârea Consiliului de Miniştri nr. 20.404 s-a decis încetarea 
oficială a lucrărilor de construcţie de la Canal“, urmând ca fondurile alocate şantierelor de la 
Canal să fie destinate „măririi producţiei agricole, alimentare şi a mărfurilor de larg consum, 
în scopul ridicării nivelului de trai al poporului şi satisfacerea nevoilor mereu crescânde, 
materiale şi culturale, ale oamenilor muncii”*!. Organizatoric, sarcina încheierii operaţiunilor 
de la Canal a revenit Comisiei de Lichidare a Lucrărilor Canalului Dunăre-Marea Neagră”. 

Oficial, la mijlocul anilor 1950, nu se putea recunoaşte faptul că ritmul de creştere 
economică a României în acea perioadă nu putea să permită susținerea unei lucrări de 
asemenea anvergură, motivându-se eşecul acțiunii atât prin greşeli de natură tehnică, cât şi 
prin sabotarea lucrărilor din partea „duşmanilor poporului”?. Lucrările de construcţie a 
Canalului Dunăre-Marea Neagră au fost reluate, din ordinul lui Nicolae Ceauşescu, 20 de ani 
mai târziu, în 1973%. 


“8 Mircea Chiritoiu, Lichidati Canalul, liniştit, fără tipete în „Magazin istoric”, nr. 7, iulie 1999, p. 28. 

“9 Marian Cojoc, op. cit., p. 162. 

°° Dintre lucrările realizate pe santierele Canalului în intervalul 1949-1953, pot fi menţionate: excavații realizate 
în valea Carasu, folosit ulterior drept canal de irigaţii; atelierele mecanice din Medgidia şi uzina termoelectrică 
de la Ovidiu; mutarea liniei ferate Cernavodă - Saligny de pe amplasamentul Canalului; mutarea staţiei 
Dorobanţu cu 1 km spre nord pentru executarea podului de la Poarta Albă; construirea unei noi linii ferate 
(Dorobanţu - Nazarcea — Taşaul) de 34 km cu 5 staţii; realizarea liniei ferate la fabrica de ciment Medgidia; 
construirea oraşelor Poarta Albă şi Năvodari; Arhiva Centrului Internaţional de Studii asupra Comunismului din 
cadrul Memorialului Sighet, fond Colonii şi lagăre de muncă, neinventariat. 

5! Stefan Maritiu, op. cit., pp. 312-313. 

“ Marian Cojoc, op. cit., p. 143. 

%5 Constantin Cheramidoglu, Regimul de muncă la Canalul Dunăre-Marea Neagră (1952), în „Arhivele 
Totalitarismului”, anul IV, nr. 10, 1/1996, p. 108. 

5 Monica Grigore, Oana Ionel, op.cit., p. 115. 

„Reeducarea” de la Piteşti şi Gherla (1949-1951) 
Cunoscută datorită cărții lui Virgil Ierunca drept „fenomenul Piteşti”!, acţiunea de 
„reeducare” desfăşurată în perioada 1949-1951 în câteva închisori şi colonii de muncă din 
cadrul sistemului concentrationar românesc”, s-a bazat pe utilizarea terorii fizice combinată cu 
diverse tehnici de abuz psihic, scopul urmărit fiind distrugerea personalităţii individului”. 
Acţiunea de ,,reeducare” a debutat în vara anului 1948 în penitenciarul Suceava, dar în 
această fază a fost lipsită de violenţă, vizându-se mai ales însuşirea doctrinei marxiste prin 
lecturi şi dezbateri pe marginea materialelor propagandistice. Iniţiatorul acțiunii a fost 
Alexandru Bogdanovici“, care, pentru a da consistență acțiunii sale, a adresat, în intervalul 
august-decembrie 1948, mai multe memorii conducerii administrative şi de partid”. Începând 
din luna februarie 1949, în conducerea ,,reeducarii” din penitenciarul Suceava apare un nou 
personaj, Eugen Țurcanu, a cărui rol creşte o dată cu constituirea Organizaţiei Detinutilor cu 
Convingeri Comuniste”, cu o structură asemănătoare formelor organizatorice ale partidului 
comunisti. Această asemănare nu era pe placul autorităţilor comuniste şi, în aprilie 1949, 


| Virgil Ierunca, Fenomenul Pitesti, Paris, Limite 1981, (ediţia românescă, Bucureşti, Editura Humanitas, 1990). 
? Alături de închisorile din Piteşti şi Gherla, unde acţiunea de ,,reeducare” a cunoscut intensitatea maximă, au 
existat tentative de extindere a acțiunii şi în penitenciarele din Braşov şi Ocnele Mari, sanatoriul-penitenciar 
TBC de la Târgu Ocna, precum şi în colonia de muncă Peninsula; Costin Merişca, Tragedia Piteşti. O cronică a 
„reeducării ” de la Piteşti, Institutul European, 1997, pp. 22-24; 37-39. 

? Un fost detinut politic, trecut prin ,,reeducarea” de la Pitesti, considera pe buna dreptate ca la Pitesti ,,s-a 
urmärit destramarea psihica a detinutilor si, in parte s-a reusit: in laboratorul experimental de la Pitesti a intrat un 
om, omul de lângä noi, si la celälalt capät a iesit un cadavru, o epavä, un monstru sau un om ce poarta stigmatul 
unor cumplite suferințe”; Nicu Ionita, Teroarea-psihofiziologie si psihopatologie, in Anii 1949-1953. 
Mecanismele terorii, Romulus Rusan (ed.), Bucureşti, Fundaţia Academia Civică, p. 29. Analele Sighet 7. 

4 Născut la 8 iunie 26 mai 1922, la Soroca, student la Facultatea de Drept din Iasi, legionar, condamnat în 1943 
la 6 luni închisoare corecțională, în luna februarie 1944 a evadat din închisoare. În 1945 a fost din nou 
condamnat la 3 ani închisoare corecțională, fiind eliberat condiționat la 15 martie 1947. Rearestat la sfârşitul 
lunii mai 1948, a fost condamnat prin Sentința Tribunalului Militar Iasi nr. 137 din 5 februarie 1949 la „18 ani 
muncă silnică, 10 ani degradare civică şi confiscarea averii” pentru uneltire contra ordinii sociale, întrucât din 
luna noiembrie 1947, a condus Corpul Studenţesc Legionar laşi; Centrul de Cercetare şi Păstrare a Arhivelor 
Militare Istorice „General Radu Rosetti” din Piteşti, Tribunalul Militar Iasi, Sententier 1-236/1949. 

> ASRI, fond P, dosar 26979, vol. 3. f. 319; vol. 6. f. 230. 

$ Fiul lui Gheorghe şi Elena, s-a născut la 8 iulie 1925 în comuna Păltiniş, regiunea Suceava. A activat în cadrul 
Fratiilor de Cruce participând la rebeliunea legionară în Câmpulung. Reuşeşte să urmeze timp de aproape 3 ani 
cursurile Facultăţii de Drept din Iasi, devenind membru în Biroul Politic al organizaţiei locale a partidului 
comunist. Denuntat pentru trecutul său legionar, a fost arestat, 25 iunie 1948, iar prin Sentința 137 din 5 
februarie 1949 a Tribunalului Militar Iaşi, condamnat la 7 ani închisoare corecțională pentru activitate legionară. 
Transferat de la Suceava, la penitenciarul Piteşti, în aprilie 1949, a condus acţiunea de „reeducare” a studenților 
prin metode de o violenţă ieşită din comun. La 18 august 1951 a fost mutat la penitenciarul Gherla unde şi-a 
continuat acțiunea până în decembrie 1951. Cei care l-au cunoscut îl caracterizează ca fiind de o inteligență ieşită 
din comun dublată de o memorie formidabilă. Însă şi-a folosit aceste calități în scopuri diabolice: cu o cruzime si 
bestialitate ce depăşeşte orice imaginație, a torturat, potrivit propriilor declaraţii, peste 300 de deținuți. La 19 
decembrie 1951 a fost transferat la Jilava. Ridicat de DGSS, la 2 iunie 1952, a fost supus unei anchete dirijate, 
privind acțiunea de ,,reeducare” care trebuia să ajungă la concluziile dinainte stabilite de oficialii Ministerului de 
Interne. În 1954, în urma „procesului“ organizat de autorităţile comuniste a fost condamnat la moarte şi 
confiscarea averii, prin Sentința nr. 32 din 10 noiembrie 1954 a Tribunalului Militar pentru Unitățile MAI, 
pentru „crima de acte de teroare în grup şi acte de pregătire la crima de uneltire contra securității interne a RPR“. 
La 17 decembrie 1954 a fost executat la Jilava, iar decesul a fost înregistrat la Sfatul Popular al comunei Jilava la 
5 octombrie 1962; Arhiva Centrului Internaţional de Studii asupra Comunismului din cadrul Memorialului 
Victimelor Comunismului şi al Rezistenței de la Sighet, în continuare ACIMS. Recensământul populației 
concentrationare, Fişa de încarcerare nr. 438; 11/953, 

7 ASRI, fond P, dosar 26979, vol. 6. f. 217. 

i Organizaţia avea o conducere formată dintr-un secretar (E. Țurcanu) şi câţiva responsabili pe diverse probleme: 
propagandă şi agitaţie (A. Bogdanovici), cadre, organizatoric, cultural; ASRI, fond P, dosar 26979, vol. 1, f. 75. 

referentul politic al penitenciarului” i-a atras atenţia lui Eugen Țurcanu că „a facut o greşeală 
folosind formele organizatorice de partid în activitatea reeducării”. Încă din penitenciarul 
Suceava, Țurcanu i-a cerut lui Bogdanovici să dezvolte latura informativă a „reeducărilor” 
întrucât „atât partidul, cât şi Securitatea au nevoie de informaţii, iar aceste informaţii trebuie 
să le furnizăm noi”. După transferarea lui Țurcanu la Piteşti, în aprilie 1949, rolul 
Organizaţiei Detinutilor cu Convingeri Comuniste s-a încheiat, fiind nevoită să se autodizolve 
în urma ordinului primit din partea administraţiei penitenciarului"? 

Aşa cum rezultă din mai multe declaraţii din timpul anchetelor din 1953-1954", 
acțiunea de „reeducare” din închisoarea Suceava era cunoscută atât de conducerea închisorii 
(directorul Aurel Tiron), cât şi de anumite persoane din conducerea Direcției Generale a 
Penitenciarelor. Astfel, inspectorul Iosif Nemes, şeful Serviciului Inspectii, a vizitat în două 
rânduri penitenciarul Suceava, iar printre cei care au fost scoşi la raport cu ocazia acestor 
inspecții s-a numărat atât Eugen Ţurcanu, cât şi Alexandru Bogdanovici!*. Acest aspect este 
important de reținut atunci când se analizează problema transferului studenţilor legionari de la 
penitenciarul Suceava la închisoarea din Piteşti, întrucât acesta a fost coordonat de la centru şi 
nu s-a realizat intamplator’>. 

Penitenciarul Piteşti a fost ales pentru acest experiment datorită amplasamentului, 
întrucât era o închisoare de maximă securitate aflată în afara oraşului, departe de orice aşezare 
umană, fiind propice aplicării tehnicilor de tortură, deoarece nimeni nu putea auzi tipetele 
deţinuţilor. În toamna anului 1949, în penitenciarul din Piteşti erau închişi aproximativ 1000 
de studenţi, arestaţi în cursul anului 1948, majoritatea foşti legionari. Asupra lor se va focaliza 
acțiunea de ,reeducare”, declanşată la 6 decembrie 1949. Caracteristica specială a 
„reeducării”!€, care avea mai multe etape!”, era coabitarea în aceeaşi celulă a victimei şi a 
călăului, aceştia fiind, în majoritate cazurilor, în relații de prietenie. După ce erau supuşi la 
torturi sistematice!*, iar capacitatea lor de rezistență era anihilată!”, deţinuţii erau obligaţi să 


” Sublocotenentul Stângă a fost numit referent politic al penitenciarului Suceava în luna martie 1949; Mircea 
Stănescu, Istorie şi memorie a reeducării, în Experimentul Piteşti-reeducarea prin tortură, editor Ilie Popa, vol. 
I, Piteşti, Fundaţia Culturală Memoria-Filiala Argeş, 2003, p. 95; în continuare Experimentul Piteşti- reeducarea 
prin tortură. 

° ASRI, fond P, dosar 26979, vol. 1, f. f. 92. 

' Ibidem, f. 93. 

* Ibidem, f. 94. 

3 A se vedea in acest sens ASRI, fond P, dosar 26979, vol 3, f. 319-328. 

* Ibidem, vol. 3, f. 319. 

$ Andrea Dobes, Aspecte privind începutul acţiunii de ,,reeducare” in penitenciarul Suceava (1948-1949), în 
Experimentul Piteşti - Reeducarea prin tortură, p. 112-113. 

6 În lucrările cu caracter memorialistic, „reeducarea” a fost prezentată sub diverse aspecte, Grigore Dumitrescu, 
Demascarea, München, 1978; Virgil Ierunca, Fenomenul Pitesti, ed. cit., 1990, D. Bacu, Pitesti: centru de 
reeducare studențească, Bucureşti, Editura Albatros, 1991, Gheorghe Bâgu, Mărturisiri din întuneric, Bucureşti, 
Editura Tehnică, 1993; Viorel Gheorghiţă, Et ego! Sărata — Piteşti — Gherla — Aiud - Timişoara, Editura 
Marineasa, 1994; Nicolae Călinescu, Preambul pentru camera de tortură, Timişoara, Editura Marineasa, 1994; 
Ioan Muntean, La pas, prin ,,reeducarile” de la Piteşti, Gherla şi Aiud sau Ridică-te Gheorghe, ridică-te Ioane, 
Bucureşti, Editura Majadahonda, 1997; Aurel Vişovan, Dumnezeul Meu, Dumnezeul Meu, pentru ce m-ai 
părăsit?, vol. 1 Cluj-Napoca, Editura Napoca Star, 1999; Dumitru Gheorghe Bordeianu, Mărturisiri din mlaştina 
disperării, vol. 1; Bucureşti, Editura Gama, 1995; Octavian Voinea, Masacrarea studentimii române în 
închisorile de la Piteşti, Gherla şi Aiud, Bucureşti, Editura Majadahonda, f.a.; Traian Popescu, Reeducare. 
Terorismul din închisorile Piteşti şi Gherla în „Analele Sighet 7”, p. 532-545; Mihai Timaru, Mecanismele 
terorii, în „Analele Sighet 7”, pp. 546-552; Aurel Brazdă, Victimă şi martor ocular al Fenomenului Piteşti la 
Gherla între 1950 şi 1952, „Analele Sighet 7”, p. 553-570; Ştefan Domocoş, Tot despre reeducarea de la 
închisoarea Gherla, în „Analele Sighet 7”, p. 571-577. 

'7 Ruxandra Cesereanu coord., Tortură şi oroare: fenomenul Piteşti (1949-1952), în Comunism şi represiune în 
România. Istoria tematică a unui fratricid national, Iasi, Editura Polirom, 2006, p. 157. 

15 Câteva declaraţii ale unor deţinuţi, scrise in 1952, în timpul anchetei, sunt sugestive: „După bătaia pe care am 
descris-o, am fost scos într-o zi în mijlocul camerei împreună cu încă doi deținuți, care erau vopsiți pe fata cu 

scrie aşa-numitele demascări, în care trebuiau să dezvăluie tot ce au ascuns cu ocazia 
anchetelor de la Securitate”. Demascările aveau forma unor note informative şi conţineau 
aspecte privind activitatea personală sau a unor cunoscuți împotriva regimului. Problemele 
cele mai frecvente, prezente în cadrul demascărilor, vizau organizațiile subversive, depozitele 
de muniţie şi armament, rețelele de trecere frauduloasă a frontierei, persoanele bănuite de 
spionaj în favoarea Occidentului, posesorii de cărți interzise, valută, metale prețioase sau 
numele unor angajați din sistemul penitenciar care s-au comportat mai blând fata de ei in 
închisoare. Ultimele faze ale „reeducării” urmăreau distrugerea personalităţii şi a moralului 


pastă de dinți şi cremă de ghete. Am fost obligați să ne sărutăm reciproc in fund, după aceasta m-au forțat să-mi 
bag degetul în fund şi apoi să-l sug. După aceasta, timp de două săptămâni am fost obligat să fac în fiecare seară 
şi dimineaţă lungi şi istovitoare exerciţii fizice, ca fandări, culcări şi să mă dau peste cap pe ciment, în cameră. 
Un alt mijloc de tortură la care am fost supus, era acela de a sta dezbrăcat numai în cămaşă pe cimentul ud, 
trebuind să mă uit totodată la becul ce ardea în tavan. În timpul acestor poziţii chinuitoare, nu eram lăsaţi să 
mâncăm decât tot aşa, fie într-un picior, fie cu mâinile ridicate în sus. Cine îşi schima poziţia, era bătut. Într-o zi 
am fost dus la closet şi obligat să-l curät cu mâinile, ca apoi fără să-mi dea voie să mă spăl, m-au pus să-mi 
mănânc pâinea. Tot in acest timp un deținut mi-a dat pe la gură cu un bat cu materii fecale, iar în momentul când 
am protestat, am fost bătut de către aceştia, apoi am fost pus să stau trei zile în poziţii chinuitoare, şezând cu 
picioarele întinse şi corpul aplecat pe spate, având în permanenţă lângă mine un planton care mă lovea în 
momentul în care îmi schimbam poziția indicată”.(Gabor Chirică, fragment din procesul verbal de interogatoriu, 
11 aprilie 1952, apud Memorialul Ororii. Documente ale procesului de reeducare din închisorile Piteşti, Gherla, 
Bucureşti, Editura Vremea, 1995, p. 14, „Colectivul camerei a acţionat asupra mea timp de două luni, 
intrebuintand următoarele metode de maltratare şi torturare: bătaia în nenumărate rânduri la fund, tălpi şi palme 
cu coada de mătură, bătaia la vârful degetelor, am fost bătut peste spate cu coada de mătură, cu vârful cozi de 
mătură la piept, bătut peste muşchii de la mâini, bătut peste fluierele picioarelor cu coada de mătură, am fost 
izbit de perete, am fost puşi să ne batem unul pe altul, am fost forțați să mâncăm din gamelă fără lingură întinşi 
pe burtă, să mâncăm pâinea din 3 inghitituri, stând într-un picior, am fost pus în poziţii chinuitoare şi anume: pe 
şezut cu mâinile întinse pe genunchi, în picioare lângă perete timp de mai multe zile şi nopți, stat într-un picior 
cu mâinile în sus, stat în picioare cu mâinile în sus şi bagaj în spate, am fost forţat să stau la 1/2 m de la perete, 
cu capul lipit de perete şi mâinile la spate şi alte poziţii chinuitoare. Am fost mânjit de 3 ori pe la gură cu un bat 
plin de excremente omeneşti, nu ni se dădea apă, am stat în poziţii incomode timp de două săptămâni, am făcut 
în nenumărate rânduri culcări şi flexiuni”. (Obreja Aurel, fragment din procesul verbal de interogatoriu, 21 
aprilie 1952 ibidem, pp. 23-24); „A doua zi, în timpul mesei nu ni s-a permis să mâncăm normal, ci stând în 
genunchi, cu mâinile la spate, trebuind să mâncăm cu gura direct din gamelă. Fiind o poziţie grea iti pierdeai 
echilibrul şi cădeai cu faţa în gamelă s-au pe ciment. Acest gen de tortură a fost aplicat timp de o săptămână. La 
trei zile după prima bătaie, am fost luaţi din nou de către aceeaşi deținuți, dezbracati trântiti la podea şi bătuţi din 
nou cam un sfert de oră fiecare. În timpul bătăii, un deţinut şi-a făcut necesităţile şi a fost silit să-şi mănânce 
excrementele. După aceasta am fost puşi să ne sărutăm în fund unul pe altul şi să ne tragem de organele genitale. 
Într-altă zi dimineaţa, mi-au băgat în gură un bat cu materii fecale, luat de la closet. În aceeaşi noapte am primit 
cea mai cruntă bătaie dintre toate: am fost pus să mă dezbrac în pielea goală, mi s-au pus ochelari la ochi şi am 
fost dus într-un colt al camerei. Aici mi s-a aplicat o bătaie sistematică, cu o curea împletită sau cu un prosop 
împletit. Întâi am fost bătut la cap timp îndelungat, apoi peste fiecare parte a corpului. Această bătaie a durat 1-2 
ore. După aceia am fost pus iar într-o poziţie chinuitoare, iar eu am leșinat, nemaiputând suporta durerile. În 
jurul zilei 20 iulie am fost bătuţi la tălpi si la fund, fiind dezbracati în pielea goală. După aceasta ne-au întors fata 
la perete şi toţi cei aflați în cameră, trecând prin fața noastră, ne-au scuipat în fund, iar pe noi ne-au pus apoi să 
ne lingem reciproc în fund, în spectacolul întregii camere. În zilele acestea nu ni s-a dat să bem apă de loc. 
Fiindu-mi sete, am cerut să beau. Drept răspuns, cei cinci care erau în aceeaşi serie de bătaie cu mine, au fost 
puşi să mă scuipe în gură”. (Stoica Aureliu, fragment din procesul verbal de interogatoriu, 23 aprilie 1952, 
ibidem, pp. 33-34). 

19 Aşa cum remarca un fost deținut, trecut prin „reeducare“, rezistenţa la tortură a fost diferită de la o persoană la 
alta: „Între puterea de rezistență a omului la chin şi punctul de topire a metalelor există o oarecare asemănare. 
Unii au cedat numai când l-au văzut pe altul plin de sânge şi schiloditi în bătăi, fără ca ei înşişi să fi luat vreo 
palmă. Alţii au cedat după o palmă sau după o bătaie bună, alții la sute de bătăi, alţii s-au sinucis sau au 
înnebunit iar alţii au fost ucişi. Unii au cedat după o zi de tortură, alții după o lună, unii după luni iar alții după 
ani de tortură. Toţi am fost însă topiti, în termeni comunişti muiati, conform afirmației: De beton armat să fiți şi 
tot o să vă muiem. Dar cum să nu ne topim, când carne nu mai aveam, iar ciolanele ne erau umflate şi negre de 
ciomege?”; Dumitru Gh. Bordeianu, op.cit., p. 193. 

°° În cadrul penitenciarului din Pitesti, Eugen Țurcanu avea o cameră specială, in care exista hârtie, cerneală şi 
toc, aici fiind aduşi deținuții bătuţi pentru a-şi scrie demascärile; (ACNSAS, fond D, dosar 19, vol. 6, f. 182. 

detinutilor, intrucat ei trebuiau sä demonstreze ca s-au rupt complet de trecut. Cei ajunsi in 
această fază trebuiau să-şi facă „demascarea publică”, prin intermediul unei autobiografii, in 
fata celorlalți deţinuţi din cameră, sub supravegherea comitetului de „reeducare”. Pentru a fi 
apreciată, autobiografia trebuia să fie cât mai negativă, iar cel torturat trebuia să acuze”!, 
folosindu-se de ficțiune, tot ce avea mai drag: familia, credinţa, prietenii şi în cele din urmă pe 
el însuşi”. Majoritatea studenților de la Piteşti erau creştini practicanți, iar acum erau nevoiţi 
să-şi nege credința, hulind împărtăşania şi cântând cântece religioase în care erau introduse 
cuvinte obscene. Relaţiile din cadrul familiei trebuiau prezentate în modul cel mai aberant cu 
putință, din care să rezulte cât mai multe legături incestuoase, marcate de perversiuni 
sexuale”. Abia de acum detinutul ,,reeducat” putea intra în faza finală, în care era obligat să- 
şi tortureze cel mai bun prieten”“. Dacă „reeducatorii” apreciau că era prea bland în bătăile pe 
care le administra, se considera că acțiunea nu a reuşit, iar detinutul era supus din nou 
„reeducării”?5. 

Documentele oficiale din timpul procesului” organizat de autorităţi în toamna anului 
1954 mentionau câteva din metodele de tortură folosite în timpul „reeducării: ,,Bataia 
deţinuţilor cu ciomege, cu vână de bou, curele, frânghii, picioare de la paturi, cozi de mătură, 
ținerea deţinuţilor în poziții chinuitoare timp îndelungat cu ochii la bec, într-un picior, cu 
bagaje de la 20 la 40 kg pe spate, statul cu fata la perete, pe şezut, cu mâinile întinse la picior, 
smulgerea părului din cap şi a mustatilor cu mâna, pe viu, sau cu ajutorul unui aparat 
confecționat dintr-un nasture prins cu ata, strivirea degetelor de la mâini şi picioare prin 
folosirea unui instrument special confecționat de ei, punerea unei cantități exagerat de mare 
de sare în mâncare fără să le dea apă deținuților, obligarea deţinuţilor sub teroare de a mânca 
în poziții incomode, fără să folosească mâinile, de a mânca mâncarea fierbinte, direct, fără să 
o mestece, opărindu-şi limba şi esofagul, dezlipindu-se piele de pe limbă şi buze, obligarea 
deținuților sub tortură să mănânce materii fecale, fie ale lor, fie ale altor deţinuţi, să bea urină, 
urinându-se în gura lor, punerea deţinuţilor să se bată cap în cap unii cu alții până li se umflau 
capetele şi cădeau în nesimţire, dezbrăcarea deținuților complet, după care erau trecuți printr- 
un cerc de bătăuşi care-i loveau până ce cădeau în nesimţire, apoi erau cälcati în picioare şi 
bătuţi cu diferite corpuri tari şi cu picioarele până le rupeau coastele şi îşi pierdeau cunoştinţa, 
apăsarea pe coşul pieptului de către mai multi deodată, lovirea deţinuţilor cu bocancii şi cu 
cărămizi peste piept, fata sau alte parti sensibile ale corpului, punerea deținuților cu capul în 


” Un exemplu în acest sens este mărturia unui fost deţinut de la Piteşti, reprodusă într-o notă a Consiliului 
Securităţii Statului din 18 martie 1968: ,,Am fost bătut pe tot corpul cu vâna de bou. Mi-au fost strivite degetele 
de la mâini şi picioare cu cleştele de lemn. Mi s-a dat mâncare fierbinte. Am fost obligat să mănânc materii 
fecale şi să beau urină. Mi s-a smuls părul din cap cu o sfoară. Aceste chinuri m-au determinat să dau declaraţii 
mincinoase, spunând că toată familia mea a făcut spionaj”; ASRI, fond D, dosar 10.844, vol. 3, f. 56. 

2 Semnificativ în acest sens este mărturia unui fost deținut, trecut prin ,,reeducarea“ de la Piteşti: „Trebuia să mă 
autobatjocoresc, să spun că am fost un prefăcut, un escroc, că i-am mințit pe alţii. Mi-am dat seama ce vor şi m- 
am scuipat singur cât au vrut ei”; Eugen Măgirescu, Moara dracilor în „Memoria”, nr. 13, p. 39. 

* Un fost deținut supus ,,reeducarii” îşi amintea: „Unii dintre noi au inventat sau au exagerat fapte pe care nu le- 
ar putea crede nici cea mai bolnavă minte, numai ca să fie sincer crezuti şi să scape de torturi. Erai întrebat daca 
în afară de furt, minciună, înşelătorie, pe care trebuia să le mărturiseşti public, ai mai comis şi perversiuni 
sexuale, deoarece prostituţia conştiinţei privind mai ales perversiunile şi relațiile sexuale”; Dumitru Gh. 
Bordeianu, op.cit., p. 187. 

°4 Gestul de a-şi lovi prietenul continuă să-i obsedeze şi azi pe unii din „foştii piteşteni”: „Ştiu că am lovit, dar 
nu în fata amenințării, ci a confuziei care mă învăluise, incapabil fiind de a mai gândi şi rationa. Ca am lovit tare 
sau nu, nu mai are nici o importanţă, ci faptul că am lovit omul care îmi era cel mai drag şi de la care invatasem 
atâtea lucruri. Am lovit omul pentru care aş fi fost capabil să merg la moarte. Cu voie sau fără voie, încet sau 
tare, nu mai are importanță, ci faptul că am lovit contează şi de aici a început căderea”; [bidem, p. 90. 

* Pentru amănunte, vezi Dennis Deletant, Teroarea comunistă in România. Gheorghiu-Dej şi statul polițienesc 
(1948-1965), laşi, Editura Polirom, 2001, pp. 157-1963; Banu Rădulescu, Preambul la „Dosarul Piteşti”, în 
„Memoria”, nr. 1, pp. 18-27 şi nr. 2, pp. 16-24. 

closet si cu picioarele în sus””°. Datorită acestor torturi sistematice aplicate detinutilor’’, in 
perioada „reeducării” din penitenciarul Piteşti (decembrie 1949-august 1951), au fost 
înregistrate 21 cazuri de deces”. 

Acţiunea de ,,reeducare” din penitenciarului Piteşti a fost sprijinită atât de Alexandru 
Dumitrescu”, directorul închisorii”, cât si de cei trei ofițeri de informaţii din penitenciar (Ion 
Marina, Mihai Mircea si Marin lagäru). În perioada desfăşurării „reeducării”, în penitenciarul 
Piteşti au avut loc mai multe inspecții din partea unor persoane din conducerea Ministerului 
de Interne, fapt care întăreşte convingerea că acțiunea era nu doar cunoscută la nivel central, 
ci şi orientată în direcţia dorită. Printre cei care au inspectat penitenciarul Piteşti în intervalul 
1950-1951, se regăsesc Marin Jianu”, ministru adjunct în Ministerul Afacerilor Interne? si 


°° ASRI, fond P, dosar nr. 26979, vol. 11, ff. 228-229. 

*7 Într-un document oficial se făceau câteva referiri la cauzele deceselor unor deţinuţi din penitenciarul Pitesti 
supuşi „reeducărilor”: „Unul dintre deţinuţi după ce a fost bătut crunt a fost lovit în ficat, dându-i-se lovitura de 
graţie, după care a decedat. Altul, după o bătaie groaznică a fost pus cu capul descoperit la geam deschis iarna, 
primind meningită şi decedând. Un altul a murit bolnav de inimă după 5 luni de torturi”, ACNSAS, fond D, 
dosar 19, vol. 6, f.178. 

% Cronologic, această listă se prezintă astfel: Iliescu Vasile (28 ianuarie 1950), Cucu Mircea (ianuarie 1950), 
Băderescu Bazică (4 februarie 1950), Şerban Gheorghe (10 februarie 1950), Vătăşoiu Gheorghe (18 februarie 
1950), Ionescu Teofronie (21 februarie 1950), Niţă Corneliu (26 februarie 1950), Poenaru Hanibal Cornel (28 
februarie 1950), Nistor Constantin (februarie 1950), Turtureanu Ion (13 aprilie 1950), Bogdanovici Alexandru 
(15 aprilie 1950), Bucur Mircea (24 aprilie 1950), Gavrilescu Eugen (25 aprilie 1950), Neacşa Constantin (8 mai 
1950), Cantemir Vasile (14 mai 1950), Iosub Mihai (29 iulie 1950), Vasilescu Marin (30 iulie 1950), Călinescu 
Nicolae (29 august 1950), Pintilie Ioan (14 ianuarie 1951), Balanişcu Chirică (4 iulie 1951), Limberea Paul (8 
iulie 1951); Mircea Stănescu, Asupra numărului morţilor din reeducarea „de tip Piteşti” (1949-1951), în 
Experimentul Pitesti-Reeducarea prin tortură, pp. 369-370. 

” Fiul lui Dumitru şi Elena, născut la 20 iunie 1914 în comuna Dragotesti, regiunea Craiova, absolvent a 6 clase 
liceale, până în august 1945 a fost funcţionar inferior PTT, fiind apoi încadrat în Direcţia Generală a 
Penitenciarelor şi numit director al penitenciarului Ploieşti. A deținut această funcție până în iunie 1946, când a 
fost retrogradat din funcţie pentru „lovirea gardienilor şi favoruri făcute deţinuţilor”. În iulie acelaşi an, a fost 
numit director al penitenciarului Piteşti. A fost arestat la 12 iulie 1953, deoarece „în perioada 1949-1953 
îndeplinind funcția de director al penitenciarului Piteşti împreună cu alţii au ajutat şi favorizat banda de legionari 
a lui Țurcanu Eugen să întreprindă în penitenciare o serie de acte de teroare, creând o atmosferă de teroare la 
locurile de deţinere şi cauzând chiar victime”. Condamnat prin sentința nr.101 din 16 aprilie 1957 a Tribunalului 
Militar al Regiunii a II-a la 7 ani muncă silnică şi confiscarea totală a averii pentru „crimă de favorizare a actelor 
de teroare”. La 17 iunie 1957 a fost transferat la penitenciarul Văcăreşti, de unde a fost mutat, la 21 iunie 1957, 
la închisoarea Jilava. Două zile mai târziu a fost transferat la Ocnele Mari, iar la 13 noiembrie 1957, eliberat prin 
gratierea pedepsei conform Decretului 534/957 al Prezidiului Marii Adunări Nationale; ACIMS, Recensământul 
populaţiei concentrationare, Fişa de încarcerare nr. 27/55, 580/956; AANP, dosar 23. 

“În referatul întocmit în luna septembrie 1954, de maiorul de securitate Nicolae Toma, cuprinzând rezultatul 
cercetărilor privind acțiunea de ,,reeducare” se preciza: „Dumitrescu Alexandru a repartizat deţinuţii în camere 
în penitenciar în scopul desfăşurării acţiunii de aşa-zisă demascare. A semnat procesul verbal de constatare a 
morții detinutului Serban Gheorghe, mort în urma bătăilor, deşi ştia că acest proces verbal este fals. A dat ordin 
de a se pune diagnostice false pe actele de înmormântare ale deţinuţilor ce au decedat în urma bătăilor, a ordonat 
gardienilor şi milițienilor să bată deţinuţii, el însuşi făcând acest lucru. Informaţiile obținute în timpul aşa- 
numitei demascări referitoare la activitatea deţinuţilor, înainte de arestare şi din penitenciar, le-a trimis Direcţiei 
Generale a Penitenciarelor şi Regiunii de Securitate Piteşti, iar cele ce priveau penitenciarul Piteşti le-a oprit”; 
ASRI, fond P, dosar 26979, vol. 23, ff. 281-283. 

3! Fiul lui Gheorghe şi Ioana, s-a născut la 2 august 1913 în comuna Aninoasa, regiunea Craiova. Provenind 
dintr-o familie nevoiaşă, părăseşte comuna natală pentru a urma o şcoală de ucenici ceferişti la Bucureşti. A 
lucrat la Atelierele „Griviţa” unde intra în contact cu activitățile din ilegalitate ale partidului comunist 
participând, în 1932, la o acţiune de „lipire de fluturaşi”. După instalarea guvernului Groza, la 6 martie 1945, a 
fost încadrat în MAI mai întâi ca agent informator, apoi ca detectiv, iar în cele din urmă, comisar ajutor. A fost 
numit de Teohari Georgescu secretar general al MAI, iar de la 2 aprilie 1948 până în 26 ianuarie 1952, a fost 
ministru adjunct. După căderea în dizgrație a lui Teohari Georgescu a fost si el arestat, la 18 februarie 1953. În 
dosarul său de anchetă este descrisă şi ascensiunea sa rapidă în cadrul MAI: „A parcurs cu repeziciune toate 
gradele începând de la agent informator cu care a fost încadrat, până la funcția de ministru adjunct. Această 
ascensiune rapidă nu se datora calităților şi meritelor sale, ci exclusiv lui Teohari Georgescu, care l-a ridicat 

colonelul Tudor Sepeanu®’, şeful Serviciului Inspectii din Direcţia Generală a 
Penitenciarelor”. 


succesiv în toate funcţiile, cu scopul de a avea în persoana lui Jianu Marin un executant orb şi o persoană 
docilă.” Eliberat în 1954, a fost trimis la „munca de jos”, fără să fie luate în discuţie abuzurile şi crimele, care au 
ieşit la iveală odată cu anchetarea sa, printre care şi rolul său în ,,reeducare”; Marius Oprea, Banalitatea răului. 
O istorie a Securității în documente 1949-1989, studiu introductiv de Dennis Deletant, Iasi, Editura Polirom, 
2002, pp. 558-559. 

* Cu ocazia inspecției din februarie 1950, Marin Jianu le-a explicat celor care se ocupau de ,,reeducare” despre 
modul în care trebuie desfăşurată munca „la început cu bătaie pentru intimidare”, cerându-le totală discreție in 
privinţa metodelor cât şi a lucrurilor discutate. Referitor la această inspecție, semnificativ este un fragment din 
declaraţia lui Popa Alexandru, adjunctul lui Eugen Ţurcanu: „Cu această ocazie dl Marin Jianu a inspectat toate 
camerele din acest penitenciar în care erau încarcerați deţinuţi. Când d-sa a venit la Camera Nr. 4 de pe Secţia 
Spital, cameră în care se aflau deţinuţii care fuseseră bătuţi, dând cu ochii de detinutul Bălănescu, la care erau 
vizibile urmele bătăii, având capul deformat şi umflat, iar fata vânătă, d-sa l-a întrebat pe acesta ce-a patit, la care 
Bălănescu, aşa cum fusese învăţat să spună, a răspuns că a căzut pe ghiata la closet şi s-a lovit la cap. La acest 
răspuns dl Marin Jianu s-a întors către dl gardian Ciobanu, din paza penitenciarului, care-l însoțea şi i-a spus 
acestuia, râzând: «Să luaţi măsuri, să spargeti ghiata de la closet». Mentionez faptul că d-sa ştia bine că 
Bălănescu nu căzuse pe gheaţă şi că fusese bătut deoarece în penitenciarul Piteşti closetele sunt interioare, 
prevăzute cu calorifer şi afară de aceasta în luna februarie 1950, timpul era călduros, neexistând zăpadă sau 
ghiatä în afara clădirii şi deci cu atât mai putin în interiorul clădirii”. Într-o declaraţie scrisă în 1953, în timpul 
cât a fost anchetat, Marin Jianu a recunoscut că ştia despre ,,autodenunturile” pe care le făceau deţinuţii în 
închisori, fără să aibă cunostiintä de faptul că au fost obţinute prin folosirea violenței: „Ştiu de la colonelul 
Teodor Sepeanu, colonelul Dulgheru [Mişu, şeful Direcţiei Anchete a Securității] şi generalul [Alexandru] 
Nicolschi, că în închisori, ca rezultat pozitiv al activităţii departamentului proaspăt înființat de inspecti, legionarii 
din detenţie au început să facă autodenunturi din proprie inițiativă, făcând noi dezvăluiri, care nu apăruseră in 
timpul anchetării lor dinaintea proceselor. L-am întrebat pe colonelul Sepeanu cum s-au realizat aceste rezultate. 
Mi-a răspuns că, folosindu-se metodele de iluminare utilizate de ofițerii acestui departament şi informaţiile pe 
care ei le-au obţinut, au reuşit să-i convingă pe legionarii întemnițați să se autodenunte. Nu mi s-a spus că s-ar fi 
folosit în acest sens şi alte metode sau presiuni fizice”; ASRI, fond P, dosar 26979, vol 1, ff. 78-79; Dennis 
Deletant, op.cit., p. 173. 

*% Fiul lui Bazil şi Frida, s-a născut la 23 octombrie 1914 în Bucuresti. A absolvit Scoala de Ofiţeri de Cavalerie 
de la Târgovişte şi a urmat cursurile Facultăţii de Drept timp de 3 ani. În 1941 părăseşte armata „prin demisie” şi 
în schimbul unor sume de bani s-a ocupat de protejarea evreilor de efectele legislaţiei antisemite a regimului 
antonescian. Cunoscător a patru limbi străine (germană, franceză, engleză şi rusă) s-a „orientat perfect” după 23 
august 1944 când a intrat în Formațiunile de Luptă Patriotică fiind numit ajutor al comandantului trupelor de 
pază de la Comitetul Central. A intrat apoi în cadrul SSI unde s-a remarcat ca „fiind un bun bătăuş” în 
anchetarea lotului fruntaşilor national-taranisti. Odată cu înfiinţarea Securităţii, în august 1948, a fost numit şef 
al Direcţiei Regionale de Securitate Bucureşti. În luna mai 1950, la propunerea generalului Gheorghe Pintilie, a 
fost numit şef al Serviciului Inspectii din Direcţia Generală a Penitenciarelor, ocupându-se cu organizarea 
acțiunilor informative în rândul deţinuţilor. Informat de Gheorghe Sucigan, şeful Biroului Inspectii din 
penitenciarul Gherla despre metodele violente folosite de studenți în cadrul acţiunii de „reeducare” din 
penitenciar, Tudor Sepeanu a avut următoarea replică: „Foarte bine, lasă-i să se bată între ei, numai voi să nu-i 
bateti, voi să nu vă amestecați între ei, lasati-i să se frece unii pe alţii, că aceştia au ascuns multe la securitate in 
timpul anchetelor şi au multe de spus”. La 15 martie 1953 a fost arestat, fiind învinuit că „între anii 1949-1953, 
deţinând funcţii în serviciul de informaţii din Direcţia Generală a Penitenciarelor a ajutat şi favorizat banda de 
legionari a lui Ţurcanu Eugen ca să întreprindă în penitenciare — in special la Piteşti şi Gherla — o mulțime de 
acte de teroare care au avut ca urmare crearea unei atmosfere de teroare la locurile de deţinere şi cauzarea a 
numeroase victime”. În timpul anchetei a declarat că informaţiile obținute prin „metoda autodemascării” le-a 
predat superiorilor săi, Gheorghe Pintilie şi Alexandru Nicolschi, din partea cărora a primit şi instrucţiuni despre 
„modul de lucru in problema penitenciarelor şi, deci, şi a autodemascărilor”. Prin sentința nr. 101 din 16 aprilie 
1957 a Tribunalului Militar al Regiunii a II-a fost condamnat la „8 ani muncă silnică şi confiscarea totală a 
averii” pentru „crima de favorizare a actelor de teroare”. La 13 noiembrie 1957 a fost eliberat fiind grațiat prin 
Decretul 534/957 al Prezidiului MAN. După eliberare a adresat numeroase memorii conducerii de partid şi de 
stat, în care a încercat să-şi prezinte „nevinovăţia” şi „reaua credință” a celor care l-au arestat. Nu era capabil să 
înțeleagă că o reabilitare a sa ar fi compromis partidul, ca organizator al crimelor petrecute la Piteşti şi Gherla; 
ASRI, fond P, dosar nr. 26979, vol. 23, ff. 242-248; vol. 24, f. 119; ACNSAS, fond D, dosar 19, vol. 1, f. 127; 
vol. 2, f. 44-49, 62; Marius Oprea, op.cit, pp. 565-567. 

* Într-un interogatoriu din 17 mai 1954, Eugen Țurcanu a descris întâlnirea cu Tudor Sepeanu, de la jumătatea 
lunii iunie 1950, precizând ca au avut „o lungă discuţie între patru ochi”. Cu acest prilej, Țurcanu a întrebat daca 

În luna iunie 1950, actiunea de ,,reeducare” de la Pitesti a fost extinsa la penitenciarul 
Gherla, rezervat pana atunci taranilor si muncitorilor. Un prim grup de aproximativ 90 de 
studenţi consideraţi ,,reeducati”, conduşi de Alexandru Popa'5, adjunctul lui Eugen Țurcanu, a 
fost transferat la Gherla, la 7 iunie 1950. În vederea declanşării acțiunii de „reeducare” în 
penitenciar, Alexandru Popa a luat legătura cu Gheorghe Sucigan, ofițerul informativ al 
penitenciarului, pentru a-l sprijini în demersul său“. Într-o primă fază, au fost culese date 
despre persoanele care urmau să fie „reeducate”. Au fost introduşi în celule informatori, de 
regulă studenți veniţi de la Piteşti, care strângeau date despre starea de spirit a deținuților şi 
despre discuțiile acestora, după care aceste informaţii erau centralizate şi folosite drept repere 
pentru începerea „demascărilor”. La Gherla „reeducarea” propriu-zisă a debutat la începutul 
lunii septembrie 1950, fiind stopată oficial în decembrie 1951, după transferarea grupului de 
„reeducatori”, în frunte cu Eugen Ţurcanu, la Jilava, la 19 decembrie 1951. 

Întrucât acțiunea de „reeducare” era coordonată de la nivel central” si organizatä cu 
ajutorul unei rețele speciale, la Gherla principalul sprijin al echipei de ,,reeducatori” l-a 
reprezentat locotenentul Gheorghe Sucigan”, şeful Biroului Inspectii din penitenciar“. 


doreşte să-i prezinte situaţia „reeducării”, însă acesta i-a replicat că „nu este nevoie, deoarece o cunoaşte bine”. 
În schimb i-a trasat nişte dispoziţii clare referitoare la activitatea ce urma să o desfăşoare în penitenciarul Pitesti: 
să înceteze o perioadă cu brutalitatile pentru ,,a crea atmosfera că s-a terminat, pentru ca deţinuţii să nu se mai 
teamă şi să se manifeste în voie”, întrucât principala sarcină a lui Țurcanu era obţinerea a cât mai multor 
informaţii legate de activitatea deţinuţilor înainte de arestare, fapt ce ar fi putut duce la noi arestări. Ţurcanu a 
declarat că, în finalul discuţiei cu Tudor Sepeanu, a fost sfătuit ca în condiţiile în care tactica prevăzută nu 
aducea rezultatele dorite „să le dea [deţinuţilor] un cutremur de nouă grade”. Referitor la folosirea metodelor 
violente în acțiunea de „reeducare”, într-o declaraţie din 16 martie 1954, colonelul Tudor Sepeanu a precizat: 
„Bătaia în acţiunea de demascare a fost o metodă de bază, însă nu cea mai principală, dar bătaia era o metodă 
care se practica în mod organizat în cadrul acţiunii de demascare ce s-a desfăşurat în penitenciarul Piteşti. Dacă 
bătaia a fost metoda principală în cadrul acţiunii de demascare din penitenciarul Piteşti şi dacă în urma bătăii au 
fost victime sau deţinuţi grav răniți în această situaţie îmi iau toată răspunderea mea şi mă consider vinovat de 
toate torturile şi ororile săvârşite în urma acţiunii de aşa-zisa demascare în tot timpul cât am condus Serviciul de 
Inspectii din Direcția Generală a Penitenciarelor însă nu mi s-a raportat de nimeni că s-au întâmplat astfel de 
fapte”; ASRI, fond P, dosar 26979, vol. 23, f. 281, Memorialul Ororii, p. 125- 128. 

% Fiul lui Gheorghe şi Sultana, s-a născut la 13 noiembrie 1924 în Praşila (Soroca). Arestat la 12 iunie 1948 şi 
condamnat la 6 ani pentru activitate contrarevolutionara. A fost adjunctul lui Eugen Țurcanu în timpul 
„reeducărilor "de la Piteşti, ocupându-se de începerea acțiunii la penitenciarul din Gherla. Poreclit de ceilalți 
deținuți Popa anu, s-a remarcat printr-un sadism feroce în torturarea deținuților. Condamnat la moarte prin 
Sentința nr. 32 din 10 noiembrie 1954, iar prin Decretul 459/957 al Prezidiului Marii Adunări Nationale 
pedeapsa a fost comutată în muncă silnică pe viata. Conform Decretului 5/963 pedeapsa a fost redusă la 25 ani 
muncă silnică. Eliberat la 30 iulie 1964 de la penitenciarul Aiud, fiind grațiat prin Decretul 411/964; ASRI, fond 
P, dosar 26979, vol. 11, ff. 192-193; ACIMS, Recensământul populaţiei concentrationare, Fişa de încarcerare nr. 
292. 

* Popa Gh. Alexandru, Declaraţie din 13.08.1953, apud Memorialul Ororii p. 110. 

3 Flori Stănescu, Reeducarea de la Gherla în „Arhivele Totalitarismului”, anul III, nr. 4/1995, p. 144. 

* Astfel, o notă din 21 aprilie 1950, emisă de Serviciul Inspectii din Ministerul de Interne preciza referitor la 
acţiunea de „reeducare“: „Organele noastre au căutat permanent să intensifice şi să sprijine această acțiune. (...) 
Întrucât acţiunea a dat rezultate, propunem extinderea experienţei şi la celelalte penitenciare din tara”; (Mircea 
Stănescu, Organismele politice româneşti 1948-1965. Documente privind instituţiile şi practicile, Bucureşti, 
Editura Vremea, 2003, pp. 302-304). 

* Fiul lui Gheorghe şi Ana, s-a născut la 11 mai 1924 în comuna Mädäras (Bihor). În 1950, după un curs de 
patru luni a primit gradul de locotenent şi a fost numit şeful Biroului Inspectii din penitenciarul Gherla, unde a 
lucrat până în august 1951, când a fost transferat la Bucureşti. La 28 februarie 1953 a fost arestat, deoarece „între 
anii 1949-1953 în Serviciul de Informaţii din Direcţia Generală a Penitenciarelor a ajutat şi favorizat banda de 
legionari a lui Țurcanu Eugen ca să întreprindă în penitenciare o serie de acte de teroare care au avut ca urmare 
crearea unei atmosfere de teroare la locurile de deţinere şi cauzarea numeroase victime”. Întrucât în timpul 
anchetei nu a vrut să semneze declarațiile scrise de anchetatori privind apartenenţa sa la serviciile de spionaj 
occidentale, a fost supus unui „regim sever de înfometare, timp de 9 luni de zile, pedepsa cu carcera şi răpirea 
somnului timp de câte 5-6 zile în şir”. Condamnat prin Sentința nr. 110 din 16 aprilie 1957 la 7 ani muncă 
silnică, a fost eliberat la 13 noiembrie 1957 în baza Decretului 534/957 al Prezidiului Marii Adunări Naţionale. 

Alexandru Popa, inițiatorul „reeducării” din penitenciarul Gherla, a precizat in timpul 
anchetei in ce a constat ajutorul primit din partea locotenentului Gheorghe Sucigan: ,,Izolari 
de deţinuţi în camerele de demascare, înființarea de noi camere de izolare, plasarea agenţilor 
noştri în munci de răspundere în cadrul atelierelor în vederea adunării materialului de spionaj, 
recrutarea ca informatori ai Biroului de Inspectii a oamenilor recomandati de noi, trimiterea 
ca şefi de Secţii la et. I şi III a d-lor milițieni ceruti de noi, deconspirări de informatori, 
divulgarea directivelor primite de d-sa de la Bucureşti, asupra materialului informativ ce 
interesa Biroul de Inspectii”*". 

În luna iulie 1950, Marin Jianu, ministrul adjunct de Interne a inspectat penitenciarul 
Gherla”, iar cu această ocazie le-a spus deţinuţilor din camera 107: „Veţi putea continua şi 
aici, ce ati început la Piteşti însă să aveți grijă să păstraţi conspirativitatea acestei acțiuni, iar 
în această problemă veţi sta de vorbă numai cu tov. sit. [Gheorghe] Sucigan””. Într-o 
declarație din anchetă, Gheorghe Popescu’ a mentionat ca in timpul vizitei la penitenciarul 
Gherla, Marin Jianu le-a cerut studentilor din comitetul de ,,reeducare” sa foloseasca bätaia 
într-o măsură mai mică „mai mult pentru intimidare, la început”, întrucât la Pitesti au fost 
„prea duri”, îndemnându-i pe „reeducatori” să pună accent mai ales pe identificarea abaterilor 
comise de „persoane din cadrul securității şi a penitenciarului pentru că vrea să-şi purifice 
cadrele”. 

În timpul acţiunii de „reeducare” din penitenciarul Gherla, în intervalul septembrie 
1950-decembrie 1951, s-au înregistrat 12 cazuri de deces ca urmare a maltratărilor la care au 
fost supuşi detinutii*®. La solicitarea lui Gheorghe Sucigan, ofiţerul informativ al închisorii, 


În 1958, a fost reîncadrat în MAI, funcționând ca angajat civil la peniternciarul Mărgineni până la 1 iulie 1961, 
când a fost transferat la gospodăria anexă a penitenciarului Oradea. Între timp a adresat mai multe memorii 
conducerii de partid prin care solicita „achitarea de orice penalitate pe linie juridică, reîncadrarea în postul 
deținut la data arestării, iar timpul petrecut în detenţie să fie socotit ca vechime în câmpul muncii”. În 1966, 
datorită agravării unei boli mai vechi de rinichi, a decedat, ASRI, fond P, dosar 26979, vol. 23, f. 242-248; vol. 
24, f. 59; ACNSAS, fond D, dosar 19, vol. 1, f. 128-135. 

10 Referitor la începutul acțiunii de „reeducare” de la Gherla, într-un raport confidential al Securității, din 
septembrie 1954, se preciza: „Sucigan Gheorghe recunoaşte că a dat aprobarea să înceapă aşa-zisa demascare în 
urma discuţiilor ce le-a avut cu şeful său, Sepeanu Tudor, căruia i-a prezentat acel plan pe care l-a aprobat, după 
care el a organizat camerele de la etajul III unde s-a desfăşurat aşa-zisa demascare şi a numit milițienii de la acel 
etaj, punându-i în curent cu cele ce s-au întâmplat”. Acest document evidențiază implicarea colonelului Tudor 
Sepeanu în extinderea „reeducării” la penitenciarul Gherla. Într-o declaraţie făcută în timpul anchetei, el a 
recunoscut că a dat „aprobare lui Sucigan Gheorghe să folosească acţiunea de aşa-zisa demascare în 
penitenciarul Gherla, însă acesta nu a raportat niciodată că în sus-zisa acţiune s-a folosit bătaia şi torturarea 
deținuților”. Documentele oficiale contrazic însă varianta colonelului Tudor Sepeanu, menționând că acesta 
„cunoştea că la penitenciarul Gherla se folosea metoda bătăii pentru obținerea de informaţii”, fapt confirmat şi de 
o declaraţie făcută în timpul anchetei de Avădanei Constantin, fostul şef al Biroului Inspectii din penitenciar, în 
care menţiona că „Sepeanu Tudor cunoştea că la penitenciarul Gherla se folosea metoda bătăii pentru obţinerea 
de informaţii”; ASRI, fond P, dosar 26979, vol. 23, f. 208-284. 

“| Popa Gh. Alexandru, Declaraţie din 25. 08. 1953, apud Memorialul Ororii, p. 213. 

“ Cu ocazia anchetării fostului ministru de interne, Teohari Georgescu, printre cei interogati s-a aflat şi Marin 
Jianu. Cerându-i-se să vorbească despre vizita de la penitenciarul Gherla unde în opinia anchetatorului „s-au 
săvârşit unele atrocități despre care ati avut cunoştinţă”, nu vrea să recunoască, susținând în mod categoric, că 
„nu a fost niciodată la penitenciarul Gherla şi nu a cunoscut atrocități comise în penitenciare ce s-ar fi soldat cu 
cazuri mortale”. De remarcat e faptul că anchetatorul nu mai insistă, deşi afirmase că „ancheta posedă dovezi” 
despre nesinceritatea lui Marin Jianu; ASRI, fond P dosar nr. 40 009, vol. 14, f. 78. 

*® Popa Gh. Alexandru, Declaraţie din 13.08.1953, apud Memorialul Ororii, p. 150. 

“ Fiul lui Constantin şi Ecaterina, s-a născut la 13 august 1929 in Chişinău. Condamnat initial la 8 ani pentru 
activitate contrarevolutionara, a fost condamnat la moarte prin Sentința nr. 32 din 10 noiembrie 1954 şi executat 
la 17 decembrie 1954 în penitenciarul Jilava; ASRI, fond P, dosar 26979, vol. 11, ff. 192-193. 

* ASRI, fond P, dosar 26979, vol. 5, ff. 341-342. 

“© Lista cuprinde, în ordine cronologică, doar cazurile de deces din penitenciarul Gherla legate de acțiunea de 
„reeducare”: Dâmbu Vasile (6 octombrie 1950), Cristea Ion (7 octombrie 1950), Radovan Dumitru (18 
noiembrie 1950), Tâmpa Ion (1 decembrie 1950), Dimciu Garofil (12 decembrie 1950), Dumitru Andrei (12 


269 


Viorel Barbos*’, medicul penitenciarului a falsificat fişele medicale şi actele de constatare a 
deceselor, deşi ştia despre „acțiunea de maltratare a deţinuţilor, a căutat să muşamalizeze, a 
pus diagnostice false celor morți arătând că aceştia au murit, fie în urma unei boli vechi fie pe 
baza unei morți naturale”. 

Extinderea „reeducării” la colonia de muncă Peninsula de la Canal a contribuit la 
deconspirarea secretului acțiunii, atât prin intermediul deţinuţilor care se eliberau, cât mai ales 
în urma unui incident petrecut în luna iulie 1951. În urma torturilor sistematice” aplicate de 
grupul de „reeducatori”, doctorul Ion Simionescu, internat in colonia de muncă Peninsula, a 
intrat, la 10 iulie 1951, in zona interzisä, cu intentia de a fi impuscat de soldatul de paza din 
miradorul de supraveghere. Vestea mortii doctorului Simionescu a ajuns in Occident, iar la 
Radio Londra s-a vorbit despre torturarea detinutilor politici în închisorile din România”. În 
acest context, autorităţile au decis, in luna decembrie 1951, să stopeze acţiunea de 
„reeducare”. De acum, principala preocupare a conducerii Ministerului de Interne a fost 
găsirea unei soluții ce urmărea disculparea autorităților de ororile ,,reeducarii” din închisorile 
de la Piteşti şi Gherla. Modalitatea aleasă a fost cea a unui proces”! precedat, în perioada 
1952-1954, de o anchetă dirijată, în care vinovatiile autorităților puteau fi recunoscute până la 
un anumit nivel*?. 

Considerând că în timpul anchetei au fost strânse suficiente probe care să le 
dovedească vinovăția, autoritățile comuniste au trimis în judecată grupul de ,,reeducatori” din 
jurul lui Eugen Țurcanu. Dar nu în totalitatea sa”, ci doar foştii legionari, întrucât s-a încercat 


decembrie 1950), Popescu Gheorghe (ianuarie-martie 1951), Popescu Petre (22 mai 1951), Dincă Ion (20 august 
1951), Rusu Ion (august 1951), Ionescu C. Constantin (1951), Marghita Iosif (1951); Mircea Stănescu, Asupra 
numărului morţilor din reeducarea „de tip Piteşti” (1949-1951) în Experimentul Piteşti-Reeducarea prin 
tortură, p. 369-370. 

#7 Fiul lui Ion şi Gabriela, s-a născut la 11 ianuarie 1921 în Târgu Lăpuş, regiunea Baia Mare. Absolvent, în 
1946, al Facultăţii de Medicina din Cluj, s-a înscris în partidul comunist in 1947, fiind angajat, la 1 decembrie 
1947, la penitenciarul din Cluj în funcția de „gardian, cu atributiuni de medic”. În februarie 1949 a fost transferat 
la penitenciarul Gherla, la început ca medic consultant, apoi ca angajat permanent. Arestat la 1 septembrie 1953, 
întrucât „deşi ştia despre acțiunea de maltratare a deţinuţilor, nu a denunţat acest lucru, ci dimpotrivă a căutat să 
muşamalizeze, a pus diagnostice false celor morți, arătând că aceştia au murit fie în urma unei boli vechi fie unei 
morți naturale, favorizând prin aceasta acţiunea de teroare şi asasinate dusă de deținuții legionari”. A fost 
condamnat prin Sentința nr. 101/16 aprilie la 5 ani temniţă grea pentru ,nedenuntarea actelor de teroare”. 
Eliberat la 13 noiembrie 1957 de la penitenciarul Ocnele Mari, în baza Decretului 534 / 957 a Prezidiului Marii 
Adunări Naţionale AANP;. dosar nr. 3017). 

* ASRI, fond P, dosar 26979, vol. 23, f. 285. 

” Un fost deţinut politic, trecut prin „reeducare“ descrie torturile la care erau supuşi deţinuţii în coloniile de 
muncă de la Canal: „Seara, într-o barcă, după ce se întorceau brigăzile de la muncă, călăii îşi invitau colegii la 
discuţii. Îi torturau şi-i băteau până la moarte şi, ca să nu se audă strigătele şi răcnetele celor chinuiti, puneau pe 
doi să cânte din acordeon, iar pe alţii să chiuie şi să joace. Muribunzii erau stivuiti ca lemnele în pădure, unii 
peste alţii, până la tavan. Aici, bestialitatea n-a cunoscut limite. Victimele erau obligate să mănânce fecale, să 
vorbească cu morţii, să se închine popeste, să se bată şi să se omoare între ei, să joace şi să chiuie sau să cânte în 
timpul torturii”. (Gheorghe Bagu, op.cit. p. 115) 

°° Mircea Stănescu, Istorie şi memorie a reeducării, în Experimentul Piteşti-reeducarea prin tortură, p. 99. 

*! Deşi a fost gândit initial ca un ,,proces-spectacol”, caracterul ireal şi absurd al variantei oficiale a determinat 
autorităţile să menţină întregul proces în cel mai desăvârşit secret. 

*? Relevantă pentru această recunoaştere parțială a vinovätiilor este fragmentul următor conţinând concluziile 
referatului oficial, din luna septembrie 1954: „Întreaga activitate criminală desfăşurată de legionari în 
penitenciare, a fost tolerată şi sprijinită de elemente aventuriere ca Nemes Iosif, Sepeanu Tudor şi Dumitrescu 
Alexandru care au căutat să-şi creeze platforme prin aşa-zisul material informativ pe care şefii bandei legionare 
s-au oferit să-l predea. În mod conştient au tolerat desfăşurarea acelei activități criminale, au sprijinit-o fără a 
aduce la cunoştinţa altor organe superioare decât cele ce conduceau Serviciul Operativ sau Inspectii din Direcția 
Generală a Penitenciarelor”; ASRI, fond P, dosar 26979, vol 23, f. 288. 

* Încă din timpul anchetelor, Eugen Ţurcanu a prezentat o listă cu numele persoanelor implicate în acțiunea de 
„reeducare” in care, alături de foştii legionari, apar patru frontierişti, zece condamnaţi pentru organizații 
subversive, cinci pentru activitate in PNT, cinci acuzaţi de a fi aparținut tineretului regalist, unii dintre ei (Titus 

prezentarea actiunii de ,,reeducare” ca o initiativa a unor detinuti legionari, care la comanda 
lui Horia Sima au organizat si desfasurat actele de teroare din inchisori pentru a compromite 
regimul comunist. O nota din 1 septembrie 1954, in care erau prezentate concluziile anchetei 
oferea câteva instructiuni in vederea organizärii procesului: ,,Este necesar ca judecarea 
procesului să fie făcută în şedinţă secretă, într-un complet de judecată format din tovarăşi 
aleşi, iar în ceea ce priveşte apărarea să fie făcută de un număr restrâns de avocaţi, dintre cei 
mai atasati regimului”. 

În perioada 20 septembrie 10 noiembrie 1954, la Tribunalul Municipiului Bucureşti a 
avut loc procesul grupului de ,,reeducatori” cuprinzând 22 de foşti legionari”, în frunte cu 
Eugen Țurcanu. În cadrul procesului nu au existat martori ai apărării, iar cei 26 de martori ai 
acuzării erau fie persoane special instruite, care nu puteau să spună ceea ce ştiau, ci doar 
varianta impusă de anchetatori, fie acei martori care aveau misiunea de a relata faptele de 
groază, torturile la care au fost supuşi“. Avocatii apărării, desemnaţi din oficiu, i-au acuzat pe 
inculpati la fel ca şi procurorul militar, intervenţia acestora deosebindu-se doar într-o singură 
privinţă. În timp ce avocatul desemnat să apere grupul de acuzaţi din care făcea parte şi Eugen 
Țurcanu solicita „o pedeapsă dreaptă”, ceilalți avocaţi” însărcinaţi cu apărarea restului 
grupului au cerut „să se înlăture pedeapsa capitală”*. 

Ultimul cuvânt al acuzaților, aşa cum a fost consemnat de grefier, nu a reprezentat 
altceva decât o recunoaştere integrală a presupusei lor vinovatii®’. Un caz aparte îl constituie 
Eugen Țurcanu. Acesta, aşa cum aprecia anchetatorul său, în toată perioada cercetărilor „nu a 
recunoscut nimic din activitatea criminală pe care au desfăşurat-o el şi alti legionari din 
ordinul său”!, adică nu a consimțit să accepte scenariul elaborat de Securitate în legatură cu 


Leonida, Cori Gherman, lon Bogdănescu, Dan Diaca) remarcându-se prin sadism în torturarea deţinuţilor; ASRI, 
fond P, dosar 26979, vol 6, f. 326-329. 

* ASRI, fond P, dosar 26979, vol 23, f. 76. 

°° Grupul avea următoarea componenţă: Eugen Ţurcanu, 29 ani, student la drept, Alexandru Popa, 30 ani, student 
la agronomie, Vasile Puşcaşu, 31 ani, student la drept, Vasile Păvăloaie, 29 ani, inginer silvic, Mihai Livinschi, 
28 ani, student la drept, Ion Stoian, 25 ani, fost elev de liceu, Grigore Romanescu, 26 ani, student la drept, 
Octavian Voinea, 32 ani, student la politehnică, Aristotel Popescu, 31 ani, student la medicină, Nuti Pătrăşcanu, 
31 ani, student la medicină, Cornel Pop, 30 ani, student la medicină, Nicolae Cobilas, 37 ani, avocat (nu a 
participat la „reeducare”, fiind introdus în lot pentru a susţine varianta oficială a unui complot legionar), 
Maximilian Sobolevschi, 29 ani student la medicină, Dan Dumitrescu, 32 ani, student la medicină, Octavian 
Zbranca, 32 ani, funcționar, Constantin Juberian, 28 ani, student la drept, Cornel Popovici, 26 ani, student la 
pedagogie, Ion Voin, 31 ani, student la medicină, Ion Cerbu, 30 ani, student la teologie, Gheorghe Popescu, 25 
ani, student la chimie, Constantin P. Ionescu, 27 ani, fost elev de liceu, Cristian - Paul Șerbănescu, 32 ani, 
tipograf; ASRI, fond P, dosar 26979, vol 11, ff. 223-224. 

°° Octavian Voinea, op.cit., p.132 

*7Avocatul Grigore Dobrovici, desemnat cu apărarea lui Țurcanu Eugen, Popa Alexandru, Puşcaşu Vasile si 
Pavaloaie Vasile, a precizat ca ,,toti s-au incadrat in miscarea legionara cand erau elevi, strecurandu-li-se in 
suflet otrava legionară care a smuls din ei tot ceea ce este omenesc, ei au devenit unelte docile, manechine, care 
au executat ordinele comandamentului legionar”; ASRI, fond P , dosar 26979, vol. 11, f. 189. 

55 Astfel avocatul Cornel Dumitrescu în apărarea acuzaților Popescu Aristotel, Pătrăscanu Nuti, Pop Cornel, 
Cobâlaş Nicolae şi Sobolevschi Maximilian a menţionat că „acuzaţii au fost sinceri în declaraţiile lor, sunt 
victime ale concepției legionare, organizaţie în descompunere, ei n-au mai putut rezista şi au căzut sub teroarea 
şefului lor încadrându-se în aşa-zisa acţiune de reeducare şi demascare”; ASRI., fond P, dosar 26979, vol. 11, 
ff.189. 

* ASRI, fond P , dosar 26979, vol. 11, ff. 188-189. 

% Semnificativ pentru limbajul folosit de acuzați în recunoaşterea propriilor lor vinovatii sunt următoarele 
fragmente: „Am fost un element rău şi, în afară de această activitate din penitenciare, când eram afară am dus şi 
o activitate în sens negativ prin betii si urgii, am devenit bolnav de plămâni dormind prin Cişmigiu şi pe diferite 
scări fiindcă sora mea văzând ce fel de om sunt nu îmi mai lasă cheile de la casă. M-a vindecat regimul dar nu 
meritam”. (Vasile Puşcaşu); „Sunt rod al educaţiei legionare aşa se explică ceea ce am făcut. Nu pot fi împăcat 
cu propria mea conştiinţă, văd limpede că activitatea legionară m-a făcut din om neom întrucât mi-e scârbă de 
mine. Sunt vinovat şi îmi aştept pedeapsa justă” (Cornel Pop); ASRI, fond P, Ddsar 26979, vol. 11, f. 189-191. 

! Tbidem, vol 6, ff. 401-402 

acțiunea de ,,reeducare”. De asemenea, a fost singurul care a refuzat să semneze primirea 
citatiei întrucât nu recunostea „fapta de acte de teroare la crima de uneltire contra securității 
interne a RPR”?. Însă în timpul procesului, în mod curios, şi-a schimbat atitudinea si a 
susținut varianta oficială privind acţiunea de ,,reeducare”: „Aşa cum a arătat dl Procuror, 
lucrul cel mai oribil este că, pe lângă că (sic!) organizația legionară îşi făcea de cap în 
penitenciare şi colonii în scopul intereselor sale, urmărea ca toate crimele prin care se realiză 
aceste scopuri legionare să fie trecute pe seama regimului pentru a-l compromite şi să dea apă 
la moară duşmanilor regimului”**. 

La 10 noiembrie 1954, Tribunalul Militar pentru Unităţile MAI, prezidat de generalul- 
maior de justiție Alexandru Petrescu“, prin Sentința nr. 32 a condamnat „la moarte şi 
confiscarea averii personale” întregul grup pentru „crimă de acte de teroare în grup şi acte de 
pregătire la crima de uneltire contra securității interne a RPR”. La 11 decembrie 1954, 
Prezidiul Marii Adunări Nationale a respins cererile de grațiere făcute de 16 condamnaţi“, 
printre care şi Eugen Țurcanu, fără a preciza însă nimic despre situaţia celorlalți şase membrii 
ai lotului, iar la 17 decembrie 1954, la penitenciarul Jilava, sentinţa a fost pusă în aplicare“. 
După ce, la 22 iunie 1955, a fost executat la Jilava şi cel de-al 17-lea membru al grupului 
(Vasile Puscasu)*, cei cinci foşti „reeducatori”” având o situație neclara’’, întrucât cererile 
lor de grațiere nu au fost respinse, dar nici admise, au fost utilizaţi ca martori ai acuzării”! în 
diferite procese, prin care se încerca acreditarea ideii existenţei unui „comandament legionar” 
care ar fi coordonat acţiunile de „reeducare” din penitenciarele Piteşti şi Gherla. 

Implicarea autorităţilor în cadrul acţiunii de „reeducare” a fost redusă la câteva 
personaje de rang inferior din Ministerul de Interne, instituție care avea vinovaţi oricând 
pregătiți, chiar în structurile proprii, ce puteau fi sacrificați la orice oră în vederea justificärii 
abuzurilor şi crimelor pe care le patrona'?. Aceste persoane, care potrivit raportului oficial din 
septembrie 1954, au cunoscut şi sprijinit „acțiunile criminale, fără a aduce la cunoştinţă altor 
organe superioare”,” au fost arestate în cursul anului 1953 şi supuse anchetelor Securității, 
pentru ca, la 15 mai 1955, dosarul să fie trimis Procuraturii Generale, pentru definitivarea 
cercetărilor întrucât era „o problemă specială”. Primul termen de judecată a fost fixat pentru 


“ Ibidem, vol. 11, ff.36 

% ASRI, fond P, dosar 26979, vol. 11, f. 191. 

* În perioada interbelică, Alexandru Petrescu judecase mai multe procese ale comuniștilor aflați în ilegalitate, fiind 
trecut, după război, pe lista vinovaţilor de dezastrul ţării. În toamna anului 1944, la insistențele ministrului Justiţiei, 
Lucrețiu Pătrăşcanu, a fost scos de pe această lista în schimbul obligaţiei de a judeca procesele politice instrumentate 
de comunişti; Stelian Tănase, Clienţii lu” tanti Varvara: istorii clandestine, Bucureşti, Editura Humanitas, 2005, p. 
184. 

% ASRI, fond P, dosar 26979, vol. 11, f. 193. 

°° Tată lista nominală a celor 16 persoane cărora li s-a respins recursul: Eugen Țurcanu, Ion Stoian, Nicolae 
Cobilas, Cristian-Paul Șerbănescu, Grigore Romanescu, Cornel Pop, Cornel Popovici, Octavian Zbranca, Ioan 
Voin, Ion Cerbu, Gheorghe Popescu, Constantin P. Ionescu, Constantin Juberian, Mihai Livinschi, Vasile 
Pavaloaie, Maximilian Sobolevschi. Memorialul Ororii, p. 762. 

S Ibidem, pp. 763-765. 

$ Ibidem, pp. 767-768. 

® Era vorba de Alexandru Popa, Octavian Voinea, Aristotel Popescu, Nutti Päträscanu si Dan Dumitrescu; 
Ibidem, p. 769. 

7 Abia in anul 1957 se va limpezi situaţia lor juridică, întrucât, probabil si ca o recompensă pentru sprijinul 
oferit autorităţilor ca martori ai acuzării în diferite procese, prin Decretul 4591/1957 al Prezidiului Marii Adunări 
Naţionale pedeapsa cu moartea a fost comutată in muncă silnică pe viata; Jbidem, p. 777. 

7! În mărturiile sale, Octavian Voinea, unul din cei cinci acuzați, descrie scenariul pus la cale de Securitate: 
„Acuzatul devenit un martor de meserie trebuia să-şi însuşească lecţia predată de anchetator şi să o redea 
papagaliceste în față completului de judecată în calitate de martor al acuzării”; Octavian Voinea, op.cit, p.139. 

” Constantin Aioanei, Cristian Troncotă, Rezistenţa anticomunistă în penitenciarele din România (1945-1964), 
în „Arhivele totalitarismului”, anul II, 1994, nr. 3, pp. 60-74. 

” ASRI, fond P, dosar 26979, vol. 23, f. 288 

7 Ibidem, f. 97 

data de 9 decembrie 1955, fiind apoi reprogramat pentru data de 3 ianuarie 1956, dar in cursul 
anului 1956 cauza a fost amânatä de mai multe ori (ianuarie, martie, august, septembrie), iar 
in urma evenimentelor din Ungaria, procesul a fost intrerupt, fiind reluat abia in luna martie 
1957”. 

La 16 aprilie 1957, prin Sentinta nr.101 a Tribunalului Militar al Regiunii a Il-a 
Militare se clarifica situatia grupului de fosti angajati ai Ministerului de Interne, implicati in 
„reeducare”: Tudor Sepeanu, şeful Biroului Inspectii din Direcţia Generală a Penitenciarelor, 
a fost condamnat la 8 ani muncă silnică, Alexandru Dumitrescu, fostul director al 
penitenciarului Piteşti şi Gheorghe Sucigan, şeful Biroului de Inspectii al penitenciarului 
Gherla, la 7 ani muncă silnică, Constantin Avădanei, ofițerul informativ de la penitenciarul 
Gherla, la 6 ani muncă silnică, doctorul Viorel Bărbos, medicul penitenciarului Gherla, Mihai 
Mircea şi loan Marina, şeful Biroului de Inspectii al penitenciarului Piteşti, respectiv ajutorul 
său, la 5 ani muncă silnică'€. În realitate, era vorba doar de condamnări simbolice, marcate de 
perspectiva unor gratieri iminente. De altfel, la o lună după ce sentintele de condamnare au 
rămas definitive”, întregul grup a fost eliberat, la 13 noiembrie 1957, în baza Decretului 
534/ 957 al Prezidiului M.A.N™. 

Varianta oficială asupra acţiunii de „reeducare” stabilea drept vinovați pentru inițierea 
şi desfăşurarea actelor de teroare din penitenciare, foştii studenți legionari, deşi este evident că 
într-un stat totalitar, nu se putea acţiona fără aprobarea conducerii centrale, iar rețeaua 
închisorilor nu putea fi controlată de adversarii comunismului, de legionari. De menţionat este 
şi amploarea fenomenului, recunoscută de autorități în sentinţa procesului din noiembrie 
1954: „Au fost ucişi în penitenciarul Piteşti si Gherla peste 30 de deținuți şi au fost maltratati, 
torturați şi schingiuiti peste 780 de deţinuţi, la Pitesti şi alte sute de deținuți la Gherla, peste 
70 de deţinuţi la Târgşor, 7-8 deţinuţi în oraşul Stalin, 5-6 în coloniile de muncă de la Canalul 
Dunăre - Marea Neagră în perioada de la 1949 până la 1952 din care deţinuţi peste 100 au 
rămas cu infirmitäti foarte grave”. Cu atât mai mult, această acţiune de masă nu putea să se 
desfăşoare fără ştirea celor aflați în fruntea ierarhiei Ministerului de Interne. Este ilogic şi 
imposibil ca la mijloc să se fi aflat doar nişte neinsemnati inspectori, directori de penitenciare, 
ofițeri informativi sau gardieni“. 

Intervenția în cadrul şedinţei Biroului Politic al CC al PMR din 3 aprilie 1956 a 
liderului comunist Miron Constantinescu demonstrează foarte clar că utilizarea metodelor 
violente în penitenciare a fost cunoscută si la nivelul conducerii partidului. Astfel, Miron 
Constantinescu a precizat, printre altele, că a fost foarte impresionat când a aflat „de la tov. 
Dej despre schingiuirile organizate de legionari în închisori şi m-am întrebat cum a putut să se 
petreacă aşa ceva. Nu vreau să afirm că conducerea Ministerului Afacerilor Interne 
încurajează actele abuzive, dar ea le-a permis, le-a tolerat. Iar Ministerul Afacerilor Interne nu 
lucrează de la sine ci a avut o legătură, pe tov. Gheorghiu-Dej. Mă întreb cum a fost posibil ca 
tov. Gheorghiu — Dej nu a luat măsuri, sesizat fiind de aceste abuzuri?! Fără îndoială că 
această remarcă face parte din răfuiala grupării Miron Constantinescu-losif Chişinevschi cu 


7 ACNSAS, fond D, dosar 19, vol. 1, f. 131; vol. 2, f. 59. 

7° Ibidem, ff. 242-243. 

7 La 14 octombrie 1957, prin decizia Tribunalului Suprem sentinta a ramas definitiva; Ibidem, vol. 22, f. 70, 
200; vol. 24, f. 59. 

7 Ibidem, vol. 23, f. 248. 

” Ibidem, vol 11, f. 229. 

5 Potrivit lui Piotr Wierzbiski acest lucru este specific regimurilor comuniste unde doctrina susţine că partidul 
sau orice altă instituție a statului sunt întotdeauna infailibile, chiar şi atunci când diferiți înalți funcţionari ai 
acestuia greşesc. În această situaţie se încearcă găsirea de ,,tapi ispăşitori” prin „trecerea răspunderii pentru 
greşelile vinovaţilor numărul 1, 3, 5, 10 asupra vinovaţilor cu numărul 2, 6, 20”; Piotr Woerzbiski, Structura 
minciunii, Bucureşti, Editura Nemira, 1996, p. 107. 

51 Alina Tudor, Dan Cătănuş, O destalinizare ratată. Culisele cazului Miron Constantinescu — Iosif Chisinevschi 
(1956-1961) Bucureşti, Editura Elion, 2001, pp. 53-54. 

Gheorghiu-Dej, însă ea ilustrează foarte clar că problema „reeducării” nu era necunoscută 
conducerii de partid. 

La mijlocul anilor 1960, anchetele comisiei de partid“? au demonstrat că în acţiunea de 
„reeducare” din penitenciare de la începutul anilor 1950 au fost implicate persoane din 
conducerea Securității. Declaraţiile făcute cu acest prilej de foşti ofițeri din cadrul 
Ministerului de Interne au evidenţiat implicarea generalului Gheorghe Pintilie“, şeful 
Direcţiei Generale a Securităţii în acţiunea de „reeducare”. Semnificative in acest sens sunt 
declarațiile, cu o evidentă tentă de disculpare, ale colonelului Ilie Badica™, fostul director al 
Unitätilor de Munca din Ministerul de Interne: ,,Cele mai mari crime care s-au vazut si intalnit 
în perioada anilor 1949-1951 şi este vorba aici de aşa-zisa demascare care era condusă 
personal de tov. Pintilie. Nimeni nu avea dreptul să intre în penitenciare decât organul care era 
desemnat cu asemenea drepturi. Vă spun aceasta pentru că eu când am venit la penitenciare 
am făcut primul drum la Ocnele Mari. Am vrut să merg prin celule să văd care este situația 
dar la unele dintre ele nu mi s-a permis să intru. Am întrebat de ce nu mi se permite, că sunt 
directorul direcţiei, şi mi s-a răspuns că este ordinul tov. Pintilie să nu intre nimeni. Totuşi am 
intrat în trei din ele şi m-am îngrozit ce am putut vedea: oameni cu capul umflat, bătuți 
groaznic, unii zăceau pe jos văitându-se. Am întrebat ce se întâmplă aici şi mi s-a spus că nu 
se ştie pentru că nu se dă voie să se ştie. Se băteau legionarii între ei. Erau schingiuiti ca să 
spună cine din sat sau localitatea respectivă a fost legionar şi acela ca să scape de bătaie 
spunea pe cine îi venea în minte, chiar dacă nu fusese. Am luat măsuri interzicând din 
momentul acela să se mai practice asemenea metode. Imediat ofițerul a şi plecat la Bucureşti 
să raporteze despre amestecul meu în această acțiune. La Bucureşti, [Tudor] Sepeanu mi-a 
atras atenţia că nu este cazul să mă amestec că aceasta este o acțiune mare pe care o conduce 
direct tovarăşul ministru adjunct Pintilie. Eu i-am raportat colonelului [Ioan] Baciu” despre 


5 Scopul acestui demers era de consolida legitimitatea lui Nicolae Ceauşescu, ca apărător al legalităţii socialiste 
prin acuzaţiile formulate la adresa abuzurilor şi crimelor săvârşite în anii 1950, cu referire directă la Gheorghiu 
Dej si Alexandru Drăghici, fostul ministru de Interne; Vladimir Tismăneanu, Stalinism pentru eternitate. O 
istorie politică a comunismului românesc, traducere de Cristina Petrescu şi Dragoş Petrescu, postfață de Mircea 
Mihaies, Iasi, Editura Polirom, 2005, p. 234. 

5 Având o biografie dificil de reconstituit, a fost cel mai însemnat personaj din conducerea Securităţii din anii 
1950. Născut în 1902, a fost cunoscut sub numele de Pantelei Bodnarenko sau Pantiuşa. În anii 1925-1926 a fost 
încadrat în Secţia NKVD din Tiraspol şi în 1928 a trecut clandestin Nistrul, cu acte false de cetățean român. 
Misiunea sa era sprijinirea acțiunilor Partidului Comunist din România în anii ilegalitatii. Tot el trebuia să 
depisteze şi să înlăture din rândul comuniştilor ilegalişti pe cei care deveneau informatori ai Sigurantei. În 1937 a 
fost condamnat la 20 ani temniţă grea pentru spionaj în favoarea Uniunii Sovietice. A executat 7 ani la Doftana, 
Văcăreşti şi Caransebeş. După 23 august 1944, sub acoperirea de şef al Secţiei Organizatorice a Comitetului 
Central, a fost principalul agent al serviciilor secrete sovietice ce a acționat în direcţia sovietizării României, dar 
şi a unei atente supravegheri a noilor autorități comuniste. La 28 martie 1948 a fost ales deputat de Ialomiţa în 
Marea Adunare Naţională, pentru ca la 28 august să fie numit şeful DGSP. Primeşte gradul de general locotenent 
şi devine adjunctul ministrului de Interne, conducând Securitatea atât în anii represiunilor staliniste, cât şi după 
aceea, făcându-se vinovat de arestarea, internarea în colonii de muncă sau deportarea a aproape 400 000 de 
oameni. După Congresul al IX-lea al partidului comunist a fost îndepărtat din structurile Securităţii, dar 
Ceauşescu nu a îndrăznit să meargă mai departe cu demascarea lui. În ultimii ani ai vieţii a fost atent 
supravegheat de Securitatea, pe care cu ani în urmă, el însuşi a creat-o. A murit la 11 august 1985, în vila sa din 
cartierul Primăverii, la vârsta de 83 de ani; Marius Oprea, op.cit, pp. 556-558. 

5 S-a născut la 6 decembrie 1913, la Capul Dealului (Dolj), a absolvit 5 clase primare, iar la Moscova, în timpul 
celui de al doilea război mondial a urmat „Şcoala Antifascistă” de 4 luni. Înrolat în Armata Roşie, la 15 
noiembrie 1943, ca sublocotenent, a fost numit, la 15 decembrie 1945, ofiţer politic în cadrul Inspectoratului 
General al Armatei pentru Educaţie, Cultură şi Propagandă. Între 30 decembrie 1949-15 iulie 1953 a fost 
directorul Unitatilor de Muncă din cadrul Ministerului de Interne. Până la trecerea sa în rezervă, la 30 noiembrie 
1958, a deținut diverse funcţii (şef Serviciu Pază, locţiitor director) în Direcţia Penitenciare şi Colonii de Muncă; 
AANP, Fişa de serviciu nr. 2661. 

55 S-a născut la 20 februarie 1913 la Corabia, absolvent a 5 clase primare, a lucrat ca ospătar la diferite resturante 
din Bucureşti şi Braşov. În luna noiembrie 1944, s-a înscris în Partidul Comunist, fiind numit, în 1947, prefect al 
județului Braşov. La 1 septembrie 1949 a fost încadrat în M.A.I. cu gradul de colonel, fiind numit director 

cele întâmplate, că se omoară oamenii între ei, lucruri de care şi el ştia că se practică si la 
Piteşti şi în coloniile de muncă, dar că şi lui îi spusese Sepeanu să nu se bage în asemenea 
probleme. În 1951, se apropia de sfârşit, ce fusese de aflat se aflase, iar tov. Pintilie a dat 
ordin să se termine”. Relevantä este în acest sens şi concluzia comisiei de anchetă din anii 
1967-1968, referitoare la dosarul „reeducării”: „În ancheta penală si judiciară din acest dosar 
nu s-a urmărit stabilirea acelor cadre MAI care au avut cunoştinţă şi au contribuit la săvârşirea 
atrocităților de mai sus”. Mai mult, într-o notă din 28 iunie 1968, adresată Consiliului 
Securităţii Statului, semnată de locotenent colonelul Nicolae Diaconu şi maiorul Gheorghe 
Mateuţ, se preciza foarte clar că acţiunea de ,,reeducare” din penitenciarele Pitesti şi Gherla 
era cunoscută de „fosta conducere a Ministerului Afacerilor Interne şi în primul rând de 
Pintilie Gheorghe şi Nicolschi Alexandru, care au patronat şi condus de fapt această 
acțiune”*?. Într-un referat redactat la 1 februarie 1971, privind activitatea desfăşurată de 
colonelul Tudor Sepeanu în cadrul acţiunii de ,,reeducare” din anii 1950, trimis de Ion 
Stănescu, preşedintele Consiliului Securităţii Statului lui Emil Bodnăraş, la acea dată 
vicepreşedintele Consiliului de Stat, se menționa: ,,Apreciem ca neechitabil [fata de 
condamnarea lui Teodor Sepeanu] faptul de a nu fi fost tras la răspundere penală şi Pintilie 
Gheorghe, autorul moral şi material al introducerii şi aplicării metodelor ce s-au practicat de 
deţinuţii legionari în penitenciare”? 

Analiza documentelor accesibile până în acest moment evidențiază faptul că acțiunea 
de ,,reeducare” din perioada 1949-1951, desfăşurată în penitenciarele Pitesti şi Gherla, nu a 
fost o „activitate criminală a unor bande de legionari, dusă în penitenciare datorită lipsei de 
vigilentä şi a neglijentei criminale din partea unor organe ale penitenciarelor respective”, 
cum se menţiona în concluziile anchetei oficiale din luna septembrie 1954. Persoane 
importante”! din conducerea unor instituţii din cadrul Ministerului de Interne — Securitate, 
Direcţia Generală a Penitenciarelor — nu numai că au cunoscut, ci au fost direct implicaţi în 
fenomenul „reeducării”. Cu siguranță, deschiderea totală a arhivelor”? va permite cunoaşterea 
şi studierea rolului jucat de persoanele aflate la conducerea Ministerului de Interne în cadrul 
acțiunii de ,,reeducare” de la începutul anilor 1950. 


general al Direcţiei Generale a Penitenciarelor. A deţinut această funcție până la 15 aprilie 1954; AANP, dosar 
43. 

“* ASRI, fond D, dosar 10.844, vol. 3, ff. 62; 90-91. 

“ Ibidem, vol 2, f. 56. 

“ ACNSAS, fond D, dosar 19, vol. 1, f. 128. 

“ Ibidem, vol 2, f. 55. 

” ASRI, fond P, dosar 26979, vol. 11, f. 229. 

*! Generalul Alexandru Nicolschi, director general adjunct in Direcţia Generală a Securităţii, a fost considerat de 
mai multi istorici că ar fi fost conducătorul din umbră al acțiunii de „reeducare”. Rămâne ca cercetările 
ulterioare, bazate pe documente de arhivă, inaccesibile până în acest moment, să confirme sau să infirme această 
ipoteză. Printre cei care-l incriminează, folosind, în special, lucrări cu caracter memorialistic sunt istorici de 
prestigiu ca Dennis Deletant şi Marius Oprea; Dennis Deletant, op.cit., p. 157; Marius Oprea, op.cit., p. 566. 

ai Esenţiale pentru a cunoaşte gradul de implicare a unor personaje din ierarhia superioară a Ministerului de 
Interne din acea perioadă în acţiunea de „reeducare“ sunt atât rapoartele şi informările întocmite de Grupa / 
Biroul Operativ din închisorile Piteşti şi Gherla, cât şi sintezele realizate pe baza acestora de conducerea 
Serviciul Inspectii din penitenciare, instituția care a supervizat desfăşurarea ,,reeducarii”. Cel mai probabil, 
aceste documente se găsesc în arhiva Biroului „K”, organism însărcinat cu activitatea de contrainformaţii din 
penitenciare. 

Internarea in lagare de munca 


In numeroase cazuri, ofiterii Securitätii nu reuseau, cu toate eforturile, si adune dovezi 
pentru condamnarea celor suspectati prin simpla lor apartenenta la categorii sociale socotite 
„duşmănoase”. Întrucât nu puteau fi luate măsuri represive împotriva lor în baza Codului 
Penal sau a unor legi publice, iar deportarea şi fixarea domiciliului obligatoriu erau 
considerate a nu anihila potenţialul pericol reprezentat pentru regim de persoanele respective, 
s-a trecut la elaborarea unui complex de legi cu caracter secret care să reglementeze un nou 
tip de detenţie, pentru care nu era necesară pronunțarea unei sentințe penale. 

Astfel au apărut pe teritoriul României numeroase lagăre numite în timp şi în funcție 
de tipul lor de organizare unităţi, colonii şi batalioane de muncă. Decizia de înființare a 
acestora a fost luată, după cum arăta Teohari Georgescu în cuvântul său! în fata şefilor din 
DGSP si a directorilor Regionalelor de Securitate in 28 februarie 1950, la nivelul conducerii 
partidului comunist: „Am spus că nu putem trimite în Justiţie elementele contra cărora nu 
avem fapte concrete, dovezi. Sigur că aici nu poate fi vorba decât de o lipsă a noastră. Partidul 
nostru şi Guvernul, în grija pe care o are de a asigura buna desfăşurare a muncii în 
tara noastră, a tuturor oamenilor cinstiți, sa gândit să dea pentru organele noastre posibilitatea 
ca acele elemente care nu puteau fi încadrate în texte de lege, ca acelea din cod[ul penal, 
pentru că] aşa cum spunea un tovarăş, nu aveam dovezile concrete, sa venit cu o lege care 
permite Ministerului nostru ridicarea tuturor acelorcare agită, care duc activitatea 
duşmănoasă, care duc activitatea împotriva regimului nostru şi care nu se încadrează în texte 
de lege, dar duc această activitate. Săi trimitem să se obişnuiască cu o muncă, cu o altă viață”. 

Legea la care făcea referire Teohari Georgescu era Decretul nr. 6 din 14 ianuarie 1950 
al Prezidiului Marii Adunări Nationale’, care a fost emis în urma analizării unei Hotărâri a 
Consiliului de Miniştri din ziua precedentă şi semnat de preşedintele C.I. Parhon. Acesta a dus 
la înființarea unităților de muncă, instrumente „pentru reeducarea elementelor duşmănoase 
RPR şi în vederea pregătirii şi încadrării lor pentru viata socială în conditiunile democraţiei 
populare şi construirii socialismului”. În aceste unităţi erau trimiși, pe lângă foştii deținuți 
politici în legătură cu care Securitatea considera că „la expirarea pedepsei nu se dovedesc a fi 
reeducati”, „acei care prin faptele sau manifestările lor, direct sau indirect, primejduiesc sau 
încearcă să primejduiască regimul de democraţie populară, îngreunează sau încearcă să 
îngreuneze construirea socialismului în RPR, precum şi acei care, în acelaşi mod, defăimează 
puterea de stat sau organele sale, dacă aceste fapte nu constituiesc sau nu pot constitui, prin 
analogie, infracțiuni”. Trimiterea în unitățile de muncă era dispusă prin decizii ale MAI, pe o 
durată de minimum 6 luni, până la 2 ani. Ea putea fi redusă „în raport cu rezultatele 
reeducării” (ceea ce nu s-a întâmplat), sau prelungită, fără a putea depăşi 5 ani. Părăsirea 
unităților de muncă „fără autorizaţie scrisă prealabilă” se pedepsea cu închisoare corecțională 
de la 6 luni la 5 ani (mai mare decât cea prevăzută în Codul Penal pentru evadarea din 
penitenciar, care era între 3 şi 6 luni). 

S-a hotărât, pentru coordonarea acțiunilor represive prevăzute de Decretul 6, crearea 
unei Direcţii a Unitatilor de Muncă în cadrul Ministerului Afacerilor Interne. Prin Decretul 60 
din 10 martie 1950° se stabilea ca organizarea unităților de muncă să se facă prin decizia 
Ministrului MAI (anterior, aceasta cădea în sarcina Consiliului de Miniştri). În martie 1950, în 
funcția de director general al Unitatilor de Muncă (şi totodată director general adjunct al 
Direcţiei Recrutării si Repartizării Forţei de Muncă) a fost numit Ilie Bădică”. 


! ASRI, fond D, dosar nr. 10090, ff. 80-90. 

? Ibidem, dosar nr. 10957, ff.1-2. 

* Ibidem, f. 3. 

4 Născut in 1913, eliberat din această funcţie în 31 martie 1966, când a fost numit la conducerea Direcţiei 
Generale a Rezervelor Statului (până la 4 iulie 1975). Vezi Ion Bălan, op. cit., pp. 98-99. 

Problema unor pedepse suplimentare față de cele aplicate prin sentințe penale 
opozanților regimului preocupase de mai multă vreme Securitatea. În 1949, deci înainte de 
introducerea măsurilor aşa-zis admnistrative prin Decretul 6, se dispusese ca deținuții politici 
cu pedepse de peste un an, după expirarea acestora, să fie „depuşi” de către penitenciare „la 
organele județene de Securitate”. Aici, în cazul unui aviz negativ privind eliberarea, se 
stabilea să fie trimişi la muncă în mine şi se alegeau cu grijă „zonele unde vor fi trimişi cei 
cărora le expiră pedeapsa şi nu prezintă garantie”. Din ianuarie 1950 situatia era mult 
schimbatä: Securitatea avea la indemana un instrument represiv extrem de eficient, intrucat 
termenii generali folositi pentru a desemna categoria celor ce puteau fi internati in lagäre lasa 
loc interpretărilor adecvate poliției politice şi nu a ezitat sa îl pună deandata în practică. 

Prin Ordinul 100 al Direcţiei Cabinet din 3 aprilie 1950€ din Securitatea Poporului, 
semnat de directorul general Pintilie Gheorghe, se dezvoltau şi se interpretau prevederile 
Decretului 6, în acord cu teza ,,ascutirii luptei de clasă”. Se arăta că „duşmanul de clasă din 
tara noastră, fabricantii şi moşierii expropriati, bancherii şi marii negustori, elemente 
deblocate şi epurate din aparatul de stat şi chiaburii, slugi ale imperialismului, caută prin orice 
fel de mijoace ca: zvonuri alarmiste, injurii, manifestări rasiale şi şovine, instigări, misticism 
religios, mergând până la acte de teroare, sabotaj, diversiune, să creeze agitație, să alarmeze 
populaţia, să îndemne la nesupunere, să împiedice construirea socialismului”. Tocmai de 
aceea, „în dezvoltarea art. 1 din Decret”, se precizau care „vor fi categoriile de cetăţeni care 
vor intra în obiectivele Securităţii cu propuneri de a fi trimişi în unități de muncă”. 

Fireşte, era vizat „duşmanul de clasă”, aşa cum era definit în preambulul Ordinului 
100. Intrau în atenția organelor represive cei care „lansează sau răspândesc zvonuri alarmiste 
tendentioase, duşmănoase, ascultă şi difuzează propaganda desantata a posturilor de radio 
imperialiste, toți cei care aduc injurii PMR, conducătorilor săi”, ca şi URSS-ului şi lui Stalin. 
De asemenea, erau pasibili de internarea în lagăr cei ce frecventează „bibliotecile, concertele 
si în general manifestările propagandistice ale legatiilor imperialiste” sau intretin legături cu 
funcționarii lor şi familiile acestora, instigatorii la „manifestări rasiale şi sovine” şi la 
nesupunere şi neexecutare „în contra măsurilor guvernului”. Astfel, denigrarea sau 
împotrivirea la colectivizare, colectări, planurile de însămânțări şi comasări, prozelitismul 
religios, transmiterea de ştiri ,,tendentioase, alarmiste, duşmănoase prin corespondenţă internă 
sau externă” atrăgea trimiterea în lagăr. Aceeaşi măsură privea şi „elemente cu un trecut 
reactionar cunoscut sau foştii exploatatori care ocupă încă în producţie posturi de răspundere” 
care dovedeau „delăsare gravă, nejustificată prin incapacitatea lor profesională”. În privința 
modului de lucru, Pintilie Gheorghe arăta că Direcția Generală a Securității Poporului va 
dispune prin decizie internarea în unități de muncă a persoanelor de mai sus depistate de 
Direcţiile Regionale din teritoriu”. 

Până în 1952, procedura de mai sus a fost utilizată, în conformitate cu „măsurile 
administrative” dispuse prin Decretul 6, pentru alimentarea „unităților de muncă” de la 
Canalul Dunăre-Marea Neagră si din Balta Brăilei, dar şi de pe alte şantiere din tara cu forța 
de muncă gratuită a „duşmanilor poporului”, Securitatea răspunzând cu dărnicie tuturor 
solicitărilor. Audiat la Comitetul Central în 1968, Ilie Bădică, fostul director al Direcţiei 
Generale a Unitätilor de Muncă din MAI, avea să declare: „Arestările acestor deținuți se 
făceau după nevoi şi în special după nevoile Canalului Dunăre-Marea Neagră. Dacă la Canal 
trebuiau 5000 de oameni, tovarășul Hosu, directorul general al Canalului, dădea telefon la tov. 
Teohari şi apoi intra în funcţiune aparatul colonelului Dulgheru, de la Direcția de Anchete, 
care împarte sarcinile, stabilind ce număr de deținuți să aducă fiecare Regiune. Ştiu acestea 
pentru că lagărul de la Rahova [de triere a deținuților — n.n] era anunţat dinainte să se ducă cu 


5 ASRI, fond D, dosar nr. 10089, f. 187. 
5 Ibidem, dosar nr. 7778, vol. XXXVI, ff. 64-65. 
7 Ibidem. 

dubele la gară, să aştepte trenul x din regiunea y, adică arestările se făceau după nevoile 
Canalului şi nu după vina anumitor elemente dușmănoase regimului”. 

În 12 august 1952, sistemul măsurilor administrative, care îşi probase eficienţa pe 
parcursul a doi ani, a fost unificat şi amplificat printr-o Hotărâre pentru înființarea coloniilor 
de muncă, a domiciliului obligatoriu şi a batalioanelor de muncă a Consiliului de Miniştri, cu 
nr. 1554. În capitolul 1 al textului, se arăta că măsura este dictată de „rezistenţa tot mai activă 
a elementelor dușmănoase şi [de] faptul că acestea încearcă încontinuu să saboteze în mod 
organizat măsurile Guvernului şi Partidului”, pentru „a uşura supravegherea activităţii 
elementelor dușmănoase”. Acestea urmau să fie trimise „la munca de utilitate socială”, într-o 
amplă acțiune a Securităţii de curățare a celor mai importante „centre vitale ale țării”, prin 
„internarea administrativă pentru efectuarea muncii obligatorii”. Măsura era definită drept 
,exceptionala” şi provizorie”, în scopul ei organizându-se „colonii de muncă, domiciliu 
obligatoriu şi batalioane de muncă””. Acest complex de măsuri care a reinstaurat in România 
atmosfera de teroare a marilor valuri de arestări din anii 1948-1950 a fost probabil gândit nu 
numai ca o amplă acţiune represivă, ci şi spre a demonstra fermitatea conducerii de partid, în 
contextul celor două mari evenimente social-politice ale anului: reforma bănească, resimțită 
de majoritatea populației ca o decizie administrativă de confiscare a lichiditatilor financiare şi 
„devierea de dreapta”, soldată cu arestarea „troicii” Pauker-Luca-Teohari, care a provocat un 
adevărat cutremur în masa largă a membrilor de rând ai partidului. 

În conformitate cu HCM 1554/1952, puteau fi reţinuţi şi internaţi în colonii de muncă 
cei socotiți că, „direct sau indirect, primejduiesc sau încearcă să primejduiască regimul de 
democrație populară, îngreunează sau încearcă să îngreuneze construirea socialismului în 
RPR, precum şi acei care, în acelaşi mod, defăimează puterea de stat sau organele sale, dacă 
aceste fapte nu constituiesc sau nu pot constitui prin analogie infractiuni”’®. În această largă 
categorie erau înscrişi toți cei enumerati în Ordinul 100 al directorului general al Securității 
Poporului din 3 aprilie 1950, începând cu colportorii de zvonuri şi încheind cu cei ce vizitează 
bibliotecile legatiilor occidentale la Bucureşti. Se prelua chiar ad-litteram formularea data de 
Pintilie documentului analizat mai sus, adăugându-se însă şi alte categorii susceptibile de a fi 
trimise la muncă forțată în lagăre, „cadrele active ale fostelor grupuri şi partide moşiereşti”, 
fiind incluse aici, alături de duşmanii tradiționali ai comuniştilor, activiştii sionişti, ca şi 
membrii grupării politice social-democrate a lui Titel Petrescu, sau foştii tovarăşi de drum ai 
comuniştilor, liberalii lui Gheorghe Tătărăscu şi Petre Bejan''. Mai luau calea lagărelor 
„vechea agentură a fostului (SSI), vechea agentură a Marelui Stat Major, a Sigurantei, 
Poliţiei” (cei care nu fuseseră încă arestaţi)”, foştii condamnaţi pentru sabotaj, speculă si 


$ Ton Bălan, op. cit., pp. 98-99. 

” ASRI, fond D, dosar nr. 10957, f. 8. 

' Tbidem, f. 25. 

!! Trimiterea în lagăr a membrilor a fost precedată de arestarea liderilor. Titel Petrescu a fost arestat in noaptea 
de 6 spre 7 mai 1948. Arestarea sa „a surprins mult conducerea titelistă. Aceasta spera că lipsa de activitate 
publică a PSDI va înlătura arestările şi va aduce cel mult o dizolvare a partidului. Imediat ce au aflat, o parte 
dintre cei rămaşi în libertate au avut o consfătuire în grădina Cişmigiu (le era teamă de a se întâlni la sediu)”; 
ASRI, fond D, dosar nr. 2108, f. 474. Vezi şi Cartea Albă a Securiăţii..., 1, p. 455. Ca o ironie a sorții, la această 
întâlnire de taină participa şi Gheorghe Cristescu, primul secretar al Partidului Comunist Român... La rândul lor, 
cu toate eforturile şi compromisurile făcute, nici Gheorghe Tătărescu şi nici Petre Bejan (care candidase pe liste 
la alegerile din martie 1948 în fruntea formaţiunii sale pseudo-liberale şi sustinuse actul de naţionalizare din 11 
iunie 1948) nu au scăpat de rigorile detenţiei comuniste; Şerban Rădulescu-Zoner, Gheorghe Cliveti, Gheorghe 
Onişoru, Dumitru Şandru, Apostol Stan, Istoria Partidului National Liberal, Bucureşti, Editura All, 2000, pp. 
289-291. 

1? În 1952, când era acuzat că nu respectase linia partidului, menţinând în funcție vechi cadre şi întârziind 
arestarea foştilor poliţişti sau ofiţeri de informaţii, Teohari Georgescu se apăra afirmând: „În ce măsură am 
aplicat linia Partidului, se poate judeca după următoarea situaţie: în 1951 a trecut la Ministerul de Interne 
Serviciul de Contrainformatii al Armatei. Acest serviciu avea peste 1000 de oameni. Odată cu trecerea la Interne, 

trecere frauduloasă de frontieră, chiaburii care „sabotează măsurile luate de guvern”, 
frontieriştii”, rudele celor fugiți peste graniță înainte şi după 1945 (tată şi copii majori 
bărbaţi), „condamnaţii pentru infracțiuni împotriva securităţii RPR care la expirarea executării 
pedepsei, prin comportarea lor nu prezintă încredere de a fi folositori societății”. 

Laolaltă cu toți aceştia, erau trimişi în coloniile de muncă „recidiviştii de drept comun 
care au mai mult de 3 condamnări şi care reprezintă un pericol pentru liniştea şi asigurarea 
avutului oamenilor muncii”. După cum relevă mărturiile supravietuitorilor, din rândurile 
acestora din urmă aveau să fie recrutaţi majoritatea brigadierilor şi a şefilor de baracă, 
personaje care sporeau atmosfera de teroare în rândul deținuților politici prin comportamentul 
lor brutal, încurajat de paza lagărelor: „Baraca nr. 6 e considerată de toată lumea drept un loc 
de penitentä sporită. Nu pentru că aici e mai puţină căldură sau mai puţină ventilație. Cei 100 
de oameni câţi încap în cele trei etaje de paturi produc cu propriile lor corpuri energia lor 
calorică necesară, iar aerisirea se mai face si prin pereţii de scândură. Încăperea de la intrare, 
căreia deţinuţii îi spun lavabou, are acoperişul spart şi acolo plouă ca la un adevărat duş. Alta 
este însă cauza pentru care i se spune acestei barăci stereotipe purgatoriul nr. 6. Aici sunt 
cazaţi şi criminalii de drept comun condamnați la muncă silnică pe viata, figuri sinistre ce nu 
mai au nimic de pierdut, gata oricând să te înjunghie dacă îi superi cu ceva. În baracă ne-a 
primit şeful de cameră, condamnat la muncă silnică pe viata pentru tâlhărie şi crimă. Ne-a 
repartizat în paturile libere de lângă uşă, alături de hârdaiele în care în timpul nopții deținuții 
îşi făceau nevoile. Noul nostru şef ne-a făcut un instructaj analfabetic şi violent, presărat din 
loc în loc cu înjurături la adresa mamelor noastre. Sergentul care ne-a însoţit n-a intervenit, 
cum într-o naivitate anacronică ne aşteptam să o facă, ba chiar ne aşteptam s-o facă, ba chiar 
se arăta mulţumit de faptul că şeful de baracă îi luase locul de educator”, arăta un fost deținut 
din coloniile de muncă de la Canal'?. 

Internarea în colonii de muncă urma să se dispună, în conformitate cu art. 4 al HCM 
1554/1952, prin decizia unei „Comisii speciale care va fi înființată în cadrul Ministerului 
Afacerilor Interne şi care va lua hotărâri pe baza propunerilor Direcţiei Generale a Securității 
Poporului şi Direcţiei Generale a Miliției”. Preşedinte al acestei Comisii a fost numit Pintilie 
Gheorghe, prin Decizia 744 din 25 august a MAI, semnată de ministrul Alexandru Drăghici!*. 
Directorul Securităţii îşi aproba astfel propriile propuneri, alături de membrii comisiei 
(general maior Nicolschi Alexandru, colonel Aurel Corin, maiorii Butika Francisc, Marin 
Vintilă, Einhorn Wilhelm din Securitate şi lt.col. Erdely Iosif, de la Miliție). Fostul Birou 
Unităţi de muncă, din cadrul Direcţiei a VIll-a Cadre din Securitate era ataşat cu tot 
personalul pe lângă această comisie. 

Prin Hotărârea 1554, unitățile de muncă înființate în 1950 se transformau automat în 
colonii de muncă. Părăsirea lor fără bilet de eliberare se considera evadare, fiind pedepsită 
potrivit „legilor în vigore”, iar durata internării administrative era cuprinsă între 6 luni şi 5 
ani. 

Pe lângă acestea, se mai infiintau şi batalioane de muncă, „acolo unde [Partidul] va 
avea necesități”. În batalioanele de muncă erau „mobilizați pentru muncă si vor munci sub 
pază” bărbați apți de muncă ,,dovediti că cca. 6 luni pe an nu muncesc şi că nu au o ocupaţie 
precisă şi permanentă”, misitii, micii speculanti, meseriaşii fără autorizaţie şi neincadrati în 
câmpul muncii, „cei ce trăiesc prin vânzarea obiectelor personale acumulate” ş.a. Toţi urmau 
să fie salarizati pentru munca prestată cu un salariu asemănător celui curent pentru activități 
similare şi urmau să fie demobilizati din batalioanele de muncă „atunci când vor termina 
lucrarea sau dacă au avut merite”. Trimiterea în batalioane de muncă era stabilită de aceleaşi 


din aceşti 1000 peste 600 au fost arestaţi ca elemente vechi, în frunte cu fostul şef al serviciului, colonelul 
Evulescu”; ASRI, fond P, vol. XXII, f. 218. 

'5 Emil Manu, Infernurile noastre. Jurnal de detenţie, Bucureşti, Editura Crater, 1993, p. 60. 

'* ASRI, fond D, dosar nr. 10957, f. 66. 

comisii care decideau stabilirea domiciliului obligatoriu, cu consultarea unor reprezentanti 
regionali ai partidului, Securităţii şi Militiei. Fuga din batalioanele de muncă se pedepsea cu 
închisoare între 5 şi 10 ani’. 

În 11 martie 1954, prin Hotărârea nr. 337 a Consiliului de Miniştri se decidea 
desființarea coloniilor şi batalioanelor de muncă, probabil ca urmare a abuzurilor petrecute în 
interiorul acestora, semnalate şi anchetate de Procuratură în anul 1953, în urma cărora au fost 
trimişi în judecată foştii comandanți ai lagărelor de la Canal şi de la coloniile de muncă Salcia 
şi Cernavodă. Aici, ca urmare a unor atrocități greu de închipuit, au murit mii de oameni °. 
Dupä desfiintarea coloniilor de munca, ,,toate persoanele care la data prezentei hotärâri se afla 
internate administrativ vor fi deferite organelor de urmärire penala pentru cercetarea faptelor 
comise sau vor fi puse în libertate”. Ca singură măsură suplimentară în afara pedepselor 
penale sau a deciziei de internare în fostele colonii de muncă, MAI urma să stabilească 
domiciliu obligatoriu pentru cei din închisori şi lagăre care „dovedesc că nu s-au reeducat”!?. 

Ultima măsură arbitrar-represivă din seria „măsurilor administrative” în sprijinul 
activității Securităţii a fost dispusă prin Decretul 89, emis la 17 februarie 1958 de Prezidiul 
Marii Adunări Naţionale şi semnat de Gheorghe Stoica, prin care s-a decis că „pot fi stabilite 
în locuri de muncă anume destinate persoanele care prin faptele lor primejduiesc sau încearcă 
să primejduiască ordinea de stat, dacă acestea nu constituie infracţiuni”. În baza acestui 
decret, s-a adoptat în 5 martie 1958 Hotărârea Consiliului de Miniştri nr. 282, prin care erau 
trimise în „locuri de muncă anume destinate” (în minele de cărbuni) următoarele categorii de 
persoane: foşti legionari, „de la şefi de garnizoană inclusiv, în sus”, a legionarilor şi a 
celorlalte elemente care „mai prezintă pericol” după eliberare şi „primejduiesc sau încearcă să 
primejduiască securitatea statului”, dacă faptele lor nu puteau fi condamnate prin Codul 
Penal. Comisia care stabilea cine anume urmează să fie trimis la muncă forțată, pe o durată 
cuprinsă între 2 până la 6 ani era formată din doi adjuncti ai ministrului de interne şi un 
adjunct al procurorului general’®. 

S-a păstrat şi sumarul unui Regulament privitor la primirea, internarea, regimul şi 
supravegherea în locurile de muncă anume destinate, care arăta că internatii în astfel de locuri 
de muncă erau permanent perchezitionati, puteau fi pedepsiți în caz de abateri sau la refuz de 
hrană, aveau dreptul la pachete şi vizite, într-un regim mai uşor decât cel penitenciar, dar 
totuşi strict supravegheat!” 

Alături de deportări şi stabilirea domiciliului obligatoriu, internarea în lagăre a fost o 
măsură administrativă cu un efect represiv important. Folosită pe scară largă de Securitate, 


5 Ibidem, ff. 13-14. 

16 Este greu de estimat numärul total al victimelor, în actualul stadiu al cercetärilor, care totusi pe ansamblu este 
de ordinul miilor. Pentru soarta fostilor comandanti de lagär anchetati in urma crimelor comise, edificator este 
cazul lui Augustin Albon. Intrat în DGSP cu gradul de căpitan la înființarea acesteia, a fost director al Direcţiei a 
VI-a (Paza Guvernului). Albon era originar din Turda (fiu al lui Ion şi al Mariei, născut la 22 mai 1910), unde 
fusese ceaprazar. După intrarea sa în partid, ajunsese în 1945 să lucreze în Siguranţă. La înființarea Canalului, a 
părăsit DGSP pentru a primi misiunea de a asigura paza unităţilor de muncă de aici. Evocat în numeroase 
mărturii ale supravietuitorilor pentru cruzimea sa, a „patentat” un mijloc de tortură specific, denumit „stâlpul 
infamiei”. Detinutul legat la acest stâlp era bătut şi batjocorit de gardieni, brigadieri şi deţinuţi. Se afirmă că a 
omorât mai multi deținuți la Canal, bătându-i cu lopata sau călcându-i în picioare, călare pe calul său alb. Om 
scund, solid şi taciturn, obişnuia să se adreseze deținuților: „cu gamela să säpati Canalul, banditilor!” A fost 
avansat în 1954 în funcţia de director general al Penitenciarelor, dar la scurtă vreme a fost arestat şi încarcerat la 
Jilava, fiind, după unele surse, condamnat la 25 de ani de închisoare, din care a executat doi sau trei. După 
eliberare nu s-a mai întors în Turda, rămânând în Bucureşti, unde a lucrat, până la pensie, ca inspector al 
croitoriilor CENTROCOOP; Doina Jela, Lexiconul negru. Unelte ale represiunii comuniste, Bucureşti, Editura 
Humanitas 2001, pp. 26-27. 

'7 ASRI, fond D, dosar nr. 10957, f. 15. 

' Ibidem, dosar nr. 7778, vol. XXXVI, f. 68. 

© Ibidem, f. 69. 

aceasta a afectat un mare numär de oameni si, prin caracterul ei arbitrar, a avut un ecou 
notabil in plan social, in raport cu scopul urmärit de politia politica a regimului comunist. 


Amploarea internärilor in lagärele de munca 

În 1967-1968, Consiliul Securităţii Statului a documentat trimiterea „în unităţi, colonii 
şi locuri de muncă obligatorie a unui număr de circa 29 000 persoane”%. Cifra mai poate 
mod cât mai complet şirul abuzurilor şi ilegalităţilor sunt limitate de faptul că în arhivele 
Securității Statului nu se pot identifica multe documente. Din relatările unor ofițeri ce 
muncesc în prezent în acest sector rezultă că în anul 1954 fostul şef al Serviciului de evidență, 
colonel Popescu Gheorghe (Gogu)”’, în prezent ambasador în Birmania, a ordonat distrugerea 
fişelor de evidență pentru aproximativ 17 000 persoane ce au fost internate administrativ. Ca 
urmare, dosarele în arhiva Securităţii nu se pot găsi decât cu mari greutăţi”? Numărul total al 
celor internați în lagăre de muncă poate fi estimat la cel puţin 50 000 victime ale măsurilor 
administrative utilizate de Securitate, în condiţiile în care numai un dosar de arhivă verificat 
în 1967-1968 arăta că în perioada 4 ianuarie—26 iunie 1952 s-au emis 118 decizii ale MAI, 
prin care s-au trimis în lagăre 3963 oameni. Numai în zilele de 3 martie şi 1 aprile 1952 s-a 
dispus internarea unui număr de 316, respectiv 437 persoane. Practic, aşa cum se arăta în 
sintezele prezentate Comitetului Central, situația scăpase oricărui control, Securitatea 
dezlantuind un val de teroare care nu-şi putea justifica amploarea”. 

Există date exacte pentru primii ani de funcţionare a acestor măsuri. Astfel, în 1950 
au fost trimise în unități de muncă 5154 persoane, în 1951 alte 2519, pentru ca în 1952, odată 
cu organizarea coloniilor de muncă, numărul să crească la 11 913, în vreme ce pentru anii 
1953-1954 s-au găsit date privind internarea administrativă a 2491 persoane. S-a mai stabilit 
că între 1957-1963 au fost trimise în locuri de muncă obligatorii pe o durată de 2 până la 6 
ani în baza Decretului 89/1958 alte 3658 persoane, dintre care 2696 pentru că „au instigat şi 
au participat la räzmerite”, 545 de deţinuţi care „nu au dovedit că s-au reeducat” şi 117 foşti 
comandanţi legionari”. 

În realitate, examinarea dosarelor a arătat cu totul altceva, şi anume că Securitatea a 
purtat un război necruţător împotriva muncitorilor şi țăranilor, deci tocmai împotriva 
categoriilor sociale în numele cărora dezlantuise lupta de clasă. Din cele 3658 persoane 
trimise între 1958-1964 la „muncă obligatorie”, îndeosebi în mine, 1899 erau țărani, 436 
muncitori, 207 profesori şi învăţători, 241 funcționari etc. Dintre ei, 634 nu aveau nici un 
motiv „la dosar” pentru a suporta această pedeapsă şi nici antecedente penale”. Cea mai 
numeroasă categorie au constituit-o şi în rândurile „populaţiei” din coloniile de muncă de la 
Canal şi din Balta Brăilei tot muncitorii şi țăranii care se împotriveau colectivizării şi 
impunerii cotelor agricole. Numai din fosta regiune Oltenia, după cum relevau documente 
găsite în 1967, au fost trimişi în lagăre de muncă 1095 ţărani”€, iar o analiză din martie 1968 
asupra unui lot martor de 7000 de fişe ale unor persoane internate arată că „măsurile represive 
au fost îndreptate împotriva a 1355 țărani, 1570 muncitori şi tehnicieni, 767 învăţători şi 
profesori, 136 medici, 166 ingineri etc. Din cele 7000 de fişe examinate rezultă că numai 11 


* Arhiva Comitetului Ex. al CC, nr. 264/18.02.1972, vol. IV, f. 7. 

*! Gogu Popescu a fost numit la înființarea Securităţii, în august 1948, director al Direcţiei a II-a Contrasabotaj. 
Învätätor, originar din Târgovişte, a organizat bandele de bätäusi comunişti la alegerile din 1946, în calitatea sa 
de şef al organizației de partid Dâmboviţa. După îndepărtarea din Securitate a avut parte de o carieră 
diplomatică, fiind numit ambasador în Birmania şi apoi în Ghana; Doina Jela, op. cit., p. 233 . 

7 Arh.C.Ex. al CC, nr. 264/18.02.1972, vol. IV, f. 17. 

* Ibidem, f. 16. 

** ASRI, fond D, dosar nr. 7778, vol. 36, ff. 41-42. 

* Arh.C.Ex. al CC, nr. 264/18.02.1972, vol. IV, f. 17. 

* Ibidem, f. 14. 

persoane sunt fosti industriasi, 15 mosieri $i 25 fosti politisti””?7. Securitatea încălcase în mod 
flagrant principiile pe care declara în ton cu partidul că luptă să le apere, comportându-se ca o 
armată într-un teritoriu ocupat şi dezvăluind astfel adevăratul caracter al regimului sovieto- 
comunist. 

Trimiterea în lagăr se făcea cu totul arbitrar, nefiind respectate nici măcar formal 
dispozițiile privind măsurile administrative, care şi aşa, cum s-a văzut, aveau prevederi care 
puteau fi interpretate într-un mod larg de către Securitate. Practic, oricine în afara 
nomenclaturiştilor putea fi trimis în lagăr. Un studiu făcut de Procuratura Generală în anul 
1953 descoperise în toate coloniile de muncă deţinuţi numai pe bază de adrese, însoţite de 
tabele nominale. În martie 1953, în lagărul Peninsula de la Canal, 2293 persoane se aflau 
numai în baza unor astfel de documente sumare, iar în iulie acelaşi an 1500, Procuratura 
Generală constatând că aceste persoane sunt „deţinute in mod ilegal”. Opoziția Securităţii a 
făcut să nu se poată dispune eliberarea acestora, iar investigațiile procurorilor în coloniile de 
muncă au încetat din cauza aceloraşi presiuni”*. Abuzurile continuau în privinţa termenelor de 
internare, care erau depăşite fără ca deţinuţii să fie eliberaţi. La 20 iulie 1953, se aflau în 
această situaţie 402 deţinuţi din coloniile de muncă de pe cuprinsul României Populare”. 


Regimul de exterminare din lagărele de muncă 

Abuzuri grave „s-au săvârşit şi în ceea ce priveşte regimul de detenţie, cel alimentar, 
asistența sanitară”, după cum consemna sec un document al Consiliului Securităţii Statului din 
1968* cu privire la unitățile şi coloniile de muncă. Le ilustrează pe larg o întreagă literatură 
memorialistică”. În lagăr „toate erau dificile şi greu de suportat: condiţiile de muncă erau 
barbare, vânturile năpraznice şi neobosite, hrana insuficientă, cazarea improvizată”? Bolile 
făceau ravagii printre „oameni adunați de prin toate închisorile politice din tara, extenuati de 
foamete şi frig, de umezeala acelor saivane în care locuisem, obosiţi de munca epuizantă. 
Erau anemiati, distrofici şi dintre aceştia din urmă au fost destui cei care au alunecat în 
caşexie“” — ultima fază de slăbire generală a organismului, din care greu se mai putea redresa 
cineva”**. 

Dar poate cä cel mai greu de suportat au fost cruzimile absurde pe care oamenii le-au 
suportat sau la care au fost martori, marcati apoi pe tot restul vietii de cele träite si vazute. 
Exemplele ar putea umple o lungă monografie. Ele au fost consemnate şi de rapoartele în 
urma unor controale făcute în coloniile de muncă în anul 1953, când Procuratura Generală a 
investigat mai multe crime petrecute în acestea. Scene de o violență excesivă care s-au 
petrecut în lagăre au avut darul să impresioneze şi au influenţat probabil decizia de închidere a 
lor în 1954. Chiar documente ale Securităţii relevă crizimi deosebite petrecute aici. Numai în 
luna ianuarie a anului 1953 au murit în coloniile de muncă de la Canalul Dunăre-Marea 
Neagră un număr de 133 deţinuţi, potrivit evidenţelor fostei politii secrete. Cele mai multe 
decese s-au înregistrat la coloniile Peninsula şi Poarta Albă (46, respectiv 30)%. 


7 Ibidem, f. 17. 

% Ibidem, f. 1. 

” Ibidem, f. 16. 

% Ibidem, p. 18. 

3! Vezi retrospectivele bibliografice pe tema Rezistenţa anticomunistă în România, publicate în „Arhivele 
Totalitarismului” nr. 5 (4)/1994, pp. 244-266, nr. 6 (1)/1995, pp. 250-287, nr. 7 (2)/1995, pp. 202-221, nr. 8 
(3)/1995, pp. 237-246, nr. 9 (4)/1995, pp. 203-220, nr. 10 (19/1996, pp. 215-241, nr. 11-12 (2-3)/1996, pp. 221- 
233. 

* Cătălin Ropală, Periprava. Memorial din gulagul românesc, Bucuresti, Editura Majadahonda, 1997, p. 117. 

33 Fazä în care metabolismul consumă țesuturile, omul intrând într-o fază de „autodevorare”. 

* Constantin Horujenco, Povestiri din intuneric, Galati, Editura Alma, 1997, p. 108. 

# ASRI, fond D, dosar nr. 10971, ff. 15-20. 

În coloniile de muncă se practica pe scară largă bătaia, incarcerarea pe termen lung, 
utilizarea la munci grele a deţinuţilor bolnavi, iar rațiile de hrană neândestulătoare au făcut ca 
moartea multora să fie cauzată pur şi simplu de foame şi istovire. Dacă tratamentul inuman 
aplicat deţinuţilor în lagărele din România a caracterizat universul concentrationar ca şi în 
celelalte state ale blocului sovietic, în unele perioade, în anumite locuri de detenţie, regăsim 
puternice accente de sadism în aplicarea acestui tratament. Ca urmare, la multe dintre lagărele 
Canalului Dunăre-Marea Neagră se înregistra în 1952 o medie a mortalităţii de peste 30 de 
deţinuţi pe lună”, iar între aceştia unii îşi găseau sfârşitul în chinuri care, dacă nu ar fi 
consemnate chiar de documente ale Securităţii, ar fi greu de imaginat. Astfel, după 15 zile de 
carceră, un deţinut a fost dus la infirmerie cu ambele picioare cangrenate, pentru că fusese 
legat cu lanţuri peste „cizmele de cauciuc ce le avea în picioare. Când a fost adus la infirmerie 
si i s-au tras cizmele, i s-a dezlipit şi talpa picioarelor, care putrezise”. Medicul coloniei 
penitenciare i-a făcut trimitere pentru Spitalul din Cernavodă, dar comandantul nu a aprobat- 
o. Detinutul, un tânăr de 23 de ani, a murit în chinuri cumplite după 11 zile, în infirmeria 
lagărului. 

În sadismul lor, unii comandanți de lagăr obişuiau să se distreze, punându-i la cele mai 
grele munci pe epileptici şi distrofici, sau scotandu-i la muncă în ger, desculți şi numai în 
cămăşi. Neîndeplinirea normelor de muncă era sanctionatä cu muncă neîntreruptă fără hrană 
timp de 24 de ore, urmată de carceră. Unii deținuți au fost bătuţi până la desfigurare, 
rămânând infirmi pe viata. Un proces verbal din arhivele fostei Securitati consemna depozitia 
unui deținut maltratat din colonia de muncă de la Cernavodă: „în luna decembrie 1952, fiind 
grav bolnav, am primit de la infirmerie un bilet de scutire şi am fost întors la dormitor. 
Caporalul care făcea de serviciu m-a scos însă afară în pumni şi picioare, umplându-mă de 
sânge şi m-a dus la comandant. Acesta m-a bătut până am leşinat. După ce m-am trezit din 
leşin, mi-a luat mantaua şi m-a pedepsit să muncesc fără mâncare şi odihnă 36 de ore. Am fost 
trimis la muncă, dar eu i-am spus caporalului că nu pot lucra. El a pus trei deţinuţi să mă 
arunce în Dunăre, apoi m-a bătut cu o lopată, m-a legat cu lanţuri şi m-a dus din nou la 
comandant. Acesta m-a pedepsit cu trei luni de carceră. După 42 de zile am fost scos şi dus la 
infirmerie. Comandantul m-a văzut acolo şi mi-a spus: ai să te întorci în carceră şi ai să stai 
acolo până mori. Atunci am încercat să mă sinucid, tăindu-mi venele cu o lamă. Pentru asta, 
comandantul l-a pus pe un deținut să mă bată cu picioarele în testicole şi în gură, 
nenorocindu-mă pe viata şi desfigurându-mă”. Detinutul a fost băgat din nou la carcerä, dar a 
fost salvat de ofițeri superiori veniţi în inspecție la colonia penitenciara, care au mai găsit de 
la Cernavodă alti şase deţinuţi morţi, care continuau să fie ţinuţi in carcerele lagărului, pentru 
că, după cum declara comandantului acestuia, nu şi-au încheiat pedeapsa”*. 

Rapoartele făcute în împrejurările anchetelor din 1953 în coloniile de muncă de la 
Canal şi din Balta Brăilei de către medici deținuți sunt relevante asupra ravagiilor pe care 
frigul şi foamea le provoca, decimându-i pe deținuți în special în lunile de iarnă. „Deţinutul a 
fost adus pe targa din carceră, fără cunoştinţă, cu respirația foarte rară, fără puls aproape si, cu 
toate îngrijirile ce i-am dat la infirmerie (injecții de camfor şi cofeină), după 4 oră a încetat 
din viata. Era în evidenţă cu distrofie şi în diferite rânduri fusese scutit de munca de către 
serviciul medical. Nu a fost adus la vizita medicală înainte de a fi încarcerat şi nici nu am fost 
chemaţi spre a-l vizita la carceră, în tot timpul în care a fost încarcerat”. Un alt deținut „a 
încetat din viata chiar în cabinetul de consultaţii al infirmeriei, in timp ce abia îi făcusem 
injecții de cofeină şi camfor. Nu am fost chemaţi de a-l vizita înainte de a-l încarcera şi nici nu 
a fost vizitat de noi acolo. (...) Nu s-a ţinut seama de către conducerea coloniei de scutirile 


% Ibidem, ff. 177-180. 

“ Ibidem, ff. 3-11, Referat întocmit de It.maj. Munteanu Horia, la 15 iunie 1953 şi ff. 33-35, declaraţia medicului 
Gheorghe Munteanu. 

% Ibidem, f. 31. 

medicale si bolnavi, chiar distrofici gravi au fost scoşi pe santierele de lucru, aducându-i seara 
pe brațe, pe alţii inghetati complet şi chiar morți”. Astfel, un deţinut „distrofic gradul 3, a fost 
adus în agonie, înghețat, de pe şantier şi a murit după câteva ore, in infirmerie”, iar un altul „a 
fost adus mort, înghețat pe şantier”. Toate cazurile, afirma medicul, înşirând un lung pomelnic 
de morţi în lunile ianuarie şi februarie ale anului 1953, ar fi putut fi evitate: „în afară de 
aceştia, sunt numeroase alte cazuri de deţinuţi inghetati, dar care au putut fi readusi la viata în 
urma îngrijirilor noastre. Toţi deţinuţii politici care inghetau pe şantierele de lucru erau 
distrofici, fiind slabiti şi nu mai aveau caloriile necesare pentru a se apăra contra frigului, fie 
că unii erau uşor îmbrăcaţi, fără cămăşi, şi unii chiar cu picioarele goale. Dimineaţa, la ieşirile 
cordoanelor de lucru pe poartă, erau scene îngrozitoare, cu bătăi sângeroase şi cu chinuri de 
iad, ce ar fi trebuit să înduioşeze şi inimile de piatră”, nota acelaşi medic al coloniei 
penitenciare Cernavodă într-o declaraţie care s-a păstrat în arhivele Securităţii”. 

Unele dintre crimele din lagărele de muncă au fost anchetate de Procuratura Generală, 
care a sintetizat şi condițiile de deţinere în fraze sugestive. „Au fost cazuri când deținuții erau 
asasinați prin împuşcare, îngropați de vii în pământ, obligaţi iarna să intre în apă până la brâu 
si să taie stuf, introdusi iarna în carcere descoperite, uneori dezbracati, în poziţii chinuitoare — 
doi în picioare si doi cu capul în jos. În timpul verii, erau dezbräcati, legaţi de mâini şi expuşi 
muşcăturilor de țânțari. Manifestările de bestialitate continuau şi după moartea deţinuţilor, ale 
căror cadavre, neânhumate timp îndelungat, roase de sobolani, erau profanate şi chiar 
introduse în carceră, sub pretextul că torturile n-au fost îndeajuns de aspre”. Pentru 
atrocitățile descrise mai sus, care s-au petrecut în colonia penitenciară Salcia, au fost trimişi în 
judecată 21 de ofiţeri şi subofiteri, care au fost găsiți vinovaţi şi au fost condamnaţi in 1954 la 
pedepse de până la 25 de ani închisoare. Un an mai târziu, ministrul de interne Alexandru 
Drăghici i-a absolvit de pedeapsă şi le-a şters din cazier incriminările. Mai mult, a dispus ca 
majoritatea lor să fie reâncadrati in MAI. Printr-un decret al Prezidiului Marii Adunări 
Naţionale, „acestor cadre li s-a acordat vechimea neîntreruptă în MAI pe toată durata 
detenției, iar conducerea Ministerului de Interne le-a acordat câte o sumă de bani echivalentă 
cu salariul pe trei luni şi câte o lună de zile de concediu la casele de odihnă ale MAI pentru 
refacerea stării fizice”. Procurorul general adjunct Alexandru Voitinovici, care ordonase 
anchetele din 1953 şi descoperise mii de persoane deţinute ilegal, a fost retrogradat din 
funcţie, fapt care dovedeşte că Securitatea inspirase crimele produse în lagărele de muncă şi 
stabilirea condițiilor de detenţie, exterminarea deţinuţilor şi inclusiv trimiterea lor ilegală în 
lagăre fiind o acţiune deliberată a poliţiei politice comuniste”. 

* 

Cei vii $i cei morti erau in coloniile de munca in egalä mäsurä subiect de batjocurä. La 
colonia penitenciara Salcia, intr-o zi din iarna anului 1952 ,,au fost mai multi morti. Pentru a-i 
putea identifica, le-a pus cartoane în gură, pe care le scria numele”. Un deţinut a fost adus de 
la lucru mort, „cu un astfel de carton în gură, iar gura inclestata i-a fost deschisă cu un topor. 
Morţii se înhumau după 7-8 zile, din lipsă de scândură”. Represiunea a produs uneori scene de 
dimensiuni mitologice. După ce un brigadier l-a bătut până la moarte pe un deţinut, acesta „a 
fost pus pe o targa în care bătuse piroane de fier. Când l-a adus la infirmerie, mort, corpul lui 


era în întregime perforat”. 


# Ibidem, pp. 34-35. 

“° ASRI, fond D, dosar nr. 10844, vol. I, ff. 1-3, Notă privind procesul intentat unor cadre şi deținuți de la fosta 
colonie de muncă Salcia, din anii 1953-1955, nedatată, probabil din 1967. Poartă mențiunea Strict secret de 
importanță deosebită. 

” Ibidem. 

* Arh.C.Ex. al CC, nr. 264/18.02.1972, vol. IV, f. 2. 

a ASRI, fond D, dosar nr. 10844, vol. II, ff. 45-46. 

“ Tbidem, f. 46. 

Ilegalitatea măsurilor administrative de internare în lagăre si stabilire a 

domiciului obligatoriu 

In urma sarcinilor primite la Plenara Comitetului Central al Partidului Comunist 
Roman, Consiliul Securitatii Statului a trecut in 1967-1968 la analizarea abuzurilor si 
ilegalităţilor „în activitatea unor cadre din aparatul de Securitate”, urmărind între altele 
„modul în care s-a instituit şi aplicat măsura internării administrative în locuri anume 
destinate”. Sintezele care au rezultat incriminează încălcări ale legii, dar afirmă legitimitatea 
acestor măsuri, ceea ce dovedeşte că, în fond, caracterul de poliție politică al Securităţii nu se 
diminuase, ci era mai bine camuflat sub masca „legalității socialiste”. Abuzurile şi crimele 
produse sub acoperirea „măsurilor administrative” erau considerate „justificate în principiu”: 
„este cunoscut că între anii 1950-1958 [perioadă analizată de Comisia Consiliului Securităţii 
Statului — n.n.] elementele duşmănoase din tara şi din exterior îşi intensificasera activitatea 
ostilă împotriva regimului democrat-popular, creau greutăți în construcția socialismului, 
calomniau şi defăimau politica partidului, ajungând până la săvârşirea de acte de teroare, 
sabotaj şi diversiune. În aceste condiţii, se impunea ca organele de partid şi de stat să inițieze 
măsuri energice pentru a preveni şi zădărnici orice încercare de a atenta la cuceririle 
revoluţionare ale clasei muncitoare. Socotim deci justificată de principiu luarea unor măsuri 
de a împiedica elementele reacționare să întreprindă acțiuni duşmănoase, inclusiv internarea 
în colonii de muncă obligatorie, dar numai împotriva acelor care, în mod real, prezentau 
pericol pentru securitatea statului”*. 

Modul în care au fost concepute reglementările privind măsurile administrative au fost 
criticate, întrucât „prin conținutul lor larg şi generic, fără stabilirea unor criterii de delimitare 
precisă a acelor persoane care prin manifestările lor constituiau un pericol real pentru 
securitatea statului de cele care îşi manifestau unele nemulțumiri personale şi care nu 
periclitau ordinea socială şi de stat au avut consecințe negative în justa aplicare a 
dispozitiunilor din actele normative respective [s.n.]’. 

Justetea acestor măsuri represive era însă contrazisă chiar de analiza prevederilor 
constituționale. Astfel, Constituţia RPR din 1948 prevedea la articolele 48 şi 30 că „nimeni nu 
poate fi arestat sau deținut mai mult de 48 de ore, fără un mandat al Parchetului, al organelor 
de instrucţie stabilite de lege sau autorizarea instanţelor judecătoreşti conform prevederilor 
legii” şi că „nimeni nu poate fi condamnat şi ţinut a executa o pedeapsă decât în baza 
hotărârilor judecătoreşti în conformitate cu legea”. Prevederile, reluate în articolul 87 al 
Constituţiei din 1952, care garanta la articolul 87 libertățile cetăţeneşti, au fost încălcate 
flagrant de către actele normative cu privire la măsurile administrative“. Prin caracterul lor 
larg şi evaziv, au dat posibilitatea extinderii represiunii, astfel încât oricare dintre cetăţenii 
României putea fi arestat şi trimis în lagăr sau deportat în regim de domiciliu obligatoriu, în 
condițiile în care foarte multe dintre incriminările conținute de aceste prevederi nu constituiau 
infracțiuni nici măcar prin analogie cu diverse texte ale Codului Penal. 

Modul de aplicare a fost de asemenea viciat, fiind subordonat nevoii de mână de lucru 
gratuită la proiectele megalomane ale regimului. Folosirea deținuților pe şantierele de la Canal 
şi la gospodăriile agricole ale MAI din Balta Brăilei fusese reglementată în urma unei şedinţe 
la Ministerul de Interne din 24 martie 1950, la care au participat ministrul adjunct Marin 
Jianu, care coordona activitatea Direcţiei Generale a Penitenciarelor şi Alexandru Nicolschi, 
subdirectorul Securităţii. În urma acestei decizii, s-a hotărât înființarea unei comisii de triere a 
deținuților din închisori si aresturi, pentru a-i selecta pe cei apți de muncă şi cu pedepse sub 
12 ani şi a-i trimite să lucreze la Canal, in mine sau gospodării agricole de stat“. Santierele 


4 Arh.C.Ex. al CC, nr. 264/18.02.1972, vol. IV, f. 7. 
“ Ibidem, p. 11. 

“ Ibidem, p. 12. 

48 ASRI, fond D, dosar nr. 10090, ff. 182-184. 

erau insa in primul rand alimentate cu noi arestati in baza mäsurilor administrative, masura 
determinata de gratuitatea, dar si de eficienta dovedita anterior de mana de lucru formata din 
detinuti. De exemplu, dupa cum releva un Raport al Directiunii Generale a Canalului pe 
perioada iunie-septembrie 1949 in sectoarele unde se utiliza munca salariata planul de lucru se 
realizase in proportie de 78%, in vreme ce unitatile de munca organizate de Ministerul 
Afacerilor Interne „îşi îndeplinesc planul lor fiindcă există acolo un comandament”, după cum 
arăta Chivu Stoica la Şedinţa Secretariatului CC al PMR din 22 septembrie 1949, întors dintr- 
o inspecţie la Canal”. 

Reamintim depozitia din 1968 a colonelului în rezervă Ilie Bădică, fostul locţiitor al 
comandantului Direcţiei Generale a Penitenciarelor şi şef al coloniilor de muncă, care arăta că 
aceste arestări în baza măsurilor administrative se făceau arbitrar, în funcţie de nevoile de 
brațe de muncă. Direcţia de Anchete penale a Securităţii asigura cifrele solicitate de 
comandanții de lagăr, operând retineri în teritoriu, după tabelele propuse de Direcţiile 
Regionale şi aprobate de ministrul de interne. Cât de arbitrare erau aceste arestări, relevă o 
sinteză a Securităţii din 1968: 300 de studenţi de la Facultatea de Medicină din Bucureşti au 
fost internaţi în anul 1951 în lagărul de triere Rahova, urmând să fie trimişi în unități de 
muncă, doar pentru că „neavând manuale de specialitate la facultate, au mers să studieze la 
Biblioteca franceză”. 

Cei reţinuţi înainte de a fi trimişi în lagăre de muncă erau mai întâi cercetaţi de către 
Securitate, cercetare care s-a prelungit uneori până la patru ani, fără ca această perioadă să se 
scadă, cum se proceda cu arestul preventiv, din durata stabilită a internării. La Bicaz, în iunie 
1953 erau 63 de deţinuţi cărora nu li s-a inclus în noua pedeapsă timpul de reţinere anterior. În 
1968, s-au examinat 1500 de dosare prin sondaj, constatându-se că în majoritatea cazurilor 
reținerea persoanelor s-a făcut fără respectarea formelor legale prevăzunte, ilegalitate 
acoperită ulterior de complexul de măsuri pentru internări sau deportări administrative. Astfel, 
se exemplifica acoperirea legală a arestării foştilor poliţişti, jandarmi şi lucrători SSI prin 
Ordinul 26500/1948 al Securităţii, a foştilor legionari (Ordinul 5/1948) şi a celor care 
comentau negativ reforma bănească (Ordinul 8/20/1952), realizată tocmai prin aceste măsuri. 
În afara mentionärii unor astfel de ordine care au stat la baza arestării, la dosarele celor trimişi 
în lagăre nu figurau alte motive care să justifice privarea lor de libertate, a cărei durată era 
stabilită de asemenea arbitrar, fără criterii bine determinate. La dispunerea internării se avea 
în vedere doar apartenenţa la o anumită categorie socio-profesională, şi nu la gradul de 
periculozitate pentru regim. Semnificativ pentru încălcarea legilor în vigoare este că, dintre 
toți cei trimişi în coloniile de muncă, numai 1600 aveau mandate de arestare semnate de 
Procuratură, iar caracterul abuziv şi aleatoriu al internărilor este demonstrat de faptul că, după 
desființarea coloniilor de muncă şi cercetarea penală a deţinuţilor, numai 509 din totalul 
acestora au fost trimişi în judecată pentru faptele comise”!. 

Practica trimiterii în lagăr numai în baza apartenenţei la o categorie socială socotită 
ostilă comunismului era în epocă larg răspândită în toate statele blocului sovietic. Acţiunea se 
derula conform mecanismului prin care decizia politică (spre exemplu, cea de colectivizare a 
agriculturii) era în genere urmată de un complex de măsuri represive care asigurau punerea ei 
în prcatică. Brutalitatea statală, asigurată în România Populară prin intermediul Securităţii, se 
solda cu efecte notabile: „se reduce opoziția politică şi religioasă, se stârpesc agitația 
muncitorească şi răscoalele ţărăneşti, se colectivizează satele, este suprimat şomajul 
suprimându-se şomerii... Cu fiecare dezinsectie, lagărele se extind. Ele îndreaptă, ele 
extermină. Totul este adunat aici: opozanți conştienţi sau presupuşi, credincioşi ferventi, 


# ANIC, fond CC al PCR — Cancelarie, dosar nr. 81/1949, f. 11. 
50 Arh.C.Ex. al CC, nr. 264/18.02.1972, vol. IV, f. 13. 
5! Thidem, ff. 15-17. 

savanţi sobri, hoţi de cartofi, borfaşi, țărani amärâti, bandiți... Pentru a scoate la lumina 
societatea sa, statul produce lagarele””’. 

Împotriva acestor măsuri nu exista nici o posibilitate de apărare a cetăţeanului. În 
prevederile care au consacrat măsurile administrative nu este specificată nici o posibilitate de 
atac a deciziei de deportare sau trimitere în lagăr, ceea ce contravenea dreptului consitutional 
la apărare, dar, mai mult, îi punea în mod formal pe cei supuşi acestor măsuri în situație de 
inferioritate fata de deținuții politici, care în procesele penale derulate puteau declara recurs 
împotriva sentintelor — chiar dacă recursul nu schimba, în majoritatea cazurilor, nimic. 

Măsurile administrative care prevedeau deportările şi internarea în lagăre a cetăţenilor 
României Populare s-au produs prin cautionarea de către conducerea de partid şi de stat a 
planurilor represive ale Securității. Acest sistem „a creat posibilitatea să se comită ilegalităţi şi 
abuzuri grave, care puteau avea implicații deosebite în viata politică şi socială a țării”, se 
recunostea ulterior“. Ministerul Afacerilor Interne şi conducerea Securităţii căpătaseră puteri 
sporite şi o largă autonomie decizională, răspunzând numai în faţa „conducerii superioare de 
partid”. Astfel se explică atât procedurile ilegale utilizate în elaborarea complexului de acte 
normative care au dus la internările în lagăre de muncă şi deportări, cât şi modul abuziv în 
care ele au fost aplicate. 

* 

Concluzii 

Prevederile în baza cărora a funcționat sistemul represiv din România primelor două 
decenii de socialism, articolele din Codul Penal şi măsurile administrative privind deportarea, 
domiciliul obligatoriu sau internarea în colonii penitenciare pedepseau orice formă de 
opoziţie, politică sau religioasă fata de regimul comunist. Ele nu sunt inovaţii juridice 
româneşti ale timpului, ci au conținut esenţa legilor penale sovietice în domeniu. Multe din 
pasajele care privesc infracțiunile de natură politică sunt o punere în practica judiciară din 
RPR a prevederilor din Codul Penal sovietic sau a ordinelor de deportare ori internare în 
GULAG. Ca şi în URSS, incriminările de natură politică au fost modificate în timp, devenind, 
atunci când a fost necesar, mult mai drastice decât în formularea inițială. Astfel, în România, 
spre finalul primului deceniu de „republică populară”, se poate constata o înăsprire fără 
precedent a pedepselor pentru infracțiuni politice, ca şi revenirea la sistemul internării în 
locuri de muncă obligatorie şi a deportării în regim de domiciliu obligatoriu a celor care ar fi 
putut să se opună regimului, măsuri de natură să consolideze dictatura impusă de Gheorghiu 
Dej, în condiţiile retragerii trupelor sovietice, care au asigurat până în 1958 stabilitatea 
regimului sovieto-comunist. 

„Temeiurile legale” puse la îndemâna Securităţii începând cu 1957, în acţiunea de 
lichidare a oricărei forme de împotrivire sau chiar dezacord cu autoritățile, manifestat fatis ori 
abia schițat, au dus la dezlantuirea unui val de arestări de aceeaşi amploare cu cel din 
momentele instalării regimului de „democrație populară”, ca şi la internări în lagăre de muncă 
a celor care „încearcă să primejduiască ordinea de stat”. Dacă în 1948-1952 represiunea a avut 
ca rațiune consolidarea puterii de curând cucerită de către comunişti, prin lichidarea 
adversarilor politici, în 1958-1959 problema nu se mai punea în aceeaşi termeni. La doi ani 
după denuntarea de către Hruşciov la Congresul XX al PCUS a abuzurilor staliniste în materie 
de poliție politică, dezlantuirea în România a valului represiv de la finele anilor 1950, 
precedat de înăsprirea prevederilor penale şi a celor administrative privind domiciliul 
obligatoriu şi trimiterea la muncă forțată marchează un moment în care la Bucureşti 


* A. Glucksmann, op. cit., p. 97. 

* Se făcea referire la încălcarea hotărârilor CC al PMR privind înscrierea țăranilor pe bază de consimțământ 
liber în gospodării agricole. Dar, în 1968, ca şi în anii '50 se ignora în mod voit faptul că aceste încălcări 
antrenate de implicarea Securităţii în accelerarea procesului de colectivizare s-au făcut din dispoziţia conducerii 
de partid. 

Gheorghiu-Dej a ținut să demonstreze că, indiferent de prezenţa trupelor sovietice în tara, 
poate asigura securitatea internă. În mod paradoxal, tocmai când Armata Roşie (privită de 
majoritatea românilor ca un simbol al ocupaţiei sovieto-comuniste) îşi părăsea 
amplasamentele, s-a realizat o revenire la austeritatea şi dogmatismul din anii stalinismului. 
Această înăsprire a controlului exercitat asupra societății prin pârghiile aparatului represiv a 
avut darul să dovedească (şi a făcut-o din plin) că zilele regimului nu sunt numărate, aşa cum 
a fost tentată să creadă larga majoritate a populaţiei, care punea încă semnul egal între puterea 
comuniştilor în România şi prezenţa aici a trupelor ruseşti. 

Independent de modul în care a evoluat conţinutul unor prevederi în timp, Codul Penal 
şi măsurile administrative dispuse prin Decrete ale Marii Adunări Naţionale, Hotărâri ale 
Consiliului de Miniştri sau Decizii ministeriale ale MAI privind deportările, domiciul 
obligatoriu şi internările în lagăre de muncă, acestea au fost încă de la instaurarea 
„democraţiei populare” principalul instrument de exercitare a represiunii. Articolele penale 
care au pedepsit infracțiunile de natură politică au avut un caracter public, cu o singură 
excepţie“ şi au constituit baza „legală” a măsurilor represive întreprinse de Securitate. 
Prevederile speciale aşa-zis „administrative”, cu un caracter secret datorită caracterului lor 
neconstitutional, au completat baza de acţiune a unor pusee represive ale regimului, 
manifestate mai întâi în 1948-1952. Devenind în 1957-1958 excesive în conţinut şi fiind 
aplicate exagerat, aceste măsuri legislative au provocat şi întreținut o atmosferă de teroare, 
similară cu cea din perioada cuceririi şi consolidării puterii de către comunişti. Caracterul lor 
arbitrar reflectă chiar caracterul regimului instaurat în România după 6 martie 1945. 

Pe tot parcursul celor 45 de ani de putere comunistă în România, legislaţia cu caracter 
represiv a dat posibilitatea Securităţii să facă în timp dovada faptului că se poate substitui cu 
succes unei armate de ocupaţie, pe care vreme de un deceniu de la crearea sa doar o secondase 
în asigurarea stabilității regimului. Poliţia politică, bazată pe un întreg complex de prevederi, 
a transformat represiunea în fapt cotidian. Detinutii transportaţi către lagărele Canalului în 
camioane nu mai stârnesc reacția nimănui: „în drumul nostru întâlnim oameni liberi care-şi 
cultivă grădina, care lucrează pe lângă casă. Nici unul nu se sinchiseşte de noi, aşa de mult s- 
au obişnuit cu existența coloniei de muncă forțată. Îmi dau seama din atitudinea lor că 
sistemul penitenciar e sinonim cu orânduirea socialistă”*. După atâţia ani de semne vizibile 
ale regimului polițienesc instaurat de Securitate, faptul nu era de mirare şi tocmai acest tip de 
reacţie a asigurat perpetuarea regimului. Totalitarismul „scoate la iveală ce lasă în penumbră 
democraţia: şi anume că la capătul drumului indiferentei şi al conformismului apar lagărele de 


concentrare’””°. 


# Este vorba de articolul 193 indice 1 din Codul Penal, nepublicat în editiile acestuia, prin care se condamnau 
retroactiv fostii politisti. 

$ Emil Manu, op. cit., p. 121. 

°° Tzvetan Todorov, op. cit., p. 147. 

Deportările şi dislocările de populaţii din România anilor 1950. 
Instituţia domiciliului obligatoriu 


Deportările şi dislocările de populaţii au fost în perioada anilor 1945-1964 o practică 
politică curentă, care a afectat un număr imens de persoane. Prin ele se viza distrugerea 
existenţei unor categorii largi de oameni, a unor familii şi comunități. De inspiraţie stalinistă, 
ele au reprezentat forme de violentare, din raţiuni politice, a unor drepturi fundamentale ale 
oamenilor (dreptul la proprietate, la o viaţă normală, la libertate de mişcare etc). Ele vizau o 
sporire a controlului asupra societăţii, trebuiau să genereze frică, erau menite să intimideze, 
să sporească sentimentul insecuritatii, să destructureze comunitățile divizându-le şi 
polarizându-le prin aplicarea principiului ideologic al luptei de clasă. Toate acestea au 
reprezentat arme eficiente pentru a duce populaţia la supunere şi tăcere, pentru a grăbi la sate 
procesul de colectivizare şi de trecere a proprietăţii individuale în mâinile statului. 
Comunitățile rurale sau urbane din care s-au făcut dislocări au pierdut o forță de munca 
importantă şi au suferit o traumă de natură umană şi colectivă, destructurându-se şi pierzând 
un important capital economic şi social. Efectele dislocării s-au reflectat şi în modul de 
funcționare al familiei, care s-a văzut deposedată de posibilitatea de a transmite de la o 
generație la alta, bunuri reale şi simbolice. Relaţiile dintre generaţii au fost afectate şi de 
faptul că membri ai aceleiaşi familii s-au văzut divizați şi obligaţi să se situeze de parti 
diferite ale baricadei, astfel că şi memoria lor e una divizată şi adesea conflictuală, amenințată 
de diverse forme de uitare generate de tăceri vinovate, de compromisuri, de opţiunile diferite 
în ce priveşte modul de raportare la regimul comunist. 

Vom sublinia în continuare cele mai importante valuri de dislocări şi consecinţele lor, 
vom urmări ce categorii de persoane erau vizate, ce efecte au avut dislocările asupra lor, cum 
s-a creat treptat instituția domiciliului obligatoriu şi cum, pentru cine şi în ce scop, a 
funcționat ea. 

Serviciul D.D.O (Dislocări şi Domicilii Obligatorii) a funcţionat până în 21 iulie 1956, 
când un document precizează că, la ordinul MAI, se desființează acest serviciu, numerele de 
decizii de fixare de domiciliu obligatoriu (D.O.) urmând a fi date în continuare de Serviciul C 
din MAI al cărui şef era It. col. Einhorn Wilhelm!. 

Documentele consemnează Hotărârea Consiliului de Miniştri nr. 1554 din 22 august 
1952 şi decizia M.A.I. Nr. 744 din 25 august 1952 pentru înființarea coloniilor de muncă, a 
domiciliului obligatoriu şi a batalioanelor de muncă ca fiind cadrul legal? al unor decizii care 
privesc trimiterea în colonii de muncă şi fixarea de D.O. precum şi întrunirea comisiilor ce 
iau aceste decizii”. 

În realitate, instituția domiciliului obligatoriu funcționa dinainte de această dată, 
fixarea de D.O. fiind o practică curentă încă din anii 1949-1950. 

Au fost dislocati țăranii care s-au răsculat în Bihor şi Arad în anul 1949, la fel cei din 
sudul țării, din Teleorman. De menţionat că la aceştia se face referire în documentele care 
recomandă reținerea lor în Bărăgan şi după data la care se ridicaseră restricțiile celor mai 
multi dintre dislocati. „Comisia Specială de Verificare a elementelor dislocate în comunele 
noi” îi menționează într-un raport din anul 1954 ca „elemente care au participat la räzmeritele 
chiaburesti, care au instigat şi au avut un rol de conducere în aceste räzmerite””. Într-un raport 
al Direcţiei Generale a Securităţii Statului Bacău din 28. 08. 1951, semnat de locotenent 


! ACNSAS, fond Documentar, dosar nr. 55, vol. 50, f. 511. 

* Ibidem, vol. 19, f. 4. 

* Ibidem, ff. 15-22. 

* Vezi ibidem, dosar 173, care conţine date referitoare la aceste revolte şi măsurile extreme de reprimare luate. 
5 Ibidem, dosar nr. 55,. vol. 46,. f. 161. 

colonel de securitate C. Campeanu’ se face referire la evenimentele din 7 iulie 1950 (rascoale 
provocate de elemente reactionare) din comunele Silistea, Ciuperceni, Purani, Corbii Mari, 
Corbii, Ciungului, Baciu, Sârbeni si altele din fostul judeţ Vlaşca şi se consemnează ordinul 
dat de ministrul Jianu pentru trierea chiaburilor răsculați, întocmirea de fişe personale şi 
trimiterea lor în U.M.” O notă informativă a It. Cristea Toma din acelaşi dosar şi pe aceeaşi 
problemă din 12 septembrie. 1951’ se precizează că ordinul ministrului Jianu cerea ca să se 
facă într-o singură zi investigații în comunele respective şi să fie trecute în tabele pentru a fi 
dislocati. Ridicarea lor s-a făcut în aceeaşi noapte şi ulterior li s-a cerut şi întocmirea de fişe 
personale pentru cei dislocati în vederea unei eventuale încadrări a lor în U.M. lucru care, se 
pare, nu s-a realizat. Oricum acest caz arată legătura strânsă între cele două tipuri de pedepse, 
asimilate, ambele, pedepsei administrative. 

Conform situaţiei prezentate într-un raport oficial numărul elementelor dislocate în 
anul 1949 ar fi următorul: din regiunea Oradea 336 de familii, Baia Mare 8, Arad 18, Sibiu 9, 
Cluj 13, Suceava 16, Bacău 5, Câmpulung 26, Mureş 12, total 443 de familii“. 

Dislocarea din 1949 a marilor proprietari de pământ, din toate zonele țării (împreună 
cu membrii familiei cu care locuiau împreună), în virtutea Decretului-lege 83/1949, cărora li 
s-a stabilit domiciliu obligatoriu în alte regiuni decât cele din care erau originari”, după ce li se 
confiscaseră casele şi toate bunurile, vizează o categorie care a fost supusă unei persecuții 
constante şi de lungă durată. O imagine a felului în care s-au desfăşurat lucrurile o găsim într- 
o „Sinteză informativă privind problema țărănească de pe întreaga rază a judeţului Olt” pe 
perioada 8 februarie-4 martie 1949, în care se relatează : 

„În noaptea de 1-2 martie 1949 la ora 2 au început pe întreaga rază a județului Olt 
operaţiunile oamenilor clasei muncitoare pentru strângerea mosierilor expropriati în vederea 
trecerii la stat a tuturor bunurilor ce posedau aceştia, rămase de la reforma agrară din 1945, 
bunuri ce aparțineau clasei muncitoare, operaţiuni ce s-au desfăşurat în cea mai mare ordine şi 
linişte pe întreaga rază a județului, fără a se da naştere la tulburări, cu toate că în unele 
comune s-a lucrat cu indiscretie şi au dispărut aceste elemente exploatatoare ale ţării, totuşi, 
țărănimea ajutată de clasa muncitoare a putut înfăptui acest mare act revoluţionar sută la 
sută” . 

În arhiva CNSAS dosarele I 72436, I 72437, I 72438, I 72439, I 72440, I 72442, I 
72443, | 72444, I 72445, I 72446, I 72447, I 72448 sunt dosare de evidenţă pe obiectiv sau 
problema si contin date sistematizate pe raioane ale ,,fostilor mosieri, chiaburi, capitalisti, 
exploatatori” luați în evidență şi supuşi unor acțiuni de verificare în scopul punerii sub 
urmărire a celor care în ochii organelor de securitate erau considerați „duşmănoşi”. Dosarele 
de acest tip (ale serviciilor raionale MAI) indică din primele pagini deschiderea unui „dosar 
de problemă” pe tema „foşti mosieri, capitalişti, chiaburi” în perioada 1956-1959 (când 
aceste „elemente” devin din nou, se înțelege, obiect de urmărire şi preocupare), acompaniind 
acest act inaugural de un „istoric” al problemei!!. Hotărârea de deschidere a dosarelor pe 
problema ,,Mosieri, exploatatori, chiaburi ete” ne dezvăluie de obicei raţionamentul care sta 
la baza punerii lor sub urmărire: e necesară o evidenţă clară a acestora, pentru că nu privesc 
cu ochi buni reformele petrecute pe tărâm economic... reforma care le-a luat averile şi i-a 


$ Ibidem, dosar nr. 185, ff. 46-47. 

* Unitate de Muncă. 

7 Ibidem, f. 59. 

3 Ibidem, dosar nr. 172, ff. 368-369 . 

” Ibidem, dosar nr. 55, vol. 53, f. 165. 

10 Ibidem, dosar nr. 911/2, ff. 34-35. 

!! Thidem, fond Informativ, dosar nr. 72440 ff. 2-3; ibidem, dosar nr. 72448, ff. 2-4. 

pus in situaţia de a munci pentru a-şi câştiga existenţa!” sau pentru că sunt consideraţi 
„elemente contrarevoluţionare”!5 | 

Diferitele rapoarte din aceste dosare contabilizează numărul „foştilor chiaburi, 
mosieri, exploatatori” alături de cel al foştilor membri PNL, PNT, PSDI trecuţi în evidență 
operativă, indicând şi situaţia agenturii şi a bazei operative!*, arătând cum se făceau 
recrutările şi care erau motivele de punere sau repunere sub urmărire'5. Dosarele care conțin 
notele informative asupra „foştilor exploatatori suspecţi”!€ sunt edificatoare pentru a sesiza 
motivele de urmărire la data întocmirii notelor informative şi „sarcinile” pe care le primeşte 
informatorul, menționate ca atare în josul notei, sub rubrica Observaţii. Spicuim câteva dintre 
aceste Sarcini care indică obiectivele Securităţii în anul 1964: informatorul („sursa“) este 
instruit să afle poziţia „obiectivului” fata de regim, „din cine e format anturajul său, ce discută 
cu privire la evenimentele politice şi familiare”!”, „comportarea şi relațiile celui în cauză la 
domiciliu” (e vorba de o informatoare recrutată dintre vecini'5). În 1967 un alt colaborator 
este instruit să informeze despre „turiştii străini care îl vizitează pe urmărit şi legăturile 
acestora”. Lista obiectivelor urmăririi mai include „convingerile politice actuale”. 

La data de 12.03.1964, MAI Direcţia Regională Banat cere prin persoana maiorului de 
securitate Steksal Wiliam si a lt. major Bota Gheorghe note de verificare pentru 549 de 
persoane din categoria „foştilor exploatatori”, în timp ce un raport pe anul 1960 al Direcției 
regionale Dobrogea, serviciul Raional Tulcea menţionează luarea în evidență a 142 de 
persoane pentru urmărirea cărora sunt puşi în mişcare 3 agenţi”. Pe aceeaşi „problemă”, în 
raionul Gorj sunt întocmite liste ale celor care, aflați cu D.O. la Târgu Jiu, sunt luaţi în 
evidenţă operativă activă”, pe listă figurând şi numeroşi „foşti moşieri”. 

După cum se poate vedea, problema „foştilor moşieri” aflați cu D.O. în diverse colțuri 
ale țării e asociată unui cadru mai larg, care cuprinde pe de o parte „elemente chiabure” şi 
foşti acționari, proprietari de firme, de imobile, de farmacii, restaurante, cârciumi, mori, 
batoze etc. iar, pe de altă parte, e discutată în acelaşi cadru cu problema membrilor diverselor 
culte, ai diverselor partide, altele decât cel comunist, ţinuţi sub strictă supraveghere (conform 
dosarului de urmărire a lui Pascu Ioan zis „Bacon” din Vişeul de Sus, începută în 1962, pe 
motiv că în anii 1930-1934 a fost membru PNT Maniu, şi continuată până la moartea acestuia 
în 1985%). 

Una dintre obsesiile acţiunilor de supraveghere informativă este orientarea constantă 
spre anturaj, spre cercul de prieteni intimi, încercându-se recrutarea informatorilor în special 
din rândul acestora (unele dintre încercările reuşite de acest fel, îl privesc între altele pe un 
fost moşier”*) după ce s-au întreprins asupra lor acțiuni de verificare. Demn de menţionat ni se 
pare şi faptul că cei care fuseseră deja supuşi unei acţiuni de reprimare ca mosieri, chiaburi etc 
(fuseseră expropriati şi dislocati, ei şi familiile lor), erau în continuare oprimati şi urmăriți ca 


> Cf. cu hotărârea de deschidere, la 2 februarie 1958, a dosarului de problemă pentru raionul Pecica, Direcția 
Regională MAI Timişoara; ibidem dosar nr. 72436, f. 1. 

3 Deschiderea dosarului de problemă, în Hunedoara la 11.11.1957, închis la 7.XII.1967, ibidem, dosar nr. 72444, 
ff. 1-2. 

* Cf, de pildă, situatia din raionul Pitesti la 1 iulie 1964, în ibidem, dosar nr. 72438, ff. 6-18 sau raportului 
semnat de seful Biroului raional cpt. Tanase Marin, ibidem, ff. 49-52. 

* Ibidem, dosar nr. 72438, ff. 125-126. 

* Cf. Ibidem, fond Documentar, dosarele nr. 3398, vol. 3 şi 4. 

7 Ibidem, dosar nr. 3398, vol. 3, f. 9, f. 15. 

* Ibidem, f. 13. 

” Ibidem, f. 2. 

20 Ibidem, fond Informativ, dosar nr. 72444, f. 9. 

21 Ibidem, fond Documentar, dosar nr. 3399, ff. 44-50. 

7? Ibidem, dosar nr. 3394, ff. 1-5. 

% Ibidem, fond Informativ, dosar nr. 77446, vol. 1 gi 2. 

* Ibidem, dosar nr. 72444, f. 7. 


291 


„foşti moşieri” sau rude ale „foştilor moşieri”*. Mai mult decât atât, alături de cei puşi sub 


urmărire pentru că au avut D.O. sunt luaţi în evidenţă şi cei care „au rude în țările capitaliste” 
şi „prietenii intimi ai elementelor foste exploatatoare””°, punându-se „sub control secret 
corespondenţa expediată şi primită” de aceste ,elemente”*’. Din sintezele întocmite de 
Securitate putem desprinde şi o altă preocupare constantă legată de foştii mosieri cu D.O.: 
„priza acestora în mase şi influenţa ce o exercită” în anturaj. 

În ce îi priveşte pe mosierii dislocati („elemente strămutate”) în martie 1949 o Situaţie 
numerică a foştilor moșieri, întocmită de Directiunea generală a Miliției la 24 ianuarie 19517” 
menţionează un total de 4375 capi de familie şi un total de 8528 de persoane dintre care 1573 
sunt din oraşul Bucureşti şi 6955 din regiuni. 

În alte dosare cercetate am identificat diferite situaţii nominale întocmite la nivelul 
diferitelor oraşe sau raioane: D 2973, I 72441 (ff. 6-11), I 72449 (ff. 4-9, ff. 34-35 care 
contin situația a 23 de foşti moşieri dislocati împreună cu familiile lor la Satu Mare, caz 
pentru care se invocă decizia MAI nr. 239/1952, ff. 36-38, ff. 42-44, care metioneaza 
numărul de persoane dislocate din Raionul Satu Mare), D 3399 (cu situaţia foştilor moşieri 
din raionul Tulcea, în cazul cărora se menţionează, de pildă, că, în baza legii pentru 
desăvârşirea exproprierii, au rămas 55 de case de la 34 de persoane), D 440 (la f. 4 se 
menţionează că există 23 de foşti mosieri cu D.O. pe raza raionului Aiud la data de 2 ian. 
1958; un raport cu moşierii cu D.O. din raionul Aiud din 11. 06. 1952 e menționat şi in D 
2617 f. 19), D 304/1 (la f. 33-43 sunt menţionaţi cei strămutați în Alba şi cei cu D.O. în Alba), 
D. 304/2 (îi menţionează începând cu f. 6 pe foştii moşieri cu D.O. de pe raza raionului 
Sebeş), D 2617/1 (conţine la f. 2 şi urm. un tabel „cu persoane expropriate în urma deciziei 
de reformă agrară din 1 martie 1949, originari din alte judeţe şi plasate în raza serviciului 
Mureş”, iar la ff. 10-11 o sinteză a MAI din raionul Gherla cu privire la foşti moşieri 
expropriati cu D.O. în Gherla, la ff. 29-32 un tabel cu moşieri expropriati din alte judeţe cu 
D.O. in Tg. Mureş). Exemplele ar putea continua. În cele mai multe cazuri e vorba de oraşe 
mici, unde cei dislocati puteau fi mai uşor supravegheați şi unde prestigiul şi influenţa pe care 
o aveau în satele de unde fuseseră strămutați nu se mai putea exercita. Părăsirea localităţii de 
domiciliu obligatoriu antrena pedepse de la 15 la 20 de ani de închisoare (aşa cum prevede 
HCM nr. 1554/1952) pentru toţi cei aflaţi în această situație. 

Putem reface situația pe prefecturi a moşiilor expropriate, după tabelele întocmite de 
aceste prefecturi la acea dată“. Pe aceşti aşa zişi „foşti moşieri” îi regăsim până târziu în anii 
1980 aflați în atenția organelor de securitate, alături de alti foşti proprietari de toate 
categoriile.*! 


Deportarea în Bărăgan 

În 1951 a avut loc a altă mare deplasare de populaţie. Datorită numărului foarte mare 
de familii ridicate în aceeaşi noapte (în jur de 44000 — vezi mai jos) şi a duratei pe care au fost 
deportați (aproape 5 ani) pentru această categorie ar fi mai nimerită utilizarea termenului de 
deportare. De data asta era vorba de zona de sud vest şi sud a țării, vizând populația situată la 
25 de km de frontiera cu Iugoslavia, de pe teritoriul Banatului şi a părții sud vestice a 
Olteniei. Deportarea s-a făcut cu întreaga familie ce ocupa aceeaşi reşedinţă, indiferent de 
vârstă, pe baza unor liste întocmite din timp de autorităţile locale în colaborare cu Securitatea 


% Cf. Ibidem, fond Documentar, dosar nr. 2617, ff. 10-11, f. 19. 

26 Ibidem, fond Informativ, dosar nr. 72444, f. 8; ibidem, fond Documentar, dosar nr. 2617, ff. 12-15. 

” Ibidem, fond Informativ, dosar nr. 72444, f. 10. Vezi şi acțiunea de verificare nr. 848, ibidem, f. 19. 

28 Ibidem, fond Documentar, dosar nr. 2617, ff. 10-11. 

” Ibidem, dosar nr. 3393, f. 1-3. 

% Cf. Arhivele Naţionale Timiş (ANT), fond Prefectura Timis-Torontal, dosar nr. 75/1949. 

* Regăsim, de pildă, un tabel nominal din 25 august 1981 cu elementele dislocate în Targu-Secuiesc, Regiunea 
Autonomă Maghiară; ACNSAS, fond Documentar, dosar nr. 2973. 

si tinute secrete. Pentru a masca gi a legitima deportarea, in ordinul de deportare, respectiv in 
directiva cu caracter secret nr. 200/1951 ce facea referintä la Decizia Consiliului de Ministri 
nr. 344 din 15 martie 1951, articolul 6%, era invocată necesitatea de a menţine siguranţa de-a 
lungul frontierei iugoslave, date fiind relaţiile încordate cu Tito, conducătorul ţării învecinate, 
care avusese curajul să se opună lui Stalin în problema colectivizării. Era deci automat 
considerat un duşman pentru o Românie în care Gheorghiu-Dej aplica neabătut măsuri de tip 
stalinist. Propaganda în termeni cât se poate de agresivi împotriva lui Tito, făcea verosimil 
pretextul invocat, iar acuzaţia de ,,titoism” era o rațiune suficientă pentru a fi trecut pe listele 
de deportare. 

Obligati să-şi părăsească în câteva ore casele, având dreptul de a lua cu ei doar ceea ce 
încăpea într-o căruţă, cei ridicați în noaptea de 18 spre 19 iunie 1951 (a doua zi de Rusalii, în 
anul respectiv) pentru a fi duşi la gară şi imbarcati în vagoane folosite de obicei la transportul 
animalelor, aveau să pornească într-o direcție necunoscuta’?, Multi credeau, datorită memoriei 
încă recente pentru ei a deportărilor din URSS (mai ales cei care erau refugiați de acolo, 
basarabeni şi bucovineni, ale căror familii fuseseră deportate spre destinaţii necunoscute) sau 
spre URSS (cazul etnicilor germani — ianuarie 1945), că vor fi duşi în Siberia. Au ajuns, în 
realitate, după o săptămână de călătorie în vagoane de vite pe care le-au împărțit cu o altă 
familie sau cu animalele pe care le luaseră de acasă, în vasta câmpie din partea de sud a 
României, în Bărăgan, unde au fost instalaţi în câmpul liber. Locul pe care, la doar câteva 
săptămâni de la instalare au început construirea sub ameninţare a caselor din chirpici acoperite 
cu paie conform unor modele STAS (case mici şi mari), era marcat de un tärus cu un număr. 
Locul purta urme ale culturilor abandonate. Terenurile respective aparținuseră până în urmă 
cu doar câțiva ani unor proprietari, obligaţi la rândul lor să-şi părăsească locuinţele şi moşiile 
după ce li se fixase domiciliu obligatoriu în altă parte". 

Martorii”” descriu această instalare forțată ca pe o adevărată bătălie pentru 
supraviețuire, marcată de lipsa acută a apei, de cea a lemnelor de încălzit, de boli, de hrana 
insuficientă, de supravegherea strictă, de frig, zăpadă şi viscol, de lupta cu animalele care 
ocupau locul pe jumătate sălbăticit, de nesiguranţă, de munca istovitoare pentru a avea dreptul 
la ratia de pâine sau pentru a înălța cât mai repede un adăpost. In mod neaşteptat, 
consemnările la zi ale Securităţii, care prin agenții ei transmitea cel putin în primele luni? 
rapoarte (note) săptămânale spre forurile superioare care întocmeau apoi sinteze, confirmă 
ceea ce martorii povestesc, în rubrici privitoare la „starea de spirit” a celor deportați, 


* Publicată în Viorel Marineasa, Daniel Vighi, Rusalii '51. Fragmente din deportarea în Barăgan, Timisoara, 
Editura Marineasa, 1994, pp.199-209 şi reluată în ediţia a II-a, pp.175-183 (sursa indicată de autori este Arhiva 
Asociaţiei Foştilor Deportati în Bărăgan, dosar nr. 1, ff. 1-10, fără altă precizare). 

33 Asupra conditiilor in care s-a facut ridicarea, cf. sintezele publicate in Viorel Marineasa, Daniel Vighi, 
Valentin Samanta, Deportarea in Bărăgan. Destine-Documente-Reportaje, Timişoara, Editura Mirton, 1996, pp. 
49-80, sursa indicată fiind Arhivele Statului Timişoara, (actuala Directie Judeţeană a Arhivelor Nationale Timiş 
(ANT). Arhivele primăriilor din localităţile din care au avut loc deportări conțin şi ele procese verbale cu 
inventare ale obiectelor de toate tipurile lăsate de deportaţi în case, în graba plecării, pentru care au fost 
despägubiti în mică măsură sau deloc. Episodul plecării şi al ridicării de acasă este bine subliniat în istorisirile 
martorilor şi pus în contrast cu cel al întoarcerii şi al instalării în Bărăgan. 

* E vorba de dislocäri din 1949 a 3000 de mari proprietari de pământ (împreună cu membrii familiei cu care 
locuiau împreună) din toate zonele țării, cărora li s-a stabilit domiciliu obligatoriu în alte regiuni decât cele din 
care erau originari; cf. ACNSAS, fond Documentar, dosar nr. 55, vol. 53, f. 165). 

* Când ne referim la martori avem în vedere numeroasele interviuri cu povestiri de viață inregsitrate între anii 
1991-1997 (dar şi mai târziu) de Smaranda Vultur, la peste 40 de ani de la deportare, cu cei care în momentul 
deportării aparţineau generaţiei tinerilor între 16 şi 35 de ani, din care o mare parte erau capi de familie. O parte 
din aceste interviuri au fost publicate în Smaranda Vultur, Istorie trăită - istorie povestită. Deportarea in 
Bărăgan, 1951-1956, Timişoara, Editura Amarcord, 1997. 

*° Pentru aceste aspecte, vezi comentarii mai ample în Smaranda Vultur, Deportări în Bărăgan. Limbaj, morală 
şi moravuri, în „22”, nr. 814, anul XVI, 11-17 octombrie 2005, pp. 16-18 şi în Deportări în Bărăgan (II) Limbaj, 
morală şi moravuri în ,,22”, nr. 817, anul XVI, 1-7 noiembrie, 2005, p. 15. 

înregistrând plângerile sau protestele acestora sub eticheta de „manifestări dusmänoase”*?. 


Sub aceeaşi etichetă sunt menționate şi zvonurile care circulau printre deportați, rezultat direct 
al izolării şi al incertitudinilor legate de viitor. Rapoartele Securităţii înregistrează şi o intensă 
activitate de recrutare de informatori“ printre cei deportaţi, menită să faciliteze 
supravegherea, folosind în acest scop victimele şantajabile sau uşor de intimidat pentru a 
culege informații despre eventuale încercări de regrupare politică sau de revoltă. 
Supravegherea a durat până târziu, Securitatea plângându-se în permanenţă că măsurile luate 
nu au fost suficiente, astfel încât, în martie 1955, în preajma eliberării deportaților din 
Bărăgan, generalul Alexandru Nicolschi cere serviciului Dislocări şi Domicilii Obligatorii de 
de la Ministerul Afacerilor Interne să pună „accent pe recrutarea agenturii” (a informatorilor), 
implicând în această acţiune pe şefii birourilor din regiuni şi raioane”? 

Localitățile construite de deportaţi sunt: Viişora, Olaru, Dâlga, Fundata, Dropia, 
Pelican, Ezeru, în regiunea Bucureşti: Salcâmi, Răchitoasa, Movila Gâldăului, Valea Viilor, 
Lăteşti, în regiunea Constanta; Măzăreni, Zagna, Bumbăcari, Schei, Frumusita, Rubla (Valea 
Călmățuiului) în regiunea Galati. 

Documente aflate în fondul CC al PCR-Cancelarie cu nr. 109/1951 ne arată că 
acțiunea de ridicare a celor deportați a fost gândită şi organizată la nivelul cel mai înalt al 
partidului şi în mod minuţios. Dosarul început la 6 martie 1951 şi terminat în iunie 1951 (luna 
ridicării şi deplasării în Bărăgan a familiilor deportate) conţine Directiva CC al PMR, 
instrucțiuni, planuri operative şi stenograma de şedinţă ale „Comisiei Centrale de conducere a 
operaţiunilor de dislocare” a unor categorii de cetățeni din zona de frontieră cu lugoslavii şi 
un Raport general şi sinteză cu privire la încheirea operaţiunii de dislocare“. Directiva 
indicată mai sus arată clar că acțiunea a fost pregătită din timp şi dirijată de la nivel central de 
partid. Directiva CC al PMR este de a se constitui două comisii. 

Una dintre ele se ocupă în special de aspectele administrative şi e condusă de ministrul 
adjunct de la Ministerul Agriculturii, Vidraşcu Ion. Ea e formată din delegaţi ai Ministerului 
Agriculturii, Ministerului Afacerilor Interne, Ministerului Finanţelor, Ministerului Comerţului 
Interior, Comisiei de Stat a Planificării, Comitetului de Stat pentru Colectări, Directiunii 
Generale a Treburilor Consiliului de Miniştri, Departamentului Gospodăriei Locale şi 
Centrocoopului*'. Documentul arată în ce condiţii această comisie trebuia să se ocupe, prin 
colectivele organizate la nivel local, de inventarierea şi preluarea bunurilor pe care dislocatii 
nu aveau cum să le ia cu ei şi de destinaţia ulterioară a acestor bunuri, trebuia să organizeze 
deplasarea cu trenul şi instalarea în comunele din Bărăgan şi să se ocupe de continuarea în 
bune condiții a muncilor agricole în satele din zona de deportare. Precizarea că aceste comisii 
(colective) vor funcționa sub controlul şi îndrumarea permanentă a Organizaţiei de Partid 
regională” confirmă rolul conducător pe care partidul şi-l arogă în această acțiune, deşi 
rezultă că în unele situaţii putea să se ajungă la dislocarea majorităţii salariaților din sfaturile 
populare sau regionale sau la imputinarea drastică a organizaţiilor de partid”. 

Hotărârea propriu-zisă de dislocare e confirmată de un proces-verbal care se 
întocmeşte la 6 martie 1951“* şi în care sunt expuse criteriile deportării (categoriile vizate), 
etapele în care se va face ea, organizarea operațiunii de dislocare şi de supraveghere a celor 


*7 ACNSAS, fond Documentar, dosar nr. 172, f, 62, ff. 101-103 ff. 173-196. 

% Ibidem, dosar nr. 191, ff. 2-24. 

# V. Marineasa, D. Vighi, Rusalii ‘51, ediţia a II-a, pp. 206-207. in privinta recrutarii unor informatori chiar 
dintre deportaţi sau foşti detinuti, ne aflăm, ca şi în alte cazuri, în fata unui raport paradoxal între victimă şi călău 
ce merită analizat mai pe larg. 

“ ANIC, fond CC al PCR-Cancelarie, dosar nr. 109/1951, f. 1. 

“ Ibidem, f. 2. 

“ Ibidem, f. 4. 

* Ibidem. 

# Ibidem, ff. 9-23. 

dislocati (un ofiter de militie sau un sergent la 100 de persoane dislocate) si din care rezulta ca 
toate aceste operatiuni sunt atributiile unui colectiv condus de ministrul Afacerilor Interne 
Teohari Georgescu si din care mai fac parte ministri adjuncti: Gheorghe Pintilie, Alexandru 
Drăghici, Mihail Burca şi Marin Jianu. Categoriile vizate de deportare sunt aceleaşi cu cele 
din Directiva cu caracter secret nr. 200/1951, in preambulul enumerärii acestor categorii 
apărând menţiunea că e vorba de elemente periculoase sau care pot deveni periculoase. 
Atunci când se transmit instrucțiuni pentru cum să acționeze colectivele din comune în 
vederea ridicării celor ce vor fi deportaţi se vorbeşte de „operaţiunea de curățire a comunelor 
de elemente dușmănoase”, iar în Raportul asupra operaţiunii de evacuare a elementelor 
dușmănoase din zona de frontieră cu Iugoslavia” se vorbeşte de cei mai înversunati duşmani 
ai regimului — titoistii şi chiaburii®® . 

Tot MAI s-a ocupat de întocmirea listelor de deportare pe categoriile menţionate”. 
Din acelaşi proces verbal rezultă colaborarea pe teren, alături de ofițerii de securitate a celor 
din trupele MAI, a unor ofiţeri sau comandanți ai Miliției, a trupelor de grăniceri şi a Armatei. 
Se precizează la punctul XV că măsurile prevăzute au aprobarea Conducerii Partidului”. 

A doua comisie se ocupă de executarea întregii operaţiuni. Alături de miniştri adjuncti 
ai MAI menţionaţi (Alexandru. Drăghici, Marin Jianu, Mihail Burcă) ea îi mai include pe 
general maior Vladimir Mazuru si general It. de miliţie Pavel Cristescu. Împreună ei 
alcătuiesc Comisia Centrală de Conducere a operaţiunilor de dislocare“!. Condusă de 
ministrul adjunct Alexandru Drăghici, ea are în subordine un colectiv de conducere a muncii 
la nivelul fiecărui raion”. 

Au fost puşi la dispoziția raioanelor un număr de 180 de ofiţeri sau sergenti de 
securitate şi acelaşi număr de ofițeri sau sergenti de miliție aleşi dintre membri de partid cu 
aduna datele necesare întocmirii listelor în cel mai mare secret (li s-a creat un pretext: 
verificarea operațiunii eliberării buletinelor de identitate). Deconspirarea acțiunii la orice nivel 
al executării ei e asimilată, de altfel, cu divulgarea secretului de stat™. 

Stenograma şedinţei ţinută la Timişoara în 16 iunie 195155, deci cu două zile înainte de 
ridicarea celor vizati, şedinţă condusă de Alexandru Drăghici, dar la care dau instrucțiuni şi 
Jianu şi Burcă ne lămureşte asupra detaliilor acţiunii şi asupra temerilor că se va opune 
rezistenţă izolat sau in grup. În acest caz recomandarea e de a interveni prompt şi violent, dar 
se vede din text preocuparea de a evita astfel de situaţii şi de a le preîntâmpina. 

Deosebit de importante sunt cele două rapoarte care se întocmesc de cele două 
comisii: cea însărcinată cu preluarea bunurilor, care a funcţionat prost din lipsă de bani şi 
organizare, determinate de ținerea secretă a operaţiunii şi cea a MAI care raportează date 
despre trupele MAI, ale securităţii, ale miliției şi ale grănicerilor desfăşurate în zonă despre 
condiţiile în care s-a făcut ridicarea şi transportul celor deportați în noaptea de 17 spre 18 
iunie 1951 (e vorba de 20271 de militari dintre care 10229 au fost folosiţi pentru evacuarea şi 
transportarea celor ridicați, iar ceilalți la blocarea frontierei cu Iugoslavia). Acţiunea e 
caracterizată ca una dintre cele mai serioase operaţiuni militare şi politice în timpul căreia 


15 Ibidem, f. 9. 

46 Ibidem, f. 31. 

47 Ibidem, ff. 61-84. 
48 Ibidem, f. 70. 

* Ibidem, f. 12. 

50 Ibidem, f. 17. 

5! Ibidem, f. 62. 

2 Ibidem, f. 18. 

3 Ibidem, f. 13. 

5 Ibidem, f. 39. 

55 Ibidem, ff. 47-60. 

Directiva Comitetului Central al Partidului Muncitoresc Român, care a fost bine şi temeinic 
pregătită, a constituit un ghid preţios“, iar ostasii, sergentii şi ofiţerii din Trupele MAI, din 
Miliție şi Securitatea Statului, au fost insufletiti de un înalt patriotism şi pătrunşi de ura 
împotriva duşmanului de clasă, dând dovadă de devotament fată de Patrie, dovedindu-se 
demni de încrederea ce li s-a acordat”. 

În sfârşit, Sinteza asupra desfăşurării operaţiunii” precizează că aria de deportare e 
situată de-a lungul zonei de frontieră cu Iugoslavia, de la Raionul Sânicolaul Mare până la 
raionul Vânju Mare şi Plenita-Regiunea Dolj şi semnalează problemele şi defectiunile apărute 
pe parcurs în regiunile implicate în operaţiune: regiunea Timişoara, Severin, Dolj şi Gorj 
(între altele e semnalată sinuciderea unui „chiabur” la Jimbolia, încercări de fugă şi de revoltă, 
solidarizări cu cei ridicați sau delatiuni, abuzuri sau acte de indisciplină ale soldaţilor şi 
ofițerilor). 

Datele din dosarul 109/1951 care privesc perioada de pregătire şi aplicare a deciziei de 
deportare trebuie corelate cu cele care privesc acţiunea de ridicare a restricțiilor domiciliare. 

În 29 iunie 1954 MAI emite ordinul nr.161 prin care ministrul de atunci Alexandru 
Drăghici cere explicit o verificare a elementelor dislocate în satele noi”? în vederea ridicării 
restricțiilor domiciliare pentru o parte dintre cei dislocati. Criteriile sunt specificate în ordin şi 
ele îi impart pe cei cărora li se ridică restricțiile în cei care au dreptul să se întoarcă în zona de 
frontieră şi cei care nu au acest drept, stabilind comisia care urmează să facă verificările şi 
care se compune din It. col. Wilhelm Einhorn, cpt. Adrian Stelea, cpt. Ion Munteanu, It. maj. 
Gheorghe Zalotca, It. Ion Catalina °° Aceştia vor semna dosarele de verificare din fiecare 
comună. La 27 iulie 1955 se ia decizia 6100 semnată de loctiitorul ministrului MAI gen. loc. 
Gheorghe Pintilie prin care se ridică restricţiile de D.O. unui număr de 3692 familii.° 

Am consultat rapoartele intocmite cu acest prilej pentru fiecare dintre cele 18 comune. 
Aceste dosare contin liste cu numele si datele de identificare ale capilor de familie, insotite de 
o descriere a stärii materiale a fiecärei familii in momentul dislocarii, cu precizarea acelor 
date biografice care au contat ca motive de dislocare. Sunt mentionati nominal in unele cazuri, 
cel mai adesea însă numeric, membrii familiei. 

Pe lângă dosarele cu cei rămaşi s-au întocmit şi dosare cu cei care trebuiau să rămână 
pe loc, eliberaţi, în marea lor majoritate prin decizia 6200 din 20 decembrie 1955“. Rămân pe 
loc după acest al doilea val de ridicări de D.O. un număr de 112 familii, eliberate abia in 
1956. Tot în decembrie 1955 se ridică restricțiile domiciliare pentru 472 de familii de 
naţionalitate sârbă“. 

Printre cei cărora li se ridică restricţiile în prima etapă, adică în iulie 1955 sunt in 
special basarabeni şi bucovineni, persoane foarte în vârstă sau cele în care decedase capul de 
familie care fusese la originea dislocării. Li se adaugă un număr de 91 de familii menţionate 
drept „cazuri speciale” care se referă în realitate la familii în care un copil care făcuse 
armata la grăniceri trecuse granița în mod ilegal în Iugoslavia. 

Dosarele care conţin aceste date sunt pentru cele 18 comune mai sus menţionate: 
pentru regiunea Bucureşti — dosarul 55, vol. 22 şi dosarul 55, vol. 26, 27, 28, 29, 30, 31; 
pentru regiunea Constanţa, dosarul 55, vol. 45 şi dosarul 55, vol 32, 33, 34, 35, 36; pentru 
regiunea Galati, dosarul 55, vol.23 şi dosarul 55, vol. 37, 38, 39, 40, 41, 42. 


5 Ibidem, ff. 82-83. 

57 Ibidem, f. 83. 

8 Ibidem, ff. 93-99. 

°° ACNSAS, fond Documentar, dosar nr. 55, vol. 46, ff. 3-6. 
% Ibidem, f. 4. 

5! Ibidem, vol. 24, f. 2. 

“2 Ibidem, vol. 46, f. 41. 

° Ibidem, ff. 51-52 si ff. 124 -158. 

% Ibidem, vol. 43. 


296 


O decizie din 10 iulie 1956 a MAI semnată de generalul Alexandru Nicolschi® indică 
un numär de 199 de capi de familie, plus apartinatorii familiei (372, ceea ce face sa fie vorba 
de un total de 571 de persoane), cărora li se ridică restricţiile domiciliare abia în iulie 1956, 
dar fără dreptul de se stabili în raza raionului de unde au fost dislocati. Printre ei am 
identificat rude ale foştilor partizani din grupul de rezistenţă din munţi din Domaşnea-Severin 
(o parte dintre ,,banditi” fuseseră executați). Se pare că această listă completează numărul 
celor cuprinşi în statistica din dosarul 55, vol. 47 (nefiind incluşi în tabelele din aceste dosare) 
si, deşi nu se indică ratiunile dislocării lor, putem presupune că era vorba de rude ale unor 
persoane care făcuseră închisoare sau erau reținute din motive politice. Am identificat printre 
ei şi dislocati în Bărăgan din zona de vest a țării care nu fuseseră eliberaţi nici prin decizia 
MAI 6100 din 27 iulie 1955% şi nici prin decizia 6200/1955 din 20 decembrie 1955”. Am 
urmărit câteva astfel de situaţii de dislocati (Roncov Laslo Iacob, Strumer Darinca, Velciov 
Vichente, Wogel Mihai Pavlov Velimir, Perisach Leopold, Laub Ioana şi alţii) căutându-i pe 
listele cu cei cărora nu li se ridică restricțiile în 1955 şi consemnați ca „rămaşi” la fata locului 
(vezi lista dosarelor pe satele noi menţionate mai sus la deportările în Bărăgan) şi pe listele cu 
cele 112 familii indicate să rămână cu restricţii în februarie 1956. Se poate uşor vedea că 
printre circumstanţele agravante, care au dus la prelungirea pedepsei era faptul că detinusera 
mori, cinematografe, restaurante (expropriate de altfel încă din 1948 sau 1949). 

O alta formă de clasificare şi contabilizare a celor dislocati în Bărăgan o constituie 
situații numerice pe comune în funcție de categorii sociale şi naţionalităţi“? Astfel în comuna 
cea mai mare, Olaru, au fost dislocate 689 de familii şi 6 elemente cu D.O. dintre care 309 
elemente foste exploatatoare, 195 țărani, 101 muncitori, 68 funcţionari, 52 fără ocupaţie. 
Alternarea criteriului ideologic cu cel ocupational la repartiţia pe categorii sociale (numărul 
indică, cu excepţia celor 6 elemente cu D.O., numărul familiilor dislocate) ne arată că statutul 
de elemente e atribuit în conformitate cu primul criteriu, aşa cum la repartiția pe naționalități 
intervine ca un criteriu suplimentar vina de a fi fost fugit de pe teritoriul URSS. La Olaru sunt 
astfel înregistrați 272 de români, 163 fugiți din U.R.S.S. (adică basarabeni şi bucovineni 
români), 169 de germani, 74 iugoslavi (sârbi), 11 alte naționalități. Din totalul de 3433 de 
familii dislocate în regiunea Bucureşti, rezultă din situaţia mai sus amintită că 1031 de familii 
sunt fugite de pe teritoriul URSS. Pentru cei care nu cunosc mai îndeaproape istoria 
deportărilor în Bărăgan e destul de greu de ştiut că aceste familii au fost deplasate forțat in 
Bărăgan din Banat împreună cu românii, germanii, sârbii, maghiarii, bulgarii etc. din această 
regiune, după ce fuseseră colonizate acolo în anii 1945-1947 în urma refugiului lor din 1940 
sau 1944 din URSS. Un Oficiu al Colonizărilor creat pe lângă Ministerul Agriculturii şi 
Domeniilor s-a ocupat de instalarea lor în Banat. Asupra statutului lor de refugiaţi, colonişti 
sau fugiți din URSS se decide în funcție de perspectivă: dacă în 1951 vina politică e mascată 
prin indicarea originii („originari din Basarabia stabiliți pe teritoriul RPR după 1 iunie 1940”) 
în listele făcute în preajma ridicării domiciliului obligatoriu sunt numiţi „transfugi sau fugiți 
de pe teritoriul Uniunii Sovietice”. O parte dintre ei şi dintre macedoneni nu vor avea voie, la 
ridicarea interdictiei, să se stabilească în regiunile de frontieră spre care fuseseră initial 
dirijati şi de unde fuseseră apoi ridicați. Dar această interdicție de revenire in zona de 
frontieră viza şi alte categorii de deportați, cărora li se limita astfel încă o dată posibilitatea de 
deplasare pe teritoriul ţării. 


% Ibidem, vol. 50, ff. 229-252. 

% Cf. ibidem, vol. 24. 

57 Cf. ibidem, vol. 46, f. 41 si f. 167. 

* Ibidem, ff. 20-41. 

© Tbidem, dosar nr. 191, f. 32 pentru Regiunea Bucuresti, f. 45 pentru Regiunea Constanta si f. 51 pentru 
Regiunea Galati. 


Compararea categoriilor indicate ca deportabile in 1951 cu cele indicate in 
documentele intocmite la plecarea din Baragan, cand in tabelele facute pe localitati se indica 
la fiecare cap de familie motivul pentru care a fost adus in Bärägan, ne indica schimbärile de 
ordin politic intervenite dupa moartea lui Stalin, dar si continuitatile cu epoca dominata de 
tutela acestuia. Astfel, desi un raport al MAI din 10 aprilie 1956”° explică măsura deportării 
prin rațiuni de securitate la frontieră, dacă urmărim acuzațiile aduse capilor de familie de pe 
listele cu cei care urmează a fi eliberaţi, constatăm acuzaţii dintre cele mai diverse: 
exploatare, naționalism, contrabandă, suspiciune de spionaj etc, aceleaşi cu cele prevăzute în 
directiva după care s-a făcut ridicarea. 

Menţionăm că, spre deosebire de deportarea germanilor în Donbas (URSS în ianuarie 
1945), deportarea în Bărăgan nu a avut un caracter etnic. Singurii care au fost deportaţi pe 
baza apartenenţei lor la un grup etnic au fost cei „de origine macedoneană” (macedo-români) 
şi cei „originari din Basarabia stabiliți pe teritoriul RPR după 1 iunie 1940”. 


Supravegherea de către Securitate a celor aflați cu D.O. în Bărăgan, înainte si 

după deportare 

În afara rapoartelor şi notelor informative trimise de Securitate constant de la fața 
locului de care am vorbit mai sus, Direcţia Regională a Securităţii Statului Severin trimite 
către DGSS Bucureşti la data de 22.X.1951 un număr de 84 de dosare de suspecți care 
fuseseră dislocati din zona de frontieră de pe raza de acțiune a regiunii respective”!. E vorba 
de raionul Orşova, raionul Reşiţa (comunele Dognecea şi Şoşdea) şi Moldova Nouă (lista 
indică şi numele foştilor colaboratori care fuseseră dislocati; interesantă e acţiunea de 
reactivare a unei foste colaboratoare din Turnu Severin dislocată în satul nou Borcea din 
raionul Călăraşi'?). E uşor să ne dăm seama si de faptul că, de multe ori, la baza dislocării a 
stat o acţiune de urmărire anterioară prin informatori, acțiune din care derivă etichetarea ca 
, suspect” a unuia sau altuia dintre dislocati (e cazul de pildă al lui Capdebou Iuliu din Orşova, 
în cazul căruia se indică legături de prietenie cu „elemente nesănătoase”, „suspecte şi 
duşmănoase regimului de Democraţie Populară”, precum şi unele afirmaţii făcute „omului 
nostru”, alias colaboratorului securităţii'5). Urmărirea celor dislocati în Bărăgan a continuat şi 
după întoarcerea acasă a celor din zona de vest a țării, ea reorientandu-se spre deținuții politici 
cărora li se fixase D. O. acolo între timp şi în anii care vor urma. 

Abia în 1964 satele vechi aveau să dispară prin distrugere intenționată. Casele au fost 
în marea majoritate demolate, pământul arat. Făcea parte din politica partidului această 
ştergere a urmelor într-un moment în care, oficial cel putin, încetaseră detentiile cu caracter 
politic. Au mai rezistat câteva case din sate cum au fost Fundata sau Rubla. 

Timp de cinci ani „satele noi“ din Bărăgan au funcționat însă după modelul unor 
lagăre de muncă. Neavând voie să se deplaseze pe o rază mai mare de 15 km, cei deportaţi 
trebuiau să lucreze la fermele de stat din apropiere”. 

Bilanțul pe care Asociaţia Fostilor Deportati în Bărăgan l-a facut pe baza 
documentelor la care a avut acces şi care se află acum în fotocopii în arhiva asociaţiei, ridică 
la 40 320 de persoane, respectiv 12 791 de familii totalul celor deportaţi 5. Tabelele publicate 
cuprind situaţia pe raioane, localități, dar şi pe categoriile care au stat la baza deportării /€. 
După alte estimări găsite în dosarele de la CNSAS numărul lor se apropie de 44 000”. 


7 Ibidem, f. 167. 

7! Ibidem, dosar nr. 173, ff. 271 -274. 

72 Ibidem, ff. 275-276. 

® Cf. ibidem, ff. 277-278. 

™ Cf. tabelul publicat în V. Marineasa, D. Vighi, op.cit.,, pp. 202-203. 
® Ibidem. pp. 200-201. 

7 Ibidem, pp.191-201. 

71 ACNSAS, fond Documentar, dosar nr. 55, vol. 47. 

Am încercat să vedem în ce fel sunt prezente cifrele si clasificärile în documentele 
secrete ale Ministerului de Interne, mai ales în cele întocmite în preajma şi cu ocazia ridicării 
restrictiei de domiciliu obligatoriu. Această ridicare a restrictiei s-a făcut treptat şi diferit în 
raport cu categoriile de deportați. 

Un raport din 24 ianuarie 1956 privind punerea în aplicare a deciziilor MAI 6100 din 
august 1955 şi 6200 din decembrie 1955, decizii prin care sunt indicate condiţiile în care se va 
face ridicarea restricțiilor şi întoarcerea la vechile domicilii, menţionează că din cele 9233 de 
familii dislocate (deportate) din zona frontierei de sud-vest a României (regiunile Arad, 
Timişoara şi Craiova conform noii distribuiri teritoriale din acel moment), 4742 părăsiseră 
Bărăganul la acea dată, în timp ce altele se pregăteau de plecare'*. Sunt menționate restricții 
pentru cei „fugiți din URSS” şi pentru macedo-români care nu au dreptul să se stabilească în 
zona de frontieră din care fuseseră aduşi în Bărăgan si nici în capitală. Acelaşi raport ne 
aminteşte că în conformitate cu Decizia MAI nr. 200/1951 care a stat la originea deportării, pe 
lângă cei deportaţi în „localitățile speciale” din regiunile Bucureşti, Constanţa şi Galaţi, au 
mai fost dislocate 620 de familii care au avut dreptul să îşi aleagă locul de domiciliu 
obligatoriu”. Cifra includea 225 de familii ale cetăţenilor străini (majoritatea germani si 
sârbi), 225 de familii ale ofiţerilor demişi din funcţiile lor şi ale unor funcționari epurati, care 
nu proveneau din zona de frontieră şi 20 de familii ale celor condamnaţi din motive politice 
sau de drept comun. Aceştia nu aveau dreptul să revină în zona de frontieră. Numărul lor e cu 
mult mai mare în rapoartele făcute la ridicare: 835 de familii compuse din 1835 de persoane”. 
În schimb, cifra celor dislocati (deportaţi) în comunele noi din Bărăgan, din acelaşi raport si 
dosar (cifra estimată de altfel în ziua ridicării) — 9420 de familii cu 31553 de persoane — e 
mult mai mică decât cifra indicată în dosarul de sinteză făcut în decembrie 1953 unde se 
precizează că: 43 891 (10 099 familii) sunt „cei dislocati din regiunea de Vest a tarii‘*’. 

Documentele conținând bilanturi de acelaşi tip ne arată nu doar cum a evoluat 
atitudinea fata de „vinovăţia” celor deportaţi sau dislocati, ci şi pe ce baze s-a construit ea în 
timp, lucru reflectat în schimbarea categoriei sau a restricțiilor ce li se impun celor vizati. 

O statistică secretă a Consiliului de Securitate a Statului din 16 februarie 1968, 
semnată de vicepreşedintele acestui consiliu, Constantin Stoica, elaborată în contextul în care 
Ceauşescu decisese deja să se debaraseze de Alexandru Drăghici, cerând o verificare a 
legalităţii actelor semnate de fostul ministru de Interne, menţionează că, numărul persoanelor 
„considerate periculoase pentru securitatea statului“ cărora li s-a impus domiciliu obligatoriu 
între 1953-1964 se ridică la 60 000, dintre acestea 44 000 reprezentând persoanele deportate 
între 1951 şi 1956 din zona de vesta ţării? Restul sunt cei 3000 de mari proprietari dislocati 
în 1949, 9000 de persoane evacuate în 1952 din aglomerări urbane şi 4000 de persoane care se 
află acolo pentru „diverse motive”, (fiind greu de stabilit dacă e vorba de deţinuţi politici sau 
de alte categorii). Numărul celor cărora li s-a stabilit domiciliu obligatoriu este raportat de 
această dată la numărul total de persoane care au suferit „pedepse administrative” în care sunt 
cuprinse şi cele care au fost internate în lagăre de muncă (22.077 de persoane) sau li s-a fixat 
un loc de muncă obligatoriu (3663 de persoane). Rezultă de aici că numărul persoanelor care 
au suferit „pedepse administrative” s-a fi ridicat la 82 700%. E posibil însă ca cifrele pe 


7 Ibidem, vol. 46, ff. 108-112. 

” Ibidem, ff. 49. 

*° ANIC, fond CC al PCR - Cancelarie, dosar nr. 109/1951, f. 80. 

5! ACNSAS, fond Documentar, dosar nr. 55, vol. 47, f. 1-3. 

* Ibidem, vol. 53, f. 163. 

5% Menţionăm că această sumbră contabilitate nu include numărul destul de important de familii dislocate în 
urma revoltelor ţărăneşti care au avut loc în anul 1949 în Bihor, Turda, Baia Mare, în contextul pregătirii 
colectivizării forțate (mărirea dincolo de orice limită a cotelor), dar şi în partea de sud a României, în Teleorman 
şi Ilfov pentru care există suficiente informaţii în Arhiva CNSAS. Un alt document întocmit în acelaşi context, 
semnat de preşedintele Consiliului Securităţii Statului (ACNSAS, fond Documentar, dosar nr. 55, vol. 53, ff. 

categorii să nu fie foarte exacte, având in vedere de pildă că în Sinteza numerică a foştilor 
moşieri întocmită în 24 ianuarie 1951 se menţionează cifra de 4375 capi de familie şi 8528 de 
persoane™ şi nu 3000. 


Dislocarea ca măsură suplimentară de reprimare sau despre represiunea in lant 

O notă din 300/23 decembrie 1953* întocmită la ordinul verbal al ministrului de 
Interne“, conţine un bilanţ al celor care la acea dată se aflau cu D.O. în întreaga tara, totalul 
fiind de 51 341 elemente. 

Dintre aceştia, 43 891 sunt „cei dislocati din regiunea de Vest a țării“ (10 099 
familii), la fila 4 fiind menţionate şi cele 18 localități ce s-au înființat cu această ocazie în 
Bărăgan, dar paginile în care aceste familii ar trebui menţionate, respectiv tabelul A lipseşte. 
Regăsim însă numele capilor de familie în dosarele întocmite cu ocazia ridicării treptate a 
restricțiilor în iulie 1955 şi apoi în decembrie 1955, în conformitate cu dispozițiile 6100 şi 
6200/ 1955 (vezi mai sus). 

În schimb, în dosarul nr. 55, vol. 47 sunt indicate nominal cele: - 1463 de familii 
dislocate de Comisia MAI (tabel B); - 2911 persoane dislocate din regiunea Stalin (tabel C); 
- 1097 din regiunea Constanţa (tabel D); - 823 din regiunea Bucureşti (tabel E); - 696 din 
regiunea Hunedoara (tabel F); - 189 din regiunea Ploieşti (tabel G): - 172 din regiunea Cluj 
(tabel H); - 99 din regiunea Oradea (tabel I) 

Tabelele întocmite precizează profesia, domiciliul dinainte de dislocare, data dislocării 
şi motivul pe scurt. E vorba, în cazul celor înregistraţi în tabelele de mai sus, de persoane de 
cele mai diferite meserii sau profesiuni — agricultor, dulgher, avocat, medic, contabil, tipograf, 
comerciant, măcelar, viticultor, profesor, artistă, muncitor, scriitor, fotograf, casnică, zugrav, 
farmacist, cioban, elev, bancher, patron, fabricant, dactilografă, electrician, pantofar etc — care 
sunt evacuate din casa şi dislocate forţat in alte localităţi, unde li se fixează D.O. conform 
prevederilor Decretului 239/1952. 

În categoria celor 1463 de dislocati în baza a diferite decizii date de comisia MAI în 
anii 1952 şi 1953 (tabel B)* sunt menţionate motivații ale fixării de domiciliu obligatoriu 
dintre cele mai variate. Detalierea listei ne permite să identificăm: 

- 361 de persoane, membri sau cu funcţii (consilieri locali, au fost primari, prefecti sau 
simpli casieri) mai ales în PNT (mai ales Maniu, dar şi Mihalache) şi PNL (Brătianu, Bejan, 
Tătărescu). 

- 62 foşti legionari sau simpatizanți legionari. 

- 58 au fost membri în PCS (Partidul Crucile cu săgeți), PNC-Goga Cuza, PSDI-Titel 
Petrescu, Partidul vieții maghiare etc. 

- o altă categorie de persoane vizate din punct de vedere politic include membri ai 
Grupului Etnic German, pe cei care au avut legături cu diferite organizaţii considerate 


177-194), ne dă o idee despre amploarea abuzurilor comise, a ilegalităţilor diverselor acțiuni ale Securităţii, 
încercând, totuşi, să le găsească circumstanţe atenuante. Despărțirea partidului de propriul său trecut, chiar şi 
atunci când s-a făcut sub semnul unei dorinţe de reformare sau de revizuire critică a strategiilor a stat sub semnul 
unei ambiguitati fundamentale, continuitatile jucând un rol mult mai important decât dorința de ruptură. 

5 ACNSAS, fond Documentar, dosar nr. 3393, ff. 1-3. 

5 Se precizează că nota este incompletă, pentru că evidenţa de la Direcţia Generală a Miliției e incompletă si se 
arată că s-au făcut unele greşeli, drept care se cere verificarea tuturor celor cu D.O., pentru a se vedea dacă au 
existat abuzuri, în special în ce îi priveşte pe cei care „au deținut funcții în producție ca ingineri, tehnicieni, 
maiştri, meseriaşi etc“. 

5 ACNSAS, fond Documentar, dosar nr. 55, vol 47, ff. 1-3. 

“ Ibidem, ff. 9-197. 

5% Doar o mică parte dintre ei s-au făcut remarcati prin manifestări duşmănoase, cum ar fi Crăciun Ioan (ibidem, 
f. 13) din Cenadul Mare — Timiş, care, pe lângă faptul că a făcut politică PNT, a vrut să arunce în aer sediul 
PMR din Cenad. Poate de aceea distanţa la care i s-a stabilit D.O. este mai mare decât la alții (Regiunea 
Suceava). 

subversive, au fost mosieri sau au avut manifestări duşmănoase in legătură cu reforma 
bäneascä din 1952 (nr. 518 Teleki Ernest), fosti colonei sau alte cadre militare deblocate, 
lansatori de zvonuri alarmiste (nr. 514 Roman Joan) sau ascultători de posturi străine de radio, 
şoferi la misiunea germană şi franceză din Bucuresti, fugiți de regimul sovietic, suspecti de 
spionaj, cei care au făcut „crime contra păcii“, au făcut „slujbe bisericeşti contra URSS" (nr. 
521, Tursa Octavian), au tăinuit fugari sau au avut legături cu ei, „au organizat in casa lor 
conferinţe filosofice, după care se critica regimul“ (nr. 522, Ursescu Gheorghe, arhitect din 
Bucureşti dislocat în com. Călugăra, reg. Bacău), au fost funcționari sau translatori pe la 
diferite ,,legatii străine imperialiste” sau au avut legături de prietenie cu persoane de la astfel 
de legatii, au călătorit în străinătate la Paris sau Londra, au fost chiaburi, au fost condamnați 
pentru delict de uneltire, au rude fugite din ţară, au fost condamnaţi pentru trecere frauduloasă 
a frontierei, au făcut parte din „bande teroriste“. 

- 137 au fost arestați „pentru fapte politice“ şi apoi eliberaţi, câțiva au fost recidivisti, 
pentru alții, aproape jumătate — de la nr. 771 până la 1463 — sunt invocate diferite decizii ale 
Ministerului Securităţii Statului, HCM-uri sau simple procese verbale. 

Toate aceste categorii sau situaţii care motivează fixarea de domiciliu obligatoriu se 
repetă la dislocatii menţionaţi în tabelele pe regiuni, adăugându-se după caz şi alte criterii. 

La regiunea Stalin, de pildă, din care sunt dislocate aproape 3000 de persoane, sunt 
menționați: 

- fost ofiţer în armata SS şi proprietar de una vilă, dislocat cu întrega familie compusă 
din soţie şi trei copii, din care doi minori, soția unui criminal de război, foşti ofiţeri deblocati, 
sau soții ale acestora. 

- călugări franciscani”, mutaţi in septembrie 1951 de la o mănăstire la alta din alt 
judeţ, pentru motivul că sunt „capabili de activitate dusmänoasä“, arestaţi de Securitate. 

- acționari la diferite bănci sau case de economii, foşti proprietari de pământ, fabrici, 
ateliere, brutării, păduri, cariere de piatră, firme, depozite, camioane, autobuse, mori, cafenele, 
cârciume, restaurante, sanatorii, spitale şi comercianţi”, proprietari de imobile”!. Dincolo de 
scopul pentru care a fost redactat, un astfel de tabel ne dă o imagine a patrimoniului şi a 
potenţialului economic al regiunii, menționând şi pe deținătorii lor dinainte de expropriere. Se 
adaugă acestora proprietari de mine sau cei care au făcut parte din administraţia acestora 
(printre dislocatii din regiunea Hunedoara”) sau proprietari de şalupe sau vase de pescuit 
pentru regiunea Bucureşti (respectiv oraşul Giurgiu) şi pentru regiunea Constanţa, de maşini 
de cursă şi sonde petroliere, pentru regiunea Ploieşti. 

- sunt menţionaţi” şi foşti chiaburi din regiune, obligaţi si ei să-şi părăsească 
domiciliile în mai 1952, deşi fuseseră expropriati. 

Toate cele 2911 persoane din regiunea Stalin (Braşov) au fost dislocate la aceeaşi 
dată: 27 mai 1952, fixându-li-se D.O. în cele mai diverse zone ale țării, mai apropiate sau mai 
departate, in special din Transilvania. 

Cele 1097 de persoane dislocate din regiunea Constanta in 5 august 1952 includ 
aproape aceleaşi categorii, grosul formându-l categoriile de „foşti“ enumerate mai sus (apare 
şi un proprietar de şalupă, e ceva mai mare numărul celor care au deţinut arme în mod ilegal şi 
al celor care au fost condamnaţi pentru furt sau erau recidivisti). 

Tabelul cu cei dislocati din regiunea Bucuresti in 3-7 iunie 1952* cuprinde un număr 
de 823 de persoane, in cea mai mare parte, adică 793, dislocate din Giurgiu. Exceptia o 


5 ACNSAS, fond Documentar, dosar nr. 55, vol. 47, ff. 211-213 
” Ibidem, ff. 240-315 si ff. 358- 420 

”! Ibidem, ff. 420-440 

”2 Ibidem, ff. 745-830. 

% Ibidem, ff. 315-358. 

% Ibidem. 

reprezintă 4 călugări iezuiţi, cărora li se fixează D.O. in altă zonă a ţării şi 26 de călugăriţe 
catolice, aflaţi cu toţii initial la mănăstirea Agnes din Bucureşti. În dreptul acestora din urmă, 
se menţionează la rubrica „motivul pe scurt“: „capabili de activitate duşmănoasă şi instigatie 
în masă“. 

Lista celor dislocati din Giurgiu cuprinde un mare număr de comercianți. Dacă vom 
compara motivațiile înscrise pe listele de plecare din iunie 1952 cu referatele ce li se 
întocmesc aceloraşi persoane în momentul ridicării restricțiilor domiciliare, adică în ianuarie 
1954%, vom putea observa că ei sunt incadrati la categoria chiaburi, motiv pentru care se face 
si o detaliatä prezentare a bunurilor pe care le posedau la ridicarea lor in 1952. Ca si in cazul 
dosarelor facute cu ocazia ridicarii restrictiilor celor deportati in Baragan, ce contin descrieri 
de acelaşi tip (al căror sens e de a motiva ridicarea restrictiei sau rămânerea pe loc) avem de a 
face cu documente utile nu doar studierii represiunii în comunism (cine era cu precădere vizat 
şi de ce), ci şi unei analize de tip socio-economic sau socio-profesional, ce ne-ar aduce o 
imagine mai exactă asupra standardelor după care se desfăşura viaţa comunităților rurale sau 
urbane până în momentul prigoanei declanşate de comunişti împotriva proprietăţii private. 

Ne atrage atenţia printre motivațiile dislocării de pe listele făcute la plecare în regiunea 
Bucureşti” şi menţiunea „născut în Macedonia“ (61 de persoane, toate cu D.O. în raionul 
Câmpulung Moldovenesc, comunele Vama, Prisaca, Frumosu) „născut în URSS venit în ţară 
după 1940“ (174 de persoane”) şi „născut în Iugoslavia“ (un caz) sau „născut la Viena“ (un 
caz). Faptul că „macedonenii” (macedo-românii) şi basarabenii sau bucovinenii fugiți din 
URSS sunt menţionaţi ca o categorie aparte, la fel cum se întâmplase cu un an înainte în cazul 
celor deportați în Bărăgan din zona de vest a țării, ne arată că ei continuau să fie percepuți ca 
o categorie periculoasă, ce trebuia îndepărtată din zona de frontieră a ţării. 

În ce îi priveşte pe călugări, aceştia sunt vizati şi de dislocările din raza Direcţiei MAI 
Hunedoara realizate în 3 mai 1952 şi 6 septembrie 1952 (cu excepția călugărilor franciscani 
de la mănăstirile din Deva, Hunedoara, Alba Iulia, Orăştie, Sebeş Alba, dislocati, ca şi cei din 
regiunea Bucureşti, deja în septembrie 1951, cu fixarea de domiciliu obligatoriu la alte 
mănăstiri din Regiunea Cluj, Regiunea Autonomă Maghiară si la Baia de Cris-Brad). În rest e 
vorba de un mare număr de persoane care au fost condamnate politic, s-au manifestat 
duşmănos contra regimului, lansând zvonuri alarmiste sau care aveau rude fugite din tara. 

Diferite petiţii”, trimise de cei care au fost supuşi dislocării CC al PMR, Prezidiului 
Marii Adunări Naţionale sau lui Gheorghiu-Dej personal (direcționate apoi spre Securitate 
care ia decizia rezolvării lor favorabile sau nu sunt edificatoare pentru motivele foarte diverse 
care puteau duce la dislocare, cum ar fi criticarea reformei monetare din februarie 1952 sau 
încercarea unui copil minor de a fugi în străinătate care atrage dislocarea mamei şi a surorii 
sale. Aceste petiţii ne indică faptul că în multe cazuri a fost vorba de abuzuri şi că în principal 
evacuările din case şi dislocările din diverse oraşe şi orăşele în conformitate cu Decretul 
239/1952 îi priveau pe deţinătorii de imobile sau alte proprietăți ce urmau să fie apoi ocupate 
(preluate şi repartizate) de noua putere comunistă. 

Examinarea voluminosului dosar 55 (vol. 47), ne indică folosirea „pedepsei 
administrative“ (căreia îi pot fi asimilate dislocările şi fixarea de domiciliu forțat) drept 
măsură suplimentară de pedepsire a unor persoane care fuseseră deja expropriate sau chiar 
deținute, pedeapsa extinzându-se şi asupra rudelor lor. 

O categorie aparte de persoane vizate de evacuările din case, consemnate de securitate 
ca dislocări, o reprezintă rudele apropiate ale foştilor „înalți demnitari“. 


% Ibidem, dosar nr. 191, f. 129. 

28 Ibidem, dosar nr. 55, vol. 47. 

” În unele cazuri e vorba de soţia sau soţul unei persoane născute în URSS. 

% Cf. ACNSAS, fond Documentar, dosar nr. 55. vol. 19, ff. 3, 42, 43, 45, 69, 81,148, 149 şi ff. 185-187. 

În cazul lor se invocă Decizia MSS nr. 239/1951%. Dosarul 3387, vol 1, cuprinde 
tabele cu 801 elemente pentru care se propune ,,fixarea de domiciliu obligatoriu in centre 
neaglomerate şi ţinerea sub supraveghere informativă“. Referatul însoțitor cu nr. 324/25 
decembrie 1951 semnat de It. maj. de securitate Munteanu I." precizează că este vorba de 
rude ale foştilor miniştri, deputaţi senatori, prefecti, pretori şi primari din oraşe şi că 
propunerea de dislocare e motivată de faptul că foştii demnitari sau cei care au făcut parte din 
„fostul aparat de stat burghezo-mosieresc au lovit în interesele clasei muncitoare şi țărănimii 
muncitoare“, sunt „elemente ostile regimului“, „se manifestă duşmănos“ şi „prin poziţia lor 
de clasă şi activitatea din trecut pot fi oricând folosiţi ca duşmani“. Aşa cum rezultă din fişele 
întocmite fiecărei persoane în parte rezultă că în unele cazuri se cere şi confiscarea averii (e 
vorba, de pildă, de cazul fratelui şi surorii lui Jon Mihalache’”’), desi nu se manifestaseră ostil. 

Pentru alte 1412 de persoane din aceeasi categorie (adica rude de fosti demnitari) se 
propune prin acelaşi referat să fie lăsate la domiciliile lor, dar să fie supravegheate 
informativ!%?. Exceptarea de la dislocare e motivată fie de vârsta înaintată si de absenţa unor 
manifestări ostile, fie de încadrarea lor în muncă, fapt prin care se dovedesc „elemente 
folositoare regimului“. Cele două dosare ne dau o imagine asupra gradului în care elita 
fostului regim era supusă persecuțiilor şi controlului. Găsim şi o întreagă serie de atitudini 
sau acţiuni care definesc pentru organele de securitate „manifestarea duşmănoasă“: de la 
„crearea unei stări de spirit nefavorabile regimului“ la unii, la nemulțumirea altora „că 
reacționare“ până la faptul că „nu agreează regimul“ (sau „nu vede cu ochi buni realizările 
regimului“). Influenţa publică a unei persoane („are priză în rândul maselor“) ca şi trecutul ei 
compromitator din punct de vedere politic joacă un rol important in incriminarea ei, aşa cum 
era de aşteptat. 

Dosarul 187 conţine şi procesele verbale de dislocare ale rudelor foştilor demnitari 
(1707 persoane), semnate de general maior Vladimir Mazuru. Găsim aici un tablou destul de 
complet al situaţiei anterioare dislocării a celor mai importante familii din elita bucureşteană, 
precum şi indicaţii asupra stării lor din momentul în care li se stabileşte evacuarea din case. E 
precizată motivația dislocării şi reiese clar că cei dislocati fuseseră supuşi unei acţiuni de 
urmărire şi verificare constante. În cele mai multe cazuri unul sau mai multi membri ai 
familiei erau arestaţi (cazul Margaretei Ioana Vulcănescu, soţia lui Mircea Vulcănescu'%). E 
un exemplu printre altele al stigmatului de tip tribal, cum îl numeşte Goffman, aplicat în 
stalinism. 

Evacuarea forțată din casă, pierderea sau abandonarea unor bunuri importante (a unei 
locuinţe stabile în primul rând), a mijloacelor de întreținere, prin abandonarea ocupației 
principale sau a locului de muncă, dificultatea de a găsi unul şi de reîncropi un domiciliu în 
locuri îndepărtate de casă sunt doar câteva dintre traumele pe care le-au suferit cei vizati de 
astfel de măsuri. 

În aceeași categorie s-ar include şi cei cărora li se ridică restricţiile domiciliare, fără a 
li se permite întoarcerea în raza raionului de unde au fost dislocati, ceea ce înseamnă de fapt o 
prelungire a perioadei de dislocare, chiar dacă au o anume (limitată) libertate de deplasare. E 
cazul în primul rând al unei părți a celor deportaţi în Bărăgan, cărora li se amână sau suspendă 
dreptul de a se întoarce în zona de frontieră, de a se instala în Bucureşti sau în alte centre 
aglomerate. Fac parte din această categorie o parte dintre cei „fugiți din URSS" şi dintre 


” Ibidem, ff. 157-158. 

1% Ibidem, dosar nr. 3387, vol. 1, f. 1. 
101 Thidem, f. 5. 

102 Cf. ibidem, vol. 2, f. 1. 

1% Ibidem, dosar 187, f. 50. 

macedo-românii care fusesera, dupa refugierea, respectiv primirea lor in Romania, colonizati 
in Banat, pentru a fi apoi din nou deportati in Bärägan in 1951. Dar nu numai de ei. 

Dislocarea categoriilor mai sus mentionate era o mäsurä ce se adäuga deci unor 
pedepse anterioare : deposedarea de pământ sau reducerea la o condiție de mizerie prin 
sistemul de cote şi supracote a țăranilor, naționalizarea şi confiscarea bunurilor celor care 
reprezentau marea sau mica burghezie din oraşe sau orăşele sau chiar de la sate. 


„Elemente dislocate“ sau „elemente cu D.O.“ 

O categorie de acelaşi tip o reprezintă deţinuţii politici care îşi ispăşiseră pedeapsa, dar 
care, conform Deciziei Consiliului de Miniştri nr. 337 din 11 martie 1954, „cu privire la 
reeducarea foştilor condamnați contrarevolutionari“ primesc domiciliu obligatoriu în satele 
noi (numite şi „localități sau comune speciale) din Bărăgan, „în scopul prevenirii unor noi 
infracțiuni la legile Republicii Populare Romîne“ cum se menționează pe formularele tip (cf. 
decizia prin care i se fixează D.O. timp de 12 luni în Movila Gâldăului, odată cu expirarea 
pedepsei la 24 VII 1957, lui Anghel Alexandru'%). 

Consideraţi „elemente contrarevolutionare, care în timpul detenției nu au dovedit 
dorința de a se reabilita“, sau „deosebit de periculoşi pentru securitatea Statului“ cum 
precizează formularul tip, ei apar în statisticile ulterioare privitoare la satele noi din Bărăgan, 
sub numele de „elemente cu D.0.“1%. Pedeapsa le era astfel prelungită printr-o aşa numită 
„pedeapsă administrativă“, a cărei durată nu le era de la început cunoscută, ea variind între 6 
şi 60 de luni, dar putând fi prelungită de la un an la altul fără vreo explicaţie”. 

Dosarul 55, vol. 50, cuprinde un număr mare de decizii de acest tip şi decizii de 
ridicare de D.O. Aşa cum rezultă din semnăturile pe decizii, soarta celor cărora li se 
prelungea sau ridica edeapsa era decisă de general maior Evghenie Tănase, locţiitor al 
ministrului MAI'°’, de ministrul adjunct general maior Gheorghe Pintilie'% sau de general 
maior Alexandru Nicolschi, care semnează printre altele decizia nr. 6161 din 5 noiembrie 
1955 de fixare de D.O. pentru 60 de luni la Lăteşti a Mariei Antonescu, de pildă!%. 

Notele - raport din 10 aprilie 1956 privind munca informativă-operativă desfăşurată 
de organele MAI asupra „elementelor cu D.O“ din raza regiunii Bucuresti, respectiv 
Constanţa şi Galaţi 11 emise de Serviciul Dislocati şi Domicilii obligatorii arată că pentru 
urmărirea acestor elemente au fost instalate în fiecare comună comandaturi MAI compuse din 
câte 2 ofițeri de Securitate. Notele sunt urmate de liste de fişe de persoane pentru fiecare sat 
din raza celor trei regiuni!!! clasificate în următoarele categorii: legionari, PNT-—Maniu, PNL, 
PSDI, GEG, banuiti de spionaj, organizații subversive, secte interzise, contrarevolutionari, 
manifestări duşmănoase, călugări etc. Fişele celor consideraţi periculoşi sunt însoţite de 
rapoarte asupra situaţiei în care se află agentura din comunele respective. Din acestea rezultă 
clar că după plecarea celor deportați din zona de vest, atenţia organelor de securitate se 
focalizează asupra „elementelor cu D.O.“ rămase în satele noi (la fiecare sat se indică pe 
lângă numărul acestora pe categoriile menţionate şi numele celor rămaşi în Bărăgan din cei 
ridicați în 1951 din zona de vest — e vorba de cele 112 familii cărora nu li se ridicaseră 
restricțiile). Se pune problema recrutării unor noi informatori, având în vedere că o parte se 
întorseseră în satele de unde fuseseră ridicaţi şi se poate vedea din aceste dosare şi cum se 
făcea munca de recrutare. 


% Ibidem, dosar nr. 55, vol 50, f. 162. 

% Ibidem, dosar nr. 191, ff. 32, 41, 55. 

% Ibidem, ff. 168-268. 

% Ibidem, dosar nr. 55, vol. 50, ff. 1-5. 

% Ibidem, ff. 162, 183, 189. 

% Ibidem, f. 541. 

19 Ibidem, dosar nr. 191, f. 167, f. 207 şi 244. 
!! Ibidem, ff. 168-268. 

O constantä a muncii de urmärire o reprezinta atentia focalizata spre cei care au facut 
parte din partidele dezavuate de comunisti pe care le-am enumerat mai sus (si nu numai 
legionari cum se crede de obicei), fostilor mosieri, chiaburi, ,,exploatatori“, preotilor, 
călugărilor şi asa-zisilor sectanti, celor care au avut legături cu străinii. Ei şi rudele lor 
apropiate au fost victimele predilecte, suferind mai multe feluri de privatiuni si pierderi. În 
cazul lor dislocarea oferea, pe lângă prelungirea în alte forma a unei pedepse anterioare, 
ocazia unei supravegheri mai intense şi atente. 

În concluzie nu sunt îndoieli asupra caracterului represiv al dislocărilor si fixărilor de 
D.O. El vizează deposedarea familiilor şi indivizilor de bunurile care constituiau principalele 
lor mijloace de supravieţuire, pierderea reperelor de stabilitate şi punerea celor vizati de astfel 
de măsuri într-o stare de nesiguranță extremă. 

Fenomenul a vizat categorii foarte largi de populație, din zona rurală şi urbană 
deopotrivă, fiind un atentat la libertatea individuală, la viata de familie şi la viata 
comunităților. Incitarea la ură în numele ideologiei luptei de clasă a dus la fracturarea 
societăţii, la încurajarea delatiunii, la nesiguranță, teamă şi suspiciune. Astfel încât, pe lângă 
pierderile de natură materială, au avut loc importante modificări în comportamentul uman, în 
sistemul de relaţii umane şi în mentalități, lucruri care se reflectă şi în comportamente, 
atitudini sau acțiuni din perioada de tranziţie. 

Cercetarea întreprinsă arată legătura strânsă dintre tema dislocărilor din mediul rural 
şi alte teme de menţionat în raport, în primul rând cu procesul colectivizării. Dislocarea a fost 
o armă pentru a facilita procesul colectivizării forțate şi a împiedica orice opoziție față de 
acesta. Ca măsură represivă ea trebuie privită şi în contextul categoriei mai largi a deplasărilor 
forțate de populație şi al asimilării locurilor de domiciliu obligatoriu (cel puţin în cazul 
Bărăganului) cu nişte lagăre de muncă forțată. 


Caracterul abuziv al măsurilor de dislocare şi fixare a domiciliului obligatoriu 

Chiar şi în 1967, Securitatea mai insista asupra faptului că „măsura domiciliului 
obligatoriu s-a impus fata de o seamă de persoane care, prin poziţia lor socială şi activitatea 
politică desfăşurată în trecut, prezentau un pericol pentru ordinea socială şi de stat”. Se 
recunoștea însă că actele normative care au statuat această măsură „contravin unor prevederi 
constituționale şi altor legi. Astfel, Constituţia din anul 1948, ca şi cea din 1952, prevedeau 
garanții în legătură cu libertatea persoanei şi inviolabilitatea domiciliului. Ori, multe din 
dispozițiile actelor normative arătate au încălcat în mod grav aceste garanții 
constituţionale”! !?. 

Ceea ce caracteriza toate aceste măsuri în vederea dislocărilor şi a stabilirii 
domiciliului obligatoriu este faptul că ele conțineau enuntari generale, fără a determina precis 
categoriile de persoane în legătură cu care organele MAI erau împuternicite să ia asemenea 
măsuri şi nici durata lor în timp. Astfel, acţiunile au fost arbitrare, comitandu-se grave abuzuri 
şi ilegalităţi, împotriva cărora cei care le-au căzut victimă nu se puteau plânge. Aceste abuzuri 
au sporit, în condiţiile în care şi organele de Miliție au luat măsuri de dizlocare a unor familii, 
în foarte multe cazuri în mod neîntemeiat, cum arăta un referat al Procuraturii Generale din 7 
august 1953. În acest an, în câteva rânduri, procurorii au solicitat Direcţiei Generale a Miliției 
să li se pună la dispoziţie actele normative în baza cărora se întreprindeau aceste măsuri, dar 
au fost refuzate. Mai mult, generalul Ilie Drăgan a comunicat că în viitor nu va mai da nici un 
fel de detalii asupra acestor operaţiuni! 15, al căror caracter ilegal şi abuziv nu a putut fi limitat. 
Ulterior, Procuratura a participat chiar la cautionarea ilegalităţilor, prin fostul procuror general 
adjunct Gheorghe Bucşan, care a făcut parte din Comisia MAI pentru internări în colonii de 
muncă din 1958 şi a semnat numeroase astfel de decizii. 


112 Arh. C.Ex.CC, dosar nr. 264/18.02.1972, vol. IV, ff. 19-20. 
113 Ibidem, f. 23. 

De altfel, după cum recunosteau chiar ofițeri de Securitate in 1967, dispoziţiile 
încălcau dreptul la apărare, întrucât „nici unul dintre actele normative care au reglementat 
luarea măsurii de fixare a domiciliului obligatoriu nu conținea prevederi cu privire la 
posibilitatea unei căi de atac din partea celor ce se considerau indreptatiti şi nici un organ 
competent să soluţioneze asemenea situaţii”. O altă ilegalitate conținută de actele normative 
analizate constă în stabilirea de pedepse penale pentru cei ce părăseau domiciliul obligatoriu. 
Lăsând la o parte atât mărimea lor exagerată (între 15 şi 20 de ani închisoare), în condițiile în 
care infractorii aflaţi în executarea pedeselor la penitenciar erau condamnaţi între 3 şi 6 luni în 
cazul evadării, cât şi încălcarea principiului gradării pedepsei, prevăzut în art. 23 al Codului 
Penal şi a cuantumului maxim al închisorii corectionale, care era de 12 ani (art. 22), trebuie 
spus că administrarea de pedepse cu închisoarea nu era de competența Consiliului de Miniştri. 

Deportarea şi domiciliul obligatoriu au fost resimtite ca o restrângere gravă a libertăţii. 
„După două săptămâni, mi-am zis: noi suntem ca şi arestați. Numai că suntem arestaţi în 
familie. Ne-or chemat, programat, câte o sută la Miliție, ne-or pus D.O. pe buletine şi ne-or 
obligat să semnăm o declaraţie pe care or citit-o: Dom le, dumneata eşti deportat 5 ani aicea, 
n-ai voie să päräsesti raza de 30 de kilometri”, explică un țăran din Banat care era statutul său 
după punerea în aplicare a Deciziei MAI 200 în noaptea de Rusalii a anului 1951. Studii 
asupra deportărilor relevă că cele mai mari urme şi traume le-a lăsat această perioadă asupra 
copiilor: „Copil fiind, nu am avut nici o jucărie. Aveam şapte ani când am văzut cea dintâi 
păpuşă”; „Eram în clasa a VI-a când am mâncat pentru prima oară ciocolată”!!*. 

Cu toate că s-a recunoscut în 1967 caracterul ilegal şi abuziv al măsurilor, nici una 
dintre victimele deportărilor coordonate de Securitate nu a fost până la căderea regimului 
comunist în mod oficial reabilitată''5, în afara faptului că li s-a permis, pur şi simplu, să se 
întoarcă acasă. 


"4 Miodrag Milin, Liubomir Stepanov, Golgota Bărăganului, Uniunea Democrată a Sârbilor şi Caraşovenilor 
din România, 1996, p. 196. 

115 Aceasta s-a realizat prin Decretul-Lege nr. 118 din 1990 privind acordarea unor drepturi persoanelor 
persecutate din motive politice de dictatura instaurată cu începere de la 6 martie 1945, precum şi celor deportate 
în străinătate ori constituite în prizonieri, care acorda vechime în muncă pentru timpul cât o persoană „a avut 
stabilit domiciliu obligatoriu” sau „a fost strămutată în altă localitate” (articolul 1, lit.d, e). 

Universul concentrationar reflectat in memorialistica romaneasca 


Introducere 

Violentele si ororile sistemului comunist totalitar din Romania, in primul rand cele din 
închisorile şi lagărele de detenţie, au găsit o oglindă fidelă în numeroase memorii şi amintiri 
publicate de victime. Din 1990 (când a început publicarea acestor cărți) până astăzi, in 2006, 
memorialistica românească despre detentia comunistă (sub toate formele ei) numără aproape 
150 de lucrări, cărora li se adaugă în jur de 100 de lucrări de istorie, politologie şi mentalitate 
despre Gulagul românesc şi perioada comunistă'. Majoritatea memoriilor româneşti de 
detenție privitoare la Gulagul autohton se vor a fi, partial sau total, nişte anatomii ale puterii şi 
totalitarismului, unele reportericeşte tratate, altele, majoritatea, confesiv. O bună parte dintre 
memorialişti sunt intelectuali (scriitori, oameni politici, prelați, universitari etc.); dintre 
numele cele mai cunoscute, ale căror memorii au fost receptate cu ecou amplu în presa 
culturală şi nu numai, amintim câteva: N. Steinhardt, C. Noica, Lena Constante, Paul Goma, 
Ion Ioanid, Adriana Georgescu, Petre Pandrea, Iuliu Hossu, Nicolae Mărgineanu, Belu Zilber, 
Richard Wurmbrand. 

Câteva dintre memoriile de detenţie, redactate chiar în timpul comunismului, au fost 
confiscate de organul de represiune, drept care autorul în cauză s-a văzut silit să reia o a doua 
variantă a manuscrisului „duşmănos”. Jurnalul fericirii de N. Steinhardt, publicat în 1991, 
este o a treia variantă, revizuită, completată şi corectată de autor pe baza primelor două 
versiuni (întâia versiune a fost confiscată de Securitate şi în cele din urmă i-a fost înapoiată 
autorului). La fel, Monarhia de drept dialectic de Belu Zilber (publicată după căderea 
comunismului, în 1991, sub pseudonimul Andrei Serbulescu) a fost confiscată de Securitate şi 
redactată apoi de autor într-o a doua variantă; în cele din urmă, prima versiune a fost 
recuperată de Editura Humanitas, care publicase Monarhia de drept dialectic, şi tipărită sub 
titlul Actor în procesul Pătrăşcanu (în 1997), fiind semnată de data aceasta cu numele real al 
autorului, Belu Zilber. 

Majoritatea amintirilor de acest tip sunt redactate după detenţie, cu două excepţii, 
jurnalul de lagăr (Ziar de lagăr) ţinut de Onisifor Ghibu şi redactat la locul ispăşirii, la 
Caracal, şi memoriile de închisoare ale episcopului greco-catolic Iuliu Hossu (Credinţa 
noastră este viata noastră) redactate în perioada domiciliului obligatoriu la mănăstirea 
faptului că, în 1945, atunci când Onisifor Ghibu cunoaşte lagărul de la Caracal, Gulagul 
românesc nu este gândit şi organizat meticulos, Onisifor Ghibu având parte mai degrabă de un 
pre-Gulag. În al doilea caz, memoriile lui Iuliu Hossu sunt redactate după închisoare şi într-o 
perioadă de oarecare destindere politică, deşi episcopul greco-catolic era constrâns să trăiască 
în regim de domiciliu obligatoriu, care era, totuşi, mult mai permisiv decât cel de detenţie. 

Unele mărturii de detenţie sunt deghizate în romane autobiografice sau literatură de 
ficțiune, dar travestiul lor este transparent. Orientativ şi clasificator, teoreticianul şi criticul 
literar Adrian Marino vorbeşte despre două modalităţi esenţiale de abordare a detenției ca 
temă literară în cadrul memorialisticii: „prin literaturizare, stilizare, întreg ansamblul de 
procedee literare tipice, şi prin mărturie directă, documentară, pe cât posibil obiectivă'?. Dar 
cele două modalități, şi mai cu seamă a doua, nu reprezintă nişte formule standard, perfect 
încadrabile, de aceea Adrian Marino adaugă cu înţelegere critică pentru o posibilă formulă 
hibridă: „Că şi această relatare rece se transformă, poate fi recuperată până la urmă tot ca 
«literatură» este o altă poveste”. Acelaşi comentator va avertiza asupra a trei aspecte-capcană 


10 bibliografie relativ completă a acestor lucrări se găseşte în Ruxandra Cesereanu, Gulagul în conştiinţa 
românească. Memorialistica şi literatura închisorilor şi lagărelor comuniste, laşi, Editura Polirom, 2005. 
? Adrian Marino, O carte de sertar, „Tribuna Ardealului”, nr. 68, 1993. 
con 
Ibidem 


ce riscă să denatureze amintirile din detentia comunistă, fie ele camuflate sau nu: trucarea 
eroizantă, înfrumusețarea emfaticà şi ,,literaturizarea” amatoristică”. 

Memorialistul Al. Mihalcea (Jurnal de ocnă) doreşte să preîntâmpine riscul 
infrumusetarii imaginii detinutului politic român, considerând că o icoană a acestuia ar 
echivala cu imaginea falsă a eroilor proletcultisti. Intenţia unui alt memorialist, Ion Carja 
(Canalul morții), este, pe de altă parte, aceea ca mărturia sa să fie sursă de inspiraţie pentru 
oamenii de artă care ar putea imortaliza expresiv Gulagul românesc. Cu alte cuvinte, Ion 
Cârja însuşi, deşi este mărturisitor de gradul întâi, îşi consideră depozitia mai degrabă ca o 
scriere pregătitoare, iar nu ca un text exemplar. Această autodepreciere tine de modestia 
excesivă a unui nonscriitor. 

Un mărturisitor precum Paul Goma (în Gherla) va pune problema adevarului-adevarat 
din acest tip de memorii, iar intervenţia sa răspunde indirect şi aprioric temerilor lui Adrian 
Marino, deoarece Paul Goma susţine că, deşi amintirile despre detenţie sunt documente 
subiective, ele nu impietează asupra corectitudinii evenimentelor narate; cu alte cuvinte, ele 
sunt subiective, dar oneste, deşi variante ale adevărului. 

Există amintiri despre detenţie cu accente romaneşti, precum memoriile lui Marcel 
Petrişor legate de Jilava sau lucrarea Tărâmul Gheenei de Costin Merişca. În primul caz, 
Marcel Petrişor relatează la persoana a treia, schimbă, din prudență, numele foştilor deținuți 
care sunt încă în viata, păstrând intacte doar numele celor morți. La rândul său, Costin 
Merişca foloseşte pentru narare tot persoana a treia, schimbând din pudoare doar numele 
eroului, care este el însuşi. 

Din punct de vedere stilistic şi structural, memoriile despre Gulag alcătuiesc un Turn 
Babel. Gherla de Paul Goma este, de pildă, deghizată într-un pseudodialog care înglobează 
frânturi despre detenție. Particularitatea lui Paul Goma constă însă şi în stilul incomod, 
radical, specific unui autor cu vocație de pamfletar, al cărui credo este să scrie pe viu, fără 
vreo cosmetică a suferinței. 

Unele amintiri despre detenție sunt scrise într-un stil melodramatic şi degajă impresia 
unei anumite falsitati, prin lipsa unui puls interior şi printr-un fel de demagogie asupra 
detenției (chiar limbă de lemn anticoncentrationara), altele sunt pătimaşe, fiind marcate de 
„cercul de fier al urii”. Foarte interesant este cazul lui Nicolae Mărgineanu (Amfiteatre şi 
închisori), ale cărui mărturii sunt explicit selectate, autorul evitând să transcrie atrocități 
specifice detenției sale, din jenă patriotică. Nicolae Mărgineanu va diferenţia, de altfel, între 
memoriile unor personalități şi mărturiile ce aparţin celor mărunți şi cenuşii. Autorul face 
respectiva precizare, aderând modest la categoria mărturiilor. O clasificare apropiată susține şi 
Gabriel Bălănescu (Din împărăția morții), refuzând genul de memorii (căci nu se consideră o 
personalitate exotică) sau de amintiri (căci acestea nu pot fi decât paradisiace) şi pledând 
pentru formula de cronică rezumatä. Constantin Cesianu, analist meticulos al Canalului 
(Salvat din infern), insistă şi el pe ideea de mărturie şi experiență, încercând o delimitare 
teoretică; autorul evită programatic orice estetizare, marşând pe un demers viu: „nu este vorba 
nici de un roman, nici de o încercare literară. Este vorba despre o mărturie. Nu caut nici 
senzationalul, nici amuzantul. Expunerea mea poate părea adesea ternă. N-are importanță. 
Spune adevărul”. Autorul precizează că demersul său este selectiv şi specializat pe mici 
monografii ale închisorilor, ce riscă o descriere uscată, dar care tine de un stil veridic. Pentru 
ideea de mărturie, iar nu de literatură improvizată, pledează şi loan Victor Pica atunci când îşi 
asumă scrierea unei „cărți de foc” despre rezistența din munți: „Istorie vor face cu siguranță 
alții, mie revenindu-mi un rol mult mai simplu, şi anume acela de a spune ce am văzut, auzit 


+ Adrian Marino, Politică şi cultură. Pentru o nouă cultură română, laşi, Editura Polirom, 1996, p. 40. 
5 Constantin Cesianu, Salvat din infern, Bucureşti, Editura Humanitas, 1992, p. 48. 

şi simtit”®. Uneori, memorialistul Gulagului este marcat de o „anume sfială a märturisirii””, 


provenită fie din temperament, fie din dorinţa de a nu părea vindicativ şi inchizitorial; el 
tânjeşte către dreapta măsură văzută ca o componentă esenţială a mărturiei. 

Din acribie istorică, Constantin C. Giurescu® foloseşte termenul livresc testimoniu 
pentru a reda mai exact sensul de dovadă şi de document obiectiv. Autorul consideră că îşi 
scrie amintirile despre închisoare, fără ură si fără părtinire, doar cu scop istoric. Detinutii 
politici sunt istorie, fiindcă fac parte din istorie, clamează toate memoriile de detenţie care îşi 
asumă un rol testamentar. În general, închisoarea politică este o matrice formatoare şi un 
ecran interior de proiecție; pentru lon D. Sârbu, ea este, prin excelență, metafora în mic a 
lumii”. 

Există şi depozitii ingenios realizate sub aspect tehnic; este cazul mărturiei epistolare a 
lui Maxim Holban (deţinut care a cunoscut Kolima siberiană), încastrată în comentariul fiului 
său, loan Holban (mărturia este prezentă în volumul colectiv Basarabia în Gulag, coordonat 
de Serafim Saka). 

Unele texte, precum Jurnalul fericirii de N. Steinhardt, Drumul crucii de Aurel State 
sau Jurnalul unui figurant de George Tomaziu sunt redactate într-un stil elaborat, aproape 
baroc, elitist, altele sunt scrise dintr-o suflare, într-un stil pitoresc primitiv-naiv. În ultimul caz 
este vorba despre Anita Nandris-Cudla (20 de ani in Siberia), dar şi despre Povestea 
Elisabetei Rizea din Nucşoara, care, deşi aluvionară (fiind o carte vorbită), are prospeţime şi 
spontaneitate. Elisabeta Rizea îşi înțelege depozitia ca pe un „zbierăt” animalic, cu efect 
cathartic şi cu funcție psihologică; ea distinge acest „zbierăt” de tipatul sau strigătul uman, 
căci doar un „zbierăt” animalic, iar nu un strigăt decorativ, ar mai putea trezi sufletele şi 
minţile indoctrinate: „Că-mi vine să zbier, nu să tip, că nu mai pot” şi „Îmi vine să zbier ca o 
vacă, prin câte am trecut”!0. La fel de viu este dialogul despre detenţie dintre Oana Orlea si 
Mariana Marin (a-ți boarfele şi mişcă!), întrucât pentru a reda atmosfera penitenciară, fosta 
deținută politică Oana Orlea foloseşte un limbaj crud, rememorând inclusiv lingvistic 
Gulagul. La polul opus Anitei Nandriş-Cudla sau Elisabetei Rizea, stau amintirile elevate 
(oricât ar fi de dure) ale Lenei Constante (Evadarea tăcută şi Evadarea imposibilă), între 
aceşti doi poli situându-se reportajul concis al Adrianei Georgescu (La început a fost 
Sfârşitul). 

Una dintre memoriile excepţionale despre detentia comunistă este Închisoarea noastră 
cea de toate zilele, cartea în mai multe volume a lui Ion loanid; tocmai fiindcă în lipsa unei 
opere colective, a unui tratat despre Gulagul românesc, în genul Arhipelagului Gulag al lui 
Aleksandr Soljenitin, amintirile lui Ion Ioanid alcătuiesc o panoramă a închisorilor româneşti 
realizată aproape cu ochi de expert. Memoria lui Jon Ioanid seamănă cu o arhivă în care 
fiecare închisoare constituie o carte a vieții scrisă sub semnul calmului narativ şi al privirii sub 
lupă: sunt descrise „cartierele” fiecărui spațiu punitiv şi mai ales microcosmosul celulei. De 
aceea, nu este de mirare că autorul propune stabilirea unui tabel nominal al tuturor deținuților 
politici anticomuniști din România. 


* Joan Victor Pica, Libertatea are chipul lui Dumnezeu, prefață de Mihai Sin, Târgu-Mureş, Editura Arhipelag, 
1993,p.9. 

7 Viorel Gheorghiţă, Et ego Sărata Pitesti-Gherla-Aiud. Scurtă istorie a devenirii mele, Timişoara, Editura 
Marineasa, 1994, p. 7 

$ Constantin C. Giurescu, Cinci ani si două luni in penitenciarul de la Sighet (7 mai 1950-5 iulie 1955), 
introducere de Dinu C. Giurescu, ediţie îngrijită, anexe şi indice de Lia Ioana Ciplea, Bucureşti, Editura 
Fundatiei Culturale Romane, 1994, p. 31. 

” Ion D. Sârbu, Jurnalul unui jurnalist fără jurnal - glosse -, I-II, ediţia a II-a, revăzută şi adăugită, ediţie 
îngrijită, tabel cronologic şi referinţe critice de Toma Velici şi Elena Ungureanu, prefață de Ovidiu Ghidirmic, 
postfață de Marin Sorescu, Craiova, Editura Scrisul Românesc, 1996; trimiterea este la volumul II, p. 178. 

10 Povestea Elisabetei Rizea din Nucşoara. Mărturia lui Cornel Drăgoi, culese şi editate de Irina Nicolau şi 
Theodor Niţu, prefață de Gabriel Liiceanu, Bucureşti, Editura Humanitas, 1993, pp. 31, 86 

In general, critica a demarat rar clasificäri ale memoriilor despre detentie sau ale 
literaturii acesteia, tocmai din cauza varietatii lor iesite din comun. Totusi, au fost distinse o 
viziune detasatä (la C. Noica), o alta sarcastic-furibunda (la P. Goma), una infernal-disperata 
(la T. Mihadas), o alta profund creştină (la N. Steinhardt), una obiectivă şi neutrala (I. loanid 
şi Max Banus)’. 

Mărturisitorii Gulagului nu îşi amintesc din paseism, componenta nostalgică sau „poezia 
amintirii” este inexistentă, întrucât cel care a trecut prin Gulag îşi transcrie coborârea în infern 
din datorie morală, justitiara, depozitionala şi de-abia apoi, poate, din necesitate defulatorie- 
cathartică; memoria şi cuvântul sunt patronii spirituali ai märturisitorului, rememorarea fiind 
o revanşă târzie şi partial recuperatoare. 


Detinutul politic român ca tip uman 

Utilizând observaţia lui George Tomaziu, detinutul politic român intra, în viziunea 
aparatului de represiune, în categoria „obiectelor”, a nemişcătoarelor şi a necuvântătoarelor, a 
celor fără suflare'*; el este ceva, iar nu cineva, şi uneori ajunge să se perceapă el însuşi ca 
fiind obiect. Majoritatea memorialistilor folosesc alt termen, acela de nimic şi nimeni, 
definind detinutul ca pe o frântură de neant, dar controlată de funcționarii neantizării, mai ales 
în timpul anchetei. Membrii aparatului de represiune îi numesc pe deţinuţi, înscriindu-i într-o 
serie de jivine abjecte, mai ales „viermi”, „păduchi”, „putregaiuri”, „gângănii”; deţinuţii înşişi 
îşi radiografiază lucid condiția impusă, de epave viermuitoare. Perspectiva aceasta voit 
degradantă urmărea să legitimeze forțat poziţia organelor de represiune care se erijau în 
postura unor „aleşi” şi „arieni” comuniști. 

Din punct de vedere ideologic, deţinuţii politici din România comunistă (aşa cum reiese 
din memorialistică) aveau diferite coloraturi: erau liberali, ţărănişti, social-democrati, 
legionari, comunişti. Majoritatea proveneau dintre liberali, ţărănişti şi legionari. Din punct de 
vedere social, Gulagul românesc a fost populat cu intelectuali, ţărani şi muncitori. Din punct 
de vedere religios, Gulagul românesc a fost unul „ecumenic”: populat de deținuți greco- 
catolici şi ortodocşi, în principal, dar şi de romano-catolici, protestanți ori, mai rar, 
reprezentanți ai altor culte (evrei, de pildă, sau musulmani). 

În opinia lui Ion Cârja, detinutul politic român avea un nivel politic deficient, el nefiind 
organizat în mod conştient şi nici antrenat pentru rezistența în Gulag. De aceea, meseria de 
deținut politic se învaţă treptat şi anevoios. Totuşi, detinutul politic roman râvneşte să se 
diferentieze de semipolitici (frontieristi) şi mai ales de deținuții de drept comun. Prin suferința 
care înnobilează şi prin cauza politică, detentia sa primeşte o altă dimensiune. El este un 
deţinut de conştiinţă. 

Petre Pandrea, un mărturisitor şi meditativ fervent al condiţiei detinutului politic din 
România comunistă, vede în acesta „un prizonier al războiului civil intern” (între clase), 
sacrificat printr-un fratricid. „Românii au talent de puşcăriaşi, ştiu să îndure destinul cu 
resemnare”, comentează Pandrea, referindu-se la o anumită tradiție a puşcăriei politice la 
români. Structura detinutului politic i se revelează lui Petre Pandrea a fi, cel putin la Aiud, 
aceea a unui monah silit: detinutul nu mai are trup şi mers normal, ci se târăşte, iar gestica sa 
este onctuoasă, de prelat, mimica, supusă şi umilă fata de autorităţi, fiind vorba însă de o 
„umilitate monastică”. ,Detinutii sunt monahi, cu fizionomii patetice, în lupte spirituale, în 
castitate, posturi şi rugăciuni”. Infometati, caşectici si filiformi, aproape că nu mai au nevoi 


fiziologice, ajungând la o corporalitate angelicalä: „Devenisem îngeri fără fecale”!?. 


" Nicolae Baltă, Rezumatul unei detentii, „Contrapunct”, nr. 25, 1991. 

' George Tomaziu, Jurnalul unui figurant. 1939-1964, traducere de Mariana şi Gabriel Mardare, prefață şi 
postfață de Gabriel Mardare, Bucureşti, Editura Univers, 1995, p. 164. 

'5 Petre Pandrea, Reeducarea de la Aiud, ediţie îngrijită de Nadia Marcu Pandrea, Bucureşti, Editura Vremea, 
2000, pp. 30, 50, 83, 88, 120. 

Memorialiştii detenției comuniste româneşti alternează între a încadra detinutul politic 
român într-o postură grandilocventă sau într-una temperată. Adrian Marino! refuză eroismul 
şi emfaza detenţiei, căci, în optica sa, detinutului român i se potriveşte ipostaza tip Ivan 
Denisovici (celebrul personaj al lui Aleksandr Soljenitin din nuvela O zi din viata lui Ivan 
Denisovici), drept care analistul optează pentru categoria majoritară a rezistentului pasiv, 
considerând că, în detentia comunistă, nu poţi fi erou 24 de ore din 24. Atunci când vorbeşte 
totuşi despre eroism, Adrian Marino se referă la două tipuri: „unul sublim, spectaculos, al 
marilor gesturi şi sacrificii, şi un altul modest, cotidian, obscur, adesea anonim, al sacrificiului 
şi mortificării zi de zi”!?. 

Unii mărturisitori proveniți dintre prelați văd în detenţie un har de a putea închina lui 
Dumnezeu suferințele şi mărturisirea de credință. Exagerarea binecuvântării închisorii (chiar 
ca ipostază a unei probe de încercare a credinţei) este un risc al mărturiilor fetelor bisericeşti. 
Creştinarea dobândită de N. Steinhardt în închisoare nu-l face mai orgolios în suferința sa, 
dimpotrivă, aceasta îi aduce o seninătate nerăzbunătoare; de altfel, el împarte locuitorii 
detenției comuniste după o grilă religioasă: sfinți, eroi, seniori, şi indräzneti ai binelui, pe de o 
parte (aceştia sunt cei pe care tot el îi numeşte unificator „leii”), şi Vmiorlaitii înfrângerii şi 
trădării”, „năpârci şi târâtoare”16. 

Femeile trecătoare prin Gulagul românesc, de la Elisabeta Rizea la Lena Constante, nu 
apasă pedala eroismului. Oana Orlea, care prezintă felul în care a învăţat meseria de deținută 
politică, îşi consideră suferinţa ca fiind minoră față de cea a atâtor ,sfinti” anonimi, 
ierarhizându-şi aspru detentia (singurii aleşi sunt cei care rezistă la tortură până mor, 
consideră Orlea). 

În fiecare memorialist al detenţiei transpare tipul de deţinut pe care el îl reprezintă prin 
propria experienţă şi se cuvine spus că figura „cruciatului” (în care intră, paradoxal, pe de o 
parte, un aspect de gherilă, pe de alta, un aspect ascetic) este semnificativ reprezentată. Două 
cazuri au, în acest sens, un statut aparte: Paul Goma şi N. Steinhardt. Paul Goma (Gherla şi 
Culoarea curcubeului '77) este razboinicul răspunzând la represiune prin legea talionului; lui 
N. Steinhardt îi este specifică nonviolenta christică. Dificil, cusurgiu, muşcător, Paul Goma 
este un războinic malitios: îi atacă pe „răi” cu voluptate, iar pe cei „buni” sau „destul de buni” 
îşi propune să-i facă „foarte buni”; este pătimaş şi face alergie la amorali-imorali; dreapta sa 
credinţă este propria experienţă, iartă, dacă iartă, dar nu uită. Sfătos, delicat, N. Steinhardt 
mărturiseşte despre patimile sale în detenţie ca despre o şcoală a creştinismului. El are o graţie 
anume în suferință, fiind un senior candid, gata să ierte şi să uite, generos, paşnic şi milostiv. 
Doar împreună Paul Goma şi N. Steinhardt alcătuiesc cruciatul deplin, prin unirea 
contrariilor: primul insistă pe latura ofensivă, al doilea, pe cea ascetică. 

La fel de bine ar putea fi încadrat Ion Ioanid în casta războinicilor (adevărat, temperati, 
nu colerici ca Paul Goma) sau Elisabeta Rizea, după cum Richard Wurmbrand (Cu Dumnezeu 
în subterană) este un înţelept dintr-o categorie oarecum aparte față de N. Steinhardt; căci cel 
din urmă este un iluminat în detenție, dar Richard Wurmbrand este un misionar. Dintre 
“cruciați” ar mai putea face parte cei pe care Alexandr Soljenitin îi numea ,,evadatii în 
suflet”, marcați de obsesia evadării pe tot parcursul detenției; dintre aceştia se desprinde 
figura remarcabilă a aceluiaşi Ion loanid. 

Din punct de vedere social, figura predilectă pe care o elogiază Gabriel Bălănescu 
pentru comportamentul în detenţie este aceea a ţăranului român, credincios, sobru, simplu, 
echilibrat, dotat cu un bun-simt structural, „închegat” şi „rotund”; lauda penitenciara pe care 1- 
o aduce o echivalează pe cea academică formulată cândva de Liviu Rebreanu: „Condiţia 
sufletească pe care o trăia în închisoare n-avea variațiile de intensitate ale intelectualului sau 


14 Adrian Marino, Autobiografie: Ani de închisoare, „Memoria”, nr. 2, 1990. 
15 Adrian Marino, Politică şi cultură, p. 81. 
1* N. Steinhardt, Jurnalul fericirii, Cluj-Napoca, Editura Dacia, 1991, pp. 32, 100. 

targovetului. Era mereu egal cu sine, înfruntând greutățile senin şi împărtăşind micile bucurii, 
reținut”? 

Un caz deosebit îl reprezintă femeile mărturisitoare ale Gulagului, care şi ele ar putea fi 
încadrate în seria ,,cruciatelor": impetuoase şi zgomotoase precum Elisabeta Rizea şi Oana 
Orlea sau mai interiorizate precum esteta Lena Constante, Dina Balş ori Adriana Georgescu; 
în mărturiile lor, spectacolul detenției are o tentă mai aspră decât în mărturiile masculine, 
probabil din cauza vocației feminine de a fnfätisa mai viu durerea. Adriana Georgescu este 
marcată de atmosfera de viermuială şi de subuman: „Cine ar fi putut să redea acea penumbră 
mişunătoare de respiratii omeneşti, acele siluete de umbră întinse direct pe ciment, ghemuite 
pe closetul acoperit, proiectate spre fereastră, aceste gâturi descărnate, acest rânjet pe fete, 
toată aceasta omenire subterană care, ca să se mişte, ia forma unor sobolani sau cartite?”"®. 
Dina Bals (Drumuri pustiite) descrie nonfunctionalitatea organismului femeiesc, care, in 
condiţiile detenţiei, se atrofiază si se inhibă. Lena Constante (Evadarea imposibilă) prezintă şi 
ea starea larvară şi grotescă a femeilor, prezentând toate elementele mizeriei fiziologice. 
Galeria feminină izbutită de Lena Constante este expresivă prin culoare şi varietate, căci 
autoarea inventariază deţinute discrete, pasionale, hieratice, triviale, înțelepte, boeme etc, cele 
mai chinuite în detenţie fiind însă femeile-mame (de fapt, inventarul Lenei Constante este şi 
unul psihologic: ese vorba despre deținute pasiv-respectuoase, din frică, disperare, boală etc; 
deținute active, nesupuse şi deţinute delatoare). Fata de celelalte mărturisitoare, Lena 
Constante descrie toate mizeriile fiziologice tipice; ea este pe rând diafană şi aspră, delicată şi 
cinică. Mila este sentimentul predominant al autoarei si nu dragostea crestineascä sau 
prietenia. Celulele descrise reprezintă diferite lumi stratificate, de la celula rustică la celula- 
cuşcă, la celula ticsită sau la celula letargică etc. Cenuşiul nu este doar culoarea matricială a 
spațiului penitenciar descris de Lena Constante, ci devine o stare mentală (cenuşiul de stafie, 
pre şi postmortuar), iar celula se preschimbă într-un microcimitir mizer, cu accese nebunesti 
uneori. Am insistat pe mărturia Lenei Constante, deoarece aceasta este singura care încearcă o 
sinteză asupra detenţiei feminine, decalată pe propriile etape punitive: dacă Evadarea tăcută 
punctează claustrarea mutilantă a mărturisitoarei, trăită sub semnul ipseitatii, Evadarea 
imposibilă transcrie experiența colectivitatii larvare. 

În privinţa tipologiei umane din detenţie, Viorel Gheorghiţă susține că au existat puţini 
asceti structurali în Gulag; atunci când celula şi mediul nu erau patronate de un suflet tare, de 
un maestru care să dea ton vieții spirituale şi să o călăuzească, deţinuţii puteau fi vivificati de 
către un fel de hâtrii sfătoşi, istorisitori de patanii, al căror rol era acela de a povesti pitoresc. 
Aceştia facilitau detentia la nivel sufletesc şi temporal, nu neapărat moral, şi aveau funcția 
unor Şeherezade improvizate. 

Un alt tip de deţinut este decăzutul; acesta poate ajunge astfel datorită temperamentului 
şi caracterului său sau datorită unor presiuni exterioare care îi manipulează total voinţa şi 
conştiinţa; majoritatea servesc drept cobai pentru experiențele antropologice şi sociale ale 
regimului. În această serie intră mai ales deţinuţii marxisti, consideraţi nişte jucători lipsiţi de 
dexteritate ai sorții, căci o dată epuizată aventura deceptionantä a comunismului, ei sunt 
aruncaţi la groapa de gunoi a penitenciarelor, cu statutul de „cadavre vii”. Belu Zilber spune 
despre ei şi despre sine însuşi, de fapt: „Pentru vechii comunişti, presiunea morală a partidului 
este extraordinară. Toţi ştiu ce este înăuntru, dar o dată aruncaţi la gunoi se simt gunoi, un fel 
de mort care ştie că este iremediabil ieşit dintre cei vii şi trebuie să se obişnuiască cu viermii, 


până devine vierme”? 


17 Gabriel Bălănescu, Din împărăția morții, Timisoara, Editura Gordian, 1994, p. 166. 

'5 Adriana Georgescu, La început a fost sfârşitul. Dictatura roşie la Bucureşti, ediţie îngrijită de Micaela 
Ghitescu, prefaţă de Monica Lovinescu. Bucureşti, Editura Humanitas, 1992, p. 160. 

'9 Andrei Serbulescu, Monarhia de drept dialectic. A doua versiune a memoriilor lui Belu Zilber, prefaţă de G. 
Brătescu, Bucureşti, Editura Humanitas, 1991, p. 44. 

Despre decazuti relateaza atat Ion Ioanid (atunci cand nuanteaza categoria canaliilor in 
oportunisti, delatori şi „creiere spălate”), cât şi N. Steinhardt. Paul Goma este obsedat in 
cadrul decazutilor mai ales de figura aflată la polul de jos: colaborationistul şi delatorul, 
glosând pe marginea formulei pe care o ridică la rang ontologic: a trăi înseamnă a trăda, a 
trăda înseamnă a avea ce mânca. Goma demontează meticulos mecanismul delatiunii văzute 
ca o artă neagră prin care erau terorizati atât deținuții, cât şi gardienii; existau însă delatori şi 
delatori: cei ajunşi în ultimul stadiu de manipulare, total obedienti fata de regim, apoi cei care 
mai oscilau între frica fata de autorități şi frica fata de deţinuţii intransigenti, şi cei care, 
făcând concesii fata de nevoile deţinuţilor, puteau fi chiar reconvertiti, ajungând uneori să-şi 
redobândească respectul de sine. Paul Goma se mai referă la o categorie aparte de deținuți, 
aceia care devin complicii gardianului, devenind un fel de paznici în interiorul celulei. Petre 
Pandrea vede in delator sau „ciripitor”, cum i se spune în argou penitenciar, o „târfă masculină 
periculoasă”. Gabriel Bălănescu încearcă un portret social al acestora, văzând în fauna 
delatorilor nişte hibrizi dezradacinati, „un fel de targoveti desprinşi de țarină, dar neasimilati 


de oras””’. 


Reprezentanţii represiunii 

În galeria negativă a Gulagului aflată de partea Puterii, se impun trei portrete aşa cum 
apar acestea în memorialistica de detenţie: anchetatorul, tortionarul şi gardianul; dar se cuvine 
precizat că aşa cum există un executor propriu-zis al torturii (pe care îl numim tortionar), 
această funcție poate să o exercite atât anchetatorul, cât şi gardianul (iar uneori chiar indivizi 
aflați pe o scară ierarhică înaltă, precum ofiţerul politic sau directorul închisorii, al lagărului 
etc.). 

Gardianul, anchetatorul sau comandantul închisorii erau studiati uneori ca nişte cobai 
de către detinutul politic, cu aceeaşi curiozitate cu care gardianul (şi seria ierarhică următoare) 
îl studia pe deținut. Rar au existat şi reprezentanți umani ai represiunii, despre care 
mărturisesc câțiva dintre memorialistii detenţiei, aşa cum au existat şi cazuri extreme, 
dostoievskiene, de convertiți proveniţi dintre membrii aparatului de represiune. Putinii 
gardieni sau anchetatori „normali” erau sanctionati atunci când tortura sau brutalitatea nu era 
aplicată cu originalitate şi râvnă diabolică. Exista deci şi o teroare a terorizatorilor, lesne de 
înțeles pentru un sistem de represiune care trebuia să provoace spaimă şi într-o parte şi în 
cealaltă a zidului; prin urmare, au existat şi cazuri de călăi deveniți victime din cauza 
inaptitudinii lor structurale de a fi călăi. N. Steinhardt, obsedat de excesul de zel al unor 
tortionari, va clasifica gardienii in zeloşi şi moderați, cruzi-inventivi şi umani, subliniind însă 
că existenţa gardienilor moderați nu probează normalitatea regimului comunist. Dimpotrivă, 
tocmai fiindcă moderatii sunt excepții, „în regimul comunist binele poate fi realizat numai 
întâmplător, pe căi ocolite, ocolite şi nelegale, nelegale adică neconforme cu principiile, prin 
urmare neprincipiale (concluzie: între ideea de Bine şi comunism există o discrepanta de 
principiu)". 

De obicei, însă, perspectiva asupra membrilor aparatului de represiune este întru totul 
negativă. Constantin C. Giurescu acordă cea mai amplă parte a cărții sale gardienilor, pe care 
îi clasifică în funcție de comportamentul fata de deținuți în două tipuri: scelerati şi neutri 
(aceştia având uneori accese de omenie); sceleratii sunt clasificați, la rândul lor, criteriul fiind 
moral, în bestii şi javre. În interviurile pe care le-a dat, Corneliu Coposu vede în majoritatea 
gardienilor nişte trogloditi de tip asiatic, lombrozieni, retardati mintal; el aminteşte cazul 
unuia dintre tortionarii săi, care fiind bolnav oligofren era capabil să bată non stop o jumătate 
de zi. Înrudit cu Constantin C. Giurescu prin viziunea asupra călăilor este Teohar Mihadas. 


7 petre Pandrea, op. cit., p. 283. 
*! Gabriel Bălănescu, op. cit., p. 135. 
2 N. Steinhardt, op. cit., p. 228. 

Acesta vede în galeria satrapilor Securităţii nişte devoratori umani sau îi înscrie coleric într-un 
bestiar plebeu (ca pe delatori), numindu-i „şerpi”, „hiene”, „vulpi”, „păduchi”, care au „râturi” 
şi „copite” (semn al animalicului, dar şi al diavolului), robiti trupului şi onomatopeic-porcesti, 
într-o varietate ce atinge scatologicul”’. Inumani precum locuitorii altei planete, ca dumnezei 
ai închisorilor, gardienii, anchetatorii, ofițerii politici şi directorii închisorilor au, după cum 
declară mai multi memorialisti, „un adevărat orgasm al puterii”. 

În general, membrii aparatului de represiune din România comunistă au primit un fel 
de mitizare malefică: unii mărturisitori îi percep ca pe nişte „lilieci” noptateci, ceea ce trimite 
la ideea de devoratori, căpcăuni, vampiri. Petre Pandrea se ocupă în mod special de figura 
acestora, văzându-i şi el ca pe „fiii întunericului”, „întruchipările eternului Caliban”, „cuprinşi 
de febră genocidală”. Mercenarii tineri mai cu seamă sunt „huligani de stânga, inculti şi fără 
informaţie elementară politică, cu ortografie deficitară”. Cum Gulagul se dovedeşte a fi de 
fapt o formă de canibalism din partea membrilor aparatului de represiune, nu este de mirare că 
actanti decisivi sunt atât „licheaua fanatizată”, cât şi „gangsterul ideologic modern”?*. 

Unul din personajele lui Marcel Petrişor, care a trecut prin reeducarea prin tortură de 
la Piteşti, îşi aminteşte în delir de toți călăii săi, văzând în ei fiara din Apocalipsă. Marcel 
Petrişor va face chiar portretul unui asemenea individ, care se dovedeşte a fi un hibrid 
animalic, demn de un bestiar fantastic: „Un trup de porc sub un cap de gorilă, cu fruntea ca o 
coadă de şobolan, cu ochii permanent injectati de sânge şi pe buze cu un grai articulat numai 
în fata superiorilor, în clipe de grație”. 

Fostele deținute politice opinează variat despre seria anchetator-tortionar-gardian. 
Întrebată despre raportul victimă-călău, răspunsul Oanei Orlea este unul variat: călăul se mula 
pe psihologia victimei, astfel că existau atât ultraduri, cât şi călăi îngăduitori, atât călăi culti, 
cât şi grosolani notorii, atât fanatici, cât şi blazati. Dar toţi aveau structura calaului; deşi 
gradul lor malefic varia, el tinea de acelaşi conţinut întunecat al represiunii. Oana Orlea pune 
problema necesităţii unei mărturii scrise a tortionarilor, nu fiindcă ar fi inflație de mărturii ale 
victimelor, dar, susţine fosta deținută politică, în viata de după detenţie, călăii sunt priviţi cu 
indulgență, căci „Românul are tendinţa de a-şi scuza călăii?6, 

Arestată de autoritățile comuniste, care râvneau să instrumenteze un proces de tip 
stalinist împotriva lui Lucrețiu Päträscanu, Lena Constante are parte de o anchetă terifiantă, 
gradată, patronată de comisari furibunzi, care fie programează teroarea, fie îi insuflă speranțe 
false, aducând-o pe cea anchetată în pragul unei dedublări schizoide: pe de o parte femeia 
umilită, suferindă şi inocentă, pe de alta, femeia-martor, dorită de acuzator. Gardienii vor fi şi 
ei nuantati de Lena Constante: există sadicii perfecţi, brutalii conformisti acţionând de teama 
denunturilor si, foarte rar, gardienii imblanziti, conştienţi de păcatul meseriei lor. Lena 
Constante explică neomenia din penitenciarele de femei prin fanatismul comunist, orizontul 
mărginit al gardienilor, beţia puterii, complexele de inferioritate şi frica ierarhică. Autoarea 
analizează psihologic bestializarea gardienilor. De altfel, foarte tranşant va pune Lena 
Constante şi problema iertării calailor; căci dacă cei de la baza piramidei terorii pot fi 
absolviti partial, „vârfurile” nu pot fi iertate, drept care mărturisitoarea afirmă următoarele: 
„eu cred că noi toţi, cei care am suferit în carnea, inima şi spiritul nostru, suntem foarte 
departe şi pe drept cuvânt de iertarea călăilor”” . 

Adriana Georgescu va cunoaşte tortionari fără scrupule (cel mai faimos fiind 
Alexandru Nicolschi, „omul-şobolan”, coordonator al reeducării de la Piteşti), regimul său 


* Teohar Mihadas, Pe muntele Ebal, Cluj, Editura Clusium, 1990, pp. 30, 164. 

** Petre Pandrea, op.cit., pp. 40, 70. 

% Marcel Petrişor, Secretul Fortului 13. Reeducari si execuţii. Memorii IT, aşi, Editura Timpul, 1994, p. 20. 

°° Oana Orlea, Ja-ti boarfele şi mişcă! Interviu realizat de Mariana Marin, Bucuresti, Editura Cartea 
Românească, 1991, p. 112. 

* Lena Constante, Evadarea imposibilă. Penitenciarul politic de femei Miercurea Ciuc. 1957-1961, Bucuresti, 
Editura Fundaţiei Culturale Române, 1993, p. 88. 

alternand intre sfaturile unor binevoitori perfizi si chinurile fizice la care o supun anchetatorii 
excitati de ura de clasă, dar si de feminitatea intransigenta a victimei lor. Costin Merisca, în 
Tărâmul Gheenei, va face observaţia ca, la anchetarea femeilor şi mai ales a fetelor tinere, 
funcționarii aparatului de represiune manifestau o „bestialitate masculă”, care se manifesta 
lingvistic mai întâi, apoi tactil-tortionar. Tipatul fetelor torturate va rămâne pentru Costin 
Merisca cel mai chinuitor eveniment auditiv din închisori. 

Annie Samuelli (Gratiile despärtitoare) face o observaţie interesantă, aceea că 
detinutele politice îi considerau pe membrii aparatului de represiune a aparține genului neutru, 
refuzându-le o identitate sexuală ori recunoaşterea vreunei forme de virilitate. Bărbaţi cu 
adevărat nu erau considerați a fi decât deținuții politici. Prin aceasta stratagemă, detinutele 
politice se apărau psihologic şi în acelaşi timp le acordau doar deţinuţilor politici un rang viril 
(chiar dacă simbolic). 

O menţiune aparte o merită anchetatorul fals-serafic (de precizat, figură brută, dar mai 
onestă, gardianul nu poate fi decât rău sau moderat, niciodată ipocrit), despre care aminteşte 
atât Nicolae Mărgineanu, cât şi Ion Ioanid. Acest tip de anchetator mimează destinderea şi 
bunăvoința, dar rolul său este nociv, întrucât conceptul subteran pe care mizează este 
reeducarea pe cale orală: „Noi nu dorim de altfel să distrugem oamenii, ci noi dorim numai să- 
i îndreptăm ca să-i aducem pe calea cea bună”%. Ion Ioanid va întâlni şi el un anchetator 
manierat, abil şi tenace, care captează treptat psihologia anchetatului său. Uneori tocmai 
anchetatorul „serafic” este cel care provoacă cedarea detinutului. Lucid, Ion Ioanid meditează 
asupra acestui adversar cu toate atuurile şi asupra relației de coexistentä între anchetator şi 
anchetat. Spartan, Ion Ioanid se antrenează moral şi psihologic în vederea înfruntării, dar el 
ştie că victoria va fi fără drept de apel, cel puţin exterior, a anchetatorului: „Raportul dintre 
tortura din anchetă (morală, fizică, de scurtă sau lungă durată) şi rezistenţa fizică şi morală a 
anchetatului nu poate fi determinată dinainte. De felul în care anchetatorul îşi dramuieste 
ancheta, de felul in care iti administrează şi-ţi dozeaza torturile în timp, depinde totul. După 
părerea mea, în teorie anchetatorul perfect ar trebui să câştige întotdeauna partida, chiar şi 
atunci când ar avea de-a face cu cel mai rezistent şi rutinat arestat”. 

Ideea de cuplu între victimă şi călăul „serafic” este utilizată şi gândită de către 
eminentele represiunii doar în cazurile speciale ale unor deținuți proveniți fie dintre 
intelectualii rasati, dar fragili interior (precum Constantin Noica, a se vedea eseul-mărturie al 
acestuia, Rugaţi-vă pentru fratele Alexandru), fie în cazul unor lideri politici intransigenti şi 
inabordabili prin metode dure. Ideea de cuplu între anchetat şi anchetator primeşte astfel o 
încărcătură maladivă, căci detinutul cedează (dacă cedează) dintr-un fel de politeţe şi din 
mulţumire de sine. Despre acest tip de anchetator care induce în eroare va depune mărturie şi 
Viorel Gheorghiţă, descriind mai întâi cadrul de tip captatio benevolentiae (,,aparent, 
ambianta elevată, luminoasă, îmbietoare la dialog. Nimic din rigiditatea cazonă, nimic 
dezagreabil, nimic amenintätor”) şi apoi omul, nu o bestie, ci un manierat; „Un tovarăş 
inteligent, cinic, crud, dar domn”*. 

Relația anchetat-anchetator este studiată anatomic de N. Steinhardt. Frica, 
slăbiciunea victimei măresc voluptatea agresorului, observă mărturisitorul, jalonând două 
structuri psihologice: tortionarul abil, teoretic, şi victima perfectă: „Ori poate că secretul 
teroarei este de a pune pe terorizat în situaţia de a-l provoca pe terorist să ceară din ce în ce 
mai mult. De a stabili între cei doi o strânsă colaborare, ca între partenerii actului sexual, ca 
între operat şi chirurg. De a-l obliga pe terorizat să refacă procesul de gândire al teroristului şi 
a-i atribui intenţii mai crude şi raționamente mai subtile decât are în realitate”. Detinutul 


% Nicolae Mărgineanu, Amfiteatre şi închisori, Cluj, Editura Dacia, 1991, p. 86. 

% Jon Ioanid, Închisoarea noastră cea de toate zilele, Bucureşti, Editura Albatros, vol. I, 1991, p. 271. 
* Viorel Gheorghiţă, op. cit., p. 133. 

3 N. Steinhardt, op. cit., p. 214. 


315 


devine vulnerabil si atunci cand i se inculcä ceea ce unii memorialisti numesc ,,complexul 
delincventului”; candid şi impresionabil, detinutul politic se lasă uneori impregnat de 
vinovatia pe care i-o injectează mental membrii aparatului de represiune. 

Fanfaron şi fudul, bufonul represiunii se înscrie într-o serie caricaturală ce frizează 
nu atât comicul (căci nu aceasta este dimensiunea Gulagului), cât absurdul. Paul Goma 
excelează în a face portretele lingvistice ale călăilor săi, fie că este vorba despre gardienii 
sadici de la Gherla din 1958 sau despre anchetatorul grobian de la închisoarea Rahova din 
1977. Corneliu Coposu atestă şi el (în interviurile pe care le-a dat), pe lângă limbajul trivial al 
tortionarilor, injurii şi sudălmi inventive, competenţa bestială a tortionarilor verificându-se şi 
astfel. 

Latura grotescă a reprezentantului aparatului de represiune putea fi percepută atât în 
violențe punitive trupeşti, cât şi în violențe psihologice. Unul dintre amănuntele şocante 
asupra căruia insistă memorialiştii detenției este perchezitia corporală, care culmina cu o 
perchezitie anală, provocând umilirea şi degradarea detinutului, iar uneori violentarea lui 
sufletească până la deces chiar. 

Florin Constantin Pavlovici îşi concepe mărturia ca pe un compendiu al torturilor”, dar 
nu inventariate ca într-un dicționar, ci relatate pe parcursul experienţei de detenție a autorului, 
ca într-un bildungsroman lent al schingiuirilor de tot felul, inclusiv al acelora mai putin 
spectaculoase. Personajele sale principale, actorii săi, sunt în primul rând tortionarii, într-o 
serie aproape teatrală. Primul anchetator al lui Pavlovici, locotenentul Voicu, îi arată, de pildă, 
victimei sale diferite instrumente de tortură (baston, furtun cu miez de oţel, cuțite, cleşti, box 
cu ghinturi, revolver), dar de lovit îl loveşte doar cu bastonul de cauciuc, pumnii şi picioarele: 
panoramarea instrumentelor de tortură a avut loc doar pentru intimidare. Un alt tortionar care 
intră pe rol la un moment dat este locotenentul Ștefan de la Jilava, care în 1950 izbutise 
performanţa de a hrăni deţinuţii cu supa de iarbă. Următorul portret îi este făcut unui soldat 
din lagărul de la Salcia, care se specializase în a-şi asmuti câinele asupra deţinuţilor 
consideraţi leneşi. În acelaşi lagăr, un ofiţer poreclit Harşti era specializat pe lovitura la fese. 
Plutonierul Hahău, poreclit astfel după felul în care denumea ciomagul, este într-atât de 
dependent şi identificat cu instrumentul său de tortură, încât a devenit chiar un om-ciomag. 
Sergentul Androne este şi el un „artist” al ciomagului, dublat de un „artist” al injuriilor. 
Memorialistul descrie apoi tortionari specializați pe maltratarea intelectualilor, cărora le 
lovesc mai cu seamă capul, creierul fiind vizat, întrucât schingiuitorii considerau că de acolo 
vine răul. Există apoi călăi înşelători, al căror fizic induce în eroare: aşa este sergentul 
Negoiţă, al cărui chip îngeresc nu îl împiedică să chinuie deţinuţii diavoleşte. Urmează 
caraliul Sosoiu, specializat în bătaia la tălpi, considerată a fi o pedeapsă sănătoasă, şi 
plutonierul poreclit Cap-de-Mort, care preschimbă victima într-o masă informă de carne şi 
sânge. Nu în ultimul rând, maiorul loanitescu de la lagărul Grindu, care ordonă şi 
supraveghează tortura prin înghețare metodică a unui deţinut, sau comandantul Goiciu de la 
Gherla, care ordonă zidirea de viu a unui deţinut. Observatia generală a lui Florin Constantin 
Pavlovici este aceea că tortura poate fi întâmplătoare (aceasta stimulează, de obicei, fantezia 
şi inventivitatea călăului), dar că ea este mai ales organizată şi rutinizată (tehnicizată), oricare 
dintre cele două forme fiind, însă, la fel de periculoasă. Nu există membru al aparatului de 
represiune care să nu fi schingiuit niciodată deţinuţi: unii au avut, poate, momente de îndoială 
ori mila fata de victime, dar de torturat i-au torturat cu siguranţă pe alții. 

Figura tortionarului român s-a impus însă in mod extrem prin intermediul unui fenomen 
aberant, reeducarea de la Piteşti. R. Patapievici vede în fenomenul Piteşti un experiment de 
„inginerie socială”, pe care îl proiectează, extinzându-l în timp, la scară națională: „Fenomenul 
Piteşti nu a încetat în 1952, el a continuat prin mijloace sociale, nu penitenciar-sadice, până 
după 1989. Ceea ce numim azi «poporul român» este rezultatul experimentului Piteşti aplicat 


* Florin Constantin Pavlovici, Tortura pe înţelesul tuturor, Chişinău, Editura Cartier, 2001. 

întregii Românii de după 1946. Acest experiment de inginerie socială, din nefericire a reuşit. 
Nu Stalin & Caragiale sunt tutelarii, ci Țurcanu & Nicolschi”"”. Reeducarea prin tortură de la 
Piteşti, considerată de către Ţurcanu însuşi a fi o metodă de şoc, consta în transformarea 
victimelor în călăi, ajungându-se la experimentul unor hibrizi, prin dezumanizare metodică: 
„De-a lungul experienței de la Piteşti, categoria martorului inocent a fost pur şi simplu 
suprimată”? afirmă, de altfel, Virgil Ierunca, cel mai cunoscut analist al fenomenului. 
Executorul acestui fenomen (având o mână de schingiuitori) a fost Eugen Ţurcanu, un 
tortionar cu geniu machiavelic, care ajunsese să-şi fascineze uneori chiar şi victimele; Virgil 
Ierunca vede în Țurcanu un Verhovenski dus dincolo de limita răului şi un al doilea marchiz 
de Sade, in timp ce unii memorialisti văd în el un doctor Mengele românesc; dar Țurcanu 
este tortionarul prin excelență, in carne şi oase, astfel încât partitura sa este mai degrabă aceea 
de Mengele şi nu de personaj dostoievskian. Se cuvine precizat totuşi că puţini dintre cei care 
au participat la reeducare au fost călăi structurali (excepţie primul lot de reeducatori), 
majoritatea fiind tortionari conjuncturali, siliți, sau din instinct de conservare. Numărul 
lucrărilor de memorialistică axate pe descrierea reeducării de la Piteşti (şi Gherla) este de 
aproape 20, cele mai importante texte fiind semnate de Dumitru Gh. Bordeianu, Grigore 
Dumitrescu, Costin Merisca, Stefan Ioan I. Davidescu, Mihai Buracu, Mihai Rădulescu, 
Viorel Gheorghitä, Mihai Timaru, Aurel Visovan, Octavian Voinea. 

Care este, însă, raportul afectiv dintre victima märturisitoare a Gulagului şi fostul său 
tortionar, anchetator sau gardian, dupa ce evenimentele tragice şi-au pierdut din actualitate? 
Este posibilă, în general şi în particular, iertarea călăilor? Răspunsul este variat, de la 
milostivirea crestineascä a lui N. Steinhardt, la atitudinea lui Teohar Mihadas, care nu 
invinovateste pe nimeni, decât pe sine, la neputinta individuală de a ierta a Lenei Constante 
sau la recta sentință de Vitorie Lipan a Elisabetei Rizea: „Să-i chinuie Dumnezeu, nu să-i 
chinui io, cum m-au chinuit ei pe mine...” sau „Îi iert eu, da nu-i iartă Dumnezeu”*€. Unii nu 
formulează o sentință directă, ci apelează la celebrele cuvinte ale lui Nicolae Iorga: „cine uită 
nu merită”. Pentru Richard Wurmbrand, a cărui vocaţie misionară este primordială, nu se 
pune problema uitării sau a iertării călăilor, ci a iubirii lor, în sensul în care „Putem uri 
păcatul, iubind în acelaşi timp pe păcătos”"”. Paul Goma pledează pentru neiertarea călăilor şi 
pentru judecata lor, adăugând pe lângă acestea neuitarea, începând din chiar clipa în care este 
torturat: „şi m-am hotărât să nu-i uit în vecii vecilor, nu să mă răzbun, ci să nu-i uit şi, mai 
ales, mai ales SĂ NU-I TAC”; „Trebuie să memorizez, trebuie să înmagazinez, CA SĂ 
SCRIU DUPĂ CE VOI IEŞI.”; „Lasă, lasă, te tin eu minte, te pun eu într-o carte!”, îl 
amenință Goma în gând pe unul dintre anchetatorii săi“. Un alt märturisitor propune imitarea 
modelului iudaic legal-punitiv de după Holocaust: „Avem multe de învăţat. De pildă, de la 
evrei; după 50 de ani, ei continuă să vâneze tortionarii şi să-i aducă în fata Justiției. Nu iartă 
nimic! Noi suntem obişnuiţi să iertam şi ne calcă cine vrea în picioare. Iertarea este un 
sentiment crestinesc, dar trebuie stabilite anumite limite. Pe cine iertăm? Cum iertäm?”*”. Ion 
D. Sârbu propune chiar un portret etic al victimei şi al călăului, fişându-le în paralel şi 
diferentiindu-le, pentru a nu fi confundate niciodată: „Victima este orice individ social care nu 
are posibilitatea să opteze, nici să se apere, nici să fie răzbunat. Călău ar fi orice funcţionar al 
puterii (neales liber de popor) care execută orbeşte ordinele de sus, fără să îi pese de răul sau 


3 H.-R. Patapievici, Politice, cu ilustraţii de Dan Perjovschi, Bucureşti, Editura Humanitas, 1996, p. 52. 

à Virgil Ierunca, Fenomenul Pitesti, Bucuresti, Editura Humanitas, 1990, p. 10. 

* Ibidem, pp. 18, 66. 

* Povestea Elisabetei Rizea din Nucsoara, pp. 26, 87. 

37 Richard Wurmbrand, Cu Dumnezeu in subterand, traducere de Marilena Alexandrescu-Munteanu si Maria 
Chilian, Bucuresti, Editura Casa Scoalelor, 1994, p. 10. 

8 Paul Goma, Culoarea curcubeului '77 (Cutremurul oamenilor), Bucureşti, Editura Humanitas, 1990, p. 221; şi 
Gherla, Bucureşti, Editura Humanitas, 1990, pp. 223, 231. 

3 Traian Mihai Neamtu, De ce, Doamne?, Cluj-Napoca, Editura Dacia, 1995, p. 79. 

păcatul pe care îl comite, nefiind răspunzător de crimele comise, neîncercând vreodată cea 
mai mică remuşcare sau cainta.” Tot Sârbu propune iertarea călăilor, dar având drept condiţie 
cäinta acestora şi existența unui necesar stâlp al infamiei: „Cred în iertarea păcătosului. Cu 
condiţia să se căiască. Nu cer tăierea capetelor celor care au încălcat norma de drept şi norma 
morală, dar pretind să fie afişată pe ziduri crima lor şi urlată la toate megafoanele. Ca să nu se 
mai repete”. Alţi memorialisti ai detenţiei discută iertarea călăilor pornind de la exclamatia 
christica „lartă-i, Doamne, că nu ştiu ce fac”, dar demoland-o, căci tortionarii nu sunt simpli 
roboţi, ci personalizează tortura prin zel, simțindu-se impliniti prin rău, ştiind deci ceea ce fac. 
Corneliu Coposu consideră pedepsirea penală a călăilor a fi irelevantă, dat fiind că nu 
condamnarea unor indivizi este importantă, cât condamnarea unor idei, de altfel, Corneliu 
Coposu îi consideră pe majoritatea tortionarilor a fi nişte iresponsabili patologici care ar trebui 
mai degrabă internaţi in ospicii şi tratați psihic, iar nu încarcerați. Ion Ioanid are opinia cea 
mai exact formulată: „Astăzi, toți sau aproape toți deținuții declară că nu au sentimente de 
răzbunare. Probabil că nici eu nu încerc asemenea sentimente, dar, în orice caz, resping ideea 
«convietuirii victimelor cu tortionarii», fără ca tortionarii să fie traşi la răspundere. Trebuia, 
trebuie făcut procesul comunismului” [...]. „Ar trebui să repet ce-a spus Monica Lovinescu 
într-un episod al Memorialului durerii: sunt pentru iertare, dar ca să iertăm trebuie să ştim pe 


cine iertăm”?.. 


“ Jon D. Sârbu, op. cit., vol. II, pp. 60, 267. 

Rezistenta armata anticomunista 


Rezistenta armata anticomunista din Romania sau ,,rezistenta din munti”, cum a mai 
fost numita, a reprezentat decenii la rand un fenomen istoric despre care s-a stiut extrem de 
putin. Descoperita după 1989 ca temă publică, în condiţiile unei relativ abundente 
memorialistici şi afluxului de surse arhivistice, rezistența armată nu a scăpat mitizării 
(paradoxal într-o epocă a demitizării), exagerărilor, dar a şi continuat să fie supusă 
demonizării, cum se întâmplase în timpul regimului comunist. Subiectul trebuie însă abordat 
istoric, analizându-i cauzele, etapele, zonele de manifestare, componenţa politică şi socială, 
precum şi semnificațiile. 


Cauze 

Cauzele acestui fenomen se găsesc în contextul istoric de la jumătatea şi de la sfârşitul 
anilor 1940. Ocuparea României de către Armata Roşie spre sfârşitul celui de-al doilea doilea 
război mondial, cu întregul cortegiu de abuzuri care a urmat, impunerea la conducerea ţării a 
Partidului Comunist şi a sateliților acestuia, fără legitimitate în ochii populaţiei, aplicarea 
măsurilor care vizau transformarea în spirit sovietic a statului şi societății, altfel spus 
restrângerea libertăților politice, represiunea pe scară largă, inclusiv apariţia Gulagului 
românesc, desființarea Bisericii Greco-Catolice, naționalizarea (confiscarea) bunurilor unor 
întregi categorii sociale, colectivizarea forțată a agriculturii etc. au fost cauzele majore ale 
apariției fenomenului rezistenței armate anticomuniste. Niciodată foarte extinsă, rezistența 
armată anticomunistă a reprezentat totuşi o realitate pe care nu au ignorat-o nici liderii 
comunişti, nici structurile represive ale Bucureştiului. 


Etape şi zone 

S-au propus până acum mai multe date privind durata rezistenței armate 
anticomuniste: 1944-1958', 1944-19627, 1945-19625 sau 1946-1958". Credem că despre acest 
fenomen putem discuta între anii 1944-începutul anilor 1960, cu maximă intensitate până la 
începutul anilor '50. Fără a exista o delimitare rigidă, pot fi depistate două etape ale 
rezistenţei: 1944-1947 şi 1948-începutul anilor 1960. În prima fază a rezistenţei statul încă nu 
era deplin controlat de comunişti — deşi ei au ajuns să joace principalul rol în guvern după 6 
martie 1945 —, existând forţe care se opuneau „înroşirii” depline a puterii. Faza a doua a 
rezistenței s-a desfăşurat în condiţiile existenţei statului totalitar, care făcea demersuri 
accelerate de controlare a teritoriului şi populaţiei, inclusiv prin perfecționarea instrumentelor 
represive, ceea ce făcea situaţia anticomuniştilor cu atât mai grea. 

Fenomenul pe care îl avem în vedere a apărut în 1944, odată cu intrarea trupelor 
sovietice în nord-estul României. Din pricina abuzurilor săvârşite de soldaţii sovietici, dar şi a 
practicii generalizate a efectuării de rechizitii de către Armata Roşie, precum şi a evacuării 
populaţiei autohtone din zona frontului în spatele acestuia, numeroşi locuitori de la poalele 
Obcinelor Bucovinei s-au refugiat în păduri, între liniile frontului. Pentru a se putea apăra 
împotriva atacurilor unor patrule ruseşti şi cu ajutorul forţelor militare regulate din Bucovina, 


! Cristian Troncotă, Procesul Mişcării Nationale de Rezistență. 1946, în „Arhivele Totalitarismului”, nr. 3/1995, 
p. 120. 

° Eugen Sahan, Aspecte din rezistența românească împotriva sovietizärii în perioada martie 1944-1962, in 
„Analele Sighet”, vol. 2, 1995, pp. 213-294; Adrian Brişcă, Rezistenţa armată anticomunistă din România, în 
„Arhivele Totalitarismului”, nr. 22-23, 1-2/1999, pp. 42-67; Mişcarea armată de rezistență anticomunistă din 
România, 1944-1962, Bucureşti, Editura Kullusys, 2003. 

3 Dennis Deletant, România sub regimul comunist, în româneşte de Delia Răzdolescu, Bucureşti, Fundaţia 
Academia Civică, 1997, p. 78. 

localnicii au constituit mai multe grupuri de partizani sub conducerea lui Vladimir 
Macoveiciuc, Ion Vatamaniuc, Vladimir Tironeac şi Constantin Cenusä, reunind câte 15-20 
de membri — țărani, premilitari, dispensati sau militari aflați în concediu —, bine înarmaţi si 
instruiți de către instructori germani şi români. Misiunile îndeplinite de partizanii bucovineni 
au vizat aducerea populației locale refugiate între cele două fronturi în zona rămasă sub 
administraţie românească, patrulări în păduri, acţiuni de recunoaştere şi culegerea de 
informații despre forțele sovietice din zonă, dar şi efectuarea unor diversiuni în spatele 
Armatei Roşii. Lovitura de stat desfăşurată în Bucureşti la 23 august 1944 a determinat 
încetarea activității grupurilor de partizani bucovineni. Unii dintre ei au reuşit să iasă din 
dispozitivul german, în vreme ce alții au fost nevoiţi să se retragă spre Vest. Sovieticii — care 
nu aveau obiceiul de a-i ierta pe cei care indraznisera să li se opună — i-au supus represiunii pe 
partizanii români, aceştia fiind judecaţi, condamnaţi şi aruncați în imensitatea Gulagului. 
Urmăriţi cu insistență, unii partizani au continuat lupta, fiind anihilati în anii următori, în 
vreme ce alţii au (re)intrat în rezistență după 19485. 

Lovitura de stat de la 23 august 1944 a dus la ieşirea României din Axă, ceea ce a 
reprezentat un dezastru pentru Germania, motiv pentru care aceasta a încercat să recâştige 
poziţiile pierdute. Germanii au mizat pentru atingerea scopurilor pe Mişcarea Legionară (care 
însă avea şi obiective proprii, urmărind refacerea structurilor ei teritoriale şi revenirea la 
putere în Bucureşti), dar şi pe Grupul Etnic German. Cercurile politice româneşti tradiționale 
sperau că vor avea parte de sprijinul Occidentului, care să-i tempereze pe sovietici şi chiar să-i 
determine pe aceştia să părăsească România. În măsura în care în contextul ultimelor luni de 
război o contraofensivă germană ar fi determinat o intervenţie anglo-americană, aceasta nu ar 
fi putut decât să avantajeze această tara. Însă planurile germanilor si legionarilor, implicând 
forte (inclusiv grupuri de gherilă) şi contacte diverse au fost sortite eşecului. România era 
ocupată de forte sovietice puternice, constând atât în trupe ale Armatei Roşii, cât şi în unități 
NKVD. Unii dintre comandanții Armatei Române asupra cărora existau bănuieli de 
infidelitate au fost neutralizati, în vreme ce liderii acţiunii antisovietice au fost capturați şi au 
sfârşit în Gulag. Pentru a preveni repetarea unor asemenea acţiuni, dar şi pentru că era în 
logica propriului lor sistem, sovieticii au luat măsuri care să slăbească opoziţia internă din 
România. Încercarea Germaniei de readucere a României sub controlul său se dovedise o 
utopie, iar rezistența progermană şi-a pierdut rostul de a fi prin înfrângerea în tranşee a puterii 
care o inspirase . 

Prin instalarea la conducerea României a guvernului Petru Groza, la 6 martie 1945, 
tara a revenit la o forma de dictatură. Manifestarea opoziţiei politice a devenit problematică, 
în condiţiile în care controlul polițienesc devenea cu fiecare zi mai clar şi mai eficient. 
Întrucât pozitionärile contrare guvernului erau reprimate, au apărut numeroase grupări 
subversive, scopul principal fiind lupta anticomunistă. Între acestea s-au numărat şi 
organizațiile „Tinerimea liberă” şi „T”. Prima dintre ele a fost condusă de Mircea Stefanovici, 
cu rădăcini de stânga, însă alunecând rapid pe poziţii anticomuniste în contextual represiunii 
initiate de guvernul Groza. Cea de-a doua a fost inițiată de Remus Tetu şi a ajuns să grupeze 
îndeosebi membri ai tineretului national-liberal, dar şi tineri national-täränisti ori chiar social- 


5 Adrian Brişcă, Radu Ciuceanu (editori), Rezistenţa armată din Bucovina. 1944-1950, vol. I, Bucuresti, INST, 

Armatei Roşii din România, în 6 martie 1945. Începuturile comunizării României, Bucureşti, Editura 

democrati, programul fiind unul explicit liberal. Contactele cu cercurile politice democratice 
nu au lipsit, prevazandu-se chiar recurgerea la lupta armata in conditii favorabile, in mod 
special in cazul izbucnirii unui razboi intre anglo-americani si sovietici. Descoperite de 
serviciile represive ale guvernului, cele două organizații au fost anihilate, membrii lor fiind 
arestaţi, anchetați, judecaţi şi condamnaţi. Prin procesul desfăşurat in septembrie 1945 la 
Bucureşti s-a urmărit inclusiv discreditarea partidele democratice, dar această încercare a 
reprezentat un eşec pentru autorități, în condițiile în care acestea încă nu deţineau controlul 
absolut nici asupra Justiţiei şi nici asupra presei, iar reprezentanții străini fuseseră de fata. 
Totuşi, lecţia a fost învățată de guvernul dominat de comunişti, cum s-a văzut în perioada 
următoare”. 

Declanşarea „grevei regale”, în vara anului 1945, a reliefat în mod clar că poziția 
anticomuniştilor era slabă în confruntarea cu un regim care era dispus să utilizeze toate 
mijloacele, legale sau nu, pentru a-şi extinde şi impune controlul asupra instituțiilor statului. 
În acest context au apărut organizaţii antiguvernamentale cu programe mai radicale. Cele mai 
importante aveau să se dovedească organizaţiile subversive „Haiducii lui Avram Iancu — 
Divizia Sumanelor Negre”, aşa-numita „Mişcare Naţională de Rezistență”, „Graiul Sângelui” 
şi aşa-numitul „Grup Înarmat Sinaia”. Organizaţia „Haiducii lui Avram lancu” a fost inițiată 
de un grup de foşti membri ai Batalionului de Voluntari „Iuliu Maniu”, în frunte cu Gavril 
Olteanu, şi s-a dovedit foarte activă în plan propagandistic, practicând un anticomunism 
verbal de pe poziţii naţionaliste, chiar şovine. Aceasta însă a dăunat imaginii organizaţiei, 
dacă avem în vedere că au existat reproşuri din partea anumitor cercuri politice democratice, 
iar comuniştii, în ochii cărora toți nationalistii erau fascişti, au avut pretexte suplimentare 
pentru reprimarea grupării. Generalul Aurel Aldea, contraamiralul Horia Măcellariu şi alti 
ofițeri superiori şi oameni politici de diferite nuanţe au inițiat „Mişcarea Naţională de 
Rezistență”, care a căutat să strângă laolaltă grupurile de rezistență din România, stabilind 
contacte cu partidele politice de opoziţie, cu Palatul Regal şi cu Misiunile Statelor Unite ale 
Americii şi ale Marii Britanii la Bucureşti. „MNR” nu a depăşit faza discuţiilor, a stabilirii 
„Graiului Sângelui” a fost constituită de Ion Vulcănescu şi s-a limitat la conceperea unor 
documente privind prezentul şi viitorul statului/natiunii. „Grupul Inarmat Sinaia” — numele i-a 
fost atribuit de serviciile represive româneşti — a fost constituit de militari din unităţile de 
vânători de munte din zona Sinaia-Predeal-Braşov, dispunând de cantități de armament şi 
muniții depuse în munţii din apropiere. Cele patru formaţiuni amintite au avut un număr 
destul de redus de membri activi, iar activitatea „Haiducilor lui Avram lancu” si a „Graiului 
Sângelui” s-a limitat doar la conceperea şi răspândirea de manifeste. Aderentii acestor 
formaţiuni au sperat, alături de opoziţia politică şi de o bună parte a populaţiei României, că 
regimul prosovietic de la Bucuresti se va prăbuşi în contextul izbucnirii unui război între 
lumea liberă şi Kremlin. Infiltrate de serviciile de informaţii ale guvernului Groza, aceste 
organizaţii au fost ținute mult timp sub control, iar în cele din urmă anihilate. După anchete în 
care s-au folosit metode brutale, a avut loc un proces (sentinţa s-a pronunțat pe 18 noiembrie 
1946), scopul principal fiind cel din anul precedent, compromiterea opoziţiei politice®. 


7 Dan Cernovodeanu, Una dintre primele mişcări de rezistență anticomunistă: Organizaţia „T”, in „Arhivele 
Totalitarismului”, nr. 24-25, 3-4/1999, pp. 211-218; Petre Turlea, Procesul organizaţiei ,,T”, Bucureşti, Editura 
Libra, 2000; Dorin Dobrincu, În numele libertății. Organizațiile anticomuniste „Tinerimea Libera” şi ,,T” 
(1945), în „Xenopoliana”, vol. XIII, nr. 1-4/2005, pp. 127-149. 

Anihilarea acestor organizaţii anticomuniste/antisovietice, dar şi a altora care au 
activat in anii 1945-1947, a marcat într-un fel sfârşitul primei etape a rezistenței 
anticomuniste subversive în România. Cea de-a doua fază, care a început în 1948 şi a durat 
mai bine de un deceniu, a stat sub semnul durității confruntărilor armate şi a amplorii 
represiunii, dar şi al izolării grupurilor de partizani. Rezistenţa din această perioadă s-a 
manifestat îndeosebi în regiunile montane şi împădurite ale României. S-au conturat 14 zone 
de rezistență, în care s-au remarcat diferite formațiuni anticomuniste: Bucovina, Moldova, 
Vrancea, nordul Transilvaniei, Transilvania centrală, Munţii Apuseni, Crişana, Arad, Banat, 
Oltenia, Munţii Făgăraş-versantul nordic, Munţii Făgăraş-versantul sudic şi Munţii Iezer, 
Muntenia şi Dobrogea. Momentul de vârf al rezistenţei armate a fost atins la sfârşitul anilor 
1940 şi începutul anilor 1950. Ultimele grupuri constituite — aflate însă de câţiva ani în 
pasivitate — au fost lichidate în 1957-1958, iar ultimii partizani-fugari izolați înarmaţi au fost 
anihilati la începutul anilor 1960. 

Cauzele (re)aparitiei fenomenului luptei armate anticomuniste la sfârşitul anilor 1940 
în Bucovina au fost multiple, de la persecutarea foştilor partizani antisovietici, a celor care nu 
erau de acord cu noile realități politice din tara şi până la radicalele măsuri de natură 
economică ale regimului, în mod special colectivizarea agriculturii. Printre partizanii care s-au 
remarcat la sfârşitul anilor 1940 şi în anii 1950 s-au numărat Constantin Cenusa, Vasile 
Motrescu, Cozma Pătrăucean, Constantin Gherman, Gavril Vatamaniuc, Grigore Sandu, 
Gheorghe Vasilache ş.a. Ei au acţionat fie ca fugari izolați, fie reunindu-se în grupuri ori chiar 
în organizații (spre exemplu „Gărzile Decebal”) care îşi fixaseră ca program lupta împotriva 
regimului „democrat-popular”. Partizanii bucovineni aveau in cea mai mare parte stagii pe 
fronturile celui de-al doilea război mondial, în special în Rusia, unde câştigaseră o utilă 
experiență de luptă. Ca peste tot în tara, autoritățile comuniste nu tolerau manifestările de 
opoziţie, cu atât mai putin pe cele armate, astfel încât şi aceşti opozanți au fost anihilati, unii 
fiind împuşcaţi, alții judecaţi şi aruncaţi în închisori, împreună cu susținătorii lor. Ultimul 
partizan-fugar izolat din această zonă, Gheorghe Munteanu, a fost capturat în 1961”. 

Chiar dacă în cea mai mare parte Moldova nu oferea condiţii favorabile unei mişcări 
de partizani, şi în această provincie a României aveau să ia ființă mai multe organizații şi 
grupuri anticomuniste, atât în mediul rural, cât şi în cel urban, cele mai multe subversive, dar 
şi câteva înarmate, implicate în acţiuni de gherilă. Grupări importante s-au dovedit a fi cele 
conduse de Vasile Camaruta şi Vasile Corduneanu, organizaţia „Frontul Patriei” şi „Centrul 
de rezistență” de la Uturea. Cele mai multe au fost de dimensiuni reduse, cuprinzând câţiva 
membri, dar au existat şi unele mari. Toate aveau susținători în localităţi, fără de care 
supraviețuirea lor ar fi fost problematică, dacă nu imposibilă. Câteva organizații au avut 
programe politice, mai mult sau mai putin articulate, în vreme ce altele urmăreau destul de 

confuz opozitia la comunizare. Majoritatea nu au reprezentat in fapt decât asocierea de 
conjunctură/temporară a unor fugari politici’®. 

În Curbura Carpaţilor, mai precis în Vrancea, au activat la începuturile regimului 
comunist două formaţiuni importante de partizani. Grupul Ion Paragină a apărut in 1948, in 
zona Panciu, ca urmare a iniţiativei unor legionari, dar curând s-au alăturat şi national- 
ţărănişti, national-liberali sau oameni fără apartenență politică. Membrii formațiunii erau 
studenți, elevi, învăţători, profesori, preoţi, mici comercianţi sau țărani. Partizanii au realizat 
manifeste şi un ghid de luptă (Manualul haiducului), au adunat armament, au făcut instrucție 
militară şi au stabilit contacte utile în eventualitatea declanşării unui conflict între sovietici şi 
occidentali. Infiltrat de Securitate, grupul a fost distrus în octombrie 1949!!. Locuitorii din 
Vrancea istorică, deznadajduiti la sfârşitul anilor 1940, deoarece principalele surse de 
existență — munţii şi pădurile — le fuseseră confiscate („naţionalizate”), erau supuşi la 
impozite grele şi erau agresati zilnic în felul lor încă arhaic de organizare socială. Asteptau şi 
ei — ca mai toți românii şi est-europenii — să se schimbe situaţia, să le vină un ajutor de 
undeva, chiar şi cu preţul izbucnirii unui nou război, altfel spus „să vină americanii”. 
Vrâncenii erau oameni simpli, munteni cu puține legături cu lumea, dar cu un curaj vecin cu 
nebunia, dispuşi a urma pe cineva cu un proiect cât de cât coerent de înlăturare a regimului 
comunist. In acest context a apărut organizaţia „Vlad Tepes Il”, iniţiată de Victor Lupșa, 
originar din județul Trei Scaune. Organizaţia a avut nuclee în trei judeţe — Putna, Trei Scaune 
şi Râmnicu Sărat — cuprinzând sute de persoane, mai ales țărani, dar şi muncitori, funcționari, 
intelectuali, ofițeri deblocati şi studenţi. A existat un program de trecere simultană la acţiune 
în cele trei judeţe amintite în noaptea de 23/24 iulie 1950. Insurgentii au preluat controlul 
localității doar la Bârseşti, ceea ce a atras intervenția rapidă şi brutală a Securităţii în toate 
satele în care au fost depistate nuclee ale organizaţiei. S-au înregistrat ciocniri cu Securitatea, 
mai multi rebeli fiind ucişi, sute de persoane arestate, iar familiile lor maltratate. Procesele (au 
existat 18 loturi cu peste 300 de inculpati) s-au soldat cu condamnări la moarte şi ani grei de 
detenţie. Victor Lupsa s-a predat după câţiva ani, fiind executat în 19567. 

În nordul Transilvaniei s-au constituit mai multe grupări anticomuniste. Fraţii Vasile şi 
Ioan Popşa au încercat in 1949 să unifice rezistența de pe Valea Izei, inițiind subgrupurile din 
Ieud, Rozavlea şi Dragomiresti, în care au fost implicate zeci de persoane, formaţiuni 
anihilate în timpul confruntărilor din 1949-1950. Un alt grup important a fost format prin 
reunirea formațiunilor conduse de pădurarul Nicolae Pop zis Achim (în 1944 acesta salvase 
mai mulți evrei care urmau a fi deportați de maghiaro-germani în lagărul de exterminare de la 
Auschwitz, motiv pentru care ulterior avea să primească — împreună cu Maria Pop şi Aristina 
Pop, viitoare Săileanu — din partea Memorialului Yad Vashem, Israel, distincția de „Drept 
între popoare”) şi preotul greco-catolic Atanase Oniga. Acţionând în Munţii Tiblesului, 

versantul Lapusului, acest grup s-a dovedit cel mai important din nordul Transilvaniei. 
Securitatea a reuşit să-l anihileze complet abia în 1953. Ultimii partizani izolați din nordul 
Transilvaniei au fost anihilati în 1956-1958 (Gheorghe Pasca si Vasile Blidaru) ?. 

Centrul Transilvaniei a cunoscut activitatea mai multor formațiuni anticomuniste. 
„Garda Albă”/„Liga Naţională Contra Comunismului”/ „Organizaţia de rezistență a 
partizanilor din Munţii Rodnei” (apar toate cele trei denumiri) a fost înființată de Leonida 
Bodiu, fost ofițer al Armatei Române, căzut prizonier la sovietici, întors în tara cu Divizia 
„Tudor Vladimirescu”, luat prizonier de germani, revenit în România după război. Zona de 
acțiune a organizației cuprindea o parte a județului Năsăud, nuclee importante existând în 
comunele Parva, Rebra şi Rebrişoara, formate din intelectuali de tara, țărani înstăriți, 
mijlocasi şi săraci. În legătură cu această organizaţie au fost şi doi scriitori importanţi, Teohar 
Mihadaş şi Constant Tonegaru. Şi această organizație a fost anihilată în ianuarie-februarie 
1949. Câţiva membri (inclusiv liderul) au fost asasinați fără judecată, cum s-a mai întâmplat 
în Transilvania, dar şi în alte regiuni din tara. Ceilalţi arestați au fost judecaţi şi condamnaţi la 
ani grei de recluziune!*. O altă organizație din această zonă a purtat denumirea de „Partizanii 
Regelui Mihai — Armata Secreta’’/,,Partizanii Majestății Sale Regele Mihai I” sau „Garda 
Alba’’/,,Armata Albă”, fiind constituită în anul 1948, la Cluj, din inițiativa lui Alexandru (sau 
Vasile) Suciu, Gheorghe Mureşan şi Lazăr Bondor. Ea s-a extins în localităţile din jur, de la 
Turda până la Gherla, inclusiv în sate. Iniţiatorii îşi propuneau să lupte împotriva regimului 
comunist şi pentru readucerea regelui în fruntea țării. Gruparea a fost distrusă în primăvara 
anului 1949 ca urmare a trădării. Unii dintre anticomunişti au reuşit să scape, refugiindu-se în 
păduri şi angajându-se în lupta armată. S-a remarcat îndeosebi un grup condus de preotul 
greco-catolic Eusebiu Cutcan, anihilat la sfârşitul anului 195015. 

În Munţii Apuseni a existat unul din marile bazine de rezistență armată anticomunistă. 
Pe versantul oriental al Munţilor Apuseni s-a constituit în anul 1948 „Frontul Apărării 
Naţionale. Corpul de Haiduci”, sub conducerea maiorului Nicolae Dabija şi a subinginerului 
Traian Macovei. Partizanii şi-au construit un adäpost-fortificatie („cazemată”) în Muntele 
Mare, iar în localităţile de la poalele munților s-au constituit grupări de sprijin (cum a fost 
cazul „Ligii Apusene a Moților”), dar şi o reţea care oferea informaţii cu privire la acțiunile 
autorităţilor. Maiorul Dabija a conceput un plan care viza nici mai mult, nici mai putin decât 
declanşarea unei insurectii în 1949, când se aştepta şi izbucnirea războiului dintre sovietici şi 
americani. Se avea în vederea ocuparea prin forță a instituţiilor statului, a unor depozite de 
armament şi muniții, precum şi a unor puncte strategice din tara, în special a unor defilee. S- 
au pus la punct legături cu Bucureştiul şi s-au făcut demersuri pentru stabilirea unor contacte 

cu cercuri diplomatice occidentale din capitală. Securitatea a preîntâmpinat însă declanşarea 
unei acțiuni anticomuniste ample în Munţii Apuseni, formațiunea lui Nicolae Dabija fiind 
distrusă, mai multi partizani murind în luptă, alţii fiind prinşi atunci sau mai târziu. Un proces 
desfăşurat la Sibiu, în octombrie 1949, s-a soldat cu condamnarea la moarte şi executarea 
unora dintre partizanii capturați, în vreme ce alţii au fost asasinați, în pofida sentintelor care 
prevedeau pedepse cu închisoarea. O altă formațiune de pe acelaşi versant oriental al Munţilor 
Apuseni, în zona comunelor Băişoara şi Muntele Băişoarei, a fost condusă de comandorul 
Diamandi lonescu. Partizanii au fost implicați în acţiuni curajoase contra autorităţilor 
comuniste (în august 1949 ei au ocupat comuna Muntele Băişoarei, de unde administraţia de 
partid şi de stat a fost înlăturată pentru scurtă vreme), dar în urma represiunii brutale au fost 
anihilati. Unii dintre luptători sau susținătorii lor au fost executați pe loc, alţii au fost judecaţi 
şi condamnaţi la moarte sau la diferite perioade de detentie’®. În partea de sud-est a Munţilor 
Apuseni a fiintat aproape un deceniu un grup condus de Leon Susman şi Simion Rosa, mai 
degrabă o formaţiune aflată în aşteptare decât una activă în plan paramilitar!”. 

În Depresiunea Huedinului au existat mai multe formaţiuni anticomuniste. Una dintre 
acestea a fost „Echipa Cruce şi Spadă”, condusă de Gheorghe Gheorghiu zis Mărăşeşti şi 
Gavrilă Fortu. Constituită in 1948 la Bucureşti, organizaţia a „migrat” în zona Huedin, unde 
beneficia de susținători. Intervenţia rapidă şi hotărâtă a Securității a dus la distrugerea 
grupării, membrii acesteia fiind în cea mai mare parte prinşi, judecaţi şi condamnaţi (însă nici 
unul la moarte). Liderii şi alti câțiva partizani au fost asasinați, cadavrele lor fiind expuse in 
public. Teodor Şuşman din comuna Răchițele, în partea sudică a Depresiunii Huedin, a fost 
unul dintre numeroşii oameni persecutați de regimul comunist pentru originea socială, pentru 
prestigiul său construit pe valori tradiţionale şi pentru convingerile nonconformiste. Împreună 
cu fiii săi mai mari, Teodor junior şi Visalon, el a pus bazele unui grup înarmat care a rezistat 
mai multi ani în zona Munţilor Vlădeasa, în partea nordică a Apusenilor. Formatiunea a 
devenit treptat una dintre cele mai importante din rezistența armată anticomunistă din 
România, potrivit clasificärilor întocmite de Securitate. După ani de confruntări cu 
Securitatea, unii partizani s-au sinucis (liderul şi cei doi fii mai mari, la date diferite), alții au 
fost ucişi în luptă (Mihai Jurj) sau au fost prinşi şi condamnaţi la moarte şi executaţi (Roman 
Onet) ori la închisoare (Lucretia Jurj), la fel ca numeroşi susținători ai lor. De asemenea, în 
aceeaşi regiune a Huedinului a existat o organizație subversivă, cunoscută sub denumirile de 
„Frontul National Creştin Iuliu Maniu”, „Gruparea de luptă pentru Libertate, Patrie şi Cruce” 
sau ,,Grupul” Iosif Capota-Alexandru Dejeu. Această formațiune s-a limitat însă la difuzarea 
de manifeste anticomuniste. 

Rosa Simion. Un crâmpei din Rezistenţa greco-catolică în centrul Ardealului (1948-1957), în „Dreptatea”, nr. 
637, 15 iulie 1992, pp. 2. 

15 Cornel Jurju, Cosmin Budeancă, ,,Suferinta nu se dă la frati...” Mărturia Lucreţiei Jurj despre rezistența 
anticomunistă din Apuseni (1948-1958), prefaţă de Doru Radosav, Cluj-Napoca, Editura Dacia, 2002; Doru 
Radosav, Almira Tentea, Cornel Jurju, Valentin Orga, Florin Cioşan, Cosmin Budeancă, Rezistența anticomunistă din 
Apuseni. Grupurile: ,, Teodor Susman”, ,,Capota-Dejeu”, „Cruce şi Spada’. Studii de istorie orală, Cluj-Napoca, 
Editura Argonaut, 2003; Rezistenţa armată anticomunistă din România. Grupul ,, Teodor Susman” (1948-1958). 
Mărturii, editori: Denisa Bodeanu, Cosmin Budeancă, studiu introductiv: Cornel Jurju, Cosmin Budeancă, Cluj- 
Napoca, Editura Argonaut, 2004; Oana Ionel, Dragoş Marcu, Rezistenţa împotriva comunismului prin difuzarea 
de manifeste. Cazul Iosif Capotă, în Mişcarea armată de rezistență anticomunistă din România, 1944-1962, 
Bucureşti, Editura Kullusys, 2003, pp. 111-132. 

Crisana a fost unul din bazinele mici de rezistenta, dar si aici s-au inregistrat mai 
multe organizaţii subversive şi grupuri înarmate: grupul Stefan Popescu, organizațiile ,,G4” şi 
„Vlad Tepes II”. Acestea au avut o componenţă politică, socială şi etnică diversă, unele fiind 
conduse de foşti membri ai unor partide (Partidul Naţional Țărănesc), altele fiind apolitice. Au 
fost alături oameni bine situaţi social sau de condiţie modestă, tineri (majoritari) sau bătrâni, 
îndeosebi români, dar şi maghiari, cei mai multi bărbaţi, dar nelipsind femeile!” 

În zona Aradului, rezistenţa armată s-a manifestat îndeosebi în partea estică. Gligor 
Cantemir şi loan Bogdan au condus organizaţii extinse în partea montană a Aradului în anii 
1948-1949, lichidate însă destul de repede de Securitate. Unii dintre cei care au scăpat de 
arestare s-au regrupat în formațiuni mai mici, care s-au dovedit deosebit de active în anii 
următori, fiind necesare concentrări apreciabile de forte pentru distrugerea lor. A fost cazul 
grupului Zaharia Berău-loan Luluşa-Pavel Dobrei sau al grupului Ilie Sasu. Grupurile de 
rezistență din zona Aradului au pus probleme însemnate Miliției şi Securităţii în perioada în 
care au existat, fiind implicate şi în confruntări armate, soldate cu victime de ambele parti. În 
cele din urmă şi ele au fost infiltrate şi distruse”. 

Una dintre zonele în care fenomenul rezistenței armate s-a manifestat intens şi timp 
îndelungat a fost cea a Banatului. Colonelul Ion Uta — care dispunea de o importantă 
experiență militară, administrativă şi politică (era membru al Partidului National Ţărănesc) — a 
fost unul din cei mai importanți lideri ai rezistenței bänätene. Oamenii din jurul lui au fost mai 
ales țărani din satele de munte ale judeţului Severin, dar au existat contacte şi în oraşele 
importante din Banat. Legându-şi speranţele de izbucnirea mult-aşteptatului război dintre Est- 
Vest, colonelul Uta a iniţiat un plan de constituire a unui „Bloc National”, care să unifice 
toate grupurile de rezistență din Banat şi să declanşeze o răscoală anticomunistă generală în 
regiune. Informate la timp, structurile represive ale statului comunist au intervenit în forță la 
începutul anului 1949, în timpul luptelor fiind ucişi mai multi partizani, inclusiv colonelul 
Uta. Sub conducerea avocatului Spiru Blănaru, a comandorului Petru Domăşneanu şi a 
notarului Gheorghe Ionescu, având orientări politice diferite (primii erau legionari, iar cel din 
urmă national-liberal), la sfârşitul anilor *40 ai secolului trecut s-au constituit mai multe 
formaţiuni anticomuniste în aceeaşi zonă montană a judeţului Severin. Pentru anumite 
perioade aceste formaţiuni s-au unificat, dar datorită concepţiilor politice diferite, precum şi 
orgoliilor liderilor au apărut frictiuni, ceea ce a dus la destrămarea lor. Mai ales grupurile 
conduse de Blănaru şi Ionescu au avut ciocniri dure cu numeroasele efective ale Securității 
aflate în zonă. Victoria a fost în cele din urmă a Securității, liderii şi cei mai mulți membri 
fiind prinşi. Inginerul Aurel Vernichescu şi avocatul Ioan Târziu, foşti membri ai Partidului 
Naţional "Țărănesc, erau în toamna-iarna anului 1948-1949 liderii unei formaţiuni de rezistență 
care activa în satele de la sud şi est de oraşul Caransebeş. „Organizaţia Naţională Creştină de 
Luptă Împotriva Comunismului, Partizanii României Mari” (cunoscută şi sub numele de 
„Vulturul Negru” sau „Bastionul Negru”) a fost constituită la Timişoara în toamna anului 


' Antonio Faur, Căpitanul Stefan Popescu — liderul grupului de rezistență din sudul Bihorului (1946-1950), în 
„Anuarul Institutului de Istorie «George Bariț» din Cluj-Napoca, vol. XLIII, Serie Historica, 2004, pp. 651-663; 
Gabriel Moisa, Rezistența anticomunistă [din nord-vestul României], în Ion Zainea (coord.), Corneliu Crăciun, 
Antonio Faur, Mihai Drecin, Gabriel Moisa, Augustin Tarau, Nicolae Mihu, Democraţie occidentală şi 
democraţie populară: evoluția spectrului politic în nord-vestul României (1944-1950), Oradea, Editura 
Universităţii din Oradea, 2004, p. 169-238; Cornel Onaca, Martori şi martiri. Din temnitele comuniste, Oradea, 
Editura Imprimeriei de Vest, 2000. 

°° Steliana Breazu, Grupul de rezistență anticomunistă al lui Gligor Cantemir din Munţii Zarandului şi Munţii 
Codrului, pe Valea Crişului Alb, în „Analele Sighet”, vol. 2, 1995, p. 334-337; Gheorghe Poenaru, O organizație 
de rezistenţă anticomunistă din județul Arad, în perioada 1948-1956, în „Analele Sighet”, vol. 1, 1995, p. 257- 
262; Corneliu Cornea, Jurnalul detenției politice în judeţul Arad, 1945-1989, prefață de Viorel Gheorghiţă, 
Arad, Editura Mirador, 2000; Dorin Dobrincu, Organizații şi grupuri de rezistență armată anticomunistă din 
zona Aradului (1948-1956), în „Acta Transylvanica. Anuarul Centrului de Istorie a Transilvaniei”, vol. I, 2004, 
pp. 171-202. 

1948 din initiativa lui Ion Tanase, functionar particular, si el fost membru al Partidului 
National Taranesc. Formatiunea s-a extins in zona Banatului, planuind declansarea, la 18/19 
martie 1949, a unei rascoale anticomuniste prin atacarea simultanä si ocuparea institutiilor 
publice, a sediilor Partidului Comunist etc. in principalele orase din regiune, dar si in sate. 
Între cele două formaţiuni amintite s-a stabilit o colaborare in februarie-martie 1949. 
Securitatea a prevenit însă acțiunea acestor anticomuniști, trecând la reținerea membrilor şi 
susținătorilor organizaţiei. Liderii şi membrii importanți ai tuturor organizațiilor amintite mai 
sus au fost reuniți într-un lot exemplar, judecat la Timişoara, în iunie 1949, în cadrul unui 
proces-spectacol. S-au pronunțat mai multe condamnări la moarte, aduse la îndeplinire, iar 
ulterior alti partizani au fost asasinați, chiar dacă nu primiseră decât condamnări la închisoare. 
În afară de aceste grupări, în Banat au mai activat şi altele, subversive sau înarmate. De 
asemenea, au existat şi luptători anticomunişti izolați. Cel mai cunoscut caz a fost al lui Ion 
Banda, considerat ultimul luptător anticomunist din Banat, dar şi din România, el fiind 
anihilat abia în 19627). 

Cele mai importante formaţiuni anticomuniste din Oltenia au fost „organizația 
subversivă Carlaont-Ciuceanu”, grupul „Arnota” şi „Mişcarea Română de Rezistență”. 
Membrii acestora aveau fidelitati politice diverse (erau ţărănişti, liberali, legionari, social- 
democrați) ori erau apolitici, aveau profesii diferite (foşti militari de carieră, inclusiv ofițeri 
superiori, profesori, învăţători, studenți, elevi, ingineri, muncitori, ţărani). Unele dintre aceste 
grupări au fost implicate în ciocniri cu Securitate, dar au fost anihilate cu duritate, 
înregistrându-se victime de o parte si de alta”. 

Munţii Făgăraş-versantul nordic s-au dovedit din perspectivă istorică una dintre cele 
mai importante zone de luptă contra regimului comunist din România. Profitând de avantajul 
geografiei — Munţii Făgăraş constituiau cel mai important masiv muntos din Carpații 
româneşti — mai multi tineri din localităţile situate în fostul judeţ Făgăraş, aproape toți membri 
ai Fratiilor de Cruce (organizaţia de tineret a Mişcării Legionare), s-au implicat dupa 1948- 
1949/1950 în acţiuni deschise contra regimului comunist. Aceşti studenți, elevi de liceu, 
muncitori, țărani şi pădurari au constituit o formațiune care a purtat denumirile de „Grupul 
carpatin făgărăşan”, „Grupul 73 Carpatin de eliberare naţională” sau pur şi simplu grupul 
Gavrilă (Securitatea utiliza formula „banda Gavrilă”). Cel mai cunoscut lider a fost Ion 


di Miodrag Milin (coord.), Rezistenta anticomunista din Muntii Banatului (Zona Domasnea-Teregova). 

Ivănescu, Marius Chelcu (editori), Istorie şi societate în spaţiul est-carpatic (secolele XIII-XX). Omagiu profesorului 
Alexandru Zub, laşi, Editura Junimea, 2005, pp. 431-451. 

Gavrilä, probabil personajul cel mai potrivit pentru o asemenea functie. In munti au fost putini 
partizani, nu mai mult de 11-14, dar ei s-au adaptat noilor condiţii şi s-au dovedit extrem de 
eficienți în acțiunile de gherilă, chiar dacă împotriva lor au fost mobilizate efective însemnate 
ale Securităţii, trupelor de Securitate şi Miliției, precum şi un număr apreciabil de informatori. 
Într-un context extrem de ostil, luptătorii făgărăşeni au rezistat câţiva ani, fapt datorat (si) 
sprijinului masiv al localnicilor. Insistentele Securităţii au dat în cele din urmă rezultate, 
ultimii partizani fiind atraşi într-o ambuscadă, capturați, judecați, condamnaţi şi executați la 
Jilava. Numeroşi susținători au fost şi ei judecaţi şi condamnaţi la diferite termene de detenţie. 
Dintre partizani, singurul care a scăpat a fost chiar liderul, Ion Gavrilă, care s-a ascuns timp 
de mai mult de 20 de ani, capturarea sa în 1976 neavând consecințe penale”. 

Pe versantul sudic al Munţilor Făgăraş şi în Munţii Iezer au activat alte importante 
grupări de rezistență armată. Şi aici au jucat un rol important atât geografia, cât şi structura 
populaţiei (oameni întreprinzători, susținători ai partidelor istorice). Iniţiatorii rezistenței 
armate din zonă au fost câțiva militari de carieră, deblocati după marile epurări puse în 
practică de Partidul Comunist. Colonelul Gheorghe Arsenescu, un ofițer competent, care 
participase la luptele de pe frontul de Răsărit, iar după război devenise membru activ al 
Partidului National Liberal-Tătărescu, a constituit împreună cu alti musceleni o organizație 
anticomunistă, iar ulterior un grup înarmat, instalat în 1948 lângă comuna Dragoslavele, grup 
distrus de Securitate în primăvara anului 1949. Refugiat la Bucureşti în iarna 1948-1949, 
colonelul Arsenescu a stabilit legătura cu diferiți anticomuniști, dintre care s-a distins fostul 
locotenent Toma Arnäutoiu, originar din comuna Nucşoara, judeţul Muscel, şi el dispunând 
de experiență de luptă (fusese chiar rănit pe frontul de Apus), intrat în Partidul Naţional 
Țărănesc după ieşirea din cadrele active ale armatei. Nutrind convingerea că războiul între 
sovietici şi americani era iminent, cei doi ofițeri au pus în 1949 bazele unei organizaţii de 
rezistență armată în zona Nucşoara. Intitulată „Haiducii Muscelului” (s-au mai utilizat şi 
denumirile „Gruparea de partizani (haiduci) de pe râul Doamnei”, „Rezistenţa Naţională” şi 
„Partizanii Libertăţii”), această formaţiune a fost structurată paramilitar, din ea făcând parte 
îndeosebi săteni din Nucsoara. Au existat mai multe ciocniri cu Securitatea, formațiunea 
divizându-se în vara-toamna anului 1949, unii din oameni urmându-l pe Gheorghe Arsenescu, 
alții pe Toma Arnautoiu. Grupul condus de Arsenescu a fost anihilat repede (toamna anului 
1949), doar liderul reuşind să scape şi să se ascundă în zona Câmpulung mai bine de un 
deceniu. În schimb, grupul Arnäutoiu a dat mari bătăi de cap Securităţii ani la rând. 
Supravietuirea acestor partizani s-a datorat atât curajului lor (câțiva dintre ei au fost ucişi sau 
răniți, acelaşi lucru întâmplându-se şi cu securişti, milițieni sau membri ai PMR), dar şi 
devotamentului de care au dat dovadă susținătorii lor. Chiar dacă la un moment dat partizanii 
au intrat într-o conspirativitate cvasi totală, poliția politică a continuat urmărirea, iar în 1958 a 
reuşit să-i depisteze şi să-i anihileze. Numeroase persoane au fost grupate în loturi, judecate şi 
condamnate la moarte (executate la Jilava, inclusiv Toma Arnautoiu) sau la ani grei de 
detenție. Colonelul Arsenescu a fost şi el capturat în 1960, judecat, condamnat la moarte şi 
executat, în vreme ce susţinătorii săi au primit grele pedepse privative de libertate”*. 


* Iuliu Crăcană, Rezistenţa anticomunistă din Munţii Făgăraş între anii 1948-1955. Grupul Gavrilă, în 
Mişcarea armată de rezistență anticomunistă din România, 1944-1962, Bucureşti, Editura Kullusys, 2003, pp. 9- 
44; Jon Gavrilă-Ogoranu, Brazii se frâng, dar nu se îndoiesc. Din rezistența anticomunistă în Munţii Făgăraş, 
vol. I-II, Timişoara, Editura Marineasa, 1993, 1995; vol. IV, Făgăraş, Editura Mesagerul de Făgăraş, f.a. [2004]; 
Ion Gavrilă-Ogoranu, Lucia Baki Nicoară (editori), Brazii se frâng, dar nu se îndoiesc. Rezistenţa anticomunistă 
în Munţii Făgăraşului, vol. II, Timişoara, Editura Marineasa, 1999; Ioan Victor Pica, Libertatea are chipul lui 
Dumnezeu, prefaţă de Mihai Sin, [Cluj-Napoca], Editura Arhipelag, 1993; Gheorghe Urdea-Slătinaru, Între 
speranţă şi moarte, în „Memoria”, nr. 9/1993, pp. 79-85. 

În Muntenia s-au afirmat mai multe formaţiuni înarmate anticomuniste. Grupul 
Dumitru Apostol s-a format în 1948 şi era compus din legionari. El a activat în Munţii 
Argeşului, dar a fost distrus în mai 1949, represiunea fiind excesiv de dură, înregistrându-se 
morți în luptă şi asasinate discretionare. În zona localităţii Lehliu, în inima Bărăganului, a 
activat în anii 1950-1952 grupul maiorului Constantin Hocic. Grupurile Şerban-Drăgoi şi 
Şerban-Voican au acţionat în judeţul Muscel, dar şi ele au fost distruse de Securitate în anii 
1951-1952, respectiv în anul 1957%. 

În Dobrogea rezistența armată anticomunistă s-a manifestat mai ales între macedo- 
români, din rândurile lor provenind liderii (Gogu Puiu, fraţii Nicolae şi Dumitru Fudulea, 
Nicolae Ciolacu etc.) şi cei mai multi dintre membri. În privinţa apartenenţei politice, cei mai 
importanţi partizani erau legionari, nelipsind totuşi täränistii, liberalii şi chiar membrii 
nominali ai PCR şi UTM. Din punct de vedere social, era vorba în majoritate de țărani, dar şi 
de învăţători, militari deblocati sau activi, personal de cult etc. Rezistența dobrogeană a atins 
un vârf în 1949-1950, în urma luptelor mai mulţi partizani fiind ucişi, capturați, judecaţi, 
condamnați la moarte sau la închisoare (multi dintre aceştia au fost asasinați în aşa-numitele 
„trenuri ale morţii”). Rezistenţa din sud-estul României a fost lichidată complet în anii 1951- 
1952%, 

Concentrarea rezistenței armate anticomuniste în special în regiunile montane este 
explicabilă, deoarece acolo existau condiții propice din punct de vedere geografic. Totuşi, 
grupuri subversive şi chiar paramilitare au existat şi în zonele deluroase şi de câmpie, uneori 
chiar în orașe. 


Caracteristici, semnificații 

Unii martori au făcut referire la crearea în anul 1947 a unui „Comandament unic”? al 
rezistenței anticomuniste din România ori chiar a „Frontului Anticomunist”%, în care ar fi 
intrat toate forțele care se opuneau totalitarismului de esență răsăriteană. Însă o asemenea 
asertiune nu se susține documentar. Initiativele de înfruntare a comunismului în România au 
fost numeroase, dar izolate. Este drept că a existat în 1945-1946 o încercare de unificare a 
rezistenţei de către organizaţia cunoscută sub numele „Mişcarea Naţională de Rezistență”. 

româno-elene (secolele XV-XX), cu o prefață de Alexandru Zub, Iasi, Fundaţia Academica „A.D. Xenopol”, 
2003, pp. 233-275; Marian Cojoc (ed.), Rezistenţa armată din Dobrogea, 1945-1960, Bucureşti, INST, 2004. 

” Jon Gavrilă-Ogoranu, Rezistenţa armată anticomunistă din munţii României, în „România liberă”, nr. 1164, 27 
ianuarie 1994, p. 2; idem, Rezistenţa armată anticomunistă din munţii României, în „Analele Sighet”, vol. 1, 
1995, p. 99; Idem, Brazii se frâng, dar nu se îndoiesc, vol. IV, Făgăraş, Editura Mesagerul de Făgăraş, f. a. 
[2004], pp. 2-3. 

*% Radu Ciuceanu (ed.), Cuvânt introductiv, in idem (ed.), Mişcarea Naţională de Rezistență din Oltenia, vol. I, 
1947-1949, Bucureşti, INST, 2001, p. 32. 

Câţiva foşti militar activi — colonelul Ion Uta in Banat şi maiorul Nicolae Dabija in Munţii 
Apuseni — au încercat la sfârşitul anilor '40, în mod izolat, să declanşeze insurecția, având ca 
scop extinderea la nivel zonal şi apoi naţional. Rezistenţa a fost constituită din numeroase 
grupuri risipite îndeosebi în zonele montane şi/sau împădurite ale României, dar fără nici o 
legătură între ele. În aceste condiţii viziunea a lipsit, fiecare formaţiune luptând pentru 
propria-i supraviețuire. 

Securitatea a monitorizat îndeaproape rezistenţa anticomunistă şi a întocmit mai multe 
statistici, unde au fost incluse atât grupurile înarmate, cât şi cele subversive. Bunăoară, un 
raport al Securităţii din ianuarie 1959, când rezistența era pe cale de a aparține trecutului, 
menţiona 1196 de „organizaţii şi grupări contrarevolutionare/subversive” distruse în intervalul 
23 august 1944-1959. Acestea erau astfel împărţite pe ani: 1944: 1; 1945: 15; 1946: 5; 1947: 
16; 1948: 119; 1949: 200; 1950: 89; 1951: 69; 1952: 74; 1953: 60; 1954: 50; 1955: 26; 1956: 
42; 1957: 68; 1958: 182%. Fenomenul rezistenţei a avut un vârf la sfârşitul anilor '40, pentru 
ca ulterior ea să cunoască un declin. Acest fapt se explică atât prin existenţa unor speranţe în 
rândurile anticomuniştilor, legate mai ales de ivirea unui context extern favorabil, cât şi prin 
măsurile represive generalizate ale regimului de la Bucureşti. Înregistrarea unui mare număr 
de formaţiuni anihilate în a doua jumătate a anilor "50 trebuie legată de valul contestatar 
prilejuit de reverberatiile Revoluţiei maghiare (1956) şi de revenirea la cote înalte a terorii. 
Desigur, prudenta este obligatorie în interpretarea acestor cifre (mai ales că structurile 
represive au inventat uneori ori au supradimensionat acțiunile subversive ale „duşmanilor 
poporului”), însă chiar dacă am reduce la jumătate numărul formațiunilor anticomuniste şi tot 
ar fi suficient pentru a înțelege un fenomen care s-a aflat pe prima pagină din agenda 
Securităţii. 

Deşi în rezistența armată anticomunistă au participat în zdrobitoare majoritate etnicii 
români, nu au lipsit etnicii ucraineni, germani ş.a.m.d. Componenţa socială a rezistenţei a fost 
diversă, însă dominată clar de țărani. Liderii au fost cel mai adesea oameni cu prestigiu ori 
având o bogată experiență publică, militari sau civili. În vreme ce în primii ani postbelici au 
existat unii lideri politici sau militari destul de importanți care s-au implicat în rezistență, după 
1948 liderii au fost strict locali, fără acel capital simbolic indispensabil pentru coagularea 
opoziţiei şi nemulțumirilor existente în diferite parti ale ţării. Luptătorii din munţi, cei care au 
ținut efectiv armele în mâini, au fost îndeosebi bărbaţi, dar au fost prezente şi câteva femei. 
Femeile au deţinut însă un loc important mai ales în reţelele de sprijin ale rezistenţei. 

Apartenența politică a rezistenței a fost diversă: membri ai Partidului Naţional 
Ţărănesc şi ai Partidului Naţional Liberal, ai Mişcării Legionare şi chiar ai Partidului 
Comunist şi Frontului Plugarilor, desigur, de la nivelele inferioare ale acestora din urmă. Însă 
cei mai multi luptători anticomuniști au fost apolitici, toţi intraţi în conflict cu noul regim”. 


 ASRI, fond D, dosar nr. 7778, vol. 3, ff. 71-81, 112. 

*° Securitatea arestase în primele luni ale anului 1949 nu mai puţin de 804 membri ai grupurilor de partizani, ai 
organizaţiilor de sprijin şi favorizatori ai rezistenței. O trecere în revistă a vârstei, categoriei sociale şi afilierii 
politice sunt relevante pentru demonstraţia noastră. Vârsta: 1) 347 aveau între 35-50 de ani (43%); 2) 250 între 
25-35 de ani (31%); 3) 125 între 17-25 de ani (16%); 4) 82 peste 50 de ani (10%). Categoria socială: 1) 360 erau 
țărani săraci (45%); 2) 180 ţărani mijlocii (22%); 3) 71 muncitori (9%); 4) 45 țărani „chiaburi” (6%); 5) 30 mic- 
burghezi (4%); 6) 25 studenți (3%); 7) 17 functionari-pensionari (2%); 8) 15 preoţi (2%); 9) 15 comercianţi 
(2%); 10) 12 profesori-invatatori (1%); 11) 11 meseriaşi (1%); 12) 10 militari deblocati (1%); 13) 4 liber- 
profesionişti (sub 1%); 14) 3 subofiteri militari (sub 1%); 15) 3 elevi (sub 1%); 16) 2 notari (sub 1%); 17) 1 fara 
profesie (sub 1%). Afilierea politică: 1) 448 erau neincadrati politic (56%); 2) 88 erau din PNT-Maniu (11%); 3) 
24 simpatizanți PNT (3%); 4) 73 din Mişcarea Legionară (9%); 5) 13 simpatizanți legionari (2%); 6) 79 din 
Frontul Plugarilor (10%); 7) 42 din PCR/PMR (5%); 8) 12 din UTC/UTM (1%); 9) 15 din PNL-Brătianu (2%); 
10) 6 din Grupul Etnic German (1%); 11) 2 din PNL-Bejan (sub 1%); 12) 2 din PSDI (sub 1%) (ASRI, fond „D”, 
dosar nr. 2168, f. 423. Vezi şi Dorin Dobrincu, Rezistenţa armată anticomunistă la începutul „republicii 
populare”, în „Analele Sighet”, vol. 6, 1998, pp. 233-235). 

Numärul partizanilor nu a fost nici un moment mare, formatiunile reunind efective de 
la douä-trei persoane pana la câteva zeci. Resursele de care au dispus partizanii au fost 
limitate, armamentul fiind format doar din arme usoare (pusti, carabine, pistoale-mitraliera, 
mitraliere, pistoale, revolvere, grenade), in mare parte rämase din timpul razboiului; 
echipamentul era constituit din ceea ce se afla la îndemână; hrana si puţinele medicamente le 
erau oferite de susținătorii aflaţi în satele sau oraşele din apropierea munţilor. Rețelele de 
sprijin (constituite mai ales din rude, prieteni şi oameni cu idei politice şi religioase identice) 
au jucat un rol major în menţinerea capacității de luptă a partizanilor, fără existența acestora 
neputându-se imagina durata atât de mare a rezistenței. 

Lupta împotriva partizanilor a fost dusă de Securitatea „ordinară” şi de trupele de 
Securitate, dar şi de Miliție. Efectivele implicate în depistarea şi anihilarea partizanilor au 
variat în funcție de diferiți factori locali şi de perioada istorică: au existat operaţiuni în care au 
fost implicate efective mici ale Securităţii, dar şi operaţiuni la care au participat mii de 
oameni. Pentru combaterea rezistenţei, Securitatea a folosit, pe lângă trupe, şi rețelele de 
informatori. Au fost recrutați oameni din anumite categorii socio-profesionale, mai ales dintre 
pădurari, cabanieri, factori poştali etc., ajungându-se ca încadrarea în astfel de profesii să 
depindă de semnarea unor angajamente de colaborare. Dar informatori s-au înregistrat şi în 
rândurile clerului, ale profesorilor şi învăţătorilor, ale țăranilor ş.a.m.d. Unii dintre aceştia au 
făcut însă joc dublu, ei susținându-i in mod real pe partizani, ceea ce presupunea asumarea 
unor mari pericole. În contrapartidă şi aparent paradoxal, la nivelele inferioare ale 
administraţiei de stat şi chiar ale membrilor PCR, au existat simpatizanți şi uneori susținători 
ai rezistenţei. 

Prin lupta lor împotriva comunismului partizanii români şi-au pus în pericol viaţa şi 
libertatea. Unii dintre luptătorii anticomunisti au fost ucişi sau răniți în timpul luptelor, alții 
fiind capturați, anchetați şi judecaţi, împreună cu susținătorii lor, de Tribunalele Militare 
Bucureşti, laşi, Cluj, Galaţi, Timişoara etc. Pedepsele pe care le-au primit aceştia au fost 
deosebit de grele, inclusiv la moarte şi muncă silnică pe viata. Executiile celor condamnaţi ca 
urmare a unor sentinţe au avut loc la Jilava, Timişoara, Sibiu, Cluj, Constanţa, Iaşi, Gherla, 
Braşov, Botoşani etc. Pe lângă acestea au existat şi numeroase execuţii sumare, încălcându-se 
chiar sentintele pronunţate în instanţele vremii, astfel de cazuri înregistrându-se în diferite 
locuri din România, din Banat până în Moldova, şi din Dobrogea până în Maramureş. 
Partizanii şi susţinătorii lor rămaşi în viață şi condamnați au populat Gulagul românesc, 
familiile lor fiind persecutate, chiar deportate, mai ales în Bărăgan sau în Dobrogea”. Toate 
aceste experiente-limita i-au marcat iremediabil pe supraviețuitori şi pe urmaşii acestora. 

Rezistenţa armată anticomunistă a fost o luptă pentru libertate, dar şi o luptă pentru 
supraviețuire, într-o vreme în care libertatea şi demnitatea indivizilor, dar şi a naţiunii române 
erau călcate în picioare de sovietici şi de executantii lor fideli din interior, comuniştii. Fara 


51 Într-o notă-raport întocmită de Securitate la 25 iunie 1959, referitoare la „situaţia elementelor 


contrarevolutionare din România, aflate în închisori pentru ispăşirea pedepselor, sau în curs de anchetă la 
organele de securitate”, erau trecute 12 073 persoane încarcerate „pentru participare şi activitate în diferite 
organizaţii şi bande teroriste”. Se preciza că dintre aceste persoane, „un număr de peste 5000 de elemente au 
făcut parte din organizațiile şi bandele conduse de legionari”. Erau date mai multe exemple, însă o bună parte din 
formațiunile amintite nu fuseseră initiate şi conduse de legionari, cum a fost cazul cu formațiunile „Haiducii lui 
Avram lancu”, „Garda Albă”, „Vlad Tepes II”, Dumitru Isfanut, Mircea Vlădescu etc, care avuseseră o 
componentă preponderent taranista, chiar dacă din unele făcuseră parte şi legionari (ASRI, fond ,,D”, dosar nr. 
7778, vol. 3, ff. 165-166). Avem motive să credem că raportul a fost construit pentru a se susţine o teză dragă 
Securităţii, că rezistenţa anticomunistă era de inspiraţie legionară: „Concluzia care se trage din analiza situaţiei 
deţinuţilor contrarevolutionari este următoarea: legionarii sunt în fruntea majorităţii organizațiilor şi bandelor 
teroriste, membrii acestor organizaţii şi bande, deşi sunt foarte pestriti, făcând parte din cele mai diferite partide 
politice burgheze (sau fără de partid) şi din diferite categorii sociale, activitatea desfăşurată de aceştia este în 
întregime legionară, iar scopul lor, unic, este de a submina pe toate căile regimul de democraţie populară, prin 
sabotaje în industrie, agricultură, transporturi, prin spionaj şi teroare etc”; ibidem, ff. 166-167. 

nici o indoiala, nu toti romanii s-au supus totalitarismului devastator impus de Stalin tarii lor, 
deşi in zdrobitoare majoritate au făcut-o, unii (şi nu puţini) punând umărul din plin la 
„edificarea” comunismului. Partizanii anticomunişti au încercat să prezerve sau să recâştige 
măcar o parte din demnitatea României. Reuşita a fost doar parțială şi doar temporară. 
Rezistenţa armată anticomunistă face parte, chiar dacă nu integral, chiar dacă nu fără rezerve, 
din acel restrâns trecut recent recuperabil şi utilizabil pentru memoria colectivă românească, 
pentru memoria unei națiuni care are puţine momente şi fenomene în care să se regăsească 
după cel mai devastator experiment politic, social şi cultural din istoria sa, comunismul. 

Miscarile studentesti din 1956 


Ecourile relativei liberalizäri de dupa cel de-al XX-lea congres al Partidului Comunist 
al Uniunii Sovietice s-au făcut simțite şi în societatea românească, chiar dacă liderii comunişti 
români s-au arătat refractari la politica de destalinizare promovată de Hruşciov. Cei mai activi 
în conturarea unei platforme contestatare împotriva regimului comunist din România s-au 
dovedit a fi studenţii. Încă din primăvara-vara anului 1956 în mediile studenţeşti au apărut 
primele semne de nemulțumire fata de regim, nemulțumiri exprimate uneori deschis, in 
şedinţe UTM sau pe căi ocolitoare, în discuții pe holurile facultăților sau în camerele de 
cămin. 

În primăvara anului 1956 conducerea de la Bucureşti a luat mai multe decizii care 
aveau drept scop o intensificare a monitorizării spaţiului universitar. Măsurile adoptate de 
Biroul Politic al PMR ne arată teama factorilor decizionali de la Bucureşti de a nu se ajunge la 
o confruntare deschisă. Studenţilor li s-au promis condiții mai bune în campusuri, acces 
preferențial la manifestări sportive şi culturale, extinderea bazei materiale (cămine, cantine, 
baze sportive, case de cultură, tabere studenţeşti). Pentru o mai bună gestionare a problemei 
studenţeşti conducerea PMR a decis şi înființarea unei noi structuri în care să fie inglobati toți 
studenții, indiferent dacă erau sau nu membri ai UTM, Uniunea Asociaţiilor Studentesti. Desi 
la nivelul discursului public noua organizaţie îşi clama apolitismul, ea se afla, de fapt, sub 
controlul direct al partidului. 

Toate aceste decizii nu fac decât să demonstreze tensiunile din mediul studențesc. 
Odată cu revenirea studenților la cursuri, în septembrie 1956, s-a văzut că măsurile anterioare 
luate de autorităţi nu au avut efectul scontat. În loc să se producă o scădere a nemulțumirilor, 
asistăm la o acutizare a crizei, pe fundalul derulării evenimentelor din Ungaria şi Polonia. 
Începând cu luna septembrie s-au desfăşurat mai multe adunări în facultăţi în care studenţii şi- 
au exprimat în mod deschis nemulțumirile. Ei au adus în discuție probleme nedezbătute până 
atunci — relaţiile dintre URSS şi România, necesitatea prezenţei trupelor sovietice în România, 
colectivizarea forțată a agriculturii, situaţia grea a studenților, falsitatea afişată de conducători 
şi de presa oficială în contradicţie cu realitatea — care erau şi revendicările susținute de unguri 
şi polonezi. Studenţii erau nemulțumiți şi de sistemul de acordare a burselor, de politizarea 
excesivă a programei de învățământ, de birocratizarea structurilor UTM. 

Autorităţile erau conştiente de existența unei mase critice în rândul studenţilor. Într-o 
informare a Ministerului Afacerilor Interne către Biroul Politic al CC al PMR, din octombrie 
1956, erau semnalate mai multe cazuri de studenți bucureşteni care „făceau agitație”, iar într- 
un alt raport erau menţionate cazurile altor studenți bucureşteni care îşi indemnau colegii la 
solidarizare cu studenţii polonezi şi cehi, dar şi la acţiuni care să ducă la schimbarea 
guvernului?. Informatorii Securităţii din universităţi raportau despre întâlnirile care aveau loc 
pe holurile facultăţilor sau în camerele de cămin unde se comentau ultimele ştiri auzite la 
posturile de radio străine. Pe zidurile facultăților au apărut inscripții cerând o luare de poziție 
a studentimii române şi o solidarizare a sa cu colegii din celelalte state est-europene. 

În 27 septembrie a avut loc o primă confruntare între studenţi si activişti de partid, cu 
ocazia alegerilor pentru conducerea organizaţiei UTM a anului IV de la Facultatea de 
Filologie din Bucureşti”. La sfârşitul şedinţei, după peste 10 ore de dezbateri, timp în care au 


' „La Univ. C.L. Parhon a fost prins studentul Mustaţă Constantin din anul I al Facultăţii de Ştiinţe Juridice, 
cursul fără frecvență, scriind pe perete o inscripţie instigatoare cu următorul conținut: «Studenții cehoslovaci 
sunt în grevă împotriva comunismului, studenții români ce asteaptä?»”; ANIC, fond CC al PCR - Secţia 
Cancelarie, dosar nr. 113/1956, f. 27. 

2 1956. Explozia. Perceptii române, iugoslave şi sovietice asupra evenimentelor din Polonia şi Ungaria, ediţie 
întocmită de Corneliu Mihai Lungu şi Mihai Retegan, Bucureşti, Editura Univers Enciclopedic, 1996 (în 
continuare se va cita 1956. Explozia...), p. 192. 

3 ANIC, fond CC al PCR - Secţia Cancelarie, dosar nr. 113/1956. 

fost aduse critici regimului de la Bucureşti, studenţii şi-au impus proprii candidați, dintre cei 
care fuseseră cei mai combativi, netinand cont de nici o indicație. Rezultatul acestei adunări s- 
a văzut o lună mai târziu, după intervenţia directă a Biroului Politic al CC al PMR în 
rezolvarea „crizei”: exmatricularea unor studenți, câteva excluderi din UTM şi sancţionarea 
întregii organizaţii”. 

Declanşarea revoluţiei din Ungaria în 23 octombrie 1956 a provocat o dinamizare a 
mediilor studenţeşti. La Cluj, în 24 octombrie, la Institutul de Arte Plastice a avut loc o 
întrunire „neoficială”, la care au participat circa 300 de studenţi de la ambele Universităţi, 
„Babeş” şi „Bolyai”. Studenţii erau nemulțumiți de supraîncărcarea programului de studii, de 
prezența obligatorie la cursuri, de criteriile şi modul de acordare a burselor studenţeşti, 
cerând, în acelaşi timp, autonomie universitară”. Participanţii au decis convocarea unei mari 
adunări studenţeşti care ar fi trebuit să aibă loc pe un stadion din oraş, moment în care s-ar fi 
prezentat şi un program de revendicări. Iniţiativa a rămas însă fără rezolvare pentru că 
inițiatorii acestui protest au fost arestați de Securitate chiar a doua zi. Balăzs Imre şi Aristid 
V. Tarnovan, studenți în anul V, respectiv anul IV la Institutul de Arte Plastice au fost acuzaţi 
de acțiune de „agitaţie publică”, fiind condamnaţi de Tribunalul Militar Cluj la câte 5 ani 
închisoare corecțională“. 

În 24 octombrie mai multi studenţi din anul V de la Facultatea de Filologie din 
Bucureşti au fost şi ei arestați după ce au purtat mai multe discuții despre situaţia din 
Ungaria, iar doi dintre ei au depus la sediul ziarului „Scânteia Tineretului” un text, pentru a fi 
publicat, în care era criticată conducerea de partid. Ştefan Negrea şi Teodor Lupaş au fost 
trimişi în judecată sub acuzaţia de „instigare publică”, conform articolului 327 din Codul 
Penal, primind câte o condamnare de trei ani’. 

În 27 octombrie, la Timişoara, un grup de studenți de la Politehnică a avut iniţiativa 
organizării unei mari adunări la care să participe studenți de la toate facultățile din oraş. Ne 
referim la cel mai organizat protest al studentimii din toamna anului 1956. În 3 zile inițiatorii 
au cooptat un număr extrem de mare de colegi de la toate facultăţile timişorene, metoda de 
anuntare nefiind una oficială, ci cea a transmiterii „de la om la om”. În 30 octombrie cantina 
Institutului Politehnic era arhiplină, cca 3000 de studenţi fiind prezenţi, conform estimărilor *. 
Anuntata în ultimul moment, conducerea institutului a participat la şedinţă, alături de doi 
lideri de partid veniţi de la Bucureşti, Petre Lupu şi Ilie Verdeț. Tinerii au abordat subiecte ca 
prezența trupelor sovietice în România, colectivizarea forțată a agriculturii, folosirea la 
construirea Canalului Dunăre-Marea Neagră a deținuților politici, nivelul scăzut de trai al 
întregii populații şi şi-au exprimat fätis sentimentele antisovietice (s-au strigat lozinci ca 


1 Vezi si Ioana Boca, 1956 — un an de ruptură. România între internationalismul socialist şi stalinismul 
antisovietic, Bucureşti, Fundaţia Academia Civică, 2001, pp. 145-149. 

$ Minorităţi etnoculturale. Mărturii documentare. Maghiarii din România (1956-1968), volum editat de Andreea 
Andreescu, Lucian Nastasă, Andrea Varga, Cluj, Centrul de Resurse pentru Diversitate Etnoculturală, 2003, 
documentul nr. 15, pp. 188-191. 

° Arhiva Centrului International de Studii asupra Comunismului din cadrul Memorialului Victimelor 
Comunismului şi al Rezistenței, fond Recensământul populaţiei concentrationare din România, 1945-1989 (în 
continuare se va cita ACIMS, Recensământul populaţiei concentrationare). 

7 Arhiva postului de radio „Europa Liberă”, fond România, document nr. 2431/1962, p. 13; Florin Constantiniu, 
O istorie sinceră a poporului român, Bucureşti, Editura Univers Enciclopedic, 1997, pp. 487-488; ACIMS, 
Recensământul populaţiei concentrationare. Ştefan Negrea a murit în timpul detenţiei, în închisoare Gherla, la 3 
noiembrie 1958. Teodor Lupaş, la expirarea pedepsei, a primit „domiciliu obligatoriu” în Bărăgan. După 1964 şi- 
a reluat studiile de Filologie, fiind apoi profesor într-o şcoală din provincie. 

5 Vezi şi Aurel Baghiu, Printre gratii, Cluj-Napoca, Editura Zalmoxis, 1995; loan Munteanu, Manifestatia 
anticomunistă a studenţilor de la Timişoara din octombrie 1956, în Romulus Rusan (ed.), Anii 1954-1956. 
Fluxurile şi refluxurile stalinismului, Bucureşti, Fundaţia Academia Civică, 2000; Caius Mutiu, Teodor Stanca, 
Aurel Baghiu, Mişcările studenţeşti anticomuniste din octombrie 1956 din Timişoara văzute şi prezentate de 
inițiatorii şi principalii organizatori, în Romulus Rusan (ed.), op. cit.; Mihaela Sitariu, Oaza de libertate, laşi, 
Editura Polirom, 2004. 

„Afară cu ruşii din ţară!”, „Vrem libertate”). Memoriul” prezentat de studenți cu această 
ocazie se referea nu numai la probleme de ordin studenţesc, ci şi la situația generală din tara. 
Printre doleantele studenţilor: lichidarea definitivă a cultului personalității, desființarea 
sistemului de norme din economie, reducerea cotelor şi impozitelor din agricultură, mărirea 
salariilor tuturor categoriilor de salariaţi, relații bazate pe principiul egalităţii cu toate statele, 
retragerea imediată a trupelor sovietice, încheierea de convenţii economice cu toate statele, 
inclusiv cele capitaliste, libertatea presei şi a cuvântului, schimbarea criteriilor de acordare a 
burselor pentru ca un număr mare de studenţi să beneficieze de ele, eliminarea limbii ruse, a 
marxismului şi a economiei politice din programa universitară. Studenţii au avertizat că 
neprimirea unui răspuns din partea autorităţilor în termen de 3 zile va duce la declanşarea unei 
greve generale, cerând totodată ca nici o măsură represivă să nu fie luată împotriva celor care 
au participat la adunare. S-a constituit un comitet studențesc, format din reprezentanți ai 
tuturor facultăţilor, care a fost împuternicit să prezinte a doua zi autorităţilor locale şi presei 
programul de revendicări. 

Oficialitatile prezente le-au promis studenților că vor transmite la Bucureşti toate 
cerințele lor şi că le vor da un răspuns, însă în momentul încheierii adunării participanţii au 
fost reținuți de către forțele militare care înconjuraseră între timp campusul şi au fost 
transportați la o unitate militară de lângă Timişoara, la Becicherecul Mic, unde au fost 
încarcerați pentru câteva zile. Cca 900 dintre cei 2000 de studenţi arestați au fost supuşi 
anchetelor Securității. Organele represive au trecut la o triere a studenților pentru depistarea 
celor care se evidentiasera în timpul discuţiilor, restul fiind eliberați după câteva zile. Liderii 
protestului au fost duşi direct la sediul Securităţii din Timişoara şi supuşi anchetelor. 

Chiar în timpul desfăşurării adunării de la Timişoara Biroul Politic al CC al PMR s-a 
întrunit în regim de urgenţă, luând decizia arestării studenților protestatari timişoreni. 
Membrii Biroului Politic au înfiinţat şi un organism de criză, Comandamentul General, în 
alcătuirea căruia intrau Nicolae Ceauşescu, secretar al CC al PMR, Alexandru Drăghici, 
ministrul Afacerilor Interne şi membru al Biroului Politic, Leontin Sălăjan, ministrul Forţelor 
Armate, membru al CC al PMR, sub conducerea lui Emil Bodnăraş, membru al Biroului 
Politic. Atribuţiile noului organism erau foarte largi: coordonarea activităților serviciilor de 
informare ale statului, puterea de decizie pentru reprimarea oricăror acțiuni care ar amenința 
ordinea de stat, inclusiv dreptul de a ordona deschiderea focului şi dreptul de a declara stare 
excepțională în orice regiune a ţării, subordonarea unor instituţii importante - MFA, MAI, 
Procuratura Militară şi instanțele militare de judecată!0. Comandamentul putea declara stare 
excepțională în anumite regiuni ale țării, iar trupele MFA şi ale Securităţii erau pregătite 
pentru a interveni în orice moment la ordinul comandamentului. Printre atribuţiile 
comandamentului se specifica în mod explicit că putea lua măsuri pentru suspendarea 
cursurilor în institutele de învățământ superior. 

De altfel, a doua zi, în 31 octombrie, cursurile tuturor facultăților din Timişoara au fost 
suspendate. Criza nu s-a încheiat însă după arestarea liderilor şi reținerea participanţilor la 
adunarea studenţească. În zilele următoare tulburările din mediile studenţeşti au continuat. O 
grevă a foamei printre studenții din căminele mediciniştilor un marş pe străzile Timişoarei, 
inițiat de studenţii de la Silvicultură, la care au participat cca 1000 de persoane, au determinat 
autorităţile să folosească forța pentru calmarea situației. Pentru a li se permite revenirea la 
cursuri, studenților li s-a impus semnarea unor desolidarizări de adunarea din 30 octombrie. 
Zeci de studenți au fost exmatriculati în lunile următoare, fiind acuzaţi de „abateri grave de la 
disciplină”, de „atitudine duşmănoasă”, de „participare la acţiunea studenţilor de la 
Politehnică”. 


? Vezi textul integral al memoriului in Caius Mutiu, Teodor Stanca, Aurel Baghiu, op. cit., pp. 688-689. 
101956. Explozia..., p. 144. 

Din cei circa 2000 de studenti retinuti in acele zile la Timisoara, doar la 30 li s-a 
întocmit dosar penal. Studenţii au fost aduşi in fata Justiţiei, fiind împărțiți in două loturi. 
Tribunalul Militar Timişoara a dat sentintele în 22 noiembrie şi 13 decembrie. Pedepsele au 
variat între 3 luni şi 8 ani închisoare. Cele mai mari pedepse le-au primit inițiatorii adunării de 
protest, Caius Mutiu, Teodor Stanca şi Aurel Baghiu, câte 8 ani închisoare corecțională. 
Ceilalţi au fost condamnaţi la închisoare între 3 luni şi 7 ani!!. Rapiditatea cu care s-a trecut la 
judecarea şi condamnarea studenţilor protestatari, precum şi încadrarea lor la un articol al 
Codului Penal care nu prevedea pedepse foarte mari, articolul 327 (instigare publică), şi nu 
articolul 209 (uneltire contra ordinii sociale) arată că autoritățile au dorit o rezolvare imediată 
a crizei de la Timişoara, încercând, în acelaşi timp, să evite provocarea unor noi tensiuni în 
mediile studenţeşti prin pedepsirea mai dură a protestatarilor. 

În 10 noiembrie Biroul Politic a desemnat un colectiv, format din Ilie Verdeț, adjunct 
al Secției Organe a CC al PMR, Virgil Florea, adjunct al secţiei Ştiinţă şi Cultura a CC al 
PMR, Nicolae Oniga, adjunct al Secției de Propagandă si Agitatie a CC al PMR. Nicolae 
Sipos, ministru adjunct al Ministerului Învăţământului, Aurel Pop, director al Direcţiei 
Stiintelor Sociale din Ministerul Învăţământului şi Ion Cârcei, secretar al CC al UTM, care a 
fost trimis la Timişoara pentru rezolvarea tuturor problemelor de după proteste. Grupul a 
primit atribute largi, fiind împuternicit să ia toate măsurile organizatorice, politice şi educative 
pe care le considera necesare!?. În perioada imediat următoare 16 organizaţii UTM din 
facultățile timişorene au fost dizolvate!*, iar constituirea Asociațiilor Studentesti şi alegerea 
liderilor consiliilor, în cazul în care erau deja constituite, au fost stopate. Abia la începutul 
anului 1957 se vor alege consiliile asociațiilor studenţeşti din centrul universitar Timişoara. 

Să menţionăm că, odată cu declanşarea evenimentelor revoluţionare din Ungaria, 
liderii comunişti români au luat măsuri urgente pentru evitarea unei situații similare în 
România. Au fost create organisme speciale subordonate direct Biroului Politic. S-au 
constituit la nivel local colective care controlau executarea tuturor hotărârilor guvernului şi 
conducerii partidului şi trimiteau orice informație „specială” la Bucureşti, unde s-a format un 
colectiv central coordonat de Nicolae Ceauşescu, membru al Biroului Politic al CC al PMR şi 
secretar al CC al PMR. Un alt comitet, sub şefia lui Alexandru Moghioroş, membru al 
Biroului Politic al CC al PMR, era însărcinat cu rezolvarea operativă „a tuturor problemelor 
legate de aprovizionarea populaţiei şi mai ales a centrelor muncitoreşti cu produse 
alimentare”!“. Conducerea PMR nu numai că era informată de toate arestările ce aveau loc, 
dar chiar viza mandatele de arestare emise de MAI, sarcina de a coordona această problemă 
revenind unui alt comitet special condus Gheorghe Apostol, membru al Biroului Politic al CC 
al PMR. 

În ciuda acestor măsuri, informările primite din tara indicau o atmosfera tensionată la 
nivelul societăţii românești. Înăbuşirea nucleului revoluționar de la Timişoara nu a pus capăt 
protestelor din mediile studenţeşti. 

În 2 noiembrie, de Ziua Morților, studenţi de la Universitatea „Bolyai” din Cluj, 
purtând la reverul hainei steagul maghiar şi o cocardä de doliu'5, s-au strâns în cimitirul 
oraşului, aducând în acest fel un omagiu tinerilor care luptau la Budapesta. Securitatea a 


! Au mai fost condamnaţi Valentin Rusu la 7 ani, Friederich Barth, Heinrich Drobny la 6 ani, Gheorghe Pop la 5 
ani, Ladislau Nagy la 4 ani, Nicolae Balaci, Aurelian Păuna, Octavian Vulpe, Iulian Stanciu la 3 ani, Gheorghe 
Păcuraru si Victor Daiciuc la 2 ani, loan Petca, Axente Treba, Ioan Ilca, Alexandru Daraban, Mircea Moraru, 
Matei Cristian, Lazar Dezideriu, Romulus Tasca la 1 an, Cornel Cormos si Radu Valentin la 6 luni, Nicolae 
Boldea şi Gheorghe Tamaş la 3 luni, trei studenţi fiind achitati: Paul Marius, Teodor Ciomocoş şi Ioan Mihalca; 
ACNSAS, fond Penal, dosar nr. 799 si Caius Mutiu, Teodor Stanca, Aurel Baghiu, op. cit., p. 676. 

* ANIC, fond CC al PCR - Secţia Organizatorică, dosar nr. 44/1956, f. 1. 

3 Ibidem, fond 3 (CC al UTC), dosar nr. 38/1956, f. 110. 

4 1956. Explozia..., p. 93. 

5 ACNSAS, fond Penal, dosar nr. 915, vol. I, f. 25v. 

trecut la arestarea celor considerati a fi avut initiativa acestei intruniri. David Gyula, Paskandi 
Geza şi Bartis Ferenc au fost acuzați de „organizarea unei manifestatii revoluţionare” şi 
condamnaţi la câte 7 ani închisoare. 

În octombrie au apărut primele zvonuri şi despre declanşarea unei greve generale în 
centrul universitar Bucureşti. La începutul lui noiembrie, din inițiativa studenţilor medicinişti 
Alexandru Ivasiuc şi Mihai Victor Serdaru s-a încercat organizarea unei manifestații de stradă 
programată pentru 5 noiembrie în Piaţa Universităţii. Doleantele studenţilor bucureşteni erau 
asemănătoare cu cele ale timişorenilor. Ei cereau, printre altele, eliminarea din programa 
universitară a limbii ruse şi a marxismului, considerate instrumente ale ideologiei comuniste. 
Printre problemele ridicate de studenții bucureşteni se regăseau şi situația grea a țăranilor, 
prezența nejustificată a trupelor sovietice în România, salariile mici ale muncitorilor, 
problemele cu care se confruntau studenţii (burse mici, condiţii proaste de viata în 
campusurile studenţeşti). Studenţii au sperat într-o solidarizare a populației cu protestul lor, 
declanşându-se astfel o mişcare similară cu cea din Ungaria. În acest sens locul desfăşurării 
manifestatiei nu a fost ales întâmplător, Piaţa Universităţii găsindu-se în centrul oraşului, iar 
la ora 15 era, de obicei, aglomerată. Prin Bucureşti au fost răspândite manifeste care 
îndemnau la acțiuni împotriva regimului comunist!€. 

Deşi mai multi studenți, printre care şi inițiatorii au fost arestaţi în 3 şi 4 noiembrie, în 
după amiaza zilei de 5 noiembrie grupuri de studenţi s-au aflat în Piaţa Universităţii în 
speranţa că manifestatia anunţată va avea loc. Conform mărturiilor celor prezenți, zeci de 
studenţi au fost atunci în piață. Arestările operate de Securitate în zilele anterioare şi chiar in 
dimineaţa de 5 noiembrie, împânzirea pieţei cu trupe de intervenţie şi lipsa unui lider care să 
aibă curajul de a ieşi în faţă au dus la eşecul protestului. Începând cu aceeaşi seară autorităţile 
au trecut la arestarea a zeci de studenţi de la Medicină, Filologie, Drept, Politehnică, 
Arhitectură, Teatru, unii fiind reținuți pentru câteva zile, pentru alţii intocmindu-se actele de 
trimitere in judecată!”. Anchetele au fost dure, folosindu-se inclusiv bătaia. Anchetatorul 
principal al studenţilor a fost căpitanul Gheorghe Enoiu de la Direcţia de Anchete Penale a 
Securităţii, alături de el regăsindu-i, printre alţii, şi pe locotenent major Vasile Dumitrescu, 
locotenent Gheorghe Blidaru, locotenent Horia Brestoiu, locotenent Nicolae Domnița, 
locotenent major Florea Gheorghiu, locotenent major Gheorghe Mihăilescu, locotenent major 
Iosif Moldovan, locotenent major Dumitru Preda'. 


'© Organizaţia condusă de inginerul Mihai Grama (din care făceau parte si doi studenți filologi, Demostene 
Andronescu şi Marcel Petrişor — aflat în legătură cu Alexandru Ivasiuc) a răspândit în octombrie mai multe 
manifeste destinate tinerilor: „Studenţi şi studente, Guvernul român aservit Uniunii Sovietice caută prin motive 
ieftine să vă inducă în eroare! Studenţi şi studente, la luptă pentru eliberarea patriei. Trăiască România liberă, 
independentă şi conducătoare”!€. „Studenţi, urmaţi pilda studenților ungari. Încă nu este târziu”.; ASRI, fond 
Penal, dosar nr. 25595, f. 304, 355. Membrii acestui grup au fost arestaţi în noiembrie 1956-ianuarie 1957, 
condamnările mergând până la muncă silnică pe viaţă. Un grup de studenţi de la Facultatea de Filosofie 
(Dumitru Arvat, Remus Resiga, lon Zane) a redactat şi difuzat în noiembrie circa 40 de manifeste intitulate 
Soldati, muncitori şi ţărani, Cetăţeni, Fraţi muncitori, Teatrul de păpuşi, Cetăţeni, Fraţilor, Fraţi muncitori, 
Tovarăşi comunişti, Soldaţi, muncitori, În zadar poporul, ACNSAS, fond Penal, dosar nr. 845, vol. I, f. 58. Cei 
trei, alături de colegii lor Alexandru Bulai şi Aurel Lupu, au fost arestați la sfârşitul anului 1957-începutul anului 
1958, condamnările variind între 3 ani închisoare corecțională şi 18 ani muncă silnică. Studenţii Radu 
Surdulescu, Dan Mugur Rusiescki, Florin Caba şi Eugenia Florescu au redactat în seara zilei de 5 noiembrie mai 
multe manifeste: „Jos rusa şi marxismul. Vrem ştiinţă nu politică în universităţi. Urmati exemplul studenților 
unguri, cehi, polonezi”, ,,Sprijiniti națiunea maghiară, lupta ei pentru libertate. Demascati adevăratul vinovat, 
imperialismul rus. Demascati presa comunistă.”, „Stalin a murit. Hruşciov îi critică terorismul. Sepilov «luptă» 
la ONU în timp ce sângele maghiar curge. Gheorghiu Dej elogiază loialitatea «criticilor» lui Stalin”, „Ruşii 
acasă, 12 ani este de ajuns, se vor îneca în ei. Pentru aceasta trebuie să luptăm. Ruşii acasă”; ibidem, dosar nr. 
423, vol. IX, ff. 232-233. 

17 Vezi şi Ioana Boca, 1956 — un an de ruptură. România între internationalismul proletar si stalinismul 
antisovietic, Bucureşti, Fundaţia Academia Civică, 2001. 

18 ACNSAS fond Penal, dosarele nr. 311, 312, 423; ASRI, fond Penal, dosarele nr. 23064 şi 25595. 

Au fost formate mai multe loturi de studenti care au compärut in fata judecätorilor de 
la Tribunalul Militar Bucuresti, cele mai multe procese fiind judecate in prima jumätatea a 
anului 1957. Studenţii au fost etichetati ca „elemente reacționare, fii ai foştilor exploatatori si 
membri ai partidelor burghezo-mosieresti, avocati, comercianti, fosti ofiteri si preoti” care au 
trecut la „acţiuni contrarevolutionare intentionand ca prin acte de teroare şi crime ... să creeze 
dezordine şi să lovească în statul nostru democrat popular”!”. Pedepsele nu au depăşit 5 ani de 
închisoare, dar multi dintre studenţi au fost trimişi, la expirarea pedepsei, cu domiciliu 
obligatoriu în Bărăgan. Prin sentința nr. 481 a Tribunalului Militar Bucureşti din 1 aprilie 
1957 au fost condamnaţi studenții medicinişti din lotul considerat a fi al ,,initiatorilor”. 
Alexandru Ivasiuc, şeful grupului, a fost condamnat la 5 ani închisoare corecțională, Mihai 
Victor Serdaru, Dan Stoica (student la Arhitectură) şi Mihai Rădulescu (student la Filologie) 
au primit 4 ani, Constantin Iliescu, Alexandru Tătaru, Remus Petcu 2 ani, Paul Iliescu, Vasile 
Brânzan 1 an, Christl Depner (studentă la Filologie) 6 luni închisoare corecțională, toți fiind 
încadraţi la delictul de agitație publică. La 23 mai a fost dată sentinţa şi în cazul lotului de 
studenți de la Facultatea de Ştiinţe Juridice (cei care au fost prezenţi în 5 noiembrie în Piaţa 
Universităţii). Dan Mugur Rusiescki, şeful lotului, a fost condamnat la 4 ani închisoare, Radu 
Surdulescu şi Florin Caba, la 3 ani închisoare, Alexandru Malinescu (student an I 1.A.T.C.) şi 
Eugenia Florescu, la 2 ani închisoare, Mircea Tatos, Aurel Moldovan şi Dan Constantin 
Stavarache (Facultatea de Medicină) la câte 1 an închisoare corectionala, Paul Mitroi, 
Alexandru Dincă şi Mihai Cezar Busuioc, la 6 luni închisoare, iar Radu Gabrea (Politehnică), 
Vladimir Trifu şi Marin Stănescu au fost achitati.?° In februarie 1957 fusese judecat un alt lot 
de studenti, majoritatea de la Politehnica (si ei gäsindu-se in 5 noiembrie, la ora 15, in Piata 
Universitatii, cu intentia de a participa la manifestatie). Tribunalul Militar Bucuresti i-a 
condamnat pentru delictul de ,,instigare publica” pe Horia Serban Popescu la 1 an si 6 luni 
închisoare corectionala, Marian Rozenzweig la 1 an închisoare, Tiberiu Ionescu la 6 luni, 
Adrian Cristea şi Nicoale Cernăianu la câte 4 luni închisoare corecțională. 

O altă preconizată manifestaţie, stabilită pentru 15 noiembrie, va rămâne la stadiul de 
proiect incipient, inițiatorii săi (Mihai Stere Derdena, Dumitru Constantin şi Dan Onaca, 
studenţi la Facultatea de Filosofie din Bucureşti) fiind arestaţi înainte de a putea transmite mai 
departe această inițiativă. Programul lor de revendicări prevedea retragerea imediată a 
trupelor sovietice de pe teritoriul României, desființarea cotelor obligatorii impuse țăranilor, 
dar şi alcătuirea unui guvern condus de Titel Petrescu, organizarea de alegeri libere şi 
reinstaurarea pluralismului politic”. Prin sentința 302 din 27 februarie 1957, Tribunalul 
Militar Bucureşti i-a condamnat pentru „crima de uneltire contra ordinii sociale” pe Mihai 
Derdena şi Dan Onaca la 5 ani închisoare, iar pe Constantin Dumitru la 1 an închisoare 
corecțională”. 

La mijlocul lunii noiembrie au mai fost operate şi ale arestări atât la Cluj, cât şi la 
Bucureşti. 

Un grup de studenți de la Facultatea de Filologie-Istorie a Universităţii „Bolyai” a 
elaborat, cu ocazia constituirii asociatilor studenţeşti, un proiect de program care prevedea 
crearea unei asociaţii libere, democratice, autonome, cu legături cu alte asociații similare din 
străinătate, nesubordonată unor organe superioare centrale, autonomie universitară, 
desființarea frecvenței obligatorii”. În semn de solidaritate cu revoluționarii de la Budapesta, 
la şedinţa comitetului de conducere al Asociaţiilor Studentesti din 12 noiembrie 1956 unul 
dintre participanţi, Varhegy Istvân a propus ţinerea unui moment de reculegere pentru tinerii 


19 ASRI, fond Penal, dosar nr. 23064, vol. IL f. 1. 

20 Ibidem, vol. V, ff. 391 r.-v. 

21 Al. Mihalcea, Jurnal de ocnă, Bucureşti, Editura Albatros, 1994, p. 429. 
2 ACNSAS, fond Informativ, dosar nr. 621, vol. I, f. 26v. 

% Vezi textul în 1956. Explozia..., p. 372. 

căzuţi în luptä”*. Retinuti in 18 noiembrie 1956, cei cinci studenţi, Varhegyi Istvan, Nagy 


Benedek, Koczka Gyérgy, Kelemen Kalman, Eva Sarosy au fost anchetati şi judecaţi in 
aprilie 1957 de Tribunalul Militar al Regiunii a III a Militare Cluj, care i-a condamnat pentru 
„agitaţie publică” la pedepse privative de libertate între 3 si 7 ani’. Arestările studenţilor 
clujeni au provocat solidarizari in mediul universitar. In acest context se inscrie arestarea unui 
lot de profesori si studenti de la Politehnica din Cluj, in frunte cu profesorul Raul Volcinski. 
Acesta a fost condamnat la munca silnica pe viata, iar ceilalti membri ai grupului au primit 
condamnäri de la 10 ani in sus. 

La 22 noiembrie 1956 a fost arestat studentul filolog Paul Goma, motivele invocate 
fiind instigarea studentilor sa participe la actiuni provocatoare in timpul revolutiei din Ungaria 
si scrierea unor fragmente cu continut dusmänos pe care le-a citit in fata studentilor de la 
secția Literatură şi Critică Literară”. O lună mai târziu, la 28 decembrie, a fost arestat si 
colegul lui Goma, Horia Florian Popescu, cel cu care plănuise declanşarea unei greve prin 
care să ceară eliberarea colegilor lor arestaţi în luna octombrie şi începutul lui noiembrie. În 
decembrie au fost reținuți şi interogati de Securitate şi alti studenți de la Facultatea de 
Filologie, colegi cu Goma şi Popescu, fără însă să li se întocmească acte de trimitere în 
judecată. Sentința nr. 487 a Tribunalului Militar Bucureşti a fost dată la 3 mai 1957, Goma şi 
Popescu fiind condamnaţi la câte doi ani închisoare corecțională pentru delictul de agitaţie 
publică. Pedepselor mici aplicate de instanţă li s-au adăugat însă ani de domiciliu obligatoriu. 

În a doua jumătate a lunii noiembrie protestele se sting, însă tensiunile din mediile 
studenţeşti continuă, datorită măsurilor represive luate de autorități. Deciziile conducerii de la 
Bucureşti au fost direcționate, într-o primă instanță, spre reprimarea brutală a oricărui protest. 
Biroul Politic al PMR a luat mai întâi decizia arestării studenților protestatari, iar în ceea ce 
priveşte pe studenții timişoreni s-a luat, aşa cum mentionam, chiar măsură suspendării 
cursurilor din centrul universitar Timişoara. Lunile noiembrie 1956-ianuarie 1957 au fost 
marcate de arestările operate de Securitate printre studenți. 

Campania represivă post-1956 a fost de proporţii. La sfârşitul lunii noiembrie, într-o 
şedinţă cu instructorii teritoriali ai CC al PMR se preciza că erau deja condamnați 60 de 
studenţi pentru care se propunea excluderea din UTM”. Este evident că cifrele oficiale nu 
reflectă totalitatea persoanelor care au fost reţinute după protestele din toamna anului 1956. 
Doar la Timişoara in 30 octombrie au fost reținuți şi anchetați de Securitate 900 de studenţi. 
Amploarea protestelor care au cuprins în toamna anului 1956 mediile studenţeşti este 
confirmată chiar de unul dintre liderii PMR, Petre Lupu, care declara că „dacă ar trebui să fie 
excluşi din UTM sau scoşi din universităţi ar trebui să excludem o masă foarte serioasă de 
tineri”. Un an mai târziu, în raportul prezentat la şedinţa MAI din decembrie 1957, 
autorităţile anunțau că în cursul anului 1957, ca urmare directă a evenimentelor din toamna 
anului 1956, au fost identificate „242 elemente suspecte de activitate duşmănoasă””, fiind 
arestate 169 de persoane din rândul „elementelor contrarevolutionare”””, Conform unei alte 
statistici oficiale în 1957 au fost arestate 852 de persoane acuzate de „uneltire contra ordinii 
sociale”, la care se adaugă alte 327 persoane câte fuseseră arestate în 1956, 1017 persoane 
acuzate de „agitaţie publică” şi 78 de persoane pentru „răspândire de manifeste”. 

În acelaşi timp mediile studenţeşti au fost puse sub o strictă supraveghere. La 12 
noiembrie 1956 rectoratele institutelor de învățământ superior trimiteau tuturor facultăților 


4 ACNSAS, fond Penal, dosar nr. 915, vol. I, f. 135. 

a ACIMS, Recensământul populaţiei concentrationare; ACNSAS, fond Penal, dosar nr. 915. 
6 ACNSAS, fond Penal, dosar nr. 312, f. 2. 

*7 ANIC, fond CC al PCR - Secţia Organizatorică, dosar nr. 45/1956, f. 29. 

* Ibidem, f. 49. 

° ACNSAS, fond Documentar, dosar nr. 114, f. 226. 

* Ibidem, f. 230. 

3! Thidem, dosar nr. 53, f.79. 

adrese prin care li se cerea o monitorizare atentă a tinerilor**. Printr-o decizie a Ministerului 
Învățământului, decanatele au fost obligate să afişeze, pentru a fi aduse la cunoştinţa 
studenţilor, articolele din regulamentul învățământului superior referitoare la frecvență, 
disciplină, şi sancţiunile legate de nerespectarea regulamentului“. Autorităţile au organizat 
adunări pentru condamnarea publică a celor implicaţi în proteste". La consfatuirea din 13 
decembrie 1956 cu primii secretari ai comitetelor regionale UTM, instructorii CC si 
responsabilii de publicatii si a celorlalte institutii coordonate de CC al UTM, s-a decis ca pana 
la 1 ianuarie 1957 sa fie organizate adunäri generale UTM in care ,,elementele dusmänoase” 
să fie puse în discuţie si excluse din organizatie””. 

Forurile decizionale de la Bucureşti au trecut apoi la o evaluare a situaţiei şi luarea 
măsurilor care să evite declanşarea în viitor a unei crize similare. 

Au fost luate măsuri pentru „pacificarea” masei studenţeşti. Încă de la începutul crizei, 
în luna octombrie Biroul Politic a decis mărirea burselor şi a stabilit noi criterii de acordare a 
acestora. În noiembrie au fost trimise pe teren echipe care să verifice condiţiile din căminele 
şi cantinele studenţeşti. Ministerul Învățământului a primit o suplimentare de buget de 750 
000 lei pentru reparațiile necesare în campusurile studenţeşti. Administraţia a fost instruită să 
asigure studenților cele mai bune condiţii în perioada examenelor (decembrie 1956), iar 
profesorii au primit instrucțiuni să fie mai indulgenti cu studenții în timpul examenelor. 

,Curatarea” populaţiei studenţeşti de „elementele” care se împotriveau partidului a 
fost principala direcţia spre care s-au îndreptat măsurile luate de autorităţi. „Trebuie să ştim 
câți duşmani mai există în tara noastră şi încearcă să lupte împotriva partidului nostru”s€ 
declara, în acest sens, într-o şedinţă de partid, Virgil Trofin, primul secretar al CC al UTM. 

S-au introdus criterii noi de admitere în facultăți, revenindu-se la verificarea dosarelor 
candidaților şi s-a trecut la „epurarea” studenţilor”. La 13 noiembrie 1956 în şedinţa Biroului 
Politic s-a decis ca Ministerul Învăţământului să întocmească un program concret de măsuri 
care să ducă la „îmbunătăţirea compoziţiei sociale” a studenților“, ceea ce însemna de fapt 
reactivarea „dosarului” pe baza căruia se putea intra în facultate la începutul anilor 50, 
contând apartenența politică şi originea socială a candidatului. Exmatriculările din facultăţi au 
început imediat. Primii vizati au fost foştii deţinuţi politici cărora li se permisese în anii 1955- 
1956 revenirea în facultăţi. În 19 noiembrie 1956, Ministerul Învăţământului a trimis o 
circulară către toate instituțiile de învățământ superior solicitându-le ca, în termen de 7 zile, să 
trimită la Direcţia generală a Învățământului Superior o situație a reînmatriculărilor din 
perioada 1955-1956, cerându-se în mod expres să se indice studenţii care au avut condamnări 
politice”. Foştii deţinuţi politici au fost victimele colaterale ale mişcărilor studenţeşti din 
toamna anului 1956, pentru că, deşi marea majoritate nu a avut nici o implicare în acţiunile 
protestatare, au fost primii vizati de măsurile represive ale autorităţilor“. Exmatricularea celor 


” Arhivele Naţionale, filiala municipiului Bucureşti (în continuare se va cita ANB), fond Institutul de Medicină 
şi Farmacie, dosar nr. 10/1956, f. 6. 

© Ibidem. 

# ANIC, fond 3 (CC al UTC), dosar nr. 38/1956, f. 173. 

* Ibidem, f. 172. 

% Ibidem, f. 111. 

#7 În 23 noiembrie la o şedinţă cu activişti ai CC al PMR, unul dintre participanţi declara că „va trebui să se 
introducă din nou rubrica în chestionarele studenților «ocupaţia părinților» înainte de 23 Aug. 1944 şi în prezent, 
să se vadă ce fiii sunt, de mosieri, de chiaburi, de funcționari sau de muncitori!”; ANIC, fond CC al PCR - Secția 
Organizatorică, dosar nr. 45/1956, f. 25. 

* 1956. Explozia..., p. 243. 

# ANB, fond Institutul de Medicină şi Farmacie, dosar 3/1956, f. 159. 

% Subsemnatul Lupăşteanu V. Octavian, domiciliat în Bucureşti, Raionul Gh. Gheorghiu Dej, Str. Spiru Haret 
No. 1, vă aduc la cunoştinţă următoarele: În ziua de 20 decembrie 1956, dată la care eram student în anul VI la 
Facultatea de Medicină Generală din Bucureşti, am fost exmatriculat în condiţiile pe care le expun. În timp ce 
mă găseam în amfiteatrul Dr. V. Babeş pentru a asista la cursul de Igiena Muncii am fost chemat, împreună cu 

cu „dosar” necorespunzător a început chiar in decembrie 1956-ianuarie 1957, fără să se tina 
cont de situaţia şcolară a celor exmatriculati*', prin ordin direct al Ministerului Învățământului 
(ordinul ministrului prevedea exmatricularea tuturor celor care s-au făcut vinovaţi de diferite 
delicte). În câteva luni după declanşarea acestui val de excluderi şi exmatriculări, câteva zeci 
de studenţi fuseseră deja victime unor acuze ca „fiu de preot”, „fii de moşieri, exploatatori”, 
„legionari”, sau că „îşi ascunseseră originea socială”. 

Tonul campaniei de exmatriculări a fost dat de Nicolae Ceauşescu, membru al 
Biroului Politic al CC al PMR, care, într-un discurs ţinut la Bucureşti, în 15 noiembrie 1956, 
recomanda eliminarea urgentă din facultăţi a tuturor foştilor deținuților politici”, dar şi a 
oricărui student care avea o atitudine critică fata de regim, pentru a fi un exemplu pentru toți 
ceilalți studenți. „Să fie clar înaintea celorlalţi ce consecințe are o purtare greşită şi că partidul 
nostru veghează asupra atitudinii lui””’. 

În 1957 a fost emisă hotărârea 1003/1957 „pentru îmbunătăţirea compoziției sociale a 
studenţilor”. Pe baza acestei hotărâri s-a început o nouă campanie de exmatriculări din 
facultăți. Multe dintre aceste exmatriculäri aveau loc în cadrul unor şedinţe UTM sau adunări 
studenţeşti, transformate în adevărate procese publice de demascare. Fii de preoți, de foşti 
ofițeri, de chiaburi, de condamnaţi politici, tineri „mistici”, ,cosmopoliti”, „împăciuitorişti”, 
foşti deținuți politici, toţi au fost vizati de noua hotärâre"* . 

După protestele studenţilor din toamna anului 1956 s-a trecut şi la o restructurare a 
UTM, liderii partidului considerând că organizaţia nu îşi făcuse suficient datoria, contribuind 
la declanşarea crizei. Conducerea UTM a convocat în luna noiembrie adunări cu studenţii din 
toate centrele universitare pentru a fi discutate evenimentele din ultima perioadă. 

La şedinţa activului CC al UTM din 18 noiembrie 1956, condusă de Virgil Trofin, 
primul secretat al UTM, discutarea activităţii organizaţie în rândul studenţilor în timpul 
evenimentelor din Ungaria a fost principalul punct pe ordinea de zi. Liderii UTM s-au văzut 
nevoiţi să recunoască că membrii organizației din facultăți se găsiseră printre protestatari. Se 


alti nouă colegi, de către Tov. Cernoiu Ion membru în comitetul U.T.M. al anului VI, într-o altă încăpere în care 
se aflau vreo douăzeci colegi membri UTM şi patru-cinci tovarăşi necunoscuţi mie — ulterior am aflat că erau 
membri în org. de bază UTM din IMF — unde mi s-a adus la cunoştinţă de către tov. Cernoiu Ion că „datorită 
evenimentelor din Ungaria şi situaţiei internaţionale considerăm că prin reînmatricularea dvs. s-a făcut o 
greşeală pentru că dvs. aţi fost condamnați, pentru ce nu ştim, şi în consecință vă excludem din viața 
studențească ” (s.n.). Un alt tov. (din org. UTM — IMF) luând cuvântul ne-a spus că datorită faptului că în trecut 
am uneltit împotriva statului democrat-popular şi am suferit o condamnare politică suntem consideraţi şi în 
prezent cu aceeaşi mentalitate, deci duşmani ai regimului, şi în consecință org. UTM a anului VI Med. Generală 
a luat hotărârea să ne excludă din rândurile studenţilor. (s.n.) Acelaşi tovarăş ne-a spus că după două-trei zile 
vom primi fiecare decizia de exmatriculare (lucru care nu s-a produs nici până în prezent) dar că din acelaşi 
moment nu mai suntem primiţi la cursuri şi stagii. (...) Apoi, fără să mi se dea dreptul la cuvânt am fost invitați 
să părăsim sala şi Institutul”; ANB, fond Institutul de Medicină şi Farmacie, dosar nr. 18/1956, f. 12. 
Documentul integral este reprodus de Ioana Boca, Studenţi în anii 50, în „Anuarul Institutului Român de Istorie 
Recentă, vol. I, 2002, pp. 234-235. 

11 Este cazul, spre exemplu, studentului medicinist Mircea Selten, din anul V de la Medicină Generală. Arestat în 
1947 pentru că era membru al tineretului national-taranist, condamnat la 10 ani închisoare, a fost eliberat în iunie 
1956 şi în acelaşi an s-a reînscris la Facultatea de Medicină. Trei luni mai târziu a fost însă exmatriculat, prin 
ordin al Ministerului Învăţământului. Într-un memoriu adresat ministrului, în februarie 1957, Selten solicita ca 
„ținând seama că mai am 3 semestre până la absolvirea facultăţii şi având în vedere că am 32 de ani, vârstă la 
care este foarte greu să încep pregătirea pentru altă meserie, vă rog să dispuneti să se revină asupra exmatriculării 
mele, pentru a-mi putea face o carieră, terminându-mi facultatea la care mai am atât de puţin”; ANB, fond 
Institutul de Medicină şi Farmacie, dosar 18/1956, f. 23. 

nu se mai poate întâmpla ca studenţii din anul II să admită că în rândul lor să fie 6 studenţi eliberaţi din 
închisoare. Cum se poate permite aşa ceva?”, în 1956. Explozia..., p. 255. 

“% Ibidem. 

“ Vezi liste cu studenţi exmatriculati în Adina Berciu-Draghicescu, Ovidiu Bozgan, O istorie a Universităţii 
Bucureşti, 1864-2004, Editura Universităţii din Bucuresti, 2004, pp. 296-304; Ioana Boca, Studenţi în anii 50, in 
„Anuarul Institutului Român de Istorie Recentă”, vol. 1, 2002, pp. 236-242. 

recunostea ca organizatii intregi participasera la actiunile protestare. S-a decis excluderea 
imediată din UTM a tuturor elementelor „străine de politica partidului nostru, ... străine de 
ideile pentru care luptă clasa muncitoare”*. Erau vizati şi foştii deţinuţi politici, fiind propusă 
nu doar excluderea lor din UTM, ci şi exmatricularea din facultăți. Dacă organizaţiile de bază 
se împotriveau excluderii unui student, organele superioare ale UTM aveau dreptul de a 
interveni, sancțiunile mergând până la dizolvarea întregii organizaţii. Excluderea din UTM 
trebuia însoțită de exmatricularea din facultate“. Epurarea îi viza pe toți cei banuiti a fi 
împotriva partidului, chiar dacă nu se manifestaseră deschis“. Trofin recomanda chiar 
revenirea la practicile „demascărilor publice” de la începutul anilor 1950. 

S-a trecut la o reevaluare a dosarelor tuturor membrilor organizaţiei considerându-se 
că în instituțiile de învățământ superior exista un număr mult prea mare de „elemente 
necorespunzătoare”“%. Fiecare membru urma să fie verificat minuţios, fiind desemnată o 
comisie de evaluare care să studieze fiecare caz. 

În ceea ce priveşte conducerea organizaţiilor de bază ale UTM, se recomanda 
verificarea acestora şi ,,infirmarea” lor în cazul in care nu corespundeau cerințelor partidului, 
chiar dacă erau printre studenţii cu rezultate bune la învățătură. S-a dat astfel startul unei 
epurări la nivelul nu doar a simplilor membri ai organizaţiei, ci chiar a conducerii UTM. 

După protestele din toamna anului 1956 autoritățile au monitorizat cu atenție sporită 
mediile studenţeşti. Securitatea a folosit toate mijloacele — informatori, delatori, filaj — pentru 
identificarea focarelor ,,reactionare” şi eliminarea lor din rândul studentimii. Valul de arestări 
din 1958-1959 — declanşat atât ca o reacţie la protestele din 1956, cât şi ca o măsură 
preventivă, în contextul retragerii trupelor sovieticie — a amintit de teroarea de la începutul 
anilor 1950. Zeci de studenţi au fost arestați în această perioadă, pentru multi atitudinea din 
timpul protestelor din 1956 fiind factor agravant în stabilirea pedepsei. Arestatilor li se adaugă 
alte zeci de studenți exmatriculati. 

Amintim câteva nume din sutele de studenți care au căzut victime represiunii post- 
1956: Alexandru Bulai, Remus Resiga, Dumitru Arvat, loan Zane, Aurel Lupu (toți studenți ai 
Facultăţii de Filosofie din Bucureşti, arestaţi în decembrie 1957-martie 1958, condamnările 
mergând până la 18 ani de temniță grea”); Aurelian Popescu, Alexandru Zub, Mihalache 
Brudiu şi Dumitru Vacariu (studenţi ai Universităţii din Iasi, arestați în martie 1958 pentru ca 
organizaseră, cu un an înainte „sărbătoarea de la Putna”, cu ocazia aniversării a 500 de ani de 
la înscăunarea lui Ştefan cel Mares); Stela Pogorilovschi, Gloria Barna, Aurel Covaci, 
Grigore Vereş (studenți sau foşti studenți ai Facultăţii de Filologie din Bucureşti, arestaţi în 
martie 1958, printre acuzele aduse fiind şi atitudinea lor din timpul Revoluţiei maghiare“!), 
Varo loan, Lako Elemer, Peterfi Irina, Vastag Ludovic, Pall Ludovic (studenți şi cadre 
didactice din Cluj, acuzaţi că în toamna anului 1956 s-au solidarizat cu Revoluţia din 
Ungaria“?). 

Frământările societăţii româneşti din toamna anului 1956, care au culminat cu 
protestele deschise ale studentimii, au demonstrat liderilor comunişti că dupa 10 ani de la 


* ANIC, fond CC al UTC, dosar nr. 38/1956, f. 102. 

Trofin declara ca ,,toate aceste elemente care deschis sau mai putin deschis si-au manifestat in aceasta perioada 
împotriva noastră trebuiesc imediat excluse şi nu avem puţine”; Ibidem. 

“ Ibidem, dosar nr. 36/1956, f. 100. 

47 Sunt elemente care nu s-au manifestat duşmănos nici deschis, nici nedeschis, dar cunoaştem că sunt elemente 
duşmănoase, fiii de moşieri, chiaburi, ce caută aceştia în organizație? În aceste cazuri cu chibzuială, cu grijă 
trebuiesc scoşi afară”; ibidem, dosar nr. 38/1956, f. 102. 

“ Ibidem, dosar nr. 36/1956, f. 102. 

2 ACNSAS, fond Penal, dosar nr. 845, vol. I, f. 58. 

°° Alexandru Zub, Un program de redresare naţională la Iaşi, in 1957, în Romulus Rusan (ed.), Anii 1954-1956. 
Fluxurile si refluxurile stalinismului, Bucuresti, Fundatia Academia Civica, 2000. 

>! ACNSAS, fond Penal, dosar nr. 1060. 

* Ibidem, dosar nr. 915. 

preluarea puterii, in ciuda unei politici agresive de implementare a unor noi valori, societatea 
romaneasca mai avea disponibilitati de revolta, chiar daca nu s-au manifestat la nivelul celor 
din Ungaria, Polonia sau Germania. 

Studenţii au căutat diverse căi pentru a-şi transmite mesajele revendicative. Au 
încercat folosirea unui cadru institutionalizat pentru a-şi exprima nemulțumirile, sperând să 
convingă autoritățile să le rezolve măcar o parte din doleante. Alţii s-au gândit şi la alte 
mijloace de presiunea asupra autorităților, cum ar fi o grevă, fără însă a trece la acţiuni 
concrete. A fost şi inițiativa unui manifestații stradale care să poată implica şi alte categorii de 
populaţie. Existenţa unor informatori chiar din rândul studenţilor, supravegherea atentă de 
către autorităţi a mediilor studenţeşti şi, ca un factor determinant, invazia sovietică în Ungaria 
în 4 noiembrie 1956, au dus la eşecul acestor acţiuni. Însă, asa cum declara unul dintre 
studenţii arestați atunci, credem că importantă a fost intenţia şi nu reuşita in sine. lar reacțiile 
forurilor decizionale de la Bucureşti în timpul şi după criza studențească demonstrează că într- 
un fel studenții şi-au atins scopurile. 

În ciuda anumitor scăpări, lipsuri, naivitäti, mişcarea studențească din toamna anului 
1956 a fost singura care a reuşit să organizeze o acțiune de protest cu un program bine stabilit, 
cu revendicări care vizau întreaga societate românească. Revendicările comune din toate 
centrele universitare arătă că doleantele exprimate reprezentau cele mai stringente nevoi ale 
tinerilor şi ale societății româneşti în general. Inexistenta unui centru de coordonare, lipsa 
unui sprijin din partea altor grupuri ale societăţii, acțiunile anticipate ale autorităţilor de oprire 
a oricăror mişcări au dus la eşuarea acestui protest. 

Proteste muncitoresti in Romania comunista 


Studierea caracteristicilor, amplorii si obiectievelor protestelor muncitoresti din 
România comunistă este îngreunată, in mod inevitabil, de putinatatea lucrărilor de specialitate 
legate de istoria socială, în general, şi de sociologia clasei muncitoare din România modernă, 
în particular. Numeroase lucrări de istorie socială europeană (sec. XIX-XX), care au analizat 
şi caracteristicile protestelor muncitoreşti în diferite perioade şi în diverse tari europene, 
constituie un punct de plecare pentru cercetările pe cazul românesc!. În lucrările de 
specialitate care discută caracteristicile protestelor muncitoreşti se subliniază faptul că 
muncitorii care lucrau în medii cu pericol sporit şi în condiţii dificile (cum ar fi industriile 
minieră şi petrolieră sau industria grea) au dezvoltat un spirit crescut de solidaritate umană şi 
profesională, ceea ce a condus la o capacitate ridicată a acestora de a se angaja în mişcări 
protestatare de amploare”. De asemenea, s-a observat că muncitorii din fabricile sau 
complexele industriale mari, cu forță de muncă numeroasă, au avut o capacitate sporită de 
autoorganizare, dezvoltând tradiții de „luptă” sindicală, ceea ce le-a permis să se coordoneze 
mai uşor în timpul acțiunilor de protest. 

Greva — spontană sau organizată — a reprezentat forma cea mai des întâlnită a 
protestului muncitoresc. În acelaşi timp, muncitorii au folosit şi alte forme de protest, cum ar 
fi încetinirea ritmului de lucru şi, uneori, sabotarea procesului de producţie. La rândul lor, 
grevele, ca principală formă de protest, se împart în două mari categorii: greve defensive şi 
greve ofensive. Grevele defensive au ca obiect menţinerea unor beneficii (program redus de 
lucru, prime pentru lucrul în medii toxice sau cu periculozitate ridicată, furnizarea de 
echipament special de protecţie, acordarea de suplimente alimentare, etc.). Grevele ofensive 
pot avea ca obiect obţinerea unor drepturi precum cele menţionate mai sus sau pot avea 
obiective politice generale. În plus, existenţa unei tradiţii sindicale, precum şi a unei tradiţii 
muncitoreşti „din tată în fiu” în anumite locuri de muncă favorizează apariția unor proteste 
muncitoreşti organizate, cu obiective şi programe clar conturate şi, prin urmare, cu şanse mai 
mari de succes. 

De asemenea, grevele pot fi: violente sau non-violente; cu sau fără ocuparea locului de 
muncă; capabile sau nu să genereze greve de solidaritate; temporare sau cu durată 
nedeterminată. Un aspect important îl constituie solidarizarea celor aflați în grevă, cum ar fi 
alianța dintre muncitorii calificaţi şi cei necalificaţi, precum şi susținerea acordată de maiştri 
şi de personalul tehnic mediu sau cu studii superioare (ingineri). Capacitatea greviştilor de a 
rezista fizic şi psihic în cazul unor greve prelungite a depins şi de susținerea pe care familiile 
greviştilor au primit-o de la colegii şi prietenii celor aflaţi în conflict cu regimul communist. 
Toate aceste elemente trebuie luate în considerare atunci când sunt analizate desfăşurarea şi 
urmările protestelor muncitoreşti care au avut loc sub regimuri dictatoriale comuniste. 

Momentul cel mai semnificativ în istoria protestelor de masă cu participare 
muncitorească împotriva dictaturilor comuniste din Europa Centrală şi de Est a fost naşterea 
sindicatului liber „Solidaritatea” în Polonia, în august 1980. Despre această mişcare s-a scris 


! Vezi, de exemplu, Eda Sagarra, A Social History of Germany, 1648-1914, London, Methuen, 1977; Jürgen 
Kocka, Facing Total War. German Society 1914-1918, Leamington Spa, Warwickshire, Berg Publishers, 1984; 
John M. Merriman, The Red City. Limoges and the French Nineteenth Century, New York, Oxford University 
Press, 1985; Roger Price, A Social History of Nineteenth-Century France, New York, Holmes & Meier, 1987; 
Tim McDaniel, Autocracy, Capitalism and Revolution in Russia, Berkeley, University of California Press, 1988; 
Allan Mitchell, Istvan Deak (coord.), Everyman in Europe. Essays in Social History, vol. II, Englewood Cliffs, 
N.J., Prentice Hall, 1990, Peter N. Stearns, Herrick Chapman, European Society in Upheaval: Social History 
Since 1750, New York, Macmillan, 1992; si Peter N. Stearns (coord.), The Other Side of Western Civilization. 
Readings in Everyday Life, vol. IL, Fort Worth, Harcourt Brace Jovanovich, 1992. 

? Minerii, în special, au dovedit un spirit de solidaritate exceptional şi o capacitate sporită de a se angaja in 
proteste organizate, de lungă durată, vezi Stearns şi Chapman, European Society in Upheaval, p. 292. 

enorm, datorită influenţei pe care a avut-o asupra evoluţiei comunismului nu numai în 
Polonia, ci şi în Europa de Est”. În cele ce urmează, vor fi menţionaţi doar cei mai importanți 
factori care au determinat naşterea sindicatului liber polonez: caracterul specific al locurilor 
de muncă în care au fost inițiate protestele, modul în care a fost condusă greva de la Gdansk şi 
contextul politic, economic şi social care a dus, în Polonia, la crearea alianţei dintre muncitori 
şi intelectualii critici, şi care a permis structurarea rapidă a sindicatului la nivelul întregii ţări“. 
În ce priveşte specificitatea locurilor de muncă în care s-a născut „Solidaritatea” trebuie 
menționat faptul că şantierele navale de la Gdansk au constituit un mediu muncitoresc 
caracterizat prin condiții de muncă dificile şi prin existența unei forte de muncă numeroase, 
venită în mare parte din zone îndepărtate ale Poloniei şi care era dependentă de salariul primit 
pe şantier. 

În privinţa tipului de protest care a dus la naşterea ,,Solidaritatii” trebuie menţionate 
următoarele elemente esenţiale. Greva de la Gdansk a fost: non-violentă, cu ocuparea locului 
de muncă şi non-stop. În continuare, au fost făcuți alti trei paşi importanţi, nemaiintalniti în 
nici o alta tara aflată sub regim comunist, care au dus la apariţia exceptionalului fenomen 
numit „Solidaritatea”: apariţia grevelor de solidaritate în alte locuri de muncă de pe teritoriul 
țării, crearea comitetelor de grevă inter-fabrică, menite să coordoneze grupurile de muncitori 
aflați în grevă şi solicitarea dreptului de a se înfiinţa un sindicat liber, independent de 
structurile sindicale oficiale”. Având în vedere influența deosebită pe care crearea 
„Solidarităţii” a avut-o asupra prăbuşirii regimurilor comuniste din Europa Centrală şi de Est, 
se poate afirma că o analiză a protestelor publice şi a revoltelor muncitoreşti din România 
comunistă nu poate face abstracție de modul în care s-au desfăşurat evenimente similare în 
mediile muncitoreşti din Polonia comunistă. 

După cum s-a afirmat mai sus, cercetarea sistematică a istoriei sociale a mediilor 
muncitoreşti din România comunistă se află de-abia la început. Cu toate acestea, pe baza 
datelor pe care le avem la îndemână în acest moment, se poate afirma că perioada comunistă 
din România se poate împărți, în funcţie de caracteristicile principale ale protestelor şi 
revoltelor muncitoreşti, în trei mari perioade, după cum urmează: (1) 1945-1958; (2) 1958- 
1977; şi (3) 1977-1989. Aceste trei perioade vor fi analizate luând în considerare 
caracteristicile generale ale protestelor muncitoreşti discutate mai sus. 

Prima perioadă, 1945-1958, se caracterizează prin proteste spontane, non-violente, 
defensive, de mică amploare, generate de condițiile grele de muncă, de mărirea normelor de 
lucru sau de neplata salariilor. Informațiile privind aceste proteste provin, în cea mai mare 
parte, din mărturii orale. Coroborarea informaţiilor provenind din diverse surse indică faptul 


> Vezi, în special, Alain Touraine, François Dubet, Michel Wieviorka, Jan Strzelecki, Solidarity. The Analysis of 
a Social Movement. Poland 1980-1981, Cambridge, Cambridge University Press, 1983; Jadwiga Staniszkis, 
Poland’s Self-Limiting Revolution, Princeton, Princeton University Press, 1984; David S. Mason, Public Opinion 
and Political Change in Poland, 1980-1982, Cambridge, Cambridge University Press, 1985; Michael D. 
Kennedy, Professionals, Power and Solidarity in Poland. A Critical Sociology of Soviet-Type Society, 
Cambridge, Cambridge University Press, 1991; Roman Laba, The Roots of Solidarity. A Political Sociology of 
Poland's Working-Class Democratization, Princeton, Princeton University Press, 1991; şi Michael H. Bernhard, 
The Origins of Democratization in Poland. Workers, Intellectuals, and Oppositional Politics, 1976-1980, New 
York, Columbia University Press, 1993. 

+ În Polonia comunistă, bazele alianţei dintre clase au fost puse, practic, prin crearea Comitetului pentru 
Apărarea Muncitorilor (Komitet Obrony Robotnikow — KOR), care a fost fondat de 14 intelectuali polonezi în 
luna septembrie 1976. Obiectivul principal al KOR l-a constituit acordarea de asistenţă victimelor reprimării 
revoltelor muncitoreşti din iunie 1976. Activitatea KOR a fost structurată pe două niveluri: 1) acordarea de ajutor 
medical şi financiar victimelor represiunii şi familiilor acestora şi 2) oferirea de informaţii cu privire la victimele 
represiunii prin intermediul scrisorilor deschise şi al manifestelor. Printre membrii KOR s-au numărat: Jacek 
Kuron, Edward Lipinski, Jan Jozef Lipski şi Adam Michnik; vezi Bernhard, The Origins of Democratization in 
Poland, pp. 76-99. 

> Pentru detalii suplimentare, vezi Kennedy, Professionals, Power and Solidarity in Poland, p. 56. 

ca aceste proteste s-au produs, in general, in locuri de munca in care existau traditii 
muncitoresti din perioada interbelicä, cum ar fi industria petrolierä (in special in Valea 
Prahovei), industria minieră (Valea Jiului), industria constructiiilor de maşini şi industria 
siderurgică (cum ar fi uzinele „Griviţa”, „23 August” şi „Vulcan” din Bucuresti, sau 
combinatele siderurgice de la Reşiţa şi Hunedoara). De asemenea, proteste de mică amploare 
au avut loc în porturile fluviale Galati, Brăila şi Turnu Severin’. 

Anumite mărturii susțin ipoteza că muncitorii protestatari aveau încă o oarecare 
încredere în liderii comunişti provenind din mediile muncitoreşti şi că diferențierea între „noi” 
(poporul) şi „ei” (nomenklatura) nu opera încă la nivelul întregii societăţi româneşti. Astfel, 
într-un document provenind din arhivele postului de radio Europa Liberă se vorbeşte despre o 
vizită efectuată de către Gheorghe Apostol, membru al Biroului Politic al CC al PMR şi 
vicepreşedinte al Consiliului de Miniştri, la Combinatul Siderurgic Hunedoara, în martie 
1954, cu prilejul inaugurării unui nou furnal. Cu acea ocazie, se spune în document, o 
delegaţie a muncitorilor s-a prezentat în fata înaltului demnitar comunist cu o lista de cereri 
dintre care cele mai importante erau: creşterea salariilor, acordarea de echipament de protecție 
de către combinat, furnizarea la timp a lemnului de foc pe timp de iarnă şi soluționarea 
problemei locuinţelor pentru muncitori, având în vedere că multi dintre aceştia locuiau în 
barăci. Deşi li s-a promis că problemele lor vor fi rezolvate, situația muncitorilor nu s-a 
îmbunătățit în urma vizitei lui Apostol”. 

Salariile insuficiente stăteau la baza unei alte probleme cu care se confruntau 
autorităţile comuniste, şi anume, aceea a furturilor din întrepriunderi. În general, bunurile 
sustrase se împărțeau în două mari categorii: bunuri care puteau fi vândute sau schimbate 
pentru alte bunuri sau pentru alimente şi materiale folosite în gospodărie pentru reparaţii sau 
îmbunătăţiri. Lipsurile şi mizeria din cartierele muncitoreşti bucureştene sunt evocate de 
numeroase mărturii, precum, spre exemplu, descrierea condiţiilor de viață din cartierul Griviţa 
din Bucuresti, considerat un „bastion al clasei muncitoare”, datată decembrie 1955. Unii 
muncitori ceferişti, se arată în document, în special mecanici de locomotivă, obișnuiau să 
cumpere produse alimentare din provincie (carne, brânză, ouă, etc.) la preţuri reduse şi să le 
revândă în Bucureşti pentru a-şi suplimenta câştigurile mizere”. O altă mărturie, din luna iunie 
1958, vorbeşte despre consumul de alcool în rândurile muncitorilor, care, se spune în 
document, „în zilele de salariu se grăbesc spre cârciumi şi deseori se întorc acasă fără nici un 
ban”. Din acest motiv, se spune mai departe în document, în zilele de salariu, numeroase 
femei îşi aşteptau soții la poarta fabricilor pentru a-i împiedica să-şi cheltuie toți banii pe 
băutură!”. În linii mari, această perioadă — caracterizată prin proteste sporadice şi de amploare 
redusă, care nu au afectat în vreun fel elita Partidului Muncitoresc Român în frunte cu 
Gheorghe Gheorghiu-Dej — se încheie în jurul anului 1958. 

Se poate afirma că, odată cu retragerea trupelor sovietice din România, în anul 1958, 
pentru clasa muncitoare din România începe o nouă perioadă, ce se va întinde până în anul 
1977. Perioada 1958-1977 se caracterizează prin strategia de ,,nationalizare” a modelului 
sovietic pe care elita conducătoatre de la Bucureşti a aplicat-o pentru a se menţine la putere în 
urma valului de destalinizare lansat în anul 1956 de liderul de la Kremlin, Nikita Hruşciov, în 
urma Congresului XX al PCUS. Această strategie s-a bazat pe revenirea la valorile naționale 


$ Pentru o trecere în revistă a unui număr de 35 de proteste publice si revolte muncitoreşti din România 
comunistă vezi Tabelul 1 în Dragoş Petrescu, A Threat from Below? Some Reflections on Workers’ Protest in 
Communist Romania, in „Xenopoliana”, anul VII, nr. 1-2, 1999, pp. 165-168. 

7 OSA/RFE Archives, Romanian Fond, Unit No.300/60/1/837, Item 11095/54: 3-4. 

$ Un electrician care lucrase la Combinatul Siderurgic din Hunedoara în perioada 1951-1954 îşi amintea că 
muncitori furau cabluri, bucăţi de tablă şi, practic, orice obiect „care le cădea în mână”. OSA/RFE Archives, 
Romanian Fond, Unit No. 300/60/1/837, Item 11095/54: 3. 

” Ibidem, Item 4019/56: 4. 

'9 Ibidem, Item 4623/58: 2. 

si pe un program de industrializare fortatä. Acest program a dus la cresterea populatiei 
angajate in industrie si, respectiv, la scäderea ponderii populatiei angajate in agricultura. 
Astfel, populaţia angajată în industrie a crescut de la 19,2% in 1960 la 30,6% in 1975. În 
acelasi timp, ritmul industrializarii a fost mai inalt decat ritmul urbanizärii, ceea ce a facut ca 
forța de munca din industrie să fie formată în principal din muncitori navetisti, cu alte cuvinte 
din muncitori care locuiau la sat. De exemplu, în cazul Întreprinderii de Automobile Piteşti 
(IAP), la nivelul forței de muncă existente la 31 iulie 1971, 57,5% din totalul acesteia era 
formată din navetiştii!. Clasa muncitoare din România comunistă (inclusive maiştrii) a crescut 
de la 23,7% din totalul populaţiei în 1956, la 39,9% în 1966 şi la 54,3% în 1977. În cifre 
absolute, datele oficiale arătau o creştere de la 2 212 500 persoane în 1960, la 3 018 700 în 
1965 si la 4 089 100 persoane în 1972)”. 

Această creştere numerică rapidă a dus însă la o hibridizare socială cu efecte imediate 
în privința pierderii tradiţiilor muncitoreşti în marile centre industriale ale țării. Astfel, o 
mărturie orală din decembrie 1955 indică faptul că la acea dată se putea observa deja că doar 
muncitorii mai în vârstă mai dovedeau un anumit spirit de solidaritate, iar această tendință s-a 
agravat odată cu creşterea numărului de angajați, mulți dintre aceştia provenind din zonele 
rurale!5. Se poate astfel argumenta că, în perioada analizată, între clasa muncitoare şi regimul 
communist s-a produs o acceptare tacită, ceea ce a dus şi la o incidență mai redusă a 
protestelor din mediile muncitoreşti. Cu toate acestea, existenţa unor conflicte de muncă 
punctuale, spontane, defensive şi de amploare redusă nu poate fi exclusă. Mai mult, există 
dovezi clare că în această perioadă au avut loc inițiative individuale curajoase, ale unor 
muncitori care nu s-au lăsat impresionați de liberalizarea simulată de regimul communist de la 
Bucureşti după aprilie 1964. Cazul cel mai spectaculos în acest sens îl constituie inițierea, în 
noiembrie 1968, a opoziţiei deschise fata de regim a muncitorului electromecanic Vasile 
Paraschiv, semnatarul de mai târziu al scrisorii de denuntare a nerespectării drepturilor omului 
către Conferinţa de la Belgrad iniţiată de Paul Goma. Conform propriilor declarații, Paraschiv 
a decis, în urma Plenarei CC al PCR din aprilie 1968, prin care au fost reabilitati o serie de 
militanti comunişti, că nu mai poate fi de acord cu „politica, practicile şi metodele de lucru” 
ale partidului!” 

Prima mişcare muncitorească de amploare din perioada Ceauşescu a fost revolta 
minerilor din Valea Jiului din august 1977: 35 000 de mineri dintr-un total de 90 000 au intrat 
în grevă, punând capăt perioadei de acceptare tacită de către clasa muncitoare a regimului 
comunist din România. Greva a început la mina Lupeni, unde s-au adunat şi minerii din 
celelalte mine din regiune: Cazda, Uricani, Barbateni, Vulcan, Paroşeni, Aninoasa, Livezeni, 
Dilja, Petrila. Greva s-a declanşat în dimineaţa zilei de 1 august la mina Lupeni, şi a avut toate 
caracteristicile unui protest muncitoresc matur: a fost o grevă non-violentă, cu ocuparea 
locului de muncă şi pe durată nedeterminată. Despre dsfăşurarea aceastei explozii sociale 
există trei mărturii ale unor participanți direcți: o scrisoare din 18 septembrie 1977, trimisă 
către Europa Liberă, sub semnătura a 22 de mineri în numele unui grup de 800 de oameni; o 
scrisoare semnată doar cu inițialele I.D., trimisă de la Petroşani 10 septembrie; o mărturie 
orală mai târzie, din 1986, oferită lui N.C. Munteanu pentru Europa Liberă de un grevist, 


"| Vezi C. Ştefănescu, C. Moroşan, I. Soare, Monografia Uzinei de Autoturisme Piteşti, Piteşti, 1972, pp. 20-21, 
p. 26. 

'2 Andreas C. Tsantis, Roy Pepper (coordonatori), Romania. The Industrialization of an Agrarian Economy 
Under Socialist Planning, Washington D. C., The World Bank, 1979, pp. 542-43. 

' OSA/RFE Archives, Romanian Fond, Unit No. 300/60/1/837, Item 4019/56: 5. 

+ Paraschiv a ieşit din PCR în noiembrie 1968, începând astfel de unul singur o luptă inegală pentru respectarea 
drepturilor omului de către regimul comunist de la Bucureşti; vezi Declaraţie a învinuitului Vasile Paraschiv 
privind concepția sa politică şi materialele trimise postului de radio Europa Liberă (13 noiembrie 1976), în 
Oana Ionel, Dragoş Marcu (coordonatori), Vasile Paraschiv — Lupta mea pentru sindicate libere în România, 
Iaşi, Editura Polirom, 2005, p. 166. 

Istvan Hosszu, un miner de origine etnică maghiară. La acestea se adaugă mărturia referitoare 
mai ales la represiunea care a urmat, depusă de un fost miner de la Lupeni la Amnesty 
International în 1978. 

Trebuie menţionat că greva minerilor din Valea Jiului a fost, în esență, o grevă 
defensivă, provocată de revenirea la programul de lucru de opt ore, nerespectarea zilelor de 
repaos, penalizările pentru nerespectarea normelor cu până la 30-35% din salarii, înăsprirea 
legislației privind pensionarea — este vorba de Legea 3 din 30 iunie 1977 privind pensiile de 
asigurări sociale de stat şi asistență socială — pe fondul inrautatirii generale a condiţiilor de 
muncă şi de viata din Valea Jiului'S. Grevişii au ales un comitet de grevă condus de trei 
persoane: doi ingineri — loan Dobre şi Jurcă, precum şi „o femeie din activul de partid şi de 
UTC de la Lupeni”!”. A fost înființat şi un post de coordonare a grevei, în clădirea unei staţii 
de pompare de la mina Lupeni. Cei trei lideri improvizati ai minerilor au pregătit o listă de 17 
revendicări, aprobată de ansamblul participanților, pe care au cerut să o prezinte personal lui 
Nicolae Ceauşescu'5. Pe data de 2 august, autorităţile au trimis la fata locului, pentru a 
negocia cu greviştii, o delegaţie compusă din înalți demnitari, condusă de doi membri CPEx: 
Ilie Verdeț, prim-vicepreşedinte al Consiliului de Miniştri, şi Gheorghe Pană, preşedintele 
Consiliului Central al UGSR si ministru al Muncii. Tratativele însă eșuează, minerii 
exprimându-şi neîncrederea totală în echipa respectivă!”. Au fost luaţi ostateci şi obligați să-l 
contacteze telefonic pe Ceauşescu, pentru a-i cere să vină la fata locului. A doua zi, pe 3 
august, acesta a sosit in Valea Jiului. Aflat în fata greviştilor, Ceauşescu a fost constrâns să se 
declare de acord cu toate revendicările acestora, inclusiv cu cererea de a nu pedepsi pe nimeni 
pentru participarea la grevă. În consecință, minerii au decis să reia lucrul, unii intrând în 
schimb chiar în aceeaşi zi. 


15 Primele două mărturii, împreună cu documentele Amnesty, au fost publicate în „Roumanie. Crise et 
Répression: Un dossier de L’Alternative”, Supplément au no. 20, Janvier 1983, pp. 13-15. Interviul de aproape 
şase ore dat de Hosszu după ce a părăsit România în 1986, a fost publicat precedat de o prezentare a acestor 
evenimente de către Mihnea Berindei în ,,L’Autre Europe”, nr. 11-12, 1986, pp 152-160. După estimările lui 
Hosszu, între 30 000 şi 35 000 de mineri au intrat în grevă. Pentru un rezumat al celor povestite de Hosszu, vezi 
OSA/RFE Archives, Romanian Fond, Unit 300/60/1/837, Item 1750/86. 

16 Vezi textul complet al Legii 3 din 30 iunie 1977 privind pensiile de asigurări sociale de stat şi asistenţă socială 
şi comentarii pertinente privind cauzele grevei în loan Velica, Dragoş Ştefan Velica, Lupeni '77. Laboratorul 
puterii, Deva, Editura Polidava, 2002, pp. 39-71. Vezi şi OSA/RFE Archives, Romanian Fond, Unit 
300/60/1/837, Item 1750/86: 572. Alte mărturii privind cauzele şi desfăşurarea grevei din Valea Jiului, luate la 
douăzeci de ani de la evenimente, vezi în Mihai Barbu, Gheorghe Chirvasă, După 20 de ani. Lupeni '77-Lupeni 
'97, Petroşani, Cotidianul ,,Matinal” & Editura Cameleonul, 1997. 

17 În mărturia sa, Hosszu regretă că nu cunoştea numele ei, dar auzise că, până la data la care depunea mărturie, 
fusese deja eliberată din închisoare. Cele trei persoane nu erau organizatorii, ci cei care s-au impus pentru a 
formula nemulțumirile şi a evita exploziile de violenţă. 

18 Lista includea 17 revendicări: reintroducerea programului de lucru de şase ore; reducerea vârstei de pensionare 
la cincizeci de ani; revenirea la acordarea de ajutoarele sociale şi pensiile de invaliditate anulate de Legea 
3/1977; îmbunătăţirea condiţiilor de lucru şi de securitate în mină; îmbunătățirea aprovizionării cu alimente şi a 
(cu alte cuvinte, crearea de locuri de muncă pentru soțiile şi fiicele minerilor); eliminarea corupţiei la toate 
nivelurile; autorizarea transferurilor fără penalizări; înlocuirea medicilor care erau în subordinea directă a 
secretarului de partid; revenirea la drepturile pe care le aveau minerii în 1955-1957 (salopete şi echipament de 
lucru gratuite, două mese calde pe zi gratuite); suprimarea penalitätilor salariale; crearea de comitete 
muncitoreşti la nivel de întreprindere abilitate să destituie directorii incapabili sau corupți; informaţie corectă 
prin mass-media despre cauzele şi desfăşurarea grevei; semnarea unui acord prin care Ceauşescu în persoană să 
se angajeze că nici un grevist nu va avea de suferit. Pentru detalii, OSA/RFE Archives, Romanian Fond, Unit 
300/60/1/837, Item 1750/86: 573, şi mărturiile incluse în „Roumanie. Crise et Répression” şi ,,L’ Autre Europe”. 
' Din echipă mai făceau parte Constantin Băbălău, ministrul Minelor, Petrolului şi Geologiei; Ilie Rădulescu, 
primul secretar al Comitetului Judetean de partid Hunedoara; Clement Negrut, primarul şi primul secretar al 
Petroşaniului şi directorii generali ai Combinatului Huilei. 

Trebuie mentionat ca autoritatile comuniste au raspuns foarte diferit in cazul grevei 
minerilor in comparatie cu miscarea Goma, pe care Ceausescu a catalogat-o ca pe o actiune de 
denigrare a României de către „agenturi” străine, recomandând suprimarea ei imediată. 
Revolta muncitorilor, grupul social pe care partidul comunist pretindea că îl reprezintă, a 
stârnit derută în conducerea de partid. Prin urmare, reacţia regimului a fost mult mai precaută. 
Pe 4 august, în prima şedinţă CC de după întoarcerea lui Ceausescu din Valea Jiului, 
amploarea evenimentelor era minimalizată prin folosirea unui limbaj eufemistic (cuvântul 
grevă este evident evitat), în timp ce deplasarea făcută de secretarul general la chemarea 
minerilor este tratată ca o obişnuită „vizită de lucru”%. Cu acest prilej, se discută doar despre 
„probleme legate de organizarea muncii”, care necesită luarea unor măsuri de urgență pentru 
satisfacerea unora dintre doleantele minerilor legate de aprovizionarea cu alimente în zonă, 
calitatea serviciilor medicale, asigurarea de locuri de muncă pentru soțiile minerilor, 
eliminarea corupției, etc. Răspunderea pentru această situaţie era pusă de la bun început pe 
seama activului de partid din zonă şi a Direcţiei Minelor, hotărându-se constituirea unei 
comisii a CC, sub conducerea lui Verdeț, care să investigheze nivelul responsabilitatilor pe 
plan local”. 

În urma anchetei partidului, apare în raportul de uz intern o primä definitie a 
evenimentelor din Valea Jiului: „neajunsurile“ provocate de organele locale „au determinat 
anumite nemulțumiri şi o atmosferă necorespunzătoare în rândul unor categorii de oameni ai 
muncii îndeosebi din întreprinderile miniere, care au condus în primele zile ale lunii august la 
dezorganizarea producției, manifestări de indisciplină şi dezordine, cu influențe negative 
asupra îndeplinirii planului de stat la producţia de cărbune”. Interesant de remarcat este faptul 
că motivele revoltei erau destul de corect identificate, corespunzând în general revendicărilor 
minerilor: „aprovizionarea necorespunzätoare a populației cu produse industriale şi 
agroalimentare, neasigurarea asistenței medicale corespunzătoare, slaba gospodărire a 
fondului locativ, neluarea la timp a măsurilor necesare în vederea prevenirii şi lichidării unor 
abuzuri şi tendinţe de favoritism, insuficienta receptivitate fata de unele probleme de viata ale 
personalului muncitor””’. La toate acestea, se adăugau si condiţiile mizere de lucru, prezentate 
sub forma rămânerii în urmă fata de programul de mecanizare stabilit şi a calității 
necorespunzătoare a întreţinerii şi reparațiilor utilajelor. Acestea determinau frecvente 
defecţiuni şi întreruperi din muncă în abataje, imputate muncitorilor”. În plus, se mentionau 
si problemele generate de lipsa cronicä a personalului direct productiv, ceea ce rezultase in 
generalizarea lucrului obligatoriu duminicile”*. Din aceste motive, raportul menționa că se 


% Pentru rolul „vizitelor de lucru” în asigurarea suportului popular al regimului Ceauşescu după preluarea 
puterii, vezi Cristina Petrescu, Vizitele de lucru, un ritual al Epocii de aur, în Lucian Boia (coordonator), 
Miturile comunismului românesc, vol. Il, Bucureşti, Editura Universităţii Bucuresti, 1997, pp. 105-111; reluat în 
Lucian Boia, (coordonator), Miturile comunismului românesc, Bucureşti, Nemira, 1998, pp. 229-238. 

21 La această şedinţă nu a participat decât un număr foarte restrâns de membri ai CC: Janos Fazekas, Ion Ionita, 
Iosif Uglar, Teodor Coman, Nicolae Nicolaescu, Nicolae Bozdog, Gheorghe Bobocea, Nicolae Popovici, Vasile 
Potop, Silviu Curticeanu, Ion Ceterchi. Vezi „Stenograma şedinţei de lucru a CC din 4 august 1977”, ANIC, 
fond CC al PCR - Cancelarie, dosar nr. 91/1977, ff. 1-7. 

* Vezi „Raport privind activitatea politică, economică si socială din municipiul Petroşani” (de fapt, din Valea 
Jiului, după cum reiese din program, n.n.), datat 29 august 1977, în ANIC, fond CC al PCR - Secţia 
Organizatorica, dosar nr. 12/1977, f. 34 r.v. 

# Spre exemplu, în raport putem citi: „Producţia extrasă cu tăiere mecanizată este de numai 22,4%, iar cea 
extrasă din abataje complet mecanizate de 7,42%. În programul de mecanizare pentru perioada 1976-1977, a fost 
prevăzută aducerea din import şi introducerea în abataje a 9 complexe şi 12 combine pentru strate groase, din 
care până în prezent s-au procurat numai 6 şi respectiv 4 bucăţi; din cele 6 maşini de extractie prevăzute nu s-a 
adus nici una, iar din 160 staţii de transformare în construcţie antigrizitoasă s-au procurat doar 37; de asemenea 
nu s-a adus nici un explozor din 293 prevăzute”. Vezi Ibidem, ff. 34 v.-35 1. 

Raportul nefavorabil dintre personalul auxiliar şi cel productiv era perceput de muncitori ca o nedreptate a 
regimului. „În acest an, ponderea muncitorilor direct productivi a fost de 39% fata de personalul de deservire ce 
reprezenta 50%”, era menţionat în raport. Această situaţie genera la rândul ei supraîncărcarea volumului de 

ajunsese în situația in care „organizarea lucrului în zilele de repaos şi creşterea numărului de 
penalizări ca urmare a nerealizării normelor şi planului de producție au generat unele 
nemulțumiri în rândul personalului muncitor din subteran””5. Erau desemnate ca vinovate 
pentru această „stare de lucruri”: organele şi organizaţiile de partid locale, Ministerul Minelor, 
Petrolului şi Geologiei, conducerea Centralei cărbunelui Pietroşani şi consiliile oamenilor 
muncii din intreprinderile miniere. Cu alte cuvinte, vinovăția era delegată la nivele inferioare 
de decizie, „conducerea superioară” a partidului nepunându-şi problema unei autocritici care 
să ducă la revizuirea viziunii staliniste asupra transformării economico-sociale a României. 

Raportul menţiona măsurile deja luate şi pe cele preconizate pentru remedierea 
situației, legate de reorganizarea producției pentru asigurarea personalului pentru trecerea la 
programul de lucru de şase ore (care a fost reintrodus imediat, începând din 8 august), de 
„dezvoltarea fondului locativ”, „îmbunătăţirea aprovizionării cu produse agroalimentare şi 
industriale” şi a „asistenței medico-sanitare”, dar şi de „îmbunătățirea activităţii” de partid, 
sindicat şi UTC în „domeniul organizatoric şi politico-educativ”?€. De asemenea, merită 
menţionat că tuturor celor ce lucrau direct in mină li s-au majorat salariile cu 5% începând 
chiar cu 1 septembrie 1977 şi li s-a asigurat câte o masă caldă pe zi din cele două cerute”. 
Concluzionand, autorităţile comuniste nu au folosit direct forța pentru reprimarea grevei. 
Totuşi, începând chiar din august, au fost luate măsuri preventive pentru împiedicarea unei 
noi solidarizări a minerilor: până la 4000 de oameni dintre participanţii la revoltă au fost 
forțați să se mute din Valea Jiului în alte zone miniere din tara, in multe cazuri fiind şi 
retrogradati”*. Mai mult, principalii animatori ai grevei au fost în final arestati, judecati si 
condamnaţi”. În sfârşit, există şi cazuri în care s-a mers până la lichidare fizică”. 

Altfel, pentru Ceauşescu remediul problemelor ridicate de mineri consta în „ridicarea 
nivelului ideologic“ în vederea inducerii unor „convingeri materialiste despre lume şi viata” şi 
a „combaterii concepţiilor mistico-religioase”. În acest scop, măsurile ce se impuneau, după 
secretarul general erau atragerea minerilor în activitățile legate de festivalul Cântarea 


muncă al muncitorilor prin „recurgerea în tot mai mare măsură la organizarea activităţii în zilele de repaos; 
astfel, în 7 luni din acest an 13,7% din producţia de cărbune s-a realizat în zilele de repaos fata de numai 1,4% in 
1974“; Ibidem, f. 35 v. 

2 Raportul adaugă: „În primele 7 luni din acest an, din cele 10 întreprinderi miniere, la un număr de 6 personalul 
tehnic, administrativ şi muncitorii din sectoarele de servire (abataj) au fost penalizati lună de lună”. Textul 
precizează de asemeni că în ultimul trimestru peste 40% din cei 9300 muncitori acordanti (adică lucrând în acord 
global, n.n.) nu şi-au realizat normele de muncă”. /bidem, f. 25 r.-26 v. 

°° Programul de măsuri care a însoțit raportul detaliază măsurile, desemnând şi responsabilii respectivi. Ibidem, 
dosar nr. 18/1977, ff. 83-93. 

* Discuţiile cu privire la această hotărâre s-au purtat în şedinţa CPEx din 12 septembrie 1977. Elena Ceauşescu 
este cea care s-a opus definitiv revendicării minerilor, susținută partial şi de Ceauşescu, de a primi câte două 
mese pe zi, spunând că le este de ajuns câte una la intrarea în mină. Vezi Ibidem, dosar nr. 100/1977, 23 v. 
Mărturia lui Hosszu ne arată că, treptat, situaţia a revenit la cea anterioră grevei: programul de lucru a revenit la 
opt ore, clauzele din legea pensiilor s-au aplicat restrictiv, singurele îmbunătăţiri vizibile fiind cele din domeniul 
asistenței medicale şi a asigurării de locuri de muncă. Vezi „L”Autre Europe”, nr. 11-12, 1986, pp. 160. 

% În privinţa acestei cifre, datele furnizate de foştii participanţi pentru Amnesty International coincid cu numărul 
de mineri nou angajați în Valea Jiului, conform datelor oficiale. Pentru datele furnizate de mineri privind 
transferurile forţate, inclusiv o listă de persoane adoptate de Amnesty International, vezi „Roumanie. Crise et 
repression”, pp. 14-15. Pentru datele oficiale privind pregătirea de noi muncitori în domeniul mineritului, vezi 
„Consfătuirea de lucru cu primii secretari şi secretarii cu probleme organizatorice, cu Comitetele judeţene de 
partid din 21-23 septembrie 1977”, ANIC, fond CC al PCR - Cancelarie, dosar nr. 106/1977, f. 66 v. 

* Vezi Ioan Velica, Dragoş Ştefan Velica, Lupeni ‘77 — Laboratorul puterii, in Romulus Rusan (ed.),. Anii 1973- 
1989. Cronica unui Sfârşit de sistem, Bucureşti, Academia Civică, 2003, pp. 66-68. 

% Vezi cazul Dumitru Blaj, urmărit constant de Securitate până în 1980, când a dispărut brusc, fiind ulterior găsit 
mort la morgă, conform mărturiei soţiei sale, reprodusă în Andreea Iacob, Anti-solidaritatea. Represiunea 
asupra grevistilor mineri din 1977, în Ruxandra Cesereanu, (coord), Comunism şi represiune în România. 
Istoria tematică a unui fratricid naţional, laşi, Editura Polirom, 2006, p. 270. 

României, participarea la coruri, fanfare, brigăzi artistice’'. Pe scurt, greva dezväluise că 
minerii nu deveniseră încă „oameni noi” şi în acest sens trebuia acționat. Este interesant de 
remarcat modul în care a fost tratată greva în discuţiile din cadrul partidului: problemele în 
legătură cu „aşa-zisele evenimente din Valea Jiului”, după formularea oficială nu s-au pus 
niciodată deschis. Din toate documentele şedinţelor purtate în cadrul partidului, reiese că 
discuţiile au fost mereu purtate într-un limbaj pur ideologic, care avea drept scop 
minimalizarea amplorii protestului şi falsificarea adevăratei semnificații a primei mari greve 
pur muncitoreşti cu care se confrunta PCR de la luarea puterii. În prima Plenară a CC de după 
grevă, care a avut loc abia la 26-27 octombrie, în informarea oficială făcută de Verdeț cu acest 
prilej, completată de Ceauşescu, nu se vorbeşte decât de „nemulțumiri (...) pe fondul unei 
acumulări de nereguli, abuzuri şi încălcări grave ale legilor şi hotărârilor CC”, ca şi cum la 
originea grevei nu s-ar fi aflat însăşi politica partidului, ci modul defectuos în care ea a fost 
aplicată la nivel local”. 

Greva minerilor din Valea Jiului, desi a reprezentat un protest bine organizat si de care 
regimul a trebuit să ţină seama, a avut obiective mai ales economice, cu referire directa la 
problemele locale. Mai mult, simplul fapt ca greviştii au ţinut să discute personal cu 
Ceauşescu arată că aceştia aveau încă impresia că secretarul general al PCR nu era corect 
informat cu privire la situaţia din tara şi că muncitorii sperau că, odată pus în temă, el va lua 
măsurile ce se impuneau. Totuşi, pe parcursul grevei, protestul a îmbrăcat şi nuanţe politice, 
sloganul cu care au fost întâmpinați trimişii partidului fiind „Lupeni 29” şi „Jos burghezia 
proletară!”. Mai mult, Ceauşescu a fost huiduit şi batjocorit atunci când a încercat să 
negocieze revendicările. Ulterior, datorită faptului că autorităţile au început persecuțiile 
împotriva participanţilor imediat după grevă, în ciuda asigurărilor date personal de secretarul 
general că nu vor fi repercusiuni, cel putin o parte a foştilor grevisti s-a radicalizat”. Se poate 
chiar considera ca gestul de a trimite o scrisoare la Europa Libera a marcat politizarea 
criticilor aduse de mineri regimului comunist. Grevistii nu şi-au propus crearea unui sindicat 
liber independent, care să le apere interesele". Totuşi, tardiv, unii dintre ei au aderat la 
mişcarea Goma, conştienţi fiind că reprezenta o iniţiativă pentru apărarea drepturilor omului. 
Din păcate, acesta a fost un gest pur simbolic, care nu a dus la crearea unei alianțe între clase, 
pe modelul polonez din 1976, care ar fi putut constitui punctul de plecare al unei mişcări mai 
structurate împotriva regimului Ceauşescu. 

Pe acest fundal, în 1979 lua ființă Sindicatul Liber al Oamenilor Muncii din România 
(SLOMR), a cărui declaraţie de constituire a fost transmisă repetat de Europa Liberă în 
perioada 3-5 martie”. SLOMR s-a născut din inițiativa lăudabilă a unor persoane conştiente 
de faptul că apariţia unui sindicat liber ar fi oferit un sprijin sporit împotriva abuzurilor 


*! ANIC, fond CC al PCR — Secţia Organizatorică, dosar nr. 18/1977, f. 91. 

“ Interesant de remarcat este si faptul că această informare este făcută la cererea lui Alexandru Sencovici, vechi 
ilegalist, membru de partid din 1925, care trecuse prin experiența Plenarei din 1958, cea care a condamnat 
discuţiile „antipartinice”, ceea ce se traduce prin critici aduse conducerii partidului făcute în cadru informal. „De 
ce să auzim noi de la unul şi de la altul ce s-a întâmplat acolo — spune acesta. Noi preferăm o informaţie 
oficială”. Vezi stenograma şedinţei plenare a CC al PCR din 26-27 octombrie 1977 în ANIC, fond CC al PCR - 
Cancelarie, dosar nr. 121, f. 36. Tot la această plenară a fost desemnat şi principalul vinovat pentru „starea de 
lucruri” din sectorul minier: fostul ministru al Minelor, Petrolului şi Geologiei, Bujor Almăşan, care deținuse 
portofoliul industriei miniere, reorganizat sub diferite formule, din 21 martie 1961 şi până la 27 ianuarie 1977. 
Pedeapsa a constat doar în vot de blam. 

3 Ceea ce i-a făcut pe mineri să-şi piardă încrederea în promisiunile lui Ceauşescu a fost vizita făcută de acesta 
imediat după grevă, pe 5 august, în Uniunea Sovietică. Faptul că acesta s-a întâlnit cu Brejnev a arătat că politica 
de aşa-zisă independenţă era doar o faţadă. Vezi mărturiile minerilor în „Crise et répression”, op. cit., p. 14. 

# Trebuie menţionat faptul că minerii au cerut formarea unor comitete muncitoreşti, abilitate să destituie 
directorii. Aceasta poate fi considerată drept o formă incipientă de organizare sindicală. 

5 O cronologie a lansării şi represiunii contra SLOMR a fost publicată in „L"Alternative”, nr. 2, ianuarie- 
februarie 1980, pp. 45-46. 

regimului in sfera relaţiilor de muncă. În acel moment, ideea înființării sindicatelor 
independente circula în întreg blocul comunist, inclusiv în Uniunea Sovietică, fiind extrem de 
mediatizată prin posturile de radio străine. Comparând programele sindicatelor lansate 
anterior, se poate afirma că SLOMR s-a inspirat în mare măsură din acestea. Majoritatea 
punctelor din programul SLOMR se regăsesc şi la sindicatele libere deja existente în Polonia, 
Cehoslovacia sau URSS şi, ca şi acestea, se referă la probleme legate direct de respectarea 
drepturilor omului în raporturile de muncă“. 

Dintre toate iniţiativele sindicale din blocul sovietic, cea care a reuşit să 
supraviețuiască şi să atragă o imensă susținere societală, jucând un rol esenţial în 1989, a fost 
celebra Solidaritate poloneză. Sindicatul liber înfiinţat în august 1980 la Gdansk, pe coasta 
Mării Baltice, a apărut în urma unei greve care s-a răspândit în mai multe întreprinderi şi a 
asocierii unui număr important de intelectuali disidenti acestei initiative muncitoreşti. 
SLOMR a precedat Solidaritatea şi, prin urmare aceasta nu i-a servit drept model. 
Comparându-le, însă, se poate înțelege mai bine de ce impactul lor social a fost atât de diferit. 
În primul rând, sindicatul românesc a fost o iniţiativă mai degrabă intelectuală destinată 
muncitorilor şi nu una muncitorească. Apoi, merită menţionat că, spre deosebire de 
Solidaritatea poloneză, SLOMR nu s-a născut în urma unei greve sau a unui conflict de 
muncă prelungit, ceea ce a făcut ca solidarizările cu acest sindicat, deşi estimate la până la 
2000 de persoane”, să fie mult mai limitate ca număr şi răspândire geografică decât în 
Polonia. 

În acest sens, reproducem mărturia din 1982 a unui muncitor din Cluj, fost membru al 
SLOMR, care din perspectiva actuală reprezintă o analiză extrem de surprinzătoare prin 
acurateţea ei: „Noi avem un handicap teribil în lupta contra regimului Ceauşescu: noi nu 
suntem organizaţi la nivel național. Atâta timp cât nu vom fi în măsură să organizăm mişcări 
de protest în care întreaga ţară deodată, atâta timp cât intelectualii şi studenţii nu se raliază 
luptei muncitorilor, noi nu reprezentăm o ameninţare pentru regim. (...) La noi nu există nici 
o forță care ar putea juca un rol moderator, precum Biserica Catolică în Polonia”. 

SLOMR a fost redus la tăcere în scurt timp ca urmare a măsurilor imediate luate de 
autorităţile comuniste. Regimul a acționat rapid, arestându-i la 10 martie pe initiatori, 
economistul Gheorghe Braşoveanu şi medicul Ionel Cană, precum şi pe preotul Gheorghe 
Calciu-Dumitreasa, care nu aderase la SLOMR, dar fusese cel care îi pusese în legătură pe cei 


© SLOMR îşi propunea să lupte împotriva concedierilor şi pensionärilor abuzive, a condiţiilor mizere de lucru, 
igienă şi securitate la locul de muncă, a ridicării normelor, a programului de lucru prelungit neplătit şi a 
mobilizării la muncă aşa-zis „voluntară”, la mitinguri şi manifestații. În acelaşi timp, cereau revizuirea legii 
pensiilor, respectarea timpului liber şi reducerea săptămânii de lucru. Declaraţia constitutivă a SLOMR a fost 
publicată în „Roumanie. Crise et repression”, pp. 20-22. 

” Potrivit datelor furnizate de inițiatorii acestui sindicat, după lansarea lui ar fi aderat câteva sute de persoane în 
intervalul de două luni până la reprimarea cercului de initiatori. În plus, a existat o listă de 1487 de persone, care 
se pare că alcătuiseră anterior, în 1978, un sindicat al muncitorilor, ţăranilor şi militarilor din Târgu-Mureş, şi 
care au aderat în bloc la SLOMR, prin Virgil Chender, un frezor din Sighişoara, dispărut fără urmă după ce a fost 
arestat. În documentele Securităţii despre SLOMR, se precizează că multe dintre persoanele respective nu au 
putut fi identificate pe baza datelor personale (nr. buletin de identitate, adresă) înscrise pe liste de semnatari. Este 
însă posibil ca datele din aceste documente să fie distorsionate, ofițerii de securitate având interesul să 
minimalizeze amploarea mişcării pentru a se disculpa pentru a nu fi reuşit să o prevină, precum este posibil şi ca 
datele oferite de organizatori (mai ales lista de 1487 de persoane a lui Chender), să fi fost exagerate în sensul 
opus. Prin urmare, se poate doar concluziona că SLOMR a atras între câteva sute şi 2 000 de persoane în decurs 
de două luni. Vezi datele strânse de Comitetul francez pentru apărarea drepturilor omului în România, publicate 
în „Roumanie. Crise et repression”, pp. 19-20 comparativ cu datele luate din ACNSAS de Oana Ionel şi Dragoş 
Marcu, pentru secțiunea Vasile Paraschiv şi „Securitatea lui din volumul Vasile Paraschiv - Lupta mea pentru 
sindicate libere în România. Terorismul politic organizat de statul comunist, laşi, Editura Polirom, 2005, pp. 
368. 

* Această mărturie a fost dată în urma declarării Legii Marţiale în Polonia în decembrie 1981. A fost publicată 
prima dată în Nicolas Henri, Un vent glacial sur la Roumanie (11), în „Journal de Genève”, 2 februarie 1982. 


352 


doi”. Vasile Paraschiv, fost semnatar al mişcării Goma, cunoscut Securităţii ca persoană care 
„ridica probleme”, a fost împiedicat să se solidarizeze cu SLOMR, după ce întâi citise textul 
declarației de constituire a acestuia într-o şedinţă. A fost arestat, bătut groaznic, apoi 
sechestrat la domiciliu cu telefoanele întrerupte“. Spre deosebire de Mişcarea Goma, SLOMR 
nu a sucombat imediat după arestarea initiatorilor. Din 10 martie şi cel putin până la ultimul 
comunicat al SLOMR, pe 19 aprilie, s-au succedat diversi alti putători de cuvânt (I. Popovici, 
A. Nagy, G. Stancu, N. Dascălu, M. Vlad, A. Comşa, R. S. Ghiţă), mereu existând cineva care 
să preia iniţiativa după fiecare val de arestări. Fiecare dintre aceste persoane transmitea către 
Europa Liberă noile liste de aderenti şi monitoriza persoanele arestate, pentru a le proteja prin 
organisme internaționale, precum Amnesty International. Represiunea semnatarilor a fost mai 
dură decât în cazul mişcării Goma, aplicându-se diverse tratamente: urmărire, izolare la 
domiciliu, diverse presiuni inclusiv asupra familiilor, bătăi, internări în spitale psihiatrice şi, 
în sfârşit, condamnări la închisoare pentru diverse delicte, care variau între parazitism şi 
complot împotriva ordinii socialiste“. Faptul că, la fel ca şi în cazul mişcării Goma, au existat 
liste persoane care includeau şi datele personale ce permiteau uşor identificarea, a ajutat 
enorm Securitatea, care a putut astfel să-i depisteze rapid. După SLOMR, asemenea încercări 
de a lansa mişcări colective, cu liste nevirtuale detaliate, nu au mai apărut decât în 1988, odată 
cu valul de proteste post-Braşov. 

În ciuda faptului că regimul comunist de la Bucureşti a avut de înfruntat o grevă de 
mari proporții în 1977, iar apoi a trebuit să suprime o încercare de constituire a unui sindicat 
liber, condurea partidului în general şi Ceauşescu în special au refuzat să accepte faptul că 
politica de dezvoltare economică extensivă cu accent pe industria grea crea grave probleme 
sociale. După cum am arătat mai sus, soluțiile adoptate pentru prevenirea unor evenimente 
similare nu au rezultat în urma unei reanalizări a acestei politici, ci dintr-o combinaţie de 
concesii parțiale făcute grevistilor cu măsuri de întărire a controlului polițienesc şi ideologic. 
Prin urmare, Ceauşescu şi-a continuat politica economică ce ducea tara la ruină, lucru din ce 
în ce mai evident în anii 1980. Măsurile luate de regim au afectat în primul rând populația, 
care a trebuit să facă față unor condiții extreme. Mai mult, hotărârea lui Ceauşescu de a plăti 
integral datoria externă României a dus la aplicare unor politici de austeritate alimentară şi 
energetică nemaîntâlnite în Europa pe timp de pace. 

În aceste condiţii, greve de mai mică amploare decât în Valea Jiului au avut loc în mod 
continuu. Pe baza datelor transmise la Europa Liberă, există informaţii despre greve ce ar fi 
avut loc în august 1980 în Bucureşti, din cauza măririi normelor, condițiilor de lucru 
inacceptabile, penalizărilor salariale şi penuriei alimentare. Cea mai importantă, cu patru zile 
de manifestații, a avut loc la uzina „23 August”, unde Ceauşescu a fost din nou chemat de 
grevisti la fata locului, ca şi în Valea Jiului“. În 1981, se pare că au fost mai multe greve la 
începutul anului, atât în Bucureşti, cât şi la complexele petrochimice de la Ploieşti şi Piteşti, 


* Părintele Gheorghe Calciu-Dumitreasa fusese condamnat politic ca fost legionar şi participase la „reeducarea” 
de la Piteşti. El este cunoscut şi pentru predicile ,,neortodoxe” care i-au atras concedirea din 1978 de la Institutul 
Teologic. Arestat în 1979, a fost condamnat pentru „complot” la zece ani de închisoare, recursul fiind respins. A 
fost eliberat de autorităţile comuniste in 1985 la presiunea americanilor care amenințau cu refuzul reînnoirii 
clauzei națiunii celei mai favorizate. Predicile sale au fost publicate în volumul Sapte cuvinte pentru tineri, 
Bucureşti, Editura Anastasia, 1996. 

“ Pentru mai multe detalii, vezi Oana Ionel, Dragoş Marcu (coordonatori), Vasile Paraschiv — Lupta mea pentru 
sindicate libere în România, pp. 367-371. 

“' Cana şi Braşoveanu au fost condamnaţi, împreună cu Calciu-Dumitreasa pentru „complot”. Conform sentinţei 
Tribunalului Militar Bucureşti nr. 35 din 4 mai 1979 ei au primit şapte, respectiv cinci ani şi jumătate de 
închisoare, după recurs pedepsele lor fiind reduse la cinci, respectiv trei ani. Vezi Oana Ionel, Dragoş Marcu, op. 
cit., pp. 368-369. 

“ Informaţii despre această grevă au ajuns în Occident şi au fost publicate in „Roumanie. Crise et répression”, p. 
27; 

toate fiind centre industriale importante, grupând un număr mare de muncitori”. Se pare că, 
tot în 1981, penuria de alimente din ce în ce mai accentuată ar fi generat şi degenerarea 
manifestatiilor oficiale de la Timişoara, prilejuite de sărbătorirea lui 23 august, unde 
manifestantii ar fi strigat „Ceauşescu-pâine” în loc de „Ceauşescu-PCR”*. 

O cotitură radicală în ceea ce priveşte aprovizionarea populației cu produse alimentare 
au constituit-o decretele din 9 şi 17 octombrie 1981. Primul definea ca infracțiune, pedepsită 
conform Codului Penal cu şase luni până la cinci ani de închisoare, specula cu alimente, unde 
conform decretului respectiv se încadrau toţi cei care cumpărau alimente de bază (,,ulei, zahăr, 
făină, mălai, orez, cafea, precum şi alte produse”) în cantități mai mari decât cele necesare 
consumului familial pe o lună. În plus, se prevedeau pedepse similare celor ce cumpărau 
produse făinoase (pâine, paste, etc.) pentru hrana animalelor. Decretul din 17 octombrie 
mergea cu un pas înainte şi interzicea achiziționarea de alimente în afara localităţilor de 
reşedinţă sau a celor in care se afla locul de muncă, fiecare judeţ fiind răspunzător pentru 
propria aprovizionare. Fără să introducă explicit cote de consum, decretul obliga astfel 
autorităţile judeţene să treacă, în primul rand, la rationalizarea a pâinii, făinei şi mălaiului în 
limita cantităților disponibile pe plan local“. 

Pe fondul acestor măsuri, a izbucnit pe data de 19 octombrie 1981 un protest 
semnificativ prin amploare al minerilor din oraşul Motru, cel mai important centru minier din 
judeţul Gorj. Potrivit mărturiilor unor participanţi, revolta a fost provocată în principal de 
măsura de introducere a ratiilor de consum pentru pâine ca urmare a decretului din 17 
octombrie“. În acest mic centru urban de provincie aflat într-o zonă pre-montană, 
eminamente minieră, Comitetul Orăşenesc de Partid a decis stabilirea unei ratii zilnice de 
numai 400 grame de pâine de persoană, care corespundea posibilităților de autoaprovizionare 
pe plan local. Această decizie a provocat reacția imediată a minerilor de la mina Rosiuta, 
urmaţi de minerii de la mina Leurda, care au refuzat să-şi ridice ratia şi să intre în schimb. În 
final, conform informaţiilor ajunse la Europa Liberă, se pare că greva s-ar fi extins şi la 
minele din Lupoaia şi Horăşti“. 

Spre deosebire de greva minerilor din Valea Jiului din august 1977, revolta din bazinul 
Motru s-a desfăşurat dupa un scenariu diferit: minerii revoltați din cauza rationalizarii pâinii, 
în loc să intre în schimb, au decis să meargă la sediul organizaţiei orăşeneşti a PCR ca să 
ceară socoteală pentru situația alimentară dezastruoasă. Astfel, greviştii s-au deplasat dinspre 
exploatările miniere (mai ales minerii de la Rosiuta şi Leurda) spre oraşul Motru, unde au 
înconjurat sediul Comitetului Orăşenesc de Partid. Apoi, mulțimea furioasă — compusă din 
mineri aflați în grevă cărora li s-au adăugat locuitori ai oraşului — a atacat şi a incearcat să 
ocupe clădirea respectivă începând cu orele 15:00, pe data de 19 octombrie”. Această ieşire 
în stradă a permis intervenția concertată a trupelor de miliție, armată şi securitate, prin focuri 
trase în aer şi prin utilizarea tunurilor cu apă. Intervenţia a început în jurul orei 22:00, dar 


“ Informaţii despre aceste greve se găsesc în arhivele Europei Libere de la Budapesta, sintetizate in Dragoş 
Petrescu, A threat from below?, în loc. cit., p. 167. 

“4 Vezi „Roumanie. Crise et répression”, p. 87. 

* Se pare că acest decret, care prin ultima prevedere lovea in primul rând în ţărani, a generat revolte la sate. 
Există informaţii în acest sens cu privire la sate din regiunea Motru. Vezi Ibidem, p. 87. Textul decretului 306 
din 9 octombrie 1981 a fost publicat în „Buletinul Oficial“, nr. 77, 9 octombrie 1981. 

1% Pentru decretul 313 din 17 octombrie 1981, vezi „Buletinul Oficial”, nr. 79, 17 octombrie 1981. 

* Vezi Gheorghe Gorun, Rezistenţa la communism. Motru ‘981, Cluj, Editura Clusium, 2005, pp. 56-57. 
Lucrarea propune o reconstrucţie atentă a evenimentelor din 1981 din bazinul Motru şi se bazează pe numeroase 
mărturii orale. 

48 Vezi „Roumanie. Crise et répression”, op. cit., p. 87. 

# Unul dintre participanți, Viorel Nişulescu, susține că la mina Rosiuta s-a scandat, printre altele, şi „Jos 
Ceausescu!” şi „Jos dictatorul!” În măsura în care aceste informaţii se pot verifica şi din alte surse, se poate 
afirma că revolta din bazinul Motru marchează o radicalizare politică a muncitorilor din România comunistă. 
Vezi Gheorghe Gorun, op.cit.,, p. 58. 

luptele de stradă s-au încheiat abia spre dimineaţă, pe la ora 3:00%. Represiunea împotriva 
celor care au inițiat greva a avut loc imediat, în perioada 22-28 octombrie, iar în urma 
procesului din 2 decembrie 1981 nouă persoane au fost condamnate la închisoare pe termene 
variind între 6 şi 8 ani’. Trebuie remarcat faptul că, spre deosebire de greva din 1977, care a 
fost non-violentă, de ocupaţie şi pe durată nedeterminată, revolta de la Motru a fost violentă, 
cu atacarea sediului organizației locale de partid, ceea ce le-a dat autorităților ocazia să 
intervină în forță şi să pună capăt protestului în doar câteva ore’. Este demn de remarcat că 
minerii nu au cerut venirea lui Ceauşescu pentru negocieri, ceea ce poate marca faptul că 
imaginea acestuia se erodase deja pe fondul lipsurilor din ce în ce mai acute”. 

Nici acest protest nu au determinat regimul comunist să pună capăt politicii de 
sacrificare a populaţiei de dragul îndeplinirii planului. În 1983, generalizarea acordului global 
prin decretul din 13 septembrie, care însemna legalizarea penalizărilor din salariu în cazul 
nerespectării planului la scara întregii economii, a produs un nou val de greve: în septembrie 
la câteva mine din bazinul Maramures (Baia Borşa, Gura Baia, Toroioaga, „16 mai”, 
Burloaia, Măgura, „| mai”), iar în noiembrie 1983, la Uzina de Autocamioane „Steagul Roşu” 
din Brasov’. Pe parcursul anilor 1980, grevele la nivel local au continuat sporadic. Există 
informaţii referitoare la diverse revolte provocate de reducerile salariale datorită acordului 
global şi de criza profundă de produse alimentare. Astfel, proteste nonviolente au avut loc, 
conform informaţiilor ajunse la Europa Liberă, în Timişoara (februarie 1985), Arad (august 
1986), Cluj şi Turda (noiembrie 1986), şi la Uzilele Nicolina din Iasi (februarie 1986), unde 
peste 1000 de muncitori au intrat în grevä”. 

Ultimul mare protest muncitoresc, izbucnit pe fondul unei frustrări profunde a 
populaţiei în condiţiile crizei structurale a regimului comunist, a avut loc la Braşov, pe data de 
15 noiembrie 1987. A fost un protest care, prin amploarea sa, a zguduit nu numai întrega 
Românie, chinuită de frig, foame şi frică, ci şi opinia publică occidentală, care datorită 
semnalului de alarmă tras la Braşov a înţeles în ce mizerie cruntă se zbătea populația acestei 
tari. Revolta a izbucnit la Uzina de Autocamioane „Steagul Roşu” în dimineaţa zilei 
respective. Conform mărturiilor unor participanți direcți, încă din seara zilei de 14 noiembrie 
li se comunicase muncitorilor din schimbul al III-lea că salariile le vor fi diminuate cu 30% 
din cauza depăşirii cheltuielilor de producție planificate“. În acelaşi timp, muncitorilor din 
schimbul III li s-a cerut să rămână în fabrică pentru a vota, împreună cu muncitorii ce urmau 
să intre în schimbul I, în alegerile locale ce se organizau în ziua următoare, duminică, 15 
noiembrie 1987. 

Vestea diminuării salariilor i-a revoltat pe muncitori, care au cerut explicații de la 
conducerea întreprinderii. Iniţial, grupul de protestatari număra aproximativ două sute de 
muncitori, dar în momentul în care grupul a ajuns în faţa clădirii administrative a uzinei, 
martorii oculari vorbesc despre o mulțime de câteva mii de oameni, adunaţi din diverse secții. 


* Ibidem, pp. 67-78. 

*! Ibidem, pp. 89-93. 

*? La nivel de partid, se pare că vinovatul desemnat a fost Virgil Trofin, eliminat din CPEx şi CC la Plenara 25- 
26 noiembrie 1981. Ca fost ministru al Minelor, Petrolului şi Geologiei între 18 decembrie 1979 şi 7 septembrie 
1981, a fost desemnat ca responsabil pentru „neregulile constatate la Combinatul Minier Oltenia (raportări fictive 
şi depozitare necorespunzătoare care a dus la degradarea unor cantități de cărbune). 

55 Există chiar mărturii potrivit cărora Ceausescu ar fi vizitat zona după ce situaţia a fost calmatä, pe 9 noiembrie 
1981, când ar fi fost huiduit, iar în elicopter s-ar fi aruncat cu pietre. Vezi „Roumanie, Crise et repression”, op. 
cit., 87. 

at Informaţii despre aceste greve au fost publicate în ,,L’ Alternative”, nr. 26, martie-aprilie 1984, p. 39. 

* Vezi Dragoş Petrescu, A threat from below?, pp. 167-168. 

°° Desfăşurarea revoltei muncitoreşti de la Braşov a fost reconstituită de către unsprezece muncitori participanți 
la revoltă, în cadrul unei lungi discuţii organizate pe data de 8 noiembrie 2002 la sediul Fundaţiei Academia 
Civică din Bucureşti, cu ocazia aniversării a cinsprezece ani de la evenimente. Vezi Romulus Rusan (coord.), O 
zi de toamnă, cândva... 15 noiembrie 1987, Braşov, Bucureşti, Fundaţia Academia Civică, 2004. 

Conducerea uzinei a refuzat să discute cu muncitorii revoltati. Prin urmare, după ce au spart 
câteva geamuri ale clădirii administrative, greviştii au decis să se deplaseze către clădirea 
Comitetului Judeţean de Partid Braşov. 

Un grevist îşi aminteşte că din mulțimea de 7-8000 de oameni au pornit spre centrul 
oraşului doar 2-300°’. În acelaşi timp, participanţii povestesc că, după ieşirea grupului de 
protestatari pe poarta uzinei de autocamioane, pe parcursul a câtorva sute de metri strabatuti 
pe Calea Bucuresti în direcția centrului Braşovului, numărul manifestantilor a crescut rapid, 
astfel încât, atunci când au ajuns în fată Comitetului Judeţean de Partid, mulțimea număra 
aproximativ 8000 de oameni>®. Trebuie menționat faptul că, odată ieşiţi pe poarta uzinei, 
greviştii au început să cânte „Deşteaptă-te, române”. Potrivit unuia dintre participanţi, atunci 
când mulțimea a ajuns în fata Comitetului Judetean de Partid s-a strigat pentru prima dată „Jos 
Ceauşescu!” şi „Jos dictatura!”. Apoi, protestatarii au pătruns în clădire, de unde au început să 
arunce publicații oficiale ale PCR, cărora cei de afară le-au dat foc. După cum afirma un 
participant, Marius Boieriu: „Cred că au fost câteva mii de kilograme de propagandă 
comunistă arse acolo în fata Comitetului Judetean din Braşov”. Un alt aspect deosebit de 
important, semnalat de către toţi participanţii la evenimentele de la Braşov, este rapiditatea cu 
care populaţia oraşului s-a alăturat protestului şi şi-a dovedit solidaritatea cu muncitorii 
revoltați”. 

Reprimarea revoltei a început în jurul prânzului, odată cu apariţia trupelor USLA 
dotate cu căşti şi scuturi. Potrivit martorilor oculari, trupele de intervenţie au folosit gaze 
lacrimogene şi tunuri cu apă. Intervenţia a durat între două şi patru ore, astfel încât protestul s- 
a încheiat în cursul după-amiezii, pe data de 15 noiembrie“! Ca urmare a revoltei muncitoreşti 
de la Braşov, 62 de muncitori au fost deportaţi ”?. Comparând filmul evenimentelor, se poate 
constata că protestul de la Braşov, din noiembrie 1987, a fost asemănător celui din bazinul 
minier Motru, din octombrie 1981. Un grup relativ numeros de muncitori, afectaţi direct de 
măsurile economice luate de autorități şi care nu au primit un răspuns satisfăcător din partea 
conducerii întreprinderii de stat respective, au luat hotărârea de a se deplasa la sediul 
consiliului de partid local. Pe drum, muncitorilor li s-au alăturat numeroşi localnici, inclusiv 
femei şi copii. Odată ajunşi în fata sediului consiliului de partid local, mulțimea furioasă a 
trecut la acţiuni violente (spargerea geamurilor, incendierea literaturii de propagandă 
comunistă, devastarea birourilor şi a bufetului etc.). Aceste acțiuni violente au oferit 
autorităților pretextul de a interveni în forță şi de a reprima revolta la capătul a câtorva ore de 
confruntări. Ulterior, cei mai activi protestatari au fost arestaţi, condamnaţi şi deportaţi în 
regiuni îndepărtate din tara pentru a sparge solidaritätile create în timpul revoltei.°* 

Revolta muncitorească de la Braşov a constituit un moment de cotitură, mai ales prin 
numărul impresionant de reacţii interne şi externe“. În primul rând, a provocat imediat o 


* Vezi mărturia lui Dănuţ Iacob în /bidem, pp. 16-19. 

*% Vezi mărturia lui Iosif Farcas în Ibidem, p. 46. Un alt participant, Eugen Tudose, estimează la 6-7000 numărul 
manifestantilor. Vezi mărturia lui Eugen Tudose în Jbidem, p. 36. Vezi şi Vasile Gogea, Fragmente salvate, 
1975-1989, Iasi, Editura Polirom, 1996, 173. 

Vezi mărturia lui Marius Boieriu în R. Rusan (coord.), O zi de toamnă, cândva... p. 40. 

5 Vezi mărturiile lui Dănuţ Iacob, losif Farcaș si Dan Anghel în /bidem, p. 19, p. 46 şi respectiv, p. 44. 

°! Vezi Vasile Gogea, Fragmente salvate, p. 174 şi mărturia lui Marius Boieriu în Romulus Rusan (coord.), O zi 
de toamnă, cândva... 15 noiembrie 1987, Braşov, p. 40. 

* Vezi Dennis Deletant, Romania under communist rule, 2 rev. ed., Bucharest, Civic Academy Foundation, 
2006, p.199. 

8 Cu privire la reactia conducerii PCR fata de revolta de la Brasov, vezi Constantin Moraru, 15 noiembrie 1987 
în documente de arhivă, în Romulus Rusan (ed.), Anii 1973-1989. Cronica unui sfârşit de sistem, Bucuresti, 
Fundatia Academia Civica, 2003, pp. 773-778. 

* O constatare frapantă este similitudinea între interpretările date evenimentelor de la Braşov de către Mihai 
Botez, unul dintre principalii opozanți, şi cele ale lui Silviu Brucan, fost redactor-şef adjunct la „Scânteia”, 
ambasador în Statele Unite şi la Naţiunile Unite în anii 1960; conform comunicatelor UPI şi Reuters, 27 nov. 

sporire semnificativa a luärilor de pozitie si a contestatiilor individuale, in special din partea 
intelectualilor critici, unii dintre ei iesind in disidenta deschisä abia dupa aceasta revolta de 
proportii. Apoi, pe termen mai lung, revolta a determinat reaparitia unor actiuni colective si a 
miscärilor sindicale, initiative care nu mai apäruserä dupa reprimarea brutalä a SLOMR. 
Dintre mişcările înființate în perioada post-Braşov trebuie amintit sindicatul „Libertatea”, 
înfiinţat în luna mai 1988 de către şapte foşti deţinuţi de la Aiud, printre care disidentul Radu 
Filipescu, Gheorghe Năstăsescu (cel care fusese arestat pentru că răspândise manifeste în 
Bucureşti) şi lulius Filip (muncitorul care trimisese o scrisoare de solidarizare cu 
„Solidaritatea” poloneză)”. De asemenea, a apărut şi sindicatul liber de la Zărneşti, în iunie 
1988, iniţiat de şase muncitori dintre care o parte au semnat şi scrisoarea de protest împotriva 
sistematizării satelor a Doinei Cornea“. În bună parte, aceste inițiative au reprezentat 
tentative de structurare a unei opoziții împotriva regimului, organizate de intelectuali în 
colaborare cu muncitorii. În sfârşit, solidarizările au început să se multiplice, culminând cu 
valul de scrisori colective din 1989 dintre care amintim: scrisoarea deschisă adresată lui 
Ceauşescu în august 1988, în fapt un protest împotriva distrugerii satelor, redactată de către 
Doinea Cornea şi semnată de alte 28 de persoane; scrisoarea celor şase veterani de partid şi 
scrisoarea celor şapte intelectuali din martie 1989; scrisoarea împotriva realegerii lui 
Ceauşescu la Congresul al XIV-lea, semnată, printre alții, de Dan Petrescu şi Doina Cornea. 
Evenimentele de la Braşov au determinat, de asemenea, o mai bună conştientizare a 
gravitätii situației României în Occident şi desfăşurarea unor manifestații de solidaritate cu 
românii, fără precedent ca amploare, organizate de opozitiile democratice din celelalte tari din 
Est. Din acel moment, denuntarea regimului Ceauşescu s-a amplificat în instanţele şi 
organismele internaționale (conferința post-Helsinki de la Viena, Biroul internaţional al 
muncii, ONU) sau europene (Consiliul Europei, Parlamentul european). Numeroase guverne 
şi partide politice occidentale au adoptat poziţii asemănătoare. Operaţiunea de solidaritate 
internațională de adoptare a satelor româneşti, Operation Villages Roumains — iniţiată în 
Belgia la începutul anului 1989 — a luat amploare, jucând un rol esenţial în sensibilizarea 
opiniei publice occidentale fata de situația României. Pe scurt, Braşovul a constituit un 
catalizator pentru mobilizarea internă şi internațională împotriva regimului de la Bucureşti. 
Din perspectivă istorică, se poate afirma că, deşi a reprezentat protestul muncitoresc 
cel mai bine condus din întreaga perioadă comunistă, greva minerilor din Valea Jiului din 1-3 
august 1977 a rămas fără urmări. Atunci, greva izbucnită la mina Lupeni a avut toate datele 


1987, AFP şi The Independent, 28 nov. 1987; „Radio Free Europe. Domestic Bloc”, 1 dec. 1987; Vlad Socor, 
The Worker’s Protest in Braşov. Assesment and Aftermath, în „Radio Free Europe. Background Report. 
Romania”, 4 dec. 1987, p. 3; E. Lhomel, Roumanie, l’année politique, un pouvoir desavoué, une population 
epuisée, în „L/USSR et l’Europe de l’Est, La Documentation Française, Notes et études documentaries”, no. 
4.867-4.868, 1998, p. 195. Aceeasi similitudine in ceea ce priveste verdictul starii grave de criza, dar si a 
originilor si a soluţiilor sugerate, între textele opoziţiei şi cele făcute publice de către foşti conducători de partid: 
1) scrisoarea deschisă a lui Karoly Kirâly (membru al CPEx până în 1972, şi al Consiliului de Stat până în 1975), 
adresată în august 1987 lui Ceauşescu; conform Vlad Socor, Kăroly Kiraly’s Letter to Ceauşescu, „Radio Free 
Europe. Situation Report. Romania”, nr. 1, 13 ianuarie 1988, pp. 29-31 şi E. Lhomel, art. cit.; 2) scrisoarea 
deschisă din martie 1989 semnată de şase personalităţi ale partidului, conform BBC International Service, 10 
martie 1989; RFE Romanian Service, 11 martie, comunicatele AP, Reuters, AFP, 12 martie; „Le Monde”, 12-13 
martie, ,,Libération”, „The Independent”, 13 martie, „Philadelphia Inquirer”, „Nepszabadsâg”, ,,L’Unita”, 14 
martie, „Siiddeutsche Zeitung”, „Die Welt”, „New York Times”, 15 martie, Michael Shafir, Former Senior RCP 
Officials Protest Ceusescu’s Policies, în „Radio Free Europe. Situation Report. Romania”, nr. 3, 29 martie 1989, 
pp. 3-14. 

$ Sindicatul „Libertatea” şi-a anunţat înființarea trimițând o scrisoare Conferinţei de la Viena, care conţinea un 
program de reforme vizând atât liberalizarea politică, cât şi reforme în sfera economică, legate mai ales de 
legislația muncii. În același timp, se cerea respectarea drepturilor omului, reproducându-se o listă de deţinuţi 
politici aflaţi încă în închisoare: Florentin Scaletchi, Lucian Iancu, Alexandru Mateescu, Nicolae Litoiu, Dumitru 
Tuga. Vezi „La Nouvelle Alternative”, nr. 13, mai 1989, pp. 42-43. 

66 Pentru informaţii despre măsurile luate împotriva celor de la Zărneşti, vezi Ibidem, p. 59. 

unui protest muncitoresc matur, organizat, cu revendicări bine articulate. A fost vorba despre 
o grevă non-violentă, cu ocuparea locului de muncă şi pe durată nedeterminată. Datorită 
faptului că minerii din Valea Jiului nu s-au angajat în acțiuni violente, autorităţile nu au avut 
pretextul de interveni în forță pentru a dispersa grupurile compacte de protestatari. Mai mult, 
faptul că minerii grevişti au decis să ocupe locurile de muncă, în loc iasă pe străzi pentru a 
demonstra sau pentru a asedia sediile reprezentanților locali ai puterii, a transformat locurile 
muncă respective în potenţiale centre de rezistență, făcând dificilă o eventuală intervenție a 
trupelor speciale sau a armatei. Din păcate, revendicările minerilor au avut mai degrabă un 
caracter economic. Simplul fapt că aceştia au cerut să discute direct cu Nicolae Ceauşescu 
arată că, pe atunci, secretarul general al partidului se bucura încă de o oarecare încredere în 
rândurile muncitorilor. Greva din Valea Jiului ar fi fost poate prilejul cel mai nimerit pentru 
apariția unui sindicat independent de structurile oficiale. Deşi scriitorul Paul Goma initiase o 
mişcare pentru drepturile omului în primăvara aceluiaşi an 1977, cele două acțiuni — mişcarea 
Goma şi greva din Valea Jiului — nu au dus la structurarea unei mişcări care să transceadă 
barierele de clasă şi care să oblige partidul unic să-şi modifice strategia socială, economică şi 
culturală. În aceste condiţii, regimul şi-a continuat „neabătut” politica de sacrificare a 
populaţiei de dragul „construirii societății socialiste multilateral dezvoltate”. Astfel, se poate 
afirma că anul 1977 a fost un moment ratat al opoziţiei anticomuniste din România, în timp ce 
anul 1987 a reprezentat începutul unui val de mobilizare împotriva regimului, care a culminat 
cu Revoluţia din decembrie 1989. 

Disidenta in regimul comunist. 
Consideratii generale: disidenta, rezistenta, exil, cooptare 


Disidenta fata de regimurile comuniste din blocul sovietic reprezintă un fenomen cu 
caracteristici şi dinamică proprii, asociat sfârşitului anilor 1970 şi anilor 1980. Mai precis, 
este un fenomen a cărui apariție a fost posibilă numai datorită unor schimbări fundamentale 
pe plan internațional, inițiate prin semnarea Actului Final de la Helsinki în 1975, care s-au 
suprapus peste un proces paralel de transformări interne a regimurilor comuniste. Acest lucru 
nu înseamnă, desigur, că în perioadele anterioare nu ar fi existat critici sau proteste împotriva 
acestor regimuri. Impuse prin forță şi fraudă electorală, regimurile comuniste din întreaga 
Europă Centrală şi de Est s-au confruntat de la bun început cu diverse forme de rezistență. În 
România, cea mai notabilă formă de contestare a fost aşa-numita „rezistență armată” sau 
„rezistența în munţi,” al cărei scop, niciodată realizat din păcate, a fost crearea unei rețele 
clandestine capabile să provoace o revoltă naţională împotriva puterii comuniste nelegitime. 
În afară de aceasta, există deja la acest stadiu al cercetărilor destule dovezi ale existenţei unor 
răscoale ţărăneşti, greve muncitoreşti şi revolte studenţeşti, cele mai multe suprimate în mod 
brutal de către regim. Toate aceste forme de contestare, care au apărut ca reacție la instaurarea 
dictaturii comuniste, au dispărut treptat după ce au cunoscut un vârf în anul 1956. 

În cazul României, până la începutul anilor 1960, atât teroarea îndreptată împotriva 
tuturor celor ce se revoltaseră sau erau considerați potențiali opozanți, cât şi pierderea 
speranţei într-o intervenţie occidentală salvatoare, au contribuit la anihilarea aproape totală a 
capacității societății de a acţiona împotriva regimului. Acţiunile de contestare a regimului au 
reizbucnit în forță abia în 1977, an marcat de două evenimente de o importanță deosebită: 
mişcarea pentru drepturile omului, inițiată de scriitorul Paul Goma, şi greva minerilor din 
Valea Jiului. Din acel moment şi până la prăbuşirea sa, regimul comunist se va confrunta 
continuu cu proteste mai mult sau mai putin semnificative. Cu toate acestea, cu excepția 
revoltei de la Braşov din noiembrie 1987, nici un alt protest nu le va mai egala în amploare pe 
cele din 1977. Atât în România, cât şi în întregul lagăr comunist, manifestările de 
nemulțumire față de regimurile comuniste au crescut brusc în intensitate în a doua jumătate a 
anilor 1970, dând naştere aşa-numitului fenomen disident. Acest fenomen se va dezvolta 
sinuos, dar continuu, de-a lungul anilor 1980, contribuind la prăbuşirea regimurilor comuniste 
din anumite tari. 

Prima chestiune care impune o clarificare este însăşi natura aparte a disidentei în 
comparaţie cu alte forme de protest, anterioare sau contemporane acestui fenomen. 
Evenimentul care a influenţat cel mai mult evoluţia fenomenului disident a fost Conferința 
pentru Securitate şi Cooperare în Europa, încheiată în august 1975 la Helsinki prin semnarea, 
de către toate cele 35 de state participante, a unui Act Final. Acest document cuprindea, pe 
lângă prevederile legate de colaborarea în domeniul militar sau în cel economic, şi un capitol 
aparte privind respectarea drepturilor omului şi cetățeanului. Aceste prevederi au fost cele 
care au oferit un temei legal mişcărilor disidente din întreg blocul sovietic!. Odată ce 
reprezentanţii țărilor comuniste au semnat acest acord, criticii regimurilor respective — 
disidentii — şi-au putut structura protestele referindu-se direct la documentul respectiv. 
Desigur, nu toate protestele de după anul 1975 s-au referit explicit la drepturile omului. 
Important este faptul că, după Helsinki, toate abuzurile regimurilor comuniste au putut fi 
tratate ca fiind violări flagrante ale drepturilor omului, pe care autoritățile comuniste se 


' Pentru Actul Final al Conferintei pentru Securitate şi Cooperare in Europa, semnat de 33 de state europene, 
plus SUA şi Canada, vezi Gheorghe Gheorghe, Tratatele Internaţionale ale României, 1965-1975, Bucureşti, 
Editura Ştiinţifică şi Enciclopedică, 1977, pp. 438-455. Pentru o evaluare globală a întregului proces iniţiat la 
Helsinki vezi Richard Davy (coord.), European Detente. A Reapprisal, London, The Royal Institute of Foreign 
Affairs, 1992. 

angajaserä si le respecte prin acest acord international”. Astfel, drepturile omului si 
cetățeanului au devenit punctul de referință al tuturor disidentilor ce voiau să sensibilizeze 
opinia publică internațională. Cu alte cuvinte, Actul Final de la Helsinki — asupra căruia 
căzuseră de comun acord state comuniste şi ne-comuniste — i-a ajutat pe criticii din Europa 
de Est să-şi internationalizeze protestele prin apelul la diverse instante occidentale: guverne 
ale statelor semnatare, organizaţii care monitorizau respectarea drepturilor omului sau 
diverse agenții de presă. 

Luate în serios atât de disidentii din Est, cât şi de guvernele din Vest, drepturile 
omunui şi cetățeanului au devenit după Helsinki o chestiune centrală în relațiile diplomatice’. 
Acest document international ar fi putut rămâne literă moartă — aşa cum fusese Acordul de la 
Ialta — dacă statele occidentale, la rândul lor, nu ar fi luat în serios problema drepturilor 
omului, începând treptat să le ceară guvernelor comuniste să se conformeze angajamentelor 
luate. Mai mult, apelurile occidentale ar fi putut rămâne la rândul lor inoperante atât timp cât 
Actul Final de la Helsinki nu prevedea, de fapt, nici o pârghie legală pentru impunerea 
respectării lui. Însă, demersurile occidentale au coincis cu criza economică profundă cu care 
s-au confruntat, pe rând, toate statele comuniste începând cu mijlocul anilor 1970. 
Împrumuturile externe reprezentau un mijloc de presiune pe care Occidentul l-a putut folosi în 
cazul țărilor datornice pentru a cere respectarea promisiunilor făcute la Helsinki. Pe scurt, 
conjunctura economică defavorabilă a avut şi un rezultat în plan politic datorită faptului că 
guvernele comuniste nu-şi mai puteau permite să trateze cu dispreț total problemele 
drepturilor omului atât timp cât aveau nevoie de capital occidental. Aceasta nu înseamnă că 
nu au mai existat deţinuţi politici după 1975, ci doar că ei nu mai puteau să dispară fără urmă 
din momentul în care Vestul afla de existența lor, ca pe vremea Marii Terori staliniste”. 

Spre deosebire de contestările anterioare, disidenta post-Helsinki diferă fata de alte 
forme anterioare de protest şi pentru că a evitat în mod deliberat să atace deschis vreunul din 


? În Europa de Est, spre deosebire de Occident, aceste drepturi nu fusesă niciodată până atunci un punct esenţial 
pe vreo agendă politică din perioada modernă, nici înainte şi nici după venirea comunismului la putere. Rudolf 
Tokes remarca, luând în considerare evoluţia istorică a Europei Centrale şi de Est, că politica din acestă regiune 
a fost dominată de probleme de securitate (în dauna libertăţii de multe ori) şi de drepturi colective (în dauna celor 
individuale). Pe scurt, drepturile individuale au fost întotdeauna neglijate în această parte a continentului în 
favoarea drepturilor colective. Actul Final de la Helsinki a făcut din drepturile omului o temă importantă şi în 
această parte a continentului datorită faptului că le-a oferit criticilor din interior ai comunismului un limbaj pe 
care potenţialii parteneri occidentali puteau să-l înțeleagă. Vezi Rudolf Tokes, Human Rights and Political 
Change in Eastern Europe în Rudolf L. Tokes (coord.), Opposition in Eastern Europe, Baltimore & Londra, The 
John Hopkins University Press, 1979, p. 12. 

> Trebuie menţionat că a existat mult scepticism fata de acordurile de la Helsinki în momentul semnării lor. Vezi 
în acest sens, spre exemplu, mărturiile fostului director al Europei Libere, George Urban, Radio Free Europe 
and the Pursuit of Democracy. My War Within the Cold War, New Haven, Yale University Press, 1997, în 
special pp. 123-136. Desigur, perspectiva s-a modificat treptat, iar căderea comunismului a confirmat rolul 
extrem de important al acestor acorduri. lată cum evaluează Henry Kissinger la începutul anilor 1990 rolul 
statelor occidentale in general şi cel al Statelor Unite în special: „Eu cel putin am fost sceptic la început in 
legătură cu impactul Coşului III. (...) Noi am susținut Coşul III referitor la drepturile omului pentru a susține o 
ameliorare a durității regimurilor comuniste, precum şi pentru a stabili criterii internationale care să-i oblige pe 
sovietici să nu mai suprime revoltele (...) Putem fi mulțumiți cu ceea ce s-a realizat fară a ne însuşi creditul ce 
se cuvine acordat unor personalități precum Havel, Walesa sau contemporanii lor, care au transformat o 
chestiune diplomatică într-un triumf al spiritului uman”. Vezi Henry Kissinger, Years of Renewal, Londra, 
Weidenfeld & Nicholson, 1999, p. 663. 

* Publicul românesc, chiar dacă nu a urmarit „pe viu” la posturile de radio occidentale desfăşurarea fenomenul 
disident, are la dispoziţie traducerea celei mai cuprinzătoare istorii intelectuale a fenomenului disident. Vezi 
Vladimir Tismăneanu, Reinventing Politics. Eastern Europe from Stalin to Havel, New York, The Free Press, 
1992, apărută la Editura Polirom, 1997. Există în traducere românească şi colecțiile de articole ale lui Timothy 
Garton Ash, un martor angajat al mişcărilor de opoziţie din Europa Centrală, The Uses of Adversity. Essays on 
the Fate of Central Europe, Cambridge, Granta Books, 1989 şi The Magic Lantern. The Revolutions of '89 
Witnessed in Warsaw, Budapest, Berlin and Prague, New York, Vintage Books, 1993. 

elementele care tin de însăşi esența regimurilor comuniste. Apelurile pentru respectarea 
drepturilor omului nu cereau schimbarea vreunei legi fundamentale a regimului, ci nimic mai 
mult decât respectarea unui angajament deja luat de către respectivul regim>. Desigur, atât 
timp cât regimurile comuniste nu preluaseră puterea şi nu se mențineau la conducere în mod 
legitim, prin votul exprimat liber al cetăţenilor, ele erau nevoite să recurgă continuu la 
constrângere. În acest sens, violarea drepturilor omului făcea parte din însăşi natura lor. 
Totuşi, atât timp cât aceste drepturi erau înscrise chiar şi în constitutiile comuniste, protestele 
care nu cereau altceva decît respectarea lor nu atacau direct ordinea politică, socială sau 
economică a regimului. Pe scurt, mizele şi strategiile mişcărilor disidente au fost diferite de 
cele ale mişcărilor anterioare. Beneficiind de experiența Revoluţiei maghiare şi a Primăverii 
de la Praga, care testaseră limitele de toleranță admise de sovietici”, disidentii nu au contestat 
nici alianţa cu Uniunea Sovietică şi nici natura socialistă a regimurilor aflate la putere. 
Mişcările pentru drepturile omului, pentru pace sau cele ecologiste nu puneau direct în pericol 
regimul. Miza inițială a acestor mişcări nu a fost căderea regimurilor comuniste, ci 
schimbarea treptată în cadrul sistemului, inițiată „de jos”. Strategia disidentă, formulată 
pentru prima dată de către disidentul polonez Adam Michnik în eseul Noul evolutionism, avea 
ca obiectiv lărgirea sferei drepturilor omului şi a libertăţilor cetăţeneşti, în condițiile în care 
încercarea marxist-revizionistă de a impune schimbări „de sus”, prin intermediul instituțiilor 
statului comunist, se dovedise o iluzie”. Această strategie a însemnat implicit respingerea 
politicii, domeniu monopolizat de elita comunistă, şi retragerea în „antipolitică”, pentru a 
folosi conceptul introdus de scriitorul maghiar Gyorgy Konrâd în scopul de a sublinia faptul 
că țelul disidentilor nu era cucerirea puterii, ci regenerarea societăţii“. Cum au gândit 
disidentii că acest lucru putea fi realizat? „Trăind în adevăr”, după cum a argumentat fostul 
preşedinte al Republicii Cehe şi fost disident al Cehoslovaciei, Vâclav Havel, preluând o idee 
a lui Aleksandr Soljenitin. Cu alte cuvinte, refuzând minciuna zilnică care făcea din fiecare 
cetăţean ce o accepta un susţinător al regimului”. Scopul ultim al disidentei era mai degrabă 
libertatea de a gândi, scrie sau chiar cânta, pe scurt, de a crea un spaţiu alternativ, în afara 
controlului statului-partid!0. 

În sfârşit, pentru a înţelege specificul disidentei din anii 1970 şi 1980 în comparaţie cu 
formele anterioare de protest mai trebuie subliniat că acest fenomen a fost posibil şi datorită 
unor importante transformări interne suferite de regimurile comuniste. În anii terorii staliniste, 


5 La Praga, după lansarea documentului de constituire al Cartei 77 circula gluma: „De ce nu a semnat Husak 
Carta? Pentru că a făcut acelaşi lucru la Helsinki”. Pentru detalii privind formarea Cartei, vezi Vaclav Havel, 
Disturbing the Peace. A Conversation with Karel Hvizdala, New York, Alfred A. Knopf, 1990. 

° Programul guvernului revoluţionar al lui Imre Nagy prevedea, pe lângă introducerea pluripartidismului, 
retragerea trupelor sovietice si iesirea din Tratatul de la Varsovia. Vezi in acest sens documentele reproduse in 
Paul Zinner (coord.), National Communism and Popular Revolt in Eastern Europe, New York, Columbia 
University Press, 1956, pp. 428-32. Programul de Actiune al Partidului Comunist din Cehoslovacia, documentul 
cel mai important al Primäverii de la Praga, desi nu pune sub nici o forma in discutie relatiile cu Uniunea 
Sovieticä, prevede introducerea unei relative democratizari in viata politica si a unor reforme limitate in sfera 
economica. Vezi Jaromir Navratil et al. (coord.), The Prague Spring 1968. A National Security Archive 
Documents Reader, Budapest, Central European University Press, 1998. 

7 Adam Michnik, Letters from Prison and Other Essays, Berkeley, University of California Press, 1986. 

$ Gyorgy Konrad, Antipolitics, San Diego, Harcourt Brace Jovanovich, 1984. 

° Vaclav Havel et al., The Power of the Powerless, New York, M.E. Shape, 1990. 

'° Intelectualii est-europeni, după cum subliniază G. M. Tamas — unul dintre cei mai cunoscuţi disidenti 
maghiari, originar din Transilvania — au preluat conceptul occidental de societate civilă, dar l-au folosit într-un 
context diferit. Ei au susținut constituirea asociaţiilor voluntare, dar nu pentru a crea solidaritati într-o societate 
atomizată — problemă cu care se confruntă societățile moderne liberal-democratice —, ci pentru a crea nuclee 
autonome, pluraliste, care să îngrădească tendinţele uniformizatoare ale statului comunist. Vezi G. M. Tamas, 
The Legacy of Dissent, în Vladimir Tismăneanu (coord.), The Revolutions of 1989, London, Routledge, 1999, pp. 
181-197. Pentru versiunea româneascä vezi Revolutiile din 1989. Între trecut si viitor, trad. de Cristina Petrescu 
şi Dragoş Petrescu, laşi, Polirom, 1999. 

nu ne-am putea inchipui un protestatar supravietuind gestului disperat de a se opune 
regimului. Însă, in urma procesului de profundă transformare a regimurilor comuniste din 
blocul sovietic, început după moartea lui Stalin, disidenta a devenit treptat posibilă'!. Spre 
deosebire de perioada stalinistă, după venirea lui Hruşciov la putere regimurile comuniste din 
întreg blocul sovietic au încetat să mai recurgă la teroarea arbitrară, care afecta în mod 
aleatoriu toate clasele şi grupurile sociale, asigurând un control aproape total asupra societăţii. 
Mai mult, unele forme de nonconformism au început să fie treptat tolerate, creându-se astfel 
premisele apariției disidentilor. Cu alte cuvinte, exprimarea publica a criticilor la adresa 
regimului nu mai atrăgea după sine şi suprimarea imediată a celui ce îndrăznise să facă un 
asemenea gest. Desigur, procesul de transformare al regimurilor comuniste în post-stalinism a 
fost gradual şi a implicat transformări multiple. Odată ce elita politică, economică şi 
intelectuală pre-comunistă fusese lichidată în lagăre de muncă şi închisori, potenţialul de 
revoltă al populaţiei fusese distrus. Ca urmare, teroarea şi-a pierdut din intensitate şi, mai ales, 
din importanţa pe care o avea în cadrul mecanismelor de control al societăţii, dar s-au introdus 
metode noi de constrângere, mai sofisticate. În cazul României, deţinuţii politici care 
supravietuisera experiențelor cumplite din Gulagul autohton, dar de inspiraţie sovietică, au 
fost amnistiati în 1964. Securitatea, însă, şi-a continuat actitivitatea, acţionând cu precădere 
preventiv pentru a împiedica coagularea nemulțumirilor în proteste colective, dar folosind alte 
strategii decît pura represiune, strategii poate chiar mai persuasive, dar mai puţin brutale. 

Trebuie însă menționat şi faptul că, simultan cu rafinarea metodelor de control a 
societăţii, a avut loc un proces paralel de cooptare a unor segmente diverse ale populației, 
care a contribuit la diminuarea potenţialului exploziv. În acest sens, au fost folosite diverse 
strategii. În România, în cazul celor mai mulţi, amplul program de modernizare lansat în anii 
1960 — care implica atât industrializarea accelerată a țării, cât şi o urbanizare progresivă — 
a permis unei părți semnificative a populaţiei să trăiască mai bine decât trăise vreodată sau, 
cel putin, mai bine decât în anii stalinismului. Procese similare au avut loc în tot lagărul 
comunist, astfel încît, după anii 1960, regimurile respective îşi asigurau supraviețuirea pe 
baza pe aşa-numitul „nou contract social”: în schimbul garantării unui loc de muncă, al unui 
trai nu prea imbelsugat, dar sigur, majoritatea cetăţenilor acceptau regimul fără să protesteze 
deschis'*. Un asemenea mecanism a funcționat şi în România, lucru care se uită de multe ori 
atunci cînd se vorbeşte despre perioada comunistă. Chiar dacă aici nu a avut loc o reală 
destalinizare, ci numai o „schimbare simulatä”*, regimul lui Ceausescu, cel putin în primul 
deceniu, nu s-a mai bazat în primul rând pe teroarea pură, orchestrată de Securitate, ci pe 
cooptare. 

Spre deosebire de represiune, care ducea la o împărțire dihotomică a societăţii în călăi 
şi victime, strategia de control prin cooptare a provocat mai multe tipuri de răspunsuri. Cel 
mai reprezentativ din punct de vedere numeric a fost şi cel aşteptat de regim: conformismul. 
Există, desigur, o ierarhie a nivelurilor de cooptare în sistem, care începe cu acceptarea unor 
funcții importante în aparatul statului-partid, şi merge până la acceptarea unei umile slujbe 


1 O definire interesantă a etapelor prin care au trecut regimurile din Europa de Est după moartea lui Stalin: post- 
stalinism, post-totalitarism şi post-comunism, vezi la Miklos Haraszti, The Beginnings of Civil Society: The 
Independent Peace Movement and the Danube Movement in Hungary, in Vladimir Tismăneanu (coord.), In 
Search of Civil Society: Independent Peace Movements in the Soviet Bloc, New York, Routledge, 1990, pp. 71- 
87. 

1 Desigur, cooptarea funcţiona diferit pentru fiecare categorie socială. În cazul intelectualilor, spre exemplu, 
cooptarea însemna permisiunea acordată pentru a călători în Occident sau pentru publicarea unui volum. Pentru 
conceptul de „nou contract social”, vezi studiul lui Antonin J. Liehm, „The New Social Contract and the Parallel 
Polity”, în Jane Leftwich Curry (coord.), Dissent in Eastern Europe, New York, Praeger Publishers, 1983, p. 
174. 

15 Conceptul a fost tratat pe larg in Michael Shafir, Romania - Politics, Economics and Society. Political 
Stagnation and Simulated Change, London, Frances Pinter Publishers, 1985. 


362 


intr-o institutie oarecare (in locul refuzului total de a fi salariatul statului comunist). La 
limită, însă, se poate spune că regimul comunist a supraviețuit atâtea decenii datorită 
susținerii tacite — pe baza mecanismului „noului contract social” — a tuturor celor care 
acceptau să trăiască în România fără să-şi exprime public nemulțumirea fata de regim. 
Aceasta a dus, în cazul celor mai multi dintre români, la dihotomia dintre gânduri şi vorbe, la 
duplicitatea care se manifesta cotidian în toate activitățile publice şi chiar private. Din această 
cauză, atunci când, datorită crizei structurale profunde, „noul contract social” a început să fie 
contestat, procesul de renaştere a societăţii civile din România a fost lung şi sinuos. 

Respingerea cooptării putea fi făcută în mai multe feluri. Cel mai radical răspuns a 
fost disidenta, fenomen semnificativ în țările Europei Centrale, dar foarte marginal în 
România. În acest sens, trebuie să clarificăm un aspect al definiţiei, care este deseori eludat în 
România. În literatura de specialitate produsă în Occident - singurul loc în care se putea scrie 
în libertate pe această temă înainte de 1989 - conceptelor de disident/disidenta, deşi preluate 
din jurnalism, li s-a asociat un înțeles precis şi unanim acceptat de către cei care studiau 
comunismul. 

Astfel, un disident este o persoană aflată în dezacord cu fundamentele ideologice, 
politice, economice sau morale pe care se bazează societatea în care trăieşte, dar care nu 
numai că gîndeşte diferit, dar şi declară acest lucru în public, nu doar în familie sau în cercul 
privat al celor mai apropiaţi prieteni’*. În acest sens, mai trebuie adăugat că, în general, 
disidentii trebuiau să fie şi oameni ai condeiului, persoane cu un anumit grad de educație, 
care să fie capabile să articuleze în scris criticile fata de sistemul comunist şi, mai ales, să le 
facă inteligibile unei audienţe străine'?. Pe scurt, disidentii, cel putin cei care au ajuns să fie 
cunoscuţi ca atare, au fost ceea ce am putea numi intelectuali publici. Termenul de disident 
ca atare nu a fost inventat de cei care puteau fi încadraţi în această categorie. Mai mult, 
termenul a fost adoptat fără entuziasm de către cei în cauză din nevoia de a-şi autodefini 
propriile acţiuni protestatare într-un limbaj comun cu occidentalii. 

Cu toate acestea, este un termen care, în sensul precizat mai sus - de persoană care îşi 
exprimă public dezacordul cu regimul communist - a făcut carieră până în 1989, fiind preluat 
din jurnalism în mediile universitare şi politice. În România, definiţia aceasta este departe de 
a fi folosită consecvent. Datorită faptului că românii ce se încadrează în stricta acceptiune a 
termenului - disidentii sunt cei care au criticat deschis, „în gura mare”, comunismul, 
asumându-şi toate riscurile care decurgeau de aici - au fost în număr foarte mic, definiţia a 
fost fost folosită după 1989 şi cu referire la persoane care nu şi-au făcut niciodată publice 
opiniile critice, dar care, spre deosebire de multi alții, nici nu au ridicat osanale regimului. În 
cele ce urmează, disidenta din România comunistă va fi analizată în sensul discutat mai sus şi 
unanim acceptat de către cei care au urmărit evoluţia blocului sovietic în anii 1970 şi 1980. 

Totuşi, pentru a defini corect specificul contextului românesc în comparaţie cu alte 
foste tari comuniste, trebuie precizat că, în afară de disidentä, a existat şi o altă formă de 
respingere a cooptării. Mult mai bine reprezentată decât disidenta, aceasta îi include pe cei 
care nici nu au criticat regimul, dar nici nu l-au susţinut deschis, şi este cunoscută în mediile 
intelectuale din România sub numele de „rezistență prin cultură”. În condiţiile în care 
disidentii români au fost mult mai puţini decât în alte tari, rezistentii - tolerati de regim, dar 
neinregimentati lui—au contribuit semnificativ alături de disidenti la limitarea controlului 
ideologic al partidului. Deşi nu au fost persecutați de Securitate precum disidentii şi nu se pot 
încadra în categoria victimelor comunismului, rezistentii au fost, în general, urmăriți de 


'* Deşi initial termenul se referea mai degrabă la membrii marcanţi de partid care deviaserä de la ideologia 
oficială, termenul de disident a ajuns să-i desemneze cu precădere pe cei din afara partidului care, încurajați de 
contextul internațional post-Helsinki, îndrăzneau să-şi facă publice opiniile critice la adresa regimului. Vezi 
definiția dată termenului de disident de Roy Medvedev in On Soviet Dissent, London, Constable, 1980, p. 1. 

'S Vezi definiţia dată de Havel în eseul său The Power of the Powerless, p. 3. 

poliția politică, marginalizati profesional şi împiedicaţi să aibă o carieră normală in condiţiile 
în care regimul răsplătea exclusiv mediocritatea obedientă partidului. În domeniile umaniste 
şi artistice, existenţa unei asemenea categorii de persoane, al căror scop nu era criticarea 
regimului, ci simpla supraviețuire onestă în cadrul profesiunii alese, a fost semnificativă şi 
pentru faptul că a contracarat amatorismul promovat intens de regim mai ales după 
înființarea, în anul 1976, a festivalului „Cîntarea României”. 

În sfârşit, trebuie menţionat cel de-al treilea tip de refuz al cooptării de către regim: 
emigrarea!€. Desigur, nu toți românii puteau să aleagă această cale în condițiile în care orice 
călătorie într-o tara necomunistă nu era accesibilă oricui. Unii şi-au riscat viata trecând 
fraudulos frontiera, alţii s-au folosit de o simplă ieşire dincolo de Cortina de Fier pentru a 
cere azil politic, iar alții au făcut cerere, au aşteptat cu anii şi au plecat cu forme legale de 
emigrare. De fapt, dreptul la liberă circulație este menționat şi în Actul Final de la Helsinki, 
iar multi dintre disidenti l-au invocat direct, unii chiar folosindu-se de această menţiune 
pentru a putea emigra. Desigur, nu orice exil a fost unul politic: multi au plecat din motive 
economice, fără alt gând decât acela de a trăi mai bine, lucru perfect legitim la urma urmei. 
Dintre cei refugiaţi din motive politice, cei care „au ales libertatea” pentru că nu puteau trăi 
în constrângerile impuse de regimul comunist, un număr semnificativ de români au devenit 
foarte activi în emigrație, contribuind decisiv la susținerea disidentei din tara. După cum am 
subliniat, vizibilitatea disidentilor în Occident era o condiţie absolut necesară pentru 
supraviețuirea acestora şi ea depindea direct de publicarea scrisorilor deschise, a protestelor 
şi a diverselor analize critice la adresa regimului sau de difuzarea lor la posturile de radio 
străine. În acest sens, spre exemplu, românii exilați care lucrau pentru posturile de radio 
Europa Liberă şi Vocea Americii au jucat un rol cheie. De asemenea, sensibilizarea 
organizațiilor pentru apărarea drepturilor omului, a mass-mediei şi a oamenilor politici 
occidentali, esențiale pentru supraviețuirea oricărui disident, s-au realizat numai prin ajutorul 
românilor de peste graniță, mai ales a celor din Franţa, Germania şi Statele Unite. Pe scurt, 
disidenta internă nu ar fi fost posibilă fără susținerea exilului. 

Disidenta nu a dus în mod direct la căderea comunismului. După cum am mai 
subliniat, miza disidentilor nici nu a fost schimbarea regimurilor, pentru că acest lucru a părut 
de neconceput pentru multă vreme. Dar atunci când, la sfârşitul anilor 1980, conjunctura 
internațională s-a schimbat odată cu abandonarea doctrinei Brejnev!”, disidentii din țările 
Europei Centrale au constituit contraelita care a cerut schimbarea. Evident, schimbarea s-a 
produs inclusiv în România, chiar dacă regimul comunist a fost mult mai puţin contestat 
decât în celelalte tari. Dar, în timp ce in Europa Centrală valul de entuziasm al primelor 
alegeri libere a adus la putere reprezentanți ai fostelor mişcări disidente care au câştigat 
competiţia electorală cu reprezentanții vechii puteri, în România puterea a rămas în mâinile 
celor din eşalonul secund al partidului, cei mai vizibili eroi ai revoluției din decembrie. 
Consecința pe termen lung este faptul că, în timp ce grupul de la Vişegrad şi-a orientat de la 
început întreaga politică în favoarea integrării europene, România a dus o politică ezitantă şi 
ambiguă, cu binecunoscutele consecinţe tragice asupra întregului proces de tranziţie spre o 
democraţie reală. România şi Bulgaria intră în Uniunea Europeană cu intirziere fata de țările 
Europei Centrale, şi asta pentru că au fost mai putin pregătite pentru acest pas. Această 
întîrziere se datorează şi faptului că în aceste tari puţini au fost cei care şi-au făcut publice 


'* Sociologul american Albert O. Hirschman a evidenţiat faptul că, în cadrul oricărei organizaţii sau societăți 
există trei forme posibile de răspuns fata de conducerea politică: loialitatea, protestul şi abandonul. Vezi lucrarea 
sa devenită clasică Exit, Voice, and Loyalty. Responses to Decline in Firms, Organizations, and States, 
Cambridge, Harvard University Press, 1970. 

'7 Pentru o relatare succintă a modului în care s-au derulat evenimentele ce au dus la prăbuşirea regimurilor 
comuniste în Europa de Est, vezi Daniel Chirot, What Happened in Eastern Europe in 1989? în Vladimir 
Tismăneanu (coord.), The Revolutions of 1989, London, Routledge, 1999, pp. 19-50. 

convingerile democratice inainte de 1989, criticand deschis comunismul in ciuda riscurilor pe 
care le aducea acest gest. 


Disidenta din Romania, 1977-1989 

Dupa 1975, ca reactie la semnarea Actului Final al Conferintei pentru Securitate si 
Cooperare in Europa, a luat nastere un nou val de contestare a comunismului in intreg blocul 
sovietic. In 1976, in Polonia, grevele muncitoresti au dus la crearea Comitetului pentru 
Apararea Muncitorilor (KOR), transformat ulterior in Comitetul pentru Autopärare Sociala 
(KSS-KOR), care au fost în bună măsură precursori ai sindicatului liber Solidaritatea. In 
fosta Cehoslovacie s-a constituit mişcarea pentru apărarea drepturilor omului şi a libertăţilor 
fundamentale cunoscută sub numele de Carta 77, după anul în care a fost lansată. În Ungaria, 
disidenta democratică a devenit mai vizibilă prin presă şi publicaţiile (semi)clandestine!S. 
Toate au fost mişcări protestatare care au supravieţuit într-o formă sau alta până la căderea 
comunismului datorită protecţiei internationale operante în cadrul de cooperare inițiat la 
Helsinki, dar şi din cauza unei mai mari disponibilitati a regimurilor respective pentru dialog 
social, cel puţin în anumite momente. 

După cum s-a afirmat mai sus, în cazul României, numărul celor care au îndrăznit să 
critice public sau să conteste regimul comunist folosindu-se de noul context internaţional a 
fost mult mai mic. Mai mult, spre deosebire de celelalte tari, nu a existat nici o mişcare 
colectivă care să poată activa continuu, ci au existat cu precădere disidenti solitari, 
împiedicaţi să se organizeze într-o opoziţie mai coerentă. Pe scurt, absența unor mişcări 
protestatare similare celor din alte tari menționate mai sus este unul dintre aspectele care au 
făcut să se vorbească mult despre „pasivitatea românească”!?. Opoziția românilor fata de 
regimul lui Nicolae Ceauşescu a fost descrisă în lucrările occidentale ca o sumă de acţiuni 
sporadice şi localizate, lipsite de coeziune şi fără impact asupra restului societăţii”, evaluare 


15 Cea mai bună monografie despre Comitetul pentru Apărarea Muncitorilor (KOR) este Jan Jozef Lipski, KOR. 
A History of the Workers’ Defence Committee in Poland, 1976-1981, Berkeley, University of California Press, 
1985. Bibliografia referitoare la Solidaritate este copleşitoare; câteva dintre cele mai citate lucrări sînt: Timothy 
Garton Ash, The Polish Revolution. Solidarity, London, Granta Books, 1991; Michael H. Bernhard, The Origins 
of Democratization in Poland. Workers, Intellectuals, and Oppositional Politics, 1976-1980, New York, 
Columbia University Press, 1993; David Ost, Solidarity and the Politics of Antipolitics. Opposition and Reform 
in Poland since 1968, Philadelphia, Temple University Press, 1990, Alain Touraine et al., Solidarity. The 
Analysis of a Social Movement. Poland 1980-1981, Cambridge, Cambridge University Press, 1983. Din 
literatura referitoare la formarea Cartei 77, cea mai amänuntitä este Gordon H. Skilling, Charter 77 and Human 
Rights in Czechoslovakia, London, George Allen & Unwin, 1981. Pentru o analiza pertinentä a grupurilor de 
opozitie din Ungaria, vezi Rudolf Tôkes, Hungary’s Negotiated Revolution. Economic Reform, Social Change, 
and Political Succesion, 1957-1990, Cambridge, Cambridge University Press, 1996, pp. 167-210. 

19 Acesta este si motivul pentru care, cu excepţia unor capitole din volume dedicate formelor de disidentä din 
intreaga regiune sau a unor referiri in lucrari bazate pe abordari comparative, nu existä in lumea anglo-saxona 
nici o analiză occidentală dedicată disidentei din România publicată înainte de 1989. Dintre studiile referitoare la 
disidenta românească merită menționat capitolul scris de Vlad Georgescu într-o perioadă în care România încă 
era comparată cu alte tari din blocul sovietic. Vezi Jane Leftwich Curry (coord.), Dissent in Eastern Europe, 
New York, Praeger Publishers, 1983. 

°° În acest sens, trebuie menţionat că opozantii din România au fost mult mai mediatizati în Franţa, unde exista 
un grup din emigrație extrem de activ în acest sens. Membri ai acestui grup au creat în 1977, împreună cu tineri 
istorici şi sociologi francezi, Comitetul francez pentru apărarea drepturilor omului în România, transformat în 
1980 în Liga pentru apărarea drepturilor omului în România de la Paris. Reviste dedicate Estului, precum 
»L’ Alternative” (între 1979 şi 1985); La , Nouvelle Alternative” (între 1986 şi 1989), ,,L’Autre Europe” (între 
1985 şi 1989), au publicat în paginile lor numeroase texte critice la adresa regimului de la Bucureşti primite din 
tara, precum şi analize pătrunzătoare ale politicilor aberante ale liderului român. Trebuie menționat în mod 
deosebit numărul special din „L"Alternative”, intitulat „Roumanie. Crise et répression, 1977-1982”, ianuarie 
1983. În plus, reviste ca „Les Temps Modernes”, „Politique internationale” sau ,,L’Esprit” au inclus deseori 
comentarii despre situaţia generală din România şi despre persecuțiile împotriva opozanților regimului. Articole 
pe aceste teme au apărut şi în presă, mai ales în „Le Monde”, „Liberation” şi „Le Figaro”. 

care rămâne valabilă chiar si din perspectiva cuiva care a trecut prin această perioadă de pe 
poziţia unui participant la evenimente sau a celui care priveşte înapoi de pe poziția 
cercetătorului care are la dispoziție „arhivele disidente1”. 

Analiza de fata nu îşi propune să întocmească o listă exhaustivă a tuturor celor care 
au criticat public regimul Ceauşescu. O asemenea întreprindere necesită o cercetare de 
durată. Dacă până în 1989 nu se putea scrie despre acest subiect decât în Occident, după 
1989, arhivele româneşti care acoperă această perioadă au rămas cvasi-inaccesibile, prin 
urmare sursele primare s-au îmbogăţit deocamdată foarte puţin. În acelaşi timp, trebuie ţinut 
cont de faptul că evaluările făcute în Occident cu privire la protestele parvenite din România 
au fost tributare capacității acestora de a se face vizibile în exterior, ceea ce înseamnă că 
multe dintre ele au rămas necunoscute din cauza izolării României comparativ cu alte tari 
comuniste. Şansa opozanților români de a fi mediatizati în Occident era mult mai redusă 
decât a celor central-europeni; în perioada despre care vorbim nu mai existau corespondenţi 
de presă în România, numărul ziariştilor occidentali care reuşeau să viziteze ţara era 
incomparabil mai mic decât în cazul celorlalte state comuniste europene. Mai mult, spre 
deosebire de central-europeni sau de ruşi, românii nu aveau o editură în străinătate care să 
publice şi să popularizeze ceea ce nu se putea publica acasă, fiind vizibili numai în anumite 
reviste ale exilului sau în cele specializate în problemele Estului şi numai cu intermitențe în 
presă. Astfel, vizibilitatea lor dincolo de Cortina de Fier depindea aproape exclusiv de 
legăturile personale sau ocazionale cu străinătatea şi de accesul lor la posturi de radio, 
precum Europa Liberă, Vocea Americii sau BBC. Acestea fiind spuse, trebuie totuşi subliniat 
că, deşi fragmentar reconstruită, contestarea regimului comunist din România rămâne în 
istoria recentă un act esenţial pentru faptul de a fi contribuit la fisurarea monopolului 
discursiv al regimului prin discursul critic alternativ pe care l-a produs. 

Cronologic, primul protest românesc post-Helsinki a fost aşa-numita mişcare Goma, 
botezată astfel după numele iniţiatorului şi principalului său promotor, scriitorul Paul 
Goma”!. Mişcarea Goma, după cum a fost denumită de jurnaliştii occidentali, ar fi putut 
reprezenta o intrare a disidentei din România în sincronism cu mişcările pentru apărarea 
drepturilor omului care se înfiripau în Europa Centrală. Din păcate, nu a fost decât o 
încercare ratată de a constitui ceva similar Cartei 77. Documentul principal al acestei 
mişcări a fost o scrisoare deschisă adresată Conferinţei pentru Securitate şi Cooperare, parte a 
întrunirilor din cadrul de cooperare internațională deschis la Helsinki, care avea loc la 
Belgrad”. Iniţial semnată doar de opt persoane, dintre care două erau soţii Goma, scrisoarea 


21 Paul Goma este singurul semnatar al unei scrisori de solidarizare cu Carta 77, trimisa cätre Pavel Kohout, unul 
dintre cei mai cunoscuţi scriitori cehi in momentul respectiv. Merită menţionat un fragment din scrisoare: 
„Trăim, supravietuim în acelaşi lagăr, în aceeaşi Biafra (capitală: Moscova) - scria Goma. Voi, cehii şi slovacii, 
ati avut un '68; polonezii un '56, un '71 si un ...mereu; germanii de est au avut Berlinul şi au un Biermann. Noi, 
românii, nu avem asemenea repere. Dar nu totdeauna suferinţa este direct proporțională cu intensitatea strigătului 
de revoltă. Voi (ca, de altfel, polonezii, germanii de est, ungurii, bulgarii) voi sunteţi sub ocupaţie rusească; noi, 
românii, ne aflăm sub ocupaţie românească - la urma urmei, mai dureroasă, mai eficace decât una străină. Trăim 
cu toții sub acelaşi călcâi [...].Aceeaşi lipsă de drepturi elementare, aceeaşi batjocorire a omului, aceeaşi 
neruşinare a minciunii - peste tot. Peste tot: sărăcie, haos economic, demagogie, nesiguranță, teroare”. Textele lui 
Goma şi ale mişcării Goma au fost publicate în Franţa în diverse reviste: „Les Temps Modernes”, iulie 1977; 
„Roumanie. Crise et repression”, op.cit., sau în volume separate: Le Dossier Paul Goma. L'écrivain face au 
socialisme du silence, prezentat de Virgil Tănase, Paris, Edition Albatros, 1977. 

* Modul in care această mişcare a debutat, a evoluat şi s-a stins după întemnițarea iniţiatorului ei este descris, 
dintr-un punct de vedere personal, dar echilibrat, în Paul Goma, Le tremblement des hommes, Paris, Edition 
Seuil, 1977. Pentru ediţia română, vezi Culoarea curcubeului '77. Cutremurul oamenilor, Oradea, Editura 
Multiprint, 1993. 

* Iată câteva fragmente din scrisoare, care ilustrează că, atât Carta cât şi mişcarea Goma, au plecat de la aceeași 
idee a respectării drepturilor garantate de constitutiile comuniste şi întărite de Acordul de la Helsinki: „Drepturile 
garantate prin legile interne şi tratatele internaționale semnate de către guvernele statelor totalitare, precum 
articolul din Constituţia RSR care se referă la drepturile civile (art. 17); dreptul la muncă (art. 18); dreptul la 

a stârnit interesul românilor tot mai nemulțumiți de regimul Ceausescu. În decurs de două 
luni şi ceva, din februarie - când ştirea lansării acestei Carte româneşti a ajuns prin diverse 
canale în Occident şi a fost intens mediatizată de diverse posturi de radio, în special de 
Europa Liberă - şi până la sfîrşitul lui martie - moment după care Goma este arestat - au fost 
adunate peste 200 de semnături de susţinere. Acest număr este aproximativ acelaşi cu cel al 
semnatarilor inițiali ai Cartei 77. Spre deosebire de modelul ei, care, deşi sinuos, şi-a 
continuat activitatea în Cehoslovacia până la căderea regimului, mişcarea Goma nu a 
supraviețuit în condiţiile în care iniţiatorul ei a fost trimis în închisoare, apoi supravegheat la 
domiciliu, pentru a sfârşi în exil forțat. Din păcate, prea puţine figuri publice şi respectate, 
capabile să constituie un exemplu pentru ceilalți, i s-au alăturat”*. Cooptarea de către regim a 
unei parti a intelectualitatii explică acest lucru numai partial; multe se datorează rivalitatilor 
de breaslă şi animozitätilor reciproce dintre promotorul mişcării şi „confrații” săi, care într-o 
bună măsură continuă şi astăzi”. În sfârşit Securitatea, acționând la „indicaţiile lui 
Ceauşescu”, a jucat un rol decisiv. 

Ceauşescu a reacționat extrem de violent la ştirea apariţiei acestui protest, mai ales că 
Goma i s-a adresat direct pentru a-l invita să semneze împreună Carta 77, motivând că in 
România existau doar doi oameni care nu se temeau de Securitate: secretarul general al PCR 
şi el însuşi”. În arhive există două stenograme revelatoare cu privire la poziţia lui Nicolae 
Ceausescu fata de drepturile omului şi de mişcarea Goma: „Legat de securitatea europeană, 
mă gândesc să luăm o poziție ceva mai fermă fata de toate aceste acțiuni ale unor cercuri 
reacționare, ale unor agenţii de presă, care încearcă să abată preocupările de la securitatea 
europeană la probleme minore, pe probleme de sprijinire chiar a unor elemente rectionare, să 
reactiveze o serie de agenturi străine. (...) Sigur, nu ştiu dacă încercarea care (sic!) o fac unii 
de a lega România de Cehoslovacia sînt numai din aceştia sau sunt şi din partea altor 
«agenturi». Până şi România care este considerată mai liberală este pusă în discuție. Cred că 
activizarea acestor cercuri este mai complexă. Aşa observ eu. (...) Cred că în acest sens 
trebuie să respingem şi să luăm poziţie asupra acelor cercuri care activează organizațiile 
fasciste, teroriste, pentru că realmente aşa este. La noi l-au găsit pe Paul Goma, care este un 
derbedeu, a stat şi în închisoare. Trebuie să luăm atitudine mai fermă şi față de 


educaţie (art. 21); la liberă asociere (art. 27); libertatea cuvântului, a presei, a întrunirilor şi demonstrațiilor (art. 
28); libertatea de gândire (art. 30); inviolabilitatea persoanei (art. 31); şi a resedintei personale (art. 32); secretul 
corespondenţei si al convorbirilor telefonice (art. 33), nu sunt respectate. În acelaşi timp, dreptul la libera 
circulație a persoanelor, ideilor, informaţiei nu este respectat, iar dreptul la cetățenie este transformat într-o 
obligaţie. (...) De asemenea, considerăm că nu se poate accepta extinderea principiilor neamestecului în treburile 
interne la sfera drepturilor civice fundamentale”. Textul integral a fost publicat în Goma, Culoarea Curcubeului 
'77, pp. 70-72. 

# Alături de Goma au mai semnat acest protest doar alti doi intelectuali cunoscuti: Ion Negoitescu si Jon Vianu. 
Negoitescu a sprijinit public mişcarea iniţiată de Goma printr-o scrisoare adresată acestuia, care s-a citit şi la 
Radio Europa Liberă. El pleda pentru limitarea mişcării la revendicarea libertăţii de exprimare, un scop mai bine 
precizat decât respectarea drepturilor omului în general şi, de aceea, mai probabil de a fi obţinut, considera el. 
Vezi Ion Negoitescu, În cunoştinţă de cauză. Texte politice, Cluj, Dacia, 1990. Ulterior, Negoitescu a fost 
şantajat cu un proces de homosexualitate şi a fost nevoit să renunţe la poziţia anterioară scriind un articol care 
lăuda politica culturală a regimului în „România literară”. Vezi scrisoarea lui Ion Vianu adresată lui Goma în 
Matei Călinescu şi Ion Vianu, Amintiri in dialog, Bucureşti, Editura Litera, 1994. Deşi decisese deja să 
părăsească definitiv România, Vianu i se alătură lui Goma văzând că nimeni altcineva dintre scriitorii cunoscuți 
nu o face, gest care l-a costat postul de la Facultatea de Medicină. 

% A se vedea în acest sens cele trei volume ale jurnalului lui Paul Goma şi reacţiile stirnite de acestea; Paul 
Goma, Jurnal, Bucureşti, Editura Nemira, 1997. 

°° În cazul in care Ceauşescu ar semna Carta pentru drepturile omului a cehilor şi slovacilor, el s-ar dovedi, 
argumenta Goma, consecvent cu atitudinea sa din 1968, când a condamnat invazia din Cehoslovacia, oferind 
exemplu românilor, care în acest fel nu se vor mai teme să se alăture celor ce cereau respectarea drepturilor 
omului în țările comuniste. Ca urmare a difuzării acestor scrisori, Ceauşescu a condamnat public virulent 
„trădătorii de neam”. Vezi Nicolae Ceauşescu, Cuvintare la Consfătuirea pe tara a unităţilor de control ale 
oamenilor muncii - 17 februarie 1977, Bucureşti, Editura Politică, 1977. 

corespondentii străini. Trebuie să-i poftim să facă bine să-şi vada de treabă. (...) Noi ar trebui 
să fim puţin mai ofensivi în această direcție. Presa noastră nu este destul de activă în privința 
aceasta. Nu este vorba să apărăm măsurile din Cehoslovacia, pentru că au alt caracter, dar 
nici nu trebuie să admitem ca la adăpostul acesta să se reactiveze cercurile fasciste, 
reacționare”. 

Limbajul folosit de Ceauşescu în 1977, desele referințe la „agenturi”, îi vor părea 
extrem de cunoscute cititorului familiar cu filmul procesului şi execuţiei acestuia în 
decembrie 1989. În acest sens, trebuie adăugat că liderul român şi-a modificat de-a lungul 
timpului extrem de putin viziunea asupra politicii externe, formată în perioada ,,coexistentei 
paşnice”. El nu a înţeles niciodată de ce statele occidentale au început să acorde o importanță 
din ce în ce mai mare problemei drepturilor omului în perioada post-Helsinki. Pentru 
Ceauşescu, politica internaţională trebuia să se concentreze pe menţinerea păcii şi a 
securității, nu pe câteva cazuri marginale, considera el, de indivizi care îşi „trădau ţara”, 
denigrând sistemul comunist. Toate intervenţiile occidentale în favoarea opozanților erau 
considerate drept inadmisibile intruziuni în afacerile interne ale României. 

În privinţa măsurilor care trebuiau luate în cazul unor asemenea „trădători”, precum 
Paul Goma, luările de poziție ale soţilor Ceauşescu în şedinţa CPEx din 30 martie 1977, 
exprimate într-un limbaj buruienos, sunt extrem de relevante. 

Nicolae Ceauşescu: „În legătură cu unele probleme privind activitatea măgarului 
acesta de Goma, care continuă să ia legătura prin telefon, şi acum, la Europa Liberă, s-a 
publicat o listă cu aproape 180 de oameni care au semnat-o (până în acel moment, n. n.).” 

Elena Ceauşescu: „Libertatea este libertate, dar pentru a-şi bate joc de popor (sic/), de 
eforturile lui, pentru aceştia nu există nici un fel de libertate”. 

NC: „Trebuie loviți, propriu-zis, fără crutare. Aceasta ca măsură generală, tovarăşi, 
care să fie luate peste tot unde avem asemenea oameni. Să discutăm pe aceea (sic!), care nu 
au asemenea manifestări, să-i facem să înţeleagă, să-i determinăm ca fiecare să-şi vadă de 
treabă acolo unde este pus. Cu acesta care este aici, cu Goma, nici un fel de mişcare. 
Întrerupt telefonul, orice legături, cum încearcă să ia legătura cu ambasadorul, arestat public, 
pentru spionaj şi trimis în judecată. Fara nici un fel de discuţii şi toţi care vor proceda aşa. 
Aceştia care sunt pe lista aceasta, cu organele de securitate respective, o comisie de partid în 
fiecare judeţ, să stea de vorbă cu ei, să se vadă dacă este aşa sau nu, pentru că nu s-a stat de 
vorbă cu nici unul şi să se procedeze în raport cu poziţia pe care o vor avea. Chiar dacă este 
aşa cum se spune aici că ia (sic!) dat telefon, să fie puşi în colectivul de întreprindere în 
discuţie, judecaţi, şi ce vor hotărî muncitorii. Dacă vor să-i bată, să-i bată. Să-i lăsăm, într- 
adevăr, pe oameni să-i judece şi aici care se dovedesc aşa, nu pot rămâne în întreprinderile 
respective”. 

La ordinele lui Ceausescu, Securitatea a reacționat rapid, arestându-l pe Goma chiar a 
doua zi, lipsind în acest fel mişcarea de singurul centru de coordonare existent. De asemenea, 
Securitatea a intervenit extrem de eficient apoi pentru a-i persuada pe semnatari să retracteze 
gi a-i împiedica pe alții să se ralieze mişcării. Metodele folosite, conform indicatiilor primite, 
au fost atât persuasive, cât şi represive. Dacă ar fi să dăm crezare documentelor accesibile din 
arhivele Securităţii, pentru multi dintre cei implicați această mişcare în numele drepturilor 
omului a fost doar o trambulină pentru emigrare, un mijloc de a obţine aşa-numitul „paşaport 
Goma”. Cert este că datorită aprobării cererilor de emigrare ale multora dintre semnatari, 


27 Vezi stenograma şedinţei CPEx din 16 februarie 1977, în ANIC, fond CC al PCR - Cancelarie, dosar nr. 
12/1977, f. 3 v.- 41. 

% Vezi stenograma şedinţei CPEx din 30 martie 1977, în ANIC, fond CC al PCR — Cancelarie, dosar nr. 
42/1977, ff. 1-5. 

# O notă a Securităţii din 12 martie 1978 menţionează că din totalul de 430 de persoane care au încercat sau 
chiar au reuşit să-l contacteze pe Goma, pentru 184 cererea de emigrare a fost aprobată, 170 şi-au retras sprijinul, 
multi dintre ei luând poziţie în public împotriva lui Goma, iar 76 încă îşi mai mențineau poziția, sperând că li se 

mişcarea a sucombat spontan, prin dispariția sutinätorilor. În acelaşi timp, însă, trebuie spus 
că, după 1977, Securitatea a fost reorganizată cu ajutorul tehnicii de vârf în domeniul 
calculatoarelor, importată din Statele Unite la începutul anilor 1970, ceea ce a dus la o mult 
mai bună cooperare la nivelul întregii tari pentru a preveni coagularea unor proteste 
colective. 

După acest moment, inițiativele de auto-organizare în numele drepturilor omului au 
continuat, deşi cu un impact mult mai limitat. Este vorba de mişcări mai degrabă efemere, dar 
care arată că, sub inspirația unor mişcări similare din Europa Centrală, ideea apărării 
drepturilor omului supravieţuieşte mişcării Goma“. Totuşi, în afara încercării ratate din 1979 
de a constitui un Sindicat Liber al Oamenilor Muncii, o Solidaritate avant la lettre şi a la 
roumaine”, formele principale de solidarizare în faţa agresiunii regimului au rămas grevele 
muncitoreşti. În ceea ce priveşte formele discursive de protest colectiv, cele coagulate în 
jurul unui document programatic sau măcar a unei scrisori deschise, acestea au reapărut doar 
la sfârşitul anilor 1980. 

Din 1977 şi până în 1989, disidenta din România a constat în principal dintr-o sumă 
de gesturi izolate ale unor oameni curajoşi, care au refuzat avantajele cooptării, îndrăznind să 
critice deschis regimul. Cu alte cuvinte, istoria disidentei româneşti din acea perioadă nu 
poate fi decât o sumă de biografii individuale. Tocmai datorită obedientei generalizate, 
gesturile lor singulare au avut mai multă semnificație decît un gest similar născut din 
mijlocul unei societăți civile mult mai active. 

Acţiunile de protest, chiar de opoziţie, fie individuale, fie în grupuri mici de 3, 4 
persoane, împotriva lui Ceauşescu au fost pedepsite exemplar prin condamnări publice 
hotărâte de Tribunalele Militare. În 1984 erau la închisoarea din Aiud în jur de 30 de deţinuţi 
politici, încadrați la infracţiunea de propagandă împotriva orânduirii socialiste sau complot. 
Trei tineri din satul Băleni-Sârbi, jud. Dâmboviţa, venind spre casă în seara zilei de 22 august 
1983 au şters de pe şosea textul activiştilor de partid: „Trăiască 23 august!” şi au scris cu var 
„Jos Ceauşescu”. Condamnările care au urmat au fost pe măsură : Victor Totu — 7 ani, 
Gheorghe Pavel — 6 ani, Florea Vlăsceanu — 6 ani. Constantin Purcaru în vârstă de 26 de ani 
şi Ion Ilie în vârstă de 42 de ani, director economic la un trust de construcții, amândoi din 
Piteşti, cam în aceeaşi perioadă, în 1982 şi 1983, dar independent unul de celălalt, au 
răspândit manifeste în tot oraşul. Au fost condamnaţi la 7, respectiv 6 ani de închisoare. 
Gheorghe Gherghina şi Ionel Nicolae au răspândit în 1978, printr-o fantă făcută în podeaua 
automobilului lor, manifeste de solidaritate cu sindicatul lui Paul Goma. În 1982, in urma 
unei anchete legate de alte fapte, Securitatea a aflat de la fiul lui Ion Nicolae despre acţiunea 
celor doi. Au fost condamnați la 6 ani, respectiv 7 ani de închisoare. Marin Iancu, colonel de 


va aproba emigrarea. Chiar dacă transformarea oricărui protest într-o revendicare personală era o metodă 
„clasică” a Securităţii, faptul că aproape jumătate din cei implicaţi emigraseră deja la data la care a fost scrisă 
nota arată că pentru ei conta în principal respectarea acestui drept al omului. Vezi Cartea Albă a Securităţii. 
Istorii literare şi artistice. 1969-1989, Bucureşti, Presa Românească, 1996, p. 130. Securitatea a mai făcut 
ulterior o evaluare a mişcării Goma, în care indică o cifră aproximativ identică de persoane (431), care l-au 
căutat telefonic, l-au vizitat la domiciliu sau i-au trimis scrisori pentru a adera la mişcare. Dintre acestea, 20 erau 
din sfera „creației literar-artistice”, apreciate de Securitate ca reprezentând „persoane periferice, (...) 
nereprezentând valori sau nume cunoscute în tara şi străinătate”. Vezi „Istoric in problema «Activitatea 
duşmănoasă desfăşurată de unele persoane din domeniile artă şi culturä»”, datat de editori în 1980, în Florica 
Dobre (coord.), Elis Neagoe-Pleşa, Liviu Pleşa, Securitatea. Structuri-cadre. Obiective şi metode, vol. II (1967- 
1989), Bucureşti, Editura Enciclopedică, 2006, pp. 525. 

* Este vorba de Comitetul creştin pentru apărarea drepturilor religioase şi ale conştiinţei, inițiat în aprilie 1978 
de doi pastori baptişti dar în ideea unei asocieri ecumenice, şi de Sindicatul național al cetățenilor pentru 
apărarea persoanelor închise în mod abuziv, lansat în noiembrie 1979, probabil după modelul VONS din 
Cehoslovacia. Vezi „Roumanie. Crise et repression”, op. cit., p. 18. Pentru detalii privind rezistența de natură 
religioasă, vezi capitolul respectiv din raport. 

*! Pentru detalii cu privire la acest sindicat liber, vezi capitolul despre greve muncitoreşti. 

miliție, a scris o scrisoare pe care a vrut să o trimită de Europa Liberă. Cel căruia dorea să îi 
ceară să ducă scrisoarea în străinătate era informator al Securităţii şi l-a trădat. Marin lancu a 
fost arestat şi condamnat la 8 ani de închisoare. Barabas Francisc, împreună cu prietena lui, 
Mârton Piroska, şi cu Barabas Jânos au răspândit în Miercurea Ciuc, într-o noapte, cu 
ajutorul bicicletelor, manifeste pe care scria „Jos Ceauşescu, Jos Cizmarul”. Au fost în cele 
din urmă descoperiţi, arestaţi şi condamnaţi la 7, 5 şi 6 ani. Borbely Erné, Buzas Laszlo şi 
Biro Katalin au vrut să facă nişte tipărituri şi au fost arestaţi şi condamnaţi la 7, 6 şi 5 ani 
închisoare. Ion Bugan din Tecuci şi-a montat pe maşină un tablou a lui Ceausescu sub care 
scria „Jos Ceauşescu, Jos Călăul”, a plecat din Piaţa Unirii şi în dreptul străzii Lipscani a fost 
blocat de echipaje ale miliției, arestat şi condamnat la 10 ani de închisoare. Arpad Viski, 
actor din Sfântu-Gheorghe, a fost condamnat la 6 ani de închisoare pentru faptul că a vorbit 
şi comentat în mod repetat, la cozi, sărăcia, mizeria şi conducerea aberantă a lui Ceauşescu. 
În mod foarte suspect, posibil pentru că nu îşi tinea gura, după eliberarea din anul 1984, a 
fost găsit spânzurat într-o pădure de lângă Sfântu-Gheorghe. Gheorghe Năstăsescu, maistru 
constructor din laşi, a venit în Bucuresti în februarie 1983, s-a suit pe o schelă de pe str. 
Lipscani şi a aruncat mai multe manifeste şi a vorbit lumii care s-a adunat despre mizeria la 
care s-a ajuns din cauza lui Ceauşescu. A fost coborât de agenții aparuti imediat, arestat şi 
condamnat la 9 ani închisoare. Nicolae Litoiu şi Gheorghe Manu au primit condamnări de 15 
şi 8 ani pentru că au pus petarde la „Casa albă” a partidului din Ploieşti şi au aruncat 
manifeste de pe terasa magazinului Omnia”. 

Numărul disidentilor a crescut sensibil numai după revolta de la Braşov din 15 
noiembrie 1987, care a zguduit serios regimul şi a mobilizat societatea." Această mobilizare 
timidă fata de alte tari, dar mai viguroasă în comparaţie cu anii anteriori, se datorează şi 
schimbărilor interne de la Moscova iniţiate de Mihail Gorbaciov, care i-au făcut pe români să 
se uite cu speranţă la răsărit pentru prima dată în istorie. 

În sfârşit, exemplul Europei Centrale — Polonia, în primul rând, cu o Solidaritate tot 
mai activă după 1987, dar şi Cehoslovacia şi Ungaria — a fost, datorită popularizării prin 
intermediul posturilor de radio străine, stimulator pentru disidentii români. Multi dintre ei s- 
au inspirat din textele devenite clasice ale disidentilor din ţările vecine, au preluat şi adaptat 
ideile acestora contextului românesc sau s-au asociat unor proteste colective inițiate în blocul 
sovietic". Înainte de a aminti disidentele din anii 1980, trebuie subliniat încă o dată că multi 
dintre cei care au avut atitudini critice fata de regimul lui Ceauşescu s-au pierdut fără urmă in 
închisori sau spitale psihiatrice”. Lipsiti de mijloacele de a se face auziti în Occident pentru a 


* Vezi Herma Kôpernik Kennel, Jogging cu Securitatea. Rezistenţa tânărului Radu Filipescu, Bucuresti, 
Universal Dalsi, 1998. 

* Trebuie menţionat că, la 16 februarie 1987, un grup relativ numeros de studenţi ieşeni a manifestat împotriva 
frigului şi a întreruperilor în alimentarea cu energie electrică şi apă potabilă a căminelor studenţeşti. Tereza 
Culianu-Petrescu îşi aminteşte că protestatarii scandau: „Vrem lumină sä-nvätäm şi apă să ne spalam!” 
(comunicare verbală, noiembrie 2006). Vezi şi Marin Nedelea, [storia României în date, 1940-1995, Bucureşti, 
Editura Niculescu, 1997, p. 360. 

# Un gest semnificativ de asociere cu disidentii din alte tari a venit de la câţiva foşti membri ai Partidului 
National Țărănesc: Corneliu Coposu, Nicolae Carandino şi Ion Puiu. În octombrie 1986, ei s-au solidarizat cu 
disidentii maghiari, polonezi, cehi şi slovaci, care formulaseră o scrisoare comună pentru aniversarea Revoluţiei 
maghiare din 1956. Cei trei şi-au exprimat „admiraţia pentru ungurii care au luptat atât de eroic pentru libertatea 
lor în urmă cu treizeci de ani”. Vezi Vladimir Socor, Three Romanians Reported to Have Endorsed Joint 
Dissident Statement, în „Romanian Situation Report”, nr. 6, noiembrie 1986, OSA/RFE Archives, Romanian 
Fond, 300/60/3/Box 18, File Opposition 1987. Mesajul lor a fost făcut public în Occident de către Ion Raţiu la o 
conferință de presă organizată la 22 octombrie 1986 la Londra. Pe atunci, Raţiu era liderul Uniunii Mondiale a 
Românilor Liberi, al cărei scop, printre altele, era şi sprijinirea disidentilor din România. 

* Trebuie subliniat faptul că proteste împotriva regimului au existat continuu, dar multi dintre autorii lor au 
rămas necunoscuţi datorită faptului că şi-au organizat extrem de naiv acţiunile şi nu au ştiut cum să se facă auziti 
în Occident, drept care autoritățile 1-au putut fie interna în spitale psihiatrice, fie trimite în închisoare. Radu 
Filipescu, care a fost închis între 1983 şi 1986, a întâlnit multe asemenea cazuri. Vezi Herma Kôpernik Kennel, 

fi protejaţi sau pur şi simplu neintelegand importanţa vizibilitatii externe, au dispărut înainte 
ca să le fie recunoscut curajul de a spune nu măsurilor arbitrare ale dictaturii. Dintre cei care 
au fost preluaţi de diverse organizații din Occident, supraviețuind cu bine experienţei 
disidentei, unii au rămas autorii unui singur act disident. Alţii au reuşit prin talentul şi 
tenacitatea lor să fie continuu prezenți la posturile străine cu texte critice şi dupa prima ieşire 
publică, construindu-si în timp notorietatea ca disidenti. În sfârşit, foarte puţini au reuşit să 
coaguleze în jurul lor un grup, transformând disidenta solitară în protest colectiv. Analiza de 
fata se va referi în special la aceştia. 

Dintre cei care s-au impus de-a lungul unei perioade mai îndelungate de timp ca 
disidenti consecventi ai dictaturii ceauşiste, chiar în perioade în care foarte puţini îndrăzneau 
să critice regimul, se cuvin menţionaţi: Mihai Botez, Dorin Tudoran, Radu Filipescu, Doina 
Cornea, Gabriel Andreescu, Dan Petrescu şi Mircea Dinescu. Mihai Botez este cel care, încă 
din 1977, a încercat împreună cu Vlad Georgescu să înființeze, după modelul polonez, o 
universitate clandestină în Bucureşti“. Deşi constant urmărit si hărțuit de Securitate din acel 
moment, el s-a impus ca un critic constant al regimului. Scrisorile sale către Vlad Georgescu, 
devenit directorul secției în limba română a Europei Libere, constituie un corpus important 
de analize ale societăţii comuniste, făcute dintr-o perspectivă ce aminteşte de revizioniştii 
marxişti din Europa Centrală”. Dorin Tudoran a fost, după momentul Goma, primul scriitor 
român care a decis, în 1982, să facă publică atitudinea sa critică față de regimul comunist, 
evoluând rapid de la o critică limitată la domeniul literar la un atac la adresa sistemului 
însuşi. Împins de autorităţi să emigreze în 1985, el a fost unul dintre extrem de activii 
susținători din emigrație ai disidentilor din tara prin intermediul postului Vocea Americii. 
Ulterior, la sfârşitul anilor 1980, alături de Vladimir Tismăneanu, a contribuit la publicarea 
primei (şi singurei) reviste dedicate culturii alternative din România comunistă, , Agora”. 
Radu Filipescu reprezintă prin curajul său un caz aparte: el este cel care, în 1983, a tipărit şi a 
împărțit prin Bucureşti zeci de mii de manifeste chemând la grevă generală. O asemenea 
faptă a fost încadrată de justiția comunistă la infracțiunea de propagandă împotriva ordinii 
socialiste, conform articolului 166, paragraful 2 din Codul Penal, şi „răsplătită” cu 10 ani de 


Jogging cu Securitatea. Rezistenţa tânărului Radu Filipescu, Bucureşti, EdituraUniversal Dalsi, 1998, pp. 106- 
144. 

36 Vlad Georgescu, unul dintre cei mai cunoscuți foşti directori ai secţiei române a Europei Libere, a fost arestat 
cu o zi înaintea lui Paul Goma, pe motiv că întreținea legături cu ambasadorul Statelor Unite. Cu această ocazie, 
Ceauşescu s-a înfuriat serios pe Securitate pentru că nu a reuşit să-l împiedice să-şi depună la ambasadă dosarul 
pentru o bursă la Woodrow Wilson Center din Washington. „De altfel, acesta este un măgar, aşa de ultima speţă 
şi eu le-am dat aprobare să-l aresteze, dar cu întârziere, după ce a depus documentele, cu întârziere (sic/), la 
ambasada americană. De ce trebuia să stati să depună documentele. Avem din acest punct de vedere nişte carente 
foarte serioase în activitatea organelor de securitate”. Vezi stenograma şedintei CPEx din 30 martie 1977, ANIC, 
fond CC al PCR — Cancelarie, dosar nr. 42/1977, f. 2. Faptul că era cunoscut de americani, l-a salvat pe Vlad 
Georgescu, care a fost în final eliberat şi lăsat să plece în Statele Unite. 

* Mihai Botez a beneficiat şi de susţinerea soţiei sale, Mariana Celac, cea care a trimis în străinătate planurile de 
sistematizare a Bucureştiului pentru a sensibiliza opinia publică occidentală în legătură cu distrugerea 
patrimoniului istoric şi cultural. O scurtă biografie a lui Mihai Botez se poate găsi în cartea sa Intelectualii din 
Europa de Est, Bucureşti, Editura Fundaţiei Culturale Române, 1993, pp. 8-10. De asemenea, scrisorile trimise 
prietenului său Vlad Georgescu şi citite la Radio Europa Liberă au fost publicate recent. Vezi Scrisori către Vlad 
Georgescu, Bucureşti, Editura Fundaţiei Culturale Române, 2003. Texte ale sale au fost publicate înainte de 
1989 şi în străinătate. Vezi Mihai Botez, L’Eurocommunisme vu de loin, în „L"Alternative”, nr. 3, pp, 17-18. 
Vezi şi scrisorile lui deschise către CC al PCR în OSA/RFE Archives, Romanian Fond, 300/60/3/Box 5, File 
Dissidents: Mihai Botez. 

% Activitatea disidentă a lui Dorin Tudoran se poate reconstitui în bună măsură din volumul său Kakistocratia, 
Chişinău, Editura Arc, 1998. În plus, merită o menţiune specială textul său Frig sau fiică? Asupra condiţiei 
intelectualului român de astăzi, publicat initial in „L” Alternative”, nr. 29, septembrie-octombrie 1984, şi nr. 30, 
noiembrie-decembrie 1984, care reprezintă o excelentă analiză a cauzelor pentru care au existat atât de puţini 
intelectuali disidenti in România. Vezi şi Kakistocratia, pp. 31-76. Vezi şi OSA/RFE Archives, Romanian Fond, 
300/60/3/Box 9, File Dissidents: Dorin Tudoran. 

inchisoare. Eliberat dupa trei ani in urma interventiilor internationale, a facut ulterior foarte 
multe pentru protejarea detinutilor politici întâlniți in închisoare prin popularizarea lor in 
Occident. Mai mult, in ciuda detentiei, si-a reluat activitatea disidentä, continuând cu 
încăpățânare să creadă că românii au nevoie numai de o scânteie pentru a se revolta. 
Revoluţia din 1989 i-a dat dreptate*”. Doina Cornea a fost una dintre personalităţile disidente 
cu activitate de lungă durată, începută încă din 1982, cu o primă scrisoare trimisă la Europa 
Liberă. Preocupată la început doar de declinul educației sub comunism, critica ei, inspirată de 
morala creştină şi tradițiile intelectuale interbelice, s-a radicalizat după greva muncitorilor de 
la Braşov din 1987. Până la căderea regimului, a fost una dintre vocile critice cele mai 
radicale, autoare a unui text ce propunea un amplu program de reforme, capabilă să atragă 
solidaritatea altora în critica pe care a lansat-o față de aberantul program de sistematizare“. 
Şi activitatea disidentă a lui Gabriel Andreescu, legată în principal de monitorizarea cazurilor 
de violare a drepturilor omului, a luat un curs nou după greva de la Braşov, în urma căreia a 
fost arestat pentru prima oară. Din acel moment, a devenit un autor important de texte critice 
la adresa regimului şi unul dintre disidentii romani cei mai cunoscuți în afara țării, invitat 
constant la conferinţe alături de alti intelectuali critici din Europa comunistă, dar împiedicat 
mereu să participe la asemenea evenimente“!. Dan Petrescu a ieşit public pentru prima dată la 
începutul lui 1988, dar în cei doi ani până la căderea comunismului a devenit poate criticul 
cel mai prolific şi cel mai subtil al regimului Ceauşescu. Pe lângă numeroase analize scurte 
asupra sistemului comunist şi mecanismelor sale de control, el este coautorul, împreună cu 
Liviu Cangeopol, al unei radiografii excepţionale a României din ultimii ani ai dictaturii 
ceauşiste. Textul respectiv, un dialog de lungimea unei cărți, a reprezentat la vremea 
respectivă cea mai radicală critică a comunismului românesc, care cerea schimbarea 
sistemului comunist însuşi. Bazat pe informaţii directe şi exemple luate din viaţa cotidiană, 
volumul respectiv rămâne şi astăzi o sursă valoroasă pentru studiul comunismului. În plus, 
merită menţionat faptul că Dan Petrescu şi Doina Cornea sunt co-semnatarii unei scrisori 
colective, care cerea ca la Congresul al XIV-lea din noiembrie 1989 Ceauşescu să nu mai fie 
reales”. O altă solidaritate notabilă s-a creat în jurul poetului Mircea Dinescu, care s-a 
remarcat ca disident la sfârşitul lui 1988, începând cu o critică limitată la probleme specifice 


% Activitatea lui Radu Filipescu este descrisă pe larg în Herma Képernik Kennel, Jogging cu Securitatea. Deşi 
povestea pare foarte romantata, Filipescu a confirmat că, dincolo de tonul cărții, faptele sunt autentice. Vezi şi 
OSA/RFE Archives, Romanian Fond, 300/60/3/Box 8, File Dissidents: Radu Filipescu. 

#0 Doina Cornea a fost unul dintre disidentii români cei mai mediatizati, textele ei fiind publicate în „La Nouvelle 
Alternative”, ,L’Autre Europe”, „Le Monde”. De asemenea, ea apare şi în filmul din 1988 al jurnalistului 
belgian Jose Dubié, intitulat „Dezastrul roşu”, care a fost difuzat de aproape toate televiziunile din Vest, 
producând un val de simpatie fără precedent pentru România datorită imaginilor atât de neobişnuite pentru 
occidentali, pe care numai cei mai bătrâni le puteau asocia cu experienţa războiului. A se vedea antologia 
textelor trimise de Doina Cornea la Radio Europa Liberă în Scrisori deschise şi alte texte, Bucureşti, Editura 
Humanitas, 1991. Pentru comentarii privind impactul Doinei Cornea ca figură disidentă, transmise de Radio 
Europa Liberă, vezi OSA/RFE Archives, Romanian Fond, 300/60/3/Box 7, File Dissidents: Doina Cornea. 

“1 Gabriel Andreescu se referă la modul în care a devenit si a înţeles să fie disident în Spre o filozofie a 
dizidentei, Bucureşti, Editura Litera, 1992, pp. 155-197. Pentru textele disidente ale lui Andreescu vezi şi 
OSA/RFE Archives, Romanian Fond, 300/60/3/Box 6, File Dissidents: Gabriel Andreescu. 

“ Trebuie menţionat că si Dan Petrescu a beneficiat la laşi de susţinerea unui grup de prieteni, dintre care multi i 
s-au asociat ulterior in disidenté (Alexandru Călinescu, Luca Pitu, Liviu Cangeopol, Liviu Antonesei, Dan 
Alexe), dar înainte de toate a contat pe sprijinul necondiționat al soţiei sale, Tereza Culianu-Petrescu. Toate 
textele critice ale lui Dan Petrescu sunt cuprinse în ultima ediţie română a dialogului său cu Liviu Cangeopol. 
Dialogul ca atare a fost publicat prima dată de Vladimir Tismăneanu în „Agora”, revista de cultură alternativă la 
a cărei apariţie a contribuit ca redactor. Vezi „Agora”, vol. 3, nr. 1, februarie 1990, pp. 45-258. Din păcate, 
datorită avatarurilor transmiterii textului de la autori la editori, acesta a fost publicat abia după Revoluţie, 
pierzând mult din impact. Pentru ediția română cea mai completă, vezi Dan Petrescu, Liviu Cangeopol, Ce-ar 
mai fi de spus. Convorbiri libere într-o țară ocupată, Bucureşti, Editura Nemira, 2000. Vezi şi OSA/ RFE 
Archives, Romanian Fond, 300/60/3/Box 6, File Dissidents: Dan Petrescu. 

culturii pentru a se radicaliza spre sfârşitul anului următor”. Iesirea lui în disidentä este 
importantă şi pentru că a coincis cu momentul în care numărul intelectualilor critici a crescut 
brusc. Mai mult, el a fost cel care a atras pentru prima dată solidaritatea de breaslă a altor 
colegi. În această ultima perioadă, imediat premergătoare colapsului sistemului, au apărut 
câteva încercări de formulare a unor proteste colective, unele interceptate şi anihilate de 
Securitate“, altele duse până la capăt în forme mai radicale, precum scrisoarea împotriva 
realegerii lui Ceauşescu, menționată mai sus, sau scrisoarea „celor şapte” care s-au 
solidarizat cu Dinescu. În sfârşit, a existat şi o scrisoare a „celor optsprezece”, difuzată chiar 
în decembrie 1989, pe cînd Timişoara se revolta deja împotriva dictaturii lui Ceausescu”. 

Pe lângă aceste proteste venite din mijlocul societății româneşti ce abia începea să se 
auto-organizeze în vreme ce regimurile din ţările vecine se clătinau serios, a existat şi o 
scrisoare colectivă de protest din interiorul partidului, semnată de şase veterani comunişti 
marginalizati de Ceauşescu. In România, ea a avut un impact limitat în rândul populaţiei, dar 
în străinătate ecoul acestei scrisori a fost incomparabil mai mare decît cel al scrisorilor 
semnate de intelectualii critici“. 

Din 1977 şi până în 1989, supraviețuirea dincolo de primul gest de protest public a 
disidentilor de mai sus şi a altora nementionati aici, dar nu mai putin curajoşi, a fost posibilă, 
ca şi în cazul celorlalte tari comuniste, numai datorită noului cadru de colaborare 
internațională, inaugurat de Conferința pentru Securitate şi Cooperare în Europa de la 
Helsinki. Până în acest moment este clar că regimul comunist din România în general, şi 
Ceauşescu, în particular, au desconsiderat profund ideea de drepturi ale omului. Mai mult, 
toate intervențiile occidentale în favoarea disidentilor erau considerate drept intervenții străine 
în treburile interne ale țării şi erau tratate ca atare, cu riscul deteriorării relațiilor diplomatice. 
Aceste intervenții îi păreau lui Ceauşescu cu atât mai suspecte cu cât multi dintre disidenti 
erau fie de origine maghiară, fie de alte confesiuni decât cea ortodoxă. Toate presiunile 
diplomatice de acest gen erau puse pe seama manevrelor emigrației maghiare 
ultranationaliste, care încerca să agite problema Transilvaniei şi prin urmare erau total 
ingnorate. Aceste intervenţii au fost motivul pentru care liderul român devenise obsedat de 
plata datoriei externe. În acest fel, Ceauşescu spera să scape de orice intervenţie în favoarea 
disidentilor. Rezultatul, însă, nu a fost cel scontat. Până în momentul în care a reuşit să-şi 
plătească datoriile externe, la începutul lui 1989, România era deja izolată pe plan 
internațional, fiind condamnată pentru grosolanele încălcări ale drepturilor omului nu numai 
de țările occidentale, dar şi de tari din blocul comunist, precum Ungaria şi URSS”. 


% Multe dintre scrisorile lui Mircea Dinescu au fost publicate inițial în „Liberation”. Pentru scrisorile deschise 
ale lui Mircea Dinescu vezi şi OSA/RFE Archives, Romanian Fond, 300/60/3/Box 7, File Dissidents: Mircea 
Dinescu. 

# A se vedea modul în care a eşuat încercarea unui grup de intelectuali din Bucureşti de a formula un protest 
comun în Cartea Albă a Securităţii. Istorii literare şi artistice pp. 394-408. 

“5 Pentru protestul împotriva realegerii şi „scrisoarea celor şapte”, vezi Dennis Deletant, Ceauşescu and the 
Securitate. Coercion and Dissent in Romania, 1965-1989, London, Hurst & Company, 1995, 282-284 şi 291- 
292. Pentru „scrisoarea celor optsprezece”, vezi Cartea Albă a Securităţii, p. 457, iar pentru o relatare privind 
modul în care s-a înfiripat acest protest, vezi Stelian Tănase, Ora oficială de iarnă, laşi, Institutul European, 
1995. 

“© Pentru o analiză detaliată a semnificației acestei scrisori, vezi Cristina Petrescu, The Letter of the Six:’ On the 
Political (Sub)Culture of the Romanian Communist Elite, „Studia Politica”, Vol. V, nr. 2, 2005, pp. 355-384. 

sI Singurul mecanism de presiune care a funcționat în cazul lui Ceauşescu a fost reînnoirea anuală a clauzei 
naţiunii celei mai favorizate de catre Statele Unite. Pentru că Ceauşescu se mândrea cu faptul că era, credea el, 
favoritul Occidentului, acesta a făcut tot posibilul să păstreze această clauză, care nu mai fusese oferită decît 
Poloniei, apoi retrasă după Legea Martiala, si mult mai târziu Ungariei. Atât timp cât disidentii erau puţini, era 
suficient să le îngăduie să emigreze pentru a atenua criticile. Atunci când numărul protestelor s-a înmulțit, în 
1988, Ceauşescu a preferat să renunţe la clauză decât să mai răspundă la presiunile occidentale. Din acest motiv, 
cadrul de cooperare internaţională inițiat la Helsinki nu a avut decît o mică influență în ceea ce priveşte 
îmbunătăţirea situaţiei drepturilor omului în România. Mai multe despre funcționarea clauzei națiunii celei mai 

Desigur, întrebarea, la care încă nu s-a găsit un răspuns convingător, este de ce in 
România anilor 1980, în plină criză economică şi mizerie morală, nu s-au ridicat mai multe 
voci care să critice regimul? Putinii ziarişti străini care au reuşit să călătorească in România în 
ultimii ani ai regimului ne-au transmis imaginea unei tari aflate în cea mai neagră sărăcie, 
populată de oameni abrutizati, incapabili să protesteze împotriva regimului pentru precaritatea 
condiţiilor de viaţă“. Cu alte cuvinte, de ce în țările Europei Centrale, aflate sub regimuri 
mult mai puţin dure decât cel de la Bucureşti, au existat mereu voci care au criticat regimul în 
numele unor mişcări pentru respectarea drepturilor omului, pentru pace sau pentru 
conservarea mediului, în timp ce în România lucrurile au stat altfel? Motivele care au 
împiedicat dezvoltarea unor mişcări disidente comparabile cu cele din alte tari sunt multiple 
dar, în general, au fost avansate două categorii de explicații. 

Prima subliniază faptul că tradițiile politice ale României, caracterizate prin 
slăbiciunea societăţii în raport cu statul atotputernic, snt diferite de cele ale Europei Centrale, 
mult mai apropiate de tradiţiile occidentale ale unei societăți civile puternice, datorită multor 
experienţe istorice comune cu Vestul, începând de la Renaştere şi Reformă şi până astăzi. Al 
doilea tip de explicaţii subliniază specificitatea regimului comunist din perioada ceauşistă, 
bazat pe nationalism, deci mai atrăgător decât unul internationalist şi prosovietic’’, dar, în 
acelaşi timp, exercitând prin Securitate o constrângere fără egal în blocul sovietic“. 

Naționalismul, care în tari precum Ungaria şi Polonia a fost una dintre poziţiile de pe 
care a fost criticat regimul comunist, a reprezentat în România lui Nicolae Ceauşescu 
monopolul exclusiv al puterii, implicând un segment important al intelectualitätii în discursul 
despre naţiune”!. Celebra scenă a balconului din 21 august 1968, când Ceausescu a condamnat 
intervenția în Cehoslovacia a trupelor Tratatului de la Varşovia, câştigînd astfel sprijinul 
multor români, nu a dat însă semnalul unui început de liberalizare, ci pe acela al unei 
închideri, care a culminat cu un regim de „socialism dinastic”?, bazat pe un cult al 
personalităţii fără egal în Europa comunistă si pe o politică naționalistă dusă la extrem”?. În 
plus, nu se poate trece tocmai peste activitatea Securităţii de prevenire a oricăror proteste 
colective, a cărei amploare şi complexitate abia începe a fi studiată pe baza noilor documente 
declasificate de SRI şi SIE. Ca primă evaluare, datele avansate de Dennis Deletant arată că 
aparatul poliţiei secrete române a fost de trei ori mai mic decât cel al Stasi“, astfel că, atât 
timp cât nu există o analiză mai detaliată, este greu de susținut că aceasta ar fi reprezentat 
aparatul represiv cel mai bine pus la punct din întreg blocul sovietic. Totuşi, după cum au 
mărturisit, multi dintre cei care au cochetat cu disidenta fără să se hotărască să facă pasul 


favorizate ca pârghie de presiune asupra regimului de la Bucureşti, vezi în Vojtech Mastny (coord.), Helsinki, 
Human Rights and European Security. Analysis and Documentation, Durham, Duke University Press, 1986 şi 
Roger Kirk, Mircea Răceanu, Romania versus the United States. Diplomacy of the Absurd, 1985-1989, New 
York, St. Martin’s Press, 1994. 

“8 Vezi spre exemplu David Selbourne, Death of the Dark Hero. Eastern Europe, 1987-1990, London, Jonathan 
Cape, 1990, pp. 44-46. 

“” Michael Shafir consideră că, mai mult decât orice altceva, naționalismul regimului comunist din România a 
contribuit la canalizarea posibilelor disidente şi cereri de reformă din sfera afacerilor interne spre cea a relațiilor 
externe. Vezi cartea sa Romania. Politics, Economics and Society. Political Stagnation and Simulated Change, 
London: Frances Pinter Publishers, 1985, p. 148. 

5 Dennis Deletant susține că regimul lui Ceauşescu s-a bazat pe constrângere, deosebirea principală fata de 
predecesorul său, Gheorghiu Dej, fiind aceea că accentul se mutase de pe pedepsire pe prevenirea oricăror 
încercări de critica regimul. Vezi cartea sa Ceausescu and the Securitate. 

*! Vezi Katherine Verdery, National Ideology under Socialism. Identity and Cultural Politics in Ceauşecu 's 
Romania, Berkeley, University of California Press, 1991. 

” Vladimir Tismăneanu, Byzantine Rites, Stalinist Follies: The Twilight of Dynastic Socialism in Romania, în 
„ORBIS”, vara 1986, pp. 65-90. 

“5 Dintre lucrările occidentale care analizează cultul personalității în România, vezi Jaques Rupnik, The Other 
Europe, London, Weidenfeld and Nicholson, 1988. 

4 Dennis Deletant, Ceauşescu and the Securitate, p. 380. 

decisiv, memoria terorii anilor 1950, combinata cu uciderea — posibil demonstrativa — a 
inginerului Gheorghe Ursu în închisoare, in 1985, i-au împiedicat pe multi dintre români să îşi 
facă publice protestele. 

Recapitulând, trebuie spus, din păcate, că până la Revoluţia din 1989, în România 
ceauşistă nu se poate afirma că ar fi existat mişcări disidente organizate provenite din cadrul 
societăţii. Nici măcar protestul efemer al lui Goma nu a fost o mişcare în sensul de structură 
organizată cu un plan de acţiune bine formulat. Nu se poate vorbi nici de apariția unei aripi 
reformatoare din cadrul partidului, capabilă să negocieze trecerea de la un regim la altul. Din 
acest motiv, în 1989, schimbarea de regim din România a fost violentă. Tot din acest motiv, 
primele alegeri libere au adus la putere pe cei din eşaloanele doi şi trei de cadre comuniste. 
Abia revoluţia electorală din 1996 a adus o reală schimbare a elitei politice — motiv pentru 
care România este un caz ,,exceptional” printre celelate foste state satelite ale Moscovei. 
Această tranziție întârziată şi sinuoasă din perioada post-comunistă nu se poate explica fără a 
lua în considerare şi faptul că evoluția post-stalinistă a României, până în 1989, a fost 
,exceptionala” sau, altfel spus, nu a urmat aceeaşi traiectorie generală ca în restul țărilor din 
blocul sovietic”. În ciuda faptului că ar fi existat cîteva personalităţi influente care ar fi putut 
pune sub semnul întrebării dogmatismul politicii partidului, revizionismul marxist nu s-a 
transformat într-un curent influent în interiorul elitei aflate la conducere şi, prin urmare, nu a 
existat nici o aripă reformistă care să susțină destalinizarea, aşa cum s-a întâmplat în țările 
Europei Centrale”. În schimb, aparenta politică externă independentă în cadrul blocului 
sovietic, aplaudată multă vreme de Occident, l-a făcut pe Ceauşescu să fie, pentru multă 
vreme, cel mai important „disident” al României“. 


°° Vladimir Tismăneanu a elaborat pe această temă în Romanian Exceptionalism? Democracy, Ethnocracy and 

Uncertain Pluralism in Post-Ceauşescu Romania, în Karen Dawisha, Bruce Parrott (coord.), Politics, Power and 
the Struggle for Democracy in South-East Europe, Cambridge, Cambridge University Press, 1997, pp. 403-450. 

° În ce priveşte cultura politică a comunismului românesc, cea mai bună analiză îi aparține lui Vladimir 
Tismaneanu. Vezi articolul său From Arrogance to Irrelevance. Avatars of Marxism in Romania, în Raymond 
Taras (coord.), The Road to Disillusion. From Critical Marxism to Postcommunism in Eastern Europe, Armonk, 
New York, M. E. Shape, 1992, pp. 135-150. 

57 Vezi în acest sens şi părerea exprimată de Michnik în emisiunea lui Nicolae Manolescu din mai 1997, referitor 
la modul în care era privit Ceauşescu chiar de criticii regimului comunist din celelalte tari est-europene după ce a 
condamnat invadarea Cehoslovaciei în august 1968. 

Disidenta religioasa 


Propaganda ateistä a fost inca de la inceputurile regimului comunist o realitate, reluata 
cu putere in anii 1970, dupa asa-numita minirevolutie culturalä, care a dus si la aberantul cult 
al personalitätii, apogeul fiind atins in anii 1980'. Putini cetäteni romani au refuzat sa 
participe la acest desäntat cult de inspiratie stalinistä. Intre cei refractari s-au situat (si) 
membrii unor comunitati crestine neoprotestante, mai exact evanghelice, pentru care exista o 
evidentä incompatibilitate intre a fi crestin si adulator, chiar si formal, al liderului partidului- 
stat. Unii dintre aceşti creştini practicanți nu doar că au refuzat să se înscrie pe linia oficială a 
regimului, dar au şi trecut la contestatarea deschisă a acestuia, aşa cum au mai făcut-o unele 
grupuri de intelectuali, muncitori, membrii unor comunități etnice”. 

Opozitia fata de regimul Ceusescu pornita din interiorul comunitätilor (neo)protestante 
are explicatii de natura religioasa, politica si sociologica (generationalä). Mai ales între 
baptisti au apărut nemultumiri legate de neacordarea de către „organele” de stat a unor 
autorizații pentru construirea de noi läcasuri de cult sau extinderea celor existente, absolut 
necesare pentru a face fata cresterii considerabile a numärului de membri. Conceptiile 
religioase ale baptistilor, entuziasmul lor i-a determinat sä se angajeze in ridicarea de biserici 
fără aprobarea autorităților şi să se lanseze în acțiuni evanghelistice în afara lacasurilor de 
cult, ceea ce era inacceptabil pentru regimul comunist. Existenţa în bisericile baptiste a unor 
membri cu idei moderne asupra raporturilor dintre Stat şi Biserică, dar având şi legături între 
ei au dus în cele din urmă la apariția unor întrebări privind relațiile dintre confesiunea lor şi 
statul comunist, în mod special cu Departamentul Cultelor“. Între anii 1973 şi 1989, dar în 
mod special între 1973-1979/1980, Uniunea Bisericilor Baptiste a trecut printr-o criză majoră, 
care a fost provocată de relația dintre Biserică şi Stat, pe de o parte, dar şi de cea dintre 
generatii/grupuri interne, pe de altă parte, de altfel cauze interdependente. 

Cel care a demarat acţiunea de contestare mai întâi în interiorul Uniunii Baptiste, apoi în 
raport cu statul a fost Iosif Ton (cu o sinuoasă biografie anterioară”), reîntors în România în 
1972, după studii la Oxford. Ton a exercitat o influență considerabilă asupra coreligionarilor 
săi, în mod deosebit asupra pastorilor tineri. El şi-a diseminat ideile în mai multe lucrări 
programatice. Prima a fost Doctrina Baptistă despre Biserică (ultima parte a acesteia era 
intitulată Cine îşi va pierde viața), în care era prezentată situaţia existentă în bisericile baptiste 
din România, inclusiv toate imixtiunile statului în activitățile de cult. Acţiunea lui viza în 
primul rând recâştigarea drepturilor pierdute de comunităţi. Rezumată sub forma unei scrisori 
de pastorul Vasile Talos, iar prin implicarea lui Vasile Brânzei, Iosif Serac şi Pascu Geabou 
semnată de 50 de pastori, lucrarea a fost depusă la registratura conducătorului statului“. 
Expediate în Anglia textele au fost tipărite în engleză şi română şi difuzate de Keston College 
(o organizaţie înființată de reverendul Michael Bourdeaux în anii 1960, care monitoriza 


! Vezi Klaus Heitmann, Cultul personalității: Nicolae Ceauşescu, în ,,22”, nr. 6, 6-12 februarie 2001, pp. 10-11. 
? Emil Freund, Nascent dissent in Romania, în Jane Leftwich Curry (ed.), Dissent in Eastern Europe, New York, 
Praeger, 1983, pp. 60-68; Vlad Georgescu, Romanian dissent: its idea, in Jane Leftwich Curry (ed.), op. cit., pp. 
182-194. 

3 Vezi Dorin Dobrincu, Libertate religioasă şi contestare în România lui Nicolae Ceauşescu: Comitetul Creştin 
Român pentru Apărarea Libertăţii Religioase şi de Constiinta (ALRC), în Analele Sighet, vol. 10, 2003, pp. 203- 
227. 

* Trevor Beeson, Discretion and Valour. Religious conditions in Russia and Eastern Europe, Revised edition 
with a Foreword to the first edition by Sir John Lawrence, London, Collins, Fount Paperbacks, Philadelphia, 
Fortress Press, 1982, pp. 372-373; Alan Scarfe, Romanian Baptists and the State, în „Religion in Communist 
Lands”, vol. 4, nr. 2, Summer 1976, p. 15. 

5 ACNSAS, fond Penal, dosar nr. 1087, vol. 1-2, ibidem, dosar nr. 109 833, vol. 1-3. 

€ losif Ton, Confruntări, Oradea, Editura Cartea Creştină, 1999, pp. 11-77; Trevor Beeson, op. cit., pp. 372-373; 
Alan Scarfe, op. cit., pp. 15-18; Alan Scarfe, A Call for Truth: An Appraisal of Romanian Baptist Church - State 
Relationships, în „Journal of Church and State”, Autumn 1979, pp. 435-438. 


376 


situatia religioasä din tärile comuniste), inclusiv in Statele Unite ale Americii. In acel moment 
se pregätea Conferinta Europeanä de la Helsinki, iar la Washington aveau loc discutii pentru 
acordarea clauzei natiunii celei mai favorizate. Toate acestea au determinat autoritatile de la 
Bucuresti sä poarte discutii cu protestatarii si cu Uniunea Baptista. Restrictiile au fost ridicate, 
iar de ele au beneficiat si celelalte culte evanghelice”. Un alt document, Locul creștinului in 
socialism, a fost redactat de Iosif Ton în 1974, încercând să explice modul în care puteau 
creştinii să trăiască într-un stat a cărui ideologie era virulent ateistă. Şi acesta a fost trimis în 
Anglia şi publicat sub titlul Manifestul creştin. Un exemplar a fost expediat lui Ceauşescu. 
Autorităţile au reacţionat în maniera binecunoscută: perchezitii, confiscarea bibliotecii, a 
notitelor personale şi a corespondenţei celui care îndrăznise să tulbure apele. Fiind acuzat de 
„propagandă care pune în pericol securitatea statului“, Ton a fost timp de 6 luni în arest la 
domiciliu. În favoarea lui s-au iniţiat acțiuni de protest. Datorită rezistenței sale în fata 
amenințărilor, a sprijinului tacit al coreligionarilor din tara şi intervențiilor din afară, 
autorităţile s-au văzut nevoite să înceteze ancheta şi arestul la domiciliu. 

Afirmarea doctrinei drepturilor omului pe scena internaţională în anii 1970, apariția unor 
orgaizatii influente care monitorizau situația din toată lumea, în mod deosebit din țările cu 
regimuri dictatoriale şi totalitare, au determinat guvernele să ia în considerare noua 
problematică. În mod deosebit interesul arătat de americani a fost foarte important, aceasta 
mai ales odată cu ajungerea la Casa Albă a preşedintelui Jimmy Carter”. Noua conjunctură a 
fost utilizată şi de protestatarii din România. În mod deosebit pentru evanghelici era o 
încurajare faptul că noul preşedinte american era un binecunoscut baptist practicant'®, cu o 
sensibilitate sporită în materie de libertate religioasă. De asemenea, audierile din Congresul 
SUA legate de acordarea clauzei națiunii celei mai favorizate pentru România s-au dovedit o 
reală tribună pentru apărătorii drepturilor omului, o modalitate propice pentru exercitarea unor 
presiuni asupra regimului totalitar de la Bucuresti!!. 

În acest timp măsurile autorităţilor române împotriva neoprotestantilor români au fost 
reluate cu şi mai mare putere (retrogradări din funcție şi concedieri, amenzi pentru adunarea 
în locuințe particulare pentru rugăciune, comuniune şi studiu biblic, presiuni împotriva 
elevilor şi studenţilor de a nu mai frecventa bisericile)'*. Au continuat diferendele între liderii 
Uniunii Baptiste şi contestatari, iar raporturile cu Departamentul Cultelor au atins un nivel 
critic 5. 

Din inițiativa lui Iosif Ton, Pavel Nicolescu şi Aurelian Popescu a fost alcătuită lucrarea 
Cultele neoprotestante şi drepturile omului în România, în care erau documentate numeroase 
cazuri de persecuție pe motive religioase din întreaga tara, puse în oglindă cu tratatele 
internaţionale semnate de guvernul de la Bucureşti. Într-un material intitulat Chemarea la 
adevăr — şi care se dorea o introducere la precedentul — se preciza că „este vorba de o 


Iosif Ton, op. cit, pp. 22-24; Alan Scarfe, op. cit., p. 433. 

Iosif Ton, op. cit, pp. 81-119. 

2 Joseph F. Harrington, Bruce Y. Courtney, Relaţii româno-americane. 1940-1990, traducere de Mihaela 
Sadovschi, Prefatä de V. Fl. Dobrinescu si Kurt W. Treptow, Iasi, Editura Institutul European, 2002, pp. 388- 
417. Si noul ambasador roman la Washington intre 1976-1978, Nicolae M. Nicolae, sesiza noua realitate; vezi 
Nicolae M. Nicolae, O lume aşa cum am cunoscut-o. Amintirile unui fost ambasador al României, Bucuresti, 
Editura Pro Domo, 2000, p. 80 şi p. 125. 

1 potrivit lui Nicolae M. Nicolae, Carter era un „om profund religios si moral“ (Nicolae M. Nicolae, op. cit., p. 
77), „un baptist profund religios“ (ibidem, p. 83). Nicolae Ceauşescu remarca si el religiozitatea lui Carter, dar 
pentru liderul roman aceasta nu putea fi decat o släbiciune; Ion Mihai Pacepa, Orizonturi rosii. Amintirile unui 
general de securitate, în româneşte de Horia Gănescu şi Aurel Ştefănescu, Bucureşti, Editura Venus, 1992, pp. 
174-181, 254-256. 

'! Joseph F. Harrington, Bruce Y. Courtney, op. cit., passim. 

* Iosif Ton, op. cit, p. 24. 

'5 Alan Scarfe, Romanian Baptists Congress, în „Religion in Communist Lands”, vol. 5, nr. 2, Summer 1977, pp. 
94-98; Trevor Beeson, op. cit., p. 375. 

persecutie sistematica, dar mascatä, a credinciosilor, crunta si totusi dificil de sesizat din 
afară, extrem de dureroasă pentru cei ce o îndură si totuşi greu de înțeles pentru observatorul 
extern“. Erau scoase în evidență măsurile administrative împotriva împotriva credincioşilor 
evanghelici, excluderea lor din funcții de conducere la care erau indreptatiti ca urmare a 
studiilor şi competenţei; persecutarea copiilor evanghelicilor în şcoli (mai ales în licee şi 
universităţi), împiedicarea exercitării libere a cultului; hărţuirea şi insultarea pastorilor; 
interzicerea adunării în familii; presiuni pentru transformarea unor credincioşi în informatori. 
Acest document a fost semnat de şase pastori şi laici evanghelici (Iosif Ton, Pavel Nicolescu 
şi Aurelian Popescu, baptişti, Constantin Caraman, penticostal, şi Silviu Cioată, creştin după 
Evanghelie)'*. Ca şi lucrările anterioare, şi aceasta a fost expediată ambasadelor SUA şi Marii 
Britanii, unor persoane şi organizații occidentale, inclusiv la postul de radio „Europa liberă”!5, 
care a şi difuzat-o la 3 aprilie 1977. Textul evidenția că România, chiar dacă era semnatară a 
Actului Final al Conferinţei pentru Securitate şi Cooperare în Europa (1 august 1975, 
Helsinki), nu-şi respecta obligaţiile internationale, persecutându-si proprii cetăţeni'€. În 
dosarul privind România al Comisiei Helsinki, reunită la Belgrad în 1978, avea să se 
regăsească şi acest document elaborat de evanghelicii romani'’. Represiunea împotriva 
semnatarilor a fost însă rapidă şi dură, toţi fiind arestaţi chiar a doua zi după difuzarea textului 
la „Europa Liberă”. De fapt, tot atunci au fost reținuți şi disidentii Paul Goma şi Vlad 
Georgescu, o dovadă clară că regimului îi era teamă de contestare, în mod deosebit de cea 
mediatizata'*. Anchetati şi bătuţi timp de 6 săptămâni, acuzaţi de trădare şi conspirație (ceea 
ce îi expunea chiar condamnării la moarte în cazul unui proces), protestatarii evanghelici au 
fost în cele din urmă eliberaţi, cel mai probabil pentru a se evita complicațiile interne şi 
internationale. În acelaşi timp, persecuțiile împotriva credincioşilor evanghelici, mai ales 
împotriva copiilor acestora, au încetat!”. Rearestati în toamna aceluiaşi an, ei au ameninţat că 
vor fi acuzaţi de homosexualitate şi că vor fi internaţi în clinici de psihiatrie. A urmat 
demiterea lor din posturi şi interdicţia de a predica în biserici”. De asemenea, Securitatea a 
pus în aplicare măsuri de compromitere a celor 6 disidenti evanghelici”! 

Nesolutionarea cererilor cultelor neoprotestante a determinat o susținută acțiune 
petitionarä, dar şi intervenţii occidentale în favoarea lor. În contrapartidă, după cum se 
menţiona într-un document, Ministerul de Interne al Bucureştiului a „întreprins măsuri de 
influențare şi de temperare a stărilor de spirit necorespunzătoare în rândul credincioşilor 
neoprotestanti şi acţionează în continuare pentru cunoaşterea şi prevenirea eventualelor 
activități de natură a prejudicia interese ale statului român““?. Reducerea la tăcere prin şantaj, 
compromitere, teroare a opozanților regimului era o practică obişnuită a serviciilor represive 


* ANIC, colecția Gabanyi, dosar nr. 161, ff. 2-18; Iosif Ton, op. cit, pp. 125-133; Sergiu Grossu, Calvarul 
României Creştine, f.1., Editura „Convorbiri literare“ — ABC Dava, 1992, pp. 128-133. 

5 Cartea Albă a Securităţii, vol. IV, Perioada 1968-1978, Bucureşti, 1995, p. 399; Cartea Albă a Securității. 
Istorii literare şi artistice (1969-1989), Bucureşti, 1996, p. 100. 

* losif Ton, op. cit, p. 126. 

7 Alan Scarfe, Dismantling a Human Rights Movement: A Romanian Solution, in ,,Religion in Communist 
Lands”, vol. 7, nr. 8, Autumn 1979, p. 167. 

5 Cartea Albă a Securităţii, vol. IV, pp. 398-399; Cartea Albă a Securităţii. Istorii literare... p. 100; Pavel 
Nicolescu se solidarizase cu acţiunea lui Paul Goma, fiind „unul dintre primii semnatari de prestigiu“ ai apelului 
din 1977 al scriitorului disident; Dennis Deletant, Ceausescu şi Securitatea. Constrângere şi disidenta in 
România anilor 1965-1989, traducere din engleză de Georgeta Ciocâltea, Bucureşti, Editura Humanitas, 1998, p. 
215, 229) 

19 Tosif Ton, op. cit, p. 127. 

7 Dennis Deletant, op. cit., p. 219. 

*! Cartea Alba a Securităţii, vol. IV, pp. 439-440. 

2 Ibidem, pp. 431-432. 

româneşti. Anturajul celor avuti in vedere era intesat cu informatori, frecvent se făceau razii, 
se initiau acţiuni de izolare si de discreditare socialä”. 

Cea mai radicală acțiune contestatară pornită din lumea evanghelicilor români a fost fără 
îndoială cea inițiată de un grup de nouă baptişti — Pavel Nicolescu, Nicolae Traian Bogdan, 
Emerich Iuhasz, loan Brisc, Petru Cocarteu, loan Moldovan, Nicolae Rădoi, Ludovic Osvath 
şi Dimitrie Ianculovici, care în aprilie 1978 au pus bazele Comitetului Creştin Român pentru 
Apărarea Libertăţii Religioase şi de Constiintä (ALRC). Comitetul a solicitat imediat aderarea 
la organizația elveţiană Christian Solidarity International (cu sediul la Zürich)". Membrii săi 
au trimis autorităților superioare de stat şi conducerii Uniunii Baptiste o Declaraţie şi un apel 
intitulat Încetaţi prigoana. În declaraţie erau invocate Constituția şi tratatele internationale 
semnate de România (Declarația Universală a Drepturilor Omului, Pactul Internaţional cu 
privire la drepturile civile şi politice, Actul final de la Helsinki pentru Securitate şi Cooperare 
în Europa). Scopul declarat al Comitetului era cuprins în şase puncte: „afirmarea valorilor 
morale şi spirituale ale religiei creştine; apărarea libertăţii religioase şi de conştiinţă; apărarea 
şi ajutorarea tuturor celor persecutați din cauza convingerilor religioase; promovarea 
legăturilor interconfesionale între creştinii din România şi cu cei din străinătate; informarea 
opiniei publice din România şi străinătate asupra persecuției religioase din România; 
analizarea fenomenului religios în contextul societăţii socialiste“. Declaraţia era semnată de 
cei nouă membri fondatori ai ALRC”. În apelul către conducătorii PCR si ai guvernului 
român, ai Departamentului Cultelor, ai reprezentanților Justiţiei, ai Securității şi ai liderilor 
Cultului Baptist, se cerea încetarea persecuțiilor religioase în România. Concetätenii 
semnatarilor apelului erau îndemnați la solidaritate: „să ne unim vocea împotriva 
discriminărilor şi a nedreptatilor, împotriva încălcărilor de orice fel a drepturilor fundamentale 
ale omului“?€. 

Acţiunea protestatarilor religioşi a fost catalogată de conducătorii cultelor, inclusiv de cei 
ai Uniunii Baptiste, ca activitate politică. Răspunsul celor direct vizati a fost că şi liderii 
cultelor erau implicaţi în politică, dar în beneficiul partidului comunist, pe când membrii 
ALRC făceau „politică împotriva regimului comunist, apărând drepturile Bisericii“, ale 
creştinilor persecutați, indiferent de confesiune””. Deşi iniţiată de evanghelici, organizația a 
ajuns să aibă un caracter interconfesional”*. 

Implicarea acestor cetăţeni români în contestarea atotputerniciei regimului comunist are 
explicaţii (parțiale) în viziunea eschatologica a tuturor membrilor organizației. Nu trebiuie să 
pierdem din vedere că în anii 1970 a avut loc în România, în pofida asaltului ateist şi a 
măsurilor represive ale regimului, o veritabilă renaştere religioasă. Proclamarea judecății lui 
Dumnezeu asupra oricărei forme de păcat şi injustitie, inclusiv a compromisului colaborării 
(conducerii) Bisericii cu Statul, potenta opoziția fata de ambele autorități”. 

ALRC s-a angajat în acțiuni revendicative care atingeau practic toate aspectele vieţii 
religioase şi culturale din România. La 5 iulie 1978, Consiliul de Stat, Ministerul Justiţiei, 
Departamentul Cultelor şi Uniunea Baptistă au primit Programul de Revendicări elaborat de 


% Pentru unele detalii asupra tehnicilor Securităţii, vezi H.-R. Patapievici, Lucrarea Securității, în „22”, (1) nr. 
9/27 februarie-5 martie 2001, p. 5; (ID nr. 10/6-12 martie 2001, p. 5; (IID nr. 11/13-19 martie 2001, p. 7; Marius 
Oprea, Modalitatea de racolare a informatorilor, în Istoria recentă in Europa. Obiecte de studiu, surse, 
metode“, Bucureşti, Colegiul Noua Europă, 2002, pp.198-204. 

 ANIC, colecția Gabanyi, dosar nr. 161, f. 65; Petru Cocarteu, Viziunea unei națiuni, £.., Editura Macarie, 
1998, pp. 99-100. 

* ANIC, colecția Gabanyi, dosar nr. 161, ff. 66-67. 

* Ibidem, ff. 68-70. 

27 Pavel Nicolescu, După mine, expresia „Biserică de stat” nu are nici un sens, interviu realizat de Mihai Suciu, 
în „Creştinul Azi”, nr. 2, 19, iunie 1993, p. 12. 

°8 Petru Cocarteu, op. cit., pp. 99-100. 

# Paul Negrut, Biserica si Statul. O interogatie asupra modelului ,,simfoniei“ bizantine, Oradea, Editura 
Institutului Biblic „Emanuel“, 2000, pp. 143-144. 

Comitetul pentru „Apărarea Libertăţii Religioase si de Constiintä” (ALRC). Acesta avea să se 
dovedească cel mai important act al organizației. Chiar în preambul era subliniată loialitatea 
fata de tara a semnatarilor, dar şi calitatea de creştini (practicanți), fiind menţionată dorinţa de 
a contribui la „apărarea drepturilor fundamentale ale omului, la respectarea prevederilor 
constituționale“. Se constata neschimbarea timp de 30 de ani a poziţiei Partidului Comunist 
Român fata de religie şi încordarea relaţiilor dintre stat şi biserică, ceea ce provoca „o 
permanentă stare de suferinţe şi tensiune pentru credincioşi“. Întrucât o asemenea situaţie nu 
mai putea continua, se considera necesară o schimbare de atitudine. Organelor centrale de 
partid şi de stat li se cereau satisfacerea unui număr de 24 de puncte, care depăşeau cadrul 
confesional, în conformitate cu prevederilor constituționale ale României, precum şi a 
acordurilor internationale cu referire la drepturile omului pe care aceasta le ratificase, 
contestându-se expres monopolul ideologic al partidului comunist asupra societății româneşti. 
În încheiere se sublinia: „Noi nu suntem marxisti, ci creştini [...]. Idealul nostru, al 
creştinilor, este o biserică liberă într-un stat liber“ (subl. n.). Programul a fost semnat de 27 
de persoane (25 de baptişti, un ortodox şi un penticostal): Pavel Nicolescu, Dimitrie 
Ianculovici (purtători de cuvânt ai organizaţiei), loan Moldovan, Nicolae Traian Bogdan, 
Petru Cocarteu, Emerich luhasz, Nicolae Rădoi, Ioan Brisc, Ludovic Osvath, Gheorghe 
Braşoveanu, Pavel Spunei, Nicolae Păulescu, Ionel Prejban, Trifon Girboni, Vasile Dochita, 
Ioan Dimbeanu, Zoltan Vereş, Ioan Flonta, Radu Căpuşan, Iosif Enyédi, Viorel Codreanu, 
Marin Bălaş, Vasile Lucaci, Viorel Zerge, loan Teleagă, loan Teodosiu şi loan Mircu”!. 

Represiunea impotriva membrilor ALRC a fost puternicä si concertatä, fiind vorba de 
actiuni ale Departamentului Cultelor, Securitätii, autoritätilor locale, dar si ale conducerii 
Uniunii Baptiste: licentieri din posturile ocupate, supraveghere, arestari, maltratäri, 
condamnări (aşa s-a întâmplat cu Nicolae Rădoi, Petru Cocârteu, Ionel Prejban, Dimitrie 
Ianculovici, Ludovic Osvath si Nicolae Traian Bogdan)”. Mai mult chiar, unii dintre membrii 
şi colaboratori ALRC aveau să moară în condiţii suspecte: Sabin Teodosiu, Petru Clipa, 
Nicolae Traian Bogdan etc”. Într-un context extrem de dificil, ALRC a continuat să 
monitorizeze situația religioasă in România şi să ceară oprirea persecuțiilor contra 
credincioşilor diferitelor confesiuni”*. 

Merită precizat că deşi ALRC a avut un început evanghelic (baptist), el a luat întotdeauna 
atitudine în fata oprimării credincioşilor ortodocşi, in special a celor din Oastea Domnuluis5, 
precum şi în favoarea greco-catolicilor. Rapoartele şi documentele Comitetului au atras 
atenţia asupra tuturor creştinilor rău tratați de autoritati*®, ALRC a intervenit în apărarea 
preotului ortodox Gheorghe Calciu-Dumitreasa, care protestase împotriva demolării bisericii 
Enei din Bucureşti, în 1977, iar la începutul lui 1978, în timpul unei predici, prezentase 
ateismul ca o „filosofie a disperării“. În 1979, după arestarea lui Calciu-Dumitreasa, Pavel 
Nicolescu l-a vizitat la închisoare pe preotul ortodox“*. 


% ANIC, colecția Gabanyi, dosar nr. 161, ff. 71-78. Vezi şi Sergiu Grossu, op. cit., pp. 135-137. 

* Ibidem. 

% Alan Scarfe, op. cit., pp. 170, 173-174; idem, A Call for Truth..., p. 448; Sergiu Grossu, op. cit., pp. 137-142, 
152; Petru Cocarteu, op. cit., pp. 100, 134; Paul Negrut, op. cit., p. 144. 

3 Petru Cocârteu, op. cit., pp. 100-101, 135. Vezi şi Sergiu Grossu, op. cit., pp. 196-202. 

# Sergiu Grossu, op. cit., pp. 156-160. 

5 Un exemplu îl oferă un document al ALRC, emis la 23 august 1978, şi publicat sub titlul The ,,Lord's Army,, 
Movement in the Romanian Orthodox Church, in ,,Religion in Communist Lands”, vol. 8, nr. 4, Winter 1980, pp. 
314-317. 

36 Trevor Beeson, op. cit., p. 376; Fiona Tupper-Carey, Romania, în „Religion in Communist Lands”, vol. 18, nr. 
2, Summer 1990, p. 183. 

37 Alan Scarfe, Dismantling a Human Rights..., p. 167; idem, The „Lord's Army” Movement...“, p. 317; Fiona 
Tupper-Carey, op. cit., p. 183. Pentru predicile (şapte la număr) ţinute sub denumirea de Cuvinte către tineri, in 
martie-aprilie 1978, de preotul refractar la obedienta fata de autorități, vezi Gheorghe Calciu-Dumitreasa, 

Autorităţile au reuşit in cele din urmă să reducă ALRC la tăcere in Romania, apelandu-se 
la expulzarea din tara a liderilor (în 1979) şi a multor membri ai organizatiei”, ceea ce se 
intamplase, de exemplu, si cu scriitorul disident Paul Goma in 1977. Activitatea organizatiei a 
continuat in Statele Unite ale Americii, membrii sai aträgând atentia lumii libere asupra 
persecutiilor religioase din teritoriul controlat de comuniştii români“. Însă exemplul a fost 
contagios chiar în tara, alti protestatari fiind încurajați în lupta lor pentru drepturile religioase, 
de fapt, prin extensie, pentru drepturile omului”. Alături de cererile pentru alegeri libere ale 
mişcării inițiate de Paul Goma sau de crearea unui sindicat liber, solicitările ALRC aveau un 
caracter radical, dovedindu-se incompatibile cu regimul comunist. Cu alte cuvinte, puneau 
sub semnul întrebării însuşi sistemul”. 

În timpul regimului Ceauşescu, „susţinătorii cei mai ferventi ai campaniei pentru dreptul 
la practicarea credinței religioase au fost baptiştii şi alte grupări protestante“, după cum nota 
un atent observator al realitätilor româneşti”. Comparativ cu numărul lor totuşi redus, 
acțiunea evanghelicilor a reprezentat un moment remarcabil în contestarea regimului 
comunist. Putin cunoscută după 1989, nevalorizata politic, ea nu a scăpat observatorilor atenţi 
şi neselectivi în privinţa faptelor istorice”. 


Războiul întru cuvânt. Cuvintele către tineri şi alte mărturii, Ediţie îngrijită, prefaţă şi note de Răzvan Codrescu, 
Bucureşti, Editura Nemira, 2001, pp. 23-64. 

*8 Dennis Deletant, op. cit., p. 221. 

* Petru Cocarteu, op. cit., pp. 100, 134; Alan Scarfe, Dismantling a Human Rights..., pp. 166-167. 

“ Joseph Harrington, Bruce Y. Courtney, op. cit., pp. 452-453. 

“| Paul Negrut, op. cit., p. 144. 

© În 1984, Vlad Georgescu nota în sinteza sa de istorie a românilor despre implicaţiile contestarii deschise a 
regimului: ,,[...] cererea de alegeri libere [...] formulată de grupul lui Paul Goma, sau cea de sindicat liber, 
expusă de mai multe ori după 1977, sunt în realitate cereri radicale, de natură a provoca modificări sistemice, 
sunt deci incompatibile cu regimul socialist (subl. n.). Brutalitatea cu care incipientele mişcări disidente au fost 
reprimate arată de altfel că regimul a fost şi este conştient de pericolul tacticii legaliste“; Vlad Georgescu, [storia 
românilor. De la origini până în zilele noastre, ediţia a III-a, Bucureşti, Editura Humanitas, 1992, p. 294. 

* Dennis Deletant, op. cit., p. 221. Pentru o privire comparativă a atitudinilor diferitelor denominatii de pe 
esichierul religios al epocii Ceausescu, vezi /bidem, pp. 200-224. 

a Spre exemplu, Alan Scarfe, Emil Freund, Vlad Georgescu, Sergiu Grossu, Dennis Deletant (ale caror lucrari 
au fost citate mai sus); Mihnea Berindei, România lui Ceauşescu — un naufragiu planificat, Il, in ,,22”, nr. 47, 
24-30 noiembrie 1998, pp. 12-13; Virgil Nemoianu, Jocurile divinității. Gândire, libertate si religie la sfârşit de 
mileniu, ed. îngrijită de Ioan I. Ica Jr., Bucureşti, Editura Fundatiei Culturale Române, 1997, p. 139; Daniel 
Barbu, Pesimismul luminat, sau despre posibilitatea gândirii de stânga, prefaţă la Norberto Bobbio, Liberalism 
şi democraţie, Bucureşti, Editura Nemira, 1998, p. 13; idem, Republica absentă. Politică şi societate în România 
postcomunistă, Bucureşti, Editura Nemira, 2000, p. 53. Vlad Georgescu avea să surprindă cu exactitate esența 
acţiunii: „creştinii evanghelici se mişcau în mod clar şi curajos în câmpul politicii, promovând reforme care ar fi 
schimbat nu numai relaţiile Bisericä-Stat, ci însăşi natura statului totalitar“; Vlad Georgescu, „Romanian dissent: 
its idea“, în loc. cit., p. 189. 

Securitatea si metodele de recrutare a informatorilor 


Observatii generale 

Constituirea, extinderea si gestionarea unei retele informative eficiente, avand ca scop 
controlul total asupra populatiei, a fost principalul obiectiv al Securitatii statului in toate 
etapele funcţionării sale istorice. Încă de la înfiinţare, au fost emise norme si ordine interne 
prin care s-au stabilit regulile generale ale muncii în retea', astfel încât ea să asigure pe de-o 
parte cunoaşterea profundă a stării de fapt, a situaţiei din tara, şi pe de altă parte să permită 
prevenirea şi descurajarea oricărei acţiuni ostile regimului comunist. Reţeaua informativă a 
fost principalul instrument de control al Securităţii asupra populaţiei, deopotrivă prin 
atribuțiile pe care le îndeplinea şi prin amplitudinea la care a ajuns să funcționeze. Gradul ei 
de extindere şi modul de dirijare au evoluat şi s-au adaptat, reflectând traseul ideologic stabilit 
de partid, dar funcțiile de bază au rămas aceleaşi: culegerea de informaţii cu valoare operativă 
direct de la sursă, privind atitudinea cetăţenilor fata de regim, urmată de prevenirea şi 
anihilarea oricăror acţiuni neconforme ideologiei oficiale. În consecință, în cele patru decenii 
de funcționare a Securităţii metodele de recrutare şi modul de lucru cu rețeaua informativă au 
evoluat în limitele respectării acestor două obiective principale. 


Scopul, obiectivele şi circumstanţele recrutării 

Reţeaua informativă a Securităţii a fost alcătuită de-a lungul timpului din mai multe 
categorii de surse, diferenţiate în funcţie de nivelul la care puteau acţiona operativ şi, implicit, 
de valoarea informaţiilor pe care le puteau furniza sau la care puteau accede. 

1. Persoana de sprijin era folosită pentru a culege informaţii la un nivel elementar, de 
primă sesizare, pentru redactarea rapoartelor de investigaţii (care conțineau simple date 
biografice sau profesionale), pentru filajul la domiciliu sau pentru realizarea unor combinații 
operative. În primii ani de funcţionare a Securităţii sarcinile îndeplinite de persoana de sprijin 
reveneau informatorului necalificat, cele două categorii fiind, în esenţă, echivalente. Acestea 
erau surse care nu dispuneau de aptitudini deosebite pentru culegerea de informații şi nu 
atât informatorii necalificaţi, cât şi persoanele de sprijin se recrutau „din rândul cetăţenilor 
patrioţi”, foarte disponibili şi care de multe ori contactau din proprie iniţiativă organele de 
informaţii. 

2. Informatorul, definit de la bun început drept „elementul de bază al acțiunii 
informative”, este principala categorie de surse pe care se baza rețeaua Securităţii, fiind 
recrutat şi dirijat pentru culegerea sistematică de informaţii despre persoane, evenimente, 
acțiuni, medii profesionale etc. Informatorul era selectat şi instruit să desfăşoare o activitate 
mult mai ofensivă decât persoana de sprijin, lucra într-o manieră sistematică, bine organizată, 
avea acces la informaţii foarte utile despre persoana sau mediul pe care îl supraveghea, avea 
aptitudini dovedite pentru genul acesta de activitate, avea o bună acoperire în mediu şi nu 
risca să fie deconspirat. În această categorie puteau fi incluşi atât cei proveniţi „din mijlocul 
elementelor străine de clasa muncitoare” (inclusiv deținuți politici, recrutați prin şantaj sau 
constrângere), cât şi persoane ataşate regimului, dar nesuspectate în anturajul în care urmau să 
fie dirijate. 

3. Rezidentul poate fi definit ca un informator cu calități excepționale, capabil să se 
substituie ofițerului în anumite situaţii şi să tina legătura cu alte surse din rețea (5-10 


' Instituţia Securităţii, sub diferitele ei denumiri (Direcţia Generală a Securităţii Poporului, Ministerul Securităţii 
Statului, Direcţia Generală a Securităţii Statului, Consiliul Securităţii Statului şi Departamentul Securității 
Statului) a trecut, ca unitate distinctă a Ministerului Afacerilor Interne, prin mai multe organizări şi restructurări, 
dintre care cele mai importante s-au produs în 1949, 1952, 1963, 1967 şi 1972. 

* ASRI, fond D, dosar nr. 9897, f. 188. 

persoane). Putea prelua informatii pe care le preda ofiterului si putea trasa sarcini in locul 
acestuia. Cu aprobarea ofiţerilor superiori, putea dirija şi informatori, însă de regulă avea in 
legătură persoane de sprijin. Spre deosebire de ofiţeri, rezidenții nu puteau recruta singuri alte 
persoane. Rezidentii se alegeau din rândul cadrelor de partid sau UTC, al ofițerilor în rezervă 
(caz în care puteau primi în legătură până la 30 de persoane de sprijin, în unele etape ale 
funcționării Securităţii), ori al informatorilor cu calități şi rezultate deosebite. Spre deosebire 
de informatori, rezidenții nu se recrutau niciodată din rândul nemembrilor de partid; în plus, 
nu puteau fi recrutaţi prin constrângere, ori din rândul persoanelor cu antecedente politice sau 
penale. 

4. Gazda casă de întâlniri era persoana care, in mod secret şi organizat, îşi punea 
locuinţa la dispoziţia ofiţerilor de Securitate pentru întâlniri conspirate cu informatorii din 
rețea. Gazda nu participa la întâlniri şi nu cunoştea conținutul discuţiilor care se purtau la 
domiciliul său, însă avea obligaţia de a asigura deplina conspirativitate asupra relației cu 
ofițerul. Gazda casei de întâlniri nu se recruta niciodată din rândul cetăţenilor străini or al 
celor care făceau obiectul unor acțiuni de urmărire, iar locuința conspirativă era folosită, de 
regulă, de către un singur ofiţer. 

Toate aceste tipuri de surse care alcătuiau rețeaua informativă erau înregistrate ca atare 
în evidențe, primeau nume conspirative şi puteau „promova” sau „retrograda” dintr-o 
categorie în alta, în funcţie de sarcinile mai mult sau mai puțin complexe pe care le puteau 
rezolva la un moment dat sau ca rezultat al unor schimbări în activitatea lor profesională. De 
pildă, o persoană de sprijin cu calități dovedite în culegerea de informaţii putea fi trecută în 
categoria superioară a informatorilor, cu aprobarea şefilor ierarhici ai ofițerului de legătură; de 
asemenea, un informator care nu mai avea acces la informaţiile de interes pentru ofițer (în 
idiomul Securităţii, „nu mai dispunea de posibilități” pe lângă obiectiv) putea fi trecută în 
categoria persoanelor de sprijin sau a colaboratorilor ori direct în evidența pasivă. Dirijarea, 
verificarea şi evaluarea activității tuturor categoriilor de surse se făcea periodic, la intervale şi 
după criterii bine stabilite. În funcţie de evaluările periodice şi de posibilităţile lor informative 
în mediul în care erau utilizate, sursele puteau fi menținute în rețea perioade mai scurte sau 
mai lungi de timp (mergând uneori până la zeci de ani) şi puteau fi predate în legătura altei 
unități a Securității, odată cu schimbarea domiciliului sau a locului de muncă, dacă se 
considera util sau necesar. Din toată această ierarhie, informatorii şi rezidenții au fost 
considerați de la bun început „sursele de bază, cele mai serioase şi conspirative (sic!) pentru 
obţinerea rezultatelor care ne interesează în investigație”. 

Indiferent de gradele şi nuanțele care departajau diversele categorii de surse, scopul 
introducerii lor în reţea, adică scopul recrutării, era supravegherea unui mediu sau anturaj, de 
multe ori supravegherea unei singure persoane“, despre care existau date ori suspiciuni că ar 
avea opinii sau atitudini diferite fata de cele acceptate oficial. Excepţie face recrutarea în 
scopul compromiterii, care merită o discuţie separată, fiind mai degrabă o măsură extremă 
într-o acțiune complexă de urmărire. Motivele recrutării unei surse coincid cu motivele 
urmăririi altor persoane, fiind în consecință extrem de diverse: atitudine ostilă sau 
duşmănoasă fata de regim, comentarii necorespunzătoare la adresa conducerii de partid şi de 
stat, intenţii de evaziune (termen care desemnează atât emigrarea legală, cât şi trecerea 
frauduloasă a frontierei), redactarea unor „scrieri cu conţinut interpretabil” sau a unor lucrări 
„de sertar”, misticism, prozelitism sau simplă apartenenţă la un cult religios, fie el şi 
recunoscut legal, ascultarea şi colportarea ştirilor transmise de posturi de radio străine 
(inclusiv din țările socialiste), existența unor rude sau prieteni în străinătate, relațiile 


> Ministerul Securităţii Statului, Directiva despre munca informativă de investigaţii a organelor Ministerului 
Securităţii Statului, 1953, p. 8. 

* Pentru recrutarea în vederea dirijării exprese pe lângă o persoană, menţionată chiar în Angajament, vezi 
ACNSAS, fond R, dosar nr. 1019. 

neoficiale cu cetăţenii străini”, comentariile elogioase la adresa ţărilor capitaliste, bancurile 
politice, vizitarea bibliotecilor şi a centrelor culturale străine (deşi funcționau legal pe 
teritoriul României) etc. O categorie aparte de urmăriți este cea a foştilor deținuți politici, a 
membrilor fostelor partide burgheze, a ofițerilor deblocati şi a urmaşilor acestora, în jurul 
cărora se construia o rețea informativă mult mai extinsă şi mai complexă. Ei formează 
categoria urmäritilor „din oficiu”, supravegheați perioade foarte lungi de timp (unii dintre ei 
zeci de ani), fără vreun alt motiv în afara celui strict biografic. La polul opus se află categoria 
de urmăriţi denumită foarte sugestiv „persoane fără antecedente”, în care intrau toți cei despre 
care nu se ştia nimic compromitator din perspectiva securității regimului şi care tocmai din 
acest motiv puteau deveni suspecți. Altfel spus, „persoanele fără antecedente” sunt urmărite în 
calitate de „suspecți din motive încă necunoscute”. 

Urmărirea informativă din motivele arătate mai sus intra în sarcina Direcţiei I a 
Securităţii (informaţii interne) sau a echivalentului său la nivel local, Serviciul 1 din 
inspectoratele judeţene. În principiu, constituirea şi extinderea reţelei de informatori de către 
celelalte direcţii sau servicii era motivată prin specificul muncii: informaţii economice, 
contraspionaj, informații externe, cercetări penale etc. Alfel spus, fiecare direcție recruta în 
principal în scopul culegerii de informaţii din domeniul pe care îl supraveghea şi pentru care 
fusese înființată. Existenţa unor linii de muncă diferite de profilul Direcţiei I, cu o încărcătură 
ideologică mai putin evidentă, este argumentul preferat de apărătorii distinctiei „Securitate 
represivă” — „Securitate protectivă”, în care ultima reprezintă interesul naţional. Ca o primă 
observaţie generală, trebuie spus că şi rețeaua informativă a Directiilor cu profile de muncă 
aparent „neutre” ideologic avea ca sarcină nespecifică, dar permanentă, culegerea de 
informaţii utile Direcţiei I, Pe lângă supravegherea procesului de producţie, prevenirea 
fraudelor, a pierderilor, sabotajelor sau accidentelor, informatorii acestor unități centrale şi 
teritoriale urmăreau obligatoriu şi „starea de spirit”, comentariile şi nemulțumirile colegilor, 
prin care se puteau preveni acțiuni de protest, tentative de emigrare, redactarea de materiale 
cu conținut critic sau contestatar etc. Astfel de informaţii erau transmise imediat ofițerilor de 
la Serviciul 1 sau de la Direcţia I, fiind prelucrate în sensul unei supravegheri generale a 
populaţiei. În concluzie, delimitarea formală a liniilor de muncă nu impunea restricții în 
privința recrutării şi dirijării informatorilor, nu ,,specializa” decât la modul general 
activitatea acestora şi, prin urmare, nu exclude ab initio comiterea faptelor de poliție 
politică”. 

Motivul recrutării informatorilor coincide cu însăşi rațiunea de a fi a Securităţii, şi 
anume, supravegherea întregii populații şi a tuturor activităţilor desfăşurate pe teritoriul 


* Relaţiile sau contactele cu cetățenii străini aflaţi pe teritoriul României au fost reglementate prin legi speciale, 
între care cea mai importantă este Legea 23/1971, care prevedea obligaţia fiecăruia de a se prezenta la organele 
de miliție pentru a declara prezenţa unui cetăţean străin la domiciliul său, precum şi întocmirea unor rapoarte 
detaliate la locul de muncă, dacă relaţia se stabilea pe linie de serviciu. Orice alt fel de contact, fie el şi sporadic 
sau accidental, era considerat „relaţie neoficială” şi putea deveni motivul unei acțiuni de urmărire. 

° Valabil pentru toată perioada de funcționare a Securităţii, exceptând intervalul 1953-1967, când profilul 
Direcţiei I au fost informaţiile externe. În rest, Liniile de muncă ale principalelor direcţii au fost următoarele, în 
intervalul 1967-1989: Direcţia I — Informaţii interne; Direcţia II — Contrainformatii economice; Direcţia III — 
Contraspionaj; Direcţia IV — Contrainformatii militare; Direcţia V — Securitate şi gardă demnitari; Direcţia VI — 
Cercetări penale (fostă Direcţia X, anchete penale — 1967-1972); Direcţia Generală de Informaţii Externe (DGIE, 
1967-1972), transformată în Departamentul de Informaţii Externe (DIE - 1972), respectiv Centrul de Informații 
Externe (CIE — 1978-1989). La acestea se adaugă unitățile sau serviciile speciale, cu atribuții ca instalare şi 
exploatare a tehnicii operative (,,T”), filajul („F”), interceptarea şi controlul corespondenţei (,,S”), apărarea 
secretului de stat („C”) şi dezinformarea (,,D”). La nivelul inspectoratelor judeţene, liniile de muncă se regăseau 
în numărul serviciului: Serviciul 1 pentru informaţii interne, Serviciul 2 pentru contrainformaţii economice 
ş.a.m.d. Corespondentul DIE/CIE era Grupa Operativă Teritorială (GOT - UM 0544). 

7 O bună ilustrare a exploatării informaţiilor privind „starea de spirit” şi comentariile de natură politică în dosare 
de urmărire deschise din motive economice se regăseşte în ACNSAS, fond I, dosar nr. 782. 

României, astfel încât stabilitatea deplină a regimului comunist să fie asigurată. Metodele de 
recrutare şi modul de lucru în reţea sunt consecinţa directă a acestui scop gigantesc, instituit 
pe criterii strict ideologice, şi nu funcționale. Atât în formele „slabe” de urmărire 
(supravegherea informativă generală, mapa de lucru sau mapa de verificare), cât şi în cele mai 
intense (prin dosar de urmărire informativă sau urmărire cu prioritate), recrutarea şi utilizarea 
surselor sunt decisive, respectând obligatoriu aceleaşi reguli. 


Metodele de recrutare 

Indiferent de circumstanţele în care se făcea introducerea în reţea a unei surse noi — in 
detenție sau în libertate — ea era precedată de „punctare” şi de un studiu detaliat, care avansa 
de la informaţiile biografice obişnuite (obţinute de la vecini, colegi de şcoală sau de serviciu, 
prieteni sau rude, şi consemnate în rapoarte de investigații) la un comentariu psihologic 
nuantat, in care se evaluau: gradul de instruire generală a candidatului, aptitudinile în 
culegerea de informaţii, şansele şi gradul de apropiere de obiectivul urmărit, capacitatea de 
disimulare şi, implicit, riscul de a fi deconspirat. Contactul direct cu ofițerul, desfăşurat sub 
acoperire sau sub un pretext oarecare, era hotărâtor pentru a se înainta propunerea de 
recrutare, supusă întotdeauna aprobării ofițerului ierarhic superior. De asemenea, candidatul 
era verificat prin celelalte surse din rețea, care puteau da referințe favorabile sub impresia că 
se culeg informaţii despre o persoană urmărită, şi nu despre un viitor informator. În felul 
acesta, rețeaua se completa fara să se încalce regula conspirativitatii depline, regulă asupra 
căreia voi reveni. 

Pentru o descriere adecvată a metodelor de recrutare utilizate de Securitate se poate 
folosi ca referinţă categoria informatorilor, cea mai bine reprezentată statistic şi având în plus 
avantajul că ilustrează aplicarea fără restricții a tuturor procedeelor operative (spre deosebire 
de categoria gazdei casei de întâlniri sau a rezidentilor, care nu puteau fi recrutați prin 
constrângere). Putem distinge două metode fundamentale aplicate constant de Securitate: 
recrutarea prin constrângere sau şantaj şi recrutarea prin convingere (sau „pe baza 
sentimentelor patriotice”), ultima şi în versiunea recrutare legendată, ca variantă secundară a 
recrutării prin convingere. 

Recrutarea prin constrângere sau pe bază de material compromitator a fost o metodă 
utilizată constant în toate etapele istoriei Securităţii, deşi literatura de specialitate o consideră 
tipică pentru epoca violent-represivă a regimului comunist, din primii săi ani de funcționare. 
Recrutarea prin constrângere se aplica frecvent în cazul persoanelor cu antecedente politice 
sau penale: foşti deţinuţi politici, membri ai partidelor burgheze, foşti legionari, ofițeri 
deblocati şi descendenţi ai tuturor acestor categorii, deopotrivă. Metoda s-a extins treptat şi 
asupra condamnaților de drept comun, în special asupra condamnaților pentru tentativă de 
evaziune, asupra celor avertizaţi de Securitate la finalul unei acțiuni de urmărire, dar şi asupra 
celor sanctionati la locul de muncă, pe linie profesională. Elementele de constrângere sau de 
şantaj erau identificate de ofițer în perioada studiului pentru recrutare, utilizarea lor fiind 
supusă aprobării şefilor ierarhici, în raportul prin care se făcea propunerea de introducere a 
noii surse în rețea. La nevoie, orice amănunt biografic putea deveni un element constrângător 
sau un element de şantaj: originea socială „nesănătoasă”, în special nedeclarată în 
documentele de cadre, existența unor rude sau prieteni apropiaţi cu un trecut politic „ostil 
clasei muncitoare” sau emigrați în străinătate, existența unei sancțiuni la locul de muncă, 
solicitarea unui transfer de serviciu, a unei locuințe din fondul locativ de stat sau a unui 
paşaport, intenţia unei rude apropiate de a urma o facultate controlată ideologic, nevoia de 
tratament medical greu accesibil etc. 

La rândul lui, materialul compromitätor putea fi un document extras din dosarul de 
cadre (şi din care putea rezulta un detaliu biografic suspect), o semnalare scrisă (notă 

informativă, declaraţie, denunt, scrisoare anonimă trimisă direct Securităţii sau 
corespondență interceptată, în special cu străinătatea), înregistrarea unei convorbiri telefonice, 
o fotografie realizată pe parcursul filajului, şi din care rezulta că persoana vizată frecventa un 
anturaj necorespunzător sau întreținea relații extraconjugale, o perchezitie la domiciliu 
(secretă sau cu martori), în care se ridicau obiecte sau cărți cu caracter suspect etc. Dacă prin 
investigaţiile obişnuite nu se putea identifica un material compromitätor care să permită 
recrutarea, el putea fi „plantat” şi printr-o combinaţie operativă la care participau civili 
(vecini, colegi de serviciu, rude) sau cadre sub acoperire. 

Elementul de constrângere sau şantaj era invocat deschis de către ofiţer chiar în timpul 
procesului de recrutare, şi din acest motiv alegerea şi evaluarea sa prealabilă erau decisive. 
Faptul că acceptul asupra colaborării cu Securitatea a fost dat prin constrângere sau prin 
folosirea de material compromitätor era consemnat explicit în raportul privind modul cum a 
decurs recrutarea, fapt care atestă lipsa oricărei restricții procedurale şi, implicit, a oricărui 
scrupul legal în metodele de lucru ale Securităţii. Recrutarea prin constrângere funcționa, cu 
rare excepţii, în mediile de maxim interes operativ, în care o colaborare benevolă era foarte 
putin probabilă (foştii deţinuţi politici, opozantii declaraţi ai regimului, adepții cultelor 
religioase etc.). Avantajele acestei metode deveneau şi mai evidente în condiţii de detenție: 
recrutarea deţinuţilor prin constrângere sau şantaj era folosită curent pentru supravegherea 
„elementelor recalcitrante”, prevenirea acțiunilor de protest şi rezistență în închisori, 
descurajarea încercărilor de a lua contact cu ceilalți deţinuţi, cu familia sau cu apărătorul legal 
(„privilegiu” acordat doar în ultimii ani ai regimului comunist), obţinerea de informaţii în 
afara anchetei şi, mai ales, controlul psihologic total asupra deţinuţilor, în special a celor 
politici. 

În detenţie, principalele elemente de şantaj sau constrângere erau chiar drepturile 
deținuților, garantate de legislaţia română (dreptul la hrană, la medicamente şi asistență 
medicală, dreptul la vizită), şi, respectiv, amenințarea cu represalii interzise de aceeaşi 
legislație (pedepsele fizice, privarea de somn, izolarea, carcera, tortura)’. Mai presus de toate 
a funcționat însă şantajul prin reducerea pedepsei, în special în cazul deţinuţilor de drept 
comun recrutați pentru supravegherea informativă a deținuților politici. Securitatea a folosit 
constant recrutarea şi dirijarea deţinuţilor de drept comun în celule ocupate de deținuți 
politici, sub promisiunea reducerii pedepsei, inclusiv în ultimii ani ai regimului Ceauşescu, 
când detentia politică era oficial inexistentă în România!”. În cazul deţinuţilor politici şantajul 
mergea până la recrutarea în ultimele zile de detenţie, după emiterea decretului de eliberare, 
dar într-un moment în care detinutul nu ştia că e deja liber. Amenințarea cu prelungirea 
detenției într-un moment de maximă tensiune psihologică funcționa mai ales în cazul celor 
care rezistaseră la presiuni mult mai dure de-a lungul executării pedepsei. Semnarea unui 
Angajament de colaborare în momentul eliberării din închisoare promitea, pe de-o parte, 
neprelungirea discretionara a privării de libertate şi, pe de altă parte, o viaţă normală, fără 
stigmatul detenției politice. Distinct fata de documentul care îi putea transforma în 
colaboratori, deținuții erau obligați să semneze şi un angajament de păstrare a secretului 
privind cele petrecute în închisoare; refuzul putea atrage după sine sancțiuni dure, mergând 
până la prelungirea abuzivă a detenţiei, după expirarea pedepsei prevăzute în sentință. 

Recrutarea informatorilor pe bază de sentimente patriotice e consemnată în 
documentele de arhivă ca metodă predilectă, recomandată şi folosită constant ca etalon al 


$ Pentru fabricarea de scrisori anonime folosite ca material compromitator în vederea recrutării, vezi Ibidem, 
fond R, dosar nr. 1161. 

” Pentru recrutarea prin şantaj în timpul detenției, vezi Ibidem, dosar nr. 486; ibidem fond I, dosar nr. 1217; 
ibidem, fond R, dosar nr. 2420. 

1 Pentru recrutarea deținuților de drept comun în scopul supravegherii deţinuţilor politici de la Aiud în 1986 (!), 
sub promisiunea reducerii pedepsei, vezi Ibidem, fond I, dosar nr. 234; ibidem, dosarele 1147, 1126, 1125, 1124 
şi 1121. 

muncii de Securitate, ca indicator al spiritului civic şi, în egală măsură, al priceperii ofițerului. 
La modul ideal, orice recrutare trebuia să exprime, prin textul Angajamentului, sentimentele 
patriotice ale informatorului şi ataşamentul său față de regim: chiar din prima frază se invoca 
„apărarea patriei şi a cuceririlor revoluționare” ca obligație a fiecărui cetăţean, iar 
nerespectarea acestei îndatoriri urma să fie sanctionatä în temeiul unei legi niciodată 
precizate. Informatorul semna o adeziune aparent benevolă la o activitate în principiu 
obligatorie, pe baza unei legi neidentificate. Regulile generale ale introducerii unei persoane 
în reţea se respectau şi în cazul recrutării din sentimente patriotice: „punctarea” candidatului, 
studiul în vederea recrutării, verificarea prin alte surse şi prin rapoarte de investigații, 
obținerea aprobării ofițerilor superiori, asigurarea conspirativitatii. Recrutarea se putea face la 
locul de muncă, la sediul Securităţii, la sediul Miliției, într-o casă conspirativă, în biroul 
ofițerului de contrainformaţii în cazul militarilor sau chiar la domiciliul candidatului, însă 
doar cu condiţia fermă a respectării conspirativitatii. 

Existenţa unui factor constrângător chiar şi în cazul recrutării pe bază de sentimente 
patriotice rezultă fie din durata foarte mare a întâlnirii cu ofiţerul (care în unele cazuri putea 
depăşi 24 de ore, lucru prevăzut chiar în primele directive interne ale Securitätii)!!, fie din 
însăşi invocarea pretinsei obligaţii legale de a colabora, menţionată în textul Angajamentului. 
Dincolo de modificările minore suferite de-a lungul timpului, formula uzuală care încheia 
Angajamentul era următoarea: „Îmi iau angajamentul să păstrez în secret absolut legătura şi 
munca mea cu organele Securității Statului. Pentru divulgarea acestei legături şi a 
informaţiilor ce le voi furniza port răspunderea penală conform legilor /.../"!?. Or, trebuie 
subliniat că nici o lege promulgată pe teritoriul României nu stipula obligaţia cetățenilor de a 
furniza informaţii în mod conspirat Securităţii şi nu sancţiona penal refuzul colaborării. 
Prezenţa elementului constrângător şi în recrutarea pe bază de sentimente patriotice e mult 
mai evidentă în cazul militarilor în termen, recrutați de Biroul de Contrainformatii al unității: 
aflat in fata unui ofițer superior şi a unui text în care se invocă obligaţia legală de a furniza 
informaţii pentru apărarea patriei, soldatul îşi dădea consimțământul, fără a fi prevenit că 
relația va continua şi după eliberare, cu un scop mult mai puţin nobil. Putem conchide că 
recrutarea pe bază de sentimente patriotice se baza fie pe cointeresarea candidatului (care 
stabilea astfel o relaţie amiabilă şi avantajoasă cu autorităţile), fie pe intimidare, fie pe 
manipularea sa prin înşelătorie. Această ultimă variantă a recrutării „pe bază de sentimente 
patriotice” este perfect ilustrată de metoda introducerii legendate în rețea. 

Legenda!” era o ficţiune construită de ofiţer (în urma studiului de recrutare) pentru a-şi 
convinge candidatul de necesitatea şi mai ales de caracterul moral şi legitim al colaborării cu 
Securitatea. Legenda prelua şi specula în primul rând detalii din viata profesională a 
candidatului, dar şi alte elemente biografice care puteau susține ideea că, prin colaborarea sa 
cu ofițerul, persoana vizată îndeplinea o misiune civică. Legendarea era metoda consacrată de 
disimulare a adevăratului scop al recrutării unei persoane (în speţă, urmărirea celor apropiaţi), 
folosirea de argumente fictive fiind practicată în cazul celor care nu puteau fi constrânşi ori 
santajati să colaboreze, şi nici nu puteau fi convinşi prin retorica obişnuită. Dacă şi metoda 
legendei eşua, ofițerul folosea varianta de retragere, o ficțiune complementară, un pretext (de 
regulă profesional) care motiva aparent contactarea persoanei respective. Ca şi legenda, 
varianta de retragere era pregătită din timp, adaptată profilului candidatului şi supusă 
aprobării superiorilor, în raportul cu propunerea de recrutare. 


!! Pentru descrierea unui proces de recrutare care a durat 36 de ore, neîntrerupt, vezi Ibidem, fond R, dosar nr. 
1161, f. 78. 

'? Ministerul Securitatii Statului, Directiva despre munca informativa...., 1953, p. 10. 

= „Legenda informativă - versiunea verosimilă folosită cu scopul de a asigura conspirarea şi secretizarea muncii 
de securitate şi a realiza inducerea în eroare a duşmanului“, în Instrucţiuni privind organizarea şi desfăşurarea 
activității informativ-operative a organelor de securitate, Departamentul Securităţii Statului 1987, p. 7. 

Existenţa binomului legendă-variantă de retragere’* între metodele standard ale 
Securităţii dovedeşte, pe de-o parte, că nu exista obligația legală de a colabora, invocată în 
textul Angajamentului si, pe de altă parte, că recrutarea nu se făcea printr-un consimtämänt 
autentic, liber asumat, nici chiar în cazul ideal al recrutării „pe bază de sentimente 
patriotice”. La rigoare, putem spune că informatori autentici, recrutaţi din convingere şi nu 
prin presiuni sau înscenări, sunt doar cei care s-au oferit voluntar să furnizeze informaţii (fiind 
totuşi verificaţi la fel de riguros ca şi ceilalți) şi cei care au răspuns fără nici o ezitare la 
solicitarea ofițerului, înțelegând perfect ce li se cere. La polul opus stau recrutarea elevilor şi 
recrutarea în scopul compromiterii, două situaţii care se constituie în cazuri-limită şi în 
acelaşi timp în exemple peremptorii de încălcare a drepturilor civile elementare în activitatea 
curentă a Securităţii. 

Recrutarea elevilor (a minorilor în general) viza folosirea lor cu predilecție ca 
persoane de sprijin, pentru supravegherea mediului şcolar pe o linie de muncă distinctă (în 
„problema învățământ” sau în „problema tineret studios”). Chiar dacă funcționau pe o treaptă 
modestă în ierarhia Securităţii (persoană de sprijin sau colaborator), elevii introdusi în rețea 
puteau furniza informaţii de primă sesizare foarte utile, verificate la alte nivele şi apoi 
exploatate informativ în acțiuni de urmărire. Recrutarea elevilor se făcea de regulă în localul 
şcolii, iar ţinta culegerii de informaţii erau fie profesorii semnalati cu atitudini suspecte fata de 
regim, fie persoane provenind din familii urmărite (pentru descendența lor socială, pentru 
relații în străinătate, intenții de emigrare, comentarii critice etc.). Pe lângă legendă, la 
recrutarea elevilor se foloseau ca argumente constrângătoare sancţiunile şcolare, corijentele, 
amenințarea cu repetentia sau cu interzicerea accesului într-o instituție de învățământ 
superior”. Introducerea în rețea se făcea prin semnarea unui angajament, uneori pe un 
formular tipizat, text în care accentul cădea cu deosebire pe păstrarea strictă a secretului 
colaborării, inclusiv fata de familie. Această ultimă condiție încălca flagrant drepturile 
minorului, constrâns să-şi asume obligaţii pretins legale în relaţie cu o instituţie a statului, 
fără acordul părinţilor sau al tutorilor de drept. 

Recrutarea în scopul compromiterii nu avea ca scop extinderea reţelei informative şi 
obținerea de informaţii, ci izolarea unei persoane sau „destrămarea unui anturaj”!€. La această 
metodă se recurgea în acțiunile complexe de urmărire, dacă alte măsuri de descurajare şi 
intimidare eşuau. În timpul falsei recrutări se încălca voit regula de bază a conspirativitatii: 
„candidatul” (adică urmăritul) era adus la sediul organelor Ministerului de Interne în văzul 
lumii, pentru o „discuţie” care nu dura suficient pentru a trece drept anchetă şi nu avea 
consecinţe vizibile asupra celui în cauză. Astfel, se acredita în rândul anturajului ideea că 
persoana a fost recrutată, urmarea fiind izolarea de familie sau de prieteni. În detenţie, 
simularea recrutării se făcea fie prin acordarea unor „favoruri” nesolicitate, dar refuzate 
altora, fie prin lansarea deliberată a zvonului despre recrutarea cuiva, având ca efect tot 
izolarea deplină de ceilalți deţinuţi. Ca şi legendarea, recrutarea în scopul compromiterii 
atestă duplicitatea Securităţii în raport cu propria retorică şi propria conduită: pe de-o parte, în 
documentele oficiale se clamează obligaţia cetateneasca de a colabora, iar pe de alta această 
relaţie obligatorie şi pretins legală se instituie prin constrângere, inselätorie şi şantaj. 

O categorie distinctă în ierarhia celor care alcătuiau rețeaua informativă o constituiau 
sursele nerecrutate, adică sursele speciale provenite din rândul oamenilor de cultură, al 
persoanelor cu funcții oficiale şi al membrilor de partid. Aşa cum am arătat, în primii ani de 


'* Legenda şi varianta de retragere se foloseau nu doar la recrutare, ci şi în acțiunile de urmărire, în situaţii 
operative mai complexe. Un caz de control medical legendat asupra unei persoane urmărite, vezi ACNSAS, fond 
I, dosar nr. 2149, ff. 34-35. 

15 Pentru exemple privind recrutarea elevilor, Ibidem, dosar nr. 211; ibidem, fond R, dosar nr. 106. 

16 Pentru un exemplu elocvent de recrutare în scopul compromiterii, în anul 1988, vezi Ibidem, fond I, dosar nr. 
1308, vol. 1, f. 8. 

funcționare a Securităţii, din rândul acestora din urmă se recruta „elita”, adică rezidenții şi 
informatorii, fiind înscrişi în evidențe şi utilizaţi fără nici un fel de restricții. După emiterea 
Hotărârii CC al PCR nr. 119 din 16 martie 1968, pentru recrutarea şi înscrierea în evidențe a 
informatorilor „proveniţi din rândul oamenilor de ştiinţă, artă şi cultură sau cei ce intră în 
nomenclatura organelor de partid (deşi nu sunt membri de partid)”, avizul introducerii în rețea 
intra exclusiv în sarcina şefilor direcțiilor centrale şi teritoriale sau a loctiitorilor acestora, 
precum şi a şefilor de servicii independente. Semnificaţia acestei avizări la nivel foarte înalt 
tine în principal de cerința unei mai mari conspirativitati privind infiltrarea mediilor politice şi 
profesionale speciale: sursele membri de partid, persoanele cu funcții de conducere sau 
oamenii de cultură se recrutau de către ofițeri cu grad superior, erau dirijati către obiective 
urmărite prin acțiuni supravegheate de conducerea unității şi mai ales erau introdusi în reţea 
numai cu acordul prealabil al factorilor politici, în speță, al conducerii de partid la nivel 
central sau local. Corolarul acestei situaţii îl reprezintă urmărirea membrilor de partid, a 
persoanelor cu funcții şi a oamenilor de cultură — tot cu avizul conducerii politice şi prin 
acţiuni aprobate şi coordonate la nivel superior. În rest, regulile muncii operative erau 
aceleaşi: „punctarea” şi studiul în vederea recrutării, stabilirea în concret a sarcinilor pe care 
sursa le avea de rezolvat, analizele şi evaluările periodice erau identice. 

Valoarea informaţiilor primite de la o sursă specială era direct proporțională cu 
reputația profesională, prestigiul social şi credibilitatea persoanei. O dovadă a tratamentului 
preferențial acordat de Securitate informatorilor membri de partid sau surse speciale o 
constituie faptul că aceştia nu erau obligați să semneze un angajament sau să furnizeze 
informaţii în scris. Relaţia cu ofițerul nu debuta niciodată de pe poziţii de forță, metoda 
constrângerii nu putea fi folosită, întâlnirile aveau loc de comun acord iar informaţiile puteau 
fi furnizate verbal, caz în care ofițerul întocmea rapoarte informative detaliate. Acest tip de 
document consemna cu maximă acuratețe activitatea surselor speciale, având prin conţinut o 
valoare similară notelor informative obişnuite, dar prezentând în plus avantajul că asigura 
conspirarea perfectă a informatorului fata de alti ofițeri operativi care ar fi avut acces la 
informaţiile obținute”. 

Supravegherea mediului cultural, în special a celui literar şi artistic, a presupus 
introducerea în reţea a unor surse de rang înalt, în mare parte membri de partid, dirijate in 
mediul lor profesional mai ales în scop preventiv. Dacă în alte medii informatorii erau instruiți 
astfel încât să se asigure cunoaşterea în profunzime a stării de fapt, în mediile protejate (artă, 
cultură, presă, învățământ, culte, justiție şi sănătate) ei aveau ca sarcină principală prevenirea 
unor situații indezirabile pentru regim: apariţia de lucrări literare sau ştiinţifice „cu conţinut 
necorespunzător” sau „interpretabil”, transmiterea de manuscrise în străinătate, schimbul de 
publicaţii sau de informaţii cu colegi de breaslă din afara țării, redactarea unor texte cu 
caracter protestatar (memorii, petiţii, scrisori deschise), inițierea oricăror forme de disidenta 
etc. Informatorii din mediile protejate primeau sarcini mult mai complexe din partea ofițerilor 
de legătură, funcționând, în special după desfiinţarea Direcţiei Generale a Presei şi 
Tipăriturilor, ca veritabili agenți ai cenzurii: obțineau informaţii despre proiecte editoriale, 
despre textele in curs de redactare sau de apariție, sustrăgeau manuscrise din redactii pentru a 
permite Securităţii o lectură în avanpremieră, recenzau în note informative extinse operele 
confratilor, recomandându-le sau, dimpotrivă, semnalând mesajul lor îndoielnic (pasaje 
obscure, trimiteri ideologice subversive, „şopârle”), modificau planurile editoriale după 
indicațiile ofițerilor, propuneau retragerea de manuscrise sau tiraje întregi din circulaţie şi mai 
ales duceau „muncă de lămurire” pe lângă cei urmăriţi. Actionand ca agenți de influență în 


"7 Instrucţiunile nr. P.2 din 26.01.1970, privind activitatea de evidenţă, dispecerat şi arhivă, aprobate de Ion 
Stănescu, preşedinte al Consiliului Securității Statului, modifică substanţial informaţia din fişele de evidență 
(Model 1), în care nu se mai notează numele conspirativ şi numele ofițerului de legătură, tocmai pentru ,,o cât 
mai bună conspirare a persoanelor ce fac parte din rețeaua informativă a unităţilor de securitate”. 

cadrul breslei, sursele speciale indeplineau sarcina principala a Securitatii in mediile protejate, 
si anume prevenirea opozitiei deschise fata de regim si obtinerea unor produse culturale 
perfect integrate ideologic. Frecvent, recrutarea informatorilor din rândul oamenilor de 
cultura avea ca unic scop ,,influentarea pozitivä” a unei persoane suspectate ca pregateste 
texte ,,cu continut ostil sau interpretabil”, memorii adresate autoritatilor, scrisori deschise 
către instituţii din tara sau din străinătate, lucrări „de sertar”, proiecte artistice neautorizate 
oficial (chiar şi în rândul mişcării artistice de amatori), ori simple teze de doctorat discutabile 
sub aspect ideologic. 

Folosirea surselor informative în mediile protejate respecta principiile de bază ale 
muncii în reţea, cu observaţia că semnarea angajamentului şi furnizarea de note scrise nu erau 
obligatorii: sursele speciale erau şi ele verificate periodic prin alti informatori sau prin 
„mijloacele specifice” (înregistrări, filaj, controlul corespondenţei), dar contactele, legendele 
şi variantele de retragere erau pregătite minuțios, cu mai multă prudenţă, iar relația cu ofițerul 
se construia la un nivel mai degrabă protocolar, după contacte „profesionale” repetate la locul 
de muncă. Ofiţerul de obiectiv, cel care răspundea oficial de bunul mers al instituției, putea 
folosi vizitele de lucru în scopul contactării şi studierii de noi surse: sub pretextul rezolvării 
unor probleme curente evalua potenţialul operativ al unei persoane, făcea recomandări care 
implicau o întâlnire viitoare sau pur şi simplu culegea informaţii „în orb”, sub legendă, de la 
persoane neintroduse oficial în reţea. 

Cu atât mai facilă era culegerea de informaţii de la persoanele cu funcții de conducere 
în obiectivul supravegheat (indiferent de profilul acestuia), persoane cărora li se cereau in 
mod direct şi neconspirat orice fel de date privind oamenii din subordine, sub motivul 
asigurării bunului mers al instituției, al prevenirii unor acțiuni de spionaj sau a unor infracţiuni 
economice. Deşi „persoana oficială” nu era înscrisă în evidențe ca sursa'*, în fapt putea juca 
oricând un astfel de rol, la solicitarea expresă a ofițerului, făcută sub o identitate neconspirată, 
chiar dacă scopul real al contactării era legendat. Folosirea persoanelor cu funcţii oficiale în 
acțiuni de urmărire mergea de la obţinerea pe orice căi a informaţiilor cu valoare operativă la 
convocarea lor ca martori la „atenționări”, „avertizări” sau „puneri în discuţie publică”, toate 
metode de intimidare şi descurajare la care Securitatea a apelat constant. 

O situație extremă, care impune o tratare separată, este simularea obținerii de 
informaţii de la sursele din rețea — altfel spus, simularea recrutării de noi informatori. Pe 
scurt, este vorba de prelucrarea unor documente cu caracter oficial, utilizate curent în 
instituţiile de stat, indiferent de profilul lor (rapoarte de activitate, note de serviciu, note 
explicative, dări de seamă, caracterizări, recomandări pentru dosarele de cadre, recomandări 
pentru obținerea accesului la documente secrete sau a avizului de plecare în delegații externe 
ş.a.m.d.) astfel încât să pară că ofițerul a primit informaţiile de la surse din reţea. Deşi 
procedeul era interzis de regulamentele interne, ofițerii de obiectiv comiteau frecvent acest 
abuz, fie din comoditate, fie pentru că nu reuşeau să îndeplinească norma de informatori 
prevăzută în perioada respectivă. Ei ajungeau astfel să mistifice documente procurate de la 
persoanele cu funcţii oficiale, de la serviciile de protocol pe care le supravegheau direct, de la 
serviciul personal, de la informatori sau pur şi simplu obţinute prin sustragere, şi să le 
transforme în note informative adăugându-le un antet specific, schimbând semnăturile cu 
nume real în nume conspirative şi atribuindu-le unor surse care n-au existat niciodată în 
realitate'”. Înregistrarea fictivă şi manipularea înscrisurilor pentru a simula introducerea de 


'5 Sursele nerecrutate nu erau înregistrate în evidența generală sau în evidenţa reţelei informative; totuşi, ofițerul 
de legătură tinea o evidenţă proprie a acestor persoane, dintre care multe ajungeau să fie incluse oficial în reţea, 
după o perioadă de „punctare” şi studiu, de la caz la caz. 

'9 Astfel de documente — rapoarte depuse de angajaţi la Serviciul Protocol, sub incidenţa legilor speciale privind 
relaţiile cu străinii — se regăsesc, de ordinul zecilor, în dosarul de obiectiv Radioteleviziunea Română; ACNSAS, 
fond D, dosar nr. 135. Se poate lesne observa adăugarea antetului şi transformarea numelui real al semnatarului 
în nume conspirativ de către aceeaşi persoană care întocmeşte olograf Nota Biroului. 

noi informatori in retea sunt o alta ilustrare a abuzului ca practicä uzuala a Securitatii, in care 
falsul in documente in detrimentul persoanei se facea fara nici o sanctiune. 

Pe lângä folosirea persoanelor cu functii oficiale, exploatarea ,,in orb” constituia o 
altă metodă prin care ofițerul de Securitate putea culege informații fără să recurgă la 
recrutarea standard. Exploatarea unei surse „în orb” avea loc sub acoperirea unei legende sau 
a unei identități false (nume de serviciu şi calități oficiale fictive, cu observația că folosirea 
numelui de serviciu era curentă în cazul ofițerilor DIE/CIE chiar şi în contactele „deschise” cu 
informatorul). Metoda „în orb” presupunea obligatoriu construirea unei legende, de regulă în 
jurul unui pretext profesional, care să-i permită ofițerului un dialog amplu cu interlocutorul 
fără ca acesta să sesizeze adevăratul scop al discuţiei. Informaţiile obținute erau de multe ori 
mai valoroase decât cele furnizate de sursele recrutate prin metodele clasice, dat fiind că 
dialogul era benevol, fără nici o constrângere psihologică. Dacă abordarea urmăritului de 
către ofițer nu era posibilă, putea fi dirijat şi un informator care, sub legenda indicată, să 
obțină tot „în orb” informațiile necesare. Utilizarea unor asemenea informaţii şi consemnarea 
lor în documente se supunea regulilor generale, dovadă că metoda exploatării „în orb” era 
considerată la fel de necesară şi de legitimă ca recrutarea obişnuită, indiferent dacă era 
folosită de un informator sau de un ofițer acoperit. Este o dovadă în plus că, în ciuda retoricii 
oficiale care declara obligatorie în baza legii colaborarea organizată şi conspirată cu 
Securitatea, metodele concrete de obținere a informaţiei erau gândite să ocolească refuzul 
fără să-l sanctioneze, pentru că nu exista nici un temei legal al sanctiunii. 

În ce priveşte informatorii membri de partid, aceştia intră formal în categoria surselor 
nerecrutate, adică neînregistrate oficial în evidența generală a rețelei. Exceptând primul 
deceniu de funcționare a Securităţii, recrutarea unui membru PCR s-a făcut numai cu avizul 
conducerii politice superioare (la nivel judeţean sau central), dosarul fiind distrus după 
încetarea legăturii, în cazul în care fusese deja deschis înainte de înscrierea titularului în 
partid”. Recrutarea prin constrângere sau prin material compromitätor nu intra în discuţie, 
acceptul find de la sine înţeles în virtutea unei sarcini de serviciu sau a obligaţiilor pe linie 
partid. Credibilitatea surselor înregimentate politic era în principiu mai mare decât a celor 
obişnuite. În mod corespunzător, sarcinile cu care erau dirijati în reţea informatorii membri de 
partid deveneau mai importante, iar refuzul colaborării (foarte puţin probabil) era sancționat 
în primul rand politic. Motivele recrutării membrilor de partid”! nu diferă de cele valabile 
pentru sursele obişnuite, iar modul de lucru era identic: puteau furniza informaţii în scris sau 
verbal, primeau nume conspirativ, erau verificați, evaluati periodic şi recompensati dacă era 
cazul. Singura diferență notabilă fata de ceilalți informatori stă în gradul sporit de 
conspirativitate: prezenţa lor în rețea nu era consemnată în evidențe şi urmele arhivistice ale 
colaborării lor se distrugeau tocmai din acest motiv. Consecințele acestei relații ultra- 
conspirate cu Securitatea sunt însă la fel de grave, chiar dacă astăzi au ajuns mult mai greu de 
dovedit. 

Aşa cum am spus, modul de lucru cu informatorul era în esenţă identic pentru toate 
categoriile de surse, indiferent de circumstanţele diferite ale introducerii lor în reţea. Încă de 
la recrutare, de multe ori odată cu semnarea angajamentului, se stabilea lista de legături sau 
relații, chiar dacă sursa nu urma să fie dirijată în mod expres pe lângă persoane, ci primea 
sarcini mai generale (urmărea „starea de spirit din rândul populaţiei”, supraveghea procesul de 


20 Vezi Ibidem, fond R, dosar nr. 976 pentru închiderea dosarului de reţea prin intrarea titularului în partid şi 
folosirea lui în continuare ca sursă, cu aprobarea conducerii politice. Totuşi, în teritoriu s-au făcut excepţii de la 
regula distrugerii dosarelor informatorilor membri de partid, datorate cel mai probabil unor defecţiuni 
birocratice; ibidem, dosar nr. 938. 

” Deşi introducerea lor în reţea se făcea după reguli şi aprobări speciale, motivele recrutării informatorilor 
membri de partid puteau fi cât se poate de triviale. Din documentele de arhivă reiese că titularul, membru de 
partid, este recrutat doar pentru supravegherea generală a clienţilor unui magazin cu circuit închis, destinat 
nomenclaturii PCR; ACNSAS, fond R, dosar nr. 1010. 

producție, semnala pierderile economice etc.). Lista de relaţii îi indica ofițerului despre cine 
putea solicita şi primi informaţii, sau persoanele pe lângă care informatorul „avea 
posibilități”. După recrutare se stabilea şi un sistem de legătură, o parolă şi un număr de 
telefon la care ofițerul şi sursa se puteau contacta reciproc, în afara programului de întâlniri 
fixat de comun acord. Ritmul întâlnirilor, adică ritmul furnizării informaţiilor, în scris sau 
oral, varia de la caz la caz, în funcţie de situaţiile intervenite pe parcurs. Întâlnirile periodice 
se țineau în locuri bine conspirate sau în spaţii publice care puteau păstra anonimatul. 
Denumirea de „casă conspirativă” înscrisă în antetul notelor sau al rapoartelor informative nu 
se referă neapărat la un imobil, putând desemna la fel de bine un parc, o piață publică sau un 
birou de întreprindere. În detenţie, întâlnirea cu sursa putea avea loc mai ales în camera de 
anchetă sau la infirmerie. Sediul Securității sau al Miliției nu era folosit pentru astfel de 
întâlniri, ci, aşa cum am arătat, pentru destrămarea unui anturaj sau compromiterea unei 
persoane printr-o falsă recrutare. 

Dirijarea unui informator, mai ales a celor păstraţi în reţea timp de zeci de ani, 
presupunea, pe lângă stabilirea de sarcini concrete şi termene până la care trebuiau rezolvate, 
şi construirea unei relaţii personale între ofițer şi sursă, astfel încât interesul pentru menținerea 
colaborării să fie reciproc. Exceptând cazurile în care obţinerea de informaţii se baza pe 
constrângere — situaţie în care şi valoarea lor operativă era sensibil mai mică — informatorul 
era „stimulat” fie printr-o abordare foarte prietenoasă din partea ofițerului (care se interesa de 
problemele personale, dăruia mici atentii cu prilejul zilei de naştere sau chiar aniversa 
recrutarea sursei)””, fie prin recompense. 

Potrivit normelor interne ale Securităţii, recompensarea sau retribuirea informatorilor 
nu lua forma unui salariu sau a unor venituri fixe, ci a unor sume de bani sporadice (dar care 
puteau fi consistente, în funcție de dificultatea sarcinilor pe care informatorul le rezolva), a 
unor cadouri (suplimente de hrană pentru cei aflați în detenție, alimente, îmbrăcăminte, 
medicamente, lucrări de specialitate imposibil de găsit în tara), dar mai ales a unor favoruri, în 
special în cazul recrutării în detenție (pachete, scrisori, dreptul la vorbitor, la asistență 
medicală, anularea unei pedepse etc.). De cele mai multe ori, la propunerea ofițerului 
informatorul beneficia de protecţie sau de susținere profesională atunci când solicita un 
transfer, o promovare, un paşaport, o repartiție de locuinţă etc. Astfel de stimulente (denumite 
uneori „luări în protecţie”), destinate doar informatorilor de încredere, recrutați „pe bază de 
sentimente patriotice”, se acordau cu aprobarea superiorilor ierarhici; obiectele sau 
cheltuielile se decontau folosind chitante, semnate de beneficiar cu numele real sau cu cel 
conspirativ. De asemenea, printr-un raport special ofițerul de legătură făcea recomandări 
privind acordarea unui paşaport, includerea sursei într-o delegaţie oficială, transferul pe un 
post mai bine plătit? sau chiar avansarea în funcţie la locul de muncă, atunci când interesele 
operative o cereau. În cazul informatorilor din rândul oamenilor de cultură, „marele premiu” 
oferit ca recompensă pentru serviciile făcute Securităţii era, alături de garanţia publicării 
operei proprii, fie permisiunea de a studia sau de a călători în străinătate, fie promisiunea unei 
relații mai blânde cu autoritățile, pentru cei cu un trecut politic „încărcat”. Obţinerea de 
recompense ori de beneficii materiale nu putea fi însă o condiție explicită a acceptării 
colaborării: directivele interne recomandau o atenţie sporită pentru cazurile în care apărea o 
asemenea suspiciune (de pildă, la recrutarea deţinuţilor de drept comun condamnați pentru 
furt, delapidare sau alte infracțiuni economice). Recompensarea informatorilor nu era atât un 
mod de a-i răsplăti pentru rezolvarea unor sarcini dificile, cât mai ales un mod de a-i îndatora 
pe viitor: frecvent, odată cu trasarea de sarcini noi, ofițerul îi amintea sursei de sprijinul pe 
care i-l acordase în trecut, recompensa putând deveni şi un element de şantaj. În special 


2 Vezi ACNSAS, fond R, dosar nr. 142, în care se consemnează stabilirea de comun acord a întâlnirilor cu 
ofiţerul la o dată fixă a lunii, astfel încât să se țină cont de data de naştere a sursei. 
3 Ibidem, fond I, dosar nr. 2470. 

solicitarea unui paşaport sau a avizului de călătorie deschidea calea unei viitoare colaborări 
„din obligaţie”, ca reacţie la un favor deja acordat. În plus, prin metoda „prelucrării 
contrainformative”, care preceda obligatoriu orice deplasare legală în străinătate, ofiţerul 
studia şi persoanele nerecrutate, dar care aveau calităţile necesare pentru a fi introduse în rețea 
în viitor.“* De la caz la caz, în funcție de contextul biografic şi profesional, orice putea fi 
transformat într-o recompensă. Prin acest gen de complicitate, Securitatea şi-a îndeplinit o 
bună parte din sarcinile operative. Mult mai important este însă faptul că metoda 
recompensării i-a asigurat un control foarte eficient asupra carierei informatorilor din reţea 
şi implicit o influenţă directă şi profundă asupra vieţii profesionale, culturale şi ştiinţifice din 
România, în ansamblul ei. 

Acordarea de recompense, întotdeauna consemnată în rapoarte sau în formulare 
speciale, semnalează că relaţia ofiter-informator a decurs perfect. Este cazul ideal, dar nu şi 
cel mai frecvent. Majoritatea dosarelor de rețea descriu situaţii în care dialogul cu sursa e mai 
degrabă convenţional, iar trasarea şi îndeplinirea sarcinilor îmbracă forma unor obligaţii de 
serviciu, de care ambele parti se achită fără entuziasm. Prezenţa informatorului în rețea dura 
atât timp cât acesta „avea posibilități” pe lângă persoanele urmărite, se prezenta la întâlniri şi 
rezolva măcar o parte din sarcinile date de ofițer. Sunt însă numeroase cazurile de abandonare 
a sursei cu următoarele motivații: rezultate slabe, „sub posibilităţi”, neprezentare la întâlniri, 
eschivare în îndeplinirea sarcinilor, furnizare de informaţii lipsite de valoare sau chiar 
mincinoase” (situaţie în care „dezinformatorul” risca represalii, cel puţin sub forma 
deschiderii unei acţiuni de urmărire împotriva sa), sau refuzul deschis şi explicit al 
colaborării”. 

Riscul unui astfel de refuz după semnarea Angajamentului apărea mai ales în cazul 
recrutării sub legendă, după ce informatorul sesiza că motivul real al contactării sale era cu 
totul altul decât cel declarat initial de ofițer. Nu de puţine ori sursa încerca să scape invocând 
probleme de sănătate, obligații de serviciu, probleme de familie şi chiar probleme de 
conștiință (motiv invocat mai ales de persoanele cu o solidă educaţie religioasă). În cazuri 
limită, informatorii fortau abandonarea simulând boli de nervi sau deconspirând cu buna 
ştiinţă relaţia cu ofițerul, prevenindu-şi rudele şi apropiații că Securitatea a cerut informaţii 
despre ei. Refuzul colaborării înainte sau după recrutarea propriu-zisă nu putea fi sancționat 
legal, aşa cum se invoca în textul Angajamentului, dar putea avea consecințe grave: 
deschiderea unui dosar de urmărire care să clarifice motivele reale ale refuzului (suspectându- 
se invocarea unui pretext), şicane profesionale sistematice, avizul negativ la solicitarea unui 
paşaport, avizul negativ pentru promovarea în anumite funcții, pentru transferul de serviciu 
sau pentru accesul la documente secrete etc. În cazul deţinuţilor, în special politici, urmările 
unui refuz al colaborării deveneau dramatice: înăsprirea condițiilor de detenție, pedepse 
suplimentare, tortură şi, aşa cum am arătat, prelungirea abuzivă a privării de libertate în afara 
sentinței judecătoreşti, chiar dacă tentativa de recrutare se făcea la ieşirea din închisoare, iar 
colaborarea urma să se producă în libertate. Eşecul unei recrutări sau refuzul ulterior al 
colaborării avea urmări nefaste şi pentru ofițer, fiind dovada unui studiu pentru recrutare prost 
făcut şi al inabilitatii sale profesionale. În plus, urmele arhivistice ale unui astfel de eşec se 
păstrau, dosarele de rețea care descriu recrutări eşuate sau refuzuri de colaborare fiind clasate 
alături de cele obişnuite”. 


** Pentru recrutarea sub pretextul sau cu prilejul prelucrării contrainformative înaintea călătoriilor în străinătate, 
vezi Ibidem, fond R, dosar nr. 210. 

% Ca ilustrare a dezinformării prin note informative mincinoase, vezi Ibidem, dosar nr. 91980. 

26 Pentru situaţii de refuz explicit al colaborării, vezi Ibidem, dosarele 102, 97, 369, 362 şi 1001; ibidem, fond I, 
dosar nr. 1937. 

* Motivul înregistrării şi arhivării unui dosar de reţea în care se consemnează refuzul colaborării, înainte sau 
după semnarea Angajamentului, este unul singur: prevenirea repetării unei astfel de situaţii, în cazul în care 
persoana ar fi intrat mai târziu în atenţia altui ofițer. 


393 


In cazul in care informatorul se dovedea util si disponibil, era mentinut in retea 
perioade lungi de timp, uneori si zeci de ani, practic atâta vreme cat putea fi dirijat pe langa 
obiectivul urmărit. Legătura se păstra cu unitatea care îl avea în rețea şi nu neapărat cu ofițerul 
care a facut initial recrutarea: un informator valoros putea trece în legătura mai multor ofițeri, 
din aceeaşi unitate sau din alta (dacă îşi schimba domiciliul sau locul de muncă), putea fi 
reactivat după abandonare — dacă abandonarea nu s-a făcut din vina sursei — putea avansa 
dintr-o categorie în alta, cu sau fără semnarea unui nou Angajament, cu acelaşi nume 
conspirativ sau cu altul diferit etc. Chiar şi în cazul surselor care deveneau membri de partid 
după recrutare sau după scoaterea oficială din reţea — caz in care, potrivit normativelor 
interne, dosarul de informator se distrugea — contactul cu ofițerul se putea menține şi sursa 
putea furniza în continuare informaţii. Dincolo de regulile interne care impuneau o şi mai 
mare conspirativitate în cazul surselor membri de partid, care dispăreau oficial din evidențe, 
importantă era menţinerea în fapt a relaţiei de colaborare cu Securitatea. 


Concluzii 

Categoriile de surse, normele interne şi metodele de lucru în reţeaua informativă a 
Securităţii descriu o instituție care în patru decenii de existență a funcționat cu un singur scop: 
controlul total asupra populaţiei, pentru garantarea stabilităţii regimului comunist. Motivele 
recrutării civililor ca informatori coincid cu motivele urmăririi altor civili, indiferent de 
vârstă, profesie, origine socială sau orientare politică. Aria de cuprindere a rețelei informative 
a avansat odată cu extinderea categoriilor de urmăriți: de la reprezentanţii ori susținătorii 
vechiului regim şi familiile lor la categoria „persoane fără antecedente” — cu toţii au facut 
obiectul unei supravegheri continue. Altfel spus, informatorii au fost recrutați pentru a urmări 
pe toată lumea, de la persoanele incompatibile cu regimul comunist prin trecutul lor, la 
persoane cu totul inofensive, suspecte tocmai prin neutralitatea lor. Prezenţa în rețea a surselor 
din cele mai diverse medii — de la deținuți politici la elevi, de la oameni de cultură la foşti 
ilegalişti sau membri de partid — dovedeşte că întrega populație era vizată, fără excepție. 
Extinderea rețelei informative la nivelul populației de vârstă şcolară sau al pensionarilor „fără 
antecedente” atestă şi o schimbare de perspectivă în evoluţia Securităţii, ca instituție: dacă în 
primii ani de funcționare scopul dirijärii informatorilor o constituiau „elementele 
dușmănoase ”, urmărite pentru a fi reprimate, cu timpul, țintă au ajuns toți cetățenii, urmăriți 
pentru a fi împiedicaţi să reacționeze critic la adresa regimului şi pentru a deveni complet 
obedienti. Rețeaua informativă s-a extins pe măsură ce Securitatea a trecut de la etapa 
violent-represivă la cea obsesiv-preventivă. 

Amploarea acestei gigantice operațiuni de supraveghere şi control nu poate fi stabilită 

statistic, după numărul surselor incluse oficial în rețea, cel putin din următoarele motive: 

i) deschiderea unui dosar de informator, chiar şi însoțită de semnarea unui 
Angajament, nu era urmată întotdeauna de furnizarea efectivă de informaţii. 
Persoanele care refuzau colaborarea sau renuntau la ea, din diverse motive, erau 
menținute în evidențele Securităţii, din considerente operative (spre ştiinţa altor 
ofițeri care ar fi încercat să le recruteze). 

ii) Securitatea folosea frecvent ca surse şi persoane nerecrutate oficial, deci 
neînregistrate în evidențe: membri de partid (beneficiarii unor reglementări 
speciale), persoane cu funcții de conducere, oameni de cultură, artişti, prelați etc. 

Cu alte cuvinte, reţeaua putea include simultan falşi informatori cu acte în regulă şi 

adevăraţi informatori nerecrutati, protejați de regulile interne privind conspirarea surselor. 

Metodele de recrutare, de exploatare informativă şi de recompensare a informatorilor 

dovedesc caracterul ilegal şi abuziv al acțiunilor Securităţii, prin raportare chiar la 
drepturile civile prevăzute în Constituţiile comuniste: folosirea şantajului, a înşelătoriei şi a 
constrângerii pentru a forța acceptarea colaborării, inclusiv în cazul minorilor, favorizarea 

colaboratorilor pe plan profesional si social, ca recompensa pentru activitatea depusa, falsul in 
documente in scopul raportarii de recrutari fictive, precum gi sanctionarea refuzului 
colaborării, atât in detenţie, cât şi in libertate, in absența unei legi care să prevadă 
obligativitatea relaţii conspirative cu Securitatea, sunt tot atâtea exemple de abuzuri 
instituţionale şi de încălcări grave ale drepturilor omului comise de regimul comunist. 

CAPITOLUL III 


SOCIETATE, ECONOMIE, CULTURĂ 


Instituţiile juridice în perioada comunistă 


Măcinate de perioada de dictatură anterioară preluării puterii de către regimul 
comunist, instituțiile juridice ale statului de drept au suferit lovitura decisivă odată cu 
instaurarea regimului comunist. La nivel legislativ, această perioadă a coincis cu mutații 
semnificative la nivelul principiilor de drept şi al rolului justiţiei în societate. Domnia legii a 
fost rapid înlocuită cu o politică a abuzului, iar independența justiției cu supunerea sa fata de 
forţele politice. 

Procesul de supunere a justiției începe imediat după preluarea puterii politice de către 
comunişti, acesta fiind unul dintre obiectivele prioritare ale noului regim. Instantele de 
judecată au fost subordonate, succesiv, prin legea din 31 martie 1945 privind judecarea 
criminalilor de război — care stabilea că, în compunerea unui complet de judecată vor intra 2 
judecători profesionişti şi 7 reprezentanţi ai poporului — şi prin legea de organizare a Justiţiei 
din 24 noiembrie 1947, care extindea acest mod de formare a completului de judecată. Opera 
de anulare a independenței instanțelor de judecată a fost completată printr-o puternică epurare 
a corpului judecătorilor şi prin desființarea principiului inamovabilitati, astfel încât cariera 
judecătorilor se afla în puterea executivului. De altfel, în textul legii se afirma explicit: 
„judecătorii trebuie să apere interesele clasei muncitoare, să protejeze noua democraţie şi să 
pedepsească inamicii poporului”. Această nou formă de justiție, l-a făcut pe ministrul de 
Interne să afirme că „sprijinindu-se pe instituţia asesorilor populari ce au la baza lor 
Constituţia şi legile ce decurg din ea (justiţia, n. n.), loveşte cu necrutare nu numai în oficinele 
de spionaj şi în bandele de complotişti, dar şi în acele elemente exploatatoare care vor să 
împiedice construirea socialismului”. Ulterior, in 1948, toți avocaţii au fost excluşi din 
barouri, fiind ulterior reprimiti doar aceia care au primit aprobare din partea unor comisii 
dominate de comunişti, fapt care a condus la reducerea numărului acestora la sub 20 de 
procente din numărul anterior epurării. 

Acest proces a continuat cu elaborarea Constituţiei din 1948, urmată de cea din 1952 
şi de cea din 1964, cu modificarea legislaţiei penale începând cu 1948 şi a celorlalte izvoare 
principale ale dreptului. Tot acest ansamblu, instituit rapid, din primii ani ai preluării puterii, a 
permis instaurarea terorii ca politică de stat. 


Caracterele generale ale legislaţiei comuniste 

Legislaţia comunistă a adus în lumea juridică românească un set de caracteristici care 
lipsesc, în mod normal, unui sistem legislativ. Aceste caracteristici sunt relativ numeroase, 
însă unele dintre ele sunt grăitoare pentru a justifica lipsa de legitimitate, juridic vorbind, a 
regimului comunist şi consecinţelor produse de acesta. 

Caracterul de clasă al legislaţiei emise în perioada comunistă este una din aceste 
trăsături. Întreaga legislaţie represivă a primilor ani de comunism a fost construită pe ideea de 
luptă de clasă, în condițiile în care mare parte din normele juridice aplicabile erau îndreptate 
fatis sau nu contra unor întregi grupuri sociale. Se pot identifica extrem de multe norme 
juridice, majoritatea cu caracter represiv, care stabilesc diverse sancţiuni ori impun interdicții 
unor categorii determinate de persoane, identificate ca grupuri: chiaburii, foştii proprietari de 


' Teohari Georgescu, Democratia populara - forma a dictaturii proletariatului. Sfaturile populare, baza politica 
a regimului de democratie popularä, lectie tinutä in ziua de 17 octombrie 1949 la Universitatea seralä de 
marxism-leninism, brosura de uz intern, Bucuresti, 1949, p. 14. 

întreprinderi etc. O astfel de caracteristică este de neacceptat într-un stat de drept, întrucât 
impune o legislaţie discriminatorie, ce violează orice principiu de drept, precum şi norme de 
jus cogens ale dreptului internaţional. 

Caracterul complet discriminatoriu al legislaţiei represive poate fi uşor ilustrat printr- 
un singur exemplu: prin Ordinul nr. 100 al Direcţiei Cabinet din 3 aprilie 1950 din 
Securitatea Poporului, în acord cu teza ,,ascutirii luptei de clasă”, se arăta că „duşmanul de 
clasă din tara noastră, fabricantii şi moşierii expropriati, bancherii şi marii negustori, elemente 
deblocate şi epurate din aparatul de stat şi chiaburii, slugi ale imperialismului, caută prin orice 
fel de mijloace ca: zvonuri alarmiste, injurii, manifestări rasiale şi şovine, instigări, misticism 
religios, mergând până la acte de teroare, sabotaj, diversiune, să creeze agitație, să alarmeze 
populaţia, să îndemne la nesupunere, să împiedice construirea socialismului”. Fireşte, era 
vizat „duşmanul de clasă”, aşa cum era definit în preambulul Ordinului nr. 100. Intrau în 
atenţia organelor represive cei care „lansează sau răspândesc zvonuri alarmiste tendentioase, 
duşmănoase, ascultă şi difuzează propaganda desäntatä a posturilor de radio imperialiste, toți 
cei care aduc injurii PMR, conducătorilor săi”, ca şi URSS-ului şi lui Stalin. De asemenea, 
erau pasibili de internarea în lagăr cei ce frecventează „bibliotecile, concertele şi în general 
manifestările propagandistice ale legatiilor imperialiste” sau intretin legături cu funcționarii 
lor şi familiile acestora, instigatorii la „manifestări rasiale şi şovine” şi la nesupunere şi 
neexecutare „în contra măsurilor guvernului”. Astfel, denigrarea sau împotrivirea la 
colectivizare, colectări, planurile de însămânțări şi comasäri, prozelitismul religios, 
transmiterea de ştiri ,tendentioase, alarmiste, duşmănoase prin corespondență internă sau 
externă” atrăgea trimiterea în lagăr. Aceeaşi măsură privea şi „elemente cu un trecut 
reactionar cunoscut sau foştii exploatatori care ocupă încă în producție posturi de 
răspundere'”. 

Caracterul secret al legislaţiei represive este o altă trăsătură care îndepărtează 
legislația comunistă, în special cea din primii ani ai deceniului al VI-lea, de ideea de stat de 
drept. Caracterul public al oricărei legi, tradus în noţiunea de accesibilitate a normei juridice, 
represivă, persoanele au fost condamnate ori sancţionate cu măsuri privative de libertate, fiind 
astfel deschisă calea abuzurilor, cu atât mai mult cu cât multe din aceste măsuri au fost 
aplicate de către organe ale puterii administrative — de regulă, cele de miliţie şi de securitate. 
Caracterul secret al unei importante părți a legislației represive a fost determinat şi de faptul 
că statul român ratificase o mulțime de tratate internaționale, inclusiv cele privind protecția 
unor drepturi fundamentale. 

Astfel au fost Decretul nr. 62 din februarie 1955, care a „completat” Codul penal cu 
art. 1931. În textul acestui articol era incriminată „activitatea intensă contra clasei muncitoare 
sau a mişcării revoluționare, desfăşurată într-un post de răspundere în aparatul de stat sau într- 
un serviciu secret pe timpul regimului burghezo-moşieresc”, pedepsită cu temniță grea pe 
viață şi confiscarea totală a averii. Tot un caracter secret a avut şi Hotărârea Consiliului de 
Miniştri nr. 1154, privind „domicilierea în centrele aglomerate”. La art. 2 se arăta că se pot 
stabili în oraşe „angajaţii organelor şi instituţiilor de stat”, ai întreprinderilor şi organizațiilor 
obşteşti, militarii mutaţi în interes de serviciu şi descendenții acestora, numai în baza obţinerii 
unei repartitii de locuinţă şi a unei vize de mutare eliberată de Miliție”. Această hotărâre a fost 
completată ulterior. Astfel, la 22 august 1952 se aproba o nouă hotărâre a Consiliului de 
Miniştri pentru înfiinţarea coloniilor de muncă, a domiciliului de muncă şi a batalioanelor de 
muncă. HCM 1554/1952 este însă mult mai elaborată, cuprinzând 20 de articole structurate pe 
cinci capitole. Purtând menţiunea „nepublicată”, acest text de lege secret a constituit baza 


? ASRI, fond D, dosar 10089, ff. 64-65. 
3 Ibidem. 
+ Ibidem, dosar 7778, vol. 36, f. 47. 

măsurilor aşa-zis administrative luate până in 1954 la abrogarea sa. În privinţa dislocärilor, se 
motiva că acestea s-au decis „pentru a uşura supravegherea activității elementelor duşmănoase 
şi străine de clasa muncitoare şi pentru a curati cele mai importante centre vitale ale țării de 
elementele dușmănoase” (art. 1)°. 

Exemplele ar putea continua, însă ar fi inutil. Caracterul secret al legislaţiei indică 
nivelul de ipocrizie în materie legislativă atins de către regim, prin încercarea de a ascunde 
legislația represivă a epocii propriei populaţii ori cancelariilor străine, creându-şi astfel un 
alibi de imagine şi lăsând senzaţia că măsurile represive care s-au luat de-a lungul timpului 
reprezentau o inițiativă locală a unor autorităţi represive, nu politica statului comunist. 

Prin publicarea unor decrete, hotărâri ale Consiliului de Miniştri şi ale MAI sau simple 
decizii ministeriale ale şefilor Securităţii, în baza cărora sute de mii de oameni au fost afectați 
de internarea în lagăre, deportări, fixarea de domiciliu obligatoriu sau confiscări de bunuri, 
fără ca toate aceste victime să fi făcut obiectul unei decizii judecătoreşti în acest sens, regimul 
de la Bucureşti ar fi dezvăluit astfel mijloacele represive de multe ori cu un caracter vădit 
arbitrar prin care îşi asigura stabilitatea. Sistemul ar fi fost nevoit astfel să se liberalizeze sau, 
în caz contrar, mai ales în noul context international al primilor paşi de ,,dezghet” a relațiilor 
est-vest, România, semnatară a Convenţiei de la Geneva şi admisă în 1955 ca membru al 
Naţiunilor Unite, ar fi fost pusă într-o situaţie delicată“. Din aceste motive, asupra unei bune 
parti a legislaţiei represive care a stat la baza acţiunilor Securităţii s-a păstrat un secret 
desăvârşit. 

Caracterul ideologic al legislaţiei este evident pentru oricine parcurge constitutiile 
comuniste, care au fost utilizate nu atât pentru a regla raporturile dintre instituţiile statului şi a 
stabili drepturile fundamentale, ci pentru a afirma principii de natură politică. Această 
trăsătură conduce la faptul că regăsim în actele fundamentale ale României din acea vreme 
formulări care astăzi par hilare şi care, juridic vorbind, nu pot fi socotite norme juridice, ci cel 
mult declarații politice, al căror loc nu este într-un text de lege. Exemplele perfecte sunt art. 7 
din Constituţia din 1948 — „Bunurile comune ale poporului constituie temelia materială a 
propăşirii economice şi a independentei naţionale a Republicii Populare Române”, art. 12 din 
acelaşi act — „Munca este factorul de baza al vieţii economice a Statului. Ea este o datorie a 
fiecărui cetățean. Statul acordă sprijin tuturor celor ce muncesc, pentru a-i apăra împotriva 
exploatării şi a ridica nivelul lor de trai” sau art. 23 din actul fundamental — „Statul 
încurajează şi sprijină dezvoltarea ştiinţei şi a artei şi organizează institute de cercetări, 
biblioteci, edituri, teatre, muzee, conservatoare”. În mod identic, Constituţia din 1952 conţine 
cel putin la fel de multe articole declarative care expun idei „înălțătoare” fără nici un fel de 
finalitate juridică, cum ar fi art. 3 — „Republica Populară Română s-a născut si s-a întărit ca 
rezultat al eliberării țării de către forțele armate ale Uniunii Republicilor Sovietice Socialiste 
de sub jugul fascismului şi de sub dominația imperialistă, ca rezultat al doborârii puterii 
mosierilor şi capitaliştilor de către masele de la oraşe şi sate în frunte cu clasa muncitoare, sub 
conducerea Partidului Comunist Român”; art. 6 — „Fundamentul formațiunii social-economice 
socialiste este proprietatea socialistă asupra mijloacelor de producţie care are fie forma 
proprietății de stat (bun comun al poporului), fie forma proprietăţii cooperatiste-colectiviste 
(proprietatea gospodăriilor agricole colective sau a organizaţiilor cooperatiste). În formațiunea 
socialistă a economiei nationale este lichidată exploatarea omului de către om. Formatiunea 
socialistă, căreia îi aparţine rolul conducător în economia națională a Republicii Populare 
Române, constituie baza dezvoltării ţării pe calea socialismului. Statul de democraţie 
populară, proclamând ca principală sarcină a sa construirea socialismului, întăreşte şi lărgeşte 


Be 
Ibidem, f. 51. 

° Liviu Tiräu, În căutarea României: recomandările făcute Departamentului de Stat de către Robert H. Thayler, 

neincetat formatiunea socialista, asigurä cresterea neintrerupta a bunei stari materiale si a 
nivelului cultural al oamenilor muncii” sau art. 8 — „Pământul în Republica Populară Romana 
aparține celor ce-l muncesc”. Treisprezece ani mai târziu, sub considerentul de a întări 
fundamentul „juridic” al puterii politice, apare o nouă Constituţie care proclamă alte celule de 
bază ale regimul socialist prin art. 1 — „Republica Socialistă România este stat al oamenilor 
muncii de la oraşe şi sate, suveran, independent şi unitar”, art. 2 — „Întreaga putere în 
Republica Socialistă România aparţine poporului, liber şi stăpân pe soarta sa. Puterea 
poporului se întemeiază pe alianța muncitoreascä-täräneascä. În strânsă unire, clasa 
muncitoare — clasa conducătoare în societate —, țărănimea, intelectualitatea, celelalte categorii 
de oameni ai muncii, fără deosebire de naționalitate, construiesc orânduirea socialistă, creând 
condițiile trecerii la comunism” sau art. 26 — „Cetăţenii cei mai înaintați şi mai conştienţi din 
rândurile muncitorilor, ţăranilor, intelectualilor şi ale celorlalte categorii de oameni ai muncii 
se unesc în Partidul Comunist Român, cea mai înaltă formă de organizare a clasei muncitoare, 
detaşamentul ei de avangardă. Partidul Comunist Român exprimă şi slujeşte cu fidelitate 
nazuintele şi interesele vitale ale poporului, îndeplineşte rolul conducător în toate domeniile 
construcției socialiste, îndrumă activitatea organizațiilor de masă şi obşteşti, precum şi a 
organelor de stat”. 

În plus, legislația emisă în perioada comunistă ignoră, explicit ori implicit, o parte a 
principiilor fundamentale de drept. Exemplul cel mai relevant este cel al principiului 
legalităţii în materie penală, potrivit căruia nimeni nu poate fi condamnat decât în baza unei 
legi scrise şi decât pentru fapte care erau calificate ca fiind infracțiuni la momentul comiteri 
ei. Acest principiu de bază al oricărei legislații penale moderne este contrazis prin dispoziţiile 
Decretului-lege 187/1949, care permite sancţionarea persoanelor prin analogie, chiar daca 
fapta lor nu este infracțiune. Dispozitia se reia în multe acte normative, permițând 
sancţionarea oricărei fapte, indiferent dacă legea o permitea sau o interzicea, şi deschizând 
calea spre abuzuri. 


Constitutiile comuniste 

Adoptarea constitutiilor comuniste, în intervalul postbelic, la nivelul întregii Europe 
dominate de puterea sovietică, marchează un moment de ruptură în istoria dreptului public, 
anunțând intenția noilor regimuri de a modela societatea în acord cu proiectul lor totalitar. 
Departe de a avea un rol marginal, constitutiile comuniste şi cele autohtone nu fac excepţie de 
la regulă, având o funcţie centrală, aceea de a permite existența cadrului legal de dominație al 
partidului unic”. 

Ceea ce se poate observa, din punct de vedere general, este imposibilitatea plasării 
legilor fundamentale din perioada comunistă (cele adoptate în 1948, 1952 şi 1965) in 
categoria constitutiilor autentice. Dacă acceptăm, pornind de la sugestiile lui Giovanni Sartori, 
că finalitatea actelor constituţionale, încă de la debutul secolului XIX, a fost aceea de a proteja 
libertatea individuală şi de a limita autoritatea guvernământului, noile legi cu vocaţie 
constituțională de după 1948 nu pot fi încadrate în această serie istorică. Departe de a fi 
instrumente a căror vocaţie este ocrotirea libertăţii şi îngrădirea puterii de stat, ele au ca 
misiune originară crearea condiţiilor de supravieţuire ale unui stat totalitar“. De aici, un aspect 
care nu poate fi ignorat în analiza celor 3 constituţii comuniste din istoria României. Acestea 
nu mai utilizează setul de concepte cu care opera dreptul constituţional clasic în România, 


in definitia totalitarismului propusä de Raymond Aron, prezenta partidului unic este un element central; vezi si 
capitolul dedicat fictiunilor constitutionale sovietice in vol. Democratie et totalitarisme, Paris, Gallimard, 1996, 
pp. 24 -262. 

* Pentru distincţia dintre constitutiiile autentice şi cele fără vocaţie constituțională vezi textul classic al lui 
Giovanni Sartori, Constitutionalism: A Preliminary Discussion, în „The American Political Science Review”, 
4/1962, pp. 853-864. 

dupa anul 1866. Odata cu schimbarea de regim, dispar din vocabularul constitutional ideile de 
separatie sau echilibru al puterilor, notiunile de regim reprezentativ si de mandat imperativ, 
viziunea legata de existenta unui set de drepturi fundamentale de la care nu se poate deroga. 

In noua ecuatie constitutionalä, al cärei model de inspiratie este constitutia sovieticä 
din 1936, singurul aspect relevant este abilitatea statului de democratie populara de a atinge 
obiectivele fixate de puterea politicä. In aceastä ordine de idei, o calificare corectä a legilor 
fundamentale adoptate in perioada comunistă este înscrierea lor în familia 
pseudoconstitutiilor: orice apropiere de constitutiile democratiilor constituționale este 
nelegitima intelectual si contraproductiva. 


Baza constitutionala a partidului unic 

Mutatiile evocate se reflectä la fiecare nivel al discursului constitutional comunist. 
Acesta propune câteva elemente de o noutate absolutä, dintre care unul este reprezentat chiar 
de instituirea constitutionalä a monopolului politic al partidului unic si totalitar. Abandonarea 
pluralismului politic, vizibilä inca din anii 1946-1947, devine regula constitutionala in 
deceniul care se deschide o data cu legea fundamentala de la 1948. Crearea partidului unic 
muncitoresc, prin absorbția Partidului Social Democrat, dă naştere instrumentului pe care 
noua constituţie din 1952 îl va învesti cu statut privilegiat. Constituţia din 1952 este prima ce 
recunoaşte şi ocroteşte acest monopol: oficializarea legală a unei realități politice permite 
incriminarea penală a oricărei forme de conturare a unei alternative la regimul de dictatură. 

Rolul deţinut de către PMR este vizibil în chiar articolul ce reglementează dreptul la 
asociere. În noua formulă propusă de Constituţia din 1952, partidul unic are vocaţia de a 
reprezenta interesele claselor conducătoare în stat. Edificarea totalitarismului se reflectă în 
şi PMR legitimează soluţia de acordare în favoarea acestuia din urmă a unei poziţii 
supraordonate în raport cu societatea şi cu instituțiile de stat. Preeminenta totalitară transpare 
şi în formularea de la ultimul aliniat al articolului 86. Interpret al voinţei claselor dominante în 
stat, Partidul Comunist, redenumit partid muncitoresc, deţine prerogativa de a decide întreg 
cursul de evoluţie politic: „Partidul Muncitoresc Român este forța conducătoare atât a 
organizaţiilor ce muncesc, cât şi a organelor şi instituţiilor de stat. În jurul lui se strâng 
laolaltă toate organizaţiile celor ce muncesc din Republica Populară Română”. 

Controlul constituțional al partidului unic figura ca o axiomă politică, vizibilă în textul 
Constituţiei din 1952. În absenţa unei concurente libere între partide, sensul întregii 
reprezentări, la nivel local şi national, era denaturat. În cazul comunismului autohton, ca şi al 
celorlalte regimuri de obedienta sovietică, ritualul alegerilor devenea unul lipsit de relevanță 
civică. În nici un moment, nici chiar în condiţiile unei relaxări aparente a terorii instituţionale, 
sistemul totalitar nu se va abate de la această regulă: „Art. 100. Dreptul de a depune 
candidaturi este asigurat tuturor organizațiilor oamenilor muncii: organizațiilor Partidului 
Muncitoresc Român, sindicatelor profesionale, cooperativelor, asociaţiilor de tineret şi altor 
organizaţii de masă, precum si asociaţiilor culturale”!0. 

Semnificația principului analizat în economia constitutiilor comuniste autohtone este 
relevată şi de menţinerea lui în noua lege fundamentală din 1965. Transformarea Republicii 
Populare în Republică Socialistă nu va modifica maniera în care se exercită controlul de 
partid la nivelul statului şi al societăţii. Menirea partidului unic este de a imprima întregii 
comunități şi instituțiilor de stat direcţia de evoluție compatibilă cu proiectul comunist. 
Pluralismul ideologic este de neimaginat în contextul evocat. De aici, relația dintre alianţa 
muncitoresc-taraneasca, alianță pe care se întemeiază puterea poporului, şi rolul pe care actul 


? Citat după Ioan Muraru, Gheorghe Iancu, Constitutiile Române. Texte, note, prezentare comparativă, 
Bucureşti, Regia Autonomă “Monitorul Oficial”, 1995, p. 148. 
19 Ibidem, p. 150. 

juridic de la 1965 îl încredințează Partidului Comunist Român. În varianta de la 1965 statutul 
său este fixat dincolo de orice ambiguitate: „Art. 3. În Republica Socialistă România, forța 
conducătoare a întregii societăţi este Partidul Comunist Român”!!. 

Detaliile suplimentare din textul constituțional vizează clarificarea raportului care se 
naşte între puterea de stat, comunitate şi partidul unic. Supravegherea exercitată de PCR este, 
în baza constituției înseşi, totală. Amprenta cuvântului partinic este de regăsit în orice 
domeniu al vieții sociale. Având calitatea de voce a poporului muncitor, partidul este legitimat 
politic să fie prezent în luarea fiecărei decizii legate de evoluţia României socialiste. Punctul 
de plecare al hegemoniei totalitare este de găsit în chiar prevederea legii fundamentale: „Art. 
26. Partidul Comunist Român exprimă şi slujeşte cu fidelitate näzuintele şi interesele vitale 
ale poporului, îndeplineşte rolul conducător în toate domeniile construcției socialiste, îndrumă 
activitatea organizațiilor de masă şi obşteşti, precum şi a organelor de stat”, 

Rafinarea viziunii totalitare este vizibilă în Constituţia de la 1965. Controlul partinic 
este dublat de inventarea unei structuri care să mascheze prezenţa partidului unic, fără ca 
monopolul acestuia din urmă să fie afectat în vreun fel. Sensul articolului 25, privitor la 
alegerea Marii Adunări Naţionale (parlamentul unicameral al RSR), este decodabil fără 
dificultate. În condiţiile existenţei legale a unui singur partid politic, organizaţia numită 
Frontul Democraţiei şi Unităţii Socialiste primeşte abilitarea constituţională de a fi singura în 
măsură să depună candidaturi. Relaţia dintre Front şi partidul unic este indicată precis: 
„Frontul este cel mai larg organism permanent, revoluționar, democratic, cu caracter 
reprezentativ, care constituie cadrul organizatoric de unire, sub conducerea PCR, a forțelor 
politice şi sociale ale națiunii noastre socialiste, a tuturor organizaţiilor de masă şi obşteşti”. 
Finalitatea instituirii acestui cadru fictiv de asociere politică: „participarea întregului popor la 
înfăptuirea politicii interne şi externe a partidului şi statului, la conducerea tuturor domeniilor 
de activitate”!5. 

În raport cu activitatea Instantelor de judecată, partidul a avut grijă ca, prin dispoziţiile 
legislației pertinente, să îşi asigure dependenţa justiţiei. Judecătorii nu s-au bucurat niciodată 
de inamovabilitate, iar numirea judecătorilor în cadrul instanţei supreme s-a realizat, potrivit 
legilor constituționale din întreaga perioadă, de către Marea Adunare Naţională, pe o perioadă 
determinată de timp. Astfel, s-a garantat faptul că orice judecător al instanței supreme va avea 
grijă să dea dovadă de obedienta fata de regim, încât să îşi asigure prelungirea mandatului său 
limitat în timp. Pentru a nu lăsa loc de posibile demarcări, Marea Adunare Naţională era şi 
organul care verifica constitutionalitatea legilor, pe care, de altfel, le emitea ea însăşi. 

Pe scurt, prin limitarea dreptului de a depune candidaturi pentru organul legislativ — 
Marea Adunare Naţională —, Partidul şi-a asigurat dominaţia asupra organului legislativ, prin 
numirea guvernului de către MAN. Prin rolul auto-asumat al partidului, acesta şi-a asigura 
puterea executivă, iar prin numirea, pe o durată de timp limitată, a judecătorilor instanţei 
supreme de către MAN, şi-a asigura dominaţia asupra puterii judecătoreşti. În acest mod, 
Partidul a acaparat toate puterile în stat, iar sistemul instituţional al totalitarismului a devenit 
complet. 


Negarea drepturilor fundamentale prin legislaţia comunistă 

Discursul constituţional comunist, încă de la debuturile sale sovietice, se prezintă ca 
unicul în măsură să ofere poporului muncitor accesul direct şi total la decizia politică în cadrul 
statului. Fictiunea democraţiei populare sau socialiste se menține pe întreaga durată a 
regimului comunist în România. În nici un moment, RPR/RSR nu se va autocaracteriza decât 


ll Ibidem, p. 157. 
'? Ibidem, p. 162. 
'8 Ibidem, p. 161. 

ca stat ce respecta libertatile individuale si adânceste principiile democratice, pana la ultimele 
lor consecinte. 

Precizarea esentiala tine de finalitatea exercitarii drepturilor cetatenesti — ele nu pot fi 
imaginate ca intrand in conflict cu interesele populare (interese reprezentate de partidul unic), 
după cum nu pot periclita ordinea regimului în cauză. Pe această cale, drepturile sunt vidate 
de substanţă, prin eliminarea programatica a garantiilor ce acordau credibilitate existenţei lor 
legale. Din acest punct de vedere, distanţa dintre democraţia populară sau socialistă şi statul 
de drept postbelic poate fi identificată cu precizie. Regimul totalitar comunist proclamă 
libertățile fără a dubla declaraţia de intenţii de instituirea unor instrumente cu rol de protecție 
juridică efectivă. 

Referirea la dreptul de proprietate este relevantă, în acest context. Evoluţia lui indică 
trecerea de la conceptul de „proprietate privată”, apărată de legea civilă, la stadiul de 
„proprietate personală”, reductibilă la avutul individual şi rezultată din muncă. Interdictia 
exploatării capitaliste serveşte ca pretext ideologic pentru lichidarea proprietății private în 
spațiul industrial, bancar şi agrar. Indiferent de identitatea atribuită (moşier, chiabur, 
bancher), proprietarul este destinat să dispară, în acord cu dialectica politică şi constituţională 
comunistă. Constitutionalizarea procedurii de naţionalizare, fără despăgubire şi arbitrară ca 
realizare, impunerea principiului planificării şi deciziei centralizate în economie, accentul pus 
pe virtuțile proprietății cooperatiste în agricultură sunt tot atâtea dimensiuni ale proiectului 
comunist vizibile în discursul constituțional. 

Pe scurt, legislaţia constituțională comunistă nu a fost una care să ignore, la prima 
vedere, protecția unor drepturi fundamentale ale persoanei, însă acest deziderat s-a realizat 
doar la nivel formal, printr-o simplă dispoziţie în textul Constituţiei, fără a exista alte norme 
care să garanteze o protecţie reală a drepturilor consacrate. În plus, există anumite drepturi 
fundamentale care nu primesc nici un fel de protecţie constituțională, exemplul cel mai 
evident fiind cel al dreptului la un proces echitabil, despre care constitutiile române din 
perioada comunistă nici măcar nu amintesc la nivel formal. 

Alte drepturi fundamentale beneficiază, aşa cum spuneam, de o oarecare protecție prin 
textele constituționale, însă reglementarea lor este formală din cel puţin două motive: 
formularea legii este incompletă, iar lipsa unor mijloace concrete de garantare a respectării 
acestor drepturi afectează garantarea concretă a acestora. Pentru a lua un singur exemplu, art. 
28 din Constituţia din 1965 prevede că „Cetăţenilor Republicii Socialiste România li se 
garantează libertatea cuvântului, a presei, a întrunirilor, a mitingurilor şi a demonstrațiilor”. O 
astfel de prevedere este evident incompletă, întrucât nici un astfel de text constituțional nu 
poate fi socotit complet fără stabilirea unor limite ale exercitării libertăţii de expresie — spre 
exemplu, pentru protecția demnității şi onoarei altei persoane — ceea ce probează faptul că 
garantarea constituțională este pur formală, fără ca regimul care a instituit-o să aibă cea mai 
mică intenţie de a o pune în aplicare. Mai mult, tot la această concluzie se ajunge dacă luăm în 
considerare faptul că norma constituțională nu prevede nici un mijloc concret de garantare a 
exerciţiului acestui drept. Nici legislaţia cu forță juridică inferioară nu instituia vreun sistem 
de garantare concretă a exercitării drepturilor fundamentale. Multe din actele represive — 
legislația privind deportărilor, cea privind nationalizärile etc. — nu permiteau controlul 
aplicării lor de către justiţie, lăsând loc oricărei forme de abuz în aplicarea lor. Dacă la aceste 
aspecte adăugăm faptul că, oricum, aşa cum am văzut mai sus, justiția era controlată in 
întregime de către Partid, se poate ajunge la concluzia că regimul comunist nu a instaurat 
decât un regim pur formal de garantare a drepturilor fundamentale, care nu putea să producă 
nici un rezultat real. 

Originile sistemului de drept penal totalitar se află în constitutiile epocii comuniste, ce 
reduc gestul de rezervă intelectuală sau de credință religioasă la un act de subminare a ordinii 
publice. Acordarea cu generozitate a drepturilor de natură socială (dreptul la odihnă, dreptul la 

pensie gi la ocrotirea familiei) face parte din modalitatile prin care statul comunist imagineaza 
un pact social sui generis. În schimbul asigurării cadrului material de viata, în condiţii de 
planificare, comunitatea de cetăţeni renunță la exercitarea critică a libertăţilor individuale. 
Represiunea este destinată să-i sanctioneze pe cei ce nu subscriu la clauzele întemeietoare ale 
noii societăți totalitare. 


Caracterul ilegitim al regimului 

Chiar plecând de la o garantare incompletă şi formală a drepturilor fundamentale, 
regimul comunist şi-a încălcat frecvent propria legislaţie şi acele garanţii minime care au 
scăpat în prevederile constituţionale. Teroarea declanşată odată cu instaurarea regimului 
comunist a avut la bază reglementări juridice care violau flagrant atât alte prevederi ale 
legislaţiei în vigoare, cât şi prevederile tratatelor internaţionale la care statul român era parte. 

Astfel, art. 30 din Constituţia din 1948 prevede şi faptul că nimeni nu poate executa o 
pedeapsă decât în urma condamnării pronunţate de către o instanță judecătorească. Nu mult 
timp după aceea, prin hotărârea, nepublicată, a Consiliului de Miniştri nr. 1554/1952 se 
dispune trimiterea în colonii de munca a „elementelor dușmănoase” pe baza unor decizii 
emise de către o comisie din cadrul Ministerului Afacerilor Interne, pe baza propunerilor 
Direcţiei Generale a Securităţii şi a Direcției Generale a Miliției. Or, din simplul fapt că legea 
nu o menţionează ca atare, nu se poate trage concluzia că internarea într-o colonie de muncă 
nu ar fi o pedeapsă, având toate caracteristicile acesteia. În aceste condiţii, legislaţia privind 
coloniile de muncă de care au „beneficiat” zeci de mii de persoane este într-o contradicție 
totală cu prevederile constituționale. 

În mod identic, deşi toate Constitutiile emise în perioada comunistă proclamau 
libertatea conştiinţei, a exprimării şi a vieţii intime, numeroase acte de forță juridică inferioară 
sanctionau orice manifestare de acest gen contrară ordinii instituite de către Partid, exemplele 
evocate mai sus, în alt context, fiind o probă suficientă în acest sens. Afirmarea, prin 
dispoziţiile tuturor Constitutiilor a dreptului la libertatea de expresie, este contrazisă flagrant 
prin toate acele norme Juridice cu forță juridică inferioară, care sanctionau orice manifestare 
contra regimului. Afirmarea dreptului la libertatea de alegere a religiei rămâne o afirmație 
formală, în condiţiile în care alte acte juridice au sancționat orice manifestare religioasă 
contrară „ordinii” comuniste. Tot astfel, deşi constitutiile comuniste garantau, într-o forma 
mai mult sau mai puţin precară, dreptul de proprietate, perioada inițială a guvernării 
comuniste a fost marcată de încălcări cu caracter de sistem ale dreptului de proprietate. Astfel, 
deşi Constituţia în vigoare la acel moment stabilea în art. 8 că „Proprietatea particulară şi 
dreptul de moştenire sunt recunoscute şi garantate prin lege”, prin Decretul nr. 256 din 1 
martie 1949, au fost trecute „în proprietatea statului, ca bunuri ale întregului popor 
exploatările agricole mosieresti (...) cu întreg inventarul viu, mort şi clădiri”. După o zi, 
Decretul nr. 8315 din 2 martie stabilea pedepse drastice pentru proprietarii care aveau să se 
opună „prin orice mijloace” acestor confiscări, pedepsiți cu închisoare între 5 şi 15 ani, ca şi 
pe cei care „vor tăinui, vătăma, distruge, înstrăina, muta sau micşora” propriile bunuri, 
devenite peste noapte ale statului. Cu închisoare între 3 şi 12 ani şi amendă între 25.000 şi 200 
000 lei erau pedepsiţi funcționarii publici sau imputernicitii care „nu vor executa sau vor 
împiedica executarea însărcinărilor ce le revin”. 

Practic, orice text constituțional care consacra unul dintre drepturile fundamentale este 
contrazis flagrant atât prin dispoziţiile legislaţiei represive, cât şi prin practicile autorităților 
statului. Astfel, protecţia oferită drepturilor şi libertăţilor fundamentale prin Constitutiile 
comuniste este una strict declarativă, lipsită de conţinut şi care a rămas legată de un spirit 
propagandistic comun tuturor normelor cu caracter constituțional. În consecință, orice 


4 Publicat în „Buletinul Oficial” nr. 1 din 2 martie 1949. 
15 ASRI, fond D, dosar 7778, vol. 36, ff. 44-45. 

afirmatie potrivit cäruia regimul comunist a protejat exercitarea, chiar partialä, a unor drepturi 
fundamentale nu are suport concret. Mai mult, legislatia comunista este contrara tratatelor 
internationale in materia drepturilor fundamentale pe care statul roman le ratificase. Romania 
a ratificat ambele pacte internationale privind drepturile fundamentale emise sub tutela ONU. 
Simpla lecturare a textului acestor tratate — care garanteazä, intre altele, dreptul de a nu fi 
supus torturii ori unor tratamente inumane ori degradante, dreptul de proprietate, accesul la 
justitie etc. — conduce la concluzia lipsei oricärui punct comun al legislatiei comuniste cu 
tratatele internationale ratificate, la acel moment, de catre statul roman. 

Paradoxal, nici măcar legislaţia represiva, discriminatorie, secretă şi contrară oricăror 
principii de drept nu a fost respectată de către regimul comunist. Astfel, dacă legislația 
represivă secretă a fost, potrivit propriilor prevederi, îndreptată contra chiaburilor şi clasei 
capitaliste, în realitate, de multe ori Securitatea pare să fi purtat un război necruţător împotriva 
muncitorilor şi țăranilor, deci tocmai împotriva categoriilor sociale în numele cărora 
dezlantuise lupta de clasă. Spre exemplu, din cele 3658 persoane trimise între 1958-1964 la 
„muncă obligatorie”, îndeosebi în mine, 1899 erau țărani, 436 muncitori, 207 profesori şi 
învățători, 241 funcționari etc. Dintre ei, 634 nu aveau nici un motiv „la dosar” pentru a 
suporta această pedeapsă şi nici antecedente penale!€. De aceea, modul în care au fost 
concepute reglementările privind măsurile administrative a fost criticat de responsabili ai 
regimului, întrucât „prin conţinutul lor larg şi generic, fără stabilirea unor criterii de delimitare 
precisă a acelor persoane care prin manifestările lor constituiau un pericol real pentru 
securitatea statului de cele care îşi manifestau unele nemulțumiri personale şi care nu 
periclitau ordinea socială şi de stat au avut consecințe negative în justa aplicare a 
dispozitiunilor din actele normative respective”. 

De altfel, chiar conducătorii regimului au admis faptul că legislația represivă 
contravenea dispoziţiilor constituționale în vigoare la acel moment. Spre exemplu, Direcția 
Securităţii Statului recunoştea că actele normative care au statuat această măsură „contravin 
unor prevederi constituţionale şi altor legi. Astfel, atât Constituţia din anul 1948, cât şi cea din 
1952 prevedeau garanții în legătură cu libertatea persoanei şi inviolabilitatea domiciliului. Or, 
multe din dispoziţiile actelor normative arătate au încălcat în mod grav aceste garanții 
constitutionale” *. La acelaşi moment, s-a admis de către lideri ai Securităţii că dispoziţiile 
respective încălcau dreptul la apărare, întrucât „nici unul dintre actele normative care au 
reglementat luarea măsurii de fixare a domiciliului obligatoriu nu conținea prevederi cu 
privire la posibilitatea unei căi de atac din partea celor ce se considerau indreptatiti şi nici un 
organ competent să soluţioneze asemenea situaţii”. O recunoaştere implică a atrocităților este 
şi faptul că abuzurile petrecute în interiorul acestora au fost semnalate şi anchetate de 
Procuratură în anul 1953, în urma cărora au fost trimişi în judecată foştii comandanți ai 
lagărelor de la Canal şi de la coloniile de muncă Salcia şi Cernavodă. 

De asemenea, potrivit unui studiu făcut de Procuratura Generală în anul 1953 au fost 
descoperite în toate coloniile de muncă deţinuţi numai pe bază de adrese, însoţite de tabele 
nominale. În martie 1953, în lagărul Peninsula de la Canal, 2293 persoane se aflau aici numai 
în baza unor astfel de documente sumare, iar în iulie acelaşi an 1500, Procuratura Generală 
constatând că aceste persoane sunt „deținute in mod ilegal”. Opoziția Securităţii a făcut să nu 
se poată dispune eliberarea acestora, iar investigațiile procurorilor în coloniile de muncă au 
încetat din cauza aceloraşi presiuni!”. Abuzurile continuau în privinţa termenelor de internare, 


16 Arhiva Comitetului Executiv al CC al PCR, dosar nr. 264/18.02.1972, vol. 4, f. 17. 
17 Ibidem, f. 11. 

18 Thidem, ff. 19-20. 

1 Ibidem, f. 1. 

care erau depăşite fără ca deţinuţii să fie eliberaţi. La 20 iulie 1953, se aflau în această situaţie 
402 deţinuţi din coloniile de muncă de pe cuprinsul României Populare”. 

În aceste condiţii, este mai mult decât evident că faptele comise de către agenții 
regimului comunist pot fi calificate ca infracțiuni, inclusiv în baza legislației de la momentul 
comiterii lor. Tot astfel, văzând consecinţele acelor fapte, se poate trage concluzia că anumite 
persoane din structurile regimului se fac vinovate de acte care pot fi calificate drept crime 
contra umanității. Potrivit art. 356 Cod penal şi a Convenţiei pentru prevenirea şi reprimarea 
crimei de genocid ratificată de România la 4 noiembrie 1950, constituie infracțiune de 
genocid: „Săvârşirea în scopul de a distruge în întregime sau în parte o colectivitate sau un 
grup naţional, etnic, rasial sau religios, a vreuneia dintre următoarele fapte: a) uciderea 
membrilor colectivitatii sau grupului; b) vătămarea gravă a integrității fizice sau mintale a 
membrilor colectivitatii sau grupului; c) supunerea colectivitätii ori grupului la condiţii de 
existență sau tratament de natură să ducă la distrugere fizică; d) luarea de măsuri tinzând la 
împiedicarea naşterilor în sânul colectivitatii sau grupului; e) transferarea forțată a copiilor 
aparținând unei colectivități sau unui grup în altă colectivitate sau în alt grup”. Faţă de faptele 
enumerate în acest raport este o certitudine că fapte de genocid au fost comise în perioada 
1945-1989, astfel încât regimul comunist poate fi calificat ca fiind unul criminal fata de 
propriul popor, chiar dacă sancţionarea concretă a multor dintre aceste fapte este împiedicată 
de imposibilitatea aplicării retroactive a legii penale ori de imperativul interpretării stricte a 
normei penale. 


Consecințe ulterioare lui decembrie 1989 

Realitatea legislației comuniste este cea a unei legislații care, dincolo de oscilarea între 
formulări pompoase şi reglementări ale terorii, a fost cea a unui stat fără sistem juridic, în 
sensul propriu al cuvântului. Un sistem — juridic sau de orice fel — se manifestă prin relaţii 
ferme între elementele ce-l compun. Un sistem juridic presupune norme juridice care să 
acopere toate domeniile vieţii sociale, o ierarhie a acestora, cunoaşterea şi acceptarea lor de 
către destinatari şi un sistem judiciar care să asigure aplicarea lor. Statul român postbelic nu a 
beneficiat de nici una dintre acestea. Normele juridice scăpau de sub reglementare multe 
domenii care erau reglate de către puterea administrativă — exemplul cel mai evident fiind cel 
al dreptului de proprietate, în condițiile în care prevederile constituționale în materie citate 
mai sus numai norme juridice nu pot fi socotite. De asemenea, nenumărate acte ale guvernului 
intrau în contradicție vădită cu Constituţia, tratatele internaţionale la care statul era parte — 
România a ratificat cu conştiinciozitate toate tratatele internaționale privind drepturile omului 
— ori legile, inversând ierarhia logică a normelor, legislaţia terorii a fost în mare parte secretă 
— din păcate, mai este şi astăzi — iar sistemul judiciar era lipsit de orice urmă de independenţă. 
În aceste condiţii, legislația României comuniste nu poate purta numele de sistem juridic, ci 
mai degrabă de haos juridic. 

Consecințele acestor situaţii sunt vizibile încă şi astăzi. Haosul legislativ, dificultățile 
sistemului judiciar şi neîncrederea în legi şi în aplicarea lor sunt rezultatul cel mai profund 
produs. Un sistem juridic poate fi anulat în câteva luni — aşa cum s-a întâmplat imediat după 
preluarea puterii de către Partid — dar nu poate fi recreat printr-un proces invers tot în câteva 
luni. Ajunge să spunem că în 1994 încă mai exista, chiar în cadrul Ministerului de Justiţie, 
legislație secretă cu privire la drepturile şi obligațiile persoanelor deţinute — „legislație 
nepublicată” este exprimarea corectă politic — sau să amintim faptul că o bună parte a 
problemelor integrării au avut legătură de independenţa justiției pentru a proba cele afirmate 
mai sus. 


20 Ibidem, f. 16. 

Economia de comanda 


Evolutia economiei romanesti este marcatä de consecintele celui de-al doilea razboi 
mondial si de factori de natura obiectiva si/sau subiectiva, determinati de imprejurari interne 
si externe, care, in unele privinte, au fost mai mult sau mai putin favorabile, iar in altele 
limitative. 


Consecinte ale celui de-al doilea razboi mondial. Reparatiile de razboi si 

SOVROM-urile 

Marile pierderi suferite de economia româneascä in anii 1940-1943 se amplifica la 
începutul anului 1944'. Ca urmare a evoluţiei frontului, autorităţile germane, în baza tratatelor 
militare şi economice anterior încheiate, sporeau tot mai mult cererile fata de autoritățile 
româneşti. La acestea se adaugă pagubele provocate de bombardamentele masive şi tot mai 
frecvente ale aviaţiei Puterilor Aliate, cu deosebire în zonele Valea Prahovei şi Bucureşti, 
soldate cu mari pierderi materiale şi cu serioase diminuări ale producţiei. Totodată, 
pătrunderea frontului sovieto-german pe teritoriul României determină autoritățile să 
procedeze la dispersarea a numeroase întreprinderi industriale, cu deosebire din Moldova. 
Cele mai mari pierderi le-au înregistrat industria petrolieră şi căile ferate. Astfel, producţia de 
țiței a înregistrat în 1944 cel mai scăzut nivel din timpul războiului, 3,52 milioane t, adică 
63% din media anilor 1941-1943. O scădere a cunoscut şi producția de cărbuni, care, în 1944, 
era de 2,27 milioane t, adică 79% din media anilor 1941-1943. Transporturile feroviare au 
suferit distrugeri de 1337 km linii, adică 10% din cele în funcțiune în 1944, la care se adaugă 
peste 3000 macaze, poduri, depouri, clădiri etc. Au fost scoase din funcțiune triajele 
Bucureşti, Ploieşti şi Braşov. În zona Capitalei, distrugerile au afectat 65% din atelierele CFR, 
25% din gări şi 35% din instalații. Din parcul total de locomotive, de 3548, erau defecte circa 
33%, iar diferența prezenta un grad avansat de uzură ca urmare a folosirii intensive pe 
parcursul războiului. Traficul feroviar de mărfuri în 1944 reprezenta 4,44 milioane t/km, 
respectiv 75% din media anilor 1941-1943. Transportul maritim, fluvial şi rutier înregistrează, 
de asemenea, diminuări însemnate, ca urmare a insecuritatii provocate de raidurile aeriene. 
Din cauza dificultăților întâmpinate de industria petrolieră şi de transporturi, dar şi altele, 
activitatea productivă în numeroase întreprinderi din cele mai diferite domenii a cunoscut 
întreruperi, stagnări şi/sau chiar încetarea lucrului, cu efecte directe asupra populaţiei, întrucât 
aprovizionarea frontului era prioritară. 

Agricultura se confruntă şi ea cu probleme complexe. Datorită factorului climateric 
favorabil, recolta anului 1944 a fost considerată drept bună, dar însemnate suprafețe cultivate 
au rămas neculese din cauza operaţiunilor militare şi/sau a lipsei de forță de muncă şi de 
tracțiune. Astfel, numai pentru grâu şi porumb, statisticile vremii indică 56 000 ha neculese. 
La acestea se adaugă distrugerile de depozite de cereale, provocate de operațiunile militare, 
însemnate cantități de cereale luate cu titlu de captură ş.a. Şeptelul suferise, de asemenea, 
mari pierderi. 

Legile adoptate în timpul războiului cu privire la accelerarea creşterii producției 
industriale, controlul prețurilor produselor industriale, agricole şi ale celor din import, 
limitarea dreptului la beneficii al întreprinzătorilor sau înghețarea salariilor nu au putut opri 
degradarea nivelului de trai al populaţiei, fenomen care s-a agravat cu deosebire în a doua 
jumătate a anului 1944. În lucrări de prestigiu din literatura de specialitate se apreciază că 


' Cu privire la consecinţele celui de-al doilea război mondial asupra economiei româneşti, vezi: T. Lache, 
Gheorghe Tutui, România şi Conferinţa de pace de la Paris din 1946, Cluj-Napoca, Editura Dacia, 1978; I. 
Alexandrescu, Economia României în primii ani postbelici(1945-1947), Bucureşti, Editura Ştiinţifică şi 
Enciclopedică, 1986.; Florin Constantiniu, O istorie sinceră a poporului român, Bucureşti, Editura Univers 
Enciclopedic, 1997; M. Irimiea, 23 August 1944. Consecințe economice, Ploieşti, Editura Prahova, 2002 ş.a. 

intre 1940-1944 indicele general al costului vietii a crescut fata de 1933, considerat 100, la 
180 in 1940, 258,8 în 1941, 381,9 in 1942, 515,5 în 1943 şi 771 în 1944. Menţionăm ca 
pentru anul 1944 indicele reprezintä media, el inregistrand cote spectaculoase in a doua 
jumătate a anului respectiv, 678,3 în iulie şi 1423,0 în decembrie. 

În intervalul 23 august 1944 — 9 mai 1945, economia românească a pus la dispoziţia 
frontului însemnate cantități de armament, muniții, alimente, carburanți ş.a. 

Intrarea României în rândul Puterilor Aliate împotriva Germaniei fasciste 
s-a concretizat în semnarea Convenţiei de armistițiu între Guvernul României şi Guvernele 
Naţiunilor Unite, parafată la 12 septembrie 1944 la Moscova?. Această convenţie a constituit 
temelia statutului juridic al României până la încheierea păcii şi a influenţat fundamental 
evoluţia economiei ei o lungă perioadă de timp, chiar şi după semnarea tratatului de pace. 

Convenţia de armistițiu consacră României statutul — şi implicit tratamentul — de tara 
învinsă, aşa cum reiese, de altfel, din preambulul ei: „Guvernul şi Înaltul comandament al 
României, recunoscând faptul înfrângerii României în războiul împotriva Uniunii Republicilor 
Sovietice Socialiste, Regatului Unit şi Statelor Unite ale Americii şi a celorlalte Natiuni Unite, 
acceptă conditiunile armistiţiului prezentate de către Guvernele sus-mentionatelor trei Puteri 
aliate, acționând în interesul Naţiunilor Unite“. Menţionăm câteva clauze din convenția 
respectivă. 

România era obligată, prin articolul 11, la plata, în produse, a unor grele despăgubiri, 
eşalonate pe 6 ani, cu precizarea că, în caz de neîncadrare în termen, potrivit graficului stabilit 
de Comisia Aliată de Control, să dea suplimentar, pentru fiecare lună întârziere, 5% din 
produsul nelivrat la termen, potrivit indicatiei autorităților de resort sovietice. Partea română 
era obligată să remedieze eventualele defecţiuni ale maşinilor şi utilajelor. Cuantumul 
despăgubirilor se ridică la 300 milioane dolari SUA, la paritatea de 35 de dolari o uncie de 
aur, iar preţurile mărfurilor româneşti ce urmau a fi livrate erau cele mondiale din 1938, cu o 
majorare de 15% pentru material rulant şi de 10% pentru celelalte, deşi, în realitate, pe piața 
mondială aceste preţuri crescuseră fata de cele din 1938 cu 33%. Cele 300 milioane de dolari 
reprezentau, după calculele făcute în acei ani, peste 55% din venitul național al României, 
evaluat în 1945 la 519 milioane dolari, şi se compuneau din produsele redate în tabelul 1. 


Produsele pe care Romania era obligată să le livreze potrivit 
Convenţiei de armistițiu din 12 septembrie 1944 
Tabelul 1 


Vase maritime şi fluviale (din existent şi noi) — 
buc. 


Utilaj industrial (nou şi din existent, precum şi 
utilaj petrolier) 28034893,5 
— dolari SUA 
Utilaj feroviar (din existent) 
— locomotive — buc. 
— locomotive cu ecartament îngust — buc. 


b) utilaj nou 
— locomotive — buc. 300 


? Monitorul Oficial“, nr. 264, 14 noiembrie 1944, pp. 7334-7340. 

— vagoane acoperite de marfă — buc. 
— cisterne 4 osii — buc. 


— perechi de roti — buc. 
— ramificații cale ferată — t 
— material pentru construcția podurilor — t 


Sursa: I. Alexandrescu, op. cit., p. 39. 


Aplicarea Convenţiei, cu deosebire a articolului 11 al ei, a stârnit numeroase 
animozitati determinate de modalitățile concrete de livrare, eşalonare şi evaluare a produselor 
considerate ca având valoarea totală de 300 milioane dolari. La 16 ianuarie 1945, după 45 de 
zile de negocieri, s-a semnat la Bucureşti o Convenţie între Guvernul URSS şi România 
asupra mărfurilor care urmează să fie livrate, în compensarea daunelor cauzate Uniunii 
Sovietice prin operaţiunile militare şi ocuparea teritoriului sovietic?. 

Pe timpul negocierilor acordului pentru aplicarea prevederilor articolului 11 din 
Convenţia de Armistitiu, respectiv 28 octombrie 1944-16 ianuarie 1945, reprezentanţii 
României au făcut mari eforturi pentru a diminua povara economică a acestui articol. Efortul 
Comisiei Române pentru Aplicarea Armistițiului nu a avut susținere politică. Constantin 
(Dinu) Brătianu, în şedinţa Consiliului de Miniştri din 16 ianuarie 1945, sublinia: „Când o 
parte din presa de la noi spune că condiţiile Armistițiului sunt foarte uşoare, că într-adevăr s-a 
făcut României un tratament nesperat de dulce, aceasta slăbeşte putintele noastre de muncă şi 
slăbeşte putintele Comisiei de a rezista şi de a apăra interesele româneşti”. 

Pentru a cuantifica efortul economic al României necesar plății despăgubirilor în 
primul an de aplicare a Convenţiei, experţi ai Ministerului de Finanţe au comparat cuantumul 
acestora cu disponibilul de export al economiei ţării, datele estimate fiind obţinute prin 
ajustarea cifrelor din domeniul comerțului exterior al anului 1938, ţinând cont de teritoriile 
care nu mai aparțineau României: Bucovina de Nord, Basarabia şi Cadrilaterul. 
1944, multe din ele au fost afectate de operaţiuni militare. Cu rezervele precizate, experţii 
amintiți apreciau la 45-50% livrările către URSS din disponibilul de export al Românici;. 

Pe perioada derulării Convenţiei de Armistitiu, pentru reglementarea relaţiilor romano- 
sovietice s-au încheiat şi alte convenții, minute, note diplomatice etc. Numai în Monitorul 
Oficial sunt consemnate 87 de acte normative referitoare la acest fapt. Aceasta demonstrează 
un caracter nu tocmai prietenos al raporturilor româno-sovietice. 


SOVROM-urile. Un moment aparte al raporturilor româno-sovietice, în primul an de 
după evenimentele de la 23 august 1944, îl reprezintă semnarea la Moscova, la 8 mai 1945, a 
Acordului privind livrări reciproce de mărfuri dintre România şi Uniunea Republicilor 
Sovietice Socialiste”. 

Prevederile acordului, coroborate cu înțelegerile dintre Puterile Aliate din iulie-august 
1944 de la Potsdam (Berlin) au condus la crearea societăților mixte sovieto-române — 
SOVROM - bazate teoretic pe principiul parităţii aportului de capital român şi sovietic”. Erau 


3 Monitorul Oficial“, nr. 25, 1 februarie 1945, pp. 664-667. 

* ANIC, fond Preşedinţia Consiliului de Miniștri - Stenograme, dosar 1/1945, pp. 51-71; stenograma şedinţei 
Consiliului de Miniştri din 16 ianuarie. 

* ANIC, fond Pan Halipp, dosar 79/1945, ff. 7-11; Memoriu asupra executării Convenţiei de Armistitiu (23 
ianuarie 1945), ANIC, fond Casa Regală, Diverse, dosar 14/1944, ff. 11-29; notă de informare privind aplicarea 
articolelor 10,11 şi 12 din Convenţia de Armistitiu (ianuarie 1945). 

5 Monitorul Oficial”, partea I, nr. 133, 15 iunie 1945, pp. 5028-5030; ANIC, fond CC al PCR - Secţia 
Economică, dosar 18/1945, ff. 2-15; protocol de colaborare economică între Regatul României şi URSS. 

7 Problema SOVROM-urilor necesită un studiu mai adânc, cu deosebire în arhive. Dosarele Cancelariei CC al 
PCR, precum şi cele ale Secţiei Economice nu cuprind informaţii referitoare la aspecte legate de activitatea 


408 


considerate societäti anonime, pe durata nelimitatä. Capitalul societätii exprimat in actiuni 
nominative era detinut in proportie de 50% de catre fiecare parte. Organele de administratie 
ale societatii erau formate din Adunarea Generala a actionarilor, Consiliul de Administratie, 
Directorul General si Subdirectorul General. 

Sistemul de societati sovieto-române a cuprins ramuri esentiale ale economiei 
nationale si a fost format din următoarele unităţi: 1. Sovrompetrol, înființată la 17 iulie 1945°; 
2. Sovromtransport, infiintata la 19 iulie 1945”; 3. Sovrombanc, înființată la 1 august 194519; 
4. Tars, înființată la 8 august 1945'': 5. Sovromgaz, înființată la 20 martie 1946; 6. 
Sovromlemn, infiintata la 20 martie 194617; 7. Sovromfilm infiintata in cursul anului 194615; 
8. Sovromconstructia, înființată la 4 iulie 1948!*; 9. Sovromchim, înființată în august 1948; 
10. Sovromtractor, înfiinţată în august 1948; 11. Sovrommetal, înfiinţată la 4 iulie 1949; 12. 
Sovromcărbune, înfiinţată la 4 iulie 1949; 13. Sovromutilajpetrolier, înființată la 15 august 
1952; 14. Sovromnaval, înfiinţată la 15 august 1952; 15. Sovromasigurare!” ; 16. Sovrom 
Kvartit. 

Dintre SOVROM-urile mentionate, o situatie deosebita, prin domeniul de activitate, o 
reprezintă Sovrom Kvartit (Cuartit). Înființat la 30 decembrie 1951 este lichidat la 22 
octombrie 1956 printr-un acord secret între Guvernul României şi Guvernul URSS. Printr-un 
protocol semnat între cele două guverne, la 22 octombrie 1956, Guvernul URSS transmite 
Guvernului României cota-parte sovietică, calculată pe baza bilanţului din 1 octombrie 1956, 
iar societatea îşi va înceta activitatea la 1 noiembrie 1956. Valoarea cotei-parti sovietice 
reprezintă 617.836.000 lei la 1 octombrie 1956'°. Problema relațiilor româno-sovietice, în 
ceea ce priveşte producţia şi comercializarea uraniului, este una deosebit de sensibilă chiar şi 
două decenii mai târziu. Lichidarea SOVROM-urilor, unele in 1956 şi ultimele in 1959 a creat 
numeroase animozitati între guvernele celor două tari. Dovadă în acest sens este faptul că 
agenda discuțiilor lui Nicolae Ceauşescu pentru vizita de partid şi guvernamentală în URSS 
din 3-11 septembrie 1965 cuprindea la punctul 9 „Problema uraniului”, iar la punctul 10 


SOVROM-urilor, decât accidental. O situație similară este şi în legătură cu datele referitoare la prezența Armatei 
sovietice pe teritoriul României. Probabil, fie nu erau consemnate aceste date, fie fac parte din fonduri 
arhivistice cu regim deosebit. Precizările referitoare la SOVROM-uri se bazează parțial pe informațiile cuprinse 
în Monitorul Oficial al României şi parţial pe informaţii din presa vremii, cu rezerve serioase în privința 
veridicitatii informaţiilor din presa de partid din epoca. 

à Legea nr. 262 in ,,Monitorul Oficial“, partea I, nr. 80, 3 aprilie 1946, p. 3431 şi urm. cuprinde Actul 
constitutiv, Statutele de funcționare şi Anexele care nominalizau întreprinderile ce intrau în componență. 

? Legea 616, in ,Monitorul Oficial“, partea I, nr. 162, 1 august 1945, p. 6583 si urm. care cuprinde Actul 
constitutiv, Statutele de functionare si Anexele care nominalizau intreprinderile ce intrau in componenta; Legea 
662 in ibidem nr. 195, 24 august 1946, p. 9197 si urm., completeaza si modifica Actul constitutiv. 

° Ministerul industriei şi comerțului, Convenţie de înfiinţare, Act constitutiv, Statute şi Anexe cu nominalizarea 
băncilor româneşti componente, în „Monitorul Oficial“, partea I, nr. 245, 26 octombrie 1945, p. 9429 şi urm. 

' Ministerul comunicaţiilor şi lucrărilor publice, Convenţie de înfiinţare, Act constitutiv, Statute, Anexe cu 
nominalizarea întreprinderilor româneşti componente, în „Monitorul Oficial““, partea I, nr. 245, 26 octombrie 
1945, p. 9436 şi urm. 

2 Legea nr. 320, în „Monitorul Oficial“, partea I, nr. 101, 1 mai 1946, p. 4404 şi urm.; Act constitutiv şi Statute 
în „Monitorul Oficial“, partea I, nr. 150, 2 iulie 1946, p. 6882 şi urm.; Statute republicate, în ibidem, nr. 154, 6 
iulie 1946, p. 7067 şi urm. 

* „România liberă” din 25 septembrie 1954 menţionează că a fost înființat în 1946 şi desfiinţat în 1952, fără alte 
amănunte. 

A Mentionat în „Monitorul Oficial“, partea I, nr. 131, 8 iunie 1948, p. 4952 în legătură cu încheierea unui 
contract de executare de lucrări pe str. Academiei nr. 34 din Bucureşti. 

> Mentionat de I. Alexandrescu, op.cit., p. 218. 

° Acord între Guvernul Republicii Populare Române şi Guvernul Uniunii Republicilor Sovietice Socialiste cu 
privire la lichidarea Societăţii Miniere Sovieto-Române ,, Cuartit” şi cu privire la dezvoltarea pe mai departe a 
colaborării dintre cele două guverne în domeniul extragerii şi prelucrării minereului de uraniu în Republica 
Populară Română, vezi ANIC, fond CC al PCR - Relaţii Externe, dosar 37/1965, ff. 211-213. 

problema ,,Obligatii financiare mai vechi (SOVROM)”'’. Stenograma discuţiilor dintre 
delegația românească şi sovietică nu dovedeşte că s-au discutat toate problemele de pe agenda 
de lucru a lui Nicolae Ceauşescu. 


Tratatul de pace din 1947. La 8 august 1946, Guvernul Franţei a adresat Guvernului 
României invitaţia oficială de participare la Conferinţa de Pace. Delegația a fost condusă de 
Gh. Tătărescu, ministrul afacerilor externe. 

Declaraţia României la Conferinţa de Pace a fost expusă de Gh. Tătărescu şi însoțită 
de un memoriu în care erau consemnate amendamentele la proiectul Tratatului de pace, care, 
în esență, se refereau la acordarea statutului de cobeligerantä României, din care ar fi decurs 
despăgubiri din partea Germaniei şi Ungariei împotriva cărora a dus război începând cu 24 
august 1944, precum şi la statutul Dunării. Declaraţia şi Memoriul României au produs o 
impresie deosebit de bună, după cum arată presa din acei ani, dar nu au găsit răspunsul 
cuvenit din partea marilor puteri. 

Definitivarea Tratatului de pace cu România a avut loc în noiembrie 1946, la 
Conferinţa de la New York a miniştrilor afacerilor externe ai celor patru mari puteri. România 
a înaintat şi acestei Conferinţe un memoriu în care argumenta necesitatea corectării unor 
prevederi prea aspre privind obligațiile ei militare, economice şi de altă natură, iar în privința 
regimului international al Dunării cerea ca reglementarea navigaţiei pe aceasta să aparțină 
numai statelor riverane, dar cererile nu sunt acceptate. 

La 10 februarie 1947, la Paris, delegaţia României semnează Tratatul de pace între 
România şi Puterile Aliate şi Asociate, care consemnează încetarea stării de război şi a 
regimului de armistitiu'’. Totodată, delegația României face şi o declaraţie in care arată 
însemnătatea Conferinţei de Pace pentru climatul de bună înţelegere între popoare şi că 
România va depune toate eforturile pentru a îndeplini obligaţiile ce-i revin prin dispozițiile 
tratatului, deşi unele dintre acestea sunt excesive, iar altele nedrepte. Tratatul cuprinde 40 de 
articole şi 6 anexe, dintre prevederile cărora reținem câteva. României nu i se acordă statutul 
de cobeligeranta şi, ca urmare, ea nu a avut posibilitatea să-şi valorifice creantele împotriva 
Germaniei naziste şi Ungariei horthyste şi să fie despăgubită pentru daunele suferite în 
perioada 23 august 1944-9 mai 1945. Totodată, se mențineau obligaţiile materiale asumate de 
ea prin Convenţia de armistițiu anterior semnată, şi, în plus, i se impuneau noi obligații. 
Astfel, articolul 26 din Tratat stipula că activele germane din România vor trece în 
patrimoniul URSS, articolul 27 prevedea că bunurile româneşti aflate în ţările aliate puteau fi 
blocate şi lichidate, în scopul stingerii creanţelor acestor tari împotriva României, iar potrivit 
articolului 28 România era obligată să renunțe la orice pretenţii fata de Germania, cu excepția 
celor rezultate din contractele încheiate anterior datei de 1 martie 1939. Ca urmare a acestei 
prevederi, România trebuia să renunţe la creantele sale împotriva Germaniei, care se ridicau în 
acel moment la circa | miliard de mărci, şi să plătească creantele Germaniei împotriva 
României, care atingeau 1250 milioane mărci ş.a. Totodată, granițele României erau 
menținute potrivit celor stipulate în Convenţia de armistițiu, Transilvania revenea la Tara- 
mamă, prin anularea de jure a Dictatului de la Viena, Basarabia, Bucovina şi ţinutul Herţa 
rămâneau în componența URSS, iar Cadrilaterul rămânea Bulgariei. 

În concluzie, urmările celui de al doilea război mondial au fost pentru România dintre 
cele mai păgubitoare, sub aspect material, uman şi politic. Material, pierderile totale se ridică 
la aproximativ 3,7 miliarde dolari (la cursul anului 1938), după cum urmează: circa 1 miliard 
până în august 1944, circa 1,2 miliarde din august 1944 până în mai 1945 şi circa 1,5 miliarde 
pentru aplicarea Convenţiei de armistițiu”. Menţionăm că între cifrele recunoscute oficial şi 


17 n: 
Ibidem, f. 2. 

18 Legea nr. 304, în „Monitorul Oficial“, partea I, nr. 199, 30 august 1947, traducere revizuită, p. 7822 şi urm. 

19 Cifră recalculată; vezi M. Irimiea, op.cit. 

cele avansate, prin recalculare, de cätre unele cercetäri recente, existä unele deosebiri”. 
Uman, tributul de sânge al armatei române se ridică la circa 1 milion de victime — decedați, 
dispăruţi şi prizonieri care nu s-au mai întors. Politic, ca urmare a înțelegerilor intervenite 
între marile puteri, România intră în conul de penumbră european, numit „sfera de influență 
sovietică“, fapt care îşi pune amprenta asupra derulării ulterioare a vieţii ei economice, sociale 
şi politice. 


Refacerea economiei şi naţionalizarea 

Este aproape unanim recunoscut că refacerea economiei româneşti s-a desfăşurat între 
anii 1945-1950, dar pentru a formula aprecieri cât mai riguroase privind procesul de refacere 
şi încheierea lui trebuie avute în vedere numeroasele aspecte — economice, sociale, politice 
ş.a., unele distincte, altele mai putin evidente, dar care se interinfluenteaza, uneori 
stimulându-se reciproc în sensul dorit, iar alteori îngreunându-se, de asemenea, reciproc, în 
realizarea dezideratului privind atingerea nivelului economic antebelic. La sfârşitul anului 
1944 şi în prima parte a celui următor, activitatea economică este canalizată, cu eforturi 
umane şi materiale deosebite, spre satisfacerea nevoilor frontului, ceea ce a afectat grav 
nivelul de trai al populaţiei. Decalajul accentuat dintre cererea şi oferta de bunuri de consum 
individual a determinat creşterea spectaculoasă a inflației, extinderea deosebită a „pieţei 
negre“, apelul la carteläri/rationalizäri de produse alimentare şi de altele, toate acestea fiind 
însoţite şi de revendicări salariale. Nivelul scăzut al resurselor materiale şi financiare, ca 
urmare a efortului de război şi a distrugerilor provocate de acesta, dezorganizarea producţiei, 
datorită stării transporturilor, a celor feroviare îndeosebi, blocarea devizelor în străinătate, 
statutul conferit României prin Convenţia de armistițiu şi mai ales obligaţiile ei economice, 
stipulate în Convenţie, precum şi greutăţile inerente procesului de trecere la producția de pace 
a unora din industriile care au produs pentru război ş.a., impuneau adoptarea unor măsuri cu 
caracter etatist-dirijist, menite să contracareze sau măcar să limiteze stările de lucruri extrem 
de grave şi să conducă la normalizarea vieţii economico-sociale, la sporirea producției, 
redresarea comerțului, a circulaţiei băneşti, ameliorarea condiţiilor de trai ş.a. Elaborarea unui 
ansamblu coerent şi eficient de măsuri în acest sens este întârziată în bună măsură de disputele 
politice dintre factorii de putere tradiționali şi cei sprijiniți şi/sau impuşi direct de 
reprezentanţii Moscovei, privită ca centru de putere politico-militară, şi care impuneau 
orientarea vieţii economico-sociale româneşti după modelul celei sovietice. 

Nu trebuie omisă nici situaţia creată de seceta din anii 1945-1946, iar în unele zone ale 
țării chiar şi în 1947. În aceste împrejurări, au fost luate o serie de măsuri menite să atenueze 
impactul urmărilor războiului asupra economiei şi a nivelului de trai al populaţiei, unele dintre 
ele având un caracter populist-reformator, dar care vizau şi limitarea şi, în perspectivă, 
eliminarea capitalului şi a iniţiativei particulare. Astfel, în 1945 şi în prima parte a anului 
1946 sunt adoptate numeroase legi, dintre care le reținem pe câteva. La 3 mai 1945 este 
adoptat un pachet de legi format din: legea pentru reglementarea salariilor şi înfiinţarea 
economatelor; legea de reglementare a regimului preţurilor şi circulaţiei mărfurilor; legea 
pentru reprimarea speculei ilicite şi a sabotajului economic; legea pentru aducerea în 
circulaţie a mărfurilor; legea pentru înființarea organelor de control cetätenesc. În iulie 1945 
este adoptată o nouă lege referitoare la circulația produselor agricole, prin care Institutul 
Naţional al Cooperaţiei era învestit cu calitatea de mandatar al statului pentru cumpărarea 
(achiziționarea) produselor agricole vegetale de la producătorii agricoli. 

Pentru a dispune de cantitatea de produse agricole necesare în vederea îndeplinirii 
obligaţiilor stipulate în Convenţia de armistițiu, pentru însămânțări, consumul armatei şi al 
populației civile, formarea unor rezerve ale statului ş.a., guvernul, prin legea menționată, 


7 În actualul stadiu al cercetării nu pot fi apreciate scurgerile de venit national pe seama funcţionării SOVROM- 
urilor. Unele estimări indică circa 40%. 


411 


introduce principiul livrarii obligatorii de catre producatorii agricoli a unei parti si, ulterior, a 
întregului surplus din următoarele produse agricole: grâu, secară, orz, orzoaicä, ovăz, orez, 
porumb, mei, mazăre, soia, linte, seminţe oleaginoase şi seminţe furajere de orice fel, respectiv 
a produselor care depăşeau nevoile proprii de insamantare şi de consum gospodăresc. Potrivit 
legii, cantitățile de produse ce trebuia livrate erau determinate în raport cu suprafaţa însämântatä 
cu fiecare din produsele menționate, ținându-se seama de productivitatea regiunii sau a zonei. 

Iar în februarie 1946, printr-o altă lege, Institutul Naţional al Cooperaţiei obține şi 
calitatea de mandatar al statului pentru vânzările de produse de strictă necesitate în mediul 
sătesc. Potrivit acestei legi, producătorii agricoli puteau cumpăra mărfuri industriale la preţuri 
oficiale într-o proporţie care varia, în funcție de produsul solicitat şi de felul cerealelor livrate, 
între 20-60% din contravaloarea produselor agricole livrate obligatoriu. Tot în februarie 1946, 
este adoptată legea de reorganizare a Oficiilor economice judeţene, înființate încă din 25 mai 
1945, ca organe administrative şi economice, înzestrate cu competență şi răspundere în ceea 
ce priveşte problemele județului şi preocupările guvernului referitoare la controlul producției 
— colectarea, circulaţia, repartiția, distribuţia şi consumul produselor, precum şi la controlul 
preţurilor, organizarea şi supravegherea activităţii organelor de control judeţene. 

Dintre măsurile cu caracter legislativ-reformator adoptate în a doua jumătate a 
deceniului cinci şi care au vizat controlul segmentelor fundamentale ale economiei, patru au 
avut un rol şi, mai ales, urmări deosebite. Astfel, prin legea pentru reforma agrară, adoptată în 
23 martie 1945, o reformă care începuse în fapt încă din februarie acelaşi an, s-a urmărit 
desființarea marii proprietăți funciare şi, în egală măsură, câştigarea unei mai mari adeziuni 
electorale în favoarea noii puteri care se instala. Prin Legea din 28 decembrie 1946 este 
etatizată Banca Naţională a României, statul asigurându-şi astfel îndrumarea, dirijarea şi 
controlul creditelor acordate de toate instituţiile de credit şi premisele reformei monetare, care 
va fi înfăptuită la 15 august 1947, ceea ce a însemnat o limitare relativ drastică a capitalului şi 
a inițiativei particulare. La acestea se adaugă Legea nationalizarii principalelor mijloace de 
producţie, din 11 iunie 19487. 

Nationalizarea, numită în documentele noii puteri politice „un act fundamental”, cu 
„rol hotărâtor” în transformarea revoluționară a societăţii româneşti”, a reprezentat un proces 
amplu, sistematic şi pregătit minuţios”. 

La sfârşitul anului 1947, toate pârghiile puterii de stat erau profund transformate şi 
subordonate partidului unic. Administraţia publică, magistratura, armata, presa şi radioul 
fuseseră epurate de elementele „duşmănoase” fata de puterea politică exercitată de comunişti. 
Victoria comuniştilor în alegerile din 1946 a permis folosirea aparentei de transformări 
economico-sociale pe cale parlamentară, dar în spatele acestei aparente funcționa un amplu 
mecanism de represiune. 

Recensământul întreprinderilor economice efectuat la 15 octombrie 1947% a dat 
statului o imagine precisă asupra numărului, dimensiunilor şi situaţiei acestora, permițându-i 
să selecteze întreprinderile ce urmau a fi naţionalizate. S-a constatat cu acest prilej că, din 
totalul de 36 729 de întreprinderi existente în tara, statul dispunea de 1186 de întreprinderi 
industriale. Ponderea acestora, calculată după numărul salariaților, era în industria extractivă 
de circa 15%, iar în cea prelucrătoare de 21%. Statul era proprietarul tuturor întreprinderilor 
de produs tutun, sare, chibrituri, alcool, care erau monopoluri de stat, iar în domeniul 
transporturilor deţinea 94% din forţa motrice şi 92% din totalul personalului utilizat (din 5711 


2! Legea nr. 119 pentru naționalizarea întreprinderilor industriale, bancare, de asigurări miniere şi de transporturi, 
în „Monitorul Oficial“, partea I, nr. 133 bis, 11 iunie 1948, p. 5047 şi urm. 

2 ANIC, fond CC al PCR - Secţia Economică, dosar nr.16/1946, ff. 6-11; ibidem, dosar nr. 2/1947, ff. 1-13; 
ibidem, dosar nr. 4/1947, ff. 1-3; ibidem, dosar nr. 14/1947, f. 11; ibidem, dosar nr. 15/1947, ff. 43-52; ibidem, 
dosar nr. 20/1948, ff. 1-20. 

% Decizia Ministerului industriei şi comerțului, în „Monitorul Oficial“, partea I, nr. 228, 3 octombrie 1947, p. 
8909. 


412 


intreprinderi de transport, 5046 apartineau statului). Proprietatea de stat era reprezentata, de 
asemenea, in domeniul agriculturii, in comert, in sectorul financiar bancar. 

Cucerirea puterii politice a permis pregatirea nationalizarii din punct de vedere juridic. 
Marea Adunare Naţională a adoptat la 13 aprilie 1948 prima Constituţie a RPR“, care 
conţinea prevederi pregătitoare pentru naţionalizarea preconizată. În Constituţie se preciza că 
bogăţiile de orice natură ale subsolului, zăcămintele miniere, apele, pădurile, izvoarele de 
energie naturală, căile de comunicaţie feroviare, rutiere, pe apă şi pe mare, poşta, telegraful, 
telefonul şi radioul aparţin statului, ca bunuri comune, dar se stipula expres că, atunci „când 
interesul general cere, mijloacele de producţie, băncile şi societățile de asigurare, care sunt 
proprietate particulară a persoanelor fizice sau juridice, pot deveni proprietatea statului, adică 
bun al poporului, în condițiile prevăzute de lege”. Trecerea la efectuarea nationalizarii avea 
deci cale liberă, din toate punctele de vedere. 

Înfăptuirea propriu-zisă a nationalizärii s-a facut după un plan general de acţiune. 
Partidul comunist a organizat comisii judeţene pentru naționalizare şi colective pentru fiecare 
întreprindere ce urma să fie naționalizată. Aceste colective, formate din persoane atent 
selectate de către cadrele de partid, aveau ca principal obiectiv al activității supravegherea 
patronilor. S-a urmărit păstrarea secretului operaţiei până la adoptarea legii pentru a preveni 
eventualele acte de împotrivire. Operațiunile de preluare a întreprinderilor naționalizate au 
fost efectiv terminate în două zile, respectiv 10 şi 11 iunie 1948. Felul în care a fost efectuat 
actul în sine a conjugat acţiunea partidului comunist cu celelalte pârghii ale puterii de stat. 

Prin votul Marii Adunări Naţionale de la 11 iunie 1948 era deschisă calea pentru 
impunerea modelului sovietic de dezvoltare economică. Prin legea adoptată la 11 iunie 1948 
au fost naţionalizate 8894 întreprinderi industriale, din care 3560 de interes local. Potrivit 
recensământului industriei din 31 octombrie 1948, ponderea sectorului de stat, format din 
întreprinderi de subordonare centrală şi din cele de interes local, calculată după numărul de 
salariaţi, era în industrie de 76%, în transporturi şi comunicaţii de 98%, în comerț şi credit de 
42%. În industrie, ponderea sectorului de stat varia de la o ramură la alta: astfel, în industria 
energetică era de 89%, în cea extractivă de 70%, în metalurgie de 80%, în chimie de 77%, în 
industria lemnului de 80%, în cea alimentară de 85% etc. După forţa motrice, potrivit datelor 
aceluiaşi recensământ, sectorul de stat deținea 80% din industria energetică, 58% din cea 
extractivă şi 80% din cea prelucrătoare. Efectele legii respective au fost întregite ulterior 
printr-un şir de alte legi, care au operat trecerea sub controlul statului a unor linii de cale 
ferată particulară, a industriei cinematografice, a instituţiilor sanitare particulare, farmaciilor, 
depozitelor de medicamente, a unei părţi a fondului de locuinţe ş.a. În 1949, este instituit 
monopolul statului asupra comerțului exterior, prin Decretul din 28 iulie 1949 pentru 
reglementarea operațiunilor de import, export şi tranzit. lar pentru facilitarea şi coordonarea 
relațiilor economice externe ale României, în decembrie 1949 este înființată Camera de 
Comerț Exterior a României. Din considerente de oportunitate politică, cu scopul de a antrena 
o mare adeziune a populației pentru noua putere care se instala, naționalizarea nu a cuprins 
pământul, întreprinderile mici, cele care aveau sub 10 lucrători şi sub 20 CP, şi comerțul mic. 
Acestea din urmă au constituit însă domeniul unei politici sistematice de îngrădire — limitare — 
lichidare, desfăşurată în deceniul 1950-1960. 

Legile amintite au creat suportul legal pentru instituirea monopolului statului în 
economie, trecerea la o economie condusă de la centru, prin instituţii înființate în acest scop şi 
care trebuiau, prin atribuţiile lor, să răspundă comandamentelor puterii care se instala, dar într-o 
anumită măsură şi unor cerinţe obiective ale vieții economice. Astfel, prin legea din 5 aprilie 
1947, este înființat Ministerul Industriei şi Comerţului, prin reorganizarea şi contopirea 
Ministerului Economiei Nationale, a Subsecretariatului Aprovizionării, a Comisariatului 


4 Monitorul Oficial“, partea I, nr. 87 bis, 13 aprilie 1948, p. 3379 şi urm. 

Preturilor, a Comisariatului pentru Comerţ Exterior si a Subsecretariatului industriei de stat”. 
Iar prin legea de la 1 iulie 1948 este înființată Comisia de Stat a Planificării şi sunt reorganizate 
ministerele economice pe ramuri de producție. Ca urmare, în a doua jumătate a anului 1948, 
întreprinderile de stat, devenite majoritare, îşi desfăşoară activitatea pe bază de programe lunare 
de producţie. 

Spre sfârşitul deceniului cinci se trece la planificarea centralizată, primele planuri fiind 
anuale, cel din 1949 şi cel din 1950, planuri care, potrivit comunicatelor oficiale, au fost 
depăşite cu 8% şi respectiv 3,4%. În literatura de specialitate se apreciază că la sfârşitul anului 
1950 s-a încheiat refacerea economică, atunci când volumul producţiei industriale l-a depăşit 
pe cel din 1938 şi s-a atins nivelul antebelic la produsul social şi la venitul naţional din acelaşi 
an. După 1950, timp de patru decenii, viata economico-socială s-a desfăşurat pe baza 
planurilor cincinale. 

În legătură cu evoluţia economiei româneşti în perioada 1950-1989 trebuie menţionat 
că datele statistice cuprinse în anuare şi în alte lucrări din acea perioadă sunt relativ incerte, 
ele având, în mare parte, un caracter propagandistic. Primul anuar statistic în perioada de după 
al doilea război mondial a fost editat în 1957 şi cuprinde date începând, cu deosebire, din 
1955. Datele cuprinse în anuarele statistice, precum şi continuitatea şi comparabilitatea lor în 
timp sunt relative şi datorită modificării structurii anuarelor statistice, evoluţiei sistemului 
monetar, a sistemului şi metodologiei stabilirii prețurilor, modificării metodologiei de calcul 
şi de exprimare a unor indicatori ş.a. Pentru eliminarea — măcar parțială — a lipsei de precizie a 
datelor statistice pe care se întemeiază interpretarea faptelor şi fenomenelor economice din 
perioada 1950-1989, am folosit cu predilecție Anuarul Statistic al României pentru anul 1990, 
care cuprinde, în parte, date recalculate pentru perioada menţionată, precum şi capitole şi 
indicatori noi, nepublicati până atunci. În egală măsură, am folosit date statistice cuprinse în 
lucrări de certă reputație ştiinţifică, editate înainte şi după 1989 în tara, precum si de 
organisme internationale”. 


Industrializarea forţată şi dezvoltarea extensivă 

În perioada 1951-1989 dezvoltarea economiei, care s-a desfăşurat pe baza planurilor 
cincinale, a fost centrată pe dezvoltarea industrială, prin care, potrivit strategiei şi politicii 
oficiale a timpului, cu unele accente sau nuanțe diferite de la o etapă la alta, se urmărea 
transformarea României într-un stat industrial-agrar cu o economie eficientă, lichidarea 
decalajelor de dezvoltare economică dintre zone, regiuni, judeţe şi apropierea nivelului 
dezvoltării economico-sociale a acestora, crearea unei structuri moderne a economiei în profil 
de ramură, departamental şi teritorial, în care industria să aibă rolul central, atragerea şi 
folosirea raţională în procesul dezvoltării a resurselor disponibile din fiecare zonă şi unitate 
teritorială, în concordanță cu nevoile țării şi ale zonei sau unităţii teritoriale. Realizarea 
acestor deziderate, judicioase în sine, cu eforturile şi eficienţa cuvenite, a fost însă afectată de 
conceperea dezvoltării industriale axate pe industria grea şi înfăptuirea ei în condițiile 
planificării centralizate şi ale unor numeroase restructurări organizatorice, ale instituirii unor 
organe şi organisme de conducere şi de control, ale căror activităţi se suprapuneau adesea, 
ceea ce a generat decizii contradictorii şi chiar eronate, subiectivism în activitatea industrială, 
raportări de date statistice false pentru a nu deranja organele centrale de decizie ş.a. 


% Monitorul Oficial“, partea I, nr. 89, 19 aprilie 1947, p. 3042 şi urm. 

% E. Dobrescu, Ritmul creşterii economice, Bucureşti, Editura Politică, 1968; I. Blaga, Industrializarea, 
Bucureşti, Editura Ştiinţifică şi Enciclopedică, 1983; C. Grigorescu (coord.), Dezvoltarea agriculturii in 
corelaţie cu industria, Bucuresti, Editura Politică, 1984; Etude sur la situation économique de l'Europe en 1988- 
1989, CEE/ONU, New York, 1990; Rapport sur le developpement dans le monde 1990, Washington, Banque 
Mondiale, 1990; C. Ionete, Criza de sistem a economiei de comandă in etapa sa explozivă, Bucuresti, Editura 
Expert, Bucuresti, 1993; C. Grigorescu (coord.), Nivelul dezvoltării economico-sociale a României în context 
european, Bucuresti, Editura Expert, 1993, s.a. 

Transpunerea in fapt a modelului productiei industriale bazat pe industria grea s-a 
concretizat într-un efort investitional, realizat prin forțarea investițiilor in acest sens, în 
defavoarea consumului populaţiei şi cu preţul unor profunde dezechilibre sectoriale. În tabelul 
2 prezentăm ponderea fondului de consum şi a fondului de acumulare în venitul national, în 
perioada 1951-1989. 


Venitul naţional utilizat pentru fond de consum 
şi fond de acumulare, în perioada 1951-1989 (%) 


Tabelul 2 


24,30 


Sursa: Anuarul Statistic al României 1990, p. 240. 


In perioada mentionatä, investitiile in economia nationalä au cunoscut o curba 
ascendenta pana in 1986 si o tendinta de scädere in intervalul 1986-1989, asa cum reiese si 
din datele cuprinse in tabelul 3. 


Investiţii realizate în economia națională si in industrie, 


pe grupele A si B, in perioada 1950-1989 
Tabelul 3 


Investitii realizate din care: 
ee tri 
Investitii in pee 
realizate MY BEG? 
în eco-- aan in pro-- 
nomia mil. lei in mee mil. lei cente mil. lei | în procente 
națională | preţuri titii în în fata de in fata de 
mil. lei in curen- : .| preţuri | investiţii prețuri | investiţii în 
: economi : ; | : io 
preturi te à curente în curente industrie 
curente ; industrie 
naţional 
6304 2751 43,64 2372 86,23 379 13,77 
las 27665 11828 42,75 10051 84,98 1777 15,02 


= 
a 

2 

2 


970 | 79990 37961 47,75 32139 84,66 5822 15,34 


980 |210451 107058 50,87 89880 83,95 17178 16,05 


985 | 246302 119121 48,36 106980 89,81 12141 10,19 


986 | 249001 124668 50,0 110941 | 88,99 13727 11,01 

EA E aa a es ee NO 


245473 116047 47,27 102695 88,49 13352 11,51 


laa hemes 114592 | 47,70 |101532 | 88,60 13060 11,40 
pos 102527 |43,37 |88437 | 86,26 14090 13,74 


Sursa: Anuarul Statistic al României 1990, pp. 526-527. 


Din datele din tabelul 3 se desprind importante concluzii privind politica investitionala 
generalä. Astfel, este evident faptul ca investitiile efectuate in economia nationalä 
inregistreaza o tendinta de crestere permanenta, in proportii diferite de la un interval la altul, 
pana in 1986, iar ulterior o tendintä de scädere. In cadrul investitiilor efectuate in economia 
națională, cele alocate industriei ocupă locul central, ele situându-se în jurul a 45-46%, în unii 
ani atingând chiar şi peste 50%. Deosebit de semnificativă este alocarea investițiilor 
industriale pe cele două grupe ale industriei. Astfel, grupa A, în care erau incluse ramurile 
producătoare de mijloace de producție, adică de bunuri investitionale, respectiv industriile 
metalurgică, siderurgică, constructoare de maşini, extractivă ş.a., a beneficiat de cea mai mare 
parte a investițiilor, de peste 80% în întreaga perioadă, apropiindu-se, uneori, chiar de 90%. 
Grupa B, în care erau incluse industriile producătoare de bunuri de consum individual, 
industriile alimentară, textilă, de pielărie ş.a., a beneficiat, în medie, de aproximativ 11% din 
investiţiile industriale, rareori ajungând în jurul a 16%. Toate acestea confirmă conceperea şi 
aplicarea cu consecvență a modelului producției industriale bazate pe industria grea, cu toate 
implicațiile negative care l-au însoţit, în ceea ce priveşte ansamblul şi structura economiei 
româneşti, dar mai ales nivelul de trai al populaţiei. 

Efectuarea unor investiții de asemenea proporţii s-a concretizat în sporirea numărului de 
întreprinderi, atât al celor de stat cât şi al celor cooperatiste, dar al celor din urmă în mai mică 
măsură, aşa cum rezultă din datele cuprinse în tabelul 4. 


Numărul întreprinderilor industriale, 


în perioada 1960-1989 
Tabelul 4 


PP pe pe e 
număr 1960 | 1970 | 1980 | 1985 | 1986 | 1987 |1988 | 989 
din care: 1658 | 1731 | 1752 | 1913 | 2048 | 2072 | 2091 


— industrie de stat 
de subordonare re- | 1319 | 1372 | 1334 | 1456 | 1520 | 1526 | 1532 | 541 
publicană şi locală 

oops [sso [iso Law [as [sos [sas [so 
cooperatistä 339 359 418 457 528 546 559 561 


Sursa: Anuarul Statistic al României 1990, p. 420. 


Totodată, aşa cum rezultă din tabelul 5, datele privind evoluţia valorii complete de 
inventar a fondurilor fixe ale economiei naţionale şi a ponderii în cadrul acestora a celor ale 
industriei, care în perioada 1950-1989 are o curbă ascendentă de creştere, atestă şi ele 
accentul pus pe dezvoltarea extensivă a economiei în general şi a industriei în special. 

Valoarea fondurilor fixe ale economiei nationale 
si ale industriei, in perioada 1950-1989 


Tabelul 5 

Fonduri fixe ale Fonduri fixe ale industriei 
economiei mild. lei % în total fonduri 
nationale — mild. fixe ale economiei 


lei 
1950 
337,9 
766,2 271,9 


1980 


Anii 


1981 


1982 
2211,2 978,3 


1983 


23912 


1984 
2613,8 


1985 
2797,9 
1986 
1987 
3182,0 1471,4 


1988 


198 
9 3526,1 1673,6 
Sursa: Anuarul statistic al României 1990, pp. 248-249. 


Dezvoltarea extensiva a industriei a antrenat importante modificari in structura populatiei 
ocupate, in sensul cresterii celei salariate in general si cu deosebire a celei ocupate in industrie, asa 
cum reiese din tabelul 6. Concomitent cu cresterea populatiei ocupate in industrie s-a micsorat cea 
ocupata in agricultura, ponderea acesteia in totalul populatiei ocupate reprezentand 74,1% in 1950 
şi 27,5% in 1989. 

Populatia ocupata in economie si in industrie, 
în perioada 1950-1989 


Populatie ocupatä Populatie ocupatä în industrie 


in economie, | mii persoane % in total 
mii persoane populatie ocupata 


Tabelul 6 


83112 1000,7 12,0 


10350,1 3678,7 


| | 
10718,6 374 

37,6 

38,1 


10805,4 


10945,7 
Sursa: Anuarul Statistic al României 1990, p. 102-103. 


Accentul pus pe dezvoltarea industriei grele este reflectat de dinamica productiei 
industriale pe grupele A şi B. Astfel, în perioada 1950-1989 producţia industrială totală a 
crescut de 44 ori, în ritm mediu anual de 10,2%, cea a ramurilor din grupa A de 61 ori, iar cea 
a ramurilor din grupa B de 25 ori, în ritm mediu anual de 11,1% şi respectiv 8,6%. Creşterea 
mai mare s-a înregistrat până în 1980, ulterior ritmul mediu anual fiind de 3,3% în anii 1981- 
1989 şi de 2,6% în anii 1986-1989. Pe grupele A şi B, ritmurile au fost de 3,1% şi 3,8% şi, 
respectiv de 2,2% şi 3,9%, ceea ce reflectă o atenţie sporită acordată în ultimul deceniu 
dezvoltării producției industriale de bunuri de consum. 

Ca urmare a dezvoltării industriale, în perioada 1950-1989 a crescut producția 
principalelor produse industriale pe locuitor, ca, de exemplu, la energie electrică de la 130 la 
3276 kWh, cărbune extras de la 239 la 2871 kg, ţesături de la 12 la 48 mp, încălțăminte de la 1 
la 5 perechi, carne de la 9 la 30 kg, brânzeturi de la 1 la 4 kg, zahăr de la 5 la 30 kg, televizoare 
de la 14 (in 1970) la 22 bucati/1000 locuitori, frigidere de la 1 (în 1960) la 20 bucati/1000 
locuitori, autoturisme de la 1 (in 1960) la 62 bucäti/10000 locuitori s.a. In literatura de 
specialitate este mentionatä adesea cresterea deosebita a productiei de otel pe locuitor, care, in 
1988, era in Romania de 621 kg, depäsind, uneori, cu mult productiile din alte tari, care erau, de 
exemplu, in SUA de 363 kg, Suedia de 577 kg si Franta de 319 kg. Nivelul acestui indicator 
exprimă la scară redusă dezechilibre sectoriale ale economiei româneşti, rezultat al politicii 
industriale din perioada menționată. Sub aspect strict cantitativ, rezultatele sunt remarcabile, dar 

ele au fost insotite de numeroase neajunsuri de ordin calitativ, care se manifesta cu deosebire 
între anii 1980-1989. 

Astfel, un prim aspect negativ este acela că procesul de alocare a unor uriaşe sume 
pentru dotarea cu fonduri fixe a industriei s-a desfăşurat concomitent cu prelungirea duratei 
normate de funcționare a lor şi chiar cu menținerea în funcțiune după expirarea acesteia. 
Altfel spus, sporirea fondurilor respective a avut loc paralel cu un proces de creştere a 
gradului de uzură fizică şi morală, reînnoirea lor tehnică fiind nesemnificativă la nivelul 
ansamblului economiei naţionale, prin aceasta urmărindu-se micşorarea ratei amortizării şi, 
implicit, a costurilor de producţie. În tabelul 7 redăm, după calcule recent efectuate, decalajul 
dintre efortul de înzestrare a industriei cu fonduri fixe şi valoarea rămasă a acestora. 


Decalajul dintre valoarea de inventar a fondurilor fixe din industrie 
şi valoarea rămasă a acestora, în perioada 1980-1989 


Tabelul 7 


1985 1987 1989 


Fonduri fixe la valoarea 
de inventar — mld. lei 1263,6 1471,4 1673,6 


Grad de uzură — % 


33,6 38,2 38,7 
Sursa: C. Ionete, op. cit., p. 89. 


Fonduri fixe la valoarea 
rămasă — mld. lei 545,0 780,5 888,0 1.026,2 


Mentinerea in funcțiune a utilajelor cu grad avansat de uzură fizică şi morală se 
rasfrange negativ asupra economiei românesti. Ea impune o crestere semnificativa a activitatii 
de intretinere si de reparatii. Astfel, fondurile bänesti alocate pentru intretinere si reparatii 
curente cunoaste o curbä permanent ascendenta, de la 21,7 miliarde lei in 1975 la 80,0 miliarde 
lei in 1987, fapt care nu este de natura sa conduca la reducerea cheltuielilor de productie. La 
aceasta se adaugă şi calitatea scăzută a mărfurilor românești si, implicit, lipsa lor de 
competitivitate pe pieţele străine. Acest al doilea aspect se resimte cu deosebire în comerțul 
exterior şi se măsoară în deficitele balanței comerciale. În privinţa duratei normate de serviciu a 
utilajelor industriale, cazul României, în comparaţie cu alte tari, prezintă o situaţie cu totul 
aparte, aşa cum se observă în datele din tabelul 8. 


Durata normată de serviciu a utilajelor industriale, 
în România şi alte ţări 


Tabelul 8 
Ţara Durata normată de serviciu a 
Pe tite ie 
SUA 6 


Japonia 5-6 
URSS 12:5 


RDG 16 
România 20-30 


Sursa: C. Ionete, op. cit., p. 90. 

Un alt aspect negativ al politicii industriale l-a constituit faptul că marile beneficiare de 
investiţii în general, de cele industriale în special, au fost cinci ramuri: industria constructoare 
de maşini, energia electrică şi termică, combustibili, chimia şi metalurgia. Astfel, potrivit 
datelor statistice recalculate, în intervalul 1980-1989 ponderea investiţiilor alocate fiecăreia 
dintre aceste ramuri în totalul investițiilor industriale s-a situat între 17,7% — 28,9%, 10,8% — 
25,2%, 13,2% — 22,1%, 9,5% — 14,7% şi 10% — 14,2%. 

Dezvoltarea extensivă a industriilor respective, cunoscute ca mari consumatoare de 
energie, a dus la creşterea consumurilor energetice ale industriei, a căror pondere în nivelurile 
înregistrate pe economie este prezentată în tabelul 9. 


Ponderea consumurilor energetice şi de energie electrică în industrie, 
în totalul consumurilor pe economie, în perioada 1981-1989 


Tabelul 9 


1981-1985 1986-1989 


Consumuri de energie 
electrică 
Sursa: C. Ionete, op. cit., p. 90 


În condiţiile exploziei preţurilor, încă de la începutul anilor '70, la toate sursele de 
energie, dezvoltarea extensivă a industriilor în general şi a celor energofage în special a avut 
iar în unele situaţii chiar pierderi, care au fost suportate de la bugetul statului. 

Alocarea investițiilor industriale ramurilor menționate mai sus, ramuri preferate ale 
chiar, a altor ramuri industriale, între care şi industria alimentară, căreia, în anii 1980-1989, i 
s-a alocat mai puţin de 5% din totalul investiţiilor industriale. Rezultatul n-a întârziat să apară. 
Oferta scăzută de produse alimentare pe piața internă a dus la apariția „pieței paralele“, a 
preţurilor de speculă şi, implicit, la diminuarea consumului populaţiei şi a nivelului de trai, 
viitoare de dezvoltare a unei părți a capacității de producţie a industriei. În prima parte a 
perioadei menționate, fenomenul a îmbrăcat forma mascată a unei mase monetare disponibile 
şi a creşterii economiilor populaţiei. În cea de a doua, el îmbracă forma evidentă a deprecierii 
monetare, prin creşterea preţurilor şi scăderea veniturilor reale ale populației. 

Directionarea preferentiala şi sistematică a investițiilor industriale către cele cinci ramuri 
menționate determină o reacție in lant de dezechilibre la nivel macroeconomic. Astfel, ca 
aprovizionare cu materii prime şi energie indigene, apare subutilizarea capacităţilor de 
producţie. Pentru a atenua acest dezechilibru, se recurge la importul de materii prime şi de 
energie. Produsele obţinute sunt însă necompetitive, datorită utilajelor şi tehnologiilor învechite, 
ceea ce accentuează criza energetică şi de materii prime, precum şi slaba profitabilitate a 
industriei. Se conturează astfel un cerc vicios, pentru depăşirea căruia se apelează la folosirea 
parțială a unor capacități de producție, conservarea altora, suprasolicitarea resurselor interne de 
combustibili, de petrol îndeosebi ş.a. Toate acestea nu reuşesc însă să modifice principial 
efectele negative ale politicii economice din acea vreme. Unele încercări de atenuare a acestora, 
a celor ale crizei energetice îndeosebi, conduc la investiţii nefundamentate ştiinţific, aberante 
chiar. În acest sens, exemplificăm cu unele obiective industriale, care, la timpul lor, au creat 
numeroase neajunsuri economiei româneşti, provocând mari daune nu numai acesteia, ci şi 
mediului înconjurător. Astfel, pentru exploatarea carboniferă la suprafaţă din bazinul Rovinari, 

au fost dislocati 20 000 de locuitori si scoase din circuitul agricol 6 000 hectare. Carbunele 
obținut, lignitul, nu a îmbunătăţit balanţa energetică, dar a agravat procesul de degradare a 
mediului natural din zonă. În egală măsură de păgubitoare şi dăunătoare a fost centrala electrică 
de la Anina, prevăzută să funcționeze prin arderea de şisturi bituminoase. După lucrări de 
investiții de peste 8 miliarde lei şi mutarea unui munte, obiectivul a fost abandonat, pentru că 
arderea şisturilor bituminoase nu s-a dovedit realizabilă. Iar în cazul in care centrala respectivă 
ar fi funcționat, mai trebuia solutionata şi problema evacuării anuale a 9,5 milioane tone de 
zgură şi cenuşă. O situaţie aproape similară se constată şi în cazul proiectatului Combinat 
Căliman, lucrările fiind abandonate după ce se făcuseră investiții de peste 3 miliarde lei. 

Revenind la problema utilizării capacităților de producţie industrială, subliniem că, în 
legătură cu aceasta, în lucrări recente de specialitate, sunt prezentate date recalculate pentru anii 
1985-1989, cuprinse în tabelul 10. 


Volumul capacităţilor de producţie industrială neutilizate, 
pe principalele cauze, în perioada 1985-1989 


Tabelul 10 


Indicatori 

1988 1989 
Capacitatea medie de 
producţie — mld. lei : 1929,5 1829,8 


Grad de utilizare — % 
79 78 


Märimea capacității 
neutilizate — mld. lei 358,4 349,3 395,0 595,3 


din care, datorită: e > =! 


— lipsei de materii prime 
şi energie — % 44,0 42,6 4 44 
; 


=) 
4,3 „8 
muncă — % 2,3 2,4 „5 5 
— lipsei de desfacere — % 
| 


Sursa: C. Ionete, op. cit., p. 76. 


Deşi capacitățile de producție ale industriei erau subutilizate, construcțiile de obiective 
industriale nu s-au redus. Ca urmare, s-a ajuns ca în 1989 economia românească să fie 
angajată în lucrări la 21 400 obiective de investiţii, în valoare de 1300 miliarde lei, care 
se arată că, în acel an, erau necesare fonduri suplimentare în valoare de 435,4 miliarde lei, 
pentru ca obiectivele începute să poată fi date în funcțiune integral. Întrucât investiţiile erau 
finanţate în cea mai mare parte de la bugetul statului, lucrările în curs de execuţie exercitau o 
presiune continuă asupra acestuia. 

Subutilizarea cronică a capacităţilor de producție, deci implicit a forței de muncă din 
industrie, mascată adesea prin concedii fără plată, program redus de lucru ş.a., a limitat 
substanțial creşterea produsului social şi mai ales a venitului naţional, dacă avem în vedere că, 
în perioada 1985-1989, contribuţia industriei (calculată pe baza valorilor exprimate în preţuri 
curente) la crearea produsului social şi a venitului național reprezenta circa 66% şi, respectiv 
59%. Datele privind dinamica produsului social şi a venitului naţional creat în industrie, 
prezentate în tabelul 11 oferă o imagine concludentă în acest sens. 

Dinamica produsului social si a venitului national creat in industrie, 
in perioada 1950-1989 


Tabelul 11 


1989 in procente fata de 
a 1980 
Produs social 137 


Venit national 


Sursa: Anuarul CR al Romäniei 1990, pp. 238-239. 


In acelasi sens a afectat produsul social si venitul national si dinamica productivitatii 
muncii in industrie, care, in perioada 1970-1989 prezintä o evolutie descrescätoare, asa cum 
reiese din tabelul 12. 


Dinamica productivitatii muncii pe un salariat in industrie, 
in perioada 1970-1989 


Tabelul 12 


de crestere — % 

1989 1989 1989 
Productivitatea 
industrie 


Sursa: Anuarul Statistic al României 1990, p. 518. 


O imagine de ansamblu asupra evolutiei industriei romanesti in perioada 1938-1989 ne 
ofera datele privind dinamica productiei industriale, cuprinse in tabelul 7.13. 


Dinamica productiei industriale, in perioada 1938-1989 
Tabelul 13 


Ani comparati 
Ani de baza 


334 12 ori |13 ori |13 ori 

2 [100 [120 156. ee 


| | | Îsi 


Sursa: Anuarul Statistic al României 1990, pp. 432-433. 


Datele din tabel atestă o substanţială creştere cantitativă a producției industriale, dar, 
cum am arătat mai sus, ea a fost însoțită şi de multe consecinţe negative, ale căror efecte se 
manifestă cu deosebire în ultimul deceniu, când ritmul mediu anual de creştere cunoaște o 
tendință evidentă de diminuare, la 3,3% în perioada 1981-1989 şi la 2,6% în perioada 1986- 
1989, în timp ce în perioada 1951-1989 el a fost de 10,2%. 

Desigur, evoluția şi dezvoltarea economiei româneşti, inclusiv a industriei, în perioada 
1950-1989, s-a desfăşurat sub conducerea nemijlocită a partidului unic/partid-stat, tehnocratii 
fiind doar în situaţia de a găsi şi promova soluții potrivit obiectivelor impuse de conducerea de 
partid. Dezvoltarea economiei în general, şi a industriei în special, atât cât a avut loc aceasta, a 
reprezentat prețul unei jumătăţi de secol de represiune. 

Sfârşitul anilor 1980 a coincis cu accentuarea politicii represive, inclusiv în plan 
economic. Cu sprijinul unor specialişti din domeniul sănătăţii (dr. Iulian Mincu) şi din alte 
sectoare, conducerea PCR, şi în primul rând Nicolae Ceauşescu au luat decizii cu grave 
consecinţe în planul vieţii cotidiene a cetățenilor României: penuria artificială organizată statal, 
reducerea dramatică a consumului de electricitate pentru uzul cetăţenilor, dar nu numai” 
Justificarea pe baze fals ştiinţifice a unor politici deliberate de înfometare a populaţiei. La toate 
acestea trebuie să adăugăm reducerea consumului de gaze şi obligarea populaţiei la un trai în 
condiții insuportabile, la temperaturi sub 10°C. Spre a relua titlul unui eseu al scriitorului disident 
Dorin Tudoran, România acelor ani era dominată de foame, frig şi frică. Alimentele naturale 
lipseau, legumele deveniseră o raritate, erzaturile (de la nechezol la soia) erau glorificate ca 
trufandale. O întreagă oaste de poeţi de curte şi ziarişti insensibili a contribuit la glorificarea 
acestei revoltătoare stări de fapt. Din toate punctele de vedere, inclusiv economic, România 
anilor 1980 ajunsese într-o situație de criză revoluționară. Obsesia lui Nicolae Ceauşescu şi a 
camarilei sale, izvorâtă înainte de toate dintr-o filosofie autarhică, de a achita, într-un interval 
foarte scurt, întreaga datorie externă (de peste 8 miliarde de dolari), a dus la deteriorarea 
accelerată a bazei tehnologice a economiei, a industriei turistice şi a condiţiilor de viata. Vocea 
economiştilor de profesie a amuţit. Cozile interminabile, soldate întotdeauna cu rezultate incerte, 
au devenit viata de zi cu zi a cetățenilor români. Chiar unii membri ai CPEx erau socati de ceea 
ce se petrecea în planul consumului populației, însă au preferat să-şi păstreze reacţiile în secret; 
le-au menţionat peste ani în memoriile lor autojustificatoare. 


zi Situaţia s-a agravat după adoptarea planului de măsuri privind aplicarea Decretului nr. 272/1987 referitor la 
rationalizarea consumului de gaze naturale şi energie electrică. Într-un Raport emis la 16 februarie 1988 de Secţia 
Organizatorică a CC al PCR se menţiona că în toate întreprinderile consumul neproductiv s-a diminuat şi că „s-a 
redus complet iluminatul public din sate, comune, aproape în totalitate în oraşe şi cu circa 50% în municipii, ANIC, 
fond CC al PCR - Secţia Organizatorică, dosar nr. 4/1988, f. 13v. 

Colectivizarea agriculturii, 1949-1962: 
decizie politica, etape, rezistenta si represiune 


Dupä acapararea si consolidarea puterii, in 1949 comunistii s-au lansat in ceea ce avea 
să fie cea mai lungă, mai dificilă şi mai criminală campanie de inginerie socială implementată 
în România comunistă: colectivizarea agriculturii. Scopul declarat al colectivizării era 
modernizarea agriculturii româneşti şi introducerea structurilor socialiste la sate. Daca 
naționalizarea mijloacelor de producţie industriale şi financiare a putut fi înfăptuită într-un 
interval de timp relativ scurt (1948-1952), procesul de colectivizare a fost de departe cea mai 
amplă campanie politică condusă de elitele comuniste pentru mai bine de o decadă (1949- 
1962). El a afectat întreaga populaţie rurală a României, care în 1948 reprezenta în fapt 
majoritatea covârsitoare a populaţiei țării, aproximativ 12 000 000 de locuitori dintr-un total 
de 16 000 000’. Începută într-o perioadă în care noul regim comunist era încă în curs de 
consolidare, colectivizarea a jucat un rol esențial în institutionalizarea şi perfecționarea 
practicilor sale administrative şi a sistemului său represiv. Numeroşi țărani au fost spoliati, 
umiliti, maltratati, închişi şi chiar ucişi, ororile acestei crunte campanii de represiune fiind 
documentate de mii de pagini de arhivă conţinând sentinţe judecătoreşti de condamnare la ani 
grei de închisoare ale țăranilor ce îşi apărau proprietatea, rapoarte secrete ale Securităţii şi 
conducerii Partidului Muncitoresc Român, precum şi de mărturiile cutremurătoare ale 
supravietuitorilor acelei perioade”. Prin amploarea, durata şi implicaţiile sale, prin măsurile de 
represiune extrem de violente folosite de regim, care au implicat aparatul de partid, 
administraţia de stat, militia, Securitatea, armata, trupele de grăniceri şi formaţiuni 
paramilitare de presiune, procesul de colectivizare apare în fapt ca un adevărat război 
împotriva țărănimii. Acest război s-a bazat pe principiul luptei de clasă, prin care partidul-stat 
a încercat să spargă solidaritatea ţărănimii, să transforme din temelii structura socială a lumii 
rurale şi să o subordoneze planurilor sale de inginerie socială. Datorită faptului că țărănimea 
constituia nu numai majoritatea populaţiei şi principala categorie socială a țării dar era şi 
păstrătoarea unui mod de viata traditional, colectivizarea apare ca un război împotriva 
poporului român, menit să distrugă proprietatea privată la sate şi să-i transforme pe țăranii 
liberi în lumpenproletari angajaţi în realizarea iluzoriei utopii sociale a regimului. 


! Dan Cătănuş, Octavian Roske (ed.), Colectivizarea agriculturii in România. Dimensiunea politică, vol. I, 1949- 
1953, Bucureşti, INST, 2000, p. 14. 

? Pentru istoria represiunii în timpul colectivizării pot fi consultate diverse arhive româneşti: ANIC, fondurile CC 
al PCR - Cancelarie, CC al PCR - Secţia Administrativ - Politică, CC al PCR - Secţia Organizatorică; filialele 
judeţene ale Arhivelor Nationale; ACNSAS, fondurile Documentar şi Penal; Arhivele Direcţiei Instantelor 
Militare, inclusiv Arhivele Tribunalele Teritoriale Bucuresti, Iasi, Cluj şi Timişoara; Arhivele Militare Române 
din Bucureşti şi Piteşti, în special sententierul. Mărturiile victimelor se regăsesc în numeroase înregistrări de 
istorie orală la Centrul Internaţional de Studii asupra Comunismului, al Memorialului Victimelor Comunismului 
şi al Rezistenței, din Bucuresti; Centrul A Treia Europa, din Timişoara; Centrul de Istorie Oralä al 
Radiodifuziunii Române, din Bucureşti; Institutul de Istorie Orală. Vezi şi mărturiile care se regăsesc în 
următoarele studii: Ionut Costea, Procesul colectivizării si memorie generationala. Studiu de istorie orală, în 
„Anuarul Institutului de Istorie Orală”, vol. I, 1998, pp. 289-297; Sanda Diaconescu, Drăgoeşti - satul martir, în 
„Memoria”, nr. 7, 1992, pp. 78-96; loan Folea, Transformarea socialistă a agriculturii, aşa cum este ea 
prezentată de ţăranii brăileni în declaraţiile lor, în Analele Sighet 2 - vol. 2, 1995, pp. 113-126; Lavinia Ivaşcu, 
„Noi nu am fost oameni că am fost chiaburi”. Mărturii privind colectivizarea in Maramureş, în Analele Sighet 8 
- vol. 8, 2000, pp. 305-308; Nuţu Roşca, Rezistenţa comunei Bârsana la colectivizarea forțată, în Analele Sighet, 
2 - 1995, pp. 133-137; Florin Cioşan, Colectivizarea agriculturii. Studiu de caz (localităţile Teaca şi Ocniţa, jud. 
Bistriţa-Năsăud). Cercetare de istorie orală, în „Anuarul Institutului de Istorie Orală”, vol. I, 1998, pp. 298-336; 
Rodel Rujan, Procesul colectivizării în Mândruloc şi Cicir, jud. Arad, în „Anuarul Institutului de Istorie Orală”, 
vol. II, 2001, pp. 329-350; Dorin Dobrincu, Constantin lordachi (editori), Täränimea si puterea. Procesul de 
colectivizare a agriculturii în România (1949-1962), cuvânt înainte de Gail Kligman şi Katherine Verdery, Iasi, 
Editura Polirom, 2005. 

Partidul Comunist a invocat numeroase argumente economice, ideologice şi politice, în 
favoarea colectivizării. Din punct de vedere economic, nevoia colectivizării era sprijinită pe 
convingerea că proprietatea mică, țărănească, era în esenţa sa nerentabilă şi nu se putea adapta 
la cerinţele economiei moderne, fiind astfel condamnată la dispariţie de progresul tehnologic. 
Acestă critică putea părea pertinentă, mai ales în condițiile faramitarii proprietăţii ţărăneşti şi 
a crizei agriculturii postbelice, cauzată de efectele războiului. Mai presus de argumentele 
economice erau însă argumentele de natură ideologică şi politică. Potrivit dogmei marxist- 
leniniste, numai o agricultură practicată pe suprafeţe mari de exploatare, deţinute de stat — 
singurul investitor capabil să producă şi să implementeze tehnologia agricolă modernă — putea 
da rezultate menite să susţină procesul de urbanizare şi industrializare socialistă. Mai mult, 
existenţa unei taranimi libere, neinclusă în sistemul economic socialist şi situată în afara sferei 
de control a partidului-stat, era de neconceput pentru autorităţile comuniste. Pe de o parte, 
dogma marxist-leninistă afirma că „mica proprietate generează capitalism zi de zi, ceas de 
ceas, spontan şi în proporții de masă”. Pe de altă parte, prin proprietatea asupra pământului, 
țărănimea controla resurse necesare nu numai plății datoriilor de război şi supravieţuirii 
populaţiei urbane, ci şi dezvoltării economice a țării. Reorganizarea socială a lumii rurale prin 
exproprierea şi exploatarea sistematică a țărănimii era astfel considerată o condiție 
fundamentală pentru implementarea proiectului comunist de industrializare forțată a 
României. 

Transformarea lumii rurale a permis partidului-stat în formare nu numai acumularea de 
resurse economice vitale pentru a ataca programul de industrializare forțată. Ea era importantă 
şi pentru redefinirea relațiilor dintre stat şi comunităţile locale. Ofensiva ideologică pentru 
introducerea luptei de clasă la sate şi pentru crearea „omului nou” a sfârşit prin impunerea 
unui nou set de relaţii sociale, politice şi economice în mediul rural. Partidul-stat s-a infiltrat 
adânc în viaţa comunităţilor, controlând mijloacele de producţie şi remunerare şi impunând 
țăranilor un nou stil şi ritm de viata, străin tradiţiilor locale şi aservit centrului politic. In fine, 
procesul de colectivizare a fost însoţit şi de o campanie de sovietizare forțată a lumii rurale. 
Numeroase delegaţii de ţărani şi technicieni sovietici au vizitat România, pentru a convinge 
țăranii să abandoneze formele de munca şi de viata tradiționale şi să adopte „experienţa 
sovietică,” în timp ce delegații de țărani români au fost trimise în URSS pentru a cunoaşte, la 
față locului, realizările sovietice. Aceste vizite erau amplu mediatizate, propaganda oficială 
prezentând agricultura sovietică ca fiind „cea mai avansată din lume”. 


Partidul Comunist şi problema agrară. Decizia politică a colectivizării 

După intrarea sa în viaţa politică legală la 23 august 1944, poziţia Partidului Comunist 
în problema agrară a fost una deosebit de cameleonică, îmbinând dezinformarea deliberată cu 
pragmatismul politic. Cu toate că scopul final al programului Partidului Comunist în domeniul 
agricol era colectivizarea agriculturii, comuniştii s-au axat în primii ani postbelici pe 
necesitatea  desăvârşirii „revoluţiei burghezo-democratice”, care să creeze condiţiile 
transformării socialiste a agriculturii. De aceea, deşi România implementase în 1921 cea mai 
radicală reformă agrară din Europa, comuniştii cereau în mod stăruitor rezolvarea problemelor 
agrare postbelice prin exproprierea moşierilor şi împroprietărirea țăranilor”. Pentru a 
destabiliza situația politica a țării şi a slăbi opoziţia anticomunistă, Partidul Comunist îndemna 
țăranii la împărţirea ilegală a marilor proprietăți, chiar şi înainte de legiferarea reformei 


> Vezi, pe larg, David Mitrany, Marx Against the Peasant: A Study in Social Dogmatism, Chapel Hill, University 
of North Carolina Press, 1951. 

* Pentru un astfel de exemplu, vezi Stenograma consfatuirilor care au avut loc la Gospodăriile agricole Colective, 
SMT şi GAS din Regiunea Constanta, cu ocazia vizitei delegaţiei guvernamentale sovietice între 18-24 iulie 
1952”, în ANIC, fond CC al PCR - Secţia Agrară, dosar nr. 60/1952, ff. 1-109. 

5 Vezi „Scânteia”, 21 septembrie 1944. 

agrare. Desi, asa cum subliniaza Henry Roberts, ,,ceva trebuia fara discutie facut” pentru a 
scoate agricultura romaneasca din criza postbelica, iar unele critici ale comunistilor impotriva 
stării de lucruri din agricultură puteau fi „în general valide”, perspectivele colectivizării — 
judecate prin prisma realitätilor din Uniunea Sovietică — apăreau sumbre“. 

Motivata în primul rând de imperative politice şi nu de considerente economice, 
reforma agrară din 23 martie 1945 nu a avut drept scop consolidarea micii proprietăţi, ci 
distrugerea marilor proprietăți agricole’. După înfăptuirea reformei agrare, comuniştii 
continuau să păstreze o tăcere ostentativă în legătură cu planurile lor de colectivizare a 
agriculturii, pozând, tactic, în apărători ai proprietăţii țărăneşti?. Spre exemplu, în timpul 
campaniei electorale pentru alegerile parlamentare din 1946, broşura Comuniştii si 
proprietatea particulară dădea asigurări că „de rezultatul alegerilor depinde ca ţăranii să 
poată lucra în linişte şi culege roadele de pe ogorul lor”. După acapararea puterii însă, în vara 
anului 1947, comuniştii au declanşat o companie tacită de confiscare a unor noi categorii de 
proprietăți rurale. La sfârşitul lui 1947, după abolirea monarhiei, proprietățile familiei regale 
au fost naţionalizate; la 3 august 1948 au fost confiscate pământurile şcolilor confesionale; la 
3 noiembrie bunurile rurale ale instituţiilor sanitare particulare; iar la 2 decembrie 1948 
proprietăţile Bisericii Greco-Catolice!”. La nivel oficial, partidul continua să propage lozinca 
sprijinirii micilor proprietari. Rezoluţia PMR din 21-23 februarie 1948 recomanda însă 
cooperatia ca mijloc de ameliorare a stării economice a țăranilor. În primăvara aceluiaşi an, 
Gheorghiu-Dej continua să nege zvonurile potrivit cărora statul ar fi intenționat să 
colectivizeze proprietatea agricolă privată!. 

Între primăvara anului 1945 şi primăvara anului 1949 singura schimbare majoră în 
domeniul agrar a constituit-o introducerea cotelor, care au reprezentat un adevărat coşmar 
pentru țărănimea din România la jumătatea secolului trecut. În condiţiile scăderii dramatice a 
producției agricole cauzate de război, colectările ofereau un răspuns imediat la nevoile 
alimentare ale populaţiei urbane şi la exploatarea economică a țării de către puterea de 
ocupaţie sovietică, două sarcini dificile, pe care politica economică falimentară a regimului 
comunist nu le putea satisface. Înainte de orice, colectările s-au dovedit însă un instrument al 
luptei de clasă în mediul rural. Sistemul colectărilor a pregătit terenul pentru instalarea 
structurilor agriculturii socialiste, prin ruinarea deliberată a gospodăriilor ţărăneşti înstărite ce 
rezistau colectivizării şi prin întărirea controlului politic asupra populației rurale. Acest sistem 
de exploatare sistematică a vlăguit gospodăriile ţărăneşti înstărite, adevărate motoare ale 
economiei rurale, conducând astfel la ruina comunităților ţărăneşti în ansamblul lor. Sistemul 
colectărilor a fost organizat cu ajutorul unui amplu cadru legislativ, extrem de represiv, care 
descria în detaliu obligaţiile producătorilor şi stabilea pedepse aspre împotriva proprietarilor 
care refuzau să predea cotele specificate. El a fost implementat de aparatul de partid la nivel 
local, sprijinit de autorităţile locale, de miliție, şi de justiție. 

Istoria colectărilor poate fi împărțită în patru perioade distincte. Prima perioadă, 
situată între anii 1945-1947, a fost marcată de o relativă prudenţă în aplicarea sistemului 
cotelor. A doua perioadă, din anii 1948-1952, s-a caracterizat printr-o acută instabilitate 
legislativă, cu treceri imprevizibile de la radicalism la relaxare, reflectând atât tranziţia la un 


° Henry L. Roberts, The Change in Economic and Agrarian Policy, în Rumania. Political Problems of an 
Agrarian State, Hamden, Conn., Archon Books, 1969, pp. 318-331. 

7 Vezi Dumitru Şandru, Reforma agrară din 1945 în România, Bucureşti, INST, 2000. 

$ Vezi pe larg Idem, Colectivizarea agriculturii si problema agrara: Repere social-politice, in Dorin Dobrincu, 
Constantin Iordachi (editori), op. cit., pp. 45-65. 

” Comuniştii şi proprietatea particulară, f.1., Editura Partidului Comunist Român, 1946. 

10 ANIC, fond Reforma agrară din 1945 — Centrala, dosar nr. 71/1948, ff. 1-2; „Monitorul Oficial”, 3 august 
1948, 177; ibidem, fond Ministerul Afacerilor Interne — Direcția Administraţiei de Stat, dosar nr. 8/1949, f. 4; 
„Monitorul Oficial”, 2 decembrie 1948, 281; toate citate in Dumitru Şandru, op. cit., p. 51. 

"Henry L. Roberts, op. cit., p. 322. 

sistem general planificat in economia românească, cât şi lupta pentru putere din interiorul 
elitei conducătoare. Anii 1953-1956 reprezintă o perioadă de deschidere prin lansarea 
sistemului de contracte şi achiziții pentru a compensa slăbiciunile agriculturii socialiste, care 
se anunța încă de la începuturile sale costisitoare şi nerentabilă. Ultima perioadă, 1957-1962, 
marchează trecerea de la cote la contracte, pragmatismul politicii de partid în chestiunea 
asigurării fondului de stat prin contracte contrastând însă cu caracterul violent al colectivizării 
după 1958". 

Colectările forțate au prefaţat şi însoțit un alt proces, de care țăranii se temeau chiar 
mai mult, colectivizarea agriculturii. Diferite documente rămase de la liderii PMR 
responsabili de problemele agrare conţin date care evidenţiază legătura strânsă dintre colectări 
şi colectivizare. Bunăoară, Ana Pauker sublinia în 29-30 mai 1951, la şedinţa cu primii 
secretari şi cu secretarii cu problemele agrare: „colectarea este un impozit pe care noi îl 
punem asupra țăranilor, asupra gospodăriilor ţărăneşti”. Destinația produselor colectate era (în 
ordine): aprovizionarea muncitorilor şi salariaților din oraşe, a armatei, dar şi exportul, pentru 
importul de maşini şi materii prime necesare industrializării, „pentru construirea 
socialismului”. Pauker atrăgea atenţia că — chiar şi la câţiva ani de la instaurarea regimului 
„democrat-popular” — „e şi azi un mic capitalist în felul lui ţăranul individual mic burghez”. 
Clişeele privind „datoria către Stat” a țăranilor de a-şi achita cotele erau des întâlnite în textul 
menţionat. Furatä de propria-i retorică, militanta comunistă insista că țăranii „trebuie să 
înțeleagă că e un sacrificiu mai mic, dar trebuie să-l facă, de a da patriei hrana [pe] care se 
cuvine s-o dea prin colectare, şi să fie o ruşine, să fie stigmatizat în sat acela care într-un fel 
sau altul ar căuta să se sustragă de la această datorie elementară”. În cele din urmă, Pauker 
ajungea la concluzia că problema produselor agricole nu avea să fie rezolvată în mod real 
decât prin colectivizare!$. 

În primele zile ale lunii martie 1949 două măsuri de importanţă capitală au fost 
adoptate de guvernanţii comunişti. Prin emiterea decretului 83/2 martie 1949 erau expropriate 
proprietățile mai mari de 50 de ha, care făcuseră obiectul legii nr. 187/23 martie 1945 
(reforma agrară), aplicarea având loc chiar în noaptea de 2/3 martie 1949. Pe teren s-a 
acționat într-un mod conspirativ (termenul era utilizat chiar în documentele oficiale), cei 
vizati fiind luaţi practic prin surprindere'5. Deşi se folosea termenul de „moşieri” pentru 
desemnarea victimelor, în realitate şi în cea mai mare parte era vorba de fermieri, deținătorii 
unor exploatări agricole în bună măsură mecanizate şi modernizate'S. Au fost expropriate atât 
pământul, cât şi inventarul viu, instalaţiile agricole, produsele agricole, creantele, titlurile şi 
participările decurgând din activitatea exploatărilor moşiereşti (art. 2). Rezistenţa la 
confiscare sau tăinuirea bunurilor se pedepseau cu 5-15 ani de muncă silnică şi confiscarea 
averii (art. 4)!7. Prin acest decret moşierii şi familiile lor au fost dislocati, fixându-li-se 
domiciliu obligatoriu pe termen nelimitat în diferite localităţi din tara. Cei negäsiti pe moşiile 
lor au primit domiciliu obligatoriu pe timp nelimitat în oraşele unde au fost identificați. 

Estimările privind numărul persoanelor deportate diferă considerabil. Din unele 
statistici ale Securităţii reiese că au fost afectate în acest fel 2 000 de familii, cuprinzând 3 000 


? Pentru detalierea informaţiilor din acest paragraf vezi, pe larg, Octavian Roske, Colectivizarea si mecanismul 
colectărilor. istorii paralele, în Dorin Dobrincu, Constantin Iordachi (editori), op. cit., pp. 113-135. 

3 ANIC, fond CC al PCR — Secția Organizatorică, dosar nr. 61/1951, ff. 1-6. 

: ASRI, fond Documentar, dosar nr. 7778, vol. 36, ff. 44-45. 

$ ANIC, fond CC al PCR — Secția Organizatorica, dosar nr. 144/1949, ff. 1-5. 

6 Ghiţă Ionescu, Comunismul în România, traducere din limba engleză de Ioan Stanciu, Bucureşti, Editura 
Litera, 1994, p. 218. 

7 Buletinul Oficial”, nr. 1, 2 martie 1949. Şi în Gheorghe Iancu, Virgiliu Târäu, Ottmar Traşcă (editori), 
Colectivizarea agriculturii în România. Aspecte legislative. 1945-1962, Cluj-Napoca, Presa Universitară Clujeană, 
2000, pp. 86-88. 

de persoane'5. Henry Roberts aprecia numărul familiilor deportate in noaptea de 2/3 martie 
1949 la 17 000!°. Având în vedere că statistica Ministerului Agriculturii din noiembrie 1948 
înregistrase doar 7 703 de exploatări particulare de peste 50 ha care fuseseră afectate de 
dispozițiile legii din 23 martie 1945, cercetătorul Dumitru Şandru deduce că peste 9 000 de 
țărani au împărtăşit, de asemenea, soarta moşierilor””. În orice caz, se ştie cu certitudine că 
expropriatii au fost luați în plină noapte din casele lor, fiind privaţi practic de truda lor sau a 
generațiilor anterioare. Locuinţele lor au fost ocupate de echipe constituite anterior şi au 
primit destinaţii variate: sedii ale întreprinderilor agricole de stat, ale viitoarelor gospodării 
agricole colective, ale primăriilor, ale posturilor de miliţie etc. Însă în timpul derulării acestei 
operaţiuni s-au înregistrat furturi ale valorilor mobile, dar şi devastări inutile”. 

Transferurile de proprietate au continuat în anii următori, comuniştii putând astfel 
clama distrugerea definitivă a moşierimii ca şi clasă socială. Deportarea mosierilor a fost însă 
o măsură ilegală, dat fiind că decretul 83/1949 nu conținea prevederea dislocării şi fixării 
domiciliului obligatoriu. Această situație a fost remarcată mai apoi de autorităţi, iar pentru a 
avea un temei legal s-a emis Hotărârea Consiliului de Miniştri (HCM) nr. 1154/26 octombrie 
1950, modificată prin HCM nr. 344/15 martie 1951, prin care doar parțial era reglementată 
problema stabilirii de către Ministerul Afacerilor Interne (MAI) a domiciliului obligatoriu 
pentru „unele categorii de persoane”. În contextul luptelor pentru putere de la vârful 
partidului comunist din anii 1960, dislocările şi fixarea domiciliului obligatoriu petrecute în 
martie 1949 au fost considerate ilegale. 

Plenara din 3-5 martie 1949 a Comitetului Central al PMR avea să marcheze o cotitură 
radicală în politica agrară, hotărându-se trecerea la „transformarea socialistă a agriculturii”, 
altfel spus la crearea gospodăriilor agricole colective. Crearea gospodăriillor agricole anula, în 
fapt, reforma agrară din 1945, deşi în anii anteriori comuniştii tinuserä să garanteze 
prorietatea privată, la nivel declarativ.** Strategia autorităţilor comuniste de transformare a 
lumii rurale s-a bazat pe divizarea comunităților ţărăneşti şi spargerea solidarităţii sociale prin 
introducerea principiului luptei de clasă la sate.” Eliminarea mosierimii dereglase deja 
mecanismele sociale, lăsând țăranii săraci fără mijloace de existență şi fortandu-i să 
colaboreze cu statul, care se substituise marilor proprietari de pământ prin reforma agrară şi 
confiscările din 1949. În continuare, s-a trecut la asmutirea țăranilor săraci împotriva țăranilor 
înstăriți, o politică denumită oficial « limitarea chiaburilor”. Preluând nu doar ideile ci chiar şi 
formulele staliniste, Gheorghe Gheorghiu-Dej expunea politica partidului fata de populația 
rurală: „Ne sprijinim pe țărănimea săracă, strângem alianţa cu țărănimea mijlocaşă şi ducem o 
luptă neîntreruptă împotriva chiaburimii”2S. Cinci categorii de agricultori erau identificate în 


18 ASRI, fond Documentar, dosar nr. 7778, vol. 27, ff. 81, 89; vol. 32, f. 3. 

' Henry L. Roberts, op. cit., 323. 

°° Dumitru Şandru, Colectivizarea agriculturii şi problema agrară..., p. 52. 

21 Pentru mai multe detalii, vezi idem, Decretul 83/1949, în „Arhivele Totalitarismului”, I, nr. 1/1993, pp. 133- 
145; Mihai Râpeanu, Deportări şi confiscări în baza decretului 83/1949, în Analele Sighet 2 — 1995, pp. 406- 
410; Augustin Tarau, Aplicarea decretului nr. 83/1949 în judeţul Bihor (Noaptea mosierilor), în „Crisia”, vol. 
XXVI-XXVII, 1999, pp. 223-244; Nicoleta Ionescu-Gura, Decretul 83. Începutul sfârşitului la sate, în „Magazin 
istoric”, nr. 10, octombrie 2000, pp. 27-31, nr. 11, noiembrie 2000, pp. 40-44. 

2 ASRI, fond Documentar, dosar nr. 7778, vol. 36, ff. 36-37. 

* Ibidem, vol. 27, f. 82. 

# Victor Frunză, Istoria Stalinismului în România, Bucureşti: Editura Humanitas, 1990, p. 43. 

% Gail Kligman, Katherine Verdery, “Social Dimensions of Collectivization: Formenting Class Wafare in 
Transylvania,” in Vladimir Tismäneanu, Marc Morje Howard, Rudra Sil, eds., The World order after Leninism: 
Essays in Honor of Jen Jowitt, Seattle: Univesity of Washington Press, 2006, pp. 127-146. 

°° Rezoluţia şedinţei plenare a C.C. al P.M.R. din 3-5 martie 1949 asupra sarcinilor partidului în lupta pentru 
întărirea alianței clasei muncitoare cu țărănimea muncitoare şi pentru transformarea socialistă a agriculturii, 
în Rezolutii şi hotăriri ale Comitetului Central al Partidului Muncitoresc Român, vol. I, 1948-1950, ediţia a II-a, 
s.l. [Bucureşti], Editura pentru Literatură Politică, 1952, p. 95; Gheorghe Gheorghiu-Dej, Articole şi cuvântări, 
Bucureşti, Editura pentru Literatură Politică, 1953, p. 261. 

România: 1) țăranii lipsiţi de pămînt, proletariatul agricol, cuprinzând 2,5% din totalul 
populaţiei; 2) ţăranii săraci, 57%; 3) țăranii mijlocaşi, 34%; 4) chiaburii; 5) resturile 
mosierimii, ultimele două pături cuprinzind 7%’. Spre deosebire de Plenara Comitetului 
Central al Partidului Comunist al Uniunii Sovietice din 1929, în care se prevedea expres 
lichidarea culacilor, Plenara Partidului Muncitoresc Român fixa ca obiectiv imediat 
„îngrădirea” chiaburilor, ulterior urmând să se treacă la ,,desfiintare[a] completă a exploatării 
chiabureşti la sate, mobilizând în această luptă întreaga țărănime muncitoare, când condițiile 
vor fi pregătite”. Rezoluţia CC al PCR din 3-5 martie 1949 a devenit, indubitabil, „textul de 
bază în problema colectivizării (...) cea mai clară declaraţie a politicii agricole a 
comunismului român”. 

Încercarea partidului de a introduce lupta de clasă la sate nu a dat rezultatele scontate, 
țăranii manifestâdu-si în diverse feluri solidaritatea lor cu moşierii sau cu țăranii înstăriți”” şi 
împărțind simbolic universul sătesc între „noi”, comunitatea tradițională, şi „ei,” respectiv 
autorităţile comuniste şi colaboratorii lor, stigmatizati drept „trântori”, „împingători”, sau 
„cozi de topor”. Mai eficiente au fost însă măsurile de discriminare administrativă şi 
represiune politică. Cei mai afectați de colectivizare în primii ani au fost țăranii înstăriți, 
desemnaţi drept chiaburi, un cuvânt de origine turcă, chibar, ce însemna la origine nobil sau 
om bogat, de vază, dar care în limbajul oficial a ajuns să aibă conotații profund negative. 
Aceştia erau discriminați de partidul-stat, chiar demonizati de către propaganda regimului. 
Exemplul cel mai clar de discriminare în rândurile agricultorilor era impozitul agricol, 
aplicat/perceput „în spiritul luptei de clasă”*!. În contextul aplicării deciziei PMR de 
„transformare socialistă a agriculturii” s-au înregistrat numeroase cazuri de confiscare a averii 
țăranilor înstăriți. Bunăoară, o comisie constituită de conducerea partidului în 1950 evidenția 
că metoda confiscării unor proprietăți private fusese utilizată de conducerile unor gospodării 
agricole colective pentru completarea suprafeţei de teren a acestora şi pentru asigurarea 
clădirilor. Măsura fusese inițiată în majoritatea cazurilor de „organele” judeţene de partid, 
punerea în practică a dispozitiei revenind Comitetelor Provizorii judeţene, structurilor 
Ministerului de Interne şi Ministerului de Justiţie. Confiscări fuseseră făcute şi din inițiativa 
Comitetelor Provizorii locale (primăriilor). De cele mai multe ori directivele de confiscare 
fuseseră trasate în „şedinţe de lucru”, la care participaseră „organele de partid”, Comitetele 
Provizorii judeţene, „organele” Ministerului de Interne şi Ministerului de Justiţie. În alte 
situații, sarcinile fuseseră trasate direct Parchetului sau Miliției. Chiar şi din perspectiva 
comisiei comuniste însărcinate cu verificarea modului de aplicare a acestor măsuri se 
înregistraseră abuzuri: confiscări de bunuri fără respectarea normelor legale, înscenări care să 
ofere pretextul pentru arestarea şi încarcerarea ţăranilor (de exemplu, introducerea unor arme 
şi muniții în domiciliile acestora, „găsite” apoi de Securitate), nerespectarea unor sentinţe ale 
Justiţiei (se confiscaseră până şi obiectele de uz casnic, deşi legea interzicea acest lucru). În 
urma confiscărilor parțiale unii chiaburi fuseseră transformați în mijlocaşi, dar existaseră şi 


°7 Gheorghe Gheorghiu-Dej, op. cit., p. 261. 

7 Ibidem, p. 302. 

7 Ghiţă Ionescu, op. cit., p. 219. 

* În unele zone, țăranii s-au opus deportării marilor proprietari de pământ, de care erau legați prin numeroase 
legături economice sau de rudenie, forțând autorităţile să renunţe temporar şi să reia operaţia de arestare peste 
câteva zile, la adăpostul nopţii. Alteori, comunitatea sătească a sprijinit țăranii declaraţi chiaburi cu ajutor 
material sau în muncă pentru a preda cotele oneroase impuse de către stat (vezi Open Society Archive, 
Budapesta, Fonds 300: Records of Radio Free Europe/Radio Liberty Research, Subfonds 60: Romanian Unit, 
Series 1: 202 Agriculture, RL 2966/1959, „Persecutions, Illegal arrests, deportations. Source Athens, 68 years 
old Greek-Romanian refugee-epatriate merchant”, f. 2). Vezi, de asemenea, şi Gail Kligman, Crearea autorității 
comuniste: luptă de clasă şi colectivizare la Ieud, Maramures, in Dorin Dobrincu, Constantin Iordachi (editori), 
op. cit., pp. 231-257. 

cazuri in care mijlocasii fuseserä considerati chiaburi si li se confiscaserä bunurile. In unele 
situatii sechestrele asiguratoare puse de Parchet fusesera transformate in confiscari, fara a se 
aştepta o decizie legală în acest sens. In diverse zone, „organele locale” confiscaseră bunuri 
fără intervenţia Justiției, fortandu-i pe chiaburi să părăsească localitățile unde domiciliau sau 
să facă donaţii către GAC-uri. Confiscări avuseseră loc şi în comunele unde nu existau 
gospodării colective”. 


Derularea procesului de colectivizare: etape şi dimensiuni 

În România, precum în URSS, definirea strategiei de abordare a procesului de 
colectivizare a polarizat opțiunile diferitelor facțiuni concurente ale noii elite politice, 
fortandu-le să-şi definească loialitatile şi contribuind astfel la tranşarea luptelor pentru putere 
în perioada 1952-1953, soldate în cele din urmă cu eliminarea grupului condus de Ana 
Pauker. Datorită rezistenței dârze a ţărănimii la colectivizarea agriculturii, pe de o parte, 
precum şi a ezitărilor politice de la centru, pe de altă parte, procesul de colectivizare a avut o 
istorie lungă şi foarte sinuoasă, marcată de ofensive violente dar şi de retrageri tactice sau 
forţate ale autorităţilor. 

Procesul de colectivizare s-a desfăşurat în două valuri principale, 1949-1953 şi 1953- 
1962, împărțite la rândul lor în numeroase etape sau stadii“. Primul val al „transformării 
socialiste a agriculturii” (1949-1953), coincide în bună măsură cu perioada în care, în întregul 
lagăr comunist, exceptând Iugoslavia lui Tito, Moscova a încercat să impună colectivizarea 
rapidă, în vreme ce liderii locali căutau să implementeze acest proces în mod gradual. Robert 
Levy identifică cinci stadii distincte ale colectivizăii din România: 1) martie 1949-februarie 
1950; 2) februarie-15 iunie 1950; 3) 15 iunie-septembrie 1950; 4) octombrie 1950-ianuarie 
1952; si 5) ianuarie 1952-aprilie 1953), marcate de directive politice contradictorii venite de 
la Bucuresti, de lupte intestine pentru putere intre factiuni politice rivale in sânul partidului si 
de ezitările de a urma în totalitate modelul sovietic de colectivizare**. De-a lungul acestui 
prim val, ezitările autorităţilor au cauzat progrese forțate, dar şi retrageri dramatice. 
Manevrele menite să tempereze colectivizarea reprezentau o încercare zadarnică în fata 
presiunii sovietice. Ele explică însă, alături de rezistența notabilă a țărănimii române, 
curentele schimbătoare şi măsurile contradictorii din primul val al colectivizării în România. 
Cel mai semnificativ eveniment politic al primului val a fost eliminarea grupului condus de 
Ana Pauker din conducerea partidului şi a secției agrare a Comitetului Central, considerat 
responsabil pentru abuzurile dar şi pentru întârzierea în campania de colectivizare. În 3 iulie 
1952, odată cu eliminarea ,,deviationistlor de dreapta”, Gheorghe Gheorghiu-Dej anunța 
reînceperea luptei deschise împotriva chiaburilor dezlantuind în toată tara o nouă campanie de 
arestări şi procese”. 

Satele colectivizate în primul val erau situate, în general, în regiuni în care agricultura 
suferise profund de pe urma războiului şi a secetei din anii 1945-1946, şi în care țăranii săraci 
constituiau o masă de manevră foarte vulnerabilă la presiunile administrative ale partidului- 
stat, mai ales în condițiile dereglării mecanismelor sociale locale prin eliminarea şi deportarea 
moşierimii. Este însă interesant de semnalat faptul că multe localități în care se infiintasera 
gospodării agricole de producţie încă din 1949 au încheiat procesul de colectivizare numai în 
anii 1961-1962. Deşi în aceste localităţi campania de colectivizare înregistrase progrese 
însemnate, odată cu înregimentarea țăranilor săraci potenţialul de colectivizare îşi atinsese 


% Ibidem, fond CC al PCR — Secția Adinistrativ-Politică, dosar nr. 110/1950, ff. 57-61. 

% Analiza acestor două valuri se bazează pe Robert Levy, Primul val al colectivizării: politici centrale şi 
implementare regională, 1949-1953, şi Marius Oprea, „Transformarea socialistă a agriculturii”: asaltul final, 
1953-1962, în Dorin Dobrincu, Constantin Iordachi (editori), op. cit., pp. 66-82, respectiv pp. 83-112. 

* Robert Levy, op. cit., pp. 66-82. 

35 Octavian Roske, Colectivizarea agriculturii in România, 1949-1962, în „Arhivele Totalitarismului”, vol. 1, nr. 
1/1993, p. 160. 

in fapt limitele, colectivizarea totala fiind posibilä numai prin folosirea fortei. O categorie 
aparte de sate colectivizate in primul val erau cele situate in zone considerate nesigure de 
către partid, sau in care mişcările de rezistenţă anticomunstă erau mai puternice, precum 
în Dobrogea sau Maramureş. În aceste zone, colectivizarea timpurie era o formă de 
represiune sau chiar de „pedepsire” şi disciplinare a populaţiei locale, existând o corelație 
directă între intensitatea rezistenţei anticomuniste şi violența procesului de colectivizare*€. 

Cel de-al doilea val al asaltului final în campania de colectivizare a agriculturii 
demonstrează supunerea politică totală a elitelor politice din România fata de Uniunea 
Sovietică”. Primul stadiu s-a situat între vara anului 1953-decembrie 1955, perioadă denumită 
„anii stagnării”, deoarece după moarta lui Stalin colectivizarea a fost temperată, punându-se 
accentul pe consolidarea gospodăriilor deja existente. A doua fază corespunde anului 1956 şi 
se regăseşte doar la nivelul discursului şi proiectului politic de reluare a colectivizării. Din 
considerente legate de situația externă — evenimentele din Ungaria în 1956, dar şi posibilitatea 
declanşării unor mişcări contestatare de amploare în tara — punerea în practică a proiectului s- 
a amânat. Cel de-al treilea stadiu este cuprins între anii 1957-1962. 

În 1957 s-a pregătit reluarea colectivizării cu un experiment local în regiunea Galaţi, 
ale cărui rezultate au fost considerate incurajatoare de către conducerea partidului". Procesul 
a reînceput în forță în regiunea Constanta, unde au fost mobilizați peste 30 000 agitatori de 
partid (pentru un total de circa 661 000 de locuitori; excluzându-se populaţia urbană, 
țăranii deja colectivizati, bătrânii şi copiii, rezultă o proporție de un activist pentru circa 
trei țărani necolectivizati!), sub conducerea secretarului regional de partid, Vasile Vâlcu”. 
La capătul unei campanii de o violenţă fără precedent, Constanţa avea să fie declarată prima 
regiune colectivizată din România pe data 7 noiembrie 1957, pentru a coincide cu cea de-a 
40-a aniversare a Marii Revoluții Socialiste din 1917, căreia îi era dedicată. Realizată la 
instigarea consilierilor sovietici, colectivizarea în timp record a Dobrogei făcea parte dintr-un 
plan general de socializare completă a regiunii Constanţa, provincia fiind privită drept un 
experiment-pilot în modernizarea socialistă. „Succesul” său, intens cosmetizat de propaganda 
oficială, a fost popularizat în numeroase broşuri propagandistice ce exagerau metamorfoza sa 
miraculoasă din „cea mai înapoiată provincie din tara” în regiunea cu cel mai ridicat standard 
de viață al populației rurale din România“. Exemplul Dobrogei a declanşat o acerbă 
competiție mimeticä între organizațiile regionale de partid pentru înfăptuirea 
colectivizării. Succesiunea colectivizării regiunilor ţării a urmat însă o logică politică, 
prioritate având zonele multietnice de graniță, precum Dobrogea şi Banatul, cele 
considerate nesigure din punct de vedere politic, precum Maramureșul, dar şi câmpia 
Bărăganului, considerată vitală pentru aprovizionarea capitalei. Alte regiuni mai omogene 
din punct de vedere etnic şi de o importanță economică sau geopolitică mai redusă, 
precum Suceava, au fost printre ultimele colectivizate. Procesul s-a încheiat oficial în 
România în martie 1962 — cu trei ani înainte de termenul oficial stabilit de partid —, după 13 
ani de acțiuni sistematice împotriva țărănimii. Pe 27-28 aprilie 1962 avea loc la Bucureşti o 
sesiune extraordinară a Marii Adunări Naţionale, unde Gheorghiu-Dej proclama încheierea 


% Vezi Constantin lordachi, „Constanţa, prima regiune colectivizată”: Specific regional, colectivizare şi 
propaganda în Dobrogea, 1949-1962. Studiu de caz: Satul Jurilovca, județul Tulcea; şi Gail Kligman, Crearea 
autorității comuniste: luptă de clasă şi colectivizare la Ieud, Maramureş, în Dorin Dobrincu, Constantin Iordachi 
(editori), op. cit., pp. 177-209, respectiv 231-257. 

* Marius Oprea, op. cit., p. 83. 

= ANIC, dosar nr. 62/1956, Protocol nr. 25 al sedintei Secretariatului CC din 11 iunie 1956, ff. 1-2, apud Marius 
Oprea, op. cit., pp. 93-97. 

% Scânteia”, 19 Octombrie 1957, p. 1. 

# Constantin Iordachi, op. cit., pp. 177-209. 

„transformării socialiste a agriculturii”. Formele socialiste de proprietate deţineau 96% din 
suprafaţa arabilă a ţării si 93,4% din suprafaţa agricolă”. 

Chiar dacă procesul de colectivizare s-a încheiat oficial în aprilie 1962, anii următori 
nu au fost lipsiţi de tensiuni în mediul țărănesc. Bunăoară, într-un Buletin Informativ Special 
cu privire la unele manifestări şi acțiuni negative în cadrul gospodăriilor agricole colective, 
întocmit de Ministerul Afacerilor Interne la 4 noiembrie 1964, erau trecute în revistă 
numeroase nemulțumiri ale țăranilor din agricultura socialistă. Circulase intens zvonul privind 
producerea unor „schimbări” în sectorul socialist, multi ţărani colectivişti exprimându-și 
speranța că GAC-urile se vor destrăma, iar ei îşi vor redobândi pământul, animalele şi 
atelajele cu care intraseră în colhoz, în vreme ce alţii au crezut că vor primi loturi mai mari de 
pământ în folosință. Toate acestea au dus la apariţia într-o serie de localităţi a unor acțiuni 
deschise pentru destrămarea GAC-urilor şi a întovărăşilor. Țăranii erau nemulțumiți nu doar 
pentru că le fuseseră confiscate bunurile prin colectivizare, ci şi pentru că ei practic munceau 
aproape pe gratis în formele socialiste de agricultură. O formă deosebit de răspândită de 
protest a țăranilor fata de mizeria spre care erau împinşi a fost refuzul de a ieşi la lucru, de-a 
lungul şi de-a latul țării înregistrându-se veritabile greve agricole, într-o epocă în care 
noțiunea era utilizată în România doar pentru a desemna realitățile trecutului sau existente în 
„țările capitaliste”. În acelaşi timp a apărut şi s-a generalizat un fenomen care avea să devină 
obisnuintä în deceniile următoare: „furtul” din Gospodăriile Agricole Colective, considerat 
de ţărani ca o formă legitimă de remunerare şi redistribuire a veniturilor acestora, dar 
criminalizat de regim ca o formă de sabotare a agriculturii socialiste. 


Războiul regimului comunist contra ţărănimii: rezistenţă şi represiune 

Afectati profund şi în masă prin sistemul spoliator al cotelor şi prin colectivizare, 
țăranii din România au căutat diverse căi de ieşire din impas, cel mai adesea printr-un 
complicat sistem de adaptare şi de negociere cu autorităţile locale”. Însă au existat şi destule 
momente în care mase de țărani s-au pus în mişcare, apărându-şi sau cerandu-si drepturile prin 
mijloace violente, stârnind îngrijorarea factorilor de decizie de la Bucureşti, oricum putin (ca 

să nu spunem deloc) dispuşi să ţină cont de opiniile şi de interesele agricultorilor privaţi. 
Impunerile la plata cotelor erau atât de mari în 1949, încât unor ţărani nu li se lăsase 
decât sămânța necesară pentru următorul an agricol. Spre exemplu, un țăran milocaş din 
comuna Gogosita, județul Dolj, care recoltase 3 300 kg de grâu, a rămas cu doar 150 kg de 
grâu de sămânță. Astfel de situaţii au fost numeroase în anumite judeţe, în actele PMR fiind 
nominalizate Hunedoara şi Someş. În unele locuri, pentru a îndeplini planul, autorităţile au 
mers din casă în casă şi au luat inclusiv seminţele“. Pe ansamblul României, recolta de grâu 
s-a dovedit mai slabă în anul 1949, motiv pentru care autorităţile de la Bucureşti au considerat 
că baza planului de colectare erau unele județe din Banat şi Ardeal. În vederea realizării 
planului, s-a luat decizia efectuării treierişului la arie, prelevările forţate de cereale putându-se 
face mult mai uşor şi eficient pentru stat”. Cotele exagerate, care practic îi lăsau pe ţărani fără 
truda lor de peste an, şi impunerea plăţilor către muncitorii de la batoze în bani (fără mare 
valoare) şi nu în natură, cum era cutuma, aveau să provoace mari răscoale. Pe lângă aceste 
cauze, nu trebuie să pierdem din vedere că aroganta activiştilor de partid, lipsa lor de 


* Gheorghe Gheorghiu-Dej, Raport cu privire la încheierea colectivizării şi reorganizarea conducerii 
agriculturii, prezentat la sesiunea extraordinară a Marii Adunări Naţionale, 27 aprilie 1962, Bucureşti, Editura 
Politică, 1962, p. 5. 

* ANIC, fond CC al PCR - Secţia Adinistrativ - Politică, dosar nr. 17/1962, ff. 59-75. 

* Vezi Dorin Dobrincu, Constantin Iordachi (editori), op. cit., passim. 

“ ANIC, fond CC al PCR - Secţia Organizatorică, dosar nr. 161/1949, ff. 13-14. 

* Ibidem, f. 10. 

consideratie pentru oamenii satelor s-a dovedit in diferite locuri a fi scânteia care a declansat 
marile miscäri taranesti din vara anului 1949*°, 

Räscoale ţărăneşti s-au produs in anul 1949 în judeţele Botoşani (comuna Roma)”, 
Dorohoi (comunele Vorniceni, Avrămeni, Grämesti, Dersca, Cândesti, Brăeşti, Cracalia, 
Dimăcheni, Havârna, Hilişeu, Mihăileni, Zamostea, Liveni, Adăşeni şi Mitoc)$, Rădăuţi 
(comunele Calafindeşti, Fratautii Noi, Rogojesti, Milisäuti, Vascauti, Bälcäuti, Negostina, 
Condesti, Horodnicul de Sus si Morjinca, Rusi)”, Suceava (Bălăceana si Stroiesti)”’, Bihor 
(comunele Chet, Almasul Mare, Almasul Mic, Chenetea, Cociuba Mare, Tauteu, Bicaciu, 
Giris, Girisul Negru, Batär, Belfir, Coroiu, Ucuris, Ursad, Craiova (azi Craiva), Susag, 
Diosig, Arpäsel, Tulca, Talpos, Suiug, Marginea, Saldabagiul, Barcäu, Barba, Bicaciu si 
Martihaza)”’, Arad (comunele Somosches, Motiori, Berechiu, Apateu, Sepreus, Tipar si 
Vărşand)”, Sălaj (zona Zalău)”, Braşov (comunele Drägus, Ucea de Sus, Arpasul de Jos si 
Sebeş)”, Târnava Mare (comunele Zorghes si Chijapla)””, Făgăraş, Turda si Mureş“. Speriate 
de amploarea răscoalelor, în special a celor din judeţele Bihor, Arad şi Rădăuţi, dar şi de 
posibilitatea extinderii acestora, autorităţile comuniste au intervenit imediat şi fără milă. Din 
ordinul expres al forurilor conducătoare, trupele de Securitate, Miliție sau Grăniceri au 
deschis focul împotriva țăranilor revoltați, înregistrându-se numeroase victime, dar au 
procedat şi la execuții sumare (16 în judeţul Bihor şi 12 în judeţul Arad). De asemenea, sute 
de persoane au fost arestate, judecate şi condamnate de Tribunalele Militare la pedepse grele. 
Autoritățile au procedat şi la deportarea familiilor celor ucisi/executati sau închişi, locul de 
destinaţie fiind Dobrogea. Conform datelor disponibile, din judeţele Bihor şi Arad au fost 
deportate 1 548 de persoane doar în intervalul 3-12 august 1949, iar din județele Rădăuți, 
Suceava şi Dorohoi aproape 100 de persoane în noaptea de 8/9 august 1949“. Ironia sorții, 
după pacificarea zonelor răsculate, treierisul a fost reluat, ritmul colectărilor intensificându- 
se 


“© Vezi Dorin Dobrincu, Colectivizarea, cote si revolte ţărăneşti în vestul României (1949), în ,,Anuarul 
Institutului Român de Istorie Recentă”, vol. I, 2002, p. 291. 

47 ASRI, fond Documentar, dosar nr. 1908, f. 358; ANIC, fond CC al PCR - Secţia Organizatorică, dosar nr. 
144/1949, ff. 52-58. 

48 ASRI, fond Documentar, dosar nr. 1908, ff. 353-357, 384-386; Ibidem, dosar nr. 7611, vol. 1, ff. 61-74. 

# Ibidem, dosar nr. 1908, ff. 156, 352; ibidem, dosar nr. 4638, ff. 93-102; ANIC, fond CC al PCR - Secţia 
Organizatorică, dosar nr. 41/1959, f. 4; ibidem, dosar nr. 161/1949, f. 13; AN Suceava, fond Poliţia Oraşului 
Rădăuţi, dosar nr. 10/1949, ff. 1, 2-3 bis, 9. 

% Dorin Dobrincu, 7 ransformarea socialistă a agriculturii, răscoalele färanesti si deportările din nordul 
Moldovei (1949), în „Anuarul Institutului de Istorie «A.D. Xenopol»”, vol. XXXIX-XL, 2002-2003, pp. 459- 
487. 

>! ASRI, fond Documentar, dosar nr. 1908, ff. 102-105, 107-108, 111-114, 144-150, 203-206, 240, 306-308; 
ibidem, dosar nr. 4638, ff. 45-46, 65 bis, 290-292; ANIC, fond CC al PCR - Secţia Organizatorică, dosar nr. 
41/1959, ff. 3-4; ibidem, dosar nr. 71/1949, ff. 3-8 bis; ibidem, dosar nr. 176/1949, ff. 1-20; Petru M. Ardelean, 
O răscoală ţărănească din 1949, în „Dreptatea”, nr. 492, 8-9 noiembrie 1991, p. 3; Steliana Breazu, Eleonora 
Criste, Revolta țărănească de la Ucuriş-Bihor din anul 1949, în Analele Sighet 7 — 1999, p. 698. 

°° ASRI, dosar nr. 1908, ff. 61-65, 128, 144-150, 158, 170, 200, 270; ibidem, dosar nr. 4638, ff. 19-38, 66-69; 
ANIC, fond CC al PCR - Secţia Organizatorică, dosar nr. 41/1959, f. 3-4; dosar nr. 71/1949, ff. 8 bis-10. 

*5 ASRI, dosar nr. 1908, ff. 144-150, 201-202, 209-210. 

* Ibidem, f. 435-436. 

56 ANIC, fond CC al PCR — Secția Organizatorică, dosar nr. 161/1949, f. 11. 

282-318; Idem, Transformarea socialistă a agriculturii, răscoalele taranesti..., pp. 459-487. 

5 ANIC, fond CC al PCR — Secţia Organizatorică, dosar nr. 161/1949, f. 11. În arhivele fostului Comitet Central 

433 


Nemultumirile fata de colectäri aveau sä se mentina in lumea rurala si in anul 1950. 
Autoritätile au instituit pentru tärani practica platii in natura a tuturor datoriilor (rata de 
împroprietărire, muncile SMT, uiumul pentru treierat etc.). Însă prețul cerealelor pentru 
datorii a fost socotit la fel ca preţul grâului pentru colectare, adică deosebit de mic. Aceasta a 
dus la preluarea de la țărani a unor cantităţi mari de cereale la un pret scăzut”. În unele zone 
țăranii au încercat să rezolve situaţia prin depunerea unor contestaţii în mod individual sau în 
grup“. Situaţia era dramatică, înregistrându-se în mod oficial numeroase cazuri în care țăranii 
săraci şi mijlocaşi rămăseseră după predarea cotelor fără nici un bob de grâu“. În alte regiuni, 
aveau să izbucnească răscoale. Astfel s-a întâmplat in luna iulie 1950 în partea de sud a ţării, 
în mod deosebit în județele Vlaşca, Ilfov şi Ialomiţa. Prin numărul localităților atinse şi al 
țăranilor implicaţi cele mai importante s-au dovedit revoltele din județul Vlaşca (comunele 
Ciuperceni, Siliştea, Berceni, Tudor Vladimirescu, Cămineasca, dar ulterior şi Baciu, Udeni, 
Cosmesti, Blejeşti, Scurtu, Negreni, Sârbeni, Corbii Mari, Corbii Ciungi, Ghimpați etc.)?. În 
unele localităţi s-au înregistrat cazuri în care membri ai PMR, ai organizaţiilor de masă şi 
funcționari (preşedinţi ai Comitetelor Provizorii/primăriilor, secretari etc.) s-au situat de 
partea țăranilor răsculați, devenind chiar liderii acestora. Şi de această dată s-a înregistrat 
tendinţa extinderii acestei forme de exprimare a nemulțumirii ţăranilor“, tulburările fiind mult 
mai extinse în satele din România, fapt probat de notele şi sintezele întocmite de birocrația 
vremii“. Aşa cum se procedase în anul precedent în vestul sau nordul țării, şi răscoalele din 
sudul României au fost reprimate cu duritate”. 

Sectorul socialist a înregistrat o creştere în agricultură în anii 1957-1958, mai ales în 
forma mai acceptabilă pentru țărani a întovărăşirilor. Regimul nu renuntase însă la ideea 
colectivizării, pregătindu-se pentru definitivarea procesului, ceea ce avea să ducă la noi 
violente în mediul rural. În multe zone ale României au avut loc răscoale ţărăneşti. Cele mai 
ample s-au produs în localităţile Suraia, Răstoaca şi Vadu Roşca, din actualul judeţ Vrancea, 
unde s-au înregistrat victime, iar zeci de persoane au fost arestate şi condamnate la ani grei de 
temnitä®. 

Plenara CC al PCR din 26-28 noiembrie 1958 a preväzut, aläturi de reluarea 
industrializarii, un ritm accelerat pentru colectivizarea agriculturii”. Aşa se şi explică de ce au 


foto în ibidem, dosar nr. 43/1949, ff. 27-45). Fără îndoială, era vorba de o regizare stângace din partea 
autorităţilor. 

crescut miscärile de protest ale celor direct vizati. Revolte täränesti au avut loc in judetele 
Cluj (comuna Cuceu), Gorj (comuna Macesul de Jos), Mehedinti (comunele Ciupercenii Noi 
şi Calafat), Olt (comunele Dăbuleni şi Vâlcele), Dolj (comunele Cioroiaşi şi Băileşti), 
Teleorman (comunele Dobroteşti, Negreni şi Tătărăști) şi Suceava (comuna Dragoiesti)™. 

Cifrele (cunoscute ale) represiunii in lumea rurală. În contextul relaxării moderate de 
la începutul anilor *60, Gheorghe Gheorghiu-Dej, ajuns liderul necontestat al PMR, a căutat 
să scoată în evidență încă o dată că dacă existaseră abuzuri în perioada de început a 
„construirii” socialismului aceasta se datorase demult inlaturatilor Ana Pauker, Vasile Luca şi 
Teohari Georgescu. Spre jumătatea anului 1960, Procuratura a oferit Comitetului Central date 
statistice privind numărul țăranilor „condamnaţi pentru diferite infracțiuni în sectorul agricol”, 
în anii 1950-1953, precum şi cifre privind aplicarea decretului nr. 155/4 aprilie 1953, prin care 
fuseseră gratiati țărani condamnaţi la pedepse privative de libertate până la 2 ani. Se preciza 
că faptele fuseseră „folosite în multe cazuri în sensul de a se face presiuni asupra unor țărani 
în legătură cu transformarea socialistă a agriculturii. În total, în anii 1950-1953 fuseseră 
condamnați 89 401 ţărani pentru neîndeplinirea planului de cultură/însămânțări şi nepredarea 
cotelor, iar 80 077 pentru infracțiuni încadrate în articolul 183/1949 (nedesmiristiri, 
nestropitul pomilor şi viei, nevăruitul pomilor, netransportarea lemnelor, încălcarea circulației 
băuturilor alcoolice, specula, exercitarea clandestină a meseriilor şi comerțului), la ambele 
categorii nivelul maxim fiind atins în 1952%. 

Gheorghiu-Dej a folosit în mod public şi selectiv datele extrase de Securitate din 
arhivele terorii. A făcut-o mai întâi la Moscova, in octombrie 1961, când a expus in fata 
Congresului al XXII-lea al Partidului Comunist al Uniunii Sovietice o dare de seamă, care 
avea să fie reluată la Plenara Comitetului Central al Partidului Muncitoresc Român din 30 
noiembrie-5 decembrie 1961. Dej peciza că peste 80 000 de țărani fuseseră arestaţi şi trimişi 
în judecată între anii 1949-1952, cei mai multi dintre ei “țărani muncitori” (prin aceasta 
intelegandu-se în epocă categoriile ţăranilor săraci şi mijlocaşi). Dintre aceştia, peste 30 000 
fuseseră judecaţi în procese publice”. Micul Stalin bucureştean a pus toate aceste victime 
exlusiv pe seama măsurilor represive luate de troica Ana Pauker-Vasile Luca-Teohari 
Georgescu. 

Există însă şi date mai detaliate pentru anumite perioade. Astfel, între 1 septembrie 
1948 şi 7 noiembrie 1949 Securitatea retinuse 23 597 de persoane, 10 152 fiind ţărani (4 518 
mijlocasi, 2 979 săraci, 2 655 chiaburi)’’. O notă-raport din 1 decembrie 1961, care privea 
situația arestărilor făcute de MAI şi procuratură în rândurile țăranilor în anii 1951-1952, 
menţiona 34 738 de persoane: 22 088 erau țărani chiaburi, 7 226 ţărani cu gospodărie 
mijlocie, iar 5 504 țărani cu gospodărie mică. Tot atunci existaseră 438 de procese publice în 
care fuseseră implicaţi țărani”. Cele mai mari cifre se înregistraseră în regiunile MAI 
Hunedoara, cu 16 146 de ţărani arestaţi (14 394 chiaburi, 1 254 mijlocaşi şi 498 cu gospodărie 
mică), Oradea cu 9 760 (2 919 chiaburi, 2 854 mijlocasi şi 3 987 cu gospodărie mică), Cluj cu 
4 025 (1 715 chiaburi, 1 811 mijlocaşi şi 463 cu gospodărie mică) şi Constanta cu 1 484 (1 
210 chiaburi, 257 mijlocaşi şi 17 cu gospodărie mică). Cele mai multe regiuni avuseseră mai 
puţin de 1 000 de arestaţi. Ultimele locuri reveniseră regiunilor MAI Suceava, cu doar patru 


* Octavian Roske, op. cit., pp. 165-168. 

® ANIC, fond CC al PCR - Secţia Adinistrativ-Politică, dosar nr. 17/1960, ff. 1-4. 

10 „Scânteia”, nr. 5.371, 7 decembrie 1961, pp. 1-2. Vezi şi în Gheorghe Gheorghiu-Dej, Articole şi cuvintări, 
iunie 1961-decembrie 1962, Bucureşti, Editura Politică, 1962, p. 206. 

7! ASRI, fond Documentar, dosar nr. 9047, vol. 3, f. 43. 

72 Ibidem, dosar nr. 7778, vol. 27, ff. 9-10, 91. Alte date întocmite de MAI, Serviciul “C” [Arhiva], probabil tot 
în anii 1960, reliefau că în 1951-1952 fuseseră arestate 4 644 de persoane provenind din „mediul țărănesc”. 
Dintre acestea, 38 făcuseră parte din grupuri de rezistență armată, iar 4 606 se evidentiasera prin „agitație cu 
caracter duşmănos împotriva transformării socialiste a agriculturii” (1 305 în 1951 şi 3 301 în 1952) (ibidem, vol. 
3, ff. 92, 99). 

tarani chiaburi retinuti (unul condamnat, iar trei incadrati in colonii de munca), Ploiesti cu 98 
de tarani (65 chiaburi, 28 mijlocasi si cinci cu gospodarie mica) si Bacau cu 99 (55 chiaburi, 
32 mijlocasi si 12 cu gospodarie mica)”. Avalansa cifrelor represiunii in lumea ruralä nu se 
oprea aici. 4 865 de țărani au fost încadraţi în anii 1950-1954 în colonii şi unități de muncă, ei 
adăugându-li-se altor 17 212 de oameni'”. Pentru 1 899 de țărani (1 407 foşti legionari, doi 
foşti ţărănişti, doi foşti liberali şi 488 neincadrati) se fixase „loc de muncă”, alături de 1 734 
de persoane cu profesii diverse”. Dintr-un total de 11.526 de persoane cu domiciliu 
obligatoriu, 1.643 erau ţărani (facem precizarea că aici nu intrau “comunele speciale” din 
Bărăgan; vezi infra)". 

Colectivizarea a fost folosită nu numai ca o formă principală a luptei de clasă la sate; 
ea a servit şi ca un instrument de represiune împotriva unor categorii etnice (sârbi, germani) 
sau religioase (greco-catolici) devenite indezirabile, în special în regiuni de graniță 
considerate nesigure. Cu riscul de a repeta informaţii din alte parti ale acestui Raport, amintim 
că prin decizia nr. 200/1951 au fost dislocate/deportate din zona frontierei cu Iugoslavia 
(raioanele Sânnicolau Mare, Timişoara, Deta, Reşiţa, Oraviţa, Mehadia), precum şi din 
regiunea Constanţa (raioanele Băneasa şi Constanţa) 10 099 de familii, totalizând 43 899 de 
persoane. Acestea aparţineau unui variat spectru etnic: romani (multi dintre ei basarabeni, 
bucovineni şi macedo-români, refugiați din teritoriile cedate de România, în 1940, Uniunii 
Sovietice, respectiv Bulgariei), sârbi, germani etc. În privința apartenenței 
sociale/profesionale, în majoritate erau familii de țărani, preponderant cu o bună situație 
materială. Întreaga operaţiunea a fost coordonată de o comisie a MAI, în fruntea căreia se 
găsea generalul Gheorghe Pintilie, ministru adjunct în amintitul minister şi şeful Securităţii”. 
Cu puţine bunuri asupra lor, dislocatii au fost urcați în camioane şi duşi la cele mai apropiate 
gări, de unde cu ajutorul trenurilor de vite şi de marfă au fost expediati spre Bărăgan, mai 
precis în regiunile Bucureşti, Constanţa şi Galaţi, unde s-au constituit 18 comune noi 
(menţionate în documentele Securității drept „comune speciale”): Dropia, Pelicani, Ezerul şi 
Olaru, în raionul Călăraşi, Măzăreni si Zagna, în raionul Brăila; Rubla, Schei şi Bumbăcari, în 
raionul Călmățui; Brateş, în raionul Galati; Salcâmi, Valea Viilor, Răchitoasa, Moila 
Gâldăului, Lăteşti, în raionul Feteşti; Fundata şi Viişoara, în raionul Slobozia; Dâlga Nouă, în 
raionul Lehliu. Lăsaţi practic în câmp liber, deportații au fost nevoiți să depună eforturi 
deosebite pentru a supraviețui într-un mediu ostil atât din punct de vedere geografic, cât şi 
social şi politic. Nu întâmplător, Bărăganul a primit denumirea de „Siberie a României”. 


Ibidem, vol. 3, ff. 85-86. 

7 Ibidem, vol. 27, ff. 83-84. 

7 Ibidem, ff. 125-126. 

76 Ibidem, f. 127. Un document nedatat, dar realizat cel mai probabil la jumătatea anilor '50, menţiona că 166 de 
țărani avuseseră domiciliu obligatoriu până la cinci ani, unul singur până la şapte ani, iar 150 pe termen nelimitat 
(Ibidem, f. 128). Pentru informaţii suplimentare privind dimensiunea represiunii împotriva țărănimii în primii ani 
ai colectivizării, vezi Cartea Albă a Securității, vol. I, 23 August 1944-30 August 1948; vol. II, August 1948-lulie 
1958; vol. III, 1958-1968. fl. [Bucuresti]: Serviciul Român de Informaţii, 1994-1997; Liliana Bocu, 
Condamnarea ţăranilor - începutul dezastrului. Procese ale Tribunalului Regiunii a Ill-a Militare Cluj, în 
Analele Sighet 2 — 1995, pp. 85-89; Dan Cătănuş, Octavian Roske (editori), Colectivizarea agriculturii în 
România. Represiunea, vol. I, 1949-1953, Bucuresti, INST, 2004; Dorin Dobrincu, Dinamica represiunii 
comuniste împotriva țărănimii din România (1951-1959), în „Arhiva Istorică a României”, serie noua, vol. I, nr. 
2, 2004, pp. 253-267; idem, Colectivizarea agriculturii şi represiunea împotriva țărănimii din România (1949- 
1962), în Ruxandra Cesereanu (coordonator), Comunism şi represiune în România. Istoria tematică a unui 
fratricid national, laşi, Editura Polirom, 2006, pp. 108-125. 

77 ASRI, fond Documentar, dosar nr. 7778, vol. 36, ff. 37-38; vol. 27, ff. 81, 89. 

% Ibidem, vol. 36, ff. 37, 55; ibidem, vol. 27, f. 127; Daniel Vighi, Viorel Marineasa, Rusalii ‘51. Fragmente din 
deportarea in Baragan, Timisoara, Editura Marineasa, 1994; Daniel Vighi, Viorel Marineasa, Valentin Samanta, 
Deportarea in Baragan, 1951-1956. Destine — Documente — Reportaje, Timisoara, Editura Mirton, 1996; 
Smaranda Vultur, Istorie trăită — istorie povestită. Deportarea în Bărăgan (1951-1956), Timisoara, Editura 
Amarcord, 1997; Ion Bălan, Regimul concentrationar din România, 1945-1964, Bucureşti, Fundaţia Academia 

Represiunea partidului-stat împotriva țăranilor era la cote ridicate si la sfârşitul anilor 
"50. Pentru diverse învinuiri, mii de țărani au fost condamnaţi la diferite termene privative de 
libertate, dar şi la confiscarea averii, inclusiv a locuinţelor, pentru care familiile lor au fost 
obligate să plătească chirie. Toate aceste fapte sunt demonstrabile prin numeroasele 
documente produse chiar de hiperbirocratia regimului comunist”. 

La 18 martie 1959 se aflau în închisori, condamnaţi sau în anchetă, ori încadrați în 
„locuri de muncă” 4 625 de țărani. Conform apartenenţei politice, 744 fuseseră membri ai 
Mişcării Legionare, 270 membri ai PNT, 167 membri ai PNL, 51 în „alte partide burgheze”, 
241 în PCR şi/sau UTC, 3 152 în „diverse”*. În lunile următoare datele aveau să sufere 
uşoare modificări, la 30 mai 1959 găsindu-se în Gulagul românesc 4 928 de țărani. Din punct 
de vedere politic, 870 fuseseră legionari, 320 ţărănişti, 219 liberali, 63 în „alte partide 
burgheze”, 263 în PCR sau UTC, 3.194 cu „diverse” încadrări (2 556 pentru „uneltire contra 
ordinii de stat şi terorism”, 24 pentru „trădare de patrie şi spionaj”, 339 pentru „omisiune de 
denunt şi favorizarea infractorilor”, 36 pentru „sabotaj-diversiune în sectorul industrial- 
agricol-transporturi”, 223 la „culte şi secte”, 58 pentru „răspândire de manifeste şi deținere de 
publicații interzise”, 43 pentru „crime contra păcii şi umanităţii”, 177 pentru „furt din avutul 
obştesc etc.”). Țăranii reprezentau atunci grupul cel mai important de deţinuţi politici!. La 18 
august 1959 se găseau în sistemul concentrationar 5 341 de ţărani „contrarevoluţionari”, 3 686 
dintre aceştia fiind condamnați, iar 1 655 în preventie. Retinerile pe ani arătau astfel: în 1956, 
705 țărani; în 1957, 1 308; în 1958, 1 829; în 1959, 1 499. Pentru „amnistie şi grațiere” 
fuseseră propusi 655 dintre arestaţi, ceilalți 4 676 urmând să rămână în custodia „organelor” 
represive “. 


Modelul sovietic şi „devieri locale:” colectivizarea agriculturii românești în 

perspectivă comparată 

Procesul de colectivizare implementat în România a emulat modelul sovietic®’. Desi 
forme de colectivizare a agriculturii au fost inițiate in Rusia Sovietică încă din 1920, politica 
agrară a generat dezbateri şi conflicte aprinse în sânul partidului bolşevic. În 1929, odată cu 
asumarea puterii depline, I. V. Stalin a declanşat o campanie furibundă de deculacizare şi 
colectivizare a agriculturii sovietice. Deculacizarea avea drept scop ruinarea economică şi 
eliminarea fizică a țăranilor înstăriți (denumiți culaci) sau pur şi simplu a celor rezistenți, prin 
uciderea sau deportarea lor în centre de muncă forțată, adevarate lagăre de exterminare, 
plasate în special în Siberia. Colectivizarea agriculturii însemna abolirea proprietăţii private la 


Civică, 2000, pp. 146-168; Smaranda Vultur, Deportări în Bărăgan. Limbaj, morală şi moravuri, în ,,22”, nr. 
814, 11-17 octombrie 2005, pp. 16-18; nr. 814, 11-17 octombrie 2005, p. 15. 

” Abia la sfârşitul anilor ’50-inceputul anilor 60, când colectivizarea se apropia de punctul final în diferite 
regiuni, conducerea Partidului Muncitoresc Român a decis restituirea proprietăţilor celor condamnați. Vezi în 
acest sens ANIC, fond CC al PCR - Secţia Organizatorică, dosar nr. 15/1961, ff. 1-213; dosar nr. 16/1961, ff. 1- 
249; dosar nr. 50/1961, ff. 1-152; dosar nr. 51/1961, ff. 1-154; dosar nr. 52/1961, ff. 1-117; dosar nr. 53/1961, ff. 
1-155. Bunăoară, într-un an de zile numai în regiunea Galati, prin decretul nr. 79/1960 au fost gratiati 112 țărani 
(ibidem, dosar nr. 52/1961, ff. 2-21), iar prin decretul nr. 100/1960 încă 10 ţărani (ibidem, ff. 21-22). În aceeaşi 
regiune, prin decretul nr. 332/1959 mai fuseseră gratiati alti 167 ţărani (ibidem, ff. 23-47). 

8° ASRI, fond Documentar, dosar nr. 7778, vol. 3, f. 162. 

*! Ibidem, ff. 160-161, 165, 168-171. 

“ Ibidem, ff. 154-155, 157. 

% Pentru studii generale privind colectivizarea în Rusia Sovietică, vezi Moshe Lewin, Russian Peasants and 
Soviet Power. A Study of Collectivization, Evanston, Northwestern University Press, 1968; R. W. Davies, The 
Socialist Offensive. The Collectivization of Soviet Agriculture, 1929-1930, London, Macmillan, 1980; Robert 
Conquest, The Harvest of Sorro. Soviet Collectivization and the Terror-Famine, New York, Oxford, 1986; 
Kentm, Pilimco, 2002 (Ediţia in limba română: Recolta durerii. Colectivizarea sovietică şi teroarea prin 
foamete, Bucuresti, Editura Humanitas, 2003); Lynne Viola, The Best Sons of the Fatherland: Workers in the 
Vanguard of Soviet Collectivization, New York, Oxford, 1987; Sheila Fitzpatrick, Stalin’s Peasants. Resistance 
and Survival in the Russian Village After Collectivization, Oxford, Oxford University Press, 1994. 

sate prin naţionalizarea pământului şi a inventarului agricol, si inregimentarea țăranilor in 
cooperative agricole de producţie, ca muncitori zilieri®*. In 1932-1933, teroarea împotriva 
țărănimii a atins cote inimaginabile prin infometarea deliberată a țărănimii ucrainene, soldată 
cu un număr de victime estimate de unii autori între şase şi zece milioanes5. Întreaga 
campanie de colectivizare în Uniunea Sovietică s-a soldat cu peste douăzeci de milioane de 
victime, la care se adaugă țăranii condamnaţi la închisoare sau chiar la moarte pentru sabotaj 
ori furt din gospodăriile colective, pe baza decretului din 19325. 

După 1945, ca parte a procesului general de sovietizare a Europei Centrale şi de Est, 
modelul sovietic de colectivizare a fost transferat şi în această regiune. După acapararea 
puterii de către comunişti, colectivizarea agriculturii a fost un test major al supunerii elitelor 
comuniste din noile tari-satelit fata de Moscova, în delimitarea dependenţei lor economice şi a 
autonomiei lor politice. Dacă procesul de colectivizare în Europa Centrală şi de Est, în 
general, şi deci şi în România, în particular, a fost, într-adevăr, nu numai instigat, ci şi atent 
supervizat de la Moscova, ritmul său şi mai ales gradul de colectivizare a agriculturii au fost 
decise în fapt de elitele politice naţionale. Cercetătorul englez Nigel Swain distinge patru mari 
tipuri de agricultură socialistă în Europa Centrală şi de Est, toate relativ diferite de modelul 
sovietic: 1) modelul stalinist, care a funcționat în România şi Albania; 2) modelul neo- 
stalinist, care a funcționat în Cehoslovacia, Bulgaria şi Germania de Est; 3) modelul mixt, 
care a funtionat în Ungaria; 4) modelul colectivizării „incomplete” sau abandonate, care a 
funcționat în Polonia şi Iugoslavia*”. În Iugoslavia şi Polonia, colectivizarea agriculturii a fost 
abandonată în 1953 şi respective 1956, sectorul privat în agricultură coexistând astfel cu 
sectorul socialist. Deşi creşterea gospodăriilor ţărăneşti era îngrădită, totuşi proprietatea 
privată în lumea rurală a fost de facto tolerată de către autorităţi. În Bulgaria, Cehoslovacia şi 
Germania de Est, proprietatea privată a țărănimii a fost în cea mai mare parte desființată. 
Sistemul socialist în agricultură a asigurat însă țăranilor toate beneficiile acordate muncitorilor 
salariați, în general, inclusiv pensii de bătrânețe. Mai mult, prin diferite strategii, țăranii au 
putut să cultive loturi mici de pământ în afara gospodăriilor colective, ceea ce le-a asigurat o 
anumită prosperitate materială, în ciuda crizelor repetate ale agriculturii socialiste. 

În Ungaria, regimul a experimentat mai întâi modelul neo-stalinist al agriculturii. După 
1968 însă, deşi sectorul socialist rămânea predominant, autoritățile au tolerat proprietatea 
privată a țăranilor asupra unor loturi mici de pământ, instituind o adevărată diviziune a 
muncii: gospodăriile ţărăneşti se specializaseră în creşterea animalelor, în timp ce sectorul de 
stat se axa pe producţia de cereale pe suprafețe mari. Această economie mixtă, pe de o parte, 
precum şi autonomia managerială a gospodăriilor colective, pe de altă parte, a generat o 
agricultură performantă, cu efecte benefice asupra ţărănimii maghiaresă. 

În România, ca şi în Albania, colectivizarea a fost cvasitotalä, cu excepţia unor regiuni 
de munte unde existența gospodăriilor agricole colective era practic imposibilă. Proprietatea 
privată în agricultură a fost total abolită, cu excepția locurilor de casă şi grădină. Ţăranii au 
fost forțați, prin diverse metode de constrângere, ca şi de lipsa oricărei alternative, să lucreze 


* Robert Conquest, op. cit., p. 4. 

* Lynne Viola, V.P. Danilov, N.A. Ivmitskij, D. Koslov (eds.), The War Against the Peasantry, 1927-1930. The 
Tragedy of the Soviet Countryside, New Haven, Yale University Press, 2005; Miron Dolot, Execution by 
Hunger: The Hidden Holocaust, New York, Norton, 1985. 

5 Vezi Lynne Viola, The Campaign to Eliminate the Kulak as a Class, Winter 1929-1930: A Reevaluation of the 
Legislation, în „Slavic Review”, vol. 45, no. 3, Autumn, 1986, pp. 503-524; John L. Scherer, Michael Jakobson, 
The Collectivization of Agriculture and the Soviet Prison Camp System, în „Europe-Asia Studies”, vol. 45, Issue 
3, 1993, pp. 533-546. 

i Nigel Swain, Rurality in modern societies with a particular focus on the countries in Central and Eastern 
Europe, in David Brown, Anna Bandlerova (eds.), Rural Development in Central and Eastern Europe, Nitra, 
Slovak Agricultural University, 2000, pp. 21-34. 

5 Vezi Idem, Collective Farms Which Work?, Cambridge, Cambridge University Press, 1985; Idem, Hungary: 
The Rise and Fall of Feasible Socialism, London, Verso, 1992. 

in sectorul cooperatist sau cel de stat, pentru beneficii minime, cu mult sub remuneratia din 
sectorul industrial, ceea ce a dus, cu puține excepții, la sărăcirea populației rurale. 
Simptomatic pentru eşecul agriculturii socialiste este faptul că, chiar şi în aceste condiții, 
producția particulară a țăranilor asigura totuşi o proporţie însemnată a consumului alimentar 
al țării. Însuşi Nicolae Ceauşescu admitea in 1984 că, deşi loturile în folosință ale țăranilor 
cooperatori şi terenurile necooperativizate reprezentau doar 15% din suprafața agricolă a țării, 
ele asigurau 49% din efectivele de vaci pe ţară, 49% la ovine şi 57% la păsări ouătoare. 
Nemulțumit de ineficienta sectorului socialist care consuma mai mult decât producea, in 
ianuarie 1986 Ceauşescu a reinstituit de facto sistemul de rechizitii forțate al anilor 1948- 
1952, menit să exploateze sistematic puterea de muncă a țărănimii în folosul statului, cerând 
ca „toţi deţinătorii de teren agricol să aibă plan de cultură şi de creştere a animalelor”, 
predarea către stat a produselor agricole fiind o „obligație patriotică a fiecărui țăran”? 


Concluzii 

1. Lunga istorie a colectivizării demonstrează inabilitatea partidului — în fapt, în 1949, 
o grupare relativ recentă de activişti fanatici dar slab pregătiți ideologic, fără experiență 
politică, şi dotați cu o cunoaştere superficială a realitatilor lumii rurale — de a ingenunchea si 
desființa o clasă socială fundamentală a societății româneşti. Numai eforturile sistematice şi 
de amploare ale partidului-stat pe parcursul a mai mult de treisprezece ani, precum şi folosirea 
pe scară largă a unor tehnici de teroare fizică şi psihologică bazate pe trupele de Miliție şi de 
Securitate, dar şi pe echipe de funcţionari, muncitori, proletari agricoli şi cadre ale Armatei, 
au dus, gradual, la îngenuncherea şi înregimentarea țărănimii, nevoită să treacă de la 
rezistența activă împotriva regimului la una pasivă. Prin implicaţiile sale, colectivizarea se 
dovedeşte a fi un fenomen central al instaurării regimului comunist şi nu o simplă anexă a 
politicii de urbanizare şi industrializare. 

2. România a implementat, alături de Uniunea Sovietică şi Albania, cea mai radicală 
campanie de colectivizare din blocul socialist, şi a organizat cea mai centralizată şi etatistă 
agricultură. Deşi presiunea sovietică explică decizia de colectivizare, modalitățile, metodele 
şi gradul de colectivizare au fost decise în mare măsură de liderii politici naționali, mai ales 
după moartea lui Stalin. Regimul Dej în ansamblul său, în mod special conducerea partidului 
şi a Secţiei agrare a Comitetului Central al PMR din anii 1949-1962, apar astfel ca principalii 
responsabili de implementarea colectivizării forţate în România. Dintre aceştia menţionăm pe 
Gheorghe Gheorghiu-Dej”, Ana Pauker, Teohari Georgescu, Alexandru Drăghici, Alexandru 
Moghioros, Nicolae Ceausescu, Eugen Alexe, Janos Fazekas, Vasile Vâlcu, Ion Cozma şi 
Vintilă Marin, care s-au implicat direct în colectivizare, în aspectele politice şi represive. 

Propaganda oficială a regimului Dej a încercat să acrediteze ideea falsă că singurii 
responsabili de abuzurile săvârşite în campania de colectivizare ar fi fost aripa 
„cominternistă,” „moscovită” sau ,,antinationala” a partidului, formată din Ana Pauker, Vasile 
Luca şi Teohari Georgescu. Potrivit aceleiaşi propagande, aripa ,,nationala” sau „patriotică” a 
partidului, în frunte cu Dej, ar fi corectat aceste abuzuri şi ar fi adoptat o cale de mijloc, 
graduală şi moderată în procesul de colectivizare, în acord cu interesele populației. Studii 
recente de istorie politică au respins însă ca nefondată împărțirea elitelor comuniste în două 


5 Nicolae Ceausescu, Cuvântare la Consfätuirea de lucru privind activitatea în agricultură, dezvoltarea mai 
puternică a producţiei vegetale şi animale în gospodăriile personale ale membrilor cooperatori şi ale 
producătorilor particulari, 17 ianuarie 1984, Bucureşti, Editura Politică, 1984, pp. 6, 8, apud Octavian Roske, 
Colectivizarea şi mecanismul colectărilor. istorii paralele..., p. 130. 

” Cinismul lui Gheorghiu-Dej, lipsa lui de consideraţie faţă de oameni sunt binecunoscute. Țăranii au simţit şi ei 
din plin, alături de ceilalți cetățeni ai României, aceste ,,calitati” ale liderului de la Bucuresti. Cu putin timp 
înainte de încheierea colectivizării agriculturii, Dej s-a adresat unui grup de țărani moldoveni cu cuvintele: “De 
moarte şi de colhoz nu puteţi scăpa” (Gheorghe Gaston Marin, În serviciul României lui Gheorghiu-Dej. 
Însemnări din viaţă, Bucureşti, Editura Evenimentul Românesc, 2000, p. 109). 

tabere politice omogene (,,moscovita” versus ,nationalä”) în funcție de originea etnică a 
membrilor lor şi de relaţia acestora cu Moscova, evidențiind o amalgamare a elitelor cu mult 
mai complexă. Mai mult, documentele campaniei de colectivizare arată că gruparea Pauker — 
deşi declarată singura vinovată de abuzurile colectivizării de către propaganda lui Gheorghiu- 
Dej — se pronuntase împotriva colectivizării forțate şi imediate”, un plan susţinut şi apoi 
realizat chiar de grupul Dej, ce se autoproclama ,,national”. Gruparea Pauker a fost eliminată 
în 1952, dar campania violentă de colectivizare avea să fie reluată în anul 1957 şi continuată 
până la impunerea cvasitotală a sistemului, în 1962. 

3. Colectivizarea agriculturii româneşti a avut efecte profunde si de durată pentru 
societatea românească, care se fac din plin simţite şi în perioada postcomunistă. Deşi avea ca 
scop declarat modernizarea agriculturii româneşti, colectivizarea nu a condus, în decursul 
anilor, la „recuperarea decalajelor” nici în raport cu celelalte state europene, nici măcar în 
comparaţie cu cele socialiste. Mai presus de toate, cu puţinele excepții ale unor gospodării 
colective model, precum cea de la Sântana, județul Arad”, ea nu a adus țăranilor colectivizati 
bunăstarea materială promisă, ci — din contra — a condus la înfometarea lor, mai ales în 
condiţiile crizei economice generalizate de la sfârşitul anilor 1980, când în unele zone țăranii 
erau nevoiți să-şi procure unele alimente de strictă necesitate de la oraş. 

Bazată pe o concepție mecanicistă şi anacronică despre modernizare, colectivizarea 
agriculturii a bulversat însă lumea rurală, a afectat-o din toate punctele de vedere. În ciuda 
propagandei comuniste în favoarea colectivizării, nostalgia după vechile proprietăți private a 
fost o realitate a lumii rurale în timpul comunismului. Desființarea colectivelor şi restituirea 
proprietăților agrare după 1989 au fost cel mai probabil, în pofida aplicării haotice, selective 
şi chiar discriminatorii, singurele soluţii de ieşire dintr-un sistem deopotrivă ineficient şi lipsit 
de etică. Chiar dacă nu au scăpat de subdezvoltare, ţăranii au beneficiat de o reparaţie mai 
mult decât simbolică. Una dintre puţinele de care au avut parte vreodată. 


” În 1951, atunci când procesul colectivizării era deja în al treilea an de aplicare, Pauker, care răspundea de 
această problemă pe linie PMR, recunoştea că „s-au făcut, după cum se ştie, gospodării [agricole colective] fără 
consimțământul ţăranilor, prin siluirea în unele locuri sălbatecă a voinţei țăranilor, mergând chiar până la 
spânzurarea de brațe, la ameninţarea cu arestări şi alte chestiuni de acestea”. Ea îşi manifesta însă convingerea că 
„drumul nostru nu este altul decât colectivizarea ţărănimii. Drum socialist nu există altul. Pot să existe forme 
diferite, însă țelul este acesta: colectivizarea țărănimii. Există termene diferite, mai încet sau mai repede, dar 
acolo trebuie să ajungem” (ANIC, fond CC al PCR — Secţia Organizatorică, dosar nr. 61/1951, ff. 6-7). Pentru 
atitudinea Anei Pauker fata de colectivizare, vezi pe larg şi Robert Levy, Ana Pauker: The Rise and Fall of a 
Jewish Communist, Berkeley, University of California Press, 2000 (Ediţia în limba română: Gloria şi decăderea 
Anei Pauker, laşi, Editura Polirom, 2002). 

* Vezi Călin Goina, „Ce poți face azi nu lăsa pe mâine”: cazul colhozului model „Viaţă Nouă”, Sântana, în 
Dorin Dobrincu, Constantin Iordachi (editori), op. cit., pp. 368-392. 

Criza economica a anilor 1980. Chestiunea penuriei 


In anii 1980, Romania comunistä a trecut printr-una dintre cele mai severe crize 
economice din istoria sa. Cauzele acestei crize au fost multiple. Pe de-o parte, sâmburii crizei 
erau continuti în însăşi logica sistemului său politic şi economic. Economiile socialiste au fost 
sugestiv denumite „economii de penurie”!. Ca tip particular de sisteme redistributive ?, 
economiile comuniste vizau acumularea de resurse (inclusiv mijloace de producţie) la Centru, 
ce urmau a fi apoi redistribuite populaţiei pe criterii strict politice. Acumularea cu orice pret a 
resurselor la Centru se baza, printre altele, pe planificarea centralizată şi minuțioasă a tuturor 
activităților economice, deşi „Centrul nici nu avea capacităţile logistice de a planifica totul şi 
nici mijloacele de a controla măsura în care sarcinile de plan erau îndeplinite”*. În plus, 
regimurile comuniste din Europa Centrală şi de Est (printre alte regimuri „frățeşti”) îşi 
propuseseră drept obiectiv reducerea decalajelor economice dintre aceste tari şi „Vest” (ţările 
capitaliste). Tributari vizuinii leniniste, pentru liderii comunişti est-europeni principala (dacă 
nu singura) cale de reducere a acestor decalaje era industrializarea masivă şi cu orice sacrificii 
a acestor tari. Acest lucru s-a tradus (mai ales în România) prin neglijarea deliberată a 
nevoilor de consum ale populației. Din această cauză, unii analişti ai regimurilor comuniste le 
definesc drept „dictaturi asupra nevoilor”. Acumularea de resurse în mâinile Centrului, 
planificarea excesivă şi aberantă, alături de politicile de industrializare extensivă au condus la 
apariția penuriei la o serie largă de bunuri în toate ţările comuniste din Centrul şi Estul 
Europei şi în fosta Uniune Sovietică. 

Alături de logica sistemului redistributiv, criza economică a țărilor comuniste a fost 
declanşată şi de o serie de factori exogeni, cum a fost de pildă criza economică globală de la 
începutul anilor 1970 (criza petrolului din 1973). Curând după această criză, în încercarea de 
a-şi continua politicile de dezvoltare economică (prin industrializare), regimurile comuniste 
din Centrul şi Estul Europei au apelat la credite externe, furnizate îndeosebi de țările arabe. Se 
pare că apelul la aceste credite a fost masiv şi s-a făcut aproape fără discernământ, astfel că 
multe tari socialiste s-au trezit prinse în capcana ratei dobânzilor. Unele regimuri comuniste 
(Polonia şi Ungaria) au direcționat o parte din aceste împrumuturi externe pentru a acoperi 
nevoile de consum ale populaţiei. De asemenea, în anii 1980, în încercarea de a atenua 
efectele crizei economice, Polonia şi mai ales Ungaria au acceptat şi încurajat existenţa legală 
a unui sector economic privat ori a așa-numitei „economii secundare”$. 


' Janos Kornai, Economics of Shortages, Amsterdam, North-Holland Publishing Co., 1980. Vezi de asemenea, 
lucrarea aceluiasi Kornai, The Socialist System. The Political Economy of Communism, Princeton, Princeton 
University Press, 1992. 

* Pentru o analiză clasică a sistemelor redistributive, vezi lucrarea lui Karl Polanyi The Great Transformation. 
The Political and Economic Origins of Our Time, Beacon Press, Boston, [1944] 1957. 

> Katherine Verdery, What Was Socialism, and What Comes Next?, Princeton, Princeton University Press, 1996, 
p. 20. 

* Ferenc Fehér, Agnes Heller, Gyérgy Markus, Dictatorship over Needs. An Analysis of Soviet Societies, Basil 
Blackwell, New York, 1983. 

5 În unele lucrări, sintagma „economie secundară” este folosită pentru a face referire la activităţi economice 
ilegale, care tin uneori de speculă şi piaţa neagră, subsumate uneori conceptului de „economie informală”. În 
aceste pagini, „economia secundară” are sensul consacrat în studiile asupra economiilor comuniste şi se referă la 
acele activităţi economice private care erau tolerate ori acceptate /egal de regimurile socialiste (a se vedea la 
acest punct Martha Lampland, Pigs, Party Secretaries, and Private Lives in Hungary, în „American 
Ethnologist”, 1991, no. 3, pp. 459-479; Ak6s Rona-Tas, The Great Surprise of the Small Transformation. The 
Demise of Communism and the Rise of the Private Sector in Hungary, Ann Arbor, University of Michigan Press, 
1997. Şi în România au existat încercări de reformă prin intermediul economiei secundare; initiate in anii 1960, 
acestea au fost însă abandonate în anii 1970 după care sectorul privat a fost redus la dimensiuni insignifiante; 
vezi la acest punct şi studiul semnat de Horst Brezinski, Paul Petersen, The Second Economy in Romania, în 
Maria Los (ed.), The Second Economy in Marxist States, London, Macmillan Press, 1990, pp. 69-84. 


441 


România sub Ceauşescu a urmat însă o altă cale, care a adâncit si mai mult 
dimesiunile crizei. Astfel, împrumuturile externe au fost în principal direcționate către 
continuarea industrializării extensive (şi îndeosebi către dezvoltarea industriei grele), într-o 
perioadă în care economia mondială (mai ales cea capitalistă) punea accent pe restructurare, 
flexibilizare, dezvoltarea serviciilor şi în special a tehnologiei informaţiilor. Dezvoltarea 
industriei grele s-a făcut, evident, în detrimentul nevoilor de consum ale populaţiei. Ceea ce 
însă a dat o lovitură năucitoare nivelului de trai în România deceniilor opt şi nouă a fost 
decizia aberantă a lui Ceauşescu de a plăti integral şi într-un interval de timp scurt datoria 
externă a țării. 

Plata datoriei externe s-a făcut cu sacrificii uriaşe din partea populației, care a trebuit 
să îndure şi să facă fata unor serii repetate şi îndelungate de lipsuri în ceea ce priveşte 
aprovizionarea cu alimente, bunuri de larg consum şi accesul la diverse servicii. Astfel, în 
1981 conducerea de partid a decis rationalizarea pâinii, a laptelui, zahărului, a cărnii şi a 
produselor din carne. În paralel, se impune un program de „alimentaţie rațională”, în care 
„sub pretextul că populaţia mănâncă prea mult, că se consumă prea multe calorii, s-au fixat 
cantităţile alocate anual cetăţenilor pentru perioada 1982-1985". Ulterior, ,,ratiile individuale 
anuale prevăzute initial în programul stiintific de alimentație au scăzut, astfel încât ele să nu 
depăseaşcă 2800-3000 de calorii zilnic”’, 

Din ianuarie 1982 s-a început limitarea distribuirii energiei electrice către populaţie; 
până la căderea regimului comunist în 1989, livrarea curentul electric către populaţie se oprea 
de câteva ori pe zi, fără niciun program ori logică aparente şi fără anunţarea prealabilă a 
consumatorilor casnici. Simultan, cetățenii erau îndemnați să economisească energia electrică 
prin scoaterea din funcțiune pe timpul iernii a frigiderelor, prin neutilizarea maşinilor de 
spălat şi a altor bunuri electrocasnice sau prin nefolosirea ascensoarelor®. Furnizarea energiei 
termice către consumatorii casnici a fost de asemenea supusă raționalizării, fapt ce a avut 
consecințe dramatice — dacă nu chiar letale — asupra stării de sănătate a populaţiei. Benzina şi 
motorina au fost şi ele rationalizate şi, in încercarea de a limita şi mai mult consumul 
acestora, regimul a procedat la restricționarea dreptului de circulaţie al vehiculelor proprietate 
personală în zilele de duminică. În acelaşi timp, în mass media aveau loc campanii periodice 
prin intermediul cărora se aducea la cunoştinţa publicului existența unor cazuri de neglijență 
şi risipă a energiei electrice, a apei menajere sau a combustibililor”. De asemenea, „presa de 
partid transmite[a] apleuri repetate către țărani de a înlocui munca mecanică prin cea manuală, 
prin înlocuirea camioanelor şi tractoarelor cu căruțe trase de cai”!°. 

Asa cum am mentionat anterior, lipsa unor bunuri si servicii era caracteristicä multor 
țări ale lagărului socialist. In România anilor 1980, penuria de bunuri si servicii a luat forme 
mult mai severe decât in alte tari „surori”. Bunăoară, produse alimentare de bază precum 
pâinea, uleiul şi zahărul erau ,,rationalizate” şi — în teorie — puteau fi obținute numai pe baza 
unor cartele individuale sau familiale. În practică, însă, deținerea unor cartele nu garanta în 
niciun fel că produsele astfel ,,rationalizate” puteau fi şi procurate. Adeseori, achiziționarea 
produselor „pe cartelă” era un proces extrem de anevoios, cetăţenii fiind nevoiţi să stea ore în 
şir la cozi pentru a obţine bunuri care, teroetic, le erau garantate de către autorităti prin cartele. 
Chestiunea era şi mai dramatică — şi degradantă — în cazul locuitorilor din mediul rural (şi mai 
ales în cazul ţăranilor cooperatori) care se confruntau cu şi mai mari dificultăţi decît orăşenii 
în a-şi procura ulei, zahăr sau chiar pâine. 


* Vlad Georgescu, Istoria românilor. De la origini până în zilele noastre, Bucureşti, Editura Humanitas, 1992, 
p. 290. 

! Ibidem. 

* Michael Shafir, Romania. Politics, Economics, and Society. Political Stagnation and Simulated Change, 
London, Frances Pinter Publishers, 1985, p. 118. 

” Ibidem. 

10 Vlad Georgescu, op. cit, p. 310. 

Carnea si produsele din carne erau de asemenea rationalizate si cu toate acestea erau 
foarte greu de procurat. Bunäoarä, inainte de cäderea regimului, autoritatile hotärâserä ca in 
Bucuresti, salamul se va vinde numai pe baza buletinului de identitate care atesta calitatea de 
rezident al Capitalei. Mai mult, fiecare rezident legal al Bucurestiului putea cumpara, dupa 
ore bune de stat la o coadä, maxim 200 de grame de salam. (Pentru o cantitate mai mare, se 
statea de mai multe ori la coada). Crescatorilor de animale din mediul rural le era interzis sa 
îşi sacrifice viteii pentru consumul propriu sau pentru vânzare; in general, creşterea 
animalelor şi sacrificarea lor pentru autoconsum sau pentru piaţă erau strict reglementate. 
Ouăle, orezul, făina, laptele şi produsele din lapte făceau şi ele parte din lista produselor care 
erau de multe ori inaccesibile populaţiei. Unele dintre aceste produse (carnea şi produsele din 
carne, caşcavalul, brânza) erau folosite ca „monedă” pentru a obține alte produse, pentru a 
avea acces la unele servicii sau pentru a obţine diverse favoruri de la superiorii ierarhici ori de 
la alți indivizi. Lista bunurilor greu accesibile mai cuprindea şi hârtia igenică, medicamente şi 
vată medicinală, detergentul sau săpunul. (Trebuie notat că planificarea în regimul Ceauşescu 
ajunsese până la a specifica în documente oficiale că „igiena unui locuitor al ţării se poate 
rezolva cu 1,9 kilograme de săpun anual”"!). 

Pentru a-şi procura astfel de bunuri, multi dintre cetățenii României erau prinşi într-un 
păianjeniş de relaţii sociale denumite generic „pile”. Acesta erau echivalentul a ceea ce în 
Uniunea Sovietică era desemenat drept „blat” — ,,modalitati de a obţine sau aranja ceva pe 
baza relaţiilor personale”!?. Atât de omniprezente erau „pilele” în viata românilor, încât 
aceştia ajunseseră să glumească cu amărăciune spunând că acronimul PCR se referă de fapt la 
„Pile, Cunoştinţe şi Relaţii”. Cunostintele şi relaţiile erau, spuneam, necesare pentru obţine 
diverse bunuri „rare” în comunism precum carnea sau produsele din carne, ouă, ulei, zahăr, 
benzină, cafea etc. 

Aceste rețele sociale aveau o compoziție extrem de eterogenă; „pilele” ori ,,relatiile” 
legau indivizi între care existau diferențe importante de clasă ori statut social (măcelari şi 
profesori universitari, vânzători la ,,Alimentara” şi ingineri, cercetători ştiinţifici şi vînzători la 
„Aprozar” (magazine de legume şi fructe), şefi de depozite de combustibili şi medici etc). 
Cultivarea unor relații privilegiate cu vânzătorii (de la macelărie, pâine, „aprozar”, şefi de 
depozite de combustibili) ilustrează una dintre caracteristicile ,,pietii” din sistemele 
economice socialiste. Daca, pe piaţa capitalistă, cumpărătorul este actorul principal, pe piața 
socialistă, vânzătorul este cel care dictează. În comunism, spune Kornai, avem de-a face cu o 
competiție acerbă între cumpărători, care se luptă între ei pentru a intra în grațiile 
vânzătorului; în comunism, „cumpărătorul încearcă sa-l flateze pe vânzător pentru a-i câştiga 
favorurile”!5. 

Ceea ce se tranzactiona prin „pile” sau „relaţii” era accesul la unele bunuri şi — extrem 
de important — la alte servicii (asistenţă medicală de calitate, avorturi, bilete în staţiuni, 
meditații pentru elevi etc) sau favoruri (înscrierea copiilor la şcoli „bune”, promovarea 
examenelor, amânarea stagiului militar, transferuri de la un loc de muncă la altul, avansarea în 
carieră etc). Ca şi în Uniunea Sovietică unde, se spunea că „blatul este mai puternic decât 
Stalin”, în România, pilele jucau un rol crucial nu doar pentru supraviețuirea indivizilor, ci 
pentru însăşi funcționarea sistemului. ,,Relatiile” pe care directorii de întreprinderi le aveau 
unii cu alții sau cu superiorii ierarhici din ministere îi ajutau să obțină materiile prime şi 
investiţiile necesare pentru a face sarcinilor absurde ale planului cincinal'*, Desi „pilele, 
cunoştinţele şi relaţiile” implicau uneori aspecte ilegale, ca tip de relații sociale „pilele” nu 


"| Ibidem, p. 290. 

'2 Alena Ledeneva, Russia's Economy of Favours. Blat, Networking and Informal Exchange, Cambridge, 
Cambridge University Press, 1998, p. 12. 

'5 Janos Kornai, The Socialist System. The Political Economy of Communism, ed. cit., 248. 

4 Katherine Verdery, What Was Socialism, and What Comes Next?, ed. cit., p. 21 

sunt integral reductibile la fenomene precum mita, coruptia, relatiile de tip clientelar sau 
clientelismul de partid!$. „Pilele” in Romania sau „blatul” în Uniunea Sovietică sunt relații 
sociale a căror existenţă s-a datorat unui sistem economic caracterizat de lipsuri cronice şi a 
unui sistem politic care privilegia (implicit sau explicit) anumite categorii sociale in 
defavoarea altora'®. 

Întorcându-ne la chestiunea bunurilor „rare” din comunism, pe lângă produse de bază 
precum pâinea, zahărul, uleiul, ouăle, laptele, carnea, exista şi o serie de alte bunuri care 
făceau obiectul fascinatiei şi dorinței intense a populației, cum ar fi cafeaua, portocalele, 
bananele, ciocolata, bomboanele „cubaneze”, guma de mestecat, băuturile răcoritoare Pepsi 
ori Coca Cola, tigärile „bune” (1.e., de import), blugii, pantofii sport adidas, băuturile 
spirtoase (coniacul şi whiskey-ul), combinele muzicale, radiocasetofoanele, videorecorderele, 
casetele audio şi video, discuri cu muzică, reviste (Pif, Rahan, Bravo), cataloage de modă 
(Neckermann sau Quelle), deodorante (Fa sau Rexona erau cele mai populare brand-uri), 
parfumuri . 

Unele dintre aceste bunuri puteau fi achiziționate din magazine speciale, cu plata în 
valută, denumite „Shop”. Acestea erau însă accesibile numai cetăţenilor străini sau cetăţenilor 
români care dețineau legal valută (le fusese trimisă de rude din străinătate sau o deţineau 
întrucât lucraseră peste hotare). Majoritatea românilor îşi procurau însă astfel de bunuri de pe 
piață neagră sau prin intermediul „pachetelor” trimise de rudele şi prietenii plecaţi „definitiv” 
peste hotare. Bunurile de import aveau o viata aparte in România anilor 1980. Bunăoară, 
tigärile „bune” erau păstrate pentru a fi fumate la ocazii speciale (nunţi, botezuri, alte 
reuniuni). Cele mai căutate ori „bune” ţigări erau Kent, urmate de Marlboro, Dunhill, Salem, 
Vikend (din fosta Iugoslavie), BT (Bulgarian Tobacco), tigärile albaneze Apollonia şi DS 
(denumite informal, „Drumul Spitalului”). De foarte mult ori, tigärile „bune” (Kent, in 
special) erau modalitatea preferată ori curentă de a recompensa serviciile unui medic sau 
reprezentau monedă de schimb pentru obţinerea unor alte bunuri şi favoruri. 

De asemenea, a avea blugi, adidaşi sau a fuma ţigări „bune” erau de multe ori 
indicatori de status. În unele cazuri, sticlele de băutură străină, golite de conţinutul original şi 
reumplute apoi cu ceai, ori pachetele de ţigări străine — goale sau nu — erau expuse cu mândrie 
în vitrina din sufragerie, alături de nelipsitele bibelouri, mileuri şi poze de familie. Cutiile 
goale de „bere străină” sau de băuturi răcoritoare erau folosite ca recipiente pentru cafea sau 
ca suporturi pentru colecţia de pixuri sau stilouri!”. Până şi banalele brichete de plastic aveau 
o viata aparte şi mult mai îndelungată decât în ţările lor de origine (in Vest): după golirea lor, 
brichetele erau reumplute cu gaz în ateliere speciale, care erau parte a unei micii industrii de 
reparare şi umplere a brichetelor. 

Aşadar, anii 1980 în România comunistă au fost anii unei severe crize economice şi 
politice. Aşa cum am menţionat anterior, criza economică (manifestată prin lipsuri cronice de 
bunuri şi servicii) a afectat toate țările lagărului socialist în acceaşi perioadă. Şi la acest punct 
însă România a constituit o excepție prin dimensiunile impresionante şi efectele dramatice ale 


'S Pentru o analiză clasică a relațiilor clientelare, vezi S. N. Eisenstadt, Luis Roniger, Patrons, Clients and 
Friends. Interpersonal Relations and the Structure of Trust in Societies, Cambridge, London, Cambridge 
University Pres, 1984; pentru analiza clientelismului de partid, vezi Andrew G. Walder, Communist Neo- 
Traditionalism. Work and Authority in Chinese Industry, Berkeley, University of California Press, 1986; pentru 
o discuţie scurtă asupra distinctiei dintre relaţii clientelare, clientelism de partid si „pile”, vezi Cătălin Augustin 
Stoica,  Instituţionalizarea Partidului-Stat si a Proprietății Colective în Vadu Roşca si Năneşti, in Dorin 
Dobrincu, Constantin Iordachi (coord.), fărănimea si Puterea. Colectivizarea Agriculturii în Romania, 1949- 
1962, laşi, Editura Polirom, 2005 p. 467, nota 55. 

16 Alena Ledeneva, op. cit., p. 37. 

'7 Liviu Chelcea, The Culture of Shortage During State-Socialism. Consumption Practices in a Romanian 
Village in the 1980s , in ,,Cultural Studies”, 16 (1) 2002, pp. 16-43. 

crizei asupra populaţiei. Extrema severitate a crizei economice din România socialistă a fost 
rezultatul deciziilor aberante ale lui Ceauşescu şi conducerii de partid de a continua cu 
politica de industrializarea extensivă şi de a plăti integral şi în timp cît mai scurt datoriile 
externe ale ţării. 

Astfel, cetățenii României socialiste care, în teorie, trăiau într-una dintre cele mai 
prospere şi faste perioade din istoria acestei tari, în practică erau nevoiţi să depună eforturi 
însemnate pentru a supravieţui. Alimente de bază (pâinea, zahărul, uleiul, ouăle, laptele, 
carnea) deveniseră bunuri rare, în ciuda măsurilor de rationalizare instituite de regim. 
Importurile de bunuri de consum şi de alte produse, precum medicamentele au fost drastic 
reduse. Populaţia şi nu mamutii industriali a fost cea care a trebuit să suporte cu stoicism 
„raționalizările” la capitolul energie electrică, termică sau combustibilii. Efectele acestor 
lipsuri şi privatiuni au fost însemnate, mai ales în ceea ce priveşte starea de sănătate a 
populaţiei (subnutritie, [re]aparitia şi proliferarea unor boli specifice țărilor sărace/perioade 
istorice anterioare etc). Mai mult, prin politica sa din anii 1980, regimul Ceausescu a renunțat 
se pare chiar la una din mult trambitatele funcții ale statului comunist, cea socială. Alienarea 
față de regim şi nemulțumirea populară au înregistrat în această perioadă de criză cote 
îngrijorătoare, pe care Ceauşescu, prea prins în propriile-i fantasme ideologice, le-a ignorat 
până în fatidica zi de 22 decembrie 1989. 

Regimul comunist si cultele religioase 


Studierea raporturilor dintre Bisericä si Stat in perioada postbelicä si a dimensiunilor 
represiunii indreptate impotriva clerului este o intreprindere dificila, avand in vedere 
numeroasele obstacole cu care se confrunta cercetätorul in tentativa de a ajunge la 
documentele relevante. In general, arhivele ecleziastice au ramas inaccesibile pentru istoricii 
de rand, iar Arhiva Secretariatului de Stat pentru Culte s-a deschis abia recent pentru un 
numär mai semnificativ de cercetatori. 

Însä pentru a surprinde cadrul in care au evoluat Bisericile din Romania dupa 1945 
este aproape obligatorie si analiza izvoarelor edite, mai ales a principalelor acte normative 
care au reglementat organizarea si functionarea cultelor religioase. Multe din abuzurile 
îndreptate împotriva clerului au avut o bază legală, iar represiunea a fost în unele cazuri 
facilitată de modificarea componenţei adunărilor ecleziastice, operată în urma schimbării 
legilor adoptate în perioada interbelică. 

Bazându-ne pe documente din Arhiva Secretariatului de Stat pentru Culte (ASSC), 
care înmagazinează o bună parte din rezultatele muncii imputernicitilor, regulamente şi o 
parte din caracterizările acestor funcţionari, interviuri cu persoane care au funcționat în 
aparatul Ministerului, am încercat să oferim o imagine de ansamblu a mecanismului de 
funcționare a acestui departament şi să construim profilul împuternicitului de culte în relația 
sa cu cultele religioase. La începutul anilor 1950 se structurează acest profil al funcţiei, reacția 
cultelor față de această intruziune începe să prindă contur, mecanismele de negociere, de 
răspuns şi de protecție se manifestă. Pe lângă o posibilă caracterizare a potenţialului candidat 
pentru o astfel de funcţie în aparatul administrativ al statului (cu exemple ale activităţii de 
control, supraveghere, autoritate impusă, pedepsire), am zăbovit şi asupra atribuţiilor 
împuternicitului şi a răspunsului cultelor religioase. 


Modificarea legislaţiei privitoare la cler 

Într-o primă fază, aceea de tranziţie către un regim totalitar (1944-1948), fie că a fost 
vorba de Gheorghe Gheorghiu-Dej, Vasile Luca, Emil Bodnăraş, Petru Groza, Petre 
Constantinescu-laşi, cu toții au avut un rol însemnat în numirea şi ascensiunea unor 
responsabili cu politica religioasă, prelați, conducători de asociaţii preotesti şi a altor elemente 
supuse sau percepute ca docile. Însă simpla numire în aceste demnități administrative si 
ecleziastice a unor persoane de încredere n-ar fi putut contribui la subordonarea Bisericii dacă 
nu ar fi fost însoțită, începând chiar din momentul martie 1945, de un întreg eşafodaj 
legislativ care să servească interesele conducerii PCR în domeniul relaţiilor dintre stat şi culte. 
Încă din toamna anului 1944, în contextul declanşării artificiale a unei crize politice, sub 
pretextul epurării instituțiilor de fascişti, s-a ajuns la adoptarea unor acte normative de epurare 
prin care se infiintau comisii de verificare a instituţiilor ecleziastice (clericii diferitelor culte 
erau asimilați funcționarilor, fiind salarizati de la bugetul de stat). 

La 8 octombrie 1944 a intrat în vigoare Legea nr. 486 privitoare la purificarea 
administratiilor publice, prin care funcționarii statului puteau fi licentiati din serviciu în cazul 
în care au avut o atitudine abuzivă ori o ţinută nedemnă, s-au pus sub orice formă în slujba 
unor interese străine şi au militat în vreo organizaţie politică sau paramilitară: legionară, 
fascistă sau hitleristă, sau au servit scopurile unor organizații dictatoriale!. În baza legilor 486 
şi 594 din 1944, privitoare la purificarea administrației publice, au fost licentiati din serviciu 
mai mulți preoţi şi teologi, dar presa comunistă a continuat campaniile de demascare, 
nemulțumită de ritmul epurării. 


! „Monitorul Oficial”, partea I-A, anul CXII, nr. 233, duminică, 8 octombrie 1944, p. 6559. 

Chiar si pärintele Gala Galaction era inclus in tabelele cu scriitorii romani care ar fi 
capitulat în fata fascismului”. Aceste atacuri nu au împiedicat deloc conducerea comunistă să 
accepte ulterior în fruntea organizațiilor din FND, în special Uniunea Patriotilor şi Uniunea 
Preotilor Democrati din România, mai multi clerici legionari în frunte cu Constantin Burducea 
şi Valerian Zaharia, şi chiar pe Gala Galaction. Aceşti clerici, la fel ca şi ceilalți tovardsi de 
drum, având un trecut compromitätor, erau şantajabili şi predispuşi la obedienta şi 
„reeducare” în variantă comunistă. Propensiunea către „reeducare” a fost stimulată după 
cucerirea puterii politice de către comunişti şi aliaţii lor, la 6 martie 1945, când, între altele, s- 
a modificat şi s-a înăsprit legislaţia privind curätierea aparatului de stat. Decretul-lege pentru 
purificarea administratiilor publice lărgea categoriile de funcționari şi salariați care puteau fi 
îndepărtați din serviciu, încurajând premisele multor abuzuri, şi stabilea internarea în lagăre 
speciale a celor culpabili’. În lagărul de la Caracal au ajuns în primăvara anului 1945 şi 
numeroşi clerici“, însă la putin timp multi dintre ei au fost eliberaţi într-un context în care 
guvernanţii comunişti solicitau, prin Ministerul Cultelor, „colaborarea necondiționată” a 
Bisericii în procesul de „democratizare” şi netezeau această apropiere avantajoasă prin acte de 
clementa, inclusiv prin iertari de pedeapsă şi anulări condiționate ale unor decizii de epurare. 
Cu toate acestea, în anii 1945-1947 consultările dintre ierarhia ortodoxă şi Ministerul Cultelor 
în probleme de revizuire a legislației bisericeşti nu s-au desfăşurat în cele mai bune condiţii, 
vadind mefienta prelatilor fata de interlocutorii care se transformaseră în instrumente în mana 
Partidului Comunist. 

Pe de altă parte, nu puţini dintre cei pasibili de epurare au devenit surse pentru noile 
servicii secrete puse în slujba PCR, iar în notele lor informative s-au dovedit chiar sfătuitori 
malefici ai puterii. O astfel de sursă sugera autorităților alegerea în cât mai multe demnități 
ecleziastice a unor arhierei de încredere care să modifice componenţa ,,reactionara” a 
Sinodului. Ulterior, s-a acţionat pentru infiltrarea în Adunările eparhiale şi în Congresul 
Naţional Bisericesc a unor susţinători ai guvernului procomunist, precum şi pentru impunerea 
unor legi de pensionare şi punere în retragere a membrilor înaltului cler şi de modificare a 
organizării Bisericii Ortodoxe, care au şi fost promulgate la 30 mai 19475. Primul act 
normativ îl viza în mod special pe IPS Irineu Mihălcescu şi era edictat pe fondul ascensiunii 
spectaculoase a arhiereului Justinian, fostul preot de ţară loan Marina, către demnitatea 
ecleziastică cea mai înaltă. De altfel, acesta din urmă avea să ajungă patriarh peste un an, după 
decesele suspecte ale lui Nicodim Munteanu şi Irineu Mihălcescu“. Cea de-a doua lege 
înlocuia principiul democratic de alegere a adunărilor eparhiale, prin votul tuturor bărbaţilor 
ortodocşi majori, cu „cooptarea” controlată politic”. 

Între 1945-1947 Statutul de organizare a BOR a fost şi un fel de scut ce a ferit Biserica 
Ortodoxă de imixtiunile brutale ale puterii procomuniste în alegerea ierarhilor şi in 
structurarea corporațiilor bisericeşti. Tocmai din acest motiv, începând din 1948, un obiectiv 
important al Ministerului Cultelor a fost înlocuirea vechilor statute de organizare ale cultelor 
religioase, precum şi abrogarea Legii Cultelor din 1928. În prima parte a anului 1948 s-au 


2 Ce au făcut scriitorii români în timpul războiului, în „Scânteia”, anul I, nr. 16, vineri, 6 octombrie 1944, p. 2. 

> România. Viaţa politică în documente 1945, culegere de documente întocmită de Tudor Bucur, Marin Radu 
Mocanu, loana Alexandra Negreanu, Silvia Popovici, loan Scurtu, Natalia Tampa, Bucureşti, Arhivele Statului, 
1994, pp. 230-231. 

1 Onisifor Ghibu, el însuşi deţinut la Caracal, a identificat 57 de preoţi ortodocşi; Onisifor Ghibu, Ziar de lagăr. 
Caracal, 1945, ediţie îngrijită de Romeo Dăscălescu şi Octavian Ghibu, cuvânt înainte de Romeo Dăscălescu, 
tabel cronologic, postfață şi note de Octavian Ghibu, Bucureşti, Editura Albatros, 1991. 

5 Monitorul Oficial”, partea I-A, anul CXV, nr. 121, vineri 30 martie 1947, pp. 4324-4326. 

® Cicerone lonitoiu, Persecutia Bisericii, Freiburg, Consiliul National, 1983, p. 18; idem, Preoţi cu crucea-n 
frunte, în „Altarul Banatului”, nr. 1-3, 1996, p. 82; Sergiu Grossu, Calvarul României creştine, traducere din 
limba franceză de Mioara Izverna, ediția a II-a, Bucureşti, Editura Vremea, 2006, p. 201. 

7 Monitorul Oficial”, partea I-A, anul CXV, nr. 121, vineri 30 martie 1947, pp. 4325-4326; Cristian Vasile, 
Biserica Ortodoxă Română în primul deceniu comunist, Bucuresti, Curtea Veche Publishing, pp. 138-139. 

adus câteva amendamente la aceasta lege care stabileau atributiile Prezidiumului RPR; in 
plus, jurământul prelatilor era facut fata de noua „republică populară”. La 2 martie 1948, 
Legea Cultelor era iarăşi modificată, iar noul art. 18 prevedea că „toate cultele sunt datoare a 
face servicii religioase atât la solemnitatile nationale prevăzute prin legi sau jurnale ale 
Consiliului de Miniştri, cât şi la cele ocazionale, comunicate prin Ministerul Cultelor”; atât 
arhiereii, cât şi preoții erau obligați ca, la intrarea în funcțiune, să jure „a fi credincioşi 
poporului şi de a apăra RPR împotriva duşmanilor din afară şi dinăuntru”*. În timp ce prelatii 
greco-catolici si-au manifestat fatis reticentele, loctiitorul de patriarh, Justinian Marina, nu a 
avut obiectii fata de textul legii modificate. 

Decretul nr. 177 din 4 august 1948, in fapt noua lege a cultelor, imprumuta formulari 
si concepte din legislatia sovieticä. In noul act normativ se renunta la un principiu 
fundamental al legii pentru regimul general al cultelor din 1928, acela că „statul garantează 
tuturor cultelor o deopotrivă libertate şi protecție, întrucât exerciţiul lor nu atinge ordinea 
publică, bunele moravuri şi legile sale de organizare”. În schimb, Decretul nr. 177 pleca de la 
prezumția de vinovăţie a tuturor cultelor, căci, deşi garanta formal libertatea de conştiinţă şi 
libertatea religioasă pe tot cuprinsul RPR, stipula la art. 6 următoarele: „cultele religioase sunt 
libere să se organizeze şi pot funcționa liber dacă practicile şi ritualul lor nu sunt contrare 
Constituţiei, securității sau ordinii publice şi bunelor moravuri”!0. Astfel, prin noul decret, 
statul prelua în întregime conducerea problemelor ecleziastice!!, iar Ministerul Cultelor era 
mai mult decât un for de supraveghere şi control. Începând din momentul adoptării acestui act 
normativ, fişele pe care organele de securitate le întocmeau clericilor cuprindeau şi rubrica 
atitudinea fata de legea cultelor din 4 august 1948. Preoţii şi cântăreții bisericeşti care erau 
semnalati cu manifestări „antidemocratice” erau fie suspendati, fie scoşi din funcțiune. 

Legea Cultelor a fost completată de Decretul nr. 178 pentru organizarea Ministerului 
Cultelor, edictat tot la 4 august 1948. Actul normativ proclama Ministerul Cultelor drept 
„serviciu public prin care statul îşi exercită dreptul de supraveghere şi control pentru a garanta 
folosința şi exercițiul libertăţii conştiinţei şi libertăţii religioase”. Legea de organizare a 
Ministerului Cultelor enumera şi atribuţiile Departamentului, între acestea: supravegherea şi 
controlul asupra tuturor cultelor religioase şi asupra aşezămintelor lor, dreptul de a avea 
delegaţi speciali pe lângă organele centrale sau pe lângă instituţiile şi aşezămintele cultelor 
religioase, precum şi dreptul de a suspenda sau anula orice hotărâri sau măsuri de ordin 
administrativ-bisericesc, cultural, educativ, filantropic sau fundational, care ar contraveni 
statutelor de organizare ale cultului sau actelor de fundaţie, ordinii publice, legilor de 
administraţie şi siguranță generală a statului, cu privire la asociațiile sau fundațiile de drept 
privat!?. Acest act normativ a fost înlocuit în februarie 1949 cu o altă lege de organizare, care 
nu a adus însă modificări esenţiale. 


Mecanisme de opresiune şi control. Împuternicitul de culte 

imputernicitii pentru culte din teritoriu!“ apar în legea de organizare a Ministerului 
Cultelor cu denumirea de „delegaţi speciali”. Începând cu a doua jumătate a anului 1948, 
aceşti funcţionari, la fel ca şi ceilalți angajaţi, nu mai depind atât de ministrul titular al 
departamentului sau de primul ministru, cât de conducerea PMR, de Comitetul Central al 


5 Monitorul Oficial”, partea I-A, anul CXVI, nr. 51, marti 2 martie 1948, p. 1902. 

? Biserica noastră şi cultele minoritare. Marea discuţie parlamentară în jurul legei cultelor, îngrijire de ediţie, 
studiu introductiv şi note de Constantin Schifirnet, Bucureşti, Editura Albatros, 2000, p. 427. 

19 Monitorul Oficial”, partea I-A, anul CXVI, nr. 178, miercuri 4 august 1948, p. 6392. 

NI Ghiţă Ionescu, Comunismul în România, traducere din limba engleză de Ion Stanciu, Bucureşti, Editura Litera, 
1994, p. 212. 

!2 Monitorul Oficial”, partea I-A, anul CXVI, nr. 178, miercuri 4 august 1948, p. 6396. 

15 Câteva amănunte privind atribuţiile împuterniciţilor, vezi la Adrian Nicolae Petcu, Ministerul Cultelor şi 
slujitorii altarului în anii „democraţiei populare ”, în „Pro Memoria”, nr. 3/2004, p. 317. 

Partidului. Procesul-verbal al sedintei Secretariatului CC al PMR din 25 noiembrie 1948 
indică destul de clar noua subordonare, căci in discursul său Gh. Gheorghiu-Dej propunea 
formarea pe linie de partid, la Ministerul Cultelor, a unui organ care să se ocupe zi de zi de 
manifestările din sânul clerului şi să aibă permanent legătura cu Secretariatul. „În fiecare județ 
să fie cineva care să ştie ce se întâmplă în biserici şi să poată informa partidul” — conchidea 
Dej'*. Ministerul Cultelor era subordonat CC al PMR, mai precis Secţiei Administrativ- 
Politice'”, iar primul ministru Petru Groza avea să joace mai degrabă un rol secundar în 
planificarea poziţiei regimului fata de diferitele culte. 

În conversații despre perioada comunistă cu preoți, pastori, funcţionari ai bisericii sau 
chiar credincioşi apropiați de administraţia parohiilor de care aparțineau, apare frecvent figura 
împuternicitului de culte. Personajul este în centrul majorităţii situațiilor conflictuale pe care 
parohia sau deserventul de culte'® le-a experimentat. Pentru unii figura împuternicitului este 
strict legată de pedepsirea lor, pentru alții — de şicanele inevitabile prin care a trecut un 
deservent de culte în perioada comunistă. Împuternicitul nu e un simplu funcţionar comunist, 
ci un individ cu o autoritate extinsă asupra domeniului pe care-l administrează, cel al cultelor. 
Concept transferat din experiența sovietică în cadrul politicii de supraveghere şi control 
asupra cultelor religioase, împuternicitul este în ambele cazuri ultima verigă a legăturii dintre 
statul comunist şi cultele religioase, personajul responsabil cu implementarea politicii 
guvernului, primul, şi în majoritatea cazurilor singurul reprezentant al statului, cu care 
deserventul îşi „negociază” poziţia!” Intervenţia acestuia, deseori brutală, în viata cultului se 
bazează pe un set de regulamente şi de libertăți pe care acest funcţionar le primeşte direct de 
la centru, de la ministerul specializat şi, în multe cazuri, de la Securitate, al cărei subordonat 
chiar este în dese rânduri. Socul pe care, putem presupune, l-a avut această intervenție 
agresivă a statului în viaţa cultului, se manifestă în cele mai variate forme şi se păstrează până 
la finalul perioadei comuniste. 

Detinerea controlului. Atunci când descrie regimul comunist, Djilas vorbeşte despre 
câteva dintre paradoxurile sale. În general venirea la putere a unei clase, strat de societate sau 
partid este considerată ca evenimentul final ce rezultă din formarea şi dezvoltarea acestui 
grup. În cazul instaurării regimului comunist, această clasă a fost formată abia după 
schimbarea regimului'*. Din această situație paradoxală rezultă multe din problemele pe care 
le întâmpină autorităţile în perioada de început. Lipsa aparatului birocratic şi a specialiştior 
fideli cerințelor noului regim şi dogmei impuse de acesta, specialişti care să realizeze tranziția 
de la un sistem la celălalt, face ca, într-o primă fază, acesta să fie funcțional doar cu ajutorul 
forţei şi, mai rar, al compromisului. 

Pentru rezolvarea situaţiei cultelor funcționează la nivel central un Minister care, 
conform acestui paradox al instaurarii regimului comunist, este servit de un aparat tehnic 
(funcţionari, inspectori) moştenit dintr-o perioadă anterioară sau de un personal care 
funcționează după un model anterior. Ministerul angrena în 1956, când a fost restructurat şi 
transformat în Departament al Cultelor în cadrul Ministerului de Interne, 342 de posturi, avea 
4 direcții şi 10 servicii. Dintre cei 342 de angajați, 198 erau inspectori teritoriali 


14 Stenogramele şedinţelor Biroului Politic al Comitetului Central al Partidului Muncitoresc Român, vol. |, 
1948, ediţie întocmită de: Camelia Moraru, Laura Neagu, Constantin Moraru, Constantin Neagu, Claudiu Dincă, 
George Mocanu, studiu introductiv de Ioan Scurtu, Bucureşti, Arhivele Nationale ale României, 2002, p. 386. 

'5 ANIC, fond CC al PCR - Cancelarie, dosar nr. 78/1953, f. 24. 

'* Denumirea din actele oficiale dată preoţilor, pastorilor, personalului clerical. 

"7 Pentru o privire evaluativä asupra mecanismului de funcţionare a relaţiei dintre stat si Biserică şi a rolului pe 
care împuternicitul (inspectorul de culte) îl are în spaţiul sovietic, vezi Tatiana A. Chumachenko, Church and 
state in Soviet Russia. Russian Orthodoxy from World War II to the Khrushchev years, New York, M.E. Sharpe, 
2002. 

'5 Milovan Djilas, The New Class. An Analysis of the Communist System, London, Thames and Hudson, 1957, p. 
38. 

(imputerniciti). Dupä restructurari repetate, in 1968, Departamentul rämäsese cu 185 posturi, 
din care 73 de inspectori teritoriali, iar dupa 1970 cu 136 posturi, dintre care 42 de inspectori 
teritoriali!”. Reducerea înseamnă in cazul Ministerului/Departamentului Cultelor nu doar 
eficientizarea muncii acestora şi rutinizarea activităţii lor, ci şi împărțirea de atribuții cu 
Securitatea. 

Până la formarea cadrelor proprii de către noul regim Ministerul va funcționa cu 
specialişti selectaţi dintre cei aparținând regimului trecut. Se poate presupune că mecanismul 
departament îl are în subordonare. În general sunt preferaţi între asociaţii Ministerului nu atât 
fideli ai regimului, într-un fel sau altul, ci persoane care, prin trecutul lor, puteau fi şantajate. 
Între aceşti asociaţi se află de exemplu personalităţi ale Bisericii implicate în mişcarea 
legionară (Liviu Stan, Valerian Zaharia, Iustin Moisescu), foşti greco-catolici care aspirau la 
funcții (Roman Nemes), deserventi ai unor culte de etnii diferite de cea a majorităţii 
credincioşilor — rotația între saşi şi maghiari pentru cultele reformate etc. Aceştia au un statut 
de tehnocrat şi rareori putere decizională care, în majoritatea cazurilor, rămâne la cadre 
comuniste”. 

Organizarea acestei instituţii a statului este piramidală şi se extinde, odată cu 
stabilizarea regimului, până la un nivel local din ce în ce mai mic. La baza acestui mecanism 
stă aşa numitul „împuternicit de culte”, preluat după modelul sovietic, asigurând practic 
legătura între stat şi culte la nivel local. Prin împuternicit politica şi cerințele statului ajung în 
teritoriu la deserventul obişnuit şi tot prin el se obţin informările despre activitatea cultelor pe 
baza cărora se trece la alcătuirea sau reformularea politicii regimului şi informările care 
asigură controlul cultelor la nivel de teritoriu. Împuternicitul de culte este un personaj ce 
reprezintă statul comunist şi care recurge la imixtiuni frecvente în viața cultelor pe care le 
supraveghează şi controlează. Activitatea sa se centrează pe transmiterea cerințelor şi 
regulamentelor centrului, dar şi pe supravegherea implementării lor. Este cel care culege 
informațiile statistice pentru centru, cel care este chemat ca mediator în conflictele dintre 
culte, cel ce pedepseşte sau recompensează sau cel care propune pedeapsa sau recompensa 
pentru nivelul ierarhic superior. Impactul pe care l-a avut în viaţa cultelor din Romania 
comunistă a fost extrem. De la poziţiile oficiale ale Bisericilor împotriva aparatului 
împuternicitului şi până la plângerile individuale ale deserventilor de culte avem reacţii care 
vorbesc despre tensiunile existente între cele două părți. 

În distribuţia imputernicitilor întâlnim o ierarhie clar stabilită. Îi găsim astfel pe 
imputerniciti atasati fiecărei administrații regionale şi raionale. În cadrul acestei administrații 
împuternicitul nu este integrat, el raportându-se direct la centru — Ministerul Cultelor. Există 
cazuri când aceşti funcționari intră în conflict cu organele locale tocmai din cauza acestei 
dualitäti administrative şi a ieşirii lor de sub controlul administraţiei locale. Într-o primă fază 
de tranziție, care se extinde până în 1952, în această activitate cu un anumit specific sunt 
angrenate persoane care într-un fel altul sunt legate de viaţa cultelor (foşti preoți, clerici 
caterisiti, studenți la Teologie, chiar şi preoți care odată cu încetarea mandatului lor se întorc 
în rândul deservenţilor”!). 

Documentele de arhivă surprind înlocuirea primei generații de imputerniciti, în special 
a celor regionali, care coordonează activitatea imputernicitilor raionali. In general, persoanele 
care au ocupat initial aceste posturi erau legate într-un fel sau altul cu Biserica, în multe cazuri 
având probabil chiar o pregătire teologică sau o încadrare în rândul deserventilor de cult. În 


1 ASSC, fond Departamentul Cultelor - Atribuţii, 1970, nepaginat. 

20 Sheila Fitzpatrick, The Cultural Front. Power and Culture in Revolutionary Russia, Ithaca and London, 
Cornell University Press, 1992, pp. 150-155. 

21 Vezi Dudu Velicu, Biserica Ortodoxă in perioada sovietizării României. Însemnări zilnice 1945-1947, vol. |, 
ediție îngrijită de Alina Tudor Pavelescu, Bucureşti, Arhivele Naţionale ale României, 2004. 

locul lor sunt aduse cadre comuniste, atasate regimului, dar cu o pregatire care le permite nu 
doar să impună deserventilor şi ierarhiei directive de la centru, ci şi să analizeze anumite 
situații, să discearnă importanța acestora, să rezolve multe dintre ele fără a apela la ajutorul 
Ministerului sau al administraţiei locale, să decidă asupra posibilităţii aplicării unei directive 
centrale. În cadrul acţiunii de cenzură a cărţilor necorespunzătoare din bibliotecile eparhiilor, 
împuternicitul regional Eugen Giurgiu din Cluj sesizează într-o informare din 1952 
exagerarea Ministerului în aplicarea unei măsuri care nu era privită cu ochi buni de cler: „e 
vorba de ridicat un număr foarte mare de cărți (...) [si astfel] s-a amânat putin această 
chestiune [ridicarea cărţilor interzise], pentru ca între timp să se constate că la mijloc e 
probabil vorba de o gresalä cu ocazia întocmirii listei cu cărțile necorespunzătoare la 
Ministerul nostru, întrucât multe din aceste cărți sunt pur şi simplu numai cărți de rugăciuni, 
iar altele au fost aprobate pentru imprimare chiar de actuala conducere a Inspectoratului 
Presei din Cluj. Rog să binevoiti a dispune, dacă e cazul să fie revizuită lista ce mi s-a trimis, 
pentru a nu se comite o eventuală greşală. Episcopului reformat înca nu i s-a comunicat nimic 
din precautiune. Rog deci instructiuni”””. 

Astfel de cazuri sunt frecvente. Ministerul ajunge chiar sä recomande o incercare de 
rezolvare pe plan local a problemelor care pot să apară ca urmare a cererilor sale. Astfel, 
multe dintre problemele cu care se confrunta Ministerul veneau din tentativele eşuate de 
rezolvare la nivel de împuternicit regional. Însă acum persoana care deţine funcţia de 
împuternicit regional începe să fie investită cu autoritate. Dacă într-o fază iniţială 
împuternicitul era ales din rândul funcționarilor cultului şi funcția sa era de a administra 
autoritatea statului fără a o deţine — impunerea sa în această funcție fiind un rezultat direct al 
nevoii de a avea o persoană care cunoaşte cultele pe care le supraveghează din interior şi, mai 
mult, o persoană şantajabilă care, la rândul său, să poată şantaja în faza următoare —, 
imputernicitii la nivel regional sunt specialişti, cadre comuniste fidele unei dogme comuniste, 
fapt care îi situează în opoziție cu universul religios pe care au datoria de a-l controla. Aceasta 
situație este una ideală, însă, şi puţine persoane reuşesc să funcţioneze pe un astfel de 
raționament. 

Din analiza unor varii documente, precum şi a contextului politic putem doar 
presupune motivațiile unei astfel de translatii de la un tip de împuternicit la altul. În primul 
rând, în 1952 se încheie o perioadă de formare a cadrelor comuniste, a noului aparat 
administrativ al regimului, un interval agitat în plan politic, când are loc şi o verificare a 
fidelității funcţionarilor faţă de grupul care rămâne la putere. Această situație se verifică doar 
la un nivel înalt al aparatului administrativ al Ministerului Cultelor. Există o explicație ce ţine 
şi de „bucătăria” Ministerului. Nevoia de a înzestra aparatul functionäresc cu autoritate rezidă 
din pierderea controlului asupra activităţii cultelor la nivel teritorial. În primul rând în cazul 
rezolvării problemei greco-catolice, în strictă relaţie cu problema romano-catolică, o problemă 
a contestării şi opoziţiei față de stat, exprimată din subterane, apoi în cazul cultelor 
neoprotestante, fără conducere centrală care să poată fi controlată şi trasă la răspundere pentru 
disfunctiunile din teritoriu. Se mai adaugă problemele din teritoriu în relația cu Biserica 
Ortodoxă Română, care impun prezența unui funcționar al statului capabil de a exercita 
autoritate. 

Trecerea de la un tip de împuternicit la altul, relevată în documente de arhivă se face 
deseori fără multe pregătiri prealabile. Ministerul impune ca funcționarea postului să nu 
sufere din cauza acestei tranzitii, însă inevitabil există situaţii in care preluarea funcțiilor de 
către noile cadre necesită un efort consistent, existând numeroase sincope atât în relația cu 
cultele administrate, cât şi cu centrul decizional. În relatarea împuternicitului Regiunii 
Autonome Maghiare apare descrierea unui astfel de program la preluarea funcției: 


2 ASSC, fond Directia Studii, dosar 72/1952, vol. 2, f. 20; adrese, referate, diverse situatii cu privire la 
bibliotecile din cuprinsul unor eparhii din tara. 

„netrimiterea imediată a procesului verbal de şedinţă nu se datoreste neglijentei, ci faptului ca 
am fost supraaglomerat cu lucrări si, de altfel, este primul proces-verbal pe care l-am întocmit 
dupa ocuparea acestui post si iesirea din instructaj. Eu am nevoie de un timp mai lung pentru 
intocmirea unei asemenea lucräri, cäci sunt scos din productie, care invat doar acum munca de 
birou. (...) Pentru a nu intarzia cu lucrarile, in fiecare zi lucrez de dimineata de la ora 8 pana 
seara la ora 22 şi imi dau tot interesul si, în consecință, nu este just ca să fiu în continuu 
amenințat cu sanctionari disciplinare, ci să fiu ajutat în muncă, pentru a putea face fata 
întocmai”. 

Descrierea este importantă şi pentru că arată nivelul controlului practicat de centru 
asupra cadrelor din teritoriu şi modalităţile prin care acestea sunt sancţionate în cazul în care 
performanţele lor sunt sub aşteptările şi cerințele Ministerului. 

În cazul imputernicitilor raionali, procesul de selecție nu este revelat de documentele 
de arhivă. Se poate observa însă un anume tip de funcționar cu educaţie sumară, care este un 
executant al cererilor venite de la centru. Răspunsul lui la solicitările funcției este în 
majoritatea cazurilor filtrat în informările trimise la centru de către împuternicitul regional, 
superiorul direct. Este însă interesant că, în executarea cererilor venite de la centru, 
împuternicitul raional nu ezită să implice destul de des organele statului — în special miliția — 
şi să uzeze de forță, impunându-se în fata credincioşilor şi deserventilor de culte. Este de 
presupus că multe dintre aceste acte de violență rămân nesanctionate de centru pentru că 
rămân necunoscute. Împuternicitul este deci mai puţin un negociator, cum se întâmpla deseori 
până la această dată şi mai mult un funcționar care impune, de multe ori prin forță, cerințele 
venite de la centru. Odată învestit cu autoritate, reprezentantul Ministerului poate să o 
folosească şi pentru uz personal. Există multe cazuri de corupție în rândul funcționarilor la 
nivel local, dar şi central. Sunt cazuri de vânzări de funcții ierarhice”, se ajunge la o coabitare 
între victimă şi tortionar prin rodarea unui sistem de beneficii (mese la mănăstiri, daruri în 
bani sau în natura pentru mici servicii oferite — scrisoare de bună purtare pentru a-ţi înscrie 
copilul la facultate etc)”. 

Un alt criteriu în selecția imputernicitilor este cel etnic. Supravegherea cultelor, în 
Transilvania în special, tine nu doar de anumite cunoştinte teologice, de administrare şi 
organizare a Bisericii, ci şi de etnia credincioşilor. Astfel, în regiunile cu majoritate etnică 
maghiară sau germană, imputernicitii provin din etnia respectivă sau cunosc limba respectivă. 
Criteriul lingvistic produce numeroase situații-limită. O perioadă semnificativă de timp 
rapoartele care vin de la imputernicitii de etnie maghiară sunt practic ininteligibile 
persoanelor de la Minister. Pe marginea rapoartelor informative, cel care citeşte documentul 
se întreabă constant ce mesaj a vrut să transmită respectivul împuternicit. În alte cazuri, în 
special la anumite reuniuni ale cultelor ce au credincioşi de origine germană, există 
constrângeri lingvistice care îl împiedică pe împuternicit să perceapă mesajul discuţiilor. 

Atribuţiile de control. Iniţial în relația pe care statul a avut-o cu Biserica au apărut trei 
tipuri de rezolvare a problemei cultelor şi a religiei. Acestea sunt descrise într-un studiu al 
Direcţiei de Studii din Ministerul Cultelor despre problema monahismului. Făcând un 
transfer, aceasta politică a statului în cazul monahismului ortodox şi romano-catolic se pliază 
pe poziţia pe care autoritățile au avut-o în rezolvarea relaţiei cu cultele religioase. Documentul 
prezintă cele trei posibilităţi pe care le are statul în rezolvarea problemei monahale şi, 
extinzând, asupra problemei cultelor religioase în general. Specialistul care redactează acest 


% Ibidem, dosar 86/1954, vol. 13/a, f. 4; raport de activitate, Kolozsvari Tiberiu. 

4 Vezi cazul inspectorului Gheorghe Nenciu, director în Departamentul Culte, care, în 1977, a fost învinuit de 
facilitarea obţinerii funcției de arhiereu vicar în cazul călugărului Nicolae Vasile Veniamin, contra sumei de 100 
000 de lei. După ce o comisie de anchetă l-a găsit vinovat, Gheorghe Nenciu a fost exclus din partid şi concediat 
de la Minister; ibidem, fond Gheorghe Nenciu, 1977, nepaginat. 

> Interviu cu Gheorghe David (31 ianuarie 2006), realizat de Anca Sincan. 

document de politica a statului este extrem de realist în legătură cu posibilitățile pe care le are 
statul. Este familiar cu situaţia sovietică şi astfel oferă nu doar propunerile, ci şi o scurtă 
caracterizare a gradului de implementare. 

Astfel, statul comunist are la dispoziție opţiunea unei coabitări cu fenomenul 
monastic, non-interventia în chestiunea mănăstirilor lăsând rezolvarea potentialelor probleme 
în seama timpului. Odată cu modernizarea statului, misticismul şi, într-un final, religia ar 
dispărea pe cale naturală. Aceasta primă opţiune nu este niciodată luată în serios. Cei care 
concep astfel de propuneri nu sunt nişte idealişti şi iau în considerare un model sovietic 
preexistent. O altă opţiune, radicală, este cea a desființării acestor lăcaşuri de cult, a 
interzicerii practicării cultului, dar care nu este luată serios în considerare din cauza 
extremismului său şi opoziţiei pe care o astfel de măsură a statului ar putea-o trezi în rândul 
populaţiei. Rămâne astfel soluția infiltrării în interiorul cultului şi a subminării acestuia, a 
îngrădirii prin regulamente care să fie transformate în obligații ce să ducă, în opinia celui care 
propune soluţia, la o descreştere treptată a influenței religiei în instanța ei instituțională in 
societatea care pe parcurs ar fi educată după principii opuse celor religioase”. Este un 
principiu interventionist care îmbina compromisul (acceptarea funcționarii cultelor religioase) 
cu o permanentă imixtiune în activitatea, organizarea şi funcționarea cultului respectiv. 

Există astfel, urmând acest principiu, câteva categorii de probleme asupra cărora 
Ministerul Cultelor, prin imputerniciti, îşi îndreaptă activitatea de supraveghere şi control. 
Una dintre cele mai vizibile este problema prozelitismului, cu variantele sale — misionarismul 
şi catehizarea. Asupra ei se stăruie şi datorită faptului că este o activitate constantă a cultelor 
religioase şi, dacă o reacțiune politică este uşor de înăbuşit şi pedepsit, o astfel de acţiune din 
partea cultelor, mascată în activitatea obişnuită a cultului şi făcută la nivelul întregii tari, este 
aproape imposibil de urmărit. Imputernicitul de culte trebuie să fie atent ce este considerat un 
serviciu divin comun şi ce poate fi etichetat ca prozelitism. Articolul 2 din Legea Cultelor se 
referă strict la această activitate: „Ura confesională manifestată prin acte, care stânjenesc 
liberul exercițiu al unui cult religios recunoscut, constituie un delict care se pedepseşte 
conform legii”’’. În fapt, prin această reglementare se încearcă nu protejarea de acțiunile 
prozelite ale altor culte, de „furtul de credincioşi”, ci îngrădirea unei acţiuni care duce direct 
la mărirea numărului de credincioşi. 

Cea mai importantă acțiune „prozelită” era însă dusă de statul comunist care dorea 
scoaterea cetățenilor de sub influenţa religiei, indiferent sub ce formă se afla aceasta. Chiar şi 
prozelitismul care există este în mare parte controlat şi în unele cazuri chiar orchestrat de către 
stat. Una din cele mai mari acțiuni prozelite a fost „revenirea greco-catolicilor” la Biserica 
Ortodoxă, acțiune aflată direct sub organizarea şi autoritatea statului. Un alt exemplu il 
reprezintă cazul neoprotestant. Recunoaşterea celor patru Biserici neoprotestante de către 
statul comunist poate fi încadrată în această acţiune de a controla numărul de credincioşi. 
Permitand cultelor neoprotestante să existe în limitele legii statul comunist îşi asigura un 
permanent element de şantaj pentru cultele tradiționale. 

În fapt, aceste două acţiuni prin care statul intervine brutal în viața cultelor se soldează 
cu extrem de multe probleme pentru administraţia Ministerului Cultelor. De la sfârşitul lui 
1948 se intentifică supravegherea acţiunilor încadrate sub titulatura de prozelitism. Cultele 
vizate sunt în special cel romano-catolic şi cele neoprotestante. Supravegherea Bisericii 
Romano-Catolice decurgea din acțiunea constantă a slujitorilor acestei Biserici de a integra 
credincioşii greco-catolici care refuzau să „revină” la Biserica Ortodoxă. Împuternicitii erau 
rugați să monitorizeze constant localitățile unde exista populaţie care aparținuse Bisericii 
Greco-Catolice. Credincioşii erau urmăriţi la ce biserică participă la serviciul religios, dacă au 


2 ASSC, fond Direcţia Studii, dosar 85/1951, vol. 11, f. 178; Originea şi dezvoltarea monahismului. 
Monahismul in tara noastră, trecut istoric al vieții monahale. 
27 Monitorul Oficial”, partea I-A, nr. 178, 4 august 1948. 

contacte cu foşti preoți greco-catolici nereveniti sau cu preoți romano-catolici. 
Împuternicitilor li se cereau statistici cuprinzätoare despre vârsta, starea socialä, meseria, 
atitudinea fata de noul regim, date care să ofere Ministerului o imagine globală a 
fenomenului. Unele informații surprind o realitate greco-catolică pe care discursul oficial al 
Bisericii Ortodoxe Române şi al Ministerului o ascund permanent. Astfel, într-un document 
referitor la problema greco-catolică se menționează că: „dacă, la început, acţiunea 
nerevenitilor părea că se limitează la cercuri restrânse de intelectuali sau în genere, de mici 
burghezi, în urmă s-a constatat că ea s-a extins, prinzând din ce în ce mai mult şi mediul rural. 
În unele localități, paralel cu frecventarea bisericii romano-catolice, se semnalează şi 
reacţiunea unor asociații religioase şi practicarea unor rituri tipic catolice (marianele, 
rozariul), atât în rândul credincioşilor vârstnici, cât şi în rândurile tineretului. Din materialul 
cules de pe teren rezultă că asemenea orientare spre romano-catolicism, în loc de a se reduce, 
este în plină creştere, fiind privită cu multă îngrijorare de toate elementele reacționare din 
clasele răsturnate indiferent de credinţa lor religioasă”?. 

Intervenţia Ministerului se bazează pe aceste informaţii din teren. În 1953 
imputernicitii primesc în însărcinare supravegherea şi controlul Bisericii Romano-Catolice, 
aflată până atunci sub monitorizarea directă a centrului””. Se considera că „datorită antrenării 
imputernicitilor în această problemă, Ministerul are acum posibilitatea să cunoască mai bine 
care sunt problemele mai grave, ce mijloace folosesc elementele dușmănoase, care le sunt 
punctele de sprijin la diferite parohii etc. În această privință imputernicitii vor reuşi să 
restrângă toate acestea”. 

În cazul neoprotestantilor situaţia se prezintă diferit. Activitatea acestor culte se 
centrează pe prozelitism. Numărul lor este nesemnificativ la sfârşitul anilor 1940, acesta fiind 
un alt motiv pentru care ei au primit autorizația de funcționare din partea noului regim. Pe 
parcursul câtorva ani problema neoprotestantă va deveni una presantă pentru împuternicitul de 
la nivel local. Volatilitatea neoprotestantilor, lipsa unui centru — la care să se facă apel în caz 
de probleme şi care să fie constrâns, cum sunt în general centrele ierarhice ale celorlalte culte, 
sau infiltrat cu elemente fidele regimului — toate acestea transformă acțiunea de supraveghere 
într-o operațiune extrem de minuțioasă, dar rareori coerentă. Realitatea locală prezintă 
problema confesiunilor neoprotestante ca pe una dintre cele mai ardente, activitatea 
împuternicitului fiind îndreptată preponderent către aceste culte. „Un alt fenomen caracteristic 
cultelor neoprotestante este prozelitismul, care la penticostali se practică cu multă intensitate, 
dând naştere la o tensiune interconfesională. Astfel, în ultimul timp, în regiunea Oradea, 
numărul lor a sporit cu cca 1100 de membri, înființând 4 noi comunități, fără a cere în 
prealabil aprobarea Ministerului, aşa cum prevede Legea Cultelor. Cazuri de prozelitism au 
mai fost semnalate şi în regiunile Timişoara, Bacău, Cluj şi Bucureşti în care scop 
organizează adunări cu credincioşii din mai multe localităţi” — se preciza într-o notă 
informativă cu privire la manifestările şi atitudinea unor credincioşi şi deserventi 
neoprotestanţi”!. 

Verificarea şi supravegherea acestor culte este înlesnită de sprijinul primit de la 
Bisericile în detrimentul cărora neoprotestantii făceau acțiunile prozelite. Pentru culte 
funcționa un sistem de verificare care se baza pe copierea măsurilor ce produc rezultate 
pozitive în viaţa unui cult. Astfel, în problema prozelitismulului descoperim implementarea 
metodelor neoprotestante de prozelitism la Biserici „tradiţionale”, ca cea Ortodoxă sau cele 


28 ASSC, fond Direcţia Studii, dosar 80/1954, vol. 1, f. 3; problema revenitilor greco-catolici. 

” Ibidem, dosar 86/1953, vol. 3/b, f. 5; referate cu privire la reglementarea situației dintre cultul romano-catolic 
şi Statul român. 

* Ibidem. 

3! Ibidem, dosar 95/1953, vol. 13/a, f. 2. 

vechi protestante”. Activitatea cateheticä a Bisericii Ortodoxe este o replică fidelă a activității 
catehetice a Bisericii Romano-Catolice care, prin cateheză, suplinea desființarea şcolilor 
confesionale. Pe lângă aceste metode de contracarare a acțiunilor prozelite, unele culte 
foloseau relația lor cu statul pentru a opri aceste acțiuni; în unele cazuri se verifica sprijinul 
bazat pe afinitate pe care reprezentantul statului îl oferă unui cult sau altuia. Imputernicitii 
foloseau aceste sincope pentru a controla activitatea prozelită. 

Atribuţiile împuternicitului. Un împuternicit la culte era o persoană extrem de 
solicitată. In special în zonele în care se întâlnesc un număr mare de culte recunoscute si 
nerecunoscute de regimul comunist. Legătura pe care acesta o stabileşte între Minister şi culte 
necesită implicarea sa în activitatea cultului. Pentru a putea verifica, supraveghea, controla, 
impune măsurile şi regulamentele stabilite la centru pentru funcționarea cultului, pentru a 
putea informa Ministerul asupra numărului, acțiunilor suspecte sau din contră asupra 
acțiunilor prin care deserventi ai cultelor sprijină regimul, pentru a putea da sugestii asupra 
rezolvării unor probleme sau chiar pentru a rezolva situații conflictuale, împuternicitul trebuie 
să fie familiar cu organizarea, structura, administrarea, ierarhia cultului. El trebuie să isi 
infiltreze oameni în structura de conducere a cultului sau să-i folosească în mod adecvat pe cei 
existenți, trebuie să speculeze orice tensiune existentă între deserventi, între aceştia şi ierarhie, 
între credincioşi şi deserventi. O atenţie sporită trebuie să fie directionata spre modalitățile de 
premiere a loialității şi de pedepsire a opoziţiei. Pentru aceasta, împuternicitul este obligat — 
de la începutul anilor 1950 acest lucru este chiar reglementat de către Minister — să participe 
la acțiunile cultelor: conferinţe interconfesionale, conferințe în sprijinul luptei pentru pace, 
conferinţe ale protopopilor şi preoților, adunări ecleziastice, servicii divine, întâlniri ale 
ierarhilor cu vizitatori din străinătate. Împuternicitul trebuie să ştie de la numărul preoților 
salarizati din bugetul statului până la numărul şi numele cărților aflate în bibliotecile 
parohiale. 

Împuternicitii sunt cei care fac legătura între reprezentanții cultelor şi autorităţile 
locale, destule fiind cazurile în care acestea din urmă, nedorind compromiterea lor doctrinară, 
nu se afişează alături de reprezentanţii cultelor şi refuză invitatiile acestora la diverse ocazii. 
Împuternicitii chiar se văd nevoiţi să explice nu doar rolul important pe care cultele l-ar putea 
avea în diverse acţiuni sociale şi culturale (problema lucrărilor agricole, susținerea 
Constituţiei, lupta pentru pace sau ajutorul pe care îl dau la integrarea benevolă a tuturor 
credincioşilor in noua orânduire, problema nationalizarii sau a colectivizării), dar chiar 
importanţa funcției pe care o ocupă. Răspunzând direct doar în fata Ministerului, 
imputernicitii sunt adeseori în afara sferei de control a aparatului administrativ local, relațiile 
dintre aceştia şi organele locale fiind nu de puţine ori problematice“. 

Până acum atribuțiile descrise sunt acelea ale unui intermediar între stat şi instituțiile 
religioase. Dar aici apare problema autorității împuternicitului, a statutul său: el poate face 
propuneri, poate, împreună cu autoritățile locale să intervină acolo unde crede că este cazul — 
cu siguranță că în mare parte se respectă nişte reguli şi cerințe ale Ministerului, însă multi o 
fac şi pe cont propriu. Ministerul se întemeiază în dezvoltarea politicii sale pe informările şi 
sugestiile date de către împuternicit; sunt cazuri care sunt lăsate la latitudinea acestuia, iar 
centrul intervine la celelalte ministere pentru a-i lăsa împuternicitului mână liberă în 
rezolvarea problemelor din teritoriu. Împuternicitul ştie cine colaborează, unde trebuie depusă 


* Acest fapt poate fi observat în generalizarea sistemului multiplicării biletelor cu rugăciuni. Folosit iniţial de 
neoprotestanti, el va fi adoptat cu success de câteva mănăstiri ortodoxe, in special de către acelea legate de 
Vladimireşti. imputernicitii găsesc deseori bilete care dau sfaturi şi îndeamnă pe cititor să le multiplice şi să le 
retransmită: „Vă roagă maica Veronica să nu faceţi treburi duminica. Cine va găsi acest bilet să scrie alte 40 de 
bilete în 15 zile. Dacă nu va scrie, va avea o mare nenorocire. Cine va scrie, va avea o mare bucurie”, ASSC, 
fond Direcţia Studii, dosar 74/1955, vol. 1, f. 110. 

3 Ibidem, dosar 77/1954, vol. 2, f. 72; şedinţă cu protopopii de pe raza Episcopiei Buzăului - inspector şef 
Şimăndan Ilie; interviu cu Gheorghe David (15 februarie 2006), realizat de Anca Şincan. 

presiune pentru a forta o colaborare; el intervine in anturajul ierarhilor pentru a cunoaste 
intentiile acestora, uzeaza de tehnici de intimidare sau de recompensa pentru a-si duce la bun 
sfârşit treaba. În ultimii ani ai regimului cultele religioase erau controlate până la cel mai 
nesemnificativ nivel: politica de cadre a acestora, numirile, transferurile, înaintările în rang 
erau aproape în întregime decise de funcționarii Departamentului din teritoriu. Aceştia, în 
colaborare cu anumite persoane situate în poziţii de decizie sau care aveau o perspectivă 
asupra cultului (consilierii) şi formării de personal (spre exemplu secretarii Institutelor 
teologice), au influenţat decisiv modul în care s-au hotărât mişcările de personal în cadrul 
Bisericii în conformitate cu necesitățile statului comunist şi, în multe cazuri, în conformitate 
cu propriile dorinţe". 

În majoritatea cazurilor amestecul imputernicitilor în viata de cult este vizibil. De 
exemplu, în cazul alegerilor consiliilor eparhiale, aceştia sunt prezenţi „la stabilirea listelor, 
potrivit instrucţiunilor date de Minister... [Împuternicitii] au colaborat cu organele locale, dar 
aşa cum rezultă din mai multe rapoarte, procedându-se în felul acesta, s-a dat prilej unor 
ierarhi să se dezintereseze de alegeri, socotindu-le ca o chestiune a Ministerului. Astfel s-au 
petrecut lucrurile în eparhia Buzăului, Clujului”. Înlocuirea conducerilor cultelor cu oameni 
care sprijină regimul se face în special la nivelul mediu pe plan local — cazul protopopilor sau 
al arhiereilor vicari. Ministerul este organismul care aprobă candidatura şi alegerea oricărei 
persoane din conducerea cultului iar aceasta se făcea pe baza rapoartelor primite de la 
imputernicitii din teritoriu. 

Activitatea acestor funcționari este dirijată în multe cazuri de două centre decizionale, 
Ministerul Cultelor şi Securitatea, din aparatul căreia fac parte o mare parte din imputerniciti. 
Sarcinile imputernicitilor sunt atent dirijate de centru prin circulare şi cereri. 

Acţiunea cultelor de protejare şi răspuns. Ţinând cont de numărul uriaş de atribuţii pe 
care împuternicitul le are în teritoriu şi de modul în care Ministerul este dependent de 
informaţiile şi cunoştinţele pe care le dezvoltă acest personaj este mai puţin surprinzător că 
acesta primeşte în multe cazuri mână liberă pentru a rezolva problemele care se ivesc în 
relația dintre stat şi culte. Deşi multe din acțiunile întreprinse de împuternicit sunt coordonate 
de la centru prin cereri diverse, politica Ministerului se bazează aproape exclusiv pe aportul 
informațional venit din teritoriu. Astfel autoritatea împuternicitului creşte. Apar constant în 
această perioadă chestionări ale deserventilor cultelor asupra activităţii, rolului şi autorității 
acestui personaj 5. 

Documentele nu oferă posibilitatea urmăririi dialogului pe care imputernicitii îl au cu 
deserventii cultelor şi în special cu ierarhia, în cazurile în care au contact cu prelatii. Sunt însă 
rare cazurile în care ierarhia îşi exprimă deschis, la Minister, poziția față de relația cu 
imputernicitii. Este însă de presupus că există un cod de comportare care în majoritatea 
cazurilor se respectă. Cu cât însă se coboară pe scara ierarhică, cu atât împuternicitul are o 
autoritate mai mare asupra deserventului de culte. Sunt informaţii despre atitudini brutale ale 
imputernicitilor faţă de unii deserventi, mai ales neoprotestanti*®, despre o poziţie deferentă 
fata de ortodocşi şi protestanții vechi şi una de control reciproc față de romano-catolici. 
Această atitudine are mai multe explicaţii. Lipsa unei centralizări şi a unui centru ierarhic bine 
stabilit în cazul Bisericilor neoprotestante face ca enoriaşii acestor culte să fie mai puţin 


* Tbidem. 

35 ASSC, fond Directia Studii, dosar 87/1954, volum 2/a, f. 9; caracterizäri ale unor deserventi din parohii 
reformate. 

* Într-o notă informativă care priveşte situaţia pastorului Latis se preciza că acesta „nu are caracterul pe care 
trebuie să-l aivă un pastor ca şi conducator de cult şi nu se tine de cuvânt, lucru ce l-au constatat şi Organele de 
Stat şi ale Puterii de Stat, fapt care l-a făcut, căci cu ocazia sărbătorii de 15 august, Sf. Marie la Ortodocsi, acest 
Latis a fost prins făcând prozelitism în comuna Copalnic Mănăştiur, în urma căruia Militia i-a tras un toc de 
bătaie, pentru care, ştiindu-se vinovat, nu a reclamat cazul nimănui /nici conducerii cultului/”; ASSC, fond 
Direcţia Studii, dosar 95/1953, vol. 2, f. 2; notă informativă cu privire la caracterizarea unor pastori. 

protejati in fata comportamentului autoritar al imputernicitului, in timp ce ortodocsii au in 
multe cazuri o legătură directă cu Ministerul prin ierarhul respectivei eparhii şi care pot 
denunța astfel de comportamente. În cazul romano-catolic, un cult care face obiectul unui 
număr însemnat de acţiuni ale corpului imputernicitilor, exista o situație specială. 
Supravegherea este mai pronunţată din cauza caracterului şi poziţiei speciale ale acestui cult 
în raport cu statul comunist, orice deservent al cultului fiind ori un potenţial colaborator ori un 
reactionar. Măsurile luate de imputerniciti trebuie să fi fost mai subtile. Autoritatea 
împuternicitului era însă evidentă din moment ce, din raportul său, trimis autorităților statului, 
decurgea acțiunea care era adoptată fata de deservent: închisoarea, încetarea plăţii salariului 
sau, dimpotrivă, renunţarea la pedeapsa cu domiciliu obligatoriu şi achitarea unui salariu 
special. În majoritatea cazurilor acest raport conţinea chiar sugestiile pentru pedeapsa sau 
recompensa pentru deserventii supravegheați. 

Cultele aveau şi ele metodele lor de a se proteja. În primul rând era absolut necesar ca 
acțiunile imputernicitilor să fie cunoscute”. Deşi, în majoritatea cazurilor, cererile venite de la 
Ministerul Cultelor erau comunicate ierarhic, există nenumărate cazuri în care imputernicitii 
aleg să trateze cu persoane în rangul doi în conducerea Bisericii, oameni pe care ministerul îi 
câştigase, mai ales când superiorii ierarhici ai acestora din urmă erau reticenti cu 
implementarea cerințelor venite de la autoritatea statală. Dublarea ierarhică, impestritarea 
eşalonului doi din conducerea cultelor cu oameni care colaborau cu imputernicitii tocmai 
pentru că menţinerea lor în funcţie era ombilical legată de această cooperare sunt foarte 
frecvente în epocă. Documentele de arhivă înregistrează două tipuri de reacţii. Una a 
colaboratorului care se plânge de nedreptatile îndurate în sânul organizației din care face parte 
(amenințări voalate sau împiedicarea accesului la acțiunile conducerii cultului) şi cealaltă a 
împuternicitului care consemnează aceste lucruri, de unde s-ar putea deduce că organismul 
bisericesc îşi forma mijloace de apărare şi isi izola trădătorii din interior“. Astfel există o 
constantă preocupare pentru a afla de ce anume sunt interesați imputernicitii, ce spun aceştia, 
care sunt argumentele lor si care sunt acţiunile pe care aceştia le desfăşoară. În multe cazuri 
aceste informaţii au fost de folos. Imputernicitii recunosc că planurile lor sunt dejucate, preoţii 
sunt mutaţi din parohii pentru a se evita contactul cu un anume împuternicit, acei clerici al 
căror salariu fusese întrerupt la cererea împuternicitului sunt plătiţi din banii de la centrul 
eparhial sau din banii altor parohii vreme îndelungată până în momentul când imputernicitii 
află şi raportează situația la Minister. 

Un control strict, care lua mai multe forme, era realizat şi de Minister care se ocupa de 
educarea cadrelor. Imputernicitii regionali erau chemaţi periodic la centru pentru şedinţe de 
formare. Rezultatele muncii acestora erau atent controlate de inspectorii din Minister, notele 
informative sunt deseori completate cu întrebări, chestionări asupra veridicitatii informaţiilor, 
corecturi, de la cele mai simple, ce tin de limbajul folosit, până la unele de substanță, care 
corelau mai multe documente provenite din direcții diferite. Fiecărui împuternicit i se făceau 
astfel de evaluări. Imputernicitii regionali îi evaluau pe cei raionali, inspectorii de minister pe 
cei regionali. Controlul era exercitat şi prin inspecții de la centru, dar şi prin instiintari ale 
reprezentanţilor cultelor, plângeri sau caracterizări. Eficace era însă şi autocontrolul exercitat 


*7 Împuternicitul Regiunii Stalin, spre exemplu, „din discuţia pe care [a] avut-o cu consilieri de la Sibiu, [a] putut 
afla că delegati[i] Mitropoliei la conferințele de orientare şi interconfesionale fac rapoarte speciale asupra celor 
ce vorbeşte împuternicitul”; Ibidem, dosar 76/1954, vol. 1 bis, f. 12. 

* Ibidem, dosar 77/1952, vol. 7/2, f. 10; notă informativă a imputernicitului regiunii Bihor (Laza Petru). 

% Vezi cazul episcopului vicar Sabin Trutia (fost preot greco-catolic) impus în administrarea Episcopiei de la 
Cluj, in angrenajul episcopului Nicolae Colan. Acesta din urmă, pentru a se proteja de delatiunile vicarului, îi 
interzicea accesul la întâlnirile cu consilierii în problemele de administrare a eparhiei. La plângerea lui Trutia 
către împuternicit şi către Minister, s-a intervenit solicitându-i-se brutal episcopului Colan să îi permită lui Sabin 
Trutia să funcţioneze în cadrul administrației eparhiei; Ibidem, dosar 85/1954, volum 14/a, f. 63; diverse lucrări 
în legatură cu cazul preotului vicar Sabin Trutia de la Episcopia Ortodoxă Cluj. 

de imputernicit. Rezultatul era crearea unui mecanism de control reciproc intre culte, 
împuternicit şi Ministerul care a îngăduit supraviețuirea şi menţinerea unui statu quo in viata 
Bisericii de-a lungul regimului comunist. 

Infiltrarea în viaţa cultelor din România comunistă a împuternicitului a semnalat prima 
ruptură cu trecutul instaurată de noul regim în relaţia sa cu Biserica. Şocul a fost atenuat într-o 
perioadă inițială de lipsa cadrelor comuniste care a dus la folosirea în cadrul aparatului 
imputernicitilor a unor personaje aflatre în legătură directă cu cultele, foşti preoți, studenţi la 
teologie, preoţi caterisiti. Acest lucru a îngăduit cultelor religioase să-şi formeze un mecanism 
de negociere şi control asupra reprezentantului statului. După o perioadă inițială, când 
Ministerul s-a folosit de funcționarii pe care îi moştenise de la vechiul regim, s-a produs 
schimbarea acestora cu cadre comuniste. Se face astfel trecerea de la un funcţionar care 
administra autoritatea Ministerului la unul care exercita autoritatea, care este înzestrat cu ea. 
Mecanismele dezvoltate de cultele religioase până la acest moment fac ca această trecere să-i 
găsească pregătiți în a folosi negocierea, pentru a ocoli directivele care loveau direct în 
activitatea lor. A fost suficientă această perioadă pentru a descoperi punctele slabe ale 
reprezentantul statului. 

Aliantele făcute de ierarhia cultelor cu varii grupări ale conducerii comuniste, 
negocierea la nivel local şi corupția care caracteriza aparatul de control al Ministerului au fost 
pârghii suficiente pentru a permite majorităţii Bisericilor o prezenţă în viaţa credincioşilor. Pe 
de altă parte, corupţia, luptele interne, ataşamentul fata de ideologii extremiste ale perioadei 
anterioare instaurării regimului comunist au făcut din majoritatea cultelor ţinte uşor de 
controlat şi manipulat. Bisericile au făcut nenumărate compromisuri cu regimul totalitar, 
morale, economice, ideologice şi de câteva ori chiar dogmatice. Strategiile de negociere, 
compromisurile repetate — şi ale cultelor, dar şi ale reprezentanților statului — au permis 
cultelor să mențină o viata religioasă funcțională oglindită în numărul de credincioşi, 
funcționarea (cu sincope), a serviciului religios, menținerea aşezămintelor religioase (cu varii 
excepţii) etc. Eşecul acestor negocieri şi compromisuri conduce direct la intervenţia brutală a 
statului în viaţa cultului. 


Arestările din rândurile clerului şi represiunea antimonahală 

Această intervenţie brutală s-a vădit mai ales în prima perioadă a comunismului 
românesc, între 1945-1964. Dicţionarul elaborat în cadrul INST consemnează cifra de 1725 
de preoţi ortodocşi arestaţi”. Încă din primele luni de la instalare, guvernul procomunist a 
operat numeroase arestări în rândurile clerului şi chiar premierul Petru Groza, altminteri un 
obedient executant al directivelor venite dinspre PCR, şi-a exprimat rezervele fata de modul 
brutal în care s-a acţionat”. În acest context a fost reținut, chiar din ordinul ministrului 
Cultelor, cunoscutul călugăr Arsenie Boca de la mănăstirea Sâmbăta“”?. Până în vara anului 
1945 numărul preoţilor (ortodocşi, greco-catolici, luterani etc) arestați şi închişi în lagărul de 
la Caracal a crescut sensibil. Deşi eliberaţi din lagăr în acelaşi an, clericii s-au aflat şi în 
continuare pe listele de suspecți, fiind în permanență pânditi de o nouă arestare. 

După alegerile falsificate din noiembrie 1946 situaţia opoziţiei democratice devenea 
tot mai precară, noua putere trecând la arestări şi la înăsprirea cenzurii. Un destin asemănător 
se profila şi pentru clerul implicat în vreun fel în politica de partid, autorităţile intetindu-si 


“ Sabrina P. Ramet contrapune docilitatea ierarhiei ortodoxe în raport cu puterea politică atitudinii clerului 
inferior care ar fi plătit poziţiile ostile fata de regim cu 6000 de arestaţi; Sabrina P. Ramet, Church and State in 
Romania before and after 1989, în Henry F. Carey (ed.), Romania since 1989: politics, economics, and society, 
Lanham, Lexington Books, 2004, p. 254. Evaluările trebuie privite cu multă circumspectie, întrucât ele se 
sprijină pe surse care nu se întemeiază pe cercetări sistematice privind proporțiile persecuției împotriva 
personalului de cult. 

* ANIC, fond CC al PCR - Cancelarie, dosar nr. 23/1945, f. 4. 

* Arhiva Ministerului Justitiei-Directia Instantelor Militare (AMJDIM), fond Penal, dosar nr. 21342, f. 1. 

presiunile pentru a determina supunerea cultelor religioase fata de ,,democratia” în variantă 
stalinistă. Cu metode brutale s-a intervenit şi pentru tranşarea conflictului de la Mitropolia 
Moldovei din 1946-1947. Organele de poliție din Iasi nu au fost deloc neutre în disputa care a 
izbucnit la Mitropolie între IPS Irineu Mihălcescu şi vicarul său, Justinian Vasluianul, susținut 
de guvern. Mai multi clerici din eparhie s-au solidarizat cu mitropolitul Irineu: în Iasi a 
circulat chiar un manifest în care era denuntatä campania dusă de presa procomunistă 
împotriva mitropolitului Irineu al Moldovei“. 

În anul 1948, o dată cu apariţia Securităţii, arestarile din rândurile clerului au cunoscut 
o creştere sensibilă. Securitatea a anchetat chiar şi preoți apropiați de Justinian, noul patriarh, 
ajuns Întâistătător al BOR numai datorită liderilor comunişti şi cu preţul unor grave 
compromisuri morale”. Aparenta solicitudine a patriarhului Justinian în fata cererilor de 
eliberare, tot mai numeroase, venite din partea preotilor ortodocsi arestati a produs iritare la 
nivelul organelor de securitate. La 12 decembrie 1948, patriarhul Justinian Marina solicita 
tuturor eparhiilor ortodoxe tabele cu clericii detinuti si, o data intocmita, aceasta evidenta a 
fost inaintata de Patriarhia Romana, printr-o telegrama, Ministerului Cultelor, cu rugamintea 
de a se dispune cercetări privind justetea măsurilor de arestare. La rândul său, Ministerul 
Cultelor a trimis aceste date, adunate într-un dosar compus din 13 anexe, cuprinzând adresele 
episcopiilor ortodoxe, Direcției Generale a Securităţii. La puţin timp, un document al 
Securităţii consemna că „această Directiune Generală [DGSP] a fost sesizată în ultimele 10 
zile de comentariile care se făceau pe tot cuprinsul țării în legătură cu telegrama IPSS 
Justinian, care era interpretată ca o victorie politică a Bisericii Ortodoxe, care primea astfel 
dreptul de a se amesteca în bunul mers al treburilor statului”*. 

Legat de intervenţiile patriarhului Justinian în favoarea preoţilor arestaţi, un referat al 
Securităţii din 17 ianuarie 1949 semnala: „Întrucât telegrama patriarhului Justinian a provocat 
vâlvă pe tot cuprinsul ţării şi a dat loc la variate comentarii şi întrucât sub pretextul stabilirii 
numelui şi numărului celor arestați, Episcopiile au procedat la un adevărat recensământ de 
notorietate publică şi luând în considerare faptul că această inițiativă nu a fost discutată cu 
Ministerul Cultelor, opiniem a se proceda la verificările necesare pentru a se stabili dacă nu 
cumva IPSS Justinian a dispus această lucrare cu scopul de a lăsa impresia în mediul clerical 
că poate realiza imixtiuni în munca organelor de securitate si a Justitiei”*”. 

Incurajati şi de acest „recensământ” al clericilor ortodocşi arestaţi, slujitorii altarelor 
au apelat cu şi mai multă speranţă la bunăvoința Întâistătătorului BOR. Spre exemplu, preotul 
Ioan Hurmuz, din comuna Bogata (jud. Baia), la începutul anului 1949, a adresat o cerere 
patriarhului, prin care îl ruga să intervină la forurile în drept pentru eliberarea sa, susţinând că 
a fost condamnat pe nedrept la cinci ani închisoare de Tribunalul Militar Iasi. Patriarhul 
Justinian Marina a înaintat cererea la Securitate, cu rugămintea de a fi cercetat cazul. Serviciul 
care se ocupa de supravegherea clerului propunea în mod ipocrit superiorilor: „a se comunica 
că nu ne putem amesteca în bunul mers al justiţiei”. În pofida relaţiei speciale care exista 


“% În acest context tensionat, s-a remarcat, ca sprijinitor al lui Justinian şi al guvernului, arhim. Teoctist Arăpaşu. 
Într-o fişă biografică din 19 aprilie 1962, elaborată de Departamentul Cultelor, se preciza că „Episcopul 
[arhimandritul, în 1946-1947] Teoctist a dat un concurs — pe care cei ce referă îl consideră prețios — organelor de 
stat în alegerile generale din anii 1946 şi 1948, din care cauză a avut de suferit de la conducerea reacționară a 
Mitropoliei Moldovei de atunci (mitropolit Irineu Mihălcescu), pentru că îşi manifesta deschis atitudinea fata de 
regim — episcopul Teoctist a fost concediat din funcția ce o deţinea atunci la Mitropolia Moldovei”; ASSC, fond 
Departamentul Cultelor, note privind episcopii, ff. 61-64. 

“4 ACNSAS, fond Documentar, dosar 56, f. 248. 

15 Proasta sa reputaţie se vădeşte în literatura exilului românesc, dar şi în unele medii intelectuale est-europene; 
vezi Czeslaw Milosz, Gândirea captivă, traducere din polonă de Constantin Geambaşu, Bucureşti, Editura 
Humanitas, 1998, p. 203. 

“ ANIC, fond Direcţia Generală a Poliţiei, dosarul nr. 35/1943, f. 213. 

“ Ibidem, f. 226. 

“ Ibidem, f. 299. 

diminua in mod semnificativ amploarea arestärilor erau reduse. Mai mult, intre cei retinuti si 
condamnati in anii 1950 s-au aflat si clerici apreciati si promovati chiar de Justinian Marina: 
arhim. Benedict Ghius, ierodiaconul Bartolomeu Valeriu Anania, ieroschimonahul Daniil 
(Sandu) Tudor şi alţii”. Pe de altă parte, nu este mai putin adevărat că mai multi clerici au 
ajuns în închisoare din cauza ostilitatii manifestate fata de patriarhul Justinian şi fata de noua 
putere politică, iar episcopi precum Nicolae Popovici au fost pensionati în mod abuziv. 

Imediat după înfiinţarea Securităţii, la 30 august 1948, organele represive şi-au 
intensificat acţiunile de supraveghere a tuturor cultelor, prin intermediul Serviciului III din 
cadrul Direcţiei I. S-a urmărit infiltrarea Bisericilor cu informatori, iar mănăstirile au devenit 
„obiective” aflate cu prioritate în atenția Securităţii, fiind considerate potențiale locuri de 
găzduire a elementelor legionare sau din rezistența armată“. În intervalul 1948-1953 
numeroşi preoţi, călugări şi teologi ortodocşi cu manifestări ostile regimului, cu trecut 
legionar sau doar inventat au fost anchetați, arestaţi şi condamnaţi la ani grei de închisoare. 

Aceeaşi acuză de legionarism s-a vehiculat cu precădere şi cu prilejul celuilalt val de 
arestări care s-a produs după 1958. Potrivit unor istorici, tabelele cu preoții aflați în detenție 
între 1959-1962 indică o preponderență a clericilor apolitici; însă între cei implicați politic 
dominau legionarii. Dar este foarte probabil că în mai multe cazuri această etichetă a fost 
folosită pentru a justifica arestarea, judecarea şi condamnarea unor persoane incomode pentru 
regim sau din razbunare””’. 

Chiar şi mişcării spirituale Rugul Aprins i s-a aplicat eticheta infamanta de organizație 
legionară („asociație mistico-legionara”””), iar inițiatorii ei, precum şi unii frecventatori au 
sfârşit în închisorile regimului. Un alt caz la fel de dramatic îl reprezintă represiunea 
declanşată contra cälugäritelor de la mănăstirea din Vladimireşti. Mănăstirea cu hramul 
Adormirea Maicii Domnului, din cuprinsul Episcopiei Buzăului, a constituit pentru 
autorităţile represive „un exemplu caracteristic de îmbinare a mai multor forme şi metode de 
activitate duşmănoasă”. Mănăstirea, situată în raionul Lieşti, regiunea Galaţi, era considerată 
„un centru de răspândire a misticismului religios” în jurul căruia se strângeau mii de 
credincioşi stapaniti de „duşmănie şi nesupunere” fata de regimul comunist. Acuzatiile se 
îndreptau mai ales către maica stareță Veronica Gurău Barbu şi către părintele ieromonah Ioan 
Iovan, duhovnicul mănăstirii. Organele de securitate învinuiau conducerea mănăstirii pentru 
că ar fi acordat un însemnat sprijin moral si material mai multor persoane urmärite”. Sprijinul 
constant oferit „rezistenţei”, precum şi spiritul anticomunist ce era întreținut de conducerea 
mănăstirii au determinat autoritățile să recurgă, în data de 30 martie 1955, la arestarea staretei 
Veronica, a duhovnicului loan Iovan şi a cälugäritei Mihaela Iordache”. 

Probabil la presiunea factorului politic, Sinodul Permanent al BOR a decis la 3 
septembrie 1954 ca, prin circulare date în toate eparhiile, să oprească afluenta credincioşilor la 


” AMJDIM, fond Penal, dosarul nr. 113 668. Biografia completă a călugărului Bartolomeu Anania, inclusiv 
perioada de după 1965, cât s-a aflat în misiune în SUA, poate fi scrisă doar pe baza accesului neîngrădit la toate 
documentele din Arhiva SIE şi din Arhiva Sfântului Sinod al Bisericii Ortodoxe Române (ASSBOR). Cea din 
urmă s-a dovedit aproape la fel de impenetrabilă ca prima, ierarhia ortodoxă dând dovadă de o ostilitate 
inexplicabilă fata de cercetătorii care au solicitat permisiunea de a studia in Arhiva Patriarhiei (ASSBOR). 

°° ASRI, fond D, dosar 7755, vol. 7, f. 103. 

*! Dorin Dobrincu, Studiu introductiv, în Proba infernului. Personalul de cult în sistemul carceral din România 
potrivit documentelor Securităţii, 1959-1962, Bucureşti, Editura Scriptorium, 2004, p. XXX. 

iz ASRI, fond D, dosar 2487, f. 82. Cazul Rugul Aprins este tratat şi de George Enache, Ortodoxie şi putere 
politică în România contemporană. Studii şi eseuri, Bucureşti, Editura Nemira, 2005 şi Daniil Sandu Tudor — 
pagini din dosarul de anchetă nr. 113668, în „Arhivele Securităţii “, nr. 1, 2002, pp. 169-202. 

* ASRI, fond D, dosar 2487, f. 86. 

* loan Dura, Din istoria Bisericii Ortodoxe Române a anilor 1945-1989. Evidente şi realităţi din viata acesteia, 
cu o postfață de Mihai Radulescu, Bucureşti, Editura Ramida, 1994, p. 43. 


460 


mănăstirea Vladimiresti, sub pretextul că în cuprinsul aşezământului monahal s-au produs mai 
multe abateri de la doctrina şi practicile liturgice ortodoxe. 

Într-un memoriu al mănăstirii Vladimiresti din 25 ianuarie 1955, semnat de 
ieromonahul Ioan Iovan şi de consiliile spiritual, economic şi de judecată, adresat patriarhului 
şi prelatilor din Sfântul Sinod, se deplânge faptul că Justinian a declarat mănăstirea „ciumată, 
rătăcită si periculoasă pentru restul Bisericii”. „În numele cărei legi din Biserică şi în baza 
cărei hotărâri sinodale ne-ati înlăturat de la trupul Bisericii şi ne-ati făcut indirect leproşii 
ortodoxiei noastre?” — se întreba Ioan Iovan care denunța şi compromisurile de conştiinţă ale 
ierarhilor. „Ştim precis că toate hotărârile luate asupra Aşezământului Maicii Domnului de 
aici — continua acelaşi curajos călugăr — le-aţi făcut din ordinul unor atei apostati sau renegati 
care, prin Ministerul Cultelor, şi acesta prin imputerniciti, îşi transmite puterea în Biserică”. 
„Pentru toate ordinele, circularele şi defăimările verbale şi în scris îndreptate împotriva 
acestui sfânt şi sfintitor locaş al Maicii Domnului, noi vă înfruntăm, vă prihănim şi ne 
lepădăm de faptele acestea blasfemiatoare ale Înalt Prea Sfintiilor şi Prea Sfiintiilor Voastre, 
pretuindu-va cu sfinţenie harul pe care-l purtaţi. (...) Cunosc încă de la cursurile de îndrumare 
misionară această dorința de «estompare» şi aducere la numitor comun, căci PS Teoctist 
[Aräpasu], pe atunci rector, [în] 1952, m-a oprit să mă împărtăşesc des şi să-mi fac pravila 
călugărească între preoții de mir, de dragul de a nu ieşi din «sobornicitate şi ortodoxie». Bine 
că unul din preoţi m-a prevenit încă din primele zile să am grijă că sunt adus la cursuri pentru 
desduhovnicire şi intrare în «numitor comun»”*. 

Ieromonahul loan Iovan a fost trimis la judecata Consistoriului monahal eparhial al 
Arhiepiscopiei Bucureştilor, care, la 27 ianuarie 1955 l-a sancționat cu pedeapsa caterisirii şi 
excluderii din monahism. În memoriile sale, părintele Joan Iovan susţine că din cauza acestui 
Memoriu şi, probabil, a altora, ierarhia ortodoxă l-a caterisit in mod ilegal. „Conţinutul incisiv 
şi curajos al memoriului a supărat conducerea statului, care, deranjată şi de numărul foarte 
mare de închinători, a luat hotărârea radicală de arestare a conducerii mănăstirii. În noaptea de 
29 spre 30 martie 1955, am fost arestat de Securitatea din Galaţi şi încarcerat în penitenciarul 
din aceeaşi localitate, într-o celulă fără geam şi neîncălzită” — îşi aminteşte Ioan Iovan’®. Peste 
mai puţin de un an, cu prilejul sesiunii extraordinare a Sfântului Sinod din 12 ianuarie 1956 s- 
a hotărât desființarea mănăstirii (de fapt, formularea suna cinic: Sinodul lua act de 
„autodesființarea comunităţii de călugăriţe” de la Vladimiresti). 

Lectura memoriilor lui Petre Pandrea, avocatul mănăstirii, ne îndreaptă către 
următoarea ipoteză: autoritățile comuniste au dorit să înăbuşe viata spirituală extraordinară de 
la mănăstirile Vladimireşti şi Sihastru, unde pelerinajele reuneau mii de credincioşi; fie că au 
apelat sau nu la colaborarea episcopului de Buzău, Antim Anghelescu, pentru reprimare, cert 
este că oficialitățile s-au folosit de procesele intentate de prelatul ortodox împotriva 
cälugäritelor de la Vladimiresti şi a călugărilor de la Sihastru. Petre Pandrea relatează că în 
aprilie 1954 a fost angajat de maica Veronica de la Vladimiresti ca să-i apere pe călugării de 
la Sihastru în fata instanţelor de la Adjud, într-un proces civil de evacuare, intentat de 
Episcopia Buzăului, şi într-un proces penal pentru port ilegal de uniformă monahală, în urma 


°° Din mai multe documente reiese faptul că nu patriarhul Justinian a avut poziţia cea mai radicală fata de 
mănăstirea din Vladimireşti, ci episcopul de Oradea, Valerian Zaharia, care a şi folosit tema pretinsului haos din 
viata monahală împotriva Întâistătătorului, adversarul său personal. Ioan Iovan rezuma astfel poziţia, considerată 
greşită, a patriarhului: „nu vreţi să cedati scaunul [prin susținerea cauzei Vladimirestilor] ca să nu-l ia unul ca 
Valerian Zaharia sau altul, căci atunci Biserica s-ar duce de râpă”; ASSC, fond Justinian Marina, dosar nr. 2, 
nepaginat. 

% Ibidem. 

” Ibidem. 

*% Apud Monahia Cristina [Chichernea], Părintele Ioan Iovan de la Mănăstirea Recea, Alba Iulia, Editura 
Reîntregirea, 2002, p. 37. 

caterisirii lor de către Antim Anghelescu””. Episcopul formula împotriva staretei Veronica şi a 
duhovnicului loan Iovan şi acuzaţii de răzvrătire şi imoralitate, preluate şi de alti membri ai 
Sinodului. 

Legat sufleteşte de călugărițele de la Vladimireşti, Petre Pandrea a judecat foarte aspru 
coniventa dintre ierarhia BOR şi puterea politică“. Întrucât unii dintre acei ierarhi au 
supraviețuit şi după 1989, publicaţiile oficiale ale BOR, mai ales cele din Bucureşti, au 
preferat să ignore sau să trateze superficial tragedia de la Vladimireşti care a afectat sute de 
monahii. 

Ieromonahul loan Iovan a fost condamnat de Tribunalul Militar Teritorial Bucureşti 
prin sentința din 7 decembrie 1955 la muncă silnică pe viata pentru favorizare la crima de acte 
de teroare; Mihaela Iordache la 25 de ani de muncă silnică pentru crima de uneltire contra 
ordinii sociale, Veronica Gurău, la 15 ani de muncă silnică“. 

Cu toate că Petre Pandrea l-a indicat pe Justinian ca fiind unul dintre vinovatii morali 
pentru drama de la Vladimireşti, atunci când regimul comunist a decis să adopte măsuri mult 
mai aspre împotriva monahismului chiar şi patriarhul şi-a manifestat ezitările în privința 
aplicării lor. În cele din urmă guvernanţii comunişti au emis Decretul nr. 410/28 octombrie 
1959, care urmărea desființarea mai multor mănăstiri şi scoaterea din monahism a numeroşi 
călugări. Din statisticile autorităților aflăm că la 31 martie 1960 mai existau 132 de mănăstiri 
ortodoxe, 62 fiind desființate ca rezultat al aplicării decretului 410/1959. Încă înainte de 
apariția decretului, în perioada 1 ianuarie-28 octombrie 1959, alte 30 de mănăstiri fuseseră 
interzise™. Desfiintarea acestor mänästiri s-a realizat cu implicarea directa a organelor MAI si 
in special a Securităţii, care nu a făcut altceva decât să repete scenariul exersat in cazul 
desființării mănăstirii Vladimireşti. 

Noua prigoană declanșată contra mănăstirilor între 1958-1960 corespunde cu „cel de- 
al doilea îngheț” intervenit imediat după retragerea Armatei Roşii din România. Valul de 
arestări căruia i-au căzut victime intelectuali, studenţi, clerici trebuia să arate Kremlinului că 
liderii PMR de la Bucureşti nu au abandonat ,,vigilenta revoluționară“. Un alt obiectiv al 
politicii de represiune era acela de a înspăimânta populaţia, mai ales pe intelectuali, pentru a 
se evita orice revoltă comparabilă cu cea din Ungaria. 


Suprimarea Bisericii Greco-Catolice 

Totuşi, oficialitățile comuniste au identificat şi câteva domenii în care puteau fi 
utilizați clericii ortodocşi: „lupta pentru pace”, „ecumenismul” ortodox — aşa cum era definit 
de Kremlin acest concept — şi combaterea „uniatismului”, duşman declarat al conducerii 
PMR. De altfel, discursul împotriva ,,Uniatiei” a fost întreţinut şi după 1965, deşi regimul 
comunist de la Bucureşti depăşise faza sa internationalistä de câţiva ani buni. Oficialitatea 
comunistă a „recuperat” teologi care, cu numai câţiva ani înainte, erau etichetati „periculoşi” 
pentru ordinea socială. Apartenența Bisericii Ortodoxe Române la Consiliul Ecumenic al 
Bisericilor (CEB), începând cu anul 1961, a favorizat închegarea unei diplomaţii ecleziastice 
care, nu de puţine ori, a însoțit în mod penibil politica externă de ,,independenta” a lui Nicolae 
Ceausescu. În cadrul acestei diplomaţii bisericeşti au fost integrați şi preoti-profesori foşti 
deţinuţi politici, între aceştia şi cunoscutul teolog Dumitru Stăniloae, trecut prin calvarul 
detenției politice între 1958-1963. Mai mult, într-o perioadă în care preoţii şi enoriaşii greco- 
catolici clandestini încă mai erau supuşi la hartuieli şi intimidări, reputatul dogmatist publica 


* Petre Pandrea, Călugărul alb, cuvânt înainte de Victoria Dragu-Dimitriu, ediţie îngrijită de Nadia Marcu- 
Pandrea, Bucureşti, Editura Vremea, 2003, p. 133. 

“ Ibidem, pp. 52-54. 

SI ASSC, fond Justinian Marina, dosar nr. 2, nepaginat. 

* Constantin Aioanei, Cristian Troncotă, Contra „armatei negre a călugărilor şi cälugäritelor”, în „Magazin 
istoric”, anul XXX, nr. 1 (346), ianuarie 1996, p. 5. 

penibile lucrări în care încerca să demonstreze că Biserica Romana Unita (BRU) a reprezentat 
doar o tentativă de dezmembrare a poporului român. Există o întreagă literatură ortodoxă, sute 
dacă nu chiar mii de lucrări şi studii, care a preferat, chiar şi după 1990, să se refugieze în 
minciună pretinzând că în 1948, în plin stalinism, în România s-a produs o adevărată unificare 
bisericească. 

Probabil între 400 şi 600 de clerici greco-catolici au trecut prin universul 
concentrationar comunist, dar aici se impune precizarea că unii preoți uniți au suferit două şi 
chiar mai multe arestări si detentii în perioade diferite. În plus, BRU a fost singura Biserică 
suprimată de autoritățile comuniste, prin decretul nr. 358 din 1 decembrie 1948, iar aproape 
întreaga elită ecleziastică (episcopi, canonici, preoti-profesori şi protopopi) a fost aruncată în 
sistemul carceral comunist. Începând cu lunile septembrie-octombrie 1948 asupra preoților 
uniţi s-au exercitat presiuni infernale, fizice şi morale, pentru a trece la ortodoxie, dupa 
modelul pus în practică de sovietici cu doi ani înainte în Ucraina. Probabil un număr 
important dintre ei au aderat la BOR, dar cifra clericilor din ,,rezistenta” a fost importantă; în 
plus, o parte dintre preoții reveniti şi-a retractat apoi semnătura de trecere la ortodoxie. 

După simulacrul de sinod, numit şi congres, desfăşurat în Cluj la 1 octombrie 1948%, 
care a proclamat unirea cu BOR, toți cei 6 episcopi greco-catolici (loan Suciu, Iuliu Hossu, 
Valeriu Traian Frențiu, Alexandru Rusu, loan Bălan şi Vasile Aftenie) au fost arestaţi între 
27-29 octombrie şi apoi transferați la vila Patriarhiei de la Dragoslavele, la mănăstirea 
Căldăruşani şi ulterior la închisoarea Sighet. Locul ierarhilor a fost luat de ternare; Nuntiatura 
Apostolică a avut un rol important în constituirea acestor ternare de conducere ale eparhiilor 
greco-catolice, dar din vara anului 1950 greco-catolicii din clandestinitate nu au mai putut 
conta pe sprijinul moral şi material al Vaticanului, deoarece diplomaţii Sfântului Scaun au 
fost implicați într-un proces de spionaj, fiind siliți să părăsească România la 7 iulie. 
Nuntiatura a reuşit însă în primii ani de după scoaterea în afara legii a cultului greco-catolic să 
consacre sau să contribuie la consacrarea a 6 episcopi auxiliari clandestini: Alexandru Todea, 
Tit Liviu Chinezu, luliu Hirţea, loan Chertes, loan Ploscaru şi loan Dragomir. Primul episcop 
decedat in temnitele regimului comunist a fost Vasile Aftenie, ucis în închisoarea Ministerului 
de Interne, la începutul lunii mai 1950. A fost înmormântat în pripă în cimitirul Bellu catolic. 
Au urmat: Valeriu Traian Frențiu ( 11 iulie 1952), Ioan Suciu (Ÿ 27 iunie 1953), Tit Liviu 
Chinezu (+ 15 ianuarie 1955) (decedați ca urmare a regimului de exterminare de la Sighet) şi 
Ioan Bălan (+ 4 august 1959). 

Istoricii ortodocşi din vechea generaţie au apelat la jenante mijloace de a ascunde 
detentia episcopilor uniți în mănăstirile ortodoxe în perioadele 1948-1950 si 1955-1970%. De 
altfel, partea cea mai dureroasă şi delicată a memoriilor lui Iuliu Hossu este cea consacrată 
raporturilor cu ierarhia ortodoxă, episcopul greco-catolic de Cluj-Gherla consemnând cu o 
profundă tristeţe purtarea cinică şi lipsită de pocăință a unor prelați ortodocşi, precum 
patriarhul Justinian Marina, mitropoliţii Nicolae Bălan şi Iustin Moisescu, episcopii Nicolae 
Colan şi Teoctist Arăpaşu. Cu cel din urmă, luliu Hossu a purtat mai multe discuţii în 
contradictoriu atât la Curtea de Arges, cât şi la mănăstirea Ciorogârla. Ierarhul greco-catolic 
notează că, la 14 august 1956, a fost vizitat la Ciorogârla de episcopul vicar Teoctist şi de 
Alexandru Ionescu, vicar patriarhal, care i-au adus trista veste a separării de cei doi confrati, 
episcopii Alexandru Rusu şi loan Bălan. Aceste întâlniri sunt surprinse şi de documentele 
organelor represive: spre exemplu, o notă a Securităţii din 12 septembrie 1956 consemnează 
că: „din convorbirile avute cu luliu Hossu şi [loan] Bălan, se constată că ei nu renunţă cu 
nimic la credința lor politică şi religioasă. Hossu a declarat în fata episcopului T[eoctist] 


% Vezi Ioan-Marius Bucur, Din istoria Bisericii Greco-Catolice Române (1918-1953), Cluj-Napoca, Editura 
Accent, 2003, p. 206. 

* Vezi, spre exemplu, Pr. prof. Mircea Păcurariu, Dicţionarul teologilor români, ediţia a doua, revăzută şi 
întregită, Bucureşti, Editura Enciclopedică, 2002, p. 466. 

Aräpasu, Al. Ionescu şi I. Florea: «Credinţa noastră este viata noastră. Atunci când ni se va 
lua viata, atunci vom fi dezlegati de credința noastra»”®. 

Atât Iustin Moisescu, cat şi Teoctist Arăpaşu, succesorii patriarhului Justinian, desi 
făceau parte din tabere ecleziale rivale, au ajuns în fruntea BOR datorită loialității dovedite 
față de conducerea Partidului Comunist, primul având şi o proastă reputație de politruc. 
Amândoi s-au remarcat ca susţinători ai „luptei pentru pace”, temă favorită a propagandei 
comuniste, de fapt parte a discursului isteric antioccidental, în care au fost angrenati prelați şi 
preoți, deveniți activişti în aşa-numitele Comitete de Luptă pentru Pace. Câteva documente 
descoperite foarte recent în fondul CC al PCR - Secția Cadre, reprezentând fişa de cadre a 
Prea Fericirii Sale Părintele Patriarh Teoctist, indică cu claritate faptul că apartenenţa la aceste 
comitete a fost într-un fel o condiție a ascensiunii sale către cea mai înaltă demnitate 
ecleziastică, a fost preţul plătit pentru ca factorii decizionali de la vârful PCR să-l accepte mai 
întâi ca episcop, apoi mitropolit şi, în fine, în 1986, patriarh“. Faptul că arhimandritul (si mai 
apoi episcopul) Teoctist a fost încă din 1948 mesagerul puterii politice pe lângă episcopii 
greco-catolici aflaţi în detenţie“ a avut urmări care s-au vădit chiar şi după 1989, exacerbând 
resentimentele multor clerici şi credincioşi uniţi. 


Biserica Romano-Catolică — un cult tolerat cu o elită decapitată 

Rămaşi fără biserici, din iarna anului 1948, o parte din enoriaşii uniţi au început să 
frecventeze lacasurile de cult romano-catolice, iar unii clerici clandestini au decis, pentru a fi 
cât mai aproape de comunitățile greco-catolice, să adopte ritul latin şi, implicit, să oficieze în 
bisericile catolice. Până în 1989, cu intensitati diferite, ierarhi şi preoți romano-catolici au 
oferit sprijin moral şi material BRU clandestine; unul din promotorii acestui sprijin a fost, 
până in 1980, episcopul latin maghiar Marton Aron, titularul diecezei de Alba Iulia. Alteori, 
reprezentanţii romano-catolici refuzau un astfel de sprijin pentru a evita previzibile 
complicaţii în relaţiile cu autoritățile politice comuniste, a căror cerbicie în hăituirea Bisericii 
Unite era de notorietate. De altfel, la începutul anilor 1950, chiar şi situaţia Bisericii Romano- 
Catolice era extrem de dificilă: era doar un cult tolerat în RPR, fără a funcționa conform unui 
Statut recunoscut de autorităţi“. Persecutiile n-au ocolit nici ritul latin al Bisericii Catolice”: 
rand pe rând, prelați romano-catolici precum Marton Aron, Anton Durcovici, Alexandru 
Cisar, Hieronymus Menges, Augustin Pacha, Scheffler Janos (loan Scheffler), Joseph 
Schubert, Ioan Duma, Adalbert Boros au fost arestati sau li s-a stabilit domiciliu obligatoriu. 
Mai multi clerici (Clement Gatti, Iosif Waltner, Ioan Heber ş.a.), ierarhi şi monahi au fost 
implicați în procese sinistre (mai cunoscute sunt „procesele Nuntiaturii”, unde rechizitoriile 
conțineau învinuirile aberante de înaltă trădare şi spionaj, iar pedepsele pronunțate au 


6 ACNSAS, fond Informativ, dosar 736, f. 181; vezi si „Revista istorică”, nr. 5-6, 2004, pp. 239-240; Un 
monument al memorialisticii româneşti. Amintirile lui Iuliu Hossu, în „Apostrof”, în nr. 12 din decembrie 2004, 
p. 23. 

°° ANIC, fond CC al PCR - Secţia Cadre, dosar A/592 (Aräpasu Teoctist), f. 2 si urm. În fişa biografică din 30 
iunie 1988, redactată de Ion Cumpanasu, preşedintele Departamentului Cultelor, se preciza că patriarhul Teoctist 
„a sprijinit, în toate ocaziile, acțiunile iniţiate de organele locale de stat. A fost membru al Comitetului de Luptă 
pentru Pace din Bucureşti, aducând o contribuţie bine apreciată la îndrumarea preoţilor în a sprijini această 
acţiune. A scris articole cu orientare progresistă în reviste teologice”; ibidem, f. 8v. 

67 Vezi ANIC, fond Direcţia Generală a Poliției, dosar nr. 75/1946, f. 407; Cristian Vasile, Între Vatican şi 
Kremlin. Biserica Greco-Catolică în timpul regimului comunist, Bucureşti, Curtea Veche Publishing, 2003, pp. 
203-204. 

“ Ovidiu Bozgan, Cronica unui eşec previzibil. România şi Sfântul Scaun în epoca pontificatului lui Paul al VI- 
lea (1963-1978), Bucureşti, Curtea Veche Publishing, 2004. 

® Vezi, pentru detalii Gabriel Catalan, Prigoana anticatolică în România între 1949-1953. Arestări şi procese 
ale unor clerici şi credincioşi, în Romulus Rusan (ed.), Anii 1949-1953: mecanismele terorii, Bucuresti, 
Fundaţia Academia Civică, 1999; Dănuţ Doboş, Anton Despinescu, Episcopul Anton Durcovici. O viata 
închinată lui Dumnezeu si Bisericii, laşi, Editura Sapientia, 2002. 

însumat sute de ani de detenţie). Angajaţii Nuntiaturii Apostolice, majoritatea călugărițe, 
precum şi preoți şi călugări de la catedrala Sfântul Iosif din Bucuresti au fost arestaţi la 19 
iulie 1950; sora Clara Catrina Laslău, administrator al Nunțiaturii, a fost condamnată la 15 ani 
de muncă silnică. Alte monahii au primit pedepse asemănătoare sau condamnări 
administrative. 

Monseniorul Stanislau Traian Iovanelli, ieşit din arest în anul 1951, a decis să adopte 
linia de colaborare cu regimul, semnând condițiile impuse de Securitate, faptă ce i-a atras 
excomunicarea”. Orientarea sa „colaboraţionistă” a fost continuată de Francisc Augustin, dar 
amândoi ar putea fi incluşi şi în categoria preoților persecutați, întrucât la începutul regimului 
totalitar au trecut prin închisorile comuniste. Dicţionarul publicat de INST identifica 165 de 
clerici romano-catolici întemnițați, iar pr. prof. loan Bota şi Cicerone Ionitoiu numai 150; însă 
cei din urmă admiteau într-un epilog că în mod sigur din statistica lor „lipsesc încă numele 
multora”. 

Atenţia Securităţii s-a îndreptat în următoarele decenii cu precădere către episcopul 
romano-catolic de Alba Iulia, Marton Aron, condamnat în 1951 pentru complot, care însă a 
supravieţuit regimului inuman de detenţie de la Sighet. În condiţiile în care regimul comunist 
de la Bucureşti evolua spre sfârşitul anilor 1970 spre izolationism şi xenofobie, elita maghiară 
din Transilvania a devenit un fel de ,,tap ispăşitor”, iar Institutul Teologic Romano-Catolic de 
la Alba Julia era socotit o pepiniera pentru ,,iredentisti”. Preotii-profesori de la Alba Iulia erau 
etichetati în bloc drept ,,nationalist-sovini”. 


Cazul Gheorghe Calciu şi demolările de biserici 

În aceeaşi epocă se intensifica şi supravegherea Seminariilor şi Institutelor teologice 
ortodoxe, căci aparenta armonie dintre BOR şi statul comunist părea să fie iremediabil 
amenințată de preotul-profesor Gheorghe Calciu-Dumitreasa. Părintele Gheorghe Calciu, 
profesor la Seminarul Teologic din Bucureşti a afirmat răspicat că oamenii Bisericii nu trebuie 
să mai fie obligaţi să facă propagandă politică de la altar”, iar protestele sale împotriva 
demolării bisericii Enei şi predicile de la biserica Radu-Vodă, rostite în 1978 în fata elevilor şi 
studenţilor (în cea mai mare parte teologi), i-au atras îndepărtarea de la catedra Seminarului 
Teologic, caterisirea şi condamnarea în 1979 la 10 ani de închisoare. Securitatea i-a pus sub 
urmărire pe elevii şi studenţii teologi solidari cu cauza preotului Gheorghe Calciu- 
Dumitreasa”’, iar documentele fostei politii politice vădesc faptul ca potentiala influență 
„nefastă” în rândul teologilor şi clericilor ortodocşi devenise o adevărată obsesie pentru 
organele represive la sfârşitul deceniului opt si la începutul anilor 19807. Pentru a preveni 
actele similare de nesupunere fata de puterea politică şi ierarhia obedientă, Securitatea şi-a 
intensificat munca de racolare a informatorilor în Institutele şi Seminariile teologice”. 


7 Mgr Hieronymus Menges, Témoignages sur Mgr Ghika, în Voix de l’effroi. La Roumanie sous le 
communisme. Récits et Témoignages, Bucarest, AEC, Editura M. C., 2000, pp. 260-261. 

7! Preot prof. dr. Ioan Bota, Cicerone Ionitoiu, Martiri şi mărturisitori ai Bisericii din România (1948-1989). 
Biserica Română Unită cu Roma, Greco-Catolică, Biserica Romano-Catolică, ediţia a II-a, prefaţă de Doina 
Cornea, [Cluj], Editura Patmos, 1998, p. 219. Un document mai putin exploatat, o listă a preoţilor uniți şi 
romano-catolici arestaţi la sfârşitul anului 1947 şi la începutul anului 1948, se găseşte în Arhivele MAE şi 
cuprinde cel puţin 20 de preoţi catolici (maghiari, germani şi români) care au fost omişi de Dicţionarul publicat 
de INST; AMAE, fond Vatican, Problema 220, vol. 1, nepaginat. 

” Pr. Gheorghe Calciu-Dumitreasa, Războiul întru Cuvânt. Cuvintele către tineri şi alte mărturii, ediţie îngrijită, 
prefaţă şi note de Răzvan Codrescu, Bucureşti, Editura Nemira, 2001, p. 84; Le Pere Calciu, condamne a dix ans 
de prison, est-il encore vivant?, în Roumanie: crise et répression 1977-1982. Un dossier de ,,L’ Alternative”, 
Supplément au no. 20, Janvier 1983, p. 43. 

® Pr. Gheorghe Calciu-Dumitreasa, op. cit., p. 84. 

™ Andrei Andreicut, „S-au risipit făcătorii de basme ”. Amintiri care dor, Alba Iulia, Editura Reintregirea, 2001, 
p. 72. 

'5 ACNSAS, fond Documentar, dosar nr. 69, vol. 2, ff. 65-66 v. 

Activitatea „antisocială” a preotului Gheorghe Calciu ameninţa să ,,contamineze” şi viitori 
membri de partid (aproximativ jumătate din cursantii şcolilor teologice erau integrați in UTC) 
şi pericolul era cu atât mai mare cu cât Securitatea urmărea şi posibile conexiuni ale clericului 
cu SLOMR. 

Patriarhul Tustin Moisescu, fost colaborator al Securităţii“, şi santajabil în multe 
privinţe, nu a făcut nimic pentru a împiedica pedepsirea părintelui Calciu şi pentru a încerca 
să salveze de la demolare bisericile din Bucureşti (valul de demolări începuse odată cu 
dărâmarea bisericii Enei în mai 19777). Ba dimpotrivă, atunci când un istoric de artă, precum 
Dinu C. Giurescu, a solicitat sprijinul Patriarhiei pentru salvarea läcaselor de cult, i-a spus că 
seamănă cu „fugarii de la radio Europa Liberă”. Aceeaşi tăcere a păstrat şi succesorul său '*. 
Mai trebuie adăugat protestul preotului loan Dură împotriva demolării bisericilor şi a 
catedralei patriarhale, protest din 29 octombrie 1987, adresat CEB”, şi ocultat dupa 1989 de 
publicatiile ortodoxe oficiale. 

Tocmai din aceste motive, momentul aprilie 1990, revenirea in cea mai inalta 
demnitate ecleziastică a Bisericii Ortodoxe Române a patriarhului Teoctist, retras până atunci 
la Sinaia, a fost perceput în medii ale intelectualitatii critice ca un eveniment nefast, ca pe un 
început al restauratiei neocomuniste“” care a blocat purificarea ierarhiei de colaboratorii si 
agenţii de influenţă ai Securităţii şi a întârziat reforma morală a societăţii, care a consacrat o 
alianță nefericită între un fost secretar de partid ateu, ajuns în fruntea României 
postdecembriste, şi un prelat compromis din punct de vedere moral. 


Bisericile neoprotestante şi eşecul controlului comunist 

În actele oficiale ale birocraţiei partidului-stat, pentru denominatiunile minoritare se 
folosea o terminologie specifică: unele erau culte, altele „secte” sau „grupări anarhice”. După 
cel de-al doilea război mondial, statul a acordat temporar dreptul de a funcţiona ca asociaţii 
unui număr important de grupări religioase, care fuseseră crunt oprimate sub regimul Ion 
Antonescu. Tuturor li s-a cerut să-şi prezinte mărturisirea de credință şi să-şi precizeze poziția 
față de stat. Patru confesiuni neoprotestante au primit statutul legal de culte: Biserica 
Adventistă de Ziua a 7-a, Biserica Creştină Baptistă, Biserica Creştină după Evanghelie (cu 
două ramuri) şi Biserica lui Dumnezeu Apostolică-Penticostală, acestea adăugându-se 
confesiunilor protestante magisteriale: Biserica Reformată, Biserica Evanghelică de 
Confesiune Augustana, Biserica Evanghelică Sinodo-Prezbiteriană şi Biserica Unitariană. 
Alte grupări au fost considerate „secte” (martorii lui Iehova, nazarinenii, adeventistii 
reformisti, spirit) sau „grupări anarhice” (Oastea Domnului şi stiliştii, din cadrul Bisericii 


76 Conform dosarului său de reţea, păstrat in Arhiva SRI, la care experții Comisiei Prezidenţiale au avut acces în 
anul 2006, fără însă a putea fişa vreun document. Pe de altă parte, Comisia nu obţinut permisiunea de la SIE de a 
cerceta dosarele privind infiltrarea parohiilor româneşti din exil cu clerici controlati de DIE/CIE. 

7! Dinu C. Giurescu, Distrugerea trecutului României, Bucureşti, Editura Museion, 1994, p. 41. Mai multe 
amănunte vezi la Lidia Anania et al., Bisericile osândite de Ceauşescu, 1977-1989, Bucureşti, Editura Anastasia, 
1995. 

78 Referindu-se la atitudinea ierarhilor fata de puterea politică în anii 1980, doi istorici apropiați de perspectiva 
oficială ortodoxă apreciau în anul 2001 că „în cei 50 de ani de comunism s-a intrat într-o spirală a 
compromisurilor care au limitat tot mai mult rezistența Bisericii. Ceea ce nouă ne pare o atitudine realistă în 
condițiile cumplite ale anilor '50 ridică semne de întrebare în anii '80, când tot sistemul comunist scârtâia din 
toate încheieturile”; George Enache, Adrian N. Petcu, Biserica Ortodoxă Română şi Securitatea. Note de 
lectură, în Totalitarism şi rezistenţă, teroare şi represiune în România comunistă, Bucureşti, CNSAS, 2001, p. 
136. 

” Este vorba de o scrisoare deschisă adresată secretarului general al CEB, Emilio Castro, în care i se cerea să 
intervină pe lângă autorităţile de la Bucureşti pentru ca distrugerea bisericilor să înceteze; vezi „Mărturie 
Ortodoxă” anul IV, nr. 13, 1990, pp. 72-76. 

5 Aceasta este si opinia unor istorici consacrați precum Şerban Papacostea; vezi Cristian Vasile, Un martor 
important: Ion Iliescu şi istoria României comuniste, în „Anuarul Institutului de Istorie Orală”, vol. VI, 2005, p. 
393. 

Ortodoxe; betanistii, din Biserica Reformata; penticostalii disidenti, din Biserica Penticostala; 
mai târziu acestora aveau să li se adauge ,,trezitii’”, din Biserica Baptistă) iar activitatea lor a 
fost interzisă de-a lungul întregii perioade comuniste“!. Cantitatea de documente rămasă de pe 
urma monitorizării acestor confesiuni şi grupări în anii regimului comunist este imensă, ceea 
ce reprezintă o dovadă în sine a nivelului real al represiunii pe criterii religioase?. 

Regimul comunist a acţionat cu duritate împotriva militantilor religioşi, în anii 1940- 
1960 recurgându-se la arestări, încarcerări, „pedepse administrative” etc. Unii dintre 
credincioşii protestanți sau neoprotestanti activi au avut parte de acelaşi tratament din partea 
autorităților, între cei mai cunoscuţi fiind Richard Wurmbrand, Ferenc Visky sen., Simion 
Cure, Vasile Moisescu, Gheorghe Mladin, Traian Ban, Simion Mot, Teodor Babut, Nicolae 
Todor, Alexandru Honciuc şi alţii”. Se cuvine a preciza că baza teologică a sacerdotiului 
universal face deseori greu, dacă nu imposibil, de stabilit care dintre neoprotestantii ajunşi în 
puşcărie erau clerici şi care nu. În orice caz, în covârşitoare majoritate neoprotestantii aruncați 
în sistemul peniteciar românesc au ajuns acolo din cauza motivelor religioase. 

La 18 decembrie 1959, Departamentul Cultelor, din subordinea Consiliului de 
Miniştri, depunea la Secretariatul CC al PMR o nota în vederea aprobării unor „măsuri 
privind cultele neoprotestante”. Ceea ce îi alarmase pe guvernanţii comunişti era creşterea 
numerică spectaculoasă a aderentilor bisericilor neoprotestate, dinamica lor şi imposibilitatea 
de fi controlati de stat. Documentul respectiv evidenția că dacă în 1944 cele patru biserici 
neoprotestante legale (Adventistă, Baptistă, Creştină după Evanghelie şi Penticostală) aveau 
40 000 de membri, numărul lor a crescut la 73 920 în 1948, pentru ca în anii 1958-1959 să 
atingă 192 621 de aderenti. De asemenea, numărul comunităţilor locale ajunsese în 1959 la 3 
317, iar personalul de cult însuma neoficial câteva mii de persoane, deşi nu erau recunoscuţi 
decât 816 pastori. Creşterea neoprotestantilor fusese remarcabilă, în intervalul 1948-1954 cu 
16 600 de membri anual, iar între 1955-1959 cu 4 750 de credincioşi în fiecare an°*. Şeful 
Departamentului Cultelor, D. Dogaru, aprecia în textul pe care îl semna: „Creşterea numerică 
a cultelor neoprotestante trebuie să ne îngrijoreze, deoarece în timp ce cultele istorice în 
general nu reuşesc decât în mică măsură, deşi diferită, să capteze preocupările credincioşilor 
lor pentru problemele religioase, cultele neoprotestante captează aproape total preocupările 
credincioşilor lor pe linia problemelor religioase în dauna preocupărilor cetăţeneşti, 
economice, sociale, culturale şi politice”®. 


8! ANIC, fond CC al PCR - Secția Administrativ-Politica, dosar nr. 14/1966, vol. III, ff. 64-72. 

5 Vezi, spre exemplu, ASSC si ACNSAS, fondurile Documentar, Penal, Informativ si Retea. 

5 AMR Piteşti, fond Tribunalul Militar al regiunii a II-a Militare Bucuresti, dosar nr. 6/2/1959, nepaginat; idem, 
fond Tribunalul Militar Timişoara, dosar nr. 1/1959, ff. 263-272, şi sentința nr. 610/1959, ff. 23-26 r.-v.; ibidem, 
fond Tribunalul Militar Iaşi, sentinţa nr. 94/1959, nepaginat; ACNSAS, fond „Penal”, dosar 1079, vol. 1, ff. 15- 
16 r.-v., 72-77 r.-v.; vol. 3, ff. 10-12, r.-v., 13. Vezi şi Ferenc Visky jr. (ed.), Prizonierii speranței. Mărturii ale 
celor închişi pentru credință, traducere: Claudia Birea, Ferenc Visky, Cluj-Napoca, Editura Koinonia, Arad, 
Editura Strigătul de la Miezul Nopţii, 2002, passim; Richard Wurmbrand, Cu Dumnezeu în subterană, traducere 
din limba engleză de Marilena Alexandrescu-Munteanu şi Maria Chilian, Bucureşti, Editura Casa Scoalelor, 
1993; idem, Strigătul Bisericii prigonite, Bucureşti, Editura Stephanus, 1993. 

5 ANIC, fond CC al PCR - Secția Administrativ-Politică, dosar nr. 15/1960, ff. 3-4, 7. Cultele neoprotestante 
legale au crescut constant până la sfârşitul regimului comunist. În 1966, conform datelor oficiale ele înregistrau 
următoarea situaţie numerică: adventiştii de ziua a 7-a, 34 000 de credincioşi, 511 comunități, 125 de pastori; 
baptiştii, 55 000 de credincioşi, 580 de comunităţi cu 311 filii, 156 de pastori; penticostalii, 38 000 de 
credincioşi, 493 de biserici şi 232 de filii, 122 de pastori; creştinii după Evanghelie, circa 20 000 de credincioşi, 
256 de comunități şi 122 de filii, 83 de pastori (ibidem, dosar nr. 14/1966, vol. III, ff. 64-67). În anul 1987, 
conform tot unor date oficiale, Biserica Baptistă avea: 75 000 de membri, 951 lăcaşuri de cult, 170 deserventi de 
cult şi 123 de cimitire; Biserica Penticostală: 87 000 de membri, 792 lăcaşuri de cult, 126 deserventi de cult şi 
125 de cimitire; Biserica Adventistă de Ziua a Saptea: 47 000 de membri, 521 lăcaşuri de cult, 135 deserventi de 
cult şi 160 de cimitire; Biserica Creştină după Evanghelie, 28 500 de membri, 380 läcasuri de cult, 79 deserventi 
de cult şi 100 de cimitire (ibidem, fond Cabinet Ion Dincă, dosar nr. 4/1983, ff. 93, 101-102). 

5 Ibidem, fond CC al PCR - Sectia Administrativ-Politica, dosar nr. 15/1960, f. 4. 

Dincolo de imaginea catastroficä, realizatorul acestui document surprindea totusi o 
realitate deranjantă pentru partidul-stat, dificultatea de a-i controla pe fidelii bisericilor 
neoprotestante. După 1954 se luaseră măsuri importante împotriva acestora, îndeosebi prin 
intermediul Ministerului Cultelor (între timp desființat), care îşi organizase Corpul 
imputernicitilor şi al inspectorilor generali, dar şi prin intermediul sfaturilor populare şi al 
„organelor locale”. Aşa se explica reducerea (,frânarea”) ritmului de creştere al 
neoprotestantilor®®. Printre altele, măsurile luate de autorităţi contra confesiunilor 
neoprotestante au inclus: controlarea resurselor financiare ale acestora; înlocuirea unor 
„elemente necorespunzătoare” din conducere (la adventişti şi creştini după Evanghelie); 
interzicerea catehizării organizate a copiilor; alcătuirea unui material documentar bogat, pe 
baza căruia avea să se procedeze la preschimbarea autorizaţiilor de funcționare a 
comunităților şi a legitimatiilor deserventilor de culte; introducerea sistemului arondărilor, 
ceea ce avea să însemne reducerea numărului de comunități şi de filii cu circa 1125 de unităţi, 
fapt care implica şi micşorarea numărului de deserventi; din 1958 se interzisese acestor culte 
să mai aducă noi serii de elevi în seminariile lor; reducerea frecvenţei adunărilor pastorale; 
controlarea cumpărării de imobile în vederea deschiderii unor noi läcasuri de cult; 
împiedicarea implicării în activităţi pastorale a persoanelor nerecunoscute oficial; folosirea 
fanfarelor pe străzi; instruirea „organelor locale” de a se implica în respectarea „regimului 
legal al cultelor” şi a semnala imputernicitilor abaterile; oprirea adunărilor prea dese în 
biserici în cursul săptămânii”. 

Arondarea sau rearondarea teritorială în anul 1960 a determinat reducerea cu 30% a 
numărului de biserici şi filii neoprotestante, iar a pastorilor cu 25%. De asemenea, a fost redus 
şi numărul unităţilor intermediare la cultele baptist, adventist şi penticostal, cu alte cuvinte o 
reducere a aparatului administrativ®’. De asemenea, numărul de elevi la seminariile teologice 
fusese redus drastic, de la 10-40 anual ajungându-se la câte opt în cinci ani. În acelaşi timp, 
chiar dacă se interzisese catehizarea copiilor în biserici, familiile neoprotestante reuşiseră să- 
şi educe urmaşii din punct de vedere religios””. 

În vederea stopării creşterii numerice a neoprotestantilor, statul a manipulat propriile 
legi. Pe de o parte se cerea acestor culte „respectarea riguroasă a prevederilor legale privind 
formele de trecere de la un cult la altul”, iar pe de altă parte, deoarece potrivit legilor de 
organizare sfaturile populare nu se mai ocupau de apartenenţa religioasă a cetățenilor români, 
formele solicitate nu se mai puteau face. Poziţia ambiguă a structurilor administrative locale a 
determinat „o frână” în activitatea confesiunilor neoprotestante. Chiar şi în condiţiile sicanelor 
continue ale autorităţilor, dinamismul acestor culte era de domeniul evidenţei, motiv de iritare 
pentru partidul-stat”. Într-o notă din anii 1960 trimisă de Departamentul Cultelor către CC al 
PCR, Direcţia Generală a Consiliilor Populare, se preciza că denominatiunile neoprotestante, 
„ducând o intensă acțiune de educare religioasă a adepților lor şi îndeosebi a tineretului, 
imprimă acestora un misticism exagerat, determinându-i să manifeste lipsă de receptivitate şi 
chiar indiferență fata de însuşirea ideologiei socialiste” (s. n.)!. Pentru a preîntâmpina 
activitatea religioasă în general, activiştii de la Departamentul Cultelor insistau să se dea 
„indicaţii consiliilor populare şi organelor de partid, să-şi sporească preocuparea fata de 
supravegherea cultelor şi sectelor, să ia măsuri pentru combaterea şi lichidarea ilegalităţilor 
comise de acestea, precum şi pentru întărirea activităţii politico-educative în rândul 


maselor”?. 


86 Ibidem, f. 7. 

87 Ibidem, ff. 10-11. 

5 Ibidem, dosar nr. 14/1966, vol. III, f. 73. 
% Ibidem, f. 74. 

% Ibidem. 

” Ibidem, f. 98. 

“2 Ibidem, f. 100. 

In urmärirea si reprimarea activitätii denominatiilor minoritare s-au implicat in primii 
ani ai regimului comunist structurile mostenite de la vechiul stat roman (Politia de Siguranta, 
Jandarmeria, SSI, Biroul 2 de Informatii al Marelui Stat Major, Serviciul de Informatii 
Politice şi Documentare din Inspectoratul General al Armatei pentru Educaţie”), iar după 
1948-1949 mai ales Securitatea şi Militia, create de partidul-stat tocmai pentru a-i asigura 
aplicarea programului de transformare şi de controlare a societăţii. Pentru discreditarea 
neoprotestantilor, autorităţile comuniste au utilizat un limbaj specific. Spre exemplu, aceştia 
erau etichetati drept „agenți ai imperialismului occidental”/”anglo-american”/"american”, 
care amintea de stigmatul public din timpul celui de-al doilea război mondial, în perioada 
naționalismului integral, când ei fuseseră considerați „străini” „trădători”, ,renegati”, 
„bolşevici” sau „iudeo-bolşevici”. 

Supravegherea în combinaţie cu härtuielile la care au fost supuse bisericile 
neoprotestante în vremea lui Gheorghe Gheorghiu-Dej au cunoscut chiar o amplificare în 
regimul Nicolae Ceauşescu, când au fost readuse la suprafaţă concepţiile etniciste interbelice, 
care au fost combinate cu ideile staliniste, formându-se astfel un amestec care a primit numele 
de national-comunism. Discriminarea împotriva fidelilor bisericilor minoritare a cunoscute 
noi forme. Totul pe fondul întreținerii sentimentului de „cetate asediată” care i se inocula 
cetățeanului României comuniste. Iritati de lipsa de conformism a multor membri ai cultelor, 
în special a neoprotestantilor, liderii de partid şi de stat au luat măsuri contra acestora, 
orchestrând denigrarea sistematică a credincioşilor în şedinţe publice” ori în mass-media (s- 
au evidenţiat atât cotidiene şi reviste centrale, inclusiv .Scânteia”””, cât si publicatii locale; 
televiziunea, radioul si cimatografia au jucat si ele un rol în distorsionarea imaginii despre 
oamenii religioşi). Partidul-stat s-a implicat chiar în şicanarea copiiilor neoprotestanti in şcoli 
(mai ales în licee şi universităţi), mergând chiar până la intruziunea în viata de familie”. 

Îngrijorarea față de menţinerea sentimentului religios la cote ridicate a determinat 
autorităţile de la Bucureşti să inițieze în anii 1960-1980 acţiuni de „educare ştiinţifică şi de 
combatere a misticismului şi obscurantismului din conştiinţa maselor”. Grupările minoritare, 
atât cele legale, cât şi cele interzise, dețineau un loc special în cadrul acestor veritabile 
campanii antireligioase’’. Pe scenele teatrelor existente în oraşele României sau pe cele 
improvizate în sate ori întreprinderi cu prilejul unor campanii special organizate, se jucau 
diferite piese cu caracter antireligios sau în care realitatea istorică era distorsionată, 
manipulatä”*. 

În anii 1960-1980 s-au publicat numeroase lucrări de „ateism ştiinţific”, în prima faza 
traduceri sovietice, cum a fost cazul, spre exemplu, celebrei în perioadă Că/ăuză a ateistului, 
iar ulterior producţii autohtone. De regulă nu era vorba de o prezentare neutră a fenomenului 
religios, ci de atacuri nemascate contra creştinilor practicanți, in special a neoprotestantilor, 
cărora le era întotdeauna rezervată o parte importantă din numărul de pagini”. 


iz, Vezi, spre exemplu, AMR, fond Direcţia Superioară Politică a Armatei, dosar nr. 802, passim. 

” Vezi ANIC, fond CC al PCR - Secţia Administrativ-Politică, dosar nr. 25/1982, ff. 46-48 r.-v.. 

°° Bunăoară, vezi Ilie Tănăsache, Obscurantismul se autodemască. Fapte despre nocivitatea unei secte şi despre 
activitatea unor escroci travestiti in ,,intemeietori” de... noi religii, în „Scânteia”, 30 iunie 1982; idem, Când 
delapidatorul se dă drept persecutat... religios şi politic. Cum şi-au găsit apărători de pe aiurea doi inşi care au 
furat din avutul obştesc aproape jumătate de milion de lei, în „Scânteia”, 7 septembrie 1982. 

% ANIC, colecția Gabanyi, dosar nr. 161, ff. 2-18. 

” Ibidem, fond CC al PCR - Secţia Propagadă şi Agitatie, dosar nr. 17/1966, ff. 1-46; ibidem, dosar nr. 19/1966, 
ff. 1-20; ibidem, dosar nr. 38/1966, ff. 1-32; ibidem, dosar nr. 22/1970, ff. 1-52. 

% Astfel de piese au fost: Rugul, Porunca a 7-a, Hughenotii, Martin Luther si Thomas Müntzer, Făclie în miez 
de noapte, Mantulet în rai şi în iad (piesă de Siito Andras). Vezi Tudor Olaru, Octav Grumezea, Premisele 
eficienţei în propaganda materialist-ştiințifică, în „Scânteia”, 13 martie 1981. 

” Petru Berar, Umanism şi ateism, Bucureşti, Editura Ştiinţifică şi Enciclopedică, 1980; Idem, Religia în lumea 
contemporană, Editura Politică, Bucuresti, 1983; Simion Asandei, Ateism şi religie, Bucureşti, Editura Militară, 
1980; Idem, Omul, ştiinţa si religia, Bucureşti, Editura Militară, 1985; Întrebări şi răspunsuri la probleme de 

Împotriva unora dintre neoprotestantii reticenti Securitatea a recurs şi la măsuri 
radicale, inclusiv la asasinate, concepute în laboratoarele temutei politii politice şi puse în 
aplicare de echipe operative (spre exemplu, cazul pastorului baptist Vasile Gherman, în 
19881%). 

Relaţiile externe ale cultelor din România erau atent supravegheate. Cele protestante şi 
neoprotestante nu numai că nu făceau excepţie, dar contactele lor cu coreligionarii occidentali 
erau chiar mai atent monitorizate, pornindu-se de la suspiciunea că erau oficine de spionaj”. 
Aceasta a fost poziția de-a lungul întregii perioade comuniste'%?. Lipsa literaturii religioase, 
inclusiv a Bibliilor (20.000 de exemplare în limba maghiară, donate Bisericii Reformate de 
Alianța Mondială Reformată, in loc să ajungă la destinatarii lor au fost topite de autoritățile 
române şi prefăcute în anul 1985 în hârtie igienică'%), i-a determinat pe unii neoprotestanti să 
se implice în activitatea unor veritabile rețele de transportare din Occident şi de distribuţie (nu 
doar pentru România, ci şi pentru spaţiul sovietic) a acestei literaturi, expunându-se astfel 
durelor măsuri represive ale Securităţii, de la amenzi până maltratări, arestări, procese şi 
condamnări. 

Persecuţiile la care erau supuşi creştinii din România, dar şi rezistenţa lor în fata 
dictaturii — cei neoprotestanti ocupând în pofida numărului lor relativ mic probabil cel mai 
important loc in această privinţă în timpul lui Ceauşescu —, deci toate acestea au atras atenția 
unor instituţii occidentale preocupate de susținerea creştinilor din spatele Cortinei de Fier 
(spre exemplu, Misiunea Creştină pentru Lumea Comunistă, Underground Evangelism, 
Keston Institut'%) sau în general de apărare a drepturilor omului (Amnesty International), 
precum şi a exilului românesc, atât politic şi cultural!%, cât şi religios!%. De asemenea, 
îndeosebi în anii 1980 un interes în creştere fata de minoritățile religioase neoprotestante a 
arătat administraţia de la Washington, mai ales în timpul mandatului lui David B. Funderburk 


la Bucuresti, care s-a dovedit unul din criticii neinduplecati ai regimului Ceauşescu'%5. 


educaţie ateistă a tineretului, vol. III, autori: Petru Berar, Petre I. Bieltz, Gheorghe Bratescu, Gheorghe Al. 
Cazan, Cornelia Cristescu, Florin Georgescu, Paul Popescu Neveanu, Georgeta Tănase, Gheorghe Vladutescu, 
Elena Zamfir, Bucureşti, Editura Politica, 1982; Fl. Georgescu, Societate şi religie, Bucureşti, Editura Ştiinţifică 
şi Enciclopedică, 1982; Petre Hladchi-Bucovineanu, Fafete reale ale sectelor religioase, Bucureşti, Editura 
Politică, 1983; Bruno Wiirtz, Doctrinele principalelor secte ale creştinismului contemporan, Timişoara, 
Tipografia Universităţii Timişoara, 1988. Vezi şi Paul Dobrescu, Educația materialist-stiintifica — sub semnul 
unor noi exigente calitative, în „Scânteia”, 24 decembrie 1982; idem, Literatura ateist-stiintifica — mai ferm 
angajată în activitatea de faurire a conştiinţei noi, în „Scânteia”, 28 septembrie 1984; Florin Georgescu, Rolul 
educaţiei materialist-stiintifice în formarea omului nou, în „Era Socialistă”, nr. 20, 25 octombrie 1983. 

% petru Dugulescu, Ei mi-au programat moartea, Timişoara, Editura Marineasa, 2003, pp. 167-172. 

% ANIC, fond CC al PCR - Secţia Administrativ-Politică, dosar nr. 14/1966, vol. I, ff. 1-7. 

%. Situaţia este dovedită de numărul uriaş de dosare create de Departamentul Cultelor, disponibile astăzi în 
Arhivele Secretariatului de Stat pentru Culte. 

% David B. Funderburk, Un ambasador american între Departamentul de Stat si dictatura comunistă din 
România, 1918-1985, Constanţa, Editura Dacon, 1994, pp. 105-106. 

% ACNSAS, fond Documentar, dosar nr. 146, vol. 3, passim; vol. 4, passim; Ibidem, dosar nr. 150, vol. 2, 
passim. Vezi şi Elis Neagoe-Plesa, Liviu Pleşa, Cultele neoprotestante din România în perioada 1975-1989, în 
Partidul, Securitatea şi Cultele, 1945-1989, volum coordonat de Adrian Nicolae Petcu, Bucureşti, Editura 
Nemira, 2005, p. 377-383. 

% ACNSAS, fond Documentar, dosar nr. 174, vol. 2, passim; ANIC, fond CC al PCR - Secţia Administrativ- 
Politică, dosar nr. 14/1966, vol. I, f. 5; ibidem, colecţia Gabanyi, dosar nr. 165, f. 46. 

% Vezi Sanda Stolojan, Persécution et résistance religieuse en Roumanie, în ,,L’ Alternative”, număr special 
Roumanie. Crise et repression, pp. 41-44. 

% Merită amintită activitatea lui Sergiu Grossu, la Paris, care a editat multi ani revista Catacombes, în care erau 
reproduse sistematic informaţii despre situaţia creştinilor persecutați, atât în România, cât şi în întreg blocul 
sovietic. 

% Vezi David B. Funderburk, op. cit.. De asemenea, vezi şi Roger Kirk & Mircea Răceanu, România împotriva 
Statelor Unite. Diplomaţia absurdului, 1985-1989, traducere de Melania Stela Rădulescu, Bucureşti, Editura 
Silex, 1995. 

Un autor de referință pentru studierea relațiilor stat-Biserică în spaţiul dominat de 
sovietici, a identificat 6 factori mai importanți care au determinat politica religioasă 
comunistă: ponderea organizaţiei religioase, dispoziţia acesteia de a se subordona/conforma 
cerințelor autorităţii politice şi posiblitatea de a o infiltra şi controla prin intermediul poliției 
politice, problema dependenţei de o autoritate străină, loialitatea sau lipsa de loialitate a unui 
cult religios în timpul celui de-al doilea război mondial, configurația etnică a țării şi cultura 
politică dominantă'*. De aici a rezultat şi tratamentul diferit pe care regimul I-a aplicat celor 
două Biserici mai importante: Ortodoxă şi Greco-Catolică. Supunerea Bisericilor Catolice 
locale fata de o autoritate din afara blocului ,,democratiilor populare”, autoritate cu vocație 
universalistă, ca şi Kremlinul comunist, precum şi faptul că Biserica Catolică părea să fie oază 
de autonomie şi chiar independenţă nu erau deloc pe placul noilor guvernanti comunişti, fiind 
percepute drept acte de trădare. Tocmai din acest motiv intensitatea represiunii a fost mai 
mare în cazul Bisericii Catolice de ambe rituri. Prigonirea a peste 1700 de clerici ortodocşi şi 
faptul că gesturile de opoziţie fata de regimul comunist ale unor preoți au fost mai numeroase 
decât se credea nu schimbă datele problemei!!°. Fără a beneficia de un sprijin moral si 
material din exterior şi fără a avea o tradiţie în planul sfidării autorității politice, ierarhia 
ortodoxă a adoptat relativ repede o atitudine conformistă care s-a accentuat cu timpul, 
conducând la capitulări lamentabile în anii 1980, atunci cand prelatii au acceptat demolările 
de biserici şi au consimțit la reprimarea preoţilor protestatari. 

Dincolo de represiunea propriu-zisă îndurată de personalul de cult al diferitelor 
confesiuni din România în perioada comunistă, poate mai importantă a fost izgonirea Bisericii 
din şcoli, spitale, instituții de caritate, armată şi penitenciare, precum şi descurajarea 
insidioasă şi sistematică a sentimentului religios de către un regim care se declara ateist. 
Apropierea omului de religie a fost puternic stânjenită şi reprimată şi, cu un sprijin însemnat 
dinspre instituțiile ecleziastice „domesticite”, regimul a reuşit o îndepărtare a proiectelor 


individuale de rădăcinile lor spirituale!!!. 


' Pedro Ramet, Cross and Commissar. The Politics of Religion in Eastern Europe and the USSR, Bloomington 
and Indianapolis, Indiana University Press, 1987, p. 16. 

10 Vasile Igna, Între acțiune si contemplatie. 12 note sumare asupra istoriei şi sensului confruntärii dintre 
creştinism şi comunism, în Marx contra Isus. Repere ale confruntării dintre creştinism şi comunism, Bucureşti, 
Editura Universal Dalsi, 2003, p. 31. 

1! Alexandru Zub, Sorin Antohi, Oglinzi retrovizoare: istorie, memorie şi morală în România, laşi, Editura 
Polirom, 2002, pp. 81-82. 

Reforma învățământului şi implicaţiile sale. 
Educaţie şi ideologie în România în primul deceniu comunist 


Vom încerca să surprindem principalele elemente ale reformei învățământului din 
1948, precum şi gradul în care şcoala românească a fost afectată de impunerea ideologiei 
totalitare mai ales în primul deceniu de regim comunist. Sistemul de învățământ trebuia să 
îndeplinească o funcție de îndoctrinare, să-i pregătească pe copii şi tineri după tiparele 
„omului nou” şi să elimine spiritul critic şi spontaneitatea elevilor. În paralel cu campania 
demagogică de lichidare a analfabetismului se opera o sinistră discriminare pe criterii de 
clasă, iar cei admişi în şcoli erau supuşi unui perfid sistem de dresaj ideologic. 

Trebuie spus de la bun început că a existat un interes special al Partidului Comunist 
pentru Ministerul Educaţiei Naţionale încă din toamna anului 1944. Atunci titularul acestui 
departament a devenit Ştefan Voitec, lider al PSD, partid partener al PCR în FND. Curând, 
dinspre conducerea comunistă s-au auzit voci care îl incriminau pe Ştefan Voitec pentru 
spiritul „antidemocratic” pe care l-a imprimat de când a preluat Ministerul Educaţiei, deşi, 
aparent, iniţiativele fruntaşului social-democrat nu erau în răspăr cu planurile PCR. 

Liderii comunişti îi reproşau lui Stefan Voitec o toleranță prea mare fata de 
,reactiunea” din sistemul de învăţământ. PCR pleda pentru o grabnică epurare şi „reeducare” 
a elevilor şi a cadrelor didactice. Radicalismul comunist în această privinţă s-a vădit la şedinţa 
Biroului FND din 27 noiembrie 1945, când s-a pus problema modului de sărbătorire a 
momentului 1 decembrie. Această dezbatere trebuie legată de un eveniment care avusese loc 
cu putin timp înainte, manifestatia din 8 noiembrie 1945, organizată în principal de tineretul 
national liberal şi cel national țărănesc, elevi şi studenți!. Reacţia autorităților comuniste a fost 
una dură, soldată cu câteva zeci de arestări, mai ales din rândul tineretului. Au fost întocmite 
liste cu studenţii participanți la manifestaţie, aceştia fiind urmăriți luni întregi. 557 de 
persoane au fost arestate, clasându-se cauza pentru 188 dintre ele”. Acţiuni similare au avut 
loc şi în alte oraşe ale ţării, cum au fost cele de la Ploieşti şi de la Timişoara, finalizate tot cu 
arestări. Profesorul Mihail Dragomirescu, pe atunci fruntaş al Uniunii Patriotilor, declara în 
şedinţa din 27 noiembrie că: „În şcoli, problema trebuie privită cu multă seriozitate pentru că 
am impresia că reacţiunea cea mai cruntă, rămăşiţele legionare cu legături la national-täränisti 
şi liberali, se concentrează în şcoli, prin directori, profesori şi elevii mari, precum şi în 
studentime. (...) Se pune întrebarea dacă e bine să scoatem acest tineret la demonstrația 
maselor populare ale FND-ului”. În fata acestor îngrijorări, Vasile Luca a simţit nevoia de a 
da următorul verdict: „Dacă fac ceva, fi snopim în bătaie şi îşi vor pierde pofta de a mai face 
ceva. Îi putem încadra între muncitori”. Mai târziu, violența a mers până la arestări masive 
din rândul studenţilor. Spre exemplu, conducerea tineretului național țărănesc, compusă mai 
ales din studenți, a fost arestată în 27 mai 1947*. În noiembrie 1947, 100 de membri ai 
Tineretului Universitar Naţional Ţărănesc (TUNT) au fost arestaţi, după ce împrăştiaseră 
câteva sute de manifeste prin Bucureşti. La 15 august 1949 s-au produs noi arestări în 
rândurile TUNT. Totul a culminat în anul 1949 cu „reeducarea” de la Piteşti. Incitările din 
1945 erau, aşadar, doar preludiul distrugerii psihice a studentimii indezirabile (de orientare 
legionară, dar nu numai) şi, în general, a tineretului. 


! Pentru detalii în legătură cu manifestatia din 8 noiembrie 1945, inclusiv o listă a studenţilor care au participat la 
demonstraţie, vezi Cicerone Ionitoiu, Manifestatia de la 8 noiembrie 1945, în „România Liberă”, 4 noiembrie 
1995, p. 6; Petre Turlea, 8 noiembrie 1945, Bucureşti, INST, 2000. 

? Petre Turlea, op. cit. 

3 ANIC, fond CC al PCR - Cancelarie, dosar nr. 115/1945; sedinta Biroului FND din 27 noiembrie 1945, ff. 3-4 

+ ACNSAS, fond Penal, dosar nr. 348, passim. 


E Virgil Ierunca, Fenomenul Piteşti, ediţia a II-a, Bucuresti, Editura Humanitas, 1991, p. 17. 

Aceasta ,,reeducare” se integra proiectului represiv comunist din anii de consolidare a 
monopolului puterii, dar fusese precedatä de o perceptie deformata a centrelor universitare, 
percepție pe care şi-au însuşit-o între 1945-1948 inclusiv „tovarăşi de drum” ai comuniştilor; 
Universitățile erau văzute aproape în exclusivitate ca locuri unde ,,agitatiile se intensifică pe o 
linie primejdioasă”, degenerând în campanii antisemite şi antimaghiare. Chiar primul ministru 
Petru Groza declara la 21 februarie 1946 că tineretul este uşor de influențat şi că „mai ales 
actuala generație din Universităţi este îmbibată, începând de la prima clasă de liceu şi până 
acum, de o propagandă rasistă şi de nationalism şovin. Acest tineret a contribuit la marea 
tragedie în care ne găsim. Eu fac apel la dv. toţi şi rog pe domnul ministru al Educaţiei 


Nationale să se ocupe îndeosebi de agitatiile de la diferite universităţi”. 


Reforma învățământului din 1948 

Mai greu de anticipat în anii 1946-1947, prin prisma unor poziţii publice ale primului 
ministru, schimbarea radicală a sistemului educaţional devenea aproape o certitudine în 
primăvara anului viitor, o dată cu preconizata măsură de naţionalizare a tuturor şcolilor 
particulare, inclusiv a celor confesionale, stipulată şi de noua Constituţie comunistă. Între 
obiectivele principale ale legii învățământului din 3 august 1948 — Decretul nr. 175 — s-au 
aflat: formarea tinerilor în spirit comunist, controlul strict al şcolilor elementare, medii şi 
superioare, prin suprimarea autonomiei universitare, precum şi asigurarea cadrelor pentru 
planul de industrializare, prin extinderea învățământului tehnic mediu şi superior”. Scopul 
reformei învăţământului din 1948 era o politizarea integrală a învățământului şi o ,,curatare” a 
învățământului românesc, prin introducerea discriminärilor sociale la admiterea în 
învățământul mediu şi superior. Conducerea comunistă viza şi constituirea unei pături de 
„cadre” care să aplice politica partidului în aparatul de stat, armată, justiţie şi cultură. Şcoala 
reprezenta, în viziunea noilor conducători, prima verigă din sistemul de pregătire a cadrelor 
necesare construirii socialismului. Astfel, tineretul trebuia educat în spiritul patriotismului 
socialist şi al internationalismului proletar. Încă din 1918 comuniştii sovietici au decis că 
„trebuie să facem din tânăra generație o generație de comunişti. Trebuie să transformăm copiii 
în comunişti adevărați. Trebuie să-i învăţăm să-şi influenţeze in mod considerabil familia. 
Trebuie să-i luăm sub controlul nostru si, să spunem clar, să-i nationalizim. Încă din primele 
zile vor fi sub influența grädinitelor şi şcolilor comuniste”. 

Învăţământul preşcolar era facultativ şi se adresa copiilor între 3 şi 7 ani, având la 
dispoziție cămine şi grădiniţe, subordonate direct Ministerului Învăţământului Public. Copilul 
trebuia educat încă de mic în spiritul partidului. „În loc să rătăcească pe maidane, i se dă o 
educaţie sănătoasă”, declara ministrul Învăţământului, Gheorghe Vasilichi la o consfătuire pe 
tara cu inspectorii şcolari, cărora li se dădeau indicații pentru aplicarea în teren a reformei. 
Învățământul elementar era stabilit la 7 ani, dintre care primele patru clase erau generale şi 
obligatorii. Învăţământul mediu de 4 ani era împărțit în: licee, care trebuiau să asigure baza 
pregătirii pentru accederea în următoarea treaptă de învățământ (cea universitară), şcoli 
pedagogice, pentru pregătirea cadrelor didactice necesare în învățământul preşcolar şi 
elementar; şcolile tehnice şi profesionale. Ultimele două pregăteau cadrele tehnice medii şi 
calificate necesare producţiei industriale şi agricole. În 1951 durata şcolii de cultură generală 
a devenit de 10 ani, prin renunțarea la un an. Din anul şcolar 1948/1949 s-a organizat 
învățământul seral pentru liceu, iar din 1952/1953 pentru clasele V-VII. În 1956 s-a revenit la 


$ ANIC, fond Preşedinţia Consiliului de Miniştri - Stenograme (1944-1959), dosar nr. 2/1946, f. 121. 

7 Monitorul Oficial”, partea I-A, anul CXVI, nr. 177, marţi 3 august 1948, pp. 6322-6324; Maria Someşan, 
Mircea losifescu, Legile din 1948 pentru reforma învățământului, în Romulus Rusan (ed.), Anul 1948 — 
institutionalizarea comunismului, Bucureşti, Fundaţia Academia Civică, 1998, p. 440. 

: Apud Michelle Heller, La machine et les rouages. La formation de l’homme sovietique, Paris, Calmann-Levy, 
1985, p. 180. 

9 Scânteia”, 8 august 1948, p. 1. 

durata de şcolarizare de 11 ani, s-a introdus învățământul mixt, s-a făcut împărțirea pe secții a 
claselor a X-a şi a Xl-a (secţia umanistă şi reală), ceea ce îmbunătățea oarecum nivelul 
învățământului de cultură generală, fata de cum fusese acesta conceput prin legea din 1948. 

Învăţământul superior cuprindea universităţile, politehnicile şi institutele de 
învățământ superior. Primele două depindeau direct de Ministerul Învăţământului Public şi 
aveau rolul de a forma cadrele pentru corpul didactic din învățământul mediu şi superior, 
specialişti şi cercetători pentru diverse domenii. Durata studiilor era de 4-6 ani. Institutele de 
învățământ superior, cu o durată a studiilor de 3-4 ani, trebuiau să pregătească cadrele 
superioare de specialişti pentru toate ramurile economiei şi profesorii pentru învățământul 
mediu. Studenţii erau admişi pe baza unui concurs, iar numărul de locuri disponibile era 
stabilit de Consiliul de Miniştri, în funcţie de necesitățile fiecărui an. 

De o deosebită importanţă s-a dovedit a fi articolul 32 care prevedea în mod expres: 
„Actualele facultăţi şi şcoli de învățământ superior vor fi restructurate conform prezentei legi. 
În acest scop, se vor putea desființa catedre inutile, altele vor putea fi rationalizate după 
necesităţi, sau se vor crea catedre noi”. Această dispoziţie oferea calea legală pentru epurările 
cadrelor didactice „necorespunzătoare”, acţiune care avea un scop precis — eliminarea 
persoanelor care prin autoritatea lor morală puteau influenţa elevi şi studenţi'”. Noile cadre, 
devotate partidului, trebuiau să-i educe pe elevi în spiritul cerut de acesta. Doar la începutul 
anului universitar 1949-1950 au fost scoase din învățământul superior, conform unui raport al 
Ministerului Învățământului din 1950, 181 de cadre didactice''. 

Legislaţia din 1948 introducea şcoli speciale de 2 ani pentru muncitori scoşi din 
producție şi susținuți pe perioada şcolarizării de ministerul de resort şi de întreprinderea unde 
lucrau — formă de învățământ care dădea dreptul absolvenţilor de a-şi continua studiile în 
învățământul superior — , şcoli profesionale şi şcoli tehnice medii. Prin decizia Ministerului 
Învățământului Public din 29 octombrie 1948 au fost înființate şi şcolile juridice de un an, 
destinate aceleiaşi categorii a muncitorilor scoşi din producție. După un an de studii, cursantii 
primeau o diplomă care le oferea dreptul a se angaja în orice funcție juridică, inclusiv 
magistratură şi parchet'?. Prin decretul nr. 343/1953, şcolile speciale s-au transformat în 
facultăți muncitoreşti. Au funcționat şi alte derogări: în anii 1950 existau absolvenţi ai acestor 
şcoli speciale înscrişi în anii superiori care nu aveau studii medii! Toate aceste aspecte descriu 
un sistem de învățământ care a promovat antiselectia. 

În efortul programatic de distrugere a fostelor structuri sociale, lumea universitară şi 
academică a fost printre cele dintâi vizate de regimul comunist!”. Între 1944-1949 s-a recurs la 
distrugerea statutului social al profesorului, la introducerea unei stări de instabilitate 
profesională; or, doar stabilitatea în funcţie putea genera independenţa opiniei'*. Au fost 
emise acte normative!” care au permis îndepărtarea din rândul corpului didactic a unor 
personalități de seamă ale vieţii publice româneşti. Decizia de rationalizare a învățământului 
publicată în „Monitorul Oficial” la 27 mai 1947 a dus la pensionarea forțată a unor profesori 
eminenti care nu ajunseseră la vârsta legală de pensionare (65 de ani), suprimarea temporară 


1 „Reacţionarii trebuie urmăriţi cu vigilenta şi trebuie cântărit dacă efectul politic al activităţii lor nu e mai 
dăunător decât folosul ce-l aduc pe linie profesională, pentru a putea decide înlocuirea lor”, dintr-un referat 
asupra situației cadrelor didactice din învățământul superior dinainte şi după reformă; apud Adina Berciu- 
Drăghicescu, Ovidiu Bozgan, O istorie a Universității din Bucureşti (1864-2004), Bucureşti, Editura 
Universităţii Bucureşti, 2004, p. 280. 

"| Ibidem, p. 279. 

"> „Monitorul Oficial” din 29 octombrie 1948. 

> Maria Somesan, Mircea Iosifescu, Modificarea structurii Universităţii în anii consolidării sistemului 
comunist, în Romulus Rusan (ed.), Anul 1948 — institutionalizarea comunismului, ed. cit., p. 445. 

'4 Ibidem, p. 446. 

13 Legea nr. 486 privitoare la purificarea administratiilor publice; „Monitorul Oficial”, nr. 216, 19 septembrie 
1944, decretul nr. 594, în „Monitorul Oficial”, 24 noiembrie 1944; legea nr. 217 pentru purificarea 
administratiilor publice, în „Monitorul Oficial”, nr. 74, 30 martie 1945. 

sau definitiva a unor posturi de personal didactic. Epurärile incepute in 1945 au continuat 
până la sfârşitul anilor 1950'°. 

În perioada interbelică, un profesor universitar „nu făcea piața” şi, in plus, îşi putea 
permite călătorii în străinătate. Situaţia s-a schimbat radical după 1948. Într-un Memoriu 
adresat conducerii PMR într-o perioadă de timidă destindere, în 1955, Mihai Ralea, membru 
al Academiei RPR şi profesor la Secţia de Psihologie a Universităţii din Bucureşti, prezenta 
pe scurt starea materială a cadrelor didactice universitare. Deşi adopta un ton foarte 
complezent fata de „realizările” Partidului Comunist şi ale guvernului, documentul identifica 
şi greutăţi generate de „scumpirea vieţii”? Mihai Ralea susținea că: „Nemulțumirea cea mare 
în rândurile profesorilor universitari constă în sistemul actual de salarizare după norme. 
Profesorii cu număr mic de studenți (la facultățile de ştiinţe mai ales) au o norma mai mică, 
adesea numai 50% din aceea a profesorilor cu studenți mulţi”. Şi continua astfel: „Copierea 
întocmai a normelor din învățământul superior sovietic este nejustă pentru că situațiile de la 
noi nu se potrivesc cu cele din Uniunea Sovietică. Noi nu avem nici acelaşi număr de studenți 
(mult mai mare în URSS), nici mai ales numărul mare de aspiranti pe care îl au Universitățile 
şi Institutele din Uniunea Sovietică. Actualul sistem, la noi, de alcătuire a normelor face 
aproape imposibilă munca ştiinţifică a unora din cadrele didactice, care sunt nevoite să tina 
paralel câte două, trei şi chiar mai multe cursuri, neavând posibilitatea de a le pregăti cum 
trebuie”15. 

Mihai Ralea nu pomenea de pierderea autonomiei universitare; ar fi fost poate o 
sfidare prea mare a puterii din partea unui „tovarăş de drum” din rândurile intelectualitatii 
„progresiste”. Modelul urmat în suprimarea autonomiei universitare fusese tot cel sovietic: 
între anii 1918-1921, bolşevicii au lichidat autonomia universitară şi au umplut universitățile 
cu studenți prost pregătiți, din categorii sociale „sănătoase”, dar cu presupuse convingeri 
comuniste!”. Lichidarea autonomiei universitare era esenţială, căci numai asa se puteau 
efectua comprimări masive în învăţământul superior. În 1948, factorii de decizie din 
Ministerul Învățământului raportau că au reuşit să numească „profesori din afara 
învățământului [superior], spărgând astfel o carapace reacționară care era autonomia 
universitară”. Ani în şir, propaganda oficială a susținut că profesorii scoşi din învățământul 
superior după 1947-1948 răspândiseră „teorii antistiintifice şi antidemocratice””!. Ca şi în 
cazul regimului bolşevic, funcția esenţială a culturii noi, „socialiste”, a fost una de 
propagandă şi s-a manifestat mai ales prin intermediul educaţiei. Or, legislația adoptată în 
România după 1948 a creat premisele pentru înfăptuirea acestui deziderat al PMR. 

Reforma comunistă a învățământului din 1948 a vizat şi Senatele universitare, care au fost 
înlocuite prin Consilii ştiinţifice, organe ce nu făceau altceva decât să administreze treburile 


16 Vezi Dănuţ Doboş, Epurări la Universitatea din Iasi 1944-1960, în „Arhivele Totalitarismului”, anul II, nr. 1- 
2, 1994; idem, Ingerinte politice în viata universitară românească 1944-1964, în „Arhivele Totalitarismului”, 
anul II, nr. 4, 1994; Maria Somesan, Mircea losifescu, Modificarea structurii universității în anii consolidării 
sistemului comunist şi Stelian Mandrut, Istorici clujeni epurati în anul 1948, în Romulus Rusan (ed.), Anul 1948 
— institufionalizarea comunismului, ed. cit.; Florian Stefänescu-Goangä, Cetatea universitară. Texte şi evocări, 
ediție îngrijită de Mircea Popa şi Viorica Sâncrăian, Cluj, Editura Presa Universitară Clujeană, 2001; Maria 
Someşan, Universitate şi politică în deceniile 4-6 ale secolului XX, Bucureşti, Editura Universităţii din 
Bucureşti, 2004. 

17 ANIC, fond CC al PCR - Secţia Propagandă şi Agitatie, dosar nr. 76/1955, f. 10. 

'S Ibidem, f 11. 

'9 Richard Pipes, Scurtă istorie a revoluţiei ruse, traducere din engleză de Cătălin Pârcălabu, Bucureşti, Editura 
Humanitas, 1998, p. 300. 

20 Stenogramele şedinţelor Biroului Politic şi ale Secretariatului Comitetului Central al PMR, vol. I, 1949, 
editie intocmita de Camelia Moraru, Laura Neagu, Constantin Moraru, Constantin Neagu, Claudiu Dinca, Ioana 
Zamfir, studiu introductiv de Ioan Scurtu, Bucureşti, Arhivele Nationale ale României, 2003, p. 56. 

*! Vezi Gh. T. Ionescu, Istoricul Universităţii din Bucuresti după 1918, în „Studii. Revistă de istorie”, tom 17, 
nr. 6, 1964, p. 1322. 

curente şi să execute dispoziţiile puterii politice”. In plus, începând din anul 1948 a dispărut 
educaţia neutră din punct de vedere politic şi ideologic: toate instituţiile de învățământ şi 
cultură au devenit un fel de anexe ale administraţiei de stat. De altfel, propaganda regimului 
nici nu făcea un secret din faptul că în opera de educare a maselor în spirit comunist, pe lângă 
munca de convingere, un important rol îl are influența exercitată de către stat. 


Ideologizarea şcolii 

De fapt, scopul mai profund al reformei învățământului din 1948 a fost crearea unei 
noi fizionomii spirituale. În viziunea comunistă, şcoala avea un rol esenţial în formarea 
omului nou: adolescentul trebuia să fie transformat astfel încât să ajungă, ca şi omul sovietic, 
„cel mai înaintat om al epocii contemporane” — formulă, evident, demagogică. Un alt scop al 
reformei a fost „cultivarea de zi cu zi a unei atitudini comuniste față de munca, fata de 
proprietatea socială, socialistă”. Una dintre cele mai importante pârghii în educarea în spirit 
comunist a fost întrecerea socialistă, mişcarea stahanovistă. Ca şi muncitorilor, şi 
intelectualilor li se cerea participarea la întrecerea socialistă pentru mărirea productivităţii 
muncii: atât învățătorii, cât şi educatorii trebuiau aduşi la starea de proletari — „proletari 
intelectuali”, mai bine zis”. Lor li se repeta mereu în cadrul conferinţelor pedagogice si a 
„prelucrărilor” faptul că „elevii pe care-i cresteti astăzi în şcoală vor fi stahanoviştii de 
mâine”. Pornind de la astfel de concepţii s-au operat mai multe discriminări. Spre exemplu, 
printr-o Hotărâre a CC al PMR din februarie 1952, Confederaţia Generală a Muncii trebuia să 
dea întâietate la trimiterea în tabere şcolare pionierilor fii de stahanovisti şi fruntaşi in 
producţie”. 

O dată preluat modelul sovietic, predarea obiectivă a materiilor trebuia să fie înlocuită 
cu propaganda stalinistă şi cu indoctrinarea”. Se renunța astfel la moştenirea pedagogică 
„burgheză”, înfierată in dese rânduri de înalții funcţionari comunişti ai Ministerului 
Învăţământului Public. Un zelos director general din acelaşi minister dădea următorul verdict 
în legătură cu şcolile: „Legea pentru reforma învățământului este o lege revoluționară, întrucât 
scoate din mâna burgheziei exploatatoare aceste mijloace de cultură si de cadre”. 

În schimb, era preluat modelul lui Anton S. Makarenko, teoreticianul stalinist al 
învăţământului public şi autorul noii pedagogii, care a dat educaţiei o formă ideologică”. 
Opera sa cea mai importantă, intitulată Poemul pedagogic, va fi tradusă în limba română în 
tiraje importante şi va cunoaşte mai multe ediții. Un rol decisiv însă în ideologizarea educaţiei 
l-a avut mai ales introducerea în tot învățământul superior a Marxism-Leninismului şi a 
Materialismului dialectic şi istoric, cu motivaţia că, fiind o concepţie despre lume, „are o 
uriaşă însemnătate pentru toate celelalte ştiinţe, care nu pot da tabloul lumii în ansamblu”. 
Filosofia românească a fost poate cea mai afectată, căci, în concepţia conducerii PMR, 
materialismul dialectic trebuia să pună capăt o dată pentru totdeauna vechii filosofii, care 
„pretindea” că are rolul de „ştiinţă a ştiinţelor”. 

Poate cea mai nefastă concepţie sovietică despre şcoală şi rolul ei a fost aceea potrivit 
căreia părinții nu prea aveau nici un drept asupra copiilor. Regimul sovietic a încurajat 


ae Dănuţ Dobos, /ngerinte in viata universitară românească 1944-1964, în „Arhivele totalitarismului”, anul II, 
nr. 4, 1994, p. 30. 

7 ANIC, fond CC al PCR - Cancelarie, dosar nr. 58/1948, f. 57. 

Ibidem, dosar nr. 125/1952, f. 9. 

% La Congresul învăţătorilor din RPR, desfăşurat la 10 aprilie 1952, Gh. Gheorghiu-Dej remarca faptul că, deşi 
numai o parte din învăţători sunt membri ai PMR, „în marea lor masă, ei au menirea de a duce în popor cuvântul 
Partidului, ei introduc în viață politica statului de democraţie populară”; Gheorghe Gheorghiu-Dej, Articole şi 
cuvântări, ed. a IV-a, Bucureşti, Editura de Stat pentru Literatură Politică, 1956, p. 449. 

°° ANIC, fond CC al PCR - Cancelarie, dosarul nr. 58/1948, f. 56. 

7 Adriana Persa, Ce se urmărea prin reforma învăţământului, in Romulus Rusan (ed.), Anul 1948 — 
institutionalizarea comunismului, ed. cit., p. 481. 

delatiunea in interiorul familiei atât prin mäsuri legislative, administrative, cat si printr-o 
propaganda perversä: spre exemplu, in povestirea lui V. Gubarev, intitulatä Pavlik Morozov, 
tradusa si in romaneste si popularizata in exces, eroul principal, un baiat de numai 13 ani, isi 
denunță tatăl „contrarevoluţionar”, incepandu-si astfel cariera de om nou. Încă din 1948, 
referentii din cadrul Ministerului Învățământului susțineau că atunci când concepţiile despre 
viata şi educaţie ale familiei elevului sunt „reacționare”, şcoala trebuie să intervină”. Se 
preconizau inclusiv şezători pentru părinți, cu scopul de a lega mai strâns familia elevului de 
şcoala restructurată în sens comunist”. 

În anii următori, fiii de „chiaburi” au avut de suferit în şcoli mai multe şicane şi chiar 
s-a pus problema eliminării lor din anumite instituții de învățământ pe motive exclusiv de 
clasă. Conducerea PMR considera că aceşti copiii trebuie indreptati doar spre anumite 
preocupări, spre şcoli profesionale, pentru muncitori calificați, „pentru a-i aduce spre 
producţie” — realitate care să transforme condiţiile social-economice. Însuşi liderul PMR, 
Gheorghiu-Dej, aprecia că „dacă îi îndreptăm spre producţie le schimbăm şi mentalitatea. 
Sunt cazuri — rare — când se rup de familie sau [când] acest tânăr poate influenţa atitudinea 
părinților”. Prin urmare, se creau premisele unei „deschiaburiri” naturale, preferabilă în unele 
cazuri, din motive tactice, celei forţate” ră 

Teoretic, coeziunea familiei era dificil de zdruncinat chiar şi sub presiuni multiple. 
Totuşi, dezbinările erau inevitabile, în condițiile in care multi tineri doreau să scape de 
stigmatul ce li se aplica din cauza apartenenţei la o clasă indezirabilä. În mod normal, fiii care 
proveneau din familii de „burghezi”, „chiaburi” şi alti „duşmani ai poporului” nu puteau 
deveni membri ai UTM şi erau excluşi în caz că erau descoperiţi”!; în plus, aceşti elevi şi 
studenţi erau permanent supuşi presiunilor din cauza originii sociale nesănătoase. Unii dintre 
ei au respins din start adeziunea la UTM, deşi acest gest le complica ascensiunea socială. Au 
fost însă şi cazuri când tinerii cu origini sociale problematice s-au dezis de familie în dorința 
de a se integra în sistemul de valori al regimului, de a se „reeduca” — după cum recunoșteau 
chiar unii dintre ei”?. 

Campania de combatere a analfabetismului. Pentru conducerea PMR, campania de 
combatere a analfabetismului era o parte importantă a revoluţiei culturale. (Propaganda 
stalinistă pretindea că în URSS nu mai există neştiutori de carte). Dimensiunea ideologică a 
campaniei de alfabetizare nici nu a fost negată: nestiinta de carte — susțineau oficialii 
comunişti — constituie „o piedică uriaşă în calea atragerii oamenilor muncii la conducerea ţării 
şi la construirea activă a comunismului”. Sau, mai pe scurt: „omul care nu ştie carte se află în 
afara politicii”. Combaterea analfabetismului a fost o temă importantă vehiculată de 
conducerea Partidului Comunist încă din primele luni de după 23 august 1944. În toamna 
anului 1944, presa comunistă evalua la 49% analfabetismul din mediul rural”. Probabil era o 
exagerare, dar problema exista: analfabetismul era încă ridicat cu precădere la sate, mai ales 
în rândurile femeilor. Liderii comunişti prezentau însă dosarul analfabetismului într-un mod 
tendentios, negând eforturile importante ale guvernărilor interbelice de a extinde rețeaua de 
unități de învățământ, precum şi frecvența şcolară. Acuzatia predilectă era aceea că guvernele 
„burgheze” ar fi aplicat mai ales locuitorilor din mediul rural un tratament inuman deliberat, 
prin blocarea accesului la învățătură. 


*8 ANIC, fond CC al PCR - Cancelarie, dosar nr. 58/1948, f. 71. 

” Ibidem, f. 75. 

* Ibidem, dosar nr. 66/1952, f. 16. 

3! Joana Boca, Studenti în anii '50, în „Anuarul Institutului Român de Istorie Recentă”, vol. I, 2002, pp. 212-213. 
* ANIC, fond CC al PCR - Cancelarie, dosar nr. 149/1950, ff. 13 v.-14. 

5 Problemele culturii poporului român. Analfabetismul in date statistice, în „Scânteia”, nr. 71, vineri | 
decembrie 1944, p. 2. 

Campania de intensificare a alfabetizärii concepută de conducerea Ministerului 
Învăţământului s-a lovit de rezerva si chiar ostilitatea unor învăţători si profesori**. Multi 
dintre aceştia au fost îndepărtați din şcolile urbane din motive politice şi transferați în mediul 
rural, unde cu greu îşi găseau o locuinţă. În plus, erau constrânsi să tind ore suplimentare 
pentru populaţia neştiutoare de carte, ore care uneori nici nu erau retribuite. Deşi cu un 
„dosar” curat din punct de vedere politic, alti învățători, tineri şi fără resurse materiale, erau 
trimişi la sate fără să-şi fi dorit acest lucru. Au existat numeroase cazuri în care aceşti 
profesori au refuzat să se mai prezinte la postul repartizat sau au demisionat din învăţământ. 
Nu putem face o estimare a numărului de cadre didactice repartizate în mediul rural între anii 
1948-1953. Probabil cifra este de ordinul zecilor de mii, căci, într-o dare de seamă din 
februarie 1949, însuşi ministrul Învăţământului aprecia la 10 000 cifra cadrelor didactice 
trimise de la oraşe la sate“. Ministrul nu ascundea faptul că aceste repartizäri au creat 
nemulțumiri în sânul corpului didactic. Invatatorii şi profesorii care refuzau repartitiile erau 
calificați drept „sabotori” şi uneori erau concediati. 

La şedinţa organizată de conducerea Ministerului Învăţământului cu inspectorii 
şcolari, în data de 19 noiembrie 1948, toate aceste probleme au ieşit la iveală. Inspectorul 
şcolar din jud. Cluj semnala următoarele: „În legătură cu alfabetizarea, învățătorii cer să li se 
plătească ore suplimentare pentru alfabetizare. Sunt o serie de demisii din învățământ în 
legătură cu încadrările, cu repartizările făcute. Sunt oameni care sunt foarte legați de 
localitatea Cluj. Este un mare contrast între Cluj şi judeţul nenorocit din punct de vedere al 
aşezării satelor, al căilor de comunicaţii. 600 de profesori din Cluj s-au dus la sate şi au venit 
cu demisia. Am hotărât ca cei care se duc la tara şi refuză să rămână, sabotează reforma şi să 
nu mai fie primiţi în alt loc”. 

Existau şi alte piedici în calea alfabetizării: teama părinților că, prin şcoală, copiii vor 
fi alterati de propaganda ateistă (mai ales la sate), ideile preconcepute potrivit cărora fetelor 
nu le trebuie educaţie, folosirea de către părinţi a copiilor la muncile agricole din primăvară şi 
toamnă; alteori, iarna, copii nu aveau hainele potrivite pentru a se deplasa la şcoală. O 
problemă cu totul specială o reprezenta scolarizarea comunităţilor de romi'€. La campania de 
combare a analfabetismului, pe lângă şcoli, au mai fost cooptate organizaţiile de masă, 
precum Uniunea Femeilor Democrate, Armata, conducerea mai multor fabrici etc. Statisticile 
oficiale indicau faptul că în anul şcolar 1951/1952 au fost cuprinşi în învățământ 96% din 
numărul copiilor de vârstă şcolară, iar în propaganda regimului, încă din toamna anului 1952, 
se susținea că „analfabetismul, rămăşiţă a regimului burghezo-mosieresc, e pe cale de a fi 
lichidat”. Partidul nu pomenea nimic despre preţul plătit în campania de diminuare a 
numărului nestiutorilor de carte: bulversarea încadrărilor din sistemul şcolar, munca voluntară 
a mii de profesori, detaşările abuzive în mediul rural a multor învăţători, demisiile şi 
concedierile din învățământ etc. 

Chiar dacă statisticile comuniste au umflat cifrele, creşterea nivelului educaţional după 
1948 a fost reală. Probabil, ritmul de creştere al alfabetizării ar fi fost oricum cam acelaşi şi 
fără acțiunea propagandistică a PMR. Şcoala a devenit mai accesibilă oamenilor simpli, dar 
lecțiile predate erau îmbibate cu multă ideologie. Fără îndoială, sunt necesare multe nuanțe: 
unii elevi, datorită profesorilor, mai ales a celor din „şcoala veche”, nu s-au limitat la lecturile 
obligatorii şi s-au salvat — şi-au păstrat spontaneitatea şi propria personalitate. În condiţiile în 
care în licee şi în şcoli se studiau aproape în exclusivitate romanele realismului socialist, unii 


3 ANIC, fond CC al PCR - Cancelarie, dosar nr. 58/1948, f. 18. 

tineri aveau si lecturi paralele; spre exemplu, adolescentul Matei Cälinescu, criticul literar de 
mai târziu, il descoperea chiar în anii 1950 pe Mateiu Caragiale: lectura Crailor de Curtea 
Veche se inscria „în țesătura unei vieți cotidiene secrete, paralelă cu celălalt cotidian poluat de 
comunism”. S-au sustras influenței devastatoare a propagandei chiar şi unii dintre fii de 
muncitori şi țărani. Toţi aceştia au format mai târziu intelectualitatea care s-a arătat reticentă 
față de revenirea la „realismul socialist”, măsură preconizată de conducerea Partidului 
Comunist în deceniile şapte şi opt. Dresajul ideologic din şcoli nu i-a cuprins aşadar pe toți 
elevii. Totuşi, într-un fel sau altul, o întreagă generație de tineri a fost asaltată şi marcată de 
ideologizarea şcolii. 

Un rol important în acţiunea de îndoctrinare a copiiilor a fost atribuit învăţătorilor, mai 
ales a celor din mediul rural, cărora li s-au încredințat în intervalul 1948-1953 şi misiuni de 
„lămurire” a sătenilor în privinţa colectivizării, a „luptei pentru pace” etc. În multe cazuri, 
aceşti învățători erau consideraţi de Sfaturile Populare drept simple instrumente; cursurile de 
,perfectionare” la care erau siliți să participe profesorii şi învățătorii erau, de fapt, cursuri de 
îndoctrinare. În Memoriul său din 1955, Mihai Ralea deplângea stirbirea autorității 
învăţătorilor: „Situaţia materială a învățământului mediu şi elementar e mult mai rea. (...) In 
ce priveşte cultivarea invatatorimii, noi suntem, din nenorocire, în urma politicii şcolare a 
burgheziei. Aceasta a căutat să se sprijine pe învăţători. Desigur demagogic şi din interese 
exclusive de clasă, nu numai un Spiru Haret, dar politicieni ca d-rul Anghelescu ori I. 
Mihalache au încercat să facă din din ei, adesea cu succes, activişti ai programelor lor 
politice”. Învätätorii — continua Mihai Ralea — „sunt lăsaţi la dispoziţia organelor puterii 
locale, pentru treburi care nu au nici o legătură cu misiunea lor”, sugerând că „ei pot desigur 
să fie utilizaţi — cu jumătate de normă în plus, ceea ce ar îmbunătăţi situaţia lor materială — la 
rolul de conducători de cămine culturale (...) sau de activişti culturali în diferite domenii: 
zootehnic ori agrotehnic, atunci când se pricep la aceasta şi bineînţeles dacă o vor şi o cer. Dar 
alte misiuni suplimentare să nu poată fi date decât cu aprobarea specială a Ministrului”. 

La scăderea prestigiului corpului didactic a contribuit după 1945 desființarea 
asociaţiilor profesionale tradiţionale şi înlocuirea lor cu cele „sindicale”, obediente fata de 
puterea politică. După un deceniu, Mihai Ralea constata că aceste organizaţii sindicale nu sunt 
reprezentative şi că la conducerea lor sunt elemente care nu au funcționat niciodată în 
învățământ. Un alt exemplu flagrant de inadecvare amintit tot de M. Ralea era numirea 
directorilor de şcoli pe criterii exclusiv politice. Cu un nivel profesional sub acela al cadrelor 
didactice din subordine, aceşti directori „nu pot avea nici un fel de prestigiu în fața acestora” — 
conchidea Ralea”. 


Introducerea limbii ruse 

Pentru a se facilita apropierea de marea putere de la Răsărit, regimul a luat măsura de 
a impune studierea limbii şi literaturii ruse în sistemul de învățământ românesc. Limba rusă a 
fost introdusă în şcoli încă din 1945, dar atunci — la nivel declarativ — nu a primat motivația de 
ordin politic. În şedinţa Consiliului de Miniștri din 30 august 1945, Aurel Potop, subsecretar 
de stat la Ministerul Educaţiei, îşi întemeia pledoaria pentru introducerea limbii ruse pe două 
argumente: 1. România este înconjurată de popoare slave şi 2. in literatura rusă se găsesc 
foarte multe lucruri de ordin practic care, cunoscute direct şi din primii ani de şcoală, se pot 
pune mai uşor în aplicare. Se pornea de la premisa că astfel elevii vor putea să dobândească 
noi cunoştinţe în domeniul tehnicii”. Ministrul Ştefan Voitec a imbratisat acest proiect şi a 
preconizat introducerea limbii ruse încă din clasa a IV-a”. Pătrunderea limbii ruse în şcoli a 


“ ANIC, fond CC al PCR - Secţia Propagandă şi Agitatie, dosar nr. 76/1955, ff. 14-15. 

fost îngreunată însă din cauza lipsei de cadre didactice calificate, astfel că guvernul studia 
încă din anul 1945 posibilitatea de a angaja profesori sovietici pentru predarea limbii ruse în 
unitățile de învăţământ din România. La aceeaşi şedinţă de guvern din 30 august 1945, deja 
evocată, Ştefan Voitec îşi anunţa colegii miniştri că: „de acord cu Legația sovietică ia ființă 
un Institut de Limba Rusă şi de istoria Rusiei sovietice. Angajăm doi profesori de la Moscova, 
care vor veni la Bucureşti, pentru a preda istoria Rusiei şi care, împreună cu asistenții lor, vor 
face o pepinieră pentru crearea de profesori de limba şi literatura rusă”". În legătură cu 
această chestiune, logica primului ministru Petru Groza era simplă: dacă după 1918 am 
angajat o echipă întreagă de profesori pentru a instrui generaţiile tinere în limbile franceză şi 
italiană, acelaşi lucru îl putem face şi acum, cu aplicare la limba rusă”. 

Problema lipsei de profesori nu era rezolvată nici în anul 1948, când s-a decis 
obligativitatea limbii ruse începând din clasa a IV-a. Din acest motiv, guvernanţii comunişti 
au stabilit că pentru orele de limba rusă se vor putea face încadrări şi din rândurile acelor 
profesori care n-au putut absolvi cursurile Institutului Româno-Sovietic sau ale ARLUS-ului, 
profesori care nu aveau calificare“. În unele locuri, mai ales la sate, profesorii de limbă rusă 
au fost întâmpinați cu ostilitate şi au primit amenințări. Într-o dare de seamă, inspectorul 
şcolar din jud. Câmpulung menționa cazul comunei Cândreni, o comună cu țărani mijlocasi şi 
„chiaburi”, unde frecvenţa şcolară era sub 60% şi unde „învăţătoarea care predă limba rusă a 
primit o anonimă prin care este incunostintata că, dacă va continua să predea elevilor limba 
rusă, îşi va pierde viaţa”. După un deceniu, însă, situaţia era schimbată: rusa a beneficiat de 
multe facilităţi, ajungând să nu mai fie considerată, la nivel oficial, drept „limbă străină”$; în 
schimb, se înregistra un deficit de profesori calificați pentru predarea limbilor engleză şi 
franceză ”. 


Înregimentarea studentimii 

Un alt scop al revoluției culturale comuniste a fost crearea unei noi intelectualitati, 
parte a procesului de formare a omului nou — „om cult, om care ştie să aplice ştiinţa şi tehnica 
în producţie, care aplică activ politica Partidului în viaţa culturală”. Începând din 1948, 
conducerea PMR pretindea studentimii loialitate şi aderentä deplină la noul regim politic; 
„studenţii trebuie să ştie cine sunt duşmanii şi care-i sunt prietenii” — era o lozincă la ordinea 
zilei“. Vechile asociaţii studenţeşti ,,reactionare” au fost suprimate, organizaţiile tineretului 
universitar national-täränist şi liberal au fost interzise, iar membri lor marcanţi — arestaţi. În 
anul 1948 aproape toţi studenții au fost inregimentati sau au aderat sub presiune sau doar din 
oportunism la Uniunea Naţională a Studenţilor din România (UNSR). 

Cum se explică aderenţa multora din studenţi la UNSR, precum si „entuziasmul” cu 
care unii au plecat voluntar pe şantierele naţionale nou create în 1948? Taşcu Topa, care pe 
atunci era student, susține că dorinţa de a termina facultatea fără probleme a fost mai 
puternică decât atitudinea morală fata de regim. Exista şi teama exmatriculării, a pierderii 
burselor şi accesului la cantine. Decretul nr. 353 pentru organizarea asistenţei studenţeşti, din 
1 decembrie 1948, prevedea la art. 1 că asistența pe care statul o acordă studenților (burse, 
ajutoare, întreţinere în cămine şi cantine, editare de cursuri sau alte asemenea înlesniri) se 
organizează, coordonează, îndrumează, supraveghează şi finanţează de către Ministerul 


“ Ibidem, ff. 141-142. 

Învăţământului Public’. În comparaţie cu legea precedentă, Decretul nr. 349 din 29 
decembrie 1947, noul act normativ accentua dependenta studentilor de Oficiile de Asistenta, 
acum puternic controlate politic. Oficiile de Asistenté erau subordonate unui Centru de 
Asistenta Studenteasca, care functiona in fiecare Universitate, iar aceste centre erau conduse 
de un comitet ai cărui membri erau numiţi prin decizia Ministerului Învăţământului. La rândul 
lor, Centrele de Asistenţă Studenteasca erau subordonate Consiliului Superior al Asistentei 
Studențești (CSAS) care funcţiona pe lângă Ministerul Învăţământului (preşedintele CSAS era 
chiar ministrul). Între atribuţiile CSAS se numărau: alcătuirea proiectului de buget general de 
asistență, stabilirea numărului şi a naturii burselor şi ajutoarelor ce se vor distribui în întreaga 
tara, precum şi acordarea alocatiei de hrană şi de cămin, necesară pentru întreţinerea 
studenţilor lipsiţi de mijloace"? Se mai prevedea că fondurile necesare asistenţei studenţeşti 
vor fi obținute prin subventiile Ministerului de Finanțe. 

Copiii de mari burghezi, chiaburi, preoţi, ofițeri sau funcționari ai vechiului regim au 
fost excluşi de pe listele de bursieri. Deşi beneficiau de burse şi de acces la cantine, nici 
situația celorlalți studenți nu era cu mult mai bună. Mihai Ralea zugrăvea în Memoriul său din 
1955 un tablou sumbru al situaţiei studenților: „Organizarea vieţii materiale a studenţilor lasă 
însă mult de dorit. Căminele, dar mai ales cantinele sunt încă slab organizate”. Mihai Ralea 
amintea că hrana este slabă şi neingrijita, iar aspectul fizic al studenților este adesea acela de 
„oameni subalimentati”. Ralea aducea în discuţie şi o altă problemă la fel de gravă: 
„elementele bine pregătite profesional rămân fără plasare [după absolvire] ori au o plasare 
absolut improprie aptitudinilor lor. (...) sunt repartizaţi în provincie, în posturi care nu 
există”, deoarece Ministerul nu a avut grijă să le şteargă de pe lista locurilor vacante. În 
consecință, multi absolvenţi „rătăcesc pe străzi, deprimati şi dezorientati””’. 

Începând din anul 1948 incetase si posibilitatea formării şi perfecţionării studenţilor 
români în centre universitare din Occident. În schimb, statul încuraja trimiterea în URSS a 
unor bursieri „cu origine socială sănătoasă”. Încă din 1946, guvernul sovietic acordase 20 de 
burse pentru tinerii români. (Dintre aceştia, însă, 4 şi-au întrerupt studiile revenind în tara); 
numărul celor trimişi după 1948 va creşte considerabil, iar unii studenți din promoţiile anilor 
1950 vor întregi rândurile nomenclaturii”. Din rândurile acestor bursieri se alegeau 
responsabili politici, care trimiteau dări de seamă la Bucureşti, documente ce ajungeau la CC 
al PMR. Dintr-un „Raport cu privire la studenţii români de la Harkov”, semnat de Gh. 
Gheorghe Postolea, student în anul III la Facultatea de Economie şi Planificare Agrară din 
Harkov, datat 12 iulie 1948, aflăm că bursierii erau siliți şi în URSS la o viata de partid, cu 
şedinţe säptämânale”” 


Discriminarea politică şi socială în învăţământ 

În România, o trăsătură caracteristică a politicii regimului comunist atât fata de corpul 
didactic, de toate gradele, cât şi față de populația, de toate vârstele, supusă procesului 
educaţiei, a fost, de la început până la mijlocul anilor 1960, aplicarea unei draconice selecţii 
pe criterii politice şi sociale. Într-o oarecare măsură, au existat precedente. În 1938, ca reacţie 
fata de mişcările subversive, autorităţile de stat au interzis studenților orice activitate politica, 
procedând la eliminarea din universităţi a unor tineri legionari şi comunişti. Din rândul 
primilor, multi au fost arestați şi chiar executați (ca represalii după atentatul contra primului 
ministru Armand Călinescu). Din acelaşi motiv, o serie de profesori au fost victime ale 

represiunii. Dar in noiembrie 1940, o lege „pentru adaptarea învățământului superior la 
structura Statului Naţional Legionar” declanşează o nouă epurare pentru a-i înlătura pe acei 
profesori care fuseseră ostili Mişcării. După înăbuşirea rebeliunii din 1941, reacția 
antilegionară a atins deopotrivă corpul didactic şi studentimea, atrăgând alte destituiri şi 
exmatriculăris€. 

La rândul său, Partidul Comunist a înţeles să utilizeze la maximum, din momentul 
instalării sale la putere, pârghiile de care dispunea pentru a schimba compoziţia corpului 
profesoral precum şi condiţiile de acces la educaţie. Încă din anii de tranziţie 1945-1947, 
ofensiva vizează profesori şi studenţi. La sfârşitul acelei perioade, sub pretextul pensionării 
sau al comprimării, peste 500 de cadre didactice din învățământul superior îşi pierduseră 
posturile. Restructurarea care a urmat, ca aplicare a reformei învățământului din 1948, a 
suprimat catedre şi instituții de învățământ, afectând în special domeniile sensibile ca 
filosofia, filologia, dreptul şi istoria: la Bucureşti, 14 catedre la Facultatea de Litere, 13 la 
Facultatea de Drept, suprimată Scoala Superioară de Arhivistică etc. Aceeaşi a fost soarta 
unor institute de cercetare (de pildă, Institutul de Istorie Universală şi cel de Studii şi 
Cercetări Balcanice, suprimate în 1948 împreună cu revistele lor, de prestigiu internaţional”). 

Tinta acestor măsuri o formau, nu numai universitarii implicați în viata politică înainte 
de 23 august 1944%, ci liderii de opinie, personalităţile culturale din partea cărora nu se putea 
aştepta ralierea la noul regim. Căci alţii, prin intimidare sau prin captarea bunavointei, erau 
neutralizati, fiind, unii, chiar atraşi prin acordarea unor poziții academice, sau numai 
mentinuti la catedră, în situația de dispensatori ai unor cunoştinţe de strictă specialitate. 

Este de reținut faptul că înlocuirea vechiului personal didactic prin activişti politici nu 
s-a făcut doar la nivel universitar. Au fost excluşi din învăţământ numeroşi profesori de liceu, 
foarte bine pregătiţi”, pe când alţii au fost îndepărtați din şcolile urbane şi transferați în 
mediul rural (10 000 de persoane repartizate la sate în 1949)“. „Majoritatea dintre aceste 
cadre sunt elemente care în trecut şi-au manifestat în mod activ ataşamentul lor pentru 
regimul burghezo-moşieresc”, se spune într-un document din 1952. Raportul continuă astfel: 
„Și printre directorii de şcoli din Bucuresti sunt... destul de numeroşi fără de partid, complect 
lipsiţi de combativitate revoluționară””!. Drept care se propunea alcătuirea unei comisii de 
verificare a cadrelor care să inspecteze şcolile elementare şi medii din capitală cu sarcina de a 
înlătura „elementele dusmänoase”. Acestea erau uşor de recunoscut. În primul rând, era vorba 
de profesori şi învățători cu o experiență de 20-30 de ani, fiindcă ei „cu greu îşi pot restructura 
cunoştinţele pe baza concepției marxist-leniniste şi sunt refractari folosirii metodelor 
pedagogice sovietice”. Într-adevăr, generaţia care se formase la sfârşitul războiului „de 
întregire” avea în materie de patriotism o mentalitate total diferită de acceptarea servilă a 
intruziunii staliniste. In al doilea rând, erau vizati proprietarii de apartamente spatioase, după 
cum reiese din concluzia acestui document de partid: „Elementele necorespunzătoare să fie 
mai întâi mutate în provincie şi apoi eliberate din învățământ, creând posibilitatea de a se 
folosi locuinţele rămase libere pentru a aduce în Bucureşti cadre didactice cinstite şi cu 

rezultate bune in munca”. Chemarea din provincie era o recompensa pentru absolventii, de 
origine täräneascä, ai scolilor pedagogice, masa plebee de manevra a conducerii comuniste. 

Caror elevi sau studenti urmau sa le predea acesti profesori? O actiune de control a 
originii sociale a început din toamna anului 1949, când Ministerul Învăţământului a limitat 
pătrunderea în şcolile medii şi a rezervat admiterea în învăţământul superior la categoriile 
considerate „de origine sănătoasă”. Indezirabilii cărora li se bloca accesul la învățătură au fost 
împărțiți în trei grupuri. 

Categoria I-a: fii de muncitori industriali sau agricoli, de țărani colectivişti sau de 
țărani cu gospodării mici şi mijlocii, fii de militari, de ingineri sau tehnicieni, de funcționari 
sau pensionari, fii de meseriaşi şi cooperatori. 

Categoria a II-a: fii de mici comercianţi sau liber profesionişti. 

Categoria a III-a: fii de chiaburi, de comercianți sau industriaşi, alături de care erau 
enumerati fiii criminalilor de război, ai trădătorilor, spionilor, sabotorilor, celor fugiți peste 
graniță etc. 

Aşadar, în casele în care cineva era urmărit de justiție sau pedepsit de ea, „păcatele” 
părinţilor treceau şi asupra copiilor. În afară de aceste cazuri, funcţiona un criteriu social, 
aparent pentru a rectifica inegalitatea produsă de fostele privilegii, în realitate pentru a răsplăti 
adeziunea la noul regim şi a închide orice viitor în fata celor pe care o tradiţie de familie îi 
lega de trecut. Crima autorităţilor comuniste a fost de a condamna originea socială, exact aşa 
cum fascismul condamnase originea etnică. 

Ar mai fi de adăugat că nici pentru cei însărcinaţi să controleze compoziţia corpului 
didactic conducerea de partid nu era mai tolerantă. Acelaşi Leonte Răutu, pe care l-am văzut 
îndemnând la vigilenta fata de institutele de cercetare în care mai dăinuia o parte din elita 
intelectuală dinainte de război, era preocupat de calitatea cadrelor de agitație şi propagandă, 
între care se găseau „multe elemente ţărăneşti, mic-burgheze şi muncitori necalificaţi”: el 
recomanda înlocuirea lor pentru „întărirea frontului ideologic”. Mai mult, Răutu cerea „să se 
sfârşească cu liberalismul față de elementele dusmänoase, manifestări şovine, încălcări ale 
moralei proletare şi față de manifestări ale rämäsitelor credinţei religioase”. 

Pentru a remedia situația la nivelul instituţiilor de învățământ superior, în 1953 erau 
distribuiţi consilieri sovietici pe lângă rectorii de la Bucureşti, laşi, Cluj şi Timişoara, precum 
şi la unele catedre (mai cu seamă, la marxism-leninism, teoria statului şi dreptului şi istoria 
URSS)”. Acestea erau, desigur, domenii care ţineau direct de doctrină si de propagandă. Dar 
toate domeniile erau politizate: această acțiune viguroasă n-a ocolit Conservatorul de artă 
dramatică din Bucureşti, unde anul 1948 începuse cu destituirea unor profesori de 
excepțională valoare ca Alice Voinescu şi Mihail Jora“. 

Felul în care funcționa sistemul, conform principiului luptei de clasă, nu este uşor de 
reconstituit deoarece nu a existat o lege care să oprească intrarea în universităţi a celor cu 
origine „nesănătoasă”. Directiva cu privire la măsurile necesare pentru îmbunătăţirea 
compoziţiei de clasă a elevilor şi studenților a fost aprobată de Biroul Politic la 4 august 1952, 
dar a circulat confidential. De aceea, trebuie recurs la amintiri personale — de exemplu, o 
asemenea declarație afirmă că nota la examenul de admitere se scădea automat cu un punct la 
candidaţii proveniţi din categoria a II-a — şi la documente secrete. Astfel, există rapoarte cu 
privire la aplicarea instrucțiunilor primite de şcolile de 7 ani, medii şi pedagogice. Unul dintre 
ele, din 1953, furnizează informaţii precise şi statistici, după cum urmează: „au fost 
îndepărtați din clasele VI-XI fiii elementelor duşmane statului democrat-popular, iar din 


“ Ibidem. 

“ Ibidem, dosar nr. 30/1953. 

% Alice Voinescu, Jurnal, ediţie îngrijită, tabel bibliografic şi note de Maria Ana Murnu, cu o prefaţă de 
Alexandru Paleologu, Bucureşti, Editura Albatros, 1997. 

şcolile pedagogice au fost scoşi şi fiii de chiaburi, industriasi şi alti exploatatori”®. Statul era 
deci „democrat” şi „popular”, dar cei contra cărora se îndrepta represiunea nici nu erau 
considerați oameni, ci „elemente”. Copiii din familii de categoria a III-a n-au putut, în anul 
şcolar 1951/1952, pătrunde în clasa a VIII-a, doar celor mai buni dintre ei li s-a permis să 
intre în clasa a V-a“. În 1952/1953, acest lot reprezenta, în clasa a V-a, numai 0,9% din 
totalul elevilor înscrişi“. Întrucât se stabilise o anumită proporţie în care locurile aveau să fie 
ocupate în funcţie de originea socială, acelaşi raport constată o scădere a numărului elevilor 
din categoria a II-a în anul 1952/1953 fata de anul precedent (2,2% fata de 4,9%). Ministerul, 
în urma reclamatiilor din partea unor părinți (mai ales avocaţi şi medici), a consimţit să 
lărgească dreptul la învățătură: medicii salariați de stat, avocaţii membri ai colegiului (care 
înlocuise baroul) şi, în general, aşa-zişii oameni ai artei, ştiinţei şi culturii au fost avansați de 
la categoria a II-a la I-a. Chiar în favoarea categoriei a II-a, s-a facut concesia de a admite 
elevi foarte buni la învățătură în locul unora din categoria I-a cu note mici. O intervenţie a 
patriarhului Justinian, în 1953, prin intermediul lui Petre Constantinescu-laşi, ministru al 
Cultelor, a semnalat (probabil a şi rectificat) înregistrarea preoților în calitate de chiaburi 
(deci, categoria a III-a), deoarece aceştia, supunându-se unei hotărâri a guvernului, isi 
cedaseră terenurile agricole statului“. Cu toate acestea, în universități au continuat să fie 
denuntati studenţii fii de preoţi, dacă tatăl avea un cazan de distilat ţuică, situație care-i 
expunea pe aceşti tineri eliminării”. 

Posibilitatea de a ocoli discriminarea pentru tinerii care erau respinşi la intrarea în 
Facultate din cauza „dosarului” era una singură: să se înscrie la o şcoală tehnică pentru a se 
prezenta din nou, după doi sau patru ani, în calitate de absolvenţi ai acelei instituții de 
învățământ care avea rolul de „purgatoriu”. În alte cazuri, încercarea de a-şi ascunde originea 
socială la intrarea într-o Facultate cu profil ideologic (cea de Istorie, de exemplu) a fost 
descoperită după un an, studentul a fost eliminat, dar i s-a permis să pătrundă în altă Facultate, 
de un caracter mai neutru (Limbi clasice!), beneficiind de relaxarea care a intervenit în 1964. 
Cotitura care se constată din ultimul an al vieţii lui Gheorghiu-Dej şi care a fost vizibilă prin 
eliberarea deținuților politici s-a manifestat şi în privința condițiilor de acces la învățământul 
superior. 

Schimbarea de strategie se constată în organizarea învățământului pentru adulți, în 
cursuri şi cercuri care funcționau, sub îndrumarea şi partidului. Îndoctrinarea la acest nivel s-a 
întins, luând proporții care reies din următoarea statistică pentru anul 1966: în învățământul de 
partid erau înscrişi cca 1 665 000 de cursanţi. Din acest număr total, 616 000 erau muncitori 
în producție, 508 000 ţărani cooperatori, 118 000 ingineri, tehnicieni, medici şi alti 
intelectuali, peste 110 000 cadre didactice, 118 000 funcționari. Din punctul de vedere al 
reprezentării etnice, cca 1 500 000 erau români, 125 000 maghiari, 21 000 germani si 23 000 
alte naţionalităţi. În cele 58 şcoli de partid înfiinţate în uzine se ţineau cursuri de economie 
politică, istorie şi socialism ştiinţific. Peste 70 000 de persoane erau angajate în activitatea de 
propaganda”. Chiar dacă această educaţie politică a devenit, cu vremea, din ce în ce mai 
formală, un reziduu al discursului prin care partidul şi statul comunist se autolegitimau 
persistă până astăzi în mentalitatea populaţiei. Absența oricărei alternative timp de o jumătate 
de secol şi lipsa de spirit critic a celor care au primit în şcoli exact aceeaşi îndoctrinare au dus 
la reacţiile colective pe care FSN le-a exploatat în 1990. 


$ ANIC, fond CC al PCR - Secţia Propagandă şi Agitatie, dosar nr. 70/1952, f. 11. 

° Cristian Vasile, op.cit., p. 134. 

°” ANIC, fond CC al PCR - Secţia Propagandă şi Agitatie, dosar nr. 65/ 1953, ff. 18-23. 

$ Ibidem, f. 29 şi urm. 

® Prin 1966-1967, istoricul Andrei Pippidi a văzut un asemena denunt, semnat de studentul Mircea D. Matei, 
care fusese uitat într-un sertar la sediul UTC din Facultatea de Istorie din Bucureşti. 

7 ANIC, fond CC al PCR - Secţia Propagandă şi Agitatie, dosar nr. 2/1966, ff. 210-211. 

Discriminärile şi ideologizarea şcolii nu au dispărut şi nici măcar nu au cunoscut o 
diminuare considerabilă după moartea lui Stalin. Prin HCM nr. 2759/17 august 1953 au fost 
stabilite criteriile de acordare a bursei, precum şi informațiile pe care studenții trebuiau să le 
pună la dispoziție autorităţilor universitare pentru a putea intra în sistemul de bursieri. 
Studentul trebuia să completeze în declarație dacă a suferit o condamnare juridică şi care a 
fost motivul, să-şi declare apartenenţa politică (din trecut şi din prezent), să menţioneze 
şcolile ideologice pe care le-a urmat. De asemenea, trebuia să completeze date şi despre 
părinți: averea, ocupația anterioară şi în prezent, apartenenţa politică în trecut şi în prezent, 
condamnările juridice şi motivul lor”. Părinţii studenţilor erau şi ei obligați să completeze 
declarații asemănătoare. Dacă se dovedea, la o verificare ulterioară, că declaraţiile — atât ale 
studenților, cât şi ale părinților — erau mincinoase, studenții vinovaţi pierdeau bursa şi riscau 
să fie exmatriculati din facultate. 

Compoziţia socială a studentimii a cunoscut o schimbare minimă, iar majoritari au 
rămas tot cei din clasa de mijloc („mica burghezie”) şi din mediul rural, cei de proveniență 
muncitorească continuând să fie reprezentaţi în facultăți în procent mic. Ineficienta măsurilor 
de aşa-zisă încurajare a fiilor de muncitori şi de „țărani muncitori”, însoțită de discriminarea 
copiilor de „reacţionari”, se observa din statisticile privind proveniența socială a studenților. 
În anul universitar 1956-1957, din cei aproape 500 de studenţi admişi la Politehnica din 
Bucureşti doar 9% erau de origine muncitorească, la Facultatea de Medicină procentul fiind 
de 8%”, per total în institutele de învăţământ superior bucureştene procentul studenţilor cu 
această origine înscrişi în toţi anii de studii nedepäsind 25% (în facultăţile umaniste numărul 
fiind chiar mai mic)”. 

In aceste conditii, autoritatile au fost obligate sä intervinä, prin elaborarea unor noi 
acte normative care sä permitä o mai buna gestionare a politicii de selectie a celor cärora li se 
permitea accederea la statutul de student. „Hotărârea CC al PMR si a Consiliului de Miniştri 
privind îmbunătăţirea învăţământului superior” din 1957 prevedea îmbunătăţirea compoziției 
sociale a studenţilor, prin creşterea procentului de fii de muncitori şi țărani la 70-75%”. În 
urma acestei hotărâri se remarcă o creştere procentuală a studenților cu origine muncitorească. 
Astfel la Institutul de Medicină şi Farmacie (IMF), în anul universitar 1957-1958 au fost 
admişi 144 fii de muncitori, fata de 54 în anul precedent (de aproape 3 ori mai multi)”. In 
total, la IMF, in toti anii de studiu, erau 602 fii de muncitori, 589 fii de tarani, 1078 fii de mici 
functionari, 1639 fii de intelectuali, 258 fii de mici meseriasi, 26 fii de chiaburi si 13 fii de 
„foşti capitalisti si exploatatori”€. Potrivit unei informări prezentate Biroului Politic al CC al 
PMR de Direcţia Generală a Învăţământului Superior, în anul universitar 1958-1959 doar 
0,1% dintre cei admişi în învățământul superior erau „fii de exploatatori”’’. După adoptarea 
acestei hotărâri au fost trimise indicaţii verbale rectoratelor şi decanatelor de a acorda o 
atenţie sporită la examenul de admitere fiilor de muncitori şi țărani şi să se limiteze „primirea 
fiilor de exploatatori””*. 

Importanta capitalä a reformei din domeniul educatiei a fost accentuata chiar de liderul 
PMR, Gheorghe Gheorghiu-Dej: „Ministerul Învăţământului nu este un minister de 4 ore, el 


71 HCM nr. 2759/17 august 1953, în Colecţia de hotărâri ale Consiliului de Miniştri. nr. 60/22 septembrie 1953. 
” ANIC, fond CC al PCR, dosar nr. 113/1952, f. 26. 

® Ibidem, dosar nr. 15/1956, f. 8. 

™ Hotărârea a fost adoptată la 26 iunie 1957. 

® Arhivele Naţionale, filiala municipiului Bucureşti (ANB), fond Institutul de Medicină şi Farmacie, dosar nr. 
18/1956, f. 89. 

7 Ibidem. 

77 ANIC, fond CC al PCR - Cancelarie, dosar nr. 16/1959, apud Camelia Moraru, Un protest italian şi urmările 
lui în Biroul Politic PMR, în Romulus Rusan (ed.), Anii 1954-1960. Fluxurile şi refluxurile stalinismului, 
Bucureşti, Fundaţia Academia Civică, 2000, p. 863. 

% Ibidem, p. 864. 

este mai important ca Ministerul Securităţii pentru că este vorba de distrugerea dusmanului pe 
planul culturii, de pregătirea cadrelor viitoare, de educarea clasei muncitoare”. Tocmai din 
acest motiv, greutățile întâmpinate la începutul regimului în opera de transformare a vechiului 
sistem de învățământ au determinat conducerea PMR să găsească tapi ispăşitori la vârful 
Ministerului Învăţământului Public. Încă de la începutul anului 1949, Secretariatul CC al 
PMR a luat în discuţie prestația ministrului Gheorghe Vasilichi, căruia i-au fost aduse mai 
multe acuzații: de la lipsa unui corp tehnic capabil să introducă linia politică a Partidului la 
„sentimentalism fata de duşmanul de clasă” şi „liberalism. În cadrul şedinţei Secretariatului 
din 31 ianuarie 1949, Vasile Luca aprecia că Vasilichi a dovedit „sentimentalism fata de 
duşmanul de clasă, crede că poate transforma intelectualii duşmani de clasă” şi adăuga: 
„Problema cadrelor este de cea mai mare importanță pentru că acolo (în Ministerul 
Învăţământului, n. n) au rămas oameni vechi care au aplicat reforma învățământului; mai bine 
puneam oameni mai puţin pregătiți din punct de vedere profesional, dar care ştiau să introducă 
în mod just reforma”. 

Gh. Vasilichi, silit să-şi facă autocritica, admitea, la 7 februarie 1949, că reforma 
educaţiei s-a făcut fără sfaturile sovieticilor şi că a fost neglijată „intensificarea muncii de 
reeducare a corpului didactic”, fapt care a permis rămânerea în funcții a multor învățători 
chiaburi. După 1945, liderii comunişti au subliniat în mai multe rânduri necesitatea 
„reeducării” învăţătorilor şi preoților. În şedinţa Frontului Unic Muncitoresc din 10 iulie 
1945, Gheorghe Apostol afirma că „învățătorii formează o parte importantă a intelectualitatii 
din România, care trebuie să fie complect reeducată”*!. Peste trei ani, ministrul adjunct al 
Învăţământului, Mihail Roşianu, relua acest discurs atunci când se adresa inspectorilor şcolari 
judeţeni: „Trebuie să duceti o luptă necruțătoare cu dv. înşivă. Profesorii, învățătorii au o 
formație veche, au multă rugină, au formaţia şcolii vechi, au trăit în societatea veche şi au 
păstrat multe rămăşiţe din această viata mic-burgheză, rămăşiţe metafizice, mistice în 
interpretarea problemelor în gândirea noastră. Trebuie dusă o luptă neîncetată pentru a lichida 
toate acestea”*?. 

Pentru a limita autoritatea şi autonomia învăţătorilor şi profesorilor a existat tendința — 
copiată după model sovietic — de a-i controla inclusiv prin intermediul unor asociații ale 
elevilor, Uniunea Asociaţiilor de Elevi din România (UAER), de exemplu. Acelaşi Mihail 
Roşianu, la Şedinţa cu inspectorii în legătură cu problemele învățământului din 19 noiembrie 
1948, remarca faptul că: „Duşmanii noştri caracterizează organizaţia aceasta a elevilor în 
şcoală [UAER] ca o acțiune de anarhizare, de ridicare a copiilor peste capul profesorilor, a 
educatorilor, a părinţilor”. 

Inspectorii şcolari erau îndrumați să intensifice verificările pentru depistarea cadrelor 
didactice formate la şcoala „burgheză” care mai utilizează în clase vechile manuale, ignorând 
manualul unic comunist. Uneori, predarea după aceste manuale vechi nu era un gest de 
sfidare: pur şi simplu, noile manuale nu fuseseră tipărite, realitate justificată astfel de M. 
Roşianu: „[în] problema manualelor, care au apărut târziu, cauza trebuia căutată în întreaga 
organizare a acestei munci: colectivele care lucrau încă dinainte pe lângă Comisia de 
Învățământ a CC, Editura de Stat, Centrul de Difuzare. (...) Întârzierea înzestrării cu toate 
cărțile a şcolilor era inevitabilă, ținând seama de timpul scurt al scoaterii a milioane de 
manuale noi”**. Situaţia s-a reglementat oarecum în anii următori, astfel că Gh. Gheorghiu- 
Dej putea face un bilanţ pozitiv în aprilie 1952, la primul Congres al învăţătorilor din RPR: 


79 Stenogramele şedinţelor Biroului Politic si ale Secretariatului Comitetului Central al PMR, vol. IL 1949, ed. 
cit., p. 39. 

* Ibidem, pp. 37-46. 

5! ANIC, fond CC al PCR - Cancelarie, dosar nr. 60/1945, f. 21. 

82 Ibidem, dosar nr. 58/1948, ff. 105-106. 

5 Ibidem, f. 90. 

5 Ibidem, dosar nr. 165/1950, f. 61. 

„Prin grija Partidului şi Guvernului, între anii 1948-1951 s-au întocmit şi tipărit 590 de 
manuale şcolare noi, într-un tiraj de aproape 28 000 000 de exemplare, dintre care aproape 3 
000 000 de exemplare în limba maternă a minorităţilor nationale”. În mare parte, noile 
instrumente de lucru erau copiate după cele sovietice: nu-i de mirare că adolescenţii de atunci, 
în loc de Geografia României (sau măcar a RPR), au învăţat Geografia URSS... 

O dată cu materiile scoase din programele şcolare au dispărut şi manualele aferente: 
limba latină, sociologie, psihologie etc. Chiar şi în istoriografia oficială din perioada national— 
comunistă se admitea că s-au făcut anumite greşeli în domeniul politicii educaţionale: 
„Subapreciindu-se ramuri importante de învățământ, au fost eliminate din pregătire obiecte 
ca: limba latină, teoria literaturii, sociologia, psihologia, logica, geologia. (...) tradițiile 
progresiste ale şcolii româneşti au fost nesocotite, deşi, în trecut, în ciuda caracterului de 
clasă, învățământul a jucat un rol important în progresul societăţii romanesti”®*. Greselile, 
considerate mai degrabă neînsemnate, erau puse în exclusivitate în seama guvernării dintre 
1948-1965; niciodată, până în 1989, nu s-a putut face o analiză de profunzime privind 
ideologizarea şcolii, discriminärile sistematice etc. 

La fel de grave au fost efectele pe termen lung ale impunerii manualului unic: după 50 
de ani, românilor li s-a inculcat ideea că, pentru aceeaşi materie, trebuie să existe un singur 
manual. Uniformizarea din sistemul educațional, realizată prin reforma comunistă a 
învățământului, a bulversat şcoala românească: licee de mare tradiție au fost silite să-şi 
închidă porțile, iar statutul învăţătorilor şi profesorilor a fost serios diminuat. Mulţi elevi şi 
studenţi, eliminați din şcoli din cauza originii „nesănătoase”, au trăit adevărate drame, ducând 
cu ei povara unui groaznic stigmat. Unii dintre studenţii epurati pe criterii de clasă şi-au putut 
relua studiile abia peste un deceniu, în anii de timidă relaxare ai comunismului național. De 
asemenea, controlul ideologic şi strategia epurărilor din rândurile profesorilor incomozi au 
determinat o scădere a calității lecţiilor şi a cursurilor. 

Reforma învățământului începută în 1948 a fost o parte componentă a „revoluției 
culturale” comuniste, iar brutalitatea cu care s-a realizat se explică în mare parte şi prin faptul 
că planificatorii ei nu au fost în nici un fel legați de tradiţiile pedagogice româneşti şi că au 
copiat — de multe ori cu zel demolator — un model aberant aplicat în URSS. 


% Gheorghe Gheorghiu-Dej, Articole şi cuvântări, ed. cit., p. 457. 
56 Gheorghe Surpat (coord.), România în anii socialismului 1948-1978, Bucureşti, Editura Politică, Institutul de 
Studii Istorice şi Social-Politice de pe lîngă CC al PCR, 1980, p. 376 

Ideologie si teroare. Monopolul asupra vietii culturale 


Câstigarea controlului asupra artei si culturii dupä 1944. Forme de control si 

presiune: „dezinfectarea cuvântului tipărit” 

În viziunea (de sorginte leninistă) a partidelor comuniste (aflate în subordinea 
Moscovei), literatura, ca şi cultura în general, intră în categoria instrumentelor eficace de 
cucerire şi de consolidare a puterii. Când ţările unde activau au fost ocupate de Armata Roşie, 
conducătorii acestor partide — monitorizate de Moscova — au considerat că a venit momentul 
să controleze întreaga producţie artistică a timpului lor şi să permită un singur fel de artă: 
aceea pusă în slujba cauzei comuniste. Trebuia câştigată bătălia în planul propagandei şi al 
ideologiei şi, în acest scop, s-a apelat la un întreg arsenal de stratageme şi de tactici de 
inspiraţie NKVD-istä. In România, ele au început să fie aplicate după 12 septembrie 1944 
(data semnării Convenţiei de armistițiu cu guvernele Naţiunilor Unite), când presa şi 
activitățile culturale au fost supuse dispoziţiilor Comisiei Aliate, concret, reprezentanţilor 
URSS. 

Era imperios necesar ca mai întâi să se elibereze terenul edificării noii culturi 
socialiste prin evacuarea „resturilor” şi ,,dejectiilor” culturii burghezo-mosieresti, în fapt, a 
argumentelor identităţii naționale. Ceea ce s-a şi întâmplat prin punerea în mişcare a maşinii 
de epurat scriitori şi opere. Epurările, sancțiunile, interdicțiile de tot felul şi defăimarea prin 
articole, ridicarea dreptului de profesare au început la sfârşitul anului 1944. Primele două liste 
negre oficiale au fost publicate în decembrie, dar, între timp, fuseseră deja eliminate rapid şi 
haotic din circuit cărțile şi publicațiile ce conțineau propagandă fascistă sau, mai bine zis, 
antisovietică, întrucât, după o regulă binecunoscută, ceea ce era sau părea antisovietic 
devenea, automat, fascist. Expulzarea din literatură a tot ceea ce era legat de evenimentele şi 
de mişcările politice interbelice de dreapta s-a extins la tot ce nu era, la noi sau aiurea, 
„progresist”, adică la tot ce nu era comunist. 

Fireşte, prima a fost vizată presa, pentru că ea putea să facă vizibile excesele. La 12 
februarie 1945 era publicată în „Monitorul Oficia”/ Legea 1021, Decret-lege pentru epurarea 
presei, care lovea direct în publicațiile partidelor democratice (şi aşa boicotate prin sistemul 
de difuzare şi prin cenzura exercitată de tipografii comunişti). Un pas mai departe spre 
câştigarea bătăliei pentru mijloacele de difuzare a informaţiilor s-a făcut prin adoptarea legii 
(initiate în mai 1945 de Lucrețiu Pătrăşcanu) prin care e curățată de elemente reacționare 
Societatea Română de Radiodifuziune (unde, nu după mult timp, vor fi arse sau distruse mii 
de partituri şi de discuri cu muzică religioasă). În august 1945, vechiul Sindicat al Ziariştilor 
Profesionisti va fi înlocuit cu Uniunea Sindicatelor de Artişti, Scriitori, Ziarişti, de obedienta 
comunistă şi condusă de Mihail Sadoveanu. Comunizarea presei şi, în genere, a scrisului lua, 
astfel, forme organizatorice. 

Între timp apar noi liste interdictionale de cărți şi publicaţii scoase din circulaţie prin 
Decretul din mai 1945. Până la 1 august erau puse la index 910 titluri (în română, maghiară, 
italiană şi franceză). În 1946 se dă publicității o nouă listă, cu 2538 de titluri, pentru ca în 
1948 să se tipărească broşura Publicaţii interzise până la 1 mai 1948, care cuprinde într-un 
volum de 500 de pagini listele anterioare, completate cu un număr uluitor de nume de autori 
sau titluri de cărți. Prin activitatea laborioasă a comisiei de funcționari de partid (conduşi de 
Iosif Ardeleanu şi Al. I. Ştefănescu), în numai patru ani lista numără 8779 de titluri. O lista, 
fireşte, deschisă, care creşte terifiant cu câte o mie de titluri pe an prin sesizări, denunturi şi 
inițiative personale. 

Dispar, astfel, din librării, din biblioteci publice şi chiar din case, cărți semnate de 
Vasile Alecsandri, Grigore Alexandrescu, lon Agârbiceanu, Dimitrie Anghel, Nicolae 


' Marian Petcu, Cenzura in România, în vol. Cenzura in spaţiul cultural românesc, Bucureşti, Editura 
comunicare.ro, 2005, p. 71 

Bälcescu, Constantin Bacalbasa, I. A. Bassarabescu, Lucian Blaga, Gh. Bräescu, Al. 
Brätescu-Voinesti, Dimitrie Bolintineanu, Dimitrie Cantemir, Otilia Cazimir, Serban 
Cioculescu, George Cosbuc, Anghel Demetriescu, Victor Eftimiu, Mihai Eminescu, Nicolae 
Filimon, Ion Ghica, Octavian Goga, B. P. Hasdeu, G. Ibräileanu, Titu Maiorescu, Gib. I. 
Mihäescu, Costache Negruzzi, Alexandru Odobescu, Dimitrie Onciul, Petre Pandrea, Anton 
Pann, Cezar Petrescu, Liviu Rebreanu, Ion Heliade Radulescu, Alecu Russo, C. Sandu-Aldea, 
Mihail Sebastian, Damian Stänoiu, Vladimir Streinu, D. I. Suchianu, Gheorghe Sincai, Ionel 
Teodoreanu, George Topârceanu, Radu Tudoran, Alexandru Vlahuţă, Vasile Voiculescu, Paul 
Zarifopol şi de multi, multi alții. Am ales de pe liste doar numele celor despre care ţi-e greu să 
crezi că se află printre proscrişi. Am lăsat deoparte periodicele, volumele filosofilor, 
istoricilor, geografilor etc şi cele ale unor mari scriitori occidentali contemporani. 

Impactul acestei epurări de proporții apocaliptice asupra stării de spirit a 
intelectualitätii române a fost copleşitor. Pornit ca o măsură (încă acceptabilă) de izgonire a 
literaturii şovine şi de preamărire a fascismului, legionarismului şi antonescianismului, 
procesul de epurare — iniţiat de autorităţile comuniste şi dus la capăt de o comisie din care 
făceau parte şi numeroşi politruci reveniti de la Moscova — ia amploare şi devine un tsunami 
nimicitor care pustieşte literatura română şi, prin vibraţie, face să se sfărâme şi ceilalți piloni 
ai culturii naționale. Pe scurt, se triază şi se elimină, într-un crescendo aiuritor”, tot ce nu 
convine ocupantului sovietic (servit de agentura de spionaj cu nume de partid şi cu misiunea 
distrugerii sentimentului naţional). Datele de pe buletinul de identitate al poporului român 
sunt spălate cu grijă de câteva ori, ca să nu se mai vadă nimic din ce i-ar mai da acestuia 
sentimentul siguranței şi statorniciei. 

Vânătoarea de cărți e asociată celei de oameni, întrucât populația e atâtatä să-i 
depisteze pe proprietarii bibliotecilor reacționare. În şcoli şi în universităţi nimeni nu mai 
consultă, fără spaima de a fi denunţat, volume tipărite înainte de 1948. Cei mai curajoşi 
ascund şi împrumută în taină apropiaților cărți care încep să câştige valoarea fructului oprit. 
Atmosfera aducea, prin conspirativitate, cu aceea din Fahrenheit 451 de Ray Bradbury, 
fiindcă în comunism ficţiunii îi era adesea imposibil să mai anticipeze realitatea. Printre 
acuzațiile aduse în procesele politice ale vremii a fost şi aceea referitoare la furnizarea sau 
ascunderea de cărți indexate şi nu puțini „oameni ai muncii” s-au simțit mobilizați să 
depisteze duşmanii de clasă de pe rafturile bibliotecilor. 

Mai mult, oamenii de cultură au realizat îndeajuns de repede că, în afara listelor de 
indexări publicate în „Monitorul Oficial”, există şi altele, secrete, actualizate în funcţie de 
schimbarea de atitudine a partidului şi de conjunctura politică internaţională. De nimic nu mai 
puteai fi sigur, aşa cum, în planul vieţii, nu mai erai sigur că nu poți fi oricând arestat. Printre 
slujitorii culturii române s-a instalat o stare de disperare şi de nelinişte acută în legătură cu 
soarta naţiunii înseşi, care nu mai are instrumente de legitimare şi căreia i se răpesc cultura şi 
conştiinţa istorică. Ca şi cărțile — şi uneori înaintea lor —, scriitorii, criticii, istoricii literari, 
creatorii de artă încă în viaţă au intrat în vizorul „organelor”, cărora le-a fost uşor să le 
găsească, în biografie, atitudini cosmopolite şi idealiste. 

Între timp au luat amploare, sub pretextul defascizării, acţiunile de intimidare şi 
reprimare a presei necomuniste, în pofida articolelor demascatoare din Liberalul şi Dreptatea 
şi a protestelor şi memoriilor disperate adresate, de-a lungul anilor 1946 şi 1947, de liderii 
partidelor istorice reprezentanţilor Puterilor Aliate sau ambasadelor acestora. Vocea opoziţiei 
aproape nu se mai aude sub torentul propagandei oficiale. Cotele de hârtie atribuite ziarelor 
partidelor istorice au devenit derizorii. S-a instalat o cenzură clandestină agresivă a 
tipografilor comunişti, iar ziarele expediate în provincie erau ridicate de la poştă sau direct din 
vagoane de agenți ai partidului şi distruse în numele „poporului muncitor”. 


2 Eugen Negrici, Marele pogrom al cărţii româneşti, in „Vitraliu”, Bacau, XV, nr. 1-2, 2006. 

In 1947, câteva acţiuni organizatorice prefateazi valul măsurilor care vor inlesni 
instaurarea Terorii Roşii în România în anii următori. În iulie 1947 este adoptată Legea nr. 
265 pentru organizarea teatrelor, operelor şi filarmonicilor de stat, precum şi pentru regimul 
spectacolelor publice. Potrivit acestei legi, „îndrumarea şi controlul” instituţiilor culturale 
menționate revenea Ministerului Artelor, prin Direcţia Generală a Teatrelor, Direcţia Generală 
a Muzicii şi Direcţia Literelor şi Manifestărilor Artistice Populare*. Se înființa, de asemenea, 
pentru îndrumarea repertoriilor, un Consiliu Superior al Literaturii Dramatice şi Creaţiei 
Muzicale (de fapt, o formă de cenzură care putea interzice tot ceea ce era considerat 
reactionar). 

La nivelul fiecärei institutii devenea obligatorie constituirea ,,comitetelor de lectura” 
care sesizau ,,devierile” si, la indicatiile politice, alegeau si propuneau spre aprobare piesele 
ce urmau să intre in repertoriul oficial. În luna octombrie 1947, la cel de-al II-lea Congres al 
Uniunii Sindicatelor de Artişti, Scriitori şi Ziarişti (USASZ) se declanşează procesul 
condamnării tuturor formelor de cultură occidentală şi se anunță adoptarea realismului 
socialist ca „metodă” unică în creaţia artistică şi în jurnalism. 


Primii ani „republicani”. Comunizarea culturii 

În 1948, prin naţionalizarea tuturor editurilor, tipografiilor, fabricilor de hârtie şi prin 
adoptarea unei noi legi „pentru editarea şi difuzarea cărții” s-a instaurat un control absolut al 
partidului asupra întregii activităţi editoriale. Prin Decretul 303 se nationaliza întreaga 
industrie cinematografică şi se confiscau sălile de cinema. A continuat în ritm susținut 
epurarea bibliotecilor, a repertoriului folcloric, ca şi eliminarea din instituțiile publice a 
persoanelor neagreate de partid. 

La lucrările Congresului PMR din 21-23 februarie 1948 se declanşează lupta pe 
„frontul ideologic” împotriva influențelor străine care „se refugiază cu deosebită uşurinţă in 
domeniul ideologiei, în literatură, în artă, în ştiinţă”, împotriva „atitudinii admirative în fata 
culturii în putrefacție din ţările capitaliste”. Pentru Secţia de Propagandă şi Agitatie a 
regimului era extrem de important să întrerupă orice legătură a cititorilor cu cărțile 
primejdioase care îngreunează, prin simpla lor prezență, procesul spălării creierelor. 

Anul 1948 trebuie socotit anul întreruperii oricăror legături cu civilizația şi cultura 
occidentală şi al reorientării întregii vieți culturale spre Uniunea Sovietică. Tendinţa 
conducătorilor comunişti români părea să fie aceea de a face din România spaţiul afirmării 
culturii proletare visate de prima generaţie bolşevică în anii 1920. 

Din punctul de vedere al partidului, poporul nu are nevoie de produsele artistice 
burgheze. Proza, poezia, teatrul, critica, istoria literară, ştiinţele au dreptul să fiinteze numai 
cu condiția adoptării materialismului dialectic şi istoric (ca unică doctrină), iar artei în general 
nu i se permite să existe în afara „cauzei generale a proletariatului”. Analiza şi judecata de 
valoare a unei opere pot fi făcute doar din perspectiva contribuției acesteia la construirea 
socialismului în RPR. 

Un rol din ce în ce mai mare au acum criticii de partid care, amendând neobosit fiecare 
infimă abatere de la indicațiile PMR şi de la canoanele realismului socialist, se constituie în 
falanga atotputernică a Inchiziției locale strict subordonate celei moscovite”. O adevărată 
armată de experţi în subtilitäti dogmatice pândea orice şovăire ideologică: Horia Bratu, 
Zamfir Brumaru, J. Popper, Paul Georgescu, Al. I. Ştefănescu, Al. Oprea, Geo Dumitrescu (!), 
Cornel Regman, S. Damian, Savin Bratu, Sergiu Fărcăşan, Ion Istrate, Mihai Gafita, Traian 
Selmaru, Mihai Novicov, Eugen Campus, Ov. S. Crohmălniceanu, Ion Vitner, Nestor Ignat, 
Mihnea Gheorghiu, Sorin Toma, Vicu Mândra, Vladimir Colin, Eugen Luca etc. 


3 Marian Petcu, op. cit., p. 76. 
4 Eugen Negrici, Literatura română sub comunism, Bucureşti, Editura Fundaţiei PRO, 2003, p. 77 şi urm. 

Fireşte, aceştia aveau ca îndreptar suprem textele referitoare la artă ale celor patru 
mari clasici (Marx, Engels, Lenin, Stalin), dar nu puteau ignora setul de indicaţii punctuale şi 
luärile de poziţie ale lui A. A. Jdanov, Maxim Gorki, G. M. Malenkov din rapoartele lor la 
congresele scriitorilor sovietici şi ale PC(b)US. Indexul cu opere literare şi de artă 
(occidentale, burgheze, imperialiste) periculoase, conceput şi tipărit la Kremlin, putea fi 
completat cu ghidul de uz curent Pentru realismul socialist în literatură şi artă, tipărit la 
ESPLA în 1951. 

Echipei redutabile (prin consecința verdictelor ei) a criticilor de partid i s-a încredințat 
misiunea „dezinfectării sectorului cuvântului tipărit”, adică misiunea criminală a nimicirii 
probelor creativităţii româneşti. După 1947, pentru diriguitorii culturii şi pentru criticii echipei 
de şoc nu mai existau erori mai mari şi mai mici în trecutul şi prezentul literaturii, ci doar 
erori ce nu pot fi trecute cu vederea. Inutili, ba chiar indezirabili, devin Octav Dessila, Ionel 
Teodoreanu, Serban Cioculescu, Constant Tonegaru, Ion Barbu, George Bacovia, N. 
Davidescu, Mircea Eliade, Radu Gyr, Cezar Petrescu, Radu Tudoran, Dimitrie Stelaru, Gib. 
Mihăescu, Hortensia Papadat-Bengescu şi multi alţii. Din ianuarie 1948, numele lui Tudor 
Arghezi însuşi este scos din literatură, iar volumul Una sută poeme — retras şi confiscat. 

Sufocarea morală lentă prin ignorare şi înfierare a fost adesea desăvârşită fizic, 
întrucât scriitorii au intrat şi ei în programul de stârpire a dăunătorilor politici. 

Se uşurează considerabil munca de cercetare a trecutului (fie el românesc sau nu), 
întrucât mai toate mişcările şi doctrinele literare din secolele XIX şi XX au servit, în fond, 
claselor exploatatoare. Şi nu era vorba numai de „gândirismul” şi de toate manifestările 
traditionaliste şi mistice legate de curent ori de cei care au publicat, fie şi întâmplător, la 
Gândirea, ci de orice manifestare ieşită din normele de evaluare jdanoviste. Adică de tot ceea 
ce nu poate fi înţeles imediat sau de tot ceea ce deformează realul, demoralizând şi contrariind 
pe „omul simplu de la oraşe şi sate”. 

Nu altfel decât criticii literari, decât criticii şi istoricii artelor plastice care serviseră 
propagandei hitleriste şi mussoliniene în ţările lor, cei aflați în România în misiune stalinistă 
militau pentru accesibilitate şi, deloc surprinzător, uzau cam de acelaşi set de etichete 
infamante atunci când se refereau la produsele artistice ale capitalismului cosmopolit. 
„Snoabe”, „mistice”, „descompuse”, „dezumanizate”, „degenerate”, „morbide”, „iraționale”, 
„retrograde”, „putrede” şi mai ales „decadente” sunt toate creaţiile simboliste, ermetice, 
suprarealiste, naturaliste, expresioniste, dadaiste etc. Demn de a fi azvârlit la lada de gunoi a 
istoriei este tot ce tine de estetism, formalism, purism, experimentalism. Însuşi locul în 
literatură al lui Eminescu e pus sub semnul întrebării, căci poetul nu numai că a împărtăşit si 
propagat o filosofie idealistă şi un pesimism contagios, dar a şi compus versuri ce poartă 
semnele periculoase ale formalismului decadent, formalism ce era chiar „reflectarea” în artă a 
monstruosului compromis istoric realizat de moşierime şi de burghezia care şi-a trădat 
idealurile. 

Cine nu scrie într-un limbaj popular accesibil şi nu are o concepţie „înaltă”, 
materialist-dialectică asupra vieţii, cine arată o cât de mică simpatie pentru intimitati poetice, 
pentru naturalism, pentru erotism şi divertisment, pentru proza analitică psihologizantă şi 
pentru aceea polițistă sau de aventuri se descalifică în ochii partidului ca scriitor. 

De fapt, tot ceea ce venea dinspre Apus şi ameninţa să influenţeze literatura, artele 
plastice, filmul, muzica, modul de viata, limba, stilul vestimentar era taxat drept decadent şi 
demascat ca o diversiune organizată de duşmanii lagărului socialist. Şi, tot astfel, tot ce venea 
dinspre propriul trecut literar şi amenința să pună în pericol naşterea literaturii socialiste prin 
simplul fapt că ar fi putut constitui un termen de comparaţie umilitor era privit cu ostilitate şi 
supus indexării. 

Autoritățile nu scapă din vedere şcoala, fiind interesate de primenirea ideologică a 
manualelor şcolare şi a programelor didactice (întrucât toate manualele anterioare anului 1947 


fuseseră scoase din uz). In 1948, reforma sovietizantă a învăţământului schimbă radical 
compoziţia de clasă a personalului didactic, înființându-se facultăți muncitoreşti care produc 
pe bandă, în câteva luni, „specialişti” cu origine sănătoasă, apți să-i înlocuiască pe cei 
disponibilizati, concediati ori trimişi în puşcărie. 

Tinerii studiază după materiale de propagandă cu aspect vag didactic, încropite la 
repezeală, pe măsură ce se publică scrieri cu mesaj comunist şi se impun nume noi. În 1950, 
apar Tezele provizorii de istoria literaturii române (substitut de manual de clasa a X-a şi a XI- 
a). Literatura română era ilustrată de Ion Päun-Pincio, D. Th. Neculutä, Raicu Ionescu-Rion, 
Alexandru Sahia (pentru trecut) şi de A. Toma, Dan Desliu, Maria Banus, Mihai Beniuc 
(pentru prezent). 

Prin această serie de infamii, literatura română era îndepărtată din şcoală şi evacuată 
din conştiinţa tinerilor. Fusese atins un nivel al îndobitocirii şi al declasării greu de depăşit. 

În primii ani „republicani”, partidul a adoptat noi decizii în scopul consolidării 
controlului său asupra întregii vieţi artistice. Toate modificările legislative confirma această 
finalitate. Prin Decretul nr. 17/1949 pentru editarea şi difuzarea cărții, activitatea editorială 
intra sub controlul Ministerului Artelor şi Informaţiilor. Acesta se va transforma — prin 
Decretul nr. 214 din 20 mai 1949 — în Ministerul Artelor. Se prevedea trecerea la noul 
minister a Direcţiei Presei şi Tipăriturilor, iar, prin Decretul nr. 218 din aceeaşi dată, se 
înființa Direcţia Generală pentru Presă şi Tipärituri (DGPT), organism cu multiple funcții de 
cenzură şi control. El autoriza apariţia tipăriturilor, difuzarea, importul, exportul de ziare, 
cărți, obiecte de artă, reglementa regulile de funcţionare a librăriilor, a anticariatelor, 
bibliotecilor, depozitelor, dădea instrucţiuni cu privire la organizarea birourilor de cenzură din 
capitală şi din provincie, stabilea condițiile în care se ştampilau şpalturile sau manuscrisele cu 
menţiunea „Bun de imprimat” sau „Cenzurat”. Sunt interzise, în acelaşi teribil an 1949, 
creaţiile populare cu „conținut ideologic neadecvat” (119 de cântece interpretate de Maria 
Tănase, Maria Lătărețu, Fănică Luca, Ioana Radu şi alţii), multe din ele pentru că vehiculau 
formula legionară (!) „foaie verde”. Devine obligatorie înregistrarea maşinii de scris la Miliție 
şi autorizarea de către aceasta a cumpărării panglicilor. 

Controlul — şi aşa excesiv — asupra activităţii editoriale continuă să obsedeze 
autorităţile comuniste şi în anii următori. Seria de Opere alese din clasici, inițiată de Editura 
de Stat in 1949, este o probă de desfigurare a cărților în funcţie de ideologia regimului. Fraze, 
pasaje întregi, cuvinte dispar pur şi simplu din texte, acestea fiind selectate numai în măsura 
în care critică vechea societate românească. 

Un rol nefast la jucat în stalinizarea culturii române textul lui Leonte Răutu intitulat 
Împotriva cosmopolitismului şi obiectivismului burghez în ştiinţele sociale publicat în Lupta 
de clasă, nr. 4 din octombrie 1949 şi în broşură. Acest text de o duritate extremă a fost 
echivalentul la noi al infamelor atacuri ale lui A. A. Jdanov, ideologul en titre de la Kremlin, 
împotriva adevăratelor valori culturale din URSS. Leonte Răutu era mâna dreaptă a lui Iosif 
Chişinevschi şi avea printre adjunctii său pe Ofelia Manole, M. Roller, N. Goldberger ş.a. În 
fruntea Ministerului Artelor şi Informaţiilor se afla Eduard Mezincescu, de profesie medic. 

In 1951, în timp ce se proclamă pe toate canalele ascutirea luptei de clasă, nou 
infiintata Cameră a Cărții din RPR declanşează o nouă triere (a cata!) a fondurilor pentru a fi 
promovați clasicii marxism-leninismului, autorii sovietici şi „scriitorii progresişti” din lume şi 
din tara. Toate gurile de foc ale propagandei sunt dirijate acum asupra ,,cosmopolitismului” şi 
„cosmopoliţilor”, care sunt „purtători ai culturii decadente, agenţi ai celor mai inversunati 
duşmani ai ştiinţei şi culturii — imperialiştii americani şi englezi””. 

Pentru ca, sub raport ideologic, sectorul artelor plastice päruse a fi fost neglijat (si 
ramas in afara controlului strict al partidului), in mai 1952, in cadrul unei Plenare a Uniunii 
Artistilor Plastici, se decreteazä adoptarea unei singure formule artistice, a metodei realist- 


> Ascutirea luptei de clasă în tara noastră în perioada actuală, Bucureşti, Editura PMR, 1951, p. 30 

socialiste, criticându-se sever curentele formaliste şi tendințele naturaliste. 1952 este anul in 
care şi lingvistica română primeşte puternice lovituri: se suprimă revista Cum vorbim 
redactată de Al. Graur, este criticată „atitudinea duşmănoasă” a lingvistilor Al. Rosetti, Iorgu 
Iordan şi Al. Graur în urma apariţiei „genialei” lucrări a tovarăşului Stalin, Marxismul si 
problemele lingvisticii; sunt scoşi din învăţământ, ca necorespunzători, Al. Rosetti şi Al. 
Graur (cunoscuţi oameni de stânga). 

În preajma morţii lui Stalin (1953) totul se afla sub controlul partidului: nu mai exista 
decât presă de partid, artă partinică şi o cultură slujind interesele stricte ale partidului, ca 
reprezentant al clasei muncitoare. E anul în care se înființează Ministerul Culturii condus de 
Constanța Crăciun, care supraveghează activitatea tuturor acestor domenii, consolidând 
sistemul inițiat de partid în 1949. Sunt emise alte şi alte instrucţiuni privind editarea de cărți şi 
reviste şi administrarea fondurilor publice de carte, ceea ce confirmă vigilenta neodihnita a 
partidului în fata cuvântului scris. 

În concluzie, după primii cinci ani de la izgonirea regelui, cultura României se afla în 
cel mai dramatic moment al istoriei ei. Marele pogrom al cărții româneşti organizat de 
autorităţile comuniste anulase trecutul artistic şi ştersese însemnele creativității româneşti. 
Monopolul asupra producţiei editoriale şi asupra pârghiilor de control, cenzura acum 
omniprezentă au pregătit terenul adoptării modelului sovietic de artă pusă exclusiv în slujba 
propagandei. În realizarea acestui scop, o contribuţie decisivă a avut-o introducerea aşa- 
numitei „metode de creație” realist-socialiste (tipologii în alb-negru, conflicte rezolvate în 
sensul dorit de partid, învingător fiind, întotdeauna, reprezentantul clasei muncitoare, descris 
în culori luminoase, învins şi supus oprobriului exponentul clasei exploatatoare etc). 

În curând, pe piață nu vor mai exista decât asemenea opere realist-socialiste, cu un 
evident conţinut mobilizator. Preocuparea unică a partidului a fost transformarea temelor 
ideologice (fabricate la Kremlin) în sentimente active, schimbarea radicală a mentalitatii şi 
făurirea unui „om nou”, eventual a unui nou popor, fără memorie culturală, despărțit de trecut 
şi pregătit să facă parte din marea familie a popoarelor sovietice. 

Prezența mereu tulburătoare în memoria colectivă a acestor ani de cumpănă, în care 
ființa națională a fost mai amenințată ca niciodată, stă la originea distorsiunilor interpretative 
de mai târziu, din etapa restabilirii legăturilor cu trecutul precomunist, a mitizărilor de opere, 
de scriitori şi de artişti, frecvente în anii 1960, 1970 şi chiar 1980, a estompării spiritului 
critic ierarhizant. 


Etapa destalinizării formale (1953-1964) 

După moartea lui Stalin, conducerea PMR, în frunte cu Gheorghiu-Dej, joacă abil 
spectacolul destalinizării, continuând, cu mici retuşuri, o politică stalinistă fără Stalin. 
Dezghetul inaugurat de Hruşciov (cu stilul său nou, populist, de conducere) va fi totuşi 
practicat şi la noi, dar cu precădere în zona cultural-artistică, unde se putea scoate un ce profit 
propagandistic printre intelectualii români, fericiți şi cu putinul pe care îl primesc. 

Decizia de a diminua penuria alimentară, de a desfiinţa cartelele, decretul de grațiere, 
din 1955, pe motive umanitare, a unor condamnaţi pentru delicte politice minore, modificările 
infinitezimale din viziunea oficială asupra creației artistice şi a circulației valorilor (inclusiv 
cele naţionale) au darul să sugereze un început de relaxare. O anume destindere în relațiile 
internaționale dă prilejul reînnodării schimburilor culturale: apar câteva studii de literatură 
universală, se traduc autori clasici, se tolerează apariția unor cărți cu putin înainte de needitat. 

A început o cursă (ce se va dovedi foarte lungă şi foarte grea) a reomologărilor 
succesive de scriitori şi de cărţi. „Valorificarea moştenirii literare” devine o temă a 
agitpropului dejist, conştient acum de stabilitatea regimului pe care îl susține, dar şi de 
necesitatea legitimării lui în ochii unei populații văduvite de valori şi care îşi reprimase prea 
mult timp instinctul patriotic. Din corectarea unor erori grave pe care tot el le comisese, 

partidul şi-a facut, cu timpul, un titlu de glorie, deşi aceste „cedări”, aceste semne de 
destindere erau secondate de replicile răspicate găzduite de Scânteia. În ele se atrăgea 
constant atenţia asupra pericolului extinderii iresponsabile a „valorificărilor”. 

Radierea din manuale, indexarea şi epurarea din biblioteci, pe parcursul a cinci ani, a 
operelor esenţiale ale literaturii române vor fi urmate de o denaturare deliberată a 
semnificației de ansamblu. Dacă poziţia ideologică a scriitorului în epoca lui se arată a fi 
neconformă cu viziunea marxistă asupra lumii, ea este trecută cu vederea sau pur şi simplu 
abolită prin suprimarea editorială a textelor sau a fragmentelor susceptibile a fi incriminate“. 
Partea „pozitivă” a operei va fi dilatată şi elogiată fără jenă. Se va pune în lumină, insistent, 
valoarea artistică excepțională, care, în situația specială a unui ,,reactionar” notoriu, devine o 
formulă salvatoare. Răstălmăcite, înseşi textele clasicilor marxism-leninismului pot oferi 
argumente curajului. 

Operele scriitorilor vor fi, la rândul lor, înghesuite în grila marxistă şi forțate să 
rezoneze corect ideologic, chiar dacă inițiativa frizează ridicolul. Şi, astfel, se transformă în 
obisnuintä hăcuirea textelor, excizarea părților „negative”, detaşarea lor de carcasă, deplina 
ignorare a organicitatii şi unicitatii operei. Specia criticii valorizatoare — care lua astfel naştere 
— şi-a alcătuit un set de trucuri şi de procedee de prelucrare, actualizare şi recuperare a 
operelor trecutului în scopul configurării unei tradiţii progresiste legitimatoare. 

A contraface, a deforma, a falsifica sensul unui destin artistic şi semnificaţia unei 
opere au devenit operațiuni convenabile în numele „răului-mai-mic”. În anii aceia, s-a pierdut 
capacitatea de reacţie la gândul că cineva poate maltrata fiinţa operei, că poate pătrunde brutal 
în intimitatea ei, că poate dispune de ea cum doreşte. Slăbiciunile spiritului critic românesc, 
sesizabile şi după 1964, se datorează şi practicării acestor procedee de „valorificare a 
moştenirii literare” puse la punct de partid. Nefiind lăsate în seama oricui, „reconsiderările” 
au consolidat şi categoria criticului privilegiat. 

Caracterul demagogic şi strict tactic” al măsurilor de liberalizare este trădat de 
intervențiile violente şi de atacurile perfide, în cel mai pur stil stalinist, orchestrate — şi nu de 
puţine ori — de forurile culturale şi de „activiştii de pe frontul literaturii”, vizând esenţa însăşi 
a procesului relaxării. Liberalizarea este dificil de suportat de conducătorii sovietici şi de 
generaţia activiştilor stalinişti de peste tot. Se reactivează, la răstimpuri, principiul leninist al 
literaturii ca parte a activității de partid, se „înfierează” pierderea prudentei, a vigilentei 
revoluţionare, abandonarea luptei. 

Dej nu cedează ispitelor liberaliste şi, menţinând starea de alertă şi de mobilizare, 
găseşte că e momentul să verifice devotamentul pentru cauză al intelectualilor comunişti. 
Evenimentele (răscoala muncitorilor din Berlinul de Est din 1953, Revoluţia anticomunistă de 
la Budapesta din 1956) îi vor confirma ,,intuitiile” şi îi vor fortifica prestigiul de veritabil şi 
intransigent revoluţionar în ochii „şoimilor” de la Moscova. După 1956, se revenea discret la 
ideea că dictatura proletariatului — singura care contează — nu se poate susține printr-o politica 
de concesii şi că destinderea şi coexistenta paşnică trebuie folosite doar ca momeală şi 
diversiune. 

La câteva lucruri însă nu s-a putut renunța, iar în intervalul 1953-1957 au apărut 
nuanţe în interpretarea actului artistic şi un nou mod de abordare a problemei contradictiilor. 
Simultan cu lupta împotriva revizionismului şi liberalismului, se păstrează, în bună măsură, şi 
tendinţele antidogmatice. Argumentele teoretice vin tot de la Moscova, unde se vorbeşte, de la 
un moment dat, de „diversitate în unitate” şi unde încep să fie admise ca posibile, în condiţii 
specifice, contradicţiile interne, întrucât lumea însăşi, dialectic vorbind, e o unitate de termeni 
contradictorii. 


° Eugen Negrici, Marele pogrom al cărții româneşti, în loc. cit., p. 29. 
7 Idem, Literatura română sub comunism, p. 95. 

Venise vremea contradictiilor neantagoniste care puteau fi exploatate de literati. 
Literatura aservită se va strădui să găsească un echilibru între contradicţiile socialismului şi 
unitatea de nezdruncinat din jurul partidului unic, să creeze personaje mai complexe şi să 
releve disputele, fireşti şi acceptabile acum, între indivizi, între individ şi colectivitate, 
tensiuni care nu fisurează puterea, ci, dimpotrivă, contribuie indirect la consolidarea ei. 

După mult timp, intelectuali de oarecare prestigiu, educați de societatea burgheză, vor 
fi antrenați în procesul culturii, fiind încadraţi şi titularizati (cu anumite rezerve şi condiții 
subintelese) pe posturi modeste. Dacă sunt scriitori, fie primesc misiunea de a se delimita de 
trecut (obscurantist, idealist, generator de inegalitate şi durere), criticându-l în operele lor, fie 
sunt stimulati să preamărească noile realități. 

Formal şi diversionist, tinerele talente sunt sfătuite să aibă curajul să se lepede de 
închistarea stalinistă şi de dogmatism şi să devină „purtători ai noului”, modernizând literatura 
prin forţa individualitatii lor creatoare. Desfiintata în 1955, ridicola „Şcoală de literatură 
Mihail Eminescu” a avut totuşi darul de a încuraja disputele şi spiritul noncomformist printre 
veleitarii selectați cu grijă şi desemnaţi mai târziu să conducă reviste şi să anime viata literară. 
Desigur, în limitele binecunoscute ale „necesității înțelese”. De fapt, tineretul „crescut” de 
partid şi care ar fi trebuit să reprezinte în literatură elanul revoluționar devine o adevărată 
problemă pentru regim. 

Conflictul cu vârstnicii stalinişti şi chiar cu spiritul conservator în general ia amploare 
la Congresul din iunie 1956 al Uniunii Scriitorilor, unde grupările literare îşi dispută 
întâietatea şi unde se proclamă eradicarea dogmatismului, „duşman înrăit al literaturii noi” 
(Ov.S. Crohmălniceanu). La acest congres, care a reprezentat momentul de vârf al 
„liberalizării” poststaliniste, se părea că excesele criticii dogmatice şi, în genere, orice forma 
de dogmatism literar vor deveni exemple de „practici ale trecutului”. 

Nu vor trece însă decât câteva luni până când se va dovedi că agitația scriitorilor in 
jurul libertății de creaţie şi polemicile ce păreau fertile n-au fost decât un spectacol şi o formă 
reuşită de manipulare. Se poate spune astăzi că am avut de-a face, dupa 1953, cu o 
dedogmatizare inconsecventă şi perfidă. 

După o regulă verificată în timp în toate regimurile totalitare, erorile pe care partidul la 
putere le-a comis într-o etapă istorică sunt puse pe seama unor grupuri ,,deviationiste” şi a 
unor conducători deja dispăruţi sau detronati de curând. Niciodată partidului însuşi şi 
fundamentelor lui doctrinare. Dimpotrivă, tot partidul este cel care „sesizează la vreme 
primejdia” şi nimeni din afara lui nu-şi poate permite să aibă iniţiativa incriminării. Pentru 
dogmatismul, didacticismul şi schematismul impus literaturii chiar de propaganda de partid în 
etapa stalinismului integral s-au găsit câţiva tapi ispăşitori şi s-a lansat teza că Dej intuise de 
mult consecinţele şi prevăzuse măsuri. 

La Congresul Scriitorilor din 1956 s-a arătat că înlăturarea erorilor dogmatismului din 
literatură (care a fost, propagandistic vorbind, contraproductiv) se datorează clarviziunii 
conducerii lui Dej şi s-a sugerat că acesta a putut-o face după ce grupul fractionist şi stalinist 
Ana Pauker — Vasile Luca — Teohari Georgescu a fost lichidat. Abilitatea stalinistului Dej 
merge până acolo încât stângismul perioadei dogmatice este pus în cârca deviatorilor de 
dreapta. 

Înnoirea e favorizată, dar tolerată doar până la un punct şi cuvântul de ordine este 
prudenta (care va şi da naştere unor hibrizi literari). Noua „libertate” nu te scuteste de 
responsabilitatea politică şi de atitudinea partinică. Spiritele prea încinse sunt răcorite prin 
veşnicele articole de fond din „Scânteia” şi „Gazeta literară”, care disociază lucrurile şi impun 
un soi de libertate măruntă, perpetuu vigilentă, un antidogmatism dogmatic şi pervers. 

Şi, ca o culme a cinismului de partid (învăţat la şcoala lui Stalin), scriitori înşişi, 
torturați atâta timp să scrie după o schemă dată, sunt puşi acum să recunoască faptul că sunt 
răspunzători de acceptarea dogmei. Partidul îi constrânge să admită că politica lui în domeniul 

culturii n-a fost corect înțeleasă şi nici pusă adecvat în practică. Ea este şi va fi mereu justa şi 
capabilă, prin flexibilitatea genialei doctrine marxist-leniniste, să se desolidarizeze de unele 
„practici ale trecutului”. Numai respectarea neabătută a „liniei” partidului te poate feri de 
clişeismul literaturii de reţetă. Dar şi de obiectivismul critic, care, ca reminiscență liberal- 
burgheză, te târăşte în mlaştina negativismului. 

Şi ce se putea obţine cu o astfel de politică a paşilor împiedicaţi, guvernată de 
sentimentul prezenţei deasupra capului a unei ghilotine ideologice gata oricând şi pe 
neaşteptate să cadă neiertător? Ca acțiune controlată de partid, dedogmatizarea va rămâne 
fluctuantă până târziu şi va fi asociată luptei dintre vechi şi nou (devenite repede o temă 
oficială şi pretuita a ideologiei literare). 

Ceea ce este clar e faptul că literatura română de după 1953 se desprinde lent de 
schematism, adică de esenţa realismului socialist. Momentele de confuzie sunt inmultite de 
confuziile din planul teoriei literare. Şi cum orice iniţiativa propriu-zis literară trebuia 
precedată de un argument ideologico-estetic şi de nuantare doctrinară acreditată la Moscova, 
toate modificările de viziune de acolo, însăşi distorsionarea unor categorii estetice (bine 
definite în teoria literaturii, dar puse acum să cautioneze schimbările de optică) nu rămân fara 
urmări. Totul e în literatura epocii pervertire şi hibridare, pentru că tot astfel e însăşi ideologia 
literară care o străjuiește. 

În sfârşit, după îndelungi bâlbâieli, s-a trecut oficial de la dogma jdanovistă a unei 
unice forme corespunzătoare unicului conţinut politic valabil la formula îmbunătățită a 
conținutului unic exprimat în forme variate. A început să se vorbească apoi nu numai de 
forme diverse, ci şi de stiluri, maniere specifice, individualitati creatoare, în cadrul însă bine 
definit al unei unice metode: cea realist-socialistă. 

După 1953, aşadar, câmpul ideologiei literare e räväsit de discuții interminabile, de 
opțiuni şi reproşuri precaute, de hotărâri confuze şi contradictorii, de folosirea, voită sau nu, a 
unor termeni imprecişi (deci buni la orice), care fac ca progresul teoretic spre recunoaşterea 
specificitatii actului de creație să fie minim. Privită retrospectiv şi cu un oarecare efort de 
înțelegere, etapa aceasta, care ar fi trebuit să fie una a dedogmatizării viguroase, ne apare ca o 
disperată şi doar în mică parte reuşită încercare de ieşire din negura spaimelor staliniste, de 
şubrezire a obezilor ideologice şi de slăbire a regulilor de fier impuse imediat după 1948. 

S-a amânat momentul proclamării dreptului la literatură ca literatură şi s-a plăsmuit o 
proză hibridă în serviciul regimului, în care interesantă e doar proporţia pervertirii. 

În intervalul 1953-1957 au avut loc, totuşi, câteva schimbări în relaţiile partidului cu 
scriitorii, care au adus la câştigarea unui culoar profitabil pentru literatură. 

Pe la jumătatea primului deceniu comunist şi mai precis în perioada aparentului 
dezghet poststalinist, cenzura a permis editarea unor cărți importante scutite, într-o măsură 
mai mare sau mai mică, de balastul doctrinar obişnuit: Bietul Ioanide (1953) de G. Călinescu, 
Toate pânzele sus! (1954) de Radu Tudoran, Moromeţii (1955) de Marin Preda, Strainul 
(1955) de Titus Popovici, Cronică de familie (1957), Groapa (1957) de Eugen Barbu, Jon 
Sântu (1957) de I.M. Sadoveanu, Un om între oameni (1955-1958) de Camil Petrescu. 

Regimul democrat-popular era în căutarea unor acte legitimatoare, iar, după moartea 
lui Stalin, avea nevoie — măcar pentru ochii atenți ai Kremlinului — de dovezile, în planul 
vizibil al culturii, ale iniţierii unui proces de dedogmatizare şi înnoire. Ele puteau fi furnizate 
fie de scriitorii cu un prestigiu incontestabil (de felul supravietuitorilor Camil Petrescu, Mihail 
Sadoveanu, G. Călinescu), fie de tinerii de talent care dăduseră, într-o măsură convingătoare, 
probele fidelității fata de noua putere. 

Scriitorii au descoperit că Puterea — ce părea fioroasă şi monolitică — deschide undeva 
o supapă şi admite o zonă a tranzacţiilor, prin care, cu anume precautii, se putea câştiga ceva 
teren în favoarea literaturii. Atunci s-au deprins primele reguli ale jocului (ca să ne exprimăm 


496 


ca atare) cu cenzura-mamă care a fixat limitele „zbenguielii” scriitoricesti şi numărul fix al 
tabuurilor. 

Şi cea dintâi regulă învățată de prozatori a fost aceea ca de sub presiunea forțelor de 
supraveghere ies, întrucâtva, doar subiectele care nu implică cerinţe partinice de moment. Şi 
dacă prezentul era confiscat de aparatul de propagandă şi nu ar fi putut fi niciodată descris în 
spiritul adevărului total şi neconcesiv — cel care condiționează veritabila mare literatura —, 
atunci el trebuia evitat. Rămân de abordat subiecte de aproape orice natură, dar din trecut (mai 
apropiat — burghezo-moşieresc — sau mai îndepărtat) sau din alte zone geografice (din afara 
lagărului socialist). 

Se cuveneau evitate temele majore — puternic ideologizate — şi, ca locuri de 
desfăşurare a acțiunii, unitățile socialiste cu activitate productivă, unde sălăşluia avangarda 
clasei muncitoare şi apăreau conflicte de tip socialist, întrucât totul aici rămâne sub canonul 
strict al viziunii partinice. În raport cu temele fierbinți marcate politic, acestea erau minore şi, 
abordate astfel, ofereau oportunitatea unui evazionism sui-generis. 

Esenţial era însă că, pentru prima oară în istoria regimului democrat-popular, nu se 
mai indica autorilor de texte ce să scrie şi cum să scrie. Ce s-a tipărit în acest răstimp favorabil 
(întrerupt, după 1957, de o resurectie a dogmatismului care a provocat tulburare şi a pretins 
eforturi de readaptare) nu depăşea, sub raportul expresiei, nivelul mediu al prozei realiste 
interbelice. Ceva din structura de profunzime a acestor cărți trăda dorința de replică la sărăcia 
substanţei umane şi la falsificarea ei de către prozele servite propagandei. 

Revoluția din Ungaria şi schimbarea contextului politic au avut drept consecință 
resurecția dogmatismului in cultura română. Partidul a dat semnalul reluării războiului 
împotriva rämäsitelor claselor exploatatoare a intelectualilor care elogiază revoluţia din 
Ungaria, modul de viata şi cultura occidentală. Un nou val de arestări şi de procese politice a 
răspândit spaima în lumea intelectualitatii române, care descoperea că teroarea politică este 
imanentă regimului şi nu a dispărut odată cu ieşirea din istorie a lui Stalin. 

Intelectuali de prestigiu au căzut victime valului de arestări de la 1958-1959, acuzaţi 
de uneltire împotriva ordinii sociale. Unii îşi pierd, pentru o vreme, dreptul de semnătură, alții 
chiar libertatea. În 1958 sunt arestaţi sub acuzaţia de uneltire împotriva regimului un număr de 
intelectuali care vor fi judecaţi şi condamnaţi in 1960 (lotul Constantin Noica—Dinu Pillat, din 
care făceau parte, printer alții Nicolae Steinhardt, Alexandru Paleologu, Vladimir Streinu, 
Marieta Sadova).* În 1959, sub îndrumarea lui Leonte Răutu si Florian Dănălache, sunt supuşi 
unei infame şedinţe de „demascare” intelectuali de vârf şi artişti precum: sculptorul Milita 
Petraşcu, compozitorul Mihail Andricu, criticul de artă Jacques Costin, doctorul Marius Nasta 
ş.a. „Vina” lor consta în faptul că ascultaseră Europa Libera şi comentaseră între ei aberatiile 
politicii PMR. Tot Dănălache a condus la 12 martie 1959 şedinţa de demascare a profesorului 
D. M. Pippidi de la Facultatea de Istorie, episod din aceeaşi serie de acte de intimidare. Ele au 
avut loc şi în provincie, de pildă la Craiova, unde s-a organizat umilirea în public a altor 
„foşti”: magistrați, avocaţi, moşieri etc. Scopul acestor înscenări dirijate de Leonte Răutu era 
intimidarea întregii intelectualitati române. 

Direcția Generală a Presei şi a Tipăriturilor devine de o vigilentä morbidă, 
comparabilă cu aceea din primii ani comunişti, excizând din textele unor clasici (precum 
Vasile Alecsandri, Costache Negruzzi, Şt. O. Iosif) orice referire la relaţiile noastre cu vecinul 
de la Răsărit. Rezultă dintr-o analiză a DGPT că, în 1959, erau socotite indezirabile: 1) 
„denigrarea realitatilor noastre economico-sociale”; 2) „manifestările de naționalism”; 3) 
„tendinţele obiectiviste”; 4) „încercările de propagare a misticismului”; 5) „diverse greşeli 
politice”. 


8 Vezi pentru detalii Stelian Tănase, Anatomia mistificării. Procesul Noica-Pillat, Bucureşti, Editura Humanitas, 
1997. 

Continua energic si bruiajul posturilor de radio occidentale care emiteau in limba 
romana. 

Ca de fiecare data cand partidul ,,isi ascute vigilenta revolutionarä”, se expediaza 
bibliotecilor din tara noi instructiuni privind fondurile publice de carti. Acestea urmau sa se 
organizeze în fonduri „uzuale”, „documentare” şi „speciale” (un cuvânt neutru care e destinat 
să înlocuiască mai vechea „Bibliotecă interzisă” cuprinzând „materiale cu caracter dusmänos, 
fascist, antidemocratic, anticomunist, ostil păcii între popoare”). 

„Munca politico-ideologică în rândurile intelectualitatii” este intensificată prin toate 
mijloacele pe care le controla atent şi eficace conducerea de partid. La al Ili-lea Congres al 
său (din vara anului 1960), PMR îşi reîntăreşte hotărârea de a îndruma „întreaga activitate 
ideologică, ştiinţifică, culturală şi literar-artistică, pentru ca aceasta să slujească interesele 
supreme ale poporului, cauzei construcției socialiste”. 

Culoarul câstigat, prin respectarea unui numär fix de tabuuri, de câtiva dintre scriitorii 
nostri in perioada destalinizarii diversioniste de dupa 1953 a fost blocat de autoritäti. A trebuit 
să se scurgă un număr de ani după Revoluţia din Ungaria şi să se obțină retragerea diviziilor 
sovietice de pe teritoriul national pentru ca, încet, cu precautii şi cu concesii de ambele parti, 
să se redeschidă accesul la o literatură cât de cât acceptabilă ca literatură. 

Ne apare din ce în ce mai limpede faptul că ceea ce s-a petrecut între 1953-1957 a 
avut caracterul unei paranteze istorice. Din rațiune tactice (rațiuni pe care multi dintre 
staliniştii partidului le vor pune pe seama unei slăbiciuni de moment şi a unei erori 
ideologice), s-a facut concesia acceptării unor cărți ce păreau concepute cu multi ani înainte 
de 1948. O dată închisă paranteza, bătălia literaturii cu cenzura a fost reluată de la cota anului 
1953, numai că de acum exista un precedent. 

Consecințe importante pentru literatură are reintroducerea — treptată, cu infinite 
precautii (prefețe prevenitoare, texte „croşetate”, opere „alese”, adică selecţii orientate 
partinic) — în circuitul editorial atât a clasicilor români şi străini, cât şi a unora dintre scriitorii 
importanţi care reuşiseră să supraviețuiască terorii primilor ani comunişti. 

Prevalându-se de monopolul editării şi având în subordine detaşamentul din ce în ce 
mai bine şcolit (şi reciclat din vreme în vreme) al redactorilor de carte, secţiile propagandei de 
partid practicau fata de pocaiti, de reeducati, de revenitii în literatura şi mai ales fata de tinerii 
debutanti o politica mai subtila, in care se combinau ,,sugestia prieteneasca” si indicarea clara 
a zonelor tabu. 

Propaganda acceptase formula lui „Dă-ne şi nouă ceva şi vezi-ti de treabă”. O 
deplasare notabilă de accent s-a petrecut atunci în conştiinţa artistică şi în orizontul de 
aşteptări al scriitorilor tineri, în mentalitatea cenzorilor, a criticilor literari şi chiar a unora 
dintre conducătorii politici treziti pe jumătate din coşmarul stalinist. La sfârşitul ultimului 
deceniu roşu, scriitorii invatasera să se lase folosiți de angrenajul propagandistic fără să mai 
facă acele concesii oribile (tematice şi stilistice) din anii de început ai regimului, când, 
respectând şabloanele, trebuiau să ridice osanale ocupantului sovietic, să mintă „partinic” cu 
neruşinare, să renege şi să batjocorească trecutul şi istoria națională. 

De altfel, pe lista de preferinţe a Secției de Propagandă a partidului se imputinasera 
sau dispăruseră, discret, temele prosovietice, cele antiimperiale, ca şi cele care incitau la ură 
de clasă. Nu se mai impunea cu violență şi severitate scrierea după retetar, dar se deschideau, 
în continuare, toate uşile poeților care cântau izbânzile revoluționare, şantierele de construcții, 
munca avântată, priveliştile României socialiste. Graţie trecutului lor de executanti siniştri şi 
nemilosi, unii din criticii inregimentati şi care puseseră umărul la demolarea culturii române 
îşi puteau permite să fie mai putin ortodocşi. 

De menţionat că există o categorie sui-generis de privilegiați de etapă (Eugen 
Jebeleanu, Radu Boureanu, Mihai Beniuc, Tiberiu Utan, Corneliu Sturzu etc care s-au simțit, 

apoi, frustrati de cariera rapidă şi spectaculoasă a reprezentanţilor generaţiei °60. De 
ostilitatea lor abia reținută au profitat organele puterii, care au mizat întotdeauna pe acest soi 
de invidie artistică. După nefastul an 1971, ele au facut din multi dintre ei instrumentele 
reîndoctrinării ideologice inițiate de Nicolae Ceauşescu. 

Aşadar, dacă în primii ani ai regimului pentru autoritățile comuniste nu trebuia să 
existe decât agitatorul-poet, la începutul anilor 1960 ele ar fi dorit ca poetul să fie şi agitator. 

Ca un semn al schimbării ce era pe cale să se producă în plan politic, din 1963, 
Uniunea Scriitorilor din România (fondată în martie 1949 ca instrument stalinist de control al 
vieții literare) a reînființat instituţia premiilor literare. Această instituţie o înlocuia pe aceea a 
Premiilor de Stat, de care au beneficiat, în deceniul abia scurs, poeţi ca A. Toma, Dan Desliu, 
Mihai Beniuc, Cicerone Theodorescu ori Marcel Breslaşu. Premiul Uniunii Scriitorilor a fost 
acordat, în 1963, volumului Aventuri lirice semnat de Geo Dumitrescu, după o tăcere de 17 
ani. 

În general vorbind, în epocă, înviorarea unui aer stătut a fost luată drept înnoire. 
Încercările fragile de poezie reprezentau, ca şi proza dezideologizată, diversiunea sugerării 
normalitatii, proba potentelor înnoitoare ale literaturii socialiste care, iată, este viabilă. 

Era vremea concesiilor tactice şi propaganda însăşi primise misiunea demonstrării 
şi presărată de croşete, cum era — a literaturii clasicilor, readucerea în conştiinţa publica, cand 
discretă, când vizibilă, a scriitorilor marginalizati (cazul Blaga) sau aflaţi pe vechile liste 
negre ale anilor 1950, atenuarea exceselor ideologice şi a atitudinii iritant antiromanesti a 
istoriografiei rolleriste a aceloraşi ani 1950, traducerile din ce în ce mai numeroase (şi nu 
numai din literatura rusă şi sovietică) erau şi ele semne ce păreau să anunţe şi să confirme o 
îmblânzire a regimului. 

Oricare au fost consecinţele ulterioare ale acestor mici concesii, toate au fost inițial 
argumentele propagandistice, vicleniile tactice ale unei conduceri politice staliniste, 
înfricoşate de a fi înlocuite prin voia teribilă a Marelui Frate. 


Etapa relativei liberalizări (1964-1971) 

Schimbarea politicii PMR (pregătită discret, dar anunţată oficial prin Declarația din 
aprilie 1964), precum şi modificarea ordinii prioritatilor propagandei au creat un climat de 
creație, dacă nu cu totul nou, măcar diferit. În orice caz, a fost accelerat procesul de 
dezideologizare a literaturii, început cu putin timp înainte de câţiva scriitori. 

Tendinţa de recuperare a timpului irosit în vremea marii rătăciri realist-socialiste e mai 
vizibilă în poezie, unde zilnic se câştigă noi teritorii lirice şi unde modernizarea face progrese 
impresionante. Mai lentă, regenerarea prozei a contribuit totuşi decisiv la restabilirea 
normalitatii creaţiei artistice în general, la netezirea drumului spre literatura ca literatura. 

Accentul s-a putut deplasa, încet dar sigur, de pe mesajul ideologic pe literaritate şi 
pentru că scriitorii nu s-au mai confruntat cu privirea necruțătoare a criticilor de partid. 
Puterea acestora a scăpătat şi chiar din rândul lor se recrutează câţiva dintre adepții 
individualitätii creatoare, a varietatii formulelor şi a lărgirii sferei realismului. 

Cei care au virat spre literatură, favorizând desprinderea de realismul socialist şi 
redeschiderea culoarului creaţiei veritabile, s-au putut prevala de unele pasaje ale tezelor 
marxist-leniniste bune la orice (la bine şi la rău). Dar şi dacă ar fi folosit aceleaşi teze în sens 
interdictiv, ca până atunci (şi au fost destule tentative), consecinţele ar fi fost nule sau, în orice 
caz, nu ar mai fi atras după ele măsuri punitive. Vremea presiunilor administrative trecuse şi 
scriitorii au băgat de seamă că, oricât ar lătra câinii de pază ai regimului, fiinţa lor, fizic 
vorbind, nu mai era ameninţată grav. 

Procesul desovietizării vieţii politice şi a societății româneşti a favorizat o modificare 
sensibilă a atitudinii statului comunist fata de libertatea de expresie. Din 1964, fondurile 

speciale si cele documentare de carte au devenit accesibile, posturile de radio occidentale cu 
programe in limba romana nu au mai fost bruiate. Institutiile de cultura incurajeaza creatia 
națională şi câţiva din scriitorii expatriati devin accesibili publicului. Teatrul de Comedie din 
Bucuresti monteaza, in 1965, piesa Rinocerii de Eugen Ionescu. Cenzorii devin mai toleranti, 
dar cenzura preventiva continua sa se exercite. 

De două terori părea că au scăpat scriitorii la începutul deceniului: de obligativitatea 
temelor majore şi de glasul jupiterian al criticii. Nimic din toate acestea nu ar fi avut loc şi 
nici schimbarea nu ar fi fost posibilă dacă evenimente politice majore nu ar fi determinat 
partidul să deschidă supapele şi să reducă presiunea nimicitoare a ideologiei. 

Consecințele Declaraţiei din aprilie 1964 dovedesc că nu uzarea modelelor sau 
schimbarea generațiilor (în sens biologic) au determinat cursul literaturii scrise după 1948, ci 
evenimentele politice cu urmări în plan ideologic. 1948, 1964 şi 1971 sunt datele cheie, 
momentele cruciale ale istoriei literare. Indiferent de vârsta lor sau de direcţia pe care 
consideră că o reprezintă, scriitorii răspund, deliberat sau nu, provocărilor factorului politic 
într-un mod care le organizează destinul literar. 

Viclenii culturnici ai partidului nu au putut să prevadă consecinţele „nevinovatelor” 
libertăţi permise pentru sugerarea ,,dezghetului” şi a normalitätii. Ce s-a întâmplat cu 
sistemele totalitare închise care au executat minuscule deschideri tactice!” în numele unei 
strategii de durată, a avut loc, în mic, şi în cadrul restrâns al subsistemului literar. În chiar 
spiritul „dialecticii” lor de partid, după o vreme, strategia avută în vedere a fost măcinată şi 
fatalmente compromisă de către aparent neînsemnatele concesii tactice. 

Pe nesimţite, în mai putin de un cincinal, literatura scrisă în deceniul 6 a început să 
pară uşor ridicolă şi, de la un moment, chiar oribilă. Pentru că trebuia distrus cultul, încă 
puternic, al predecesorului, Nicolae Ceausescu a favorizat tendinţa de schimbare a mentalitätii 
artistice şi a codului estetic, care a transformat şi literatura dejistă în termenul negativ al 
comparatiei şi, până la urmă, într-un vis urât. 

Între 1965-1971 a existat un răstimp în care, spre deosebire de oricare alt loc din Est, 
în România s-ar fi putut publica lucruri realmente îndrăzneţe, dacă sertarele scriitorilor nu ar 
fi fost aproape goale, ca şi în 1990. „Tânărul” secretar-general miza din ce în ce mai tare pe 
cartea „democratizării” şi a naționalismului, trudea la alcătuirea portretului său luminos; 
intelectualii se lăsau înselati, Occidentul nu mai putin. 

Proza se străduia să se întremeze, fie reluând, fie adoptând şi adâncind, după puteri, 
creația interbelică, fie reluând şi adaptand superficial, la repezeală, inovațiile, deja perimate, 
ale „noului roman” francez, în spiritul tradiţiei noastre de „progres prin imitație”. Poezia făcea 
marile ei experienţe şi profita, ca niciodată în istoria genului, de acest răgaz în care a fost 
înregistrat un număr incredibil de debutanţi. Pentru regim, ei erau nebunii inofensivi. 

O contribuție importantă la această efervescenţă poetică au avut-o cele câteva 
cenacluri de epocă, între care trebuie menţionat cel condus de poetul Miron Radu 
Paraschivescu „Luceafărul”. Numele unor viitori mari poeți apar pentru prima oară în revista 
„Steaua”, în revista „Povestea vorbei”, editată de acelaşi M.R. Paraschivescu (în chip de 
supliment al revistei „Ramuri” din Craiova) şi, de la o vreme, în revista „Echinox” de la Cluj. 
Colecţia Luceafărul (apărută mai întâi la Editura pentru Literatură, apoi la Editura 
Tineretului) va fi locul unde cele mai multe talente poetice îşi vor publica primul lor volum. 

Noua generaţie de critici reuşise să creeze — fapt extrem de important — un curent de 
opinie estetizant. Şi, cum se va dovedi nu după mult timp (1971), ireversibil estetizant. 

Ceea ce i-ar putea uimi pe tinerii de astăzi interesaţi de fenomenul „literaturii sub 
comunism” este faptul că mulți dintre scriitorii de care s-a servit propaganda până la ultima 
clipă a regimului nu au resimțit ca pe un moment excepțional al destinului literaturii române şi 
ca pe o descătuşare hotărârea partidului de a nu-i mai constrânge pe scriitori să se supună 

schemelor realismului socialist. Invatati si se foloseascä de solutii narative, de conflicte si de 
teme prescrise de sus, ei s-au pomenit, în jurul anului 1964, într-un anumit climat de libertate 
care îi obliga să deprinda reguli noi de supravieţuire sau să aştepte alte comenzi şi alte rețete. 

A apărut, însă, după moartea lui Gheorghiu-Dej (1965) şi preluarea puterii de către 
Nicolae Ceauşescu, o oportunitate care i-a interesat, într-un fel sau altul, şi pe scriitorii 
aserviti, ca şi pe aceia de bunä-credintä. E vorba de denuntarea, în cadrul câtorva plenare ale 
partidului, a abuzurilor comise în regimul dejist şi, în consecință, de întredeschiderea unei 
portite spre dezvaluirea adevarurilor crude ale „obsedantului deceniu”. 

Dupa 1966 s-au ivit conditiile nasterii unei specii de prozä care doar in regimurile 
totalitare si doar in anumite momente ale lor poate fi intalnita: proza de dezvaluire cu accente 
justitiare. 

E limpede ca ambitia lui Ceausescu de a se desprinde de trecut si de a ingropa sub 
oroare cultul lui Dej a facut posibile accesul la o noua tema si deschiderea unui nou culoar 
pentru prozatorii români. Ceea ce se întâmplase după moartea lui Stalin, cand scriitorii 
dobândiseră dreptul de a scrie „cu artă” (caricatural, sarcastic, grotesc, dar artistic) şi fără prea 
mari distorsiuni ideologice despre oamenii şi întâmplările trecutului burghezo-moşieresc, se 
repeta la jumătatea anilor 1960 cu timpurile „revolute” ale colectivizării forțate şi ale 
abuzurilor aparatului de represiune. 

Un gest tipic comunist şi de o speță jalnică (doborârea cultului defunctului conducător 
de către noul conducător avid de putere şi în căutare de aderenti) a fost interpretat de 
intelectualii români ca semnul apariţiei unei conjuncturi politice norocoase. Părea un îndemn 
la eliberarea de trecut, de minciună şi de frică şi foarte mulţi scriitori au crezut într-o 
schimbare radicală a climatului. Anotimpul spaimelor care durase 15 ani lăsa locul unei zodii 
luminoase, eliberatoare de energii şi guvernate de speranța unor şi mai profunde schimbări. 
De aceea scriitorii au creat, câțiva ani buni după 1965, sub fantasma libertăţii, ca şi cum nimic 
nu ar mai fi putut stăvili avântul creaţiei, mersul literaturii spre ea însăşi. 

Numărul neobişnuit de mare şi în creştere al simpatizantilor nu a trecut neobservat de 
Ceauşescu şi, o vreme, acesta a căutat să nu-i contrarieze prin gesturi care să inhibe aspirațiile 
şi comportamentul lor optimist. Diversiunea sugerării normalitätii printr-o creaţie artistică de 
înaltă factură şi racordată la mişcarea literară europeană a prins însă bine ambelor parti şi, 
până la urmă, mai câştigaţi au fost scriitorii. Ei au obținut atunci drepturi importante şi au 
întemeiat avanposturi pe care acelaşi „om providential”, după declanşarea revoluției lui 
culturale dambovitene, nu a reuşit să le mai doboare. 

Frica paralizează şi după 1964, partial, funcțiile scriitoriceşti şi impulsul revelatiei 
totale este adesea deturnat spre adevărul mărunt şi inofensiv ori este încetinit şi relativizat prin 
interferări de voci narative contradictorii. De altfel, o parte din temele ideologice mai vechi — 
supuse unor nuantari, unor transfuzii şi unor operaţii chirurgicale — au rămas în circulație şi 
niciodată nu au fost abandonate de autorități, oricât de puțină atenție au trezit criticilor de 
prestigiu. 

Există însă două domenii în care proza serveşte în chip direct, fără ambiguitate, 
comenzii sociale, politicii de moment a partidului. E vorba, întâi, de tema luptei dintre vechi 
şi nou din întreprinderile socialiste (cu precădere uzinale, întrucât tara se afla în plin proces de 
industrializare forțată). Vechile atitudini reportericeşti câştigate in timp de scriitorii realist- 
socialişti reciclati, cât şi uşurinţa lor de a adapta o schemă narativă cu efect sigur la „organe” 
au făcut să se ivească un număr uluitor de variante pe aceeaşi temă „constructivă”, educativă, 
optimistă. Este în fond, o reconditionare a schemei narative de la sfârşitul anilor '50 prin 
reajustarea conflictului bine — rău în bine — mai puţin bine. 

Cei mai abili în dozarea „conflictelor” şi în aplicarea unor asemenea trucuri de efect 
minor au fost, printre alţii, Al. Simion, Petre Sălcudeanu, Corneliu Leu, Platon Pardău, Vasile 
Baran, Corneliu Stefanache, Mircea Radu lacoban. Trebuie menţionat, în mod special, 


501 


Dumitru Popescu — personaj atotputernic din aparatul propagandei, care a orchestrat nasterea 
cultului desäntat al personalitätii lui Ceausescu. De la un moment anume al carierei sale de 
politruc, Dumitru Popescu (supranumit de scriitori „Popescu-Dumnezeu”) a început să arate 
cum trebuie scrisă literatura, dând la iveală câteva plicticoase eseuri romaneşti dilematice pe 
tema exercitării puterii în comunism. 

În privinţa poeziei, lucrurile au evoluat si mai rău, adică sub aşteptările secţiilor de 
propagandă, care au pierdut controlul asupra autorilor importanţi şi nu au putut opri procesul 
de eliberare de orice urmă de dogmatism şi de configurare a autonomiei spaţiului liric. Tema 
eroului conducător, tema gloriei partidului şi a cuceririlor socialismului — abordate în silă, prin 
şantaj sau de către grafomanii de serviciu — nu vor reuşi să se reinstaureze în aria literaturii, 
unde nu mai erau obligatorii şi exclusive, ca în anii 1950. Temele acestea supravietuiau în 
regim de derivă. 

Trebuie spus că, în chiar răstimpul radios 1965-1971, în care scriitorii respirau usurati, 
mirându-se de câtă consideraţie, de câte avantaje şi de câte libertăţi au parte, ei se aflau în 
serviciul unei propagande care îşi schimbase obiectivul tactic. Scriitorii, prin creaţia lor 
„descătuşată”, „plină de avânt”, erau desemnați să dovedească tuturor denigratorilor posibili, 
celor ce nu credeau în experiența primăverii româneşti, „bogăţia stilurilor”, proprie 
socialismului nostru iniţiat şi orientat de un om plin de bunăvoință, atent şi înțelept, decis să 
rupă cu erorile trecutului şi pe care numai presiunea rusească îl împiedică să ducă „pe noi 
culmi” binele general. 

Când etapa de consolidare a puterii personale se va fi încheiat, scriitorii vor avea 
dovada că rolul pe care îl rezervase pentru ei propaganda luase sfârşit: li se va aduce aminte, 
cu brutalitate, că nu puteau aspira a fi mai mult decât au fost destinati să fie şi în 1950. 

Primele semne ale unei schimbări derutante în atitudinea partidului apar în 1967, când 
au fost „topite” 60 000 de exemplare din Antologia poeziei moderne elaborată de Nicolae 
Manolescu, pe motivul introducerii in circuit a unor poeţi de dreapta neagreati de regim (Radu 
Gyr, Nichifor Crainic) sau trăind în străinătate (Horia Stamatu, Ştefan Baciu). Directorul 
Editurii pentru Literatură, Ion Banuta, fost ilegalist, întemnițat înainte de 1944, a fost 
sancționat şi transferat la o revistă, Mihai Şora, răspunzător de BPT, a fost destituit şi, de 
asemenea, redactorul Ion Acsan a fost mutat într-un post insignifiant. 

Vigilenta sporeşte şi din pricina descentralizării presei prin apariția cotidianelor 
judeţene (de partid), care a solicitat sporirea numărului de cenzori. Se practică mai ales 
cenzura preventivă şi cenzorii se specializează pe domenii (televiziune, radio, filme, teatre 
etc). 

Se interzice, în 1970, filmul lui Lucian Pintilie — Reconstituirea, care „pune într-o 
lumină defavorabilă anumite organe de stat”. Iar piesa lui Iosif Naghiu — Gluga pe ochi e 
scoasă dupa 60 de reprezentații de la Teatrul Bulandra pentru un „Cristos a înviat” pronunțat 
de doi actori pe scenă. Era preludiul întâmplărilor dramatice din 1971. 


Etapa naţionalismului comunist şi a izolationismului ceauşist 

Tezele din iulie 1971 au reprezentat semnalul declanşării unui proces de 
redogmatizare a literaturii române, al doilea după cel ce a succedat Revoluţiei maghiare. 
Pentru intelectuali, schimbarea bruscă a politicii culturale a partidului chiar în momentul 
încercării de desovietizare a României, de desprindere a ei din cleştele ucigaş al lagărului 
socialist, a însemnat un şoc, dar şi un moment al adevărului. Câţiva au înţeles imediat, alţii s- 
au prefăcut că înţeleg şi cei mai multi au întârziat cu bunästiintä să înțeleagă că trăiesc, totuşi, 
într-un regim comunist şi că dreptul la identitatea naţională nu era acelaşi lucru cu accesul la 
libertate. 

Climatul de creaţie s-a înăsprit în chip simțitor, iar printre scriitori s-a răspândit 
psihoza revenirii realismului socialist. Temerile au fost întreținute de mişcările de cadre 

efectuate imediat de Ceausescu pentru îmbunătăţirea „compoziției de clasă” şi reluarea, de 
câteva ori, a asaltului ideologic în câteva noi plenare şi întâlniri cu activul de partid. În 1974, 
tezele păreau a fi prins contur teoretic, iar „ideile” conducătorului a se fi instalat temeinic în 
conştiinţa scriitoricească şi în mentalitatea publică. 

În 1974, e adoptată Legea presei din RSR prin care se precizează condiţiile în care pot 
să îşi desfăşoare activitatea instituţiile de presă, aflate, toate, sub conducerea PCR. Statutul 
presei — de instrument al propagandei oficiale şi cel al ziaristului — de activist al partidului 
(asimilat propagandistului) au fost reconfirmate prin programul PCR, adoptat în 1975, potrivit 
căruia, „presa şi radioteleviziunea trebuie să promoveze neabătut, permanent, concepția 
înaintată a partidului despre lume şi viata, să combată cu fermitate concepţiile străine, 
idealiste, retrograde, să răspândească cunoştinţele ştiinţifice despre natura şi societate...”!! 
etc. 

Unor categorii importante de intelectuali li se solicită, în 1975, depunerea unui 
jurământ de fidelitate fata de partid. 

Au fost retrase din circulația publică lucrările şi numele scriitorilor români şi străini 
care contraveneau politicii oficiale sau aleseseră calea exilului (de exemplu Petru Popescu, 
Dumitru Țepeneag etc). Au fost scoase în grabă, din sălile de expoziţie, tablourile celor 
plecaţi, iar lucrările cu tematică religioasă şi nudurile nu au mai fost admise. În general 
vorbind, expoziţiile, chiar aprobate anterior, sunt vizitate de echipe de la Ministerul Culturii şi 
de la Securitate, care dau indicații şi impun schimbări. 

Si spectacolele de teatru sunt supuse acestui soi de „vizionări”. În 1972, piesa 
Revizorul montată de Lucian Pintilie la Teatrul Bulandra (al cărui director era Liviu Ciulei) a 
fost interzisă după trei reprezentații, din pricina asemănării — puse în evidență de regizor — a 
moravurilor din Rusia țaristă cu cele din societatea ceauşistă. Este demisă şi întreaga 
conducere administrativă a teatrului (inclusiv secretarul de partid şi protagonistul 
spectacolului, Toma Caragiu). Liviu Ciulei şi Lucian Pintilie vor lua curând calea strainatatii. 

Numeroase mărturii atestă intervenţiile directe ale membrilor familiei Ceauşescu în 
realizarea unor programe de televiziune sau a unor filme şi chiar în cenzurarea unor ştiri de 
presă. 

Paradoxal, semnalul înăspririi controlului asupra culturii a fost gestul desființării 
oficiale, în 1977, de către Ceauşescu a instituției cenzurii (Comitetul pentru presă şi 
tipărituri), fapt ridicat în slăvi de propagandă. Realitatea era cu totul alta: în schemele de 
personal ale judetenelor de partid au apărut imediat posturi noi ocupate de funcţionari care 
cenzurau cărți şi publicaţii, fiecare revistă s-a transformat în oficină de cenzură. 

Fiecare editură avea acum un cenzor în redacție; fiecare redactor-şef se străduia să fie 
cât mai atent pentru a nu avea probleme cu Consiliul Culturii şi Educaţiei Socialiste, ori şi mai 
rău, cu Secţia de Presă a Comitetului Central. Securitatea însăşi veghea să nu se scrie şi să nu 
se difuzeze „lucrări necorespunzătoare”, având şi sub urmărire directă un număr impresionant 
de scriitori, editori şi ziarişti. 

Exista în edituri şi un sistem al referatelor externe (solicitate unor specialişti din 
domeniu care erau astfel coresponsabilizati la actul editării). Nu o dată respingerea unui 
manuscris avea drept consecință intrarea autorului în vizorul organelor de securitate. 
Negocierile cu redactorul de carte durau luni şi ani şi se soldau cu modificări serioase de text. 

Forme aberante de control erau puse în mişcare când ştirile, informațiile sau textele de 
proslăvire îl aveau în vedere pe conducător. Fotografiile dictatorului erau retuşate şi 
falsificate, numele lui nu mai putea fi despărțit în silabe, orice greşeală de tipar în textele unde 
se vorbea despre el era sanctionatä sever. De asemenea, din martie 1981, materialele ce se 
refereau la persoanele din conducerea de partid şi la şefi de instituţii centrale trebuiau vizate la 
secția de Propagandă şi Presă a CC al PCR, acelaşi regim avându-l şi editorialele. 


1! Marian Petcu, op. cit., p. 88. 

Dupa Congresul scriitorilor din 1981 (unde luärile de cuvânt au cäpätat viguroase 
accente anticeausiste), restrictiilor de publicare obisnuite li s-au adaugat altele, care au 
provocat stupefactie. Fotografiile scriitorilor nu mai aveau voie să apară pe coperţile 
propriilor cărți. De altfel, ca o consecinţă a atitudinii critice tot mai clare din Consiliul USR 
de după 1977 şi 1981, organismul de conducere al Uniunii nu a mai fost convocat şi nici 
conferințele naţionale, ce trebuiau să aibă loc la patru ani, n-au mai fost ţinute. 

În martie 1982 e retrasă de la vânzare revista Tribuna, din cauza unor poezii semnate 
de Ileana Mălăncioiu (aflate şi în volumul Linia vieții, care a fost întors din tipografie şi 
cenzurat în trei etape succesive). Şeful secției de poezie, Victor Felea, a fost schimbat din 
funcție, iar autoarea a intrat în atenția Securităţii. 

Un mare scandal a provocat publicarea la sfârşitul anului 1985, de către Ana 
Blandiana, a unui grupaj de poezii cu caracter subversiv în revista Amfiteatru: câţiva redactori 
au fost penalizati, redactorul-şef (Stelian Motiu) a fost mutat la altă redacţie, iar autoarea a 
pierdut dreptul la semnătură. Ana Blandiana va recidiva în 1988, când, într-o carte 
„nevinovată” pentru copii, introduce ca personaj (în poezia O vedetă de pe strada mea) pe 
motanul Arpagic, în care toată lumea — forurile deopotrivă — a văzut pe dictator: autoarei i se 
interzice sine die dreptul la semnătură, iar cărțile ei sunt scoase din biblioteci. Numărul 4-5-6 
/1985 al revistei Secolul 20 a fost blocat în tipografie din pricina reproducerii unui tablou de 
Horia Bernea şi a mai multor poze color socotite a avea un caracter religios. Din aceeaşi 
revistă, atent supravegheată de-a lungul timpului de organe, vor fi eliminate numeroase texte, 
inclusiv grupajul consacrat lui Boris Pasternak (în aprilie 1989). În 1982 şi 1983, prin câteva 
decizii ale Consiliului Culturii, sunt scoase din biblioteci toate lucrările despre yoga şi alte 
numeroase cărți semnate de peste 30 de scriitori. După ce devenise cunoscută prin tipărirea 
unui număr mare de texte inedite sau uitate, colecția Restituiri a Editurii Dacia, coordonată de 
istoricul literar Mircea Zaciu, este desființată în 1985, an în care i se interzice dreptul de a 
publica scriitoarei Herta Müller (nevoită apoi să emigreze). Numărul 2/1989 al revistei Viața 
românească va fi topit, întrucât făcuse loc unui fragment din Jurnalul de idei al lui Constantin 
Noica, unor referiri la eseistica lui Cioran şi unor pagini dintr-un roman de Ana Blandiana. 
Retrase sau topite au fost volumul lui Ion Negoitescu Lampa lui Aladin şi romanul Balanța de 
Ion Băieşu (pentru felul cum era interpretat procesul colectivizării). 

Teatrele şi studioul de filme, casa de discuri, filarmonicele şi operele şi-au desfăşurat 
activitatea sub un control politic riguros. Dramaturgii au fost clasificați în „absolut interzişi”, 
„interzişi partial” şi „neinterzişi” (dar pentru care exista recomandarea de a nu fi jucaţi sau de 
a fi jucaţi rar şi la ore imposibile). Vizionate succesiv de echipe de „tovarăşi cu munci de 
răspundere”, piesele ajungeau de nerecunoscut. Scenariile de film erau discutate şi negociate 
luni şi ani la rând, iar rezultatele erau adesea dezamăgitoare din pricina numărului foarte mare 
de cedări şi de compromisuri. Au fost interzise filmele Carnaval şi De ce trag clopotele, 
Mitică? (Lucian Pintilie), Faleze de nisip (Dan Pita), Sezonul pescăruşilor (N. Opritescu), 
Iacob, iar altele au fost oprite până la acceptarea modificărilor. 

Pe măsură ce ne apropiem de anul Revoluţiei şi atmosfera politică se deteriorează, 
inițiativele instituţiilor mascate ale cenzurii sporesc, preschimbând cultura română într-un 
tărâm al absurdului: nu se mai publică nimic din ceea ce ar putea deveni subiect interpretabil; 
creşte numărul sintagmelor tabu (socotite drept aluzive la adresa cuplului prezidenţial); 
cuvinte precum „întuneric”, „frig”, „foame”, „moş”, „babă”, „moarte”, „cruce”, „preot”, 
„frică”, „portocale”, „banane”, „cafea” dispar din programele de televiziune şi din cărțile de 
versuri etc. 

Ce e mai grav este faptul că omniprezenta cenzurii şi felul drastic în care s-a aplicat ea 
au generat două fenomene cu consecințe serioase asupra creaţiei artistice. Pe de o parte, a 
apărut tentatia autocenzurării, fenomen care a viciat constiintele şi a făcut ca artiştii înzestrați 
cu talent să renunţe (pentru a se vedea publicaţi) la sinceritatea absolută fără de care nu se 

iveste marea creatie. Pe de alta parte, s-a activat dorinta scriitorilor de a face din cititor un 
complice si de a-i da acestuia satisfactii morale prin fraze, expresii, constructii parabolice care 
trimiteau la mizeria din jur si la ineptiile clanului ceausist. 

Constatand ca mesajul lor, oricat de invaluit, este perceput ca o mica, dar izbavitoare 
razbunare pe mizeria vietii $i pe minciuna zilnica, scriitorii au plusat, urmärind efectul imediat 
si succesul. Dorinta de a nu pierde avantajele — cate erau — ale statutului oficial de scriitor, dar 
de a depune totusi märturie spre a fi väzut si admirat a jucat un renghi literatilor. Literatura 
care a luat astfel nastere si care recurgea la sopârle si la limbajul criptic, esopic ori aluziv nu 
este viabilä si asta s-a vazut imediat dupa Revolutie, cand a fost cu totul — si foarte repede — 
uitatä. 

Creatorii de arta si de literatura din aceasta perioada de reindoctrinare ideologica si de 
înăsprire a climatului cultural nu au avut de suferit numai din pricina acestor interdicții de 
publicare şi a acestor forme aberante de cenzură. Ceauşescu nu a acționat numai în sens 
interdictiv, încercând să stăvilească dorința de normalitate şi de libertate a creatorilor. El a pus 
mare pret pe capacitatea propagandei de a schimba, prin iluzii optice, fata lumii. Va exploata, 
fără preget şi cu mare abilitate, disponibilitatile — ce păreau încă mari — ale mitului patriei 
primejduite” si ale mitului complotului malefic (care putea fi al străinilor, dar şi al 
intelectualilor „rupţi de popor”, vânduți) de care s-a servit până la capătul domniei şi ori de 
câte ori a fost nevoie, ca de o mască de oxigen. 

Responsabilii cu propaganda PCR au recurs cu succes şi la puterea de înrâurire a 
miturilor respectabilitätii izvorâte din complexele noastre istorice. Ea a favorizat răspândirea, 
chiar de către istorici importanţi, a unor clişee istoriografice asigurătoare, răscumpărătoare 
(aparținând vastei categorii a iluzionărilor şi exagerărilor pioase), a sprijinit, prin toate 
mijloacele, tendința de eroizare şi de tabuizare agresivă. Măgulirea orgoliului național a 
funcționat şi ca un narcotic. Spre a fi uitat prezentul şi viitorul, reperele istoriei (începând cu 
Burebista), momentele notabile ale trecutului (mai ales cele legate de înfruntarea celor care au 
dorit să ne cotropească) au fost supralicitate prin toate mijloacele posibile şi totdeauna 
avându-l în vedere pe străinul care este sau duşman prin intenție sau inferior, prin ținută 
morală şi nivel al istetimii. 

Aceiaşi responsabili i-au încurajat pe literatii care aveau obsesia superiorității 
creaţiilor noastre în raport cu cele ale străinilor. Conceptul literar de protocronism — introdus 
de reputatul istoric literar Edgar Papu — a fost exploatat în sensul dorit de culturnici, de 
scriitorii şi istoricii literari puşi în slujba regimului. Născut din ceauşism şi crescut din drojdia 
orgoliului naţional, protocronismul năştea, la rândul lui, ceauşism. Protocronismul a constituit 
însă o miză importantă a propagandei din clipa în care s-a văzut limpede că poezia şi proza nu 
mai pot fi controlate şi nici măcar deturnate prin diversiuni de tot felul. Dacă-l analizăm din 
direcția telurilor propagandei (care vor fi legate mereu de consolidarea puterii politice), 
suntem în măsură să observăm că a fost o încercare de alterare, de anemiere, de escamotare şi 
de dezorientare a spiritului critic, acesta constituind veritabilul mare pericol pentru orice 
regim totalitar. 

Protocronismul a născut controverse şi i-a obligat pe oamenii de litere, care nu-şi 
pierduseră cu totul simțul măsurii, să riposteze şi să-şi consume energiile pentru a respinge 
delicat — spre a nu trezi furia idolatorilor români de toate nuanțele — acest tip de aberaţii. 
Aberatiile continuau să fie rostite şi după ce stârniseră hohote de râs printre intelectualii de 
bun-simt, care nu puteau pricepe raționamentul prin care Eminescu devine precursor al 
marxismului şi al celor mai noi teoreme matematice, iar Paul Anghel un prozator universal 
superior lui Tolstoi. De aceea, considerăm că teza protocronistă, ca şi tendințele naiv- 
protocroniste, au fost adoptate atât de aparatul diversionist al puterii, cât şi de cel propriu-zis 
propagandistic, interesat de izolarea României prin crearea sentimentului că nu avem nevoie 


"2 Eugen Negrici, op. cit., p. 58. 

de nimeni şi de nimic in afara zidurilor Cetăţii asediate, pentru că, oricum, trăim în glorie şi 
în măreție. Sub aparența recuperării şi slăvirii trecutului se ascunde, fireşte, o uriaşă 
manipulare având ca scop legitimarea lui Ceauşescu, ultimul din seria măreață a marilor 
conducători demni de istoria Patriei. Această demagogie naționalistă neruşinată şi — pentru 
multi intelectuali — comică şi grotescă, fiind revărsată zi de zi peste o populaţie în genere prost 
informată şi cu un nivel de educație redus, a reuşit să creeze mentalitate. Mitologia de acest 
tip a precedat vremii dictatorului şi i-a supraviețuit. 

Regimul autoritar al clanului Ceauşescu dădea însă semne de şubrezire la începutul 
anilor 1980, căci drogul dârzeniei şi al demnităţii naționale nu ţine loc de foame şi de frig. Pe 
fondul nemulțumirii populare, al ostilitatii elitei intelectuale — neîntrerupt şi inutil agresate —, 
au apărut, la sfârşitul anilor *70, primele manifestări cu caracter de disidentä sau de 
împotrivire (cazul Goma, sindicatul liber SLOMR, revolta minerilor de la Petroşani; mai 
târziu, cazul Dorin Tudoran, atitudinile publice ale Doinei Cornea şi ale lui Mircea Dinescu). 

Un mare ecou internaţional a avut „cazul Goma”. Încă din 1970, ca urmare a criticilor 
repetate aduse regimului, lui Paul Goma (care fusese arestat şi condamnat la doi ani de 
închisoare după Revoluţia din Ungaria) i se interzice să mai publice. Scriitorul îşi va trimite 
manuscrisul romanului Ostinato în Occident, unde acesta apare în traducere germană în 1971, 
la Târgul Internațional de Carte de la Frankfurt. Drept urmare, România îşi retrage delegația 
oficială şi cazul ia proporţii internaționale. În 1977, Paul Goma redactează o scrisoare 
rechizitoriu adresată lui Nicolae Ceauşescu, document pe care îl vor mai semna, din păcate, 
doar Ion Vianu şi Ion Negoitescu. Arestat, scriitorul va fi apoi obligat, în acelaşi an, să se 
expatrieze. În Franţa va desfăşura o impresionantă activitate anticomunistă prin articole, 
scrisori deschise, numeroase interviuri, fragmente de proză difuzate la postul Radio Europa 
Liberă, unde a fost sprijinit de scriitorii Monica Lovinescu şi Virgil Ierunca, realizatorii unor 
emisiuni de o extraordinară audienţă, care au devenit periculoase pentru stabilitatea regimului. 
Paul Goma (ca şi alti redactori ai postului, între care şi Monica Lovinescu) a fost de mai multe 
ori ținta unor atentate puse la cale de agenţi ai Securității. 

Pentru a-i îndepărta cu orice pret — în plan politic — de bătălia contemporană în jurul 
libertăţii şi — în plan artistic — de realismul revelator şi de orice altă modalitate aptă să fisureze 
şi mai adânc fundamentele regimului şi aşa fisurat şi bolnav, aparatul propagandistic a impus, 
cu severitate şi obstinatie, tuturor editurilor, ziarelor, radioteleviziunii, cenaclurilor judeţene şi 
orăşeneşti obligația promovării poeziei patriotice, in care autoritățile includeau şi tema slavirii 
conducătorului. Pe măsură ce totul se degrada în jur şi România era părăsită ca un meleag 
unde bântuie ciuma, tonul solicitărilor devenea mai amenintator. 

Era vorba, de această dată, de o temă propagandistică de rutină (similară celei 
închinate luptei pentru pace sau partidului), aptă să consume energiile, să dea speranță şi un 
soi de nimb grafomanilor, nerusinatilor, impostorilor şi ratatilor. Trebuia pur şi simplu cantata 
patria, înțeleasă într-un sens abstract şi ideal, pentru a nu fi tulburată cumva constiinta 
creatorilor. Citite astăzi, asemenea texte ne uimesc prin viteza cu care autorii lor intuiesc 
simbolurile şi situaţiile poetice favorabile, găsesc tonul şi gesticulatia adecvată şi îşi păstrează 
până la capăt ținuta lor impecabilă. Se răscumpără, astfel, ceva din nimicnicia faptei, nu însă 
şi semnificaţia ei criminală: un atentat reuşit asupra mitului patriei, cu prelungirea agoniei 
acestuia şi fisurarea, prin rezonanță, a tuturor celorlalte mituri care asigură stabilitatea ființei 
naționale: credința, onoarea, demnitatea. 

Pentru ca mitul patriei primejduite să continue să iradieze constiintele, să-şi 
prelungească puterea de înrâurire şi de coagulare după ce excesele au devenit obositoare şi 
criza regimului evidentă, puterea a mizat pe ştirile teribile lansate din vreme în vreme, făcând 
apel la intoxicare, la alarme inutile şi perpetue. De la un punct anume, nici acestea nu vor mai 
avea efect. Sufocata sub maldarul de clisee, căzută, la sfârşitul anilor 1970, la nivelul jalnic de 
exigentä, de deziderat propagandistic (susţinut administrativ cu ajutorul eternelor, mereu 

eficacelor pârghii editoriale), tema patriei va cunoaste câteva tentative de reanimare. Una 
dintre acestea a reprezentat-o festivalul national Cantarea Romäniei, in cadrul cäruia grupuri 
bine alcătuite de scriitori făceau deplasări şi-şi citeau creațiile în mijlocul „oamenilor muncii”. 
Initiat de o conducere politică din ce în ce mai antipatizată, acest „festival national” a 
legalizat, în fond, decesul fervorii patriotice şi a lăsat o lespede nemeritat de grea peste 
această temă poetică, făcând-o să-şi piardă atributul de subiect liric. Motivul real al înființării 
festivalului a fost promovarea artiştilor „populari” şi înlocuirea artei culte cu arta populară, 
singura care, în viziunea conducătorului, ar fi trebuit sprijinită. 

Cel ce se substituise partidului şi se identificase cu ţara aceea jinduită, binecuvântată, 
demnă de toate superlativele imaginabile, şi-a găsit un instrument excepțional de fortificare a 
puterii în persoana lui Adrian Păunescu, poet relativ tânăr, de un talent incontestabil şi care, la 
prima vedere, nu se număra printre cei uşor de manevrat. Pentru că şi-a dorit ca poezia lui să 
mişte sufletele şi să agite mulțimile, acest poet a recurs, cu sau fără ştiinţă, la o bună parte din 
vicleniile stilistice ale poeziei agitatorice a primilor ani de comunism. El a apelat constant la 
fondul primitiv emoţional al cititorilor, la şantajul sentimental, la setul infailibil de trucuri 
lacrimogene, ferindu-se însă să dea poeziei sensul negator şi inversunarea anilor 1950. Adrian 
Păunescu a reuşit — cu argumente pe care le banuim — să obţină aprobarea clanului Ceauşescu 
pentru ca cenaclul revistei „Flacăra” să se transforme într-o manifestare grandioasă şi, mai 
apoi, într-un spectacol itinerant (televizat), cu zeci de recitatori, interpreţi, cântăreți, 
mişcându-se, toți, fără şovăire, la comandă, ca vrajiti de bagheta lui magică. La rândul lor, 
tinerii spectatori cărora li se adresa — în săli, în pieţe sau pe stadioane — intrau într-un soi de 
bizară frenezie. Li se părea că, fata de atmosfera sumbră în care erau obişnuiţi să trăiască, 
participă la un eveniment epocal, la un moment astral. 

Cenaclul a început în curând să semene, prin rânduială şi gestică, cu săvârşirea unui 
ritual: modelul religios pare a fi indispensabil propagandei totalitare când vrea să aibă succes. 
Poetul nu uita, însă, niciodată să amintească tuturor celor încântați de ce văd şi de ce simt că 
datorează Conducătorului suprem — care vorbeşte prin gura lui — supunere şi iubire, căci 
numai El le poate asigura, în vremurile acelea tulburi şi în colțul acesta de lume, liniştea şi 
stabilitatea. Nimeni nu a făcut un mai mare serviciu propagandei şi regimului lui Ceauşescu. 
Acest scriitor, prin acţiunile lui, prin personalitatea lui care fascina şi descumpănea, a 
prelungit existența comunismului nationalist-ceausist, precizandu-i, cristalizându-i si 
întrupându-i doctrina. În schimbul serviciului făcut conducătorului, Adrian Păunescu — un 
nume pe buzele tuturor — a devenit indispensabil şi puternic în ierarhia propagandei, slobod să 
înfăptuiască, să îndrepte erori, să facă numeroase fapte bune, să acționeze peste limitele ştiute. 
A fost citit cu pasiune, versurile lui i-au fost recitate şi cântate cu vehementa, cum nu ştim să 
fi fost vreodată recitati şi cântati poeţii neamului. Dar nu putem uita că a atras într-o cursă 
propagandistică sufletele candide ale adolescenților, izbutind să deverseze energiile lor 
explozive în numele supraviețuirii unui regim odios. Din perspectiva dăinuirii acestuia, se 
poate spune că interzicerea Cenaclului Flacăra — la insistența unor membri ai clanului care au 
profitat de moartea unor tineri în timpul ,,reprezentatiei” — a fost cea mai mare eroare tactică a 
Secţiei de Propagandă a partidului. 

Spre sfârşitul anilor 1980, se constată intrarea în rutină a tuturor temelor mai vechi şi 
mai noi ale propagandei. Descumpănite, secţiile specializate ale CC al PCR au decis, 
renunțând la intenția unui efect, să recurgă la topirea tuturor „creaţiilor” dedicate partidului, 
omului nou, cuceririlor revoluţionare, eroului comunist, României socialiste, în una singură, 
cea apoteotică, închinată Cârmaciului, Eroului, „Mântuitorului”. 

Intelectualitatii noastre — care nu se mai afla, ca în anii 1950, sub teroarea cizmei 
sovietice şi care se mai afla încă in Europa — îi era mai greu să înghită, ostenită cum era de 
lipsuri şi umilinte, un asemenea calup tematic unsuros. Procedeele atragerii şi compromiterii 

trebuiau diversificate pervers. Şi era nevoie de mai multă imaginaţie acum: nu te mai puteai 
bizui exclusiv pe argumentul spaimei. 

Nu au întârziat să apară fenomenele de intolerantä şi agresivitate şi chiar de 
prozelitism, prin viol moral. Volumele de „Omagii” şi antologiile festive, alcătuite de către 
echipele de specialişti ale editurilor — prin rugäminti, telefoane insistente, ademeniri, oferte de 
publicare şi, spre sfârşit, prin amenințări şi şantaj —, oferă in vitro un spectacol al sodomizării 
de care nu erau scutiţi nici cei reprezentând minoritățile, nici cei ce greşiseră o singură data, 
undeva în tinereţe, nici cei încă speriați de puşcăriile din care ieşiseră nu tocmai de mult, nici 
venerabilii literati, în care frica creştea o data cu frica de moarte. 

Dată fiind desăvârşita supraveghere a populației şi statu-quo-ul politic international 
(consfințit la Helsinki şi bazat pe echilibrul forțelor nucleare), nimeni nu ar fi putut să prevadă 
atunci, în anii 1980, grabnica prăbuşire a regimului Ceauşescu şi a comunismului. În ultimul 
deceniu al national-comunismului ceauşist, s-a publicat un număr neverosimil de texte 
închinate conducătorului (şi, de la un moment dat, şi soției lui). Le simțim şi acum, după un 
deceniu, duhoarea. Interesant este, însă, că şi această temă — exersată uneori ingenios — s-a 
dovedit, din punctul de vedere al puterii, contraproductivă, întrucât nu a izbutit să creeze 
altceva decât greață, greata profundă care apropie sfârşitul. 

De când Nicolae Ceauşescu a declanşat contraofensiva pentru a recâştiga supremația 
ideologică, de când, înăsprind cenzura, chiar în forme insidioase, a decretat reîndoctrinarea şi 
bulversarea continuă a ierarhiilor politice şi intelectuale, scriitorii au găsit noi subterfugii 
pentru a se manifesta ca scriitori, au născocit formule stilistice defensive şi căi specifice de 
comunicare, în limbaj esopic, a nemulțumirii. 

Trecutul realist-socialist continua să fie o amintire stingheritoare, penibilă, impulsul 
spre normal al literaturii — de nestăvilit. Mişcarea ei inertialä spre idealul artistic, nu spre cel 
ideologic, putea fi doar moderată prin cenzură sau întrucâtva modelată prin provocări şi 
diversiuni. Nemaigăsind executanti frenetici, neinduplecati, printre criticii de prestigiu, nici 
măcar printre cei folosiți în „operaţiile speciale” din anii '50, minirevolutia culturală 
dâmbovițeană s-a împotmolit curând în compromisuri, imbogatind, încet-încet, inventarul 
speciilor bizare, de supravieţuire în regim de presiune. 

Politica demografică a regimului Ceausescu’ 


Odată cu publicarea Decretului 770 din 1 octombrie 1966 privind reglementarea 
întreruperii sarcinii, regimul Ceauşescu a pus bazele a ceea ce avea să constituie unul dintre 
cele mai represive şi mai dure regimuri pronataliste din istorie”. Metodele folosite pentru a 
creşte rata natalității prin implementarea decretului 770/1966 şi a modificărilor emise pe 
parcursul următorilor douăzeci şi trei de ani situează România în rândul statelor care au folosit 
politici demografice extreme, alături de China cu ale sale politici ale avortului silit şi 
Germania nazistă cu politicile sale pro şi antinataliste bazate pe criterii rasiale. Decretul 
770/1966 a marcat intervenţia regimului în cele mai intime aspecte ale vieții cetățenilor săi şi, 
mai cu seamă, în trupurile femeilor. În conformitate cu principiile ideologice ale „egalității 
socialiste”, această politică demografică a sfârşit prin a afecta toți cetăţenii cu vârste peste 25 
de ani, bărbaţi şi femei, indiferent de statutul lor marital şi/sau reproductiv. Tuturor 
persoanelor fără copii — inclusiv celor sterile — li se retinea un impozit lunar“. Politicile 
demografice ce vizau reproducerea umană au constituit literalmente „corpul politic” al 
României, un corp — în sensul politic al sintagmei — profund abuzat de către un regim care îşi 
declara neîncetat «profunda umanitate» şi grija paternalistă fata de cetăţeni, în contextul 
formării „omului nou”. 

Decretul 770/1966 a criminalizat avortul, abrogând Decretul 463/1957 care 
liberalizase această practică. Decretul 770 trata trei chestiuni de bază: excepţiile de la lege, 
institutionalizarea prevederilor ei şi sancţiunile prevăzute pentru încălcarea ei. Pe scurt, legea 
permitea avortul dacă ,,1) sarcina pune viata femeii într-o stare de pericol... 2) unul din 
părinţii suferă de o boală gravă, care se transmite ereditar... 3) femeia însărcinată prezintă 
invaliditati grave fizice, psihice sau senzoriale, 4) femeia este în vârsta de peste 45 de ani, 5) 
femeia a născut patru copii şi îi are în îngrijire şi 6) sarcina este urmarea unui viol sau a unui 
incest”. Prevederile acestei legi au fost modificate de-a lungul anilor — mai cu seamă în 1974 
şi în 1985 — încercând de fiecare dată, chiar dacă inutil, să forţeze creşterea ratei natalității”. În 
momentul in care legea anti-avort era schimbată, rata natalității înregistra un salt, până când 
românii găseau mijloace alternative de ocolire a legii. Cea mai dramatică creştere s-a 
înregistrat după legiferarea din 1966, moment în care numărul nasterilor aproape că s-a 
dublat. Însă, până la finele lui 1967, numărul avorturilor a crescut din nou, în timp ce rata 
natalității a înregistrat un uşor declin. Legislaţia anti-avort a fost suplimentată de o serie de 
măsuri pronataliste care urmăreau pe de o parte scăderea ratei mortalităţii infantile, a numărul 


' Pentru o prezentare detaliată a politicilor demografice ale regimului şi a consecinţelor acestora, vezi Gail 
Kligman, Politica duplicitatii. Controlul reproducerii in România lui Ceauşescu, trad. Marilena Dumitrescu, 
Bucureşti, Editura Humanitas, 2000. Acest raport se bazează atât pe lucrarea sus pomenită, cât şi pe documente 
obţinute în vara anului 2006 în timpul cercetărilor Comisiei Prezidenţiale. Trebuie totuşi precizat aici că experții 
şi membrii Comisiei nu au avut acces la documente care ar fi putut facilita analiza anilor 1980 şi înțelegerea 
mecanismelor regimului; mai mult, accesul la anumite materiale a fost interzis fără explicaţii. Această situaţie nu 
poate fi justificată în nici un fel. 

? Vezi Decretul 770/1966 pentru reglementarea întreruperii cursului sarcinii în „Buletinul Oficial al RSR”, nr. 60 
din 1 octombrie 1966. 

> Vezi Legea 1/1977 privind impozitul pe fondul total de retribuire al unităţilor socialiste de stat, Capitolul III: 
Contribuţia persoanelor fără copii care muncesc în unităţile socialiste de stat, in „Buletinul Oficial”, nr. 60 din 8 
iulie 1977, modificat de Decretul 409/1985 privind majorarea contribuţiei persoanelor fara copii, în „Buletinul 
Oficial”, nr. 76 din 26 decembrie 1985. În cazul cuplurilor infertile, taxa lunară reamintea cruzimea regimului. 
Corpurile lor îi transformau, în esență, în criminali. 

* Reexaminarea în detaliu a acestor decrete si strategii depăşeşte scopul prezentului raport. Vezi Gail Kligman, 
op. cit. De precizat că, în 1972, vârsta legală la care unei femei îi era permis să facă avort a scăzut la 40 de ani. 
Vezi Decretul 53/1972, în „Buletinul Oficial” din 16 februarie 1972. În 1985 limita legală de vârstă a fost 
ridicată, din nou, la 45 de ani, iar numărul de copii pe care o femeie trebuia să îi aibă s-a mărit la cinci. Vezi 
Decretul 411/1985, în „Buletinul Oficial” din 26 decembrie 1985. Un avort era considerat legal doar dacă se 
făcea într-un spital. 

de avorturi si divorturi, etc, iar pe de alta parte, intarirea sprijinului pentru familiile cu multi 
copii”. O serie de politici complementare vizau şi nevoi de infrastructură, cum ar fi creşterea 
numărului de locuinţe, creşe şi grădiniţe; îmbunătăţirea asistenţei medicale pentru mame şi 
copii etc. Simultan, pentru a se asigura că sarcinile de plan şi implementarea Decretului 770 
se vor realiza în bune condiţii, regimul a promovat o serie de măsuri disciplinare din ce în ce 
mai represive. S-a creat astfel un sistem în care supravegherea instituţională se suprapunea cu 
cea individuală, solicitând participarea tuturor celor implicaţi, dar mai ales a cadrelor medico- 
sanitare — în particular a celor din secțiile de obstetrică-ginecologie şi de pediatrie — şi ale 
miliției, procuraturii şi Securităţii. 

În pofida tuturor acestor măsuri, avortul ilegal a rămas metoda principală de control a 
fertilităţii, fapt ce a avut consecințe dramatice asupra populației. Zeci de mii de femei şi copii 
au decedat sau au rămas afectați pe viata. Frecvent, femeile preferau mai degrabă să îşi riste 
viata decât să aducă pe lume (încă) un copil, căruia nici ele şi nici familiile lor nu îi puteau 
oferi minimul material şi afectiv necesar. Majoritatea femeilor care au ajuns să figureze în 
statistica mortalităţii materne erau deja mame a mai multor copii, ceea ce a însemnat că în 
urma deceselor lor — cauzate în mare parte de efectele secundare ale întreruperile ilegale de 
sarcină — multi copii au rămas orfani de mamă. (Între 1966 şi 1989, 9452 de femei au fost 
înregistrate în statisticile privind mortalitatea maternă. Însă acest număr reprezintă o 
subestimare a mortalității materne pentru că nu include şi numărul femeilor care nu au apelat 
la asistență medicală pentru complicațiile apărute la efectuarea avortului. De exemplu, în 
1989 s-au înregistrat 169,9 decese materne la 100 000 de naşteri, ceea ce reprezenta „un 
număr de zece ori mai mare decât ceea ce fusese înregistrat până atunci în Europa... Dintre 
acestea, 87% erau cauzate de întreruperile de sarcina”®). Pentru majoritatea femeilor, organele 
de reproducere au devenit un „duşman interior”, iar relaţiile sexuale o experienţă terifiantă. 
Atât de severe au fost traumele asociate politicilor pronataliste, încât, la câteva luni după 
legalizarea avortului în decembrie 1989, Ministerul Sănătății a continuat să primească fişe ale 
mamelor care decedaseră în urma întreruperilor ilegale de sarcină, fie din cauza necunoaşterii 
faptului că Decretul 770 fusese abrogat, fie a neîncrederii în schimbările survenite în 
decembrie 1989. 

Sfâşietoarea şi cutremurătoarea ironie a politicii demografice a regimului Ceauşescu a 
fost aceea că întreruperile ilegale de sarcină au reprezentat atât metoda principală de control al 
reproducerii, cât şi cauza preponderentă a mortalităţii la femeile aflate la vârsta fertilă. În 
timpul regimului Ceauşescu, încercările femeilor şi ale cuplurilor de a-şi controla fertilitatea 
prin întreruperi de sarcină, obținute sau provocate ilegal, îi transforma efectiv în criminali şi 
în ţinte ale şantajului Securităţii, instituţie care specula cu abilitate temerile provocate de 
încălcarea legilor statului polițienesc în care trăiau. Într-adevăr, politicile demografice ale lui 
Ceausescu au afectat vieţile sexuale ale tuturor cetățenilor, făcând din teamă, ură de sine şi 
copii nedoriți, aspecte cotidiene ale vieţii intime. Aceste politici demografice nu numai că au 
alimentat alienarea de sine, dar şi alienarea fata de „epoca de aur” ceauşistă. 

Prima parte a acestui studiu oferă un rezumat al contextului politic în care a fost emis 
Decretul 770’. A doua secţiune se concentrează asupra aparatului birocratic care a fost creat 
pentru a permite supravegherea şi controlul cu privire la aplicarea politicii demografice 
instituite prin Decretul 770. În a treia parte este prezentat rezumatul analizei asupra datelor 


5 Gail Kligman, op. cit, capitolul 3. Acest raport se referă doar la Decretul 770 şi la alte măsuri luate pentru 
creşterea ratei natalității şi scăderea numărului avorturilor. 

* Vezi Gail Kligman, op. cit, pp. 232-233 şi Adriana Baban, România, în From Abortion to Contraception: A 
Resource to Public Policies and Reproductive Behavior in Central and Eastern Europe from 1917 to the 
Present, Henry P. David (coord.) cu asistenţa Joannei Skilogianis, Westport, CT, Greenwood Press, 1999, p. 
206. Numărul femeilor care au suferit complicații în urma întreruperilor de sarcină efectuate ilegal, numărul 
copiilor orfani şi al celor abandonaţi în instituţii de stat sau pe străzi nu poate fi estimat cu exactitate. 

7 Vezi Gail Kligman, op. cit., printre altele, pentru detaliile privitoare la aceste strategii. 

furnizate de specialisti si practicilor folosite de regim pentru a atinge cu succes obiectivele 
politicii sale demografice. Pentru a intelege contextele in care aceasta politica demografica s-a 
desfäsurat si a dezbaterilor pe care le-a stârnit (in mäsura in care putem vorbi de dezbatere), 
prezentul raport citeazä surse primare. 


Aparitia Decretului 770/1966 

„Este foarte bine că problema aceasta a fost în sfârşit prezentată la Comitetul Executiv. 
La ea se lucrează de mult, din februarie mi se pare; s-a început greu, pentru că a fost oarecare 
rezistență însăşi la începerea studiului, considerându-se că nu este o problemă care trebuie să 
ne preocupe, deşi situația, după cât se pare, este gravă. Problema natalității şi a sporului 
populaţiei este o problemă pentru care poartă o răspundere foarte mare Partidul nostru, 
conducerea partidului şi guvernului...” (Nicolae Ceauşescu). 

La întâlnirea Comitetului Executiv al CC al PCR din 2 august 1966, mai multi tovarăşi 
au argumentat că în „Studiul privind situaţia natalității din Republica Socialistă Romania” 
problema gravă a scăderii natalității sub pragul de înlocuire demografică nu este suficient de 
clar atribuită liberalizarii avortului din 1957. Spre exemplu, Tov. Alexandru Drăghici observa 
că raportul inițiat în februarie 1966 avea „serioase deficienţe. În primul rând, analizează 
cauzele stării natalității, pune cauzele acestea pe tot ce vrei dar nu pune accent pe ceea ce a 
încurajat scăderea natalității şi anume, după ce se arată aici că natalitatea în mediul rural a 
scăzut de la 32.6 la 15%, arată cauza care contribuie la această stare: natura social-economică, 
demografică, cultural-educativă şi în sfârşit legislație. După părerea mea cauza principală este 
legislaţia...”!0. 

Tov. Leonte Răutu sublinia că românii trebuie să înțeleagă că „(...) este o problemă 
națională sporirea natalității, este o îndatorire patriotică a membrilor de familie, a medicilor, a 
femeilor. Cele mai mari încălcări ale eticii medicale sunt tocmai în acest domeniu, aici se 
încasează cele mai multe câştiguri ilicite, sunt trimiteri în fata tribunalului pentru întreruperi 
criminale. Noi detinem două recorduri: la numărul de avorturi şi la divorturi; sunt 1 000 000 
de întreruperi de sarcină pe an, ceea ce este rezultatul decretului din 1957”. 

Studiul aflat în discuţie oferea o analiză complexă a multiplilor factori care 
contribuiseră la scăderea ratei natalității. Temeinic realizat din punct de vedere ştiinţific, 
„Studiul privind situaţia natalității...” compara politicile referitoare la avort în țările socialiste 
şi nesocialiste din Europa de Est şi Vest, Statele Unite ale Americii şi Uniunea Sovietică, 
prezentând abordări diferite asupra avortului la cerere, asupra accesului condiționat la avort şi 
asupra criminalizării avortului. După contextualizarea comparativă a legislației privind 
avortul, raportul prezenta atât factorii socio-economici care influentau decizia de a recurge la 
întreruperea sarcinii, cât şi măsurile pronataliste şi cele destinate ameliorării acestor factori 
socio-economici, care ţineau de nevoile de infrastructură (cum ar fi locuinţe, grădiniţe şi şcoli; 
personal şi facilități medico-sanitare etc.). În afara datelor prezentate în anexele raportului, 
acesta conţinea şi recomandări de politici publice, inclusiv o creştere a activităţilor cultural- 


8 Stenograma sedintei Comitetului Executiv al CC al PCR din ziua de 2 august 1966, ANIC, fond CC al PCR - 
Cancelarie, dosar nr. 102/1966, f. 23. Vezi şi Raluca Maria Popa, Corpuri femeiesti, putere bărbătească. Studiu 
de caz asupra adoptării reglementărilor legislative de interzicere a avortului în România comunistă (1966), în 
Oana Baluta (ed.), Gen şi putere. Partea leului in politica românească, laşi, Editura Polirom, 2006. 

” AMI, fond Documentar, dosar 32/1966 B. 

'0 ANIC, fond CC al PCR - Cancelarie, dosar nr. 102/1966, f. 14. Tov. Drăghici a adus argumente în favoarea 
măsurilor împotriva divorțului şi împotriva oricăror considerente privind vârsta femeii rămase însărcinate. Din 
perspectiva lui, avortul era permis doar din motive medicale şi în cazul violului (şi, posibil, al incestului); 
ibidem. 

!! Ibidem, f. 20. Potrivit „Studiu[lui] privind situaţia natalităţii...”, avorturile la cerere se dublaseră până în 1965, 
înregistrând o creştere de la 578 000 în 1959 până la 1 115 000 în 1965; AMJ, fond Documentar, dosar 31/1966 
B, f. 183. 

educative în vederea îmbunătățirii cunoştinţelor populaţiei despre sănătatea reproducerii. 
Studiul mai preciza că „Ministerul Sănătăţii şi Prevederilor Sociale şi Ministerul Chimiei vor 
lua măsuri privind lărgirea producției de mijloace anticonceptionale. De asemenea, organele 
sanitare vor desfăşura o largă acţiune de instruire a populaţiei pentru folosirea rațională a 
acestora”!?. 

Cu toate că autorii acestui studiu (demografi, statisticieni, etc) au specificat că era 
nevoie de un set complex de măsuri pentru a asigura o necesară „creştere accentuată” a ratei 
natalității, reacțiile tovarăşilor au variat. Spre exemplu, Tov. Gheorghe Maurer a recunoscut 
valoarea unor propuneri ale studiului!” în timp ce alții l-au respins. Tov. Drăghici, de 
exemplu, l-a considerat ,,o însăilare a experienţei auzite din diferite ţări... Fiecare dintre noi 
suntem fii de muncitori sau țărani, de oameni săraci şi ştim cum am crescut. Nu ştiu de ce 
alergăm în altă parte să căutăm experienta”*. Dupä cum era de asteptat, remarcile lui 
Ceausescu au dominat discuţiile: „După părerea mea, prin decretul de legalizare a avorturilor 
noi am legalizat prostituţia prin avorturi şi prin îngăduința la divorturi...”'°. Contribuțiile lui 
Ceauşescu la această şedinţă contin esenţa viziunii lui asupra moralei socialiste, morală la 
care a făcut apel pe tot parcursul regimului său: „Noi trebuie să clarificăm problema aceasta si 
în conducerea partidului, în Comitetul Central, în comitetele noastre regionale, în Consiliul de 
Miniştri, cu miniştri şi cu tot aparatul de stat. Trebuie să punem capăt acestor stări de lucruri 
şi să nu mai poată ocupa funcţii de conducere în stat şi în partid acei care în viața personală 
dau dovadă de lipsa de morală comunistă. Noi nu putem cere muncitorilor din fabrici ceea ce 
nu cerem unui conducător de partid la diferite nivele”'®. În ce priveşte măsurile pronataliste, 
Ceauşescu a susținut că activitatea sexuală trebuie să aibă loc în cadrul căsătoriei, având drept 
prim scop procrearea. 

În 1966 alte asemenea studii temeinice, prea numeroase pentru a fi citate aici, au 
contribuit la formalizarea a ceea ce a devenit ulterior ansamblul de măsuri privind politica 
demografică a lui Ceauşescu. De exemplu, Ministerul Justiţiei a acordat o atenţie sporită 
„Legislaţie[i] comparat[e] în material[ul] reglementarii avortului”!”. Juriştii au dezbatut 
formulările Decretului 770, revizuind în mod repetat limbajul său legal. Tot ei au elaborat şi 
proiectul decretului pentru modificarea Codului Penal, care urma să reflecte noua legislație şi 
noile dispoziţii privind avortul. În spiritul responsabilităţi tuturor membrilor societății în 
procesul de „construire a socialismului”, proiectul de lege menţiona: „Pericolul social 
deosebit al avortului şi consecinţele grave de ordin medical, demografic şi social pe care le 
generează, impun ca instigatorii, complicii şi favorizatorii să fie pedepsiţi la fel ca şi 
autorii”15, 

Pentru comentarii şi eventuale modificări, Consiliul de Miniştri a trimis textul 
proiectului de lege tuturor instituţiilor direct vizate de implementarea legislației privind 
avortul. În final, textul revizuit privind „deținerea oricăror instrumente speciale pentru 
întreruperea cursului sarcinii...” a fost aprobat atât de Ministerul Justiţiei, cât şi de Ministerul 


1? AMJ, fond Documentar, dosar 31/1966 B, f. 194. 

' ANIC, fond CC al PCR - Cancelarie, dosar nr. 102/1966, f. 17. 

 [bidem. Tov. Drăghici a criticat datele comparative despre practica „medalierii mamelor” preluată din Uniunea 
Sovietică, exclamând: „şi se propune să se dea fel de fel de prime, ca şi cum statul ar trebui să cumpere aceşti 
copii”; ibidem. Dar părerea lui în această privință nu a fost împărtăşită, astfel încât medaliile pentru mamele 
eroine au fost în cele din urmă incluse în măsurile stimulative. Vezi, de exemplu, Consiliul de Miniştri, Decret 
190/1977, Decoratiile de Stat în Republica Socialistă România, în „Buletinul Oficial”, nr. 65 din 9 iulie 1977 
care completa Decretul 195/1951. 

'S ANIC, fond CC al PCR - Cancelarie, dosar nr. 102/1966, f. 24. 

'* Ibidem. 

17 AMJ fond documentar, dosar 73/1966. 

'5 Ibidem, dosar nr. 8/1966A, ff. 1-5. 

Sănătăţii şi al Prevederilor Sociale, de Procurorul general, de Preşedintele Tribunalului 
Suprem si de Directorul Institutului de Cercetări Juridice al Academiei RSR'°. 

La 20 septembrie 1966, Ceauşescu a convocat o şedinţă a Comitetului Executiv 
„consacrată dezbaterii problemelor privind creşterea natalității şi îmbunătăţirea continuă a 
măsurilor de ocrotire a mamei şi copilului”? la care au fost invitate şi cadre medicale. Au 
participat treizeci şi trei de doctori, printre care şi medicul-şef al Regiunii Autonome 
Maghiare-Mures. Ceauşescu le-a urat bun venit cu următoarele cuvinte: „Am ţinut să avem 
această consfătuire pentru a discuta împreună proiectul de măsuri care va trebui să apară sub 
formă de decret în legătură cu problema întreruperii sarcinii, cum se spune în termeni 
medicali, dar care are o urmare mai mare şi anume necesitatea asigurării creşterii natalității şi 
sporul populaţiei noastre””!. 

Mai mulți doctori au exprimat în mod politicos rezerve (punând, de exemplu, sub 
semnul întrebării pragul de 45 de ani ca vârstă legală pentru întreruperea sarcinii). Deşi în 
general au lăudat obiectivul al politicii demografice propuse discuţiei, medicii au mai ridicat 
şi alte probleme ce ţineau de contraceptie, măsuri socio-economice, viol şi educaţia patriotică. 
După câtva timp (durata nu este menționată în stenogramă), Ceauşescu a decis că se discutase 
suficient, având în vedere că scopul acestei consfătuiri era „în orice caz, limitat”. Ceauşescu 
le-a amintit participanţilor că România se afla printre țările cu cele mai mici rate ale natalității 
— 14,6 naşteri la mia de locuitori. Din punctul lui de vedere, situaţia în care se afla tara era 
inacceptabilă: „Cauzele sigur că sunt mai multe şi justificări se pot găsi şi de ordin social şi 
material, inclusiv de ordinul acelora pe care l-au găsit femeile de la Consiliul Naţional al 
Femeilor care spun că au cucerit o libertate mare şi nu pot să piardă această libertate. Aici nu 
poate fi vorba de nici un fel de cucerire de libertate, tovarasi...”°”. 

Reamintind de Decretul din 1957 care liberalizase întreruperea sarcinii, Ceauşescu a 
folosit prilejul de a-şi expune propriile vederi despre libertate şi patriotism, vederi care îi vor 
călăuzi întreaga politică şi de la care nu s-a abătut semnificativ pe parcursul următorilor 23 de 
ani ai regimului său: „În fond, măsura cu decretul acesta, fără să greşim, a fost un decret 
antinational care a adus multe daune... trebuie să pornim de aici ca să înţeleagă toată lumea şi 
medicii, şi bărbaţii şi femeile că problema creşterii natalității este o îndatorire pentru fiecare 
cetățean al patriei şi că libertatea trebuie înțeleasă în sensul răspunderii pe care fiecare o are 
fata de viitorul naţional”. 

Pentru Ceauşescu, adevărata emancipare a femeilor putea fi aparent realizată prin 
îndeplinirea datoriei şi onoarei patriotice de a naşte copii, indiferent de condițiile în care aceşti 
copii urmau să fie sau ar fi putut fi crescuţi. La zece zile după această şedinţă consultativă cu 
personalul medical referitoare la legislația demografică propusă, Decretul 770/1966 a fost 
făcut public”. 


" Ibidem, dosar nr. 8/1966 A, ff. 9-11 

% ANIC, fond CC al PCR - Secția Admistrativ-Politică, dosar 10/1966, Stenograma consfătuirii cu cadrele 
medicale la sediul CC al PCR din ziua de 20 septembrie 1966, consacrată dezbaterii problemelor privind 
creşterea natalității şi îmbunătăţirea continuă a măsurilor de ocrotire a mamei şi copilului. 

” Ibidem, f. 2v. 

7? Ibidem, f. 36. 

# Ibidem, f. 37. La această şedinţă, liderul comunist i-a prevenit pe doctorii prezenți că trebuie să privească acest 
decret într-un mod responsabil. Pentru siguranţă, el a adăugat: „În decrete sunt prevăzute şi măsuri de sancțiuni 
şi propunem chiar să înăsprim sancțiunile”; ibidem, f. 40. 

În mod evident, această întâlnire a fost o manifestare a formelor fără fond. Legea fusese deja concepută. În 
ziua de 8 martie a fiecărui an, de Ziua Internaţională a Femeilor, Ceauşescu aducea omagii contribuţiilor speciale 
ale femeilor, îndemnându-le să facă patru sau mai multi copii pentru a atinge obiectivul national de creştere a 
populaţiei la 25 de milioane până în 1990. 

Supraveghere si pedeapsa 

Pentru a se asigura ca legile si politica cu privire la reproducere vor fi implementate 
fara tăgadă, regimul a creat o rețea complexă de instituții ale statului, integrate atât vertical 
(ori ierarhic), cât şi orizontal, pe întreg teritoriul țării. Acest enorm aparat birocratic a facilitat 
culegerea şi transmiterea de informaţii într-o manieră atent orchestrată (deşi atomizată, în 
sensul că accesul la aceste informaţii şi circulaţia lor erau totuşi restrictionate). Ca şi în alte 
domenii de producție, au fost stabilite sarcini de plan privind reproducerea populației, sarcini 
care vizau creşterea ratei natalității, scăderea ratei mortalității infantile şi a numărului 
întreruperilor de sarcină. Rapoarte din mediul rural, mai exact din comune, erau trimise cu 
regularitate (trimestrial, semestrial, anual) către structurile imediat superioare — municipale, 
judetene-, la nivel regional şi apoi la Bucureşti. La fiecare dintre aceste nivele, informațiile 
erau verificate şi evaluate de către specialişti reprezentând diferite instituţii şi interese, cum ar 
fi cadre medicale, milițieni, procurori. Pentru o mai atentă verificare, cadre de partid erau 
trimise pe teren să se asigure la fata locului că prevederile legii erau aplicate întocmai, iar 
măsurile corective erau adecvat instituite. Această complexă rețea instituțională furniza atât 
contextul instituțional, cât şi personalul prin intermediul cărora puteau fi supravegheate si 
urmărite activitățile indivizilor, unităților şi instituţiilor, din perspectiva noii politici 
demografice. Nu numai gravidele erau luate în evidență, ci şi doctori, farmacişti, secții de 
obstetrică-ginecologie şi chiar şi Ministerul Sănătăţii. Toate aceste persoane şi instituţii făceau 
obiectul unei vigilente permanente. Un asemenea sistem a creat nu doar teamă şi incertitudine, 
ci a condus şi la creşterea asumării riscului individual ca formă de rezistență. Prin 
supraveghere erau descoperite persoanele care încălcau legea (de exemplu, întreruperea 
ilegală a sarcinii şi folosirea truselor medicale în scopuri neautorizate). Indiferent de 
infracțiunea sau delictul comise, existau suficiente măsuri disciplinare pentru prevenirea 
şi/sau pedepsirea oricăror practici ilegale privitoare la avort. 

Acest raport oferă doar o imagine selectivă a tipurilor de mecanisme disciplinare şi de 
control la care s-a apelat pentru creşterea populației României şi a îmbunătățirii sănătății 
reproducerii. Aceste mecanisme au făcut din sexualitate o sursă constantă de teroare în special 
pentru femei şi le-au transformat în criminale pe acele multe românce care au sfidat voit 
Decretul 770/1966%. Astfel, un număr mare de femei aflate la vârsta fertilă au fost sacrificate 
de propriul guvern, vieţile lor fiind scurtate în urma încercărilor lor de a-şi controla fertilitatea 
şi bunăstarea familiei. 

În efortul de a garanta implementarea corectă a politicilor demografice pe întreg 
teritoriul ţării, au fost emise instrucţiuni pentru toate instituţiile de stat şi personalul 
responsabil (din nou, pornind de la cadre medicale până la miliţie şi procuratură). Aceste 
instrucțiuni făceau referire la întreaga legislaţie şi la toate modificările legate de agenda 
politicii demografice. Ca dovadă, în urma adunării din 5-7 octombrie 1967, la un an după 
emiterea Decretului 770, Ministerul Sănătății şi Prevederilor Sociale a elaborat „Instrucţiuni 
privind interpretarea unitară şi ştiinţifică a definiţiilor de născut viu, născut mort şi avort”*, 
specificand ca erau ,,absolut necesare de a se difuza la toate unitätile sanitare din tara spre a se 
remedia dificultăţile existente in prezent în interpretarea acestor notiuni””?. 

Pentru a monitoriza îndeplinirea planului de reproducere erau pregătite tot felul de 
rapoarte (prea numeroase pentru a fi redate aici). Aceste rapoarte conțineau informații 
detaliate despre numărul de naşteri vii într-un anumit interval (reprezentând activitatea din 
fiecare spital, municipalitate, regiune, etc), numărul deceselor infantile, numărul legal şi ilegal 


% Unii autori au acuzat regimul de genocid, acesta fiind şi cazul lui Vladimir Trebici, Genocid şi demografie, 
Bucureşti, Editura Humanitas, 1991. Alţii s-au întrebat dacă nu chiar femeile au fost acelea care, recurgând la 
avort, s-au facut vinovate de genocid. 

°° Vezi, de exemplu, AMJ, fond Documentar, dosar 82/1967 B, ff. 17-27. 

” Ibidem, f. 17. 

de avorturi ; acestea erau analizate, la rândul lor, în funcție de vârstă, stare civilă sau statut 
ocupational, stare de sănătate, etc. Centrul puterii emitea informaţii cu privire la politica 
demografică, iar instituţiile din teritoriu furnizau, pe cale ierarhică, rapoarte către centru. La 
fiecare punct al acestui traseu, informaţia era atent studiată pentru a se detecta eventualele 
discrepanțe dintre lege, aşteptările regimului (cu privire la atingerea indicatorilor de plan ai 
politicii demografice, de exemplu) şi ceea ce se raporta. Pentru orice discrepanțe şi omisiuni 
se cereau clarificări suplimentare, ceea ce făcea ca raportul să fie trimis înapoi. Această formă 
de comunicare şi control organizational a creat un lant de nivele întrepătrunse de 
vulnerabilitate şi responsabilitate, ceea ce insemna că toți cei implicați aveau interesul ca 
informaţiile furnizate sa fie reprezentative şi ca spatele să le fie, cum s-ar spune, acoperit. 
Spre exemplu, la primirea unui raport cu probleme, directorul unui spital a trimis următorul 
mesaj Secţiei de Obstetricä-Ginecologie, atentionand: „Direcția sanitară a judeţului (...) prin 
mesajul nr. 23 din 7.XII.1985, ne atrage atenţia că indicatorii demografici din ultima perioadă 
nu sunt corespunzători ceea ce poate compromite activitatea noastră de un an... Veţi face o 
reinstruire temeinică cu privire la sarcini ce revin întregului dispensar indiferent de funcția şi 
încadrarea pe care o are pe linie O.M. C. T. (depistarea precoce a sarcinii, ocrotire a 
gravidelor şi în special a celor cu risc, dirijarea la timp a gravidelor pentru a naşte la 
maternitate, reducerea numărului de avorturi, limitarea deceselor 0-1 an, supravegherea 
sugarilor cu risc medical şi social)”. 

Admonestări introductive de acest tip erau des întâlnite în rapoarte şi reproduceau 
elementele de bază ale agendei demografice a regimului, urmate apoi de o discuţie pe 
marginea măsurilor deja luate sau care se impuneau a fi luate într-o situație particulară. 

Astfel de rapoarte periodice erau denumite „Informări” şi erau folosite pentru 
protejarea atât a instituţiilor cât şi a indivizilor care le scriau şi le verificau înainte de a le 
transmite mai departe. Aceste rapoarte funcționau parţial ca o modalitate formalizată şi 
institutionalizata de autocritică şi, in general, concluzionau cu propuneri de îndreptare sau 
pedepsire a comportamentelor ce nu corespundeau politicii demografice a regimului. Spre 
exemplu, interzicerea intreruperii sarcinii în 1966 s-a lovit de serioase probleme de 
căror număr a crescut brusc după promulgarea decretului. În Bucureşti, numărul femeilor din 
saloanele de maternitate a crescut de la 4767 în mai 1966 la 8490 în mai 1967. Acelaşi pat era 
de multe ori ocupat de două femei care fie erau în travaliu, fie de abia născuseră; în „secțiile 
de noi născuţi, [erau] 2-4 copii într-un pat. Datorită aglomerării actuale dezinfectia saloanelor 
devine foarte dificilă, dacă nu practic imposibilă. Această situație creează condiţii favorabile 
apariţiei unor infecţii intraspitalicesti grave”. Având în vedere că numărul femeilor care 
urmau să nască avea să crească pe parcursul următoarelor luni, raportul propunea aducerea a 
270 de alte paturi, în parte prin transferarea acestora de la alte saloane*!. 

Rapoartele ce criticau practicile instituționale şi individuale în raport cu noua politică 
demografică a regimului vizau atât instituțiile de vârf, cât şi pe acelea aflate în cele mai 


* Rapoartele conţineau, de asemenea, informaţii despre cazuri de minore însărcinate. Pentru a face referire la 
cazuri concrete, unei fetițe i s-a permis să întrerupă sarcina pentru că nu era dezvoltată suficient din punct de 
vedere fizic pentru a putea duce sarcina la bun sfârşit iar insuficienta ei dezvoltare i-ar fi pus în pericol viaţa. 
Alte două fetițe, însă, au dus sarcina pâna la termen. Părinţii acestora din urmă nu au informat organele sanitare 
până în luna a cincea. Vezi ANIC, fond CC al PCR - Secţia Administrativ-Politică, dosar nr. 7/1967, f. 182. 

” Prin amabilitatea Spitalului Municipal Sighetu Marmaţiei, fără număr de filă. 

3 ANIC, fond CC al PCR - Sectia Administrativ-Politicä, dosar nr. 2/1967, f. 67. Lipsa paturilor a fost raportata 
in mod repetat ca fiind ,,total insuficiente.” Vezi si Ibidem, dosar nr. 7/1967; Sectia Sänätate a CC al PCR, 
Informare in legäturä cu aplicarea Decretului nr. 770/1966 privind reglementarea intreruperii cursului sarcinii. 

3! Reamintesc că populaţia a fost în general luată prin surprindere de emiterea decretului, ceea ce a dus la o 
creştere spectaculoasă a natalității în 1967. Oricum, pe măsură ce populaţia s-a adaptat legislaţiei, rata natalității 
a început din nou sa scadă uşor dar constant. 

îndepărtate colțuri ale României. O evaluare a Ministerului Sănătăţii efectuată în 1966 a 
rezultat într-o severă critică a modului său de organizare, căruia îi lipsea o „concepție 
ştiinţifică”. Ministerul ducea lipsă de personal şi multi dintre cei care lucrau acolo nu erau 
calificați pentru posturile deţinute: „în aparatul ministerului lucrează numai doi tovarăşi care 
au titluri ştiinţifice”. Acestea nu erau singurele deficiențe: „lipsuri serioase se constată şi în 
ceea ce priveşte disciplina în munca a aparatului din centrul ministerului”. „Subiectivism şi 
lipsă de principialitate s-au manifestat şi în recrutarea şi promovarea unor cadre, care au fost 
încadrate... pe bază de relații şi cunoştinţe, deşi erau slab pregătiți profesional şi politic”. 
(Evaluarea includea şi numele persoanelor în cauză, precum şi alte elemente legate de această 
situaţie”). 

Oricare ar fi fost problemele sale, Ministerul Sănătăţii era responsabil cu elaborarea 
unor rapoarte periodice, alcătuite în baza datelor primite la nivel national”. In ciuda masivului 
edificiu birocratic si disciplinar creat pentru a promova scopurile politicii demografice a 
regimului, numărul de avorturi a continuat să se situeze la cote ridicate. Într-un astfel de 
raport, Ministerul Sănătăţii nota: „Pentru reducerea numărului întreruperilor de sarcină s-au 
organizat acţiuni speciale de control în colaborare cu organele de miliție şi procuratură care s- 
au desfăşurat în Capitală şi în judeţele în care s-au înregistrat un număr crescut de întreruperi 
de sarcină”*?. 

Totodată, Consiliul Sanitar Superior (subordonat Consiliului Superior al Dezvoltării 
Economico-Sociale şi Consiliului de Miniştri)” împreună cu Ministerul Sănătății evaluau 
regulat eforturile de „creştere a natalității şi de reducere a mortalității infantile şi a 
avorturilor”. Aceste instituţii au confirmat că vor lua măsuri „controlând cu exigenta 
activitatea comisiilor de întrerupere a cursului sarcinii, documentația medicală pe baza căreia 
s-a aprobat aceasta...’”°° Aceste comisii erau compuse din medici, care erau percepuți atât ca 
actori esentiali pentru îndeplinirea obiectivelor politicii demografice a regimului (prin 
îngrijirea şi supravegherea atentă a femeilor însărcinate, etc), cât şi ca potențiali duşmani care, 
din interes personal (cu alte cuvinte, din motive profesionale sau umanitare) sau financiar, 
ajutau femeile la întreruperea sarcinii. La începutul anilor 1970, în „Sinteza informării în 
legătură cu unele aspecte privind asigurarea asistenței medicale a populaţiei”, se preciza 
despre cadrele medicale următoarele „nu s-au respectat cu stricteţe prevederile Decretului 
770/1966... S-au constatat numeroase cazuri în rândul medicilor şi personalului auxiliar 
descoperite şi sancţionate de organele de stat pentru efectuarea avorturilor, multe chiar în 
incinta unităţilor medico-sanitare. Faptul că peste 66% din totalul întreruperilor de sarcini 
efectuate în 1971 au fost avorturi spontane, majoritatea efectuate în timpul gărzilor de noapte 


3 ANIC, fond CC al PCR - Secţia Administrativ-Politică, dosar nr. 8/1966, ff. 18v, 19, 20. O anexă referitoare 
la salariaţii care aveau probleme in calitatea lor de „cadre” (cei cu „origini nesănătoase” de pildă) sau ale căror 
calificări nu se potriveau descrierii postului pe care îl ocupau este similară rapoartelor din campania de 
„verificare” din 1950. 

ae Spre exemplu: ,,Informare privind concluziile rezultate din controalele Ministerului Sanatatii in semestrul 1 si 
lunile iulie-august 1986, asupra cauzelor care contribuie la mentinerea unui indice de natalitate scäzut in unele 
judete. Mäsuri luate pentru remedierea deficientelor constatate”, 11 septembrie 1986, (4 ex copie xerox, fara alte 
informatii). Institutul de Statistica a pregatit rapoarte continand statistici agregate pe baza datelor brute furnizate 
de Centrul de Calcul si Statistica Sanitara. 

34 ANIC, fond CC al PCR - Sectia Administrativ-Politicä, dosar nr. 8/1966, f. 6. Din pacate, Comisiei i s-a 
refuzat accesul la acele arhive si dosare care ar fi clarificat nu numai rolul jucat de militie si procuratura in 
îndeplinirea misiunilor lor, dar şi încercările lor de a-şi proteja propriile interese. Absenta accesului, precum şi 
cenzurarea copiilor xerox ale unor materiale pe care membrii Comisiei le văzuseră înainte ridică întrebări 
referitoare la eforturile de ascundere, în continuare, a trecutului apropiat. Ni s-a spus chiar că militia nu avea nici 
o legătură cu subiectul în discuţie. Vezi şi ANIC, fond CC al PCR - Secţia Administrativ-Politică, dosar nr. 
10/1987, Raport asupra stării de sănătate a populaţiei şi a principalelor fenomene demografice pe anul 1986, f. 2: 
„numărul întreruperilor de sarcină a continuat să deţină un loc important”. 

* Ibidem, dosar nr. 10/1975. 

°° Ibidem. 

sau în afara programului de lucru, când supravegherea şi controlul sunt mai reduse, creează 
premisa concluziei că o mare parte din avorturi au constituit cazurile provocate şi nu cele 
fortuite”*?. 

Pe parcursul celor 23 de ani în care Decretul 770/1966 a rämas în vigoare, medicii au 
continuat să clasifice condiţiile medicale ale femeilor in aşa fel încât acestea să poată 
beneficia de întreruperea sarcinii legal. În alte cazuri, medicii (şi alţii) şi-au asumat riscul de 
a efectua întreruperile de sarcină în mijlocul nopții sau cu complicitatea altor persoane. 
Directorii de spitale, atât în interes propriu, cât şi al instituţiilor pe care le conduceau, au luat 
măsuri pentru a contracara astfel de practici. Spre exemplu „pentru eliminarea oricărei 
suspiciuni în ceea ce priveşte probitatea cadrelor noastre, am luat şi vom întări măsurile 
necesare ca majoritatea avorturilor spontane să fie terminate în tura I-a (orele 8-14) când tot 
colectivul medical şi şefii de secție sunt prezenţi în serviciu”să. 

Cu toate aceste măsuri preventive, chestiunea avortului a rămas un ghimpe în coasta 
regimului Ceauşescu. Personalul medical era aspru mustrat pentru lipsa de eficiența în 
educarea populaţiei — în special a populaţiei rurale — cu privire la îngrijirea sănătăţii, în 
general, şi a întreruperii de sarcină, în special. Într-un raport dintr-un dosar al Securităţii, 
Direcţia Sanitară a județului Neamţ, Comisia Medicală pentru Ocrotirea Mamei recomanda 
„intensificarea muncii de educaţie sanitară... cu sprijinul consiliilor populare comunale, a 
organelor de miliție şi juridice, deoarece apreciem că multe din avorturile spontane mai ne 
ascund o anumită acțiune, fără leziuni obiective decelabile clinic... Ştim că vor fi totuşi cazuri 
în care munca va fi ineficace în fata hotărârii disperate a unor femei de a scăpa cu orice pret 
de o sarcină nedorită, dar sperăm că majoritatea covârşitoare va înțelege clar care este situația. 
Nu trebuie să uitam şcolile pentru că în acest trimestru am avut câteva întreruperi aprobate de 
Comisii pentru eleve în clasele VII-VIII”*. 

Personalul medical era chemat în fata Colegiului Disciplinar unde era denunțat in 
public şi pedepsit pentru comportamente inadecvate. În acest scop: „Colegiul central şi 
colegiile județene de disciplină ale personalului sanitar vor adopta un stil de muncă 
revoluționar, analizând şi sanctionând cu cea mai înaltă răspundere abaterile disciplinare, 
abuzurile, neglijenta si lipsa de solicitudine în asistenţa medicală”. 

Ministerul Afacerilor Interne (MAI/MI) a fost implicat direct în supravegherea 
politicii demografice a regimului. Doctorii, chiar întregul personal medico-sanitar, se aflau 
sub urmărire permanentă şi erau pedepsiţi conform legii pentru comiterea de „fapte grave” 
precum luarea de mită în schimbul serviciilor medicale, pentru furt sau utilizarea neautorizată 
a proprietăţii statului (cum ar fi trusele medicale), pentru refuzul de a acorda asistență 
medicală, pentru emiterea de certificate medicale false, pentru specula cu medicamente 
(anticonceptionale) şi pentru efectuarea ilegală a avorturilor“. Conducerile spitalelor îşi luau 
măsuri pentru a se asigura că personalul secțiilor de obstetrică-ginecologie înţelegea situația: 
„Având în vedere că secţia dvs. este sub controlul foarte atent al organelor MI, vă rugăm ca să 
respectați legislația sanitară în vigoare, să eliminaţi lipsurile constatate în urma controlului 
făcut de MI...” 

MAI s-a implicat activ şi în combaterea încălcării prevederilor Decretului 770/1966. 
Printre datele cuprinse în „Informări” se afla şi numărul personalului medical judecat şi 
condamnat pentru întreruperi de sarcină ilegale. În 1972, un raport făcut la cererea Secţiei 


* ANIC, fond CC al PCR - Secţia Administrativ-Politică, dosar nr. 8/1972, ff. 3-4. 

*5 ACNSAS, fond Informativ, dosar 105850, f. 29. 

* Ibidem, f. 29. 

* ANIC, fond CC al PCR - Secţia Administrativ-Politică, dosar nr. 15/1986, f. 17. 

+1 AMI, fond Documentar, dosar 78/1968, pp. 95-100. De asemenea, vezi ACNSAS fond Informativ, dosar 
105846 care trece în revistă măsurile luate de miliție în investigarea unui doctor, suspectat că ar fi efectuat un 
avort ilegal. Vezi pentru mai multe detalii Gail Kligman, op. cit., capitolul 6. 

© Prin amabilitatea Spitalului Municipal Sighetu-Marmatiei, datată 22.VII. 1985. 

Organizatorice $i Sectiei pentru Controlul Muncii si bazat pe bilantul MFA si MI pe 12 judete 
si a municipiului Bucuresti, mentiona ca ,,in ultimii 4 ani au fost trimisi in judecata si 
condamnaţi pentru ... [efectuarea ilegală a avorturilor] peste 220 cadre medico-sanitare”. 

În pofida multiplelor modalităţi de supraveghere permanentă, femeile au continuat să 
recurgă în mod legal sau ilegal la întreruperi de sarcină. Pe lângă modificările aduse 
Decretului 770/1966 (vezi nota 4), regimul a pus în practică şi alte măsuri, la fel de disperate, 
pentru a constrânge femeile să ducă sarcina la bun sfârşit. Spre exemplu: „Ministerul Sănătății 
şi direcțiile sanitare vor organiza, trimestrial, controale în unitățile sanitare şi vor lua măsuri 
exigente...” Şi „În vederea aplicării politicii demografice (...) şi pentru prevenirea 
eventualelor abateri, Ministerul Sănătăţii a difuzat în teren Ordinul prin care se interzice 
folosirea dispozitivelor intrauterine sau sterilizarea chirurgicală a femeii prin ligatura 
trompelor sau prepararea şi eliberarea prin farmacii a preparatelor anticoncepţionale”*. Fără 
ca mulți români să o ştie, naşterile prin cezariană au fost, de asemenea, afectate de 
implementarea sarcinilor de plan ale politicii demografice. Unei femei care, medical, necesita 
o intervenție prin cezariană i se refuza acest drept dacă fusese deja atinsă cota lunară de 
naşteri prin cezariană în oricare dintre spitalele din judeţ. În consecință, şi deseori cu efecte 
tragice, soarta femeii şi a copilului era decisă în funcție de litera legii, netinandu-se cont de 
sănătatea copilului care, chipurile, era obiectivul urmărit de regim. Şi în acest caz miza 
regimului era reducerea numărului de avorturi. După două naşteri prin cezariană, o femeie 
putea să ceară întreruperea legală a sarcinii. Medicii, bineînţeles, erau răspunzători pentru 
toate intervențiile, inclusiv nasterile prin cezariană“€. 

În ciuda prolificei propagande pronataliste care preamărea realizările epocii de aur a 
lui Ceauşescu, a beneficiilor sociale menite să stimuleze interesul şi sprijinul pentru familiile 
numeroase (inclusiv legi privind divorţul sau taxa de celibat) şi a măsurilor represive luate 
pentru pedepsirea celor care încălcau legea, rata natalității şi rata totală a fertilității în 1983 
erau aproximativ aceleaşi ca în 1966. Dar contextul anului 1983 diferea radical de cel al 
anului 1966. Existenţa Decretului 770/1966 nu mai permitea aruncarea vinei pentru declinul 
demografic al țării pe seama unei legislații liberale cu privire la avort. 


Politica demografică. Date şi strategii 

După cum poate fi observat, sistemul extins de supraveghere conceput pentru 
monitorizarea şi implementarea Decretului 770/1966 şi a altor probleme demografice — 
creşterea numărului de naşteri, scăderea mortalităţii infantile şi a întreruperilor cursului 
sarcinii — a produs o cantitate semnificativă de date. Cu toate acestea, Decretul 770/1966 nu 
numai că nu a dat rezultatele scontate privind creşterea susținută a ratei natalității în 
România”, dar nici nu a împiedicat femeile să apeleze la întreruperile de sarcină pe parcursul 
celor două decenii de existență a unei legislații antiavort represive. Ca urmare, la şedinţa 
Comitetului Politic Executiv din februarie 1985, Ceauşescu a declarat furios: „Am văzut că 
avem în Europa cel mai mare număr de întreruperi de sarcină fata de RFG, Franţa, Anglia, 
inclusiv țările socialiste. Nicăieri nu există un număr atât de mare de întreruperi de sarcină. 


* ANIC, fond CC al PCR - Secţia Administrativ-Politică, dosar nr. 8/1972, f. 16. 

# Ibidem, dosar nr. 15/1986, f. 12 v. Femeile care mai făcuseră avort urmau să fie supravegheate cu grijă. 

ji Copie xerox; dosar fara numär; vezi ,,Informare privind concluziile rezultate din controalele Ministerului 
Sanatatii in semestrul 1 si lunile iulie-august 1986, asupra cauzelor care contribuie la mentinerea unui indice de 
natalitate scäzut in unele judete. Mäsuri luate pentru remedierea deficientelor constatate,” 1986, f. 7. Vezi si Gail 
Kligman op. cit., nota 73, p. 299 despre Ordinul 300/18, publicat in 1987. 

15 Vezi Gail Kligman, op. cit., p. 204, şi nota 27, p. 327; si Florin Condurateanu, Cezariana 31 a întârziat!, in 
„Jurnalul National,” 25 februarie 2006. 

#7 Dacă in 1966 rata natalitatii a scazut la 14,3 la mie, pana in 1989 a crescut la 16 nasteri la mia de locuitori si 
nu la 18-20 cat fusese prevazut initial. Rata totala de fertilitate (numärul de copii la 1000 de femei de varsta 
fertila) era, in 1989, 2,2. Vezi Gail Kligman, op. cit., nota de subsol 84, p. 300. 

Desi la noi este interzis avortul, totusi avem un numär foarte mare... Este inadmisibila situatia 
aceasta. In privinta aceasta trebuie discutat cu femeile, cu populatia, dar inclusiv cu 
medicii”. 

Mai mult, spre deosebire de alte tari din Europa, România a înregistrat o mortalitate 
maternă accentuată din cauza întreruperii cursului sarcinii şi a riscurilor obstetrice“”. În ciuda 
„grijii deosebite” a lui Ceauşescu fata de „menţinerea vigorii şi tinereții poporului român”, 
regimul nu şi-a adaptat politicile pe baza informaţiile culese din interior şi a experienţele altor 
tari, ci a promulgat măsuri din ce în ce mai represive. Acest raport atrage atenția asupra mai 
multor elemente importante rezultate din examinarea unui eşantion de date existente 
referitoare la Decretul 770/1966%. 

Voluminoasele rapoarte şi datele statistice adunate de specialişti pe baza indicatorilor 
demografici asociați Decretului 770 furnizează informaţii impresionant de detaliate”. Trebuie 
totuşi spus că majoritatea specialiştilor nu au avut nici o influență asupra felului în care aceste 
date au fost ulterior folosite de către regim. Într-un sistem foarte bine compartimentat, în care 
instituțiile constitutive erau puţin sau deloc informate despre activitățile celorlalte, politizarea 
indicatorilor demografici trebuie analizată, în primul rând, prin raportarea la liderii regimului. 
Discrepanta dintre situația pe care datele o atestau şi felul in care au fost utilizate de regim 
este, în cel mai bun caz, problematică. De exemplu, dacă femeile peste 40 de ani dădeau 
naştere la doar 2% dintre noii născuţi în vreme ce copiii născuţi morți aveau o frecvență de 
două ori mai mare la aceeaşi categorie de vârstă, care au fost ratiunile pentru care, în anul 
1985, regimul a ridicat vârsta legală pentru întreruperea sarcinii la 45? Impactul acestei 
măsuri de ridicare a vârstei legale pentru întreruperea sarcinii asupra ratei natalității a fost, în 
mod evident, minim. În schimb, această măsură a contribuit la ratele mortalității infantile şi a 
celei materne. Dacă riscurile asociate păstrării unei sarcini creşteau odată cu vârsta, atunci 
faptul că femeile de peste 40 de ani erau constrânse prin lege să păstreze copilul poate fi 
definit ca un act criminal şi poate fi privit ca o dovadă în plus a lipsei de umanitate şi de 
raționalitate a politicilor demografice ale regimului, politici ce au condus la un nivel foarte 
ridicat al ratei mortalităţii materne (vezi nota 36). În plus, regimul a ascuns în mod deliberat 


48 ANIC, fond CC al PCR - Cancelarie, dosar 8/1985, p. 7, „Protocol Nr. 4 al şedinţei Comitetului Politic 
Executiv al CC al PCR din ziua de 15 februarie 1985. Nu poate fi stabilită o legătură cauzală între scăderea ratei 
natalității şi liberalizarea avortului: „Este de asemenea demonstrat prin experienţa unor tari că o largă liberalizare 
a avorturilor favorizează - fără să fie o cauză - scăderea natalității”. Aspecte privind avorturile incomplete 
(Studiul aprofundat pe un eşantion). Aspecte privind intreruperile de sarcină pentru cauze medicale 1979”, 
Bucureşti, Ministerul Sănătăţii, Centrul de Calcul şi Statistică Sanitară, 1980, p. 2. Avortul incomplet a rămas 
principala cauză a întreruperilor de sarcină în România. 

“9 Ana-Maria Cotoară, Lucia Roznatovschi, Mortalitatea prin complicațiile sarcinii, naşterii şi läuziei in 
România-1987, Bucureşti, Ministerul Sănătăţii Centrul de Calcul şi Statistică Sanitară, 1988, p. 1. Acest 
document, ca şi altele de acest gen, era clasat ca „secret de serviciu”. Mortalitatea maternă în urma intreruperii 
sarcinii şi a altor riscuri a înregistrat, in mare, o scădere între 1966 şi 1985 în alte tari europene, între care RDG 
şi Polonia. În România însă mortalitatea maternă în urma întreruperii sarcinii a crescut de cinci ori, ajungând la 
2,69 avorturi la mie în 1986 (de la 1,40 in 1985, p. 9). 

0 Rapoartele emise de Centrul de Calcul si Statistică Sanitară abundă în informaţii. Din lipsă de spaţiu, nu este 
posibilă discutarea în detaliu a mortalităţii infantile şi a altor trăsături importante ale politicii demografice. 

2 Vezi, de exemplu, ANIC, fond CC al PCR - Secţia Administrativ-Politică, dosar 15/1985; Evoluţia 
Principalelor Fenomene Demografice în trimestrul 1, 1985, comparativ cu aceeaşi perioadă a anului 1984. 
Aceste documente au fost înaintate lui Ceauşescu de către Manea Mănescu; profesionalismul celor care le-au 
conceput este evident. Totuşi, chiar şi la o parcurgere rapidă a acestor documente, se poate observa o reducere a 
contextualizării comparative a cazului românesc şi o scădere a interesului pentru formularea unor politici pe baza 
acestor date. Formularea politicilor publice a fost lăsată în grija politicienilor sau a specialiştilor adepți ai 
regimului care au profitat de pe urma privilegiilor lor. 

informatii ce daunau propriei imagini, cum ar fi epidemia virusului HIV la copii, fapt ce a 
devenit public imediat după căderea regimului Ceausescu”. 

Trebuie de asemenea subliniat că statisticile referitoare la întreruperea sarcinii sunt 
aproximative ori inexacte, întrucât ele nu reflectă în mod fidel numărul avorturilor spontane şi 
cu atât mai puţin pe cel al avorturilor provocate în afara instituțiilor sanitare. De aceea, aceste 
date reprezintă mai degrabă subestimări decât falsificări. Agregatul datelor statistice cu privire 
la întreruperile de sarcină se baza pe cele care intrau în sistem şi erau raportate către nivele 
ierarhice superioare. Aceste date puteau fi „manipulate” la nivelul medicilor care clasificau un 
avort ca spontan sau provocat (legal şi ilegal) sau care puteau invoca cauze medicale pentru a 
justifica efectuarea legală a unui avort. După cum s-a precizat anterior, conştient de practicile 
doctorilor şi de flexibilitatea acestor categorii medicale, regimul a inventat o mulțime de 
modalităţi prin care personalul medico-sanitar putea fi tras la răspundere, de la supraveghere 
strictă la amenzi lunare pentru a nu fi îndeplinit normele prevăzute de planul demografic cu 
privire la reproducerea populației. 

Măsura în care regimul a eşuat în interpretarea tendinţelor relevate de datele statistice 
aflate la dispoziţia sa s-a reflectat şi în felul în care a evitat abordarea contradictiilor conținute 
în propriile politici. Naționalismul lui Ceauşescu sugerează că prevederile cu privire la 
implementarea Decretului 770/1966 ar fi putut permite, în mod formal sau informal, accesul 
diferențiat la întreruperea sarcinii, ceea ce ar fi rezultat în excepții făcute de la Decretul 
7710/1996, de exemplu, în cazul femeilor de etnie maghiară sau rromă. Cu toate acestea, nu 
există nici o dovadă că o astfel de directivă sau înțelegere tacită ar fi existat”. Dimpotrivă, 
rapoartele anuale despre întreruperile de sarcină arată că în județul Harghita, unde etnicii 
maghiari reprezintă majoritatea populaţiei, numărul întreruperilor de sarcină era „mult sub 
medie”*. (În contrapondere, in Bucureşti era constant „peste medie”). Studiile asupra 
întreruperilor legale de sarcină din cauze medicale, prezentau şi „întreruperile de sarcină 
pentru cauze medicale după naționalitatea femeii”, dar cu menţiunea că cele mai multe 
avorturi pentru cauze medicale au fost acordate femeilor de naționalitate română (spre 
exemplu, în 1979: avorturile legale pentru cauze medicale erau (în procente) 93,3 la români; 
5,6 la maghiari, secui; şi 0,3 la țigani) 5. Aşadar, „omul nou” nu era identificat după 
naționalitate, ci după măsura socializării sale în spirit socialist. 

În general, una dintre realizările regimurilor socialiste a fost introducerea 
învățământului obligatoriu şi eradicarea analfabetismului. Regimul lui Ceauşescu a eşuat însă 


” Vezi L. Păun, Infecția cu virusul imuno-deficientei umane (HIV), Bucuresti, Ministerul Sănătăţii, 1988. 
Deasemenea vezi MI „secret de serviciu” document adresat ,,Tovarasu[lui] şef al Securităţii: Pentru a nu se 
prolifera faptul că în RS România avem cazuri de îmbolnăviri datorate virusului holeric, în viitor nu mai 
raportați nimic în scris (curier sau telex), ci prin telefon, la Serviciul 5 din Directia...”, ACNSAS, fond 
Documentar, dosar 1606, f. 70. 

* Nici una dintre discuţiile cu jurnalişti sau doctori de etnie maghiară din România (de la localnici până la un 
fost ministru al Sănătăţii) nu dezvăluie existenţa vreunei poziţii oficiale sau a vreunui material scris în acest sens. 
Ceea ce au făcut cadrele medicale pe propria răspundere este o altă chestiune. 

* Lucia Roznatovschi, Aspecte ale intreruperilor de sarcina in Romania 1989, Bucuresti, Centrul de Calcul si 
Statistică Sanitară, 1990, p. 7. Acest raport nu a fost clasificat ca fiind “strict secret” sau “secret de serviciu”. 
Numărul avorturilor „sub medie” printre etnicii maghiari din România poate fi pus pe seama mai multor motive, 
inclusiv pe influența mai puternică a religiei (catolice şi reformate), pe un nivel de şcolarizare mai ridicat, pe 
accesul la mijloace contraceptive prin diverse rețele din Ungaria şi pe interesul maghiarilor de a-şi menţine 
prezenţa ca naţionalitate în România. Nu există date asemănătoare pentru etnicii rromi; rata natalității la etnicii 
rromi este estimată ca fiind proporţional mai mare; în plus, în comunităţile de rromi avortul nu este o practică 
larg răspândită. 

°° Dacă ar fi existat vreo directivă care să fi permis legal întreruperea sarcinii pentru etnicii maghiari, aceasta ar 
fi fost înregistrarea lor ca avorturi din cauze medicale. Vezi Aspecte privind avorturile incomplete (Studiul 
aprofundat pe un eşantion); Aspecte privind întreruperile de sarcină pentru cauze medicale 1979, Bucureşti, 
Ministerul Sănătăţii, Centrul de Calcul şi Statistică Sanitară, 1980, pp. 27-28. Acest studiu a fost clasificat sub 
numele „date nepublicabile” nr. 189. 

în înțelegerea binecunoscutei corelatii dintre nivelul de educatie şi numărul de copii ai unei 
femei, corelaţie semnificativă sub raport statistic şi în cazul românesc. Astfel, femeile cu mai 
puţină şcoală sau necalificate aveau tendința de a rămâne mai des însărcinate, de a face mai 
des întreruperi de sarcină şi de a constitui majoritatea în statisticile mortalității materne în 
urma efectuării unui avort ilegal (în general, cauza principală a mortalităţii materne)*. 
„Emanciparea” femeilor prin politica demografică a regimului Ceauşescu a însemnat, mult 
prea des, emanciparea prin moartea survenită în urma complicatiilor unui avort ilegal sau prin 
naşterea unor copii nedoriți, dintre care mulți a căror soartă era pecetluită odată cu 
abandonarea lor în orfelinate. 

Politica reproducerii în regimul Ceauşescu a făcut o notă distinctivă chiar şi în sfera 
dominației sovietice. Decretul 770/1966 contravenea strategiei sovieticilor şi a blocului 
răsăritean, semnalând ceea ce în Vest a fost perceput mai tîrziu ca un semn de ,,independenta” 
şi „non-conformism” din partea lui Ceauşescu. Spre meritul său, Ceauşescu nu a autorizat 
participarea României la invazia din Cehoslovacia. În schimb, pe parcursul a 23 din cei 24 de 
ani de guvernare, a promovat legi şi politici care au invadat aspectele cele mai intime ale vieţii 
private şi demnității cetățenilor României, deseori cu efecte letale. Sexualitatea şi 
reproducerea au devenit instrumente în procesul de creare a „omului nou”. Din acest punct de 
vedere, politicile demografice pot fi considerate ca ieşite din comun chiar şi în analele 
crimelor comunismului. Oricât de multi indivizi s-au opus ideologiei regimului, măsurile 
monstruoase luate pentru impunerea politicii pronataliste au afectat practic pe toată lumea 
(inclusiv pe adepţii regimului), de la sugari şi copii la femei şi bărbaţi. Prin prisma politicii 
demografice, Ceausescu şi acolitii săi identificau ca „duşmani ai regimului” sau „duşmani ai 
patriei” pe oricine ar fi putut avea copii dar alegea să nu o facă. Si, după cum o demonstrează 
şi acest raport, o vastă şi complexă reţea de instituţii de stat ce includea toate nivelele 
organizaționale (miliţie, securitate, procuratură, ministere, direcţii sanitare, dar şi directori de 
spitale şi şefi de secție) a luat parte activ la implementarea şi respectarea prevederilor 
Decretului 770/1966, în vederea promovării intereselor regimului şi a celor personale. 

Dispretul faţă de cetățenii României, in general, şi față de femei, în particular, 
contrazicea flagrant presupusul „umanism profund” al lui Ceauşescu. Acest aşa-zis „umanism 
profund” era contrazis şi de maniera în care regimul a ignorat cantitatea considerabilă de date 
statistice şi studii care analizau efectele politicii sale demografice. În contextul unei penurii 
crescânde, incluzând insuficienţa căldurii, electricității şi mâncării, a purta un copil ridica atât 
probleme de ordin material, de sănătate, cât şi de ordin moral. [Cele de ordin moral se 
refereau mai putin la chestiunea avortului în sine şi mai mult la capacitatea de a creşte (încă) 
un copil.] Una dintre caracteristicile „modernizării” şi a emancipării femeilor este accesul la şi 
folosirea metodelor contraceptive moderne, ceea ce face ca avortul să nu reprezinte metoda 
principală de control a fertilităţii. Pentru români, „întoarcerea la Europa” este în parte marcată 
prin recâştigarea drepturilor reproducerii. În această privință, intrarea României în Uniunea 
Europeană este însoțită şi de probleme de ordin demografic similare celor înregistrate în 
majoritatea țărilor europene şi anume scăderea ratei natalității (sau rate ale natalității ale căror 
valori se află sub rata de înlocuire a populației). Politicile draconice ale regimului Ceauşescu 
servesc drept un exemplu elocvent de cum nu trebuie tratată o asemenea problemă 
demografică. 


56 : = A . ñ ee. . .. Lu 
Un demograf considera ca problema nu era doar de a incuraja existenta ,,familiilor cu multi copii”, ci ca 
anumite categorii de femei optaseră să aibă un singur copil sau aleseseră să nu aibă copii deloc. 

Situatia minoritatilor nationale 


Maghiarii 


Situaţia minorităţii maghiare din România la instaurarea comunismului 

În perioada instaurării comunismului în România, minoritatea maghiară reprezenta 
aproximativ 7,5% din populaţia României (în jur de 1,5 milioane de membri)", constituind o 
comunitate caracterizată prin tradiţii cu rădăcini adânci în istoria Transilvaniei. În perioada 
dintre cele două războaie mondiale, minoritatea maghiară a reuşit să păstreze o bună parte a 
poziţiilor sale în cadrul statului român, atât sub aspect economic, cultural şi educațional sau 
asociativ, cât şi din punct de vedere al organizării politice interne, ce reflecta o firească 
pluralitate a unei veritabile societăţi paralele. 

Perspectiva prin care s-ar cuveni evaluat impactul comunismului asupra minorității 
maghiare din România poate fi surprinsă ținând seama de unele elemente determinante, pe 
care le vom aborda în cele ce urmează. 

În ceea ce priveşte situaţia demografică, modificările de graniţă şi mişcările de 
populaţie din timpul celui de-al doilea război mondial au determinat mari schimbări în 
poziţionarea geografică şi structura socială a minorităţii maghiare din România. În perioada 
1940-1944, aproximativ 100 000 de maghiari au părăsit Transilvania de Sud, din care doar 
50% s-au stabilit pe teritoriul Transilvaniei de Nord”. Deportarea a 125 000 de evrei de 
identitate maghiară” de către autorităţile maghiare obediente ordinelor naziste şi numărul mare 
de refugiați din rândurile burgheziei, funcționarilor sau ale aristocrației din Transilvania de 
Nord au şubrezit semnificativ structura socială şi poziţia etnodemografică a maghiarilor din 
România. Cu toate acestea, majoritatea oraşelor din Transilvania rămâne locuită în continuare 
de o populaţie preponderent maghiară”. 

Principalele forme de organizare economică a minorității maghiare în cadrul statului 
român interbelic erau cooperativele economice şi de credit, asociaţiile de agricultori şi 
composesoratele. Centrala Federală ,,Alianta” a Cooperativelor Economice şi de Credit, 
precum şi Centrala „Furnica” au reunit cea mai mare parte a resurselor economice ale 
minorității maghiare, dispunând de un sistem instituțional complex: uzine de fabricare şi 
prelucrare, depozite, lanţuri de magazine pentru valorificarea produselor proprii şi altele. În 
septembrie 1945, cele două federaţii întruneau 1002 cooperative”. Asociaţia Agricultorilor 
Maghiari din Transilvania promova interesele agricultorilor şi deţinea stațiuni de maşini 
agricole în mediul rural. În 1945, cele 1100 de filiale ale asociaţiei aveau 80 000 de membri 
înregistraţi“. Composesoratele au reprezentat o formă de proprietate colectivă asupra păşunilor 
şi a pădurilor, specifică tradiţiei istorice a secuilor. În anul 1946, circa 11% din pădurile aflate 
pe teritoriul României (651 000 hectare) erau în administrarea composesoratelor. În plus, în 


' Estimare pentru data de 31 decembrie 1939; S. Manuilă, Studiu etnografic asupra populaţiei României, 
Bucureşti, Editura Institutului Central de Statistică, 1940, p. 97. 

? Dumitru Şandru, Miscäri de populaţie in România (1940-1944), Bucureşti, Editura Enciclopedică, 2003, pp. 
54-77, respectiv A. Varga E., Fejezetek a jelenkori Erdély népesedéstôrténetébôl [Pagini din istoria demografică 
a Transilvaniei], Budapest, Püski Kânyvkiad6, 1998, pp. 172-173. 

* Dumitru Şandru, op. cit., p. 152. 

A Enciclopedia României, Bucureşti, 1940, p. 150, K. R. Nyârâdy, Erdély népesedéstôrténete [Istoria 
demografică a Transilvaniei], Budapest, KSH Levéltära, 2003, pp. 274-275. 

5. Vezi la M. Z. Nagy, Erdély gazdasägi életének szévetkezeti megszervezése [Rolul cooperativelor în istoria 
economiei din Transilvania] în „Jog- és kăzgazdasâgtudomânyi értekezések”, vol. 4, 194, pp. 19-20. 

° M. Fülôp, G. Vineze, Revizid vagy autonomia. Iratok a magyar-romän kapcsolatok torténetérol (1945-1947) 
[Revizie sau autonomie. Documente din istoria relațiilor româno-maghiare], Budapest, Teleki Laszlé 
Alapitvâny, 1998, pp. 302-304. 

administrarea „Bunurilor Private din Ciuc”, o altă formă de proprietate comunitară, se aflau 
aproximativ 32 700 iugăre de pădure si mai multe fabrici de cherestea. 

În toamna anului 1944, sistemul învățământului confesional reprezenta baza educaţiei 
maghiare din Transilvania. Această rețea includea 1041 de unități de învățământ ale celor 
patru confesiuni (catolice, reformate, unitariene şi evanghelice), de la nivelul şcolilor rurale 
până la cele gimnaziale, funcționarea acestora fiind finanțată din fonduri bisericesti®. 

În perioada premergătoare instaurării comunismului in România, viata ştiinţifică a 
maghiarilor din Transilvania s-a desfăşurat în cadrul a trei instituţii de vârf cu sediul la Cluj: 
Societatea Muzeului Ardelean, Universitatea „Ferenc Jozsef” (Franz Iosif) şi Institutul 
Ştiinţific Ardelean. Activitatea de organizare a cercetărilor, promovarea şi publicarea 
rezultatelor ştiinţifice în cărți şi periodice era completată de administrarea unor colecţii de 
mare valoare, precum si de un lant de biblioteci confesionale, şcolare sau ale diferitelor 
fundaţii culturale, deținătoare ale unor fonduri de excepție atât din punctul de vedere ştiinţific, 
cât şi din cel al patrimoniului: Biblioteca Batthyaneum din Alba Iulia, Biblioteca Lyceum din 
Cluj, Biblioteca Teleki din Târgu-Mureş. Universitatea „Ferenc Jozsef” din Cluj, cu o istorie 
zbuciumată în spate, a dispus şi ea de o infrastructură şi dotare materială de excepţie, inclusiv 
clinici universitare moderne’. 

În ceea ce priveşte reprezentarea politică, majoritatea personalităţilor care au jucat un 
rol mai însemnat în viaţa politică interbelică a minorității maghiare, respectiv în perioada 
1940-1944, s-au refugiat în Ungaria ori au fost arestate şi internate în lagăre de către 
autorităţile româneşti şi armata sovietică!”. În Transilvania de Sud, unde sfera de activitate a 
comunității maghiare era mai restrânsă, începând cu toamna anului 1944 s-a trecut la 
internarea intelectualitatii şi a liderilor comunitari, în urma introducerii unor măsuri de 
securitate a statului! 

În pofida pierderilor pe care minoritatea maghiară le-a suferit până în momentul 
preluării puterii de către comunişti, ea a rămas o comunitate naţională cu o bază economică 
puternică, cu tradiții solide de autoorganizare şi cu un sistem instituțional extins care i-a 
permis păstrarea şi dezvoltarea identităţii lingvistice şi culturale. 

Supunerea acestei comunităţi s-a dovedit ulterior o veritabilă provocare pentru 
comunişti. Dificultăţile de care autorităţile regimului s-au lovit în această privinţă pe întreg 
parcursul istoriei comunismului din România au fost folosite cu abilitate pentru susținerea 
unui climat de suspiciune generalizată fata de membrii minorităţii maghiare şi, în strânsă 
legătură cu aceasta, pentru justificarea unor structuri de urmărire şi de intimidarea a 
persoanelor ce reprezentau un potenţial pericol la adresa stabilităţii regimului. 


Periodizarea comunismului românesc din perspectiva impactului asupra 

minorității maghiare 

Orientarea comunității maghiare spre mişcările de stânga se produce de la sfârşitul 
anului 1944, în esenţă ca urmare a două evoluții concurente şi complementare. Prima este 
abilitatea diplomaţiei sovietice care în perioada 14 noiembrie 1944-13 martie 1945 le-a 
încredințat comuniştilor din România misiunea de a reprezenta cu succes cea mai sensibilă 


7 Arhivele Naţionale Harghita, fond 78, dosar nr. 223, ff. 101-103. 

8 E. Barabâs, A magyar iskolaiigy helyzete Romdnidban 1918-1940 [Situaţia învățământului maghiar din 
România], în „Kisebbsegi Kôrlevél”, 1943, pp. 271-286, şi pp. 351-363. 

ae Karady, L. Nastasä, The Medical Faculty of the University of Kolozsvar/Cluj and its students (1872-1918), 
Budapest-Cluj, CEU-CRDE, 2004; Mihaly Zoltan, Nagy, Gabor, op. cit, pp. 218-222. 

1 M. Z. Nagy, G. Vincze, Autonomistäk és centralistak. Eszak-Erdély a két român bevonuläs kézétt (1944 
szeptember — 1945 marcius) [Autonomisti si centralisti. Transilvania de Nord între cele două intrări ale armatei 
române], Cluj-Miercurea-Ciuc, EME-Pro-Print, 2004, p. 64. 

1! ANIC, fond 1474, dosar nr. 159/1944, f. 310; ibidem, dosar nr. 113/1944, f. 203; ibidem, dosar nr. 149/1944, 
f. 9. 

componenta a interesului national de la aceea vreme, revenirea sub administratie romana a 
Transilvaniei de Nord. Scopul era creşterea popularității partidului nu numai printre români, 
dar şi în rândurile populaţiei maghiare din Transilvania, care considerase politica națională a 
României interbelice un eşec cu grave consecințe asupra şanselor de supraviețuire a 
comunității maghiare. 

De subliniat abilitatea cu care PCR a pus în mişcare, în contextul incertitudinii privind 
viitorul Ardealului de Nord, o serie de strategii care au urmărit marginalizarea tendințelor 
naționaliste româneşti şi discreditarea partidelor istorice care puteau fi făcute răspunzătoare 
pentru excesele naționaliste. Prin aceste manevre, PCR, în strânsă colaborare cu Moscova, a 
reuşit să obţină adeziunea liderilor maghiari de stânga şi aducerea sub controlul PCR a 
Uniunii Populare Maghiare (UPM), principala organizație politică a minorității maghiare ce a 
luat fiinţă în octombrie 1944 prin schimbarea denumirii organizaţiei MADOSZ (organizația 
muncitorilor maghiari din perioada interbelică) în UPM, noua formaţiune păstrându-şi 
orientarea ideologică şi loialitatea fata de PCR. Continuitatea dintre cele două organizaţii a 
fost evidentă şi în ceea ce priveşte componența conducerii la vârf a UPM. 

A doua componentă cauzală a cotiturii de stânga în viata politică a minorității 
maghiare era opţiunea politică a unor lideri maghiari din Transilvania care au acceptat 
colaborarea cu comuniştii români ca singura alternativă de normalizare a situației minorității 
maghiare într-o tara ce urma să intre în sfera de interes a Uniunii Sovietice. Prin preluarea de 
către UPM a tradiţiilor de stânga din perioada interbelică şi prin izolarea acelor personalități 
care au fost compromise politic sau care doreau să imprime organizaţiei un alt curs, s-a reuşit, 
în lipsa altei soluţii, deplasarea spre stânga a unei mase considerabile a populației maghiare 
din Transilvania. 

Din perspectiva minorității maghiare, periodizarea regimului comunist din România 
este dictată de principalele momente de cotitură in politica PCR (PMR) fata de problema 
națională: reconsiderarea prioritatilor după semnarea, la 10 februarie 1947, a tratatului de pace 
de la Paris, revoluția maghiară din 1956, moartea lui Gheorghiu-Dej, sfârşitul perioadei de 
concesii în politica lui Ceauşescu fata de minorităţi şi începutul, din 1972, a naționalismului 
comunist. 

Perioada de tranziție 1945-1948. Deşi în viata internă a minorității maghiare 
comunismul se instaurează, deja din toamna anului 1944, prima perioadă în România 
debutează cu preluarea, la 6 martie 1945, a puterii de către guvernul lui Petru Groza şi se 
termină odată cu apariţia, la 22 mai 1947, în cotidianul de limba maghiară „Igazsâg” de la 
Cluj, a articolului Calea maghiarimii din România semnat de Vasile Luca, membru în Biroul 
Politic al PCR, responsabil cu „problema maghiară”. 

Caracteristica principală a acestei prime perioade este o politică populistă şi duplicitară 
ce avea drept scop dobândirea pârghiilor de putere cu susținerea populaţiei maghiare. Politica 
fata de minorităţi este profund marcată de pregătirile pentru Conferinţa de Pace de la Paris. 
După experienţa eşecului perioadei interbelice, când politica statului roman fata de minorități 
nu a putut stăvili revizionismul maghiar!?, forţele de stânga au încercat, cum am văzut mai 
sus, oferirea unei alternative viabile prin integrarea comunităţii maghiare cu ajutorul unei 
organizații politice puternice ce îşi aroga dreptul de a fi unicul reprezentant al întregii 
minorități maghiare (UPM). 

Strânsele legături ale UPM cu PCR au permis elaborarea unui document programatic 
privind principiile care să stea la baza colaborării între UPM şi Uniunea Partidelor 
Democratice de Stânga, document ce a fost prezentat în şedinţa Consiliului de Miniştri 
organizată la Cluj, la 13 martie 1945. Printre principiile incluse în document reținem 
asigurarea reprezentării în guvern, încredințarea guvernării zonelor în care populația maghiară 
depăşeşte 50% reprezentanţilor acestei etnii, recunoaşterea limbii maghiare ca limbă oficială 


12 Ibidem, fond Preşedinţia Consiliului de Miniştri - Serviciul Special de Informaţii, dosar nr. 57/1946, ff. 1-5. 

în Ardeal, învățământ public în limba maghiară de la nivelul primar la cel universitar, 
egalitatea în drepturi a Bisericilor maghiare cu Biserica Ortodoxă Română, păstrarea 
instituțiilor culturale maghiare şi subvenţionarea lor de către stat, libertatea de a utiliza fără 
restricţii însemnele naţionale”. Pe de altă parte, UPM, ca reprezentant al populaţiei maghiare 
din Transilvania, a fost constrânsă să-şi facă publică poziţia în privinţa integrităţii teritoriale a 
României: conferința reprezentatilor UPM organizată în noiembrie 1945, la Târgu-Mureş, a 
adoptat o declarație ce preciza că rezolvarea problemei naționale din Transilvania nu include 
şi chestiunea graniţelor, ci tine de întărirea democraţiei, de realizarea egalității în drepturi a 
naționalităților. Deşi această declarație a anulat în cea mai mare parte principiile amintite 
anterior, baza colaborării dintre forțele de stânga româneşti şi cele care şi-au asumat rolul de 
reprezentare a minorităţii maghiare a rămas în esență identică: UPM sprijină instaurarea 
democraţiei populare, iar PCR acceptă ca minoritatea maghiară să fie integrată în statul român 
nu ca indivizi, ci ca o comunitate reprezentată de UPM. 

Implicarea armatei sovietice în problema Transilvaniei de Nord a impus o soluţie şi în 
controversata problemă a Universităţii de la Cluj, determinând promulgarea, la 29 mai 1945, a 
două Decrete Regale care consfinteau funcționarea a două universități distincte, una de limba 
română, cealaltă de limba maghiara’*. Ulterior, acestea vor deveni cunoscute sub denumirile 
de Universitatea Babeş şi Universitatea Bolyai. Cum continuitatea juridică între Universitatea 
Bolyai şi Universitatea Maghiară din Cluj (rebotezată astfel în septembrie 1944) nu a fost 
recunoscută, infrastructura acesteia din urmă a fost preluată în cea mai mare parte de 
Universitatea Babeş. 

După semnarea tratatului de pace, semnele schimbării de priorități nu au întârziat să 
apară. La doar trei luni după tratat, articolul amintit al lui Vasile Luca a chemat la epurări în 
rândurile conducerii UPM, marcând începutul unei etape în care personalitățile de vârf ale 
UPM-ului, artizanii politicii de colaborare cu forțele de stânga, au ajuns în atenția organelor 
de anchetă sub acuzația de „manifestări şovine” sau „uneltiri împotriva intereselor românilor 
si în interesul revizionismului unguresc”, fiind arestate în mai multe valuri în perioada 1949- 
195815. Printr-o decizie a MAI emisă la 15 mai 1947 a început campania de românizare a 
marilor oraşe din Transilvania’®, iar în vara aceluiaşi an s-a trecut la desființarea instituțiilor 
comunitare care au asigurat o autonomie economică relativă fata de statul român. Începând cu 
anii 1947-1948, circulaţia spre Ungaria a devenit aproape imposibilă, între cele două ţări 
„vecine şi prietene” instalându-se o veritabilă cortină de fier. 

Perioada integrării de tip stalinist 1948-1956. Perioada începe cu Rezoluţia din 12 
decembrie 1948 a PMR privind problema națională şi se încheie cu Revoluţia Maghiară din 
1956. Din perspectiva impactului asupra minorităţii maghiare, acest interval se caracterizează 
prin abandonarea politicii promovate de guvernele lui Groza, favorabile minorității maghiare, 
şi mutarea accentului de la chestiunea națională la problema „luptei de clasă”. Devenind un 
document programatic pentru următorii ani, Rezoluţia PMR a pus bazele noii politici privind 
chestiunea maghiară. Documentul a denunţat „vina colectivă” a minorităţilor şi a precizat că 


15 Arhiva Societăţii Muzeului Ardelean, fond Demeter Janos, nepaginat; Lucian Nastasă, (coord.), Minorităţi 
etnoculturale. Mărturii documentare: Maghiarii din România (1945-1955), CRDE, Cluj, 2002. pp. 62-65. 

14 Decret Regal nr. 406/1945 privind reîntoarcerea pe teritoriul Transilvaniei de Nord a Universităţii „Regele 
Ferdinand I” şi a altor instituţii de învățământ româneşti, respectiv Decret Regal nr. 407/1945 privind înființarea 
Universităţii Maghiare din Cluj, Decrete promulgate pe baza hotărârii Consiliului de Miniştri nr. 817/1945, 
publicate în „Monitorul Oficial”, nr. 119 din 29 mai 1945, pp. 4423-4424. 

15 Vasile Luca însuşi, după ce aduce o contribuţie importantă la anihilarea „duşmanilor de clasă”, cade victimă 
acestui val de epurări, fiind acuzat în 1952 de subminarea economiei naționale şi de legături cu fosta Siguranță. 

'© Deciziunea MAI nr. 3278 privind centrele aglomerate supuse măsurilor restrictive, „Monitorul Oficial” nr. 
196, 15 mai 1947, pp. 3800-3802. 

problema nationalitatilor conlocuitoare trebuie sa fie subordonata in toate cazurile sarcinilor 
prioritare ale proletariatului!”. 

Modelul stalinist al politicii fata de naţionalităţi a fost preluat treptat prin înființarea 
Regiunii Autonome Maghiare (RAM) în 1952 şi desființarea UPM în 1953. Odată cu 
dispariția UPM ca o „curea de transmisie”, integrarea minorității maghiare urmează să fie 
concepută nu pe baze comunitare, ci pe criterii de clasă. 

Această perioadă marchează totodată, în urma valurilor de naţionalizare, şubrezirea în 
continuare a comunității maghiare, atât din punct de vedere economic, şi nu mai puţin social 
şi cultural, bunurile comunitare trecându-se treptat în patrimoniul statului. Pe baza unei 
dispoziții din 1948, privind persoanele juridice fără scop lucrativ, Comisia de control şi 
supraveghere de pe lângă Ministerul Justiţiei a trecut la dizolvarea asociaţiilor culturale şi 
economice ale minoritarilor, averile acestora fiind preluate de stat. La baza campaniei lansate 
împotriva sectorului asociativ a stat acuzaţia că acesta adăposteşte „mişcarea maghiară de 
rezistență”. Lupta împotriva „duşmanilor de clasă”, purtată cu intransigenta fara a se tine cont 
de apartenenţa națională, a avut consecințe grave şi asupra situației intelectualitatii maghiare. 

Perioada instaurării controlului total asupra societăţii 1957-1965. Această etapă a 
comunismului din România debutează cu represaliile de după 1956 şi se termină cu moartea 
lui Gheorghiu-Dej, la 19 martie 1965. 

Diferitele forme de manifestare a simpatiei cu ideile Revoluţiei Maghiare au declanşat 
un val de represalii fără precedent. Conducerea PMR a interpretat aceste manifestări nu ca 
forme de protest anticomunist sau antisovietic, cum ar fi fost firesc, ci ca „manifestări 
naționaliste şi duşmănoase” la adresa statului român. În viziunea partidului, valul de simpatie 
fata de revoluţia maghiară fusese generat de politica necorespunzătoare fata de naționalități. 
Faptul că protestatarii au fost în mod preponderent tineri a condus la concluzia că existența 
unor instituţii de învățământ cu predare în limbile minorităților a fost o gravă eroare, acestea 
devenind „focare ale naționalismului maghiar” şi ale „separatismului”. 

Aceleaşi evenimente au oferit un bun prilej pentru activizarea serviciilor de urmărire 
ale Securităţii. Extinderea rețelelor de informatori a vizat în mod special două categorii 
sociale: clerul şi corpul didactic, reprezentanții acestora fiind suspectați că agită tineretul 
împotriva convietuirii cu poporul român. 

Perioada relaxării si a aparentei liberalizări 1966-1971. După moartea lui 
Gheorghiu-Dej şi alegerea lui Nicolae Ceauşescu în funcția de prim-secretar al CC al PCR 
urmează o perioadă caracterizată printr-o politică de relaxare generală, care a adus o relativă 
liberalizare inclusiv a politicii partidului fata de minorităţi. 

Cu toată aparența de liberalizare, politica PCR fata de minoritatea maghiară rămâne 
profund duplicitară. În cuvântarea sa ţinută la Congresul al IX-lea al PCR, organizat în 
perioada 19-24 iulie 1965, Ceauşescu pomeneşte de „problema națională” ca o chestiune 
„rezolvată în mod definitiv”. În pofida acestei declaraţii, perioada se caracterizează printr-o 
serie de măsuri contradictorii: noua Constituţie adoptată în august 1965 reintroduce termenul 
de „naţionalitate conlocuitoare” şi se reînființează o comisie a Secretariatului CC, mandatată 
cu gestionarea problemelor minorităților naționale, ce fusese desființată în 1959; în 1967 se 
desființează Regiunea Autonomă Maghiară, şi se trece la o reorganizare administrativ- 
teritorială ce nu ţine cont de opţiunile minorității maghiare; în iunie 1968 Ceauşescu refuză să 
accepte nevoia adoptării unui nou „statut” al minorității maghiare, precum şi unele concesii în 
privinţa învățământului în limba maghiară, dar la şedinţa din octombrie a CC al PCR pledează 
pentru extinderea drepturilor lingvistice ale minorităților în educaţie şi în mai multe domenii 
ale vieţii culturale; în cadrul aceleiaşi întruniri se decide înființarea Consiliului Oamenilor 
Muncii de Nationalitate Maghiară din România; in 1970 sunt înființate unele organe mass- 


17 ANIC, fond CC al PCR - Cancelarie, dosar nr. 230/1949, ff. 1-12. 

media de mare impact asupra vietii culturale a minoritatii maghiare, precum Editura Kriterion, 
redactia maghiarä a TVR, säptämânalul cultural A Het. 

În paralel cu aceste evoluţii, se declanşează o abilă politică de romanizare a zonelor 
locuite în mod preponderent de maghiari, prin continuarea procesului de industrializare 
început cu un deceniu în urmă, care capătă forme concrete în noul context creat de directiva 
trasată de cel de al X-lea Congres al PCR (6-12 august 1969), privind crearea „unei societăți 
multilateral dezvoltate”, omogenă în esență, şi superioară societății capitaliste din toate 
punctele de vedere. 

Perioada naționalismul comunist 1972-1989. După apariţia în 1971 a „Tezelor din 
iulie”, inspirate din impresiile vizitei lui Ceauşescu în China şi Coreea de Nord, urmează o 
perioadă de restalinizare radicală şi un cult al personalităţii fără precedent, ceea ce a avut 
consecințe dramatice şi asupra minorităţii maghiare. 

Programul naţionalismului comunist promovat cu intransigentä de Ceauşescu a 
urmărit fără disimulare crearea unui stat omogen din punct de vedere etnic, printr-o politică de 
asimilare forțată, pe de o parte, şi printr-un acord tacit, pe de altă parte, privind înlesnirea 
emigrării în Ungaria, în cazurile de „reunificare a familiei”. Desființarea treptată a ce a mai 
rămas din reţeaua de învățământ cu predare în limba maghiară, blocarea sau limitarea 
accesului maghiarilor la anumite profesii, omogenizarea etnică a oraşelor cu specific maghiar 
din Transilvania, planul de sistematizare a localităţilor au fost elemente importante ale acestui 
program. În partid, armată şi Securitate procentul minoritarilor maghiari s-a redus drastic, 
limitându-se la câteva cadre de încredere ale lui Ceausescu. 

În paralel cu aceste demersuri, s-a urmărit curățirea spaţiului public de tot ce tinea de 
minorităţi. Începând cu 1985, noţiunea de „naţionalitate conlocuitoare” a dispărut treptat din 
discursul public, locul acesteia fiind preluat de termenul „muncitori români de origine 
maghiară”. Până şi denumirea Consiliului Oamenilor Muncii de Nationalitate Maghiară a fost 
schimbată în Consiliul Oamenilor Muncii Români de Naţionalitate Maghiară. In 1984 au fost 
oprite emisiunile în limbile minorităților ale redactiilor teritoriale TVR, din colecțiile 
muzeelor au fost retrase materialele referitoare la istoria naționalităților, iar începând cu 1988 
denumirile localităţilor nu puteau să apară decât în limba română în presa şi toate publicaţiile 
minorităților naționale. Pe fondul deteriorării situației economice şi a scăderii nivelului de 
trai, propaganda antimaghiarä a devenit din ce în ce mai agresivă. 

La accelerarea acestui proces membrii comunității maghiare au reacţionat cu 
organizarea unor mişcări de disidenta şi emigrarea în masă, în forme clandestine sau legale, în 
Ungaria sau în Occident. Sunt cunoscute cazuri în care represaliile Securității i-au împins pe 
unii membri ai comunităţii la sinucidere. 


Evaluarea impactului pe care regimul politic al comunismului l-a avut asupra 

minorităţii maghiare 

Analiza de impact care urmează va avea trei nivele: evaluarea impactului pe care 
relațiile interstatale asupra situației minorităţii maghiare, evaluarea rolului jucat de 
principalele structuri organizatorice şi, în fine, evaluarea impactului politicilor sectoriale ale 
partidului-stat în influențarea situației populației maghiare din România. 

Impactul relațiilor interstatale: rolul Uniunii Sovietice şi al evoluţiei relaţiilor dintre 
RPR/RSR şi RPU/RSU. După cel de al doilea război mondial, dinamica relațiilor interstatale 
dintre Ungaria şi România a fost marcată de procesul de satelizare dictat de URSS, pe de o 
parte, şi de profunda suspiciune fata de declaraţiile guvernului maghiar, pe de altă parte. După 
semnarea Tratatului de Pace de la Paris, chiar dacă de partea română a persistat o suspiciune 
aproape continuă fata de presupusele tendinţe revizioniste ale guvernului maghiar, Ungaria nu 
a avut nici puterea, nici voinţa, nici ocazia să pună vreodată în discuţie apartenența 

Transilvaniei'*, La 24 ianuarie 1948 a fost semnat, în cadrul sistemului de alianţe impus de 
Moscova, Tratatul de Prietenie şi Asistenţă Mutuală dintre cele două tari. Deşi Ungaria şi 
România au devenit tari aliate, pe parcursul deceniilor patru şi cinci lipsa profundă de 
încredere a persistat. 

Pe fondul apropierii dintre cele două partide, survenită după revoluţia maghiară din 
1956, conducerea Partidului Muncitoresc Ungar (PMU) a simţit nevoia să declare oficial că 
Ungaria nu are pretenții teritoriale față de România'”. 

Până la sfârşitul anilor 1960, natura legăturilor dintre cele două partide a rămas în sfera 
de influență a Uniunii Sovietice, care nu a permis escaladarea diferendului romano-maghiar. 
După experienţa neconcludentă a întâlnirilor bilaterale din 1958 şi 1959, Ungaria a încercat să 
utilizeze canalul sovietic pentru a influenţa deciziile româneşti în problema minorităților. 
Asistând neputincioasă la schimbarea de atitudine a PMR fata de problema maghiară, 
evidenţiată mai ales prin unificarea Universitatilor Babeş şi Bolyai, conducerea PMU a cerut, 
cu ocazia contactelor la nivel înalt cu PCUS, medierea sovietică în problema minorității 
maghiare din România”. 

Deşi cele două tari erau membre în acelaşi bloc al țărilor socialiste, între cele două 
conduceri de partid au avut loc puţine întâlniri bilaterale (1966, 1972, 1977, 1988). În cadrul 
acestor întâlniri, problema minorităţii maghiare a fost abordată de regulă cu multă discreție de 
partea maghiară; cu toate acestea, atmosfera întâlnirilor a fost de multe ori tensionată. 
Problemele aduse în discuție de partea maghiară s-au referit la lărgirea legăturilor bilaterale, 
usurarea trecerii de frontieră, dezvoltarea schimburilor turistice, economice şi cele culturale. 
Partea română trata cu suspiciune schimburile de cărți şi alte produse culturale, suspectându- 
le de „tendinţe revizioniste”. 

Începând din 1985, legăturile bilaterale au fost serios afectate de agravarea politicii 
PCR faţă de minoritatea maghiară. Măsurile restrictive şi valul de emigranţi”! din România au 
determinat conducerea PMU să introducă problema din nou pe agenda discuţiilor bilaterale. 
După ce, cu ocazia întâlnirii la nivel înalt din 1988, Ceauşescu a respins toate cererile, 
guvernul maghiar a fost nevoit să protesteze pe căi diplomatice fata de încălcarea Acordului 
de la Helsinki. În pofida acestor eforturi, în ansamblu se poate concluziona ca relaţiile între 
cele două state vecine au avut un impact mai degrabă negativ asupra evoluției situației 
populaţiei maghiare din România. 

Impactul principalelor structuri instituţionale. În perioada comunistă integrarea 
politică a maghiarilor în structura statului român s-a realizat prin diferite instituții şi 
organizaţii. Într-o primă fază, în perioada 1945-1948, acest rol a fost asumat de UPM, care 
avea două obiective majore: integrarea comunității maghiare şi reprezentarea intereselor 
specifice ale acesteia pe scena politică din România. În cadrul sistemului politic românesc, 
UPM s-a autodefinit ca organizaţie de masă şi s-a supus, după cum am văzut, politicii PCR. 
Deşi această aliniere politică nu a fost opţiunea maselor maghiare, acestea au sperat că prin 
UPM comunitatea maghiară va reuşi să-şi continue tradițiile de autodeterminarea internă. 
Asumarea explicită a acestui obiectiv a constituit principala forță de atracție a UPM, care în 


18 M. Fülôp, P. Sipos, Magyarorszäg kiilpolitikăja a XX. szăzadban [Politica externă a Ungariei în secolul XX], 
Budapest, Aula kényvkiado, 1998. 

19 ANIC, fond CC al PCR - Secţia Relaţii Externe, dosar nr. 53/1958, ff. 2-161. 

7 Rapoartele ambasadei sovietice de la Budapesta despre relaţiile romano-maghiare din 1958 şi 1961; Arhiv 
Vniesniei Politiiki Rossiiskoi Federatii f. 077. op. 39. 203. 45., publicat de Barath Magdolna, Ker szovjet 
diplomaciai irat a magyar-roman kapcsolatokrol. A magyar-romän viszony — szovjet szemmel, 1954-1964 [Două 
documente ale diplomaţiei sovietice despre relaţiile româno-maghiare. Relaţia româno-maghiară — din 
perspectivă sovietică], în „Multunk”, nr. 4, 2003, pp. 218-224. 

” În perioada 1986-1989 numărul emigranților maghiari în Ungaria s-a ridicat la 29 816. Despre numărul celor 
respinşi sau prinşi în timpul trecerii ilegale a frontierei nu avem date exacte, arhiva unităților de grăniceri ne 
putând fi cercetată până în momentul de fata. 

scurt timp a devenit organizatia cu cea mai mare bazä de masa, in mai 1945 numärând deja 
387753 membri. 

Până la urmă însă, UPM nu a avut succes in misiunea asumată, de promovare a 
intereselor: raporturile de forță i-au permis să promoveze doar acele interese maghiare, care 
erau în concordanță cu politica PCR”. În perioada 1948-1950, când sprijinul populației 
maghiare pentru consolidarea puterii nu mai era necesar, UPM s-a transformat treptat dintr-un 
partid apărător al intereselor într-o simplă „curea de transmisie” a instrucţiunilor PMR. În 
anul 1953 UPM s-a „autodizolvat” la ordinele PMR”. 

Prezența maghiarilor în structurile PCR a avut o tradiție solidă încă din perioada 
interbelică, procentajul acestora ajungând în 1933 la aproximativ 25%. În iulie 1945, din 
totalul membrilor de partid 19,2% erau maghiari”. Deşi pe parcursul perioadei 1946-1947 
acest procentaj a scăzut la 14-15%, comunitatea maghiară a rămas suprareprezentată atât în 
privința numărului total al membrilor de partid, cât şi în nomenclatura regională şi 
municipală din centrele ardelene cu o populaţie maghiară semnificativă. O prima 
reechilibrare s-a produs în urma epurărilor din perioada 1948-1952, schimbările cele mai 
profunde urmând să aibă loc în anii 1957-1958%. 

Cauzele prezenţei maghiarilor într-un procentaj atât de ridicat în structurile PCR sunt 
multiple: pot fi amintite în acest sens abuzurile administrației române din toamna anului 1944 
în Transilvania de Nord; acţiunile gărzilor maniste; promisiunile doctrinei marxist-leniniste în 
chestiunea naţională; procentajul ridicat al maghiarilor în rândul populației urbane şi 
muncitoreşti. 

În legătură cu această suprareprezentare a minorităţii maghiare, alături de cea 
evreiască, în structurile de partid, s-a vehiculat mult afirmaţia că cei care au adus comunismul 
în România au fost în principal evreii şi maghiarii. O analiză mai atentă a realitatilor din acea 
vreme dovedeşte însă că această afirmaţie nu se verifică din punct de vedere empiric. Membri 
ai comunităţii maghiare şi evreieşti au fost, într-adevăr, pentru motivele precizate sumar în 
cele de mai înainte, aliați importanţi ai comuniştilor români. Ei nu pot fi considerați însă 
elementele principale ale instaurării comunismului cel puţin din două motive: nu au deținut 
efectiv vreo pârghie de putere în partidul comunist şi au fost priviţi tot timpul, în special 
maghiarii, cu suspiciune de liderii de partid români”. 

Urmărind aparent o nouă abordare a problemei naționale, conducerea PCR a creat în 
1968 o nouă organizație de integrare şi de mobilizare a naționalităților conlocuitoare, 
Consiliul Oamenilor Muncii de Naţionalitate Maghiară (respectiv Germană). Din comitetul 
central al Consiliului făceau parte toți intelectualii maghiari (şi germani) reprezentativi din 
România. Înfiinţarea acestor consilii a creat aparenţa că partidul va lua în considerare punctele 
de vedere ale minorităţilor. După o perioadă relativ scurtă s-a dovedit însă că rolul Consiliului 
este doar consultativ, neavând dreptul nici măcar la convocarea plenarei. În perioada 1969- 
1980 activitatea Consiliului nu a avut nici un impact asupra politicii PCR față de minoritatea 
maghiară, iar în anii 1980 rolul său s-a redus la propagarea politicii partidului în toate 
domeniile vieţii sociale, culturale şi economice A 


2 Este ilustrativ în acest sens autocritica liderului UPM, Kurko Gyarfas; ANIC, fond CC PCR - Cancelarie, 
dosar nr. 295/1945, ff. 2-3. 

Lucian Nastasă (coord.), Minorităţi etnoculturale. Mărturii documentare. Maghiarii din România (1945— 
1955), CRDE, Cluj, 2002, pp. 730-736. 

** ANIC, fond CC al PCR - Cancelarie dosar nr. 40/1945, f. 3. 

* Mioara Anton, 1948-1950. Anatomia puterii. Fideli si indezirabili în PMR, în „Studii şi Materiale de Istorie 
Contemporană”, vol. 1, 2002, p. 151; ANIC, fond CC PCR - Cancelarie, dosar nr. 9/1958, f. 14. 

°° L. Nastasă, Studiu introductiv, in Minorităţi etnoculturale. Mărturii documentare: Maghiarii din România 
(1956-1968), CRDE, Cluj, 2003. pp. 18-22. 

2 ANIC, fond CC al PCR - Secţia Organizatorică, dosar nr. 13/1984, ff. 1-50; ibidem, dosar nr. 26/1984, ff. 12- 
14. 

Evolutia compozitiei etnice a personalului din cadrul principalului organ de represiune 
al perioadei comuniste, Direcţia Generală a Securității Poporului/Statului, reflectă şi ea la 
început o politică de integrare a minorităților. Cadrele maghiare au fost recrutate din aparatul 
de partid, în primul rând din Secția Organizatorica şi din Secţia Cadre. Deşi pe plan national 
elementul maghiar nu a fost niciodată suprareprezentat (în 1950, din totalul personalului 
angajat doar 247 ofiţeri, adică 6,2% erau maghiari; numărul lor înregistrează o creşterea 
uşoară până la 7,7% în 1956 şi o scăderea progresivă după 1958”), la începutul anilor 1950 
proporția maghiarilor şi a evreilor vorbitori de limba maghiară în Securitate a fost 
semnificativă. Potrivit unei statistici secrete a MAI, în 1958, aproximativ 70% din ofițerii 
activi încadraţi în Direcţia Regiunii Autonome Maghiare erau de etnie maghiară”. La 
începutul anilor 1960, cea mai mare parte a ofițerilor şi subofiterilor de origine maghiară au 
fost trecuţi în rezervă sau îndepărtați. 

Se poate constata în concluzie că încercările de integrare politică a comunității 
maghiare în structurile statului român dominat de ideologia comunistă au eşuat. 


Impactul politicilor sectoriale ale statului/partidului communist 

Deşi consecinţele nefaste ale comunismului i-au lovit in mod egal pe toţi cetăţenii 
României, fără deosebire de naţionalitate, există unele domenii în care impactul politicilor 
întreprinse de autorităţile comuniste i-au afectat în mod deosebit pe membrii minorității 
maghiare, punând în pericol bazele existenţei comunitare, menţinerea tradițiilor, a identității 
lingvistice şi culturale ale acesteia. Aceste domenii privesc: baza economică a existenţei 
comunitare, învățământul în limba maghiară, viaţa culturală, cultele minoritare, structura 
socială a comunității şi organizarea administrativ-teritorială a regiunilor locuite în mod 
preponderent de maghiari. 

Impactul comunismului asupra situației economice a minorităţii maghiare. În perioada 
instalării şi consolidării comunismului în România situaţia economică a minorității maghiare a 
fost afectată de legea CASBI (Casa de Administrare şi Supraveghere a Bunurilor Inamice), de 
reforma agrară din 1945, de procesul de naţionalizare din 1948 şi de trecerea cooperativelor 
sub administraţia de stat. Deşi aceste măsuri nu vizau în mod direct minoritățile, prin 
formularea criteriilor şi a regulilor de aplicare şi prin punerea în practică a acestora, membrii 
comunităților minoritare au avut pierderi economice cu consecințe mai grave decât cele care 
s-au răsfrânt asupra populaţiei majoritare. 

Convenţia de Armistitiu din 12 septembrie 1944 prevedea atât blocarea averilor 
statelor inamice, cât şi a bunurilor cetăţenilor acestora aflate pe teritoriul României". În 
termenul de „inamici prezumati” intrau cetățenii romani care înainte sau după data semnării 
convenției s-au refugiat în Germania şi Ungaria. Identificarea „inamicilor prezumati” cădea în 
sarcina organelor locale ale CASBI, care interpretau această categorie după bunul lor plac. În 
practică, marea majoritate a persoanelor identificate erau fie maghiari, fie germani, bunurile 
acestora (case, pământuri, întreprinderi etc) intrând sub jurisdicţia CASBI°'. O situaţie a 
bunurilor inamice rurale arată că cele mai multe erau în județele cu populaţie minoritară 
numeroasă: Timiş-Torontal, Trei Scaune, Mureş ?. 

Situaţii asemănătoare s-au înregistrat şi la reforma agrară. Cei vizati de expropriere 
erau „moşierii” cu pământ de peste 50 de hectare, dar legea a definit categorii adiţionale de 


*% Dennis Deletant, Teroarea comunistă în România. Gheorghiu-Dej şi statul polițienesc 1948-1965, laşi, 
Editura Polirom, 2001, p. 114. 

% ACNSAS, fond Documentar, dosar 81, vol. 1, ff. 39-41; tabel cu ofiţeri care tin legătura cu rețeaua informativă 
la data de 5 februarie 1958. 

% Florian Banu, Asalt asupra economiei României, Bucureşti, Editura Nemira, 2004. 

* L. Nastasă (coord.), Minorităţi etnoculturale. Mărturii documentare. Maghiarii din România (1945-1955, ed. 
cit. p. 140. 

2 F. Banu, op. cit., p. 83. 

expropriati, cum ar fi „absenteiştii”, ,,colaborationistii” sau ,,refugiatii”. Definirea acestor 
categorii a fost imprecisa, iar in practica ele au fost aplicate numai in cazul cetatenilor romani 
de naţionalitate maghiară sau germană, pe baza unor simple declaratii*’. În multe localităţi cu 
populaţie mixtă, comisiile locale de împroprietărire, formate din membri români, au 
expropriat bunurile locuitorilor maghiari folosindu-se de aceste prevederi ale regulamentului 
de aplicare a reformei agrare“. În Comitetul Central de Reformă Agrară numai in mai 1946 a 
fost numit un reprezentant maghiar, cu drept de participare doar la acele şedinţe care vizau şi 
minoritatea maghiară, însă votul acestuia avea numai o valoare consultativä”. 

Nu avem date suficiente despre exproprierile şi împroprietăririle făcute în dauna şi în 
avantajul minorităţii maghiare. Într-o situaţie din 1946 a Ministerului Agriculturii se arată că 
în judeţul Cluj, din totalul suprafeţei de pământ expropriat, 87% se afla în proprietate etnicilor 
maghiari, în timp ce dintre împroprietăriți numai 35% erau maghiari. O situație similară s-a 
înregistrat şi în județul Mureş (72%, respectiv 36%). 

Asaltul statutului împotriva cooperativelor aflate în proprietatea comunităţii maghiare a 
început în toamna anului 1944, prin trecerea bunurilor unor cooperative sub regim CASBI, 
pentru faptul că statul maghiar le-a acordat sprijin financiar. Consecințe grave a avut şi 
hotărârea adoptată la congresul cooperativelor din 1945, ţinut la Bucuresti, care a interzis 
cooperativele organizate pe principii etnice. În aceste condiţii, în iulie 1947, cooperativele 
maghiare s-au unit cu centrul national al cooperativelor, INCOOP*. Trecerea finală a 
cooperativelor sub administrația de stat a avut loc la 19-21 martie 1950, în cadrul unui 
congres organizat la Bucureşti, prin înființarea CENTROCOOP-ului care a preluat toate 
cooperativele din ţară. 

În ceea ce priveşte composesoratele, conducerea UPM a preluat treptat controlul 
acestora, nutrind speranţe că, fiind o formă de proprietate colectivă, nu vor intra sub incidența 
legii de naţionalizare. În cursul anului 1948 fondul silvic al composesoratelor a fost preluat de 
stat, iar acestea au fost desfintate. 

Impactul comunismului asupra învățământului minoritar maghiar. Asemenea impactului 
pe care comunismul l-a avut asupra situaţiei economice a minorității maghiare, şi în privința 
învățământului minoritar se pot distinge două categorii de consecinţe. Se poate vorbi, pe de o 
parte, de măsuri ce, deşi au afectat întreaga populaţie, aveau repercusiuni mai grave asupra 
minorității maghiare, şi au existat demersuri, pe de altă parte, care au vizat în mod direct 
învățământul în limba maghiară, urmărind restrângerea sau chiar lichidarea treptată a acestuia. 
Astfel, în timp ce măsurile reformei învăţământului din 1948 au afectat toate confesiunile din 
România, consecinţele acesteia pentru populația maghiară a însemnat desființarea unei întregi 
rețele educaţionale bazată pe unităţile şcolare confesionale: în urma aplicării reformei au fost 
naționalizate 468 unităţi şcolare catolice, 531 reformate, 34 unitariene, 8 evanghelice, averile 
acestora fiind trecute în patrimoniul de stat”. 

Începând din a doua jumătate a anilor 1950, se poate vorbi de un proces sistematic de 
restrângere a sferei de activităţi a învățământului în limba maghiară. În iulie 1956, pe baza 
unei decizii a CC al PMR, s-a trecut la comasarea şcolilor române şi maghiare şi la înființarea 
unor secții cu predare în limba română în cadrul unităţilor şcolare maghiare de nivel 


za Regulamentul pentru aplicarea reformei agrare, punctul 3, alineatul al şaselea. 

* A Româniai Magyar Nepi Szovetség osszefoglalo jelentése az 1945. évi roman foldreformrol (Raportul UPM 
despre reforma agrara din 1945); MOL (Arhivele Nationale ale Ungariei) XIX-J-1-j-Romänia-16/b sz. n.-1945- 
66. II. 1475. 

* ANIC, fond CC al PCR - Secţia Agrară, dosar nr. 5/1946, ff. 2-4. 

% Ibidem, dosar nr. 2/1946, f. 1. 

* Szôvetkezeti Ertesită [Buletin informativ pentru cooperative], iulie, 1947, pp. 319-339. 

% G. Vincze, Ihiziok és csalédäsok [Iluzii si deceptii], Miercurea-Ciuc, Status, 1999, p. 196. 

elementar, liceal si universitar”. Această măsură atrăgea după sine reorganizarea 
administraţiei şcolii, numirea unui director de naționalitate română, iar după o perioadă de 
tranziție caracterizată printr-un bilingvism provizoriu, se renunța treptat la folosirea limbii 
maghiare în redactarea documentelor şi la şedinţele consiliilor profesorale. Drept consecinţă a 
acestor măsuri, numărul elevilor în învățământul preuniversitar de limbă maghiară se reduce 
constant, mai ales după 1965“. 

O altă problemă a învățământului din această perioadă era inexistența învățământului 
profesional în limba minorităţilor, prevederi referitoare la organizarea acestuia fiind omise în 
toate legile privind organizarea învățământului tehnic (1955, 1966, 1968). Deşi la începutul 
anilor 1970 se înfiinţează câteva clase profesionale, acestea urmează să fie desființate sau 
transformate în clase cu predare în limba română doar câțiva ani mai târziu. 

Aceleaşi tendinţe se pot observa şi la nivelul învățământului universitar. Din 1955 nu 
se mai fac şcolarizări la secţia maghiară a Institutului Agronomic din Cluj, iar in 1959 se 
suspendă predarea tuturor disciplinelor în limba maghiară. În 1962 se înființează secţia 
română în cadrul Institutului Medico-Farmaceutic de la Târgu-Mureş, iar în 1976 se 
organizează secția romana şi la Institutul de Teatru ,,Szentgyérgyi Istvan” din aceeaşi 
localitate. Începând cu anul universitar 1985-1986, la Conservatorul „Gh. Dima” şi la 
Institutul de Arte Plastice , Ion Andreescu” din Cluj se sistează predarea disciplinelor în limba 
maghiară, secţiile maghiare din cadrul acestor instituții fiind desființate. 

Un capitol special al procesului de încorsetare a învățământului universitar de limba 
maghiară, cu puternice reverberatii până azi în memoria colectivă a minorității maghiare, îl 
constituie desființarea Universității Bolyai, prin unificare cu Universitatea Babeş, în cadrul 
unei adunări solemne a cadrelor didactice de la cele două universități, organizată la 26 iunie 
1959. Proiectul unificării s-a încadrat în strategia de asimilare a unităţilor de învățământ de 
limba maghiară în instituții româneşti, motivată de nevoia de a corecta „concesiile” făcute 
minorității maghiare, care au permis „manifestările nesănătoase” de solidarizare cu revoluția 
ungară. Decizia de unificare, luată în Biroul Politic al CC al PMR din 20-23 aprilie 1959", a 
fost pregătită de o amplă campanie, Nicolae Ceauşescu fiind delegat să coordeneze acţiunile. 
Printr-o intensă activitate de propagandă desfăşurată în primăvara anului 1959 s-a vehiculat 
din ce în ce mai intens ideea că existenţa a două Universităţi separate este inutilă şi chiar 
anacronică din moment ce problema naţională „este rezolvată” în România. La numeroasele 
întruniri organizate pe această temă, intervenţiile au accentuat avantajele unificării. Puținele 
voci care s-au împotrivit acestui curent au fost aduse la tăcere, iar profesorul Szabédi Läszlé 
şi prorectorul Csendes Zoltân şi-au pus capăt zilelor din cauza presiunii la care au fost expuşi. 

Decretul 278 din 13 mai 1973 deschide o nouă etapă în politica partidului fata de 
educația minoritară. Legea a impus un număr minim de elevi — 25 pentru învățământul 
general şi 36 pentru cel liceal — necesar pentru înfiinţarea unei clase cu limbă de predare 
maghiară. Potrivit unor statistici ale Ministerului Educaţiei, în urma acestui decret a crescut 
considerabil numărul elevilor maghiari nevoiţi să înveţe în şcoli în limba română”. 

Anii 1980 reprezintă perioada de maxima restrictionare a învățământului 
preuniversitar şi universitar în limba maghiară. Se desființează ultimele licee cu limba de 
predare maghiară la Cluj şi Bucureşti, şi se lichidează ce a mai rămas din învățământul 
profesional tehnic în limba maghiară. Se generalizează sistemul de repartizare pe baza căruia 


* Hotărârea 1380 din 20 iulie 1956 a Comitetului Central al PCR şi a Consiliului de Miniștri privind 
îmbunătăţirea învățământului elementar. 

“9 L. Nastasă (coord.), Minorităţi etnoculturale. Mărturii documentare. Maghiarii din România (1956-1968), p. 
867. 

“| ANIC, fond CC al PCR - Cancelarie, dosar nr. 15/159, ff.1-3, 12-34 si 45-49, apud L. Nastasă, Minorităţi 
etnoculturale. Marturii documentare. Maghiarii din Romania (1956-1968), pp. 482-503. 

* G. Vincze, Térténeti kényszerpälyäk kisebbségi realpolitikak [Traiectorii forțate ale istoriei, politici realiste 
minoritare], Miercurea-Ciuc, Pro-Print, 2003, p. 349. 

la terminarea studiilor universitare marea majoritatea a absolventilor de nationalitate maghiara 
nu primesc locuri de muncă în judeţele din Transilvania. În anul 1988 de exemplu, din 951 de 
absolvenți de naţionalitate maghiară 689 au fost repartizaţi în judeţe din afara Arcului 
Carpatic. Funcționarea învăţământului universitar — şi, implicit, a celui preuniversitar — în 
limba maghiară devine periclitată totodată de diminuarea personalului didactic universitar. În 
anii 1980 nu s-au mai organizat concursuri pentru ocuparea posturilor rămase vacante în urma 
pensionării profesorilor şi nici examene de avansare în ierarhia academică. 

Impactul comunismului asupra vieţii culturale a minorităţii maghiare. Pe parcursul 
celor 45 de ani de comunism, în evoluţia culturii minorității maghiare din România se pot 
distinge următoarele cinci perioade: 1945-1949, desființarea sistemului instituțional cultural 
maghiar moştenit din perioada interbelică, în paralel cu impunerea unor noi structuri; 1950- 
1957: consolidarea noilor structuri culturale impuse; 1958-1965: rigidizarea politicii culturale; 
1966-1972: perioada concesiilor tactice; 1973-1989: anihilarea treptată a sistemului 
instituțional cultural maghiar, cu metode din ce în ce mai directe în anii 1980. 

Din această succesiune de etape se disting, în completare la cele menţionate la 
periodizare, următoarele măsuri întreprinse de autorităţile regimului comunist. În 1952, odată 
cu înființarea RAM, se încearcă concentrarea vieţii culturale maghiare în regiunea nou-creată, 
prin mutarea a mai multor instituţii culturale din Cluj la Târgu-Mureş, considerând că în acest 
fel controlul ideologic al culturii maghiare se poate realiza mai eficient. 

Începând cu 1972 sunt promulgate succesiv mai multe hotărâri, legi şi decrete care vor 
juca un rol important în pregătirea terenului pentru accelerarea asimilării culturale a 
minorității maghiare. Astfel, pe baza Legii 63/1974 (Legea Patrimoniului Cultural) sunt 
trecute în patrimoniul statului colecțiile private, bisericeşti, şcolare şi ale instituţiilor culturale, 
iar Decretul 206/1974 al Consiliului de Stat aduce sub jurisdicția Fondului Arhivelor Statului 
arhivele şi bibliotecile tuturor instituţiilor religioase. Pe baza acestor decrete, arhivele şi 
bibliotecile ecleziastice maghiare — atât cele ale protopopiatelor, cât şi cele rurale — au fost 
transferate din locaţiile lor originale în instituţii ale statului, unele suferind deteriorări serioase 
din cauza depozitării precare şi a administrării necorespunzätoare**. 

În 1975, Comitetul pentru Presă şi Tipărituri a dispus reducerea drastică atât a 
dimensiunii, cât şi a tirajului tuturor produselor mass-media, crescând în acelaşi timp prețul 
acestora. Deşi există în continuare reviste culturale precum „A Het”, „Korunk”, reviste pentru 
copii ca „JObarât”, „A Haza S6lymai” sau ştiinţifice precum Matematikai Lapok, începând cu 
anii 1980 acestea fie au devenit simple traduceri ale edițiilor în limba română, fie s-au redus la 
rangul de instrument de propagandă al PCR”. 

Procesul de omogenizare culturală culminează în anii 1980 printr-o serie de măsuri 
care limitează drastic libertatea de exprimare a ideilor şi a identității minorității maghiare. La 
Editura Kriterion sunt puse la index toate cărţile care aveau vreo legătură cu păstrarea 
identității maghiare. Prin dispoziţii interne se interzice editarea seriilor etnografice, de istoria 
artei, lingvistice şi de istoria literaturii. Măsuri asemănătoare sunt intreprinse şi în cadrul 
Editurii Dacia“. În ianuarie 1984 se desființează şi emisiunea în limba maghiară de la TVR, 
printr-un simplu ordin telefonic se închid studiourile teritoriale de la Târgu-Mureş şi Cluj- 
Napoca, iar Radio Bucureşti reduce programul în limba maghiară la 60, apoi la 30 de minute 
pe săptămână. Situaţia devine alarmantă şi la nivelul instituţiilor artistice, programul acestora 


Idem, Ilizidk és csalédäsok [Iluzii si deceptii], Miercurea-Ciuc, Status, 1999, p. 219. 

“* Rumania’s violations of Helsinki Final Act provisions protecting the rights of national, religious and linguistic 
minorities, New York, Committee for Human Rights in Rumania, 1980, p. 49. 

“5 Ibidem, p. 39. 

“© Gy. David, A româniai magyar kânyvkiadăs két évtizede [Două decenii ale cărții marghiare din România], in 
Alfôld”, 1991/2, p. 94. 

devenind strict reglementat de organele de partid. Se pun la index majoritatea scriitorilor 
maghiari din România, dar si scriitorii contemporani din Ungaria”. 

Politica regimului comunist fata de cultele minoritare. Relaţiile dintre regimul 
comunist şi cultele de limba maghiară au fost extrem de tensionate pe întreg parcursul celor 
45 de ani de comunism în România. Până la sfârşitul anilor 1950, autoritățile comuniste au 
tratat în mod diferențiat cultele protestante şi cel romano-catolic. 

În cazul Bisericii Romano-Catolice, conducerea de partid a urmărit o politică de 
represiune deschisă. La 17 iulie 1948 a fost denunțat în mod unilateral Concordatul cu 
Vaticanul, ratificat în 1929, încercând astfel ruperea legăturilor de subordonare a Bisericii 
Catolice fata de Sfântul Scaun. Astfel a fost afectată şi soarta Episcopiei din Alba Iulia, cu 
peste 700 000 de enoriaşi, în marea lor majoritate de naționalitate maghiară . #8. În urma 
adoptării Legii Cultelor (4 august 1948), au fost interzise toate formele de contact cu 
străinătatea, ca şi activitatea socio-culturală şi educaţională a Bisericii. 

Situaţia Bisericii Romano-Catolice s-a agravat după reținerea, la 21 iunie 1949, a 
episcopului de Alba Iulia, Marton Aron, şi condamnarea sa, in 1951, la muncă silnică pe 
viaţă.” Conform datelor Bisericii romano-catolice, între anii 1948-1964, peste 130 de preoți 
catolici au fost arestaţi şi pedepsiţi administrativ sau condamnaţi la domiciliu forțat“. 
Activitatea educaţională a seminarului teologic din Alba Iulia a fost practic suspendată, 
ordinele religioase au fost desființate prin decret şi au fost confiscate mănăstirile romano- 
catolice, călugării fiind concentrați cu domiciliul forțat în unele mănăstiri precum Dej şi 
Estelnic (judeţul Covasna). 

În paralel, la iniţiativa partidului, după modelul celorlalte ţări est-europene cu 
populaţie catolică, a fost înființat un „Comitet de acțiune”, reunind peste 100 de „preoți ai 
păcii” care sprijineau politica regimului comunist. Marton Aron, după eliberarea sa din 
închisoare in 1955, a luat măsuri imediate pentru desființarea „Comitetului de acțiune” şi 1-a 
excomunicat pe preoții colaborationisti. Drept replică, a fost condamnat la domiciliu forțat în 
palatul episcopal din Alba Iulia din iunie 1957 până în 1967. 

În anii 1970-1980, Episcopia din Alba Iulia a trecut de la politica de rezistenţă pasivă 
la mobilizarea spirituală şi națională a comunităţii maghiare, confruntându-se cu autoritățile 
comuniste, dar şi cu Arhiepiscopia din Bucureşti, care a ales calea cooperării cu regimul”! 
Mobilizarea națională nu a însemnat însă şi ruperea legăturilor de solidaritate cu Biserica 
Unită cu Roma, greu încercată şi ea, bisericile romano-catolice oferind ospitalitatea lor, la 
ordinul lui Marton Aron, catolicilor de limba română, slujbele fiind oficiate la nevoie in 
ambele limbi. 

În relația sa cu cultele protestante maghiare, regimul comunist a urmat o strategie 
diferită. Prin cooptarea preoţilor în UPM (iar după 1953 în PMR/PCR), această strategie a 
urmărit integrarea lor politică, pe de o parte, şi supravegherea activității lor confesionale şi 
culturale, pe de altă parte, prin recunoaşterea oficială a statutului lor şi prin înființarea în 1948 
a Institutului Teologic Protestant de grad universitar la Cluj. După desfiinţarea autonomiei 
bisericilor şi naţionalizarea bunurilor imobiliare şi mobiliare ale acestora, preoţii protestanți 
au devenit salariați ai statului. 


“TS. Enyedi, A hatärainkon tüli magyar nyelvteriilet szinhazainak helyzete 1984/85 [Situaţia teatrelor maghiare 
din afara granițelor (Ungariei)], Colecţia Jakabffy Elemér, K155. 

48 ACNSAS, fond Documentar, dosar nr. 69, vol. 2, 6, 15, 18, 25, 33, 40 şi 41. 

* Cf Actele procesului desfăşurat la Tribunaul Militar Bucureşti; ACNSAS, fond Penal, dosar 254, vol. 1-12. 

i dă Hetenyi Varga, Papi sorsok a horogkereszt és a vărâs csillag arnyékaban. IL. [Soarta preoților în umbra 
zvasticii şi a stelei roşii], Abaliget, 1994. 

>! Ovidiu Bozgan, Cronica unui eşec previzibil. România şi Sfântul Scaun în epoca pontificatului lui Paul al VI- 
lea (1963-1978), Bucureşti, Curtea Veche Publishing, pp. 55-73 şi 381-390. 

Pana in 1956, organele de securitate au evidentiat in analizele lor loialitatea 
substanţială a cultelor protestante faţă de statul comunist®’. Situaţia s-a schimbat însă radical 
în perioada revoluţiei maghiare din 1956. Solidaritatea cu evenimentele din Ungaria a 
studenţilor de la teologie, precum şi a unor preoţi tineri a declanşat un val de represalii 
împotriva membrilor cultelor protestante maghiare. Potrivit datelor Institutului Teologic 
Protestant, în perioada 1957-1964, cel putin 96 de preoţi şi studenţi de teologie au fost arestați 
şi condamnați pentru manifestări dusmänoase la adresa statului, cu caracter nationalist. 

Bisericile protestante nu au reuşit să-şi restabilească privilegiile de care s-au bucurat 
în anii 1950 nici în perioada relaxării ideologice caracteristice primei etape a erei ceauşiste. 
Drept urmare, cultele protestante au jucat un rol decisiv în crearea unor rețele informale de 
rezistență culturală fata de politica antiminoritara a statului comunist“. Reprimarea mişcării 
spirituale bethaniste din anii 1960-1970 a fost urmată de acțiunile informative şi sancțiunile 
administrative ale anilor 1980 orientate împotriva disidentilor, printre care s-a aflat şi preotul 
reformat Tékés Lâszl6, după ce a intrat în conflict cu episcopii reformaţi din Cluj şi Oradea, 
loiali sistemului. 

Impactul comunismului asupra pozițiilor ocupate de minoritatea maghiară in 
structura socială a României. Directivele omogenizării au fost trasate, conform celor 
menţionate anterior, de către Nicolae Ceauşescu în cadrul lucrărilor Congresului al IX-lea, 
respectiv al X-lea al PCR. Prin introducerea în discursul public a expresiei de „naţiune 
socialistă”, conducerea de partid a reevaluat legătura dintre minorități şi majoritatea 
românească. Noul concept al naţiunii a presupus o spiritualitate, mentalitate şi o cultură 
comună pentru toți locuitorii ţării. Anumite specificitati de caracter lingvistic au continuat să 
fie recunoscute în continuare, însă în cadrul unui discurs cu multe contradicții interne. Deşi 
termenul de „omogenizare” a vizat întreaga societate românească, urmărind transformarea ei 
într-o „societate socialistă multilateral dezvoltată”, în mod implicit conceptul a înglobat şi 
proiectul de asimilare treptată a naționalităților conlocuitoare™. 

Un instrument eficient în procesul de omogenizare a fost modificarea treptată a 
componenţei etnice a principalelor oraşe din Transilvania. Declararea acestora ca „oraşe 
închise” încă din 1947 a permis autorităţilor comuniste să dirijeze şi să controleze în mod 
direct mişcările de populație. 

Rezultatele măsurilor întreprinse sunt grăitoare. Dacă pe întreaga perioadă comunistă 
ponderea maghiarilor în Transilvania nu s-a schimbat semnificativ (1948: 25%; 1966: 23,8%; 
1992: 20,8% ) scăderea ponderii lor în totalul locuitorilor din localităţile urbane este 
dramatică (1948: 39,7%; 1966: 26,8%; 1992: 13%). În timp ce ritmul de creştere a numărului 
locuitorilor români în populația oraşelor din Transilvania, socotit la perioada 1948-1966, a 
fost de 310%, numărul lor ajungând de la 547 000 în 1948 la 1 696 000 în 1966, acelaşi ritm 
de creştere în cazul maghiarilor a fost de 61,4% (de la 435 000 în 1948 la 702 000 în 1966). 

În cazul a trei oraşe mai importante aceste dinamici au produs următoarele mutații. La 
Târgu-Mureş: 1948 — total: 47 043; români: 11 007; maghiari: 34 943; 1966-total: 80 912; 
români: 22 254; maghiari: 57 144; 1977 — total: 127 783; români: 44 491; maghiari: 81 234; 
1992 — total: 161 216; români: 74 549; maghiari: 83 239. 

În Oradea: 1956 — total: 98950; români: 35581; maghiari: 58 424; 1977 — total: 170 
531; români: 91 925; maghiari: 75 125. 


7 ACNSAS, fond Documentar, dosar nr. 175, vol. 8, ff. 23-30 si 55-61; problemele cultelor protestante istorice. 
* Ibidem, vol. 7, ff. 157-170, precum si vol. 1,2,3 si 9. 

* Problema asimilării s-a aflat mai demult în atenţia conducerii de partid, ea fiind pe larg abordată deja in 1966, 
de către mai mulţi lideri ai propagandei comuniste; ANIC, fond CC al PCR - Cancelarie, dosar nr. 180/1966, ff. 
1-71. 

La Cluj: 1948 — total: 117 915; romani: 47 321; maghiari: 67 977; 1956 — total: 154 
723; romani: 74 033; maghiari: 74 155; 1977 — total: 262 858; romani: 173 003; maghiari: 86 
253 

Politica de asimilare a regimului comunist a avut consecințe dramatice şi asupra 
situației ceangăilor din Moldova, comunitate formată din aproximativ 60 000 de persoane 
cunoscătoare de limbă maghiară în cadrul romano-catolicilor din judeţele Neamt şi Bacău. 
Primele încercări de asimilare forţată a ceangăilor datează din perioada interbelică, Biserica 
Catolică asumându-şi un rol important în acest proces. Facilitarea pierderii identității 
lingvistice a ceangăilor i-a permis Bisericii Catolice oprirea asimilării acestora în Biserica 
Ortodoxă“. Ca urmare a acestor politici, ceangăii nu au beneficiat de slujbe religioase şi 
educaţie în limba maternă. 

În cadrul ofensivei împotriva cultelor, PMR s-a folosit de UPM, facilitând înființarea, 
începând cu 1948, a unei reţele de aproape 40 şcoli cu predare în limba maghiară în regiunile 
locuite de ceangăi, acestea având menirea să slăbească influența Bisericii în cadrul 
comunităţii. Şcolile au fost închise treptat în perioada 1953-1958. 

În anii 1970-80, în contextul accelerării procesului de asimilare, ceangăii care s-au 
declarat maghiari au fost persecutați de organele de miliție şi de Securitate. 

Impactul reorganizărilor administrativ teritoriale asupra situaţiei minorității maghiare. 
Un alt instrument prin care regimul comunist a exercitat un control asupra minorității 
maghiare a fost oferit de reformele administrative. Împărțirea administrativă a teritoriilor 
interese politice, economice şi culturale ale comunității maghiare. 

Prima reformă administrativă după preluarea puterii de către comunişti a avut loc în 
1950, când sistemul administrativ bazat pe județe şi plăşi a fost schimbat după modelul 
sovietic în raioane şi regiuni. În această etapă crearea noilor structuri administrative nu a fost 
influenţată de problema naţională. 

Crearea RAM în 1952, prin prevederile noii Constituţii a RPR, a fost primul moment 
in care factorul etnic-national a jucat un rol decisiv. Decizia de înfiinţare a fost luată sub 
presiunea Uniunii Sovietice, fără vreo iniţiativă venită din partea populaţiei maghiare. În 
septembrie 1951, doi consilieri sovietici pe problemele administrative, Arhipov şi Tumanov 
au înaintat prim-secretarului PMR, Gheorghiu-Dej o propunere referitoare la crearea unei 
regiunii autonome maghiare în Ardealul de Nord. Potrivit versiunii iniţiale, teritoriul RAM nu 
s-ar fi limitat doar la fostele judeţe secuieşti, ci ar fi cuprins şi zonele Transilvaniei centrale, 
având centrul administrativ în oraşul Cluj. 

Articolele 19-21 din Constituţia publicată la data de 27 septembrie 1952 definesc noua 
unitate administrativă ca „teritoriul locuit de o populație compactă maghiară secuiească”, şi 
precizează că regiunea are o „conducere administrativă autonomă, aleasă de populaţia 
Regiunii autonome”. Deşi legile RPR, hotărârile şi dispozițiile organelor centrale ale statului 
român rămâneau obligatorii pe teritoriul RAM, potrivit articolul 21, RAM ar fi avut dreptul la 
un statut elaborat de Sfatul Popular Regional şi supus spre aprobare Marii Adunări Naţionale. 
Cu toate că statutul a fost elaborat de un colectiv de experţi ai Consiliului Popular Regional, 
acesta nu a mai fost aprobat. 

Teritoriul regiunii era de 13 500 km? (5,7% a teritoriului României), şi cuprindea 9 
raioane, formate aproape în totalitate de fostele scaune secuieşti, cu centrul administrativ la 
Târgu-Mureş. În 1956 populaţia regiunii era de 731 387 locuitori, din care 77,3% maghiari, 
20,1% români, 1,5% rromi, 0,4% germani şi evrei. În urma modificărilor teritoriale operate în 


55 À. Varga E., Erdély etnikai és felekezeti statisztikăja I [Statistica etnică şi confesională a Transilvaniei], 
Miercurea Ciuc, Editura Pro Print, 1999, p. 302, pp. 111-112 şi p. 520. 
°° ANIC, fond Preşedinţia Consiliului de Miniştrii - Serviciul Special de Informaţii, dosar nr. 63/1942, ff. 3-6. 

cadrul reformei administrative din decembrie 1960, ponderea populatiei maghiare in noua 
structura denumita Regiunea Mures Autonoma Maghiara a scazut la 61%. 

RAM cuprindea zone predominant rurale, subdezvoltate din punct de vedere economic 
si infrastructural, atat din perioada administratiei maghiare, cat si dupa 1918. Aceasta situatie 
nu s-a schimbat nici in perioada de ,,autonomie”: în perioada 1951-1959 RAM, deşi intrunea 
4,5% din populaţia României, a primit ca investiţii numai 2,4% din fondurile bugetare 
centrale, ceea ce a determinat în anii 1950 migraţia populației înspre regiunile mai 
industrializate din Transilvania de Sud (Braşov, centrele miniere din Valea Jiului şi 
Hunedoara). 

În privința RAM nu se poate vorbi despre o autonomie reală. Modul de administrare a 
RAM nu s-a distins de celelalte regiuni ale României decât prin structura sa etnică. 
Autonomia fictivă a regiunii era de fapt un instrument de integrare politică şi socială a 
minorității maghiare prin concentrarea instituțiilor culturale şi de învăţământ superior 
maghiare în interiorul regiunii. Acest lucru a însemnat în mod implicit privarea maghiarilor 
din alte regiuni, inclusiv din zona Clujului, de exercitarea drepturilor lingvistice şi 
educaționale revendicate, inclusiv a celor existente anterior. RAM a fost desființată in 1968, 
printr-o nouă împărțire administrativ teritorială, ce a creat aici trei judeţe succesoare, Mureş, 
Covasna şi Harghita. 

Deşi RAM nu a fost creată la solicitarea populaţiei maghiare (au existat opinii în 
cadrul comunităţii maghiare că ea ar fi fost un mijloc de divizare a populaţiei maghiare), şi nu 
poate fi considerată un succes nici din punctul de vedere al autonomiei, nici al performanţei 
economice sau culturale, acest capitol al comunismului din România este apreciat în mod 
diferit de către români şi maghiari. În timp ce românii consideră că înfiinţarea RAM a fost un 
abuz al comuniştilor, maghiarii cred acelaşi lucru despre actul de desființare. 

În cadrul reformei administrative din 1968 problema naţională şi viitorul Secuimii 
apărea sub două aspecte, una administrativă şi una economică. Pentru un scurt timp s-a 
conturat posibilitatea ca prin crearea unui singur județ mare pentru Secuime, populația din 
regiunea secuiească să-şi recapete unitatea administrativă. Ideea propusă de Fazekas Jânos, 
sprijinită într-o primă fază şi de Ceauşescu, a divizat însă nu numai conducerea de partid, ci şi 
o parte a maghiarilor din zonele respective, unii militând pentru unitatea administrativă a 
Secuimii, alții cerând alipirea raioanelor Sfântu-Gheorghe şi Târgu-Secuiesc la județul 
Braşov. În ultima instanță a fost luată o decizie de compromis, prin crearea unei unităţi 
administrative de sine stătătoare, județul Covasna. 


Forme de rezistenţă ale minorităţii maghiare 

Puținele forme de rezistenţă anticomunistă ale membrilor minorităţii maghiare care pot 
fi atestate documentar au fost formele de rezistență tacită în mediul rural şi rezistența 
împotriva colectivizării, solidarizarea cu ideile revoluţiei ungare din 1956 şi formele de 
disidenta intelectuală. 

Forme de rezistență în mediul rural. Asemănător zonelor rurale din întreaga ţară, şi 
populaţia rurală maghiară s-a împotrivit presiunilor comuniste, recurgând la formele de 
rezistență tacită răspândite pe întreg teritoriul țării: sustragerea de sub colectare, amânarea 
predării animalelor în colectiv etc.” 

Populația rurală maghiară, ca şi marea majoritate a populației rurale din România, s-a 
opus colectivizării. Metodele prin care populația maghiară de la ţară încerca să-şi apere 
pământul au variat de la rezistenţa tacită la revolte care cuprindeau regiuni întregi. În 1950- 


*7 Pentru o analiză a metodelor folosite Dorin Dobrincu, Constantin Iordachi (editori), Täränimea si puterea, 
Iaşi, Editura Polirom, 2005. Cazuistica maghiară este prelucrată în S. Olâh, Csendes csatater [Câmpul de bătălie 
liniştit], Miercurea Ciuc, Pro-Print, 2001, pp. 199-252. 

1951, in regiunile cu populatie mixta din jurul orasului Tg. Mures, täränimea romana si 
maghiară a luptat laolaltă in cadrul unei revolte organizate împotriva colectivizärii”. 

Solidarizarea cu revoluția maghiară şi represaliile care au urmat. Revoluţia din 
Ungaria din toamna anului 1956 a avut un impact puternic asupra populaţiei maghiare din 
România. La manifestări au participat mai ales tineri intelectuali, preoți catolici şi protestanți, 
studenți, elevi şi profesori din învățământul secundar şi universitar. 

După primele manifestări publice de solidaritate de la Timişoara, la care au participat 
atât studenţi români, cât şi maghiari, Securitatea şi aparatul de partid a reuşit să pună în 
aplicare o diversiune, bazată pe zvonuri nefondate despre caracterul revizionist al 
revendicărilor revoluţiei din Ungaria. Această interpretare a fost influențată decisiv de 
relatările lui Valter Roman şi Aurel Mălnăşan, furnizate din Budapesta, care au convins 
conducerea PMR că orice semn de solidaritate de partea maghiarilor din Transilvania trădează 
neloialitate față de statul comunist român”. 

Dincolo de formele de manifestare a solidarității cu ideile revoluției din 1956, 
evenimentele de la Budapesta au dat un nou impuls reactivizării sau creării unor organizaţii 
care îşi propuneau răsturnarea regimului comunist. Cele mai cunoscute cazuri de acest fel din 
Transilvania au fost reţeaua interetnică condusă de preotul romano-catolic bănăţean, 
Szoboszlay Aladâr, care milita pentru crearea unei confederații româno-maghiară-austriacă 
după modelul Monarhiei Hasburgice; grupul condus de funcţionarul Ioan Faliboga din Târgu- 
Mureş; grupurile conduse de preotul reformat Sass Kâlmân şi juristul Dobai Istvân, sau 
organizaţiile de tineret EMISZ (Federaţia Tineretului Maghiar din Ardeal), SZIT (Societatea 
Tinerilor Secui), SZVISZ (Asociaţia Tinerilor care Doresc Libertatea). 

Toate aceste încercări au fost descoperite de Securitate, iar participanţii au fost supuşi 
unor represalii extrem de dure. Toate aceste încercări au fost descoperite de Securitate, iar 
participanţii au fost supuşi unor represalii extrem de dure. În intervalul ianuarie 1957-iulie 
1959 nu mai puţin de 9978 persoane au fost condamnate“, dintre care cel puţin 43 la 
pedeapsa capitală“. Documente ale arhivei Securităţii arată că minoritatea maghiară a fost 
suprareprezentată atât în rândul arestatilor (aproximativ 4000 de persoane), cât şi între cei 
executaţi (13). În procesele inculpatilor maghiari, sentintele cele mai severe au fost date de 
Tribunalul Militar Cluj, prezidat — in mod paradoxal — de maiorul de etnie maghiară Macskasi 
Pal. În perioada 1957-1959 peste 30 de studenţi şi profesori de la Universitatea „Bolyai” au 
fost arestați şi condamnaţi la închisoare sau muncă silnică. La sfârşitul anului academic 1957- 
1958, în centrele universitare din Transilvania mai multe sute de studenţii maghiari au fost 
exmatriculati. 

Pe termen lung, principalul efect al revolutiei din Ungaria, precum si al miscärilor din 
Transilvania a fost întărirea neîncrederii conducerii de partid şi de stat fata de minoritatea 
maghiară. Acest fenomen s-a manifestat prin urmărirea sistematică a intelectualilor maghiari 
si începerea unei ample campanii de purificare etnică a aparatului Securităţii, Miliției şi 
Armatei. 

Forme de disidenfä intelectuală. Activitatea de disidentä în rândul minorității 
maghiare a prins contur spre sfârşitul anilor 1970, în urma accelerării procesului de 
omogenizare. Problemele abordate de disidenti erau de natură specific minoritară, dar au 


de discurs au fost conştientizate cu ocazia Conferinţei de la Helsinki din 1975. 


8 M. Laszlo, Acţiuni ale țăranilor împotriva înfiinţării şi funcţionării gospodăriilor agricole colective în 
regiunea Mureş, în „Anuarul Institutului de Istorie «Gheorghe Barit» din Cluj-Napoca” XLIV, Series Historica, 
2005, pp. 407-437. 

* Cuvântarea rostită de Gheorghiu-Dej la conferința extraordinară de partid din RAM, Târgu-Mureş 15-16 
decembrie 1956, cuvântarea preşedintelui Consiliului de Miniştri, Chivu Stoica, în martie 1957. 

5 ACNSAS, fond Documentar, dosar 53, vol. 1, f. 100. 

S! Ibidem, ff. 57-174. 


538 


In evolutia formelor de disidentä se disting douä faze succesive. In anii 1970 
„disidenţa” apărea sub forma unor memorii adresate conducerii superioare de partid sau unor 
foruri internaționale, protagoniştii fiind actuali sau foşti activişti de partid care aspirau doar la 
reformarea sistemului. A doua fază, cea a anilor 1980, este marcată de apariţia unei generații 
care refuza integrarea în sistemul politic existent, exprimându-şi dezacordul prin realizarea 
unor publicaţii samizdat şi formarea unor cercuri intelectuale de discuţii. 

În ceea ce priveşte disidenta „memorandistă”, se cuvin amintite memoriul lui Takacs 
Lajos şi cele ale lui Kirâly Karoly. În memoriul prezentat în cadrul Conferinţei Nationale a 
PCR din ianuarie 1978, Takacs a acuzat, printre altele, desființarea treptată a învățământului 
în limba maghiară în perioada 1960-1970, şi a formulat o serie de revendicări: transformarea 
Consiliului Oamenilor Muncii de Naţionalitate Maghiară (COMNM) într-o organizație 
minoritară funcțională, elaborarea unui nou Statut al Minorităţilor, folosirea limbii maghiare 
în administraţie, revendicări concrete privind restructurarea învățământului universitar”. 
Kiraly Karoly la rândul lui a adresat, începând din 1977, o serie de scrisori conducerii 
superioare de partid în care îşi prezenta sugestiile privind reformarea COMNM, sesiza unele 
probleme legate de educaţia în limba maghiară sau privind utilizarea limbii maghiare în 
administraţie şi denunța abuzurile organelor de Securitate față de unele persoane de 
naţionalitate maghiară. 

Tot în acest context trebuie amintit şi memoriul colectiv, oficial, adresat conducerii 
statului de către 32 de personalități ale culturii maghiare care protestau fata de apariția şi 
campania de promovare a eseului lui Ion Lăcrănjan, Cuvânt despre Transilvania, considerat o 
ofensă directă adusă minorității maghiare“. Memoriul intitulat „Raport din Transilvania” a 
fost întocmit de Toth Sandor, profesor de filosofie de la Uiversitatea Babeş-Bolyai (sub 
pseudonimul Lazar Gyérgy) împreună cu filosoful maghiar Tordai Zador. Raportul apare in 
aprilie 1977 într-o revistă literară de limba maghiară editată la Paris, după care este preluat de 
revista Le Monde, şi de Minority Rights Group”. 

„Scrisoarea celor 62 intelectuali maghiari către intelectualii români” din mai 1978 
enumera problemele concrete ale minorităţilor, denunța propaganda naționalistă antimaghiară 
din mass-media româneşti, cerând intelectualilor români să protesteze împotriva acestor 
practici“. 

O formă mai autentică de disidentä o constituie publicația samizdat intitulată 
Ellenpontok” (Contrapuncte), editată de un grup de tineri intelectuali din Oradea si Cluj. În 
perioada decembrie 1981-decembrie 1982 au apărut nouă numere conținând articole despre 
revendicările minorităţilor, relatări despre situația Bisericii maghiare, scrieri ale unor disidenti 
români etc. Obiectivul grupului era atragerea atenţiei forurilor internaționale asupra situației 
minorității maghiare din Ardeal şi, totodată, contracararea sentimentului de izolare al 
intelectualilor minoritari. In 1982, redacţia Ellenpontok a transmis Conferinţei de la Madrid 
un memorandum şi un program de măsuri în care cereau înființarea unei instituţii de 
promovare a drepturilor minoritare, autonomie culturală, încetarea politicii de omogenizare 
forțată, crearea unei comisii internationale pentru investigarea şi rezolvarea situației 


© Witnesses to Cultural Genocide. First-Hand Reports on Romanias Minority Policies Today, prefaţă de G. 
Schôpflin, New York, American Transylvanian Federation Inc. — Committee for Human Rights in Rumania, 
1979, pp. 91-102. 

° Ibidem, pp. 103-113. 

* ANIC, fond CC al PCR - Cancelarie, dosar nr. 78/82, ff. 19-27. 

$ G. Schépflin, A magyarok helyzete Romaniaban [Situaţia maghiarilor în România], Minority Rights Group, 
Report no. 37, London, 1977. 

S Ibidem, pp. 117-127. 

SN. Bardi (red.), Ellenpontok. Az Ellenpontok folyoirat evkânyve [Anuarul revistei Ellenpontok], Miercurea 
Ciuc, Pro-Print, 2000. 

minorităţii maghiare®, În noiembrie 1982 redactorii sunt arestaţi si expulzati din tara. Intensa 
mediatizare a cazului a reusit atragerea atentiei internationale si a avut ca efect intensificarea 
monitorizärii situatiei din Romania. 

În 1988, la iniţiativa profesorului Balazs Sandor apare la Cluj un nou samizdat, Kidlté 
Szo (Cuvânt strigätor), sub egida căruia apar două numere până in decembrie 1989. Editorialul 
din primul număr defineşte ca obiectiv sensibilizarea maghiarilor din Transilvania, 
exprimându-şi totodată convingerea că numai acţiunea comună a popoarelor conlocuitoare 
poate să schimbe situaţia actuală”. Grupurile de discuţii reprezintă o latură distinctă a 
mişcării disidente. Există date despre existenţa unor astfel de grupări la Târgu-Mureş, Cluj, 
Sfântu-Gheorghe, Miercurea Ciuc şi Timişoara. Gruparea cea mai bine organizată a fost 
Cercul Limes (initiator: Molnar Gusztav), format din intelectuali disidenti din Cluj, Bucuresti, 
Brasov, care între 1985 si 1987 se întâlneau periodic. Spectrul temelor dezbătute la aceste 
întruniri includea atât discuţii teoretice despre unele concepte precum minoritate, 
naționalitate, diasporă, autonomie, libertate, cât şi schitarea alternativelor pentru societatea 
din România în eventualitatea schimbării regimului comunist”. Gruparea a fost deconspirată 
in 1987, o parte dintre participanți fiind forțați să părăsească România. 


SG. Szécs: Az uniformis lătogatăsa [Vizita uniformei], New York, HHRF, 1986, pp. 191-228. 

“9 Sandor Balazs, Bekdszénté, in „Kiâlt Sz6”, 1988/1, p. 1. 

"Vezi G. Molnar (red.), Transzcendens remény. A Limes-kôr dokumentumai 1985-1989 [Speranţa 
transcendenta. Documentele cercului Limes], Miercurea Ciuc, Pro-Print, 2004, 330 p. 

Minoritatea germană in perioada comunistă 1944-1990 


Consideraţii generale 

Cauzele pentru care problematica minorității germane din România în anii 
comunismului este diferită în comparaţie cu cea a celorlalte minorităţi etnice sunt: 

a) Trecerea României de partea Aliaților la 23 august 1944. În urma acestei schimbări 
a alianţei, cetăţenii romani de naționalitate germană sunt subsumati, în baza originii lor etnice, 
națiunii germane şi consideraţi co-răspunzători pentru război şi urmările acestuia. În anii 
1944-1946 sunt luate măsuri represive împotriva tuturor membrilor comunităților etnice 
germane, inclusiv împotriva putinilor social-democrati şi comunişti germani care au luptat 
împotriva fascismului. 

b) Ca o consecinţă a războiului, multe familii de etnici germani au fost despărțite, o 
parte ajungând în Germania, iar alta rămânând în România. Tratamentul discriminatoriu la 
care sunt supuşi germanii până la mijlocul anilor 1950, iar mai apoi presiunea de asimilare (de 
care sunt afectate toate minoritățile naționale) şi declinul economic al României socialiste 
accentuează dorința de a părăsi tara. Ambitia aberantă a lui N. Ceausescu de a plăti datoria 
externă înainte de termen, transformă reîntregirea familiilor într-un comerţ cu oameni, un 
motiv în plus ca etnicii germani să considere că statul comunist le desconsideră demnitatea 
umană. 

Tratamentul punitiv aplicat întregii populații de etnie germană după 23 august 1944 
avea ca argument legea pentru înființarea „Grupului Etnic German” din noiembrie 1940". 
Aceasta conferea organizatiei germanilor statutul de persoana juridicä romana de drept public. 
În perioada imediat următoare, cea mai mare parte a etnicilor germani din România a facut 
parte din această organizație. După semnarea Convenţiei de Armistitiu din 12 septembrie 
1944, articolele 2 şi 3 din legea susmentionata aveau să ofere temeiul juridic pentru a-i 
încadra pe toţi etnicii germani în categoria celor care au colaborat cu Germania hitleristă”. 

Un alt acord cu efecte nefaste a fost „Convenţia între guvernul Reich-ului german şi 
guvernul român privitoare la înrolarea în armata germană-SS a cetăţenilor români de origine 
etnică germană” semnat la 12 mai 1943. Conform datelor Ministerului Afacerilor Externe, la 
sfârşitul războiului peste 50 000 de etnici germani luptau în armata germană, şi deci inamică, 
după 23 august 1944. 

În septembrie 1944 comunităţile germane din Transilvania de Nord (teritoriu aflat sub 
jurisdicţia Ungariei) sunt evacuate de armata germană în retragere. În Banat, şvabii din mai 
multe localităţi se refugiază peste granița cu Iugoslavia în fata trupelor sovietice. Numărul 
celor evacuați şi refugiați este apreciat a fi de peste 100 000. O parte dintre aceste persoane au 
fost retrimise în România de Armata Roşie. La fel s-a întâmplat cu persoanele strămutate în 
Germania din Basarabia şi Bucovina de Nord, respectiv din Bucovina de Sud şi Dobrogea, în 
baza Conventiilor semnate între URSS şi Germania, respectiv România şi Germania in 1940. 
La intrarea în tara, aceste persoane au fost internate în lagăre. 

În septembrie 1944 marea majoritate a etnicilor germani din Banat şi Transilvania au 
rămas pe loc. A existat intenția Germaniei de a-i evacua şi acordul de principiu al guvernului 


! Este vorba despre legea Nr. 830/1940, publicată în „Monitorul Oficial”, nr. 275 din 21 noiembrie 1940. 

* Art. 2: Apartin „Grupului Etnic German din România” toţi cetățenii români care prin confesia lor la poporul 
german au fost recunoscuţi ca fiind de origine etnică germană din partea conducerii Grupului Etnic şi înregistrați 
ca atare în registrul naţional al Grupului Etnic German din România. Art. 3: Reprezentantul voinţei naţionale al 
Grupului Etnic German din România este „Partidul Muncitoresc Naţional-Socialist German (NSDAP) al 
Grupului Etnic German din România” (Nationalsozialistische Deutsche Arbeiterpartei der Deutschen 
Volksgruppe in Rumänien). El lucreaza in cadrul statului national-legionar roman. 

3 AMAE, fond Germania, vol. 133, ff. 249-251. 

român“. Transferul celor aproximativ 500 000 persoane nu s-a putut realiza pe timpul 
desfăşurării luptelor”. Problema „transferării populaţiei germane” este din nou discutată la 9 
august 1946€. Din documentele la care am avut acces si din studiile consultate nu reiese, în 
mod cert, care au fost motivele sau circumstanţele datorită cărora etnicii germani din România 
nu au fost expulzați (aşa cum s-a întâmplat cu cei din Polonia, Cehoslovacia şi Ungaria), 
respectiv cum s-a ajuns la decizia de a-i menţine în tara — dacă o astfel de decizie a existat”. În 
România a rămas deci cea mai numeroasă comunitate de germani din țările din centrul şi sud- 
estul Europei”. 

Până în 1948, minoritatea a fost lipsită de drepturi politice (drept la vot, dreptul la 
asociere). Este confiscată proprietatea care a aparținut comunității (inclusiv proprietățile 
Bisericii evanghelice C.A. şi ale Diocezei romano-catolice din Banat fiind considerate „bunuri 
inamice”), iar Reforma agrară din 23 martie 1945 şi Regulamentul de aplicare îi vizează pe 
etnicii germani în mod explicit. Şi în această perioadă însă au avut şcoli în limba maternă şi 
au existat publicaţii (conduse de social-democrati) in limba germană. Recunoaşterea etnicilor 
germani ca „naţionalitate conlocuitoare” şi deci integrarea în procesul de transformare 
socialistă începe cu Rezoluţia Plenarei a 2-a a CC al PMR din 10-11 iunie 1948” şi Rezoluţia 
Biroului Politic al CC al PMR în chestiunea națională din 12 decembrie 1948'°. În baza lor, 


“La 2 septembrie 1944, Generalul N. Macici îi transmite generalului adjunct al Marelui Stat Major traducerea 
scrisorii Generalului H. Friessner, în care acesta solicită din partea guvernului german evacuarea tuturor 
germanilor din Transilvania, garantând deplina ordine şi că nu vor avea loc provocări sau atacuri împotriva 
Armatei regale române sau a populaţiei; ibidem, fond 91, România (Minoritatea germană), vol. 384, ff. 497-498. 

> În şedinţa Consiliului de Miniştri din 6 sept. 1944, G. Niculescu-Buzeşti propune formula de compromis: 
guvernul să accepte în principiu propunerea Guvernului german în ceea ce priveşte evacuarea etnicilor germani, 
urmând ca evacuarea să se facă când împrejurările o vor permite; ANIC, fond CC al PCR - Cancelarie, dosar nr. 
7/1944, ff. 9-10. 

“in şedinţa Biroului Politic al CC al PCR. E. Bodnäras: „Deci, noi să punem hotărât problema scoaterii nemtilor 
din tara şi a trimiterii lor în Germania”. M. Constantinescu: „În această chestiune sunt principial pentru a cere 
expulzarea şi a insista in această privinţă”. I.G. Maurer: ,,...sunt de acord cu tov. Luca că trebuie să susţinem 
trecerea acestora în Germania”; ANIC, fond CC al PCR - Secţia Cancelarie, dosar nr. 44/1946, ff. 14-16. Un 
„Studiu asupra Germanilor din România” (înregistrat cu Nr. 133/30.X11.1945 la Arhiva Biroului Politic al CC al 
PMR); ANIC, fond CC al PCR - Secţia Organizatorică, dosar nr. 61/1945, ff. 119-160, ajunge la concluzia: 
„Deşi importanţa acestei populaţii în economia României depăşeşte importanța ei numerică în populaţia ţării şi 
plecarea ei ar ridica unele greutăţi tranzitorii, singura soluție radicală a problemei Germanilor din România este 
scoaterea lor de pe teritoriul ţării şi repatrierea în Germania’). 

7 De la sfârşitul anilor 1960, propaganda susținea că Aliaţii ar fi prevăzut în Tratatul Conferinţei de Pace de la 
Paris „strămutarea întregii populaţii germane din tara noastră, aşa cum s-a întâmplat cu populaţiile etnice 
germane din alte tari ale estului şi sud-estului Europei” (Naţionalitatea germană din România. Documentar. 
(pentru uz intern), 1977; ANIC, fond CC al PCR - Secţia Organizatorică, dosar nr. 25/1977, ff. 16-17). Poziţia 
reprezentantului României la Conferinţa de Pace, de a-i considera în continuare drept cetăţeni români pe etnicii 
germani transportaţi de la „munca de reconstrucţie” din URSS în Germania, este interpretată a fi afirmarea 
dorinţei de a nu-i expulza pe etnicii germani din România. 

$ Studiul asupra Germanilor din România apreciază numărul lor la 420 000, reprezentând 2,5 % din populația 
țării (vezi nota 6); ANIC, fond CC al PCR - Secţia Organizatorică, dosar nr. 61/1945, f. 158. 

” Art. 10. În domeniul politicii naționale (...) Este necesar să rezolvăm în mod democratic problema populației 
germane din Ardeal şi Banat, ajutând la crearea unei organizaţii a populaţiei germane muncitoare pe baza 
diferentierii de clasă. O sarcină de prim ordin este dezrădăcinarea influenței pe care a avut-o hitlerismul in 
rândurile populaţiei germane din tara noastră; ANIC, fond CC al PCR - Secţia Cancelarie, dosar nr. 90/1948, f. 
iP 

° c) Solutionarea in mod democratic a problemei populaţiei germane din Ardeal şi Banat trebuie înfăptuită în 
spiritul Rezolutiei Plenarei din iunie a.c. a CC al PMR, pe baza diferentierii de clasa, in conditiile ascutirii luptei 
de clasä, avand ca sarcinä de prim ordin dezrädäcinarea influentei pe care a avut-o hitlerismul in rândurile 
acestei nationalitati. Marile reforme sociale ale democratiei noastre populare au daramat privilegiile seculare ale 
claselor exploatatoare care existau in sânul populatiei germane in timp ce muncitorimii germane i-au asigurat 
aceleasi drepturi la munca, salar egal la munca egalä. De asemenea regimul democratic a asigurat populatiei 
germane învățământul in limba maternă. Trebuie arătat maselor muncitoare germane că interesele lor sunt 
identice cu acelea ale întregului popor muncitor din tara noastră şi că ele au datoria să contribuie in mod efectiv 


542 


la 13 februarie 1949 este infiintat Comitetul Antifascist German, iar la 13 martie 1949 apare 
primul număr al cotidianului „Neuer Weg”, organul său de propagandă. Ca şi Consiliul 
Oamenilor Muncii de naţionalitate germană, înființat in 11 noiembrie 1968!!, şi Comitetul 
Antifascist German a fost un instrument al Partidului Comunist, care avea ca scop controlul 
comunităților germane şi transformarea lor conform principiilor comunismului românesc. 

Măsurile discriminatorii împotriva etnicilor germani au fost luate în perioada 
sovietizării țării, - în care România încă mai era monarhie constituţională, iar la guvernare au 
participat, chiar dacă pur formal, şi reprezentanţi ai partidelor democratice (,,burgheze”). La 
începutul anilor '50, începe reabilitarea. Decretul 81/1954? prevedea că îşi vor reprimi casele 
țăranii care vor intra în Gospodării Agricole Colective cu pământ primit din rezerva de stat. 
Al. Moghioroş afirma că aceste măsuri „au fost luate în perioada când puterea de stat a fost 
împărțită între noi şi o parte din reprezentanţii burgheziei”!?, iar Gheorghe Gheorghiu-Dej 
completa: „A fost o greşeală exproprierea ţărănimii muncitoare; nu s-a făcut diferențierea de 
clasă”!?. Si în anii 1950 şi mai târziu însă, în cazul germanilor nu conta doar „originea 
sănătoasă”, ci şi dacă rude ale lor au fost membri în Grupul Etnic German. Germanii au fost 
mereu suspectaţi de relaţii cu organizaţii fasciste si, din acest motiv, tinerii!” care trebuiau să- 
şi satisfacă stagiul militar erau trimişi în detaşamente de muncă. 

Viaţa culturală şi comunitară se normalizează după 1955 într-o oarecare măsură, fiind 
însă din nou zdruncinată de procese politice îndreptate împotriva unor „loturi” de etnici 
germani, dintre care menționăm doar cel împotriva celor 5 scriitori (Andreas Birkner, Wolf 
von Aichelburg, Hans Bergel, Harald Siegmund, Georg Scherg), respectiv „Biserica neagră” 
(1959). Ulterior, procesul de omogenizare a societăţii, enunțat de Ceauşescu la Conferința 
Naţională din 19 iulie 1972, avea să se transforme pentru minoritățile naționale într-un proces 
cu vădite tendințe de asimilare. În 1971 a fost interzisă folosirea numelor germane ale 
localităților în mod oficial, „Hermannstădter Zeitung“ a trebuit să-şi modifice denumirea în 
„Die Woche’, repertoriul spectacolelor trebuia să conțină mai întâi 20, iar mai târziu peste 
50% dintre piese în limba română şi realizate de autori români. 


la demascarea elementelor fasciste şi la demascarea propovăduirilor aşa zisei „unităţi germane”, care urmăresc 
subminarea solidarităţii oamenilor muncii şi realizarea politicii de clasă a burgheziei reacționare. O deosebită 
atenţie trebuie acordată tineretului german, care a fost educat în spiritul fascist şi pe care fasciştii ascunşi sub 
oblăduirea diferitelor asociaţii bisericeşti caută şi astăzi să-l influenţeze. Trebuie dusă o muncă de lămurire 
susținută printre masele muncitoare germane din tara, convingându-le că interesele lor proprii cer să lupte 
împotriva propriei burghezii, care vrea să facă din ele un instrument de manevră în slujba imperialismului anglo- 
american. Trebuie popularizată politica URSS care preconizează o Germanie democratică, unită şi paşnică, în 
opoziţie cu imperialiştii anglo-americani, care încearcă să transforme iarăşi Germania într-un arsenal de război, 
punând în primejdie nu numai securitatea altor popoare, dar şi viitorul însuşi al poporului german. Masele 
muncitoare germane din tara noastră trebuie să fie devotate Republicii Populare Române, să devină un factor 
activ în munca de construire democratică. Pentru îndeplinirea acestei sarcini, Comitetul Central al PMR 
consideră necesară înființarea unui Comitet Antifascist German; ibidem, f. 11-12. 

1! Decizia de înfiinţare a fost luată în şedinţa Comitetului Executiv al CC al PCR din 11 noiembrie 1968; ANIC, 
fond CC al PCR - Secţia Cancelarie, dosar nr. 186/1968, ff. 2-4. 

12 Decretul nr. 81/1954 „cu privire la dobândirea şi pierderea unor drepturi asupra unor categorii de bunuri” a 
fost semnat de Prezidiul Marii Adunări Naţionale la 18 martie 1954, iar la 19 martie 1954 a fost semnat HCM nr. 
370 privind condiţiile de aplicare ale decretului nr. 81/1954, însoțit fiind şi de Instructii de aplicare; ANIC, fond 
CC al PCR - Cancelarie, dosar nr. 154/1954. 

'5 Stenograma şedinţei ţinute la tovarăşul Moghioros in problema țăranilor muncitori de naționalitate germană în 
21 ianuarie 1954; ANIC, fond CC al PCR - Cancelarie, dosar nr. 8/1954, ff. 3-10. 

4 ANIC, fond CC al PCR - Secția Cancelarie, dosar nr. 3/1954, ff. 5-6 şi 28-36. 

0) situație nejustă există şi în privinţa satisfacerii stagiului militar al tinerilor germani. Marea majoritate a 
tinerilor germani nu sunt admişi să-şi facă stagiul militar în forțele armate, ci sunt trimişi în detatamente de 
muncă”, se remarcă într-un Referat privind situația populaţiei germane din RPR din 1956; ANIC, fond CC al 
PCR - Secţia Organizatorica, dosar nr. 32/1956, f. 11. 

Munca de reconstructie 

Convenţia de Armistitiu, semnată la 12 septembrie 1944 între Guvernul român şi 
Guvernele statelor aliate, nu stipula despăgubiri sub forma muncii de reconstructie.'° Totuşi, 
subiectul a fost discutat de aliaţi!!. Ordinul secret al Comitetului de Stat pentru Apărare al 
Uniunii Sovietice numărul 1761 din 16 decembrie 1944, semnat de Stalin, prevedea 
mobilizarea şi internarea tuturor etnicilor germani capabili de muncă, (bărbații în vârstă de 
17- 45 ani şi femei în vârstă de 18-30 de ani), aflaţi pe teritoriile eliberate de Armata Roşie 
din România, Iugoslavia, Ungaria, Bulgaria şi Cehoslovacia, şi trimiterea lor la muncă in 
URSS". Nota nr. 031 din 6 ianuarie 1945 a Comisiei Aliate de Control pentru România, 
adresată Preşedintelui Consiliului de Miniştri al României (Nicolae Rădescu), solicita ca între 
10-20 ianuarie 1945 să fie „mobilizați pentru muncă toți locuitorii germani apți de muncă, 
indiferent de cetăţenie”? 

Pregătirile pentru mobilizare — întocmirea tabelelor nominale cu germani, respectiv 
organizarea operațiunii — iar mai apoi operaţiunile de ridicare, adunarea în centre, şi 
transportul în URSS s-au efectuat de organele locale şi regionale ale Poliţiei şi Jandarmeriei în 
baza ordinelor emise de Ministerul Afacerilor Interne al României, respectiv Subsecretariatul 
de Stat al Poliției, Direcţia Generală a Poliţiei şi Jandarmeria. Prin adresa nr. 32.137 din 31 
decembrie 1944 a Ministerului Afacerilor Interne, Subsecretariatul de Stat al Poliției, adresată 
Inspectoratelor Regionale de Poliţie, se trimite ,,... în copie, ordinul Presedintiei Consiliului de 
Miniştri, ca urmare la ordinul telefonic din ziua de 19 Decemvrie a.c., comunicat direct si 
personal inspectorilor de poliţie”, în care se specifică date privind cele trei faze de desfăşurare 
a operaţiunii de ridicare, după primirea ordinului respectiv”. Este unul din documentele care 
atestă implicarea guvernului şi a autorităţilor române în deportarea etnicilor germani în 
Uniunea Sovietică. 

Din România au fost deportate 69 332 persoane”! plus 5324 persoane din Crişana şi 
zona Satu-Mare (inclusiv Maramureş şi Sălaj)”, teritoriu aflat în ianuarie 1945 sub 
administrarea Ungariei. 

Pe măsură ce deveneau incapabili de muncă, cei deportaţi au fost readuşi în tara. 
Primele astfel de transporturi de bolnavi au sosit în octombrie 1945 la Sighet”. În 1946-1947 
transporturi de bolnavi au fost trimise de sovietici şi în zona sovietică de ocupație a 
Germaniei. Eliberarea din lagărele de muncă din URSS a civililor germani din România a 
avut loc la finele anului 1949. 


'* Marin Radu Mocanu (coord.), România — Marele sacrificat al celui de al doilea război mondial. Documente. 
vol. I., Bucureşti, Arhivele Statului din România, 1994, p. 310. 

17 Conform documentelor din Arhivele de la Moscova, citate de Pavel Polian, Die Westarbeiter. 

15 GARF (Gossudarstvenii Arhiv Rossiskoi Federatii) Moscova, fond 9401, dosar nr. 68, pp.153, apud Guenter 
Klein, Im Lichte sowjetischer Quellen, in: Suedostdeutsche Vierteljahesblaetter. Nr.2/1998, Muenchen, pp. 153- 
162. 

'9 National Archives Washington, 740.00119 Control (Rumania)/1-1345, apud Georg Weber et. al., Die 
Deportation von Siebenbuerger Sachsen in die Sowjetunion 1945-1949, Koeln, Weimar, Wien, 1995, vol. III, 
p.92. În limba română publicat in Hannelore Baier (ed.), Deportarea etnicilor germani din România în Uniunea 
Sovietică, Sibiu, Forumul Democrat al Germanilor din România, 1994, p. 40. 

% ASRI, fond D, dosar 3194, f. 157. Document publicat în Hannelore Baier, op.cit, pp. 37-38. 

2 GARF, apud Pavel Polian, Westarbeiter. Reparation durch Arbeitskraft, în D. Dahlmann şi G. Hirschfeld, 
Lager, Zwangsarbeiter, Vertreibung und Deportation: Dimension der Massenverbrechen in der Sowjetunion und 
in Deutschland 1933 bis 1945, Essen, Klartext-Verlag, 1999, pp. 337-367. 

* Helmut Berner, Doru Radosav, und keiner weiss warum [Si nimeni nu ştie de ce], Ravensburg 1996, p. 242. 

* Cu Nr. 27291 S din 20 octombrie 1945, Biroul Special al Direcţiei Generale a Poliţiei comunică 
Inspectoratelor Regionale de Poliţie ca „a intrat în tara primul transport de cetăţeni romani de origine germană, 
foşti la muncă obligatorie în URSS”. Repatriatii urmau să primească o dovadă care va purta menţiunea „Fost la 
muncă obligatorie în URSS“. Politiile şi Posturile de Jandarmi erau obligate să întocmească o evidenţă specială a 
acestor cetăţeni; ANIC, fond Direcţia Generală a Poliţiei, dosar nr. 30/1945, f. 5. 

Date statistice credibile privind rata mortalității, respectiv reîntoarcerea in tara a celor 
deportaţi în ianuarie 1945 există despre cei circa 30 000 saşi deportaţi din Transilvania.”* 
Dintre aceştia 2643 au murit în Uniunea Sovietică, rata mortalității fiind de 10%, iar alte 2 
procente dintre cei ridicaţi au decedat în cursul repatrierii sau imediat după întoarcere. Dintre 
cei deportaţi, 74,7% s-au întors în România, 25% au fost duşi în Germania, restul în Austria şi 
7% au rămas în URSS”. 

În 19 Februarie 1945, Comisia Aliată de Control emite adresa nr. A/192, pe care 
Ministerul Afacerilor Interne o transmite organelor din subordine prin adresa nr. 15.458 din 
23 februarie 1945, care se cere să „se mobilizeze toţi germanii care s-au sustras de la măsurile 
de ridicare din trecut” şi „organizarea lor pe batalioane sau colonii de lucru” în interiorul 
ţării”, Ulterior, în baza altor ordine emise de MAI, în „detașamente de muncă obligatorie” 
sunt încadraţi etnicii germani care „au părăsit ţara odată cu trupele germano-maghiare” sau au 
fost în trupele SS şi care se reîntorc în țară”. Conform unui Referat al Direcţiei Centrelor de 
Internare din Direcţia Generală a Poliției din 10 ianuarie 1946, au fost înființate „detaşamente 
de muncă compuse din cetăţeni romani de origine germană” în Roşiorii de Vede (Teleorman), 
Valea Homorod (Braşov), Boju şi Stana (Cluj) etc, în care au fost „strânşi” 2561 bărbați şi 
2106 femei, în total 4667 persoane“. Conform unui alt raport asupra situaţiei numerice „a 
mobilizării la muncă de folos obştesc a cetăţenilor români de origine germană, în interiorul 
țării”, la 25 martie 1946, într-un total de 261 detaşamente mari sau locuri individuale de 
muncă se aflau mobilizate 6336 persoane”. Astfel de ,,mobilizari” şi internäri la munci 
obligatorii a etnicilor germani, în multe cazuri pentru simplul motiv că „posedă originea 
etnică germana”””, s-au efectuat până la finele anului 1948. (Decretul nr. 6 „pentru înființarea 
unităților de muncă” a fost emis de Prezidiul MAN în ianuarie 1950, ridicările fiind efectuate 
în baza unor ordine emise de MAI). 


Reforma agrară 

Decretul-lege nr. 178/1945 pentru înfăptuirea reformei agrare”! a fost singura lege 
emisă de guvernele comuniste, care a avut caracter discriminatoriu în ceea ce îi priveşte pe 
etnicii germani. Capitolul II stipula la Art. 3 „În scopul înfăptuirii reformei agrare, trec asupra 
statului pentru a fi împărțite plugarilor (...) următoarele bunuri agricole cu inventarul viu şi 
mort afectat lor: pământurile şi proprietățile agrare de orice fel aparţinând cetățenilor germani 
şi cetățenilor români, persoane fizice sau juridice, de naționalitate (origine etnică) germană, 
care au colaborat cu Germania hitleristă”. 

În conformitate cu Regulamentul Legii pentru înfăptuirea reformei agrare nr. 187 din 
1945” cât si cu „Instrucţiunile Comisiei centrale de reformă agrară privind modul de aplicare 
a legii de reformă agrară” din 28 februarie 1946", erau considerați „colaboraţionişti” nu doar 
cei care făcuseră parte din trupele SS sau care au avut funcţii în cadrul structurilor Grupului 
Etnic German (GEG), ci şi cei care s-au refugiat sau au fost evacuaţi peste graniță şi au fost 
retrimişi în tara, precum şi simplii membri cotizanti ai GEG. 


** Georg Weber et. al., Die Deportation ... 

5 Ibidem, vol. I, pp. 285 si 323. 

26 ASRI, fond documentar, dosar nr. 3194, ff. 169-170. 

* Ibidem, dosar nr. 3733, f. 58. 

28 Ibidem, dosar nr. 2195, f. 27. 

7 Ibidem, ff. 11-18. 

30 Vezi Fişa individuală a lui Hartman Leopold, internat in Detaşamentul de munca Boj; ANIC, fond Preşedinţia 
Consiliului de Ministri - Serviciul Special de Informatii, dosar nr.95/1945, f. 71. 

*' Publicat in „Monitorul Oficial”, nr. 68 bis din 23 martie 1945. 

* Publicat în „Monitorul Oficial”, nr. 85 din 12 aprilie 1945. 

3 ANIC, fond CC al PCR - Secţia Agrară, dosar nr. 6/1946, ff. 1-2; ibidem fond Ministerul Afacerilor Interne - 
Direcția Administraţiei de Stat, dosar nr. 99/1946, ff. 19-21. 

Conform unui recensământ din 1948, circa 74% dintre etnicii germani trăiau în mediul 
rural”. În şedinţa Consiliului de Miniştri din 10 ianuarie 1947, ministrul Agriculturii Traian 
Săvulescu afirmă: „Am expropriat până acum 143 000 saşi şi şvabi”, suprafaţa totală 
expropriată de la aceştia fiind de „804 mii iugăre, din care mare parte pământ arabil ...” „Prin 
efectul legii s-a efectuat exproprierea totală în proporție de 95% din întinderile aflate în 
posesia saşilor şi svabilor”*. 

La 2 septembrie 1953, Biroul Politic al PMR lua hotărârea „de a se repara greşelile 
făcute cu ocazia exproprierii din anul 1945 a țăranilor muncitori germani din diferite regiuni 
ale țării”, iar în 14 ianuarie 1954 se stabilesc măsurile ce trebuie întreprinse". Discuţiile din 
Biroul Politic au loc pe baza unei „Note explicative cu privire la țăranii săraci şi mijlocaşi de 
naționalitate germană expropriati”, în care este menţionat faptul că în 1945 „au fost 
expropriate un număr de 64 050 gospodării de ţărani săraci şi mijlocaşi. De asemenea, au fost 
expropriate un număr de 56 430 de case de la țăranii săraci şi mijlocaşi de naţionalitate 
germană”. S-a hotărât atunci ca din terenurile rezerve de stat existente în regiunile locuite de 
etnici germani „să se dea familiilor de țărani muncitori germani care vor să intre în gospodării 
colective, în folosință veşnică, suprafețele necesare de pământ pentru a constitui gospodării 
colective” iar membrilor în GAC să li se dea casele înapoi sau să li se dea loc de casă şi 
grădină”*5. Această hotărâre este reafirmată în şedinţa Biroul Politic al CC al PMR din 22 mai 
1956, după care începe transpunerea în practică. La consfätuirea cu oamenii de ştiinţă şi 
cultură din rândul nationalitätii germane, care a avut loc în 3 iulie 1968, lui N. Ceauşescu i se 
aduce la cunoştinţă de către „oamenii de ştiinţă şi cultură” germani că „deşi au trecut 14 ani, 
şi astăzi sunt zeci de cazuri indreptatite care nu au putut să fie rezolvate din cauză că casele 
sunt ocupate şi azi de CAP sau alte instituţii din localitate”. 

Faptul că etnicii germani au intrat în GAC cu pământ din rezerve de stat — sau chiar şi 
fără — a avut şi mai are repercusiuni în aplicarea Legii 18/1991 de retrocedare a terenurilor 
agricole către foştii proprietari, ei primind terenuri din rezerve, acolo unde acestea au fost 
constituite, şi numai în puţine cazuri, fostele lor proprietăți. 


Reunificarea şi reîntregirea familiilor — „vânzarea nemților” 

La căderea Cortinei de Fier, multe familii de etnici germani trăiau despărțite, de 
ambele parti ale acesteia. La începutul anilor '50, de unificarea familiilor s-a ocupat Crucea 
Roşie Internaţională, reuşind să scoată din România câteva rude de gradul I ale celor aflaţi in 
Germania“. În 1955, decretul nr. 253°! oferea posibilitatea repatrierii foştilor cetăţeni români 
şi deci a reunificării familiilor şi în România, dar de această posibilitate s-au folosit puţini. 
Până la stabilirea relațiilor diplomatice între România şi RFG, la 31 ianuarie 1967, 
problematica şi cazurile concrete de reunificare a familiilor au fost abordate cu ocazia purtării 


* Conform Recensământului din 25 ianuarie 1948 un număr de 344 522 persoane s-au declarat ca fiind de 
naționalitate germană, dintre care 89 572 trăiau în mediu urban şi 254 950 în mediu rural. În studiul „Aspecte din 
viata nationalitätii conlocuitoare germane din RPR” care menţionează cifrele redate (cliseele 0009-0039) se 
afirmă că: „La cifra totală de 344 522 se mai adaugă aproape 40 000 de germani reîntorşi în tara de la 1948 
încoace”; ANIC, fond Comitetul Antifascist German, rola 1379. 

*> ANIC, fond Preşedinţia Consiliului de Miniştri - Stenograme, dosar nr. 1/1947, ff. 60-72. 

% Ibidem, fond CC al PCR - Cancelarie, dosar nr. 3/1954, ff. 2 şi ff. 5-6. 

“ Ibidem, ff. 42-45. 

% Ibidem, ff. 5-6. 

% Ibidem, dosar nr. 113/1968, f. 5. 

“ Georg Weber et. al, Emigration der Siebenbuerger Sachsen. Studien zu Ost-West-Wanderung im 20. 
Jahrhundert. Westdeutscher Verlag, 2003, p. 444. Conform statisticilor oficiale germane, in 1951 din Romania 
au plecat 1.031 etnici germani. În 1952 nu erau decât 26, in 1953 15, numărul ajungând din nou peste o mie 
(1.383) abia în 1958. 

* Publicat în „Buletinul Oficial al RPR“ nr. 18 din 30 iunie 1955. 

tratativelor economice“. Astfel, mare parte din două note din 18 si 21 februarie 1959 asupra 
unor discutii avute de reprezentanti ai Agentiei Economice Romane — printre care se numära 
I. Pacepa! — si cei ai Ministerului Economiei si de Externe al RFG, sunt dedicate acestei 
teme“. RFG îi recunoaşte ca germani (potrivit art. 116 al. 1 al Constituţiei RFG) si pe etnicii 
germani de altă cetăţenie şi consideră a avea o responsabilitate fata de cei care trăiesc în ţările 
din sud-estul Europei, care au de suferit din cauza apartenenţei lor etnice. Dacă în anii 1950 se 
punea problema reunificării familiilor despărțite de evenimentele războiului, de la mijlocul 
anilor 1960, când au devenit posibile vizite reciproce iar mulți dintre cei plecați în RFG a 
refuzat să se mai întoarcă, a devenit acută problema reîntregirii familiilor astfel despărțite. 

Cu ocazia unei vizite efectuate de un secretar de stat german în România în mai 1965, 
acesta îi comunică primului ministru I. Gh. Maurer şi ministrului de externe C. Mănescu 
disponibilitatea RFG de a recompensa financiar aprobările de emigrare“. Potrivit lui Dennis 
Deletant, la stabilirea relațiilor diplomatice dintre România şi RFG s-a semnat un acord secret, 
„prin care RFG se obliga să achite guvernului român o taxă pe cap de cetățean contra 
aprobării de emigrare”. Conform lui Deletant, sumele „variau între 4000 şi 10 000 de mărci, 
în funcție de vârstă şi calificare profesională”, banii fiind transferați în contul guvernului 
României sub formă de credite“. Erwin Wickert, ambasadorul RFG la Bucureşti între 1971- 
1976, relatează că înainte de a-şi începe misiunea la Bucureşti, Willy Brandt îi spusese de un 
acord privind reunificarea familiilor, iar ulterior a aflat că pentru fiecare etnic german căruia i 
se permitea să plece în RFG se plătea o taxă pe cap. Preţurile erau eşalonate: Categoria A: 
1800 DM (caz normal), categoria B1: 5500 DM (student); categoria B2: 7000 DM (student în 
ultimii 2 ani de facultate), categoria C: 11 000 DM (absolvent de facultate); categoria D: 2900 
DM (tehnician sau muncitor calificat). În plus, România primea pentru fiecare 10 000 de 
plecaţi un bonus de 1 milion DM”. În anii următori, partea română va găsi mereu argumente 
în favoarea măririi taxei pe cap de etnic german, căruia i se aprobă plecarea din tara. Într-un 
interviu“5, Stefan Andrei a afirmat că, în ianuarie 1978, cu ocazia vizitei cancelarului german 
H. Schmidt la Bucureşti, a fost semnat un acord secret, conform căruia România se angaja ca 
în fiecare an să permită plecarea în RFG a 11 000 de minoritari germani, iar RFG acorda în 
schimb credite Hermes (garantate de stat), într-un volum de 700 milioane de DM, şi plătea 
pentru fiecare german care pleacă 4000 DM, în cazul că vor pleca 11 000 pe an. În cazul că 
vor pleca 13 500 pe an, se vor plăti 5000 DM. Taxa este mărită în anii 1980.” 

Conform lui Ernst Meinhardt” primele documente care atestă că s-au plătit bani 
pentru a înlesni plecarea din România a unor etnici germani datează din 1954. Ca intermediar 
între cele două guverne în anii 1960 apare deseori un avocat din Stuttgart. Guvernul român a 
preferat diferiți intermediari Societăţii Crucii Roşii. La solicitarea Societăţii Crucii Roşii din 
RFG din 1973, de a stabili întâlniri cu omologii români, Ministerul Afacerilor Externe 
propune: „Societatea de Cruce Roşie din R.S. România să nu accepte negocieri, de nici un fel, 
cu Societatea vest-germană de Cruce Roşie în chestiuni legate de reunirea familiilor.” Şi: 


“ Vezi Nota asupra unei discuţii de resort în Ministerul Afacerilor Externe din 4 martie 1966. În: Akten zur 
Auswaertigen Politik der Bundesrepublik Deutschland 1966. Herausgegeben im Auftrag des Auswaertigen Amts 
vom Institut fuer Zeitgeschichte. vol. I, Muenchen, R. Oldenburg Verlag, 1997, p. 256. 

* ANIC, fond CC al PCR - Relaţii Externe, dosar nr. 42/1959, ff. 1-6. 

“4 Akten zur ..., p. 257. 

5 Dennis Deletant, Ceausescu şi Securitatea. Constrangere si disidenta în România anilor 1965-1989, 
Bucuresti, Editura Humanitas, 1998, p. 125. 

“ Jbidem. 

“7 Erwin Wickert, Mit gluecklichen Augen, 2001, p. 500. 

“ Interviul a fost luat în iulie 2006 de Tiberiu Stoichici si Adrian Dragusin. 

# Conform unor informaţii neverificate, în 1983 taxa pe cap era de 7800 DM. 

°° Redactor la Deutsche Welle TV Berlin si presedinte al asociatiei Svabilor bänäteni din Berlin-Brandenburg. 
Rezultatele investigatiilor sale au fost prezentate la un simpozion pe tema räscumpärärii germanilor din Romania 
care a avut loc la 11 iunie 2005 la Nürnberg, comunicare care ne-a fost pusa la dispozitie. 

„Examinarea cererilor în scopul reîntregirii familiilor este o chestiune de competență 
exclusivă a organelor de stat române. Asemenea chestiuni cu caracter umanitar nu constituie 
obiect de negocieri.” Aceste propuneri ale MAE au fost aprobate în şedinţa Prezidiului 
Permanent al CC al PCR din 18 iunie 19735!. 

Pe de o parte se afirma că reîntregirea familiilor este o chestiune umanitară, ce nu 
constituie obiect de negocieri iar în şedinţele Consiliului oamenilor muncii de naționalitate 
germană trebuia combătută dorința de plecare din tara’; pe de altă parte Ceauşescu trimitea 
emisari la guvernul RFG, care să negocieze mărirea taxei plătite pentru cei lăsaţi să plece. 

Încă din anii 1960, dar mai ales în anii 1980, taxelor pe cap de persoană emigrată 
plătite oficial de guvernul german li s-au adăugat bunuri sau sume de bani în valută plătite de 
membri de familie pentru a urgenta acordarea aprobării de plecare“. În încercarea de a stoarce 
şi mai multi bani de la familiile celor care doreau să părăsească tara, respectiv de la RFG, 
Consiliul de Stat adoptă „Decretul privind obligațiile persoanelor care cer şi li se aprobă să se 
stabilească definitiv în străinătate de a plăti integral datoriile pe care le au fata de stat, 
organizaţii socialiste şi persoane fizice, precum şi de a restitui unele cheltuieli suportate de 
stat cu scolarizarea lor”.” Sumele exorbitante cerute prin aplicarea acestui decret au provocat 
proteste atât din partea RFG, cât şi a SUA, astfel încât s-a renunțat la unele din plățile cerute. 
Totuşi, potrivit calculelor efectuate de E. Meinhardt în baza datelor culese, doar în perioada 
1967-1989 au fost plătite în total taxe de 1,4 miliarde DM taxe pentru persoanele emigrate, la 
care se adaugă alte taxe (de şcolarizare, consulare, etc.) şi mita. 

Comisiei Prezidențiale nu i s-au pus la dispoziție documente ale serviciilor de 
informaţii pentru a putea elucida cine — din cadrul Securităţii - a organizat acest trafic cu 
persoane şi cine sunt „beneficiarii” acestor sume de bani. 


>! ANIC, fond CC al PCR - Cancelarie, dosar nr. 109/1973, ff. 2-3 şi ff. 31-33. 

“O astfel de şedinţă a Biroului Consiliului Oamenilor Muncii de Naţionalitate Germană are loc in 22 iunie 
1973, în care „principalele probleme dezbătute s-au referit la emigrările nejustificate in R.F. Germania ...”, 
ANIC, CC al PCR - Secţia Organizatorică, dosar nr. 19/1973, f. 17. 

55 O astfel de discuţie are loc, conform notei lui K. Kinkel, pe atunci director în Ministerul de Externe al RFG, la 
7 iulie 1974 la Hotelul Hilton din München, la solicitarea unui „ministru” Drăgan, a cărui funcţie partea germană 
nu reuşeşte să o identifice; Akten zur ...,1974, p. 204. 

* Conform unei scrisori adresate lui N. Ceauşescu de un cetățean cu domiciliul în München, a dat unui 
colaborator al ministrului de interne Stănescu — la solicitarea acestuia — suma de 23 000 DM pentru a se aproba 
plecarea familiei sale din Bucureşti, în noiembrie 1972, fără ca familia să fi putut pleca (ANIC, fond CC al PCR 
- Secţia Cancelarie, dosar 211/1973, ff. 41-43). Ziarul „Timişoara International” din 12 martie 1994 a publicat o 
listă a 93 de persoane, care au dat sume de până la 50 000 DM lui Nicolae Căpraru, cunoscut ca „grădinarul” 
între 1987-1989. 

* ANIC, fond CC al PCR - Cancelarie, dosar nr. 85/1982, ff. 1-2v. 

Comunitatea evreiasca 


Scurt cuvant introductiv 

O prezentare exhaustiva a situatiei evreilor in perioada dominatiei comuniste in 
România ar necesita un spaţiu voluminos!. Spatiul restrans al prezentei lucrari obliga la o 
prezentare telegrafica. 

Prezentarea sufera de lipsa posibilitatii de a consulta arhivele românesti, care in pofida 
promisiunilor au rămas ferecate pentru cercetător. „Arhivele au fost şi rămân păzite cu 


strasnicie””. 


Situaţia social politică a evreilor din România in anul 1944 

Evreilor, după ani de suferințe şi mai ales de pericole care au vizat direct viaţa 
evreului în timpul Holocaustului, evenimentul din 23 august 1944 li s-a părut mai întâi 
salvator. În acest sens trebuie înțeles de ce atunci evreii „au manifestat entuziasm, aşa cum 
numai condamnatii la moarte salvaţi de la streang pot să se bucure””. 

Un manifest al Partidului Evreiesc, semnat de presedintele lui, A. L. Zissu, o figura 
deosebitä in miscarea sionistä din Romania, räspândit si lipit pe peretii caselor din cartierele 
evreieşti, se exprimă in favoarea guvernului de eliberare şi cheamă la lupta împotriva 
fascismului pentru succesul democraţiei”. O serie de declaraţii ale unor oameni politici români 
din conducerea statului în favoarea emigrării şi a realizării unui stat naţional evreu, precum şi 
pentru existența unei comunităţi evreieşti in tara, care să reprezinte interesele populaţiei 
evreieşti, au produs ecouri pozitive’. 

În această atmosferă, toate asociaţiile, organizațiile şi societăţile publice evreieşti, care 
au existat înainte de a fi desființate de regimul fascist, şi-au reluat activitatea cu un avânt 
necunoscut până atunci. Deşi aveau nevoie de aprobarea cenzurii, organele de presă evreieşti 
şi-au reluat apariţia, cu un tiraj în continuă creştere“. 

Viaţa economică şi activitatea profesională a evreilor — după pauperizarea lor din 
cauza legilor rasiale şi „românizării” forțate, care i-a despuiat pe evrei de tot avutul lor prin 
impozitele impuse — a început să se refacă treptat, fără însă ca aceştia să-şi poată recăpăta 
avutul jefuit. Discuţiile şi promisiunile cu privire la restitutio in integrum nu au dat nici un 
rezultat”. În schimb, evreii au fost angajaţi, pentru prima oară, în aparatul de stat. Noua 
guvernare era interesată de elemente fără trecut fascist şi evreii răspundeau la această 
condiţie. Pregătirea lor profesională a corespuns nevoilor tehnice şi mai ales necesităților 


! Vezi Shlomo Leibovici Laiş, Comitetul democratic evreiesc. CDE Formatie Politică Evreiască sau Jewsectia 
Româneasacă, Tel Aviv, Editura Comitetul pentru activitate culturală iudaică în rândurile evreilor originari din 
România, 2004, p. 175. 

? Vladimir Tismăneanu, Stalinism pentru eternitate. O istorie politică a comunismului rominesc, traducere de 
Cristian Petrescu şi Dragoş Petrescu, postfață de Mircea Mihăieş, Iasi, Editura Polirom, 2005, p. 283. 

3 Misa Ariely, 23 August, sfârşitul nazismului în România, în „Viaţa Noastră”, 24.08.1956, Tel Aviv, p. 3. Vezi 
şi I. Finkelstone, Danger, Test and Miracles (Povestea rabinului Rosen), London, 1990, p. 47. 

* Vezi manifestul în Arhiva Sionistă Centrală (ASC), Ierusalim, A133/36 şi în Arhiva Asociaţiei Culturale 
Mondiale a Evreilor Originari din România (ACMEOR), Tel Aviv. 

> Informatie răspândită de Agenţia Telegrafică Evreiască (ITA). Vezi şi declaraţia ministrului de Externe Grigore 
Niculescu-Buzeşti, în „Renaşterea Noastră”, Bucureşti, 27.10.1944, p. 4. Vezi şi declarația ministrului de 
Externe, Constantin Vişoianu, în ibidem, 24.11.1944. Vezi şi declaraţia prof. Vlădescu Răcoasa, în ibidem, 
1.12.1944. 

$ Vezi cercetarea presei evreieşti din România, ce se desfăşoară la ACMEOR, Tel Aviv. Vezi şi Autorizatia 
Cenzurii Militare române nr. 997, din 18.09.1944, dată în baza legii 150/938, sub semnătura Lt. Col. G. Stavrica, 
în arhiva personală a lui Shlomo Leibovici Laiş. 

7 Vezi Jurnalul Consiliului de Miniştri nr. 570, din 30.08.1944. Vezi şi Convenţia de Armistitiu între guvernul 
român şi guvernele Naţiunilor Unite, publicată în „România Liberă”, 17.09.1944. Vezi şi „Jewish Chronicle”, 
Londra, din 8.09.1944. 

Administratiei Financiare, astfel incat si-au putut câstiga demn existenta. Procentajul evreilor 
în aparatul de stat, inclusiv în Securitate, ajunsese la 5,5%*. Cu toate acestea, intrarea lor în 
posturi la stat nu a fost bine văzută, fiind consideraţi uzurpatori. Chiar şi intrarea lor în 
Partidul Comunist a fost considerată de organele partidului ca provizorie, „tovarăşi de drum”, 
companioni temporari, atâta timp cât era nevoie de ei’. 

În viata internă a colectivitatii evreieşti din România au apărut disensiuni între evreii 
naționali şi cei de stânga, precum şi între cele două figuri centrale ale vieţii evreieşti din 
România, A. L. Zissu şi dr. W. Filderman, care au purtat discuţii în contradictoriu cu 
repercusiuni serioase în anii viitori”. Dar aceste conflicte nu au împiedicat o viață socială şi 
mai ales o viata culturală intensă. Au început să apară cărți pe teme evreieşti, în româneşte şi 
idiş, şi broşuri în ebraică. Se organizau concerte de muzică evreiască, unele difuzate la Radio 
România, conferințe pe teme iudaice, iar Teatrul evreiesc şi-a reluat activitateal!. 

Organizațiile afiliate centrelor mondiale, cum au fost Joint (The American Jewish 
Joint Distribution Committee), ORT, OSE, Congresul Mondial Evreiesc, Bnei Brith, Camera 
de Comerţ Româno-Palestiniană etc, şi-au redeschis secțiile in Romania’. 

Acest tablou pozitiv a fost umbrit de unele atitudini ale guvernării. Fără să ţină seama 
de faptul că evreii s-au văzut dintotdeauna ca o minoritate națională, Frontul Naţional 
Democrat, factorul politic cel mai activ atunci, a hotărât că evreii sunt români de religie 
mozaică. Ministrul Nationalitatilor (minorităţilor) s-a grăbit să-şi însuşească poziția 
Frontului'”, privând astfel minoritatea evreiască de anumite drepturi statutare. Nu s-a ținut 
seama nici de Legea Statutului minorităţilor nationale’ şi nici de cele stipulate în Convenţia 
de Armistitiu. 

În locul Centralei Evreilor, impusă de regimul Antonescu, a luat ființă după război 
„Consiliul Evreiesc General”, cu participarea reprezentanţilor tuturor forurilor publice 
evreieşti, inclusiv reprezentanții partidelor politice. Consiliul a insistat să se obțină statutul de 
minoritate pentru evrei şi atunci comuniştii au părăsit Consiliul, după ce depuseseră toate 
eforturile pentru a fi admişi. Comportarea comuniştilor a dat naştere la bănuieli, ba chiar la 
îngrijoräri ”. 


Lichidarea institutiilor evreiesti 1947-1949 
In pofida sicanelor în permanentä crestere, si poate pentru cä au presimtit cä timpul nu 
lucrează în favoarea lor, toate asociaţiile, organizațiile şi instituţiile evreieşti şi-au extins 


* Vezi diferitele statistici publicate atât de autorităţi, cât şi de Biroul de Statistică al Congresului Mondial 
Evreiesc, secția România. Vezi şi opis 128, folder 770, p. 64 în RGSPI, precum şi Arhivele securităţii, vol. 2, 
Bucureşti, Editura Nemira, Consiliul Naţional pentru Studierea Arhivelor Securităţii, 2006, pp. 292-293. În 
legătură cu prezenţa şi activităţile unor militanti proveniţi din rândul minorităţilor nationale (evreiască, maghiară, 
ucraineană etc), mai ales în prima perioadă a regimului comunist, în cadrul aparatului de partid, guvernamental şi 
de Securitate, a se vedea capitolul despre partid, cel despre Securitate, precum şi fişele de dicţionar biografic 
privitoare la: Vasile Luca, Ana Pauker, Iosif Chisinevschi, Alexandru Nicolschi, M. Dulgheru, Ion Vinte, Leonte 
Răutu, Valter Roman [Notă — VT, CV]. 

? Vezi mărturia lui B. Rohrlich depusă la Institutul de Cercetare şi Documentare, Universitatea Haifa. 

10 Vezi procesul verbal al şedinţei Soliei venite din Eretz Israel, 1.10.1944, în arhiva personală a lui Shlomo 
Leibovici Laiş. Vezi şi scrisoarea lui David Zimand, membru al soliei, de la sfârşitul lui 1944, în ASC Ierusalim, 
S25/5266, precum şi scrisoarea Soliei către comitetul Executiv al Sindicatelor din Eretz Israel, din 4.11.1944, în 
Arhiva Proiectului Interuniversitar, Tel Aviv, 25.28 (7). 

'' Dr. Emil Dorian, The Quality of Wittness, a Romanian Diary 1937-1944, Philadelphia, 1982. 

! Vezi Raportul Solului Şaike Dan, către Preşedintele Organizaţiei Sioniste Mondiale Haym Weitzman, la 
încheierea anului 1944, în Arhiva Proiectului Interuniversitar. 

15 Vezi sinteza Departamentului Politic din Ierusalim, din 25.11.1944, în ASC Ieusalim, Z6/2265. Vezi şi 
Memoriul Taigar, în arhiva personală a lui Shlomo Leibovici Lais. 

4 Legea nr. 575, paragraful 18. 

15 Vezi scrisoarea lui Moshe Averbuch (Agami), şeful soliei din Eretz Israel, Bucureşti, 25.11.1944, în Arhiva 
Proiectului Interuniversitar, Tel Aviv, 24/3. Vezi şi ASC, S25/5206. 

activitatea şi au cuprins aproape toată suflarea evreiască din România'€. Adunări generale, 
congrese, alegeri democratice, practica dintotdeauna a acestor foruri publice, nu a corespuns 
regulilor de conducere ale Partidului comunist. Presiunea partidului şi a organelor asociate s-a 
intensificat pe zi ce trece. Încercările de amestec în treburile interne ale diverselor foruri 
evreieşti, provocate de tensiuni interne până la sciziuni, încurajarea delatiunilor şi a delatorilor 
şi la nevoie amenințările directe (mai ales în provincie) au fost piedici din ce în ce mai 
resimtite în viata evreiască din România. La aceasta dată, fiecare acţiune avea nevoie de 
autorizaţie specială, care nu se obținea uşor!/. Două evenimente importante au avut loc în anul 
1947 şi amândouă au dovedit că Partidul Comunist şi regimul pe care-l preconizează nu vor 
putea convietui cu orice for public, care nu i se supune orbeşte. Antiteza Sionism-Comunism, 
ideologii opuse dintotdeauna şi mai ales contradictorii prin esența lor şi poziția 
neîmpăciuitoare a stalinismului fata de Sionism, au fost hotărâtoare în luarea treptată a tuturor 
măsurilor împotriva a tot ce a însemnat o viață evreiască independentă. Personalități din viata 
evreiască din România se cereau îndepărtate. Lupta împotriva dr. Wilhelm Filderman, 
preşedintele Federației Comunităţilor Evreieşti şi reprezentant al Jointului din România a fost 
dusă cu toată forţa, prin amenințări directe şi indirecte, printr-o intensă campanie de presă, 
într-o perioadă în care devenise clar că atacul prin presă nu era decât un prolog al măsurilor 
penale. Dr. Filderman s-a văzut nevoit să se retragă, după 30 de ani de activitate publică, 
„fiindcă se află într-un pericol iminent de a fi arestat ca reactionar”'*. Conducerea Federaţiei 
Comunităţilor Evreieşti din România a fost preluată, fără alegeri, de către Comitetul 
Democratic Evreiesc (CDE), pierzându-şi astfel independenţa şi devenind o instituţie care 
execută dispozițiile Partidului Comunist. Dr. Filderman a ales calea fugii clandestine din 
România!?. 

Sef-rabinul dr. Alexandru Safran a devenit ținta centrală a persecuției. Îndepărtarea lui 
a devenit mai mult decât necesară, deoarece încercările repetate de a obţine de la el semnătura 
pe anumite declaraţii, incompatibile pentru un şef-rabin, şi mai ales somatia de a semna 
renuntäri la bunuri comunitare, care au întâlnit refuzul lui categoric, l-au desemnat ca 
indezirabil. Noua conducere comunistă a comunității a dat dispoziţii funcţionarilor să nu 
menţină contact cu şef-rabinul. Maiorul Lewy, din NKVD, consilierul sovietic pentru 
probleme evreieşti la Bucuresti, s-a prezentat la casa şef-rabinului Safran, cerându-i imperativ 
semnătura pe un apel prin care cerea condamnarea la moarte a şefului Partidului Naţional 
Țărănesc, Iuliu Maniu. Şef-rabinul a respins cererea cu fermitate. Explicaţia rabinului că o 
asemenea semnătură ar fi putut da naştere unui nou val de antisemitism a fost considerată de 
maior ca puerilă. Maiorul Lewy nu a ezitat să-l amenințe pe şef-rabin cu moartea. Părăsind 
camera, maiorul l-a avertizat să nu dezvăluie nimănui despre vizita sa”. Singurul om care a 
aflat de la rabin de această vizită a fost avocatul Arnold Schewefeldberg, jurist-consultul 
Congresului Mondial Evreiesc din România, care a fost zguduit”!. Rabinul Safran a fost 
avertizat să nu iasă din casă, decât doar pentru a merge la sinagogă, altfel va avea de suferit”?. 
Regimul găsea că toate metodele îi sunt permise, în vederea atingerii scopurilor sale. 


© Vezi Zvi Weinstein Carmi, din solia palestinianä, Bucuresti, 7.03.1947, cätre Comitetul Executiv al 
Sindicatelor din Eretz Israel, in Arhiva Muncitoreasca, Tel Aviv, fond 206 IV, dosar nr. 368. 

17 Vezi scrisoarea Centralei Hechalutz, Bucuresti, 1.12.1947, p. 1, catre sectia pentru Hechalutz, a comitetului 
executive al sindicatelor tn Arhiva Muncitoreasca, Tel Aviv, fondul 208 IV, dosar 369. 

18 Vezi Raportul Legatiei Britanice, din 3.11.1947, p. 1, paragraful 2, in FO 371/61831. 

19 Vezi „Depoziţia privind plecarea clandestină a dr. W. Filderman din România, 18 iulie 1951, în fata Lt. de 
Securitate A. Manu”. 

% Vezi The Jewish Monthly, Londra, vol. 2, nr. 8, November 1948, pp. 465-468. Vezi si The Rabbi and the 
Commisar, în „Press Bulletin, British League for European Freedom”, Londra, nr. 73, 1948, p. 10. 

*! Vezi Scrisoarea lui Sylvio de Mayo, din Efal, Israel din 19.05.1962, p. 3, fotocopie în arhiva personală a lui 
Shlomo Leibovici Laiş. 

2 Vezi mărturia şef-rabinului dată lui Shlomo Leibovici Lais la Ramat Gan, 5.02.1987. 

Alternativa la asuprire a fost colaborarea, adicä ingenuncherea totala la dictat. Opresiunea sau 
colaborationismul au fost propuse concomitent deserventilor de cult ai diferitelor religii, 
protestanți, evrei şi musulmani”. 

Înlocuirea şef-rabinului Safran, hotărâtă demult”“, a aşteptat doar prilejul potrivit, care 
s-a ivit foarte repede. La 29 noiembrie 1947, ONU a votat crearea unui stat evreiesc. Mase de 
evrei s-au adunat la Templul Coral. Entuziasmul era general. Sef-rabinul a vorbit cu 
înflăcărare celor prezenți. Organul Partidului Sionist Religios, „Darcheinu”, a publicat, cu 
această ocazie, un manifest special, semnat de şef-rabin”. 

Circumstantele părăsirii şef-rabinului dr. A. Safran au fost prezentate, cum era şi 
natural, foarte diferit. La 13 decembrie 1947, Ministerul Cultelor a trimis rabinului Rosen o 
numire, publicată cu săptămâni înainte în Monitorul Oficial”, prin care i se aducea la 
cunoştinţă că este membru în Comisia de Legiferare a problemelor bisericeşti, ca reprezentant 
al religiei mozaice. Scrisoarea i-a fost expediată cam la zece zile, după plecarea din România 
a şef-rabinului Safran, dar intrarea în vigoare a numirii, aşa cum reiese din publicarea ei 
oficială, a început cu data de 15 decembrie 1947, adică cu destul timp înainte de „plecarea” 
şef-rabinului Safran. 

La 22 decembrie 1947 a apărut în casa şef-rabinului dr. A. Safran, preşedintele 
comunist al Federației Comunităţilor Evreieşti din România, dr. Sandu Lieblich care i-a dictat 
o scrisoare lui Şafran prin care să anunţe că a răspuns pozitiv unei invitaţii primită din Eretz 
Israel şi că pleacă într-acolo, pentru o chestiune importantă, în interesul Comunităţii Evreilor 
din România. Scrisoarea era destinată preşedintelui comunității din Bucureşti. Odată 
scrisoarea semnată, dr. Lieblich l-a somat pe şef-rabin să părăsească România, în câteva ore, 
în caz contrar va avea de suferit consecinţe”. Metoda comunistă clasică de „pierdere a 
urmelor”, în cazul unei acțiuni pe care ei o ştiu cât era de nelalocul ei, a fost aplicată şi în 
cazul alungării sef-rabinului Safran. Dr. S. Lieblich nu numai că a fost îndepărtat de la 
preşedinţia Federaţiei, dar a şi fost arestat. „În închisoare, dr. Lieblich era unul din deţinuţii 
cei mai amarati. El se plângea de soarta lui, lamentându-se că el, comunistul fidel, plăteşte 
pentru devotamentul său”. Campania împotriva sef-rabinului Safran nu a încetat odată cu 
părăsirea României. Din contra, în anii care au urmat, comuniştii au continuat defăimarea lui 
Safran, această campanie servindu-le in propaganda lor antireligioasă”. 

Iudaismul român a fost prins nepregătit de schimbările rapide, de dictatele impuse în 
conducerea treburilor sale şi de fapt nu a ştiut să reacționeze, dar mai ales a fost cuprins de 
teama de a reacţiona. Comuniştii au reuşit să creeze o atmosferă de înfricoşare nu numai 


22 Ghitä Ionescu, Communism in Rumania, 1944-1962, Oxford, Oxford University Press, 1964, p. 182. 

Vezi I. Held Hedera, Scrisoare deschisă rabinului Dr. Moses Rosen, in „Viaţa noastră”, Tel Aviv, 2.09.1952. 
Vezi şi mărturia Rabinului Efraim Gutman, fostul secretar al rabinului Rosen, care ştia de la mama rabinului: 
„fiul meu va fi viitorul sef-rabin al României”, în Arhiva ACMEOR. Vezi mărturia lui Gad Sternbaum, dintre 
foştii activişti ai stângii sioniste, din 17.04.1996, în ibidem. Interesantă este mărturia lui Ion Popescu Puturi, dată 
lui Shlomo Leibovici Laiş, în prezenţa lui Cristian Popişteanu, la 7.09.1992: „Rabinul Rosen a fost pregătit să fie 
şef rabin mult timp înainte ca schimbarea să se fi produs. El a fost destinat pentru că era membru marcant in 
conducerea CDE, pentru că a fost membru al Partidului Socialist şi pentru că a luptat pentru unificarea partidului 
socialist cu partidul comunist”. 

% Vezi „Darcheinu”, Bucureşti, decembrie 1947. 

26 Vezi Hotărârea nr. 60603, publicată în „Monitorul Oficial” nr. 296, partea Ia, B, la 22.11.1947. 

7 Vezi Mărturia citată a lui I. Popescu Puturi. Vezi si Bulletin de IATY, Paris, 8.10.1948, p. 3; vezi şi Mărturii 
din 20.12.1989 şi 30.01.1990, date lui Shlomo Leibovici Lais la Ierusalim, de către prof. $. Z. Feler, care a spus: 
„După cele publicate la plecarea lui Şafran am rămas cu impresia că a dezertat. Am auzit după aceea povestea dr. 
Sandu Lieblich şi n-am înţeles ce caută el în toată chestiunea comunităţii. Era un endoctrinolog cunoscut, 
secondant al profesorului Parhon. Totuşi Sandu Lieblich a fost cel ce a jucat rolul în legătură cu Safran, el i-a 
spus că trebuie să părăsească țara”. 

2% Vezi Mărturia lui S. Avni, care l-a întâlnit pe S. Lieblich în aceeaşi celulă de închisoare, Avni fiind arestat 
pentru sionism. 

* Vezi A. Parnas, Iudaismul român la venirea primăverii, în „Haaretz”, Tel Aviv, 19.03.1948. 

printre evrei. ,,Aceasta pozitie a eliberat autoritatile de griji si ele si-au permis sa facä si din 
Rabinatul central al României o unealtă in plus pentru punerea în practică a îngenuncherii 
comunităţii evreieşti, supunând-o intereselor Partidului Comunist”. 

Înlăuntrul comunităţii viata devenise aproape imposibilă. Supravegherea venită din 
zona forurilor străine comunităţii, bănuielile reciproce erau încurajate, delatiunile se ţineau 
lanţ. 

Pregătirile pentru alegerea formală a noului şef-rabin s-au desfăşurat în această 
atmosferă tensionată. Alegerile au avut loc la 16 iunie 1948. Rabinul Rosen a fost ales cu 
„173 de voturi, contra 14”. Rezultatele alegerilor nu au surprins. Divergentele de păreri 
privesc numai validitatea lor. Întrebarea de principiu a fost: au fost alegerile libere sau 
electoratul a fost constrâns să voteze candidatul indicat de sus? CDE şi rabinul Rosen au slăvit 
alegerile „democratice”*!. Alţii le-au considerat o farsă”. Sandu Tiller, de la secţia de cadre a 
CDE scrie în mărturia sa: „La o întâlnire a forurilor de conducere a PCR (...) s-a hotărât 
mobilizarea de muncitori de la APAC şi de la ,,Gheorghiu-Dej” şi ei au fost aduşi la adunare 
să ridice mâna pentru alegerea lui””. Profesorul Feler a facut parte din electorat, în calitatea 
lui de preşedinte al Comunităţii Evreilor din Botoşani. „Am fost aduşi la adunare, cu indicatia 
clară că trebuie să-l votäm pe Rosen. Candidaţii şi-au ținut prelegerile... De plictiseală am 
ieşit din sală, dar am fost alarmat să intru pentru a-l vota. Indicatia a venit de la capii CDE... 
Au spus că trebuie ales şi aşa am facut**”, Prof. A. Vianu, istoric comunist, scrie: „Nu este 
greu de dezmintit ceea ce s-a publicat în legătură cu adunarea reprezentanţilor comunităților şi 
a rabinilor, care a avut loc la 16.06.1948... Documentele şi mărturiile dovedesc că 
desfăşurarea era diferită de cele publicate. După discursurile lui M. Rosen şi David Safran, 
majoritatea inclina pentru alegerea lui David Safran, dar Bercu Feldman, care se afla în sala 
ca observator din partea conducerii CDE şi care a primit dispoziții de la forurile superioare de 
partid şi guvern, s-a amestecat şi a cerut să fie ales Rosen”*”. Seiva Nahman din Montreal, 
Canada scrie: „Ca membră a CC al Partidului Social Democrat, am participat la şedinţa la 
care Ştefan Voitec, şeful partidului, a comunicat hotărârea conducerii supreme a partidului de 
a-l prezenta pe Moses Rosen, candidat preferat al PSD pentru postul devenit liber de şef- 
rabin”. 

Ecourile îndepărtării şef-rabinului Şafran şi alegerea rabinului Rosen ca locţiitor au 
produs rumori şi în afara României. „Rabinul Rosen a fost numit de comunişti, aşa cum s-a 
procedat si cu alti capi de biserici”””. Rabinul şef Rosen a jucat în comunitatea evreiască 
acelaşi rol ca patriarhul Justinian Marina în Biserica Ortodoxă'*. 

Rabinul Rosen a fost înscăunat ca şef-rabin la 20 iunie 1948, în cadrul unei solemnitati 
impresionante, la care au participat reprezentanți ai guvernului, capi ai cultelor, inclusiv 
Patriarhul şi conducătorii Federaţiei Comunităţilor Evreieşti. Toţi au ținut discursuri de 
felicitări“”. În discursul de „încoronare” rabinul Rosen a declarat (printre altele): „Nu vin să-l 
înlocuiesc pe tradatorul Safran, ci să iau locul răposatului dr. lacob Niemerower... Domnilor 


3% Vezi Iod, În ghiarele uliului nu există nici o speranţă, în „Hamodia”, Ierusalim, 19 Elul 5711. 

31 Revista Cultului Mozaic”, Bucureşti, în repetate numere. 

* Communists and Jews, în „The Manchester Guardian”, din 16.08.1948. 

% Vezi mărturia lui Sandu Tiller din 26.05.1991, pp. 7-8, în Arhiva ACMEOR, Tel Aviv. 

4 Vezi mărturia prof. S. Z. Feler, din 31.01.1990, în arhiva personală a lui Shlomo Leibovici Laiş. 

3 Alexandru Vianu, In memoriam Israel Bacal, în „Minimum”, Tel Aviv, anul V, nr. 52, p. 37. 

36 Vezi Seiva Nahman, Israel Bacal, în „Minimum”, Tel Aviv., anul V, nr. 96, noiembrie 1991, p. 76. 

31 Vezi Alfred Turiel, £ finito il Mondo di Teri, în „Bolletino della Comunita Ebraica di Milano”, Anno XLV, nr. 
6, Giugno 1988, Yiar Siwan, p. 7, Vezi şi Jessica Douglas Home, Romania’s chief Rabbi Fances to Ceausescu’s 
Tun, în „The Wall Street Journal”, 28.06.1988, precum şi in „Evidences”, Paris, iunie-iulie, 1952, p. 36. 

38 M. Shafir, Socialist Republic Romania, in B. Szaikowski (coord.), Marxist Governments, vol. III, London, 
1981, p. 162. 

cs Invitatia la solemnitate, in arhiva personala a lui Shlomo Leibovici Lais. 

reprezentanti ai guvernului si ai partidului, va promit si-mi iau obligatia de a imi indeplini 
misiunea, în spiritul noilor vremuri’””. 

Rabinul Rosen s-a dovedit o alegere potrivită pentru interesele regimului. Plecat în 
delegaţia evreilor din România la Consfătuirea de la Montreaux a Congresului Mondial 
Evreiesc, el a prezentat situația evreilor din România ca un rai, enumerând instituții religioase 
evreieşti inexistente în realitate“!. Asemenea declaraţii exagerate mascau de fapt realitatea 
sumbră a educaţiei religioase. Ele au provocat atacuri la adresa rabinului Rosen şi în ţară şi în 
străinătate: „Comitetul Federaţiei Comuniştilor Evreieşti nu a fost ales de către evrei, ci numit 
de autorităţi, care l-au numit şi pe Moses Rosen, un avocat, şeful secţiei evreieşti a partidului 
la putere”*?. 

Rabinul Rosen nu a putut rämâne indiferent la vocile negative ce se inmulteau. El a 
căutat căi de apropiere de rabinii ortodocşi, care, la rândul lor, erau interesaţi să găseasă în el 
un scut de apărare faţă de presiunile crescânde, la care erau supuşi. În genere, preoții 
recalcitranti au fost persecutați şi chiar arestați. Cine refuza să se „convertească” era pedepsit, 
indiferent dacă era vorba de clerul catolic sau de rabini”. 

Presiunea regimului prin CDE era atât de mare, încât prima vizită a ministrului 
plenipotenţiar israelian la Templul Coral, primit cu onorurile cuvenite de Rabinul Rosen, a 
provocat o primă ciocnire între îndatoririle de şef-rabin şi supunerea la dictatul comunist. 
Fruntaşul CDE, Bercu Feldman, l-a apostrofat pe rabin: „Pentru că primeşti spioni la Templu, 
soarta iti va fi aidoma cu cea a cardinalului Mindszenty al Ungariei, care a fost arestat, fără a 
se tine seamă de înalta lui poziţie”. Rabinul Rosen era destul de speriat". Pentru a-şi 
răscumpăra păcatele, la dezvelirea Monumentelor Jertfelor Holocaustului, care a avut loc la 
Paris în decembrie 1949, Şazar, pe atunci şeful secției de cultură pentru diasporă a Agenţiei 
Evreieşti şi apoi preşedintele Statului Israel, s-a întors cu totul tulburat de Rosen „care a hulit 
Israelul şi Sionismul cu atâta grosolănie şi atât de sălbatec, cum nu mă aşteptam să aud din 
gura unui rabin, fie el chiar unul impus. Credea probabil că vorbeşte la o întrunire comunistă 
şi nu într-o tara liberă ca Franța”. 

În decursul anului 1949, toate sferele vieții evreieşti, inclusiv cea religioasă, au fost 
supuse organizatoric partidului şi controlului de stat, aşa că Gleichschaltung-ul (alinierea) a 
fost perfect". Rând pe rând, toate organizațiile evreieşti au fost subjugate, fie prin obligația la 
autodizolvare, fie prin acaparare fizică, iar când nu a fost găsită altă cale, prin lege. Aşa, de 
pildă, printre rezolutiile Sfatului Rabinic Superior, aproape toate declarative, laudative la 
adresa regimului, singura rezolutie practica era cea de ,,a vinde cladirile sinagogilor in care nu 
se mai roagă evrei”. 

Două organizaţii, Partidul Evreiesc şi Organizaţia Sionistă Revizionista, n-au aşteptat 
dizolvarea şi s-au declarat autodizolvate. Toate zvonurile, aluziile şi chiar ştirile transpirate de 


“ Ben Silo, Angajamentele dlui Rosen, în „Revista Mea”, Tel Aviv, 6.07.1979, pp. 32-33. 

“| Vezi Press Communique, Second Plenary Assembley World Jewish Congress, nr. 11, 30.06.1948. Andrei 
Pippidi are rezerve in privinta evaluarii de mai sus a activitätii Sef Rabinului Moses Rosen, pe care o considera 
excesiva. 

* Vezi The Jewish Monthly, vol. IL, nr. 5, august 1948, p. 269. Vezi şi „Israelitisches Wochenblatt”, Zurich, 
22.10.1948, p. 8. 

# Vezi M. Shafir, op. cit., p. 395, apud V. Gregorian, Stratehgia i taktika leninizma bocvoe bratekich komparti”, 
in ,,Bolsevik”, nr. 7, 1950, p. 14. 

“4 Vezi Memoriile Rabinului Rosen, in „Minimum”, Tel Aviv, nr. 2, mai 1987, pp. 24-28. Vezi si Corespondent 
special la Bucureşti, Evreii din Bucureşti salută la Templu, pe ministrul plenipotenţiar al Israelului”, in 
„Haaretz“, Tel Aviv, 18.02.1949; vezi, de asemenea, scrisoarea ministrului plenipotențiar al Israelului la 
Bucureşti, Reuven Rubin, din 27.01.1949, către şef-rabinul oraşului Bucureşti, dr. Moses Rosen, în Arhiva 
Ministerului de Externe Israelian, Ierusalim. 

1% Vezi raportul Sazar, decembrie 1949, în Arhiva Agenţiei evreieşti, Ierusalim. 

“© Vezi AJYB, Philadelphia, vol. 52, 1951, pp. 352-353. 

47 Vezi JTA, New, 6.11.1949, sub semnătura lui Sol Rosman. 

la surse serioase, fie cä au fost räspândite cu premeditare, fie cä au ajuns la urechile celor 
interesati prin binevoitori, care spuneau despre conducatorii ambelor organizatii, desi n-a 
existat nici o legătură organică între ele, că sunt sortiti arestului (ceea ce s-a şi întâmplat mai 
târziu). Atunci, ei au înțeles că nu au încotro şi au preferat să se declare autodizolvati. 

Organizațiile afiliate unor centre mondiale au început să resimtă presiuni din ce în ce 
mai grele. Astfel Jointul, societatea evreiască de ajutor cu centrul în Statele Unite — care 
aducea in România anual frumoasa sumă de 4 000 000 de dolari, toți sosiți prin Banca 
Naţională care îi schimba în moneda locală, fiind favorizată în acele timpuri de setea statului 
român pentru valută forte —, a ajutat refugiații evrei, şcolile evreieşti şi presa evreiască, 
cantinele şi spitalele. În schimb, pentru că a fost calificată în Uniunea Sovietică drept un 
oficiu de spionaj, a fost destul pentru ca România să nu o mai tolereze. La aceasta s-a adăugat 
faptul că Jointul subventiona punctele de Hachşara (comunele de pregătire ale pionerilor 
sionişti pentru o viata productivă în Eretz Israel), precum şi căminele de copii cu educaţie în 
acelaşi scop. Tratativele interminabile, dublate de pofta hräpäreatä a CDE de a pune mâna pe 
magaziile Jointului, totdeauna pline cu hrană şi îmbrăcăminte, au dus la hotărârea 
guvernamentală de a-l lichida“. Directorul Jointului, Dr. Fridrich Costiner, a fost cercetat de 
Securitate, în condiţii departe de a fi civilizate”. (Paguba resimțită în anii următori a dus la 
reinvitarea Joint-ului să-şi reia activitatea în România lui Ceauşescu). 

Congresul Mondial Evreiesc a avut în România o secție foarte activă, încă din anul 
1936. Închisă de regimul fascist, ea şi-a reluat activitatea la 9 noiembrie 1944%, Congresul a 
ajutat practic autorităţile româneşti în acțiunea de repatriere a cetăţenilor români din Uniunea 
Sovietică în anii 1945-1946". Congresul a fost activ în acțiunea de restratificare profesională 
şi în alte acțiuni văzute cu ochi buni de către regim”. Dar din momentul când conducerea 
mondială a Congresului a refuzat să participe la Conferinţa Partizanilor pentru pace, în urma 
unei directive primite de la Moscova (directive asemănătoare au fost date Poloniei, 
Cehoslovaciei, Bulgariei şi Ungariei), s-a interzis secției româneşti contactul cu conducerea 
mondialä”. În 1950, secţia românească a Congresului Mondial Evreiesc şi-a încetat existenţa. 

OSE în perioada celui de-al doilea război mondial a funcționat în România sub forma 
Comitetului Mamei şi Copilului, care 1-a ajutat pe copiii în nevoie. Spre sfârşitul anului 1944, 
comitetul a primit aprecierea OSE din Elveția şi a fost recunoscut ca o secţie a sa în România, 
primind un buget serios, ceea ce a permis lărgirea activităţii. Mella Iancu, omul de legătură 
între ilegalitatea sionistă şi legalitatea comunistă, preşedinta Comitetului Mamei şi Copilului, 
a devenit Director OSE pentru România. În paralel, Mella Iancu a fost o activistă de frunte la 
Apărarea Patriotică. OSE şi-a adus un serios aport în amelorioarea situației precare a 
populaţiei din nordul Moldovei la sfârşitul războiului. Provenind din fonduri evreieşti, 
ajutoarele destinate evreilor au fost împărțite la cererea autorităților locale şi la neevrei. 
Cerinta ca ajutorul să fie acordat întâi evreilor nu a găsit un ecou pozitiv. În semn de protest, 
Mella Iancu a demisionat din Apărarea Patriotică. În martie 1945, OSE deţinea 7 cantine, care 
au deservit 800 de copii, iar la sfârşitul aceluiaşi an avea cantine în 12 oraşe, pentru 3 000 de 
copii. În iunie 1946, deţinea 15 centre medicale, specializate în boli de copii, iar la sfârşitul lui 
1946 funcționau 116 asemenea centre în 33 de localități din tara. Copiii cei mici au suferit cel 
mai mult de pe urma foametei din anii 1946-1947 şi OSE, datorită primirii unei alocatii 


“8 Vezi HCM nr. 197, din 4.03.1949. 

* Pentru relaţiile Joint România, vezi zecile de dosare „România” în Arhivele Joint New York şi Ierusalim, 
inclusiv Raportul Costiner, înaintat lui Jordan, directorul general al Jointului, asasinat la Praga, în perioada 
comunistă. O copie a raportului în Arhiva personală a lui Shlomo Leibovici Laiş. 

°° Memento Statistic, vol. I, Bucuresti, 1945, p. 11; vezi şi „Mântuirea”, Bucuresti. 

5! Vezi „Renaşterea noastră”, Bucureşti, 12.10.1946. 

Vezi Raportul Comisiei de Control al secţiei, a Congresului Mondial Evreiesc şi răspunsul trezorierului 
congresului, Leon Itear, Bucuresti, 14.01.1946, în arhiva personală a lui Shlomo Leibovici Laiş. 

55 Vezi Moti Moscovici, Dare de seamă la venirea lui în tara, în arhiva personală a lui Shlomo Leibovici Lais. 

extrabugetare, şi-a mărit sfera activităţii. Problema lipsei de personal adecvat a fost rezolvată 
prin înfiinţarea unei şcoli proprii de surori sociale şi de surori de caritate. În 1949, OSE avea 
în îngrijirea sa circa 20 000 de copii, intretinuti în cămine de copii, grădini şi parcuri pentru 
copii in convalescentä, toate cu echipament modern, căpătat din strainatate™*. Însă la 8 martie 
1949 a apărut un domn Negrilă şi s-a declarat delegat al CDE, instalându-se la conducere, fără 
să solicite măcar o predare ordonată. Pentru a acapara marea avere a OSE, Federaţia 
Comunităţilor, recte CDE, a numit un aparat special în frunte cu E.C. Croitoru Weiss, cu 
misiunea de lichidare a OSE* 

ORT, societate mondială evreiască pentru restratificarea profesională a tinerilor evrei, 
a avut în reţeaua de şcoli de meserii peste 1000 de tineri imediat după război”€. Fiind o 
instituție educativă, regimul a ținut să-şi impună directivele, cu toate că scopul şcolii se 
încadra în vederile lui. A schimbat conducerea şcolii şi a transformat cursurile în multianuale, 
ceea ce nu concorda cu interesele elevilor evrei, interesați în cursuri de scurtă durată, deoarece 
se pregăteau să emigreze. „Productivitatea” evreilor, sloganul trambitat de regim pe toate 
căile, a rămas literă moartă. 

Hotărârea guvernului român, din martie 1949, de a lichida toate instituțiile autonome 
evreieşti a pus capăt şi activităţii ORT. 8 şcoli, cu 42 de secții profesionale echipate modern, 
în care învățau 2270 de tineri””, au devenit şcoli generale, fără urme de semnalmente evreieşti. 
Condiţiile de înscriere, care cuprindeau şi obligaţia fiecărui absolvent de a sta la dispoziția 
țării timp de doi ani după terminarea cursurilor, a îndepărtat candidaţii evrei, astfel că şcoala, 
nu numai că nu mai era evreiască, dar era şi fără evrei® 

Bnei Brith a existat in Romania din 1871. Marea Loja din Romania capatase numarul 
IX, deşi era a IV-a înființată in lume. Legăturile poştale dintre România şi Statele Unite, pe 
atunci anevoioase, au cauzat întârzierea înscrierii în Ordinul Mondial. Datorită afinitätii 
evreilor din România cu tara strămoşească, Marea Lojă din România a primit numele 
„ZION”. Activitatea culturală şi de asistență socială s-a desfăşurat până la sfârşitul anului 
1947. Primele semne rău prevestitoare au apărut în 1948, când stânga a definit Bnei Brith ca o 
organizaţie masonică, ceea ce într-un sistem comunist a pus loja sub semnul lui Cain. În 1949, 
Bnei Brith nu mai exista în România, având aceeaşi soartă ca şi celelalte organizații evreieşti. 

Toate organizațiile autonome evreieşti afiliate unor centre din afara graniţelor au fost 
lichidate prin presiuni sau din ordinul direct al guvernului. Fiecare dintre aceste organizaţii îşi 
avea specificul ei, cu care un regim comunist nu se putea împăca. Activitate de sine stătătoare, 
relații cu tari apusene, alegeri deplin democratice, nici una nu concorda cu prevederile noului 
regim”. Fiecare dintre aceste organizaţii aveau şi o bază materială serioasă, care a fost luată 
fără chitanta sau altă confirmare oficială. 

Privit retrospectiv a fost o politică mioapă, care a adus României doar prejudicii, atât 
materiale (încetarea trimiterii de fonduri din străinătate, adică privarea de valută forte), cât şi 
în ceea ce priveşte provocarea unei opinii publice mondiale ostile. Sub un regim în care 


* The Ordeal in Romania, în Dr. L. Wulman, In fight of health of Jewish people, New York, 1968, p. 168. 

55 Vezi Adeverinta federaţiei Comunităţilor Evreieşti din România, nr. 3014, din 31.12.1949, in arhiva personală 
a lui Shlomo Leibovici Laiş. 

°° Vezi I. Butnaru, Holocaustul Uitat, consideratiuni istorice, politice şi sociale cu privire la antisemitismul 
românesc, Tel Aviv, Editura Acmeor, 1985, p. 414. 

ST Vezi Raport de activitate al FCE din RPR, pe perioada ianuarie 1948, decembrie 1949, pp. 4-6, în Arhiva FCE, 
dosar nr. 265 V. 

8 Vezi Corespondent special la Bucureşti, Existenţa materială a evreilor din România, în pericol, în „Haaretz”, 
Tel Aviv, 23.12.1949. 

” Vezi Carol Iancu, Prefata, în Teodor Wexler, Michaela Popov, Anchete şi procese uitate 1945-1960. 
Documente, f.1., Fundaţia W. Filderman, f.a., vol. 1, p. 3, care citează Rezoluţia CC al PMR, din 12 decembrie 
1948 şi Hotărârea Guvernului României din 4 martie 1949. 

ideologia şi dispoziţiile Moscovei primau, asemenea organizații democratice nu aveau nici o 
şansă. 

Singura organizaţie evreiască, care a încercat din răsputeri să supraviețuiască, a fost 
Mişcarea Sionistă, care număra circa 130 000 de membri“. Între anii 1944 şi 1949 au existat 
relaţii directe satisfăcătoare între Organizaţia Sionistă din România şi instituțiile de stat. Din 
momentul izbucnirii războiului rece, relațiile au devenit tensionate, mai ales că între 
decembrie 1948 şi decembrie 1949, evreii au depus cam 200 000 de cereri pentru viza de 
ieşire din tara pentru a emigra in Israel°'. „Partidul trebuie să ia atitudine in toate problemele 
care privesc iudaismul român şi să lupte cu dârzenie împotriva curentelor naționaliste 
reacționare, în mijlocul iudaismului roman®”. Era momentul când partidul şi guvernul şi-au 
afirmat direct împotrivirea, trecând la presiuni directe, inclusiv amenințări. Presa sionistă a 
fost interzisă”. Centrala Organizației Sioniste şi partidele sioniste mature s-au văzut nevoite 
să se autodizolve™. Organizațiile de tineret sioniste împovărate cu comune de pregătire 
(Hachsara), în care se aflau şi refugiați supraviețuitori ai Holocaustului şi căminele de copii, 
unde se aflau multi orfani, nu erau dispuse să renunţe la existență. Pentru a înghiți aceste 
organizaţii de tineret s-au dus tratative între TDE (Tineretul Democratic Evreiesc), organizație 
fantomă a CDE care avea aparat conducător, adică functionäri partinici, dar nu avea tineret şi 
Centrala Hechalutz, organizația care cuprindea toate mişcările sioniste de tineret, numărând 
zeci de mii de membri. Scopul urmărit de comunişti era crearea unui Front al Tineretului 
Democrat Evreiesc, adică o mişcare de tineret unitară, aşa cum toate trebuiau să fie unitare, 
adică unice în regim. Discuţiile istovitoare, cu momeli şi ameninţări, au fost denumite 
„Războiul de o sută de zile” (parafrază la războiul de o sută de ani). Nici aducerea 
reprezentanţilor Centralei Hechalutz la Secretarul General al UTC, Florescu, n-a reuşit să-i 
înduplece pe tinerii sionişti. Ca urmare, au început să apară în presă articole de înfierare 
nominală a sionistilor, ceea ce însemna în acele vremuri un act de acuzare. În ultima seară a 
lunii noiembrie 1948, Jewsectia (secţia evreiască, recte CDE), cu sprijinul vădit al 
oficialităților, a comis un atac pogromist împotriva unor sedii sioniste. Evrei adunaţi spontan 
au umplut străzile. Tramvaiele nu puteau trece. Poliţia apărută imediat a fost nevoită să stea 
drepți în fata stratagemei sioniste de-a intona imnul țării, urmat de imnul Hechalutzului. O 
luptă fizică, corp la corp, între devastatori şi deţinătorii sediilor s-a terminat prin preluarea 
sediilor de către poliție „până la lămurirea situației”. Sediile nu au fost redate niciodată 
proprietarilor“. Instigatiile au continuat, iar învinuiri fabricate au dus la descinderi 
politienesti. Oficiul Palestinian şi Asociaţia „Amicii emigrării spre Israel” au fost invinuite de 
fraude financiare prin neplata de impozite, când de fapt impozitele fuseseră plătite, aşa cum s- 
a demonstrat prin prezentarea chitantelor®. În campania împotriva sionismului a fost 
mobilizată toată presa. Redactorii tuturor ziarelor au fost convocați la Direcția Presei, unde 
Vasile Dumitrescu, şeful direcției de care depindeau, a dat directive amănunțite cu privire la 
pericolele sionismului“”. Sloganele veninoase n-au întârziat să apară: „Sioniştii, spărgătorii 
unităţii clasei muncitoare”; „Să luptăm împotriva sionismului şi să-l demascăm ca armă 


% vezi „Congres Weekly”, nr. 21, din 15.06.1953, p. 19. 

S! Ibidem. 

6 Vezi Scrisoarea lui Mose Saltzman, din solia palestiniană, către Pinhas Lubianiker Labon, Bucureşti, 
23.06.1948, în Arhiva Comitetului pentru Activitate Culturală, Tel Aviv. 

6% Vezi Scrisoarea Centralei Hechalutz, Bucureşti, nr. 3510, din 21.07.1948, în Arhiva FCE. 

% Vezi Scrisoarea Organizaţiei Sioniste din RPR, din 21.12.1948, către conducerea Organizaţiei Sioniste din 
Ierusalim, în ASC, S41/169. 

% Vezi Raportul Legatiei Britanice la Bucuresti, nr. 401 (91/21/48), din 13.12.1948, către ministrul de externe 
Bevin, în Fo. 371/68634. 

°° Vezi Adresa „Amicii emigrației” către Ministrul de Finanţe, cu chitantele ataşate, în arhiva personală a lui 
Shlomo Leibovici Laiş. 

7 Vezi „Aspects de la vie juive”, raport periodic al Ambasadei Israelului la Bucuresti, din 19.03.1949, in 
Arhivele Statului, Ierusalim. 

politică a imperialismului”; ,,Combatand naționalismul sionist, întărim prietenia între oamenii 
muncii de toate naţionalităţile“”. Au fost organizate adunări la care au fost aduşi participanţi, 
cu sau fără voia lor, iar când nu se găseau destui evrei, erau aduşi muncitori neevrei, incarcati 
în camioanele de la uzinele unde lucrau”. Regimul a trecut la măsuri oficiale. Biroul Politic al 
CC al PMR s-a întrunit în decembrie 1948, pe ordinea de zi fiind chestiunea naţională. 
Sionismul a fost infierat”. Teohari Georgescu, ministrul de Interne, i-a convocat pe 
conducătorii sioniști, pe care i-a admonestat şi avertizat, făcându-i responsabili de continuarea 
activităţii tineretului. Tineretul Sionist încerca să reziste. În fata neînduplecării lor, guvernul a 
hotărât să pună capăt legalităţii organizaţiilor şi printr-o hotărâre a Consiliului de Miniştri, 
publicată în martie 1949, a desființat organizațiile sioniste. Urmărirea sioniştilor nu a încetat 
odată cu desfiinţarea lor. A început vânatoarea activiştilor şi în vara anului 1949 au fost 
arestați primii, dar nu ultimii, activişti tineri, care au fost aduşi în fata Curţii Marţiale din Cluj. 

Cortina a căzut peste activitatea sionistă din România. Un regim, în care încape un 
singur factor organizat, nu concepe existenţa altor organizaţii”! 

Două sunt motivele, pentru care am redat desfăşurarea relaţiilor dintre evrei şi regimul 
comunist în devenire. Primul, pentru o înțelegere mai bună a metodelor care au dus la 
lichidarea vieţii evreieşti autonome. Al doilea, deoarece pentru perioada de până la 1950, 
suntem în posesia unor documente ce au putut fi citate cu exactitate. Şi asta spre deosebire de 
sărăcia materialului documentar autentic datorat lipsei de acces la arhivele româneşti 
zăvorâte, care ne obligă ca pentru perioada de după 1950 să concentrăm cele întâmplate până 
la debarcarea regimului comunist, pe teme, prezentându-le într-un mod mult mai sumar decât 
s-ar fi cuvenit. 

Înainte de a prezenta opresiunile suferite de evrei în regimul comunist, se cere o 
precizare. În partidul comunist au fost şi evrei, unii dintre ei chiar în aparatul de opresiune. 
„Sunt două feluri de comunişti evrei. Există evrei comunişti deoarece sunt comunişti şi există 
comunişti, care sunt comunişti evrei. Problema e cu ultimii”. Au fost comunişti evrei 
idealişti, care au crezut în idealul comunist, au suferit pentru el şi au încercat să ajute la 
instaurarea regimului visat. Majoritatea dintre aceştia au încercat marea deziluzie. Dar au fost 
comunişti care chiar dacă s-au născut evrei, nu numai că n-au avut nimic cu evreismul, dar au 
fost printre asupritorii evreilor, printre cei ce au făcut tot posibilul pentru distrugerea 
organizaţiilor evreieşti, iar unii dintre ei au fost chiar tortionari, care şi-au chinuit fără milă 
fraţii lor arestați. 


Viaţa culturală 
„Stalinizarea a urmărit distrugerea completa a societăţii civile şi inregimentarea vieții 
intelectuale si a culturii””’. Societatea evreiască din România nu a făcut excepție. 


8 Vezi Legația Israelului la Bucuresti, ZR/IT/16, din 19.03.1949, către secția Europa de răsărit, din Ministerul de 
Externe Israelian, cu ziarele respective, în Arhivele Statului, Ierusalim. 

% Vezi Lupta împotriva naţionalismului şi sovinismului sionist, unelte ale dușmanului de clasă, sarcină a 
maselor muncitoare evreieşti, Şedinţa plenară a activului CDE, în „Unirea”, Bucureşti, 15.12.1948. Vezi 
Rezoluţia Biroului Politic al CC al PMR, în chestiunea naţională, decembrie 1948, publicată în presa vremii, dar 
şi în Partidul Muncitoresc Roman, Rezolutii şi Hotătâri, Bucuresti, pp. 40-42. 

7 Vezi Rezoluţia Biroului Politic al CC al PMR în chestiunea naţională, decembrie 1948, publicată în presa 
vremii, dar şi în Partidul Muncitoresc Român, Rezolutii si Hotătări, Bucuresti, pp. 40-42. 

7! Vezi Rapport de Dernier Comite Executif de l’Organisations Sioniste de la RPR, 19.03.1949, în ASC, 
S41/169. Vezi şi Corespondent special la Bucuresti, Sfârşitul mişcării sioniste din România, in „Haaretz”, Tel 
Aviv, 8.04.1949. 

72 Vezi în M. Zak, 40 de ani de dialog cu Moscova, Tel. Aviv, 1988, p. 22, care-l citează pe M. Şaret, ministrul 
de Externe al Statului Israel, în convorbirea cu Visinski, ministru adjunct de externe al URSS, la Adunarea 
generală ONU, la Paris, 12.12.1948. 

7 Vezi Vladimir Tismăneanu, Stalinism pentru eternitate, O istorie politică a comunismului românesc, p. 14. 

Viata culturala evreiasca propriu-zisa era legata dintotdeauna de traditie si de tara lor 
strămoşească. Noul regim a făcut tot ce îi era în putinţă pentru a-i îndepărta pe evrei de 
ambele coordonate. Când propaganda şi chiar persuasiunea nu şi-au atins scopul, s-a trecut la 
interzicerea oficială, fie prin neacordarea de autorizație pentru întâlniri culturale, fie prin 
desființarea cercurilor culturale ebraice şi supunerea activității culturale în limba idiş direct 
controlului oamenilor de partid. IKUF (Idiser Kultur Farband), Centrul pentru răspândirea 
limbii şi culturii idiş, a devenit o oficina partinică de propagandă comunistă. Nu multi au fost 
scriitorii de limbă idiş care au mai rămas în România după instalarea definitivă a regimului 
comunist. Câţiva puteau publica dacă scriau ce li se cerea sau, in cel mai bun caz, ce le aproba 
cenzura. Pentru exemplificare vom aminti numai câteva cazuri. Aşa de pildă, Iacob Gropper, 
cel mai mare poet de limbă idiş din România, a fost chemat şi i s-a comandat o poezie despre 
republică. Iacob Gropper s-a cutremurat de însăşi ideea că o poezie se poate comanda. Când a 
povestit întâmplarea, lacrimile îi curgeau pe obraz. Acest mare om de cultură, cunoscător al 
multor limbi şi literaturi europene, pe lângă sursele evreieşti, nu s-a putut împăca cu gândul că 
poezia se scrie la comandă. Pe de altă parte, era înfricoşat, deoarece i s-a indicat un termen în 
care poezia comandată trebuia prezentată. Cunoscut ca un mare admirator al Revoluţiei 
Franceze, prietenii i-au sugerat ideea să se gândească la aceasta şi să încerce să scrie. Gropper 
a prezentat două strofe, pe care cei ce le-au citit le consideră dintre cele mai frumoase. 
Strofele prezentate nu au corespuns doleantelor literatilor comunişti. Ele nu au văzut lumina 
tiparului *. 

Un alt caz ce se cerea relevat pentru a se înţelege procedeele comuniste este cel al lui 
Vladimir Tamburu, scriitor idiş din Maramures.” A scris nuvele, romane şi o lucrare de 
cercetare, Presa Idis din România, lucrare apreciată şi în afara granițelor României. Unul din 
romanele sale intitulat Lebedike Meisim (Suflete Vii), prezenta justiția din Lumea de apoi. De 
fapt, nu a fost decât o parodie a justiţiei comuniste'€. Întrebat fiind cum a reuşit să se strecoare 
prin cenzură, a relatat o poveste anecdotică. „Comisia de cenzură pentru idiş este alcătuită din 
trei persoane, că doar atât am mai rămas scriitori de limbă idiş. M-am adresat celorlalți doi 
colegi şi i-am avertizat că, dacă nu-mi dau semnătura pe bun de tipar pentru această carte, nici 
o carte de a lor nu va mai apare, căci indiferent ce vor scrie, eu voi refuza să semnez”’’. Spre 
norocul lui Tamburu, literatura idiş din România n-a trezit interes în străinătate, tocmai pentru 
faptul că era una cenzurată. Dacă făcea vilva, romanul avea toate şansele de a fi premiat şi 
soarta autorului ar fi fost pecetluită. Abia după răsturnarea regimului comunist din România, 
romanul a fost premiat în Australia. 

Opresiunea cenzurii comuniste nu s-a oprit la cele scrise de evrei în idiş. A. Margul 
Sperber (decedat la Bucureşti în ianuarie 1967), cel mai mare poet de limbă germană din 
România, cunoscut şi apreciat şi peste hotare, a fost, în perioada comunistă, purtătorul de 
cuvânt al literaturii germane din România, cunoscut fiind pentru activitatea sa socialistă, încă 
de dinaintea războiului. Un poem al său, „Cimitirul Evreiesc”, nu numai că a fost respins de 
cenzură, dar autorul a fost obligat să-i schimbe titlul şi parte din conţinut, ca să nu rămână nici 


™ Povestea lui Gropper la o adunare a unui grup de prieteni întrunit la Haifa să salute venirea lui în Israel. 
(Mărturie depusă de Israel Levanon Leiwandman la Arhiva Comitetului pentru Activitate Culturală Iudaica, Tel 
Aviv). 

75 În 1940, când sovieticii au ocupat Basarabia, a trecut, aşa cum au făcut şi alţii, în Uniunea Sovietică. Revenit 
în România cu Divizia Horia, Cloşca şi Crişan, al cărei colonel politic era, şi-a reluat activitatea literară. 

7 W. Tamburu, Lebedikc Meisim (Suflete Vii), Editura Kriterion, Bucureşti, 1976. 

7 Mărturia lui Volf Vladimir Tamburu, dată lui Idov Cohen, parlamentar israelian născut la Mihăileni în 
România şi repovestită de Idov într-un cerc intim de prieteni. 

un semnalment evreiesc. Incercarea lui Sperber de a renunta la publicarea intregii carti aflate 
la cenzură a stârnit amenințări şi atunci a fost obligat să se supună”. 
In aceste condiţii nu e de mirare că viata culturală evreiască a intrat în agonie. 


Învățământul evreiesc 

Chiar după 23 august, când elevii evrei eliminați din instituțiile de învățământ de către 
regimul fascist au reintrat în învățământul de stat, rețeaua de şcoli evreieşti din România avea 
mai mult de 100 de şcoli in care învățau peste 15 000 de elevi”? (şcoli primare, şcoli de 
meserii, gimnazii, licee, grădinițe de copii, heider, in care copiii învățau să buchiseasca 
rugăciuni, etc), în afara rețelei Tarbut, de şcoli de limbă ebraică. Si nu trebuie uitată Scoala 
„Cultura Agricolă”. Cei ce se pregăteau să emigreze în Eretz Israel învățau agricultura, dupa 
un program propriu, atât de apreciat de Ministrul Agriculturii, încât a vrut să-l introducă în 
toate şcolile agricole din tara. În aceste şcoli, se păstra tradiţia (nu religia) evreiască, se predau 
noțiuni elementare de limbă ebraică, sărbătorile evreieşti erau prezentate elevilor. Lupta 
pentru menţinerea şcolilor evreieşti nu a fost uşoară. Toate şicanele posibile s-au făcut pentru 
a provoca închiderea lor. Noua lege a învățământului a pus capăt existenţei acestor şcoli. 

Singurele instituţii educative evreieşti autonome, care nu s-au supus dispozițiilor, au 
fost căminele de copii ultraortodoxe, de sub egida Rabinului Portugal. Lupta dintre Jewsectie 
şi aceşti copii a fost cu mult mai aprigă decât s-au aşteptat autoritățile. Discuţiile purtate cu 
rabinul şi cu directorul căminelor David Feld, chiar când aceştia au acceptat de nevoie ca 
micii discipoli să fie trimişi la şcoala elementară idiş din Bucureşti înființată de stat, s-au 
dovedit nerelevante pentru elevii mai mari, ei refuzând să treacă la instituții educative ale 
statului. Arestarea rabinului şi pătrunderea cu forța în cămine, cu ajutor polițienesc, i-a 
împrăştiat pe discipoli, fiecare din ei căutând un adăpost. Cărțile poştale scrise de aceşti fugari 
au fost interceptate de cenzură“ şi astfel personalul Ministerului Muncii, responsabil cu 
căminele, a plecat să le dea de urmă. Promisiunile că vor continua să primească mâncare 
rituală şi că vor putea emigra în Israel nu au convins pe nimeni. Ei au preferat o trăire în 
ilegalitate, au lansat strigăte de ajutor si mai ales au cerut facilitarea emigrării imediate*’. 

Patru şcoli elementare de limbă idiş au funcționat în toată România şi ele au dispărut 
în primii ani de guvernare comunistă. 


Antisemitismul 

Antisemitism a existat în România de-a lungul veacurilor. „De regulă, antisemitismul 
românesc este un fapt. Din când în când se transformă în idee” ©. Fie că era unul de 
împrumut, sub influenţe puternice din afară, fie că era autohton. „Dar antisemitismul în 
România rămâne totuşi un fenomen românesc, care se cere cercetat, în ceea ce priveşte 
particularitatea lui specifică şi nu numai în ceea ce imită” %. Perioada nazisto-fascistä, mai 
ales ororile Holocaustuluis*, au lăsat amprente serioase, peste care nu era uşor să se treacă. 


% Vezi Ghershom Scholen, în „Haaretz”, Tel Aviv, 10.02.1967, reluată în cartea sa memorialistică, Devarim be 
Go, sub titlul Ce ne învaţă soarta unui poet evreu în limbi străine, Editura Am Oveid, Tel Aviv, ediţia a treia, 
1982, pp. 522-523. 

7 Vezi A. Feler, Dare de seamă la venirea lui in Israel, 1954, p. 13, în Arhiva Comitetului pentru Activitate 
Culturală judaică, Tel. Aviv. 

80 Vezi Scrisoarea de adio expediată din Buşteni, de către Frida Katz, directorului căminelor, în iunie 1949, vezi 
si cartea poştală trimisă de Seindl din Câmpulung, 4.07.1949, înainte de a fi prinsă, către familia ei adoptivă din 
Bucureşti, amândouă în Arhiva Comitetului pentru Activitate Culturală judaică, Tel Aviv. 

5! Vezi cartea poştală semnată Orfani din Transnistria, din 10.07.1949, către rabinul Rosen, în ibidem. 

“ Mihail Sebastian, De două mii de ani. Cum am devenit huligan, Bucureşti, 1990, p. 232. 

ăi Lucrețiu Päträscanu, Problemele de bază ale României, Bucureşti, 1944, p. 171. 

** Radu Ioanid, The Holocaust in Romania. The Distruction of Jews and Gypsies under the Antonescu Regime, 
1940-1944, foreword by Elie Wiesel, Editura Ivan R. Dee, Chicago, 2000. Vezi şi Tuvia Frilling, Radu Ioanid, 

Sperantele evreilor ca, odata regimul fascist eradicat si legile discriminatorii abrogate, 
ei se vor vedea scutiti de toate neajunsurile provocate de flagelul antisemit, s-au spulberat 
repede. Situatia de fapt le-a provocat o mare deziluzie, nu numai pentru ca antisemitismul 
endemic nu se putea lecui peste noapte, dar si pentru că evreii şi-au dat seama foarte repede ca 
diversiunea antisemită era mânuită si de către regimul nou instalat®. Asemenea cazuri au fost 
semnalate la Bistrita, Barlad, Braila, Buhusi, Buzau, Cluj, Constanta, Crevedia, Dej, Dorohoi, 
Fălticeni, Focşani, Gura Humorului, Huşi, Iasi, Marghita, Petrova, Podul Iloaiei, Răducăneni, 
Reghin, Satu Mare, Timişoara, în perioada mai 1950 - mai 1951, toate legate de funcționari de 
stat®°. Chiar personaje nebănuite de a fi contaminate de microbul comunist s-au dovedit, după 
cum arată documente de arhivă, că în convorbirile lor intime antisemitismul răbufnea“. Cu 
cât se simţea noul regim mai sigur de sine, cu atât mai mult s-a resimțit antisemitismul. 
Antisemitismul paroxist al lui Stalin, declanşat fätis odată cu inscenarea procesului ,,halatelor 
albe**” (Stalin plănuia să deporteze pe toți evreii din Uniune in Siberia) a creat pentru 
Gheorghiu-Dej o conjunctură favorabilă. El a primit încuviințarea lui Stalin pentru debarcarea 
Anei Pauker, dar nu s-a mulțumit cu atât, ci a introdus şi „primatul național” în aparatul de 
stat, o formulă pentru îndepărtarea alogenilor, evreii fiind cei mai vizati. Dej a fost promotorul 
discriminării: „Linia antisemită primitivă susținută de Dej” ieşea în evidență mai ales in 
cazul invinuirilor şi al sentintelor în diferite procese”. Cu cât coborai mai jos în ierarhie, cu 
atât antisemitismul era mai puțin mascat, mai ales atunci când, din comoditate electorală, 
liderii de frunte ai Partidului Comunist au pactizat cu şefi legionari şi i-au încadrat în partid, 
oferindu-le posturi importante, din care aceştia au acționat asupra multor evrei”!.. Pactul a dat 
naştere unei anecdote în versuri, colportată probabil de legionari. Era o parodie a unui cântec 
legionar răspândit: „Ţine minte trei cuvinte/Camarade nu fi trist/Garda merge înainte/În 
Partidul Comunist””’. 

Însuşi faptul că la verificarea membrilor de partid, întrebarea adresată de către 
comisiile de epurare — din dispoziţia lui Ranghet, care răspundea de activul de partid — era 
pentru român dacă a fost legionar, iar pentru evreu dacă a fost sionist, este extrem de 
grăitoare. Chiar şi aparatul functionäresc superior, care trata cu străinii, inclusiv cu israelienii, 
întrebuința un limbaj antisemit”. 

Răbufniri antisemite au avut loc si în perioada foametei. În Maramures, au fost 
proferate amenințări împotriva supravietuitorilor reveniti din lagărele de exterminare. La un 
moment dat räbufnirile antisemite au luat o amploare sesizată de presa străină”. 


Mihail E. Ionescu, (editori), Raport Final, Comisia Internaţională pentru Studierea Holocaustului în România, 
vol. 1 şi vol. 2, de documente, ediţie îngrijită de Lya Benamin, laşi, Editura Polirom, Bucureşti, 2005. 

5 Marcela Pineles, Antisemitism în regimul socialist din România, cercetare efectuată la ACMEOR, msc., 
necompletata din lipsă de acces la arhivele româneşti relevante. 

86 Vezi Arhiva CDE, fond 37, dosarele nr. 18, 28, 33. 

ST Vezi Gheorghe Buzatu, Mircea Chiritoiu, Document inedit. Convorbire Groza-Bodnăraş, în „Dosarele 
Istoriei”, nr. 2 (18). 

5 O bună parte din medicii care l-au îngrijit pe Stalin au fost evrei. Specialişti de renume şi profesori 
universitari, au fost banuiti de Stalin, sau cel putin acesta era pretextul, că au vrut să-l otrăvească. Ei au fost 
arestați, cercetaţi cu metodele comuniste cunoscute ale NKVD-ului şi condamnaţi la pedeapsa capitală. Numai 
moartea lui Stalin le-a salvat viata şi după moartea lui au fost reabilitati. 

5 V. Tismăneanu, op. cit., p. 171. 

% Vezi la capitolul Discriminäri în Procesele economice. 

? Vezi înţelegerea Teohari Georgescu, Ana Pauker cu liderul legionar Nicolae Pătraşcu, în I. Caraion, Insectele 
Tovarăşului Hitler, München, 1982, pp. 64-65; vezi şi Virgil Ierunca, Fenomenul Piteşti, Bucureşti, Editura 
Humanitas, 1990, p. 69. 

* Vezi M. Maximo, Manuskriptum, Zurich, fotocopie în în arhiva personală a lui Shlomo Leibovici Lais. 

% Raportul unui diplomat israelian, noiembrie 1983, in Arhiva Ministerului de Externe israelian. 

” Vezi New Terror Campaign Against Rumanian Jews, în JTA, şi Romanian Jews Cite Terror în „New York 
Times”, ambele din 17.09.1958, precum şi Seymor Dreidin The New Order, în „New York Post” din 2.10.1958. 

Perioada Ceausescu a marcat o extindere a antisemitismului, pana intr-acolo incat in 
presa de partid si sub semnätura cunoscutilor lui ciraci, au apärut intre 1970 si 1989 articole, 
poezii si brosuri de un antisemitism fatis si chiar periculos“. Apariţia unui editorial incendiar 
antisemit, cu titlul „Idealuri” în organul Comitetului pentru Cultură şi Educaţie Socialistă a 
municipiului Bucureşti, „Săptămâna”, a fost un subiect de scandal, cu răsunet în străinătate”. 
La standurile de cărți bisericeşti, la mănăstiri şi biserici se difuzau fätis broşuri antisemite”. 
În „Scânteia Tineretului” a apărut poezia „Cântec” a lui Petre Ivancu, de un antisemitism 
feroce%. Protestul Comunităţii Evreieşti” a primit un răspuns cinic, „Redacţia nu are idee 
cine este acest Petru Ivancu şi va verifica...”, verificare neefectuată niciodată'%. Volumul de 
poezii antisemite al lui Corneliu Vadim Tudor „Saturnalii” a apărut cu sprijinul unuia din cei 
mai apropiaţi ciraci ai Elenei Ceausescu'”'. Nu era vorba de publicaţii sporadice, din contra, 
ele apăreau sub egida „Grupului celor 21 şi ceva”, grupare antisemită declarată. „La 
începuturile anilor 70, Ceauşescu reuşise să ducă la bun sfârşit un proces început de 
predecesorul său, in mod sistematic, eficient şi discret „curăţase” aproape toate posturile 
importante din România de prezența evreiască!%. 

Profanarea cimitirelor evreieşti se inmultea: la Bucureşti, Târgu-Mureş, Oradea etc, ca 
să enumerăm numai locurile despre care a scris şi presa, informând de vandalismele 
descoperite. Adresele comunităţilor evreieşti locale şi chiar ale Federaţiei Comunităţilor 
Evreieşti din România fie nu erau luate în considerație, fie se primea răspunsul de rutină „se 


va cerceta”, fără nici un rezultat ®. 


Persecutii religioase 

Religia a fost unul din domeniile cele mai asuprite. Toate religiile. Campania 
împotriva lor a diferit de la un cult la altul, ca de altfel şi măsurile luate împotriva lor. Religiei 
mozaice 1 s-a impus în primul rând un şef rabin nou în locul dr. Alexandru Safran, obligat să 
părăsească România. Noul rabin-şef, după propriile sale declaraţii, era un devotat noului 


% Vezi Scrisoarea Ministerului de Externe Israelian, nr. 971/26, din 16.10.1983, către ambasada Israelului la 
Washington, în care se specifică apariţia cu asentimentul cenzurii a cărților: Basme de M. Eminescu, în Editura 
Creangă pentru toți copiii şi Ion Lăncrănjan, Fiul Secetei. Volumul IX din Opere complete al lui Eminescu, cu 
toate articolele antisemite scrise de el în presa timpului, fără ca Academia Română, editoarea volumului să facă 
vreo observaţie negativă la adresa antisemitismului. Vezi şi Symposionul ACMEOR, împreună cu Asociaţia 
Scriitorilor Israelieni de limbă română, asupra antisemitismului, Tel Aviv, noiembrie 1981. Vezi şi „Viaţa 
Noastră”, Tel Aviv, 9.11.1983. 

°° Vezi „Săptămâna”, Bucureşti, 5.09.1980. Vezi şi Michael Shafir The Men of the Archangel Revisited. Anti 
Semitic Formations among Communist Romania 's Intellectuals, în „Studies in Comparative Communism”, vol, 
XVI, nr. 3, Autumn 1983, pp. 223-243. 

7 Vezi „Nu vă Lepädati de Hristos, nu vă însemnați cu 666”, Atena, 1987. 

% Scânteia Tineretului”, Supliment Literar Artistic, anul VI, nr. 24, 14 iunie 1986. 

” Vezi adresa Şef Rabinului Rosen nr. 1951, din 30.X.1986, către redactorul şef al „Scânteii Tineretului”, copie 
în arhiva personală a lui Shlomo Leibovici Laiş. 

1% vezi emisiunea Radio Free Europe din 3.09.1986 şi „Viaţa Noastră”, Tel Aviv, octombrie 1986. 

19! Vezi Scrisoarea lui C. V. Tudor, din 1.01.1987, „Gloriosului patriot Emil Bobu, fără de care acest volum n-ar 
fi apărut niciodată!” fotocopie în în arhiva personală a lui Shlomo Leibovici Laiş. Vezi Adresa Şef Rabinului 
Rosen nr. 1951, din 30.X.1986, către redactorul şef al „Scânteii Tineretului”, copie în în arhiva personală a lui 
Shlomo Leibovici Laiş. Vezi şi emisiunea Radio Hate articles appear in Romania, redată în The Canadian 
Jewish News, 11.12.1986 şi L’Antisemitisme d'Etat en Roumani”, în „Le Devoir”, Montreal, Canada, 
15.01.1987. 

192 Vezi Manifestări neolegionare, în „Mişmar”,Tel Aviv, p. 3, o copie se află în arhiva personală a lui Shlomo 
Leibovici Laiş. 

1% vezi Radu Ioanid, Rascumpararea Evreilor. Istoria acordurilor secrete dintre România si Israel, traducere de 
Ciprian Durnea şi Mirela Mircea, cuvânt înainte de Elie Wiesel, introducere de Shlomo Leibovici Laiş, postfață 
de Ion Mihai Pacepa, Iasi, Editura Polirom, 2005, p. 128. 

104 Vezi de exemplu „Notă”, semnată de Emil Schechter, secretar general al FCE, copie in Arhiva Comitetului 
pentru Activitate Culturala judaica, Tel. Aviv. 

regim, „din punct de vedere ideologic, aparţin stângii, încă din momentul când am atins 
majoratul”!%. Când totuşi a încercat să-şi împlinească şi datoriile sale de şef al cultului 
mozaic, el a devenit ținta unor admonestări, avertismente. El a fost pus în situația de a încerca 
să păstreze o fațadă de viata religioasă, fata de încercările de secularizare. O luptă deschisă 
dintre şef-rabin şi conducătorii laici ai Federaţiei Comunităţilor Evreieşti din România a creat 
o atmosferă aproape imposibilă. Rabinului i s-a impus ce să spună, cui să spună, ce declarații 
să semneze şi ce să impună celorlalți rabini, pe cine să primească şi în ce condiţii. Instituţiile 
de pregătire a rabinilor au dispărut. Cu greu s-a aprobat deschiderea unei leşiva (şcoală 
talmudică) la Arad, pentru pregătirea oamenilor de cult, ce se imputinau pe zi ce trece, din 
cauza emigrărilor deserventilor de cult, care s-au văzut persecutați şi au făcut tot posibilul să 
obţină Foaia de Călătorie, ca să poată părăsi tara. În acest domeniu, politica regimului nu prea 
a reuşit, cu toate eforturile depuse de şef-rabin, inclusiv presiunea sa asupra autorităților de a 
nu elibera vize de ieşire deserventilor de cult mozaic, măsura care i-a atras oprobiul cercurilor 
evreieşti din Israel şi din alte tari. 

În lipsa posibilităţii de a se întâlni liber, evreii frecventau tot mai mult sinagoga, dar şi 
aici iscoadele regimului i-au urmărit îndeaproape. Sinagoga devenise ţinta unei propagande 
desäntate. 

Adunärile de indoctrinare s-au lovit de proteste. Predicatori veniti in sinagogi cu 
manifeste comuniste au fost huiduiti si chiar molestati. Consecintele nu s-au läsat asteptate. 
Rabini din capitalä si din provincie au fost arestati, pe baza de invinuiri näscocite. Ancheta lor 
a fost înjositoare şi nelipsita de expresii antisemite. 

Nici cartile de rugaciune nu au fost uitate. S-a cerut prin scris revizuirea lor, masura 
necunoscută în trecut niciodată!%. Pentru a-l încadra pe evreu în „noua societate”, s-a hotărât 
„distrugerea spirituală a acestui iudaism” 1%. 

Deoarece rabinii ortodocşi nu s-au supus directivelor, s-a trecut la arestarea lor. Ne 
vom opri doar la câteva exemple. Rabinul comunităţii din Careii Mari, Gross, a fost arestat, 
transportat la Cluj, nu înainte de a i se rade barba (mare batjocură pentru un rabin) şi de a i se 
lua Şalul de rugăciune (talit) şi Filacterele (Tefilin), obiectele de cult de care se serveşte orice 
evreu credincios la rugăciunea lui zilnică. Nu i s-a permis să primească mâncare rituală 
(Cuşer), aşa că a fost înfometat. Rabinul Rosen a intervenit: „Nu se poate ca un slujitor de 
cult, a cărui vină încă nu a fost elucidată, să sufere de batjocură a tot ce este sfânt în ochii lui 
şi să-şi piardă viata pentru că-şi respectă credinţa”! %. După 5 luni de anchetă, rabinul Gross a 
fost eliberat de către tribunal, care nu l-a găsit vinovat cu nimic. Revenit în comunitatea sa 
fără barbă, comunitatea a manifestat cu furie. În consecință, rabinul Gross a fost rearestat 
pentru „instigare”, de astă dată fără ca cineva să ştie încotro a fost dus. Reeliberat, a fost 
arestat pentru a treia oară. Evrei curajoşi din comunitatea lui au declarat în scris că ei ştiu cum 
a fost urzită învinuirea lui imaginară. Cererea lor de a-l elibera, invoca printre altele şi 
motivul, „arestarea rabinului este un factor catalizator al părăsirii grăbite a evreilor” 1%. Nici 
de astă dată Securitatea nu a reuşit să-i dovedească vreo vină. Rabinul Rosen s-a văzut nevoit 
să adreseze un memoriu autorităților, împotriva celor ce „chinuiesc oameni, ca să recunoască 
păcate nefăptuite” |’. Un alt rabin arestat a fost dr. Nobel din Lugoj. La fel s-a întâmplat cu 


% Vezi Reorganizarea vieții religioase la comunitatea evreilor din Bucureşti, partea L-a, pp. 1-4, în Arhiva 
Comitetului pentru Activitatea Culturală judaică, Tel. Aviv. 

% Vezi Scrisoarea Ministerului Cultelor, Directiunea Evidentei şi Coordonării, nr. 3820/1949, din 12 Feb. 1949, 
catre Federatia de Comunicatii Evreiesti din Romania, in arhiva personala a lui Shlomo Leibovici Lais. 

97 Vezi Scrisoare nesemnată a ilegalitatii religioase, din 5.07.1949, trimisă printr-o persoană ce pleca la Paris, 
secret numai pentru uz intern, către Centrul European al Tineretului Hapoel Ha mizrahi, in Arhiva Universităţii 
Bar Ilan. 

% Vezi scrisoarea rabinului Rosen, din 15.07.1949, în Arhiva FCE, Bucuresti. 

% Vezi Scrisoarea Comunităţii Evreilor din Careii Mari, 14.09.1950, în ibidem. 

10 Vezi Memoriu adresat Forurilor Superioare, august 1949, în ibidem. 

rabinul Alpert din Vaslui. In perioada represiunii impotriva sionistilor au fost arestati rabinul 
dr. Nicolae Schonfeld din Arad si rabinii Mordco Burstein, dr. David Safran si Efraim 
Guttman din Bucuresti. Dar figura rabinicä cea mai importantä arestatä a fost Rabi Eliezer 
Zusia Portugal'''. Originar din Sculeni, Basarabia, de unde a fost deportat împreună cu toată 
comunitatea sa în Transnistria, el a adunat acolo vreo 200 de copii ce şi-au pierdut părinţii, i-a 
îngrijit cât s-a putut în acele condiţii vitrege şi i-a adus cu sine la repatriere, înființând pentru 
ei, la Bucureşti, cămine de copii cu educaţie religioasă ultraortodoxă. Presiunile directe şi 
indirecte nu l-au impresionat pe rabinul Portugal. În consecință, a fost arestat. Rabinii din 
România în frunte cu bătrînul şi veneratul rabin Sperber din Braşov, autoritate rabinică 
unanim recunoscută!!?, au cerut intervenţia rabinului şef. În străinătate, ecourile arestării 
rabinului Portugal au fost foarte puternice. Eliberat din închisoare, rabinul Portugal a început 
să meargă prin tara. Peste tot a fost primit cu evlavie. Pentru a-l presa, Securitatea l-a dat jos 
de pe vapor pe fiul său rabinul Israel Portugal'!’, care primise vize de iesire pentru el si sotia 
lui. După două săptămâni de anchetă, fiul a fost eliberat, dar rabinul Portugal a fost rearestat. 
Anchetatorii nu au reuşit să-i obțină colaborarea. Rabinul Portugal refuza să mănânce şi, în 
timpul suferințelor provocate în anchete, compunea melodii, pe cuvintele unor versete 
biblice''*, rămase în tezaurul muzicii liturgice evreieşti până astăzi!!5. Reprezentantele 
diplomatice din lume au fost asaltate şi până la urmă rabinul Portugal a fost eliberat şi lăsat să 
plece in SUA!!€. 

Luna de miere a rabinului Rosen a fost de scurtă durată. Legea Cultelor şi mai ales 
Regulamentul Cultului Mozaic!!! au încătuşat comunităţile evreieşti şi pe deserventii de cult. 
Fiecare pas cerea aprobare. Rabinul Rosen trebuia să depună omilia pe care avea de gând s-o 
rostească pentru a obține aprobarea reprezentantului partidului, av. H. Leibovici Serban, şi să 
se conformeze ştersăturilor şi adaosurilor acestuia. În fata situaţiei create, rabinul Rosen s-a 
supus şi în omilia lui a atacat imperialismul şi servul său Israel. Statele Unite au reacționat 
prin reprezentantul său în Comisia Politică a ONU, Benjamin Cohen! 

Numirea Sfatului Rabinic Superior!!” n-a schimbat situaţia de fapt, având în vedere 
dreptul Federaţiei comunităţilor condusă de comunişti ateişti de a-i aproba sau nu hotărârile. 

În situația imposibilă creată, rabinul Rosen s-a adresat forurilor superioare de Partid, 
atrăgându-le atenția că nu-şi poate îndeplini misiunea. Necesitatea de a avea o opinie publică 
internațională favorabilă i-a dat câştig de cauză rabinului Rosen, care a devenit şi preşedintele 
Federaţiei Comunităţilor Evreieşti din România şi s-a achitat cu devotament de toate misiunile 
pe care regimul i le-a încredinţat. 

Şicanele s-au referit nu numai la cei vii. În timpul transhumării rămășițelor pământeşti 
ale Marelui Rabin din Vijniţa, când coşciugul se afla de acum pe motonova Transilvania, o 
dispoziție de ultim moment a oprit sicriul, care a fost aruncat într-una din magaziile portului, 
o blasfemie la adresa tuturor obiceiurilor evreieşti şi o înjosire a multilor lui adepți. Evreii din 
România s-au cutremurat. Scandalul a cuprins toată suflarea evreiască. Motivarea comportării, 
o ,,informatie” că în sicriu au fost ascunse materiale subversive. Ana Pauker, sesizată din 
afara graniţelor, a dispus trimiterea unei comisii, care să facă constatări pe loc. Coşciugul a 


! Vezi „Renaşterea noastră”, Tel. Aviv. 18.08.1949. 

? Vezi telegrama rabinului Sperber, 15.08.1949. 

3 Vezi memoriul şef-rabinului Rosen, către Secretariatul General FCE, ianuarie 1959, în Arhiva FEC. 

1 Vezi rabin Efraim Guttman, Rabinul Elizer Zusia Portugal în „Viaţa Noastră”, Tel. Aviv. 17.02.1982. 

5 Vezi rabinul Mose Rosen, Degeaba au zburat loviturile, melodia lui a învins pe anchetator, in „Maariv”, Tel 
Aviv, 16.10.1987, partea a II-a, p. 4. 

* Vezi Item 362/59, din 28 ianuarie 1959, EH/111/700/A, în arhiva personală a lui Shlomo Leibovici Laiş. 

7 Vezi Statutul Cultului Mozaic, aprobat prin Decretul Prezidiului Marei Adunări Naţionale a Republicii 
Populare România, cu nr. 589, din 1 iunie 1949, în arhiva personală a lui Shlomo Leibovici Laiş. 

5 Vezi ştirea în „Haaretz”, Tel Aviv. 6.01.1949. 

” Vezi decizia Ministerului Cultelor, nr. 21601/49. 

fost deschis. Tot ce s-a gäsit au fost osemintele defunctului si Kwitlech, acele hartiute pe care 
Hasidim, adepţii, obişnuiesc să le depună pe lângă trupul neînsuflețit al marelui lor 
îndrumător. Procesul-verbal încheiat după descindere a rămas unul din secretele de stat cele 
mai păzite. Cosciugul a fost transportat cu următoarea cursă a vasului'”’. 

Metamorfozele prin care a trecut rabinul Rosen, datorită influențelor dinăuntru şi din 
afară, i-au permis totuşi să asigure o viata religioasă minimală şi să afişeze pentru afară o 
aparență de viață evreiască. 


Discriminäri în procesele economice 

Procesele economice au fost uneltele regimului, pentru a se descotorosi de 
răspunderea unei situaţii imposibile şi a explica astfel lipsurile resimtite din ce în ce mai mult 
pe piață. Aceste procese au fost intentate nu numai evreilor, dar evreii au fost tapii ispäsitori 
principali. Indiferent dacă şi-au românizat numele sau dacă au fost forțați s-o facă, odată aduşi 
în fata justiţiei, numele lor anterior de rezonanță evreiască a apărut în dosarul de acuzare şi 
bineînțeles în presă, care accentua numele evreieşti. Neavând dosarele în fata, pentru că 
arhivele au refuzat să le pună la dispoziţie, voi aminti doar anumite procese în care acuzaţii 
evrei au fost discriminați, iar pedepsele aplicate lor au fost disproporționat de mari fata de 
cele adjudecate partenerilor neevrei din proces. „| was told by some of the best informed 
people in Bucharest that the proportion of Jews serving long prison sentences for private 
trading, which is a criminal offense under the Communist laws, far exccceds their proportion 
in the population and that they are shown less leniency than non Jews who are tried on the 
same charges'"!”. Aşa s-a întâmplat în procesele de mare răsunet, ca de pildă, Procesul 
Lotului de la Comerţul Exterior, sau cel de la SOVROMLEMN, de la Comcar, etc, dar mai 
ales în procesul Canalului Dunăre-Marea Neagră. Tot la Canal au fost trimişi acei evrei, care 
dorind să respecte Sabatul, nu erau angajaţi nicăieri, fiind nevoiţi să-şi câştige pâinea prin 
îndeletniciri considerate ilicite. Ei au fost încadraţi în articolul de lege „vagabonzi” şi 
condamnați la muncă la canal sau trimişi acolo pe cale administrativă, fără proces ??. 


Probleme demografice 

Piedicile impuse celor ce au înaintat cereri de plecare din tara se inmulteau mereu. 
Formulare schimbate din timp în timp obligau pe solicitant să-şi refacă dosarul, cu multele 
acte ce i se cereau, iar fiecare respingere cerea reluarea întregului proces. Dar cea mai mare şi 
mai crudă măsură a fost aceea când se adăuga un nou născut în familie, netrecut în cererea 
depusă înainte de naşterea sa. Situaţia a devenit imposibilă în cazurile când cererile de plecare 
au fost aprobate şi prezentându-se la paşapoarte pentru ridicarea Foii de călătorie, părinții 
cereau ca nou născutul să fie trecut pe foaie. Permisul de plecare era anulat pe loc şi toate 
formalitatile trebuiau reluate de la început, inclusiv aşteptarea distrugătoare de nervi. În 
consecință, majoritatea evreilor care depuneau cereri de plecare s-au ferit să aibă copii. O 
întreagă generaţie de evrei din România au ajuns în Israel fără copii sau în cel mai bun caz cu 
un singur copil avut înaintea înaintării dosarului pentru emigrare. Abia după ani aceste familii 
au resimţit consecințele acestei comportări neumane. 


Arestarea sioniştilor 
Expresia antievreiască cea mai barbară a fost înscenarea proceselor antisioniste. 184 
de conducători, fruntaşi şi activişti sionişti, care au acţionat în mod legal până la desființarea 


12 Vezi Scrisoare rabinului Hager din Bnei Brak, din 17 Adar 5710, către Rabinul Rosen, fotocopie în Arhiva 


personală. 

1?! Vezi Leon Crystal, Jews and Jewish Life in Romania, A Confidential Report, New York, August, 1958. 

12 Vezi Corespondent special la Bucureşti, Existenţa materială a Evreilor din România în pericol, în „Haaretz”, 
Tel Aviv, 23.12.1949. Vezi şi Legea 324 din Codul Penal. 

sionismului din România, s-au văzut prinşi, câteodată de „hingheri” ce i-au înşfăcat în plină 
stradă sau ademeniti pe diverse căi şi duşi în beciurile tenebroase ale Securității, unde 
tortionarii i-au torturat, fizic şi sufleteşte, smulgându-le semnături pe invinuiri fantomatice. 
„Procesele spectacol”, desfăşurate la Curtea Martialä sau la Tribunalul Militar, erau ţinute cu 
„apărători din oficiu”, iar în puținele cazuri când avocatul a avut curaj, a fost întrerupt de 
preşedintele tribunalului cu grosolănie şi cu ameninţarea că se va trezi pe aceeaşi bancă de 
acuzare. Duşi în lanţuri, în dube, ei au fost închişi în odioasele penitenciare şi închisori ale 
Securităţii, printre care cele de la Aiud, Ghencea, Piteşti şi altele, pentru bărbaţi, şi Mislea 
pentru femei, sorbind până la fund din cupa cumplitelor suferinţe. Toate acestea pentru că au 
vrut să plece in tara strămoşilor lor. Chiar atunci când emigrarea evreilor a fost admisă, nici 
un sionist nu a avut voie să se strecoare, ei erau condamnați înaintea oricărui proces 75. 

Deoarece este imposibil de redat în câteva fraze tot ce au suferit sioniştii arestaţi, ne 
vom mulțumi doar cu câteva scurte exemple şi ele redate doar fragmentar. Sursele indicate 
vor permite celor interesaţi să cunoască cruda realitate ?*. 

Personalitatea cea mai importantă a sionismului din România a fost A.L. Zissu. 
Dârzenia lui, chiar în beciurile Securităţii (care n-a reuşit să obţină de la el cele dorite), i-a 
condus pe tortionari la ideea diabolică de a-i aplica presiuni psihologice, ceea ce a dovedit, 
dacă mai era nevoie, că aceşti zbiri nu au avut nimic uman în fiinţa lor. Zissu avea un singur 
fiu, o somitate, pilot în aviația britanică, care căzuse pe frontul din Africa de Nord, în timpul 
celui de al II-lea război mondial. Când paraşutistul Trachtenberg, paraşutat în spatele frontului 
în România, i-a comunicat, în numele comandamentului britanic, vestea căderii fiului, Zissu 
s-a recules o clipă şi apoi a spus: „Domnilor, să continuăm sedinta” "7 . „Ei bine, savantii 
„psihologi“ de la Securitate se pricepeau la toate, chiar şi la plastografie. I-au pus în fata lui 
Zissu o scrisoare, cică scrisă de fiul său, care s-ar fi aflat undeva în Uniunea Sovietică, 
condamnat la moarte ca spion englez şi care îi comunica tatălui său că numai acesta, fiind 
„cuminte“ şi semnând ce-i cer anchetatorii, îi poate salva viata. Astfel, Zissu n-a mai 
rezistat” 120. 

Nu era singurul caz de presiune psihologică. Motzi Moscovici a fost ținut singur în 
celulă o perioadă îndelungată. Anchetatorii credeau că nu va rezista în această singurătate. Fi 
i-au aruncat în celulă un vechi dicționar ebraic-român. Credeau că acest distins intelectual, 
care nu mai văzuse de multă vreme o literă scrisă, va ceda. Motzi a învăţat dicționarul pe de 
rost şi la venirea în Israel a redactat împreună cu Laiş două dicționare, ebraic-român şi român- 
ebraic “.. 


1% Vezi Teodor Wexler, Michaela Popov, Anchete si procese uitate, ed. cit., prefatate de prof. Carol Iancu şi 


postfatate cu o largă Addenda, Mărturii ale supravietuitorilor terorii antievreieşti executate de regimul 
communist din România; Sef-rabin dr. Moses Rosen, Martor al Istoriei; I. Artzi, Greva foamei Tel Aviv, Mai 
1954; Av. Constantin Visinescu, Am fost avocatul lui Mela Iancu; Moritz Weiss (Moshe Talmon), Un mesagiu 
pentru generaţiile viitoare; Arnold Schwefeldberg, Adevăruri care trebuiesc cunoscute; Dr. Shlomo Leibovici 
Laiş, Martiriul evreiesc în anii comunismului şi documente din arhivele securităţii. Vezi şi Scrisoarea ilegalitatii 
sioniste din România, către Congresul mondial evreiesc, New York, din 20 Menahem Av. 5709, în Arhiva ASC, 
Ierusalim (un strigăt de alarmă). 

# Pentru desfăşurarea măsurilor antisioniste, vezi şi Minorităţii Etnoculturale. Mărturii Documentare. Evreii 
din România, 1945-1965, volum editat de Andreea Andreescu, Lucian Nastasă, Andrea Varga, cu un cuvânt 
înainte de Liviu Rotman, coordonator: Lucian Nastasă, Cluj, CRDE, 2003. 

% Vezi Ş. Avni, postfață la cartea editată de Mihai Pelin, Sionistii sub anchetă. A. L. Zissu. Declaraţii, 
confruntări, interogatorii. 10 mai 1951, 1 martie 1952, Bucureşti, 1993, p. 268. 

% Vezi Dr. Moses Rosen, Sef Rabinul cultului mozaic si Presedintele Federatiei Comunitatilor Evreiesti din 
România, Prefata, la Sioniştii sub anchetă. A. L. Zissu. Declaraţii, confruntări, interogatorii. 10 mai 1951, 1 
martie 1952, p. 9. 

27 Vezi Imanuel (Motzi Moscovici) Lais, Dicţionar Ebraic Român, Tel Aviv, Editura Sinai, 1958, ibidem, 
Dictionar Român-Ebraic, in ibidem, 1962, 235 pp. 

Metodele chinului fizic au fost groaznice. „Nu există o ființă omenească care să poată 
suporta chinuri la nesfârsit ?*”. Astfel Mendelovici a fost ținut 15 zile şi 15 nopţi în picioare, 
până a leşinat. Pe Benvenisti l-au dus la manej, l-au plimbat zeci de ore în şir în jurul unei 
odăi ovale, până a leşinat. Amănunte asupra măsurilor neomeneşti la care au fost supuşi 
arestatii pentru sionism au umplut cărțile memorialistice ale celor ce au trecut prin acest 
purgatoriu comunist. Dr. Theodor Loewenştein Lavi redă ancheta lui, din care a ieşit cu un 
picior mai scurt'”’. §. Avni descrie prin ce a trecut în închisorile de la Malmaison, Jilava, sute 
de zile de carceră, schingiuiri etc!“. Regina Nusen prezintă suferinţele femeilor, care după ce 
nu au împlinit ce li s-a cerut de către Securitate înainte de arestare, refuzând să devină 
delatoare, au fost anchetate cu metode neomenesti, trecute până la proces prin diferite 
închisori şi trimise după judecare la închisoarea de femei de la Mislea, unde situaţia sanitară şi 
mai ales îngrijirea medicală a detinutelor a rămas literă moarta'*'. Ziaristul Mose Maur, 
descrie cele auzite de la cumnatul sau, av. Max Schnierer din Iasi, unul din avocatii cei mai 
onorabili, care a fost invitat să depună o mărturie şi s-a reîntors acasă numai după 5 ani'?. 
Menahem Fermo, într-un stil epistolar şi cu multă reţinere, descrie cele petrecute cu el atât în 
ancheta inchizitorială şi în diversele închisori prin care a fost purtat, cât şi în parodia de 
proces ce i s-a intentat“. Dar cea mai zguduitoare mărturie aparţine lui Samy Smuel 
Rottenberg Harari, care în pagini răscolitoare redă schingiuirile prin care a trecut şi mai ales 
ancheta după metoda a treia, punerea pe fus, leşinul, răsturnarea galetilor cu apă şi imediata 
reluare a anchetei cu acceaşi metodă. O traumă care nu părăseşte omul cât mai trăieşte!" 

Am amintit doar câteva cazuri din acest capitol al marei şi îndelungatei suferinţe, dar 
nu putem încheia acest capitol fără a aminti pe cei patru sionişti arestați care au murit în 
anchetă. Corpurile neinsufletite a trei dintre ei mai zac şi astăzi în gropi comune, fără ca 
familiile şi prietenii să ştie unde. Numai rămăşiţele pământeşti ale unuia din ei, Chivu 
Ornştein, au fost transhumate, datorită omeniei fostului preot de la Jilava (decedat între timp). 
Toate încercările făcute de Asociaţiile israeliene, fie prin memorandumuri înaintate în scris *”, 
fie la diferite întâlniri cu autorităţi româneşti, la Parlament, sau cu demnitari de rang înalt, cu 
ambasadori ai României în Israel, au rămas fără rezultat, în pofida promisiunilor repetate. 
Serviciile secrete române s-au baricadat în poziția lor incapatanata de a nu dezvălui secretul. 
Neînhumarea lor după datina evreiască este o palmă continuă dată amintirii acestor martiri, 
dar nu numai lor, ci şi întregii colectivităţi evreieşti originare din România. 

În urma presiunilor continue din afara granițelor ţării, inclusiv greva foamei din Tel 
Aviv din mai 1954, care a facut mare vâlvă în toată lumea, arestatii pentru sionism au fost 
eliberați din închisori, poate ca un ecou îndepărtat al timidei destalinizări, operată atunci în 
România. Sosirea lor în Israel, în grupuri mici şi după intervale, a adus la cunoştinţa generală 
suferinţele lor. Dar în 1958, Securitatea a rearestat o parte din sioniştii eliberați. Culpele nu 
erau mai putin imaginare. De astă dată reținerea lor a fost, relativ, de scurtă durată. În cazul 


7 Vezi postfata citată a lui Avni, p. 267. 

* Vezi Dr. Th. Lavi, Nu a fost Pisica Neagră (Amintirile unui Assir Tion din Românmia), Tel Aviv, Editura 
Bronfman, 1979, 311 pp. 

% Vezi Ş, Avni, Gheulim mi iad Tzar (Salvaţi din mâna dușmanului), Tel Aviv, Editura Resafim, 1978, pp. 309- 
401. 

>! Vezi Regina Nusen Mihailovici, A/ Iad ha Tirza ha Ieruka (La Teiul cela Verde), Kibutz Dalia, Editura 
Maarechet, 1999, 188 pp. 

3 Vezi Mose Maur, O oră care a durat 5 ani, roman documentar, Tel Aviv, Editura autorului, 1987, 124 pp. 

5 Vezi Menahem Fermo, Scrisori nescrise. Evrei si Sionişti în România Dictatorilor, Ierusalim Editura 
Tivonim. 

** Vezi Smuel Harari, Be Tipornei ha Boleset ha Romanit (În Ghiarele Securității româneşti), Editura 
Ministerului Apararii, Tel Aviv, 1992. 

35 Vezi copiile in Arhiva ACMEOR, Tel Aviv. 

lui Haiym Wurzel, de pildă, rearestarea a fost o vendeta pentru retractarea în cursul procesului 
a declaraţiilor smulse cu metoda punerii pe fus!*€. 

20 de procese la diferite tribunale militare au avut loc între anii 1949 şi 1953 şi unul în 
1959, toate cu rezultate înspăimântătoare. Sentintele dictate au fost condamnări de până la 20 
de ani de muncă zilnică. Numai schimbările din politica internaţională au făcut posibilă 
eliberarea sionistilor, cam după 5 ani de detenție. 

Arestarea, anchetarea, procesele şi condamnările sioniştilor au fost hotărâte în 
şedinţele Biroului Politic ale Partidului. Cel mai aprig duşman s-a dovedit Gheorghiu Dej, 
„Toţi merită să fie împuşcaţi, dar întrucât sunt prea multi şi s-ar putea să arate ca un fel de 
măcelărie, va trebui să le administrăm pedepse la închisoare, numai în cazuri excepţionale, în 
două trei cazuri să fie condamnaţi la moarte”. 


Rezistență sau cvasidisidenta 

Pusi in situatii imposibile, evreii au cautat posibilitati de salvare si s-au adresat pe 
toate cäile, legale si nelegale, oricärui for de la care sperau sa fie ajutati. Volens nolens, ei s- 
au aflat într-o poziție de rezistență fata de regimul ce i-a asuprit. Nu a fost o mişcare de 
rezistenţă clasică, nu acţiuni subversive, nu au aruncat în aer poduri şi nu au tras în nimeni. Ei 
s-au întrunit, ca să schimbe informaţii, să înveţe şi să predea ebraica, în pofida interzicerii ei, 
să se ajute între ei, să caute împreună căi de scäpare!*. Toate acestea fiind interzise de regim, 
ei s-au văzut încălcători ai legii. În virtutea crudei realități, tot ce făceau îi punea în postura de 
disidenti, mai ales atunci când în disperare de cauză s-au adresat şi unor foruri neevreiesti, în 
România şi în afara ei. Condiţiile unei ilegalităţi în regim comunist, deşi era o ilegalitate 
sterilă, au fost mult mai grele decât în perioada celui de al doilea război mondial. Atunci te 
puteai încrede în orice evreu. În perioada comunistă nu se putea şti care dintre evrei era 
racolat, cu sau fără voia lui, de Securitate. A. L. Zissu a îndrăznit să ridice glasul. El a cerut o 
audienţă printr-un memoriu amănunțit trimis lui Gheorghiu Dej, în care a detaliat situația 
imposibilă a evreilor'*’. O adresă cu explicaţii asemănătoare, a trimis Zissu şi ministrului de 
Interne, Teohari Georgescu'". La ambele nu s-a primit nici un răspuns. Zissu a fost arestat 
pentru sionism. Odată cu arestarea sioniştilor, orice urmă de ilegalitate, oarecum organizată, a 
încetat. 

Încercările de evadare prin îmbarcarea pe şlepuri ce făceau naveta pe Dunăre până la 
Viena, eşuate din cauza marinarilor turnători, care preferau să aibă relații bune cu Securitatea 
ca să şi poată face linistiti afacerile lor de contrabandă, s-au soldat cu arestări efectuate la 
Galati şi Brăila. Încercările de a pleca cu paşapoarte austriece!“ au eşuat din cauza 
amenințărilor de denunt din partea uneia dintre funcționare. Singurele tentative reuşite au fost 
acele cazuri, foarte puţine, de traversare a Dunării înot spre lugoslavia. 

O opoziţie fata de situaţia instaurată a fost manifestată de rabini şi deserventi de cult şi 
chiar de unii efori la încercările regimului de a lovi în tradiția religioasă şi în conducerile 
sinagogale. Sărbătorile de toamnă adunau mulți evrei în sinagogi. Neavând încredere în 
rabini, CDE, antebraţul regimului comunist în uliţa evreiască, a hotărât să-şi trimită 
demagogii săi, care să tina predicile în locul deserventilor de cult, cărora li s-a interzis s-o 


°° Vezi Declaraţia lui Haiym Wurzel, la venirea lui în tara, în Arhiva Ministerului de Externe Israelian. 

37 Vezi în ibidem, citat din procesul-verbal al politbiroului din 14 ianuariue 1953, aflat în arhivele Comitetului 
Central, dosar nr. 2/1953. 

38 Vezi Scrisori ale tineretului sionist în „ilegalitate”, ca de pildă cea ce poartă numărul 5769, din 7.03.1949, sau 
cea din 22 SEVAT 5709, ambele în Arhiva Universităţii Bar Ilan. 

* Vezi Scrisoarea lui A. L. Zissu şi Memoriul de 7 pagini adresat lui Gh. Gheorghiu-Dej, 1949, copie în în 
arhiva personală a lui Shlomo Leibovici Laiş. 

* Copii după ambele memorii, în în arhiva personală a lui Shlomo Leibovici Laiş. 

“| Vezi Scrisoarea Centrului de Ajutor şi Salvare a lui Mizrahi, Paris, 8.07.1949, în Arhiva Universităţii Bar 
Ilan. 

facă. Tezele principale au fost departe de a avea vreo legătură cu sărbătorile religioase. Ele 
erau atacuri contra statului Israel şi contra emigrării. Discursul delegatului regimului la 
Templul Coral din Bucureşti a fost atât de agresiv, încât reprezentanţii diplomatici ai 
Israelului s-au văzut nevoiţi să părăsească Templul, ceea ce a produs consternarea enoriasilor, 
iar vociferările au tulburat atmosfera pioasă. În alte lăcaşe de rugăciuni, vorbitorii trimişi au 
fost huiduiti, cuvântările lor întrerupte, iar în anumite cazuri a fost nevoie de intervenția 
poliției pentru a-i scoate nevätämati, atât de puternică a fost furia celor prezenţi. În provincie, 
aceşti vorbitori au fost coborati cu forța din amvon: „Noi am venit să ne rugăm şi nu să 
ascultăm discursuri politice”. Fără îndoială că au fost acte de curaj, ţinând seama ca 
sinagogile erau împânzite de iscoade, care se grăbeau să predea Securității numele celor 
implicaţi. In fata acestei situaţii, toţi rabinii, hahamii şi eforii comunităţilor din ţară au fost 
convocați la „cursuri de îndrumare”. Spre marea surpriză a organizatorilor, dispoziţiile lor au 
fost primite cu proteste gălăgioase. „Încercaţi să goliti instituţiile religioase de orice 
conţinut”!%. Pentru a linişti spiritele, organizatorii au trecut la autocritică. Nimic nu s-a 
schimbat în fapt, dar asemenea întruniri n-au mai fost convocate. 


Emigrarea sau vânzarea evreilor 

Emigrarea evreilor din România spre Palestina de atunci şi spre Israel astăzi este un 
proces neîntrerupt din secolul XVIII şi până în zilele noastre. Emigrarea a continuat şi în 
timpul celui de-al II-lea război mondial, în pofida tuturor pericolelor şi în pofida pierderilor 
suferite prin scufundarea, de către sovietici, a două vase cu emigranţi evrei din România. În 
perioada de tranzit, de după război, emigrarea a continuat, mai mult sau mai puţin cu 
aprobarea autorităţilor, interesate să îndepărteze pe această cale elemente neacomodabile, dar 
mai ales supraviețuitori din lagărele de exterminare, îndeosebi refugiați din alte tari aciuati 
prin România. Presiunile Marii Britanii, ca membră a Comisiei Aliate de Control, împotriva 
emigrării spre Palestina i-au îndreptat pe emigranţi spre graniţele de vest, pe unde au trecut în 
Ungaria şi de acolo prin Germania şi Italia spre porturile de la Mediterană sau prin Iugoslavia 
în aceeaşi direcţie. 

Mella Iancu, omul de legătură între ilegalitatea sionistă şi cea comunistă, cu numele 
conspirativ Nina, l-a convins pe Avram Bunaciu, director general al Ministerului de Interne, 
de necesitatea „de a face ceva practic contra imperialismului britanic”. Un Inspector de 
poliție, Lefa, a fost detaşat la Jimbolia, ca să asigure trecerea tuturor acelora ce vor aduce 
semnătura lui Nina'**. Odată cu intensificarea Războiului Rece, interesul blocului sovietic de 
a crea probleme imperialismului britanic a crescut. În pofida presiunii continue a englezilor, 
România, cu binecuvântarea Sovietelor, a facilitat emigrarea a 15 000 evrei din România la 
sfârşitul lui decembrie 1947'*°. Odată cu instituirea Republicii Populare, emigrarea evreilor 
din România a încetat, deşi interesele politice superioare ale URSS au influenţat votul de la 
ONU în favoarea unui stat evreiesc, urmat de recunoaşterea diplomatică. Emigrarea a fost 
reluată numai atunci când s-a hotărât trimiterea de întăriri pentru Partidul Comunist Israelian. 
Organizarea acestei emigratii a fost predată CDE de către Biroul Politic al Partidului 
Comunist. Aproape 3700 de emigranţi evrei, care au trecut prin cursuri speciale de 
îndoctrinare, după ce au trecut examenul practic, o năpustire pogromistă asupra unor sedii 
sioniste, au părăsit România pe două vase, unul în decembrie 1948 şi al doilea în ianuarie 


142 Vezi „Renaşterea Noastră”, Tel Aviv, nr. 49, din 7.10.1949; vezi şi raportul Consilierului Legatiei Israelului 
la Bucuresti ZR/MH/146, din 29.09.1949, în Arhiva Ministerului de Externe, Ierusalim. 

143 Vezi Raportul Inspectorului Ministerului Cultelor, B. Vilner, în Arhiva FCE. 

144 Vezi Mărturia lui Mella Iancu, în Arhiva de Documentare, Universitatea Haifa. Vezi şi Mărturia lui Şaike 
Dan, din 6.11.1990, în Arhiva personală a lui Shlomo Leibovici Laiş; precum şi Mărturia lui M. Agami, p. 47, la 
Institutul de Istorie Orală din Universitatea Ebraică Ierusalim. 

145 Vezi Zeev Hadari şi Zeev Zahor, VASE sau STAT, Beer Şeva, Editura Universităţii Ben Gurion, f.a. (toată 
cartea este dedicată acestei acţiuni). 

1949. Odată cu ele, PCR a trimis confratelui israelian o tipografie întreagă pentru a tipări o 
versiune românească a organului său „Kol Haam”, recte „Glasul Poporului”, destinată celor 
nou veniţi cu menirea de a se alătura partidului din Israel *. Acţiunea a eşuat, deoarece mai 
puţin de 100 dintre cei instruiți s-au prezentat la sediile Partidului Comunist Israelian, ceea ce 
a pus capăt emigrării din România. Deziluzia lui Dej şi a patronilor săi i-a întărâtat şi mai 
mult împotriva sionistilor. Înăbuşirea speranţei de emigrare a provocat o serie de manifestații, 
în fata Legatiei Israeliene la Bucureşti, pe care toate măsurile politienesti nu au reuşit să le 
înăbuşe!". 

Sub presiunea manifestatiilor s-au deschis ghişeele de depuneri de cereri de plecare 
din ţară. Toate piedicile au fost impuse. Formulare cu multe pagini, ce se cereau completate 
cu precizie, la care se cereau ataşate un şir de acte, unele din ele destul de greu de procurat. 
Cu toate acestea, rândurile din faţa ghişeelor se îngroşau. Birourile de înscriere pentru plecare 
se închideau fără anunț prealabil şi tot aşa se deschideau. Evreii trăiau din zvonuri. Securitatea 
anunţa locurile de muncă că persoana respectivă a depus acte de plecare, cadrele organizau 
adunări de înfierare, respectivii erau demişi sau în cel mai bun caz trimişi la munci mult sub 
nivelul lor profesional'**. Tratative directe si indirecte dintre Israel şi România pentru 
asigurarea aprovizionării acesteia din urmă cu materiale pe care din motive de embargou 
România nu le putea obţine!” au influențat acordarea de vize de ieşire. Paşapoartele se 
eliberau mai ales bătrânilor, invalizilor şi, din acest motiv, numărul celor sub vârsta de 45 de 
ani nu a depăşit 15%150, Detinatorii de titluri academice, artizanii, tehnicienii şi sionistii nu 
aveau voie să fie printre emigranţi”. Stratageme diferite, ca de pildă o expoziţie itinerantă 
anti-israeliană, purtată în toate localitățile în care locuiau evrei, încerca să prezinte 
„persecutarea emigranților in Israel”, cu fotografii identificate de a fi făcute în lagărele 
naziste'?. Nimic nu a ajutat. Numărul evreilor prezenţi în fata ghiseelor creştea mereu. 

Considerente diferite — ca, de pildă, eliberarea de locuinţe, de care România avea mare 
nevoie, eliberarea de posturi necesare pentru tânăra generație de absolvenţi ai facultăților, dar 
mai ales setea de valută străină — au aplecat balanţa spre mărirea numărului de emigranți. 
Aceştia puteau părăsi România numai cu vasul Transilvania, pe care erau ingraméaditi la 
fiecare cursă câte 2000 de emigranți, pentru care Israelul plătea în valută suma integrală per 
capita, de parcă ar fi cazați în cabine de lux. Numărul lunar al emigranților a ajuns la 5000!%. 
Afacerea devenise atât de rentabilă încât făceau curse săptămânale!**. Chiar ideea diabolică 
propusă de CDE de a deschide birourile de Iom Chipur, ziua în care evreii petrec tot timpul în 
sinagogi şi nu vor veni să se înscrie, aşa că seara s-ar putea da un conumicat că s-a dovedit că 
evreii nu au interes pentru plecare şi în consecință birourile vor fi definitiv închise, a eşuat şi 
ea. Un rabin ortodox din Satu Mare a hotărât să se îndrepte în fruntea enoriaşilor săi spre 
staţia locală de miliţie şi vestea, care s-a împrăştiat rapid, a cauzat comportări asemănătoare în 


146 Vezi telegrama Consulului britanic din Haifa, nr. 111, din 2.12.1948, către Ministerul de Externe britanic, în 


FO 371/68691 x C 1781. Vezi şi Radu Ioanid, Răscumpărarea evreilor. Istoria acordurilor secrete dintre 
România şi Israel, traducere de Ciprian Dumea şi Mirela Mircea, cuvânt înainte de Elie Wiesel, introducere de 
Shlomo Leibovici Laiş, postafta de Ion Mihai Pacepa, Iasi, Editura Polirom, 2005, p. 26. 

+! Vezi Corespondenta dintre ilegalitatea sionistă religioasă din România şi Centrala mondială a mişcării din 
Israel, precum şi cu conducerea Agenţiei Evreieşti, in Arhiva Universităţii Bar Ilan. 

#8 Vezi Simion Taigär, Contribuţii la analiza atitudinii fata de evrei a conducerii Partidului Comunist Român, 
p. 7, în arhiva Shlomo Leibovici Laiş. 

* Vezi Radu Ioanid, Răscumpărarea evreilor, p. 92. 

% Vezi A. J. Y. B., Philadelphia, vol. 52, 1951, p. 358.Vezi şi Corespondent special la Bucuresti, Alia din 
România la ora actuală, în „Haaretz”, Tel Aviv, 31.03.1950. 

>! Vezi Radu Ioanid, Răscumpărarea evreilor, p. 71. 

” Vezi în ibidem, p. 28. 

°° Vezi Maariv, Tel Aviv, 7.05.1950. Vezi şi Corespondent special la Bucuresti, Evreii din România sunt plini 
de speranţe, în „Haaretz”, Tel Aviv, 19.05.1950. 

* Vezi British Legation Bucharest, nr. 97 (1571/10/53) din 13 June 1950, Confidential, în FO 371/8267 x 1781. 

toată România. Între octombrie 1958 şi martie 1959, 130 000 de evrei au depus acte pentru 

plecare in Israel. 

La vizita lui Hruşciov in România, in 1958, Gheorghiu-Dej s-a sfătuit cu el cu privire 
la plecările evreilor, contra unor mărfuri, pe care israelienii erau dispuşi să le livreze 
României. Hruşciov s-a mulțumit să spună: „mărfuri, dar nu bani”156. A fost începutul trocului 
evrei contra marfă. Afacerea a fost predată Direcţiei Generale de Informaţii Externe (DGIE) a 
Securităţii, care până la căderea regimului comunist a dirijat acţiunea de vânzare a evreilor. 

Începută prin mediatia unui negustor evreu din Anglia, originar din România, cu care 
avea relații comerciale, DGIE a fost încurajată să aducă valută în schimbul unor vize de ieşire 
pentru evrei. Ceauşescu a dirijat această afacere care a adus României milioane de dolari, 
intrați în conturi secrete, la dispoziția lui. Contactele directe dintre generalul Marcu, din 
partea României şi Şaike Dan, din partea Israelului, s-au concretizat în contracte care se 
schimbau din când în când, pofta României fiind în continuă creştere. Plata se făcea în bani 
peşin, iar predarea lor se efectua când la Viena, când la Zurich sau chiar în Danemarca, 
crezându-se că astfel se păstrează secretul. Pe parcurs, problemele nu au lipsit, iar amănuntele 
ar avea nevoie de mai multe volume“. Desi cumpăraţi, evreii au trecut prin purgatoriul 
sistemelor Securităţii, care nu mai ştia ce şicane să inventeze. O privire asupra tabelului cu 
cifre ale ieşirii evreilor din Romania'** de-a lungul anilor, relevă acele sinuozitati în ceea ce 
priveşte numărului vizelor de ieşire eliberate şi oglindeşte permanenta tensiune în care au fost 
ținuți evreii, ce au apelat pentru plecare. 

Pentru închiderea acestui abdominabil capitol, trei observaţii. 

e Vânzarea evreilor din România a fost una din cele mai cinice produse ale perioadei 
comuniste. Pentru acest regim, cetățenii în general şi evreii în special au fost nişte sclavi, 
de a căror soartă dispunea total. Relația fata de evrei nu a fost lipsită de un antisemitism 
înrădăcinat; în convorbirile lui Ceauşescu cu apropiații lui, referirea la evrei se făcea prin 
folosirea apelativului peiorativ jidani. 

e A vedea plecarea evreilor din România numai prin prisma banilor ar fi o privire mult prea 
simplistă. Ieşirea evreilor din România a fost legată de interese. Conjunctura politica dicta. 
Aşa, de pildă, când toți ambasadorii țărilor arabe au amenințat să părăsească ostentativ 
Bucureştiul, plecările au încetat. Atunci când momentul politic a fost considerat prielnic, 
începeau sau reîncepeau negocierile financiare. 

e „Comerţul cu carne vie practicat de autorităţile de la Bucuresti este o altă pagină a istoriei 
comunismului, care este păită astăzi cu sträsnicie de orice ochi curiosi’””’”’. 


55 Vezi Radu loanid, Răscumpărarea evreilor, p. 105. 

°° Vezi în ibidem, p. 110, apud Ion Mihai Pacepa, Moștenirea Kremlinului, Bucureşti, Editura, Venus, 1993, p. 
405. 

57 O concretizare succintă a fost făcută de Radu Ioanid, în cartea sa The ransom of the Jews. The Story of the 
Extraordinary Secret Bargain between Romania and Israel, with a Foreword by Elie Wiesel, and an Afterword 
by Ion Pacepa, Chicago, Ivan R. Dee, 2005, 220 pp. Tradusă şi în română: Răscumpărarea evreilor, ed. cit. 

% Vezi Radu Ioanid, Rascumpărarea evreilor, pp. 203-204. 

* Marius Oprea, Alya reflectat în arhivele Securităţii, comunicare făcută la simpozionul de la Institutul de 
Cercetare a Diasporei, Tel Aviv, decembrie 2001. 

Tiganii/ romii 


Tiganii — atestati documentar in principatele romane inca de la finele secolului XIV — 
au trait in acest spatiu vreme de mai multe secole in stare de sclavie (sub numele de robi), 
dobândind libertatea abia pe la mijlocul veacului XIX. Însă si ulterior emancipării lor, au 
continuat să trăiască oarecum marginal în cadrul societăţii româneşti. Abia în perioada 
interbelică are loc o coagulare a conştiinţei identitare a acestei etnii, în 1933 punându-se 
bazele primei lor organizații, „Asociaţia Generală a Țiganilor din România”, care îşi propunea 
atât culturalizarea şi educarea romilor, cât şi integrarea lor socială (acordarea de asistență 
medicală şi juridică gratuită, sedentarizarea nomazilor prin împroprietărirea cu pământ etc). 
Diversele divergențe dintre liderii lor au dus la apariţia în acelaşi an a unui alt organism, 
„Uniunea Generală a Romilor din România”, cu obiective şi deziderate identice celui 
menţionat anterior. Semnificativ este însă faptul că prin organizaţia din urmă se impune 
pentru prima dată în conştiinţa contemporanilor utilizarea noţiunii de rom, în locul celei de 
tigan'. 

Instalarea in România, începând cu martie 1938, a unor regimuri autoritare şi 
adoptarea unei legislații rasiste, a adus schimbări profunde şi în ceea ce priveşte situația 
țiganilor, îndeosebi începând cu anul 1942, când aceştia sunt supuşi unui regim forțat de 
deportare: în perioada imediat următoare au fost expulzați din tara țiganii nomazi recenzați la 
data de 25 mai 1942, în număr de 11 441 persoane, împreună cu 13 176 ţigani sedentari — 
cifre înregistrate într-o sinteză a deportărilor din 9 octombrie 19427. 

În această perioadă, „problema ţiganilor” nu apare ca una strict rasială, întărită de legi 
şi prevederi discriminatorii pe temeiul etnicitätii, ci în primul rand ca o chestiune de apărare a 
ordinii publice şi asanare morală, prin impunerea „cultului muncii”. Chiar conducătorul 
statului aprecia că țiganii care se dovedesc a fi muncitori şi harnici, desfăşurând activităţi 
socialmente necesare, trebuie lăsaţi în pace’. lar secundul său, Mihai Antonescu, vedea 
rezolvată problema țiganilor atât prin scoaterea lor din capitală sau alte mari centre urbane, cât 
şi prin implicarea infractorilor în activităţi lucrative”. Pe de altă parte, nici nu se putea stabili 
cu certitudine caracterul etnic țigănesc al unei persoane, fie datorită asimilării sau amestecului 
cu alte natii, fie prin refuzul unora de a fi astfel catalogati. Nu de puţine ori, încadrarea unei 
persoane în categoria „țiganilor” a fost o chestiune arbitrară. 

După cel de-al doilea război mondial, revenirea ţiganilor din lagăre a fost lipsită de 
orice organizare; nu a existat vreun organism care să-i ajute la repatriere şi la reintegrare. 

Problema gradului de implicare a ţiganilor în edificarea noului regim comunist face 
parte din categoria prejudecätilor care pun în general pe seama unor „minoritari” instaurarea 
modelului sovietic la noi, afirmându-se, de pildă, despre ţigani că ar fi constituit instrumentele 
„declasate” şi „brutale” ale aparatului de represiune (multe din cadrele Securităţii şi ale 
Miliției fiind catalogate drept „ţigani”). 

Din această perspectivă, s-ar putea spune că după cel de-al doilea război mondial mulți 
din aceştia au fost folosiţi de către regimul comunist pentru consolidarea puterii populare®, dat 
fiind faptul că majoritatea aveau o „origine socială sănătoasă”, iar în plus fuseseră şi victime 
ale regimului antonescian. Aşa se face că multi primari, ofițeri inferiori de Miliție sau Armată 


' Pentru ţiganii din perioada interbelică, vezi Viorel Achim, Tiganii în istoria României, Bucureşti, Editura 
Enciclopedică, 1998, p.120-127; Lucian Nastasă, Andreea Varga (editori), Minorităţi etnoculturale. Mărturii 
documentare. Tiganii din România (1919-1944), Cluj, CRDE, 2001. 

? ANIC, Inspectoratul General al Jandarmeriei, dosar nr. 126/1942, ff. 204-205. 

> Ibidem. 

4 Stenogramele şedinţelor Consiliului de Miniştri. Guvernarea Ion Antonescu, II, ed. M.D. Ciucă, A. 
Teodorescu, B.Fl. Popovici, Bucureşti, Arhivele Nationale ale României, 1998, pp. 593-595. 

> Emmanuelle Pons, 7) iganii din România — o minoritate in tranziție, Bucureşti, Editura Compania, 1999, p.25. 

proveneau din randurile acestui grup etnic, singura lor pregatire fiind cursurile rapide la 
Scolile de Partid. 

Regimul comunist a trecut, încă din 1948, la o politică forțată de sedentarizare a 
țiganilor nomazi. În luna aprilie s-a declanşat o vastă operaţiune de identificare a şatrelor de 
țigani şi de înregistrare la Birourile de evidența populaţiei. A fost o operațiune dificilă şi de 
lungă durată, care presupunea întocmirea actelor de identitate pentru fiecare persoană şi 
atribuirea unor nume uzuale româneşti. Sub acest ultim aspect, acțiunea aproape că a 
„revoluționat” comunitatea țiganilor, majoritatea neavând decât un singur nume (prenumele), 
şi nu de puţine ori chiar cu conotații vulgare, pornografice, antisociale. Această acțiune a 
continuat şi în anii regimului Ceauşescu, țiganii considerându-se de atunci drept victime ale 
politicii oficiale de omogenizare etnică. Sub pretextul modelului omului nou, socialist, s-a 
încercat şi în cazul lor aplicarea conceptului de uniformizare socială, care justifica astfel 
politica de asimilare forțată dusă de regimul comunist. 

Dacă în cazul altor grupuri etnice, cu puternice fundamente culturale, acest proces de 
uniformizare a avut efecte negative, în cazul ţiganilor a adus şi beneficii majore, prin 
sedentarizare, prin impunerea şcolarizării obligatorii, prin calificarea în diverse meserii. Din 
această perspectivă, romii erau percepuți ca elemente alogene ce trebuiau a fi românizate, în 
condițiile în care identitatea acestora era asimilată unei culturi a sărăciei şi a subdezvoltării. 
De altfel, romii nici nu existau oficial, specificitatea lor fiind asociată unui statut social 
inferior. Activităţile lor tradiționale se desfăşurau la limita legalității: multi dintre ei au căzut 
sub incidenţa decretului 153/1970, care pedepsea cu închisoare şi muncă forțată „parazitismul 
social”, „anarhismul” şi orice alt „comportament deviant”. 

Regimul comunist a căutat totodată să „românizeze” şi habitatul țiganilor, prin 
sedentarizare şi măsuri de eliminare a nomadismului. Odată cu politica de sistematizare 
forţată a satelor, țiganii au fost mutaţi în imobile de la marginea oraşelor, ori în casele saşilor, 
cum s-a întâmplat în Transilvania, unde, deşi condiţiile de viata nu erau cu mult mai bune, s- 
au adaptat la acest nou mod de viata cu destulă greutate. 

Într-un document al Departamentului pentru Problemele Nationalitatilor Conlocuitoare 
din cadrul Consiliului de Miniştri, din 7 mai 1952, se precizează următoarele: „Politica 
națională a Partidului şi Guvernului, cuceririle şi realizările regimului de democraţie populară, 
au asigura naționalităților conlocuitoare din tara noastră condiţiile unei reale egalitati de 
drepturi în toate domeniile. Populaţia țigănească şi mai ales cea nomadă, cu toate că azi se 
află într-o situație mult superioară stării ei din trecut, a rămas totuşi încă în multe privinţe în 
urma nivelului de trai atins in general de populaţia țării noastre. Numeroase exemple arată ca 
acolo unde organele locale ale puterii de stat au dat atenţie problemelor acestei populații, 
situaţia ei s-a îmbunătățit. Numeroase familii s-au încadrat în munci organizate şi cu caracter 
permanent; s-au înființat şcoli, internate şi cămine culturale în cartierele ţigăneşti; s-au format 
coruri şi echipe culturale; în unele parti s-au ridicat din sânul populaţiei ţigăneşti elemente de 
nădejde, capabile să mobilizeze prin exemplul lor de muncă şi pricepere cercurile de 
conationali din jurul lor, ş.a.m.d. aceste initiative sănătoase, trebuie să fie cunoscute şi 
generalizate, ridicarea populaţiei ţigăneşti la nivelul general al populației din tara noastră fiind 
o problemă de însemnătate pentru construirea socialismului”. 

Acelaşi material atrăgea atenţia şi asupra ,,susceptibilitatii populaţiei ţigăneşti fata de 
orice fel de recensământ sau înregistrare. Perioada la care a fost supusă de regimurile din 
trecut (deportarea dincolo de Nistru), reminiscentele oprimării ei de către burghezo- 
moşierime, o fac bănuitoare chiar față de măsurile ce se iau pentru îmbunătăţirea sorții sale. 
De aceea la adunarea datelor informative, recomandăm a se evita orice procedură oficială pe 
cale administrativă sau prin Miliție, spre a se înlătura orice măsuri, care interpretate greşit, ar 


* ANIC, fond Preşedinţia Consiliului de Miniştri, Departamentul pentru Problemele Nationalitatilor 
Conlocuitoare, dosar nr.10.010 din 7. V. 1952. 


573 


putea eventual alarma sensibilitatea deosebit de ascuţită a populaţiei ţigăneşti. Sugeram 
folosirea pentru această latură informativă, a elementelor ridicate şi de încredere din sânul 
populaţiei ţigăneşti, recunoscute ca atare de însăşi populaţia respectivă”. 

Într-un document adresat Consiliului de Miniştri, la 28 iunie 1952, referitor la țiganii 
din regiunea Rodna, o comunitate alcătuită din 5980 de suflete, citim următoarele: „În general 
locuiesc la case şi bordeie şi numai în mică măsură în corturi. Aşezările acestei populaţii sunt 
la părțile periferice ale satelor şi sub formă grupată. Locuinţele sunt insalubre cu excepția 
câtorva cazuri din oraşul Bistriţa. Condiţiile sanitare le lipsesc din cauza insalubritatii 
locuinţelor şi a alimentației insuficiente. Dintre bolile mai răspândite sunt: cele venerice, 
tuberculoza şi în special se observă un procentaj ridicat în ce priveşte cazurile de mortalitate 
infantilă. În ce priveşte viaţa culturală, această categorie de populaţie în ultimii doi ani a reuşit 
să fie încadrată în acțiunile de culturalizarea maselor, astfel că populaţia şcolară frecventează 
şcolile în proporție de 50-60%, iar din numărul analfabetilor au fost cuprinşi un procent de 
30%. (...) Dintre ocupațiile mai frecvente sunt următoarele la sate: fierari, cărămidari cei mai 
multi, geambaşi, muncitori forestieri, muncitori agricoli şi o mică parte muzicanți. La oraşe: 
ospătari (chelneri), muzicanți, hingheri, măturători. O mică parte din numărul acestei populaţii 
a fost încadrată în diferite servicii cum ar fi: oameni de serviciu, paznici la diferite 
întreprinderi sau fabrici etc. Numărul acestora este însă mic. În comunele unde au luat ființă 
Gospodării Agricole Colective o parte din această populaţie a fost atrasă în gospodării, bine 
înțeles acei care au primit cu ocazia reformei agrare anumite suprafeţe de teren. De asemenea 
o parte din ei lucrează în gospodăriile agricole de Stat cum este cazul în comuna Lechinta şi 
Sângeorzul Nou, unde îşi găsesc existența un număr de circa 70 persoane, iar rezultatele sunt 
multumitoare””. 

Grupul etnic tigänesc a cunoscut si cunoaste inca o evolutie demografica deosebita. 
Recensamintele oficiale efectuate in timpul regimului comunist indicau in 1956 - 0,6% tigani, 
in 1966 - 0,4%, iar in 1977 -1,1%. 

Recensământul din 1956 a furnizat prima imagine ceva mai precisă a ţiganilor dupa 
crearea republicii populare. Materialul statistic indica un numär total de 104 216 de tigani, 
dintre care 46,15% precizau ca limba materna cea romani, altii, 45% din populatia de tigani, 
alegând romana ca limbă maternă, iar 8,6% indicând limba maghiară ca limba maternă. 
Acelaşi Recensământ indica faptul că 17,3% din țiganii din România erau aşezaţi permanent 
în zone urbane. Privind distribuția lor socială, acelaşi recensământ arată că puţin peste 40% 
dintre țiganii se declarară „muncitori”, 0,58% ca ,,functionari” sau „ingineri, tehnicieni şi 
personal specializat”, 6,73% „fermieri colectivişti”, 16,35% „fermieri individuali”, iar 2,88% 
ca „liber profesionişti” categorie ce includea „avocaţi şi medici precum şi personal sanitar, 
artişti şi actori, cântăreți la instrumente precum şi alții neangajati în nici o întreprindere sau 
instituție contra unui salariu”. 

Odată cu venirea lui Nicolae Ceauşescu la conducerea partidului, asistăm la o 
relaxare a măsurilor de asimilare forțată. Agenţiile internaţionale preocupate de drepturile 
omului, precum Helsinki Watch, observau la începutul anilor 1970 că politica oficială era de 
a ignora pur şi simplu existenţa țiganilor, pentru ca în 1972 guvernul român să anunţe oficial 
rezolvarea problemei minorităţilor. Cu toate acestea, creşterea masivă a populaţiei de romi, 
determinată de politica pronatalistă a statului şi confirmată de recensământul din 1977, a 
forțat guvernul să regândească politicile fata de ţigani. Populația roma ajungea acum la un 
număr de 227 398 de suflete, sau 1,05% din totalul populaţiei, o creştere cu 80,2% fata de 
datele din recensământul din 1966. Agenţiile guvernamentale estimau că 72% din acest 
număr locuiau în mediul rural, şi mai bine de 70% locuiau în Transilvania. Aproape 8% 
dintre ţigani din România locuiau în Bucureşti. De un interes particular erau numărul 


7 ANC, Sfatul Popular al Regiunii Cluj. Secretariat, dosar 74/1952, ff.171-172. Pentru Raionul Năsăud, de pildă, 
vezi ibidem, f.177; vezi şi dosar 5/1952, f.102 

romilor fara loc de munca, care ajungea la 32,7 % pentru bärbati si 48% pentru femei. 
Printre romii nomazi $i seminomazi, in numär de 66 500, rata neangajarii era de peste 84%. 

În consecință, guvernul a decis in 1977 să facă mai mult pentru a-i integra pe romi 
în societatea românească. Deja în 1976 autorităţile creaseră comitete locale care să studieze 
problema „integrării ţiganilor”. Aceste comitete erau constituite din educatori oficiali ai 
sănătății, reprezentanți ai partidului şi ai poliției. 

Un raport pregătit de secţia de propagandă a CC al PCR, datat 1983, prezenta 
munca comitetelor ca fiind orientată spre sedentarizarea grupurilor nomade şi seminomade. 
În zonele cu concentrație mai mare de romi, aceştia au primit pământ, iar alții au fost asistați 
în a-şi construi case. Comitetele locale au desfăşurat o activitate susținută pentru a-i 
convinge pe ţigani să intre în sectoare precum agricultura, industria, meşteşugurile, în 
domeniul serviciilor şi al activităților socio-culturale. Studiul din 1983 indica şi alte măsuri 
ce fuseseră luate pentru a încuraja o mai bună şcolarizare a copiilor de romi şi adoptarea 
unor obiceiuri igienice şi de sănătate mai bune. Rezultatele cuprinse în acest raport păreau 
pozitive, semnalând că multi „au renunțat la modul lor parazitar de viata şi s-au inregimentat 
gradual în activități productive pentru societate”. 

Cu toate acestea, prejudecățile în percepția oficialităților au persistat, acestea 
considerând că un număr de ţigani „continuau în tradiții şi mentalități retrograde, tinzând către 
un mod de viață parazit, refuzând să urmeze cursurile şcolare, s-au să meargă la muncă, trăind 
în condiții precare şi refuzând să ia parte la activitățile sociale”. 

Eforturile prin care regimul comunist a urmărit integrarea romilor au avut efecte 
contradictorii. Măsurile de sedentarizare au urmărit practic asimilarea; de integrare, ca noțiune 
operaţională, se putea vorbi doar la nivelul documentelor oficiale. Căile prin care s-a 
minimizat autonomia de grup au avut drept consecinţă slăbirea prestigiului comunităților de 
romi. Aceasta s-a facut prin prohibitia privind deținerea aurului şi interzicerea întâlnirilor 
tradiţionale. În acelaşi timp s-a intenţionat utilizarea celor mai bine integrați ca exemple 
pentru propria comunitate. Mai mult, s-a creat chiar o nouă elită, prin intermediul şcolarizării, 
care avea însă o minimă capacitate de a obţine audiența grupurilor. Efectele au fost departe de 
cele dorite. S-a obţinut mai degrabă o scindare a grupului, promovarea unei identități ascunse 
ce asigura accesul la resurse. Conform discursului oficial, începând din anii 1980 ţiganii nu 
mai existau în România. 

Represiunile comuniste in Moldova sovietica 


Odata cu declansarea Perestroikai si proclamarea independentei Republicii Moldova, a 
inceput un proces de redefinire a valorilor cultivate intens de propaganda sovietica pe 
parcursul anilor si inculcate in memoria colectivä a societätii. In particular, s-au pus in 
discutie cu o deosebita acuitate inca de la sfârsitul anilor 1980 urmätoarele chestiuni: cauzele 
obiective si subiective ale foametei din 1946-1947, consecintele procesului de colectivizare a 
agriculturii, aşa-numitul proces de deschiaburire inițiat de organele republicane de partid, 
proporțiile şi consecințele deportărilor masive ale populaţiei RSSM în regiunile îndepărtate 
ale Rusiei şi Kazahstanului. Recupererea acestor momente tragice din primul an de ocupație 
sovietică şi anii imediat postbelici a delegitimat însăşi existența regimului comunist şi a 
contribuit la colapsul defititiv al Uniunii Sovietice. 

Studiul de fata îşi propune un scop triplu: 1) să evidentieze cele mai tragice momente 
din istoria postbelică a Republicii Moldova, adică deportările, represiunile şi foametea în 
masă din perioada stalinistă; 2) să scoată la iveală unele trăsături specifice ale fenomenului 
represiv pe baza unui studiu de caz; şi 3) să avanseze o cifră estimativă a numărului victimelor 
politice ale regimului comunist sovietic în fosta RSSM, inclusiv o estimare privind 
componenţa etnică a deportaților. 

Exemplul basarabean se distinge în ansamblul arealului românesc prin faptul că, în 
comparație cu România, Basarabia a cunoscut experiența comunistă în varianta sa clasică, 
sovietică. Dacă în România inamicii regimului comunist erau identificați de regulă din 
rândurile „claselor exploatatoare”, în Uniunea Sovietică, mai ales în republicile naţionale 
preponderent rurale, duşmanul de clasă coincidea adesea cu .o anumită comunitate etnică. 
Stalin însuşi obişnuia să spună că „problema țărănească constituie baza, chintesenta chestiunii 
nationale; în esență, problema naţională nu este altceva decât chestiunea țărănească”!. 
Teroarea comunistă în ex-RSS Moldovenească a avut caracteristici specifice Gulagului din 
URSS, în care factorul etnic a jucat, direct sau indirect, un rol deloc neglijabil”. O altă 
deosebire importantă față de România, este că în Moldova sovietică cetăţenii născuți pe 
teritoriul republicii puteau să se identifice drept ruşi, ucraineni, evrei, găgăuzi, bulgari etc, dar 
în nici un caz drept români. Simplul fapt de a spune că eşti român era calificată drept acţiune 
împotriva statului sovietic, etichetată ca naționalism şi pedepsită conform articolului 71 al 
Codului Penal al RSS Moldoveneşti”. În perioada stalinistă, naționalismul, adică simplu fapt 
de a-ţi asuma identitatea românească, era sancționat de regula cu deportarea în Siberia. După 
moartea lui Stalin, a fi român continuă a fi o crimă, dar susceptibilă de o pedeapsă mai puţin 
aspră — ostracizarea din societate. Chiar folosirea alfabetului latin cade sub incidența 
acțiunilor antisovietice. Cazul cel mai cunoscut este acela a lui Victor Stratan, care, în 1967, 
fiind doctorand la catedra comunism ştiinţific de la Universitatea din Chişinău şi membru al 
comisiei de examen de stat, semnează din neatentie câteva diplome în litere latine. Drept 
urmare, este exmatriculat de la doctorat şi marginalizat pentru totdeauna din sistemul de 


! Tosif Stalin, Socineniia, , vol. 7, Moscova, 1953, p. 71. 

* Printre primii autori care au susținut caracterul de genocid etnic al represiunilor staliniste este istoricul 
american Robert Conquest, Harvest of Sorrow. Soviet Collectivization and the Terror-Famine, Oxford, Oxford 
University Press, 1986 (versiunea româneascä, Humanitasi 2003). Aceastä opticä este acceptata si de unii 
istoricii ruşi. Vezi de exemplu A. A. Burykin, „Etnos i lichnost’ kak ob’ekt politiki v SSSR”, în V. B. Ubusaev 
(ed.) National’naya politika sovetskogo gosudarstva: represii protiv narodov i problemy ih preodolenia, Elista, 
2003, p. 20. 

3 A se vedea în acest sens, Elena Posticä, Cartea Memoriei, 4 volume, Chişinău, Editura Ştiinţa, 1999-2005, care 
include sute de cazuri în care naționalismul constituie capul de acuzare. 

învăţământ”. Numai cei veniţi din Bucovina de Nord, de regulă, aveau dreptul să se numească 
români, basarabenii puteau să se identifice doar ca moldoveni după naționalitate. Cu alte 
cuvinte, Moscova a încurajat prin toate mijloacele ridicarea identității regionale la statutul 
unei identități etno-nationale. Acest lucru a devenit mai evident după 1944, când România a 
intrat în sfera de influenţă sovietică, iar din decembrie 1947 a devenit „democraţie populară” 
în stil sovietic, când justificarea în termenii ideologiei comuniste — în termeni de clasă — a 
pretentiei asupra Basarabiei devine caducă. Respectiv, interesului geostrategic al Moscovei în 
regiune, în primul rând accesul la gurile Dunării şi asigurarea securităţii portului Odessa, i se 
acordă o acoperire conceptuală aparent coerentă, potrivit căreia moldovenii ar constitui o 
națiune aparte, mai apropiată prin destin istoric şi cultură de poporul rus, ucrainean şi alte 
popoare sovietice decât de națiunea română. 

În ceea ce priveşte istoriografia actuală din Republica Moldova, majoritatea absolută a 
istoricilor, cu puţine excepţii, au abordat critic şi au condamnat fărădelegile din perioada 
anilor 1940-1941 şi 1944-1951, precum şi tentativele sovietice de a crea o națiune 
moldovenească distinctă de cea românească. Primele publicaţii pe temă apar în anii 
Perestroikăi, inițiate mai întâi de scriitori şi publicişti, cărora li s-au alăturat ulterior şi 
istoricii’. O excepţie notabilă o reprezintă scriitorul Ion Drutä, care a condamnat foametea din 
1946-1947 încă în plină „stagnare”, în epoca brejneviană, în romanul său din 1968 „Povara 
bunatatii noastre”. Cenzurat initial la Chişinău de Ivan Bodiul, prim-secretar al Partidului 
Comunist din Moldova, romanul a primit însă „undă verde” la Moscova, unde a apărut la 
editura „Izvestia” şi a fost republicat în anul următor de către altă editură moscovită 
prestigioasă, „Molodaia Gvardia”. În acest roman, Druta arată că procesul de colectivizare a 
decurs cu mari abateri de la „legalitatea socialistă” şi că foametea din anii 1946-1947 nu a fost 
cauzată în principal de secetă, ci de acţiunile autorităţilor sovieticef. După 1989, o grupare 
minoritară de istorici de la Chişinău, rămasă loială regimului comunist, a încercat să 
perpetueze mai mult sau mai puțin explicit interpretarea sovietică asupra represiunilor 
staliniste, dar aceste tentative au avut consecinţe marginale’. În acelaşi timp este de remarcat 
că atunci când se adresează unui public specializat, aceiaşi autori preferă o abordare mult mai 


1 Valeriu Cozma, Istoria Universității de Stat din Moldova (1946-1996), Chişinău, Editura Universităţii, 1996, p. 
488. Există şi alte cazuri similare, vezi de exemplu Vladimir Beşleagă, Constiinfa naţională sub regimul 
comunist totalitar (RSSM, 1956-1963), în „Destin românesc”, nr. 4, 1994, p. 99. 

*V. Dembo a fost unul dintre cei mai ferventi propagandisti ai acestei idei. El a formulat o teorie conform căreia 
basarabenii ar fi ţărani care au fugit de pe moşiile boierilor munteni şi moldoveni, /dem. Sovetskaia Moldaviia i 
bessarabskii vopros, Moscova, Izdatel’stvo Moskovkogo otdela ObSéestva bessarabcev, 1925 etc. 

° Referitor la argumente care susțin, din punct de vedere teoretic, existența “naţiunii moldoveneşti”, a se vedea 
W. Feldman, The Theoretical Basis for the Definition of Moldavian Nationality, în R. S. Clem (ed.), The Soviet 
West. Interplay between Nationality and Social Organization, Praeger Special Studies in International Politics 
and Government, Praeger Publishers, New York, 1975, p. 46-59. 

7 A. Bulat (ed.), Îndemn la inältare în istorie, Chişinău, Cartea Moldovenească, 1989; Deportări si neodeportări, 
Chişinău, Cartea Moldovenească, 1990; Ilie Lupan (ed.), Fărâma cea de pâine, Chişinău, 1990; Mihai 
Gribincea, Politica fiscală în RSS Moldova şi foametea din anii 1946-1947, în „Revista de Istorie a Moldovei”, 
nr. 3; 1990, Ion Țurcanu, Foametea din Basarabia în anii 1946-1947, Chişinău, Universitas, 1993; Elena 
Postică, „Armata Neagră: organizaţie patriotică de rezistență sau „bandă teroristă antisovietică?”, în Tara, 10 
ianuarie 1995; Veronica Boldisor, ,, Noi am fost şi am murit patrioți ai neamului româneasc....”, „Literatura şi 
Arta”, 22 iunie 1995; Mitru Ghitiu, „Unele aspecte din mişcarea de rezistență antisovietică în Basarabia 
postbelică”, în Analele Sighet, 2. Instaurarea Comunismului - între rezistență şi represiune, 1995; Anatol 
Petrencu, Deportarea populaţiei româneşti din Basarabia şi alte crime ale autorităților sovietice săvârşite în 
iunie-iulie 1941, în Ibidem etc. 

* Asupra contextului apariției cărţii lui Drutä, vezi Igor Casu, “Politica naţională 
Chişinău, Editura Cartdidact, 2000, pp. 67-68. 

” Este vorba, în special, de sinteza alternativă asupra istoriei Republicii Moldova, propusă de o grupare pro- 
comunistă ortodoxă. Vezi AndruSëjak, V. E. Bojko, P. A. Byrnja, P. P. Zarkuckij, I. I. Platon, V. P. Russev, N. 
D. Skvorcova, A. Ju. Stratievskii, K. V. Tel’nov, N. P. Caranov, V. I. Ciaplygina, N. A. Sornikov, P. M. Istoriia 
Respubliki Moldova. S drevneisih vremion do nasih dnei, Chisinau, Tipografia Academiei de Stiinte, 1997. 

în Moldova sovietică, 

echilibrată şi documentata’’. Manualele şcolare de istorie națională — [storia românilor, aflate 
în circulaţie din 1990 până în 2006, la elaborarea cărora istoricii pro-sovietici n-au participat — 
reflectă paradigma liberală, antitotalitară în abordarea trecutului sovietic, inclusiv referitor la 
represiuni, deportări şi foamete, or, ceea ce numim alternativ în acest articol în mod generic, 
Gulag'’. Bazele noii concepții despre istoria națională au fost puse prin declarația conferinței 
internaționale de la Chişinău din iunie 1991 şi raportul acesteia care condamna Pactul 
Ribbentrop-Molotov şi consecințele acestuia pentru Basarabia şi Bucovina de Nord!?. 
Condamnarea Pactului germano-sovietic este şi unul din argumentele de bază invocate în 
declarația de independență a Republicii Moldova din 27 august 1991. 

Pe de altă parte, accesul la arhivele epocii a fost restricționat după victoria Partidului 
Democrat-Agrar la alegerile parlamentare din februarie 1994, după ce, o perioadă scurtă 
accesul la numeroase dosare era practic neîngrădit, inclusiv la cele din arhivele fostului KGB 
de la Chişinău. Este de evidenţiat de asemenea că un număr important de dosare au fost 
evacuate, în ultimii ani ai puterii sovietice, la Tiraspol. 

Spre deosebire de România, în Republica Moldova după 1989 s-a acordat o atenție 
mai redusă recuperării memoriei victimelor regimului sovietic. Dacă în România există 
destule instituţii şi reviste specializate care se dedică problematicii în cauză, în partea stângă a 
Prutului există doar două secții minuscule de cercetare în istoria postbelică, una la Institutul 
de Istorie al Academiei de Ştiinţe şi alta la Muzeul Naţional de Istorie. Nu există însă nici o 
revistă specializată exclusiv în istoria contemporană. lar o emisiune televizată cu o largă 
audienţă, precum Memorialul Durerii a Luciei Hossu-Longhin, nu a existat şi este greu de 
imaginat că va fi inaugurată în următorii câţiva ani la televiziunea naţională. Există o 
Asociaţie a Victimelor Regimului Totalitar comunist din Moldova, condusă actualmente de 
Vadim Pirogan, dar activitatea acesteia nu reuşeşte să aibă un impact important asupra 
societăţii. Memoria victimelor regimului comunist este întreținută mai ales în rândurile 
profesorilor de istorie din şcoli şi a elevilor datorită acțiunilor întreprinse de Asociaţia 
istoricilor din Moldova (preşedinţi din 1990 fiind, pe rând, Alexandru Moşanu, Ion Țurcanu, 
Pavel Parasca, Anatol Petrencu, noul lider din 2006 fiind ales Gheorghe Palade). Problema 
diferenței dintre modul în care are loc recuperarea memoriei victimelor comunismului în 
România şi Republica Moldova merită, în acest sens, un studiu special. Ne limităm aici doar 
la formularea unei ipoteze: basarabenii fac distincția între două feluri de comunism, cel 
stalinist, care e condamnabil, şi cel de tip brejnevian, care este perceput în memoria colectivă 
ca o perioadă relativă de prosperitate, atât în raport cu ceea ce a precedat-o, cât şi, mai ales, a 
ceea ce a urmat-o. 


RASSM, 1924-1940: „Basarabia în miniatură” 
Pe parcursul întregii perioade interbelice, URSS nu a recunoscut Unirea Basarabiei cu 
România, efectuată în urma votului Sfatului Ţării de la Chişinău din 27 martie 1918 şi in 
conformitate cu dreptul popoarelor la autodeterminare (aşa-numitul principiu Lenin-Wilson). 


10 Este cazul lui Vladimir Taranov, autorul capitolului cu privire la perioada imediat postbelică a sintezei din 
1997. În publicaţii de specialitate, însă, analiza sa este mult mai echilibrată; Vladimir Taranov, O likvidatii 
kulacestva v Moldavii letom 1949 goda, în „Otecestvennaia Istoriia”, nr. 2, 1996, pp. 71-79. 

"1 O analiză succintă asupra istoriografiei de la Chişinău de după 1991 a se vedea în Igor Caşu, Problema 
exterminării evreilor în timpul celui de-al doilea război mondial în istoriografia moldovenească post-sovietică, 
în Viorel Achim, Constantin Iordachi (editori), Transnistria si România. Problema Holocaustului, Bucuresti, 
Curtea Veche Publishing, 2004. Asupra altor aspecte istoriografice de dupa 1989, vezi Ion Țurcanu, /storicitatea 
istoriografiei. Observatii asupra scrisului istoric basarabean, Chisinau, Editura Arc, 2004. 

1? Alexandru Mosanu, Pactul Molotov — Ribbentrop şi consecințele lui pentru Basarabia, in „Moldova 
Suverană”, 27 iunie 1991; Pactul Molotov-Ribbentrop şi consecințele lui pentru Basarabia, Chişinău, Editura 
Universitas, 1991. 

În următorii ani după Unire, Moscova întreprinde o serie de acţiuni pentru a redobândi 
provincia pruto-nistreană, dar în urma eşecului conferinţei româno-sovietice de la Viena şi a 
insuccesului rebeliunii de la Tatarbunar, decide crearea unei republici moldoveneşti dincolo 
de Nistru, pe teritoriul Ucrainei. Creată la 12 octombrie 1924, cu capitala la Balta, apoi după 
1929 la Tiraspol, Republica Autonomă Sovietică Socialistă Moldovenească avea menirea să 


permanentizeze la nivel international „problema basarabeană”!5. În opinia unui propagandist 


din epocă, Vladimir Dembo, RASSM nu era altceva decât „Basarabia în miniatură”? 
Basarabia devenea, din acest punct de vedere, o iredentă a RASSM, hotarul oficial al acesteia 
din urmă fiind fixat de altfel pe linia râului Prut, iar capitala — la Chişinău. Cu alte cuvinte, 
RASSM trebuia să devină un cap de pod în calea expansiunii sovietice în România şi Balcani, 
aşa cum se menționează chiar în memoriul comuniştilor români şi basarabeni din 4 februarie 
1924, ce revendica constituirea unei republici moldoveneşti. Noua republică autonomă nu îşi 
justifica decât parțial denumirea, întrucât în 1925 numai 34,3% din populaţia acesteia era 
alcătuită din moldoveni/români, în scădere la 28,5 % la 1939 (cca. 170 000 persoane). Restul 
populaţiei era alcătuit din ucraineni — 50,5 %, ruşi - 5,5%, evrei — 4,8 %, alte naţionalităţi — 
4,7 % (în 1925)'°. Este de asemenea de remarcat faptul că recensământul sovietic din 1926 
este primul şi ultimul care îi include într-o rubrică unică pe cei care se identifică drept 
moldoveni şi români, deci practic recunosc aparteneta acestora la o singură naţiune!€. 

Factorul politico-propagandistic în RASSM s-a accentuat ulterior între anii 1932- 
1938, când s-a operat, cu acordul personal al lui Stalin, trecerea de la scrierea chirilică la cea 
latină. Politica de „românizare” a fost promovată din două considerente majore: mai întâi, 
pentru a pregăti spioni sovietici pentru România care să cunoască limba literară româneascä ”; 
în al doilea rând, politica lingvistică din deceniul precedent „a săpat o prăpastie foarte adâncă 
între RASSM şi Basarabia încă românească, două regiuni a căror unire a constituit un obiectiv 
permanent al politicii sovietice”!5. Pe de altă parte, existența RASSM nu constituie un caz 
ieşit din comun, o strategie similară, legată atât de agenda politicii interne, cât şi de cea 
externă, este detectabilă în ceea ce priveşte RASS Carelă, creată la 1920 sau RASS Buriato- 
Mongolä, creată la 192319. Cu alte cuvinte, dacă apariţia RASSM ilustrează într-o formă mai 
mult sau mai putin explicită, pretenţiile teritoriale ale Uniunii Sovietice față de România, 
constituirea RASS Carelă viza Finlanda, iar declararea RASS Buriato-Mongolă — este 
adevărat, doar pentru o perioadă foarte scurtă — era un semnal adresat Mongoliei. 

Ceea ce s-a întâmplat în RASSM anticipează în multe privinţe politica sovietică după 
1940 în Basarabia. Foametea din 1932-1933, care cuprinde regiunea Volgăi şi o parte bună a 
Ucrainei, inclusiv zona nistreană, va fi îndreptată împotriva ţăranilor care nu vor să intre în 
colhozuri. RASSM nu este ocolită nici de procesele Marii Terori, a căror victime sunt lideri 
din primul eşalon al puterii. Chiar prim-secretarul organizației de partid al autonomiei, 


> Aşa cum a precizat în diferite ocazii profesorul Ion Agrigoroaie de la Facultatea de Istorie a Universităţii din 
Iaşi, „problema Basarabiei” a existat doar din perspectiva autorităţilor sovietice; din punct de vedere românesc, 
ea fusese rezolvată la 1918. 

* Charles King, The Moldovans. Romania, Russia, and the Politics of Culture, Stanford, Hoover Institution 
Press, 2000, p. 61. 

5 Elena Negru, Politica etnoculturala in RASS Moldovenească (1924-1940), Chişinău, Editura Prut 
International, 2003, pp. 17-18. 

° Vsesoiuznaia perepis' naselenia (1926), vol. IV, Narodnosti, rodnoi iazyk naseleniia SSSR, Moscova, 
Gosstatizdat, 1928, p. XXIV. 

7 Constantin Stratievschi, cercetător ştiinţific superior la Institutul de Istorie al Academiei de Ştiinţe a Moldovei, 
cuvântare la Palatul Naţional din Chişinău, 12 octombrie 2004, festivitate organizată de Partidul Comuniştilor cu 
ocazia împlinirii a 80 de ani de la proclamarea RASSM. 

$ Klaus Heitmann, Limbă şi politică în Republica Moldova, Chişinău, Editura ARC, 1998, p. 79. 

” Charles King, op. cit., p. 55. Mai recent, vezi Mark Lawrence Schrad, Rag doll nations and the politics of 
differentiation on arbitrary borders: Karelia and Moldova, în: ,,Nationalities Papers”, June 2004, Vol. 32, Issue 
2, pp. 457-496. 

Grigori Starâi, este executat. În timp ce elita ucraineană este învinuită de spionaj în favoarea 
serviciile secrete poloneze şi germano-fasciste, elita din RASSM, alcătuită din reprezentanți ai 
diferitor naționalități, precum ruşi, ucraineni, evrei şi români, este învinuită de colaborare cu 
spionajul românesc. Una din acuzaţiile oficiale stipula că nationalistii din RASSM „aveau 
drept scop să rupă Moldova Sovietică de la Ucraina şi URSS şi să ducă poporul moldovenesc 
în robia capitaliştilor şi boierilor români. Această bandă burghezo-nationalista şi 
contrarevolutionara desfăşura, la indicatia siguranței româneşti, o activitate duşmănoasă în 
industrie, agricultură, pe frontul construcției national-culturale şi pe alte fronturi ale 
construcţiei sovietice şi economice”. Ceea ce se subintelege prin activitate dusmänoasä pe 
frontul construcţiei national-culturale nu este altceva decât introducerea alfabetului latin in 
1932 şi renunțarea de a crea o limbă moldovenească”), iniţiativă care fusese coordonată 
anterior cu Moscova. În total, în RASSM vor fi executaţi în anii 1937-1938 nu mai puţin de 4 
913 persoane”. 

Actualmente autoproclamata Republică Moldovenească Transnistreană (RMT) se 
consideră moştenitoarea de drept a RASSM. Teritoriul celor două entități nu corespunde decât 
parțial: RMT are o suprafață de 4 163 km pătraţi, iar predecesoarea sa prezumtivă — aproape 
de două ori mai mult - 7230 km pătraţi. Elementul românesc în autoproclamata Transnistrie 
de azi era de cca. 40 % în 1989, dar s-a diminuat la cca. 32 % în ultimii ani (recensământul 
din 2004). 


Represiunile din primul an de ocupaţie sovietică a Basarabiei, 1940-1941 

În urma semnării Pactului Ribbentrop-Molotov din 23 august 1939, Basarabia este 
revendicată de sovietici drept zona lor de influenţă. Astfel, la 28 iunie 1940, Armata Roşie 
ocupă Basarabia, precum şi Bucovina de Nord şi ținutul Hertei. Drept urmare, este creată 
Republica Sovietică Socialistă Moldovenească (RSSM) la 2 august 1940. Numai 6 din cele 13 
raioane ale RASSM intra în componența RSSM, iar judeţele basarabene — Ismail şi Cetatea 
Albă din sud şi o parte a județului Hotin din nord — sunt incluse în cadrul Ucrainei Sovietice. 
Basarabia cunoaşte astfel încă din anii 1940-1941 experienţa sovietizării şi comunizärii, 
unul din elementele centrale ale acestei experiente fiind aplicarea terorii in masa fata de 
clasele sociale indezirabile. Anexarea Basarabiei de către sovietici anticipează astfel 
instaurarea regimului comunist în spaţiul românesc după 1944. Întrucât majoritatea etnică 
românească din Basarabia era alcătuită din țărani, iar această clasă era vizată de măsurile de 
teroare, represiunea capătă, in mod indirect, un pronunțat caracter antiromânesc. În ansamblu, 
în URSS nu etnonatiunile erau supuse exterminării sau re-educării, ci anumite clase sociale 
considerate a fi purtătoare a valorilor societății burgheze. Există însă şi câteva excepţii de la 
regulă, fiind vorba de germanii de pe Volga, deportați imediat după invazia hitleristă din vara 
anului 1941; precum şi de ceceni, kalmuci, tătarii din Crimeea, inguşii, karaceenii, balcari şi 
turcii meshetinti, învinuiți de colaborare cu regimul de ocupaţie nazist şi deportaţi în masă la 
sfârşitul celui de-al doilea război mondial în Kazahstan, Asia Centrală şi Siberia”. 

Cine, mai exact, a avut de suferit în primul an de ocupaţie sovietică şi cum iminenta 
izbucnirii războiului cu Germania nazistă a influenţat politica Moscovei în regiune? În primul 
rând, organizaţia locală de comunişti era insignifiantä şi dominată de reprezentanți ai 


% Elena Negru, op. cit., p. 122. 

*! Charles King, The Ambivalence of Authenticity, or How the Moldovan Language was Created, în „Slavic 
Review”, vol. 58, no. 1, Spring 1999, pp. 117-142. 

ae Gheorghe Ghimpu, Ani de genocid, in ,,Literatura si Arta”, 11 iunie 1998, p. 2; apud Elena Postica, Cartea 
Memoriei, vol. 1, p. VI. 

# Pentru mai multe detalii despre primul an de ocupaţie sovietică a Basarabiei, vezi Igor Casu, Instaurarea 
regimului sovietic în Basarabia, 1940-1941, in „Revista de Istorie a Moldovei”, nr. 3-4, 1999. 

4 Vezi Terry Martin, The Origins of Soviet Ethnic Cleansing, în „Journal of Modern History”, vol. 70, december 
1998, pp. 817-824. 

minoritatilor etnice. Din totalul comunistilor basarabeni de 285 persoane in august 1940, 186 
erau evrei, 28 ucraineni, 21 ruşi si 21 români”. Criza de cadre locale loiale partidului 
comunist se observă şi în primăvara anului 1941. Din cca. 9 000 de comunişti din RSSM, 
aproape jumătate erau veniţi din alte republici sovietice”%. Acest lucru reflectă faptul că 
populaţia locală majoritară era refractară la ideile comuniste. În același timp nu se 
înregistrează acţiuni violente de amploare împotriva noii puteri sovietice. 

Primii care au căzut victime ale regimului comunist au fost 1 122 de persoane, arestate 
în perioada 28 iunie - 4 iulie 1940, constituind foşti funcționari ai statului român sau suspecți 
de colaborare cu administraţia română”. În următoarele luni au fost arestate alte cca. 2 000 
persoane, majoritatea fiind lucrători ai căilor ferate în care regimul sovietic nu avea 
încredere“. Inamici potențiali ai puterii sovietice au fost considerați şi germanii din 
Basarabia, urmaşi ai coloniştilor din secolul al XIX-lea. Astfel, în lunile iulie-noiembrie 1940 
au fost repatriați în Germania cca. 124 000 de germani basarabeni””, conform unor acorduri 
bilaterale sovieto-germane. Etnicii germani nu obțineau nici un fel de compensație din partea 
Moscovei pentru proprietățile abandonate, averea lor imobilă şi utilajul agricol trecând la 
colhozurile întemeiate în grabă în fostele colonii germane *”. 

Cele mai importante arestări ale populației locale vor avea loc în ajunul atacului 
german asupra Uniunii Sovietice din iunie 1941. La 31 mai 1941, împuternicitul Moscovei 
pentru arestarea sau strămutarea elementelor indezirabile, S.A. Goglidze”!, trimite un raport 
lui Stalin. Potrivit acestuia, urmau să fie anihilate cele mai periculoase elemente, cum ar fi 
foşti membri ai Gărzii de Fier, caracterizată ca „cea mai clandestină organizaţie, cu experiență 
persoane susceptibile de deportare erau foşti membri ai Partidului Naţional Creştin, ai 
Partidului National "Țărănesc şi Partidului National Liberal care ar fi încercat să organizeze 
activități ilegale. Alte persoane vizate proveneau din rândurile marilor latifundiari, 
comercianților, jandarmilor, albgardiştilor ruşi etc”. Operaţiunea majoră de arestare si 
deportare a fost stabilită pentru noaptea de 12 spre 13 iunie 1941, fiind vizate 32 423 de 
persoane din Basarabia, Bucovina de Nord şi ţinutul Hertei. Dintre acestea, 6 250 urmau să fie 
arestate, iar 26 173 — deportate“. În raportul din 14 iunie 1941 despre rezultatele operaţiunii, 
înaintat lui Stalin, Beria şi Molotov, se constată că numărul celor arestați şi deportați a scăzut 
de la cifra inițială de 32 423 persoane la 31 419. Cum se explică această diferenţă şi ce 
relevanță are această micşorare a listei inițiale? Avem date în acest sens numai în legătură cu 
Basarabia — 1 183 reuşesc să evite tragedia care îi aştepta. Dintre aceştia, trei persoane au 
reuşit să se ascundă, 133 n-au fost arestate din motive de boală, 318 şi-au schimbat în ajun 
domiciliul, iar 829 au scăpat, retrăgându-li-se învinuirile ad hoc, „din cauza insuficientei 
materialelor compromițătoare”. Astfel, din RSSM au fost arestaţi şi deportaţi în noaptea de 


25 Veaceslav Stăvilă, De la Basarabia românească la Basarabia sovietică, 1939-1945, Chişinău, Tipografia 
Centrală, 2000, p. 14. 

26 Anton Moraru, Istoria românilor. Basarabia şi Transnistria, Chişinău, Tipografia “Universul”, 1995, p. 331. 
* Joan Scurtu (coord.) et al., Istoria Basarabiei, de la începuturi până in 1998, ediția a II-a, revăzută şi adăugită, 
Bucureşti, Editura Semne 1998, p. 224; „Făclia”, 28 iunie 1991. 

28 Anton Moraru, op.cit., p. 337. 

*Valeriu Pasat, Trudnie straniti istorii Moldavii (1940-1950), Moscova, 1994, p. 21. Luminiţa Fassel, O istorie 
de 126 de ani: germanii din Basarabia, în „Patrimoniu”, nr. 3, 1991, p. 20, dă cifra de cca. 100 000. 

* Valeriu Pasat, op.cit., pp. 65-138. 

3! Prin ironia soartei, S.A. Goglidze va cădea şi el victimă a represiunilor politice. Va fi arestat în iulie 1953 şi 
exectutat în decembrie acelaş an, fiind învinuit de apartenenţa la grupul lui Beria. Oleg V. Khlevniuk, The 
History of Gulag, From Collectivisation to Great Terror, New Haven & London, Yale University Press, 2004, p. 
348. 

* Ibidem, p. 164. 

12 spre 13 iunie 1941 — 18 392 persoane, iar din celelalte teritorii românesti anexate la 28 
iunie 1940 — 11 844 persoane“5. După estimările guvernului antonescian, 97 la sută dintre cei 
arestaţi şi deportaţi în 12-13 iunie 1941 erau români“, o estimare care nu rămâne decât un 
truc propagandistic în plin război împotriva bolsevismului””. În total, în primul an de ocupaţie 
sovietică au avut de suferit — prin arestare sau deportare — nu mai puțin de 86 604 persoane 
din Basarabia, Bucovina de Nord şi ținutul Hertei”. Această cifră se apropie de cea calculată 
de istorici ruşi după documente de arhivă de la Moscova, adică în jur de 90 000 de persoane 
reprimate, arestate sau deportate în primul an de ocupaţie sovietică“”. Arestările au continuat 
chiar după 22 iunie 1941. În toiul operaţiilor militare, a fost arestat şi condamnat la 15 ani 
deportare Nicolae Costenco, fost redactor şef al revistei interbelice „Viaţa Basarabiei”. Altor 
intelectuali, precum Mihail Curicheru, li s-a incriminat conducerea unor organizații 
antisovietice, drept care au fost deportaţi ad hoc”. Dacă deocamdată nu poate fi stabilită 
componenţa etnică a celor deportaţi, din punct de vedere social aceştia erau catalogati drept 
cele mai „antisovietice şi contrarevolutionare” elemente. 

O operațiune similară de „extracție a elementelor antisovietice şi 
contrarevolutionare”* a avut loc aproape simultan în alte teritorii anexate de URSS conform 
Pactului Ribbentrop-Molotov. În Ţările Baltice, spre exemplu, în noaptea de 13 spre 14 iunie 
1941 au fost deportate peste 50 000 de persoane. În ansamblu, în cele aproape 12 luni de 
putere sovietică în zona baltică au dispărut fără veste sau au fost executate nu mai puţin de 
123 000 de persoane“. În perioada septembrie 1939-sfârşitul lunii iunie 1941, au fost arestaţi, 
deportați sau executați aproximativ 1 000 000 care aveau anterior cetăţenia Poloniei, adică 
proveneau din teritoriile vestice ale Ucrainei şi Bielorusiei. Componenţa etnică a acestora era 
următoarea: 52% — polonezi, 30% — evrei, 18% — ucraineni şi bieloruşi“5. În acest sens, putem 
constata că motivul principal al operaţiunilor sus-numite tinea de eliminarea unor potenţiali 
sau prezumtivi duşmani ai puterii sovietice în condiţiile în care posibilitatea izbucnirii unui 
război de lungă durată cu Germania era iminentă. În perioada postbelică, după cum vom 
vedea, arestările, deportările şi execuțiile sumare vor fi motivate, din punctul de vedere al 
autorităţilor sovietice, de necesitatea consolidării regimului comunist în regiunile nou 
achiziționate. Mai exact, era vorba de pedepsirea celor care au colaborat cu ,,ocupantii” si, 
mai ales, de eliminarea totală a elementelor sociale indezirabile ce constituiau o piedică în 
construcția socialistă — în special a țăranilor înstăriți, numiţi peiorativ kulaci sau chiaburi. 

La 22 iunie 1941, armata germană atacă URSS, iar România intră în război de partea 
Germaniei cu scopul declarat de a elibera teritoriile pierdute un an mai devreme. Ulterior, mii 
de basarabeni sunt recrutaţi în armata română şi participă la războiul împotriva Uniunii 
Sovietice, inclusiv la bătălia de la Stalingrad. Ca aliat al Germaniei naziste, România acceptă 
să preia administraţia civilă a teritoriului dintre Nistru şi Bug. În Trasnistria antonesciană din 
timpul războiului sunt deportați în masă toţi evreii basarabeni şi partial cei bucovineni, 
considerați de propaganda vremii drept ,,tapi ispăşitori” pentru umilintele armatei române la 


* Ibidem, p. 164. Vezi si Idem, Deportatiia „antisovetskih elementov” iz Moldavskoi SRR v 1941 godu, în V. P. 
Dimitrienko (ed.) Viast’ i obshchestvo v SSSR: politika represii (1920-1040 gody), Moscova, IRI RAN, 1999, 

1940. Vor fi deportaţi peste Nistru cca. 147 000 evrei din cele două provincii — Basarabia şi 
Bucovina (în special de nord), dintre care cca. 90 000 vor muri în gheto-urile şi lagărele de 
concentrare, în mare din cauza tifosului şi a înfometării. Regimul lui Ion Antonescu este de 
asemenea responsabil de moartea a unui număr de 130 000 -170 000 de evrei din regiunea 
dintre Nistru şi Bug. În total deci, regimul antonescian a deportat sau exterminat cca. 300 000 
evrei“€. Au fost deportați de asemenea cca. 25 000 romi (din totalul de 209 000), dintre care 
jumătate au decedat ca urmare a execuțiilor, înfometării sau bolilor contagioase“. 

O dată cu atingerea liniei Nistrului de către Armata Roşie în martie 1944, basarabenii 
sunt eliberaţi treptat din armata română şi trimişi acasă. Mulţi dintre ei vor fi înrolați imediat 
de către sovietici şi vor lupta împotriva Germaniei până în mai 1945, servind drept „carne de 
tun” în prima linie a frontului“. România va pierde iarăşi teritoriile sale din Est, de data 
aceasta cu acordul Statelor Unite şi Marii Britanii care, din considerente geostrategice, 
recunosc legitimitatea hotarului sovietic de la 22 iunie 1941”. 


Reluarea represiunilor în Basarabia şi foametea din anii 1946-1947 

Sovietizarea şi comunizarea Basarabiei este reluată imediat după intrarea Armatei 
Roşii în provincie în martie 1944. Capitala este fixată temporar la Soroca, unde îşi fac loc de 
reşedinţă organele de stat şi de partid ale RSSM, evacuate în interiorul Rusiei la începutul 
războiului. După 23 august 1944, autorităţile Moldovei sovietice se stabilesc, de data această 
pe următoarele aproape 5 decenii, la Chişinău. Nationalizarea industriei şi colectivizarea 
agriculturii după modelul sovietic clasic sunt continuate în plină forță. Cea mai importantă 
sarcină era cea a colectivizării, întrucât majoritatea populaţiei era rurală, ataşată proprietății 
private şi nu dorea să intre în colhozuri. Iniţial puterea sovietică a adoptat strategii mai mult 
sau mai putin paşnice, prin diferite înlesniri, şantaj sau presiuni. Acestea însă nu au avut sorti 
de izbândă şi în iarna anului 1946/1947 puterea sovietică a declanşat o foamete în masă cu 
scopul terorizării populaţiei recalcitrante. În total, după estimările făcute de istoricul Mihai 
Gribincea pe baza documentelor de arhivă, numărul victimelor foametei din anii 1946-1947 se 
ridică la cel putin 216 000 persoane“. Pentru prima dată în istoria provinciei au fost 
înregistrate cazuri de canibalism“. 

Care au cauzele foametei? Istoriografia sovietică a susţinut că de vină erau condițiile 
climaterice, seceta care a bântuit cele mai productive zone agricole din URSS, inclusiv 
Moldova. Responsabilitatea factorului administrativ, al puterii sovietice în ansamblu, a fost 
recunoscută într-un tratat de istorie abia în plină Perestroikă, în 1988%. 


4 Dennis Deletant, Ghetto Experience in Golta, Transnistria, 1942-1944, ,,Holocaust and Genocide Studies”, 

Este adevarat ca una dintre cauzele foametei a fost seceta care a afectat RSSM in 1946 
(ca de altfel şi cea mai mare parte a URSS si a Europei”), dar responsabilitatea pierderilor 
umane apartine, asa cum aratä in mod concludent documentele de arhiva, dar si märturiile 
supravietuitorilor, autoritätilor sovietice. In primul rand, numärul mare de victime a fost 
determinat de excesul de zel al conducätorilor RSSM, care si-au propus realizarea cu orice 
pret a planului de livrare a cerealelor către Moscova. În condiţiile in care producâia de cereale 
în 1946 a fost mult sub media anilor anteriori, volumul planului de cereale trebuia micşorat, 
aşa cum se pare că a acceptat să facă conducerea de la Moscova în urma scrisorilor primite de 
la cetăţenii de rând“. În realitate, autorităţile republicane în frunte cu prim-secretarul Nicolae 
Salogor, moldovean din Ucraina, au considerat apelurile la micşorarea planului drept 
îndemnuri anti-partinice şi antisovietice”. În ianuarie 1947, Moscova a alocat Moldovei 
pentru următoarele 6 luni aproximativ 29 mii tone de produse alimentare, dar noul prim- 
secretar al Partidului Comunist (bolşevic) din Moldova, moldovean transnistrean, Nicolae 
Coval, nu considera necesar salvarea vieților omeneşti. Drept dovadă este faptul că în 
perioada foametei din cei doi ani, 1946 şi 1947, au fost înregistrate 389 000 cazuri de 
distrofie, dintre care 240 000 numai în perioada februarie-martie 1947°°. În condiţiile în care 
existau ordine directe de la Moscova de a ajuta populaţia, este foarte straniu cum autoritățile 
locale puteau să sfideze directivele de la centru — şi asta în plină epocă stalinistă. Prin urmare, 
se poate presupune o complicitate a Chişinăului şi Moscovei în înfometarea oamenilor, 
autorităţile centrale jucând, „de ochii lumii”, rolul de salvator, în timp ce puterea locală 
trebuia inevitabil să-şi asume rolul de ,,tap ispăşitor”. 

Se poate afirma, în egală măsură, că foametea din anii 1946 şi 1947 a constituit un 
instrument pentru puterea comunistă de a grăbi ritmul colectivizării agriculturii. Astfel, cei 
care intrau imediat în colhoz, erau ajutați cu produse alimentare, iar cei care refuzau — erau 
lăsați să moară de foame. Cu toate acestea, foametea nu a determinat schimbarea radicală a 
atitudinii populației locale față de puterea sovietică. A fost nevoie de organizarea unei 
operaţiuni de deportare în masă de o amploare mult mai mare decât cea din iunie 1941, pentru 
a înfrânge spiritul de rezistenţă al ţăranilor fata de procesul de colectivizare al agriculturii. 

Au fost publicate numeroase amintiri ale supravietuitorilor foametei din 1946-1947. 
Alexei Guzun din satul Chițcani, raionul Telenesti, îşi aminteşte: 

„Pentru țărani pământul e sfânt, pentru pământ ţăranul a luptat şi o să lupte toată 
viata...in '46 eu aveam 14 ani. Şi s-a declanşat tragedia cea mare a poporului moldovenesc, 
fireşte şi a familiei noastre. Noi am fost cinci la părinţi, însă doi mai făceau serviciul militar. 
Acasă rămăsese mama, tata, sora şi doi frați — eu şi Pavel. Pricina care a prăpădit atâta lume a 
fost că ne-au curatit toate rezervele. N-aş da vina pe nimeni, dar nici adevărul nu-l pot tăinui: 
soldaţii ne-au măturat ultimele rămăşiţe de orz din pod. În casa noastră bătrânească s-au 
încartiruit 12 soldaţi într-o cameră şi încă 12 — în cealaltă. Apoi iată, ostaşii ceia — şi numai 
ai noştri”, da şi toți ceilalţi care erau pe la case — hrăneau caii, da nu se uitau la oamenii din 
sat. Poate că dacă ne lăsau cele câteva puduri de orz din pod, mai ieşeam cumva din nevoi, da 
aşa ni le-au luat şi când a mai dat şi năpasta asta de secetă, lumea a rămas fără nimic”. 

Un alt supravieţuitor, Victor Volcinschi, născut la Bădrăganii- Vechi, raionul Edineţ, 
redă încă mai viu drama perioadei: „La noi, la Bădrăganii- Vechi, raionul Edineţ, au fost 
cazuri grave de tot. S-au mâncat frate pe frate şi, peste câțiva ani, cei rămaşi în viata şi-au ieşit 
din minți... Prin martie-aprilie [1946] s-a început criza. Tata a încercat să ascundă prin grajd la 

vaca, prin alte parti, dar cei cu scuturatul au cotrobäit pretutindeni, cu furca si cu viergea de 
fier ne-au găurit toate acareturile de-a märuntelul ... Cel mai tanga iti era că ne-au «vândut» 
oamenii de sat, cu care-ai cununat şi-ai botezat, cei cu care-ai holteit şi ai păscut bobocii şi 
vitele — de cei din raion nici nu mai ziceai nimica... În ’46 s-au suit fără sinchiseală în pod si 
au măturat tot putinul agonisit cu greu — da, e adevărat, nu se făcuse roada vara şi toamna, dar, 
totuşi, ne trăgeam zilele cu ce ne-ar fi lăsat, măcar nişte cioturi de popuşoi pentru un cir de 
mămăligă cu un pumn de făină la un ceaun de apă. Da aşa — au pustiit totul, şi nu străinii, da 
chiar de-ai nostri, cei de sat, iesindu-se din piele ca să fie la nivelul cerinţelor înaintate de 
raion!” 


Deportările basarabenilor din 1949 şi 1951 

Foametea, după cum am văzut, n-a convins ţăranul să intre în colhoz. Ca şi în alte 
regiuni anexate recent de Uniunea Sovietică, în RSSM a fost organizată o nouă deportare în 
masă, după modelul celei din iunie 1941. Acest eveniment tragic a început în noaptea de 5 
spre 6 iulie 1949, la orele 2 de dimineaţă şi a durat până la orele 8 seara a zilei de 7 iulie. 
Conform operaţiunii „lug” (,,Sud”) era vizată deportarea a 40 850 persoane, dar din diferite 
motive a fost înfăptuită strămutarea forțată în Siberia şi Kazahstan a 35 796 de persoane, 
dintre care 9 864 bărbaţi, 14 033 femei si 11 889 copii”. Din totalul familiilor deportate, 7 
625 erau considerate „chiabureşti”, restul membrilor acestora fiind acuzaţi de colaborare cu 
„ocupanţii germano-fascisti”™, dintre care 305 familii sau cca. 1000 de persoane erau din 
fosta RASSM, de pe malul stâng al Nistrului“! Pe drept cuvânt, evenimentul a fost numit 
ulterior „cea mai mare deportare a populației basarabene”. Pe de altă parte, trebuie amintit 
că, aşa cum s-a întâmplat cu deportarea în masă din iunie 1941, nu toţi cei care au fost incluşi 
inițial în liste au fost deportați. Documentele de arhivă arată în mod concludent că, de această 
dată, vestea despre planificarea unei operațiuni de deportare a făcut înconjurul provinciei cu 
săptămâni înainte, grație informaţiei oferite de anumiţi reprezentanți ai puterii care şi-au 
instiintat rudele vizate în acest sens. Autorităţile au încercat, de aceea, să ţină in mare secret 
măcar data desfăşurării operaţiei şi din această cauză, unele primării au primit listele abia în 
ziua operației“. Din totalul de 12 860 de familii incluse initial în liste, n-au fost ridicate 1 567 
familii, iar acest lucru s-a întâmplat din cauze diferite: 274 familii intraseră între timp în 
colhoz; 240 — au prezentat, chiar în timpul operaţiei de „strămutare”, dovezi documentare care 
atestau că unii membri ai familiei făceau armata; 35 familii aveau ordine şi medalii sovietice; 
508 — îşi schimbaseră domiciliul, iar 105 familii reuşiseră să se ascundă“. Aceste detalii tind 
să arate că pedepsirea „duşmanului” intern, în cazul comunismului sovietic, era mai degrabă o 
strategie de înfricoşare a populaţiei decât un scop în sine. Cu alte cuvinte, represiunile 
sovietice au avut un caracter mai degrabă functional decât intentional. Argument in acest sens 
este şi faptul că, deşi până la 9 iulie au fost găsite cca. 1000 persoane care din diferite motive 
nu fuseseră acasă, nu s-au organizat operațiuni ulterioare de deportare a celor care au putut 
evita, în cele din urmă, strămutarea forțată”. Au existat ulterior initiative de continuare a 
deportărilor, venite din partea autorităților de la Chişinău. De reţinut, în acest sens, inițiativa 

din 16 martie 1951 a lui Leonid Brejnev, prim secretar al PCM, dar conducerea de la 
Moscova a fost impotriva. Ca solutie de compromis, s-a decis ca familiile incluse pe lista de 
deportare si care au putut evita pedeapsa să fie impozitate dublu faţă de perioada precedentă“. 
Alţii au avut probleme mult timp în legătură cu admiterea în colhoz, aceasta fiind unica 
posibilitate de integrare socială la tara; altfel, țăranii nu puteau să beneficieze de pensii, 
ajutoare sociale, iar copii lor riscau să fie marginalizati şi stigmatizati de comunitate. 

În urma deportării din iunie 1949 impactul dorit de autorităţile comuniste sovietice a 
depăşit toate aşteptările. Acest lucru este adevărat mai ales în ceea ce priveşte efectul asupra 
ritmului de colectivizare în următoarele luni după deportare. Astfel, numai în lunile iulie- 
noiembrie 1949 cota gospodăriilor ţărăneşti care au intrat în colhozuri s-a majorat de la 32% 
la 80% din total, pentru ca să se ridice la 97% în ianuarie 1951. Prin urmare, după 
operaţiunea de deportare, numită „lug”, din iunie 1949, cei care alcătuiau majoritatea 
populaţiei locale, ţăranii, şi cei care erau cei mai refractari fata de puterea sovietică, sunt 
nevoiți să-şi schimbe atitudinea. Frica de o nouă operațiune, poate de o mai mare amploare, a 
determinat agricultorii individuali să renunţe la gospodăriile lor şi să accepte compromisul cu 
regimul sovietic, un regim care dăduse de înţeles că nu va cruța nici un fel de protestatar ori 
rebel. Mai ales că cei deportaţi în iunie 1949 erau incluşi in categoria celor care nu aveau 
dreptul să mai revină niciodată pe meleagurile natale, conform unei decizii speciale a 
autorităţilor de la Moscova. 

De data aceasta, baza legală pentru deportări, invocată de regimul sovietic, îl 
constituia decretul Prezidiului Sovietului Suprem al URSS din 8 martie 1941 „Despre 
obținerea cetățeniei sovietice de către locuitorii din Bucovina şi redobândirea cetăţeniei 
sovietice de către locuitorii din Basarabia”. Potrivit acestuia, românii basarabeni, fiind 
declarați cetățeni sovietici, erau responsabili de colaborare cu administraţia românească din 
timpul războiului şi astfel „trădaseră patria sovietică”. Documentul în cauză era aplicat si 
anterior deportărilor din 1949, el fiind invocat în privința românilor basarabeni care se 
refugiase în România după 1944 şi au fost forțați să se „repatrieze” în Uniunea Sovietică. De 
multe ori, autorităţile române au fost complice la „vânătoarea” basarabenilor, dar sunt 
numeroase cazuri când români simpli şi-au riscat viaţa lor şi a familiilor lor, adăpostindu-i pe 
„fugari”. In 1946, guvernul de la Chişinău înregistrase cca. 40 000 de „repatriaţi” basarabeni. 
Ei erau tratați cu mare suspiciune şi unii au fost trimişi direct în lagăre de concentrare în 
Siberia”. Unul dintre cazurile cele mai cunoscute în acest sens este Pantelimon Halippa, care 
după ani grei de Gulag, reuşeşte să revină ulterior la Bucureşti. 

Ultima deportare în masă a populaţiei basarabene a avut loc în noaptea de 31 martie 
spre | aprilie 1951 şi a vizat, de această dată, elementele religioase considerate un pericol 
potențial la adresa regimului comunist stalinist. În cadrul operaţiunii, numită „Sever”, au fost 
arestate şi deportate 723 de familii, alcătuind 2 617 persoane. Au fost vizati în primul rând 
membrii „sectelor” religioase, mai cu seamă cei care se numeau „martorii lui Iehova””!. 

În ansamblu, la data de 1 ianuarie 1953 în Uniunea Sovietică existau nu mai putin de 2 
753 356 de persoane deportate, printre care se numärau 1 200 000 germani, 316 000 ceceni, 
165 000 tătari din Crimeea, 100 000 lituanieni, 84 000 ingusi, 81 000 kalmâci, 63 000 
karaceeni, 52 000 greci, 45 000 moldoveni/romani, 40 000 letoni, 20 000 estonieni, precum si 
peste 500 000 de persoane aparţinând altor 10 nationalitäti”. După altă sursă documentară, 
cuprinzând date mai detaliate despre componenţa etnică a deportaților pentru începutul anului 

1953, dar in care figurează doar persoanele cu o vârstă mai mare de 17 ani — care exclud deci 
copii — situatia se prezenta in felul urmätor: total — 1 820 140 persoane, dintre care 788 975 — 
germani, 183 445 — ceceni, 163 653 — ucraineni, 111 037 tatari, 75 024 — lituanieni, 56 589 — 
ruşi, 53 019 — kalmâci, 46 303 — ingusi, 40 590 — greci, 37 225 — karaceeni, 33 102 — lacti, 31 
654 — polonezi, 29 848 — turci, 25 873 — moldoveni (se are in vedere romani basarabeni), 20 
860 — azerbaidjani, 20 238 — armeni, 19 762 — balcari, 16 070 — estoni, 11 432 — bulgari, 7 
169 — georgieni, 6 621 — belorusi, 5 168 — evrei, 4 993 — curzi, 3 459 — uzbeci, 2 074 — cazahi, 
1 572 — cabardini, 1352 — găgăuzi, 1 257 — asirieni, 1 237 — tadjici, 1 063 — țigani, 997 — 
români (se are în vedere cetățeni romani sau de proveniență bucovineana), 720 — hemsini, 616 
— osetini, 529 — baskiri, 520 — cuivasi, 480 — mordvini, 430 — turemeni, 339 — kirghizi, 380 — 
iranieni, 375 careli si fini, 375 — kumâci, 338 — adjari, 313 — avari, 265 — lazi, 212 — 
karakalpaci, 193 — udmurti, 183 — cehi, 174 — ezidzi, 163 — abhazi, 160 — abazini, 127 — 
lezghini, 123 — mari, 122 — bureati, 90 — adagheeni, 74 — maghiari, 61 — austrieci, 59 — nogai, 
50 — darghinieni, 721 — de alte nationaalitati’. Cifrele acestea sunt însă relative, întrucât între 
timp multi îşi ispăşiseră pedeapsa şi fusese eliberați din gulaguri. 

Se observă, deci, că deportările aveau o dimensiune națională, fiind atinse mai mult 
nationalitatile neruse decât ruşii. Cu alte cuvinte, proportional cu cota de deportaţi raportată la 
numărul total, reiese că reprezentanţii naționalităților erau mai susceptibili de a fi învinuiți de 
ostilitate reală sau presupusă la adresa regimului sovietic. În acelaş timp, este cel puţin 
exagerat de calificat represiunile sovietice drept etnocid îndreptat împotriva uneia sau alteia 
dintre comunitățile etnonationale. 


Rezistenţa antisovietică 

A existat o oarecare rezistență din partea populaţiei locale față de măsurile represive 
ale regimului sovietic? De regulă, forma de rezistență fata de puterea sovietică a avut un 
caracter pasiv. La revenirea sovieticilor în 1944, basarabenii nu-şi făceau iluzii mari, ştiind 
deja ce înseamnă comunism din experiența primului an de ocupaţie dinaintea războiului. 
Tocmai pentru a calma spiritele, înaintea Armatei Roşii erau trimişi numeroşi agitatori şi 
propagandisti comunişti care promiteau eliberarea adevărată şi asigurau că puterea sovietică 
va alunga pentru totdeauna moşierii care au vrut să-şi însuşească pământul poporului '*. 
Localnicii însă n-au pregetat să le pună întrebări iscoditoare emisarilor Moscovei. De 
exemplu, dacă „ţăranii bogaţi vor fi iarăşi trimişi în Siberia ca şi în 1940-1941?”, „cum trăiesc 
cei strămutați în Siberia, nu-i bate nimeni, nu-i omoară?”, „se vor înființa din nou 
colhozuri?”5. Alte întrebări ridicate se refereau la religie, anume dacă era adevărat că în 
Uniunea Sovietică se permitea deschiderea bisericilor sau la probleme politice — dacă va fi 
instaurată puterea sovietică în ţările in care ajunsese Armata Rosie şi de ce bulgarii nu erau 
recrutați în armată 27% O altă întrebare era „dacă vor putea să-şi viziteze rudele şi să facă 
cumpărături în România”. 

Deputaţii Sovietului Suprem al RSSM au fost şi ei încadraţi în „munca de lămurire”, 
de a afla starea de spirit şi doleantele localnicilor. Astfel, la mijlocul lunii august 1944, o 
delegaţie alcătuită din deputaţii Sovietului Suprem al RSSM Poloz, Diordiţa şi Pisarenko se 
întâlnesc cu basarabenii recrutați în Armata Roşie. Prima întrebare adresată „aleşilor 
poporului” era: „de ce li se interzice să facă rugaciuni?”, urmată de exprimarea doleantei de a 

cer ca pregătirea militară să se organizeze la dânşii acasă, în Moldova, pentru ca nu înțeleg 
orânduielile conform cărora „din cauza unui nedisciplinat suferă toţi şi se dă vina pe alţii”. 
Basarabenii recrutaţi în Armata Roşie erau indignati şi de faptul că „sunt incluşi în infanterie, 
nu şi în alte unitäti”*. Se observă astfel o diferență clară de mentalitate a localnicilor fata de 
noii veniți de peste Nistru, dar se întrevede şi o anumită speranţă că se va putea ajunge la o 
înțelegere cu noile autorităţi”!. Or, „societatea se află în permanentă dezvoltare, indiferent de 
regimul politic existent. Altceva este că funcţiile organismului social pot fi încetinite, dar 
nicidecum blocate cu desăvârşire”*?. 

După război, critica față de puterea sovietică este exprimată mai mult sau mai puţin 
deschis nu numai de românii basarabeni, dar şi de reprezentanți ai altor etnii. În decembrie 
1947 organele de securitate locale dețineau informaţii numeroase în acest sens. Un anume 
Fiodorov, inspector superior la Banca Agricolă din Chişinău era pus la evidenţa KGB-ului 
pentru că exprimase opinii duşmănoase fata de comunişti în legătură cu procesele intentate de 
aceştia împotriva celor care au colaborat cu ,,ocupantii”. El credea că „aceste procese erau o 
ficțiune” şi că „sunt judecaţi 10 oameni pentru a arăta că la noi în Moldova au fost ocupanti, 
dar se uită faptul că pe timpul ocupanților se trăia bine, mult mai bine decât acum”. Alt 
cetățean de etnie rusă, Kustariov, contabil la Banca Industrial-comercială considera că „şi pe 
dânşii, pe bolşevici, o să îi judece degrabă” şi „dacă se judecă după numărul oamenilor pe care 
i-au omorât, bolşevicii sunt mai mari criminali”. Kustariov aprecia că „în timpul apropiat totul 
se va schimba pentru că altfel nu se poate”**. Un student moldovean de la Institutul de 
Medicină credea, la rândul său, că „germanii trebuie într-adevăr să fie pedepsiţi”, dar „ruşii 
singuri au făcut pagube enorme şi acum dau vina pe alții”, aşa încât „românii n-au pentru ce să 
fie judecaţi nici într-un fel”. Critica faţă de regimul comunist era cauzată si de faptul că 
multi țărani erau obligaţi să prelucreze loturile de pământ ce aparţineau inaltilor demnitari de 
stat şi de partid din RSSM, aşa cum se menționează într-o scrisoare secretă adresată 
secretarului CC al PC (b) N. Coval. Scrisoarea evidențiază că din acest motiv „țăranii 
consideră că nu există nici o diferenţă dintre puterea regală şi puterea sovietică”. 

Este interesant de asemenea de remarcat că autorităţile sovietice erau curioase să afle 
„starea de spirit” a populaţiei din perioada imediat următoare deportărilor din 1949. Astfel, 
NKVD-ul de la Chişinău trimitea Moscovei un raport în care existau numeroase aprecieri 
negative fata de puterea sovietică şi acțiunile sale de ultimă oră. O taranca din satul Logänesti, 
raionul Kotovski, pe nume A. V. Caproş, afirma: „Vedeţi cum se răfuie ruşii cu moldovenii 
nostri, ei îşi bat joc de noi. Românii nu făceau asta. Dar nu-i nimic, degrabă va fi război şi 
totul va reveni la loc”. O altă femeie, Parascovia Prepelita din Soroca, credea la rândul ei că 
„pe toți moldovenii ne vor deporta, iar aici vor fi aduşi ruşi. Puterea sovietică intenționează să 
nimicească moldovenii pentru că merg împotriva ei”. Vasile Pricop din Răducani, raionul 
Leova, era mai optimist, crezând că „în curând va fi război. America va ataca Uniunea 
Sovietică şi ne va apăra de bolşevicii războinici. lată, atunci, le vom arăta cum să-şi bată joc 

Alte forme de rezistenta antisovietica non-violenta au fost: eschivarea de la serviciul 
militar în rândurile Armatei Rosii*® si de la munca forțată în întreprinderile industriale din 
Uniunea Sovietică“, neachitarea impozitelor şi a livrärilor obligatorii de produse alimentare 
către stat”, acţiuni de protest împotriva alegerilor în organele puterii de stat”. 

Au fost însă şi cazuri numeroase în care s-a manifestat rezistența activă, mai ales în 
primii ani postbelici. Opoziția deschisă şi violentă față de regim, prin organizaţii bine 
închegate, a fost specifică mai ales raioanelor din nordul şi centrul republicii. Cele mai 
importante organizații antisovietice au fost, în acest sens, Organizația Naţională „Arcaşii lui 
Ştefan”, Grupul antisovietic condus de Filimon Bodiu, „Sabia dreptăţii”, „Partidul Libertăţii”, 
„Armata Neagră” şi „Uniunea Democratică a Libertăţii”. Prima, din punct de vedere 
cronologic şi, se pare, chiar după principiile programatice, „Arcaşii lui Ştefan” (1945-1947) a 
fost cea mai importantă organizaţie, fätis antisovietică, de pe teritoriul Basarabiei. Din păcate, 
organizația a fost deconspirată prematur, aşa încât activitatea acesteia n-a înregistrat succese 
deosebite în combaterea comunismului”?. Acte teroriste împotriva unor lideri comunişti au 
fost organizate, îndeosebi, de grupul lui Filimon Bodiu, în zona centrală a Moldovei”. Alte 
organizații, precum „Partidul Libertăţii” sau „Uniunea Democratică a Libertăţii” au dus 
activități mai mult de propagandă decât de rezistenţă activă. Se observă, de asemenea, că 
aceste grupări aveau în componența lor persoane din diferite straturi sociale, intelectualii (mai 
ales învăţători) şi ţăranii alcătuind majoritatea. Obiectivele acestora erau în primul rând 
antisovietice, îndreptate atât împotriva comuniştilor veniţi din afara Moldovei, cât si a celor 
proveniţi din rândurile localnicilor. Alteori, cum este cazul „Uniunii Democratice a 
Libertăţii”, ruşi, ucraineni (proveniţi din regiunile Rostov şi Novosibirsk, stabiliți cu traiul în 
Moldova) şi români basarabeni luptau împreună şi aveau un duşman comun — regimul 
comunist”. De obicei, totuşi, organizaţiile antisovietice aveau un caracter clar pro-romanesc 
pentru că, fiind „fii ai României întregite, crescuți şi educați în spiritul tradiţiilor neamului 
românesc, aceşti tineri basarabeni nu au putut şi nici nu au dorit să accepte alt mod de viata, 
un alt regim social, colectivizarea, deportările în masă, represiunile, foametea, pentru ei era o 
mare nenorocire să trăieşti într-o altă tara decât acea a strămoşilor fai 

La sfârşitul anului 1951 şi începutul anului următor, datorită şi faptului că Leonid 
Brejnev, noul prim secretar al Partidului Comunist din Moldova s-a dovedit mai necruţător 
faţă de elementele antisovietice” în comparaţie cu predecesorul său, transnistreanul N. Coval, 
toate organizaţiile antisovietice din republică au fost lichidate”, membrii acestora obținând 
termene de detenţie de 25 de ani, de regulă. Pentru comparaţie, rezistența armată în Ucraina 
occidentală şi republicile baltice, alte teritorii achiziţionate după cel de-al doilea război 
mondial, a durat până în anul 1952%, ceea ce sugerează că lichidarea organizaţiilor 
antisovietice din Moldova a coincis aproximativ cu lichidarea organizaţiilor ostile puterii 

comuniste din intreaga Uniune Sovietica, probabil, conform unui plan de sincronizare la nivel 
unional. 

Moartea lui Stalin in martie 1953 si, mai ales, raportul secret a lui Hrusciov din 
februarie 1956 despre „cultul personalității şi consecinţele sale” — deşi considerat secret, a fost 
cunoscut şi discutat de basarabenii de rând, după cum demonstrează documentele de arhivă. 
Acest lucru a determinat o revigorare a tendințelor antisovietice. Faptul că teroarea abuzivă a 
fost condamnată de însuşi liderul Uniunii Sovietice a surprins chiar organele de securitate ale 
statului care, de teama de a nu fi învinuiți de stalinism, se limitau, la un moment dat, doar la 
consemnarea manifestărilor sau declaraţiilor ostile puterii sovietice”. În decembrie 1956, 
situația devine destul de alarmantă pentru Moscova, aşa încât Comitetul Central al Partidului 
Comunist al URSS adoptă o rezoluţie întitulată Despre intensificarea activităților politice ale 
organizaţiilor de partid printre mase şi combaterea manifestaţiilor antisovietice, a 
elementelor dușmănoase, trimisă comitetelor republicane de partid!%. Manifestările mai mult 
sau mai putin deschise împotriva puterii sovietice au fost impulsionată şi de evenimentele din 
Ungaria din toamna anului 1956 despre care populaţia locală era informată prin intermediul 
posturilor de radio străine. Există numeroase documente de arhivă ce demonstrează că 
fenomenul ascultării posturilor de radio străine a luat proporții alarmante pentru regim. Astfel, 
N. Dudnik, secretarul comitetului orăşenesc de partid Bender, anunţă Chişinăul în ianuarie 
1957 că populaţia ascultă frecvent transmisiunile posturilor de radio „Vocea Americii” şi 
„BBC”, ceea ce are o influență negativă asupra formării conştiinţei comuniste în rândurile 
intelectualilor, în special ale tineretului'”!. Responsabilul de propagandă din raionul Brätuseni 
scria, la rândul său, că „unii colhoznici ascultă emisiunile „Vocii Americii”, „Europei Libere” 
etc şi transmit informațiile tovarăşilor”!%. Din Comrat, secretarul comitetului raional de 
partid, un anume Mihailov, scria Comitetului Central republican în ianuarie 1957 că 
„populația găgăuză ascultă emisiunile în limbă turcă ale postului de radio „Vocea Americii”, 
precum si alte emisiuni ale posturilor de radio din Turcia”!®. Felul în care erau ascultate 
uneori emisiunile posturilor străine sfida autorităţile locale: în sate, cine dispunea de un aparat 
radio, îl scotea afară, dădea sunetul la maxim, aşa încât să audă şi vecinii care nu aveau un 
aparat propriu'%. Fenomenul ascultării posturilor de radio străine a căpătat un caracter de 
masă, mai ales datorită faptului că deja in 1956 în RSSM existau nu mai putin de 49 923 de 
aparate de radio, dintre care 19 400 în localitățile rurale'®, 

Există şi după anul 1956 numeroase manifestări spontane îndreptate împotriva 
regimului sovietic. Spre exemplu, inițiativa congresului al III-lea al Uniunii Scriitorilor din 
Moldova din 14-15 octombrie 1965 de a reveni la alfabetul latin este calificată de Ivan 
Bodiul, prim secretar al PCM, drept o acțiune antisovietică, care ar ştirbi din prietenia 
popoarelor. Principalii susţinători ai ideii — Gheorghe Malarciuc, Aureliu Busuioc, Ion Druta 
şi Mihai Cimpoi — sunt condamnaţi să-şi facă autocritică şi iertati, întrucât li se recunosc 
meritele pe plan profesional'%. În 1965, studentul Mihai Moroşan de la politehnica din 
Chişinău a fost acuzat de nationalism; în 1966, Gheorghe Moroziuc a arborat tricolorul pe 
coşul fabricii de zahăr din Bălţi, fapt pentru care a fost condamnat la 3 ani lagăr de muncă. În 
1967, fiind învinuiți de activitate de propagandă în rândurile studenţilor şi intelectualilor a 
ideii de reunire a Basarabiei şi Nordului Bucovinei cu România, studenţi ai Conservatorului 


” AOSPRM inv. 17, d. 141, f. 160. 

'% Ibidem. 

'9 Ibidem, f. 13. 

'% Ibidem, f. 17. 

'% Ibidem, f. 67. 

14 Există numeroase informaţii în acest sens, din diferite raioane ale republicii. A se vedea în Ibidem, f. 1-170. 
105 Igor Casu, „Politica ...”, p. 135. 

1% Valeria Cozma, Hudojestvennaia kultura Respubliki Moldova v usloviiah partiinogo rukovodstva în „Revista 
de Istorie a Moldovei”, nr. 2, 1991, p. 42. 

din Chisinau au primit termene de detentie, cuprinse intre 4 si 7 ani: Postolache — 7 ani, 
Cuciureanu si Cemirtan — a cate 4 ani fiecare. De manifestäri nationaliste au fost invinuiti 
studenţii Odobescu şi Lilia Neagu, în 1971, precum si inițiatorii mişcării studenţeşti din anii 
"60 de la Institutul de Arte din Chişinău'”. Lingvistul Ion Vasilenco, pentru faptul că s-a 
pronunţat insistent şi cu vehementa pentru unitatea lingvistică moldo-română şi revenirea la 
alfabetul latin a fost internat într-un penitenciar. Cazul lui Vasilenco sugerează intenția 
autorităţilor sovietice de a inculca teamă în rândurile intelectualilor care sprijineau asemenea 
convingeri. Gheorghe David a fost internat în plină Perestroikă, în 1989, într-un spital 
psihiatric din Dnepropetrovsk'%. Alte manifestări naționale ale basarabenilor, cu o 
semnificaţie deosebită în epocă, deşi mult mai palide în comparaţie cu cele din alte republici 
unionale, a fost întemeierea în 1969! a organizaţiei „Frontul National Patriotic”, 
deconspirată în 1970. Creată la iniţiativa lui Alexandru Usatiuc şi Gheorghe Ghimpu, 
organizația îşi propusese obiectivul de unire a RSSM cu România, invocând faptul că atât 
România, cât şi Uniunea Sovietică erau state socialiste. După ce Usatiuc i-a prezentat personal 
unui consilier de-a lui Ceauşescu la București în iunie 1970 o scrisoare în acest sens, în luna 
următoare principalii membri ai organizaţiei!" au fost arestaţi si au primit termene de detenţie 
cuprinse între 4 şi 9 ani'!!. Mai târziu, in 1995, unul dintre principalii ei membri a recunoscut 
că organizația nu avea un scop declarat anticomunist, adică revendicările naționale au fost 
preconizate a fi realizate în cadrul sistemului comunist. Astfel, Alexandru Usatiuc a mărturisit 
că în hotărârea organizaţiei din 1969 “se vorbea despre reunirea cu România, de limba de stat 
— limba română — de tricolor cu o panglică neagră de-a lungul culorilor până se va efectua 
Reîntregirea. Am apărat grafia latină, imnul şi stema. Toate acestea însă nu puteau avea prea 
mare ecou aici, în Basarabia, pe atunci foarte sovietică”? (s. n.). Se presupune că membrii 
grupului Usatiuc au fost predati KGB-ului de către Securitate, la ordinul lui Ceauşescu, care 
primise o scrisoare de la Usatiuc. 

Au existat şi proteste vehemente ale studenților şi profesorilor din Chişinău în1972 in 
legătură cu decizia autorităților municipale de a muta monumentul lui Ştefan cel Mare cu 
câțiva metri în spate pentru că piața Victoriei din capitala Basarabiei trebuia „dominată” de 
monumentul lui Lenin, nu de cel al unui erou-simbol national al moldovenilor, în particular, şi 
al românilor, în ansamblu. 


Reabilitarea victimelor 

Unele familii au protestat imediat împotriva deportărilor, au trimis scrisori unor 
instanţe superioare şi, cele mai norocoase, au obţinut câştig de cauză. În principal, este vorba 
de familiile deportate în 1949 care au demonstrat că aveau un membru al lor în Armata Roşie. 
Spre mijlocul anului 1952, numărul familiilor reabilitate astfel s-a ridicat la 87, în total 447 
persoane. Reabilitarea în masă a victimelor represiunilor staliniste a început după anul 1956, 
când a avut loc Congresul al 20-lea al PCUS la care Hruşciov a prezentat faimosul său raport 
despre cultul personalităţii şi consecințele acestuia. Mai exact, drept urmare a Ucazului 


% Vlad Georgescu, Constiinta națională în Moldova Sovietică, în Idem, România anilor ’80, Bucuresti & 
Munchen, lon Dumitru Verlag, 1995, p. 116. Vezi mai pe larg, „Literatura şi arta”, 16 iulie, 1992. 

% Gheorghe Negru, Politica etnolingvistică în RSS Moldovenească, Chişinău, Prut International, p. 100. Vezi şi 
Gheorghe David, Cum am fost “nebun ”, în „Basarabia”, nr. 9, 1990, p. 141-152. 

% Anul este menţionat greşit (1961) în Serafim Saka, op. cit., p. 114. Ion Siscanu a descoperit documente de 
arhivă conform cărora anul înființării organizației este 1969, nu 1961. 

10 Cei arestaţi au fost merceologul Alexandru Usatiuc, biofizicianul Gheorghe Ghimpu, profesorul Valeriu 
Graur şi economistul Alexandru Soltoianu. Ultimul, după părerea lui Ion Şişcanu, în realitate nu a facut parte din 
„Frontul Naţional Patriotic”. 

1! Vlad Georgescu, op.cit., p. 117-118; N. Dima, op. cit., p. 127; Nicolae Lupan, Basarabia. Colonizări şi 
Asimilare, Madrid, Carpaţi, 1979, pp. 17, 20. 

1? Serafim Saka, op. cit., p. 114. 

Sovietului Suprem al URSS din 19 martie 1958, au fost anulate restrictiile privind locul de 
trai al deportatilor si au fost eliberate de sub supravegherea militiei câteva categorii de 
„strămutaţi”, însă fără ca aceştia să fie reabilitati. Reabilitarea presupunea anumite obligaţii 
Juridice ale autorităților sovietice fata de deportaţi, inclusiv retrocedarea averilor confiscate, 
ceea ce explică rezerva ucazului amintit mai sus. În același timp, pentru revenirea la locurile 
natale era nevoie şi de permisiunea autorităților de la Chişinău. În perioada 1958-1963, 
acestea au acordat „unda verde” doar pentru 2033 familii! ni dar nu se ştie exact numărul celor 
care li s-a refuzat acest drept. 

Mulţi dintre cei deportați au murit în timpul deplasării, din cauza condiţiilor inumane 
de transport. Alţii şi-au pierdut viata în „siberii de ghiatä”, pentru a invoca o expresie utilizată 
de intelectualii de la Chişinău în perioada Perestroikăi. Nu se ştie încă până astăzi numărul 
celor care au supraviețuit. S-au publicat unele memorii ale supravieţuitorilor!!*, precum şi o 
„carte a memoriei” victimelor totalitarismului comunist!!5. Cele patru volume ale colecţiei 
„cartea memoriei” constituie o sursă importantă pentru cercetarea problemei, chiar dacă de 
multe ori datele publicate nu sunt complete, lipsind informaţii fie despre originea socială a 
victimelor, iar cea etnică putând fi doar dedusă după numele de familie. Pe de altă parte, unii 
basarabeni nu s-au mai întors niciodată acasă pentru că nu credeau că li se va face dreptate (în 
ceea ce priveşte restituirea imobilelor, a utilajului agricol etc.), preferând să rămână pentru 
totdeauna acolo unde soarta i-a „strămutat”!!S. Reabilitarea adevărată a continuat in timpul 
Perestroikăi. La 10 aprilie 1989, Consiliul de miniştri de la Chişinău şi-a anulat decizia sa din 
28 iunie 1949 potrivit căreia au fost deportaţi „familii de culaci, foşti moşieri şi mari 
comercianți”!!?. Dar procesul nu s-a încheiat definitiv nici până astăzi. În 2005, în 
parlamentul Republicii Moldova a fost propus un proiect de lege care are drept scop 
reabilitarea tuturor victimelor regimului sovietic — inițiatorul acestui proiect de lege fiind 
deputatul Anatol Taranu, istoric de meserie. Acest proiect prevede restituirea proprietăților 
pierdute sau plata unei recompense financiare tuturor victimelor careu au suferit represiunea 
pe nedrept. Legea din 1992 cu privire la recompensarea victimelor represiunilor staliniste 
prevedea o recompensă mizerabilă, de 200 lei moldoveneşti de persoană (cca. 16 $)'!5. 

În 2006, săptămânanul „Jurnal de Chişinău” a lansat o discuţie publică de amploare cu 
privire la adoptarea unei legi a lustraţiei în Republica Moldova, inițiativă lansată şi câţiva ani 
ma devreme dar care nu a avut un impact asupra societăţii. La rândul său, ziarele „Timpul” şi 
„Flux” publică frecvent articole despre soarta victimelor regimului sovietic, contribuind astfel 
la perpetuarea memoriei represiunilor comuniste. 

Care ar fi numărul total al victimelor regimului sovietic în fosta RSSM? Suferinta unei 
societăți nu poate fi calculată şi redată doar prin numărul victimelor, dar o estimare 
aproximativă se impune, mai ales când anumite categorii sociale, istorici militanti sau 
politicieni nostalgici tind să minimalizeze aploarea represiunilor comuniste. Valeriu Pasat, 

Vladimir Taranov, op. cit., pp. 78-79. 

Vasile Tepordei, Amintiri din Gulag, Bucureşti, Editura Abeona, 1992; Stefan Tudor, Satana pe pământ. 
Mărturii din anii de foamete şi deportări, Chişinău, Universitas, 1992; Serafin Saka (ed.), Basarabia în Gulag, 
Chişinău, 1994; Dumitru Crihan, Invitaţie în Iad, Chişinău, 1998; Vadim Pirogan, Pe drumurile pribegiei, 
Chişinău, 1999; Destine răsturnate (memorii ale 14 femei supraviețuitoare ale Gulagului), Chişinău, 2005 etc. 

5 Elena Postică (ed.), Cartea Memoriei. Catalog al victimelor totalitarismului comunist, vol. I-IV, Chişinău, 
1999-2005. 

° În general despre soarta celor care au revenit din Gulagul sovietic, vezi Nanci Adler, Life in the „Big Zone: 
The Fate of Returnees in the Aftermath of Stalinist Repressions, în „Europe-Asia Studies”, vol. 51, no. 1, 1999, 
pp. 5-19. 

7 Despre legislaţia fostelor republici sovietice, inclusiv Moldova, privind reabilitarea victimelor stalinismului, 
vezi volumul lui E. Zaitsev, Sbornik zakonodatel’nyh aktov o reabilitatii, prineatye v gosudarstvah byvsih 
respublikah SSSR, Moscova, 1992. 

i „Timpul”, 13 septembrie 2005; vezi şi  http://www.azi.md/print/36403/Ro, consultat ultima dată la 10 
noiembrie 2005. 

care a contribuit poate cel mai mult la elucidarea problemei, estimeaza numärul celor 
deportaţi din Moldova la cca. 60 000 de oameni!!”. Această estimare ia în vedere numărul 
total al celor deportati in noaptea de 13 spre 14 iunie 1941, in noaptea de 5 spre 6 iulie 1949, 
precum si din 1 aprilie 1951, dar omite, in lipsa probelor documentare concludente, alte 
persoane condamnate si deportate in Kazahstan si Rusia in afara celor 3 deportari in masa. 
Elena Posticä, coordonatoarea celor patru volume a Cărții memoriei, apărută între 1999 şi 
2005, estimează numărul celor care au fost condamnaţi din motive politice de regimul sovietic 
în ansamblu, nu numai de cel stalinist, la cca. 80 000 persoane!”. Autorii Cărţii Negre a 
Comunismului, citând o scrisoare a ministrului de interne al URSS către Stalin din 17 
februarie 1950, menţionează cifra de 94 792 000 deportați din Moldova cu statut de 
spetpereselenti (deportați cu statut special) în gulagurile sovietice!?1. Acest număr pare a fi cel 
mai aproape de adevăr, întrucât provine dintr-un document oficial şi se apropie de numărul 
celor identificaţi deja şi incluşi în Cartea Memoriei, departe de a fi completă, alte volume 
urmând a fi publicate. În ceea ce priveşte foametea din anii 1946-1947, Mihai Gribincea a 
calculat, pe baza documentelor de arhivă, numărul celor care au murit la 216 000 persoane!*?. 
Unii autori au considerat printre victime ale regimului comunist şi zecile sau chiar sutele de 
mii de moldoveni care au fost recrutați pentru muncă la şantierele industriale din alte republici 
unionale, mai ales din Rusia!*%. După părerea noastră, însă, această interpretare este exagerată. 
Deşi putem admite că nu toți cei plecaţi au decis numaidecât din voinţă proprie, nu putem 
exclude şi faptul că o parte însemnată a muncitorilor moldoveni au plecat fiind determinaţi de 
sărăcie şi imbiati de propaganda oficială în găsirea unui „eldorado sovietic”. Putem admite, 
de asemenea, că presiunea autorităților sovietice în recrutarea forței de muncă pentru Rusia a 
fost mai puternică sau chiar determinantă în primul an de ocupaţie sovietică, decât după 1944 
si, respectiv, mai diminuată după 1953. 

Prin urmare, dacă excludem chestiunea muncitorii recrutaţi pentru muncă în diferite 
întreprinderi ale URSS, numărul victimelor politice ale regimului comunist sovietic din fosta 
RSSM, se ridică la peste 300 000 de persoane. Dintre aceştia, cca. 5 000 au fost executați în 
timpul Marii Terori în RASSM, 216 000 au murit de foamete în anii 1946-1947, cca. 95 000 
erau atestati ca deportaţi în gulag la 1950, iar alte câteva mii au fost condamnați pentru 
„naţionalism” sau alte acţiuni antisovietice, din 1953 până în 1989. În ceea ce priveşte 
componenţa etnică a deportaților din RSSM, aproape jumătate dintre aceştia erau români 
basarabeni, ceea ce constituia în total cca. 45 000 adulţi si copii în ianuarie 1953'** sau numai 
25 873 adulţi la aceiaşi data’*>. Întrucât numărul copiilor deportați în 1949 se ridică la 11 889 
din totalul de 35 7961%, adică la o treime, şi nu uităm şi de cei deportaţi în iunie 1941 şi în 
mod individual după 1944, putem considera ca valabilă cifra de 45 000 total adulți si copii de 
români basarabeni pentru începutul anului 1953. 

Represiunile sovietice împotriva populaţiei locale din actuala Republică Moldova au 
cunoscut mai multe forme, dar ele n-au reuşit să schimbe radical componența etnică a 
republicii. Deportările de amploare, cu consecinţe tragice pentru un segment important al 
societăţii moldoveneşti au avut loc în iunie 1941 şi iunie 1949. Operațiunea din 1941 a avut 


19 V. Pasat, Trudnye..., p. 55. 

20 Elena Postica, (ed.), Cartea Memoriei. Catalog al victimelor totalitarismului comunist, vol. I-IV, Chişinău, 
1999-2005. 

*! Stephane Cortois, (coord.) Cartea Neagră a Comunismului. Crime, teroare, represiune, Bucureşti, Editura 
Humanitas — Fundaţia Academia Civică, 1998, p. 223. 

Mihai Gribincea, op. cit., p. 64. 

* Charles King, Moldovans..., p. 96; Stefan. Gorda, Masina diabolica a migratiei, in C. Barca, Deportari si 
neodeportări, Chişinău, Cartea Moldovenească, 1990, pp. 34-51; Dima, op. cit., pp. 80-82. 

ZA „Argumenty i fakty”, nr. 39, 1989, p. 8. 

NE. Bugai, 40-50-e gody: posledstviia deportatsii narodov, în ,,Otechestvennaia Istoriia’, nr. 2, 1992, p. 142. 
% V. Pasat, op. cit., p. 554; Elena Siscanu, op. cit., p. 107. 

drept scop eliminarea elementelor sociale potential dusmänoase puterii sovietice si a fost 
determinata mai ales de iminenta unui atac german asupra URSS. Pe de alta parte, deportarile 
din iunie 1949 au avut o anvergurä mai mare si scopul acestora a fost de a elimina la o scara 
mai ridicatä toate elementele sociale indezirabile mai ales din zonele rurale, inclusiv 
„colaboratorii ocupanților” din timpul războiului. Taranii erau refractari la ideile comuniste şi 
ei avut de suferit cel mai mult. Şi, întrucât majoritatea românească era preponderent una 
rurală, în proporţie de peste 80%, este evident că represiunile au avut şi un caracter 
antiromanesc pronunţat. În același timp, au suferit în egală măsură reprezentanţii altor 
comunităţi etnice din fosta RSSM -— ucraineni, ruşi, evrei, găgăuzi, bulgari etc. Foametea din 
anii 1946-1947 a fost, de asemenea, o alta metodă principală de teroare fata de populația 
locală, care a provocat moartea a peste 200 000 în doar câteva luni. Dar foametea nu a putut 
înfrânge spiritul de rezistenţă al țărănimii, dovadă faptul că ritmul colectivizării agriculturii 
rămâne scăzut şi după aceasta. În acelaşi timp, până în anii 1950-1951 un anumit segment al 
societăţii basarabene a rezistat, prin diferite forme, inclusiv cu arma în mână, împotriva 
regimului sovietic. 

După a doua deportare mai ales, cea din 1949, populaţia locală, indiferent de originea 
etnică, a preferat să se resemneze în fata regimului totalitar sovietic. Iluziile cu privire la o 
„eliberare” a Basarabiei de către Statele Unite dispar o dată cu înăbuşirea revoluţiei maghiare 
anticomuniste din toamna anului 19561. Astfel, după 1956 nu mai constatăm acțiuni sau 
manifestări de masă cu caracter antisovietic sau anticomunist, ci daor la nivel individual sau 
grupuri minuscule (Uniunea Scriitorilor, „Frontul Naţional Patriotic”). Abia în timpul 
Perestroikăi, societatea basarabeană începe să-şi exprime deschis valorile şi opiniile sale, 
inclusiv cu privire la trecutul mai mult sau mai puţin recent şi a consecințelor acestuia pentru 
prezent. 

Cazul basarabean aruncă lumină asupra esenței regimului totalitar sovietic, din 
perspectiva că represiunile au un caracter deosebit prin natura, metodele utilizate şi scopul lor, 
în comparaţie cu cele comise de alte regimuri totalitare din secolul al XX-lea, în speță de cel 
fascist şi nazist, dar şi fata de alte regimuri comuniste din Europa Centrală şi de Est. 


7 Vezi Igor Casu, „Politica naţională ” ..., pp. 134-135. 

Metode de control societal in perioada ceausista 


Nicolae Ceausescu, numit secretar general al partidului la moartea lui Gheorghe 
Gheorghiu-Dej, în martie 1965, şi-a întărit rapid autoritatea după accederea la putere. În 1967, 
el era desemnat şi preşedinte al Consiliului de Stat, cumulând astfel funcțiile supreme în 
partid si în stat. În acelaşi timp, toţi “baronii” predecesorului, începând cu Alexandru Drăghici 
în aprilie 1968, au fost treptat îndepărtați de la putere. Prin reabilitarea unora dintre victimele 
perioadei staliniste şi implicita acuzare a tuturor celor ce fuseseră apropiați ai lui Gheorghiu- 
Dej — cu excepţia lui însuşi — pentru crimele comise sub conducerea acestuia, Ceauşescu şi-a 
asigurat puterea personală. Lider de necontestat, înconjurat de o conducere a partidului ce îi 
era, de voie de nevoie, fidelă şi partial întinerită cu oameni devotați lui, el a continuat politica 
“nationalä a lui Gheorghiu-Dej, care avea drept scop obţinerea autonomiei PCR fata de 
PCUS". 

Actul charismatic care, pentru o perioada, a legitimat, prin intermediul nationalismului 
afisat, partidul si a asigurat o realä popularitate lui Ceausescu atat in interior, cat si in exterior, 
a fost binecunoscutul discurs din 21 august 1968, cand acesta a condamnat invazia din 
Cehoslovacia de catre trupele Pactului de la Varsovia in noaptea precedenta. Pentru marea 
majoritate a analistilor si a observatorilor, pentru cancelariile occidentale, ale cäror opinii au 
fost reluate si amplificate in mass media, acest gest reprezenta dovada ca mult clamata 
politică de ,,independenta” a PCR față de PCUS avea o bază reală. Prin urmare, timp de cel 
putin un deceniu, Nicolae Ceausescu a fost considerat copilul teribil al blocului sovietic, iar 
România nu numai o tara ce îşi căuta autonomia, ci şi una mai „liberală” decât celelalte tari 
din Est. Atunci când, după 1977, au început să existe din ce în ce mai multe îndoieli asupra 
acestui “liberalism” (în special datorită cazurilor evidente de violare a drepturilor omului, din 
ce în ce mai cunoscute şi mediatizate în Occident în contextul inițiat de semnarea Actului 
final de la Helsinki), s-a considerat încă destulă vreme că ortodoxia comunismului românesc 
în interior era prețul de plătit pentru asigurarea autonomiei fata de sovietici. 

Pentru opinia publică internă, şi mai ales pentru intelectuali, discursul din 21 august 
1968 a oferit dovada unei angajări reale a PCR pe calea naţională, pe care multi au considerat- 
o sinonimă cu democratizarea. În România, tardiva destalinizare începută odată cu 
deschiderea porţilor închisorilor în 1962-1964, a fost dublată de o campanie de derusificare a 
instituţiilor şi de o deschidere spre Occident, care a culminat cu vizita preşedintelui Franţei, 
Charles de Gaulle, în mai 1968. Acest proces a creat un orizont de aşteptare al populației şi o 
speranță în continuarea lberalizării. Condamnarea invaziei în Cehoslovacia apărea ca o 
garantie că schimbarea va continua. In acest context, multi români, tineri sau mai putin tineri, 
multi intelectuali, chiar unii foşti prizonieri politici, s-au înscris în partid. Unii dintre ei 
credeau sincer că în acest fel servesc idealurile Primăverii de la Praga, alţii, fie pragmatici, fie 
naivi, se amăgeau că vor putea reforma partidul din interior. Pe scurt, tezele national- 
comunismului cu vădite accente antisovietice erau interpretate, printr-o simplificare uşor de 
înţeles, ca o garanţie a democratizării regimului.” Chiar dacă pentru nişte observatori avizaţi 


! Vezi Ghiţă Ionescu, Communism in Rumania, 1944-1962, Oxford, Oxford University Press, 1964, pp. 273-275, 
284-287, 332-335, 337-349; Idem, Communist Rumania and Nonalignment (April 1964-March 1965), în ,,Slavic 
Review”, 1965, pp. 241-257; Georges Haupt, La genèse du conflit soviéto-roumain, în „Revue française de 
science politique”, VIII, 4 august 1968, pp. 669-684; Grigore Filiti, Relations soviéto-roumaines, in Aspects des 
relations russo-roumaines, rétrospectives et orientations, Paris, 1967, pp. 195-217; Idem, Sécurité européene, in 
Aspects des relations russo-roumaines, 1967-1971, Paris, 1971, pp. 13-48; Vladimir Tismäneanu, The Ambiguity 
of Romanian National Communism, în ,,Telos”, 60, 1984, pp. 66-79; Idem, Ceauşescu 's Socialism, în „Problems 
of Communism”, ianuarie-februarie 1985, pp. 57-61. Vezi şi capitolul despre Partidul Comunist Român din 
raport. 

? Din analiza unor documente oficiale publicate reiese cu claritate că liderii comunişti din România nu fuseseră 
puşi la curent cu iminenta invaziei şi cu atât mai putin invitați să participe la aceasta, că s-au simțit la rândul lor 


595 


devenise evident încă din 25 august 1968 că discursul oficial se schimbase substantial, iar 
amenintarea cu invazia sovietica se dovedise nefondata, majoritatea populatiei a crezut si dorit 
sa creada ca detasarea lui Ceausescu fata de Uniunea Sovieticä era reala. Cat il priveste pe 
acesta, el a uzat şi abuzat până în decembrie 1989 de acelaşi leitmotiv: orice atitudine sau 
manifestare care contravenea cât de puţin liniei partidului, fixată de el însuşi, ar fi făcut jocul 
sovieticilor, reprezentând prin urmare un pericol pentru tara. 


O societate înregimentată 

În realitate, momentul 1968 a marcat nu punctul culminant al deschiderii, ci începutul 
unei închideri.” Scurta perioadă de liberalizare a fost brusc urmată de o reluare brutală a 
rigorii ideologice, marcată în special prin creşterea continuă a prezenţei şi a rolului partidului 
în toate domeniile vieții sociale. Până în anii 1980, dominația partidului şi a clanului 
Ceauşescu asupra societăţii devenise aproape totală şi evident mai puternică decât în perioada 
stalinistă. Era incomparabil mai pronunţată şi mai opresivă decât în celelalte tari comuniste. În 
primul rând, organizaţiile care asigurau înregimentarea populaţiei în toate regimurile 
comuniste (partid unic, tineret comunist, pionieri, sindicat unic, consilii populare, etc.) erau 
mai dezvoltate decât în altă parte. Partidul Comunist Român (PCR) ajunsese până în 
decembrie 1989 la mai mult de 3 900 000 de membri (față de 1 500 000 în 1965 la 
desemnarea lui N. Ceauşescu în funcția de secretar general) din aproape 23 000 000 de 
locuitori, respectiv aproximativ 25% din populaţia adultă şi 33% din populaţia activă.” Era cel 
mai numeros partid din estul comunist: efectivele sale, raportate la populația totală, 
reprezentau dublul celor ale PC din URSS. În special după 1971, Ceauşescu insistă tot mai 
mult asupra rolului conducător al partidului în toate domeniile de activitate, care trebuia 
asigurat prin intermediul activiştilor. Spre exemplu, în discursul din cadrul consfătuirii de 
lucru cu primii secretari şi secretarii cu probleme organizatorice ai comitetelor judeţene de 
partid din 21-23 septembrie 1977, el susținea că: „Avem un număr mare de organizaţii de 
partid — aproape 59.000 — la care se adaugă comitetele de partid comunale, orăşeneşti, 
municipale, judeţene, care asigură cuprinderea în bune condiţii a întregii activităţi. Se poate 
aprecia că structura organizatorică, repartiția forțelor partidului corespund realitätilor ţării 
noastre, asigură cadrul necesar afirmării rolului conducător al partidului în toate sectoarele de 
activitate. (... ) Toate acestea au făcut ca organizaţiile de partid, ... întregul nostru partid să-şi 
poată îndeplini misiunea de organizare şi unire a eforturilor tuturor oamenilor muncii ... "9 

Ca rezultat al acestei politici, numărul activiştilor a crescut constant de-a lungul 
perioadei ceausiste.° Revenind cu fermitate la tradiția leninisto-stalinistă, Ceauşescu a insistat 


amenințați şi erau decişi să reziste timp de câteva zile - până la întrevederea lui Ceauşescu cu ambasadorul 
sovietic la Bucuresti, A.V. Basov, din dimineaţa zilei de 25 august 1968—, că în fine începând de la această dată 
Ceauşescu acceptă faptele împlinite la Praga şi susţine de facto „normalizarea” impusă acolo cu forţa. Vezi 
grupajul de documente: C. Moraru şi I.D. Grigorescu, Nicolae Ceauşescu pus în garda de emisarul Kremlinului; 
Idem, Comitetul Executiv al CC al PCR «face zid» în jurul secretarului general; I. Scurtu, Stenograma completa 
a discuţiilor dintre Ceausescu şi Tito (Virset, 24 august 1968), în „Dosarele Istoriei”, vol. III, nr. 8, 1998, pp. 35- 
58. Pentru interpretarea documentelor respective, vezi Mihnea Berindei, Ceausescu et la position singulière de la 
Roumanie en 1968, în François Fejt şi Jacques Rupnik, (ccord.), Le Printemps Tchécoslovaque, 1968, 
Bruxelles, Edition Complexe, 1999, pp. 191-209. 

3 Această temă a fost dezvoltată pe larg în Mihnea Berindei, Roumanie. Le naufrage planifié, in ,,Politique 
internationale”, nr. 44, vara 1989, pp. 57-75. 

* În 1975, la zece ani după luarea puterii de către Ceauşescu, PCR crescuse cu peste un milion, ajungând la 
2.577.000 de membri. Un calcul sumar ne arată că în perioada Ceauşescu a existat o creştere constantă a 
partidului, în fiecare an fiind recrutaţi aproximativ 100.000 de noi membri. Pentru datele din perioada 1974- 
1976, vezi ANIC, fond CC al PCR — Cancelarie, dosar nr. 107/1977, f. 50. 

5 Discursul din 21 septembrie, vezi Ibidem, dosar nr. 105/1977, f. 265. 

$ Partidul era structurat piramidal de la comitete judeţene, municipale, orăşeneşti, comunale până la nivelul cel 
mai de jos al organizațiilor de bază din industrie, construcții, transporturi, comerţ, agricultură, instituţii, cartiere 
şi sate şi „alte domenii” (care cuprindeau în mod evident armata, miliția şi securitatea), al căror număr ajunse în 

asupra ideii potrivit căreia partidul trebuia organizat ca o armată încadrată de permanenţi şi 
activişti: „Democraţia de partid, dezvoltarea democratei socialiste in general sunt strâns legate 
şi trebuie concepute în strânsă legătură cu creşterea spiritului de răspundere al fiecăruia, a 
ordinii şi a disciplinei de partid. Acestea nu numai că nu vin în contradicție, dar se 
condiţionează. (...) Nu se poate concepe democraţia de partid fără ordine şi disciplină. (...) 
Este vorba că fiecare, intrând în partidul comunist, devenind activist al unui partid 
revoluţionar care-şi propune să transforme lumea, s-a angajat să fie militant, soldat al acestui 
partid. ... Nimeni nu a fost obligat şi nu este obligat să intre în partidul comuniştilor! Dar cei 
care intră în partidul comunist, care devenind activişti, ofițeri în acest partid - ca să spun aşa — 
trebuie să ştie să-şi asume răspunderea, să dea dovadă de disciplină, de ordine, să acţioneze în 
conformitate cu sarcinile încredințate!” 

Înregimentarea populaţiei începea înainte de intrarea în partid. La mijlocul anilor 
1970, se ajunsese ca toţi tinerii la împlinirea vârstei de 14 ani să fie înscrişi automat în 
Uniunea Tineretului Comunist (UTC). Astfel, până în 1989, UTC a ajuns să depăşească 
4.100.000 de tineri. În plus, asociaţiile studenţeşti se aflau tot sub controlul UTCE. Uniunea 
Asociaţiilor Studenților Comunişti din România (UASCR), denumită astfel în ciuda faptului 
că îi reunea obligatoriu pe toți studenţii, nu numai pe membrii de partid, avea peste 142.000 
de “aderenti* în 1988. Între vârsta de 7 si 14 ani, copiii erau inregimentati în formațiunile de 
pionieri, care numărau mai mult de 2.500.000 de membri până la sfârşitul anilor 1980. În 
fine, absolut tot salariaţii erau în mod automat integrați în Uniunea Generală a Sindicatelor 
din România (UGSR), care ajunsese la peste 7.800.000 de membri. 

În afară de cele deja menţionate, proprii oricărui regim comunist, în România au fost 
create structuri suplimentare de mobilizare politică şi de control social pentru a include 
categorii cât mai largi ale populaţiei în organizații subordonate partidului. Astfel, în 1968 s-a 
hotărât înființarea Frontului Unităţii Socialiste (FUS), care nu s-a realizat efectiv decât în mai 
1974. FUS (devenit în 1980, Frontul Democraţiei şi Unităţii Socialiste), al cărui preşedinte a 
fost constant Ceauşescu, reunea sub conducerea partidului „toate forțele politice şi sociale ale 
țării, toate organizațiile de masă şi civice (inclusiv cele paisprezece Biserici autorizate), 
mobilizând tot poporul spre realizarea politicii interne si externe ale partidului şi statului...”10. 
De asemenea, s-a coborât vârsta de la care începea înregimentarea politică şi îndoctrinarea 
ideologică a „fiilor patriei”. Creată experimental în 1976, organizația Şoimii Patriei s-a 
constituit definitiv în septembrie 1977 pentru a cuprinde în mod obligatoriu pe toţi copiii între 
4 şi 7 ani. Până in 1989, organizaţia a ajuns la peste 1.500.000 de membri.!! În acest mod, 


1977 la 58.670. În acel an, numărul activiştilor „aleşi” în comitetele de partid (judeţene, municipale, orăşeneşti, 
comunale, întreprinderi, instituţii, unități socialiste din agricultură) atingea 268.042, iar al celor din birourile 
organizaţiilor de bază 312.596. Totalul depăşea o jumătate de milion în 1977: 580.638 ,,ofiteri” ai partidului, 
potrivit lui Ceauşescu. Anexe la Consfătuirea din 21-23 septembrie 1977, Ibidem, dosar nr. 107/1977, f. 45 şi fi 
47. Numărul organizațiilor de bază a crescut proporțional cu numărul de membri: 69.000 anunţate de Ceauşescu 
la Conferinţa de la Mangalia din 3 august 1983; 73.691 la 31 decembrie 1986, potrivit statisticilor. Ididem, dosar 
nr. 18/1987, f. 52. 

7 Ibidem, dosar nr. 105/1977, f. 272. 

5 Controlul organizaţiilor studenţeşti şi al celor ale tineretului comunist era asigurat şi prin faptul că, în 
conducerea acestora, s-a aflat Nicu Ceauşescu, care începând din 1971 a urcat treaptă cu treaptă în ierarhiile 
respective: vicepreşedinte al Consiliului UASC din Universitatea Bucureşti (1971-1973), vicepreşedinte al 
Consiliului UASCR (1973-1975), membru al Biroului CC al UTC din 1975, cu atribuţii speciale în ceea ce 
priveşte politica de cadre, prim-secretar al CC al UTC şi Ministru al Tineretului din 1982 şi până în 1987. 

” Între 1983 şi 1989, preşedinta Consiliului National al Organizaţiei Pionierilor, în acelaşi timp şi secretar al CC 
al UTC, a fost Poliana Cristescu, soţia lui Nicu Ceauşescu. 

'9 Roumanie, aperçu encyclopédique, Bucureşti, 1986, p. 26. 

i Regulamentul organizaţiei Şoimii Patriei preciza că este vorba despre o „organizaţie de masă a copiilor 
preşcolari şi şcolari între 4 şi 7 ani”, care îşi desfăşura activitatea sub controlul PCR şi al cărui scop era: 
“educarea patriotică, socialistă a copiilor, în spiritul dragostei şi respectului fata de patria şi poporul nostru, fata 
de Partidul Comunist Român.” Regulamentul precizează organizarea, drapelul şi uniformele (pe care părinții 

românii de toate vârstele — copii, tineri, adulți, pensionari — erau înrolați cu forța într-una sau 
mai multe organizaţii, strict controlate de autorități. Bineînţeles, „adeziunea” lor masivă nu 
reflecta în nici un fel convingerile personale ale membrilor sau forţa reală a organizaţiilor. 
Refuzul de a deveni membru echivala cu renunţarea la orice promovare şi atragea după sine 
clasarea ca element „antisocial” (spre exemplu, era practic imposibil să fii promovat maistru, 
să urmezi studii superioare în domeniile ştiinţelor sociale sau, mai mult, să te înscrii pentru a 
pregăti un doctorat, dacă nu erai membru al UTC sau al partidului). Nu este mai puţin 
adevărat că această “adeziune”, chiar atunci când era formală, un gest oportunist golit de 
conținut, constituia totuşi primul pas într-un angrenaj care, din acceptare în acceptare, din 
supunere în supunere, sfârşea prin a determina un anumit profil moral. 

În paralel, începând cu sfârşitul anilor 1960, dar mai ales după Congresul al XI-lea al 
partidului din 1974, au apărut o serie de organizaţii „de mase şi obşteşti”, constant remaniate 
şi reorganizate în perioadele următoare. În principiu dublu subordonate — partidului şi statului 
— aceste organizații goleau în realitate de substanţă rolul statului în favoarea partidului, şi în 
special al lui Ceauşescu şi a clanului său.!? În acest sens, pe măsură ce noi organizaţii erau 
create, Ceauşescu acumula tot mai multe funcții pe linie de partid şi de stat, concentrând în 
mâinile sale prerogative enorme. Să amintim, de exmplu, faptul că secretarul general al 
partidului era, de asemenea, preşedintele Consiliului Naţional al Oamenilor Muncii, al 
Consiliului Naţional al Agriculturii, al Consiliului Suprem al Dezvoltării Economice şi 
Sociale (căruia i-a fost apoi subordonat Comitetul de Stat al Planificării), al Consiliului de 
Apărare al Republicii Socialiste România. Consiliul National pentru Stiinta şi Tehnologie 
(devenit, în noiembrie 1985, Consiliul National pentru Ştiinţă, Tehnologie şi Învatämânt) care 
supraveghea ansamblul activităţilor de cercetare din ministere, academii şi institute în vederea 
aplicării “juste” a directivelor partidului în aceste domenii, era condus începând cu 1979 de 
Elena Ceauşescu.!5 Soţia secretarului general, numărul doi în partid după Ceausescu, 
conducea în acelaşi timp Comitetul Naţional „Oamenii de Ştiinţă şi Pacea” din 1981, 
Consiliul Central pentru Tipizare, Standardizare, Normare şi Calitate, din 1984, Comisia 
centrală pentru organizarea proceselor de producție şi valorificarea superioară a materiilor 
prime şi materialelor din 1988. În 1982, ea devenea şi vicepreşedinte al Consiliului Suprem al 
Dezvoltării Economice şi Sociale, iar din 1988, prim-vicepreşedinte al Consiliului Naţional al 


erau obligaţi să le cumpere). Raportul din 5 mai 1977 privind constituirea organizației “Şoimii patriei” se 
găseşte la ANIC, fond CC al PCR — Secţia Organizatorică, dosar nr. 5/1977, ff. 1-3. Pentru regulamentul de 
funcţionare, vezi ANIC, fond CC al PCR - Cancelarie, dosar nr. 104/1977, ff. 77-90. Pentru stenograma şedinţei 
Secretariatului CC al PCR din 19 septembrie 1977, la care s-a dezbătut funcţionarea organizației Şoimilor 
Patriei, vezi Ibidem, ff. 10-13. Fiindcă nimic nu era lăsat la voia întâmplării, prețul cu amănuntul al uniformelor 
soimilor a fost stabilit prin decret în şedinţa CPEx din 10 octombrie 1977. Vezi Ibidem, dosar nr. 11201977, f. 3. 
'? “După Congresul al XI-lea, spunea Ceausescu în 1977, au fost adoptate o serie de noi măsuri cu privire la 
perfecționarea cadrului organizatoric al vieţii economico-sociale, a organelor de conducere, a democraţiei 
socialiste. După cum se ştie, am continuat perfecţionarea consiliilor oamenilor muncii, am sporit rolul adunărilor 
generale în conducerea activităţii unităţilor economice. S-au institutionalizat noi organisme la scară națională, 
cum sunt: Congresul Consiliilor Populare, Congresul Agriculturii, Congresul Educaţiei şi Culturii, Congresul 
Consiliilor Oamenilor Muncii. S-au creat organisme noi, cu caracter permanent, care asigură participarea 
maselor populare, a reprezentanților lor la conducerea societății pe plan naţional. Mă refer la Camera Consiliilor 
Populare, la Consiliul Naţional al Agriculturii, la Consiliul Naţional al Oamenilor Muncii, care urmează să fie 
constituit în toamna acestui an. ... Ele sunt o expresie a democraţiei noastre socialiste, care asigură participarea 
conştientă a poporului la făurirea propriului său destin.” Vezi stenograma consfătuirii de lucru cu primii secretari 
şi secretarii cu probleme organizatorice ai comitetelor judeţene de partid din 21-23 septembrie 1977, ANIC, fond 
CC al PCR — Cancelarie, dosar nr. 105/1977, ff. 263-264. 

'5 Michael Shafir, Romania. Politics, Economics and Society, Londra, Francis Pinter Publishers, 1985, pp. 95- 
106; P. Gafton, The Romanian Communist Party Today, în „Radio Free Europe. Special Report. Romania”, nr. 6, 
29 aprilie 1988, pp. 9-10. 

Oamenilor Muncii.” Pe scurt, procesul de concentrare a puterilor de decizie si cel al 
multiplicării mecanismelor de control se suprapuneau. 


Controlul constiintelor 

În iulie 1971, Ceauşescu a anunţat noi măsuri pentru “îmbunătățirea activităţii 
politico-ideologice”, rămase în istoria comunismului românesc sub numele de tezele din iulie, 
denumire ce aduce aminte de tezele leninste din aprilie. Tezele ceauşiste reprezentau un nou 
ghid pentru toate producţiile culturale din Romania.'° Din punct de vedere ideologic, tezele au 
fost mai degrabă dogmatice decât novatoare: noţiuni demult abandonate în restul lagărului 
comunist, precum realismul socialist, erau readuse în actualiate de Ceauşescu, care punea 
astfel capăt tuturor iluziilor de liberalizare a vieţii culturale, întreținute în perioada de început 
a conducerii sale. Subliniind rolul conducător pe care trebuia să-l joace partidul în toate 
domeniile, secretarul general a lansat un atac neaşteptat împotriva celor care încercau să 
menţină cultura română conectată la curentele artistice, modele culturale şi tendințe 
novatoare din Occident.!* Cu alte cuvinte, intelectualii români trebuiau să se inspire exclusiv 
din surse autohtone, mai precis din realitățile României socialiste. Consecința implicită: după 
o scurtă perioadă în care fuseseră reluate legăturile fireşti cu Occidentul, cultura română era 
condamnată de regimul comunist—a doua oară după rusificarea forțată din anii 
stalinismului—sa se dezvolte in completă izolare fata de orice influență de dincolo de Cortina 
de Fier. Pe scurt, tezele din iulie au constituit începutul re-stalinizării culturii române prin 
întreruperea timidei incercari din anii "60 de a relua ambiția generaţiei paşoptiste de a produce 


con. 
1 


'4 În plus, Elena Ceauşescu, acumula titlurile ştiinţifice de academician, doctor şi inginer. În fondul CC al PCR — 
Cabinetul 2, se găsesc o serie de carnete de notițe ale Elenei Ceauşescu, majoritatea nedatate, mărturie a 
capacităților ei intelectuale şi a nivelului precar de educaţie. Pentru edificarea cititorului, reproducem câteva 
extrase dintr-un carnet care poate fi datat fără îndoială din 1988: „linia partidului a . . . este cea mai umanistă 
privind grija tuturor fii tari noastre Este bine ca acastă înaltă preocupare a partidului nostru s-ă potă fi urmărită şi 
nu de cea ce se ocupă une cercuri rău intenţionate de a defăima munca şi hărnicia întregului nostru popor. ... 
Repartizarea absolvenţilor în producție a fost realizat în 1987. În 2000 mult lateral dezvoltată va fi realizat în tara 
noastră. Toţi oameni îşi îndeplinesc cu ciste şi avem garanția că vom ajunge pe piscurile cele mai înalte 
comunismul. Organismul statului şi cele ale democrați în preună să realizeze sarcinile. Materiale de pregătire a 
cadrelor de conducere toți directori de centrale să facă un curs minim de pregătire în cadrul cursurilor de 
pregătire [construim socialismul cu poporul şi pentru popor]”. Vezi ANIC, fond CC al PCR — Cabinetul 2, dosar 
nr. 172, ff. 5-6. De fapt, activitatea ei în aceste consilii era mai degrabă de natura politieneasca. Printre 
documentele păstrate ale Cabinetului 2 există liste detaliate a tuturor persoanelor „cu probleme”, care lucrau în 
unităţi de cercetare ştiinţifică, inginerie tehnologică şi proiectare. Principalele “probleme” erau cererile de 
plecare în străinătate, rudele stabilite în străinătate, rudele condamnate politic, manifestările aşa-zis “nationalist- 
iredentiste”(în cazul cetăţenilor maghiari), ascultarea posturilor străine, in special Europa Liberă. În cele patru 
volume, cu menţiunea „Secret. Exemplar unic” secret, sunt listate în total 544+756+671+700=2671 persoane „cu 
probleme”. Vezi Ibidem, dosar 174-177. Este de presupus că şi pentru toate celelalte instituții existau asemenea 
liste, întocmite probabil de Securitate la cererea ei. În acest sens, trebuie menţionat că Elena Ceausescu era 
responsabilă cu politica de cadre din 1976, când a devenit preşedintele Comisiei pentru probleme de cadre de 
partid şi de stat a CC al PCR. 

'5 De obicei, aceste teze sunt interpretate ca fiind de inspiraţie chineză, ca o reacţie în urma vizitei făcute de 
Ceausescu în tara revoluţiei culturale maoiste (care a avut loc cu putin timp înainte de discursul din iulie. Există 
desigur multe elemente comune între cele două moduri de a înregimenta cultura, în România şi în China, dar în 
urma analizei discursurilor oficiale ale lui Ceauşescu rezultă clar că el avea de mult intenţia de a opri 
liberalizarea din sfera culturală. Mai multe despre asta, vezi în Cristina Petrescu şi Dragoş Petrescu, 
Restalinizarea vieţii culturale româneşti. Tezele din iulie 1971, în „Arhiva Cotidianului”, nr. 10 (53), octombrie 
1996, pp. 1-3. 

si Desigur, Ceauşescu a exprimat aceste idei în obişnuita sa limbă de lemn: a atacat cosmopolitismul ca fiind o 
manifestare de servilism in fata creaţiilor străine şi de dispreţ fată de cele autohtone: “O practică nepotrivită s-a 
dezvoltat, tovarăşi, aceea de a ne uita numai la ceea ce este produs în altă parte, în străinatate, de a recurge numai 
la importuri. ... Suntem împotriva ploconirii în faţa a tot ceea ce este străin.” Vezi Nicolae Ceauşescu, Propuneri 
de măsuri pentru îmbunătăţirea activității politico-ideologice, de educare marxist-leninista a membrilor de 
partid, a tuturor oamenilor muncii - 6 iulie 1971, Bucureşti, Editura Politică, 1971, pp. 205-207. 

o cultura nationala in sincronism cu Occidentul, si, implicit, demna de a sta alaturi de celelalte 
culturi europene.'’ 

In vâltoarea “revolutiei culturale” à la roumaine din iulie 1971, a fost infiintat si 
Consiliul Culturii şi Educaţiei Socialiste (CCES), care avea misiunea de a „dirija şi orienta 
orice activitate cultural-educativa” a țării. CCES a fost un organism dublu subordonat 
partidului şi statului, respectiv CC al PCR şi Consiliului de Miniştri. Din 1977, i-au fost 
conferite atribuţii mult mai importante, el devenind organismul care practic controla 
activitatea „tuturor instituțiilor cultural-educative de la oraşe şi sate, indiferent de 
subordonare, a uniunilor şi asociaţiilor de creatori”, colaborând cu organizațiile de partid din 
cadrul respectivelor instituţii „în scopul asigurării îndeplinirii politicii culturale a partidului”. 
În plus, CCES avea ca sarcină “avizarea repertoriilor instituţiilor teatrale şi muzicale, a 
tematicii muzeelor, a planurilor editoriale şi tirajelor cărților, a producției şi difuzării 
filmelor“ pentru “instaurarea unei ordini şi discipline severe în organizarea de spectacole şi 
concerte in țară.” Conform decretului pentru organizarea şi funcționarea CCES, adoptat de 
CPEx la 11 octombrie 1977, acest organism controla, de asemenea, şi toate publicațiile din 
România. După aparenta desființare oficială a cenzurii, respectiv încetarea activității 
Comitetului pentru Presă şi Tipărituri, CCES a fost restructurat astfel încât să preia şi o parte 
din vechile atribuţii ale cenzurii.'* CCES era responsabil pentru conţinutul presei, cărţilor, 
altor publicaţii apărute în tara, pentru importul oficial de cărți, filme, discuri, precum şi de 
controlul introducerii unor asemenea produse culturale din străinătate de către persoane 
private. Pe scurt, cultura era redusă la dimensiunea ideologico-educativa, directionata „în 
scopul formării şi dezvoltării conştiinţei socialiste a maselor, îndrumarea unitară a tuturor 
aşezămintelor de cultura.” 

În ceea ce priveşte cenzura, ca urmare a hotărârii CC de desființare a Comitetului 
pentru Presă şi Tipărituri, s-a procedat la împărțirea atribuțiilor în două direcții. Răspunderea 
pentru conţinutul politic şi ideologic a fost delegată la nivel instituțional prin constiturea unor 
comisii speciale în Radioteleviziune şi colegii de redacţie în presă, formate din activişti de 
partid şi reprezentanți ai conducerii instituţiei. Aceste noi organisme deveneau responsabile 
pentru „conţinutul politic şi ideologic” al publicaţiilor, emisiunilor, spectacolelor, filmelor, 
etc.” În al doilea rând, Ceauşescu personal decide că un organism central care să 


a, Implicatiile acestor teze asupra literaturii române au fost analizate pe larg în Monica Lovinescu, La littérature 
en Roumanie. Du réalisme socialiste au réalisme quotidien, în „L" Alternative”, nr. 13, noiembrie-decembrie 
1981, pp. 59-63, reluat în „Roumanie. Crise et répression. 1977-1982. Un dossier de L’ Alternative”, sub direcția 
lui Mihnea Berindei si Anne Colas (Anne Planche), Paris, ianuarie 1983, pp. 70-74. Vezi şi capitolul , Ideologie 
si teroare. Monopolul asupra vietii culturale” din raport. 

15 CCES a preluat şi cea mai mare parte a personalul fostului Comitet pentru Presă si Tipärituri, cu exceptia celor 
care au trecut la Agerpres pentru a se ocupa de importul presei sträine si difuzarea acesteia in Romania. Vezi 
Propunere de modificare a unor acte normative decurgand din aplicarea Hotärârii CC al PCR din 28-29 iunie a.c. 
cu privire la activitatea de informare a opiniei publice, ANIC, fond CC al PCR — Cancelarie, dosar nr. 116/1977, 
f.2v.si3r. 

'? Conform Decretului pentru organizarea si funcționarea Consiliului Culturii si Educaţiei Socialiste, 19 noi 
instituţii culturale de interes naţional (Opera Română, Teatrele Naţionale, Filarmonica, muzee, etc.) trec şi ele în 
subordinea acestui consiliu, pe lângă cele existente deja. Avea, de asemenea, în subordinea sa Centrala 
Româniafilm, Centrala Editorială, Centrala Industriei Poligrafice, ceea ce înseamna practic toate întreprinderile 
poligrafice, editurile, casele de filme. Pentru decretul privind organizarea şi funcţionarea CCES, vezi Ibidem, ff. 
7-27. Merită adăugat şi faptul că preşedintele CCES era membru al Consiliului de Miniştri, numit prin decret 
prezidenţial. Începând din 1979, acest post de mare „răspundere ideologico-educationalä si culturală” a fost 
atribuit Suzanei Gâdea, o apropiată a cuplului prezidenţial. 

% Din acest motiv, în aceeaşi şedinţă din 11 octombrie 1977, cînd a fost adoptat decretul cu privire la suprimarea 
Comitetului pentru Presă şi Tipărituri, au fost adoptate şi decretele privind reorganizarea şi funcţionarea Agenţiei 
Române de Presă Agerpres, care preia controlul asupra importului de presă. De asemenea, a fost adoptat decretul 
pentru reorganizarea şi funcționarea Radioteleviziunii Române, prin care se creează comisiile pe domenii care 
vizioneaza şi audiază emisiunile de televiziune şi radio şi avizează difizarea lor, precum şi decretul pentru 

supravegheze întreaga activitate a acestor comisii şi comitete era în continuare absolut 
necesar, atribuindu-i CCES acest rol. Argumentul lui Ceauşescu pentru necesitatea menținerii 
unui control strict şi centralizat al publicațiilor semăna cu o descriere de tip orwellian a 
funcționării cenzurii: „Nu putem lăsa această activitate chiar aşa la voia intamplarii—aprecia 
acesta.— Libertate, libertate, dar în toată lumea există un control asupra tuturor publicațiilor. 
Există un minister al informaţiilor, în toată lumea, care dă autorizații, suspendă un ziar care a 
greşit sau îl dă în judecată. Nu înseamnă că nu te mai trage nimeni la răspundere. Trebuie să 
fie un organ de stat investit cu asemenea atributii.””' În plus, CCES era abilitat să ia măsuri 
dacă se constata că presa a fost folosită în „scopuri potrivnice orândurii socialiste, ordinii de 
drept statornicite prin Constituţie şi celelalte legi”, printre care legea secretului de stat din 
1971.” „Am stabilit să introducem anumite prevederi practicate în toată lumea—relua 
Ceauşescu aceeaşi idee—: dreptul de a opri o publicație, de a o suspenda. Democraţia nu 
trebuie înțeleasă denaturat.””° 

Tot din 1977, CCES era dotat şi cu o importantă structură permanentă: Cântarea 
României, prin acelaşi decret de reorganizare menționat mai sus. Deja în anul anterior fusese 
experimentată prima ediţie a festivalului, iar după succesul acestei prime ediții, CPEx a decis 
relansarea lui, pentru ca apoi să îl permanentizeze sub egida CCES. Cântarea României era 
definită ca un “festival al educației şi culturii socialiste..., amplă manifestare educativă, 
politico-ideologică, cultural artistică de creaţie şi interpretare, menită să îmbogăţească şi să 
diversifice viata spirituală a ţării, să sporească aportul geniului creator al poporului român la 
patrimoniul cultural national si universal.” Implicatia directă era că orice creaţie artistică, 
dar şi tehnică, orice manifestare culturală, spectacol de amatori sau folcloric, reprezentaţie 
teatrală, etc. trebuiau să obţină aprobarea „activiştilor” responsabili cu Cântarea României, 
prezenți în fiecare întreprindere şi în fiecare sat. Principiul care reglementa activitatea acestor 
paznici ai “culturii socialiste” era acelaşi cu cel enunțat în tezele din iulie 1971 şi reactualizat 
cu ocazia Conferinţei de la Mangalia din august 1983 consacrată “problemelor muncii de 
organizare şi politico-educative””’, ulterior repetat fără încetare în discursurile cu conţinut 
ideologic”: nu poate exista creaţie artistică sau culturală lipsită de mesaj “revoluţionar”. 
Fiecare operă, fiecare eveniment cultural, ansamblul activităţilor editoriale, învăţământul 
literar sau artisctic erau subordonate imperativelor propagandei, orice manifestare de acest tip 
concurând în mod necesar la crearea “omului nou”. Dacă unii scriitori sau artişti consacrați se 
mai puteau sustrage constrângerilor Cântării României, debutantii aveau puţine şanse de a-şi 
vedea publicate textele sau de a-şi expune operele, fără să se conformeze directivelor puterii şi 


modificarea legii presei din 1974, prin care se introduce autocenzura la nivel instituţional. Vezi Anexele la 
şedinţa CPEx din 11 octombrie 1977 în Ibidem, ff. 1-6 şi 28-65. 

2! Vezi stenograma şedinţei CPEx din 13 septembrie 1977, Ibidem, dosar nr. 101/1977, f 73 r. 

2 Pentru Legea 23/1971 privind apărarea secretului de stat în RSR, vezi „Monitorul Oficial”, nr. 157, 17 
decembrie 1971, pp. 13-23. 

3 Vezi stenograma şedinţei CPEx din 11 octombrie, ANIC, fond CC al PCR — Cancelarie, dosar nr. 113/1977, f. 
Sir. 

” Ibidem, f. 13. 

25 Vlad Georgescu, Istoria românilor, de la origini până în zilele noastre, München, Jon Dumitru Verlag, 1984, 
pp. 319-323, 331-334; Mihnea Berindei si Anne Colas (Anne Planche), De /’obscurité à l'obscurantisme, în 
»L’ Alternative”, 26, martie-aprilie 1984, pp. 34-40; Vladimir Tismăneanu, Ceauşescu 's Socialism, în „Problems 
of Communism”, ian. - febr. 1985, p. 61; Michael Shafir, op. cit., pp. 58-59; 92-93. 

% Vezi, de exemplu, capitolul discursului lui N. Ceauşescu din 28 noiembrie 1988, pronunţat cu ocazia şedinţei 
plenare a CC şi a consiliilor şi birourilor celorlalte organizații de masă, intitulat Activitatea ideologică şi politico- 
educativă pentru crearea omului nou având o înaltă conştiinţă revoluţionară socialistă: obiectiv de importanță 
capitală în etapa actuală, în „Scînteia”, 29 nov. 1988. Vezi şi Michael Shafir, Former Defense Minister 
Appointed Ideological Chief, în „Radio Free Europe. Situation Report. Romania”, nr. 8, 23 iunie 1988, pp. 3-6; 
Idem, Ceauşescu 's Speech at the April CC Plenum. Ideological Aspects, în „Radio Free Europe. Situation 
Report. Romania”, nr. 4, 4 mai 1989, pp. 3-8. 

să-şi aducă tributul cultului personalității lui Ceauşescu. Amatorismul cel mai servil şi mai 
mediocru era încurajat în detrimentul profesionalismului şi talentului. 

La rândul lui, CCES era sub controlul Comisiei ideologice a CC, ale cărei atribuţii au 
fost precizate în acest sens în noul „Regulament privind organizarea şi funcționarea 
Comisiilor pe probleme, a Sectiilor CC şi Colegiului Central de Partid”, aprobat în Plenara 
CC din 26-27 octombrie 1977. Această comisie trebuia să „analizeze şi controleze” modul în 
care CCES îşi îndeplineşte sarcinile stabilite prin hotărârile partidului, dublând practic 
atribuţiile acestuia legate de supravegherea planurilor editoriale, inclusiv al traducerilor, al 
producției interne de filme şi de import de filme, al repertoriului instituțiilor teatrale şi 
muzicale, al aniversărilor şi comemorărilor, al programului de restaurare a monumentelor 
istorice; de organizarea festivalului Cântarea României, de controlarea presei, a 
Radioteleviziunii şi a uniunilor de creaţie. Astfel, prin intermediul Comisiei ideologice, care 
avea obligaţia de a prezenta periodic rapoarte privind toate aceste aspecte şi a le supune 
aprobării conducerii superioare a partidului, se exercita un control ultracentralizat al culturii, 
Ceauşescu personal având ultimul cuvânt.” Obiectivul vizat era, desigur, modelarea 
constiintelor astfel încât să corespundă profilului idelogic al „omului nou”. În acest sens, 
controlul educației începea de la vârstele preşcolare, odată cu înregimentarea în organizația 
soimilor patriei.* 

Pe termen lung, această politică culturală iniţiată de tezele din iulie a avut consecinţe 
extrem de grave datorită faptului că, dincolo de retorica de inspiraţie stalinistă, ea a fost 
acompaniată de un control extrem de strict asupra circulației informaţiei de orice fel dinspre 
Occident înspre România. Numărului traducerilor a scăzut simțitor, în timp ce din ce în ce mai 
puţine opere, reviste, jurnale, filme occidentale ajung în România: chiar şi cele care provin din 
țările comuniste sunt selecţionate cu grijă, respectiv cenzurate.” La intrarea în ţară erau 
confiscate toate cărțile sau publicațiile ce puteau stârni fie şi cea mai mică suspiciune. Toate 
aceste măsuri au fost combinate cu limitarea circulaţiei persoanelor peste Cortina de Fier şi 
chiar conditionarea plecărilor în străinătate de colaborarea cu regimul. Această pseudo- 
cultură “națională”, care trebuia să fie “protejată“ de influenţe “nefaste” din exterior, a dus la 
o auto-izolare crescândă, pe care nici măcar Albania nu o mai cunoştea în anii premergători 
prăbuşirii comunismului. A fost o politică anticulturală, care prin răsturnarea valorilor a 
denaturat în profitul propagandei nevoile şi aspiraţiile reale ale oamenilor, a determinat, prin 
perversiune, distorsionarea spiritelor şi o veritabilă suferinţă morală. În final, a constituit, cu 
siguranță, un mijloc suplimentar de control al constiintelor. 


Pentru decizia Plenarei CC din 26-27 octombrie 1977, vezi ANIC, fond CC al PCR — Cancelarie, dosar nr. 
121/1977, f. 3. Pentru noul regulament, vezi Ibidem, dosar nr. 122/1977, vol. IL f. 136-138. 

*% Până şi revistele destinate copiilor erau controlate din punct de vedere a „conţinutului ideologic.” Revista 
„Arici Pogonici”, considerată de Ceauşescu ca fiind o „revistă uşoară”, a fost transformată în „Şoimii Patriei.” 
La fel, revista în limba maghiară “Napsugar” a fost schimbată în „A haza s6lymai”, ceea ce în traducere însemna 
acelaşi lucru. Referindu-se la aceste modificări, Ceauşescu sublinia: „Eu am înțeles că nu ne limitäm la o 
schimbare de denumire. Am stabilit să apară o revistă cu totul nouă, în ce priveşte conținutul, şi, ca să zic aşa,să 
devină o revistă oficială a acestei organizaţii”. Vezi stenograma şi documentele şedintei Secretariatului din 18 
octombrie în Ibidem, dosar nr. 118/1977, ff. 12-14 şi 157-160. 

# O singură ilustrare: repertoriul noilor filme prezentate la Bucuresti in 1988: 22 producţii româneşti, 28 
sovietice, 10 germane din RDG, 9 cehoslovace, 8 chinezeşti, 7 vietnameze, 7 poloneze, 6 iugoslave, 5 coreene 
(din Nord), 2 bulgäresti, una ungurească, una cubaneză şi numai 3 coproductii Est-Vest, dintre care un film 
despre Johann Strauss, coproducție RDG-Austria. Să adăugăm la aceasta că cei 2.300.000 de locuitori ai 
capitalei nu dispun decât de 37 de săli de cinematograf — deschise cu rândul, niciodata mai mult de doua treimi în 
acelaşi timp — şi că ultimul spectacol este programat la ora 19 în timpul iernii şi la ora 20 în timpul verii, 
conform G. Ionescu, Repertoriul cinematografic in 1988, în „Radio Free Europe. Domestic Bloc”, 25 ianuarie 
1989; vezi de asemenea Monica Lovinescu, La resistance des écrivains roumains — solitaire ou solidaire?, în 
»L’ Autre Europe”, nr. 17-19, 1988. 

Mizeria, instrument de control social 

Dincolo de mobilizarea politică prin intermediul organizațiilor de masa şi de 
supravegherea strictă a conţinutului ideologic al producţiilor culturale, controlul se exercita şi 
prin alte mecanisme care implicau intruziunea in viata cotidiană şi menţinerea unui stări 
materiale precare a populaţiei. Liberalizarea de la mijlocul anilor 1960 permisese reaparitia 
unor mici întreprinderi familiale particulare, aşa-zişii mandatari, în sfera serviciilor, precum 
restaurante, cofetării, brutării, frizerii, etc., care se adăugau meseriașilor particulari încă 
tolerati, precum cizmarii, croitorii, etc., formând un nucleu de economie privată în domenii în 
care statul era în mod special deficitar. Această mică oază de liberalism a început să fie redusă 
începând din 1968, sub pretextul unei proaste gestionări sau a imbogatirii ilicite. Procesul de 
suprimare a oricărei forme neetatizate de producție, comerț sau servicii, s-a radicalizat în 
1977. La şedinţa CPEx din 18 februarie, au fost adoptate o serie de măsuri care anunțau 
sfârşitul sistemului mandatarilor şi limitarea drastică a activității meseriaşilor particulari. 

La începutul anilor 1980, au fost luate o serie de noi măsuri pentru a restrânge, pe de-o 
parte, firavul sector nesocializat al economiei (în special în agricultură) şi, pe de altă parte, 
pentru a crea o totală dependență materială a fiecărui individ fata de stat. Principiile “noii 
revoluţii agrare” au fost enunțate în februarie 1981, eveniment care a prilejuit convocarea 
Congresului al II-lea al „oamenilor muncii din agricultură“, primul fiind cel care celebrase 
încheierea colectivizării în 1962. Pregătită prin decretele din 10 şi 17 octombrie 1981 relative 
la rationalizare şi autoaprovizionare, şi practic lansată la începutul lui 1982, aşa-zisa „nouă 
revoluţie agrară“ a antrenat de fapt o nouă colectivizare. Astfel, era pus în practică un sistem 
de control al producţiei agricole a satelor necolectivizate (9,4 % din suprafața agricolă, dar 
numai 4,9 % din cea a terenurilor arabile) şi a loturilor individuale acordate țăranilor 
cooperatori în folosință proprie (6,1% din suprafața agricolă). De asemenea, au fost introduse 
livrările obligatorii către fondul de stat, în cantități şi la preţuri impuse, prin care se revenea la 
mecanismul “cotelor”, suprimate în 1956.51 Ultima etapă a acestui asalt împotriva ţărănimii a 
fost programul de sistematizare a satelor, asupra căruia vom reveni ulterior, pus în aplicare pe 
întreg ansamblul teritoriului după 3 martie 1988. Dacă acest program ar fi fost dus până la 
capăt am fi asistat la trecerea cvasitotalitatii pământurilor în regimul gestiunii colective, cu 
preţul distrugerii satelor necolectivizate şi al reducerii drastice a suprafeţei loturilor în 
proprietate individuală, dacă nu chair la suprimarea lor pur şi simplu. Agricultura română ar fi 
fost astfel în întregime colectivizată, iar toţi țăranii trasformati în muncitori agricoli. 

“Noua revoluţie agrară” s-a înscris într-un ansamblu mai larg de măsuri care, de la 
începutul anilor "80, a împins România spre o adevărată economie de război. Sectoare 
esenţiale ale economiei au fost trecute sub responsabilitatea directă a militarilor: transporturile 
şi telecomunicatiile, principalele porturi, şantiere nationale, minele şi, din 1985, energia."? Un 
decret din decembrie 1981 asupra “întăririi ordinii şi a disciplinei muncii” mergea până la 
prevederea de pedepse cu închisoarea pentru greşeli comise în timpul orelor de muncă."” În 


* În şedinţa CPEx se aprobau „desfiinţarea brutăriilor particulare existente în unele localităţi, precum şi a 
brutăriilor şi tuturor secțiilor de producție şi prestare de servicii aparţinând cooperativelor agricole de producţie . 
. . având ca obiect de activitate servirea populaţiei orăşeneşti”. De asemenea, se prevedea desființarea ultimilor 
mandatari şi îngrădirea condiţiilor în care îşi puteau desfăşura activitatea meseriaşii particulari. Vezi stenograma 
şedinţei CPEx din 18 februarie 1977, în ANIC, fond CC al PCR — Cancelarie, dosar nr. 13/1977, vol. I, f. 5. 

31 Anne Colas (Anne Planche), Roumanie. Une situation explosive, în ,,L’ Alternative”, nr. 14, ianuarie-februarie 
1982, pp. 27-37; Idem, La mobilization générale, în ,,L’ Alternative”, nr. 16-17, mai-august 1982, pp. 12-16. 

* Mihnea Berindei, ,, Etat de guerre” à la roumaine, in ,,L’ Alternative”, nr. 15, martie-aprilie 1982, pp. 20-23; 
Idem, Roumanie — Les ouvriers. N'ayez pas peur, în „Le cri des hommes. Federation internationale des droits de 
l’homme”, nr. 15, aprilie 1982, pp. 28-33; Edith Lhomel, Roumanie 1985. Une économie toujours grevée 
d’hypothèques, în „Le Courrier des Pays de l’Est”, nr. 305, aprilie 1986, Paris, La Documentation Française, pp. 
45-53. 

% Decretul nr. 400 din 29 decembrie 1981 pentru „instituirea unor reguli privind exploatarea si intretinerea 


37 


utilajelor, instalatiilor si masinilor, întärirea ordinii si disciplinei in munca” prevedea pedepse cu inchisoarea de 3 

1983, prin generalizarea “acordului global”, venitul minim garantat pentru toate categoriile de 
salariati a fost suprimat si inlocuit cu o remunerare in functie de randament. Nerealizarea 
normelor planificate avea drept consecință o scădere a salariului, chiar şi în cazul in care 
cauzele nu erau imputabile muncitorului (epuizarea stocului, pană de electricitate, etc.)."* 
Dacă nici una dintre aceste măsuri nu a contribuit realmente la ameliorarea productivităţii — 
obiectivul proclamat oficial —, ele au mărit în schimb ponderea arbitrariului şi a insecuritatii în 
raporturile de muncă. 

Aplicarea “acordului global,” care a provocat o scădere importantă şi imprevizibilă a 
veniturilor, intervinea într-un moment în care prețurile explodaseră (creştere de mai mult de 
35% în medie pentru 220 de produse alimentare în 1982; creştere a prețului electricității şi al 
gazului metan domestic cu 300% între 1982-1987) şi în care penuriile care îşi făcuseră 
apariția la sfârşitul anilor 1970 devin endemice. Deja din 1977, se pune problema valorificării 
„superioare” a cărnii prin folosirea subproduselor—precum sânge, şorici, zgarciuri, cartilagii, 
pentru fabricarea în combinaţie cu făină de soia a unor preparate alimentare." Această măsură 
se află la originea binecunoscutului „salam cu soia” din perioada anii 1980.°° Tot în această 
perioadă apar pe piaţă şi produse precum „tacâmurile” (capătul aripilor de pui, împreună cu 
ghearele) sau asa-numitii „adidaşi” (picioarele de porc). Această criză—instituţionalizată prin 
decretele mai sus menționate asupra rationalizarii din 10 şi 17 octombrie 1981 şi mai ales prin 
“programul privind alimentarea ştiinţifică a populaţiei” din 1982“, care îi conferea un 
caracter de permanentä—se traducea prin rationalizarea produselor de bază: pâine, făină, 
carne, zahăr, ulei, ouă, lapte. Chiar astfel rationalizate, produsele alimentare erau deseori de 
negăsit, ceea ce a exacerbat fenomenul cozilor."* 


luni până la trei ani pentru acte de indisciplină precum introducerea băuturilor alcoolice, fumatul în locuri 
interzise sau acte de neglijență în mânuirea instalaţiilor, utilajelor sau maşinilor. În cazul în care aceste 
„infracţiuni” provocau acte de tulburare a „bunului mers al unității”, pedepsele mergeau de la 6 luni la 5 ani, iar 
în cazul unei perturbări deosebit de grave cu pagube şi vătămări corporale sau chiar victime umane puteau 
ajunge de la 5 la 20 de ani. Interesant de remarcat este faptul că actul nu a fost abrogat decât în 2006 prin 
articolul 53 al legii 319. O analiză a contextului şi implicatiilor acestui decret, vezi la Mihnea Berindei, ,, Etat de 
guerre” à la roumaine, art. cit.; şi Anne Colas (Anne Planche), La mobilization générale, art. cit. 

4 Mihnea Berindei şi Anne Colas (Anne Planche), L’abolition du salariat, în ,,L’ Alternative”, 25, ian-febr. 
1984, pp. 36-44. 

5 Vezi comunicatul CPEx din 18 februarie 1977 in ANIC, fond CC al PCR — Cancelarie, dosar nr. 13/1977, vol. 
I, f. 4 r. şi raportul semnat de Angelo Miculescu, ministrul agriculturii, şi de Petre Blajovici, şeful 
Departamentului Industriei Alimentare, Ibidem, dosar nr. 13/1977, vol. III, f. 130-139. În şedinţa CPEx din 6 
iunie 1977, care a analizat problema majorării preţurilor pentru intervalul 1977-1980, Ceauşescu insista ca în 
privinţa cărnii să se dea întâietate „valorificării superioare a subproduselor”: „Să se mărească rentabilitatea prin 
valorificarea celorlalte subproduse-cum este sângele şi altele-şi introducerea celorlalte produse cum este soia şi 
altele”. Vezi Ibidem, dosar nr. 64/1977, f. 74. 

°° Perversitatea comunismului se poate ilustra si prin faptul că, asemenea măsuri, au dus si la o schimbare de 
mentalitate. După 1989, “salamul cu soia” a fost invocat in sens pozitiv, ca probă de patriotism a celor ce au 
îndurat comunismul în România, cu scopul de a-i denigra pe cei ce s-au întors din exil. 

*7 Era un program delirant cu pretenţii de stiintificitate, care norma consumul de produse alimentare al 
populaţiei, împărțite pe categorii de gen, vârstă, efort fizic. Proiectul de program a fost publicat în „Scînteia”, 14 
iulie 1982. În realitate, proiectul nu a fost aplicat, cantităţile de alimente efectiv consumate de populaţie fiind de 
fapt mult mai mici decât cele indicate. 

* Tată ca un exemplu — o cartela de rationalizare — cantităţile de produse alimentare obținute la Braşov timp de 
12 luni ale anului 1987: 8,5 kg de carne (4kg de porc şi 4,5 kg de pui), deci 23 g pe zi; 2,5 kg de făină (7 g pe zi); 
10 1 de ulei (27 ml pe zi); 10,5 kg de salam (29 g pe zi). Se adagă 10 ouă distribuite în noiembrie (un ou la 36 de 
zile) şi 0,5 kg salam (2 g pe zi). Conform D. Ionescu, Food Rationing in Brasov, în „Radio Free Europe. 
Situation Report, Romania”, nr. 4, 4 martie 1988, pp. 9-12. Să reamintim că Braşovul era unul dintre principalele 
oraşe ale țării, iar centrele urbane erau mult mai bine aprovizionate decât localităţile rurale. Asupra decretelor de 
rationalizare şi programului — nerespectat — al “alimentației ştiinţifice”, vezi „La Roumanie. Crise et repression”, 
op. cit., pp. 88-89, 131. Vezi de asemenea Vlad Socor, A Chiken for Every Pot? şi D. Ionescu, Acute Food 
Shortages, „Radio Free Europe. Situation Report. Romania”, nr. 1, 13 ianuarie 1988, pp. 33-36; nr. 14, 2 dec. 

La toate acestea se adăugau, din 1982, intreruperile de electricitate şi gaz din ce in ce 
mai frecvente si anarhice. Consumul casnic era supus unor restrictii draconice (spre exemplu, 
incalzirea in timpul iernii era limitatä la maximum 14 grade). De asemenea, starea mizera a 
locuinţelor şi a transporturilor în comun prin lipsa întreţinerii şi prin uzură, precum şi situația 
ecologică alarmantă” contribuiau la deterioarea calităţii vieţii. Toate aceste elemente au dus — 
ca şi absenţa, devenită cronică, a săpunului, detergentilor şi medicamentelor — la degradarea 
rapidă a stării de sănătate, la apariția anumitor boli ale mizeriei, la scăderea — din 1980 — a 
speranţei de viata. Mortalitatea generală şi în special mortalitatea infantilă deveniseră atât de 
ridicate încât, în ciuda măsurilor politienesti adoptate în 1984-1985 cu scopul de a spori rata 
natalității”, sporul natural înregistrat în 1988 (108.000 pentru o populație de aproape 
23.000.000 de locuitori) era inferior celui din 1966, ultimul an în care avortul era încă legal 
(116.000 pentru o populaţie de numai 19.000.000 de locuitori).*! 

Însă criza economică nu este suficientă pentru a explica sacrificiile impuse populaţiei. 
Puterea se lăuda, an dupa an, cu obţinerea unor recolte record. Chiar dacă datele furnizate 
erau în mod evident umflate, producția agricolă reală ar fi putut totuşi să asigure în acelaşi 
timp şi o aprovizionare decentă şi exporturi substanţiale. Exporturile de produse agricole nu 
serveau decât partial rambursării accelerate a datoriei externe în devize, decise în mod 
unilateral în 1981 de Ceauşescu — pretext oficial al politicii de austeritate. Ele erau mai ales 
necesare pentru menţinerea dogmatică a unei strategii economice de tip stalinist (prioritate 
absolută acordată industriei grele, oricare ar fi preţul). În principal destinate Uniunii 
Sovietice”, şi într-o măsură mai mică țărilor din Orientul Mijlociu, exporturile de alimente 
serveau în primul rând la obţinerea de materii prime şi combustibili (minereu de fier, petrol, 
gaz, etc.) indispensabili funcționării unei industrii siderurgice şi petrochimice 
supradimensionate şi energofage.* În plus, toate resursele şi energiile încă disponibile erau 
mobilizate pentru realizarea unor proiecte faraonice, ruinătoare din toate punctele de vedere, 
precum Canalul Dunăre-Marea Neagră, asanarea Deltei Dunării pentru a o “reda agriculturii”, 


1988, pp. 11-14. O analiză sociologică a fenomenului cozilor vezi la Pavel Câmpeanu, România. Coada pentru 
hrană. Un mod de viaţă, Bucureşti, Litera, 1994. 

* Despre acest subiect, vezi raportul ecologic al mișcării clandestine Acţiunea democratică română în „La 
Nouvelle Alternative”, nr. 11, septembrie 1988, pp. 44 - 48 şi nr. 12, decembrie 1988, pp. 73-75. 

“9 Printre aceste măsuri, să semnalăm obligaţia impusă femeilor de a naşte cel putin cinci copii, prescrierea unor 
examene ginecologice periodice pentru a preveni orice întrerupere de sarcină, agravarea pedepselor penale 
pentru avort. Mai multe despre acest subiect, vezi în capitolul respectiv din raport. 

* Comunicat cu privire la realizarea planului unic de dezvoltare economică si socială al RS Romania în 1988, în 
„Scînteia”, 4 feb. 1989; vezi şi Anuarul statistic al RS România, Bucureşti, 1967. Vezi şi C. Pompey, Officials 
Confirm a Rise in Infant Mortality, „Radio Free Europe. Situation Report. Romania”, nr. 13, 9 noiembrie 1988, 
pp. 25-27. 

# Vlad Socor, Romanian — Soviet Trade Surges Ahead; Idem, The Soviet Presence in Romanian Industry; 
Gromyko’s Official visit to Romania; Romanian — Soviet Relations on the Eve of Ceausescu’s Visit to Moscow; 
Nicolae and Elena Ceausescu Visit the USSR, in ,,Radio Free Europe. Situation Report. Romania”, nr. 3, 22 
aprilie 1987, pp. 31-35; nr. 4, 29 mai 1987, pp. 19-23; nr. 7, 26 mai 1988, pp. 5-6; nr. 12, 14 oct. 1988, pp. 18- 
19; nr. 13, 9 nov. 1988, pp. 3-8; Edith Lhomel, Les ambiguités de l'autonomie roumaine, in „Problemes 
politiques et sociaux”, nr. 491, Paris, La Documentation Française, tunie 1984, pp. 27-28; Idem, La Roumanie en 
1986. Declin des échanges extérieurs, in „Le Courrier des Pays de l’Est”, nr. 317, aprilie 1987, Paris, La 
Documentation Française, pp. 62-63. Conform jurnalului „The Independent”, 26 ian. 1989, 69% din producția 
agroalimentară a României ar fi fost exportată în Uniunea Sovietică. 

* Edith Lhomel, Roumanie 1985, une économie grevée d’hypothèques; Idem, Roumanie 1986-1990. La fuite en 
avant; Idem, La Roumanie 1987. Une économie à la dérive, in ,,Le Courrier des Pays de l’Est”, nr. 305, aprilie, 
1986, pp. 45-53; nr. 316, martie 1987, pp. 60-64; nr. 328, aprilie 1988, pp. 47-52. Vezi si Anne Colas (Anne 
Planche), Roumanie, un pays a l’agonie, în ,,L’Etat du monde, 1988-1989”, Paris, La Découverte, 1988, pp. 216- 
221; P. Gafton, The Program for Consumer Supplies in 1988, Idem, The Foreign Debt, Idem, The Economy in 
1988, în „Radio Free Europe. Situation Report. Romania”, nr. 4 martie 1988, pp. 7-8; nr. 15, 29 dec., 1988, pp. 
7-9; nr. 2, 2 martie 1989, pp. 13-17; Dan Ionescu, Food Rationing in Brasov, în „Radio Free Europe. Situation 
Report. Romanie”, nr. 4, 4 martie 1988, pp. 9-12. 

Canalul Bucuresti-Dunäre, ,,sistematizarea” centrelor istorice ale oraselor.* La fel ca în 
perioada stalinistă, decizia de a initia asemenea proiecte nu a fost luată numai din 
considerente economice, majoritatea chiar dovedindu-se fie o proastă investiție financiară, fie 
o catastrofă ecologică de proporții. Rațiunea înființării unor asemenea şantiere era mai mult 
de natură politică: dacă lucrările la Canalul Dunăre-Marea Neagră au fost deschise la sugestia 
sovieticilor pentru a servi drept lagăr de muncă forţată pentru prizonierii politici din anii 1950, 
reluarea acestora de către Ceauşescu a fost făcută şi în scopul intorducerii de noi metode de 
control şi constrângere a populaţiei.” Pe aceste şantiere lucrau persoane condamnate la 
“reeducarea prin muncă”, multe dintre ele, de fapt, pe motive politice, sau soldaţii repartizați 
în batalionale de muncă. În general, însă, diverse categorii sociale—începând de la elevi şi 
studenți aflați în timpul anului şcolar, militari în termen, şi până la salariați scoşi din 
productie—erau obligate să presteze pentru regim o muncă aşa-zis „voluntară“ în locul 
activităților lor normale şi în condiții extrem de mizere." Spre exemplu, planul de „muncă 
patriotică” al UTC pe 1977 prevedea realizarea de îmbunătăţiri funciare pe 20.000 hectare, 
împăduriri pe 7000 de hectare, colectarea a 12.000 tone deşeuri metalice, 5.000 tone hârtie.” 
Mobilizarea tineretului la asemenea activităţi s-a intensificat în anii următori, programul UTC 
privind realizarea unor „obiective şi lucrări de investiţii” pentru 1979 estima o valoare totală a 
acestora de 1,17 miliarde lei, care urma a fi asigurată prin participarea a 30.000 de tineri 
calificaţi şi necalificaţi, precum şi a 35.000 de elevi si studenti.** În sfârşit, numai realizarea 
lucrărilor la Casa Republicii (după 1989 devenită Casa Poporului) în faza finală a regimului, 
cu începere de la 1 septembrie 1987, a necesitat nu mai putin de 14.525 de muncitori recrutați 


d Construcţia canalului Dunăre-Marea Neagră a foarte costisitoare (oficial 2 miliarde de dolari), dar eficiența lui 
s-a dovedit mult supraevaluată: la patru ani după punerea sa în funcțiune, nu realiza decât 10% din traficul 
prevăzut. Asanarea marilor insulele de pe Dunăre, Balta Mare a Ialomiţei şi Balta Mare a Brăilei, precum şi 
proiectul de secare a Deltei Dunării (cea mai mare din Europa) au constituit veritabile catastrofe ecologice după 
experţi, care puneau în evidență, între altele, faptul că salinitatea pământurilor astfel obţinute împiedica 
dezvolatrea culturilor agricole. Construcţia canalului Bucureşti - Dunăre, abandonată după Revoluţie, nu avea 
nici o utilitate economică, dar permitea realizarea unui alt proiect tipic stalinismului (elaborat încă din anii 
1950): a face din capitală un port la Marea Neagră. La toată această listă de proiecte care au necesitat resurse 
uriaşe se poate adăuga şi distrugerea sistematică a centrelor istorice ale oraşelor şi în mod special al celui din 
Bucuresti pentru a li se substitui centre politico-administrative demne de „epoca Ceauşescu”. 

“5 Hotărârea reluării lucrărilor la Canalul Dunăre-Marea Neagră a fost luată la Plenara CC al PCR din 18-19 
iunie 1973. Măsurile necesare proiectării şi realizării canalului, pentru care se estima că ar fi fost necesari 25.000 
de muncitori, au fost adoptate în şedinţa CPEx din 18 februarie 1977, proiectul general „îmbunătăţit” în urma 
discuţiilor urmând a fi fost definitivat până în luna iulie a acelui an. În ziua următoare s-a decis ca, în cinstea 
aniversării a 55 de ani de la crearea UTC, să se deschidă deja la 1 martie 1977 Şantierul Naţional al Tineretului 
din cadrul Centralei Canal Dunăre-Marea Neagră, precum şi numeroase alte şantiere judeţene de muncă 
voluntară. Vezi ANIC, fond CC al PCR — Cancelarie, dosar nr. 13/1977, vol. I, f. 4 r., vol. III, f. 112-128; si 
Ididem, dosar nr. 14/1977, ff. 135-136. Tot în 1977, în şedinţa CPEx din 11 octombrie, s-a hotărât începerea 
Canalului Bucureşti-Dunăre in 1979, precum şi terminarea ramificatiei Poarta Albă-Capul Midia a celuilalt canal 
până în 1985. Vezi Ibidem, dosar nr. 113/1977, f. 28 v. 

“© Aceste activități erau în general neplătite. Numai în mod excepțional în cazul Canalului Dunăre-Marea 
Neagră, elevii şi studenţii care au stat acolo câte trei luni primeau 20% din valoarea lucrărilor realizate. Vezi 
propunerile prinvind distribuirea fondurilor rezultate din munca desfăşurată de elevi şi studenți la Canalul 
Dunăre-Marea Neagră din 25 mai 1977, dezbătut în CPEx din 6 iunie, în ANIC, fond CC al PCR — Cancelarie, 
dosar 65/1977, ff. 79-81. 

Vezi planul de măsuri pentru sărbătorirea a 55 de ani de la crearea UTC şi 20 de ani de la înființarea UASCR 
în Ibidem, dosar nr. 14/1977, ff. 135 r.-136 v. 

“% Spre exemplu, la santierul Canal Dunăre-Marea Neagră, volumul de excavații se dubla practic in 1979 
comparativ cu anul anterior (12,5 milioane mc pentru 1979 fata de 6,5 milioane mc în 1978), ceea ce necesita 
recrutarea a încă 1.425 tineri calificați, detaşaţi pentru doi ani, şi a 1.275 tineri necalificaţi. Acelaşi program 
prevedea creşteri similare ale volumului de muncă prestată pe numeroase alte şantiere, precum Combinatul 
minier Oltenia, Sistemul de irigații Viişoara, Combinatul siderurgic Galati, Platforma industrială Zalău, 
Cobinatul petrochimic Midia-Năvodari, precum şi deschiderea de alte 5 şantiere judeţene şi 127 santiere locale. 
Vezi ANIC, fond CC al PCR — Organizatoric, dosar nr. 50/1979, ff. 8 r. —9 v. 

prin diverse instituţii, mai ales prin Trustul ,,Carpati” şi patru ministere. Cu toţii erau 
considerați personal militarizat, lucrând in acord global sub conducerea Ministerului Apărării 
Nationale, prin UM 02523.” Această practică de mobilizare “voluntară” în scopul îndeplinirii 
planului economic a fost folosită extensiv şi în agricultură, unde se ajunsese ca recoltele să fie 
strânse mai mult cu elevi, studenți, militari, decât cu ţărani. În anii 1980, această practică a 
fost extinsă şi la alte tipuri de activități, precum aşa numita „muncă patriotică” pentru 
păstrarea curateniei şi înfrumusețarea oraşului, obligatorie pentru toți. 

Pe scurt, adevăratul motiv al mizeriei impuse poporului român nu era de ordin 
economic, ci politic: era o armă de control social. Românii, în imensa lor majoritate, trăiau în 
permanenţă cu teama zilei de mâine. Preocuparea de a-şi asigura satisfacerea nevoilor celor 
mai elementare (hrană, îmbrăcăminte, sănătate, căldură, transport, etc.) le acapara tot timpul 
liber şi toată energia. Această luptă cotidiană pentru supraviețuire pe care fiecare o ducea 
pentru sine şi pentru familia lui, în competiție cu toți ceilalți, contribuia la alienarea 
individului şi la atomizarea societăţii. Ea lăsă prea puţin spaţiu altor aspirații şi făcea cvasi- 
imposibilă organizarea unei rezistențe comune. 


Controlul prin frică 

Înregimentării, mizeriei impuse, suferinței morale, intruziunii puterii până în patul 
oamenilor, li se adăugau controlul prin frică. Securitatea, omniprezentă, gestiona capitalul de 
frică moştenit din lunga perioadă stalinistă românească. În acest moment nu există estimări 
ale numărului de ofiţeri şi colaboratori ai Securității pentru perioada ceausistä, care să fie 
bazate pe documente de arhivă, cercetările fiind într-un stadiu incipient.” După Ion Mihai 
Pacepa, voce autorizată în materie (el a avut grad de general-locotenent şi funcția de 
comandantul-adjunct al Direcţiei de Informații Externe din 1972 şi până la fuga sa în 
Occident în 1978), un român din cincisprezece ar fi fost angajat sau colaborator apropiat al 
Securităţii. Aceasta ar fi dispus, în plus, de aproximativ trei milioane de informatori, mai mult 
sau mai puțin voluntari, şi de mijloace tehnice impresionante care permiteau supravegherea 
oricărui apartament.°' Chiar dacă cifrele avansate de Pacepa sunt exagerate—si este de sperat 
să fie aşa—nu este mai putin adevărat că fenomenul delatiunii institutionalizate era prezent in 
mintea fiecărui român. 

Acest climat era întreţinut printr-o represiune, mai puţin masivă şi aleatorie ca 
altădată, dar mai selectivă şi mai sofisticată: internări în spitale psihiatrice, ,,disparitii”, 
„accidente” şi morți suspecte. România a fost singura ţară comunistă europeană în afara 
URSS în care a fost atestată utilizarea internărilor psihiatrice ale opozanților politici. Primul 
care a denunţat această practică a fost doctorul Ion Vianu in 1977, iar primul caz concret 
demonstrat în Occident a fost acela al lui Vasile Paraschiv în 1978.” Aceste dezvăluiri au 


+ Vezi decretul privind unele măsuri în legătură cu realizarea lucrărilor de construcţii la obiectivul „Casa 
Republicii” din 27 august 1989 in ANIC, fond CC al PCR — Relaţii Externe, dosar nr. 13/1987, f. 1-2. În afară de 
Trustul de partid „Carpaţi”, care trebuia să furnizeze 9.800 de muncitori, mai participau Ministerul Construcțiilor 
Industriale cu 1575, Ministerul Apărării Nationale cu 1.500, Ministerul Transporturilor şi Telecomunicatiilor 
1.250, Ministerul Industrializării Lemnului şi Materialelor de Construcţii cu 600. Mărturii despre condițiile 
inumane in care s-a lucrat pe acest şantier, vezi la Jona Popa, Robi pe Uranus, Bucureşti, Editura Humanitas, 
1992. 

5 Mai multe despre acest lucru, vezi în capitolul „Securitatea şi metodele de recrutare a informatorilor”. 

>! Jon Mihai Pacepa, Red Horizons. Chronicles of a Communist Spy Chief, Washington DC, Regnery Gateway, 
1987, Idem, Roumanie. La nébuleuse Ceausescu, interviu cu Ion Mihai Pacepa, in “Politique internationale”, nr. 
41, toamna 1988, pp. 233-245. 

» Pentru internärile în spitale psihiatrice, vezi Ion Vianu, La répression psychiatrique. Nous avons les moyens de 
vous guérir..., în „Roumanie. Crise et repression”, op.cit., pp. 33-34; Trois internement psychiatrique. Le 
témoignage de Vasile Paraschiv, în Ibidem, pp. 35-38. Pentru disparitii suspecte, vezi Les ,,disparus”, document 
întocmit de Liga pentru apărarea drepturilor omului in România de la Paris, în Ibidem, pp. 38-40. Vezi si Ion 
Vianu, Persecutia psihiatricä a opozantilor si disidentilor in Ruxandra Cesereanu, (coord.), Comunism si 

provocat serioase reactii internationale (Comitetul francez contra utilizarii psihiatriei in 
scopuri politice, Amnesty International, etc), ceea ce a dus se pare la diminuarea cazurilor 
dupa 1980. Cu toate ca internärile cunoscute ale disidentilor in spitale psihiatrice au avut loc 
cu precädere intre 1969 si 1979, aceasta practicä a continuat totusi pana in 1989. Cercetäri 
viitoare vor trebui să facă lumină asupra amplorii acestui tip de represiune şi să stabilească 
responsabilitätile, inclusiv din rândul personalului medical”. 

Amenințarea de a deveni victima unuia dintre aceste procedee funcționa ca un 
inhibator la nivelul populaţiei, împiedicându-i pe multi să-şi manifeste nemulțumirea fata de 
regim. Trebuie subliniat că în anii 1970 şi 1980, nivelul general de represiune, deşi diminuat 
fata de anii 1948-1964, era mai ridicat decât în alte tari comuniste în aceeaşi perioadă. Deşi 
oficial nu mai existau prizonieri politici în România după 1964, în realitate, zeci de mii de 
persoane, deţinuţi de „drept comun”, erau arestate din cauza credinţei lor, pentru tentative de 
trecere ilegală a frontierei sau pentru “parazitism”, chiar în ziua următoare concedierii care 
sancţiona o atitudine considerată neconformă. A distribui manifeste sau a scrie un text 
protestatar pe peretele unei fabrici era asimilat unei acțiuni care atingea „securitatea statului”, 
pasibilă de zece ani de închisoare.** Acest tratament era rezervat anonimilor, care nu 
beneficiau de potectie în străinătate. În cazul disidentilor cunoscuţi, represiunea era 
disimulată, aceştia fiind supuşi unui tratament de “favoare”: izolare, tracasare şi umilinte 
cotidiene, presiuni asupra celor apropiaţi, şantaje, etc., astfel încât mulți erau împinşi spre 
emigrare. 

În plus, frica era alimentată şi de sentimentul insecuritatii provocat de arbitrariu. În 
fiecare moment şi sub orice pretext, românii puteau fi denuntati sau acuzați, fără a avea 
posibilitatea de a se apăra. În 1985, de exemplu, toţi salariaţii au fost obligaţi să semneze un 
angajament prin care afirmau că au luat cunoştinţă de existența unui decret asupra secretului 
de stat (Decretul nr. 408), dar conţinutul acestuia a rămas secret, pentru simplul motiv că nu a 
fost niciodată publicat!” Oamenii erau doar avertizați că domeniul de aplicare a acestui decret 
este foarte larg şi că el se referă, îndeosebi, la contactele cu străinii, supuse deja unor reguli 
foarte restrictive încă din 1974 (de pildă, obligaţia de a raporta în scris la miliţie în maximum 
24 de ore conținutul oricărei discuţii, chiar accidentale: o conversație pe stradă provocată de 
simpla căutare a unei adrese). Deja în administrații şi în întreprinderi, conversațiile cu străinii 
nu se mai puteau desfăşura decât cu martori de fata şi numai în birouri desemnate în acest 
scop. În plus, era recomandată cu insistență evitarea contactelor cu străinii în afara acestui 
cadru. 

Poliția politică, emanatie şi principal executant al partidului, dispunea de puteri 
discretionare. Domeniul ei de intervenţie era cvasi-nelimitat: el atingea toate sferele vieții 
sociale şi chiar private. În absenţa statului de drept, Securitatea era cea care decidea în ultimă 
instanță asupra sorții fiecărui individ: atribuirea unui loc de muncă, locuințe, paşaport, 
promovări sau sancțiuni (inclusiv cele judiciare). Spre exemplu, acestei instituții îi revenea 
privilegiul de a aplica decretul nr. 98/1983, care reactualiza o practică din anii 1950: fiecare 
posesor al unei maşini de scris era obligat să o declare la miliție pentru a obţine o autorizaţie, 


represiune in România. Istoria tematică a unui fratricid national, laşi, Polirom, 2006, pp. 208-216; Florin 
Alexandru Stănescu, Politica psihiatriei româneşti şi psihiatrie politică în Analele Sighet nr. 10. Anii 1973-1989. 
Cronica unui sfârşit de sistem, Bucureşti, Fundaţia Academia Civica, 2003, pp. 192-202. 

*% Următoarele spitale au fost folosite pentru aceste practici: Spitalul nr. 9 Bucuresti (Prof. dr. Gheorghe 
Marinescu), Bălăceanca, Urlaţi, Poiana Mare, Voila, Săpoca, Jebel, Spitalul Penitenciar Jilava. 

* Asemenea fapte erau încadrate la Justiţia comunistă la infracțiunea de propagandă împotriva ordinii socialiste, 
conform articolului 166, paragraful 2 din Codul Penal, ca în cazul lui Radu Filipescu sau la transmitere de 
informaţii ce puneau în pericol securitatea statului, ca în cazul lui Gheorghe Calciu-Dumitreasa. În acest sens, 
vezi şi rapoartele anuale ale Amnesty International, Helsinki Watch şi comunicatele Ligii pentru apărarea 
drepturilor omului în România de la Paris. 

°° În momentul întocmirii acestui raport, cu toate eforturile concertate ale comisiei, acest decret a fost de negăsit. 

ce trebuia reînnoită anual. În plus, la achiziţionarea maşinii şi apoi la fiecare început de an, 
precum şi după fiecare reparaţie, trebuia depusă o mostră de text bătut la maşina respectivă. 
Astfel, fabricarea de manifeste cu ajutorul maşinii de scris devenea imposibilă, orice autor 
prezumptiv fiind uşor de identificat. În plus, autorizaţia de posesie a unei maşini personale nu 
era acordată decât după şaizeci de zile, timp în care deţinătorul era verificat. Conform 
decretului, nu puteau obţine autorizaţie cei cu antecedente penale şi cei care prin 
comportanmentul lor reprezentau „un pericol pentru ordinea publică ori securitatea statului”. 
Evident, o asemenea verificare nu era făcută de miliție, ci de Securitate. 

Poliția secretă avea, de asemenea, printre alte misiuni, şi pe aceea de a furniza şi 
gestiona dosarele personale ale fiecărui individ. De la începutul anilor 1980, aceste dosare au 
fost imbogatite cu date provenite din noi investigaţii, la fel de amănunțite ca pe vremea lui 
Stalin. Toţi salariaţii aveau obligația de a completa şi actualiza periodic un chestionar care 
includea următoarele rubrici: 

— date asupra membrilor apropiați sau îndepărtați ai familiei (inclusiv familia soțului sau 
soției): nume, adrese, locuri de muncă; 

— apartenenţa, a persoanei în cauză şi a membrilor familiei, la UTC, partid sau sindicat, şi 
menționarea eventualelor sancțiuni ce le-au fost aplicate în cadrul acestor organizații, 

— apartenenţa politică înainte de 1944 şi situaţia materială (proprietăți, bunuri) a persoanei 
respective, a părinților, a soțului (soţiei) şi a părintilor acestuia (acesteia), înainte şi după 
1944; 

— eventuale condamnări (ale persoanei respective şi ale membrilor familiei); 

— informaţii precise privind rudele, de orice grad, stabilite în străinătate: motivul emigrării, 
domiciliul şi locul de muncă, natura relaţiilor întreţinute cu aceştia; 

— date complete asupra rudelor care fac parte dintr-o sectă religioasă; 

— o listă de trei sau patru persoane care puteau depune mărturie asupra exactitatii informațiilor 
furnizate pentru fiecare perioadă a vieții persoanei respective: şcoala, liceu, studii superioare, 
locuri de muncă succesive; 

— trei sau patru persoane citate ca martori pentru comportamentul în familie, la locul de 
muncă, în societate şi, în particular, pentru “ataşamentul fata de politica partidului”. 

Puţini români puteau prezenta un chestionar fără pată, în cazul in care nu minteau. 
Numărul mare de prizonieri politici de după război, amploarea emigrării, avântul fenomenului 
religios, toate reprezentau motive de a considera persoana respectivă ca fiind „cu probleme”. 
Spre exemplu, sub genericul de sectanti, considerați “oile negre ale regimului”, autoritățile 
înglobau ansamblul cultelor neoprotestante, autorizate sau nu, precum şi alte curente 
religioase (Oastea Domnului, Martorii lui Iehova, etc.), ai căror aderenti puteau fi estimati la 
până un milion de persoane.” Sistemul dosarului personal permitea Securităţii nu doar să 
strângă informaţii care să-l transforme pe fiecare cetățean în „vinovat” potenţial, ci şi să-l 
constrângă pe orice individ să devină complicele, chiar colaboratorul aparatul polițienesc prin 
autodenuntare şi delatiune obținută sub presiune. Majoritatea românilor ajungeau să considere 
ca normală suspiciunea generalizată care genera atomizarea sociatatii, datorită faptului că 
fiecare îşi suspecta permanent colegii, vecinii, rudele şi se temea constant că putea fi urmărit 
si supravegheat prin interceptarea corespondenţei şi ascultarea conversatiilor telefonice. 
Autocenzura şi delatiunea deveniseră o a doua natură pentru multi şi în aceste condiţii este 
posibil ca numărul impresionant al informatrilor permanenți sau ocazionali ai Securităţii 


5 Pentru decretul 98/1983, vezi „Buletinul Oficial”, nr. 21, 30 martie 1983, pp. 29-33. Din cauza acestui decret, 
Radu Filipescu şi-a multiplicat manifestele cu ajutorul unei maşini de imprimat cu bandă tip DIMO, pe care 1-0 
adusese cineva din Occident. Vezi Herma Kôpernik Kennel, Jogging cu Securitatea. Rezistenţa tânărului Radu 
Filipescu, Bucureşti, Universal Dalsi, 1998. 

*7 O statistică mai detaliată a fenomenului religios sub comunism, vezi în M. Berindei, Religion et politique en 
Roumanie, în „International Journal of Romanian Studies”, anul 5, 1987, nr. 1, pp. 107-128; text reluat în 
»L’ Autre Europe”, nr. 21-22, 1989, pp. 222-239. 

avansat de Ion Mihai Pacepa si fi fost, din nefericire, real. In mäsura in care chiar si a pästra 
tăcerea asupra unui comportament neconform constituia o greşeală, ea însăşi susceptibilă de a 
fi denuntatä, se ajungea la situația în care o atitudine cu care, in propria conştiinţă, oamenii 
erau cu totul de accord să fie considerată drept periculoasă pentru sine, prin urmare blamabila. 
Prin acest mecanism pervers de destructurare a societăţii şi individului, regimul a ajuns să fie 
implicit susținut chiar şi de cei care erau în dezacord cu el, în număr din ce în ce mai mare pe 
măsură ce criza economică devenea tot mai profundă. 


Ofensiva contra ultimelor spații de libertate 

În ultimii ani ai ceauşismului, ambiția regimului de a forma prin educaţie şi control 
„omul nou” şi „națiunea socialistă” a generat o intensificare a atacurilor şi în alte trei direcţii: 
religia, minoritățile etnice şi moştenirea trecutului. Forma cea mai brutală pe care a luat-o 
acestă ofensivă accelerată, din fericire întreruptă de Revoluţia din 1989, a fost generalizarea 
sistematizării satelor. De fapt, era vorba de un atac concertat de mare anvergură împotriva a 
ceeea ce mai rezistatse până atunci din structurile tradiționale ale societăţii româneşti, a 
majorității şi minorităților în acelaşi timp. Prin punerea lui în practică, programul urmărea 
distrugerea ultimelor forme de solidaritate — celula familială, vecinătatea, comunitățile 
religioase sau naţionale — considerate ca focare de rezistență potențială şi obstacole în calea 
“omogenizării” societăţii sau a “creării poporului unic muncitor”, conform discursurilor lui 
Nicolae Ceauşescu. Scopul ultim al acestei operaţiuni, proclamat cu claritate în declaraţiile 
oficiale, era realizarea utopiei totalitare a „omului nou” de tip orwellian prin supunerea 
necondiționată a fiecărui individ şi distrugerea sa morală totală. 

În privinţa atacurilor contra religiei, absolut toate confesiunile autorizate trebuiau să 
facă fata asalturilor propagandei prin intensificarea cursurilor de îndoctrinare marxistă, aşa- 
zise de “ateism ştiinţific”, şi campaniei împotriva “misticismului şi obscurantismului”, 
relansate de tezele din iulie 1971. În plus, reducerea importantă a numărului de studenţi ai 
seminariilor şi institutelor teologice; refuzul acordării permisiunii de a restaura sau construi 
biserici; închiderea sau distrugerea lăcaşurilor de cult, au afectat serios toate bisericile care 
funcționau legal sub regimul comunist (de exemplu, numai în Bucureşti între 1977 şi 1987 au 
fost distruse sau dezafectate aproximativ treizeci de biserici).”* Persecutarea credinciosilor, 
însă, care putea merge până la pedepse cu închisoarea, era aplicată mai selectiv: în primul 
rând erau vizati fidelii confesiunilor interzise de regim (Biserica unită greco-catolică, Oastea 
Domnului—miscare reformistă în cadrul bisericii ortodoxe, Martorii lui Iehova, disidentele 
neoprotestante, diverse alte grupări religioase), şi apoi cei al celor mai puţin înfeudate puterii 
(cultele neoprotestante autorizate, Biserica romano-catolică). 

Minoritățile (ungurii, germanii, ucrainienii, sârbii, turcii, tătarii şi evreii) care-şi 
conservaseră până la începutul anilor 1970 anumite instituţii care le permiteau încă să-şi 
păstreze specificitatea culturală s-au văzut deposedate de acestea în mod progresiv. Au 
dispărut, parțial sau în totalitate, învățământul, publicațiile, emisiunile de radio şi televiziune, 
teatrele în limbile materne, precum şi formaţiile folclorice ale minorităților. Dreptul 
constituțional care garanta folosirea limbii minorităților la nivelul administraţiei locale acolo 
unde acestea erau puternic reprezentate nu mai era respectat. În ceea ce-i priveşte pe ţigani, a 


*5 Primul lăcaş de cult distrus a fost Biserica Enei, sub pretext că fusese avariată la cutremurul din 4 martie 1977. 
Pe 11 martie, putem citi în stenograma CPEx următorul dialog: Ion Dincă: „Mi-a spus tov. Verdeț în legătură cu 
informaţiile care au ajuns la dumneavoastră privind cele două biserici din sectorul 5. Mai sunt cazuri une preoții 
au început să organizeze chete în rândul enoriaşilor pentru repararea bisericilor”. Ceauşescu: „Legea interzice 
strângerea de bani fără aprobare. Lucrul acesta trebuie pedepsit”. Vezi ANIC, CC al PCR — Cancelarie, dosar nr. 
29/1977, f. 16 v. O listă a bisericilor distruse în Bucureşti, vezi la Adrian Nicolae Petcu, Explicarea politicii 
comuniste de demolare a lăcaşurilor de cult în Anii 1973-1989. Cronica unui sfârşit de sistem, Bucureşti, 
Fundaţia Academia Civică, 2003, pp. 509-516. 

°° Mai multe despre persecutarea diferitelor denominatiuni religioase, vezi în capitolul respectiv al raportului. 

doua minoritate a României, aceştia nu erau nici măcar recunoscuţi ca grup etnic.“ Datorită 
acestor politici, minoritățile nationale erau constrânse să aleagă, practic, între două soluții 
extreme: emigrare (,,solutie” adoptată masiv de evrei, germani, armeni, greci şi, în ultima 
perioadă, de unguri®') sau asimilare („românizare”). În ochii autorităţilor, aceasta 
“românizare” nu era un scop în sine: ea nu reprezinta decât o primă etapă a proiectului de 
creare a “omului nou”. Prin „dispariţia treptată a diferenţelor naționale”, acest proces trebuia 
să ducă la "formarea unui popor unic muncitor, constructor conştient al propriei lui istorii, al 
propriului lui viitor liber, comunist”, potrivit lui Ceausescu.” 

Dupä eliminarea aproape totala a elitelor intelectuale formate intre cele doua razboaie 
mondiale, dupa marginalizarea extrema a disciplinelor umaniste in învăţământ“? si 
transformarea istoriei într-o anexă a propagandei™, după subordonarea vieții culturale 
“activiştilor” de la Cântărea României, după pervertirea sentimentului naţional în profitul 
xenofobiei şi şovinismului, puterea a atacat şi structura habitatului tradițional şi patrimoniului 
arhitectural şi istoric. Încă de la sfârşitul anilor 1960, centrele istorice şi cartierele vechi din 
multe oraşe ale României au fost demolate şi înlocuite cu complexe “politico-administrative”, 
concepute după un model unic—cladiri oficiale regrupate în jurul unei mari pieţe destinate 
demonstrațiilor pentru a glorifica regimul—si cu cartiere uniforme de blocuri. După 
cutremurul din 4 martie 1977, proiectul de sistematizare a Bucureştiul a fost accelerat şi 
radicalizat. Planul faraonic al Casei Republicii şi al cartierului înconjurător, care trebuia să 
grupeze ansamblul clădirilor destinate partidului şi guvernului, a fost elaborat din noiembrie 
1977. Deja la câteva zile după cutremur, mai precis la 10 martie, Ceauşescu şi-a exprimat 
dorința realizării „unui centru mai bine sistematizat, mai modern, unde să facem în viitor şi 
mitinguri, adică să devină un centru poltico-administrativ”%5. Sedinta CPEx din 30 martie 
1977 începea cu un deziderat—din fericire niciodată complet realizat—al preşedintelui: „dacă 
demolăm tot Bucureştiul va fi frumos”.® În cadrul întrevederii cu ambasadorul URSS la 
Bucureşti, V.I. Drozdenko, din 6 aprilie 1977, Ceauşescu îl punea la curent pe acesta cu 
intenția de a supune Bucureştiul unei sistematizări generale şi a construi un centru politico- 
administrativ, care să cuprindă inclusiv sediul partidului. Locul era deja ales: dealul 
Arsenalului.“ După remanieri succesive ale planului de construcție, demolările masive au 


5° persecutarea principalelor minorități: maghiari, romi, evrei, germani, vezi în capitolele respective ale 
raportului. 

5! Între 1986 şi 1989, au fost înregistrați în Ungaria 29.816 emigranţi maghiari legali sau clandestini, refugiați 
din România. 

% Vezi discursul lui Ceausescu la primul Congres la culturii şi educaţiei socialiste din 2-4 iunie 1976, congresul 
care a iniţiat şi festivalul Cântarea României. Despre politica partidului fata de minoritățile nationale, vezi in M. 
Berindei, Les minorites nationales en Roumanie, în „Roumanie. Crise et repression”, op. cit. pp. 56-66; M. 
Shafir, op. cit., pp. 158-168; S. Schwerthoeffer, The Nationalities Policy: Theory and Practice în V. Georgescu 
(ed.), Romania: 40 Years (1944-1984), New York, 1985, pp. 79-92; R. Joo, ed., Report of the Situation of 
Hungarian Minority in Romania, Prepared for the Hungarian Democratic Forum, Budapesta, 1988. 

% Legile din 1977 — 1978 au transformat cea mai mare parte a liceelor de învăţământ general în licee 
“specializate” — industriale, agro-industriale, silvice, etc. sau în şcoli profesionale. 

% Versiunea oficială, singura acceptată, a istoriei României a fost codificată în introducerea Programului 
Partidului adoptat la Congresul al XI-lea al PCR din 1974. Vezi Vlad Georgescu, Politică si istorie: Cazul 
comunştilor români, 1944-1977, Minchen, Jon Dumitru Verlag, 1981. Ediţia română a apărut la Editura 
Humanitas in 1991. Pentru manuscrisul acestei cărți, Vlad Georgescu a fost arestat de Securitate pe 1 aprilie 
1977. 

% Vezi stenograma şedinţei CPEx din 10 martie 1977 in ANIC, fond CC al PCR — Cancelarie, dosar nr. 28/1977, 
ff. 12-13. 

°° Vezi stenograma şedinţei CPEx din 30 martie 1977 în Ibidem, dosar nr. 42/1977, f. 1. 

d Ceauşescu: „Noi vrem acum să facem o sistematizare generală. Vrem să facem şi un centru politico- 
administrativ, inclusiv sediul partidului”. Drozenko: „Lângă Piaţa Victoriei?” Ceauşescu: „Nu, pe dealul 
Arsenalului, lângă Stadionul Republicii. De fapt, acolo este şi centrul Bucureştiului”. Vezi Anexă la stenograma 
şedinţei CPEx din 8 aprilie 1977 în Ibidem, dosar nr. 48/1977, f. 35. 

inceput in zona respectiva in 1984. Rezulatatul acestui proiect megalomanic a fost alungarea a 
zeci de mii de locuitori din cartierele centrale demolate, care reprezentau un sfert din centrul 
istoric al Bucureştiului.“ In 1988, deja, Ceauşescu declara că programul de sistematizare 
urbană va fi dus la bun sfârşit, “în linii mari, de acum până în 1990”.% Dacă până atunci 
fuseseră demolate mai mult oraşele din Vechiul Regat, lipsite în genere de structură urbană, în 
ultima fază de la sfârşitul anilor 1980 începuseră distrugeri masive şi în oraşe istorice relativ 
bine conservate din Transilvania, ca Sighişoara sau Sibiu. 

În acelaşi discurs, şeful statului român anunţa punerea în aplicare, generalizată si 
accelerată, a sistematizării rurale, discutată ca principiu încă din 1967 şi legiferată în 1974.” 
Un plan de transformare atât de radicală a necesitat o perioadă de pregătire şi mobilizare a 
resurselor extrem de îndelungată. Ca şi în cazul „sistematizării” Bucureştiului, cutremurul din 
4 martie 1977 a servit drept catalizator şi la acest proiect. Intervenţiile lui Ceauşescu în 
şedinţele CC, confirmă această asertiune.”! Pe 11 martie, referindu-se la satele care suferiserä 
la cutremur, Ceauşescu dădea următoarea ,,indicatie”: „dacă este in cea mai mare parte 
distrus, să îl concentrăm în perimetrul sistematizării şi să-l refacem complet. Cred că ar trebui 
să vedem în felul acesta ca în doi ani, după ce vom avea situaţia, să ne propunem cinci-şase 
sate din acestea să le refacem complet într-o formă care să constituie şi un model de 
organizare pe proiect unic...”” Retinem din intervenția lui Ceauşescu ca, dată fiind 
amploarea unei asemenea operațiuni, planul general al sistematizării rurale conform legii din 
1974 nu fusese încă întocmit în 1977. De-abia în 1986, apare raportul Secţiei Organizatorice 
al CC al PCR privind „sistematizarea localităților pe baza normelor de dimensionare a 
suprafețelor de teren din cadrul perimetrelor construibile”, în care se preconiza ca din cele 
13.123 de sate existente să fie menținute numai 9.192, restul de 3.931 fiind „propuse pentru 
dezafectare şi strămutare în alte localități cu perpective mai mari de dezvoltare economico- 
socială”. Această măsură afecta, într-o măsură mai mare sau mai mică, toate judeţele (pe 
primele locuri situându-se Alba cu 264 de sate propuse spre demolare, Argeş 252, Bacău 237, 
Vâlcea 222 şi Prahova 206, iar pe ultimele locuri Maramureş 15, Brăila 19, Braşov şi Bistrita- 
Nasăud câte 20, Covasna 23, Satu Mare 25, Sibiu 26). Sistematizarea afecta, de fapt, toate 
localitățile. Astfel se propunea reducerea drastică a perimetrelor locuibile ale satelor existente 


* Despre suferinţele şi dramele umane pricinuite de aceste demolări intempestive, datorită cărora oamenii erau 
practic alungaţi din propria locuinţă în câteva zile, fără să primească drept despăgubire decât o sumă simbolică, 
şi începutul lucrărilor la acest proiect vezi Anne Colas (Anne Planche), Destruction d'une capitale. Le projet du 
Centre civique de Bucarest, în ,,L’ Alternative”, nr. 31, ianuarie-februarie 1985, pp. 40-47. Vezi şi Gheorghe 
Leahu, Martor al demolării Bucureştilor în Analele Sighet nr. 10. Anii 1973-1989. Cronica unui sfârşit de 
sistem, Bucureşti, Fundaţia Academia Civică, 2003, pp. 489-495. 

® Vezi discursul lui Ceauşescu la Conferinţa Naţională a preşedinţilor Consiliilor populare din 3 martie 1988, în 
„Scînteia”, 4 martie 1988. 

® Conferinta Nationala din 6-8 decembrie 1967 a discutat pentru prima data principiile sistematizarii localitatilor 
rurale, dezvoltate apoi la Congresul al X-lea din 1969. Conferinta Nationalä din 19-21 iulie 1972 reia aceasta 
problema, preconizand realizarea a ,,300-350 de noi centre urbane” in urma sistematizärii satelor. Plenara CC al 
PCR din 25-26 martie 1974 a analizat legea sistematizarii teritoriului si localitatilor, adoptatä de Marea Adunare 
Naţională in acelaşi an la 29 octombrie. Legea prevedea construirea aşa-numitelor “centre civice” în centrul 
fiecărei comune, stabilea perimetrele construibile ale satelor cu perspective de dezvoltare şi demolarea 
locuinţelor din afara acestuia, precum şi dispariţia satelor mici, ceea ce implica strămutarea locuitorilor lor în 
satele păstrate. De asemenea, legea interzicea construirea sau chiar repararea clădirilor în zonele condamnate să 
fie demolate. 

7! În sedinta CPEx din 6 martie, el spunea: „De asemenea, în unele comune va trebui să facem case noi cu etaj. 
În dupămasa aceleiaşi zile, la teleconferinta cu primii secretari judeţeni, preciza că în sate refacerea locuinţelor se 
limita la cele care “se încadrau” în sistematizare. Vezi ANIC, fond CC al PCR — Cancelarie, dosar nr. 20/1977, f. 
15 verso şi Ibidem, dosar nr. 22/1977, f. 4r. 

7 Ve zi stenograma şedinţei CPEx în Ibidem, dosar nr. 29/1977, f. 27 recto. Comunicatul CPEx din acceaşi zi, 
elaborat în urma discuţiilor, precizează că s-a stabilit ca: „o serie de sate distruse să fie reconstruite în perimetrul 
de sistematizare al comunelor respective-ca sate model, care să prefigureze perspectiva modernizării şi 
sistematizării localităţilor rurale.” Vezi Ibidem, f. 4 v. 

de la 625.258 hectare ocupate la 285.839, astfel ,recuperându-se pentru agricultura” 339.419 
hectare. Mai graitor, prin aplicarea acestor măsuri rămâneau în afara perimetrelor construibile 
1.863.417 gospodării care trebuiau “strămutate” treptat. Raportul tratează şi ameliorarea 
sistematizării municipiilor şi oraşelor: prin reducerea suprafețelor de teren ocupate rămâneau 
în afara perimetrelor construibile ale localităţilor urbane 275.755 gospodării. În total, 
2.139.172 de gospodării erau vizate spre demolare de acest proiect terifiant. Raportul nu 
reprezenta decât o etapă: numai cinci judeţe prezentaseră la acea dată schiţe de sistematizare 
ce puteau fi considerate definitive.” 

Efectiv, în momentul aplicării, cifrele sunt şi mai înspăimântătoare. Faza finală a 
acestui program, prezentată în 1988, preconiza trei etape, eşalonate până în anul 2000 (1990- 
1995-2000). Programul prevedea modificarea radicală a totalitatii habitatului rural, unde încă 
locuia 48,1% din populaţie. În această ultimă fază, Ceauşescu vorbea de distrugerea unui 
număr de sate cuprins între şapte şi opt mii din cele treisprezece mii existente. Locuitorii 
acestora trebuiau să fie regrupati în satele păstrate, care la rândul lor urmau să fie reconstruite 
cu blocuri şi locuinţe colective, astfel încât suprafaţa solului ocupat cu construcții să fie 
redusă la minim. Printre aceste „noi sate”, 558 au fost desemnate să fie transformate în centre 
“agro-industriale”. Mai multe astfel de centre şi sate sistematizate au fost ridicate în 
apropierea Bucureştiului, în Sectorul Agricol Ilfov, unde operaţiunea a început în 1985, şi în 
judeţul Giurgiu. În aceste zone, mai multe localități au fost pur şi simplu rase de pe hartă: 
Buda, Dimieni, Vlădiceasca, Ordoreanu, Coteni, Podul Ilfovului. Chiar conform presei 
oficiale, care le prezenta ca modele de urmat, majoritatea apartamentelor nou construite nu 
ofereau nici un confort modern: nu aveau apă curentă şi nici canalizare, grupurile sanitare 
comune erau în curte, bucătăriile erau în comun pe fiecare etaj.” De fapt, țăranii înghesuiți în 
aceste blocuri erau constrânşi la condiții de viata inferioare celor din gospodăriile lor. Mai 
grav era faptul că, în acelaşi timp cu pierderea caselor individuale şi cu ceea ce le mai 
rămăsese din independenţa economică (loturi în folosință, grajduri, grădină de zarzavat, 
cotete, etc.), aceştia pierdeau ceea ce constituia esența identității lor: mediul ancestral şi 
legăturile comunitare tradiționale.” 

Cum a reacționat această societate hipercontrolată, agresată în mod constant până în 
ultimile sale refugii, ameninţată de a se vedea definitv ruptă de trecutul său şi de a-şi pierde 
identitatea spirituală? Pentru a răspunde la această întrebare, trebuie ţinut cont de importanța 
controlului şi de nivelul de represiune la care era supusă societatea românească, analizate mai 
sus. Altfel, ar fi în acelaşi timp iluzoriu şi injust să fi pretins din partea ei forme de contestatre 
şi de opoziție similare celor ale societăților din alte tari din Est, care nu au fost confruntate cu 
un control atât de strict şi de extins decât în perioada stalinistă, şi care au beneficiat, în plus, 
de existența unor curente reformiste la vârf, în interiorul partidelor. În ultimii ani ai 


® Vezi ANIC, fond CC al PCR — Cancelarie, dosar nr. 2/1987, ff. 45-51. 

7 Se putea citi astfel, în „Flacăra” din 8 iulie 1988: “În ceea ce priveşte confortul, situaţia nu este omogenă (...) 
Problema rămâne aceeaşi, adică: adaptarea la habitatul urban. Aici intervine primul reflex al locatarului: el vrea 
apă curentă, vrea încalzire centrală, vrea canalizare! Unele din locuinţele construite până în present oferă aceste 
comoditäti. Dar nu toate. În majoritatea cazurilor, țăranii trebuie să-şi procure apa aşa cum o făceau înainte, 
încalzirea se face ca altădată şi la fel în ceea ce priveşte grupurile sanitare colective care se gasesc în curte”. 

75 Asupra programului “sistematizarii” a se vedea în special Michael Shafir, The Historical Background to Rural 
Resettlement; Dan Ionescu, Bucharest’s Hinterland. A Test Ground for Rural Resettlement; Idem, Ceauşescu 
Tours Pet Projects in and around Bucharest; Idem, The Rural Resettlement Plan. Four Case Studies; Idem, 
Recent Developments in Rural Resettlement Plan; Idem, Clinging to the Rural Resettlement Plan; P. Gafton, The 
Second Collectivization of Romanian Agriculture, in “Radio Free Europe. Situation Report. Romania”, nr. 10, 23 
august 1988, pp. 3-15; nr. 11, 16 sept. 1988, pp. 9-18; nr. 13, 9 nov. 1988, pp. 21-23; nr. 15, 29 dec. 1988, pp. 
11-14; nr. 2, 2 martie 1989, pp. 21-23; Vezi si dosarul realizat de cätre Mihnea Berindei si Anne Planche in 
numele Ligii pentru apärarea drepturilor omului in Romania pentru lansarea Opérations Villages Roumains, 
ulterior publicat partial sub titlul Le plan de “systématization du territoire et des localités” en Roumanie, în „La 
Nouvelle Alternative”, no. 14, iunie 1989, pp. 36-39. 

ceausismului, in cadrul blocului communist, cazul romanesc nu mai era comparabil decat cu 
cel al unor tari precum Albania sau Coreea de Nord. Problema fundamentală cu care se 
confrunta societatea românească era aceea a voinţei şi capacității sale de a rezista în fata unei 
puteri care o trata ca pe un duşman căruia îi declarase război deschis în scopul de a o fasona 
după criteriile logicii sale totalitare. Cu toate acestea, rezistența societăţii a fost departe de a fi 
neglijabilă şi, mai mult decât atât, în ultimii doi ani, după manifestatiile de la Braşov din 
1987, s-a asistat la multiplicarea acţiunilor individuale de protest, la apariţia primelor 
fenomene de solidaritate şi la reaparitia unor acțiuni publice colective, care au culminat cu 
explozia populară din 1989 în marile oraşe ale ţării. 

Controlul spatiului locativ 


Imaginea vietii cotidiene in Romania comunista n-ar fi completa fara unul din 
aspectele ei cele mai agresive fata de intimitatea familială şi, totodată, un element 
fundamental al politicii partidului de modelare a societăţii: controlul spațiului locativ. 
Sistemul totalitar care pune deplină stăpânire pe ţară din primele zile ale Republicii 
controlează timpul şi spaţiul. 

Timpul, atât cel trecut, prin impunerea unei viziuni a istoriei care justifică brutalitatea 
„dictaturii proletariatului”, cât şi cel prezent, prin înrolarea populației în serviciul statului. 
Despre cel viitor, atât de deseori invocat în retorica oficială, e de prisos să vorbim, fiindcă 
optimismul obligatoriu cu care era promis progresul a fost dezmintit. 

Dar spaţiul? În primul rând, închiderea frontierelor limitează orizontul la granița RPR, 
nici măcar întregul spațiu national, fiindcă orice legătură cu Basarabia şi Bucovina de nord, 
devenite teritoriu sovietic, este interzisă sau strict supravegheată, aşa încât pentru sute de mii 
de familii această ruptură desparte implacabil copiii de părinţi sau fraţii între ei. Presiunea 
inumană a statului, care izolează, spoliazä, umileşte şi sufocă, se manifestă însă chiar in 
privința spațiului îngăduit existenței zilnice. Despre această dramă va fi vorba în paginile 
următoare. Experienţa unor români a reținut că, în perioada dintre, aproximativ, 1950 şi 1970, 
o instituție mai temută chiar decât Securitatea era Spaţiul Locativ. 

Încă din 1948, în toată tara, guvernul Groza a luat măsuri în vederea unui recensământ 
al locuinţelor, inițiativă pe care o putea indreptati nevoia de a aprecia exact consecințele 
războiului (la nivel demografic, morți şi dispăruţi; de asemenea, distrugerea sau abandonarea 
imobilelor). Aşa se face că Serviciul Central al Bunurilor din Ministerul Afacerilor Interne a 
elaborat şi pus în circulaţie, la 8 ianuarie 1949, o serie de instrucțiuni pentru a stabili ce „părți 
de imobile” puteau fi considerate a depăşi „nevoile normale” ale deţinătorilor acelor spaţii. 
Conform acestor reguli care, în aplicarea lor, erau mai puţin generoase decât pe hârtie, o 
singură cameră era acordată unei familii compuse din sot şi soţie. Cuplul avea dreptul la o 
cameră în plus pentru copii, dacă aceştia erau sub vârsta de 11 ani şi, ca număr, de la unul la 
trei. Suprafaţa cuvenită unei familii în aceste condiţii era limitată la maximum 20 m”. 
Documentul precizează că „prin cameră de locuit se înţelege orice încăpere care poate primi 
această destinaţie fara a necesita lucrări pentru transformarea imobilului respectiv”!. În 
realitate, asemenea lucrări nu erau niciodată întreprinse; prin urmare, tot felul de spații 
improprii erau atribuite, de obicei, foştilor proprietari ai întregului apartament sau imobil. 
Funcţionarii însărcinați să aplice instrucțiunile ştiau că decizia aşteptată din partea lor trebuie 
să pornească de la principiul luptei de clasă. Nu numai că, pe această cale, supraviețuitorii 
„vechiului regim” erau supuşi la umilinte menite să dea noilor ocupanti sentimentul triumfului 
social, dar, prin introducerea în acel spaţiu privat a unor persoane ostile, se asigura spionarea 
foştilor proprietari. Conflicte inevitabile aveau să apară prin stabilirea accesului comun la 
bucătărie, baie, instalații sanitare etc. Transferul în capitală al unor familii din provincie sau 
din mediul rural, având drept scop reechilibrarea politică a populaţiei, şi satisfacerea unei 
nevoi de forță de muncă pe care o reclama industrializarea, n-au fost posibile decât prin 
redistributia spaţiului locativ. Imensa operaţie de inginerie socială care urma să creeze „omul 
nou”, cu o psihologie bazată pe valori diferite, a început prin acest mixaj de populaţie, realizat 
prin mijloace care foloseau legea (nouă) sau o încălcau cu deplină impunitate. Chiar fără 
intervenția directă a Securităţii, se îndeplinea astfel supravegherea „inamicului de clasă”. 


! Arhivele Nationale Sibiu, fond Primăria Cisnădie, dosar nr. 181, f. 2. Cf. ibidem, f. 6: „orice camera in care 
poate să încapă un pat de om adult”. 

Sistemul nu era, de altminteri, nou. $i in acesta privinta, ca si in multe altele, se imita 
modelul sovietic. Romane si nuvele ale lui Bulgakov stau märturie despre controlul exercitat 
de puterea revolutionara in fiecare locuintä din Moscova, Leningrad sau Kiev. 

„Injusta repartiție a spaţiului locativ” a făcut obiectul unor măsuri legislative: legea nr. 
359 pentru înființarea Oficiilor de Închiriere şi decizia Consiliului de Miniştri nr. 29%. Un 
ordin circular al Ministerului de Interne, la 1 martie 1949, stabilea normele de aplicare ale 
acestor dispoziţii legale. El începe prin declaraţii demagogice şi exerciţii de retorică 
revoluţionară: „Regimurile burghezo-mosieresti, întemeiate pe exploatarea clasei muncitoare 
din tara noastră, n-au fost niciodată preocupate de grija de a asigura condițiuni de viata 
omenească pentru cei ce muncesc”. Sau: „În vreme ce clasa exploatatoare ocupa locuințe 
luxoase cu zeci de încăperi, oamenii muncii din a căror exploatare sângeroasă au fost 
construite aceste locuinţe, trăia în cea mai neagră mizerie”. Cei care urmau să beneficieze de 
„grija” guvernului erau „oamenii muncii evidentiati în producţie”, „muncitorii, tehnicienii şi 
funcționarii cu familii numeroase care ocupă locuinţe insalubre”, „activiştii şi salariaţii mutaţi 
în localitate în interesul serviciului” şi îndeosebi „organizaţiile politice sau de massa, 
instituţiile publice civile sau militare”, precum şi cantinele, creşele, grădinițele de copii nou 
create. Repartizarea locuinţelor avea să tind seama de o evidență a apartamentelor şi 
camerelor disponibile întocmită de conducerea primăriilor şi a oficiilor de închirieri. Cu alte 
cuvinte, cei însărcinați să distribuie spaţiul pentru „oamenii muncii” erau persoanele de 
curând numite în funcţii, a căror origine şi comportare garanta fidelitate fata de politica 
partidului. Cât despre categoriile de populaţie lovite de confiscare, ele erau cele denumite în 
vocabularul oficial „marii burghezi” sau „cârciumari, cămătari, negustori cunoscuţi ca 
speculanti”. 

Pasul urmätor a fost facut prin decretul de nationalizare a unor imobile in anul 1950 
(decretul nr. 92/1950). În realitate, preluarea de către stat sau de către Confederaţia Generală a 
Muncii a unor vile din staţiunile balneare şi climaterice avusese loc încă din 1948 şi a 
continuat până prin 1953. Erau, de asemenea, trecute în patrimoniul statului hotelurile (cu tot 
inventarul lor) şi garajele. Mai presus de aspectul economic, măsura avea un caracter politic, 
tintind pe „foştii industriaşi, foştii moşieri, foştii bancheri”, precum şi pe „foştii înalți 
demnitari, miniştri sau funcționari superiori”. Aceşti „foşti” fuseseră deja înlăturați din viata 
publică, prin legea nr. 119/1948 de naționalizare a întreprinderilor, sau prin reformele agrare 
succesive (legea nr. 187 din 23 martie 1945 şi decretul nr. 83 din 2 martie 1949), precum şi 
prin lichidarea structurilor politice ale Regatului. Persecutia „foştilor” continua prin evacuarea 
din locuinţele lor şi, pentru ei şi familiile lor, va fi dusă până la extrem prin detentia, de cele 
mai multe ori fără judecată, în închisori — cea mai sinistră a fost cea de la Sighet. Mai mult 
chiar, se va căuta şi declasarea descendenților lor, cărora li s-a interzis multă vreme accesul la 
învățământul superior. 

Nationalizarea imobilelor a fost îndeplinită, de altfel, cu mari abuzuri, aşa încât 
criteriile fixate prin lege au fost adeseori extinse (de exemplu, nerespectând exceptarea 
„intelectualilor profesionişti sau pensionari” care era prevăzută în textul legii). Semnificativă 
este indicatia din instrucțiunile „strict confidentiale” adresate comitetelor de partid din fiecare 
judeţ: „Întreaga pregătire a operaţiunilor de naţionalizare trebuie să se facă în cel mai 
desăvârşit secret” (subliniat in original). Aşadar, chiar aflat la putere, partidul îşi menținea 
strategia conspirativă. 

Deşi întreaga tara fusese cuprinsă în rețeaua serviciilor care au aplicat naționalizarea, 
rezultatul nu 1-a satisfăcut pe deplin pe liderii comunişti. De aceea, o şedinţă a Biroului Politic 


? Actele normative au fost publicate în „Monitorul Oficial”, nr. 283/1948 şi nr. 29/1949. 

3 Arhivele Naţionale Sibiu, fond Primăria Cisnădie, dosar nr. 181, f. 2. 

+ ANIC, fond CC al PCR - Cancelarie, dosar nr. 185/1950, nr.7, ff. 1-3. E vorba de un „Supliment de instrucţiuni 
pentru toate oraşele”, datat 1 martie 1950. 

s-a ocupat, la 24 februarie 1953, de „unele lipsuri constatate în legătură cu naţionalizarea unor 
imobile”’. În primul rând, era vorba de locuinţe care, fie scăpaseră de naţionalizare, fie 
fuseseră restituite proprietarilor în urma contestärilor depuse. Însuşi Gheorghiu-Dej 
recunoştea că luarea în posesie de către stat prilejuise sustrageri masive de mobilier şi alte 
bunuri: „are un aspect de jaf cu totul nepermis”, spunea chiar el. Totodată, remarca Emil 
Bodnăraş, în numai doi ani, vilele pe care şi le insusise partidul la Predeal sufereau din cauza 
neglijentei noilor stăpâni: „se distrug casele, nu le îngrijeşte nimeni, ţevi înghețate, uşi 
stricate”. 

Supravegherea spaţiului locativ nu s-a oprit nici atunci, Ceauşescu urmând pilda 
predecesorului său. Construcțiile de locuinţe, chiar cele mai ieftine („confort 3”) nu izbuteau 
să ţină pasul cu creşterea populaţiei, în capitală şi în tara. Astfel s-a ajuns la legea nr. 9/1968, 
care limita proprietatea personală la o singură locuinţă şi o casă de odihnă sau turism. Un 
inventar întocmit în 1970 a descoperit că fuseseră omise de la naționalizare 3285 imobile, 
având 8370 de apartamente, cu o suprafață medie de cca 49 m? pe apartament. Dintre cei 2849 
proprietari înregistraţi în această situație, mai puţin de jumătate erau pensionari şi funcționari, 
numărul de intelectuali liber profesionişti, 59, fiind cu totul neînsemnat“. În aceeaşi plasă au 
fost prinşi 15 880 de proprietari care deţineau două apartamente, la care se mai adăugau vreo 
9700 posedând un spaţiu şi mai întins. Trebuie avut în vedere faptul că 40% din aceste clădiri 
erau construite din materiale inferioare (paiantă, chirpici), iar 84% erau într-o stare de uzură 
până la 60%. Evaluarea retinea drept spaţii de locuit şi foste ateliere de meseriaşi sau localuri 
de prăvălii. Având în vedere deteriorarea imobilelor, statului nu-i mai convenea să le preia 
direct, contra unei despăgubiri, fie ea cât de modestă, aşa că impunea vânzarea locuințelor 
respective către persoane indreptatite să le cumpere, cu o taxă de timbru destul de ridicată ca 
să-1 asigure un câştig. Aşadar, în august 1970, s-a ajuns la extinderea confiscărilor de imobile 
sub pretextul aplicării (dupa 20 de ani!) a nationalizarii. Cu aceeaşi ocazie, Biroul Politic a 
aprobat şi exproprierea „în mod excepțional” a unor locuințe din Bucureşti din zona 
rezidențială Bulevardul  Primăverii-Herăstrău (fostul Parc  Doicescu), destinate 
nomenklaturistilor. 

Problema locuintelor a apärut din momentul in care partidul a adoptat politica de 
industrializare care a smuls o parte crescândă din populaţia satelor spre a-i oferi locuri de 
muncă în oraşe, politică ce a avut ca altă consecință aglomerarea în Bucureşti, situaţie tipică 
pentru capitala unei tari „în curs de dezvoltare”. Situaţia era cunoscută din URSS, unde, în 
anii 1970, norma era de maximum 9 m” pe cap de locuitor”. 


> Ibidem, dosar nr. 16/1953. 
* Arhiva Comitetului Executiv al CC al PCR, nr. 1878/18 septembrie 1970. 
7 Michael Voslensky, La nomenklatura. Les privilégiés en URSS, Paris, Belfond, 1980, pp. 291-294. 

Revolutia din 1989 


Pe mäsurä ce devenea mai megaloman si mai autoritar, Ceausescu era cu atât mai 
putin înclinat să accepte orice forma de conducere colectivă. După cum s-a menționat, în anii 
1970, el a eliminat complet facțiunea politică ce îl ajutase să ajungă în poziţia de lider absolut 
al partidului. Elena Ceauşescu şi secretarul Comitetului Central, Emil Bobu, decideau în 
legătură cu toate numirile importante de personal!. Fiul cel mic al cuplului, Nicu, a devenit 
membru supleant al Comitetului Executiv al PCR şi prim-secretar al organizației de partid a 
judeţului Sibiu. Deşi era binecunoscut pentru stilul său de viață scandalos, Nicu era aparent 
pregătit să-i succeadă tatălui său. 

Partidul fiind paralizat, nu exista alt sprijin pentru secretarul general în afara 
Securităţii, care sub comanda generalului Julian Vlad — un ofițer MAI de carieră, aparent fără 
convingeri ideologice — ducea la îndeplinire ordinele draconice ale lui Ceausescu’. Privind 
retrospectiv, se pare că şefii poliției secrete erau conştienţi de posibilitatea unei explozii 
populare. Cea mai clară indicație că proverbiala răbdare a românilor ajunsese la capăt a apărut 
la Braşov, al doilea oraş al ţării ca mărime, în noiembrie 1987, atunci când mii de muncitori 
au protestat împotriva scăderii drastice a standardului de viata, au devastat sediul organizației 
judeţene a partidului şi au strigat lozinci anticomuniste şi împotriva lui Ceausescu’. 

Venirea la putere a lui Mihail Gorbaciov si lansarea perestroikai sale pe plan intern au 
clatinat regimurile comuniste din Europa de Est. Dupa moartea lui Brejnev in noiembrie 1982, 
Ceausescu a pariat, se pare, pe Konstantin Cernenko impotriva lui Andropov. Mai tarziu, dupa 
moartea secretarului general sovietic luri V. Andropov, Ceausescu a vizitat Moscova si a 
încercat să se pună bine cu succesorul — pentru scurtă vreme — al acestuia, Cernenko. Venirea 
la putere a lui Gorbaciov a fost evenimentul cel mai puţin dorit din perspectiva liderului 
român. În fond, practicile lui Leonid Brejnev şi ale lui Nicolae Ceauşescu au fost foarte 
asemănătoare. Două regimuri neostaliniste, corupte, dogmatice, excesiv de centralizate. 
Emanciparea de Moscova a regimului de la Bucureşti nu a fost continuată de schimbarea 
modelului economic, de reforme în plan politic şi instituţional. Sub pretextul că orice 
inițiativă reformatoare ar atrage riposta Kremlinului şi dându-se insistent exemplul Ungariei 
din 1956 şi al Cehoslovaciei din 1968, Ceauşescu a dus o politică internă extrem de rigidă. 
Motivul neostalinismului practicat de regim nu a fost teama de o invazie sovietică, ci 
convingerile lui Ceauşescu, cultura sa politică, dorința sa de putere absolută. Orice reformă, 
descentralizare, introducere a unor mecanisme ale economiei de piață sau a unor forme de 
democraţie internă în PCR ar fi redus puterea sa. Or, el dorea opusul. În acest context, 
amenințarea Moscovei nu era decât o diversiune, menită să ţină populaţia sub ascultare. Acest 
fenomen s-a observat cu claritate după ce Mihail Gorbaciov a criticat regimul lui Leonid 
Brejnev şi a început să facă schimbări. 

Catalogate drept capitulări in fata capitalismului, strategiile cunoscute drept glasnost 
(transparență) şi perestroika (restructurare) au avut în Ceauşescu un adversar declarat. Se 
temea şi de influența acestora asupra populaţiei care dorea din ce în ce mai mult schimbări, 
creşterea standardului de viata, libertăţi civice. Gorbaciov şi politica sa reformatoare apăreau 


! Dupa revolutia din 1989, Emil Bobu, secretarul Comitetului Central, a fost judecat si condamnat la inchisoare 
pe viata pentru „participare la genocidul naţiunii române”. 

? Documente devenite disponibile pentru cercetare după decembrie 1989 sugerează că Securitatea era pe deplin 
conştientă de nemulțumirea generală şi se pregătea pentru perioada post-Ceauşescu. Astfel, nu este lipsit de 
importanţă faptul că Virgil Măgureanu, ale cărui opinii anticeauşiste erau cunoscute de către Securitate, nu a fost 
arestat, ci a fost mutat pe un alt post în provincie, având posibilitatea de a călători frecvent la Bucureşti, unde a 
păstrat legătura cu Iliescu. 

* Vladimir Tismăneanu, Tremors in Romania, în „New York Times”, 30 decembrie 1987; vezi şi Mark Almond, 
Decline without Fall. Romania under Ceauşescu, London, Institute for European Defense and Strategic Studies, 
1988. 


618 


ca orizonturi atractive pentru o populatie infometata, asuprita si umilita. Era exact lucrul de 
care se temea cel mai tare Ceausescu. Calculul său prevedea că URSS nu va renunţa niciodată 
la regimurile comuniste din estul şi centrul Europei, deci că regimurile comuniste erau 
instalate pentru totdeauna în regiune, dar că — plecând de aici — liderii şi practicile lor vor 
depinde de Kremlin şi că marja de libertate a acestor regimuri satelit va fi decisă la Kremlin. 
Asta se întâmpla încă de la sfârşitul anilor 1940, de la instalarea lor. Or, lui Ceauşescu nu-i 
era deloc indiferent dacă el sau altcineva, un lider mai predispus la reforme, conducea la 
Bucureşti. Întotdeauna când a produs schimbări în politica sa, Moscova a preferat să lucreze 
cu liderii care au urmat orientarea respectivă. Ceauşescu se aştepta să apară presiuni ca să facă 
schimbări în politica sa internă şi externă. Dacă ar fi refuzat să caute schimbarea, Kremlinul 
putea încerca înlocuirea sa cu altcineva de încredere, dispus să facă reforme. 

Pe măsură ce Gorbaciov accelera ritmul reformelor în Uniunea Sovietică, Ceauşescu 
devenea din ce în ce mai vehement în opoziția sa față de orice înnoiri economice sau politice. 
Reformele politice ale lui Gorbaciov şi impactul lor asupra altor tari din bloc i-au făcut pe 
dictatorul român si pe clica acestuia să fie extrem de panicati. În diferite ocazii, Ceauşescu a 
criticat deschis perestroika, pe care a caracterizat-o drept o „deviere de dreapta” în 
comunismul mondial”. În discursul rostit pe data de 26 ianuarie 1987, cu ocazia celei de-a 
şaizeci şi noua aniversări a zilei sale de naştere, Ceauşescu a denunțat, fără referire directă, 
încercările de „reînnoire a socialismului”. Tinta remarcilor sale era, fără îndoială, politica de 
glasnost a lui Gorbaciov. Pe Ceauşescu îl irita insistența cu care Gorbaciov vorbea despre 
democratizare. Pentru Ceauşescu, cea mai bună conducere sovietică era una anchilozată, cu 
reacții previzibile şi neinteresata in întinerirea elitelor din alte tari ale blocului. 

Mihail Gorbaciov a venit în vizită oficială în România în perioada 25-27 mai 1987. 
Era ultima ţară din blocul sovietic pe care o vizita liderul de la Kremlin. În cadrul 
convorbirilor, Ceauşescu a pretins că România nu avea nevoie de reformă, pentru că: 1) 
politica sa corespundea intereselor poporului român şi 2) el introdusese reforme încă din anii 
1960. Gorbaciov i-a spus lui Ceauşescu, într-o discuţie particulară: „Dumneavoastră ţineţi tara 
într-o stare de frică, după ce ati izolat-o de lume”. În timpul vizitei sale la Bucuresti, 
Gorbaciov a mai făcut şi câteva aluzii la adresa politicii dure a lui Ceauşescu față de 
minorități şi a pericolelor nepotismului. Cu toate acestea, după vizita lui Gorbaciov nu s-a 
produs nici o îmbunătăţire a situaţiei sociale şi economice din România“. 

Dimpotrivă, în noiembrie 1987 au fost anunţate noi reduceri ale cotei de consum la 
electricitate şi benzină. În ianuarie 1988, când Ceauşescu împlinea 70 de ani, în România 
domneau deprimarea, angoasa şi adânca frustrare. Oraşele şi satele României se aflau în 
întuneric din cauza unei penurii de energie fără precedent. Aprovizionarea cu alimente se 
făcea pe bază de cartele, dar alimentele nu se găseau. Medicamentele, bunurile de larg 
consum lipseau de asemenea. Benzina era restricţionată, ca şi circulaţia maşinilor. România se 
afla în plină ficțiune, de vreme ce aparatul de partid nu făcea decât să proclame succesele 
regimului şi prosperitatea de care se bucurau locuitorii săi. Aparatul de propagandă care 
întreținea ficţiunea, era dublat de cel de Securitate. Supravegherea politieneasca era din ce in 
ce mai manifestă. După noiembrie 1987, regimul se susţinea exclusiv prin frica pe care o 
inspira. Ceauşescu intelesese că, dacă nu îşi intensifica politica represiva, întregul edificiu a 
ceea ce el numea „societate socialistă multilateral dezvoltată” urma să se prăbușească. 


+ Michael Shafir, Eastern Europe's Rejectionists, în „Radio Free Europe. Background Report”, nr. 121, 3 iulie 
1989, pp. 1-6. 

5 Vezi Thomas Kunze, Nicolae Ceauşescu. O biografie, Bucureşti, Editura Vremea, 2002, p. 425. 

° Ceausescu îi va întoarce vizita în 1988, când Gorbaciov nici nu va veni la aeroport să îl întâmpine. În loc să se 
aplaneze, tensiunile se accentuează. Paradoxul face ca, vreme de 20 de ani, Ceauşescu să fi cerut Moscovei să 
renunţe la „Doctrina Brejnev” a „suveranităţii limitate”, iar când Moscova va face acest lucru, declarând că 
fiecare ţară comunistă trebuie să îşi urmeze drumul ei propriu (aşa-numita „Doctrină Sinatra”), Ceauşescu se va 
opune. 

Incurajati de politica de glasnost a lui Gorbaciov, câţiva români şi-au asumat riscul de 
a-l critica public pe Ceauşescu. În martie 1989, şase veterani ai partidului, Gheorghe Apostol, 
Alexandru Bârlădeanu, Silviu Brucan, Corneliu Mănescu, Constantin Pîrvulescu şi Grigore 
Răceanu, i s-au adresat lui Ceauşescu printr-o scrisoare deschisă în care denuntau excesele 
acestuia, politica economică haotică şi deteriorarea generală a imaginii internaţionale a 
României. „Scrisoarea celor şase” — după cum a fost denumit acest memoriu în tara şi în 
străinătate — a reprezentat mai mult decât o critică severă la adresa cursului dezastruos urmat 
de Ceauşescu. Opunându-se exceselor clanului conducător, autorii cereau stabilirea unei stări 
de legalitate. De fapt, „scrisoarea celor şase” a fost un exemplu clasic de disidenta 
intrasistemică şi nu expresia unei opoziții radicale fata de instituţiile şi practicile asociate cu 
ceea ce Gorbaciov criticase ca fiind un „sistem administrativ de comandă”. Cu toate acestea, 
considerând tradiţiile şi comportamentele caracteristice culturii politice româneşti, memoriul a 
reprezentat un punct de cotitură. Pentru prima dată în istoria PCR, activişti importanţi ai 
partidului îndrăzniseră să pună sub semnul întrebării presupusa infailibilitate a secretarului 
general şi se constituiseră practic într-o facțiune politică a unui partid leninist în care 
fractionismul fusese considerat întotdeauna un păcat mortal. 

Totuşi, autorii nu erau partizanii unui pluralism de tip occidental. Unii dintre ei, 
precum Gheorghe Apostol şi Constantin Pîrvulescu, fuseseră implicaţi în teroarea stalinistă de 
la sfârşitul anilor 1940 şi începutul anilor 1950. Corneliu Mănescu contribuise în mare măsură 
la fabricarea imaginii lui Ceauşescu ca arhitect al politicii externe semiautonome a României. 
Silviu Brucan fusese un propagandist experimentat al partidului şi servise ca ambasador al 
regimului în Statele Unite şi la Naţiunile Unite la sfârşitul anilor 1950 şi începutul anilor 
1960. Bârlădeanu, care propusese reforme economice moderate la sfârşitul anilor 1960, până 
când a fost forțat să se retragă din toate pozițiile deținute în aparatul de partid şi de stat după o 
dispută cu Ceauşescu asupra strategiilor privind investițiile şi planificarea, era un susţinător 
convins al economiei de comandă şi al planificării centralizate. Pîrvulescu, probabil ultimul 
supravieţuitor al generației de fondatori ai comunismului românesc şi unul dintre cei ce 
credeau cu adevărat în partid, servise după 1945 ca şef al Comisiei Controlului de Partid. În 
sfârşit, Grigore Răceanu era un militant comunist din perioada de ilegalitate”. 

Aceste personaje nu se bucurau de sprijin popular, dar erau foarte cunoscute în 
interiorul birocraţiei de partid, şi acesta era lucrul care conta. Judecând după biografiile lor, 
cei şase militanti care il înfruntaseră pe Ceauşescu reprezentau cel putin două generaţii 
revoluţionare, inclusiv generația căreia Nicolae şi Elena Ceauşescu pretindeau că îi aparțin. 
De aceea, Ceauşescu a reacționat cu furie la scrisoare şi i-a plasat pe autori sub arest la 
domiciliu. Refuzul lor de a retracta arată limitele puterii lui Ceausescu®. Tot in 1989, 
intelectuali proeminenţi au început să critice deschis politica culturală obscurantistă a 
regimului. În noiembrie, scriitorul disident Dan Petrescu a iniţiat un apel public împotriva 
realegerii lui Ceauşescu ca secretar general la Congresul al XIV-lea al PCR’. 

În concluzie, puterea lui Ceauşescu se clătina. Detestat de populaţie, izolat pe plan 
internațional şi trăind într-o lume imaginară, tiranul îmbătrânit nu putea să înţeleagă ce se 
întâmpla cu comunismul. Îl considera pe Gorbaciov principalul trădător al idealurilor leniniste 
şi încerca să mobilizeze o coaliţie neostalinistă internaţională. În august 1989 a fost atât de 
iritat de formarea unui guvern al Solidarităţii în Polonia încât a propus o intervenție a Pactului 
de la Varşovia în acea ţară. În fiecare zi, mijloacele de informare din România subliniau 


7 Pentru comentariile lui Bârlădeanu, vezi Lavinia Betea, Bârlădeanu despre Dej, Ceauşescu şi Iliescu, 
Bucureşti, Editura Evenimentul Românesc, 1997, pp. 210-227. 

3 Vezi Vladimir Tismăneanu, The Rebellion of the Old Guard şi textul complet al „scrisorii celor şase”, în „East 
European Reporter”, vol. 3, nr. 4, primăvara/vara 1989, pp. 23-25. 

” Pentru detalii suplimentare vezi Cristina Petrescu, Ar mai fi ceva de spus... Despre disidenta în România lui 
Ceausescu, postfață la Dan Petrescu şi Liviu Cangeopol, Ce-ar mai fi de spus. Convorbiri libere într-o tara 
ocupată, 1990, ediţie revizuită şi adăugită, Bucureşti, Editura Nemira, 2000, pp. 311-339. 

pericolele reformismului si ale „dezideologizării”. In celelalte tari ale Pactului de la Varşovia 
se petreceau evenimente spectaculoase, iar românii erau conştienţi de acest lucru. În ciuda 
controlului absolut exercitat de regim asupra mijloacelor de informare, cei mai multi dintre 
români ascultau programe radio occidentale şi urmăreau televiziunile bulgară, maghiară, 
iugoslavă sau sovietică. Tinerii români ştiau că până şi poliţia est-germană, înarmată până în 
dinţi, nu îndrăznise să tragă în demonstrantii pașnici". Stalinist neclintit, Ceauşescu s-a întors 
la teoria socialismului într-o singură tara a maestrului său, Stalin, şi se pregătea să transforme 
România într-o fortăreață imună la ideile revizioniste care distruseseră moştenirea bolşevică. 

În noiembrie 1989 a avut loc Congresul al XIV-lea al Partidului Comunist Român, iar 
Ceauşescu a fost reales cu entuziasm, in mod automat, secretar general'!. Conceput ca o 
demonstraţie de putere şi ca un gest de sfidare față de Gorbaciov şi de cei care îl urmau, 
congresul a ilustrat alienarea lui Ceauşescu față de națiunea română pe care pretindea că o 
reprezintă. Dar Ceauşescu era hotărât să lupte cu obstinatie pentru a duce la bun sfârşit ceea 
ce el considera a fi misiunea sa în istoria românilor!?. În toamna lui 1989, el era privit de către 
toată lumea ca unul dintre ultimii dictatori stalinişti din lume, complet obsedat de proiectele 
sale industriale şi arhitecturale grandioase şi ostil reformelor lui Gorbaciov'*. După cum s-a 
arătat mai sus, românii trăiau în condiţii de o duritate extremă. Iarna, căldura era oprită în 
apartamente până când temperatura cobora la valori foarte scăzute, iar statul la cozi nesfârşite 
reprezenta o corvoada zilnică. Produsele alimentare erau rationalizate ca şi cum tara s-ar fi 
aflat în război. Propaganda nu înceta să exalte valoarea neînfricatului Maret Conducător şi 
geniul ştiinţific al soţiei sale. Iritat de reformele lui Gorbaciov, Ceauşescu s-a agăţat de 
convingerile sale staliniste şi a intensificat represiunea. România părea un univers de coşmar, 
controlat în totalitate de Securitate. 

În decembrie 1989, după 45 de ani de regim comunist, România se afla la sfârşitul 
unui ciclu istoric. Tara se afla, practic, într-o situație revoluționară caracterizată prin 
incapacitatea instituţiilor de a rezolva problemele impuse de societate. Prin vulnerabilitatile 
create de mediul politic european, în special prin prăbuşirea blocului sovietic, dar şi datorită 
celor interne — faliment economic şi izolarea totală a dictatorului şi a clanului său, România 
era cea mai expusă pentru un deznodământ de natură revoluționară. Criza a fost generată chiar 
de naşterea acestui regim la sfârşitul anilor *40 şi nu s-a încheiat decât în 1989. În timpul 
ultimei sale luni de viață, Ceauşescu a crezut cu disperare în steaua sa şi a refuzat să admită că 
o repetare a celei mai reuşite performanţe a sa ca om de stat — denuntarea invaziei Pactului de 
la Varşovia în Cehoslovacia în august 1968 — ar fi fost absurdă. Nici o putere străină nu era 
interesată să ocupe România. Lipsit atât de alibiul internationalist, cât şi de cel nationalist 
demagogic, Ceauşescu nu mai avea altă carte de jucat decât represiunea violentă. 

Momentele esenţiale ale revoluţiei române sunt bine documentate. Revoluţia a început 
la Timişoara în 15 decembrie, scânteia pornind de la un mic grup de credincioşi adunat în 
jurul casei reverendului Lăszl6 Tôkés, un preot calvinist rebel care urma să fie mutat forțat de 
la postul pe care îl ocupa în Timişoara din cauza luptei sale pentru drepturi religioase. Iniţial, 
mulțimea era compusă din membri ai comunității maghiare care îşi manifestau sprijinul 
pentru liderul lor spiritual. Ulterior, demonstraţiei de solidaritate cu Tôkés i s-au alăturat şi 


1 Interviuri personale realizate de Vladimir Tismăneanu cu participanţi la evenimentele revoluţionare cu ocazia 
vizitelor în România in februarie-martie şi iunie 1990. 

"Cu privire la lucrările Congresului al XIV-lea al PCR, vezi Silviu Curticeanu, Mărturia unei istorii trăite. 
Imagini suprapuse, Bucureşti, Editura Albatros, 2000, pp. 381-398. 

12 Vezi raportul lui Nicolae Ceauşescu prezentat la Congresul al XIV-lea al PCR, în „Scânteia”, 21 noiembrie 
1989. 

1 Ceauşescu era un admirator al modelului stalinist de socialism, fapt care a reieşit din declaraţiile sale 
neoficiale către Ken Auchincloss, de la revista , Newsweek“, în anul 1988. Vezi Gail Kligman, When Abortion is 
Banned. The Politics of Reproduction in Ceauşescu 's Romania, raport către National Council for Soviet and East 
European Research, 1992, p. 51. 

alti cetățeni ai Timişoarei, transformând-o într-o demonstrație împotriva regimului 
comunist'*. 17 decembrie 1989 a fost „duminica sângeroasă” a României comuniste. În acea 
zi, autorităţile au ordonat deschiderea focului împotriva manifestantilor anticomunisti din 
Timişoara. Posturile de radio occidentale au transmis despre masacrul de la Timişoara şi toți 
românii au înțeles că Ceauşescu era gata să se angajeze într-o confruntare totală cu 
demonstrantii neinarmati. Acceptarea cererilor protestatarilor de la Timişoara ar fi arătat cât 
de fragilă era puterea sa. În schimb, el a preferat să facă ceea ce alti lideri ai blocului sovietic 
evitaseră, şi anume, să folosească forţa pentru a suprima revolta. Represiunea din 17 
decembrie nu a oprit protestele de masă. Revolta de la Timişoara a continuat şi oraşul a căzut 
practic în mâinile protestatarilor în 20 decembrie. Ceauşescu a subestimat pericolul şi a 
părăsit tara pentru o vizită de stat in Iran (18-20 decembrie), conform programului. Miercuri, 
20 decembrie, întors in tara, Ceauşescu apare la televiziune unde declară că „la Timişoara, 
elemente ostile, agenți străini, huligani, fascişti şi trădători” au provocat tulburări. Mai mult, 
a pretins că era vorba despre o conspirație străină contrară intereselor României. Ceauşescu 
nu a pronunțat nici un cuvânt de regret pentru victimele de la Timişoara. El chiar a refuzat 
posibilitatea unor negocieri, a unui dialog cu insurgenții. In alte tari din fostul bloc sovietic, 
puterea fusese negociată pentru a evita violențele: transferul puterii s-a făcut paşnic, fara 
victime omeneşti. Soluţia aleasă, din nou, de Ceauşescu a fost folosirea violenței. Nu s-a 
gândit să îi pedepsească pe făptuitorii crimelor din zilele precedente, nici să negocieze cu 
insurgenții şi nici să cedeze puterea. 

Rupt de realitate, Ceauşescu ordonă organizarea unei adunări populare în Bucureşti. 
Mitingul convocat pe data de 21 decembrie 1989 are drept scop să mobilizeze încă o dată 
mulțimile în jurul cultului persoanei sale. Pentru aceasta agită pentru ultima oară sloganele 
ştiute: despre pericolul extern, apărarea suveranității naţionale, viitorul luminos al omenirii, 
grija fata de om a regimului, indepedenta României, etc. Mulțimea nu se mai lasă manipulata. 
Românii refuză să urmeze ordinul liderului suprem al statului-partid şi se revoltă. Voci din 
mulțime îl huiduie pe Ceauşescu în Piaţa Palatului, în fata sediului Comitetului Central al 
PCR. Oamenii îşi înving frica şi întrerup cuvântarea dictatorului. Ceauşescu a încercat să 
calmeze mulțimea, dar este prea târziu. La televizor s-au putut vedea uimirea şi confuzia sa. 
Oamenii au înțeles că pierdea controlul. Câteva minute mai târziu, o mulţime cuprinsă de 
panică încearcă să părăsească piața. Menita să sprijine conducerea lui Ceauşescu, adunarea s-a 
transformat într-o demonstraţie împotriva lui Ceauşescu. Adunați în Piaţa Universităţii din 
Bucureşti, o parte dintre demonstranți au ridicat o baricadă şi şi-au continuat protestul în 
timpul nopţii de 21 decembrie. În aceeaşi noapte, tinerii protestatari au fost masacrați în Piaţa 
Universităţii. În ciuda represiunii sângeroase, în ziua următoare, în 22 decembrie 1989, 
populaţia a blocat străzile Bucureştiului şi a luat cu asalt sediul Comitetului Central. Mulțimea 
a ocupat clădirea, iar Ceausescu şi soția lui au fugit de pe acoperişul acesteia cu elicopterul. 

În aceeaşi zi, 22 decembrie, soţii Ceauşescu au fost arestaţi, iar pe data de 25 
decembrie, în cazarma Târgovişte, au fost judecaţi într-un simulacru de proces şi executați. 
Povestea fugii cuplului Ceauşescu şi capturarea sa ulterioară, procesul secret şi execuţia din 
ziua de Crăciun necesită însă clarificări suplimentare!5. Aici se termină 45 de ani de istorie 
sângeroasă şi violență nelegitimă. România a fost singura tara din Europa de Est care, în 
procesul revoluţionar din toamna anului 1989, a înregistrat morți şi răniţi. Anume: 1104 
morți; 162 până la 22 decembrie 1989 şi 942 între 22 şi 27 decembrie. 


'4 Pentru cazul Tékés, vezi Marius Mioc (coord.), Revoluția, fără mistere. Cazul Laszlo Tokes — Documente din 
arhiva Judecătoriei Timisora; Documente din arhiva parohiei reformate Timişoara; Mărturii, Timişoara, 
Editura “Almanahul Banatului”, 2002. Vezi şi Marius Mioc, The Anticommunist Romanian Revolution of 1989 — 
Written for people with little knowledge about Romania, Timişoara, Editura Marineasa, 2004, pp. 19-24. 

15 Matei Călinescu, Vladimir Tismăneanu, The 1989 Revolution and Romania's Future, în „Problems of 
Communism”, vol. 40, nr. 1-2, ianuarie-aprilie 1991, pp. 42-59. 

Tendinţa generală exprimată prin revoluţia din 1989 a avut un caracter pronunțat 
anticomunist manifestat prin următoarele: scandarea lozincilor anticomuniste, distrugerea 
steagurilor comuniste (steagurile roşii cu „secera şi ciocanul”), arborarea simbolică a 
drapelului national din care a fost decupată stema comunistă a țării (în majoritatea 
covârşitoare a localităţilor României), eliminarea atributului „comunist”/"socialist” in 
înscrisurile publice, eliminarea din spațiile publice a statuilor şi a monumentelor comuniste 
românesti sau sovietice, eliminarea numelor proprii de activişti comunişti sau a lozincilor 
comuniste din denumirile publice etc. Anticomunismul, îngemănat până la identificare cu 
ostilitatea fata de Securitate, i-a cuprins şi pe foşti membri ,,figuranti” ai Partidului Comunist 
Român, care nu deveniseră membri de partid din convingere, ci de nevoie. 

În perioada care a urmat imediat după 22 decembrie 1989, grupul care a preluat 
puterea a deturnat caracterul pronunțat anticomunist al revoluției, prin subminarea 
demonstrațiilor spontane populare anticomuniste, prin cenzurarea mesajelor anticomuniste în 
cadrul emisiunilor televiziunii, care devenise „cartierul general” al unei ,,telerevolutii” în 
premieră mondială. Prin televiziune s-au făcut majoritatea diversiunilor, cea mai eficientă 
fiind reprezentată de „pericolul de moarte” omniprezent întruchipat de „teroriştii fideli 
dictatorului Ceauşescu”; acesta a fost arestat în 22 decembrie, într-o unitate militară din 
Târgovişte. Pericolul părea total credibil întrucât în perioada 22-27 decembrie au fost 
înregistrați 942 de morţi şi mii de răniți. Majoritatea au fost ucişi şi răniți pe străzile din 
centrul capitalei şi al altor oraşe martirizate ca urmare a acestei diversiuni. Ulterior nu a fost 
acuzat şi judecat nici un terorist. 

Trebuie menționate incorectitudinile din timpul procesului cuplului Ceauşescu 
organizat în respectiva unitate militară în 25 decembrie 1989. principalul cap de acuzare se 
referea la genocidul din zilele revoluţiei, respectiv 60 000 de morţi. În realitate, nu au fost 
decât 162 de morți. Uriaşa minciună oficială a reprezentat prima compromitere gravă a 
imaginii României. Nicolae şi Elena Ceauşescu au fost condamnaţi la moarte de tribunalul 
„revoluționar”, fiind executaţi imediat după proces, fără să li se respecte dreptul la apel şi 
recurs. Decizia execuţiei imediate a fost luată la Bucureşti de către cei care preluaseră puterea. 
Execuţia urgentă a fost motivată de necesitatea de a se opri masacrarea populaţiei paşnice de 
către aşa-zişii „terorişti”. 

Odată ce Nicolae Ceauşescu a părăsit sediul Comitetului Central, s-a creat un vid de 
putere care a fost umplut de reprezentanţi ai frustratului aparat de partid şi ai armatei, precum 
şi de câțiva membri ai maselor revoluţionare”. Având în vedere că nu a existat nici o opoziţie 
clandestină semnificativă faţă de Ceauşescu, acest lucru nu a fost surprinzător. Criza 
postrevolutionarä a fost determinată de prăpastia crescândă dintre cererile pluraliste ale 
societăţii civile şi lipsa de disponibilitate a noilor lideri de a le accepta. 

Adevărata cartă a revoluţiei din decembrie 1989 a fost Proclamaţia de la Timişoara 
(11 martie 1990) care a consacrat idealurile anticomuniste ale revoluţiei. La data de 22 aprilie 
1990, când se împlineau 4 luni de la masacrul din decembrie, în Piaţa Universităţii din 
Bucureşti a demarat cel mai lung miting anticomunist din istorie — 52 de zile şi nopți fara 
întrerupere. În iunie 1990, manifestatia a fost reprimată cu o bestialitate fără precedent, 
şocând întreaga lume civilizată şi compromitand extrem de grav imaginea României. 
Diversiunea etnică din martie 1990 de la Târgu-Mureş, care a vehiculat fără temei real ideea 
că „ungurii vor să ia Ardealul”, a constituit pretextul înființării SRI pentru a apăra unitatea 
națională a statului, aflată, chipurile, în pericol. Fosta Securitate a fost astfel „reactivată” în 
mare măsură. Represiunea tipic comunistă a manifestatiei (anticomuniste) din Piaţa 
Universităţii, a presei libere, a partidelor democratice şi a societăţii civile a fost organizată de 


'© Pentru detalii privind revoluția din 1989, vezi Nestor Ratesh, Romania. The Entangled Revolution, 
Washington, D.C. Center for Strategic and International Studies, 1991 şi Stelian Tănase, Miracolul revoluției. O 
istorie politică a căderii regimurilor comuniste, Bucureşti, Editura Humanitas, 1999. 

catre puterea politica cu implicarea SRI, a Armatei si a Politiei. Potrivit declaratiilor 
generalului-magistrat Dan Voinea, care a cercetat, prin Ministerul Justitiei, evenimentele din 
iunie 1990: „SRI e foarte implicat. În aducerea minerilor, în represiune, în conducerea 
minerilor prin Bucureşti. (...) Dar SRl-ul mai e implicat în monitorizarea manifestatiei din 
Piaţa Universităţii şi a avut aşa-numitul grup Dâmbovița care a acționat permanent în Piaţă”. 
„S-a dorit instaurarea terorii”. „A fost un atac terorist, prin implicarea acestor forte într-o 
acțiune violentă, care nu a fost justificată de împrejurările politice”. „Represiunea din 13-15 
iunie 1990 este urmarea celei din decembrie 1989, pentru că a fost îndreptată împotriva 
aceluiaşi gen de manifestanți”. „În decembrie 1989 scopul era deturnarea caracterului 
anticomunist al revoluției şi preluarea puterii prin teroarea instalată”. Putem conchide că 
regimul politic instalat după căderea oficială a comunismului a fost de esență neocomunistä, 
antiliberală şi antipluralistă, generând ca forme de opoziţie Proclamaţia de la Timişoara 
susținută de manifestatia din Piaţa Universităţii. 

Regimul comunist a fost unul antimodern (simulând modernitatea'*), care a trecut 
odată ce a preluat puterea — ca un regim de ocupaţie străină — la lichidarea elitelor româneşti şi 
a instituţiilor democratice, a economiei de piață şi a proprietăţii private. Au fost anihilate, pe 
durata a 45 de ani, achiziţiile făcute pe drumul modernizării vreme de mai mult de un secol. A 
fost un uriaş pas înapoi, care a dus la sărăcie cronică, la distrugerea mai multor generaţii, la 
izolarea ţării, la risipirea resurselor umane şi materiale, la alienarea individului şi la 
masificarea societăţii, la distrugera tradiţiilor şi a culturii naționale. Regimul comunist a avut 
o natură criminală, în sensul că a generat (instigat, ordonat, comis) crime împotriva 
umanităţii. S-a fondat prin violență după 1945. Natura sa a fost una violentă: a produs sute de 
mii de morţi în închisori şi lagăre. A distrus milioane de oameni în diferite forme de 
represiune, tratament inuman, atitudini criminale sau prin decizii cu efecte devastatoare 
asupra mediului, economiei şi vieții umane in general. A fost un regim care a urmărit să 
reducă populația la condiţia de sclavi, exploatând-o nemilos sub pretextul construirii unei 
societăţi utopice, a egalităţii şi libertăţii. Regimul a fost, pe toată durata sa, unul ilegitim şi în 
esență criminal, sfârşind la fel cum s-a născut şi a trait: prin violență. 

În primii lor ani la putere, succesorii lui Ceauşescu şi-au apărat poziţiile hegemonice 
recurgând la manipulare, corupție şi constrângere. Aceasta nu a reprezentat, însă, o încercare 
de a restaura comunismul. Orice s-ar spune despre evenimentele din decembrie 1989 din 
România, nu există nici o îndoială că acestea au dus la dispariția entității politice responsabile 
pentru mai mult de patru decenii de represiune socială şi politică, conducere ineptă a 
economiei, industrializare forțată, investiții iraționale şi izolare culturală. Astfel, în anii 1990 
nu a mai existat nici un grup politic semnificativ care să se declare în mod public succesorul 
omnipotentului Partid Comunist Român de altădată. În mod paradoxal, aceasta poate fi una 
dintre cele mai surprinzătoare moşteniri ale socialismului lui Ceauşescu: a abuzat de retorica 
leninistă într-o asemenea măsură, încât a devenit imposibil chiar şi pentru cei care au rămas 
loiali dogmelor vechii credinţe să admită acest lucru fără riscul de a fi dispretuiti. 

România a fost singura tara din Europa de Est şi Centrală în care procesul revoluţionar 
al anului 1989 a înregistrat morți şi răniți. Spre deosebire de Erich Honecker, Todor Jivkov şi 
Milos Jakes, cu care se simţea solidar întru antigorbaciovism, Ceauşescu a ordonat utilizarea 
forţei împotriva demonstrantilor pasnici. In România, în decembrie 1989 s-a produs o revoltă 
cu caracter spontan, alimentată de nemulțumirea maselor sărăcite, umilite, mintite, care nu isi 
mai puneau nici o speranță în capacitatea regimului de a mai rezolva problemele cu care se 
confrunta. Acestui element esenţial, al revoltei spontane de jos, i s-a alăturat regruparea 


17 Andrei Bădin, Generalul Dan Voinea acuză: SRI, băgat până in gât în mineriada, în ,,Adevarul”, nr. 5098, 27 
noiembrie 2006. 

18 Pentru conceptul de simulare a schimbării în cultura politică a comunismului românesc, vezi Michael Shafir, 
Romania — Politics, Economics and Society, London, Frances Pinter Publishers, 1985. 

nomenklaturii si preluarea puterii, prin aranjamente de culise, de catre grupuri si persoane din 
esaloanele secundare ale vechiului regim (partid, UTC, Securitate, Armată, Procuratură). 
Acest lucru ne determină să subliniem că faptul că fenomenul de „continuitate” a reprezentat o 
frână majoră în eforturile de a întemeia o comunitate politică democratică. Vechile reflexe 
leniniste au continuat să inspire, din partea noilor diriguitori comportamente intolerante, 
paternaliste şi autoritariste. 

CONCLUZII 


Necesitatea analizei, repudierii şi condamnării regimului comunist 


Pe baza examinării a mii şi mii de pagini de documente, luând în considerație existența 
unei imense literaturi analitice şi de mărturii care probează natura antipatriotică a dictaturii 
comuniste, putem afirma că regimul comunist din România (1945-1989) a fost nelegitim şi 
criminal!. A sosit aşadar momentul să evaluăm natura şi moştenirile regimului comunist. 
Acest lucru este cu atât mai important cu cât există tentatia simultană de a idealiza perioada 
lui Gheorghe Gheorghiu-Dej, uitându-se faptul că aceasta a fost de fapt baza pe care s-a 
edificat dictatura lui Nicolae Ceauşescu, şi, pe de altă parte, tendinţa de a scuza ororile epocii 
Ceauşescu în numele pretinsului ataşament fata de valorile nationale. Simplu spus, regimul 
comunist din România, un sistem totalitar de la înfiinţare şi până la prăbuşire, a fost unul 
bazat pe încălcarea constantă a drepturilor omului, pe supremaţia unei ideologii ostile 
societății deschise, pe monopolul puterii exercitat de un grup restrâns de indivizi, pe 
represiune, intimidare şi corupție. Trebuie accentuat astfel faptul că Republica Populară 
Română, înființată prin dictat, ori mai exact spus, prin lovitură de stat, a simbolizat o triplă 
impostură: nu a fost nici republică (în sensul autentic al acestui concept), nici populară şi, în 
mod cert, nici românească. Acelaşi lucru trebuie spus despre perioada Ceauşescu, în care 
retorica suveranității naţionale a fost mai presus de orice un alibi pentru perpetuarea dictaturii 
prin manipularea sentimentelor populaţiei. Pe parcursul perioadei comuniste, România a 
suferit consecințele aplicării inflexibile a dogmelor leniniste: industrializarea forțată, 
întemeiată pe un model vetust de creştere economică care favoriza industria grea în 
detrimentul industriilor producătoare de bunuri de consum; lichidarea proprietății private 
deopotrivă în zonele urbane şi rurale, asociată cu politica violentă şi brutală de colectivizare a 
agriculturii; nimicirea valorilor tradiţionale în numele unei false modernizări sociale şi 
economice; controlul metodic şi mereu mai pervers asupra spațiului social şi al vieții intime a 
cetăţenilor (mai ales prin politica natalistă a dictaturii lui N. Ceauşescu). Sfera privată a fost 
astfel aproape complet anexată de către tentacularul partid/stat totalitar. Ca şi în URSS, viata 
cotidiană în socialismul de stat era invadată de elemente propagandistice şi de control dictate 
de partid”. 

Regimul comunist din România nu a cunoscut de fapt o veritabilă de radicalizare. 
Pentru aceşti oameni, stalinismul ţinea de ordinea veşniciei”. De la instaurarea sa prin dictat 
regimul comunist a urmărit distrugerea statului de drept, a pluralismului, a economiei de piață 
şi a libertăţii spiritului. Ascultând orbeşte ordinele Kremlinului, prima generaţie de comunişti 
români aflaţi la putere şi, în primul rând, Gheorghiu-Dej, Ana Pauker, Vasile Luca, Teohari 
Georgescu, Gheorghe Apostol, Iosif Chişinevschi, Alexandru Moghioroş, Petre Borilă, 
Alexandru Drăghici, Ion Gheorghe Maurer, Emil Bodnăraş, Chivu Stoica, Miron 


! Reluăm, în cadrul acestui capitol, de o manieră sintetică, cu mici adăugiri şi modificări, principalele capete de 
acuzare împotriva regimului comunist formulate în Raportul pentru condamnarea regimului politic comunist ca 
nelegitim si criminal propus Preşedintelui României, Traian Băsescu, de Sorin Iliesiu în octombrie 2005, text 
actulizat în ianuarie 2006. (Supliment, „Revista 22”, nr. 188, 21 martie 2006). Textul reprezintă în cea mai mare 
parte un rezumat concis al materialului documentar elaborat vreme de peste 12 ani de către Centrul Internaţional 
de Studii asupra Comunismului din cadrul Fundaţiei Academia Civică/Memorialul Victimelor Comunismului şi 
al Rezistenței. 

? Paul Cernat, Ion Manolescu, Angelo Mitchevici, loan Stanomir, Explorări în comunismul românesc, laşi, 
Editura Polirom, vol. I, 2004; vol. II, 2005; Adrian Neculau (coord.), Viata cotidiană în comunism, laşi, Editura 
Polirom, 2004. 

> Vladimir Tismăneanu, Stalinism pentru eternitate. O istorie politică a comunismului românesc, laşi, Editura 
Polirom, 2005; Dennis Deletant, România sub regimul comunist, Bucureşti, Fundaţia Academia Civică, 1997. 


626 


Constantinescu, Leonte Rautu, Dumitru Coliu si Leontin Säläjan au impus un sistem intemeiat 
pe teroare şi represiune universalizată. Toate instituțiile statului totalitar au fost create in 
timpul epocii Dej. Nicolae Ceauşescu şi grupul de aparatcici care l-a susținut le-a perfecționat 
şi le-a dus la cele mai dezastruoase consecințe. În contrast cu diversele tendințe revizioniste şi 
cu miturile epocii Ceauşescu, Comisia Prezidenţială susține că a existat o continuitate între 
perioada Dej şi perioada Ceauşescu. 

Gheorghiu-Dej şi acolitii săi au respins de stalinizarea inițiată de Nikita Hruşciov şi au 
exploatat sentimentele antisovietice ale populației pentru a-şi clădi o bază de putere. Acest 
lucru îl recunoaşte chiar si un fost ideolog comunist precum Ion Iliescu. Nu s-a produs de fapt 
în România o de totalitarizare a dictaturii în sensul transformării ei într-un regim mai tolerant 
şi al scăderii impactului ideologiei asupra întregii societati. Dimpotrivă, după o scurtă şi 
precară liberalizare, Nicolae Ceauşescu, venit la putere în martie 1965, a reluat la puţin timp 
după aceea vechile fixatii staliniste. Pentru Ceauşescu, creşterea rolului conducător al PCR 
apărea drept o „necesitate obiectivă”. Constituţia adoptată în 1965 proclama cu vigoare faptul 
că PCR era forța politică conducătoare în România socialistă. storia ţării era rescrisă astfel 
încât să prezinte partidul comunist drept continuatorul tradiției de luptă pentru independența 
națională. Perioada cominternistă era menționată, însă întotdeauna cu scopul de a o contrasta 
cu ceea ce propaganda glorifica sub numele de „Epoca de aur - epoca Ceauşescu”. Astfel s-a 
configurat mitologia „obsedantului deceniu” menită să contrapună perioada Gheorghiu-Dej 
(cel de până la ruptura cu Kremlinul) celei de presupusă renaştere națională asociată cu 
numele lui N. Ceauşescu. Cultul personalității conducătorului suprem a devenit, mai ales după 
1968, fundamentul ideologic al sistemului. Ceauşescu era prezentat drept călăuză vizionara, 
erou între eroii neamului, ființa providentialä, personalitate de vârf a vieții internationale, 
demiurg, arhitect, strateg de geniu şi câte altele. La rândul ei, Elena Ceauşescu, o persoană cu 
slabe înzestrări intelectuale, însă animată de o ambiție nemäsuratä, a devenit şi ea subiectul 
unui desäntat cult”. S-au întrecut in această privință barzii oficiali ai ceausismului, poeţii de 
curte Adrian Păunescu şi Corneliu Vadim Tudor. Un întreg aparat de propagandă a contribuit 
la crearea unui climat al linguselii, ipocriziei şi duplicitätii universalizate. In atari condiţii, 
simpla decentä devenea un act de rezistenţă, iar sfidarea pe fata a dictatorului şi a aparatului 
pe care se sprijinea devenea o formă de curaj etic exemplar. 

Îndărătul ideologiei naţiunii socialiste unitare şi omogene se aflau obsesiile 
monolitismului leninist combinate cu cele ale unei extreme drepte recidivate cu 
binecuvântarea liderilor comunişti şi în primul rând a lui Nicolae Ceauşescu. „Societatea 
socialistă multilateral dezvoltată” era, de fapt, numele unui sistem politic şi economic 
îngheţat, dominat de un lider faraonic şi de anturajul său imediat. Sub Ceauşescu, în pofida 
promisiunilor legate de întărirea „legalității socialiste”, a continuat demonizarea proprietății 
private, persecutarea credințelor şi practicilor religioase, criminalizarea oricărei forme de 
opoziţie. Nu mai puţin semnificativ, Ceauşescu şi regimul au dus la paroxism politica 
„demografică” de persecutare a femeilor şi copiilor. Disidenta, fenomen general în blocul 
sovietic după 1964, a fost strivită nemilos de cerberii regimului şi instrumentul lor principal, 
Securitatea. Să menționăm aici acțiunile constante de marginalizare, compromitere şi 
lichidare a oricăror forme de gândire şi acțiune liberă: persecuția mişcării initiate şi conduse 
de Paul Goma, cea mai importantă acțiune de protest colectiv împotriva încălcării drepturilor 
omului, arestările şi prigoana în rândurile muncitorilor mineri care au declanşat greva din vara 


* Privitor la biografia Elenei Ceauşescu, menționăm că în anii războiului, din toamna lui 1942 şi până în vara 
1943, aceasta nu a avut legătură de partid. După 1945 acest lucru a fost examinat intens şi, în 1960, un referat 
semnat de Dumitru Coliu propunea rectificarea stagiului de vechime începând cu anul 1939. Autobiografia 
Elenei Ceauşescu scrisă în acel an este plină de erori gramaticale; ANIC, fond CC al PCR - Secţia Cadre, dosar 
nr. 1424 C (Dosarul de cadre al Elenei Ceauşescu). Menţionăm că acest dosar de cadre este printre foarte 
puţinele pe care membrii şi experții Comisiei Prezidenţiale le-au putut consulta. 

anului 1977, sälbatica persecutie a lui Vasile Paraschiv si a altor activisti angajati in lupta 
pentru sindicate libere, distrugerea efortului de a crea Sindicatul Liber al Oamenilor Muncii 
din România, acţiunile împotriva unor disidenti, oponenti şi critici ai regimului precum 
(ordinea nu este alfabetică şi nu indică vreo ierarhie a meritelor, iar lista nu se pretinde a fi 
exhaustivă): Dorin Tudoran, Radu Filipescu, Vlad Georgescu, Doina Cornea, Cs. Gymesi 
Eva, Gabriel Andreescu, Mihai Botez, Mariana Celac, Petre Mihai Băcanu, Anton Uncu, 
Mihai Creangă, Stefan Niculescu-Maier, Alexandru Chivoiu, Dumitru Iuga, Ionel Cana, 
Gheorghe Braşoveanu, Carmen Popescu, Nicolae Litoiu, Ion Drăghici, Ion Bugan, Geza 
Szôcs, William Totok, Herta Müller, Richard Wagner, Helmuth Frauendorfer, Ion Puiu, lulius 
Filip, Victor Frunză, Aurel Dragoş Munteanu, Vasile Gogea, Molnar Gusztav, Barabâs 
Francisc, Barabas-Marton Piroska, Barabas Janos, Borbély Ern6, Buzas Läszlé, Pavel 
Nicolescu, Dimitrie Ianculovici, Gheorghe Calciu-Dumitreasa, Liviu Babeş, Dumitru 
Mircescu, Gheorghe Fiştioc, Viorel Padina, Aurelian Popescu, Silviu Cioată, Dan Petrescu, 
Liviu Cangeopol, Liviu Antonesei, Ana Blandiana, Mircea Dinescu, Tôkes Laszl6, Andrei 
Pleşu, Ion Negoitescu, Ion Vianu, Dumitru Mazilu, Nicu Stancescu, Luca Pitu, Nica Leon’. 
Nu trebuie uitate actiunile represive impotriva Bisericilor neoprotestante si a credinciosilor 
Bisericii Greco-Catolice (interzisă încă din 1948). În 1975, N. Ceauşescu a semnat, în numele 
României, Actul Final al Conferinţei de la Helsinki. Departe de a se conforma angajamentelor 
luate pe plan internaţional, regimul comunist a continuat să calce în picioare drepturile 
cetățenilor. Pe scurt, regimul a continuat să opereze după logica exclusivistă a bolşevismului, 
văzând în orice act autonom o inacceptabilă sfidare. 

O formaţiune devorată de lupte intestine pentru putere, PCR a respins întotdeauna 
fractionismul, iar democraţia de partid a fost o himeră propagandistică. În egală măsură, 
conducerea PCR a acționat neîntrerupt pentru eliminarea, la nevoie prin forță, a oricăror 
gesturi de independenţă civică. Tocmai din acest motiv, disidenta din România, atâta câtă a 
fost, nu a izbutit să genereze acțiuni de protest colectiv echivalente cu Carta 77 din 
Cehoslovacia, sindicatul liber Solidaritatea din Polonia sau Opoziția Democratică din 
Ungaria. Trebuie respins categoric mitul care încearcă să acrediteze ideea existenţei a două 
Securitati: una internationalista, de sorginte etnică alogenă, până în 1960, şi cealalată, de pură 
stirpe românească, devotată „gliei şi neamului”. Fără a nega faptul că în prima sa fază 
Securitatea a acționat cu o brutalitate înspăimântătoare pentru zdrobirea oricărui inamic, real 
sau imaginar, al regimului, este necesar să accentuăm că în perioada Ceauşescu această 
instituţie a continuat să practice metode ilegale de lichidare a oricărei forme de rezistență. 
Trebuie amintit aici rolul excepţional jucat în demascarea naturii criminale a regimului şi a 
Securităţii de cartea Orizonturi roşii de Ion Mihai Pacepa. Mai întâi publicarea în limba 
engleză a acestei cărţi, în 1987, apoi transmiterea la secția română a postului de radio Europa 
Liberă a memoriilor acestui defector de cel mai înalt rang — înaintea fugii sale, Pacepa era 
consilier personal al lui Ceauşescu, general locotenent, director-adjunct al Direcţiei de 
Informaţii Externe şi secretar de stat în Ministerul de Interne — a contribuit la degradarea 
dramatică a imaginii lui Ceauşescu. Informaţiile oferite de Pacepa au fost de asemenea un 
important revelator al caracterului criminal al dictaturii în influente cercuri politice şi de 
media din Vest. Securitatea şi moştenitorii săi nu i-au iertat vreodată lui I. M. Pacepa ceea ce 
ei consideră a fi fost o „trădare”. Posturile de radio occidentale, „Furopa Liberă”, BBC, 
„Vocea Americii”, Deutsche Welle, Radio France Internationale, au contribuit esențial la 


> Vezi capitolul despre România în Stéphane Courtois et al., Cartea neagră a comunismului, Bucureşti, Editura 
Humanitas - Fundaţia Academia Civică, 1998; Paul Goma, Culoarea curcubeului '77. Cod “Bărbosul”, laşi 
Editura Polirom, 2005; seria de volume „Analele Sighet” publicate de Fundaţia Academia Civică; Dorin 
Tudoran, Frost or Fear. Reflections on the Condition of the Romanian Intellectual, Daphne, Ala. Europa Media, 
1988; Vasile Paraschiv, Lupta mea pentru sindicate libere în Romania. Terorismul politic organizat de statul 
comunist, laşi, Editura Polirom, 2005; Herma Kennel, Jogging cu Securitatea, rezistența tânărului Radu 
Filipescu, traducere de Nora Iuga, Bucuresti, Editura Universal Dalsi, 1998. 


628 


informarea cetățenilor României privind situaţia din tara şi din lume. Nu întâmplător regimul 
a purtat un război neîntrerupt împotriva lor şi mai cu seamă împotriva „Europei Libere”. Trei 
directori ai acestui post de radio au murit în împrejurări suspecte, probabil iradiati (Noel 
Bernard, Mihai Cismărescu si Vlad Georgescu)”. Spre disperarea politrucilor din tara, Radio 
„Europa Liberă” a fost într-adevăr ceea ce s-a dorit a fi: ziarul vorbit al românilor de 
pretutindeni. Omagiem aici memoria unor Ghiţă Ionescu, Preda Bunescu, Noel Bernard, 
George Ciorănescu şi Vlad Georgescu, oameni care au luptat cu altruism şi pasiune pentru 
cunoaşterea şi rostirea adevărului. Omagiem memoria lui Virgil Ierunca, intelectual critic, 
scriitor şi eseist de marcă, ale cărui emisiuni au ținut trează conştiinţa morală românescă. 
Subliniem rolul Ligii pentru Apărarea Drepturilor Omului din România de la Paris care din 
1977 a sensibilizat Occidentul în problema abuzurilor din România. Merită menţionat în acest 
context şi numele lui Remus Radina. 

Antioccidentalismul PCR şi al Securității a rămas neschimbat după moartea lui 
Gheorghiu-Dej, fiind acum chiar potentat de aspiraţiile lui Ceauşescu de a fi privit drept un 
lider al „luptei anti-imperialiste” pe plan global. Mult-trâmbitata „democrație muncitoresc 
revoluţionară - unică în felul ei”, contribuţia lui Ceauşescu la demagogia despre democrația 
socialistă, nu era decât un paravan retoric pentru perpetuarea unui regim totalitar închistat, 
sufocant şi obtuz. Teoria marxistă respingea aşa-numitele „libertăţi formale” drept mofturi 
burgheze. În numele acestei „democraţii de masă”, de fapt un colectivism oligarhic, spre a 
relua termenul propus de George Orwell în romanul 7984, se călca în picioare demnitatea 
ființei umane şi se batjocoreau drepturile sale inalienabile. „Omul nou” glorificat de 
propaganda regimului era de fapt ființa total pliabilă, fără şira spinării şi fără un sentiment al 
responsabilități. Una dintre cele mai grave moşteniri ale comunismului o reprezintă tocmai 
această larg-raspandita psihologie cinica şi conformistă. La care se adaugă utilizarea delatiunii 
ca armă favorită a Securităţii. Recrutarea de informatori începea încă din şcoli, continua apoi 
în facultăți, întreprinderi, institute de cercetare etc. Informatorii erau micile, dar importantele 
rotite ale mecanismului terorist. Însă ofiţerii de securitate şi din alte unități ale Ministerului de 
Interne erau cei care acționau direct pentru supravegherea, intimidarea şi terorizarea 
populaţiei. Securitatea, miliția, procuraturile militare, grănicerii erau subordonate la rândul lor 
secțiilor specializate ale CC al PCR. Miniştrii de interne şi şefii Securităţii au fost cu toții 
soldaţi fideli ai partidului. Cei mai multi au fost ei înşişi activişti de partid, înainte de a lucra 
în Securitate. Să-i menţionăm aşadar pe cei responsabili, ca demnitari ai aparatului represiv, 
pentru ceea ce s-a petrecut vreme de peste patru decenii în România, pentru sutele de mii de 
morți şi deportați: Teohari Georgescu, ministru de interne implicat în luarea puterii şi 
instituirea regimului de teroare in masă, precum şi adjunctii săi Vladimir Mazuru şi Marin 
Jianu; Emil Bodnăraş, şef al Serviciului de Informaţii care a jucat un rol cheie în terorizarea 
populaţiei între 1945-1947; Pintilie Bodnarenko (Pantiuşa) spion sovietic, primul şef al 
Securităţii, Alexandru Nicolschi (Griinberg), mâna dreapta a lui Pintilie, organizatorul 
sistemului concentrationar din România stalinizată; Alexandru Drăghici, succesorul lui 
Teohari Georgescu; adjunctii săi, in diverse perioade, Ladislau Ady, Aurel Stancu, Vasile 
Negrea, Ion Vinte, Grigore Răduică, Ionel Gal; Cornel Onescu (succesorul lui Drăghici); Ion 
Stănescu, Gheorghe Homostean, Teodor Coman, Emil Bobu, Tudor Postelnicu, Julian Vlad. 
Aceştia, la rândul lor, au lucrat direct cu secretarii CC şi şefii de secţii ale CC al PCR, 
responsabili cu coordonarea organelor represive: Iosif Chişinevschi, Mirel Costea, Alexandru 
Moghioroş, Nicolae Ceausescu, Petre Lupu, Vasile Patilinet, Virgil Trofin, Iosif Banc, Ion 
Coman, Emil Bobu, Constantin Olteanu. Activităţile Securităţii pe plan extern au avut de 
asemenea loc sub directa îndrumare a partidului. Şefii spionajului românesc şi subordonații 
lor aveau, ca misiune principală, anihilarea rezistenţei din exterior, a mişcărilor de exil opuse 


$ Expertii Comisiei nu au avut acces la dosarele complete ale directorilor Europei Libere. 

statului/partid totalitar. Să-i amintim: Mihai Gavriliuc, Wilhem Einhorn, Nicolae Doicaru’, 
Ion Mihai Pacepa, Romus Dima, Nicolae Plesitä, Aristotel Stamatoiu. Generalul securist 
Nicolae Plesitä a lucrat atât în represiunea internă, cât şi în eforturile de a anihila forțele 
democratice din exil. În chip scandalos, acest tortionar continuă să apară in diverse emisiuni 
de televiziune şi să-şi ponegrescă fostele victime. Pensiile foştilor ofițeri de securitate sunt în 
multe cazuri de zece ori mai mari decât pensia unui fost profesor de liceu. 

Comisia Controlului de Partid (CCP) a jucat de asemenea un rol nefast în lichidarea 
oricăror tentative de a organiza minime dezbateri ori de a contesta abuzurile liderilor. Şeful 
CCP a fost mai întâi Iosif Ranghet, căruia i-a succedat ca şef veteranul cominternist 
Constantin Pîrvulescu, avându-l ca adjunct pe Dumitru Coliu (Colev). După mazilirea lui 
Pirvulescu (1958), generalul politic Coliu, membru proeminent al facțiunii moscovite din 
partid, a preluat şefia, avându-l adjunct pe Janos Vincze (Ion Vinte), fost general de 
securitate. Coliu a condus un timp Ministerul Controlului de Stat, altă instituție teroristă. 
Adjuncta sa a fost Vanda Nikolschi, veche militantă cominternistă (fără legătura cu generalul 
securist Nicolschi). În fruntea serviciului de informaţii al armatei s-a aflat în anii "50 generalul 
de origine rusă Serghei Nikonov (Nicolau), spion sovietic. Soţia sa, Nina, a fost mult timp 
secretara personală a lui Gh. Gheorghiu-Dej. Responsabilitatea finală şi incontestabilă pentru 
ce s-a petrecut în România revine, conform chiar modelului leninist al centralizării birocratice 
absolute, membrilor Biroului Politic, secretarilor CC şi, mai presus decât oricui, secretarului 
general. Consultarea permanentă cu emisarii sovietici a fost o regulă respectată cu sfinţenie în 
perioada 1944-1963. De la CC şi Ministerul de Interne şi până la Comitetul de Stat al 
Planificării şi Ministerul Sänätatii, toate instituţiile statului şi partidului aveau consilieri 
sovietici. Menţionăm aici pe Katelinet (consilierul lui Dej), pe Aleksandr Mihailovici 
Saharovski (principalul consilier la Ministerul de Interne/Securitate) şi pe Mark Borisovici 
Mitin, redactorul-şef al săptămânalului Cominformului (Biroul Informativ al Partidelor 
comuniste şi muncitoreşti), „Pentru pace trainică, pentru democraţie populară”, cu sediul la 
Bucureşti, membru al CC al PCUS. 

Inspirati de modelul bolşevic, sfatuiti de consilierii sovietici, dar dovedind o maniacala 
ardoare personală, liderii români au făcut tot ce tinea de ei pentru a-şi depăşi magistrii întru 
zel şi demonism. În acest sens, putem afirma că cei vinovaţi de impunerea şi perpetuarea unui 
sistem bazat pe crimă şi fărădelege s-au numit: Gheorghe Gheorghiu-Dej, Ana Pauker, Vasile 
Luca (Luka Laszlo), Teohari Georgescu, Iosif Chişinevschi (Roitman), Gheorghe Apostol, 
Emil Bodnăraş, Petre Borilă (Iordan Dragan Rusev), Chivu Stoica, Miron Constantinescu, 
Constantin Pârvulescu, Alexandru Drăghici, Nicolae Ceauşescu, Ion Gh. Maurer, Gheorghe 
Rădulescu, Dumitru Coliu (Dimităr Colev), Leonte Răutu (Lev Oigenstein), Grigore 
Preoteasa, Mihai Dalea, Jânos Fazekas, Leontin Sălăjan (Szilagyi), Ştefan Voitec, Manea 
Mănescu, Petre Lupu (Lupu Pressmann), Florian Dănălache, Vasile Patilinet, Ion Ionita, 
Constantin Dăscălescu, Virgil Trofin, Ilie Verdeț, Elena Ceausescu, Ion Dincă, Emil Bobu, 
Dumitru Popescu, Suzana Gâdea, Ion Iliescu, Ştefan Bârlea, iar lista este desigur departe de a 
fi completă. Trebuie cunoscute numele primilor secretari de comitete regionale, ulterior 
judeţene. Răul a mers iniţial de sus în jos, apoi şi de jos în sus, devenind un cancer al întregii 
societăți. 


7 Generalul Doicaru a fost epurat după defectiunea fostului său adjunct Pacepa. Apropiat de grupul care a semnat 
Scrisoarea celor şase, se pare că în ultima perioadă a vieţii s-a distanțat de propriul trecut. După 1990 există 
indicii că s-a opus tendinţelor de subordonare a serviciilor de informații române fata de cele sovietice. Moare în 
februarie 1991, într-un straniu accident de vânătoare. 

SI M. Pacepa a rupt cu sistemul in 1978, defectand prin R. F. Germana catre SUA. Informatiile si dezvaluirile 
sale sunt comparabile cu cele furnizate de defectori celebri din perioada stalinismului (Walter Kriwitskzy si 
Aleksander Orlov), precum si cu cele oferite de colonelul polonez Ryszard Kuklinski în perioada Solidarităţii din 
Polonia. 

În aparatul ideologic menit să îndoctrineze populaţia, trebuie menţionaţi: Iosif 
Chişinevschi, secretar al CC; Mihail Roller şeful sectorului Stiinta al CC sub Gheorghiu-Dej; 
Leonte Răutu, membru supleant al Biroului Politic, şeful Direcţiei Propagandă şi Cultură a 
CC în perioada Dej, groparul culturii româneşti; adjunctii săi în diverse perioade: Nicolae 
Goldberger, Mihail Roller, Ofelia Manole, Pavel Tugui, Virgil Florea, Paul Niculescu-Mizil, 
Vasile Dinu, Elvira Cincă, Elena Beşcu; activişti de vârf din cultură precum Eduard 
Mezincescu, Constanta Crăciun, Nicolae Moraru, Traian Selmaru, Mihai Beniuc, Ion 
Roşianu, Pompiliu Macovei. Ion Iliescu a fost şeful Secţiei invatamant-stiinta în ultima 
perioadă a vieţii lui Dej şi la începutul perioadei Ceauşescu; Sorin Toma, redactorul şef de la 
„Scânteia” şi adjunctii săi Silviu Brucan, Nestor Ignat, N. Corbu, apoi alti redactori-sefi: 
Dumitru Popescu, Teodor Marinescu, Alexandru Ionescu, Constantin Mitea, Nicolae Dragos. 
Alţi ziarişti de vârf al Scânteii, deci zeloşi propagandisti ai partidului au fost: lon Cumpănaşu, 
Dumitru Tinu, Anghel Paraschiv (primul redactor şef al cotidianului succesor „Scânteia 
Poporului”, apărut imediat după 22 decembrie 1989 şi transfigurat rapid în „Adevărul”. 
Gheorghe Badrus, mult timp redactor-şef adjunct de la „Scânteia” a devenit adjunct al lui Ilie 
Rădulescu la Secţia de Propagandă după 1969, lucrând sub îndrumarea secretarului CC al 
PCR responsabil cu ideologia (întâi P. Niculescu-Mizil, apoi Ion Iliescu). După 1972, ca şi 
alti activişti ideologici (Constantin Vlad, Mihai Bujor Sion), Badrus a plecat în diplomaţie 
(ambasador în URSS). În fruntea revistei „Contemporanul”, transformată în megafon al 
Secției de Propagandă, s-au aflat Horia Liman, Marcel Breazu, Iosif Ardeleanu ş.a. 
Săptămânal, linia sovietică era prezentată în limba română în revista Cominformului „Pentru 
pace trainică, pentru democraţie populară”, cu sediul la Bucureşti, condusă inițial de Pavel 
Tudin şi apoi, până la desființare, în 1956, de M. B. Mitin, membru al CC al PCUS. La Editura 
PMR (ulterior Editura Politică) directori au fost Barbu Zaharescu, Jack Podoleanu (cumnatul 
Ghizelei Vass), Grigore Naum (general de securitate), Valter Roman, Dumitru Ghise, iar 
adjuncti, în diverse perioade, Leonte Tismăneanu (Tisminetki), Ilka Melinescu (Wasserman), 
Florica Mezincescu, Al. Şiperco. O altă instituție ideologică a fost Agenţia Română de Presă 
(AGERPRES) condusă, între alţii, de ilegalistul Vasile Dumitrescu, ulterior ambasador în 
Elveţia şi Chile, şi în perioada Ceauşescu de Jon Gäleteanu. Radiodifuziunea, respectiv 
Televiziunea au fost conduse în diverse perioade de compozitorul ilegalist Matei Socor, de 
soția lui Gh. Apostol, Melita, de Ion Pas, de Teodor Marinescu, de Valeriu Pop, de Vasile 
Muşat, de Alexandru Ionescu, de Constantin Petre. Ilegalista Ecaterina Borilă a fost redactor- 
şef la „Viaţa sindicală” (apoi „Munca”). În anii stalinismului dezlantuit, „România liberă” a 
fost condusă mai întâi de Grigore Preoteasa, apoi de Nicolae Bellu (Schor), care ulterior a 
devenit preşedintele Comitetului de Stat al Cinematografiei, în anii 1970 de Octavian Paler”, 
iar în anii 1980 de Maria Costache. Revista teoretică a CC al PCR s-a numit inițial „Lupta de 
clasă” şi a fost condusă de Ştefan Voicu (Aurel Rotenberg), care a rămas în fruntea ei şi sub 
Ceauşescu, câțiva ani după schimbarea denumirii în „Era Socialistă”. Urmaşul lui Voicu a fost 
Ion Mitran. Pentru activistii din domeniul organizatoric se publica revista lunară „Munca de 
partid”, condusă în anii 1950 de Paul Radovan. Editorialele „Scânteii” şi ale „Luptei de clasă”, 
elaborate sub directa îndrumare a Secţiei de Propagandă, au fost menite să propage linia 
partidului şi să stigmatizeze (cuvântul din epocă era să infiereze) orice reală ori imaginară 
„erezie” culturală. Urmarea nemijlocită a unui asemenea editorial era efortul de „critică si 
autocritică” semnat cu entuziasm în „Gazeta literară” de intelectualii desemnați de partid să 
supravegheze „frontul ideologic”: Paul Georgescu, Ov. S. Crohmălniceanu, Savin Bratu, N. 
Moraru, Traian Selmaru, M. Beniuc, N. Tertulian etc. Nu trebuie uitaţi cei care, la nivele 
relativ inferioare, au jucat rolul de controlori ideologici în deceniile comuniste: Jon Ianoși, 


” În anii 1980, Octavian Paler a publicat eseuri şi romane nonconformiste şi a fost blamat în adunări publice 
regizate de activiştii regimului. A semnat Scrisoarea unui grup de şapte intelectuali în semn de solidaritate cu 
Mircea Dinescu. În anii postcomunisti a fost un critic consecvent al tendinţelor de restauratie autoritară. 

Tiberiu Utan, Al. Simion, Gheorghe Stroia, instructori ai CC al PMR/PCR. În acelaşi sens, 
şedinţele Sectiilor de Propagandă, respectiv Presă din perioada Ceauşescu erau destinate să 
controleze şi să „călăuzească revistele culturale şi politice. Protocronismul a fost impus de la 
acest nivel în special prin intermediul lui Eugen Florescu, ulterior deputat PSM, care cu 
numeroase prilejuri a atras atenția intelectualilor recalcitranti că protocronismul nu este o 
simplă direcție estetică, ci „contribuția teoretică a tovarăşului N. Ceauşescu”. A te opune 
protocronismului devenea astfel o atitudine antipartinică. 

Şcolile de partid au fost instrumente ale conditionärii şi înregimentării ideologice, 
veritabile pepiniere de cadre ale partidului. Printre conducătorii şcolilor de partid „A. A. 
Jdanov” (pentru activiştii ideologici) şi „Ştefan Gheorghiu” (pentru cei din aparatul 
organizatoric) au figurat: Zina Brâncu, Paul Niculescu-Mizil, Ion Rachmuth, Constantin 
Nicutä, N. Goldberger, Grigore Kotovski, Tatiana Bulan (al cărei sot, Iakov, fost ofițer 
sovietic, era rector al Academiei Militare). În perioada Ceauşescu, funcţii de vârf în aparatul 
ideologic (propagandă, Consiliul Culturii, presă, editori) au deţinut: Paul Niculescu-Mizil, 
Leonte Răutu, Dumitru Popescu, Ion Iliescu, Cornel Burtică, Miu Dobrescu, Tamara Dobrin, 
Petru Enache, Mihai Dulea, Ion Traian Ştefănescu, Eugen Florescu. După pensionarea 
ilegalistului Iosif Ardeleanu (Adler), cenzura a fost condusă de Jon Cumpănaşu, fost redactor- 
şef adjunct la „Scânteia”. Muzeul de istorie al PCR, altă insitutie a „frontului ideologic”, a fost 
condus succesiv de Clara Cusnir-Mihailovici, Petre Grosu, N. Cioroiu. Institutul de Istorie a 
partidului (Institutul de Studii Social Politice de pe lângă CC al PCR) a fost condus inițial de 
politrucul Mihail Roller, apoi, vreme de decenii de ilegalistul Ion Popescu-Puturi, avându-l ca 
adjunct pe generalul Gh. Zaharia. În perioada Ceauşescu, mistificarea istoriei naționale a fost 
întreprinsă de istorici-activişti ai Comitetului Central precum Mircea Muşat, Ion Ardeleanu, 
Gh. I. Ionita, Ion Spälätelu, împreună cu asociaţii lor N. Copoiu, Titu Georgescu, Mihai Fătu 
şi alții. Vulgata istoriograficä autohtonistă a fost potentata prin implicarea directă în acest tip 
de discurs a fratelui dictatorului, generalul Ilie Ceauşescu, directorul Centrului de Istorie şi 
Teorie Militară, în jurul şi cu protecția căruia s-a constituit un grup ideologic extrem de 
influent în Justificarea orientării national-staliniste a partidului. Patronati şi încurajați de 
conducerea PCR, o serie de scriitori, critici literari, artişti plastici, compozitori şi sociologi au 
inventat in spirit jdanovist ideologia ,,protocoronismului românesc”, alibiul teoretic al 
omniprezentului cult al personalităţii al lui N. Ceauşescu. Desfigurând ideile esteticianului 
Edgar Papu, aceştia au susținut poziţii autarhice şi profund antiliberale, xenofobe şi 
antiintelectuale!”. Printre exponentii protocronismului s-au remarcat prin vehementa: Paul 
Anghel, Eugen Barbu, Corneliu Vadim Tudor, Doru Popovici, Dan Zamfirescu, Ilie Bădescu, 
Ion Lăncrănjan, Pompiliu Marcea, lon Dodu Bălan, Dinu Săraru, Adrian Păunescu, Mihai 
Ungheanu, Nicolae Dan Fruntelată, Artur Silvestri, Ilie Purcaru etc. Publicată sub egida 
Comitetului pentru Cultură şi Artă al capitalei, revista „Săptămâna” a fost principala tribună 
de manifestare a pseudonationalismului manipulator al perioadei ceauşismului târziu. Revista 
a publicat adeseori documente ale Securităţii menite să atace şi să compromită exilul literar 
anticomunist. 

Creată in 1979, Academia de Ştiinţe Sociale şi Politice a funcționat ca o secție a CC al 
PCR. Primul preşedinte a fost Miron Constantinescu, urmat de Mihnea Gheorghiu. La secția 
internațională, responsabilă pentru relațiile cu partidele comuniste la putere şi cu cele din 
țările necomunizate, au lucrat Maria Rab (cumnata lui Leonte Răutu), Ghizela Vass (notabilă 
prin longevitate politică, o apropiată a Elenei Ceauşescu), Constantin Lăzărescu, Constantin 
Vlad, Ştefan Andrei. Militanta de origine basarabeană Ghizela Vass a fost direct implicată în 
raporturile cu Partidele Comuniste Grec, Spaniol şi cu exilul cominformist din Iugoslavia. 
Aceste relaţii au inclus ajutor material substanţial din partea PCR pentru partidele şi 


10 Vezi pentru detalii Katherine Verdery, Compromis şi rezistență. Cultura română sub Ceauşescu, Bucureşti, 
Editura Humanitas, 1994. 

organizatiile respective, precum gi din alte tari. PCR a folosit banii tarii pentru a sustine 
miscäri subversive si antidemocratice in diverse parti ale lumii. Posturile de radio ale 
Partidelor Comunist Grec şi Spaniol („Vocea adevărului” şi „Pirinei”) s-au aflat multi ani la 
Bucureşti. În anii 1970 şi 1980, PCR a subventionat mişcări radicale, antidemocratice din 
Lumea Treia. Este un subiect care trebuie cercetat în continuare. 

Când încercăm să luminăm resorturile stalinismului, este cazul să nu uităm că avem 
de-a face cu o întreprindere politică esențialmente barbară, că arhitecții şi beneficiarii 
sistemului nu au demonstrat nici un fel de scrupule şi remuşcări şi că, în substanţa sa 
lăuntrică, deopotrivă ca intentionalitate şi ca experiență practică, regimul comunist a fost 
bazat pe disprețul față de drepturile omului şi față de lege. Scopul său a fost anihilarea 
societăţii civile, a sistemului politic pluralist, a gândirii autonome şi a pietii libere. A inventat 
instituţii menite să facă posibilă distrugerea spiritului liber şi manipularea totală a subiecţilor 
statului totalitar: partidul ca elită auto-desemnată; poliția secretă (cu brațele sale din interior şi 
din exterior); propaganda şi agitația; pseudo-justitia aservită total intereselor dictaturii. 

Adevărul este că nici Dej, nici Ceauşescu nu au nutrit sentimente patriotice. 
„Comuniştii nu au patrie” afirma Manifestul Partidului Comunist, scris de Marx şi Engels la 
mijlocul secolului al XIX-lea. Indiferent de răsucirile şi salturile mortale ideologice, 
conducătorii comunişti din România au rămas fideli preceptelor de bază ale leninismului ca 
tehnică de control şi menţinere a unei dictaturi ideocratice. Ideologia a fost într-adevăr la 
putere. Statul comunist, precum cel nazist, a fost un stat întemeiat pe o concepţie despre lume 
şi viata. Gheorghiu-Dej şi Ceauşescu au fost ambii partizanii unei formule politice autoritare, 
întemeiată pe monolitism ideologic, intoleranta fanatică în raport cu orice adversar, terorism 
polițienesc şi un cult aberant al economiei planificate. Mostenirea RPR-RSR, augmentata 
până la proporţii de un nemärginit irațional în ultimii ani ai lui Ceauşescu, a fost aşadar una a 
despotismului, a distrugerii şi marginalizării valorilor veritabile (axiofobie), a eliminării 
elitelor politice, culturale şi religioase şi a izolării țării în raport cu direcțiile novatoare din 
lumea ideilor şi din tehnologie. 

Principalele acțiuni criminale pe care ţinem să le amintim aici, ca argument suprem 
pentru aceasta prea-mult amânătă condamnare sunt: 


(1) abandonarea intereselor nationale prin servilism netärmurit în relaţiile cu URSS, după 
impunerea guvernului-marionetă condus de Petru Groza (6 martie 1945). Regimul comunist 
din România a venit la putere prin intervenția directă a Uniunii Sovietice, a forțelor militare 
sovietice aflate pe teritoriul ţării şi prin ingerinta insolentä a lui A. I. Visinski, ministru- 
adjunct de externe al URSS în afacerile interne ale României. Menţionăm aici rolul nefast al 
lui Emil Bodnaraş ca secretar general al guvernului Groza, responsabil cu serviciul de 
informaţii, precum şi al cvartetului dominant din PCR: Gh. Gheorghiu-Dej, Ana Pauker, 
Vasile Luca şi Teohari Georgescu. 


(2) anihilarea statului de drept şi a pluralismului prin înscenări şi fraude, mai ales după furtul 
alegerilor în noiembrie 1946; agresiunile continue, prin fasciile de „oameni ai muncii”, în 
realitate grupuri de lumpeni atraşi în PCR, împotriva partidelor şi forțelor democratice; 
utilizarea antifascismului ca argument propagandistic pentru delegitimarea oricărei forme de 
opoziţie anticomunistă. 


(3) distrugerea partidelor politice, prin arestarea liderilor si militantilor, şi a continuității 


constituționale a statului român, prin lovitura de stat din 30 decembrie 1947, care a dus la 
abdicarea forțată a Regelui Mihai. 

(4) impunerea unui regim dictatorial total infeudat Moscovei si ostil valorilor politice si 
culturale nationale; lichidarea sindicatelor libere, distrugerea social-democratiei ca miscare 
politică opusă bolsevismului imbratisat de PCR, anexarea nedemnă a justiţiei intereselor 
regimului. 


(5) sovietizarea totală, prin forță, a României, mai ales în perioda 1948-1956 şi impunerea, 
sub numele de „dictatura proletariatului” a unui sistem politic despotic, condus de o castă 
profitoare (nomenklatura), strâns unită în jurul liderului suprem; 


(6) politica de exterminism social (lichidarea fizică, prin asasinat, deportare, intemnitare, 
muncă forțată, a unor categorii sociale - burghezie, moşierime, țărani, intelectuali, studenți 
etc) ghidată de preceptul luptei de clasă. Introducerea logicii vinovatiei colective şi 
persecutarea membrilor familiilor celor banuiti de intenţii ori acţiuni anticomuniste; utilizarea 
unor criterii aberante pentru a distruge şansele copiilor din familii cu „origine nesănătoasă” de 
a studia în învățământul superior. 

Ca urmare a politicii criminale a regimului comunist, au fost deținute în închisori 
şi lagăre, deportate/strămutate sute de mii de persoane. Cifrele propuse de cercetători, 
luate în considerare de această Comisie, se situează între 500 000-2 000 000 de victime. 
Dificultatea estimării provine din ocultarea sistematică de către Securitate, Procuratura, 
Miliție, Trupe de Grăniceri, Armată şi alte organe represive a informaţiilor privind 
soarta multora dintre aceste victime. 


(7) persecuția minorităţilor etnice, religioase, culturale ori de orientare sexuală; persecutarea 
minorităţilor de gândire de la Asociaţia Teosofică Română în anii 1950 şi până la prigonirea 
mişcării Meditatiei Transcendentale în anii 1980. De-a lungul întregii sale existente, 
regimul a urmărit să suprime orice expresie veritabilă a libertăţii de gândire. 


(8) exterminarea programată a deținuților politici; 


(9) exterminarea grupurilor de partizani care reprezentau rezistența anticomunistă armată în 
munți (1945-1962); 


(10) represiunea împotriva cultelor şi exterminarea/persecutarea tuturor celor care se opuneau 
comunismului, deopotrivă din rândul majorității etnic române, ca şi din rândul minorităților; 
desființarea Bisericii Greco-Catolice. Persecutiile împotriva mişcării sioniste. 


(11) Arestarea, uciderea, detentia politică sau deportarea țăranilor care opuneau rezistență fata 
de colectivizare. Lichidarea violentă a revoltelor ţărăneşti (1949-1962). 


(12) Deportările cu scop de exterminare. Represiunile etnice. Gonirea şi „vânzarea” evreilor şi 
germanilor. 


(13) Represiunea împotriva culturii, eradicarea valorilor naţionale, respingerea artei şi culturii 
occidentale, cenzura extremă, arestarea şi umilirea intelectualilor neinregimentati ori 
protestatari (1945-1989). 


(14) Reprimarea mişcărilor şi acțiunilor studenţeşti din 1956. Arestarea studenților protestatari 


(Timişoara, Bucureşti, Cluj, Iasi) şi organizarea de şedinţe de denuntare a celor care au ridicat 
glasul împotriva dictaturii şi în semn de solidaritate cu mişcările de emancipare din Polonia şi 

Ungaria. Procesele impotriva studentilor protestatari, organizate de PMR, UTM, UASR si 
Securitate (1958-1960). 


(15) Reprimarea miscarilor muncitoresti din Valea Jiului (1977), Brasov (1987) si a celorlalte 
greve din anii 1980. Arestarea si deportarea muncitorilor protestatari. 


(16) Reprimarea oponentilor si disidentilor in anii '70 şi '80. Arestarea şi asasinarea celor mai 
periculoşi oponenți — omorârea inginerului Gheorghe Ursu, condamnarea la moarte a 
diplomatului Mircea Răceanu, arestat şi judecat în 1989; condamnarea la moarte a generalului 
Ion Mihai Pacepa, a fostului ofiţer DIE Liviu Turcu, a lui Constantin Rauta şi a altor persoane 
pe care regimul le considera vinovate de trădare. 


(17) Distrugerea patrimoniului istoric şi cultural prin dărâmările din anii 1980 (un sfert din 
centrul istoric al Bucureştiului), inspirate de grandomania lui Ceauşescu şi de obsesia 
lichidării marilor repere culturale şi istorice. Constrângerea unei părți a populației României 
de a-şi părăsi locuinţele în numele politicii de „sistematizare” a zonelor rurale. 


(18) Consecințele criminale ale „politicii demografice” (1966-1989) soldate cu mii de morți. 


(19) Impunerea unor norme aberante privitoare la „alimentația raţională”, înfometarea 
populaţiei, oprirea căldurii, starea de mizerie, de disperare provenită din degradarea fizică la 
care regimul a condamant un întreg popor. Notăm că nici un membru al conducerii PCR nu si- 
a ridicat vocea împotriva acestei politici de exterminare prin frig şi foamete. 


(20) Conceptualizarea mizeriei materiale şi morale, precum şi a fricii, ca instrumente de 
menţinere a puterii comuniste. În „Programul PCR” adoptat în 1974 se vorbea despre 
„umanismul revoluţionar ca adevărat umanism”, în practică triumfase cel mai devastator 
antiumanism. Pretinzând că împlineşte dezideratele marxismului, regimul a tratat o întreagă 
populaţie ca pe o masă de cobai supuşi acestui delirant experiment de inginerie socială. 


(21) Masacrarea cetăţenilor, din ordinul lui N. Ceauşescu, cu aprobarea conducerii PCR, şi cu 
participarea efectivă a unor unități ale Armatei şi Securităţii, în timpul Revoluţiei 
anticomuniste din Decembrie 1989. 


Pentru a nu uita, pentru a condamna, spre a nu se mai repeta 

Pe baza imensului material documentar consultat, a mărturiilor victimelor şi a unei 
copleşitoare literaturi pe tema experienței comuniste din România, întrucât dictatura 
comunistă din România s-a făcut vinovată de crime imprescriptible împotriva umanităţii, 
membrii Comisiei propun şefului statului măsuri legate de: 1. condamnare; 2. memorializare; 
3. legislaţie şi justiție; 4. cercetare şi arhive; 5. educaţie. 


I. Condamnare a comunismului: 

- condamnarea explicită, categorică şi neechivocă a sistemului comunist din România, de la 
înființarea sa, pe bază de dictat, în anii 1944-1947 şi până la prăbuşire, în decembrie 1989. 
Făcând acest lucru, preşedintele României îşi va afirma admiraţia pentru eroismul celor care 
s-au opus dictaturii, de la luptătorii din rezistență şi militantii partidelor politice anihilate de 
comunişti şi până la disidentii şi opozantii perioadei Ceausescu. Prin gestul său, Preşedintele 
țării va aduce un solemn omagiu marilor oameni de stat ca Iuliu Maniu, Ion Mihalache, Dinu 
Brătianu, Victor Rădulescu Pogoneanu, Ion Flueras şi Iosif Jumanca, miilor de clericilor 
ortodocşi, greco-catolici, de alte confesiuni şi religii aruncați în lagăre şi închisori, ierarhilor 

care au înfruntat regimul (Nicolae Popovici), martirilor Bisericilor precum Ioan Suciu, luliu 
Hossu, Sandu Tudor, Vladimir Ghika, Richard Wurmbrand, Marton Aron, membrilor 
partidelor democratice din România, tuturor victimelor regimului totalitar comunist, 
oponenților si disidentilor. În acelaşi timp isi va exprima compasiunea pentru suferințele 
îndurate de marea majoritate a poporului român. Luând act de acest Raport, Preşedintele 
țării poate spune cu mâna pe inimă: Regimul comunist din România a fost ilegitim şi 
criminal. Condamnând acest regim, statul democratic român condamnă instrumentele 
acestuia, în primul rând Partidul Comunist Român şi Securitatea, precum şi persoanele 
responsabile pentru neligitimitatea şi criminalitatea comunismului. Nu este vorba de marea 
masă a membrilor de partid, a căror unică activitate era să-şi achite cotizaţia şi să participe 
lunar la şedinţe formale, golite de orice conținut, ci de instituția partidului, deci de aparatul 
birocratic, ,nomenclatura” acestuia, acea castă parazitară care a făcut posibilă dictatura. În 
cazul Securităţii, a fost vorba de o instituţie criminală şi teroristă, de la început şi până la 
sfârşit. Securitatea a fost subordonată conducerii centrale şi teritoriale (regionale/judetene) a 
partidului comunist (PMR/PCR). În consecință, acestea au reprezentat structuri cu scopuri 
represiv-criminale, acționând de regulă prin intermediul Securității. 

- Comunismul a căzut doar oficial la 22 decembrie 1989. Neoficial, structuri, dar mai ales 
metode şi mentalități comuniste au continuat să existe sub diferite forme, unele extrem de 
grave, pe care avem datoria le prezentăm tocmai pentru că ele reprezintă forme de manifestare 
ale vechiului regim, transfigurat, însă nu transformat fundamental. 

Astfel, Comisia propune şefului statului să ia în consideraţie necesitatea de a analiza 
în mod riguros, ştiinţific, evenimentele din decembrie 1989 şi postdecembriste, direct legate 
de regimul comunist, inclusiv prin finalizarea în regim de urgenţă a cercetărilor începute prin 
Justiţie. Aceste evenimente sunt următoarele: a). reprimarea manifestatiilor anticomuniste din 
perioada decembrie 1989-aprilie 1990; b). diversiunea etnică de la Târgu-Mureş din martie 
1990; c). reprimarea manifestatiei anticomuniste din Piaţa Universităţii din Bucureşti 
(manifestatia a început in 22 aprilie 1990 şi a durat 52 de zile; formele de reprimare au 
acționat discontinuu, culminând cu reprimarea din 13-15 iunie 1990); d). „mineriadele” din 
1991 şi 1999. Toate acestea au fost diversiuni şi manifestări tipic comuniste. Considerăm 
necesară formarea unei comisii de studiere a „mineriadelor” (din 1990, 1991, 1999) şi, în 
primul rând, a celei din 13-15 iunie 1990. Considerăm necesară formarea unei comisii de 
studiere a reprimării revoltelor muncitoreşti din Valea Jiului (1977) şi din Braşov (1987). Este 
necesară desecretizarea imediată a arhivelor Ministerului de Interne şi garantarea accesului 
neîngrădit la acestea pentru lămurirea a ceea ce s-a petrecut în timpul evenimentelor din 
decembrie 1989 şi pe parcursul anului 1990. 

Considerăm că se impune recunoaşterea oficială a caracterului anticomunist al 
Revoluției din decembrie 1989. Deoarece N. Ceauşescu şi clica sa ajunseseră să fie 
identificaţi cu comunismul ca regim şi ideologie (PCR — Partidul, Ceauşescu, România), era 
normal ca această revoltă populară să dobândească rapid un caracter anticomunist. La fel de 
previzibilă a fost şi reacția panicată şi agresivă a nomenclaturii renăscute (de fapt niciodată 
complet distrusă). Este necesară analiza felului în care birocraţia s-a regrupat şi a exploatat 
sentimentele antitotalitare pentru a împiedica avansul revoluţiei. Totodată, se impune 
recunoaşterea oficială a Proclamaţiei de la Timişoara (din martie 1990), precum şi a 
manifestatiei anticomuniste din aprilie-iunie 1990 care a avut loc în Piaţa Universităţii din 
Bucureşti, ca momente constitutive şi reprezentative ale Revoluţiei anticomuniste începută în 
decembrie 1989. Deturnarea caracterului anticomunist al revoluţiei din decembrie 1989 şi 
reprimarea manifestărilor anticomuniste au constituit acte deliberate de asfixiere a 
pluralismului democratic şi tentative de restaurare a unui regim autoritar, de tip dictatorial. 

- adoptarea de catre Camerele Reunite ale Parlamentului a unei declaratii explicite de 
condamnare a crimelor comunismului, de regret si de compasiune fata de victimele acestora, 
in spiritul Rezolutiei nr. 1481 a Adunärii Parlamentare a Consiliului Europei din 25 ianuarie 
2006. 


II. Memorializare: 

- înființarea unei zile comemorative în memoria victimelor represiunii şi terorii comuniste. 
Urgentarea construirii în centrul capitalei a unui Monument al Victimelor Comunismului. 
Continuarea omagierii victimelor comunismului prin ridicarea de monumente comemorative 
şi în alte locuri simbolice din tara, completând seria celor realizate de AFDPR. 


- introducerea în muzeele de istorie din tara a unor secţiuni referitoare la ororile 
comunismului. Înființarea, în colaborare cu Fundaţia Academia Civică, Asociaţia Foştilor 
Deținuți Politici din România, CNSAS, Institutul pentru Investigarea Crimelor Comunismului 
din România, Institutul de Istorie „A. D. Xenopol”, Institutul de Istorie „Nicolae Iorga”, 
Institutul de Istorie „George Bariț”, a unui Muzeu al Dictaturii Comuniste din România. 
Asemeni Muzeului Memorial al Holocaustului din Washington, acest muzeu va fi în egală 
măsură un loc de memorie şi unul al afirmării valorilor societății deschise. Muzeul va fi 
condus de un consiliu ştiinţific numit de Preşedintele țării. Pe lângă Muzeu ar fi necesară 
crearea unui centru de documentare destinat informaţiei publice, cu acces neîngrădit, în care 
să fie colectionate documente esenţiale pentru înţelegerea fenomenului comunist, a 
universului concentrationar, a propagandei ca mijloc de constrângere spirituală. 


- organizarea unei conferinţe internaționale pentru condamnarea crimelor comunismului, 
anunţată la Strasbourg, la 27 ianuarie 2006, de către ministrul de Externe român şi programată 
să aibă loc în România, la Sighet, având în vedere că acest prim Memorial al Victimelor 
Comunismului din lume se află din 1995 sub egida Consiliului Europei, iar în 1997 a fost 
declarat de către Parlamentul României „ansamblu de interes naţional” (în 1998 a fost 
nominalizat printre primele trei locuri ale memoriei europene, împreună cu Memorialul de la 
Auschwitz şi cu Memorialul Păcii din Franţa). 


- continuarea emisiunilor de la TVR din ciclul Memorialul Durerii, realizate de Lucia Hossu 
Longin, cu o programare la ore de maximă audiență. 


- organizarea unei expoziţii permanente în cadrul Palatului Parlamentului, cu documente 
ilustrative pentru ideea de poliție politică, documente care să fie reprezentative pentru 
fenomenul încălcării drepturilor civile fundamentale în România comunistă. 


- organizarea unui ciclu de conferințe în marile centre universitare, în care să fie prezentat 
conținutul Raportului CPADCR, însoțit de explicaţii, comentarii şi documente ilustrative. 


- publicarea raportului pe website-ul Administraţiei Prezidenţiale, după o perioadă de editare, 
stilizare şi definitivare a capitolelor. Traducerea Raportului în limbile de circulaţie universală 
şi publicarea lui. Publicarea unor variante prescurtate ale Raportului în română şi în versiuni 
străine. 


- membrii şi experţii Comisiei vor pune la dispoziţia Departamentului de Comunicare Publică 


a Presedintiei lista fondurilor arhivistice pe care le-au consultat pentru a fi afişate pe site-ul 
Presedintiei. 

- necesitatea adaptarii rezultatelor cercetarii $i a raportului pentru obiective cu caracter 
didactic (un manual despre regimul comunist in care subiectul represiunii să ocupe un loc 
important) care să fie predat in învățământul mediu. Revizuirea manualelor şcolare şi 
introducerea în programele de învățământ a unui curs obligatoriu de studiere a represiunii 
comuniste. 


- formarea unui grup restrâns de cercetători, sub egida Presedintiei, care să elaboreze în circa 
un an o Enciclopedie a comunismului românesc. Acelaşi grup va lucra pentru sintetizarea 
Raportului final sub forma unui manual şcolar. 


- este importantă cunoaşterea luptei, a opoziţiei şi a rezistenței față de comunism a României 
şi a poporului român în perioada 1919-1944: participarea armatei române la lupta împotriva 
regimului totalitar-bolşevic condus de Bela Kuhn, al cărui scop a fost, între altele, promovarea 
viziunii lui Lenin despre revoluţia comunistă mondială; opoziţia statului constituțional român 
şi a formațiunilor politice democratice în raport cu poziţia antinationalä a PCdR, care a dus la 
interzicerea acestui partid şi a dezamorsat temporar planurile expansioniste ale Kremlinului 
prin neutralizarea unui instrument politic total devotat lui Stalin şi Cominternului; lupta 
pentru eliberarea teritoriilor româneşti anexate nelegitim, prin forță şi abuz de URSS (în iunie 
1940), ca rezultat al acordului gangsteresc dintre Hitler şi Stalin (Pactul Ribbentrop-Molotov 
din august 1939 şi anexele sale secrete): Basarabia, nordul Bucovinei şi ţinutul Herta. Din 
nefericire, guvernul Antonescu a asociat politica de eliberare a teritoriilor româneşti cu o 
solidaritate necondiționată cu Germania hitleristă şi a pus în practică măsuri de exterminare a 
unor largi straturi de populație civilă, pe baza ideologiei rasiste, aşa cum reiese din Raportul 
Final al Comisiei Internaționale pentru Studierea Holocaustului în România. Meritul luptei 
împotriva comunismului a fost anulat de alianța fatală cu Germania lui Hitler, a cărei 
ideologie — nazismul — a fost la fel de nefastă precum ideologia comunistă a Uniunii Sovietice 
conduse de Stalin. 


- este necesară aprecierea justă a luptei, a opoziției şi a rezistenței unei bune parti a poporului 
român fata de comunism între 1945-1989. Acestea sunt cu atât mai merituoase cu cât s-au 
manifestat în condiţiile unui regim extrem de dur. Ne referim în primul rând la teroarea 
exercitată prin intermediul Securităţii, o poliție politică la fel de dură precum cea sovietică. 
Prezentul Raport oferă exemple de luptă, opoziție şi rezistență fata de comunism: voința 
covârşitor anticomunistă exprimată la alegerile din 19 noiembrie 1946, în pofida faptului că 
România era practic controlată de Uniunea Sovietică încă din martie 1945; rezistența armată 
prin numeroase grupuri de partizani existente în întreg teritoriul României (1944-începutul 
anilor 1960); numărul imens de deţinuţi politici şi persoane discriminate din punct de vedere 
politic (între 500 000 şi 2 000 000) raportat la numărul populației; rezistenţa față de 
colectivizarea forțată, proces care a inclus şi represiuni deosebit de brutale împotriva 
revoltelor ţărăneşti; forme de solidarizare cu Revoluţia anticomunistă din Ungaria din 1956; 
revolta muncitorească din Valea Jiului (1977); diversele forme de rezistență individuală la 
eforturile statului totalitar de a controla viata personală, inclusiv forme de a evita regimul 
draconic prin care au fost interzise avorturile după Decretul din 1966 (el însuşi unic pentru 
întreg blocul sovietic în epoca); diferitele forme de disidenta colectivă (mişcarea Goma, 
ALRC, SLOMR etc); exemplele de disidenta individuală (Vasile Paraschiv, Radu Filipescu, 
Doina Cornea şi alţii); revolta muncitorească de la Braşov (1987); spiritul de sacrificiu al 
populaţiei neinarmate şi paşnice („vom muri şi vom fi liberi”) în timpul revoluției 
anticomuniste din decembrie 1989. 

III. Legislaţie si justiţie: 


- declararea crimelor şi abuzurilor regimului comunist — în baza dovezilor existente — ca fiind 
crime împotriva umanităţii şi, în consecință, imprescriptibile juridic. 


- având în vedere criminalitatea şi nelegitimitatea regimului comunist, se impune adoptarea 
urgentă a legii lustraţiei. 


- desfiinţarea prin lege a condamnărilor emise pe baza unor articole cu caracter politic făcând 
parte din codurile penale din 1948, 1955 şi 1968 cu modificările ulterioare, ţinând cont de 
neconstitutionalitatea conținutului şi a procedurii aplicării lor, chiar față de Constitutiile din 
1948, 1952, respectiv 1965, precum şi de încălcarea flagrantă a Declarației Universale a 
Drepturilor Omului votată de Adunarea Generală ONU la 10 decembrie 1948. Anularea 
pedepselor cu închisoare şi muncă forțată rezultate pe baza decretului 153/1970 privind 
„parazitismul social”, „anarhismul” şi orice alt „comportament deviant”. Dezavuarea legii nr. 
5 din 6 august 1978 pe baza căreia se putea desface contractul de muncă pentru „abateri de la 
etica şi echitatea socialistă”. Anularea condamnărilor la moarte de tipul celor aplicate aşa- 
zişilor trădători de ţară, care nu au trădat de fapt România, ci criminalitatea comunismului. De 
exemplu: Constantin Räutä — 1973, Ion Mihai Pacepa — 1977, Mircea Răceanu — 1989. 


- recunoaşterea de către Înalta Curte de Casaţie şi Justiţie a ilegalitatii măsurilor de internare 
administrativă în unităţi, colonii şi batalioane de muncă, a domiciliilor obligatorii, a arestărilor 
fără mandat, a actelor de tortură fizică şi psihică din timpul anchetei şi detenției, a arestărilor 
colective pe bază de naționalitate, apartenență politică, religioasă sau profesiune, a 
asasinatelor politice, a tratamentelor psihiatrice cu scop represiv, a discriminărilor pe bază de 
origine socială, religioasă sau etnică în politica de cadre şi în învăţământ. 


- abrogarea prin lege a prevederilor decretului prezidenţial al lui Nicolae Ceauşescu din 1988 
în ceea ce priveşte crimele politice (scoaterea de sub incidența acelui decret a infracțiunilor de 
natură politică). Acest decret a amnistiat diverse condamnări (de exemplu, infracțiunile 
soldate cu pedepse sub 10 ani au fost amnistiate, iar pedepsele de peste 10 ani au fost reduse 
la jumătate). Datorită aplicării acestui decret, securisti şi şefi comunişti care, de pildă, au 
torturat sau au ordonat torturarea unor disidenti nu pot fi actionati în justiție, deoarece orice 
vină în afară de omor a fost amnistiată prin acest act normativ. Există opinia că, din punct de 
vedere legal, aceasta a fost cauza principală pentru care nu s-a putut face „Procesul 
comunismului”: majoritatea crimelor nu au fost omoruri, ci: tortură, lovituri cauzatoare de 
moarte, bătăi, privare ilegală de libertate, abuz în serviciu cu vătămarea intereselor persoanei 
etc., toate „amnistiate”. 


- în puţine cazuri de crime politice de dinainte de decembrie 1989 au avut loc urmăriri penale 
şi procese care să se soldeze cu condamnări (procesele membrilor CPEx, procesul lui Victor 
A. Stănculescu, procesul asasinilor lui Gheorghe Ursu). Însă în toate aceste cazuri sistemul 
juridic corupt a făcut ca şi condamnatii să fie eliberaţi la foarte scurt timp, totdeauna sub 
pretexte medicale. De aceea se impune declanşarea de cercetări penale şi realizarea de noi 
expertize medico-legale, de data aceasta transparente, independente şi obiective, în toate 
cazurile în care condamnatii pentru crime politice săvârşite în comunism au fost eliberați pe 
motive medicale, existând suspiciunea că certificatele şi expertizele medico-legale în baza 
cărora au fost eliberați ar fi putut fi false. 

- foştii cetățenii români exilați în perioada comunistă (şi/sau urmaşii lor direcți) să-şi 
reprimească drepturile de care au fost privaţi prin abuz (drepturile referitoare la cetăţenie — 
este vorba în primul rând de scriitorul disident Paul Goma care nu a renunțat niciodată la 
cetățenia română şi nu are nici un motiv să o solicite acum —, avere, alte drepturi). Foştii 
cetățeni români care au făcut cerere de plecare definitivă cu scopul reîntregirii familiei sau cu 
alte scopuri (şi/sau urmaşii lor direcți), inclusiv cei care au fost “vânduți” (cetăţenii români de 
etnie germană, evreiască, română şi de alte etnii) să-şi reprimească drepturile (cetăţenie, avere 
şi alte drepturi). Statul român trebuie să-şi ceară tuturor scuze şi să-i cheme înapoi, pe ei 
şi/sau pe urmaşii lor. Toţi cetăţenii români emigrați, izgoniți, “vânduți”, toți cei care au reuşit 
să părăsească legal sau clandestin România din cauza criminalității comunismului (şi/sau 
urmaşii lor direcţi), trebuie să poată veni înapoi. În felul acesta se vor diminua şi efectele 
crimei istorice îndreptate împotriva minorităţilor etnice, a germanilor, maghiarilor şi a 
evreilor, care, trăind sute de ani pe teritoriul României, şi-au adus o contribuție extrem de 
importantă la cultura şi civilizaţia acestui spațiu. 


- toate nedreptatile şi nelegiuirile făcute de regimul comunist trebuie reparate prin legi. De 
exemplu: foştii activişti comunişti de frunte, foştii conducători ai Securității, ai Miliției, şi ai 
Ministerului de Interne, ai “Justiţiei” comuniste, foştii tortionari să nu poată beneficia de 
pensii peste nivelul minim al populației. Pensia foştilor deținuți politici şi a urmaşilor direcți 
ai acestora să fie considerabil majorată. Foştilor deținuți politici să li se acorde cat mai multe 
gratuitati: asistență medicală, medicamente, transport urban şi interurban, abonamente radio- 
TV, costul mediu de întreţinere: căldură, energie electrică, gaz metan, apă, salubritate). 


- propunerea de a se interzice drept forme de negationism, pedepsibile prin lege, tentativele de 
apologie a regimului comunist ori a liderilor comunişti. Extremismul de stânga trebuie respins 
cu aceeaşi hotărâre precum cel de dreapta. A nega crimele comunisului este la fel de 
inacceptabil cu a le nega pe cele ale fascismului. La fel cum este intolerabilă evocarea 
apologetică a crimelor contra umanității comise de regimul Antonescu, considerăm că este de 
neacceptat proliferarea de busturi şi alte forme comemorative în raport cu activiştii comunişti. 
Interzicerea afişării în public a simbolurilor şi însemnelor comuniste (steaua roşie, drapelul 
roşu cu secera si ciocanul, stema RPR, repectiv RSR) cu excepţia contextului educativ 
antitotalitar. Interzicerea difuzării materialelor de propagandă comunistă (afişe, pliante, cărți, 
filme, cântece) cu excepția contextului educativ antitotalitar. Eliminarea tuturor numelor de 
foşti comunişti (în măsura în care mai există) pentru nume publice (străzi, localitati, instituții 
etc). 


- propunerea de a lua în consideraţie solicitările foştilor deţinuţi politici legate de 
recunoaşterea publică a tragediei prin care au trecut. Majorarea pensiilor acestora prin 
acordarea unei pensii suplimentare, precum şi a unor indemnizaţii retroactive compensatorii, 
acordarea de gratuitati (asistență medicală, medicamente, transport public), acordarea unor 
indemnizaţii pentru deținuții politici care nu sunt pensionari. 


- recunoaşterea calităţii de deținuți politici a celor arestați pentru participarea la manifestatia 
anticomunistă din Piaţa Universităţii. 


- modificarea legislaţiei referitoare la Arhivele Naţionale şi imediata desecretizare a tuturor 
arhivelor legate de perioada comunistă şi trecerea Arhivelor Naţionale în subordinea 
Ministerului Culturii şi Cultelor. La 17 ani de la Revoluţia din decembrie 1989, a sosit din 


frecvent şi frustrant de către membrii şi experții Comisiei trebuie înlăturate de urgență şi fara 

ezitari. Legea Arhivelor Nationale trebuie modificatä imediat in ceea ce priveste termenele de 
acces la arhivele de interes istoric, care sunt in flagranta contradictie cu Legea 544/2001 a 
Liberului Acces la Informatia Publica. Neglijarea indeplinirii obligatiei legale de a aduce 
Legea Arhivelor in concordanta cu prevederile Legii Generale de Acces la Informatie din anul 
2001 şi până azi arată lipsa de voinţă politică în a acorda un acces nediscriminatoriu la 
arhivele de interes pentru cercetătorii regimului comunist. Sustinem adoptarea imediată a 
variantei de armonizare propusă de APADOR-CH, fără a mai aştepta revizuirea generală a 
Legii Arhivelor Naţionale, care rămâne un deziderat important. 


IV. Cercetare şi arhive: 


- Comisia apreciază sprijinul constant al Preşedintelui Traian Băsescu în direcția facilitării 
accesului la arhive. Mulţumim, de asemenea, arhiviştilor de la Arhivele Naţionale, Consiliul 
Naţional pentru Studierea Arhivelor Securităţii, Arhivele Secretariatului de Stat pentru Culte 
şi Arhivele Militare Române. În relaţia cu deţinătorii de arhive, experiențe mai puţin fericite 
s-au înregistrat la Ministerul Administrației şi Internelor — Arhiva Aparatului Central, 
Ministerul Sănătății, Institutul Naţional de Statistică, Serviciul de Informaţii Externe, 
Serviciul Român de Informaţii, Ministerul Educaţiei şi Cercetării. 


- Este indispensabil ca transferul tuturor arhivelor comunismului de la serviciile secrete sau 
alti deținători la CNSAS sau Arhivele Nationale să fie însoțit de o anchetă detaliată a 
tratamentului la care au fost supuse aceste arhive. Suntem ultima tara din cele candidate la 
Uniunea Europeană care extrage, cu mare dificultate, arhivele comunismului din domeniul 
Securităţii şi armatei. Vreme de peste cincisprezece ani, aceste arhive au fost secretizate 
arbitrar, distruse sau manipulate, mai ales contra foştilor disidenti, a opoziţiei politice, a 
societăţii civile apărute în 1990. Fără o analiză riguroasă a felului în care serviiciile secrete au 
tratat moştenirea Securităţii, atât cea internă, cât şi cea externă, nu se poate vorbi de o 
despărțire a lor de trecutul acesteia. 


- Solicităm şefului statului acţiunea cât se poate de hotarâtă pentru deblocarea accesului 
la arhivele comuniste, în totalitatea lor. Comisia recomandă publicarea pe internet a 
inventarelor Ahivelor Nationale, ale Direcţiilor judeţene ale Arhivelor Nationale, ale 
Armatei, CNSAS, SRI, SIE, Ministerelor Justiţiei, de Interne, Sanatatii, Învăţământului 
etc. Sensul acţiunii acestei Comisii nu se rezumă la examinarea trecutului. O Românie 
democratică este una în care accesul la istorie, deci la arhive, este liber şi neîngrădit. 


- Detinatorii de arhive din România trebuie să-şi practice profesia la standarde 
internaţionale. Actualul acces selectiv este, în parte, legat direct de problema 
deţinătorilor de arhive şi a atitudinii lor neprofesionale. Ei se află acolo cu scopul de a 
servi interesele cercetătorilor, şi nu pentru a stabili parametrii şi limitele activităţii de 
cercetare. Arhivarii nu sunt specialişti în cercetare. Punând limite proiectelor de cercetare şi 
felului în care cercetătorii consultă materialele din arhivă, ei periclitează validitatea şi 
credibilitatea oricărei forme de cercetare. Aceasta este una din cele mai importante probleme 
privind activitatea arhivelor românești şi trebuie corectată fără întârziere. 


- Cercetătorii trebuie să aibă acces nelimitat la inventarul tuturor arhivelor instituționale. Din 
experiența membrilor comisiei reiese că activitatea celor care controlează accesul cercetărilor 
la dosare trebuie evaluată riguros, iar instituţiile unde se află (Arhivele Naţionale, CNSAS, 
ministere etc.) trebuie să îşi asume răspunderea pentru modul în care gestionează astfel de 
poziţii de autoritate. În repetate rânduri persoane cu putere de decizie în această privinţă au 


acționat astfel încât să descurajeze accesul la dosare, atât in cazul unor membri ai Comisiei, 
cât şi al altor cercetători, împiedicând astfel desfăşurarea activităţii de cercetare în arhive. În 
mod similar, activitatea deţinătorilor de arhive din teritoriu va trebui să se conformeze 
practicilor şi standardelor profesionale. 


- Funcţionarii de la instituțiile deţinătoare de arhive trebuie să înceteze practica de a acumula 
sau ascunde documente, blocând astfel accesul cercetătorilor din afara instituției respective 
până la publicarea lor de către angajații arhivelor. Aceasta este o practică răspândită dar care 
nu ar exista dacă deţinătorii de arhive ar atinge un nivel de profesionalism deontologic. Este 
inacceptabil ca cercetătorilor să li se spună frecvent că dosarele solicitate nu există cu toate că 
ele se află în arhive. La fel de reprobabilă este şi interzicerea accesului în sălile de lectură cu 
laptopuri şi camere foto digitale sau refuzul de a pune la dispoziţia cercetătorilor facilități 
pentru funcţionarea şi utilizarea acestor mijloace moderne de stocare şi copiere a 
documentelor. Comisia insistă ca asemenea practici să fie eliminate şi ca legislaţia privitoare 
la Arhivele Naţionale să ţină cont de această propunere. 


- desecretizarea arhivelor „grupelor operative” (Servicul „K”, după 1956), ca o ultimă şansă 
de a descoperi din rapoartele securiştilor care supravegheau închisorile locurile secrete unde 
au fost înmormântați numeroşi deținuți politici; 


- restituirea arhivelor cultelor religioase confiscate în mod abuziv; 


- retrocedarea arhivelor sioniste capturate de Securitate şi accesul la dosarele personale ale 
tuturor sioniştilor. Imperativul ca organele abilitate să dea publicității locurile unde sunt 
îngropați sioniştii care au pierit în anchete şi adoptarea măsurilor corespunzătoare pentru 
reînhumarea lor conform datinii evreieşti. 


- Solicităm SRI descoperirea şi predarea neîntârziată instituţiilor şi Fundaţiei abilitate a 
„Jurnalului” lui Gheorghe Ursu în scopul publicării. Jurnalul a fost păstrat de Securitate până 
în februarie 1990, predat pentru câteva zile către GDS şi revista ,,22”, dar în martie 1990 a 
fost preluat şi depozitat în Arhiva SRI, de unde a dispărut în 1996. Jurnalul reprezintă o 
autopsie a epocii comuniste pentru care inginerul Gheorghe Ursu a fost anchetat, torturat şi, în 
cele din urmă, ucis. 


- Distrugerea, manipularea (falsificarea) sau ascunderea (sustragerea) de documente de către 
funcționari de stat în exerciţiul functiunii constituie fapte penale. De aceea, Comisia 
recomandă declanşarea de urmăriri penale de către organele juridice abilitate (Procuratura) 
împotriva celor care au „distrus sau manipulat” dosarele Securităţii sau ale altor instituţii. SRI 
a pretins că aceste dosare au avut un caracter secret şi în anii 1990. În fapt, tocmai prin 
invocarea acestui pretins statut de „secret de serviciu” sau „de stat”, SRI a refuzat ani de zile 
restituirea către persoanele interesate atât a dosarelor, cât şi a altor materiale din arhivele 
fostei Securitati (manuscrise etc). Or, dacă au fost secrete, accesul la aceste dosare trebuia, 
conform regulamentelor SRI, să fie strict controlat. Trebuiau să fie sigilate, sigiliul verificat 
periodic, iar cei care le luau „în lucru” trebuiau să semneze atât într-un borderou ataşat chiar 
la dosar, cât şi în registrul arhivei. Se pot stabili astfel vinovatiile de abuz în serviciu prin 
distrugerea/falsificarea/sustragerea/înstrăinarea unor documente importante, documente care 
în unele cazuri ar fi putut stabili fapte penale (arestări fără mandat, acte de tortură fizică şi 
psihică în timpul detenției, asasinate politice, tratamente psihiatrice represive, discriminări 
etc). Abuzurile legate de falsificarea/distrugerea dosarelor pot fi cercetate penal chiar conform 

legii actuale, deoarece au fost comise dupa 1988, deci nu cad sub incidenta decretului lui 
Ceausescu sus pomenit. 


- desecretizarea acordurilor incheiate intre Romania si RFG privind plata unor ,,despagubiri” 
si acordarea unor avantaje economice României în funcţie de numărul de etnici germani lăsaţi 
să părăsească România. 


- necesitatea grăbirii transferului documentelor Tribunalelor Militare, ale Direcției de evidență 
a Miliției, a Ministerului Justiţiei etc. spre CNSAS şi sporirea numărului de angajați din 
această instituţie pentru a putea gira mai eficient documentele şi punerea lor la dispoziția 
publicului. 


V. Educaţie: 


- Prezentarea adevărului referitor la perioada precomunistă, comunistă şi postcomunistă în 
manualele şcolare şi cursurile universitare de istorie. 


- sprijinirea studiului aprofundat în institutele şi centrele de cercetare ştiinţifică existente în 
cadrul statului sau al societăţii civile, în vederea alcătuirii unor lucrări fundamentale de istorie 
a perioadei comuniste. 


- înființarea unui sistem de 12 burse prezidențiale acordate anual, pe bază de concurs, unor 
cercetători (sub 40 de ani) interesaţi de cercetarea diverselor aspecte ale dictaturii comuniste. 
Bursierii vor lucra în cadrul Muzeului, a centrului de documentare şi, pe bază de colaborare, 
în cadrul IICCR. 

Biografiile nomenklaturii 


Ady Ladislau (1911-2000). Ilegalist, condamnat in procesul Anei Pauker. Secretar al CC al 
UTC in 1944 şi şef de secţie la CC. Intră în Ministerul de Interne după 1950 sub numele 
Alexandru Mureşanu (nume preluat şi de soţia sa Tamara). În iunie 1952 devine ministru 
adjunct la MAI în locul lui Marin Jianu, având între sarcini coordonarea Direcţiei Generale a 
Penitenciarelor. Eliminat din MAI în 1959, a fost arestat şi anchetat sub acuzaţia că a 
colaborat cu Siguranţa în timpul ilegalitatii. 


Augustin Alexa (n. 1911). Ilegalist, muncitor CFR la Cluj, ministrul Transporturilor (1951- 
1953), membru al CC al PMR/PCR (1948-1974), procuror general al RPR/RSR (1953-1973). 
În 1953 primeşte gradul de prim consilier juridic de stat, asimilat cu gradul de general- 
locotenent, direct implicat în toate marile anchete şi procese ale perioadei. Putem spune că 
prin poziţia pe care a deținut-o a fost un Visinski al României. 


Ștefan Andrei (n. 1931). Unul dintre liderii Uniunii Asociaţiilor Studenţilor Comunişti la 
sfîrşitul anilor 1950 şi începutul anilor 1960, atunci când Nicolae Ceauşescu era însărcinat cu 
organizaţiile de tineret. Membru supleant al Comitetului Central al PCR, 1969-1972; membru 
al Comitetului Central şi prim-adjunct al şefului, apoi şef al Secţiei Relaţii cu Străinătatea, 
1972; membru al Secretariatului Comitetului Central, 1972-1978, 1985-1987; ministru de 
externe, 1978-1985; ministru al comerțului exterior, 1985-1989. Un apropiat al fiului lui 
Ceauşescu, Nicu, la sfârşitul anilor 1980, Andrei era considerat ca un posibil succesor al 
dictatorului. 


Gheorghe Apostol (n. 1913). Un activist de rang mijlociu în timpul clandestinitatii şi membru 
al grupului de partid din închisori, condus de Gheorghe Gheorghiu-Dej. Membru al Biroului 
Politic şi preşedinte al Confederaţiei Generale a Muncii după 1944. Prim secretar al Partidului 
Muncitoresc Român (PMR), 1954-1955, ulterior numit viceprim-ministru. Considerat unul 
dintre probabilii succesori ai lui Gheorghiu-Dej. Ambitiile lui de a ajunge în poziția supremă 
în PCR au fost zădărnicite de sprijinul hotărât acordat de primul ministru, lon Gheorghe 
Maurer, lui Nicolae Ceauşescu, ceea ce a adincit resentimentul lui Apostol fata de acesta din 
urmă, cât şi fata de sofisticatul şi cinicul Maurer. Apostol a fost eliminat din conducerea PCR 
în 1969, la Congresul al X-lea PCR, după ce a fost atacat de Constantin Dăscălescu, primul 
secretar al Comitetului judeţean de partid Galaţi, care apoi a fost ultimul prim-ministru sub 
Ceauşescu (1982-1989). Apostol nu a deţinut nici o altă funcţie importantă pentru o vreme, 
după care a fost numit ambasador în Argentina. Ulterior, în diverse interviuri, el a pretins că 
Ceauşescu ordonase Securităţii să orchestreze o serie de accidente de maşină pentru a-l omori. 
Un leninist demodat, din ce în ce mai dezgustat de spectacolele cultului lui Ceauşescu, 
Apostol a fost printre cei care au inițiat şi semnat „scrisoarea celor şase”, transmisă de mass 
media occidentală în martie 1989. Fără o educaţie ideologică sau culturală, Apostol reprezintă 
oligarhia stalinistă mediocră şi dogmatică. Ruptura lui cu Ceauşescu nu se datorează vreunui 
conflict de idei, ci mai degrabă geloziei secretarului general fata de cei care aveau biografii 
revoluţionare mai impresionante. Ca şi în cazul celorlalți semnatari ai „scrisorii celor şase”, 
meritul lui Apostol constă în faptul de a fi încercat să formuleze explicit şi de a fi susținut cu 
semnătura sa o platformă politică comunist-reformista într-o tara bântuită de delir dictatorial. 
Acuzat de Silviu Brucan de a fi cedat la presiunea interogatoriilor comisiei partidului, el nu a 
mai reuşit să reintre în viaţa publică după decembrie 1989. În anii 1950, Apostol era căsătorit 
cu ilegalista Melita Scharf, de care a divorțat la începutul anilor 1960 pentru a se căsători cu o 
solistă de la operă. 

Iosif Ardeleanu (Dome Adler) (n. 1909). Ilegalist transilvănean, căsătorit cu Clara Turcu 
(director în Ministerul de Externe în mandatul Anei Pauker), Ardeleanu a fost şeful cenzurii 
(Direcţia Generală a Presei şi Tipăriturilor, 1951-1973). A devenit proverbial pentru 
obtuzitatea, intoleranta şi dogmatismul său. Alături de Valter Roman, Nicolae Goldberger, 
Aurel Mălnăşan şi Wilhelm Einhorn, a fost direct implicat în acţiunea de investigare şi 
supraveghere a guvernului legal al Ungariei condus de Imre Nagy în timpul „azilului politic” 
de la Snagov (1956-1958). 


Alexandru Bârlădeanu (1911-1997). Economist marxist, născut în Basarabia şi educat la Iaşi 
unde şi-a dat doctoratul în 1940. După anexarea Basarabiei de către URSS, pleacă din 
România şi lucrează în anii războiului la un institut de cercetări economice din Moscova. 
Activ în cadrul exilului comunist românesc, revine în tara în 1946, ocupând funcții de mare 
influență în ministerele economice. Alături de Gheorghe Gaston Marin (Grossman) a fost unul 
dintre arhitecţii impunerii economiei de comandă. Funcţii de vârf în aparatul comerțului 
exterior şi în planificare. Reprezentant al României la CAER, a sfidat planurile sovietice de 
creare a unui complex economic suprastatal, aträgându-si adversitatea lui Nikita Hruşciov. 
Membru supleant al Biroului Politic sub Dej, devine membru al CPEx şi al Prezidiului 
Permanent la congresul al IX-lea din iulie 1965. Ca preşedinte al Consiliului Naţional al 
Cercetării Ştiinţifice intră în conflict cu Elena Ceauşescu. Demisionează din toate funcțiile în 
decembrie 1968. Fără să fi scris vreo singură lucrare ştiinţifică notabilă a devenit membru al 
Academiei RSR. În martie 1989 a semnat „Scrisoarea celor şase”. După prăbuşirea regimului 
comunist a devenit un demnitar cu rang înalt în FSN, deținând numeroase funcţii şi onoruri, 
inclusiv cea de preşedinte al Senatului. În 1995, omagiindu-l pe Corneliu Coposu, Bârlădeanu 
a recunoscut public că, deşi aparţineau aceleiaşi generaţii, liderul țărănist a fost cel care a ales 
calea cea dreaptă. 


Emil Bobu (n. 1927). Membru al grupului aparatului de partid, a deținut funcţii de prim rang 
ca secretar al CC al PCR, şef al secţiei cadre, minsitru de interne, membru al CPEx, 
preşedinte al UGSR. Unul dintre membrii anturajului imediat al cuplului Ceauşescu. Soţia sa, 
Maria Bobu (n. 1925) a absolvit Facultatea de Drept la fără frecvenţă şi a fost ministru al 
Justiţiei între 1987 şi 22 decembrie 1989. 


Emil Bodnăraş (1904-1976). Născut dintr-un tată ucrainean şi o mamă de origine germană. 
Una dintre cele mai complicate personalități ale comunismului românesc. Ofiţer de carieră, el 
a devenit spion sovietic şi a fugit în Uniunea Sovietică. S-a întors în România la mijlocul 
anilor 1930 şi a îndeplinit diferite misiuni speciale pentru spionajul militar sovietic. Prins din 
întâmplare, Bodnăraş a fost condamnat la 10 ani de închisoare. În închisorile de la Doftana şi 
Caransebeş, el a devenit un prieten de încredere al lui Gheorghiu-Dej şi un personaj cheie din 
grupul acestuia. Eliberat din închisoare în 1943, el a fost direct implicat în eliminarea politică 
şi izolarea fizică a lui Ştefan Foriş, secretarul general al PCR, din 4 aprilie 1944. A condus 
partidul împreună cu Constantin Pîrvulescu şi Iosif Ranghet până la evadarea din închisoare a 
lui Gheorghiu-Dej şi formarea noului nucleu hegemonic al partidului. După 23 august 1944, 
el a fost şeful aparatului poliției secrete a partidului şi, între 1945 şi 1947, şeful serviciilor 
secrete de informaţii afiliate Presedintiei Consiliului de Miniştri. Influenţa sa enormă s-a 
datorat contactului direct permanent cu serviciile secrete sovietice. (El făcea rapoarte asupra 
fiecăruia dintre liderii PCR, după cum s-a dovedit ulterior în cazul Anei Pauker). Mai târziu, a 
fost numit ministru al Apărării Naţionale, general de armată şi viceprim-ministru, deţinând 
numeroase alte poziții importante până la moartea lui Gheorghiu-Dej. După 1965, a acceptat 
pactul propus de Ceausescu: în schimbul supunerii sale totale, Ceauşescu 1-a oferit poziţiile de 
vicepreşedinte al Consiliului de Stat şi membru al Prezidiului Permanent, ceea ce îl menținea 

in randurile esalonului de vârf al elitei. Ca si Apostol, Miron Constantinescu sau Chivu 
Stoica, a luat parte, ca membru al Biroului Politic, la decizia de a-l elimina pe Päträscanu 
(lucru menţionat şi utilizat politic de Ceauşescu în aprilie 1968). Un comunist inteligent şi 
dur, a fost, se pare, un simpatizant al liniei maoiste în timpul conflictului dintre Moscova şi 
Beijing. Divortat de soția sa, Florica Münzer, a trăit ca un ascet, fără a avea contacte sociale 
notabile. Deja din timpul perioadei lui Gheorghiu-Dej, a fost criticat în Biroul Politic pentru 
faptul că refuzase să participe la petrecerile organizate de administraţia de partid (de Vasile 
Posteucă şi Simion Babenco, apoi de Leon Nas şi Petre Burciu) pentru a satisface potentatii 
comunişti. După moartea sa, aşa după cum a lăsat prin testament, rămăşiţele sale nu au fost 
depuse alături de cele ale lui Gheorghiu-Dej la Mausoleul Eroilor, ci transportate în satul său 
natal din nordul Moldovei. 


Petre Borilă (1906-1973). Militant comunist născut la Silistra (Bulgaria), al cărui nume 
adevărat era Jordan Dragan Rusev. În anii 1930, a adoptat pseudonimul de Borilă. Membru 
PCR din 1924 şi comisar politic în Brigăzile Internaţionale în timpul Războiului Civil din 
Spania. În timpul celui de-al Doilea Război Mondial, a stat la Moscova, unde a colaborat cu 
Gheorghi Dimitrov (preşedintele Cominternului) şi Dimitri Manuilski (cel mai important 
demnitar sovietic pe lângă Comintern), iar cu Ana Pauker, Vasile Luca, Leonte Răutu şi 
Valter Roman a conlucrat pentru a forma nucleul care va prelua conducerea PCR după 
invadarea României de către Armata Roşie. Bine antrenat în intrigile Cominternului, Borilă a 
ştiut cum să stabilească o relaţie apropiată şi cu Gheorghiu-Dej. În timpul anilor 1950, a 
participat direct la acţiunile represive organizate de către Securitate, împreună cu Dumitru 
Coliu (alt comunist de origine bulgară) şi Ion Vinte (Janos Vincze). De fapt, Borilă a fost 
implicat în cele mai secrete afaceri politice şi era cunoscut ca o figură distantă şi suspicioasă. 
A fost căsătorit cu Ecaterina Abraham-Borilă, o comunistă militantă de origine evreiască. 
Membru al Comitetului Central al PCR, 1948-1969; al Biroului Politic (1952-1965); al 
Comitetului Executiv al CC al PCR, 1965-1969; vicepreşedinte al Consiliului de Miniştri, 
1954-1965. Relaţiile dintre familiile Ceauşescu şi Borilă erau tensionate, în special după 
căsătoria fiului cel mai mare al lui Ceauşescu, Valentin, cu fiica lui Borilă, lordana, 
eveniment la care Ceauşescu s-a opus cu încăpățânare, probabil din cauza xenofobiei Elenei - 
nora nu era de origine pur românească. Pe de altă parte, Borilă însuşi dezaproba această 
căsătorie, în primul rând datorită faptului că el condamna anti-sovietismul lui Ceauşescu. Cu 
puţin înainte de moartea sa, Borilă a scris un memoriu adresat conducerii partidului prin care 
critica ,,nationalismul” lui Ceauşescu. Documentul nu a fost facut public (informatie 
personală de la Mircea Răceanu, care l-a putut citi grație prietenului său Juri Borilă, fiul cel 
mare al lui Petre Borilă). Valentin Ceausescu şi lordana Borilă au divorțat în 1988. După 
1989, lordana a emigrat în Statele Unite via Israel, împreună cu fiul ei Daniel, singurul nepot 
al lui Nicolae şi al Elenei Ceauşescu. 


Cornel Burtică (n. 1931). Inginer electromecanic, activist în mediul studenţesc, preşedinte al 
Consiliului UASR, ambasador în Italia, ministrul Comerţului Exterior, membru CPEx, 
secretar al CC al PCR, în care calitate coordonează în 1977 Secţia de Propagandă şi Consiliul 
Culturii şi Educaţiei Socialiste. Prim secretar al Comitetului Judeţean Prahova (1982). 
Eliminat din structurile puterii, a fost director al Uzinelor 1 Mai din Ploieşti (1982-martie 
1990). După prăbuşirea regimului, Burtică a fost printre foarte puţinii reprezentanți de vază ai 
nomenclaturii care s-a căit pentru trecutul său şi a criticat în chip continuu Securitatea. 


Nicolae Ceauşescu (1918-1989). Militant al UTC cu puţină educaţie reală sau îndoctrinare 


politică marxistă până în momentul în care a fost condamnat şi întemnițat (în închisorile 
Jilava, Braşov, Doftana, Caransebeş şi în lagărul de concentrare de la Târgu-Jiu în timpul 

razboiului). La sfârsitul anilor 1930, el a devenit unul dintre liderii UTC din ilegalitate 
(impreuna cu Ofelia Manole, Miron Constantinescu si Ileana Raceanu). Fanatic, ambitios, 
posedat de mitul revoluției proletare şi lipsit de îndoieli in ceea ce priveşte justetea „cauzei”, 
Ceauşescu s-a apropiat de Gheorghiu-Dej, în care a văzut arhetipul liderului stalinist. În timp 
ce se afla închis la Târgu-Jiu, a devenit unul dintre colaboratorii cei mai apropiaţi ai lui 
Gheorghiu-Dej, alături de Alexandru Drăghici, Chivu Stoica, Gheorghe Apostol şi Alexandru 
Moghioroş. După 1944, a condus UTC, apoi a deţinut poziţii importante în armată şi în 
agricultură. Ceauşescu s-a dovedit a fi intransigent, nemilos şi lipsit de orice îndoială sau simţ 
autocritic. Profitând de eliminarea grupului Pauker-Luca, a devenit membru al Biroului Politic 
după 1953-1954, membru al Secretariatului CC responsabil cu politica de cadre (el a lucrat 
direct şi a stabilit relaţii strânse cu Chişinevschi, ceea ce nu îl va împiedica ulterior să îl 
denunțe). Sustinut de Maurer şi de Bodnăraş, el i-a înfrânt pe Apostol şi pe Drăghici în lupta 
pentru succesiunea lui Gheorghiu-Dej. Pentru a veni la putere, i s-a oferit sprijin din partea 
aparatului de partid, compus din multi foşti activişti UTC, pe care îi cunoştea bine din anii '50 
şi care căutau să ia locul vechii generaţii de la conducerea partidului (Ştefan Andrei, Maxim 
Berghianu, Petre Blajovici, Cornel Burtică, Ion Iliescu, Ion Ionita, Petre Lupu, Paul 
Niculescu-Mizil, Cornel Onescu, Gheorghe Pană, Ion Stănescu, Virgil Trofin şi Ilie Verdeț, 
pentru a-i numi numai pe cei mai reprezentativi). Manea Mănescu, membru de partid din 
ilegalitate, care studiase economia şi care reprezenta un caz special, a devenit un umil 
executant al ordinelor lui Ceauşescu şi ale soției sale. Mai târziu, când multi dintre membrii 
grupului aparatului de partid s-au arătat reticenti în legătură cu personalizarea crescândă a 
puterii şi cu arbitrariul care guverna politicile de cadre şi economice, Ceauşescu a promovat 
oameni precum Emil Bobu, Constantin Dăscălescu, Ion Dincă, Alexandrina Găinuşe, 
Constantin Olteanu si Tudor Postelnicu, toți extrem de servili şi absolut incompetenti. În 
timpul ultimilor ani ai dictaturii, membrii Comitetului Executiv şi ai Biroului Permanent au 
devenit oportunişti lamentabili, gata să suporte nesfârşite umilinte din partea celor doi 
Ceausescu, care erau continuu glorificati de către propagandă, într-un mod aproape obscen. 
Între 1965 şi 1989, ca lider al PCR şi, după 1967, şi şef al statului, Ceauşescu a jucat un rol 
activ nu numai în relativa liberalizare dintre 1965 şi 1971, dar şi în restalinizarea partidului şi 
în stabilirea unei dictaturi bicefale în ultimii ani, împreună cu soţia şi cel mai apropiat 
colaborator al său, Elena. Acuzati de crime greu de dovedit — genocid, uciderea a peste 60 000 
de cetăteni, depozite de miliarde de dolari în bănci din străinătate — Ceauşescu a fost singurul 
lider comunist est-european executat în timpul frământărilor revoluţionare din 1989. 


Elena Ceauşescu (1919-1989). O muncitoare textilistă care a intrat în PCR la sfârşitul anilor 
'30 şi care după 1948 a deţinut o poziţie minoră în cadrul Secţiei Internationale a Comitetului 
Central. În anii '50, a obţinut o diplomă de inginer chimist de la Institutul Politehnic din 
Bucureşti. A lucrat ca cercetător şi condus organizaţia de partid a Institutului pentru Cercetări 
Chimice Bucureşti (ICECHIM). După 1970, s-a bucurat de o ascensiune rapidă în ierarhia de 
partid: membru al Comitetului Central, 1972; membru al Comitetului Executiv (propusă de 
Emil Bodnăraş), 1974; preşedinte al Consiliului Naţional pentru Ştiinţă şi Tehnologie, 1979; 
membru al Biroului Permanent, preşedinte al comisiei de cadre a Comitetului Central şi prim- 
viceprim-ministru (de fapt, numărul doi în ierarhia de stat şi de partid) în anii '80. După ce a 
fost executată împreună cu soțul ei in 25 decembrie 1989, ea a devenit principala ţintă a unei 
demonizări stridente, fiind de cele mai multe ori prezentată ca principala sursă a alienării lui 
Nicolae de partid şi popor (asemenea atacuri violente au apărut cu precădere în memoriile 
foştilor ofiţeri de Securitate şi a unor foşti demnitari ai partidului). Dumitru Popescu, fostul 
propagandist şef al regimului, o descrie pe Elena Ceausescu în următorii termeni: ,,...Barfa 
consituia marea ei delectare de femeie rea, invidioasă şi perfidă, dovedindu-se maestră în arta 
de a-i lua ca martori în marile dezvăluiri mahalagesti, chiar pe cei ce cu putin timp înainte 

fuseserä obiectul dezväluirilor in fata subiectilor asupra cärora se concentra. Probabil ca 
plăcerea de a bârfi era întrecută doar de jubilatia de a arunca oamenilor in fata grosolonii şi 
ignominii, de a terfeli persoane onorabile, cu siguranță superioare ei pe planul competențelor 
şi a caracterului, ca pe nişte mototoale de şters pe jos” (vezi Dumitru Popescu, Cronos 
autodevorându-se. Artele în mecenatul etatist. Memorii, HI, Bucureşti, Curtea Veche, 2006, p. 
347). 


Nicu Ceauşescu (1951-1996). A absolvit în 1970 Liceul nr. 24 din Bucureşti (în prezent 
Liceul „Jean Monnet”). Ales în esaloanele superioare ale UTC în timp ce era student în fizică 
la Universitatea Bucureşti. Ca prim-secretar al UTC şi ministru pentru problemele tineretului, 
a fost ales în Comitetul Central al PCR în 1982. În timpul uceniciei sale ca aparatcic al 
partidului, Nicu a fost consiliat de Ştefan Andrei, membru al Secretariatului CC, de liderul 
tineretului comunist Ion Traian Ștefănescu şi de primul secretar al Comitetului de partid al 
Centrului Universitar Bucureşti, Cornel Pacoste (ulterior, Pacoste a devenit secretar al CC al 
PCR). La sfârşitul anilor '80, a devenit membru supleant al Comitetului Executiv al 
partidului, prim-secretar al Comitetului judeţean de partid Sibiu şi era pregătit de părinţii săi 
pentru a-i succeda lui Nicolae la conducerea României (singurul asemenea caz dintre 
regimurile leniniste europene). După îndepărtarea regimului Ceauşescu în decembrie 1989, 
Nicu a fost judecat şi a petrecut câţiva ani în închisoare. Presupus a fi un alcoolic înveterat şi 
un playboy încă din adolescenţă, el a fost un simbol al degenerării dinastice a comunismului 
românesc în anii ’80. În mod ironic, la sfîrşitul anilor ’80, unii dintre liderii de la vârf, 
temându-se de aspirațiile Elenei de a-i succeda soțului ei, au pariat pe Nicu ca reprezentând 
răul cel mai mic. 


Iosif Chişinevschi (Roitman) (1905-1963). Ideolog şi propagandist şef al PCR în perioada 
1944-1957, basarabeanul Chişinevschi a fost unul dintre cei mai apropiați complici in 
tenebroasele masinatiuni care au dus la căderea Anei Pauker, la moartea lui Pătrăşcanu şi la 
procesul lui Vasile Luca. El a urmat cursurule faimoasei şcoli leniniste şi a participat la 
Congresul al V-lea al PCR, ținut în Rusia în decembrie 1931. Arestat in 1940, şi-a petrecut 
anii războiului în închisoarea Caransebeş şi în lagărul de la Târgu-Jiu, timp în care a fost unul 
dintre cei mai apropiați de Gheorghiu-Dej. Intrigant desăvârşit şi oportunist, servil până la 
linguşire în relațiile cu superiorii, răzbunător şi despotic fata de subordonați, el reprezenta 
stalinistul perfect, devotat necondiţionat URSS. Pentru că îşi identificase destinul cu cel al 
„patriei socialismului”, atunci când ruşii au schimbat cursul la Congresul al XX-lea în 
februarie 1956, a început imediat să răspândească aluzii critice insidioase despre Gheorghiu- 
Dej, sperând să acopere crimele şi abuzurile din propriul trecut. După martie 1956, în ciuda 
reînnoitelor declarații de credință fata de Gheorghiu-Dej, Chişinevschi nu mai avea nici o 
şansă să supravieţuiască politic. În iunie 1957, el a fost exclus din Biroul Politic, iar 
Congresul al III-lea din 1960 nu l-a mai reales în Comitetul Central. A fost căsătorit cu Liuba 
Chisinevschi, o activistă comunistă ilegalistă, al cărei nume de familie l-a adoptat. În anii '50, 
Liuba era membră a CC, vicepreşedinte a Confederaţiei Generale a Muncii şi vicepreşedinte 
al Comisiei Controlului de Partid. Cunoscut printre membrii de partid sub diminutivul Ioska, 
Chişinevschi a fost protectorul întregului grup de aparatcici necultivati, inchistati şi agresivi 
care au dominat viata spirituală a României în timpul perioadei de stalinism dezlantuit. Fiul 
său cel mare, Milea, a plecat în Canada, iar alți doi, Andrei şi Gheorghe, au emigrat în Israel, 
unde cel din urmă a murit în anii '80. Din întreaga familie Chişinevschi, mai trăieşte în 
România un singur fiu, Turi, născut în 1945. 


Stoica Chivu (1908-1975). Muncitor ceferist, implicat în greva de la Griviţa, condamnat în 
procesul din 1934, unul din membri cercului de apropiaţi ai lui Gheorghiu-Dej din lagărul de 

la Targu-Jiu. Membru al CC al PCR/PMR (1945-1975), membru al Biroului Politic, prim- 
ministru (1955-1961), presedinte al Consiliului de Stat (1965-1967). A intrat in conflict cu 
soții Nicolae Ceauşescu pe motive personale, deşi fusese unul dintre baronii lui Gheorghiu- 
Dej, care sustinuse alegerea acestuia ca secretar general, în martie 1965. A murit prin 
sinucidere, trăgându-şi un glonț în cap cu puşca de vânătoare. 


Dumitru Coliu (Dimitar Colev) (1907-1979). Ilegalist, membru al grupului moscovit, revenit 
în tara cu divizia „Horia, Cloşca şi Crişan”, general politic, membru supleant al Biroului 
Politic, preşedinte al Comisiei Controlului de Stat, preşedinte al Comisiei Controlului de 
Partid. Căsătorit la Moscova cu o cetäteanä sovietică, Olga Feodorovna. Unul dintre 
exponentii celei mai dure direcții din conducerea PCR, devotat necodnitionat lui Stalin şi 
stalinismului. 


Miron Constantinescu (1917-1974). Sociolog marxist, care urmase seminarul profesorului 
Dimitrie Gusti, şi unul dintre puţinii intelectuali din eşaloanele superioare ale PCR (prin 
urmare, detestat de mai putin educatii săi colegi). Director al cotidianului partidului, 
„Scînteia”, după 23 august 1944; membru al Biroului Politic, 1944-1957; şef al planificării şi, 
pentru scurt timp, ministru al educaţiei. În 1956, Constantinescu a criticat Securitatea şi 
modul de conducere al lui Gheorghiu-Dej, iar acesta din urmă s-a răzbunat în iunie 1957, 
atunci când Constantinescu şi Chişinevschi au fost excluşi din Biroul Politic pentru 
„încercarea de îndrepta partidul spre anarhie liberalistă si revizionistă”. După aceasta, a lucrat 
la Institutul de Cercetări Economice al Academiei, la Institutul de Istorie “Nicolae Iorga” şi la 
Institutul de Perfecționare a Cadrelor Didactice Bucureşti. Constantinescu a revenit in viata 
politică după moartea lui Gheorghiu-Dej ca ministru al Educaţiei, apoi membru al 
Secretariatului Comitetului Central şi membru supleant al Comitetului Executiv. A fost 
preşedinte al Academiei de Ştiinţe Sociale şi Politice, rector al Academiei de partid „Ştefan 
Gheorghiu”, iar la sfârşitul vieţii sale, preşedinte al Marii Adunări Naţionale 
(pseudoparlamentul comunist). În viata de familie, a trecut prin încercări extrem de grele. Mai 
întâi, la începutul anilor "50, fiul său Horia a murit de apendicită; apoi, in 1968, soția sa, 
vechea comunistă Sulamita Bloch-Constantinescu a fost ucisă de propria fiică; în sfârşit, alt 
fiu, numit tot Horia, a murit îngheţat în timpul unei excursii în Munţii Bucegi. Deşi lipsite de 
o valoare teoretică deosebită, scrierile lui Constantinescu sunt relevante pentru faptul că au 
permis restabilirea sociologiei ca disciplină în România după 1965. 


Ion Cumpänasu (1928-?). Figura influentă a aparatului ideologic, in special în perioada 
Ceauşescu. Inginer agronom, activist UTM, ziarist la „Scânteia” în anii '50-'60, prim-adjunct 
al şefului Direcţiei Presă, director general al Cenzurii (1973-1975), preşedinte al Comitetului 
de Stat pentru Presă şi Tipărituri, director general al AGERPES, redactor şef la „Scânteia” 
(1983-1984), preşedinte al Departamentului Cultelor (1984-22 decembrie 1989). 


Silviu Curticeanu (n. 1933). Jurist, membru PCR din 1959, în perioada Gheorghiu-Dej 
judecător la Cluj, activist la Secţia pentru Probleme Militare şi de Justiţie a CC al PCR, 
secretar al preşedintelui RSR (1975-1982), şef al Secţiei Cancelarie a CC (1982-22 decembrie 
1989), membru supleant al CPEX şi secretar al CC al PCR. 


Florian Dănălache (1915-1984). Strungar, boxeur amator. Exponent tipic al generaţiei de 
activişti promovați şi încurajați de Gheorghiu-Dej. Însărcinat de Dej cu descoperirea de tineri 
muncitori „promiţători”, Dumitru Coliu, anchetatorul profesionist al partidului, a fost probabil 
naşul politic al satrapului Dănălache. După unele informaţii înclinații legionare în tinereţe 
(Comisia Prezidenţială nu a putut consulta dosarul de cadre al lui FD). Activist al comitetului 

oräsenesc Bucuresti condus de Alexandru Dräghici, Dänälache il urmeaza pe acesta la 
Ministerul de Interne in calitate de comandant al Directiei Trupelor de Graniceri (1952-1954). 
Prim-secretar al Comitetului Oräsenesc Bucureşti (1954-1966), ministru al Căilor Ferate, 
preşedinte al UGSR, preşedinte al UCECOM, membru CC (1955-1979), membru supleant şi 
respectiv membru al Comitetului Executiv (1967-1974). Asemeni altor favoriţi şi aliaţi ai lui 
Dej şi Drăghici generalul politic Dănălache a îndeplinit fără a crâcni orice misiune, oricât de 
absurdă sau penibilă ar fi părut. Tot astfel „tiranul de la Capitală”, cum era supranumit, îşi 
făcea un titlu de glorie din umilirea subordonatilor şi din instaurarea unui climat de teroare în 
toate sectoarele pe care le avea sub control. Supraviețuitorii îşi amintesc satisfacția sadică pe 
care a dovedit-o ori de câte ori şi-a putut permite să înjosească intelectualii sau studenţii 
bucureşteni. Menţionăm pe bază de documente frenezia sa în faimoasele represiuni 
antistudentesti. Florian Dănălache a pus la cale unele din cele mai abjecte „întruniri 
demascatoare” ale anilor 1956-1960. În timpul cât a domnit la Capitală nu a existat instituţie 
în care să nu se fi simțit pumnul de fier al lui Dănălache. Servil cu cei de sus, bădăran cu cei 
de jos, Dănălache a reprezentat un caz flagrant de incompetenta etică şi nocivitate socială. 


Constantin Dăscălescu (n. 1923). Activist de partid, absolvent al Şcolii Superioare de Partid 
de pe lângă CC al PCUS, membru al grupului aparatului de partid care l-a susținut pe Nicolae 
Ceauşescu în momentul luării puterii, prim secretar al Comitetului Judeţean Galaţi la mijlocul 
anilor 1970, secretar cu probleme organizatorice al CC, şeful secției cadre, prim-ministru al 
guvernului (1982-1989). Judecat şi condamnat în lotul CPEx. La congresul al X-lea a inițiat 
atacul împotriva lui Gheorghe Apostol, menit să-l anihileze politic pe unul din puţinii rivali ai 
lui Ceauşescu în conducerea PCR. Fostul său şef de cabinet, Şerban Mihăilescu, a fost 
secretar general în guvernul Adrian Năstase. 


Ion Dincă (n. 1928). Activist de partid, cursuri de pregătire politică şi militară, inclusiv 
Academia „I.V. Stalin” în URSS. Carieră în cadrul Direcţiei Politice a Armatei, aparatului 
organizatoric şi de cadre, secretar al CC, prim-vice-premier al guvernului, direct implicat în 
măsurile delirante ale ultimei perioade a dictaturii comuniste. Nu se cunoaşte vreo expresie 
publică a cäintei sale. 


Tamara Dobrin (1925-2002). Profesoară, membru supleant al CC al PCR (1974-1976), 
membru al CC (1976-1989). Activistă de partid în mediul universitar, direct implicată în 
represiunile antistudentesti din perioada 1956-1960, când era secretară de partid pe 
Universitatea din Bucureşti. Propulsată în funcţii de conducere cu sprijinul direct al Elenei 
Ceauşescu, a deținut înalte demnități în cadrul Frontul Democraţiei şi Unităţii Socialiste şi al 
Consiliului Culturii şi Educaţiei Socialiste. 


Mişu Dulgheru (Dulbergher) (1909-?). Functionar comercial, contabil, internat la Târgu-Jiu, 
protejat al agentului sovietic Vania Didenco (alias Ion Vidraşcu, soțul Raiei Vidraşcu, ulterior 
şefa Cancelariei CC al PCR). Didenco era unul din conducătorii Serviciului Secret al PC, 
unde l-a adus pe Dulbergher pe funcţia de inspector al Sigurantei, moment in care îşi schimbă 
numele în Dulgheru. În 1948 Dulgheru a devenit colonel şi şeful Direcţiei Anchete. „Ca şef al 
Direcţiei Anchete, Duglheru a coordonat toate acțiunile anchetatorilor Securităţii pe teritoriul 
României, el patronând practic tot cortegiul de torturi şi crime care s-au petrecut în camerele 
de anchetă ale Securităţii Poporului în primii patru ani de activitate a acesteia. Mai mult, în 
acelaşi interval, Dulgheru a coordonat, alături de Alexandru Nicolschi, activitatea de 
deportare în colonii de muncă a zeci de mii de persoane...” (Marius Oprea, Banalitatea răului, 
p. 552) În octombrie 1952, Dulgheru a fost debarcat şi arestat pe fondul anihilării grupului 
Pauker-Luca-Georgescu. Eliberat în 1954, i s-a retras gradul de colonel devenind soldat. 

Investigat de Comisia Patilinet-Stoica, constituită în 1968, nu a suferit măsuri penale ori 
adminsitrative. La acea dată deţinea funcţia de supraveghetor al gunoierilor din Bucureşti. A 
emigrat definitiv din România în Israel. 


Suzana Gâdea (Susănica) (1919-1996). Inginer chimist metalurg, membru PCR din 1962, 
profesor şi prorector la Institutul Politehnic Bucureşti, membru al CPEX (1979-1989), 
ministru al Educatiei şi Învăţământului (1976-1979), preşedinte al Consiliului Culturii şi 
Educaţiei Socialiste (1979-1989). Instrument entuziast al politicii anticulturale a dictaturii 
Ceauşescu în faza extremă. Între adjunctii ei s-a numărat sinistrul Mihai Dulea, cunoscut 
pentru interzicerea a numeroase lucrări literare. 


Teohari Georgescu (1908-1976) Muncitor tipograf, ilegalist, membru al CC şi al 
secretariatului PC din România, închis la Caransebeş, ministru de interne (6 martie 1945-28 
mai 1952), membru al Biroului Politic, secretar al CC al PMR, epurat, împreună cu Ana 
Pauker şi Vasile Luca, sub acuzația de deviere simultană de stânga şi de dreapta la plenara din 
mai 1952. Arestat şi anchetat timp de 3 ani, a fost eliberat în aprilie 1956. Director la o 
întreprindere poligrafică, a fost reabilitat la plenara din aprilie 1968. Membru supleant al CC 
al PCR între 1972 şi 1974. Unul dintre principalii responsabili pentru distrugerea elitelor 
politice româneşti, Georgescu a fost un comunist fanatic şi a aplicat cu înverşunare politica 
teroristă împotriva oricărei forme de opoziție. Ca ministru de Interne a contribuit la 
sovietizarea ţării, la prigoana împotriva țărănimii şi la instituirea sistemului concentrationar 
din România. A fost, alături de Gheorghiu-Dej, Ana Pauker şi Vasile Luca, membru al 
cvartetului de vârf responsabil pentru aplicarea strategiei sovietice de comunizare a României. 


Gheorghe Gheorghiu-Dej (1901-1965). Muncitor feroviar arestat după grevele din 1933 şi 
condamnat la zece ani de închisoare după procesul de la Craiova. Lider al „centrului din 
închisori”, el a evadat din lagărul de la Târgu-Jiu în august 1944 şi a preluat controlul 
partidului împreună cu grupul Pauker-Luca, atunci când aceştia s-au întors din Uniunea 
Sovietică în septembrie 1944. Membru al Comitetului Central al PCR din 1935. Maestru al 
intrigilor de culise, prietenos şi protector în relațiile cu anturajul său, a încercat să lase 
impresia de modestie şi bunăvoință, chiar şi faţă de criticii săi. În realitate, ca si Stalin, Rakosi 
sau Thorez, Gheorghiu-Dej era obsedat de putere şi măcinat de un irepresibil complex de 
inferioritate față de membrii de partid mai vechi şi fata de intelectuali. Ales secretar general al 
partidului la Conferinţa Naţională din octombrie 1945, a condus partidul împreună cu Pauker, 
Luca şi Teohari Georgescu. Gheorghiu-Dej a fost principalul instigator şi beneficiar al 
asasinării lui Foriş în 1946 şi al arestării lui Pătrășcanu în 1948. În lupta pentru putere din 
PCR, a manevrat cu abilitate în cadrul anturajului lui Stalin, susţinut de grupul lui Malenkov, 
şi a obţinut permisiunea de a o elimina pe Ana Pauker în timpul campaniei anti-sioniste. În 
această perioadă, principalii aliați ai lui Dej au fost Chivu Stoica, Petre Borilă, Gheorghe 
Apostol şi, mail ales, Iosif Chişinevschi. După 1953, a simulat un „nou curs”, care a fost 
întrerupt în 1956. Îngrijorat de dezvăluirile Congresului al XX-lea şi înspăimântat de efectele 
contagioase ale Revoluţiei maghiare, el a oprit orice reforme în interiorul partidului şi a 
orchestrat un nou val de excluderi, arestări şi persecuții. Stalinist înveterat, avea o admiraţie 
absolută pentru proiectele de construcţii grandioase (ca şi discipolul său, Ceauşescu) şi a 
iniţiat cunoscutul Canal Dunăre-Marea Neagră — în realitate, un imens lagăr de concentrare. 
Pentru a obține şi exercita puterea absolută, s-a sprijinit în primul rând pe poliția secretă 
(Securitate), condusă la început de agenţii sovietici Pintilie Bodnarenko şi Alexandru 
Nicolschi, dar ulterior, în timpul ultimei perioade din viata lui Gheorghiu-Dej, „etnicizată”. A 
fost prim-secretar al Comitetului Central şi preşedinte al Consiliului de Stat până la moartea 
sa, în martie 1965. 

Petru Groza (1884-1958). Avocat de profesie, Groza a fost ales de sase ori deputat in 
parlamentul României interbelice (1919-1927) şi a deţinut funcția de ministru in guvernele 
conduse de mareşalul Alexandru Averescu în 1920-1921 şi 1926-1927. În 1933, a înfiinţat 
Frontul Plugarilor, o organizaţie țărănească radicală, al cărei sediu era în județul Hunedoara. 
În 1935, Frontul Plugarilor al lui Groza a încheiat o înţelegere de acțiune comună cu PCR. 
Vicepreşedinte al Consiliului de Miniştri, noiembrie 1944-februarie 1945; prim-ministru, 
1945-1952; preşedinte al Prezidiului Marii Adunări Naţionale, 1952-1958. A considerat 
retrocedarea Ardealului de Nord la 13 martie 1945, în varianta maximală a Armistițiului şi în 
condiţii de păstrare a unor relații bune cu minoritatea maghiară, drept cea mai importantă 
sarcină şi realizare a guvernului său. După ce a fost cel mai important tovarăş de drum al 
comuniştilor, Groza s-a trezit izolat şi marginalizat politic după 1948. Singurul său rol a fost 
acela de a da legitimitate pretențiilor de reprezentare la nivel national ale regimului si de a 
sublinia legătura dintre etapa iniţială de preluare a puterii şi leninismul radical post-1948. Cu 
diferite ocazii, el i-a trimis scrisori lui Gheorghiu-Dej şi altor lideri de partid, în care se 
plângea de marginalizarea sa şi cerea favoruri pentru rude şi prieteni sau eliberarea din 
închisoare a unor personalităţi culturale şi foşti amici politici. 


Ion Iliescu (n. 1930). Activist în cadrul tineretului comunist, membru al CC al UTM în 1949, 
conduce grupul studenţilor români aflaţi în URSS unde a studiat în cadrul Institutului de 
Energetică de la Moscova. Membru al Biroului şi secretar CC al UTM, preşedinte al UASR, a 
participat la acţiuni de intimidare împotriva studenților protestari de la sfârşitul anilor 1950. 
Şef de secție la CC al PCR, prim secretar al CC al UTC şi ministru pentru problemele 
tineretului, a fost ales secretar al CC şi membru supleant al CPEx, poziţii pe care le pierde în 
1971, când a fost trimis ca secretar cu propaganda la județul Timiş. La sfârşitul anilor 1970 a 
fost prim secretar al Comitetului judeţean de partid Iaşi. Preşedinte al Consiliului Naţional al 
Apelor (cu rang de ministru), intră într-o perioadă de relativă dizgrație în 1984. Până la 22 
decembrie 1989, director al Editurii Tehnice. După revoluția din 1989 a devenit liderul 
Frontului Salvării Naţionale, jucând un rol esenţial în strategia acestei formaţiuni menită să 
contracareze acţiunile societăţii civile şi ale partidelor democratice. Împreună cu protejatul 
său din epocă, premierul Petre Roman, a fost direct implicat în aducerea minerilor la 
Bucureşti şi folosirea lor, sub îndrumarea unor ofițeri acoperiți ai serviciilor secrete, pentru 
neutralizarea şi chiar anihilarea societăţii civile a presei şi a partidelor democratice. În prima 
sa perioadă, ca preşedinte, a făcut numeroase declarații ostile pluralismului şi societății de 
piaţă. Spre deosebire de un Imre Nagy în Ungaria, Iliescu s-a situat constant de partea forțelor 
regrupate ale nomenclaturii, acceptând şi patronând colaborarea propriului partid cu forțele 
national-securiste («patrulaterul roşu»). Nu a renunțat niciodată în mod explicit la 
convingerile sale de orientare marxistă. A recunoscut în 2004 că bilanțul comunismului în 
secolul XX a fost globalmente negativ. 


Vasile Luca (1898-1960). Muncitor de origine maghiară (născut Luka Läszlé), Luca luptase 
cu detaşamentele secuieşti împotriva Republicii Sovietice a lui Bela Kun (lucru pentru care va 
fi criticat ulterior), dar s-a alăturat mişcării comuniste după 1919 şi a condus organizația de 
partid Braşov. Ca lider de sindicat şi membru în conducerea PCR, el a fost arestat şi 
condamnat în repetate rânduri, fiind încarcerat la Cernăuţi în momentul ultimatumului 
sovietic din iunie 1940. A rămas în URSS şi a devenit deputat în Sovietul Republicii 
Socialiste Sovietice Ucrainene. În timpul războiului, a fost colaboratorul cel mai apropiat al 
Anei Pauker la Moscova. A fost căsătorit cu Elisabeta Luca, care lucrase în aparatul 
administrativ al Brigăzilor Internaţionale din Spania. Luca s-a întors în România împreună cu 
Ana Pauker şi a devenit unul dintre cei patru membri de la vârful PCR. În ianuarie 1946, ca şi 

Ana Pauker, a fost aproape de a fi expulzat din Romania (Pauker in URSS, iar Luca in 
Ungaria) ca urmare a planului lui Stalin de a „româniza” partidul. După 1947, el a fost 
viceprim-ministru şi ministru de Finanţe. Acuzat de sabotare a reformei monetare din 1952, a 
fost prima ţintă a atacurilor orchestrate de grupul Dej-Chisinevschi-Apostol-Borilä împotriva 
„facțiunii” celor trei „deviatori,” Pauker, Luca şi Teohari Georgescu. A fost acuzat de a fi avut 
legături cu poliția secretă interbelică, Siguranţa, în anii '30, acuză acceptată cu o resemnare 
ciudată. Interogat cu brutalitate, a cedat torturilor şi a recunoscut cele mai fantastice acuzații. 
Încercând să le facă pe plac anchetatorilor săi (şi, prin urmare, lui Gheorghiu-Dej), a acuzat-o 
pe Ana Pauker de „naționalism sionist”. Prăbuşit psihic şi moral, a trimis nenumărate scrisori 
şi memorii lui Gheorghiu-Dej din închisoare, jurând credință nestrămutată şi implorându-şi 
fostul coleg să aibă milă fata de el. Pe marginea acestor scrisori, păstrate în arhiva sa 
personală (la care Vladimir Tismăneanu a avut acces parțial), Gheorghiu-Dej nota: „Acelaşi 
porc bătrân şi şarlatan incorigibil”. Acesta era „stilul fratern” din cadrul „nucleului leninist” al 
PCR. Luca a fost reabilitat postum în 1968. Soţia sa a fost, de asemenea, arestată în 1952 şi 
ținută în recluziune solitară pentru câțiva ani. 


Ion Gheorghe Maurer (1902-2000). Ca avocat, Maurer a devenit implicat în mişcarea 
comunistă în anii '30. În timpul războiului a fost arestat (între 1942 şi 1943), apoi a fost activ 
în Gărzile Patriotice (o organizație controlată de comunişti). Apropiat de Gheorghiu-Dej, a 
fost pentru scurt timp adjunctul Anei Pauker la Ministerul de Externe (ca avocat, îi apărase pe 
comunişti în procesul de la Craiova din 1936, în care fuseseră implicați Ana Pauker, Drăghici, 
Moghioros, Bernath, şi alţii), dar Pauker l-a concediat pe motiv că este persoană pe care „nu 
se poate pune bază din punct de vedere politic”. Fost director al Institutului de Cercetări 
Juridice, s-a întors în viața politică după 1957 ca ministru de Externe (după moartea lui 
Grigore Preoteasa), apoi ca preşedinte al Prezidiului Marii Adunări Naţionale şi, în sfârşit, 
până la retragerea sa, ca prim-ministru. Maurer a dispărut din viaţa politică după 1974, dar a 
continuat să se bucure de toate privilegiile unui înalt demnitar de partid. A fost unul dintre cei 
mai importanți susținători ai lui Ceauşescu la succesiunea lui Gheorghiu-Dej, în speranţa că îl 
va influenţa pe acesta în direcția unor reforme moderate. Sarcastic, cultivat şi familiarizat cu 
publicațiile occidentale în domeniul sociologic şi politic, nu a devenit niciodată un aparatcic 
(iar birocrația de partid nu avea încredere în el). Manierele lui de mare senior, vânătorile şi 
banchetele cu cei doi Ceausescu ţinute până la jumătatea anilor '80, reşedinta lui princiară de 
pe Bulevardul Aviatorilor, in zona rezidentiala, contrastau puternic cu situaţia catastrofală în 
care se afla România. Detestat de veteranii partidului, care nu l-au iertat niciodată pentru rolul 
jucat în ascensiunea lui Ceauşescu la putere, Maurer nu a fost căutat pentru a semna 
„scrisoarea celor şase” în martie 1989. După 1990 nu şi-a exprimat nici un regret pentru 
activitatea sa de sub Gheorghiu-Dej şi nici pentru cea de sub succesorul acestuia. Abilitatea si 
talentul său diplomatic, pe care le-a pus în joc atunci cînd Bucureştiul se angajase pe o linie 
independentă fata de conflictul sino-sovietic şi în alte situații de criză internațională, sunt de 
necontestat. În memoriile sale, Petre Pandrea, cumnatul lui Pătrăşcanu şi un distins intelectual 
de stânga, îl numeşte pe Maurer „adevăratul Lenin al României”. 


Vladimir Mazuru (Mazurov) (1915-?). General maior de Securitate, director general al 
Direcției Generale a Securităţii Statului (1948-1953). Criticat pentru „abateri morale”, a fost 
trimis ca ambasador la Varşovia la mijlocul anilor 1950. 


Manea Mănescu (n. 1916). Economist şi ilegalist, fiu al unui vechi militant socialist din 
Ploieşti, Mănescu a fost şeful Secţiei Ştiinţă şi Artă a CC al PCR în anii 1960. A fost membru 
al grupului aparatului de partid care a sprijinit conducerea lui Ceauşescu după moartea lui 
Gheorghiu-Dej. Membru al Comitetului Executiv, secretar al Comitetului Central şi prim- 

ministru pentru cativa ani (dupa demisia lui Ion Gheorghe Maurer in 1974), Manescu a fost 
unul dintre cei mai obedienti si mai servili dintre acolitii lui Ceausescu. In 1989 i-a 
acompaniat pe Nicolae si Elena Ceausescu in timpul zborului cu elicopterul de pe acoperisul 
sediului Comitetului Central pana la vila lor de la Snagov, la marginea Bucurestiului. Arestat 
si condamnat pentru participare la genocid, a fost eliberat pe motive de sänätate la inceputul 
anilor ‘90 şi şi-a publicat fragmente de memorii in săptămânalele pro-Securitate, 
ultranationaliste şi neocomuniste, „România Mare” şi „Totuşi iubirea”. 


Alexandru Moghioros (Magyarosi) (1911-1969). Muncitor ilegalist, implicat în procesul Anei 
Pauker de la Craiova, deținut la Jilava, Doftana, Caransebeş. Membru CC al PMR (1945- 
1968), membru al Biroului Politic (1948-1965) şi al CPEx (1965-1968). Sub pretextul bolii lui 
Moghioros, ca şi în cazul lui Petre Borilă, Ceauşescu l-a eliminat din structura supremă 
(Prezidiul Permanent) a partidului. Secretar al Comitetului Central cu probleme organizatorice 
în anii 1950 a fost unul din artizanii căderii grupului Pauker-Luca (mai-iunie 1952). A 
supervizat de facto politica de cadre a PCR şi a fost implicat în acţiunea de colectivizare. 
Soţia sa, Stela (Esther Radosovetkaia), ea însăşi veche militantă, a fost reprezentanta PMR în 
colegiul de redacție al revistei Cominformului „Pentru pace trainică, pentru democrație 
populară”. 


Nas Leon (Littman) (1919-). Ilegalist, cu studii liceale la Moineşti, de profesie contabil. 
Principalul administrator al resurselor financiare (ca şef de facto al secției Gospodăriei de 
Partid a CC al PCR) din septembrie 1946 şi până în 1989. În anii '50 a colaborat direct cu 
Simion Babenco, oficial şeful Gospodăriei. Deşi avea rude directe in străinătate, un criteriu de 
eliminare din nomenclatura în anii 1970 si 1980, Nas a rămas în poziţia din care controla 
fondurile valutare, întreprinderile şi fermele Gospodăriei de Partid până la sfârşitul regimului. 
S-a bucurat de încrederea nelimitată a lui Gheorghiu-Dej, a Licăi Gheorghiu, precum şi a lui 
Nicolae şi a Elenei Ceauşescu. 


Serghei Nicolau (Nikonov) (1905-1999). Membru al grupului de spioni sovietici din anturajul 
lui Gheroghiu-Dej din perioada detenţiei de la Doftana (alături de Pantiuşa Bodnarenko, 
Simion Babenco, Vasile Posteucă-Postanski, Piotr Goncearuc, Mihail Protopopov, Valeriu 
Bucikov etc.), general locotenent, şef al Direcţiei de Informaţii a Armatei (1954-1960). Soţia 
sa Nina a fost secretara personală a lui Gheorghiu-Dej la începutul anilor 1950. 


Alexandru Nicolschi (Boris Grunberg) (1915-1992). Ilegalist basarabean, recrutat de poliția 
secretă sovietică după ocuparea Basarabiei, a devenit conducătorul de facto al Securității după 
1948. A avut o ascensiune fulgerătoare în aparatul represiv comunist. General maior (1945), 
general locotenent (1959), inspector general la Siguranța Generală, director general adjunct al 
Direcţiei Generale a Securităţii Poporului, secretar general la MAI (1949-1961). Unul din 
principalii responsabili pentru experimentul criminal de la Piteşti. Cel mai probabil agent 
sovietic. (Pentru detalii, vezi Marius Oprea, Banalitatea răului, pp. 562-565). 


Paul Niculescu-Mizil (n. 1923). Născut în Bucureşti, Mizil a fost şeful Secţiei de Propagandă 
şi Agitatie, 1956-1965; membru al Secretariatului Comitetului Central, 1965-1972; membru al 
Comitetului Executiv, 1965-1989 şi al Prezidiului Permanent, 1969-1974. Sub Ceauşescu, ela 
deținut poziţii în executiv, servind ca ministru de Finanţe, ministru al Educaţiei si 
vicepreşedinte al Consiliului de Miniştri. Între 1965 şi 1972, a supravegheat secţiile 
ideologice şi pentru relaţii internaţionale ale PCR. În februarie 1968, ca şef al delegaţiei la 
întrunirea de la Budapesta pentru pregătirea conferinței internaţionale a partidelor comuniste 
şi muncitoreşti, el a făcut un gest spectaculos părăsind întâlnirea în semn de protest pentru 

atacurile sovietice asupra poziției României de apărare a principiului egalităţii şi 
independenţei în cadrul comunismului mondial. El şi-a pierdut influența pe măsură ce politica 
lui Ceauşescu a devenit din ce în ce mai personalizată şi mai imprevizibilă, devenind marginal 
din punct de vedere politic în anii '80, în ciuda faptului că a rămas membru al Comitetului 
Executiv. După colapsul comunismului în 1989, Mizil s-a aflat printre foştii demnitari 
comunişti condamnaţi la închisoare. A fost eliberat în 1992. Împreună cu Ion Iliescu 
(marginalizat în anii 1970), Mizil reprezintă elementele mai puţin dogmatice din anturajul lui 
Ceauşescu. În ultimii ani, Niculescu-Mizil a devenit extrem de activ în încercarea de a 
justifica dictatura comunistă în numele unor pretinse valori nationale. Alături de Manea 
Mănescu, Ştefan Andrei, Dumitru Popescu şi alti foşti activişti de vârf, Mizil susține teza unei 
discontinuități între perioada „cominternistă” (anii 1950) şi cea a direcţiei naționale, presupus 
patriotică şi luminată. 


Ana Pauker (1893-1960). Născută Ana Rabinsohn, într-o familie de evrei religioşi din 
Moldova, ea a fost una dintre cele mai importante figuri ale stalinismului românesc şi 
european. Învätätoare ca profesie, s-a implicat de tânără în mișcarea socialistă şi s-a căsătorit 
cu Marcel Pauker, odrasla unei familii influente de ziarişti şi avocați de stânga, care erau co- 
proprietari ai ziarelor „Adevărul” şi ,Dimineata” şi prieteni de familie cu importante 
personalități din lumea politică, juridică şi culturală românească. Arestată în 1922, apoi 
eliberată din închisoare împreună cu soțul ei, a părăsit România pentru Elveţia. Apoi, a fost 
activă în mişcarea comunistă din Balcani şi, mai ales, din Franţa, unde a fost trimisă ca 
instructor al Cominternului împreună cu militantul ceh Eugen Fried (alias Clement), tatăl 
fiicei sale Maria, acum cetățean francez. Ana Pauker s-a întors în România, unde a fost 
arestată pe 14 iulie 1935, adusă în fata tribunalului împreună cu Alexandru Moghioros, 
Alexandru Drăghici şi Liuba Chişinevschi, printre alții, şi condamnată la 10 ani de închisoare. 
Înainte de a-şi termina sentinţa, în 1940, a fost schimbată pentru un patriot român arestat de 
ruşi după ocuparea Basarabiei. Batalionul român al Brigăzilor Internaţionale din Spania se 
numea „Ana Pauker”. Mai mult, ca semn al admiratiei pentru cea mai celebrată figură a 
comunismului românesc, mulți lideri PCR îşi botezau fetele cu numele ei (Miron 
Constantinescu, Chivu Stoica, Leonte Răutu, Leontin Sălăjan şi Virgil Trofin). Din momentul 
sosirii ei la Moscova, ea a devenit liderul de necontestat al exilatilor comunişti romani din 
URSS (un grup relativ mic, format din cei care supravietuisera epurărilor din perioada Marii 
Terori, din militanti de origine basarabeană şi din foşti luptători în Războiul Civil din Spania). 
Copii ei rezultați din căsătoria cu Marcel Pauker, Vladimir şi Tatiana, se aflau de asemenea la 
Moscova. Zvonurile persistente conform cărora ea ar fi jucat un oarecare rol în denuntarea lui 
Marcel Pauker la NKVD nu sunt susținute de evidențe documentare. Apropiată de Dimitri 
Manuilski şi Gheorghi Dimitrov, ea a menţinut bune relații şi cu alti lideri comunişti aflați în 
exil la Moscova, precum Palmiro Togliatti, Maurice Thorez şi Dolores Ibârruri. A jucat un rol 
important în formarea diviziei „Tudor Vladimirescu”, recrutată din rândurile prizonierilor de 
război români din Uniunea Sovietică, şi în munca de „reeducare” (având relații strânse cu 
colonelul, apoi generalul, Cambrea). După întoarcerea în România, ea a fost pentru aproape 
un an adevăratul lider al PCR (dovedit prin documente, mărturii şi memorii ale activiştilor din 
acea perioadă). În toamna lui 1945, ea l-a propus ca secretar general pe Gheorghiu-Dej, pe 
care îl întâlnise pentru prima dată în 1940, atunci când fusese transferată la Caransebeş după 
prăbuşirea Doftanei. Deşi inițial cordiale, relațiile dintre Ana Pauker şi Gheorghiu-Dej erau de 
fapt ambivalene. Ei au ajuns să se deteste reciproc, în ciuda faptului că exista şi un grad de 
admirație mutuală. Deşi au fost mereu suspicioşi unul fata de celălalt, ei şi-au făcut unul altuia 
confesiuni periculoase. Ea avea nevoie de prestigiul lui de proletar, în timp ce el s-a folosit de 
relațiile ei de la Moscova. Fiecare dintre ei l-a văzut pe celălalt ca pe un rival, dar a existat şi 
o aproape morbidă atracție psihologică între ei. Ani după excluderea ei de la conducerea 

PMR, Gheorghiu-Dej va depăna periodic la şedinţele Biroului Politic amintiri despre 
pseudoprietenia dintre „Ana noastră” şi „Ghiţuş.” Secretar al Comitetului Central, ministru de 
Externe după 1947 şi subiect al unui hiperbolic cult al personalităţii, Ana Pauker a fost 
eliminată din conducerea PCR în 1952. A fost arestată şi interogată între februarie şi iunie 
1953 de către colonelul de Securitate Vasile Negrea (mai târziu, general şi adjunct al lui 
Drăghici la Ministerul de Interne). Sub supraveghere continuă, suspectată de a intenţiona să 
revină în viata politică în timpul perioadei de relativă destalinizare inițiată de Nikita Hruşciov, 
ea a fost invitată în 1956 la discuţii cu emisarii lui Gheorghiu-Dej, Apostol, Pîrvulescu, 
Moghioroş, Borilă si Ion Vinte (vicepreşedinte al Comisiei Controlului de Partid). Ea a 
refuzat să admită greşeala ei fata de liderul PMR, s-a declarat nevinovată din punct de vedere 
politic şi a cerut să-i fie redate drepturile de membru de partid. Sfidându-i pe foştii colegi şi 
subalterni, ea a cerut explicaţii pentru ceea ce i s-a întîmplat în 1952-1953, inclusiv în legătură 
cu interogatoriile Securităţii şi cu confiscarea documentelor de familie. A fost operată de 
cancer mamar la Moscova în 1951 şi, abandonată de toți prietenii ei, s-a retras în universul 
familiei. În timpul ultimilor săi ani, a tradus cărţi din franceză şi rusă pentru Editura Politică 
(obligat anonim). 


Andrei Păcuraru (1923-2002). De profesie croitor, membru PCR din 1945, şef-adjunct (1950- 
1953), apoi şef (1953-1968) al Direcţiei Treburilor Cancelariei CC al PMR/PCR, succedându- 
i ilegalistei Raia Vidrascu, soția spionului sovietic Vania Didenko. Tot în anii '50, o funcție 
importantă în Cancelaria CC a avut-o ilegalista Fanny Goldberger, ulterior şefa de cabinet a 
lui Petre Borilă. Prin poziția ocupată, Păcuraru a controlat întregul sistem de creare şi 
circulaţie a dosarelor interne de partid. 


Lucrețiu Pătrăşcanu (1900-1954). Militant comunist, avocat, sociolog şi economist, născut 
într-o distinsă familie cu legături în lumea politică şi educat la Leipzig, Pătrăşcanu a fost 
multă vreme figura cea mai vizibilă a comunismului românesc. Dezgustat de injustitia socială, 
el s-a alăturat din tinerețe mişcării socialiste. Pătrăşcanu a scris numeroase lucrări de istorie 
socială şi critică ideologică. A fost reprezentantul PCR pe lângă Comintern în 1934-1935. În 
acea perioadă, a avut relații strânse cu Elena Filipovici, secretar al Comitetului Central, 
executată la Moscova în timpul Marii Terori. Acei care au fost apropiaţi de Pătrăşcanu, 
inclusiv Lena Constante, depun mărturie că el începuse să se îndoiască de sistemul stalinist 
încă din anii 1930. Ca antifascist convins, însă, el şi-a lăsat deoparte spiritul critic şi a 
continuat să fie activ în PCR. În timpul războiului, a fost închis pentru o vreme la Târgu-Jiu, 
unde a intrat în legătură cu Gheorghiu-Dej şi grupul său. Membru al Comitetului Central după 
1945, apoi membru al Biroului Politic (1946-1947) şi ministru al Justiţiei, el a fost cel mai 
activ comunist dintre participanţii la negocierile care au dus la căderea dictaturii mareşalului 
Ion Antonescu. Distins, erudit, sofisticat, manierat şi rafinat, Pătrăşcanu era exact opusul noii 
conduceri a PCR (dintre care multi se comportau ca noii fmbogätiti). Lipsit de sprijin in 
cadrul partidului, înconjurat de agenţii lui Bodnăraş şi abandonat de Ana Pauker (singurul 
membru din Secretariat cu care avea relaţii cordiale), Pătrăşcanu era victima ideală a 
sistemului de epurare instituit după sovietizarea ţării. Gheorghiu-Dej îl detesta şi îl invidia din 
motive personale, Chişinevschi il suspecta de înclinații nationaliste, iar ruşii nu l-au iertat 
pentru comportamentul său demn din timpul negocierilor de armistițiu. Arestat în 1948, 
interogat de o echipă condusă de colonelul de Securitate Petre Goncearuk (Petrescu), un agent 
sovietic, Pătrăşcanu a refuzat să coopereze cu tortionarii săi. După căderea lui Teohari 
Georgescu, interogatoriile - conduse de ofițeri români sadici, sub supraveghere sovietică - au 
devenit din ce în ce mai violente. Urmând instrucţiunile lui Gheorghiu-Dej, ministrul de 
Interne Alexandru Drăghici era hotărât să smulgă o confesiune din partea lui Pătrăşcanu prin 
orice mijloace posibile. Pătrăşcanu a rezistat până la sfârşit, dar unii dintre cei pe care fi 

considera prieteni nu. A fost executat in aprilie 1954, dupa un simulacru de proces. Reabilitat 
politic in aprilie 1968, in cadrul incercarilor lui Ceausescu de a obtine legitimitate restaurand 
„legalitatea socialistă” şi demolând mitul predecesorului său. Ca ministru al Justiției şi 
membru al cercului de vârf al PCR, Pătrăşcanu a inițiat măsuri represive şi acte legislative cu 
grave consecinţe pentru viata politică democratică din România. În perioada ministeriatului 
lui Päträscanu a avut loc înscenarea judiciară împotriva lui Iuliu Maniu, Ion Mihalache şi a 
altor politicieni democrați. Propria sa lichidare a avut loc într-un sistem al fărădelegii la a 
cărui construcţie a contribuit el însuşi cu entuziasm. 


Lupu Petre (Pressmann) (1920-1989). Ilegalist, membru al grupului aparatului de partid, legat 
direct de Ceauşescu. În anii războiului a fost deportat în Transnistria, unde a fost unul din 
liderii rețelei clandestine, alături de Bernath Andrei, Lazăr Griinberg, Ghizela Vass, Barbu 
Zaharescu (Zuckerman), Ştefan Voicu (Aurel Rotenberg) etc. Activist de seamă al tineretului 
comunist după război, unde a lucrat cu Nicolae Ceauşescu, a condus Secţia Organizatorică a 
CC (1950-1952), a fost şeful Direcției Treburilor a CC şi, după 1958, a fost alături de Ilie 
Verdeț adjunctul lui Ceausescu la Direcţia Organizatorică a CC. După 1965 membru al CPEx, 
ministru al Muncii, preşedinte al Colegiului Central de Partid, debarcat în 1984 şi trimis 
ambasador în Venezuela, iar ulterior în Portugalia. Expert în intrigi, a fost unul din cei mai 
fideli executanti ai ordinelor conducerilor de partid în domeniul cadrelor. 


Constantin Pirvulescu (1895-1992). Militant comunist şi membru al PCR de la congresul de 
înființare şi al Comitetului Central din 1929. Arestat în 1934, a evadat şi s-a refugiat în URSS, 
unde a rămas până la cel de-al II-lea război mondial. În timpul războiului, a fost unul dintre 
liderii PCR din clandestinitate. În aprilie 1944, împreună cu Emil Bodnăraş si Iosif Ranghet, 
Pîrvulescu a condus partidul în perioada în care Ana Pauker era încă în URSS, iar Gheorghiu- 
Dej în închisoare. Între aprilie şi septembrie 1944, a fost secretarul general provizoriu al 
partidului. A fost preşedinte al Comisiei Controlului de Partid, 1945-1960 şi membru al 
Biroului Politic, 1952-1960, dar a pierdut aceste poziții după Plenara din noiembrie- 
decembrie 1961, când a fost criticat pentru complicitate cu Iosif Chişinevschi şi Miron 
Constantinescu. La Congresul al XII-lea, în 1979, Pîrvulescu, pe atunci în vîrstă de 84 de ani, 
a protestat pentru că nu i s-a permis să ia cuvântul. Într-un sfârşit, i s-a îngăduit să vorbească, 
iar el l-a acuzat deschis pe Ceausescu pentru faptul de a-şi fi pus interesele personale deasupra 
celor ale țării. Desi a fost redus la tăcere rapid, vestea despre acest incident a ajuns în media 
occidentală. După congres, Pirvulescu a dispărut din viata publica, dar în ciuda zvonurilor, nu 
a fost ucis. În martie 1989, a semnat „scrisoarea celor şase” veterani ai partidului, îndreptată 
împotriva politicii lui Ceauşescu. Pîrvulescu a trăit destul de mult pentru a vedea colapsul 
regimului Ceausescu în decembrie 1989. A fost căsătorit cu Suzana Pirvulescu (1898-1942), 
tot o comunistă militantă, activă în aparatul tehnic al PCR, închisă între 1936-1939. 


Nicolae Plesitä (n. 1929). General de Securitate, şef al Direcţiei de Securitate, secretar general 
al MAI, prim adjunct al ministrului de Interne (1976-1988), şef al Direcţiei de Informații 
Externe. Membru al Comisiei de Revizie a CC al PMR şi membru supleant al CC al PCR 
(1979-1984). Unul dintre cei mai brutali şi agresivi ofițeri ai Securității române. Activ in 
represiunile împotriva grupărilor de rezistență armată din munți (îndeosebi a celor din munții 
Făgăraş). A condus ancheta şi persecuțiile împotriva lui Paul Goma şi a celor care s-au asociat 
apelului său pentru drepturile omului în primăvara anului 1977. Direct implicat în atentatele 
împotriva postului de radio „Europa Liberă” şi în acţiuni de colaborare cu organizaţii teroriste 
de stânga. După căderea comunismului, departe de a regreta trecutul său criminal, Plesita şi-a 
sfidat şi îşi sfidează victimele în nenumărate publicaţii şi apariţii de televiziune. 

Dumitru Popescu (n. 1928). Studii de economie, ziarist, ideolog al partidului in perioada 
Ceauşescu. Sub Gheorghiu-Dej, redactor şef al „Scânteii tineretului”, director general al 
AGERPRES, ministru adjunct al culturii. Ca redactor-şef al „Scânteii” după moartea lui Dej, 
a fost unul dintre principalii promotori ai formulelor encomiastice referitoare la „geniul” 
secretarului general. Secretar al CC al PCR (1969-1974) şi membru CPEx (1969 - 22 dec. 
1989). Rector al Academiei de Ştiinţe Sociale şi Politice „Ştefan Gheorghiu” (1981-1989). 


Tudor Postelnicu (n. 1931). Strungar, membru PCR din 1953, carieră în aparatul 
organizatoric, mai întâi în UTM, apoi în cel de partid. Într-o fişă de cadre din 1960 se notează 
despre el: „În activitatea sa manifestă uneori tendinţe de îngâmfare, se supraapreciază, din 
care cauză lucrează uneori rigid cu oamenii” (Florica Dobre coord., Securitatea. Structuri- 
cadre. Obiectiv şi metode, vol. 1, (1948-1967), Bucureşti, Editura Enciclopedică, p. 206. Prim 
secretar al Comitetului Judeţean Buzău, unde cultivă relaţii strânse cu Nicu Ceauşescu, care 
îşi efectua stagiul militar într-o unitate de aviaţie (1977). Ministru de interne (1978), ministru 
secretar de stat, şef al Departamentului Securităţii Statului din Ministerul de interne (1978- 
1987), ministru de Interne (1987-22 decembrie 1989). Arestat şi condamnat în lotul CPEx 
(1990). Imediat după prăbuşirea regimului a excalamat: „Am fost un dobitoc”. 


Grigore Preoteasa (1915-1957). Unul dintre liderii Frontului Studenților Democrati, creat în 
1936 pentru a contrabalansa influența Gărzii de Fier în universităţile româneşti şi al cărui 
preşedinte era Gheorghe (Gogu) Rădulescu. Preoteasa a fost redactorul-şef al ziarului 
România Liberă din 1944 până în 1946; ministru de Externe, 1955-1957; membru al Biroului 
Politic şi al Secretariatului CC, însărcinat cu ideologia şi cultura, după iunie 1957. A murit 
într-un accident de avion la Moscova, în noiembrie 1957. În momentul morţii sale, multi 
dintre membrii elitei de partid îl vedeau ca pe steaua în ascensiune a cercului de intimi ai lui 
Gheorghiu-Dej. De fapt, moartea lui Preoteasa i-a permis lui Ceauşescu să apară ca principal 
protejat al liderului suprem. 


Gheorghe Rădulescu (1914-1991). Atunci când regimul Ceauşescu a căzut, în decembrie 
1989, Rădulescu era ultimul membru al vechii gărzi a PCR care se mai afla în înalta ierarhie 
de partid şi de stat. Era membru al Biroului Permanent al Comitetului Executiv şi 
vicepreşedinte al Consiliului de Stat. Absolvent de studii economice, preşedinte al Frontului 
Studenţilor Democrati, organizaţie antifascistă controlată de comunişti în anii '30, a petrecut 
anii războiului în URSS. (În 1941, a dezertat din armata română fugind spre liniile sovietice, 
apoi a fost deportat în Siberia, iar în final s-a alăturat emigrației politice de la Moscova). După 
1948, a fost anchetat şi ținut în arest la domiciliu pentru scurtă vreme în anii '50, apoi a 
devenit ministru al comerțului, membru al Comitetului Central din 1960, viceprim-ministru şi 
un membru foarte influent al cercului de intimi ai lui Ceauşescu. Ales în structurile de vârf ale 
partidului in 1965, a ținut să-şi păstreze privilegiile şi a participat la crearea cultului lui 
Ceauşescu. În particular, printre prietenii săi intelectuali, pretinzând că este beat, el îşi 
exprima greata şi disprețul pentru Conducător, în timp ce public era unul dintre cei mai servili 
propagandisti şi promotori ai mitului Ceauşescu. Soţia sa, Doina Rudich, care a murit în anii 
"80, fusese de asemenea o veterană a partidului. După ce a fost arestat şi judecat împreună cu 
alți membri ai Comitetului Executiv, Rădulescu a fost eliberat din motive de sănătate. A murit 
la începutul anilor '90 ca pacient al Spitalului Comunităţii Evreieşti (deşi nu era evreu). 


Leonte Răutu (1910-1993). Ideologul şef al partidului sub Gheorghiu-Dej. Fiul unui farmacist 
din oraşul basarabean Bălți (adevăratul său nume, pe care l-a folosit până în 1945, era Lev 
Oigenstein), Răutu s-a înscris după absolvirea liceului la Universitatea Bucureşti pentru a 
studia matematica, dar nu a absolvit niciodată. A intrat de tânăr în mişcarea comunistă şi a 

fost activ în aparatul de propagandă. A fost editorul ziarului partidului, „Scânteia”, în 
clandestinitate şi a colaborat cu Stefan Foriş, Lucrețiu Pătrăşcanu, Valter Roman, Sorin Toma, 
Mircea Bălănescu şi Tatiana Leapis (ulterior Bulan), prima soţie a lui Răutu (pe care l-a 
părăsit pentru Ştefan Foriş). Inteligent, ironic şi bine informat, Răutu citea mai ales literatură 
rusă şi sovietică. Deşi lipsit de o educaţie sistematică în filosofie, era totuşi unul dintre puţinii 
activişti care avea un oarecare grad de cultură marxistă sau chiar nemarxistă. Arestat şi 
condamnat în anii '30, a emigrat în URSS după anexarea Basarabiei in 1940. Ca şef al secției 
în limba română la Radio Moscova, a fost unul dintre favoriţii Anei Pauker (Împreună cu 
Valter Roman şi Petre Borilă). Răutu s-a întors în România în 1945 (la cererea Anei Pauker) 
şi a fost imediat promovat la vârful aparatului propagandistic al partidului, ca adjunct al lui 
Chişinevschi, alăturându-se şi echipei editoriale de la „Scânteia”. Articolele sale au fost 
remarcate pentru ironia acerbă şi pentru vehementa invectivelor folosite la adresa inamicilor 
politici (în special a Partidului National Țărănesc si a ziarului său, „Dreptatea”. Împreună cu 
Silviu Brucan, Stefan Voicu, Sorin Toma, Nestor Ignat, Nicolae Moraru, Miron Radu 
Paraschivescu şi Traian Selmaru, Răutu a fost unul dintre criticii cei mai zeloşi ai democraţiei 
pluraliste şi a sistemului pluripartinic. Din grupul său, Răutu a recrutat mai târziu nucleul 
aparatului ideologic al PMR. Recunoscut oficial drept cel mai apropiat colaborator al lui 
Chişinevschi, membru al Comitetului Central al PMR dupa 1948; ulterior, după 1956, şef al 
Direcției de Propagandă şi Cultură a CC al PMR, Răutu a fost, de fapt, dictatorul culturii 
române până la moartea lui Gheorghiu-Dej. După 1956, nu mai avea pratic alt superior în 
ierarhia de partid cu excepţia lui Dej, care era putin interesat de intrigile din viata culturală. 
După moartea lui Stalin, Răutu, care anterior organizase demascarea criticilor şi poeţilor 
,decadenti”, a patronat „reconsiderarea moştenirii culturale”. După Congresul al II-lea al 
PMR (decembrie 1955), a devenit membru supleant al Biroului Politic. Singurul lui rival 
potențial era Grigore Preoteasa, care în iunie 1957 devenise membru al Secretariatului 
Comitetului Central însărcinat cu ideologia. Moartea lui Preoteasa în noiembrie 1957 i-a lăsat 
lui Răutu mână liberă ca tar al culturii. De-a lungul anilor, adjunctii săi au fost Mihail Roller 
(care se întorsese tot din URSS), Ofelia Manole, Paul Niculescu-Mizil, Nicolae Goldberger 
(membru al Biroului Politic din anii 30), Manea Mănescu (însărcinat cu sectorul ştiinţific), 
Cornel Onescu şi Pavel Tugui (ulterior exclus din partid pe motiv că îşi ascunsese simpatiile 
legionare din tinereţe). Suferind de complexul originilor sale sociale şi etnice, Răutu a căutat 
să fie în termeni buni cu Ceauşescu (relația a devenit mai caldă datorită prieteniei dintre soția 
lui Răutu, Natalia, şi Elena Ceauşescu). Longevitatea sa politică se explică prin faptul că 
relațiile cordiale cu cei doi Ceauşescu se stabiliseră încă de pe vremea lui Dej, precum şi prin 
abilitatea sa cameleonică de a se adapta la toate întorsăturile şi turnurile politice. După 1965, 
a devenit membru al Secretariatului Comitetului Central, membru al Comitetului Executiv, 
viceprim-ministru însărcinat cu educaţia şi, între 1974 şi 1981, rector al Academiei de partid 
„Ştefan Gheorghiu”. A fost forțat să demisioneze din conducerea PCR şi să se pensioneze 
dupa ce una dintre fiice a decis să emigreze împreună cu soțul ei în Statele Unite. Răutu şi-a 
petrecut ultimii ani în panică şi confuzie: în ciuda satisfactiei perverse de a-l vedea pe 
Ceauşescu executat, convulsiile revoluţionare i-au distrus (cel putin formal) întregul edificiu 
politic şi simbolic, a cărui construcție dăduse un sens întregii sale vieţi. În unicul interviu 
adâncit acordat vreodată de Răutu (cu politologul elvețian Philippe du Bois), el a admis că 
zeci de mii de oameni au fost victimele sistemului comunist fără însă a-şi exprima cea mai 
mică remuscare. 


Mihai Roller (1908-1958). Ilegalist, unul din principalii ideologi ai stalinismului din 
România, adjunct al lui Leonte Răutu la Secţia de Propagandă, desemnat de partid să 
supravegheze ştiinţele sociale şi in special istoria. Propulsat membru al Academiei RPR, 
Roller a fost coordonatorul manualului unic de istorie a RPR, document plin de falsificări şi 

profund antipatriotic. „Manualul lui Roller” a fost unul din textele obligatorii ale educaţiei 
şcolare în anii 1950. Director al Institutului de Istorie al Academiei şi ulterior al celui de 
Istorie al Partidului. 


Valter Roman (Ernest Neuldnder) (1913-1983). Activist şi intelectual comunist, ofițer în 
Brigăzile Internaţionale din Spania, refugiat politic la Moscova unde a condus postul de radio 
„România Liberă” al Cominternului, direct controlat de CC al PCUS. Revine în tara in 1945. 
Şef al Direcţiei Superioare Politice a Armatei (1947-1951), numit general, asemeni altor foşti 
voluntari din Spania: Ion Rab, cumnatul lui Leonte Răutu, ambasador la Moscova în anii '50; 
Minea Stan, şef al Contrainformatiilor Armatei, Aurel Stancu, şeful Regiunii de Securitate 
Burcă; Mihail Florescu (Iacobi); Gheorghe Paraschiv; Grigore Naum, şeful Direcţiei a V-a a 
Securităţii în anii '50; Mihail Boico, comandant al Trupelor de Grăniceri (1949-1953). După 
ce a deținut poziția de ministru al Postelor şi Telecomunicatiilor (1951-1953), a fost 
marginalizat o scurtă perioadă, anchetat pe linie de partid şi a revenit în poziții relativ 
influente graţie relaţiei speciale cu Gheorghiu-Dej. Între 1954 şi 1983 director al Editurii 
Politice, cu rang de adjunct de şef de secţie a CC al PCR. În perioada 1956-1958 a primit 
sarcină din partea lui Gheorghiu-Dej şi probabil a conducerii PCUS/KGB să poarte discuţii cu 
Imre Nagy, aflat cu domiciliu forțat în România. În anii 1970 a încurajat colecţia Idei 
Contemporane la Editura Politică, în care au apărut lucrări importante de filosofie socială şi 
politică, inclusiv traduceri din gânditori occidentali. Roman a fost căsătorit cu o comunistă 
spaniolă, Hortensia, care a lucrat la redacția transmisiunilor în limbi străine a Radiodifuziunii. 
Fiul lor, Petre, profesor la Institutul Politehnic Bucureşti, a devenit premier şi „lider naţional” 
al FSN după prăbuşirea dictaturii. 


Leontin Sălăjan (Silaghi) (1913-1966). Lăcătuş ilegalist de origine maghiară, membru al 
fracțiunii transilvănene, ministru adjunct al Sănătăţii, ministru al Forţelor Armate (1955- 
1966), apropiat al lui Nicolae Ceauşescu. În timpul Revoluţiei maghiare din 1956 a făcut 
parte, alături de Emil Bodnăraş, Alexandru Drăghici si Ceauşescu din Comandamentul 
Naţional organizat pentru a împiedica orice posibilă revoltă. Moare în urma unei operații 
chirurgicale eşuate, urmată de o intensă investigație. 


Gheorghe Stoica (Moscu Cohn) (1900-1976). Membru al „Vechii Gărzi” a PC din România, 
de profesie muncitor, activist sindical la Bucureşti în anii clandestinitatii, instruit la Moscova, 
ofițer politic în Brigăzile Internationale din Spania, unul din liderii exilului moscovit. Întors în 
tara cu Divizia „Horia, Cloşca şi Crişan”, a fost prim-secretar al organizației de partid a 
Capitalei, între 1950-1953. A deţinut demnități de stat în perioada Gheorghiu-Dej, propulasat 
în Comitetul Politic Executiv şi în Consiliul de Stat de către Ceauşescu pentru a-şi consolida 
relațiile cu ilegaliştii. Alături de Vasile Patilinet, secretar al CC al PCR, însărcinat cu 
„organele speciale”, a fost în 1967-1968 şeful Comisiei de Reabilitare a lui Lucrețiu 
Pătrăşcanu şi a altor militanti comunişti ucişi în URSS şi în România dejistă. A avut soție 
originară din URSS. 


Ioan Soltutiu (n. 1918). Originar din județul Cluj, alături de alt securist de tristă faimă, 
Nicolae Briceag (M. Oprea, Banalitatea răului, p. 567). Ceferist, membru PC din 1937. În 
1945 secretar al Comitetului judeţean Cluj, condus în epocă de Kohn Hillel. În 1949 sub 
protecţia lui Iosif Ranghet vine la Bucureşti unde a lucrat în cadrul SSI, în cadrul 
Contrainformatiilor. Principalul anchetator al lui Lucrețiu Pătrăşcanu şi a altor inculpati din 
acea înscenare judiciară. A lucrat direct cu consilierii sovietici şi a participat în toamna anului 
1952 împreună cu Rona Gheorghiu de la Comisia Controlului de Partid (văduva militantului 

comunist Petre Gheorghe), generalul Mazuru si procurorul Grigore Râpeanu la procesul 
Slansky pentru a se inspira in vederea unui proces similar la Bucuresti a lotului Päträscanu. La 
anchetele din 1967-1968 a refuzat sä-si asume responsabilitatea pentru crimele comise, 
afirmând că nu a fost decât un simplu executant al ordinelor. După procesul Päträscanu a 
revenit la Cluj, în 1966 a fost trecut în rezervă cu gradul de colonel. În anii 1960 director 
adjunct al Bibliotecii Centrale Universitare şi secretar de partid al Centrului Universitar Cluj. 


Ion Traian Ştefănescu (n. 1942). Activist de partid cu studii juridice, extrem de apropiat de 
Nicu Ceauşescu şi grupul său. Preşedinte al UASCR (1971), prim secretar al CC al UTC, 
prim vice-presedinte al Consiliului Culturii şi Educaţiei Socialiste, prim secretar al 
Comitetului Judeţean Sălaj şi ulterior Dolj, membru supleant al CPEx (1988-22 decembrie 
1989). Cultivat, inteligent, arogant şi oportunist, a fost unul din puținii intelectuali din ultimul 
CPEx. A servit până la capăt dictatura, preferând o carieră penibilă unei retrageri demne. 
Documentele de arhivă îl descriu ca pe un entuziast susținător al efortului lui Ceauşescu de 
înregimentare a tinerei generaţii sub forma muncii voluntare şi a „şantierelor tineretului”. Tot 
astfel asemeni unor Mihai Dulea, Tamara Dobrin, Suzana Gâdea şi alti politruci a contribuit la 
menținerea unei atmosfere irespirabile în viaţa culturală românească. 


Sorin Toma (n. 1914). Ziarist ilegalist, activ în aparatul de propagandă al PCdR. După 
anexarea Basarabiei, pleacă în URSS şi activează în presa din Moldova sovietizată. Revine în 
România cu divizia „Horia, Cloşca şi Crişan”. Fiul poetului proletcultist A. Toma, a detestat 
profund valorile culturale autentice. La ordinul organelor superioare, şi în colaborare cu 
Chişinevschi, a scris nefastul pamflet împotriva lui Tudor Arghezi Poezia putrefactiei sau 
putrefactia poeziei. A condus „Scânteia” între 1947 şi 1960. Exclus din partid in 1963, 
reprimit în 1970, a emigrat în Israel, unde şi-a scris memoriile. Între colaboratorii săi apropiaţi 
de la „Scânteia”, dintre care unii au rămas până la sfârşitul regimului în funcție, pot fi 
amintiţi: Tudor Olaru, Sergiu Fărcăşan, Ada Gregorian, Eva Szabo (soţia colonelului de 
Securitate/Contrainformatii Eugen Szabo), Silviu Brucan, Nestor Ignat, Nicolae Corbu, Sorin 
Mladoveanu, C. Stănescu şi alții. 


Virgil Trofin (1926-1984). Ajustor mecanic şi cazangiu de locomotivă, membru de vârf al 
grupului aparatului de partid care i-a permis lui N. Ceauşescu să-i succeadă lui Gheorghiu-Dej 
în 1965. Membru PC din 1945, Trofin a fost din vreme selectat de cadristii stalinisti pentru o 
spectaculoasă succesiune. Membru al CC al UTC (1945-1947), lucrează direct cu N. 
Ceauşescu. În momentul în care PCR acaparează puterea deplină şi declanşează violenta 
acțiune de stalinizare a României, Trofin primeşte grad militar şi rangul de aghiotant al lui N. 
Ceauşescu în cadrul Direcţiei Politice Superioare a Armatei. Funcția Direcţiei Politice a 
Armatei, subordonată deopotrivă Secretaritualui CC (T. Georgescu) şi Ministerului Forţelor 
Armate (E. Bodnăraş) era sistematica îndoctrinare a militarilor români, inocularea 
convingerilor marxist-leniniste si mutilarea sentimentelor patriotice in favoarea 
devotamentului pentru URSS. Înlăturarea grupului Pauker-Luca-Georgescu a permis lui 
Trofin şi altor activişti din a doua generație ascensiuni rapide. Membru supleant al CC al 
PMR la congresul al II-lea (1955), Trofin a fost instalat în 1956 în funcția de prim-secretar al 
CC al UTM, poziţie pe care a deținut-o până în 1964. Evenimentele din 1956, frământările din 
rândurile studentimii române şi maghiare, torentul de nemulțumiri exprimate în lunile de după 
reprimarea insurecției de la Budapesta, i-au permis lui Trofin să se manifeste ca un 
neînduplecat politruc. În colaborare cu zbirul Florian Dănălache, prim secretar al organizaţiei 
de partid a Capitalei, urmând sfaturile versatului stalinist Leonte Răutu, Trofin a jucat un rol 
decisiv în suprimarea tentativelor de liberalizare din mediile universitare şi scriitoriceşti. Între 
colaboratorii apropiaţi ai lui Trofin îi menţionăm pe Cornel Burtică, preşedintele Centrului 

Universitar Bucuresti, ulterior presedinte UASR, activist important in perioada Ceausescu, 
eliminat din structuri, iar dupa 1989 unicul membru al nomenclaturii care a publicat un volum 
exprimând regrete pentru trecutul său; Ion Iliescu; Stefan Andrei; Stefan Bârlea, cumnatul lui 
Florian Dänälache si succesorul lui Iliescu ca presedinte al UASR; Petru Enache, ulterior prim 
secretar al CC al UTC şi în anii 1980 secretar CC al PCR cu probleme ideologice. La 
Congresul al IX-lea Trofin a devenit membru supleant al Comitetului Executiv si secretar al 
CC cu probleme organizatorice. Impreun cu Patilinet a contribuit la ruinarea pozitiei politice 
a lui Alexandru Dräghici (strangere de documente pentru pregätirea plenarei din aprilie 1968). 
Propulsat membru plin al Comitetului Executiv si al Prezidiului Permanent, Trofin a fost intre 
1968-1969 veritabilul numar 2 al PCR. Declinul incepe in 1969, cand pierde pozitia de 
secretar al CC si devine presedinte al Uniunii Nationale a CAP-urilor. Presedinte al 
sindicatelor intre 1971-1972, prim-secretar al Comitetului judetean Brasov, ministru al 
Comertului Exterior, ministru al Minelor, Petrolului si Geologiei. In noiembrie 1981 a fost 
exclus din CC şi sancționat cu „vot de blam cu avertisment”. Destinul politic al lui Vrigil 
Trofin vorbeşte perfect despre efemera glorie a militantilor comunişti şi simbolizează 
înfrângerea istorică a celei de-a doua generaţii staliniste din România postbelică. 


Gheorghe Vasilichi (1902-1974). Hegalist, muncitor tinichigiu, închis alături de Gheorghiu- 
Dej, Constantin Doncea şi Dumitru Petrescu în urma procesului din 1934, evadează în 1935. 
Trimis de Comintern în Franţa, a fost unul din organizatorii mişcării de rezistenţă antinazistă 
în rândurile muncitorilor imigranți (FTP-MOI), sub pseudonimul „Victor”. Arestat şi deportat 
la Dachau. Sotie franceză de origine poloneză. Revenit în tara în 1945 este pentru scurtă 
vreme membru al Biroului Politic. Ministru al Învăţământului Public (aprilie 1948-aprilie 
1949), a condus operaţia de lichidare a vechii şcoli şi a fost direct implicat în impunerea legii 
comuniste a învățământului. Mentinut în CC din rațiuni decorative, a fost preşedinte al 
UCECOM între 1951-1969. 


Ghizela Vass (1912-2004). Ilegalistă, deportată la Vapniaka în timpul războiului, membră a 
nucleului basarabean din conducerea PCdR. Adjunct al Secţiei Organizatorice a CC al PMR, 
inspector de cadre al CC, şef şi adjunct de şef de secție Externe între 1956-1982. Relații 
apropiate cu Elena Ceauşescu, stabilite încă din perioada când aceasta îi fusese subalternă. 
Căsătorită cu Ladislau Vass, ilegalist de origine maghiară, în anii 1960 adjunct al ministrului 
Finanţelor şi membru al comisiei de Revizie a CC al PMR. 


Ilie Verdeț (1924-2001). Membru al grupului aparatului de partid, care îi includea si pe Virgil 
Trofin, Gheorghe Pană, Vasile Patilinet, Paul Niculescu-Mizil, Cornel Onescu, Ion Stănescu 
şi Constantin Dăscălescu. Născut dintr-o familie de socialişti din zona minieră Petroşani, 
Verdeț a intrat în PCR în 1944. În anii 1950, a mers la Moscova unde a studiat la şcoala de 
partid a PCUS. După 1960, a fost adjunctul lui Ceauşescu, alături de Lupu Petre (Pressman) şi 
de Vasile Patilinet, în cadrul Direcţiei Organizatorice a Comitetului Central. Între 1965 si 
1989, a deţinut poziţii importante în partid, inclusiv cea de membru al Secretariatului CC, 
membru al Prezidiului Permanent al Comitetului Executiv şi prim-ministru (1979-1982). În 
ultimii ani ai dictaturii Ceauşescu, din ce în ce mai marginalul Verdeț a fost preşedintele 
irelevantei Comisii Centrale de Revizie. Imediat după fuga lui Ceauşescu din clădirea 
Comitetului Central pe 22 decembrie 1989, Verdeț a încercat fără succes să formeze un nou 
guvern, invocând principiile socialismului şi valorile proletare, de fapt, o încercare de ultim 
moment de a mai salva edificiul leninismului care se prăbuşea în România. Din 1989 şi până 
la moartea sa în 2001, a fost liderul Partidului Socialist al Muncii, formaţiune radicală de 
stânga. 


662 


Ion Vinte (Janos Vincze) (1910-1996). Militant ilegalist, membru al conducerii centrale al 
PCdR, membru supleant al CC al PMR (1948-1955), ministru adjunct al MAI, general maior 
de Securitate şi comandant al trupelor de Securitate, şef al Secției Administrative a CC al 
PMR, vicepreşedinte al Comisiei Controlului de Partid, fiind mâna dreaptă a lui Dumitru 
Coliu şi şef al grupului de anchetatori. Împreună cu soția sa, Constanţa Crăciun, ani de zile 
ministru al Culturii, au fost unul din cuplurile cele mai influente din conducerea PCR. În 
perioada Ceauşescu, Vinte a fost vicepreşedinte al Consiliului National al Oamenilor Muncii 
Români de Nationalitate Maghiară. 


Iulian Vlad (n. 1931). De profesie învățător, activist UTC, studii de Drept şi Academia 
„Ştefan Gheorghiu”. Carieră în cadrul Direcţiei de Învăţământ şi al Direcţiei de Cadre a MAI. 
Comandant al Şcolii militare de ofițeri activi ai Securităţii de la Băneasa. Secretar de stat al 
MAI, însărcinat cu coordonarea „structurilor de contraspionaj”. General colonel, ministru 
secretar de stat la MAI şi şef al Departamentului Securităţii Statului (1987-22 decembrie 
1989). Arestat şi condamnat după căderea regimului comunist. 


Ștefan Voitec (1900-1984). Ziarist, militant social-democrat, unul dintre principalii arhitecți ai 
lichidării Partidului Social-Democrat prin unificarea forțată cu PCR. Ministru al Educaţiei 
Naţionale în primul guvern Groza, vicepremier, membru al CC (1948-1984), membru 
supleant al Biroului Politic sub Gheorghiu-Dej şi preşedinte al Marii Adunări Naţionale 
(1961-1974). 


Alexandru Voitinovici (1915- ?). Preşedinte al Tribunalului Poporului; secretar general la 
Ministerul Justiţiei (1948); procuror general al RPR (1948-1952); preşedinte al Tribunalului 
Suprem (1954-1967), revocat. Dramaturg mediocru cunoscut sub pseudonimul Alexandru 
Voitin. Asemeni generalului magistrat Alexandru Petrescu (care a prezidat numeroase procese 
politice, inclusiv procesul Maniu din 1947), Voitinovici a fost regizorul nemijlocit a 
numeroase înscenari judiciare. 

